
PRAENOTION ES 


l. Quid sit Theologia moralis? — Si nomen spectetur, illa est 
theologiae pars, quae circa mores versatur. Si vero res ipsa conside- 
retur, definiri potest: illa theologiae pars, quae, innixa iure divino, 
per revelationem manifestato, inquirit quid liciti, quid illiciti sit in 
humanis actionibus, ut has dirigat in ordine ad vitam aeternam. Hu- 
manus actus est huius scientiae subiectum. Humani actus liceitas vel 
illiceitas est huius scientiae materiale obiectum. Liceitas autem vel 
illiceitas humanorum actuum, prout est iure divino per revelationem 
manifestato, seu revelato verbo Dei demonstrabilis, obiectum formale 
huius scientiae constituit. Inde etiam patet fons proprius huius scientiae. 
Quare theologia moralis a philosophia morali distinguitur, quia illa 
ad finem supernaturalem, haec ad finem hominis naturalem humanos 
dirigit actus; illa lumine fidei potissimum nititur, haec vero naturali 
lumine rationis. Hinc facile patet quanta sit. moralis theologiae prae- 
stantia, necessitas et utilitas. 

Iure divino per revelationem manifestato; nam ex isdem quibus 
dogmata fontibus morum principia emanant. Ea Scriptura imprimis 
continentur, et Traditione innotescunt, cuius praeclara monumenta ex- 
tant in Sanctorum Patrum scriptis. Huiusmodi scripta distinctam et 
methodicam moralis disciplinae rationem non continent, sed certe simul 
cum fidei dogmatibus morum exhibent principia, praeter plures etiam 
singulares casus, in quibus quid licet quid non liceat disceptatur, ut 
praesertim videre est apud Tertullianum, Cyprianum, Chrysostomum, 
Augustinum. Ea autem principia illi, qui deinceps scholarum methodo 
morum disciplinam tractarunt, enucleatius exposuerunt, singulis casibus, 


qui in dies occurrunt, accommodantes. 

Quid liciti, quid illiciti; in hoc enim ab Ascelica et Mystica di- 
stnguitur. Ascetica superaddit Morali, communiter dictae, quod non 
tam humanos actus dirigit, ut simpliciter boni sint, quam rationem 
tradit, qua humana vita virtutibus omnibus exornetur. Mystica autem 
communi sanctitati addit rationem specialis coniunctionis cum | Deo, 
quae non omnibus, sed aliquibus dumtaxat conceditur.  Distinguitur 
etiam Theologia moralis a lure Canonico. In hoc enim leges proprie 
explicantur, quibus regitur Ecclesia, praesertim quoad totum externum 
eius regimen. Theologia Moralis autem has utique leges etiam consi- 
derat, sed quatenus in conscientia obligantes et observandae, et quid 
consequenter etiam quoad eas liciti, quid illiciti, in conscientia sit. 
— S. Th. I. p.q. 1, 1.2. q. 91. a. 4; Comment, de Natura Theol. 
Moral. 


2. Quaenam fuerint Theologiae Moralis vices? — "Theologiae 
Moralis variae fuerunt vices, tum quoad eius didacticam evolutionem, 
tum quoad evolutionem generalis morum regulae in casibus dubiis. 
— Quoad eius methodicam formam, variae in ipsa distingui possunt 
aetates, et sunt sex sequentes. 

Prima aetas inde ab initio, Apostolorum tempore, fuit, quando 
nempe moralia dubia resolvebantur Decisionibus Summorum Pontifi- 
cum, Decretis Conciliorum, sententiis Patrum, qui maxime in suis ad 
populum Homilis et Concionibus ea explanabant, quae ad mores recte 
informandos et ad salutem sunt necessaria. 

Secunda actas paulo serius succedit, quando primis Ecclesiae sae- 
culis usus invaluit canonicae poenitentiae, et Libri Poenitentialcs ad- 
hibiti sunt. Peculiares rerum moralium tractatus paulatim hac aetate 
multiplicantur, sive simul cum speculativis doctrinis sive seorsim, usque 
ad sacculum duodecimum, quo, post S. Anselmum Archiep. Cantuar., 
o. a. 1033, post S. Bernardum. primum  Claracvallensem Abbatem, 
o. 1133., Petrus Lombardus, Magister antonomastice appellatus, libros 
scripsit Sententiarum. in quorum tertio tractat de virtutibus ac dc vitiis, 
o. 1164. Bened. XIV. de Syn. 1. 11., c. 11.; Decret. Gratiani in fine. 

Tertia aetas se protendit a saeculo decimo tertio ad decimum 
quartum Hac aetate sacra doctrina practica magno progressa est in- 
cremento opera praesertim Guillelmi Parisiensis, o. 1249., S. Bona- 
venturae O. Min., o. a. 1274., S. Thomae Aquinatis O. P., o, a. 1274., 
Angelici Doctoris nuncupati, S. Raymundi de Pennafort Ord. Praed., 
o. a. 1275.. Petri Paludani O. P,, o. a. 1342., qui S. Alphonso perfectae 
scientiae doctor est. 

Quarta aetas duo sequentia saecula complectitur, decimum quin- 
tum, decimum sextum ; eaque distinguitur insignibus Sanctis, qui hac 
aetate floruerunt. Celebrantur inter alios S. loannes de Capistrano 
O. Min. o. a. 1440., S. Bemardinus Senensis O. S. Fr., o. a. 1444., 
S. Laurentius Justiniani, o. a. 1455., S. Antoninus Archiep. Florent., 
o. a. 1459. Thomas Card. Caietanus, O. P., o. a. 1534, subtilissimi 
ingenii vir, Franciscus de Victoria O. P., o. a. 1546., Dominicus Soto 
O. P., o. a. 1560., Petrus Soto O. P., o. a. 1563., Bartholomaeus Me- 
dina O. P., o.a. 1581., S. Carolus Borromeus, o. a. 1584., Martinus 
Azpilcueta, Navarrus dictus, o. a. 1590., Card. Franciscus Toletus S. !.. 
o. a. 1596., Ludovicus Molina S. I., o. a. 1600. 

Quinta actas saeculum decimum septimum et decimum octavum 
complectitur usque ad S. Alphonsum M. de Ligorio, eaque distingui- 
tur multis iisque doctis theologis scholasticis, qui copiosis Tractatibus 
quaestiones morales ex professo exposuerunt et illustrarunt. Praecellunt, 
inter alios plures, Thomas Sanchez S. L, o. a. 1610., Franciscus Suarez 
S. I. o.a. 1617., Leonardus Lessius S. I., o. a. 1623., Basilius Pontius 
O. S. Aug. o. a. 1629., Salmanticenses O. Carm. Disc., a. 1631. 1722., 
Martinus Bonacina, o. a. 1631., Aegidius Coninch S. IL, o. a. 1633, 
Ferdinandus De Castro Palao S. I., o. a. 1633., Paulus Laymann S. I., 
o. a. 1635., Franciscus Silvius, o. a. 1649., Augustinus Barbosa, o. 
a. 1649., Card. loannes De Lugo, o. a. 1660., Petrus Marchant O. Min. 
o. a. 1661., Antoninus Diana Cler. Reg. Theatin., o. a. 1663., Zacharias 
Pasqualigo Cl. Reg., o. a. 1664., Ilermannus Busembaum S. !.. o. 
a, 1668., Henricus Pirhing S. I., o. a. 1670., Thomas Tamburinus S. I., 
o. a. 1675., Anacletus Reiflenstuel O. S. Franc., o. a. 1703., Claudius 
La-Croix S. I, o. a. 1714., Patritius Sporer O. Min., o. a. 1714., Pro- 
sper Lambertini, Benedictus XIV., o. a. 1758., Lucius Ferraris Ord. 
Min., o. a. 1760. 

Sexta aetas initium sumit a S. Alphonso M. de Ligorio, qui o. 
a. 1787., et se protendit usque ad nostra tempora. Ingenio et doctrina 
S. Alphonsus aeque ac vitae sanctitate praestantissimus ac divinitus 
datus ad lansenianos errores et rigores exterminandos, Theologiam 
Moralem Scripsit, qua docte, erudite ac summa prudentia quaestiones 
omnes pertractat, omnia fere recensens, quae ante ipsum tradita fuerant, 
unde merito ab Ecclesia Doctoris titulo fuit condecoratus. Hinc factum 
est, ut Theologi Morales recentioribus temporibus ducem sequerentur 
et magistrum S. Alphonsum. Quamplura autem nostra aetate edita 
sunt Theologiae Moralis Compendia. 

Nomen quidem modestum, sed opera sunt profecto insignis meriti. 

Nam hisce Compendiis breviter et ordinate traditur tota Theologiae 
Moralis doctrina, et in ipsis continetur accurate exposita non tantum 
cumulata temporum decursu veterum theologorum doctrina, verum 
etiam illa, quae Theologiae Morali acquisita est sive ex recentioribus 
Actis S. Sedis et SS. Romanarum Congregationum, sive etiam ex pro- 
gressu naturalium scientiarum. Neque vero hac aetate tractationes 
magis diffusae defuerunt, ut videre est in Tractatibus de lustitia et 
lure ac de Contractibus Dni Carriére, et in Scholiis, Annotationibus 
et Dissertationibus P. Antoni Ballerini S. I. —  Zaàtelli: Enchirid. : 
Hurter Nomenclat.; D'Annib. Sumin, ed. 4.ft p. 1. n. 2. seqq.: Bou- 
quillon Inst. Theol. Mor. Fundam. Introd. V. 

Quoad evolutionem generalis regulae morum in casibus dubiis, 
per plura saecula quisque suam defendebat sententiam, secundum va- 
num rationum pondus, ut sibi melius videretur. Anno 1572, Antonius 
Cordubensis primus decertare coepit pro lege, ob auctoritativam et 
obligatoriam legis praerogativam, adeoque statuit, in dubio semper 
partem tutiorem tenendam esse. Anno vero 1577. Bartholomaeus Me- 
dina Professor Sahnanticensis coepit e contra decertare pro libertate 
ob eius naturalis iuris praerogativam, adeoque statuit, prudenter lici- 
teque agere in dubiis, qui opinionem sequitur vere probabilem libertati 
faventem, relicta etiam probabiliore pro lege. Primus fuit, qui doctrinam 
de opinionibus probabilibus in systema redegit. Inde  Tutiorismus et 
Probabilismus enati sunt. 

Sequenti saeculo XVII. Synnichius, o. a. 1666. Tutiorismum in 
Pigorismum deduxit, Caramuel vero Probabilismum in Laxismum ad- 
duxit: ille enim negabat posse nos sequi opinionem libertati faventem, 
etiamsi probabilissinam, quod ab Alexandro VIII. a. 1690. fuit damna- 
tum ; iste ex adverso affirmabat posse nos sequi opinionem etiam té- 
nuité) probabilem, quod ab Innocentio XI. fuit proscriptum a. 1679. 
Hinc eodem hoc sacculo Probabilismus late diffusus est, et commu- 
nissima ac receptissima in omni schola doctrina evasit, discipulorum 
feri omnium S. Thomae, discipulorum fere omnium Scoti, Patrum fere 
omnium Soc. Icsu, aliorumque, paucis exceptis, theologorum. 

Verum cum horum probabilistarum multi nimium libertati faverent, 
asserentes licere etiam sequi opinionem probabiliter et dubie probabilem, 
Probabilistae inter se divisi sunt et enatus est Probabilismus mode- 

ratus Sistens in opinione iere gramterque probabili, et Probabilismus 
latus progrediens usque ad dubiam probabilitatem. Hinc, in Probabi- 
lisme communiter manentibus Patribus Societatis lesu, ad  Probabilio- 


rsmvm transiere Themistae requirentes pro libertate sententiam pro- 

habiliorem sententia legi favente. Tamquam probabilioristarum caput 
commemorat Zitelli in suo Enchiridio Franciscum Genet, qui o. a. 1702. 
Ad latum Probabilismum et Probabiliorismum simul evertendum sae- 
culo XVIII. S. Alphonsus M. de Ligorio defendendum suscepit Pro- 
babilismum moderatum, statuens: licitum esse uti opinione probabili 
etiam in concursu probabilioris pro lege, semper ac illa certum et grave 
habeat fundamentum. Et ideo S. Doctor moderatum Probabilismum 
contra rigidos Probabilioristas et contra laxos Probabilistas suum sy- 
stema Aequiprobabilismum appellavit, aeque pro natura verae proba- 
bilitatis, non pro gradus aequalitate accepto. 

Sed cum verbum nihilominus aequivocatione in se non careret, 
hinc post S. Alphonsum aliud natum est systema, quod Patres Re- 
demptoristae propugnant, systema nempe Acquiprobabilismi, quo sta- 
tuitur licere sequi opinionem libertati faventem, quando haec aequa- 
litter vel parum minus probabilis est ac opinio favens legi; non licere, 
quando haec multo sit probabilior illa, quod revera in Probabiliori- 
smum recidit. — La-Croix v. 1. lib. prodrom. Franc. Ant. Zachariae 
et Quaest. facti Steph. De Champs; Zaitelh Enchir. ; D'Annib. p. 1. 
n. 8. seqq. ; Bouquillon Inst. Theol. Mor. Fundam. Introd. II.; E. 
E. M. n. 114. 119. 


3. Quaenam sit Theologiae Moralis partitio; et quinam  Tracta- 
tuum ordo/ — Omnes moralis theologiae quaestiones ad praecipuos 
quosdam reducuntur tractatus, in quos ipsa dividitur. Ut ordinate pro- 
grediamur, dicemus: l.^ De actibus humanis, qui sunt proprium quasi 
subiectum honestatis et peccati. 2.° De conscientia, quae proxime re- 
gulat humanas actiones. 3.? De legibus generatim, quae remote easdem 
actiones regulant. 4.^ De peccatis, quae ex difformitate exsurgunt hu- 
manarum actionum respectu regulae sive proximae sive remotae. 5.? De 
legibus speciatim, quibus licitum vel illicitum in. humanis actionibus 
in particulari determinatur. — Quatuor priores tractatus Theologiam 
Moralem fundamentalem seu generalem, reliqui autem tractatus, de 
particularibus legibus, Theologiam Moralem specialem constituunt. 

lloc autem ordine de his particularibus legibus disserendum : 
P. De praeceptis proprie evangelicis, quae iure divino revelato Con- 
stant, de praeceptis nempe virtutum theologicarum, fidei, spei, cari- 
tatis, quibus homo immediate tendit ad finem suum. Insuper « lex 
non imponitur ab aliquo domino nisi suis subditis... Prima autem sub- 
iectio hominis ad Deum est per fidem... Et ideo fides praesupponitur 
ad Legis Praecepta ». S. Th. 2. 2. q. 16. a. |. Per spem autem homo 

inducitur ad legis observantiam, et ex caritate observantia sequitur 
praeceptorum. S. Th. 2. 2. q. 22. a. 2. 


2. De praeceptis Decalogi, iure naturali proprie constitutis, licet 
etiam divino iure positive confirmatis, ut constat ex Matth. 19., 17.; 
Trid. s. 6. c. 19. — 3°. De praeceptis Ecclesiae, quae pendent ex 
humano iure. 4.° De obligationibus variorum statuum. Post gene- 
raliora enim praecepta ad magis particularia progredi oportet. — 
Horum omnium posteriorum praeceptorum observatione homo mediate 
tendit ad finem suum. Alia enim praecepta ad varios spectant actus 
virtutum moralium. Ac ut virtutibus theologicis immediate attingitur 


Deus; ita virtutibus aliis moralibus immediate non attingitur nisi rei 
alicuius creatae honestas. 


5." De praeceptis sacramentorum, quae legem continent praeci- 
pientem simul, et iuvantem ; per ea enim infunditur gratia sanctificans, 
aliaque dantur gratiae auxilia, quibus homo universam legem servare 
potest; ut ita in Dei amicitia conservetur, vel in eam restituatur, si, 
legem transgrediendo, in Deum graviter peccaverit. 


6." De censuris, quae ecclesiasticae poenae sunt, quarumdam spe- 
cialium legum transgressionem  praecaventes et consequentes ; et de 


irregularitatibus, quae partim poenae, partim impedimenta sunt ad 


sacros ordines suscipiendos. 7. De indulgentiis, per quas, remissis 
aliunde peccatis, poena remittitur temporalis, eisdem adhuc debita ; et 
sic homo proxime disponitur ad vitam aeternam consequendam. — 


Theol. Wirceburg. de Virt. Theol. 32. seqq., de Virt. Relig. 9. seq. 


4. Quanam methodo Theologia Moralis pertractetur? — "Theologia 
morals triplici methodo potest pertractari: positiva, casuistica et scho- 


lastica. Prima ex fontibus proprie theologicis morum praecepta et 
dogmata ordinate exponit et probat. Altera insistit in casibus practicis 
resolvendis, generalia principia ad particulares casus, varus determi- 
natos circumstantiis, applicando. Tertia, potius quam auctoritate, ra- 
tonis discursu procedit. Moralia enim praecepta et dogmata, positive 
iam probata argumentis proprie theologicis, philosophicis principiis et 
rationibus confirmat, illustrat, eorumque nexus et relationes, ac con- 
sectaria declarat. 

Triplex ista methodus facile simul coniungi et adhiberi potest, 
et v\ hac triplici methodo simul permixta perfecta et excellens moralis 
theologiae tractatio habetur. In praesentibus institutionibus ratione 
paulo magis quam auctoritate insistemus. Disputatio enim, quae in 
scholis instituitur, non est directa ad removendum errorem, sed ad 

instruendam et inducendam mentem ad intellectum veritatis, quam 
intendit ; « et hunc oportet rationibus inniti investigantibus veritatis 
radicem, et facientibus scire, quomodo sit verum quod dicitur; alioquin 
si nudis auctoritatibus magister quaestionem determinet, certificabitur 
quidem auditor, quod ita est, sed nihil scientiae vel intellectus acquiret, 
sed vacuus abscedet ». S. Th. Quodl. 4. a. 18. 

Posterior haec scholastica methodus brevis de se est in quaestio- 
num tractatione. Verum, cum plures e veteribus scholasticis longum 
saepe instituerint examen oppositarum opinionum aliorum, ad eas di- 
recte refellendas, hinc maxime quoad moralem theologiam factum est, 
ut doctissima eorum opera non nisi paucorum manibus versarentur. 
Uti huiusmodi nostrae qualescumque institutiones maioris usus et uti- 
litatis esse possint, scholastica forma in eis procedere constituimus, 
omissa longa illa aliorum opinionum discussione, quod factum etiam 
observamus, in Summa Theologica, ab Angelico Doctore. — Pius VI. 
C. Atidorent fidei 28. Aug. 1794. pr. 76.; Pius IX. Syll. pr. 13. 


DE ACTIBUS HUMANIS 


IL — DE NATURA HUMANI ACTUS 


5. Quid sini actus humani? — Adus in creatis est potentiae 
seu facultatis alicuius determinatio. Hinc actus humani sunt actus, 
humanarum facultatum. Verum actus humani in theologia morali con- 
siderantur in genere morum, seu prout sunt actus morales. Unde hic 
4 idem sunt actus morales et actus humani ». S. Th. 1. 2. q. 1. a. 
3. Ibi autem « incipit genus morum, ubi primo dominium voluntatis 
invenitur ». S. Th. 2. D. 24. q. 3. a. 2. Actus ergo humani sunt 
generatim, actus hominis, quibus idem homo sese ordinat ad finem 
sibi consentaneum. — Quare actus humani considerari possunt vel 
rdate ad hominem, qui ipsis ordinatur ad finem, vel relate ad finem, 
ad quem ipsorum ope ordinatur. De humanis actibus utroque respe- 
ctu consideratis gradatim dicemus. — S. Th. 1.2. q. l. a. 2. ; E. M. n. 4. 


6. Quaenam sil partitio tractationis actuum humanorum relate 


ad hominem? — Actus humani, considerati relate ad hominem dupli- 

citer inspici possunt: 1.° Prout ab humanis facultatibus procedunt, 
quod est cos in sua intrinseca natura considerare. Actus enim gene- 
rarim, in creatis, ut modo dictum est, nihil aliud est, quam facultatis 
alicuius a posse ad esse determinatio. Et ideo actus non actiones ap- 
pellantur. Actus enim dicitur ratione sui principii intrinseci, actio 
quando exterius prodit, a qua etiam effectus differt, si sequatur: nam 
illa actus obiecium est. 2.° Prout deficiunt ab hac sibi propria natura 
ob impedimenta, quae non sinunt humanas facultates rite agere. — 
Dicemus primo de intrinseca humani actus natura: 
impedimentis. — E. M. 


deinde de eius 


l. Quaenam sit intrinseca actus humani natura? — Usus obti- 


nuit, ut distingueretur inter actum hominis et humanum. Vocatur 


actus hominis, qui procedit ab homine sine advertentia et deliberatio- 
ne, vel sine deliberatione tantum. Vocantur autem actus humani, qui 
procedunt, non utcumque, sed cum advertentia et deliberatione. Ne- 


que vero ista distinctio sine ratione facta est. Etenim « actionum, 


quae ab homine aguntur, illae solae proprie dicuntur humanae, quae 
sunt propriae hominis in quantum est homo (nempe adaequate, et 
quoad substantiam operis, et quoad modum operandi). Differt autem 
homo ab alis irrationalibus creaturis in hoc, quod est suorum actuum 
dominus Est autem homo dominus suorum actuum per rationem 
et voluntatem : unde et liberum arbitrium esse dicitur facultas volun- 
tatis et rationis. Illae ergo actiones proprie humanae dicuntur, quae 
ex voluntate deliberata procedunt. Si (piae autem aliae actiones ho- 
mini conveniant, possunt dici quidem hominis actiones, sed non pro- 


prie humanae, cum non sint hominis, in quantum est homo ». S. Th. 


Porro actus humanus esse potest, elicitus vel imperatus, prout a 
sola voluntate, vel ab alia etiam potentia perficiatur; mere internus 
vel externus seu mixtus, prout perficiatur a sola animae potentia, vel 
ab alia etiam corporis facultate; naturalis vel supernaturalis, prout a 
solis naturae viribus, vel viribus etiam gratiae efficiatur; bonus, ma- 
lus, indifferens, et meritorius vel dcmeritorius ex eius relatione et 
ordine ad regulam moralitatis, ad praemium vel poenam ; validus vel 
invalidus, prout omnia habet ad suum effectum requisita, vel non. 

lam vero, cum actus humanus, actus sit ex voluntate deliberata 
proeedetis, adeoque voluntarius et liber, ut eius naturam penitius CoO- 
gnoscamus, opus est paucis explicare 1.° naturam voluntarii, 2.° na- 


turam liberi, 3." tandem quotuplici modo actus quivis a deliberata 

voluntate procedere possit. Idque fit in seqq. qq. — E. M. n. 6. 609. 
71. 72. 74. 89. 


5. Quid sit voluntarium ; quotuplex voluntarii acceptio ? — R. Ad 
l.um  Voluntarium, a voluntate dictum, est quod procedit seu causa- 
tur a voluntate, quae appetitus rationalis est. Quare voluntarium non 
est nisi vel actus voluntatis, vel effectus ilhus actus. Voluntarium ergo 
differt a volito, quod non nisi obtectum actus voluntatis designat. Cum 
voluntarium a voluntate procedat, quae est principium agenti intrin- 
secum, convenit cum motu quolibet naturali, differt vero a violento; 
ille enim a principio intrinseco, iste a principio extrinseco procedit. 

R. Ad 2um. Voluntarium tripliciter sumi potest: ]l.? latius pro 
spontaneo, 2." strictius pro voluntario praecise tali, quatenus nempe 
differt a spontaneo et a libero, vel saltem praescindit a libero, 3.° stri- 
ctissime pro libero. — Spontaneum est, quod procedit ab appetitu 
sensili ex praevia sensili cognitione obiecti, in quod appetitus tendit. 
« Ratio est, quia, sicut appetitus naturae sequitur ex forma naturali, 
ita appetitus elicitus ex forma apprehensa, actu repraesentante obie- 
ctum ». Suarez in 1. 2. tr. 2. d. 6. s. 4. Spontaneum ergo competit 
tum hominibus tum brutis animantibus. —  Voluntarium proprie est, 
quod procedit ab appetitu spirituali, seu voluntate, cum praevia co- 
enitione rationali obiecti seu finis. — Liberum tandem est, quod pro- 
cedit a voluntate, se determinante ad actum, cum potestate ipsius 
actus eliciendi, vel non eliciendi, vel alium eliciendi. Quare liberum 
essentialiter includit rationem voluntarii; et voluntarium essentialiter 
etiam includit rationem liberi, si nempe voluntarium cum proprietate 
quidem significationis verbi sumatur, sed adaequate, et quoad substan- 
tia))! actus et quoad modum operationis proprium voluntatis. — S. Th. 
l. 2. 3b. 6.a 1. 2.2 q. 8. a. 1, q. 20. a. 1, 2. D. £x og. 1L. a. ds 
Suarez tr. 2. d. 1. s. 1. 3. 65; L. 1 5. n. 6. 


9. Resolves: Voluntarium haberi non potest sine praevia cogni- 
tione. Nihil volitum quin praecognitum. Necessaria tamen semper non 
est clara et distincta rei cognitio, sufficit enim notitia obscura et con- 
fusa. Et sic valide baptizatur adultus, licet omnes christiani obliga- 
tiones nondum plane exploratas habeat. —  Voluntarium praeterea 
esse non potest nisi de re determinata. Voluntas enim non nisi in 
bonum movetur; bonum autem rationem finis habet. «Cum bonum 
sit quod omnia appetunt, hoc autem habet rationem finis; manifestum 
est, quod bonum rationem finis importat ». S. Th. 1. p. q. 5. a. 4. 
Atqui finis non nisi aliquid certum et determinatum est. S. Th. 1. 2. 

q. l. a. 2. Et ideo ille, qui vult sponsalia contrahere cum qualibet 
ex duabus, non contrahit; et sacerdos, qui vult ex pluribus hostiis 
unam quamcumque consecrare, non consecrat. Sanch. 1. 1. d. 26. 
l;; Rubr. Miss, de Defect, tit. 7. n. 1; L. 1. 3. n. 203. 224. 


Demum voluntarium esse non potest de re impossibili. Etenim « vo- 


S. 


luntas est appetitus quidam rationalis; omnis autem appetitus non est 


nisi boni. Cuius ratio est, quia appetitus nihil aliud est, nisi quaedam 
inclinatio in aliquid. Nihil autem inclinatur nisi in aliquid simile et 


conveniens » S. Th. 1. 2. q. 8. a. 1. — Minime vero requiritur 


quod voluntarium non nisi de vero et rcali bono sit. « Ad hoc, quod 
voluntas in aliquid tendat, non requiritur quod sit bonum in rei ve- 
ritate, sed quod apprehendatur in ratione boni, et propter hoc Phi- 


losophus dicit: finis est bonum, vel apparens bonum ». S. Th. 1 c. 


10. An voluntarium saltem esse possit de re, non facto, sed 


impossibili? — De re quoad facium 


Iure 
ipsum impossibili voluntarium 
esse non potest, ut ex dictis constat n. 9., si quis recte utatur ra- 
tione. Hinc nemo potest serio velle manu tangere spatium vacuum 
extra mundum. — De re quoad ius tantum imfossibili quaestio est: 
v. £,, matrimonium contrahere cum habente impedimentum dirimens, 
consecrare aquam, baptizare cum vino, etc. Sed affirmandum videtur ; 
siquidem voluntas in ipsum factum fertur, neque necessario ferenda 
simul est in ius, vel in facium non nisi dependenter a iure. Et sic, 
qui contrahit matrimonium cum impedimento dirimente ignorato, qui 
matrimonium etiam attentat coram magistratu civili, vere matrimonium 
vult, quantum in se est, contrahere. Unde est, quod Ecclesia deinde 


aliquando dispensat in radice, non renovato nempe consensu, et ma- 


trimonium convalidat. Et sane C. Ex sponsalibus un. de Spons, ct 


Malr. in 6." dicitur: « Ex sponsalibus puris et certis, etiamsi con- 
sanguinitatis, affinitatis, frigiditatis, religionis aut alia quavis ratione 


sint nulla, dummodo non sint nulla ex defectu consensus, oriri ... 


impedimentum iustitiae publicae honestatis ». Ergo aperte supponitur 


verus consensus cum impedimento dirimente. — Cf. V. 2. n. 1033; 
Sanch. de Matr. 1. 2. d. 33. 


ll. Quid cl quotuplcx sit liberum? — Liberum supra volunla- 


^mm habitudinem solum addit ad potentiam, elicientem actum volun- 
tarium, et habentem potestatem ad illum suspendendum, vel alium 


actum eliciendum, specie tantum diversum, vel etiam oppositum. In 


|? casu dicitur libellas exercitii seu contradictionis. In '2.? casu li- 


berta* spmpcationis. In 3.° casu libertas contrai ictatis. — Liberum 

ergo requirit utique in potentia seu facultate intrinsecum dominium 
actus, adeoque immunitatem non tantum al^ exlrinscca coactione, sed 
etiam ab intrinseca necessitate: minime vero requirit immunitatem 
etiam ab infirmitate, nempe a concupiscentia aliüsque humanae vitae 
miseriis, quae utpote extrinsecae, et neque cogentes, neque nécessitan- 
tes, intrinsecam agendi rationem humanae voluntatis immutare ne- 
queunt. « Uberum est quod sui causa est ». S. Th. C. G. 1. 2. c. 48. 
Atque haec libertas omnino ad merendum vel demerendum necessa- 
ra est. — Libertas haec, de qua agimus, libertas physica est. Liber- 
tas vero moralis carenuüam in suo conceptu involvit non tantum ne- 
cessitatis physicae agendi, verum etiam moralis obligationis vi legis 
praecipientis vel prohibentis. — S. Th. 1. p. q. 83., 1.2. q. 1. a. 
2. E. M. n. 10. 1l. 

Nullum quidem dubium est varias hominis interiores dispo- 
sitiones animi et corporis, et exteriores etiam hominis conditiones 
influere posse in humanus actus. — Hinc Statistica moralis moralia 
colligit hominum facta, in variis personarum conditionibus, ad eorum 
causas scrutandas, sive internas sive externas. Eaque in factis crimi- 
nosis potissimum immoratur enumerandis. — Anthropologia criminalis 
autem in causis investigandis insistit delictorum, quae aliae internae 
sunt, varii morbi, nevrastenia, epilepsia, etc., aliae externae, educatio, 
societas sodalium, librorum et ephemeridum lectiones etc. — Psycho- 
pathologia vel Psychiatria influxum variorum morborum considerat in 
varia delicta. — Verum ex omnibus hisce exterioribus et interioribus 
causis, licet, imminui possit voluntarium et liberum, ut deinde vide- 
bitur, in impedimentis humanorum actuum, libertas tamen, nisi amen- 
tia omnino rationis usus pervertatur, minime adimitur. Inde enim 
bene haberi possunt inadvertentia, inconsideratio, ignorantia, concupi- 
scentiae et passionum excitatio, habitus contractus, et haerentes ani- 
mo imaginationes, ac fixa quaedam indicia; quibus omnibus inclinatio 
quidem ad agendum maior vel minori haberi potest, sed intrinseca 
ad agendum necessitas nullo modo. Si intellectiva facultas non lae- 
datur; quavis corporali perturbatione, voluntatis manet semper libertas. 


12. An in humanis actibus liberum vere reperiatur non tantum 
a coactione, verum etiam a necessitate? — R. Affirmative. Veritas fidei 
est, quae apertissime constat ex Scriptura et Tlraditione; signanter ex 
Trid. s. 6. c. 4.-6. Cuius ratio est, quia « si proponitur voluntati aliquod 
bonum, quod completam boni rationem habet, ut ultimus finis, propter 
quem omnia appetuntur, non potest non velle esse felix, aut velle 

esse miser. In his autem, quae ad ultimum finem ordinantur, nihil 
invenitur adeo malum, quin aliquod bonum admixtum habeat, nec 
aliquod adeo bonum, quod in omnibus sufficiat unde quantumcumque 
ostendatur bonum vel malum, semper potest adhaerere et fugere in 
contrarium ratione alterius, quod in ipso est; ex quo accipitur, si 
malum est simpliciter, ut apparens bonum; et si bonum est simpli- 
citer, ut apparens malum; et inde est, quod in omnibus, quae sub 
electione cadunt, voluntas libera manet, in hoc solo determinationem 
habens, quod felicitatem naturaliter appetit, et non determinate in hoc 
vel illo ». S. Th. 2. D. 2» q. 1. a. 2. 

Hinc, uti patet, potestas illa ad opposita, qua actus voluntatis 
ponitur ab ipsa, praesupponit in suo esercitio indifferentiam obiecti- 
vam iudici intellectus, quae consistit in hoc, quod intellectus volun- 
tati proponat in obiecto varias rationes convenientiae vel disconve- 
nientiae, boni vel mali. — Libertas ergo est circa particularia appe- 
tenda bona. Quoad appetitionem autem felicitatis in genere, libera non 
est humana voluntas, quantum ad specificationem | actus, quia non 
potest velle oppositum ; non autem quantum ad exercitium actus, quia 
potest aliquis non velle tunc cogitare de beatitudine. S. Th. de Malo 
q. 6. a. un. — Ex libertate, qua actus humani perficiuntur, iniputa- 
biles agenti dicuntur, scilicet actus honestas vel turpitudo in ipsum 
agentem, ut in eius auctorem redundat. — Eccl. 15., 11. seqq.; 
Trid. s. 6. c. 4.-6.55 S. Aug. Enchir. c. 105; S. Th. 1. 2. Prolog., 
q. 10. a. 2, q. 13. a. 6, 2 D. 25. q. l. a. 15; Suarez tr. 2. d. 1. 
s. 2.; Wirceburg. de Act. hum. c. 2. ; E. M. n. 10. 1l. 


13. « Infertur, quod orta gravi tentatione, et postquam a phan- 
tasia, aut aliunde vehementer excitatur appetitus sensitivus concupi- 
scibilis, venercus, aut irascibilis, quod, inquam, tunc in voluntate tri- 
plicis generis possint dari actus. 1.° Ili, qui praeveniunt usum ratio- 
nis, et eliciuntur a tentato in eo instanti aut tempore, in quo intel- 
lectus voluntati nondum proponit motiva absterrentia, sed solum al- 
licentia illius obiecti, in quod fertur appetitus. Et hi actus voluntatis 
dicuntur motus primoprimi. — 2^ Illi, qui sequuntur ad aliqualem 
usum rationis, et eliciuntur a tentato in eo instanti, in quo intellectus 
motiva absterrentia proponit. solum obscure, motiva allicientia. vero 
ad amorem illicitum aut ad odium ita vivaciter, ut voluntas a moti- 
ves absterrentibus solum remisse et imperfecte moveatur. Et hi actus 
voluntatis dicuntur motus sccundoprimi. — 3.° Tandem illi, qui se- 
quuntur ad perfectum usum rationis, et eliciuntur a voluntate in eo 

instanti, in quo intellectus voluntati satis clare et intense proposuit 
motiva absterrentia seu disconvenientiam et malitiam moralem, a qui- 
bus voluntas posset libere absterreri, si serio vellet. Et hi actus vo- 
luntatis dicuntur actus deliberati. — Actus 1? generis non sunt liberi, 
et consequenter neque sunt formaliter peccaminosi. Actus 2.| generis 
vero sunt imperfecte liberi, et solum venialiter peccaminosi. Actus 
3.l generis vero sunt perfecte liberi, et consequenter, si adsit gravi- 


tas materiae, sunt mortaliter peccaminosi ». Struggl Theol. Mor. tr. 
l. q. L a. 1. v. 10. — S. Th. 1. 2. q. 10. a. 3. 


14. Quotuplici modo voluntarium a voluntate procedat? — Cum 
voluntarium apprehensionem intellectus praesupponat, voluntatis actum 
et libertatis exercitium includat, et ad aliquem etiam extrinsecum 
actum, seu extrinsecam actionem, se protendat, hinc voluntarium mul- 
tplici modo a voluntate est, variaeque inde exurgunt voluntarii par- 
titiones, quas statim explicabimus. 


15. Quid voluntarium elicitive et imperate? — Primum habetur, 
quum totus actus perficitur a voluntate, et in voluntate, absque admi- 
niculo alterius facultatis, sive interioris et spiritualis, sive exterioris 
et corporalis; uti sunt volitiones, nolitiones. — Alterum habetur, cum 
actus ex ipso quidem voluntatis imperio dependet, ab alia tamen 
agentis facultate perficitur; sive interiori, uti sunt intellectus, phanta- 
sia, memoria; sive exteriori, uti sunt membra corporis, atque sensuum 
organa, sicut ambulare vel loqui. — Potest autem actus esse simul 
elicitus et imperatus; voluntas enim potest sibi ipsi in actibus suis 
imperare: et hac ratione una virtus, e. g., caritas, imperat actus alia- 
rum virtutum, quando voluntas ex motiyo unius virtutis elicit actum 
alterius virtutis, e. g., ex amore Dei pauperis miseretur. — S. Th. 
Lh. 2... L 4. l ad 2., q. 17. a. 55. Suarez tr. 2. d. 10. s. 1. 2. 


l6. Quaenam sit partitio actuum elicitorum a voluntate? — Du- 
plex est partitio, prout hi actus consistunt in prosecutione boni, vel 


in fuga mali; et prout versantur circa finem vel circa media. 


l7. Quinam sint voluntatis actus, qui consistunt in prosecutione 
boni, et in fuga mali? — Distingui possunt hi voluntatis actus, preut 
distinguuntur passiones sensibilis appetitus, quibus ipsi respondent. 
S. Th. 1. 2. q. 22. Porro passiones sunt: amor, cui opponitur odium ; 
desiderium seu concupiscentia, cul opponitur fuga seu abominatio ; 
delectatio, cul Opponitur tristitia; spes, cul opponitur desperatio ; au- 
dacia, cui opponitur limor; denique ira, quae oppositum non habet. 

S. Th. 1. 2. q. 23. Tres priores, passiones concupiscibilis sunt ; qua- 
tuor posteriores, passiones sunt irascibilis. 

Amor est simplex boni complacentia, quae ex appetentis conna- 
tural'tate et coaptatione procedit quoad rem sibi convenientem.  Z?z- 
leclio supra amorem addit praecedentem electionem ; caritas supra 
amorem addit perfectionem quandam, in quantum id quod amatur 
magni pretii aestimatur. Amor alius est amicitiae, alius concupiscen- 
tiae. Amare enim est velle bonum alicui. Ad illum bonum quod quis 
vult alicui habetur amor concupiscentiae. Ad illud cui aliquis vult 
bonum habetur amor amicitiae. S. Th. l. 2. q. 26. Odium est sim- 
plex mali displicentia et detestatio, quae exoritur ex dissonantia qua- 
dam appetitus ad id quod apprehenditur ut repugnans et nocivum. 
S. Th. 1. 2. q. 29. Odium aliud est abominationis, aliud inimicitiae. 
Illud est detestatio mali alicuius personae; istud et detestatio ipsius 
personae, cui quis malum vult. 

Concupiscentia seu desiderium est motus appetitus in bonum ab- 
sens. Fuga seu abominatio detestatio absentis mali est. S. Th. 1. 2. 
q. 30. Delectatio quies est quaedam appetitus ex praesentia boni de- 
lectantis. Tristitia dolor quidam est ex praesentia mali. S. Th. 1.2. 
q. 3l. 35. — Spes est motus appetitus in bonum futurum, arduum, 
possibile adipisci, et secundum hanc possibilitatem vel impossibilita- 
tem spes differt a desperatione. Unde est quod spes importat quem- 
dam accessum ad bonum arduum, desperatio e contra recessum im- 
portat ab co. S. Th. 1. 2. q. 40. a. 1. 4.— « Timor refugit nocu- 
mentum futurum propter cius victoriam super ipsum timentem ; sed 
audacia aggreditur periculum imminens propter victoriam sui supra 
ipsum periculum ». S. Th. 1. 2. q. 45. a. 1. Timor enim « non re- 
spicit malum absolute, sed cum quadam difficultate vel  arduitate, 
ut ci resisti vix possit ». S. Th. 1. 2. q. 41. a. 2. ad. 3. « Secundum 
oppositionem boni et mali timor contrariatur spei; secundum opposi- 
tionem accessus et recessus timori contrariatur audacia, spei vero de- 
speratio ». S. Th. 1. 2. q. 45. a. 1. ad. 3. — Ira appetitus est vin- 
dictae, ut sibi possibilis. Appetit ipsa malum sub ratione iusti vindi- 
cativi. Unde respicit unum obiectum secundum rationem boni, scilicet 
vindictam quam appetit, et aliud secundum rationem mali, scilicet 
hominem nocivum, de quo vult vindicari per illationem poenae. S. Th. 

| 2. q. 46. a. 2. 6. Contrarium non habet neque secundum accessum 
ct recessum, neque secundum oppositionem boni et mali. Nam est 
motus ad invadendum malum laesivum iam iniaccns. Unde neque motus 
ad malum fugiendum haberi potest; neque motus ad bonum potest 

haberi: eo enim adepto, est appetitus quies et gaudium. S. Th. 1.2. 
q. 23. a. 3. 


18. Quinam sint actus voluntatis qui circa finem et circa media 
versantur? — « Omnis voluntatis actio aut circa finem, aut circa me- 
dium versatur, quod dupliciter contingit fieri aut appetendo aut exe- 
quendo : ex quo duplex oritur ordo actuum voluntatis, et intellectus 
practici, qui voluntatem gubernat in moribus. Prior omnes illos actus 
continet, qui necessarii sunt usque ad postremam medii electionem, qui 
sunt voluntas, intentio, consilium, consensus, electio. Duo priores circa 
finem: posteriores circa medium, eo quo numerati sunt ordine ver- 
santur. Stabilita autem electione, progreditur voluntas ad liberam exe- 
cudonem, et sic est secundus ordo, in quo duo tantum actus nume- 
rantur: imperium et usus; quibus actibus fruitio additur; quae non 
est operatio ad finem vel appetendum vel assequendum ordinata; sed, 


fine potius comparato, ipsa subsequitur ». Suarez tr. 2. d. 6. initio. 


19. Quid voluntas? — | Voluntas, seu simplex volitio, primus vo- 
luntatis actus est, qui est quasi prima inclinatio voluntatis in obie- 
ctum propositum, tanquam per se amabile, sine ullo ordine ad aliud. 
Ex quo patet, hunc actum circa finem versari; solus enim finis per 
se amabilis est. Sed tendentiam in finem non includit, sistendo tan- 
tum in amore et complacentia illius boni, et ideo simplex volitio, seu 
amor et complacentia est, adhuc inefficax. — Suarez tr. 2. d. 6. s. 1.; 
o. Lh. 1. 2. ga 9. 9$. l 2. 


20. Quid intentio? — Intentio est libera vel perfecte voluntaria 
tendentia in bonum, ut illud assequamur. Quare intentio tendentia vo- 
luntatis est in aliquem finem fier debita media obtinendum. Propositum 
et desiderium in rem amatam est, et de se desiderium efficax est. 
Etenim propositum habetur, cum quis secum ipso constituit aliquid 
facere. Desiderium autem generali significatione quamcumque appeti- 
tonem obtinendi boni, quo aliquis caret, significat: et non solum ad 
appetitionem  efficacis voluntatis, sed etiam ad imperfectas volitiones, 
vel velleitates rerum etiam  1impossibilium sese extendit. — Intentio 
vel virtute vel expresse appetitio etiam est mediorum in communi. 
Ratio, quia intentio est efficax voluntas obtinendi finem. Atqui velle 
finem, absolute ut sic consequendum, est virtute velle exequi omnia 
media necessaria ad finem. Insuper potest quis hunc actum explicite 
elicere: volo adhibere omnia media necessaria ad finem, qui actus est 
intentio, quia antecedit omnem  consultationem de mediis et electio- 


Bucceroni. — Inst. UitoL moralis Ll. a 

nem, et principium est consilii et electionis. In communi, non in par- 


ticulari; hac enim ratione ab electione distinguitur. — Suarez tr. 2. 
Sc Zr se Mm UL o. dL 3» de 2y de 12 


2l. An possit quis plura simul intendere; et si plura incompos- 
sibilia intendantur, quaenam intentio praevaleat? — R. Ad l.um Af- 
firmative. Etenim vel illa sunt ordinata ad invicem, vel non. « Si 
quidem ad invicem fuerint ordinata, manifestum est quod homo po- 
test simul multa intendere. Est enim intentio non solum finis ultimi, 
sed etiam finis medii: simul autem intendit aliquis et finem proximum 
et ultimum, sicut confectionem medicinae et sanitatem. Si autem ac- 
cipiantur duo ad invicem non ordinata, sic etiam simul homo potest 
plura intendere, quod patet ex hoc, quod homo unum alteri praeeligit ; 
quia melius est altero. Inter alias autem conditiones, quibus aliquid 
est melius altero, una est, quod ad plura valet. Unde potest aliquid 
praeeligi alteri ex hoc, quod ad plura valet, et sic manifeste homo 
simul plura intendit ». S. Th. 1. 2. q. 12. a. 3. 

R. Ad 2.80" Si voluntates istae sint simul, praevalet praedomi- 
nans, nempe quae eligeretur, cognita impossibilitate. Si nulla potior, 
sit, neutra praevalet, adeoque neque rata est. Si inter voluntates con- 
trarias una alteri succedat, posterior praevalet priori; nam est prae- 
dominans ordine temporis, et actualitatis. Excipe, nisi prior sit potior, 
vel revocaverit, saltem virtualiter. omnem voluntatem  subsequentem ; 
tunc enim prior voluntas, modo expresse non revocetur, est certe 
praedominans. — Lugo de Sacr. d. 8. n. 121. 123.; L. 1. 6. n. 24. 


22. Resolves: Si alter a te missam petiit pro gratiarum actione, 
alter pro graviter aegroto, tenendum est pro hoc fuisse applicatam, 
sive prior sive posterior illam petierit. — Si tecum statueris: quod- 
cumque posthac votum emisero sine licentia confessarii, illud valere 
nolo; et postea voveris aliquid, confessario inconsulto, non valet, modo 
ta voluntas non retractetur expresse vel virtualiter, scilicet si memor 
primi voti secundum emitteres, e. g., in naufragio, in incendio, etc. 
— Si quis matrimonium contraheret, intendens illud esse solubile, tali 
animo, quod si sciret esse indissolubile non contraheret, matrimonium 
nullum est; nam indissolubilitas essentialis proprietas est matrimonii 
christiani Valide vero contraheret, si per errorem tantum putaret ma- 
trimonium esse dissolubile, quia error privatus non aufert ei intentio- 


nem contrahendi modo quo debet. — L. 1. 3. n. 179. 210. 700., 
L. 6. n. 24.; Elbel 130. 

23. Quid electio? — Electio est actus voluntatis, quo voluntas 
fertur in medium particulare, ut medium, seu ut bonum utile, efficax 
nempe volitio est alicuius peculiaris rei, quae propter aliud amatur. 
— Electio igitur procedit ex intentione efficaci finis, eiusque obiectum 
est bonum utile ut sic, et nobis possibile; et virtualiter saltem ipsius 
finis volitionem continet. — Electio item intrinsecam suam naturam 
retinet, quamvis non contingat fier inter plura, cum illud medium 
sit unum tantum. Nam actus specificatur a proprio obiecto, et idem 
obiectum manet electionis, nempe medium ad finem, sive sit unicum 
medium, sive conferatur cum aliis. — Electio est ad modum desiderii, 
quia est de medio ut exequendo, et exeeutionem praecedit; et ideo de 
re absente est. — Electio praeterea voluntatis propositum est; cum 
propositum sit voluntatis actus, quo quis aliquid se facturum constituit. 
— S. Th. 1. 2. q. 13; Suarez d. 8. s. 1. 2. 


24. Quid consensus? — Consensus tribui potest cuicumque actui 
libero voluntatis conformantis se, seu consentientis intellectus iudicio, 
h. e. acceptantis bonum, intellectu propositum, quo modo peccatum 
dicitur perfici consensu, et sic non est specialis actus, et non solum 
circa media, verum etiam circa finem versatur. Verum, prout specialis 
actus est, circa medium versatur, et actus specie distinctus non est ab 
electione, sed tantum ratione ex diversis respectibus. « Nam quatenus 
voluntas vult, quod intellectus indicat esse utile, dicitur consensus; 
quatenus vero illud praefert vel aliis mediis, utilibus, vel certe aliis 
rebus inutilibus non conducentibus ad finem dicitur electio ». Suarez 
tr. 2. d. 8. s. 2. Sed et re consensus ab electione distingui potest, 


quando nempe consensus sit inefficax. — S. Th. 1. 2. q. 15. 


25. Quid consilium ? — Consilium proprie est actus intellectus 
duo includens, inquisitionem et inventionem mediorum, ac indicium 
discrctivum de mediis aptioribus ad finem consequendum. Consilium 
ergo non unum, sed plures actus intellectus involvit. Illa enim inqui- 
sitio non fit sine discursu et consideratione plurium rerum. Verum 
consilium aliquando significat solum inquisitionem, aliquando solum 
indicium, quamvis ex discursu non procedat, interdum utrumque com- 
plectitur. Consilium hoc ultimo sensu frequenter quidem electionem 
praecedit, non tamen semper. Nam quando electio fit inter. multa, 
quod saepius accidit, oportet omnia illa esse inventa, proposita, di- 
scussa, et indicata per intellectum. Verum ubi agatur de rebus mi- 
nimis, vel de rebus per se determinatis, vel per se notis, non est 


20 I. - DE NATURA HUMANI ACTUS 


tunc formale consilium. — S. Th. 1. 2. q. 14, q. 9. a. 4.; Suarez 
tr. 2. d. 8. s. 5. 


26. Quid usus? — Usus alius est activus, alius passivus. Primus 
est actus elicitus a voluntate, quo voluntas movet ceteras potentias ad 
operandum. Alter est actus potentiae exequentis procedens ab usu 
activo. — Usus proprie est de mediis, nam usus significat quemdam 
motum voluntatis ad realiter consequendam rem volitam seu finem. — 
Usus distinguitur re ab electione, cum prius fiat consilium, et electio 
de medio secundum se, quam tractetur de exeeutione; minime vero 
ab electione re distinguitur cum intellectus subito determinet medium 
et circumstantias omnes, et voluntas in eodem instanti in quo eligit 
medium, eligat etiam circumstantiam actualis exeeutionis; ex vi enim 
talis electionis sequitur actio potentiae exequentis. Quare usus voluntas 
est medium exequens electum ad finem assequendum. — Usus et 
electio actus inter se specifice distincti non sunt, quia tendunt in obie- 
ctum sub eadem ratione boni, nempe ut est utile ad consequendum 
finem. Verum electio per se versatur circa medium in ordine inten- 
tionis, ut est futurum et effectus finis. Usus activus versatur circa idem 
medium in ordine exsecutionis, ut est praesens et causa efficiens finis 
habiti in re. — S. Th. 1.2. q. 16., Suarez d. 9. s. 1. 2. 


21. Quid imperium? — Imperium, de quo hic agitur, imperium 
est, quo quis sibi imperat, non quo imperat aliis, et est absoluta vo- 
luntas sibimetipsi intimata ad aliquid agendum vel omittendum. Du- 
pliciter homo potest sibi imperare, 1.° quasi in actu exercito, dum 
se movet ad aliquid agendum, 2.° in actu signato, expresse actum 
imperii eliciendo, fac hoc. — Huiusmodi imperium est partim actus 
voluntatis, partim est actus intellectus; quia imperare est movere ad 
agendum, « primum autem movens in viribus animae ad exercitium 
actus est voluntas ». S. Th. I. 2. q. 17. a. 1. Verum imperare non 
est movere quomodocumque, sed movere quasi imponendo legem ; 
intellectus autem est, qui imponit legem voluntati: quoniam iudicat 
de agendis, lam age quaeritur hic, quinam sit hic actus intellectus et 
voluntatis, qui imperium adaequate constituit. 

Id actum intellectus quod spectat, nota: l.^ Ante voluntatem et 
intentionem praecedit indicium practicum intellectus, quo quis 1udicat 
non solum rem esse in se bonam, sed etiam sibi convenientem, et 
expedire illam amare. Indicium hoc aliqualem continet rationem im- 
perii. v Imperans enim ordinat eum, cui imperat ad aliquid agendum, 
intimando *el denuntiando ». S. Ih. 1. 2. q. 17. a. 1. — 2.? Ante 

electionem et consensum indicium item practicum antecedit, sive sit 
per modum formalis consilii, sive non, medium aptum ad finem uti 
eligibile proponens, et huiusmodi indicium rationem imperii magis 
continet, cum magis moveat denuntiando et intimando. — 3.° Post 
electionem illam, quae tempore praecedit usum activum, indicium aliud 
praecedit magis practicum, in hoc distinctum a indicio quod praecedit 
electionem, quod magis immediate attingat opus, et omnes determi- 
natas circumstantias necessarias ad operis exeeutionem. Ratio est, quia 
ante omnem actum voluntatis debet antecedere indicium intellectus illi 
consentaneum, a quo dirigatur et illuminetur; sed usus activus est 
actus voluntatis, qui aliquid addit electioni iam factae. Ergo. Indicium 
hoc magis adhuc rationem imperii participat, vehementius enim movet 
voluntatem denuntiando et intimando, non tam virtute sua quam vir- 
tute electionis iam factae. Ordinatur enim prorsus ad exeeutionem 
operis et magis inclinat ad vincendam difficultatem operis, quae tem- 
pore exeeutionis maior semper apparet, quam in consultatione et ele- 
ctione abstracta. — 4.° Praeter haec indicia practica, reperitur in 
nobis aliud indicium, quod experimur cum nobiscum interne ita lo- 
quitur: fac hoc: et explicite exprimit voluntatis actum efficacem eli- 
ciendum operis exequendi. Hoc indicium, illud est quod explicite im- 
perium constituit. Indicium hoc non est per se necessarium ad opus; 
est tamen utilis actus, ut voluntas ipsa et totus homo magis moveatur, 
vel ut citius aggrediatur exeeutionem, vel ut constantius in ea per- 
severet, quia dum homo sibi ita imperat, quasi supra seipsum refle- 
ctitur, et lit sibi superior, et quia uti locutio externa quoad alios, 
ita locutio interna quoad seipsum, vim habet movendi et incitandi 
animum. 

Ad actum voluntatis guod attinet, notandum est: l.^ quod hoc 
imperium, si efficax est et verum, absolutam voluntatem supponit: 
nam, si fiat sine ulla voluntate, est fictum et non verum; si voluntas 
vero, quae antecedit, sit inefficax, ipsum etiam inefficax erit. Et ratio 
est, quia tota efficacia movendi est a voluntate. Uniusmodi ergo vo- 
luntas rationem illius imperii. complet. — 2.° Actus voluntatis prae- 
cedens actum rationis, qui est imperium, est electio, virtute cuius ratio 
movet. Quare imperium est ipsum indicium practicum sive directum 
sive reflexum, quod ex electione iam facta, denuntiando et intimando 
quod est faciendum, movet ad exeeutionem, et tunc voluntas incipit 
uti exsequendo imperium rationis. Unde manifestum est quod impe- 
rium prius est quam usus. — 3.° Ipse tamen usus activus voluntatis 
rationem aliquam imperii habet, et saepe imperium dicitur. Voluntas 

enim imperat ceteris potentis, etiam intellectui. Quin imo imperat 
voluntas etiam subimetipsi. Nam voluntas imperat omnes actus vo- 
luntarios, et unus actus voluntatis imperatur ab alio actu eiusdem vo- 
luntatis. Et ratio est, quia imperare est habentis dominium ; voluntas 
vero est, quae quasi habet dominium omnium actionum humanarum. 


— S. Th. 1.2. q. 17., q. 71. a. 6. ad. 2., 2. 2. q. 4. a. 2. ad 2., Quodl. 9. 
a. 12.; Suarez tr. 2. d. 9. s. 3. 


28. Quid fruitio? —  Fruitio, quoad nomen, est capere fructum 
a re. Quoad rem ipsam, est quies quaedam voluntatis, suavitas, gau- 
dium, delectatio, posita obiecti desiderati praesentia, eiusque posses- 
sione. — Gaudium magis dicitur de bono rationali, delectatio de sen- 
sili, fruitio de utroque, eaque ad bonum proprium potius coarctatur, 
cum gaudium de bono alieno, tanquam amici, etiam dicatur. — Theo- 
logi morales gaudium communiter a delectatione distinguunt ex tem- 
pon. docentes gaudium esse rei praeteritae, delectationem praesentis. 
— Obiectum ergo fruitionis proprie est bonum sub ratione roni de- 
leitabilis. Tum autem finis tum medium potest esse obiectum gaudii, 
quamvis ratio gaudendi seu formale obiectum semper sit finis. Ra- 
tio l. est, quia gaudium oritur ex consecutione boni delectabilis. 
Atqui ipsum medium est quoddam bonum delectabile. Et sic expe- 
rmur nos delectari; quando media convenientia obtinemus. Ergo. 
Ratio 2| est, quia omne bonum amatum est finis vel ratione finis. 
Ergo omne bonum quod delectat est finis vel ratione finis. — Du- 
plex autem distinguitur gaudium seu fruitio, perfecta et imperfecta. 
|! Nam cum sit de fine consecuto, si finis perfecte assecutus sit, fruitio 
est perfecta, si sit assecutus in spe quadam, potest hinc oriri aliqua 
fruitio, sed imperfecta, quia illa iam est aliqualis consecutio: et haec 


videtur illa fruitio, de qua Paulus, spe gaudentes ». Suarez tr. 2. d. 7. 
s. 2. — S. Th. 1.2. q. 11. 31., 2. 2. q. 28. 


2^5. Quid voluntarium perfectum et imperfectum ; voluntarium 
absolutum, et velleitas ; simpliciter et secundum quid? — Variae hae 
partitiones vario sensu accipi possunt et declarari, prout consideretur 
in voluntario vel praecise ratio voluntarii, vel ratio liberi, vel varium 
ebulum. ad quod refertur, pro vario eius statu. Breviter eas se- 


que ntibus paragraphes explicabimus, secundum varias quas habent ac- 
ceptiones. 


30. Ratione voluntarii, seu inclinationis voluntatis, voluntarium 


aliud e't simplicités tal- seu perfectum, aliud tale secundum quid seu 


L - DE NATURA HUMANI ACTUS 23 


imperfectum. Primum illud est, quod a voluntate, plena inclinatione 
eiusdem voluntatis, absque ulla repugnantia, progreditur. Hoc modo 
perfectissimum voluntarium est amor Dei erga seipsum et amor Bea- 
torum erga Deum, qui procedunt ex perfectissima obiecti cognitione. 
— Secundum est illud, quod procedit quidem a voluntate consentiente, 
sed non sine aliqua eiusdem rationalis voluntatis repugnantia, ita ut 
volilio actu quidem sit, sed admixta nolitioni conditionatae obiecti. Sic 
nauta, naufragii periculo urgente, actu vult et deliberate vult merces 
proiicere, quas tamen, deliberata etiam voluntate servare vellet, si 
naufragium non immineret, unde non sine voluntatis deliberata repu- 
enantia, sed inefficaci, eas proincere absolute consentit. — S. Th. 1.2. 
q. 6. a. 6. ad 3., a. 7. ad 2., S. q. 47. a. 1; L. 1. 5. n. 21. 


3]. Ratione liberi, secundum varium deliberationis gradum, VO- 
luntarium, aliud est perfectum, et est illud, quod a voluntate procedit 
cum perfecta cognitione et plena deliberatione; aliud est imperfectum, 
et illud est, quod a voluntate procedit cum cognitione imperfecta et 
semiplena deliberatione. Tales sunt actiones hominis semiebri, semi- 
dormientis. Suarez tr. 2. d. 1. s. 3. 4.; S. Th. 1.2. q. 6. a. 2. Vo- 
luntarium hoc modo perfectum bene esse potest imperfectum praece- 
denti modo, ut patet ex allato exemplo, proiectioni mercium in nau- 
Ífragio. — Ratione deliberationis, simpliciter, voluntarium aliud est 
absolutum et simpliciter, aliud secundum quid, quod velleitas etiam 
nuncupatur. Et sic, stante tentatione peccati in voluntate, qua tamen 
quis deliberate peccato resistit, voluntas, ut natura, seu secundum 
quid, vult peccatum ; sed tamen eadem voluntas, ut rationis voluntas 
absolute et simpliciter peccatum detestatur. Apposite S. Th. 3. p. q. 21. 
a. 4.. ubi rationem simul reddit huius partitionis: « Voluntas simpli- 
citer hominis est rationis voluntas. Hoc enim absolute volumus quod 
secundum deliberatam rationem volumus. lllud autem, quod volumus 
secundum motum sensualitatis vel etiam secundum motum voluntatis 
simplicis, quae consideratur ut natura, non simpliciter volumus, sed 
secundum quid, scilicet si aliud. non obsistat, quod per delibera- 
tionem rationis invenitur. Unde talis voluntas magis est dicenda vel- 
leitas, quam absoluta voluntas; quia scilicet homo hoc vellet, si aliud 


non obsisteret ». 


32. Ratione obiecti voluntarium item aliud est absolutum et sim- 
pliciter, aliud quod est velleitas. et secundum quid, prout nempe obie- 
ctum, ad quod voluntas tendit, absolute consideratur, ut'reapse est, 
secundum omnes sui circumstantias, vel tantum ut in se est, praeci- 


24 IL - DE NATURA HUMANI ACTUS 


sionc facta a circumstantiis. — Ad rem A. D. 1. p. 19. a. 6. ad 1.: 
« Unumquodque secundum quod bonum est. sic est volitum a Deo. 
aliquid autem potest esse in prima sui consideratione, secundum quod 
absolute consideratur, bonum vel malum, quod tamen prout cum aliquo 
adiuncto consideratur, quae est consequens consideratio eius, e contrario 
se habet. Sicut hominem vivere est bonum et hominem occidi est 
malum, secundum absolutam considerationem: sed si addatur circa 
aliquem hominem, quod sit homicida, vel vivens in periculum multi- 
tudinis, sic bonum est eum occidi, et malum est eum vivere: unde 
potest dici, quod index iustus anrecedenter vult omnem hominem vi- 
vere, sed consequenter vult homicidam suspendi. Similiter. Deus ante. 
cedenter vult omnem hominem salvari, sed consequenter vult quosdam 
damnari, secundum exigentiam suae iustitiae. Neque tamen id quod 
antecedenter volumus, simpliciter volumus, sed secundum quid: quia 
voluntas comparatur ad res, secundum quod in seipsis sunt, in seipsis 
autem sunt in particulari. Unde simpliciter volumus aliquid, secundum 
quod volumus illud, consideratis omnibus circumstantiis particularibus, 
quod est consequenter velle. Unde potest dici, quod index iustus sim- 
pliciter vult homicidam suspendi, sed secundum quid vellet eum vivere, 
scilicet in quantum est homo. Unde magis potest dici velleitas, quam 
absoluta voluntas. Et sic patet, quod quidquid Deus simpliciter vult, 
fit; licet illud, quod antecedenter vult, non fiat». Et sic etiam illa 
mercium proiectio de qua supra n. 30., sub vario respectu est volun- 


taria secundum quid, et simul voluntaria simpliciter. S. Th. 2. 2. q. 142. 
a. 3., 1.2. q. 6. a. 6. 


33. Ratione suae perfectionis voluntarium tandem aliud est abso- 
lutum, efficax, perfectum, seu completum, aliud est voluntarium, quod 
iterum velleitas appellatur, simplicis complacentiae, seu imperfectum et 
incompletum. Primum est illud, quod usque ad consecutionem rei se 
extendit, rem et media ad eam efficaciter volendo. Alterum illud est, 
quod usque ad rei consecutionem non progreditur, sed in eius sistit 
simplici complacentia. Duplici stante contraria voluntate circa idem 
obiectum, illa absoluta et efficax est. quae alterius revocationem ex- 
plicite vel 1mplicite continet, quia una absoluta est, altera quasi con- 
ditionata . e. g. vult quis vere contrahere matrimonium, sed nolit tamen 
"Aeramentum recipere; matrimonium vere contrahit, et sacramentum 
recipit. De Lugo de Sacr. in. genere d. S. s. 8. n. 120. seqq. 

Sic huius partitionis rationem assignat A. D. 1. 2. q. 13. a. 5. 
ad | « Dicendum, quod voluntas media est inter intellectum et exte- 

riorem operationem. Nam intellectus proponit voluntati suum obiectum, 
et ipsa voluntas causai exteriorem operationem. Sic igitur principium 
motus voluntatis consideratur ex parte intellectus, qui apprehendit 
aliquid ut bonum in universali. Sed terminatio seu perfectio actus vo- 
luntatis attenditur secundum ordinem ad operationem^ per quam aliquis 
tendit ad consecutionem rei: nam motus voluntatis est ab anima ad 
rem ; et ideo perfectio actus voluntatis attenditur secundum hoc, quod 
est aliquid bonum alicui ad agendum. Hoc autem est possibile. Et 
ideo voluntas completa non est, nisi de possibili, quod est bonum volenti. 
sed voluntas incompleta est de impossibili, quae secundum quosdam 
velleitas dicitur: quia scilicet aliquis vellet illud, si esset possibile ». — 
Infirmus sanitatem sperans, sanitatem vult voluntate completa: habet 
enim voluntatem absolutam et efficacem sanitatis, volendo simul media 
sanitatem  inducentia. Infirmus de sanitate desperans, unde negligit 
media ad illam recuperandam necessaria adhibere, sanitatem vult vo- 
luntate incompleta ; habet enim simplicem tantum complacentiam, seu 
vellcitatem sanitatis, cum media simul non velit sanitatem inducentia. 

Voluntas completa et incompleta non sic est ergo accipienda, quasi 
voluntas incompleta sit velle non deliberatum, aut non capax meriti 
et demeriti, aut quasi voluntas incompleta sit velle semideliberatum. 
Potest enim quis deliberate et plena deliberatione velle expellere Deum 
de regno suo, si posset, et similia, ubi constat inveniri peccatum et 
peccatum grave. Sed completio et incomplet'M voluntatis accipienda est 
secundum ordinem voluntatis ad operationem, secundum nempe motus 
voluntatis ad rem. Hinc ex eo quod voluntatis motus est ad rem, 
media ooeratione exteriori, assequendam, disponendam etc., perfectus 
non est, perfectione apta nata inveniri in genere motus voluntatis, nisi 
terminetur ad bonum agibile, quamvis perfectus sit quoad consensum, 
deliberationem, et alia huiusmodi. Et sic peccator et magnus peccator, 
qui vult ad Deum converti, et ideo poenitentiam agere vult, voluntatem 
habet completam. A. D. q. 20. 2. a. 4. inquit: « Si loquamur de bo- 
nitate actus exterioris, quam habet (actus exterior) secundum materiam 
et debitas circumstantias, sic comparatur ad voluntatem ut terminus 
et finis, et hoc modo addit ad bonitatem vel malitiam voluntatis, quia 
omnis inclinatio, vel motus perficitur in hoc, quod consequitur finem 
vel attingit terminum: unde non est perfecta voluntas, nisi sit talis, 
quae opportunitate data operetur. Si vero possibilitas desit, voluntate 
existente perfecta, ut operaretur, si posset, defectus perfectionis, quae 
est ex actu exteriori est simpliciter involuntarius ». 

Voluntas ergo potest dici et esse completa dupliciter. Uno modo 

secundum illam habitudinem, qua volitum est in voluntate. Alio modo 
secundum illam, qua voluntas tendit in realem assecutionem voliti. 
luxta primum modum significatur perfectio voluntatis per hoc, quod 
est velle perfecte; iuxta secundum vero per hoc. quod est habere 
perfecte, seu assequi et possidere rem volitam. Unde voluntas parata 
operari, si posset, est perfecta voluntas, quia perfecte vult, et hoc spectat 
ad primae habitudinis perfectionem, et est imperfecta simpliciter, quia 
non pervenit ad hoc quod realiter habeat, assequatur et possideat id 
quod vult, et quod nata est habere. Omnis enim motus deficiens a 
termino est imperfectus per privationem, in assecutione termini con- 
sistentis. Et cum prima perfectio sit alterius rationis a secunda, et 
tota latitudo primae comparetur ad secundam, ut imperfectum ad per- 
fectum, consequens est, quod quantumcumque crescat, et intensissimus 
sit interior actus voluntatis, solus nunquam perveniet ad hoc, quod 
sit perfectus simpliciter, sine assecutione exterioris. Propter quod Sal- 
vator dixit Io. 15., 13.: Maiorem dilectionem nemo habet, ut animam 


suam ponat quis pro amicis suis : ponat, dixit, non velit ponere. — 


Caietan. in 1.2. q. 13. a. 5., q. 20, a. 4. 


34. Quid voluntarium directum et indirectum; in se et in causa ; 
positivum negativum? —  Moluntarium, ratione actus voluntatis, quo 
a voluntate procedit, aliud est directum, aliud indirectum. | Directum 
a voluntate agente est. Indirectum a voluntate est non agente, non 
prohibente, quae nempe prohibere debeat el possit. Etenim « non semper 
id quod sequitur ad defectum actionis reducitur, sicut in causam, in 
agens, ex eo quod non agit, sed solum tunc, cum potest et debet 
agere. Si enim gubernator non posset navem dirigere, vel non esset 
ei commissa gubernatio navis, non imputaretur ei navis submersio, 
quae per absentiam gubernatoris contingeret. Quia igitur voluntas, 
volendo et agendo, potest impedire hoc quod est, non velle et non 
agere, et aliquando debet; hoc quod est non velle et non agere im- 
putatur ei, quasi ab ipsa existens ». S. Th. 1.2. q. 6. a. 3., 2. 2. 
q. 60. a. 7,, 3. p. q. 47. a. l. Quae nempe prohibere debeat et possit, 
ut quis in culpa sil. Et sic nemo dixerit, tibi, vel indirecte, esse volun- 
tarium. «t consequenter imputabile, bonum omne, quod non facis, licet 
absolute facere possis, sed facere non teneris; et multo minus malum 
omne. quod tu impedire ullo modo non teneris. Si tamen quis adver- 
tens actum ponit incompossibilem cum alio actu, qui omittitur, cuius 
efficiendi nulla sil obligatio, cum illa omissio libera sit, voluntaria in- 
directe est, licet non imputabitis ad culpam, ut e. g. si vis studere, 

quin velis non ire ad visitandam ecclesiam, cuius nulla est obligatio, 
et imputabilis e contrario ad meritum, ut si vis orare, et recreationem 
ideo omittas, quin dicas volo eam omittere. Cf. Comm, de Act. hum. 
Quartum, num. 9. Cf. hic par. seq. et n. 395. 

Voluntarium ratione obiccti, quod immediate voluntatis actum 
terminat, aliud est voluntarium in se, aliud voluntarium in causa. 
Primum habetur, quando quis aliquid immediate in se vult; secundum 
vero quando quis vult causam, ex qua aliquis effectus sit secuturus ; 
etiamsi hunc praevideat; hunc enim tunc in se non vult, sed in alio, 
scilicet in eius causa. Praevideat, h. e. mere praevideat; nam, si prae- 
terea velit, 1am erit ille effectus directe et in se volitus et voluntarius, 
et non tantum in causa. Hinc autem consequitur, quod ille effectus, 
non erit amplius volitus et voluntarius tamquam effectus; neque item 
eius causa volta et voluntaria erit tamquam causa; sed effectus tunc 
respectu voluntatis rationem habebit finis, et causa rationem medii. 
Illud enim quod quis vult propter se habet rationem finis, quod quis 
vult propter aliud rationem medii. Neque vero valet obiicere, quod si 
effectus mere praevideatur, et in illum voluntas suo actu non feratur, 
iam ille effectus est praeter intentionem, et nullo modo neque in causa 
voluntarius esse potest. Etenim, quia voluntas, non volendo causam, 
potest impedire effectum, et aliquando debet, si pravus sit, imputatur 
ei effectus, qui consequenter, cum non sit volitus in se, volitus erit 
in causa. S. Th. q. 6. a. 3., q. 71. a. 5. Et sic mala operis, contra 
proximum commissa in ebrietate, voluntaria sunt in causa illi, qui vo- 
luntarie inebriatus est, ea mala praevidens ex praevia experientia, 
quamvis eadem mala neque vellet neque intenderet. Si (piis pravum 
scribens librum, plura praevideat ex eo spiritualia mala, licet ea non 
intendat, ei 1mputantur, et sunt ei voluntaria non in se, sed in causa. 
Si vero bonus effectus sit, et quis causam ponens eum gpraevideat, 
iam implicite illum velle censetur, et suo non caret merito, cum bonum 
voluntatis obiectum sit, non malum. Si tu largiris bona tua mona- 
sterio, praevidens spiritualia bona inde provenientia, merito certe non 
cares. Discrimen ergo est inter bonum et malum ; nam bonum, aliquo 
saltem modo, intendere debemus ; malum e contra non potest intendi; 
sed debet vitari. — Suarez d. 1l. s. 4. 

Voluntarium in se, et voluntarium in causa theologi plures a 
voluntario directo et indirecto omnino distinguunt. Et sic Suarez 
4 voluntarium in se, ait, satis clarum est, tunc enim aliquid dicitur 
in se voluntarium, quando in se est volitum, ita ut voluntas imme- 
diate versetur circa illud, vel per actum proprium, si sit voluntarium 


28 I. - DE NATURA HUMANI ACTUS 


directum, vel per carentiam actus, s) sit voluntarium | indirectum ». 
D. 1. s. 4. Item S. Th. q. 77. a. 7.: « duo consideranda videntur. 
Primo quidem, quod aliquid potest esse voluntarium, vel secundum 
se, sicut quando voluntas directe in ipsum fertur, vel secundum suam 
causam, quando voluntas fertur in causam, et non in effectum ; ut 
patet in eo, qui voluntarie inebriatur. Ex hoc enim quasi voluntarium 
ei imputatur, quod per ebrietatem committit. Secundo considerandum 
est, quod aliquid dicitur voluntarium | directe wel indirecte. Directe 
quidem id, in quod voluntas fertur, indirectum autem illud, quod 
voluntas potuit prohibere, sed non prohibet ». Alii vero voluntarium 
tn se et in causa appellant voluntarium directum et indirectum, et 
istud alia partitione exprimunt, nempe voluntarii positivi et negativi. 
Gur. Baller, n. 5. 

Porro, comparatione instituta inter utramque partitionem volun- 
tarii in se et in causa, et voluntarii directi et indirecti, et in doctrina 
Angelici Doctoris insistendo, dicendum est, voluntarium directum 
complecti sub se tum voluntarium in se, tum voluntarium in causa : 
nam voluntarium directum dicitur ab A. D., « quod procedit a volun- 
tate sicut ab agente » q. 6. a. 3. ad 1. Atqui tum voluntarium in se, 
tum voluntarium in causa, a voluntate procedit, in quantum est agens 
et volens. —  Volontarium autem  indirectum, tum ad voluntarium 
m se, tum ad voluntarium in causa reduci potest. Voluntarium indi- 
rectum dicitur ab eodem S. 1). « quod est a voluntate, sicut a non 
agente », |. c. Atqui tum voluntarium jin se, tum voluntarium in 
causa includit voluntatem | agentem et volentem. Ergo voluntarium 
indirecte, neque proprie est voluntarium in se, neque item proprie 
est voluntarium in causa. Ad utrumque tamen reduci potest; nam 
voluntarium indirecte, aut dicitur tantum de actu interiori voluntatis, 
aut etiam de actu exteriori. Si primum, cum non velle, immediate 
sit a voluntate, voluntarium in se dici potest. Si secundum, cum 
externe non agere, sit quasi obiectum externe complens illud non velle, 
ut illud est aliquo modo voluntarium in se, ita et istud, siquidem 
unus quasi constituitur complete non actus, e. g. non velle audire 
missam, et non audire missam de facto, ex utraque carentia actus 
interioris et exterioris; ut unus constituitur complete actus ex actu 
interno et externo, volendi audire missam, et audiendi missam. lam 
vero, ut ex actus positione, tamquam causa, effectus aliquis sequi 
potest, ita actus omissionem alius actus sequi potest, qui. quamvis 
proprie non sit effectus illius omissionis, ut illa omissio proprie causa 
non est "cqucnlis actus, cum non agere proprie causa esse non possit; 

ut effectus tamen considerar potest; et sic voluntarius dici potest in 
causa: e. gr. navigantium mors, indirecte voluntaria, est, sensu 


dicto, voluntaria in causa gubernatori navis, desistenti a gubernando. 


35. Quid requiratur, ut effectus pravus secutus, in causa vel 
indirecte tantum voluntarius, voluntati imputabitis sit ad culpam ? — 
Requiruntur seqq, conditiones: 1.° Ut qui ponit, vel omittit causam, 
advertat, saltem in confuso, talem effectum ex causa illa secuturum 
esse; quia nihil volitum, quin aliquo modo sit praecognitum. — 
2. Ut agens talem causam impedire possit, quia ad impossibilia nulla 
datur obligatio. — 3.? Ut agens teneatur, ratione illius effectus, cau- 
sam illam auferre vel omittere ; quia prosequenti ius suum non impu- 
tatur effectus, praeter intentionem | secutus; tunc enim agens reapse 
non vult effectum, sed vult permissionem effectus. — L. 1. 5 n. 15. ; 


S. Th. 1. 2. q. 6a. 3., q. 21. a. 25 C. I. 1151. seq.; C. G. 1182. 
seq.; C. H. 1092. seqq. 


36. Quandonam teneatur quis causam removere, ratione pravi 
effectus secuturi? — 1.° Tenetur quando eaper se, directe et primario 
non nisi effectum pravum producit. Tunc enim causa in se prava est. 
Dicitur, per se, directe et primario, non nisi effectum pravum pro- 
ducit: quia non ideo teneretur quis causam removere, si effectus 
pravus sequeretur mere per accidens, nam tunc non ideo causa in se 
esset mala; vel si causa per se, directe et primario, producit bonum 
effectum, et, non nisi hoc mediante, pravus sequitur effectus ; nam 
causa secundum moralem aestimationem  diiudicatur ex eius effectu 
per se, directe, et primario, adeoque ea in se tunc est simpliciter 
honesta. Quare tunc quis non vellet malum, sed vellet bonum, et 
malum tantum permitteret. Itemque non ideo teneretur quis causam 
removere, quia aeque directe et primario, quasi parallela ratione, in 
bonum et pravum influit effectum. lunc enim causa in se secundum 
moralem aestimationem indifferens est, et honesta, prout subest hone- 
stae intentioni agentis ; effectus enim pravus non intenditur, sed per- 
mittitur. — S. Th. 1. 2. q. 20. a. 5., q. 73. a. $., 2. 2. q. 64. a. 7. 

2." Tenetur item quis causam removere ratione pravi effectus 
secuturi, quando licet causa in se honesta vel indifferens sit, effectum 
tamen quis impedire tenetur ex iustitia, vel ex caritate, vel ex prae- 
cepto, quod adimplendum urgeat, puta si quis vellet ludere recrea- 
tionis gratia, dum ultima missa dic dominica mox celebrabitur, ita 
ut eam consequenter omittat ex distractione, e Qui enim ad legem 


obligatur, is obligetur necesse est ad procuranda media ordinaria, 

proximeque, ex rei ipsius natura, necessaria ad legem observandam.... 
Ordinaria inquam ; neque enim leges humanae ad extraordinaria 
nimiumque difficilia compellunt ». Ithur. Cas. 32. n. 4. Hinc « ratio 
reddi potest, quia ratione praecepti illa causa et effectus ex ea secuti, 
quamvis physice tantum per accidens connectantur, nec unum sit causa 
alterius: tamen moraliter censentur habere rationem unius obiecti 
disconvenientis, seu evitandi a voluntate, et ideo voluntas unius cen- 
setur virtualis voluntas alterius ». Suarez tr. 2. d. 1. s. 4. n. 9. 

3. Tandem tenetur quis causam removere ratione pravi effectus 
secuturi, quando, licet causa in se honesta vel indifferens sit, nulla 
tamen adest, ex parte agentis, proportionata necessitas, utilitas, de- 
centia: deest enim tunc honestus operantis finis: malum enim est 
vitandum, et permitti potest, quando rationalis et iusta adsit causa. 
Praeterea velle tunc talem causam pravum affectum saepe ostendit 
directe erga malum illum effectum secuturum ; vel saltem proximum 
periculum est saepe huiusmodi pravae affectionis. — Maior autem 
vel minor ratio ad causam ponendam requiritur, prout ea est causa 
per se, seu ex natura sua influens in talem effectum, vel causa per 
accidens quae nempe in talem effectum ex intrinseca sua natura non 
influat, sed extrinseca quadam rerum conditione. Eo item maior ratio 
requiritur ad agendum, in tali casu, quo propinquius causa malum 
effectum attingit, quo probabilior est malus effectus, quo minus iuris 
ad actionem in se spectatam habetur, quo gravior ipse effectus est, 
s; malum quis ex officio impedire tenetur. Si enim ratio proportionate 
gravis non habeatur, ipsa naturalis honestas nos obligat ad illam 


causam omittendam. — L. 1. 1. n. 1525; 1. 5. n. 14.; S. Th. 2. 2. 
q. 64. a. 7. 


37. An effectus secutus, graviter pravus, indirecte vel in causa 
tantum voluntarius, imputabilis sit semper ad gravem culpam, ita ut 
contrahat quis gravem malitiam propriam illius effectus, si causam 
quis illicite ponat, absque ulla sufficienti ratione? — R. 1.° Affirma- 
tive, si illa causa per se, seu ex intrinseca natura sua, graviter influat 
in effectum. Ratio est. quia si causa per se influat graviter in effectum, 
gravis ex effectu malitia in causam redundat. Quare gravem quis con- 
trahit malitiam, propriam ipsius effectus, eius causam volens, sine ulla 
ratione sufficienti. Insuper, practice saltem loquendo, qui vult causam, 
per se graviter influentem in effectum, graviter pravum, absque ulla 
ratione sufficienti, reapse vult directe gravem istius effectus malitiam, 
neque hanc mere tantum permittit; cum causa et effectus sint inse- 

parabiliter, quantum est ex ipsa natura rei, inter se connexi, neque 
alia adsit honesta ratio causam ponendi propter alium honestum effe- 
ctum, uti supponitur. 

R. 2.? Negative, si illa causa non nisi leviter per se influat in 
illum effectum. Ratio est, quia, cum causa per se non nisi levem 1n- 
fluxum habeat in eum effectum, graviter pravum, huiusmodi causa non 
est per se sufficiens ad positionem effectus, adeoque quantum ex na- 
tura rei est inseparabiliter inter se connexi non sunt. Ergo non ideo, 
quia quis vult causam, vult etiam effectum, sed vult tantum permis- 
sionem effectus, si forte sequatur; adeoque non contrahit gravem ma- 
litiam propriam effectus. Cum vero malitia effectus in causam redundet 
ratione influxus, quem ista habet in effectum, ubi influxus sit levis non 
nisi levis malitia est. et consequenter, seclusa semper directa inten- 
tione effectus graviter pravi, causam quis volens, in talem effectum 
non nisi leviter influentem, quamvis non jpeccabit graviter, peccabit 
tamen leviter. Et haec est propria ratio, cur quamvis non detur in 
re venerea parvitas materiae, detur tamen in illis actibus merae sen- 
sualitatis, uti sunt aspectus, ex causa merae curiositatis, rerum minus 
honestarum, seclusa iterum intentione rei ipsius venereae, uti habet 
communissima theologorum sententia. 

R. 3.° Negative iterum, si causa nullo modo per se influat in 
pravum illum effectum, sed effectus sequatur mere per accidens, seu 
ex extrinsecis circumstantiis. Ratio est, quia cum effectus non nisi 
per accidens sequatur, nulla adest, quantum est ex natura rei, con- 
nexio inter causam et effectum, Ergo non ideo, quia quis vult cau- 
sam, vult etiam effectum, sed vult tantum permissionem effectus, si 
forte sequatur. Cum autem effectus malitia nullo pacto in causam 
redundet, nam effectus ex ea causa non sequitur per se, sed mere 
per accidens, causam quis volens, seclusa omni pravi effectus inten- 
tione, huius nullam contrahit malitiam, neque gravem, neque levem, 
licet aliunde forte graviter etiam peccet. Et sic, si quis pollutionem 
praevideat ex aliquo potus vel cibi excessu, quin eam velit et inten- 
dat, peccabit leviter vel forte etiam graviter ratione illius excessus, 
minime vero peccabit ratione pollutionis, cum hic effectus non sit vo- 
litus, sed praeter et contra intentionem accidat, causa vero sit extra 
genus luxuriae. Neque vero tenetur quis removere omnes causas, per 
accidens tantum influentes in aliquem pravum effectum, ratione tan- 
tum ipsius pravi effectus. In actionibus enim unum tantum attenden- 
dum est, utrum sint causa huius effectus, an minus. Nam, si vim 


causae non habent, ridiculum est, cavendas esse propter effectum huius- 

modi. Ac nullo etiam modo tenetur quis a tali causa ponenda absti- 
nere, si huiusmodi causae ponendae rationabile adsit motivuin. — 
Cl. 40. 1.° 4.°; Suarez tr. 2. d. 1. s. 4. 5.; Sanch. 1. 9. d. 45. 
n. 14. seqq.; L. 1. 3. n. 484.; Salm. tr. 26. c. 7. n. 4L; S. Th. 2. 


2. q. 154. a. 5., 3. p. q. 30. a. 7.; d'Annib. ed. 4.* p. 1. n. 157. 
nota 15. 


38. Quandonam effectus volilus in causa imputetur? —  lImpu- 
tatur, per se loquendo, tunc primum quum quis causam posuit, vel ex 
quo potuerit et debuerit impedire, si illum animadverterit post cau- 
sam positam. « Ratio est, quia libera volitio, aut non impeditio effectus 
mal, est formaliter mala, non vero existentia physica effectus, adeo: 
que peccatum formale committitur, quando habetur huiusmodi per- 
versa volitio, aut nolitio,... sic igitur, qui alteri, e. g., porrexit vene- 
num.., non peccat quando sequitur mors alterius...;; sed quando libere 
posuit huius effectus causam ». Struggl q. 1. a. 3. n. 32. Per se lo- 
quendo; nam, si huiusmodi effectum usque ad ipsius exeeutionem quis 
potest impedire, et non impediat, aut in eius futuritione seu existentia 
sibi complaceat, in sua mente continuat peccatum, cuius causam prius 
libere et culpabiliter posuit. Debet. consequenter quis confiteri tunc 
effectum quasi actum externum et obiectum, complementum peccati. 
Secus vero esset, si post causam positam, antequam sequatur effectus 
voluntatem retractet, vel commissum peccatum confiteatur. — L. 1. 5. 
n. 10; S. Th. 2. 2. q. 79. a. 3. ad. 3. 


39. Nota; Cum causa, qua talis, malitiam specificam effectus 
participet, non vero diversam, sufficit malitiam tantum effectus in con- 
fessione accusare, vel si causa in se ipsa aliam habeat specialem ma- 
litiam sufficit seorsim. utramque dicere. Et sic, si ob lusum  omisisti 
sacrum, sufficit accusare hanc omissionem ; si ob furtum sacrum item 
omisisti, potes tunc seorsim furtum et omissionem sacri accusare. — 
L. l. 5. n. 95; Lugo de Poenit. d. 15. n. 479. 


40. Resolves: Ll? « Si causa pollutionis est in ipsam graviter 
tnfluens, et homo non abstinet a causa seu actione illa ponenda; patet 
quod pollutio imputatur ad peccatum, etiamsi non fuerit intenta, modo 
saltem in contuso sit praevisa. Huiusmodi autem causae sunt procul 
dubio omnes illae, quae pei se sunt graz es culpae in genere luxuriae, 
nempe tactus vel aspectus pudendorum alieni aut proprii corporis cum 
delectatione turpi ac deliberata; aspectus concubitus humani et cogi- 
tationes morosae de rcbus xenereis. Omnes ergo pollutiones ex his 

causis provenientes certe sunt mortalia. Ita S. Th. a. 2. q. 154. a. 5., 
et ali communiter. Et tunc actus ille turpis qui est causa pollutionis 
habet specialem malitiam contra naturam, ut ait Stfnch. de Matr. 1. 9. 
c. 45. n. 23., et consentiunt omnes ». L. 1. 3. n. 482. Specialem mali- 
tiam, nempe effectus seu pollutionis, quae peccatum est contra naturam, 
praeter malitiam propriam, quae in delectatione consistit ex turpi obiecto 
excitata. —  Graviter influens; quare, si causa, sive ratione sui, sive 
ratione dispositionis subiecti, graviter non influit, gravis abest culpa, 
ratione pollutionis forte secuturae; siquidem tunc praeter intentionem 
et per accidens sequitur. Per se sunt graves culpae: « sententia com- 
munis et probabilior docet pollutionem non esse mortalem (nempe in 
causa), nisi proveniat ex causa per se mortali in genere luxuriae.... 
Ratio, quia, cum pollutio non sit volita nisi in causa, eo gradu mala 
erit, quo mala est ipsa causa ». L. 1. 3. n. 484. In genere luxuriae, 
unde « infertur non esse mortalem pollutionem, quae praeter inten- 
tonem accidit ex causis illicitis adhuc mortaliter in alio genere, quam 
luxuriae, puta ex ebrietate, vel ex comestione, nimis immoderata aut 
die vetito ». L. I. 3. n. 484, 477. — Salmant. Theol. Schol. tr. 13. 
d. 10. n. 274., Theol. Mor. tr. 26. c. 7. n. 41. 

2. « Si quis facturus rem aliquam necessariam vel licitam et ho- 
nestam, praevidet naturaliter secuturam pollutionem, idque multo magis 
valet de distillatione, quam tamen ille nullo modo velit nec intendat ; 
tunc, modo absit periculum consensus in delectationem, non tenetur 
abstinere a tali actione; quia prosequenti ius suum non imputatur 
effectus, per accidens et praeter intentionem sequutus. Hinc, non ob- 
stante pollutione, licet audire confessiones mulierum, studere casibus 
conscientiae, tangere se ex necessitate, feminas caute et ex necessi- 
tate osculari, amplecti iuxta morem patriae, si alioquin. incivilis. ha- 
bendus esset ». L. 1. 3. n. 481. « Licet, alicui, qui magnum pruri- 
tum patitur in verendis, illum tactu abigere, etiamsi pollutio. sequa- 
tur ». L. 1. 3. n. 483. Ratio est, quia hi actus vel per se leviter 
tantum influunt, vel quamvis per se graviter influant, cum tamen non 
fiant ex turpi concupiscentiae et delectationis causa, sed ex causa ho- 
nesta, necessaria, utili, convenienti, iam non habent eandem vim et 
influxum in effectum, quae ex illa prava voluntatis propensione gra- 
viter augetur, et e contra valde imminuitur ex voluntate alio con- 
versa. et quantum in se est resistente. Unde pravus effectus, si se- 
quatur, potius naturali complexioni, vel infirmitati naturae tribuitur, 
quam praedictis actibus tamquam causae. Stante praeterea praefato 
honesto fine, non tenetur quis abstinere a causa ad pravum effectum 

impediendum. Quando enim causa habet duos effectus, unum bonum, 
alterum malum, potest poni ex intentione solius effectus boni, permis- 
sive se habendo ad malum. Pravus ergo ille effectus, in casu, vere 
sequitur per accidens et praeter intentionem. — L. |l 3. n. 483., |. 
5. n. 14.5; S. Th. 3. p. q. 80. a. 7. 

3. « Infertur non esse nisi venialem pollutionem, quae oritur ex 
colloquio non diuturno cum puella, vel levi aspectu, aut curiosa le- 
ctione venialiter turpi; quia, ut dictum est, cum causae istae leviter 
influant, pollutio subsequens potius a causa naturali, quam ab illis 
procedit ». L. 1. 3. n. 484. Si quis vero iustam causam habeat nihil 
peccat. L. 1. 5. n 29. lusta causa est « quaevis causa rationabilis ne- 
cessitatis, utilitatis, aut convenientiae ». L. 1. 3. n. 484., 1. 5. n. 29. 

4. A fortiori gravis abest culpa in ilis actionibus, quae remote 
influunt, ct per accidens, cum sint extra genus luxuriae. Quamvis ergo 
praevideatur secutura pollutio, aut prava commotio, licet equitare, non 
modo necessitatis et utilitatis gratia, sed etiam causa recreationis ; de- 
cumbere aliquo situ ad commodius quiescendum ; cibos calidos aut 
potus moderate sumere, honestas ducere choreas, etc. L. 1. 3. n. 483. 
Gravis abest culpa; nam, an adsit culpa levis, in positione talium 
causarum sine iusta ratione, Ob effectum secuturum, controvertitur. 
Negant Holzman aliique, « quia, ut dicunt, tum pollutio oritur potius 
ex naturae infirmitate, quam ex causa illa, quae non nisi per acci- 
dens, et remote ad pollutionem concurrit. Sed probabilius affirmant 
Sanch., Less., alique... quia sine causa rationali permittere pollutio- 
nem semper videtur aliquid indecens et deordinatum ». L. 1. 3. n. 484. 


— Sanch. de Matr. 1. 9. d. 45.; Sporer de Matr. n. 644. seqq.: 
Lessius 1. 4. c. 3. d. 14. n. 97.-103. 


4l. Quid voluntarium actuale, virtuale, habituale, interpretativum ? 
—  Voluntarium ratione ipsius actus voluntatis eiusque efficacitatis, 
aliud est actuale seu formale, aliud virtuale, aliud habituale, aliud in- 
terprelativum. — Voluntarium actuale datur, cum quis actu aliquid vult, 
cum actuali attentione ex parte intellectus, sive velit explicite, h. e. 
clare et in particulari, sive implicite, h. e. 1n confuso, voluntate nempe 
universali, vel quasi universali, quae ad hoc etiam obiectum extenditur. 


42  Voluntarium virtuale trifariam patet. Voluntarium virtuale 
primo est. quod perseverat in aliqua sui virtute, daturque quando non 
amplius exsistit ipsa explicita et clara voluntas, seu intentio finis, sed 
explicite tantum et clare exsistunt volitiones mediorum, quas ipsius 
tinis remissiori gradu, volitiones. cum remissiori attentione, comitantur. 

Sic quando sacerdos vult celebrare missam et dein sacras induit vestes, 
accedit ad altare, et peragit alia consueta, quin amplius habeat claram 
illam actualem voluntatem consecrandi, consecratio erit virtualiter vo- 
luntaria, si omnia voluntarie peragenti confuse et remisse semper adest 
attentio quaedam et voluntas consecrandi. Vel saltem actus tunc 
remanent cogitativae Sive aestimativae, qui primo gignuntur, cum mens 
voluntati proponit suum obiectum, qui actus pergunt deinde in omnes 
subséquentes actus induere. Cum mens illud apprehendit obiectum eius 
simul apprehensio gignitur in cogitativa seu aestimativa, quae ad sen- 
silem pertinet cognitionem, et sensilem movet appetitum et membra 
exteriora ad motum. 

Voluntarium virtuale deinde est, quod perseverat in opere ipso 
exteriori, imperato a priori actu voluntatis, seu in voluntaria execu- 
tionc mediorum, quae quis voluntarie adhibet vi seu virtute et impulsu 
prioris intentionis pinis, licet quoad finem ne remissa quidem attentio 
et volitio amplius exsistat. Sic virtualiter. voluntaria erit itinerant! su- 
scepta peregrinatio ad sanctuarium B. Virginis, licet ad eam in itinere 
non amplius attendat, immo de rebus omnino diversis cogitet. 

Voluntarium virtuale tertio est, quod perseverat in aliquo suo 
effectu morali: sic, e. g., contractus, a procuratore initus, erit virtua- 
liter voluntarius agenti principali, quod facultatem illi fecit suo no- 
mine agendi. /n effectu morali, ut excludatur effectus mere physicus, 
in quem forte influit prior ille actus, voluntatis, qua physicus actus 
est, puta, si, habita. voluntate consecrandi, deinde dormiens somniando 
consecres, consecratio nulla est. Non enim prior ille voluntatis actus 
influit in hunc effectum, qua actus humanus, seu moralis est; sed mere 
qua physica quaedam actio est. — S. Th. 3. p. q. 64. a. 8. ad 3.; 
Lugo de Sacr. in gen. d. 8. s. 5. n. 87., de Fid. d. 1. n. 98., de 
Poenit. d. 24. s. 4.; Laymann 1. 1l. c. 2. c. 3. n. 4. 


43. Voluntarium habituale illud est, quod fuit, sed neque in se 
est, ne remisse quidem, nulla ad ipsum attentione perseverante ex 
parte intellectus, neque in opere exteriori imperato, seu in exsecutione 
mediorum, neque in positivo ullo effectu morali, sed est, moraliter lo- 
quendo, in effectu mere negativo, quatenus nempe prior voluntas non 
fuerit retractata. Hinc huiusmodi voluntas sufficit ad morales quos- 
dam effectus. Sic, si adultus invalide baptizatus, rebaptizeretur dum 
dormit, valet baptisma. Sic etiam « ad contrahendum, ait S. Alph. 1. 
3. n. 769., non sufficit voluntas interpretativa seu conditionalis, Cf. 
infra n. 773., sed requiritur voluntas actualis, aut virtualis, aut saltem 

habita ct non retractata iuxta dicenda 1. 6. n. 324. ». Voluntarium 


habituale aliquando dicitur voluntarium virtuale, quod revera volun- 
tarium quoddam habituale est, prout ab actuali distinguitur. S. Th. 3. 
p. q. 64. a. 8. ad 3. — Laymann |. c. 


44. Voluntarium interpretativum est actus voluntatis, qui neque 
est, neque fuit, quia non adest, neque adfuit cognitio obiecti, sed esser, 
si huiusmodi cognitio haberetur. — Ut voluntarium actuale et virtuale 
est vera causa actus, qui ponitur, vi actualis vel praeteritae volitionis; 
ita voluntarium ZAabituale et interpretativum causa actus non est. Ha- 
bituale facit, ut actus positive sit secundum voluntatem, e. g., susceptio 
sacramenti a moribundo sensibus destituto, qui sanus sibi proposuerat 


sacramentum in mortis periculo recipere. Interpretativum facit, ut 


actus saltem non censeatur esse contra voluntatem. Fundamentum ipsius 
est animi dispositio et inclinatio, ob rei convenientiam. Atque haec 
de voluntario in seipso considerato. — Suarez tr. 2. d. 1. s. 4. n. 4. 


45. Quid voluntarium expressum, tacitum, praesumptum, inler- 
pretativum ? — Si voluntarium consideratur prout exterius proditur 


aliquo signo, distinguitur tunc voluntas expressa, tacita, praesumpta, 


interpretative. — Voluntas expressa ea est, quae verbis, litteris, nu- 
tibus, vel aliquo facto exteriori exprimitur. Haec alia est explicite 
expressa, quando nempe quis signo exteriori aliquem voluntatis actum 
clare et explicite, seu in particulari, manifestat; alia est implicite ex- 
pressa, cum quis aliquid signo exteriori velle manifestat, cum quo 
aliud est connexum. Voluntas tacita ea est, quae silentio ipso mani- 
festatur. Qui tacet consentire videtur, si potest nempe et debet loqui, 
vel si de re simpliciter favorabili agatur, nisi tamen ex natura rei vel 
ex iure expressus consensus exigatur. Hinc voluntarium tacitum suo 
non caret effectu. Et valet licentia tacita, ut valet expressa. R. 43. 
in 6.? — Voluntas praesumpta, ea est, quae, licet a posteriori nobis 
non innotescat signo aliquo exteriori, vel ipso silentio, a priori tamen 
colligitur adesse. Adest enim causa aliqua sufficiens ita indicandi. — 
Voluntas interpretativa ea est, quae cum reapse non adfuerit, neque 
adsit, neque aliquo signo exteriori a posteriori, neque aliqua causa 
sufficiente a priori colligitur adesse vel adfuisse, adest tamen aliqua 
ratio sufficiens colligendi quod adesset, si obiecti cognitio haberetur. 
Quare nemo voluntate tantum interpretativa peccat. Et ideo recte 
confessarius absolutionem impertitur retinenti rem alienam bona fide, 
si idem confessorius eum non monet propter hanc causam, quia nempe 


I. - DE NATURA HUMANI ACTUS 3] 


rem sciens poenitens esse alienam adhuc retineret, et non restituereo. 
- Struggl t. l. q. 1. a. 2. 

Voluntarium praesumptum aliquando ipso lure habetur, quands. 
nempe in determinatis quibusdam casibus [us a priori praesumit adt 
fuisse voluntatis consensum. Sic antea, lure Canonico, filius tacen- 
consentire praesumebatur in sponsalia, a parentibus, pro ipso contracta 
Sed haec praesumptio luris, in foro interno, cedit semper veritati; 


eique cedit etiam, in foro externo, Ssi possit probari. C. un. de Despons. 
impub. in O.? 


46. Quodnam sit discrimen voluntatis praesumptae et interpreta- 
tivae ? — Voluntas praesumpta | confunditur saepe cum voluntate in- 
lerpretativa. Saepe etiam illa ab hac distinguitur, distinguendo vo- 
luntatem praesumptam de praesenti, quae proprie a nobis dicitur prae- 
sumpta, et voluntatem praesumptam de futuro, quae proprie a nobis 
dicitur interpretativa. Ut utriusque discrimen melius innotescat, res 
hoc exemplo practico declarari potest. Vult religiosus in itinere, su- 
periore absente, rem emere alicuius momenti, magnae utilitatis pro 
tota communitate. Rem scribit superiori. Dum superior, epistola ac- 
cepta, rescribit, occasio urget rem emendi et emit, responso ob tem- 
poris defectum nondum accepto, affirmativum responsum praesumens 
ex voluntate alias bene cognita superioris. Voluntatem habes hic sim- 
pliciter praesumptam, vel praesumptam de praesenti. An autem supe- 
roris voluntas reapse adsit, vel falso adesse praesumatur, veritas ipsa 
inspicienda est, quam superioris responsum postea acceptum declarabit. 
Si vero eadem urget occasio rem emendi, quam maxime utilem com- 
munitati, puta ingentem optimorum librorum copiam minimo pretio, 
et nullum adest tempus absentem superiorem consulendi, ex eadem 
tamen superioris voluntate alias bene cognita praesumit religiosus ille, 
quod annueret, si rogaretur, et libros emit, pecunia pro itinere accepta, 
monasterii utilitatem commodiori itineri praeferendo, voluntatem habes 
praesumptam de futuro vel interpretativum. — L. 1.3. n. 288. 700., 


L. 4. n. 185; Laymann Í. c. n. 3.5; Struggl l| c. n. 205; La-Croix 
l. 4. n. 1324. seqq. 

II. — DE IMPEDIMENTIS ACTUS HUMANI 


47. Quaenam sint impedimenta actus humani? — Ut ex dictis 
constat, ad habendum actum humanum requiritur 1.° exercitium in- 
tellectus advertentis, 2.^ exercitium liberum voluntatis, 3.?^ exercitium 
aliarum facultatum a libera voluntate procedens. lam age, si factum 


ipsum respiciamus, saepe nos agimus, quin sciamus quid revera fa- 


cimus, putamus enim aliud agere. Item, saepe agimus impulsi a vehe- 
menti aliqua passione concupiscentiae, vel oppressi a vehementi aliqua 


passione timoris, et violentia nobis facta. In 1.° casu videtur deesse 


conditio requisita ex parte intellectus : in 2.^ vero casu videtur deesse 
conditio requisita ex parte voluntatis. Hic procul dubio impedimen- 
tum actus humani habetur; et quaestio movetur de ignorantia, de 
concupiscentia et passione, de metu et de vi, an causent involuntarium. 


Advertenliae enim obest ignorantia et error, deliberationi vis et metus, 
ulrique concupiscentia et passio. 


48. .4n ignorantia causet involuntarium?— Ignorantia, cum qua 
quis agit, aut se habet causaliter relate ad id quod fit, aut se habet 


mere concomitanter respectu illius quod fit. Concomitanter quidem se 


habet, « quando ignorantia est de eo quod agitur; tamen etiamsi 
sciretur, nihilominus ageretur. Tunc enim ignorantia non inducit ad 
volendum, ut hoc fiat; sed accidit simul esse aliquid factum et igno- 
ratum; sicut... cum aliquis vellet quidem occidere hostem; sed igno- 
rans occidit. cum, putans occidere cervum. Et talis ignorantia non 
facit involuntarium (nempe contrarie), quia non causai aliquid, quod 
sit refitignans voluntati; sed facit non voluntarium (seu involuntaiium 
mere privative), quia non potest esse actu volitum, quod ignoratum 
est b, S. 1h. 1l. 2. q. 6. a. 8. Facit autem non voluntarium, Sive sit 
ignorantia ista mere concomitans, involuntaria, sive sit non mere con- 
comitans, voluntaria. 

Discrimen tamen adest inter ignorantiam involuntariam et volun- 


tariam, in casu: quia, concomitans involuntaria, cum simpliciter tollat 


xoluntarium, facit simpliciter non voluntarium ; ignorantia vero con- 


comitans voluntaria, cum simpliciter voluntarium non tollat, nam est 
voluntaria! facit non voluntarium quidem in se, quod cum illa igno- 


rantia fit sed voluntarium aliquo modo in causa. S. Th. de Malo 
q. 3. a. S. 

Voluntarium in causa, quatenus nempe ignorantia est rei, quae 
debebat cognosci, et forre quis sciens non faceret, quod ignorans facit. 
Ac si certe sciens etiam faceret, voluntarium adhuc habetur indirecte 
in causa, ratione illius pravae dispositionis, quam volita ignorantia 
intactam relinquit, et ratione illius actionis e. g. venationis, quae causa 
fuit actus consequentis e. g. homicidii. Ad rem Suarez in l. 2. tr. 2. 
d. 4. s. 2. n. 19. « Illa ignorantia non excusat a culpa: ergo nec 
tollit voluntarium. Ille tenetur expellere illam ignorantiam ad evitan- 
dum actum, et voluntarie hoc facere omittit, ergo voluntarie etiam 
operatur saltem indirecte. Quare nihil refert quod haec ignorantia 
non sit causa actus, et quod si adesset scientia, actus nihilominus 
fieret, tum quia quamvis demus illum actum non esse voluntarium in 
ignorantia tanquam in causa, erit tamem illa ignorantia conditio suf- 
ficiens, ut ille actus sit voluntarius indirecte, quatenus homo tenetur 
et potest illum vitare et non facit, nam quod esset facturus, existente 
scientia, non excusat illum, sed potius quodammodo magis accusat, 
quia illa est prava dispositio, et contraria obligationi, qua tenetur vi- 
tare actum, tum etiam ille effectus est voluntarius in alio actu directe 
volito, ut v. g. occisio hominis in venatione: ignorantia autem vo- 
luntaria, quamvis sit concomitans, est ratio seu conditio, ut prior ille 
actus venandi imprudenter seu incaute fiat, et consequenter, ut in illo 
censeatur volitus effectus inde secutus ». Sane, non obstante illa prava 
dispositione, adhuc tunc, imo multo magis, tenebatur ille scire, et 
sciens, forte, non obstante prava illa dispositione, immane delictum, 
oculis apertis, non commississet. — S. Th. 1. 2. q. 6. a. 3.; Billuart 
de Act. hum. diss. 1. art. 6. dico 3.? 

Si ignorantia non est mere concomitans, seu non se habet mere 
concomitanter relate ad id quod agitur ; sed est causant, seu se habet 
causaliter, nempe est causa faciendi id quod fit, tunc ista ignorantia 
aut est voluntaria, seu consequens liberum voluntatis actum, aut non 
est voluntaria seu antecedens liberum voluntatis actum. Liberum vo- 
luntatis actum, nempe de ipsa ignorantia, non de eo, quod deinde 
ex ipsa ignorantia fit. « Consequenter autem, ait S. Th. ib., se habet 
ignorantia ad voluntatem, in quantum est voluntaria ». Quando igitur 
huiusmodi ignorantia est causa faciendi id quod agitur, « cum ipsa 
sit voluntaria... non potest causare simpliciter involuntarium (scilicet 
contrarie; cum id quod fit sit. voluntarium in causa, unde procedit, 
i. e. in illa ignorantia volita): causát tamen secundum quid involun- 
tarium, in quantum praecedit motum voluntatis ad aliquid agendum, 
qui non esset, scientia praesente », ib.; idest, licet ille motus volun- 

tatis voluntarius sit in causa, in se tamen est omnino involuntarius ; 


non esset enim, si scientia adesset. — L. ] 5 n. 4. 


Si vero ignorantia causans, seu quae est causa faciendi id quod 
fit, non est voluntaria, seu est antecedens, tunc ignorantia causát in- 
voluntarium simpliciter, cum illud quod fit, eo ipso quod ab ignoran- 
tia causatur, scientia praesente, non esset, adeoque contra volunta- 
tem est. Neque vero in se est illud volitum ; neque ullo modo volitum 
in causa. Ergo manet totaliter seu simpliciter involuntarium. « Ante- 
cedenter autem, ait S. D. ib., se habet ad voluntatem ignorantia, quando 
non est voluntaria, et tamen est causa volendi, quod alias non vellet; 
sicut cum aliquis homo ignorat aliquam circumstantiam actus, quam 
non tenebatur scire, et ex hoc aliquid agit, quod non faceret, si sci- 
ret: puta cum aliquis, diligentia adhibita, nesciens aliquem transire 
per viam, proiicit sagittam, cum qua interficit transeuntem. Et talis 
ignorantia causát involuntarium simpliciter ». — S. Th. 1. 2. q. 76. a. 1. 

Quoad amentes, certo semper non constat, eos in actu peccati 
satis sui compotes non esse. Neque item constat, utrum ii qui Aypno- 
tizantur, et in somno hypnotico prava hypnotizantis exsequuntur iussa, 


satis etiam sui compotes non sint. Sed in his voluntarium facile esse 
potest in causa. 


49, Utrum ignorantia reddat actum obieclive nullum? — R. Ne- 
gative. Ratio est, quia falsa nostra existimatio immutare non potest 
obiectivam rei veritatem. Et sic infidelis, qui baptizans existimat ho- 
minem revera baptismo non  iustificari, si tamen intentionem habet 
faciendi quod facit Ecclesia, valide baptizat. Sacerdos baptizans in 
casu necessitatis aqua, quam naturalem falso non existimat, si aqua 
vere est naturalis, valide baptizat. Parochus qui matrimonio interest, 
ialso putans se indigere adhuc speciali quadam episcopi delegatione 
quam non habet, valide illi assistit. — Consequenter dicendum ex igno- 
rantia actum obiective nullum non convalidari. Quare, si confessarius 
ignorans casus reservatos ab eis absolvit, ab ipsis minime revera absolvit. 
— Bonae, de Sacram, d. 1. q. 2. p. 1. n. 28.; Sporer de Matr. n. 48. 


50. .-In ignotantia sit semper peccatum. — Ignorantia alia est 
invincibilis, alia vincibilis. — Ignorantia invincibilis locum habet, cum 
quis nihil prorsus de re ipsa, et de obligatione inquirendi suspicatur; 
vel licet in suspicionem rei, et obligationis inquirendi, inciderit, post 
adhibitam tamen moralem diligentiam, rem noscere non potuit. Post 
motalcm diligentiam ; non enim necesse est, ut diligentia adhibenda 
sit maxima; sed sufficit, ut sit communis et ordinaria, personae ac rei, 

de qua agatur, proportionata. — Ignorantia vincibilis habetur, cum 
quis non solum in dubium venit rei, et obligationis inquirendi, sed 
occasionem praeterea habet in rei notitiam deveniendi, eam tamen vo- 
luntarie praetermittit. — L. 1. 1. n. 3. 

Ignorantia antecedens semper invincibilis est: sed non omnis igno- 
rantia invincibilis, antecedens est. Etiam ignorantia mere concomitans, 
invincibilis est. S. Th. 1. 2. q. 6. a. 8. 

Ignorantia invincibilis involuntaria est; vincibilis vero voluntaria. 
— Ignorantia vincibilis, alia est directe voluntaria, alia indirecte vo- 
luntaria, alia voluntaria per accidens. — Ignorantia directe voluntaria 
dicitur ignorantia affectata. Haec habetur, cum quis data opera vult 
ignorare, sive ob discendi taedium, sive ut liberius peccet, vel ut 
excusationem habeat, vel ut simpliciter non retrahatur a peccato. — 
Ignorantia indirecte voluntaria habetur, cum quis omittit adhibere stu- 
dium ad cognoscendum, seu negligit addiscere ob meram pigritiam 
seu desidiam, ob addiscendi laborem, ob alias occupationes. Huius- 
modi ignorantia dupliciter distinguitur, nimirum in crassam seu supi- 
nam, et in pure vincibilem. Crassa Sive supina est in eo, qui licet 
ignorantiam studiose non quaerat, nullam tamen vel fere nullam adhi- 
bet diligentiam, ut eam sibi comparet notitiam, quam iuxta sua con- 
ditionem habere potest. Pure vincibilis est, cum quis aliquam adhibet 
diligentiam pro veritate cognoscenda, sed modicam et minime  suffi- 
cientem, inspecta qualitate personae, et gravitate rei. — Ignorantia 
tandem voluntaria per accidens, ila est quae non intenditur, et prae- 
ter intentionem est, et quae habetur, « cum quis directe vel indirecte 
vult aliquid, ad quod ignorantia sequitur. Directe quidem, sicut appa- 
ret in ebrio, qui vult superflue vinum potare, per quod privatur ra- 
tionis usu; indirecte autem, cum aliquis negligit repellere insurgentes 
passionis motus, qui percrescentes ligant rationis usum in particulari 
eligibili ». S. Th. de Malo q. 3. a. 8. — Ignorantiae aequiparantur 
oblivio, inconsideratio, inadvertentia. Quare idem morale indicium de 
his ferendum est ac de simplici ignorantia. — Suarez tr. 2. d. 4. 
$3. L. Lh L n. 109. S. Th. 1. 2. q. 6. d. 9., q. 76. a. 3. 

Ignorantia tandem alia est iuris, qua ignoratur lex vel praece- 
ptum, ut si quis nesciat invalide contrahi matrimonium cum affine; 
alia est facti, qua ignoratur factum, ut si quis, contrahens matrimo- 
nium cum affine, ignorat eam esse affinem ; alia est poenae, qua quis 
poenam additam legi ignorat, ut si quis clericum percutiens ignoret 
ili percussioni adnexam esse excommunicationem. 


Ignorantia invincibilis non est peccatum ; ignorantia autem vin- 

cibilis est peccatum, si sit eorum, quae aliquis scire tenetur, non au- 
tem si sit eorum, quae quis scire non tenetur. Ratio l.ac p. est, quia 
ignorantia invincibilis dicitur, quia studio superari non potest. Atqui 
non imputatur homini ad negligentiam, si nesciat ea, quae scire non 
potest. Ergo talis ignorantia, cum non sit voluntaria, eo quod non 
est in potestate nostra eam repellere, non est peccatum. Ratio 2.ae p. 
est, quod quicuinque negligit habere vel facere id, quod tenetur ha- 
bere vel facere, peccat peccato omissionis. Unde propter negligentiam 
ignorantia eorum, quae aliquis scire tenetur, est peccatum. — Pecca- 
tum ergo erit illa ignorare, sine quorum scientia non potest quis de- 
bitum actum recte exercere. Unde omnes tenentur scire communiter 
ea, quae sunt fidei et universalia iuris praecepta: singuli autem ea 
quae ad eorum statum vel officium spectant. Quaedam vero sunt, quae 
etsi aliquis natus est scire, non tamen ea scire tenetur, sicut theore- 
mata geometriae, et contingentia particularia, nisiinparticulari casu 
forte occurrente.— S. Aug. 1. 3. de lib. arb. c. 19; Suarezin 3. 
p.t 5.d.4. $8. n. 185; S. Th. 1. 2. q. 19.a. 6., q. 76.a. 2. 


3., Quodl. 1. a. 19., Quodl. 8$. a. 1555; L. 1. 5. n. 4.26., seqq.; 
Wirceburg. c. 1. a. 35; E. M. 


5]. Utrum ignorantia diminuat peccatum? — Ignorantia antecc- 
dens, invincibilis, efficax, seu causa peccati, « quae totaliter a peccato 


excusat, quia totaliter voluntarium tollit, peccatum non minuit, sed 


omnino aufert ». S. Th. 1. 2. q. 76. a. 4. — « Ignorantia, quae non 


est causa peccati, sed concomitante). se habet ad peccatum, nec minuit 
peccatum, nec auget ». S. Th. 1. c., cum nihil influat in actum pec- 
cati; neque consequenter auferat peccatum, quatenus illud non reddat 
involuntarium; sed aufert tantum, quatenus illud non voluntarium red- 
dat. S. Th. 1. c. a. 3. Sed Cf. 48. — Ignorantia consequens pure vin- 
cibilis, vel etiam crassa seu supina, efficax, seu causa peccati « dimi- 
nuit voluntarium et per consequens peccatum ». S. Th. 1. c. Habetur 
enim voluntarium tantum indirecte seu in causa. 

Ignorantia consequens affectata, efficax, seu causa peccati « vide- 
tur augere voluntarium et peccatum; ex intentione enim voluntatis ad 
peccandum provenit quod aliquis vult subire ignorantiae damnum pro- 
pter libertatem peccandi ». Ita S. Th. 1. c. a. 3. aliique. Alii vero 
negant, et horum sententia, ait S. Alph. H. A. tr. 19. n. 8., reapse 
improbabilis dici nequit. Nam qui legem transgreditur sciens prudens 
illam aperte contemnit; qui ignorantiam affectat, legem adhuc aliquan- 
tulum vereri videtur. — Sed distinguendum est; nam huiusmodi igno- 

rantia potest procedere ex variis affectibus et motivis. Si quis igno- 
rantiam affectat ob taedium addiscendi vel non praecise ne retrahatur 
a peccato, sed ne retrahatur a tali actione, cui valde adhaeret, vel 
etiam ne retrahatur a peccato, peccatum inde non augetur. Nam igno- 
rantia per se imminuit rationem actus humani, et formalem contem- 
ptum legis. Insuper, si ideo iste vult ignorare, ne retrahatur a pec- 
cato; ergo, si sciret forte reapse retraheretur a peccato. Ergo illa 
ignorantia ostendit voluntatem non adeo firmatam in tali peccato. Si 
quis vero ignorantiam affectat, quia ipsum absolute vult peccatum, 
sive reapse prohibeatur sive non, peccatum tunc augetur, quia illa 
ignorantia est signum et magni affectus ad peccatum, et maioris con- 
temptus; cum, tanto affectu, peccatum prosequatur ut dispendium 
etiam pati velit ignorantiae, et sic peccare, licet forte res in se pec- 
catum non sil. Quare licet illa etiam ignorantia excuset, quia semper 
occultat conditionem operis, accusat tamen et auget peccatum, ratione 
causae suae. — Lue. 23. 34.; Act. 3., 17.; Suarez tr. 2. d. 4. s. 2.5 
Lugo de Poenit. d. 16. s. 4. n. 183.; Struggl 1|. c. n. 36. 

Cum peccata, quae ex ignorantia procedunt, sint tantum volun- 
taria in causa, et non aliam consequenter malitiam habeant quam 
malitiam, quae adfuit in ipsa causa ponenda, gravitas vel levitas pec- 
cati quod ex ipsa sequitur, ex ipsa est desumenda, non ex gravitate 
vel levitate rei, quae ex ea derivatur. Haec enim in tantum est volun- 
taria et culpabilis in quantum est voluntaria et culpabilis ipsa igno- 
rantia. Et sic ex leviter culpabili ignorantia medici vel coniessarii, 
graves consequi possunt effectus, qui consequenter gravem non infe- 
runt culpam. 


52. An ignorantia, vincibilis legis sil peccatum per se speciale? 
— R. Negative. Omnis enim lex sui observationem praecipiens, im- 
plicite quidem praecipit eiusdem legis cognitionem. Verum hanc non 
praecipit, nisi in ordine ad opus, quod faciendum vel omittendum 
praecipitur. Ergo ignorantia ila vincibilis legis speciem accipit ab ipsa 
legis transgressione, cuius causam vel periculum praebet. — Idque 
locum habet etiam quoad ignorantiam articulorum fidei. Nam licet 
eorum notitia, uti habet communior opinio, speciali praecepto et per 
seipsam praecipiatur, atque ideo, sistendo in ipsa obligatione sciendi, 
est per se culpabilis talis ignorantia, hoc tamen peccatum eiusdem fidei 
virtuti oppositum est. Malitia enim peccati contra fidem in eo est, 
quod aliquis offendit auctoritatem loquentis non credendo. Hae« autem 
irreverentia invenitur non solum quando aliquis scienter dissentit a 

Deo loquente; sed etiam quando aliquis culpabiliter negligit. exami- 
nare, an sit doctrina Dei, et ob eam negligentiam dissentit iis, quae 
a Deo dicuntur. — Lugo de Poenit. d. 16. n. 182. seqq ; Laymann 
L 1. tr. 2c. 4. n. 105; Viva de Act. hum. q. 3. a. ult. 


53. An habendae sini tanquam humanae, adeoque impulabiles 
sini actiones, quas quis facit ex contracto habitu ? — Habitus, quae- 
dam est animi dispositio, qua aliquid agitur cum opus est, et, si actibus 
acquiritur, acquisitus dicitur. Hinc habitus specialem quandam con- 
tinet ad actum propensionem. S. Th. 1. 2. q. 49. — lam vero spe- 
culative: Humanae sunt, et impulabiles, si eas advertat, in se; secus 
in causa tantum, quamdiu tamen eas quis ex habitu secuturas, saltem 
in confuso praeviderit cum habitum contrahebat, habitum non retracta- 
verit, nec extirpate conetur. Practice: « Huiusmodi peccatores male 
habituati, quamvis habeant cognitionem minus expeditam, quam alii, 
semper tamen habent cognitionem aliquam actualem suorum criminum 
sufficientem ad reddendos actus deliberatos et mortales ». L. 5. n. 4. 
par. Tertio, l. 3. n. 127., tr. de Act. hum. XIV. — « Manifestum 
est, quod qui peccat ex habitu, peccat ex certa malitia ». S. Th. 1. 
2. q. 78. a. 2. « Dicitur ex certa malitia vel industria peccare quasi 
scienter malum eligens », S. Th. 1. c. a. 1., pleno voluntatis attectu. 
Qui enim consuetudinem peccati negligit emendare, peccatum diligere 
et fovere convincitur, habitum libere acquisitum libere conservans ; ex 
quo voluntas maiori promptitudine et propensione feratur in actum. 
Unde voluntarium augetur, licet imminuatur liberum. Idque valet, 
sive habitus sit malus, sive bonus. Huiusmodi autem peccatum « ex 
certa malitia, secundum quod provenit ex inclinatione habitus non 


est speciale peccatum, sed quaedam generalis conditio peccati ». S. Th. 
2. 2. q. 14. a. 1. ad 3., 1. 2. q. 73. a. 4. 


34. An concupiscentia causel involuntarium ?—  Distinguitur sen- 
silis appetitus in concupiscibilem et irascibilem. Concupiscibilis est, 
per quem ea, quae per imaginationem bona vel mala repraesentantur, 
inhiat aut refugit. Irascibilis est, per quem submovere nititur ea, quae 
sibi obstant illa inhianti vel haec fugienti. S. Th. 1. 2. q. 23. — 
Concupiscentiae nomine intelligitur hic motus quicumque appetitus 
sensitivi, qui fertur in bonum vel malum refugit, sibi proprium. Quae 
autem dicuntur de affectione sensilis appetitus facile applicari possunt 
affectui voluntatis ; ut enim ex sensili concupiscentia causari potest 
voluntatis motus, ita unus voluntatis affectus ex alio ipsius voluntatis 
affectu causari potest Et sic ex amore filiorum, Dei. honoris, aliquis 

voluntarie aggreditur pericula, quae voluntas tanto erit ferventior, 
quanto ille affectus fuerit maior. 

Concupiscentia alia est antecedens, alia est consequens. Illa libe- 
rum voluntatis actum antecedit, et consequenter mere naturaliter exci- 
tatur. Ista liberum voluntatis actum consequitur. Illa trahit et inclinat 
rationem et voluntatem. Ista ex voluntate redundat. Illa voluntaria 
non est, ista voluntaria est, vel in se, si eam voluntas ex industria 
velit et excitet; vel in causa, si naturaliter ex libero voluntatis actu 
resultat. « Appetitus sensitivus, ait S. Th. 1. 2. q. 77. a. 6., potest 
se habere ad liberum arbitrium et antecedcnter et consequenter. Ante- 
cedenter quidem, secundum quod passio appetitus sensitivi trahit vel 
inclinat rationem vel voluntatem. Consequenter autem, secundum quod 
motus superiorum virium, si sint vehementes redundat in inferiores. 
Non enim potest voluntas intense moveri in aliquid, quin excitetur 
aliqua passio in appetitu sensitivo ». 

Concupiscentia antecedens minuit voluntarium tum in ratione volun- 
tarii, tum in ratione liberi. Quare actus, ex ea procedens, eo minus 
voluntarius est sub utraque ratione, quo magis illa est intensior. — 
Ratio l.à0 p. est, quia actus eatenus est voluntarius, quatenus est a 
principio intrinseco. Atqui concupiscentia extrinseca voluntati est. 
Ergo actus ex eius impulsu procedens minus voluntarius est in ra- 
tione voluntarii. Hinc S. Th. 1. 2. q. 77. a. 6, ad 3. inquit: « Di- 
cendum, quod etsi motus voluntatis sit intensior ex passione incitatus; 
non tamen ita est voluntatis proprius, sicut si sola ratione moveretur 
ad peccandum ». Et ib. in c.. « Actus in tantum est peccatum in 
quantum est voluntarius, et in nobis existens. Esse autem aliquid in 
nobis dicitur per rationem et voluntatem. Unde quanto ratio et vo- 
luntas ex se aliquid agunt, non ex impulsu passionis, magis est volun- 
tarium et in nobis existens ». — Ratio 2.20 p. est, quia actus tanto 
minus est voluntarius in ratione liberi, quanto minus habet depen- 
dentiae ex parte liberae voluntatis et advertentiae ex parte rationis. 
Atqui cum vehementior est passio praecedens, tanto minor est depen- 
dentia huius actus consequentis ex voluntate libere se determinante, 
et ex ratione considerante. Nam libera voluntas, quanto magis invenit 
animum iam propendentem per passionem tanto minus ipsa in actus 
consequentis determinatiónem influit. Deinde, licet directe nequeat 
passio influere in indicium, potest tamen indirecte influere tripliciter: 
l^ Per quandam distractionem, minor est enim ad singula sensus, 
cum pluribus intendit. 2.^ Per quandam contrarietatem, quatenus in- 
clinat ad contraria eius, quod deberet indicari, et animus evadit debilis 

ct imbecillis. 3.^ Per immutationem corporalem ; pervertit enim phan- 
tasiam, quae se non praestat rectis operationibus intellectus, ut in insanis 
et furentibus ex passionum vehementia videre est. 

Quamvis vero ex antecedenti concupiscentia voluntatis actus minus 
voluntarius sit, evadit tamen intensior et facilior; quia illa volunta- 
tem inclinat ad volendum. Ac prout maior est passio eo faciliorem 
reddit voluntatis conatum. Et sic milites ex spe gloriae, parentes et 
amici ex amore filiorum et amicorum molesta quaeque iucunde per- 
ferunt. — S. Th. 1. 2. q. 6. a. 7. ad 3., q. 10. a. 3., q. 33. a. 3, 
q. 48. a. 3, q. 73. a. 6. ad 2., q. 77. a. 1.2. 3. 6. 7., 2. 2. q 154. 
a. 3. ad 1, q. 158. a. 3. ad 2.; Suarez tr. 2. d. 3. s. 3. 4. 

Concupiscentia consequens praesupponit actum tanto magis vo- 
luntarium quanto ipsa intensior est. — Ratio est, quia concupiscentia 
consequens excitatur in nobis consequenter ad actum voluntatis libere 
sese determinantis. Quare sive excitetur naturaliter, per quandam re- 
dundantiam in partem inferiorem ex superiore; sive excitetur volun- 
tarie, vel indirecte per voluntariam negligentiam et omissionem re- 
pressionis motuum exurgentium, vel directe data opera et studiose 
motus excitando in inferiore parte ; concupiscentia utpote consequens, 
et non praecedens liberum voluntatis actum, unde procedit, non potest 
in ipsum ullum causalitatis influxum exercere; sed eundem voluntatis 
actum praesupponit, qui influxum potius in ipsam exercet. Et, si sermo 
iterum sit de concupiscentia, quae sive voluntarie, sive naturaliter, ex 
ipso voluntatis actu excitatur, cum effectus proportionatus esse debeat 
suae causae, eamque superare non possit, concupiscentia consequens 
non diminuit voluntarium, sed magis auget, quatenus nempe significat 
et demonstrat maiorem voluntatis propensionem ct inclinationem ad 
actum. — S. Th. 1. 2. q. 24. a. 3. ad 1, q. 73. a. 6. ad 2., q. 
T]. a. 6. 

Concupiscentia consequens quae ex mera naturali resultantia et 
redundantia exoriatur partis superioris in inferiorem, illud quod ex 
ipsa procedit, reddit voluntarium et magis voluntarium in causa, quo 
ipsa interior est. eo ipso quod ipsa a voluntate procedat. Illud vero 
reddit minus in se voluntarium, cum rationem semper aliquo modo 

obnubilet, et liberum voluntatis exercitium aliquo modo impediat. 
Concupiscentia vero consequens directe excitata ad agendum, v. g. si 
quis odium ex industria in se excitat contra inimicum, acceptas in- 
iurias animo revolvendo, ut vindictam pertinacius appetat ct maiori 
exequatur audacia, illud quod cx ea procedit magis voluntarium sim- 
pliciter reddit, quia passio illa directe voluntarie excitata est signum 

quod motus voluntatis sit fortior. S. Th. de Malo q. 3. a. 10. 11., 
1. 2. q. 24. a. 3. ad 1. 3. — E. M. 


55. An passio diminuat peccatum ? — Passio hic dicitur motus 
sensilis appetitus, quasi vi et impetu quodam animum abripiens, ita 
ut hic quasi sub eius influxu pati videatur. — « Dicendum, quod 
peccatum essentialiter consistit in actu liberi arbitrii, quod est facultas 
voluntatis et rationis. Passio autem est motus appetitus sensitivi. Si 
igitur accipitur passio, secundum quod praecedit actum peccati, sic 
necesse est. quod diminuat peccatum. Actus enim in tantum est pec- 
catum in quantum est voluntarius... Et secundum hoc passio minuit 
peccatum in quantum minuit voluntarium. Passio autem consequens 
non diminuit peccatum, sed magis auget, vel potius est signum ma- 
enitudinis eius, in quantum scilicet demonstrat intensionem voluntatis 
ad actum peccati. Et sic verum est, quod quanto aliquis maiori li- 
bidine, vel concupiscentia peccat, tanto magis peccat ». S. Th. 1. 2. 
q. 79. a. 6., q. 24. d. 3. Cf. n. praec.; L. L 5. n. 23. 


56. Resolves: Hinc sequitur, quod eo magis peccatum minuitur, 
quo vehementior est passio antecedens. « Dicendum, quod de ratione 
peccati est, quod sit voluntarium, voluntarium autem dicitur, cuius 
principium est in ipso agente. Et ideo quanto principium eius magis 
augetur, tanto etiam peccatum fit gravius; quanto autem principium 
exterius magis augetur, tanto peccatum fit levius. Passio autem est 
principium extrinsecum voluntati, motus autem voluntatis est princi- 
pium intrinsecum. Et ideo quanto motus voluntatis fuerit fortior ad 
peccandum, tanto (peccatum) fit minus ». S. Th. de Malo q. 1. a. 11. 
ad 3. — Actus vero ex consequenti concupiscentia procedens, eo magis 
voluntarius et maius peccatum est, quo illa maior est. « Si sub con- 
cupiscentia includatur etiam ipse motus voluntatis, sic ubi est maior 
concupiscentia est maius peccatum ». S. Th. 1. 2. q. 73. a. 6. ad 2. 


57. An passio totaliter excuset a peccato ? — « Dicendum, quod 
secundum hoc solum actus aliquis, qui de genere suo est malus to- 
taliter a peccato excusatur, quod totaliter involuntarius redditur. Unde, 
si sit talis passio, quae totaliter involuntarium reddat actum sequen- 
tem, totaliter a peccato excusat; alioquin non totaliter... Passio quan- 
doque quidem est tanta, quod totaliter aufert usum rationis: sicut 
patet in his, qui propter amorem vel iram insaniunt. Et tunc, si talis 
passio a principio fuerit. voluntaria, imputatur actus ad peccatum ; 
quia est voluntarius in sua causa... Si vero causa non fuerit volun- 


48 II. - DE IMPEDIMENTIS ACTUS HUMANI 


taria, sed naturalis, puta cum aliquis ex aegritudine, vel aliqua hu- 
iusmodi causa incidit in talem passionem, quae totaliter aufert usum 
rationis, actus omnino redditur involuntarius, et per consequens to- 
taliter a peccato excusatur. Quandoque vero passio non est tanta 
quod totaliter intercipiat usum rationis; et tunc ratio potest passionem 
excludere, divertendo ad alias cogitationes, vel impedire, ne suum 
consequatur effectum; quia membra non applicantur operi, nisi per 
consensum rationis. Unde talis passio non totaliter excusat a peccato ». 
S. Th. 1. 2. q. 77. a. 7, q. 6. a. 7T. ad. 3., q. 10. a. 3. 


58. An primi pravae concupiscentiae motus sint semper peccata, 
et qualia ? — Nullum dubium esse potest, quod primi pravae con- 
cupiscentiae motus sint peccata, et peccata mortalia, agitur enim de re 
gravi, si illis exurgentibus voluntas sequenti tempore consentiat, et con- 
sentiendo morose in illis delectetur, sive longa, sive brevi et brevissima 
mora. Actus enim est de re graviter turpi, et plene deliberatus : et ille 
primus concupiscentiae motus, licet independenter omnino a voluntate 
excitatus fuerit, accedente voluntatis consensu, iam actus imperatus in 
sui mora et permanentia incipit esse. — Nullum dubium item est, 
quod primi pravae concupiscentiae motus naturaliter excitati et inde- 
pendenter a voluntate, quae deinde pro viribus illis dissentit et resistit, 
nullo modo peccata sunt. Actus enim sunt omnino involuntarii: et sine 
voluntario peccatum non est. Imino meritum inde est voluntati repu- 
enanti. « Primus motus, ait S. Th. 2. d. 40. q. 1. a. 4. ad 3., non 
habet rationem culpae, nisi secundum quod aliquo modo est in po- 
testate voluntatis. Unde, quando voluntas non repugnat, habet ratio- 
nem peccati. Sed quando voluntas iam repugnare incipit, tunc homo 
meretur ». — Si tandem voluntas, exurgente primo concupiscentiae 
motu, neque consentit neque dissentit; sed permittit, non illum pro- 
hibens, iam rationem habet peccati huiusmodi motus, quia aliquo modo 
est in potestate voluntatis. Ille enim motus iam contra et praeter vo- 
luntatem. haud sane intendentem, sed saltem permittentem, non est. 
Peccatum autem non mortale, sed leve est. Etenim peccatum mortale 
est in aversione a Deo, quae haberi non potest sine ratione, sese a 
Deo avertente per deliberationem, quae aversio hic non habetur. Ergo 
illud peccatum mortale non est, sed veniale. Peccatum enim est; si- 


quidem inordinatio quaedam est contra naturalem honestatem. S. Th. 
2. D. 24. q. 3. a. 2.. Quodl. 4. a. 21.; E. M. 


39. An metus causet involuntarium ? — Timor est, instantis vel 
futuri periculi causa, mentis trepidatio. L. 1. Quod metus etc. _ Di- 

viditur primo in /evem et gravem. Primus habetur, aut cum malum 
instans, vel futurum, leve est: aut cum, licet grave sit, parum tamen 
probabile est; secundus, cum grave est malum, valde probabile, vel 
certum. Grave autem est malum, vel absolute, vel relative. Absolute 
erave, quod et in virum constantem timorem incutit sui, locum habet 
cum malum, quod timetur, in se grave est, et communiter tale re- 
putatur, ut mors, mutilatio, etc. Relative, cum malum, quod timetur, 
grave secundum se non est, est autem tale respectu huius vel illius. 
— Dividitur praeterea metus in intrinsecum et extrinsecum, ratione 
causae, unde proficiscitur. Metus intrinsecus est, qui exoritur ex in- 
trinseca ipsius subiecti dispositione, ex cuiusque nempe propria cor- 
poris aut animi infirmitate. Timor mortis, ex gravi morbo excitatus, 
timor intrinsecus est, quippe qui exoritur, tamquam ex causa, ex in- 
firmitate, quae in ipso subiecto timoris est. Metus extrinsecus est, qui 
ab extrinseca causa excitatur, sive causa haec sit naturalis seu neces- 
saria, sive sit causa moralis seu libera; ut item metus mortis ex nau- 
fragio, vel ex latrone obviam occurrente. 

Metus extrinsecus a causa morali seu libera incussus in iustum 
et iniustum  subdividitur, prout ea ius habeat vel non habeat metum 
inferendi; ut metus, a indice vel grassatore incussus. Ac sive iuste 
sive iniuste metus  incussus sit, potest talis metus simpliciter incuti 
ad aliquid obtinendum, vel ad malum aliquod inferendum, ut in la- 
tronibus mortem minantibus, nisi quis det ea quae habet, vel in ini- 
mico mortem in vindictam item miünitanti; et potest incuti ad con- 
sensum in certam quandam rem  extorquendum, e. g., in sponsalia, 
in matrimonium, in contractum, etc. 

Metus speciali nomine, appellatur revcrentialis, cum metus est, 
ne superior offendatur, vel quo quis veretur resistere ei, cui subiicitur, 
nempe patri, matri, avo, socero, marito, regi, domino, praelato, tu- 
tori et curatori; itemquc patruo, aut patrueli, vel [fratri maiori, si 
cum cis metum passus habitet, et ab ipsis alimenta recipiat. « Pontius 
merito ait, metum reverentialem per se esse gravem, quia aliud est 
operari ex reverentia superiori debita, aliud ex metu reverentiali, qui 
necessario induit timorem alicuius gravis damni imminentis ex obe- 
dientia non praestita, puta diuturnae indignationis, etc. ». L. 1 3. 
n. 717. Indignatio profecto patris, domini, etc. malum est; et, si diu- 
turna sit, malum grave est. Quare, seclusis etiam alis malis, v. g., 
verberibus, minis, etc. metus reverentialis per se gravis est. — L. |. 
5. n. 20., 1. 6. n. 10565 C. H. 12675; C. G. 111. 11112.; C. I 
1111., seqq. ; C. L. 660. 


Bucclroni. Iasi theol. moralis 1. 

« Aliud est aliquid operari cum metu, aliud vero ex metu., nam 
primum dicit concomitantium; unde quod ita fit, licet sit absolute 
voluntarium, tamen illud voluntarium non oritur ex metu, sed potius 
opponitur, et vincit ipsum metum, quod est signum magnae volun- 
tatis: ut quando Christus Dominus progrediebatur ad mortem, me- 
tuens illam, summa voluntate illam amplectebatur, quae non oriebatur 
ex timore Patris et hominum, et ideo vincebat naturalem timorem. 
At vero fieri ex metu significat, quod metus ipse inducit ad volen- 
dum, seu faciendum aliquid, et tunc metus est causa talis voluntarii, 
eo modo, quo inter actus voluntatis intentio est causa electionis, et 
amor boni est causa odii oppositi mali: nam ad hunc modum in 
praesenti, quando quis timet mortem, decernit et intendit illam fugere; 
et ex vi huius decreti eligit hoc medium, v. g., proficere merces in 
mare, et ad hanc electionem sequitur usus, seu exeeutio. Ergo de 
primo ad ultimum metus fuit causa excitans et applicans voluntatem 
ad illum actum efficacem, quo imperavit illam actionem exteriorem ». 
Suarez tr. 2. d. 3. s. 1. n. 6. 

Porro illa, quae ex metu fiunt, magis sunt voluntaria quam in- 
voluntaria; sunt enim voluntaria simpliciter, involuntaria autem se- 
cundum quid. Nam unumquodque est simpliciter tale, prout est in 
actu. Atqui hic actus, prout hic et nunc exercetur, est simpliciter 
volitus; quia, licet talis actio per se considerata non sit amabilis 
simpliciter, tamen hic et nunc proponitur ut absolute eligenda, tan- 
quam medium conveniens ad evitandum maius malum. Ergo sub ea 
ratione est hic et nunc simpliciter voluntaria. Indicium enim de vo- 
luntario est ferendum, considerata re in particulari cum omnibus cir- 
cumstantiis, et non per abstractionem seu praecisionem intellectus. 
« Sed quod accipiatur id, quod per metum fit, ut extra hunc casum 
existens, prout repugnat voluntati, hoc non est nisi secundum ratio- 
nem tantum, et ideo est involuntarium secundum quid, i. e. 


prout 
consideratur extra hunc casum existens ». 


« Illud ergo, quod per 
metum agitur, absque conditione est voluntarium, i. e. secundum quod 


actu agitur; sed involuntarium est sub conditione, 1. c. si talis metus, 


non immineret ». S. Th. 1. 2. q. 6. a. 6. « Et, quia actus in parti- 


cularibus sunt ideo simpliciter voluntarium est, secundum quid invo- 
luntarium ». S. Th. S. q. 47. a. 1., Quodl. 5. a. 10. 
2; d..9.9. Ll. 2. 


— Suarez tr. 


(10. Nota: Metus levis regulariter non censetur causa agendi : 
quia facile repelli et contemni potest. Interdum tamen bene esse po- 

test causa agendi. Et sic subditus, non audens prae reverentia con- 
tradicere superiori invitus ab eo ad agendum determinatur. 

Illa, quae fiunt ex metu, sunt involuntaria secundum quid, cum 
res est in se mala, sed bona dumtaxat in praesentibus circumstantiis, 
ut patet in exemplo allato proiectionis mercium pro mercatore, quae 
in se mala est illi; et bona illi est in praesenti circumstantia nau- 
fragii. Verum, si res est in se bona, ita ut talis sit, abstrahendo etiam 
à praesentibus circumstantiis, tunc ille qui operatur ex metu, potest 
perfecta voluntatis inclinatione, in eam rem ferri, ita ut voluntarium 
simpliciter habeatur, quin simul habeatur involuntarium secundum 
quid. Et sic, qui ex metu supernatural! gehennae vult abstinere a 
peccato, voluntarium simpliciter habet sine involuntario admixto, quia 
divinae legis observatio est simpliciter bona in se, abstrahendo etiam 
ab illa circumstantia metus divinorum indiciorum. Insuper, « qui vult 
servare praeceptum ex timore inferni, si intelligat vim illius motivi, 
non potest habere simplicem affectum contrarium, rransgrederer prae- 
ceptum, si non esset poena, nam per hunc ipsum affectum peccaret, 
et reatum poenae incurreret, et consequenter contra suum motivum. 
Si ergo vere et efficaciter moveatur ab illo motivo, et intelligat vim 
eius, et qualitatem suorum actuum, fieri non potest, ut cum illo mo- 
tivo sit talis affectus ». Suarez tr. 2. d. 3. s. 2. n. 6. — L.I 6. 
n. 442. Obii. II. 


6l. An preces importunae constituant metum gravem? — « Affir- 
mat Pontius, etc. Sed verius negandum, nisi preces addantur metui 
reverentiae erga superiorem, ita Sanch., etc. Et bene advertit Sanch., 
non omnes preces assiduas dici importunas; sed tantum, quae sunt 
instantissimae, et saepius inculcatas». L. 1. 2. n. 717. 


62. An metus gravis excuset a culpa ? — Vel sermo est de iis 
quae intrinsece et per se mala non sunt; vel de iis, quaesunt ex na- 
tura sua intrinsece mala, uti esset, v. g., apostasia a fide, blasphemia 
in Deum. Si Æ ordinarie loquendo, a tota culpa metus gravis ex- 
cusat, quia lex quaelibet positiva obligare non solet cum gravi pro- 
portionato incommodo, uti commune est. Ordinarie loquendo, quia Si 
quis metu gravi compelleretur ad legis alicuius positivae violationem, 
quae cederet in damnum commune, vel in contemptum legitimae po- 
testatis, vel religionis, cum gravi scandalo publico, gravis metus tunc 
non excusaret a culpa trangressionis. Nam in 1.° bonum commune 


o 


praeponi debet privato; in 2.? et 3.° vero ageretur iam de re ex na- 


tura sua intrinsece mala: attamen in altero et tertio hoc casu, si 

patiens, cum legem violat, publice protestetur, se ita non agere in 


legis vel religionis contemptum, sed tantummodo ad declinandam 
violentam, qua existente, legem et religionem amplius non obligare 
declaret; tunc, si publicum scandalum cesset, et cesset praedictus con- 
temptus, quod practice loquendo difficile omnino videtur, excusaretur 
a culpa. — Si 2.um certum est, metum utcumque gravem, dummodo 
talis non sit, ut usum rationis adimat, nunquame xcusare a tota culpa: 
illa enim, cum includant intrinsecam et essentialem malitiam, si fiunt 
voluntarie, nunquam culpa carere possunt. Exemplum est in christiano 
illo qui poenarum vel etiam mortis metu perculsus, fidem Christi ne- 


garet. Minuit tamen culpam, cum voluntarium minuat. Verum, ordi- 


narie loquendo, metus gravis talem adhuc relinquit cognitionem eorum, 
quae fiunt, ut sufficiat ad mortale peccatum. — L. l| 1. n. 175, 


l. 5. n. 215; S. Th. 2. 2. q. 125. a. 4.; Elbel 43-52.; Del Vecchio 
v. l]. n. 144. 


03. Resolves: Metus gravis, v. g., mortis, etc., saepe non tan- 
tum excusat a praecepto positivo, tam divino, quam humano etiam 
ecclesiastico, sed quandoque etiam ab affirmativo naturali, et sic non 


tenetur quis cum periculo vitae baptismum suscipere, integre con- 


fiteri communionem recipere, servare depositum, implere votum, suc- 
currere proximo in extrema vitae indigentia. E contrario ad mortem 
declinandam non potest sacerdos sigillum sacramentale violare. — 
Viva Opusc. de Act. hum. q. 4. a. 45; Less. q. 6. a. 6.5; L. 1. 1. n. 175. 


64. An voluntas praeter metum, violentiam quoque pati posstt ? 


[7i seu violentia est maioris rei impetus, qui repelli non potest. 
Communiter hic definitur quod est a principio extrinseco, repugnante 


eo qui vim patitur depugnante, adeoque est contra voluntatis incli- 
nationem, ita ut qui vim patitur non possit contrarium agere, et o- 
mnino repugnet. — Ad violentiam ergo duo requiruntur. Primum, ut 
sit a principio extrinseco, quia nemo proprie dici potest sibi ipsi vio- 
lentam inferre Hinc patet discrimen violentiae et metus, qui prove- 
nire potest tam a principio intrinseco, qualis est, v. g., metus mortis 
proveniens ex morbo, (piam a principio extrinseco, qualis est, v. g., 


metus naufragii inferni atque poenarum. Secundum, quod requiritur, 


ut patiens omnino repugnet, h. e. pro viribus et positive; nam, si 


quis passive tantum se haberet, tunc non conferret quidem ad vio- 


lentiam agendo, sed conferret volendo pali. Attamen non semper re- 


quiritur ad culpam vitandam resistentia omnino absoluta et continua 
illatae coactioni, quando scilicet ex una parte inutilis foret, ex altera 

autem agitur de materia minus periculosa. Sic martyres, ducti ad 
templa paganorum, non peccabant, quamvis ambularent. Sed in omni 
casu resistendum est, quantum ad avertendum periculum scandali, vel 
religionis iniuriain, requiritur. L. ]. 5. n. 15. seq. 

« Quantum ad ipsum proprium actum (nempe elicitum) voluntatis 
non potest ei violentia inferri. Et huius est ratio, quia actus volun- 
tatis nihil aliud est quam inclinatio quaedam procedens ab interiori 
principio cognoscente... Quod autem est coactum, vel violentum, est 
ab exteriori principio ». S. Th. 1. 2. q. 6. a. 4. Invitus ergo nemo 
potest velle; quia non potest velle, nolens velle. Veilet ex hypothesi, 
et simul nollet: quia ipse sibi volenti repugnaret. S. Anselm. 1. de 
lib. arb. c. 6; L. 1. 5. n. 19. 

« Quantum ad actus a voluntate imperatos voluntas violentiam 
pati potest, in quantum per violentiam exteriora membra impediri 
possunt, ne imperium voluntatis exsequentur ». S. Th. 1. 2. q. 6. a. 4. 
Violentam voluntas pati item potest in exterioribus membris, quam- 
vis voluntatis imperium proprie non habeatur, ut. e. g., si quis contra 
suam voluntatem  deprehendatur, manibus et pedibus ligetur, in car- 
cerem detrudatur, etc. Idque valet non tantum quoad exteriora mem- 
bra, verum etiam quoad interiores facultates. Etenim clarum est, quod 
voluntas non tantum manui c. g. praecipere potest, ut non subscribat 
proprium nomen in chirographo ficti creditoris, et illa, vi ab isto ap- 
prehensa, subscribere debeat; verum etiam polest intellectui praecipere, 
ut rem aliquam cogitet et consideret, et intellectus distractus ad alia 
cogit.mda rapiatur; potest praecipere sensili appetitui, ut ratione obe- 
diat, et contra rationem ille moveatur. Item potest extrinseca causa, 
e. g., daemon phantasmata in imaginatione contra voluntatem exci- 
tare, etc. — Suarez tr. 2. d. 2.5; Less, in q. 6. a. 4.5; S. Th 1. 2. 
q. SO.. S. q. 47. a. 25; L. Il. 3. n. 430. 433,5; E. M. 


64. bis Nota : Voluntatis imperium non eodem modo exercetur super 
sensus, ac super exteriora membra. Quando haec in statu normali 
inveniuntur, voluntas perfectum super ea exercet imperium, secundum 
eorum naturalem virtutem. Verum quoad sensus et appetitum sensi- 
tivum, non est idem. « Dicendum, ait S. Th. 1. 2. q. 9. a. 3. ad 3. 
quod, sicut Philosophus dicit, ratio, in qua est voluntas movet suo 
imperio irascibilem et concupiscibilem ; non quidem despotico princi- 
patu, sicut movetur servus a domino; sed principatu regali seu po- 
litico, sicut liberi homines reguntur a gubernante, qui tamen possunt 
contra movere. Unde et irascibilis et concupiscibilis possunt in con: 

trarium movere voluntatem. Et sic nihil prohibet voluntatem aliquando 
ab eis moveri ». 


65. An violentia causel involuntarium ? —  Miolentia involunta- 
rium contrarie tale, causát. Nam « violentia directe 


opponitur volun- 
tario; sicut etiam et naturali. 


Commune est enim voluntario et na- 
turali, quod utrumque sit a principio intrinseco. Et propter hoc, sicut 
in rebus, quae cognitione carent, violentia aliquid facit contra natu- 
ram: ita in rebus cognoscentibus facit aliquid esse contra naturam. 
Quad autem est contra naturam dicitur esse innaturale ; et similiter, 


quod est contra voluntatem, dicitur esse involuntarium. Unde violentia 


involuntarium causai », S. Th. 1. 2. q. 6. a. 65; violentia simpliciter 


involuntarium simpliciter, violentia secundum quid involuntarium se- 
cundum quid; haud quidem quantum ad actus elicitos, sed quantum 
ad actus imperatos. Nam quantum ad actus imperatos tantum, et non 
etiam quantum ad actus elicitos, voluntas violentiam pati 


potest. S. 
Th. 1.2. q. 6. a. 5. ad 1, S. q. 47. a. 1l. — E. M. 


606. Resolves: Quando ergo passio aliqua est simpliciter vio- 
lenta, quia nempe quis, omni quo potest modo, voluntate resistit, et 
repugnat, ea est simpliciter et contrarie involuntaria, adeoque non 
humana, neque imputabitis. Quando vero est tantum secundum quid 
violenta, cui nempe non satis resistitur, cum possit repelli vel debi- 
litari, vel cui non omnino repugnatur, quando nullo modo repelli vel 
imminui possit, tunc non tollitur ratio voluntarii, adeoque actus hu- 
mani et imputabitis, sed tantum minuitur, pro maiori vel minori vi 
illata, pro maior vel minori resistentia et repugnantia. Ad Rom. 7., 
20.; S. Aug. de Civ. Dei c. 165; L. Il. 3. n. 430. 433., 1. 5. n. 16. 


66.b" Nota : « Involuntarium dupliciter dicitur, scilicet per ignoran- 
tiam et violentiam. Et ideo aliam rationem peccati habet rapina, et 
aliam furtum. Ergo propter hoc differunt specie... In alis generibus 
peccatorum non attenditur ratio peccati ex aliquo involuntario, sicut 
attenditur in peccatis oppositis iustitiae; et ideo ubi occurrit. diversa 


ratio involuntariu est diversa species peccati ». S. Th. 2. 2. q. 66. 
a. 4. 9. 

IIl. — DE MORALITATE HUMANORUM ACTUUM 


67. Quaenam sit partitio tractationis actuum humanorum relate 
ad finem ? — Diximus de actibus humanis relate ad hominem, qui 
per ipsos ad ultimum humanae vitae finem, seu beatitudinem, sese 
ordinat. Dicendum nunc est de iisdem actibus in ordine ad praedi- 
ctum finem; seu de eorumdem actuum moralitate. Ordo enim huma- 
norum actuum ad finem communem humanae vitae, ordinem moralem, 
seu moralitatem humanorum actuum, constituit. Primum autem dicen- 
dum generatim est de ipsa moralitate; deinde vero de variis fontibus 
huius moralitatis inhumanis actibus. — S. Th. 1. 2., q. 21. a. 2. ad 2. 


68. Quaenam sit generica et specifica notio moralitatis actuum 
humanorum? — Morale a more dicitur, qui repetitus est agendi modus 
in liberis actibus. Unde moralis actus et actus liber, humanus, volun- 
tarius idem re sunt; sed non ratione. Moralitas enim addit actui libero, 
humano, voluntario, relationem seu habitudinem ad regulam et normam 
eum dirigentem, quae norma, suprema nempe norma, finis est, ultimus 
totius humanae vitae finis. — Actus ergo humani considerari possunt, 
aut generice omnes, aut specifice hi vel illi. Si generice considerantur, 
qua actus humani sunt, capaces sunt conducendi hominem ad finem, 
ad ultimum nempe finem, in cuius possessione felicitas et beatitudo 
ac plena eius perfectio constituitur. Per eos enim homo seipsum in 
finem ordinat et ducit. S. Th. 1. 2. q. 1.a. 1. 2., q. 2. a. 2. — Si spe- 
cifice hi vel illi, qua tales actus sunt, inspiciantur, actu sunt ordinantes 
et ducentes, vel non, ad finem, prout fini conformes sunt, vel non. 
Et sic, e. g., cognitio Dei, amor Dei, hominem, natura sua, ad finem 
ordinant et ducunt; ignorantia Dei, odium Dei, hominem, natura sua, 
a fine avertunt et removent. — Si actus humani, primo modo, gene- 
ratim spectentur, morales vocantur. Si, secundo modo, considerentur 
in particulari specie constituti, boni vel mali moraliter, honesti vel 
turpes nuncupantur. « Bonum et malum, ait S. Th. 1l. 2. q. 18. a. 5., 
diversificant speciem in actibus moralibus ». Moralitas ergo constituit 


genus; bonitas vel malitia speciem. — 


69. Quaenam sit adaequata natura moralitatis? — Per morali- 
tatem communiter intelligitur habitudo humanorum actuum ad pro- 
priam normam et regulam, secundum quam ordinantur et diriguntur. 


Et sic etiam communiter, genere pro specie sumpto, actus distinguait- 

tur morales et immorales, ad designandos actus humanos rectos, et 
actus voluntarios a propria rectitudine deficientes. — Porro moralitas, 
secundum suum primarium el fundamentalem conceptum, | considerata 
generice, definiri potest: capacitas, quam habent in se actiones humanae, 
ut bonae aut malae sint in ordine ad finem creationis, i. e. ut con- 
formes seu convenientes sint, vel non, huic fini assequendo: specifice 
vera considerata, est ratio conformitatis vel difibrmitatis, quam in se 
habent humanae actiones in ordine ad finem creationis, tanquam media 
ad finem, quatenus nempe conveniente.^ sint vel disconvenientes, ut 
hominem ducant, vel non, ad suum finem. 

Per moralitatem enim actuum humanorum communiter intelligitur 
ratio rectitudinis vel non rectitudinis eorumdem humanorum actuum ; 
et cum actus humani media sint ad communem humanae vitae finem, 
finis regula et mensura est illius rectitudinis vel non rectitudinis. — 
< Rectitudo voluntatis... nihil aliud est, quam debitus ordo voluntatis 
ad ultimum finem ». S. Th. 1.2. q. 5. a. 7., Ethic. 1. 6. lect. 2. Per 
moralitatem iterum intelligitur, quod actus sint secundum rationem vel 
praeter rationem : porro ratio hoc manifestat et hoc dictat sequendum 
in humanis actibus, finem nempe creationis assequendum per actus, 
ili congruentes et conformes. Per moralem item bonitatem vel mali- 
tiam communiter intelligitur, quod actus humani sint ordinati ad illum 
finem, sint secundum rectam rationem, ad praedictum finem proprios 
actus ordinantem, vel praeter hanc rectam rationem. Hinc bonitas 
actuum est in quantum sunt utiles ad hominis finem. S. Th. 1. 2. q. 7. 
a. 2. a. 4. ad 2. Et hinc consequenter est, quod ab illo fine, et ab 
obiecto ad illum finem ordinato vel non, actus humanus constitua- 
tur in specie actus moraliter boni, moraliter mali. S. Thomas 2. 2. 
q. 153. a. 2. 

Secundum suum primarium et fundamentalem conceptum ; nam 
Proxime et formaliter ista conformitas seu convenientia, difformitas 

sive disconvenientia non est nisi a lege, quae per rectam rationem 
manifestatur. Eo ipso enim, quod lex aliquid faciendum vel omittendum 
praecipit, illud formaliter et proxime constituit in ratione medii in 
ordine ad finem assequendum, obligationem in conscientia pariens usus 
talis medii. Unde recte S. Alph. 1. 5. n. 3. 4. ait: « Bonitas moralis 
actus humani consistit in quadam conformitate et convenientia actus 
liberi cum recta ratione, et lege ». — S. Th. q. 18. 19. 20.; Suarez 
tr. 3. d. 1. d. 2. s. 1, 2, d. 3. s. 2. 3., d. 7. s. 1.-6, d. 10.. d. 1l. 

« In his. inquit S. Th . quae aguntur per voluntatem, regula proxima 
c*t ratio humana, regula autem suprema est lex aeterna... Omnis actus 

voluntarius est malus per hoc quod recedit ab ordine rationis et legis 
aeternae. Unde sequitur, quod actus humanus, ex hoc quod est bonus 
vel malus habeat rationem rectitudinis vel peccati ». 1.2. q. 21. a. 1. 

« Regula voluntatis humanae est duplex, una propinqua et homo- 
genea, scilicet humana ratio: alia vero est prima regula, scilicet lex 
aeterna, quae est quasi ratio Dei ». 1.2. q. 71. a. 6. 

« Dicendum, ait S. Th. 1. 2. q. 19. a. 4., quod in omnibus causis 
ordinatis, effectus plus dependeat a causa prima quam a causa secunda; 
quia causa secunda non agit nisi in virtute primae causae. Quod autem 
ratio humana sit regula voluntatis humanae, ex qua eius bonitas men- 
suratur, habet ex lege aeterna, quae est ratio divina. Unde in Ps. 4. 
dicitur: Multi dicunt: Quis ostendit nobis bona? Signatum est super 
nos lumen vultus tui, Domine: quasi diceret: lumen rationis, quod in 
nobis est, in tantum potest nobis ostendere bona, et nostram voluntatem 
regulare, in quantum est lumen vultus tui, i. e. à vultu tuo derivatum. 
Unde manifestum est, quod multo magis dependet bonitas voluntatis 
humanae a lege aeterna, quam a ratione humana ». 

A ratione humana. Etenim cum lex aeterna sit nobis ignota, se- 
cundum quod est in mente divina, innotescat tamen nobis per natu- 
ralem rationem ; hinc ratio, et ipsa, regula et norma est humanorum 
actuum, et quidem proxima, utpote proponens immediate voluntati 
bonum vel malum secundum legem aeternam. Verum ista regula pro- 
xima est subiectiva, mere proponens obiectum ; lex, regula proxima 
obiectiva est, rectitudinem constituens. 

Quod autem de leqe aeterna dicitur, de qualibet autem lege in- 
teligendum est: cum quaelibet lex sit, ordinatio rationis, ordinem et 
rectitudinem constituens humanorum actuum ad finem; neque vero 
omnes humani actus ipsa lege aeterna vel praecipiuntur vel prohiben- 
tur. Unde plures humani actus non nisi positiva lege praecipiuntur 
vel prohibentur; et sic constituuntur proxime et formaliter in ratione 
necessari medii ad finem. Leges, « si quidem iustae sunt, habent vim 
obligandi in foro conscientiae a lege aeterna, a qua derivantur, secun- 
dum illud Prov. 8., 15. Per me reges regnant et legum conditores 
insta decernunt ». S. Th. 1. 2. q. 96. a. 4. — Lugo de Incarn. d. 5. 
n. 75; Less, de Perfect, divin. 1. 13. c. 26.; E. M. 

Quare « ille qui peccat agit et contra rationem, et contra legem 
humanam et contra legem divinam ». S. Th. 1. 2. q. 87. a. 1.; et « li- 
citum est quod nulla lege prohibetur ». S. Th. 4. D. 15. q. 2. a. 4. 
— Wirceburg. c. 3. art. 3. 4. 5. ; E. M. 6. 609. 79. 

70. An universalis sit duplex regula assignala nioralitatis? — 
Remota et fundamentalis nioralitatis norma nempe ultimus hominis 
finis omnes humanos artus complectitur: secus regula iam remota et 
fundamentalis moralitatis non esset. Ratio patet, quia omnes humani 
actus media sunt ad finem totius humanae vitae. Non omnes tamen 
eamdem habitudinem habent ad hunc finem: alu enim sunt per se 
ordinati, nempe intrinseca natura sua Ordinati ad hunc finem, ut, e. g., 
Dei cognitio et amor, amor proximi, iustitia erga alios servanda, etc., 
et isti actus dicuntur intrinsece boni, et quia boni sunt, nempe intime 
et necessario rationis ordini consoni, ideo praecipiuntur deinde a na- 
turali lege. Alii e contrario per se repugnant, seu intrinseca natura 
sua dissoni sunt a communi humanae vitae fine, ut, e. gr., blasphemia, 
periurium, sacrilegium, furtum, etc., et isti actus dicuntur intrinsece 
mali, et quia mali sunt, nempe intime et necessario a rationis ordine 
dissoni, ideo prohibentur deinde a naturali lege. Ali tandem actus 
sunt, qui per se seu intrinseca natura sua cum praedicto fine, et con- 
sequenter cum rationis ordine, necessario connexi non sunt, ut, e. g,, 
cum amico conversari, rusticatum ire, etc., et isti actus dicuntur in- 
trinsece indifferentes: quare necessitate finis assequendi isti actus neque 
necessario poni debent, neque necessario debent omitti: sed, si sponte 
quis illos ponere velit, eos profecto ita exercere debet, ipsa necessitate 
finis assequendi, ut a fine non abscedat, sed ad finem semper tendat, 
cum ob hanc rationem dederit homini ipsa natura facultatem libere 
agendi, ut per liberam actionem se ipsum ducat in finem. Unde eo 
ipso quod actus, actus nempe in concreto, fini non repugnat, iam fini 
aliquo saltem modo consonus est, et moraliter bonus. S. Th. 2. D. 40. 
q. l. a. 5. 

Regula iem proxima et formalis, nempe lex, omnes humanos 
actus complectitur siquidem alios praecipit, alios prohibet; quos autem 
neque praecipit neque prohibet, sed permittit sive positive sive nega- 
tive, ita, ex eadem lege praecipiente, praestandi sunt, ut rationis ordini 
et rectitudini non repugnent; et sic huiusmodi actus sunt eo ipso 
moraliter boni, siquidem, si in ipsis efficiendis rationis ordo servetur, 


iam rationi convenientes sunt, et moraliter boni ac honesti. — E. M. 
6. (A 79. 


Resolves: l| ° Atque hinc patet quid ordo et rectitudo rationis 
significat, nempe importat proportionem medii ad finem, quam ratio 
non facit, sed cognoscit et proponit voluntati. Et sic A. D. bonum 
morale dicit, quod convenit ordini rationis; bonum item honestum. 

quod convenit rectitudini rationis. S. Th. 1]. 2. q. 18. a. 8., q. 39. a. 2. 
Rectitudo humanorum actuum est, secundum quod humana voluntas 
reguletur a voluntate divina, S. Th. 1. p. q. 63. a. 1., vel secundum 
quod ordinem habeat ad finem, 1. 2. q. 7. a. 2. 

2. Concludendum ergo est, illa esse moraliter bona vel mala, 
quae sunt convenientia naturae rationali et legi, vel ab illa disconve- 
nientia. in ordine ad ultimum finem, ad quem eadem natura destinatur. 
Neque vero opus est, ut vel caritatis motivo informentur, vel etiam, 
ut referantur ad Deum ex supernaturali motivo. E. M. 7. 54. 58. 69. 
75. 79. — Concludendum item est, erronee omnino assignari uti re- 
gulam supremam humanarum actionum, vel ipsam humanam naturam, 
vel etiam humanam rationem, cuius tantum est regulam manifestare. 
Secus enim, si ipsa humana ratio rectitudinis regula esset, ab ea pro- 
fecto nunquam declinare posset. S. Th. 1. p. q. 63. a. 1. 


7l. Utrum moralitas seu moralis bonitas vel malitia in interiori 
tantum voluntatis actu referiatur, an etiam in actu exteriori? — Mora- 
litas formaliter non est nisi in interiori, libero, voluntatis actu: ma- 
terialiter autem dumtaxat in actu etiam exteriori est. Duplex enim in 
exteriori actu distingui potest bonitas seu malitia moralis. Primo con- 
siderari potest bonitas vel malitia moralis obiectiva actus exterioris, 
quam actus ille ex se habet, nempe ex proprio obiecto et circumstantiis, 
quibus objective afficitur, secundum rectum rationis ordinem. Huius- 
modi bonitas seu malitia, quam habet actus exterior, secundum se, 
propter debitam vel indebitam materiam, et debitas vel indebitas cir- 
cumstantias, a ratione derivatur, prout nempe rectitudinem rationis vel 
deviationem a recto rationis ordine illud obiectum illaeque circumstan- 
tiae exhibent. Haec obiectiva bonitas seu malitia actus exterioris prior 
est, quam bonitas seu malitia actus voluntatis. Et sic actus exterior 
est obiectum voluntatis, in quantum proponitur voluntati a ratione, ut 
quoddam bonum apprehensum et ordinatum per rationem, vel ut ab 
hoc ordine desciscens; et bonitatem seu malitiam moralem in voluntate 
causai. 

Secundo considerari potest in actu exteriori bonitas vel malitia 
moralis, in ordine ad finem, secundum quod iste exterior actus substat 
interiori actui voluntatis. Finis enim proprium voluntatis obiectum est. 
Et sic ratio boni vel mali, quam habet actus exterior ex ordine ad 
finem per prius invenitur in actu voluntatis, er ex eo derivatur ad 
actum exteriorem. Insuper in quantum exterior actus consistit in exe- 
cutione operis, est effectus voluntatis, et sequitur voluntatem. Voluntas 

tunc comparatur ad actum exteriorem, sicut causa efficiens, unde bo- 
nitas vel malitia moralis actus voluntatis est forma exterioris actus, 
sicut in causa agente existens, S. Th. 1. 2. q. 20. a. 1. Quare « bo- 
nitas finis ex voluntate redundat in actum exteriorem, et bonitas ma- 
teriae et circumstantiarum redundat in actum voluntatis », S. Th. 1. 2. 
q. 20. a. 3. 
lam vero actus exterior et interior voluntatis prout considerantur 
in genere moris sunt unus actus humanus, ib. S1 ita adaequate con- 
sideratur humanus actus, formalis bonitas vel malitia moralis actus 
humani solum est intrinsece in interiori actu voluntatis, in exteriori 
vero solum per denominationem extrinsecam. Moralitas enim humani 
actus formaliter insfecla non reperitur nisi in actu libero, libertas autem 
formaliter non nisi in voluntate est. Item formalis moralis bonitas ex 
ordine ad finem est, qui proprium est obiectum voluntatis, q. 20, a. 1. 
Unde patet, quod in exteriori actu huiusmodi moralis bonitas, quae 
est secundum ordinem ad finem, tota dependet a voluntate, ib. a. 2. 
— Illa autem « bonitas actus exterioris, quam habet ex materia et 
circumstantiis, est alia a bonitate, quae est ex fine: non autem alia 
a bonitate voluntatis, quam habet ex ipso actu volito, sed comparatur 
ad ipsam ut ratio et causa eius », q. 20. a. 4. ad 2. 
Confirmatur, « nam quantumvis actus exterior ex se bonus et 

conformis videatur rationi, si tamen a malo interno actu seu prava 
intentione et electione imperetur, non est bonus quatenus actus hu- 
manus est. Ergo signum est in ratione actus humani solum esse bonum 
per denominationem ab interiori actu. Simile argumentum est, quia 
actus exterior praecise et per se sumptus non addit homini formalem 
bonitatem moralem, nec reddit illum magis studiosum, si enim intel- 
ligamus aliquem existimantem, se posse exsequi exteriorem actum vir- 
tutis, habere efficacem voluntatem exercendi talem actum, is rectus est 
et studiosus, sive possit revera exsequi sive non possit, quia virtus 
non pendet ex facultate, quae nobis invitis deesse potest, sed ex vo- 
luntate, supposito quod voluntas aequalis sit... Doctrina haec de actibus 
externis eodem modo procedit in actibus intellectus et appetitus sen- 
sitivi I, Suare/ tr. 3. d. 10. s. 1. n. 6. 11. « Quid planius quam quod 
voluntas fro facto refutetur, ubi factum excludit necessitas ? » S. Ber- 
nard. Ep. 77.; Gen. 22., 16.; Malth. 5, 2S. Voluntas, voluntas nempe 
de se efficax. — E. M. 6. 71. 72. 


12 An actus externus moralitatem aliquo modo addat actui in- 


let no " Dicendum est primum, actum exteriorem fer se non ferre 

augmentum bonitatis vel malitiae, si cetera sint paria, ;n actu interiori, 
ita D. Th. 1.2. q. 20. a. 4... quia actus exterior non habet bonitatem 
distinctam ab interiori, et necessario sequitur ex illo, si est in nostra 
facultate, si autem non est in nostra facultate non minuit bonitatem 
voluntatis... Secundo dicendum est, actionem externam interdum esse 
necessariam ad bonitatem voluntatis, vel ad talem bonitatem.... nam 
quando est in potestate hominis exsequi actionem externam, non potest 
habere interiorem voluntatem perfectam, nisi exteriorem actionem ex- 
sequatur, quia actus exterior est terminus et finis interioris, et quia 
voluntas absolute perfecta est, quae operatur cum potest... Tertio di- 
cendum, per accidens exteriorem actum posse augere bonitatem, vel 
malitiam simpliciter... Nam 1.° propter exteriorem actum saepe homo 
magis durat et perseverat in interiori, immo etiam saepe multiplicat 
interiores actus, et hoc modo moraliter peius est occidere. 2.^ Quia 
ipsa exterior actio et accendit affectum, et ita facit ad actum interio- 
rem, quo modo vocalis oratio conferre solet ad interiorem devotionem. 
3." Sunt utiles actiones externae ad moderandas passiones et habituan- 
dum corpus, ut facilius iustitiae deserviat... Addendum est etiam esse 
actus externos bonos utiles ad effectum satisfactionis pro poena tem- 
porali debita pro peccato, quia satisfactio non tantum sumitur ex bo- 
nitate, sed maxime ex poenalitate actus: actus autem exterior perse 
affert propriam poenam et dolorem. Denique addendum est exteriores 
actus esse necessarios ad aliquos effectus gratiae, qui vel ex opere 
operato, vel ex speciali privilegio conferuntur; ut sunt effectus sacra- 
mentorum et effectus martyri, et si qui alii sunt similes, quia cum 
hi effectus non pendeant ex sola mente operantis, promissi sunt exer- 
centi tale opus non solum in affectu, sed etiam in effectu ; et eodem 
modo e contrario actus mali externi, vel etiam effectus eorum sunt 
necessarii ad incurrendas aliquas poenas vel censuras, quae per solum 
intericeyem actum non incurruntur ». Suarez tr. 3. d. 10. s. 2. n. 2. 3. 
4. 6.; Wirceburg. c. 3. a. 1.5; L. lI. 2. n. 42.; S. Th. 1. 2. q. 13. a. 5. 
ad 1., q. 20. a. 5., 2. D. 40. a. 3.; E. M. 71. 72. 


73. An idem actus exterior possit esse bonus et malus? — « DI- 
cendum quod nihil prohibet aliquid esse unum, secundum quod est 
in uno genere, et esse multiplex secundum quod refertur ad aliud 
genus... Et secundum hoc nihil prohibet aliquem actum esse unum 
secundum quod refertur ad genus naturae, qui tamen non est unus 
secundum quod refertur ad genus moris... Ambulatio enim continua 
est unus | actus secundum genus naturae: potest tamen contingere 

quod sint plures secundum genus moris, si mutetur ambulantis vo- 
luntas, quae est principium actuum moralium. Si ergo accipiatur unus 
actus prout est in genere moris, impossibile est, quod sit bonus et 
malus bonitate et malitia morali ; et tamen si sit unus unitate naturae 


et non unitate moris, potest esse bonus et malus ». S. Th. 1. 2. q. 
20. a. 6. 


74. zl« dentur actus humani indifferentes ; i. e. qui neque boni 
moralitcr, neque mali moraliter sint, neque honesti neque turpes? — 
Si actus humani considerentur in abstracto, seu secundum suam spe- 
ciem, quam intrinsece habent a proprio obiecto, praecisione facta a 
hine et a circumstantiis determinantibus, tunc actus profecto dantur 
indifferentes, qui nempe ex specie sua neque mali neque boni sint, 
sicut homo secundum se, seu secundum suam speciem, neque virtuo- 
sos neque vitiosus est. Et ratio est, quia omne obiectum aliquam 
habet bonitatem vel malitiam saltem naturalem; non tamen semper 
importat bonitatem vel malitiam moralem, quae consideratur per com- 
parationem ad ordinem, nempe rationis. Non omne enim obiectum 
actus humani includit. aliquid. pertinens ad hunc rationis ordinem : 
non omnes quidem actiones sunt per se necessario connexae cum ul- 
tmo fine, neque omnes praecipiuntur aut prohibentur a lege, sed 
plures mere permittuntur, sicut ambulare, ire ad campum, levare fe- 
stucam de terra, et huiusmodi. Tales ergo actus secundum speciem 
suam sunt indifferentes. S. Th. 1. 2. q. 18. a. 8. 

S1 vero actus humani in individuo, seu concrete considerentur, 
prout nempe et a particularibus circumstantiis et a fine determinentur, 
Scotistae affirmant dari actus indifferentes in individuo. Ratio est, quia 
nulla certa lex iubet dirigere eos in ultimum humanae vitae finem, 
nempe Deum, neque semper agere ex altiori motivo honestatis et vir- 
tutis; sed attenta humana fragilitate et infirmitate, Deus ipse permit- 
tit. ut homo agat ex hac ipsa infirmitate et fragilitate propter neces- 
sitatem et commodum ipsius naturae, ut. e. g., lautius aliquando co- 
medere, convivia instituere, recreari aspectu coeli, campi, etc. Ergo 
hac et aliae similes actiones exerceri possunt ex fine mere indifferenti, 
Idemque dicatur de maiori bono, quod saepe omittitur; quae omissio 
neque bona neque mata est, sed indifferens. Inde autem sequitur dari 
actus humanos, qui morales non sunt. 

Thomistae e contrario negant dari actus indifferentes in individuo, 
et verius. Ratio est, quia aut quis facit rem necessariam, utilem, con- 
nninUni naturae rationali, nempe animae, corpori, rebus ipsi exte- 

rioribus, quae ad utrumque ordinantur; aut rem facit inutilem prorsus 
et otiosam. Si primum, actio haec tendit ad finem naturaliter bonum, 
et bona est. S1 secundum, rem facit naturae rationali disconvenientem, 
utpote saltem superfluam : ratio enim dictat non multiplicanda entia 
sine necessitate, aut utilitate, aut convenientia aliqua. Praeterea, cum 
rationis hoc proprium sit, humanos actus, qui ex deliberatione fiunt, 
dirigere et ordinare ad debitum finem ; aut humanus actus est reapse 
ad debitum finem ordinatus, et habet rationem boni; aut non est ad 
debitum finem ordinatus, et tunc ex hoc ipso redae rationi repugnat, 
et habet rationem mali. Sane voluntas indifferens quid prosequi non 
potest, sed bonum, vel secundum rationem, vel secundum sensum. 
Inde sequitur non dari actus humanos, qui simul morales non sint. 
« Nam idem sunt actus morales et actus humani ». S. Th. 1l. 2. q. 1. 
a. 3., 2. D. 40. q. l. a. 5.5; Suarez tr. 3. d. 9. s. 3. 

Atque ex adducta ratione luculenter patet, actus illos indifferentes 
Scotistarum tales revera non esse, sed esse moraliter honestos; Si 
enim fiant propter necessitatem, utilitatem, convenientiam, secundum 
ordinem rationis sunt, et consequenter moraliter honesti. Enimvero et 
lautius aliquando comedere, et convivia instituere, et animo ac corpore 
recreari, actus secundum rationem sunt, si intra debitos limites haec 
contineantur. Sunt ergo isti actus revera facti ex motivo honestatis 
et virtutis, licet fiant ex naturali fragilitate, necessitate, utilitate, con- 
venientia: siquidem in hoc est honestas et virtus, quod rectitudo ra- 
tionis servetur. Sunt praeterea etiam ad Deum ordinati, saltem im- 
plicite, licet non explicite, ut mox magis explicabimus, siquidem, eo 
ipso quod secundum rationem sint et boni, ad Deum natura sua re- 
feruntur. Omissio ergo etiam maioris boni, quae sit ex opere bono, 
quod quis facit, nulla mala ei admixta circumstantia, non est mala, 
neque indifferens est; sed bona. « Et qui matrimonium iungit virgi- 
nem suam, bene facit; et qui non iungit melius facit». 1. Ad Cor. 
7., 38. Bona, si nempe quis bene agens, praedictam advertat omis- 
sionem: secus enim ea nec humanus actus, nec moralis, consequen- 
ter est. — S. Th. 1. 2. q. 18. a. 9, q. 24. a.2., q.39. a. 2, 2. 
2. q. 23. a. 3, q. 141. a6. ad 2.,q. 145. a.l. 3.,q. 168. a. 3. 
ad 3., q. 169. a. 1. ad 1,S. q. 49. a. 2. ad6.; L. tr., de Act. 
hum. XLI. seqq. ; Wirceburg. c. 3. a. 2.; E. M. 


75. An ad moralem bonitatem actuum humanorum  nccessc sit di- 
rigere omnes actiones in gloriam Dei; et an actus humani in quan- 


tum sunt boni vel mali rationem habeant meriti vel demeriti apud 

Deum? — R. Ad l.m Communior et verior sententia affirmat. Ratio 
luculentissime patet ex dictis; siquidem omnis moralis actio, ut sit 
bona, necesse est, ut tendat in ultimum finem, et in eum a ratione 
ordinetur. Atqui, si humana actio ad ultimum finem tendit et ordi- 
natur, iam ad Dei gloriam dirigitur. Ergo tam necessarium est actio- 
nes omnes dirigere ad Dei gloriam, quam necessarium est esse eas 
moraliter bonas. « Bonitas voluntatis dependet ex intentione finis: 
finis autem ultimus voluntatis humanae est summum bonum, quod 
est Deus. Requiritur ergo ad bonitatem humanae voluntatis, quod 
ordinetur ad summum bonum ». S. Th. 1. 2. q. 19. a. 9. « Totum 
quod homo est, et quod potest et habet, ordinandum est ad Deum ». 
S. Th. 1. 2. q. 22. a. 4. ad 3. — 1. ad Cor. 10., 31. 

Hinc satis est eas in Deum dirigere virtualiter ex parte operis, 
seu actu if^so exercito, agendo nempe ob finem alicuius virtutis, seu 
honestum et naturae rationali consentaneum ; talis enim actus ex in- 
trinseca natura sua in Dei gloriam tendit. Ad rem S. Th. 1. 2. q. 
8. a. 3. ad 2.: « Quandocumque quis vult ea, quae sunt ad finem, 
vult eodem actu finem: non tamen e converso». Et q. 21. a. 4.: 
« Qui facit actum malum non referibilem in Deum, non servat ho- 
norem Dei, qui ultimo fini debetur ». Caietanus in eand. q. 8. a. 3. 
< semper appetens, ait, quod est ad finem, appetit finem, non habi- 
tualiter, sed actualiter, ut extendit se ad actualiter et virtualiter. Est 
enim virtualiter uti aliquo, infra latitudinem actualis usus ; alioquin 
nunquam impleretur illud praeceptum : Omnia in gloriam Dei faci- 
te: facere enim actualiter operari importat ». 

Multo magis satis praeterea est, actiones omnes in Deum diri- 
gere virtualiter ex parte ipsius operantis, qui per caritatis actum to- 
tam vitam suam in Deum ordinavit, et in habituali manet caritate. 
Haec Caietanus in 1. 2. q. 8. a. 3: « Inter motum voluntatis in 
aliquid Ahabitualiter et actualiter, medius est motus voluntatis in illud 
virtualiter... Cum enim habens caritatem peccat venialiter, habitua- 
litvr quidem diligit Deum, sed non actualiter, ut patet, nec virtuali- 
ter. quia peccatum non est dirigibile in Deum. Cum autem habens 
caritatem ambulat vel praedicat; et quidquid aliud non male facit, 
quamvis de Deo non cogitet actualiter, actus tamen ille non solum 

talis virtutis est. sed caritatis, et voluntas tunc virtualiter fertur in 
Deum, et non solum ^nabitualiter, quod convenit dormienti, et pec- 
canti venialiter ». — S. Th. 2. D. 10. q. 1, a. 55; E. M. 
R Ad 2.?^* Actus humanus rationem habet laudabilis vel vztu- 
A^ avilis seu culpae ex eo quod ex potestate est liberae voluntatis: 

« Nihil enim aliud est /audari vel culpari, quam imputare alicui ma- 
litiam vel bonitatem sui actus ». S. Th. 1. 2. q. 21. a. 2. Rationem 
habet boni vel mali ex eo quod conveniat vel disconveniat rectae ra- 
toni. Rationem habet rectitudinis cx eo quod ordinem habet ad fi- 
nem. Rationem habet honesti vel peccati ex eo quod conformis vel 
difformis sit legi. Rationem tandem habet meriti vel demeriti secun- 
dum retributionem iuslitiae ad alterum, ex eo quod in alterius obse- 
quium praestetur. Retributio fit alicui ex eo quod agit in profectum 
vel nocumentum alterius. Aliquid ex eis tribuendo, quae in nostro sunt 
dominio, quoddam ius nobis comparamus ad aliquid de alienis acci- 
piendum. S. Th. de Verit. q. 29. a. 6. — Ex eo ergo quod huma- 
nus actus ad Deum tanquam ad ultimum finem referatur, eiusque 
honorem et gloriam consequenter promoveat, ac Deus sit gubernator 
et rector totius universi, ad quem pertinet pro his quae bene vel 
male fiunt in eo retribuere, actus humani habent apud Deum ratio- 
nem naturalis meriti vel demeriti. Actus enim humanus praecise se- 
cundum suam moralem bonitatem consideratus, in praesenti ordine 
divinae providentiae, formaliter meritorius gratiae et vitae aeternae, 
non est; gratia enim est ad supernaturale meritum necessaria, qua 
ad supernaturalem conditionem elevetur. Materialiter tamen talis est, 
ut possit meritorius supernaturalis praemii fieri, praesupposita divina 
ordinatione, et gratia accedente. Hisce enim demptis, non nisi meri- 
tum naturale ad praemium mere naturale habetur, ex eo quod bona 
opera in Dei cedunt obsequium. S. Th. 1. 2. q. 5. a. 7, q. 21. a. 
2.3. 4., q. 114. a. 1. 2.; Wirceburg. c. 3. a. 3.; E. M. 75. 89. 

76. Quinam sint moralitatis fontes? — Ut iam dictum est, mo- 
ralitas actuum humanorum, eorumque moralis bonitas vel malitia ex 
habitudine est ad ultimum humanae vitae finem et legem, | ex conve- 
nientia vel disconvenientia cum eodem fine et lege. Porro ista habi- 
tudo, ista convenientia vel disconvenientia, in humano actu, qui exte- 
rore actu compleatur, ex actu exteriori, et voluntatis fine derivatur, 
ut n. 71. indicatum est. Verum actus humanus non semper exteriore 
actu perficitur, sed saepe actu mere interno continetur. Hinc genera- 
tini praedicta ad finem habitudo ex triplici capite exoriri potest, 
nempe ex fine eiusdem actus, ex eius obiecto, ex circumstantiis, quae 

ad obiectum etiam revocantur. Quapropter communiter dici solet, hu- 
manum actum ex hoc triplici capite desumere suam bonitatem vel 
malitiam moralem ; particularem nempe specificam et individuam bo- 
nitatem vel malitiam: non omnes enim actus boni sunt in eadem 
specie, nec omnes actus mali in eadem pariter specie. Tum autem 
obiectum, tum circumstantiae, tum finis, ordinem et diversum ordi- 
nem habere possunt ad ultimum hominis finem et legem. In hoc 
autem ordine humanorum actuum ad ultimum finem et legem mora- 
litas consistit. Agitur hic de moralitate tantum humanorum actuum, 
et non de eorum supernaturalitate et merito coram Deo. Unde ad 
eorum bonitatem, praeter obiectum, finem et circumstantias bonas, 
neque fidei motivum, neque c/iarilas et gratia requiritur. — E. M. 6. 


Tl. Quid ct quotuplex sit finis ? — Per finem hic proprie intel- 
lhngitur id quod per talem vel talem actum agens ulterius intendit, 
tanquam ratio propter quam operatur. Hic est ille finis, qui dicitur 
operantis, et finis extrinsecus est actui. « Dicendum, ait S. Th. 2. D. 
36. q. un. a. 5. ad 5., quod actus aliquis habet duplicem finem, sci- 
licet proximum finem, qui est obiectum eius, et remotum, quem agens 
intendit ». Si autem agens non intendit alium finem diversum ab ipso 
hine intrinseco actionis, quam facit, tunc finis operantis coincidit cum 
fine operis, ut apparet in illo, qui vult furari, ut furetur, i. e. ut ex 
alieno ditescat. 

Finis operis intrinsecus ab operante excludi omnino non potest, 
si operis naturam ipse cognoscat, nam operi ille finis intrinsecus est. 
Et sic si quis divinum Nomen blasphemet, iniuriam Deo illatam ex- 
cludere non potest. Unde non valet, quod rudes dicunt, Deum bla- 
sphémasse non ad iniuriam inferendam Deo et peccandum, sed ad 
merum solatium ; fornicatos esse, non ad peccandum, sed ad natura- 
lem voluptatem experiendam. Potest tamen aliquando operans exclu- 
dere ipsam moralem exteriorem actionem sua intentione, quando illa 
pendet ab hac, e. g., si quis adeat ecclesiam, non ut audiat missam, 
sed uti possit furtum committere. 

l inis operantis dupliciter considerari potest: l.? respectu inten- 
tionis voluntatis, h. e. respectu actus voluntatis, intendentis ipsum, 
2^ respectu ipsius actus, qui imperatur, tanquam medium ad illum 
finem. Sub prima consideratione, finis est proprie voluntatis obiectum, 
immo praecipuum : cum finis sit, qui movet voluntatem ad media. 
Sub secunda consideratione finis est mera circumstantia actus impe- 
rati, et sic inter circumstantias solet annumerari. Ille, qui furatur, c. 

g., ut committat adulterium praecipue vult adulterium, hoc intendit 
et efficaciter procurat. Et ex hoc adulterio est principalis voluntatis 
malitia. Actus autem, ideo imperatus ab adulterii voluntate, nempe 
furtum, e. g., substantialem malitiam sibi propriam habet a proprio 
obiecto, i. e. ab acceptione rei alienae, invito domino; quod autem 
referatur extrinscce ab operante ad talem vel talem finem, hoc ipsi 
accidentale omnino est, non ex propria natura, sed ex operantis 
arbitratu. 

Finis ergo, qui est actus circumstantia, non est ipse finis operis, 
qui dat speciem actui, sed aliquis finis adiunctus ; Sicut quod fortis 
fortiter agat propter bonum fortitudinis non est circumstantia ; sed, 
si fortiter agat propter liberationem civitatis, vel propter Christum, 
vel aliquid huiusmodi. S. Th. 1]. 2. q. 7. a. 3. ad 3., q. 18. a. 6. 
ad 2. Finis intrinsecus finis semper proximus est, ut patet ; finis vero 
extrinsecus, et proximus €t remotus et ultimus esse potest. Proximus, 
qui immediate intenditur, remotus qui mediate, ultimus in quo sistitur. 


78. An unicus sit humanae actionis pinis?— « Idem actus nu- 
mero, secundum quod semel egreditur ab agente, non ordinatur, nisi 
ad unum finem proximum, a quo habet speciem, sed potest ordinari 
ad plures fines remotos, quorum unus est finis alterius ». S. Th. 1. 
2. q. l. a. 3. ad 3. Prout semel egreditur ab agente, nam plures esse 
possunt eius actus fines, prout hic continuetur et repetatur; puta 
alienum sumere, ut quis ex alieno ditescat ; alienum retinere, vel 
iterum sumere, ut illud domino conservetur. Ad unum finem proxi- 
mum, i. e. ipsius actus seu operis. Cf. S. Th. 2. 2. q. 66. a. 4. ad 
2. A quo habet speciem : nam plures esse possunt fines, etiam pro- 
ximl, operis, unius eiusdemque actus, sed unus est finis operis pri- 
marius, a quo est species velut substantialis actus, ceteri autem acci- 
dentales et naturam potius circumstantiarum inducunt. Sic, e. g., si 
quis peregrinationem instituat, ut celebret missam in Sanctuario SSmi 
Cordis lesu ; missae sacrificium est finis operis proximus, a quo in- 
trinsece speciem sumit ipsa celebratio missae: in illo vero Sanctuario 
celebrare ad honorem SSmi Cordis lesu finis operis etiam proximus 
est ipsius celebrationis, sed quasi extrinseca quaedam circumstantia, 
non dans speciem actui, primam nempe speciem, seu Ssubstantialem 
speciem actus. S. Th. 1.2. q. 18. a. 2. a. 7. ad 1. — Possibile ergo 
est, « quod unus actus secundum speciem naturae ordinetur ad diver- 
sos fines voluntatis. Sicut hoc ipsum quod est occidere hominem, quod 
est idem secundum speciem naturae, potest ordinari sicut in finem 

ad conservationem iustitiae, et ad satisfaciendum irae, (vel ab eodem 
diversis actibus vel a diversis personis). Et ex hoc erunt diversi actus 
secundum speciem moris, quia uno modo erit actus virtutis, alio modo 
erit actus vitii. Fines autem morales accidunt rei naturali ; et e con- 
verso ratio naturalis finis accidit. morali ; et ideo nihil. prohibet, actus 
qui sunt iidem secundum speciem naturae, esse diversos secundum 
speciem moris, et e converso ». S. Th. 1. 2. q. 1l. a. 3. ad 3. 

Finis sive proximus, sive remotus operantis, ad quem voluntatis 
actus ordinatur, et ipse speciem moralem actui dari potest. Ac, si sit 
finis in aliqua serie ultimus, ipse est, qui potissimum speciem actui 
dat, quia ipse est qui est prior in intentione, et a quo omnes alii 
fines dependent, siquidem illi omnes alii sunt subordinati. Et sic ille, 
qui moechatur, ut furetur, furatur, ut homicidium committat; potius 
homicida est, quam moechus et fur: quia homicidium est ratio for- 
malis et motiva aliorum actuum. « Quando multi actus specie diffe- 
rentes ordinantur ad unum finem, est quidem diversitas speciei ex 
parte exteriorum actuum, sed unitas speciei ex parte actus interioris ». 
S. Th. 1. 2. q. 18. a. 6. 

Finis sive proximus sive remotus operantis multiplex esse po- 
test, et quidem primarius; e. g., s quis in domum pergat inimici, 
ut eum occidat eiusque simul bona furetur, et ad eundum  determi- 
netur, quamvis nonnisi alterutrum opere complere possit. Primarius, 
qui nempe movet et determinat ad actum. Distinguitur proinde a se- 
cundario, qui tantum impellit ad actum, et solus per se non sufficit, 
ut efficaciter moveat ad agendum. 


79. An humana actio bonitatem et speciem sumat ex fine; et an 
ea differat a bonitate ct specie, quae sumitur ex obiecto? — R. Ad 
I. « Finis est causa actus principalissima, in quantum movet agen- 
tem ad agendum ; unde er maxime actus moralis speciem habet a 
hne ». S. Th. 1l. 2. q. 7. a. 4, q. l. a. 2. 35; Matth. 6. 1. 
q. AN 

Ad 2.um « Finis est obiectum voluntatis, non autem aliarum vi- 
rium. Unde, quantum ad actum voluntatis non differt bonitas, quae 
est ei obiecto a bonitate quae est ex fine, sicut in actibus aliarum 
virium ; nisi forte per accidens prout finis dependet ex fine et volun- 
tas ex voluntate »; S. Th. 1. 2. q. 19. a. 2. ad 1., quando nempe 
pi ies fines per se subordinati et voliti sunt simul, ut cum quis vult 
medicinam sanativam propter adeundam militiam, propter victoriam, 
fin malis bonitas obiecti, puta esse sanum, differt a bonitate alterius 

finis, puta militiae; et quando voluntas unius finis, puta adulterii, 
dependet ex voluntate alterius finis, puta furti, ut cum quis vult 
adulterari, ut furetur, malitia quoque obiecti, puta adulteri, differt 
a malitia finis, puta furti. Utrumque autem est per accidens, accidit 
enim fini, quod alteri subordinetur, et voluntati etiam accidit, quod 
ab alia dependeat, secus enim hoc omni fini et omni volitioni con- 
veniret. Caietan. in h. 1. Insuper humanus actus, in tantum huma- 
nus est in quantum voluntarius. In actu autem voluntario duplex in- 
venitur actus, actus interior voluntatis, et actus exterior. Horum 
autem uterque proprium obiectum habet. « Finis autem est proprie 
obiectum voluntatis. Id autem circa quod est actio exterior, est 
obiectum eius. Sicut igitur actus exterior, accipit speciem ab obiecto, 
circa quod est, ita actus interior voluntatis accipit speciem a fine 
sicut a proprio obiecto. Id autem, quod est ex parte voluntatis, se 
habet ut formale ad id quod est ex parte exterioris actus, quia vo- 
luntas utitur membris ad agendum, sicut instrumentis, neque actus 
exteriores habent rationem moralitatis, nisi in quantum sunt volunta- 
rii. Et ideo actus humani species formaliter consideratur secundum 
finem, materialiter autem secundum obiectum exterioris actus. Unde 
Philos, dicit, quod ille qui furatur, ut committat adulterium, est, per 
se loquendo, magis adulter quam fur ». S. Th. 1. 2. q. IS. a. 6. 
Etenim adulterium est primo intentum et magis voluntarium quam 
furtum, quod nonnisi ut medium ad illud eligitur. Primaria tamen 
operis species potius furtum est quam adulterium, illa enim ex obie- 
cto desumitur. Et sic etiam, qui eleemosynam dat ad satisfaciendum 
Deo pro peccatis suis, est potius poenitens et iustus, quam miseri- 
cors; verum actio illa erogandi eleemosynam potius opus misericor- 
diae est, quam poenitentiae et iustitiae. — S. Th. 2. D. 38. q. 1. 
a. 4. ad 4; Wirceburg. c. 3. a. 1.5; E. M. 


S80. Utrum intentio cxtrinseci finis naturam operis exterioris in- 
trinsece immutare possit? — R. Negative. Ratio est: 1.° Quia in- 
trinseca rerum natura mutari non potest. 2.^ Quia intentio operantis 
operi nihil addit, immo illud ne attingit quidem, cum ili prorsus 
extrinseca sit. — Quare bona nostra intentio nequit opus malum 
reddere bonum, neque mala nostra intentio potest quod bonum est 
malum reddere, nec quod malum est in aliam malitiae speciem in- 
trinsece transferre. — Hoc autem non impedit, uti patet, quominus 
ubi agatur de obiecto de se indifferenti, possit finis extrinsecus ope- 
rantis bonitatem. vel malitiam. moralem tribuere. Hoc enim non est 

immutare naturam intrinsecam 


ipsius operis exterioris, sed determi- 
nare eius intrinsecam  indifferentiam, quatenus 


opus humanum est; 
quae determinatio in moralibus non nisi ab 


intentione est. Et sic, 
licet prava intentio iudicis reo nocendi iustae sententiae naturam im- 


mutare intrinsece non possit, et eam constituere iniustam | damnifica- 


tionem: intentio tamen accipiendi alienum, ipsam acceptionem de- 


terminat, prout nempe quis rem alienam accipiat, ut eam domino 


conservet, vel ut eam sibi accipiat et furetur. — L. l|. 3. n. 584. 
636. 


Sl. An actus bonus sit, si duplicent habeat finem, alium bonum, 


alium malum ? — R. Affirmative, si finis malus 


mere antecedenter 
vel consequenter se habeat, h. e. 


mere praecedat totum actum vel 


accedat actui iam praeexistenti, vel etiam si se habeat mere conco- 


mitanter, h. e. nihil influat in esse ipsius actus, sed ill tantum ad- 


iungatur. Ratio est, quia tunc est prorsus extrinsecus actui in toto 


suo esse constituto. Non est enim ratio propter quam ipsius actus ; 
sed ratio tantum est alterius actus, e. g., simplicis 


cuiusdam com- 
placentiae, quae praecedit, concomitatur, 


aut consequitur actum de- 
liberatum. Haec autem simplex complacentia potest, quin actum in- 


ficiat, suum etiam exercere influxum, ut facilius quis moveatur ad 


actum bonum, e. g., si alicui proponeretur eleemosyna tanquam con- 
ferens ad vitam aeternam, et huic simplex complacentia adiungatur 


existimationis inde habendae apud homines. — S. Th. 1. 2. q. 19. 
a. f. 


R. Negative, si finis malus se habeat vere causative, et influat 


in substantiam actus. Ratio, quia tunc vult (pis bonum saltem ina- 


daequate sub ratione mali, quod est malum velle. « Ad hoc quod 


sit voluntas bona, requiritur quod sit boni, sub ratione boni, i. e. 


quod velit bonum et propter bonum ». S. Th. l|. c. ad 3. 


Excipe, 
nisi sit finis leviter tantum | malus, 


neque vero sit finis primarius, 


neque inadaequate tantum, movens et determinans. Ratio, quia tunc 


finis leviter tantum malus et secundarius, mere impellens, influit non 
in ipsum esse substantiale actus, sed m extrinsecum 


actus, adeoque manet bona tota substantia actus. Et sic bona erit 
eleemosyna, etiamsi in illum actum levis ostentatio  extrinsecc 


esse accidentale 


obre- 
pserit et vere influxerit, ut quis promptius, et facilius eam daret, ita 


ut sit multiplex actus m genere mons, licet unus in genere naturae. 
(uod. ut patet, reincidit m praecedentem casum. Non desunt tamen, 
qui tenent posse unum eumdemque actum esse simul substantialiter 

bonum et leviter malum. Id tamen difficile apparet; tunc enim dari 
posset actus non tantum moraliter bonus quoad sui substantiam, sed 


etiam supernaturalis, qui tamen esset leviter malus et Deo displi- 


cens. Cf. 73. — S. Th. 1.2. q. 18. a. 4. ad 3.; Suarez d. 8. s. 1. 
n. 14. seqq. 
82. An peccet qui propter delectationem agat? — R. Affirmative, 


si agat propter solam delectationem ; ulteriorem nempe honestum 
operis finem positive excludendo ; et hoc peccatum, per se loquendo, 
veniale non excedit. Negative, si simpliciter propter delectationem 
agat. Ratio primi est, quia delectatio est propter operationem, non 
viceversa, ut nempe homo alliciatur ad operationes humanae vitae 
necessarias, vel utiles. Ergo delectatio non est finis actionis, « sed 
medium ad actionem constantius, facilius, melius exercendam ». S. 
Th. 1.2. q. 4. a. 2. Confirm, ex pr. 8., d. ab Innoc. IX. Ratio 
secundi est, quia cum delectatio per se non sit mala, sed bona, nisi 
quis in ea constituat suum ultimum finem, quod procul dubio grave 
esset, non habetur gravis in humana actione deordinatio. Ratio ter- 
tii est, quia delectatio per se non est mala, sed bona, ipsique ordini 
naturae consentaneum est, ut homo alliciatur a delectatione ad ope- 
randum. S. Th. C. G. Il. 3. c. 26. n. 6. 7. Si quis ergo, licet nihil 
expresse cogitet de ulteriori fine honesto, movetur a delectatione ad 
actionem, quam apprehendit naturae consentaneam, vel in qua nihil 
invenit rationis ordini contrarium, e. g., ad cibum sumendum, lu- 
dendum, etc., nihil omnino peccat. S. Th. 2. 2. q. 141. a. 1. ad 1. 
— E. M. 

Nihil expresse cogitet de ulteriore fine honesto, e. g. de pro- 
priae vitae conservatione, comedendo et bibendo. Nam ad agendum 
honeste sufficit quod actum quis ut licitum  apprehendat, vel, quod 
idem est, ut illicitum non apprehendat. Volendo enim actum rationi 
consonum vult implicite ea omnia, propter quae ille actus rationi 
convenit, licet de illis expresse non cogitet, inmo etiam licet illa 
ignoret. 


53. Quid per obiectum intelligatur? — Per obiectum actus hu- 
mani non intelligitur hic quidquid voluntati obiicitur: sic enim, et 
finis, et circumstantiae forent etiam eius obiectum ; sed intelligitur 
res illa, quam quis immediate seu directe et per se vult. Obiectum 
non consideratur hic physice, nempe prout est existons quaedam res. 
Circa idem obiectum physice consideratum, possunt versari actus mo- 
rales specie diversi. Et sic, e. g., circa eamdem uxorem possunt ha- 


72 iv. - DE VARIIS NORALITATIS FONTIBUS 


beri actus coniugalis honestus, et actus adulteri turpis. Obiectum 
consideratur hic moraliler, nempe prout subest regulae morum, seu 
legi praecipienti, prohibenti, permittenti. Et sic obiectum furti non 
est res aliena, praecise prout res est, sed quatenus recta ratio vetat, 
ne auferatur, invito domino. Hinc A. D. inquit. 1.2. q. 19. a. 2. ad 
3: « dicendum, quod bonum per rationem repraesentatur voluntati, 
ut obiectum, et in quantum cadit sub ordine rationis pertinet ad ge- 


niis moris, et causát bonitatem moralem in actu voluntatis ». — S. Th. 


q. 18. a. 5, S. q. Al. a. 3. ad 5. 


84. An actus humani bonitatem aut malitiam moralem desumant 
ex obiecto? — R. Affirmative. Ratio est, quia ex obieclo intrinsece 
specificantur actus. Obiectum enim dicitur id quod volumus. Quod 
volumus; non, cui volumus. Ergo ut ab obiecto habent speciem, ita 
habent etiam bonitatem et malitiam. « Bonum et malum actionis, ait 
S. Th. 1. 2. q. 18. a. 2., sicut et ceterarum rerum, attenditur ex 
plenitudine. essendi, vel defectu ipsius. Primum autem, quod ad ple- 
nitudinem essendi pertinere videtur, est id, quod dat rei speciem. 
Sicut autem res naturalis habet speciem ex sua forma, ita actio ha- 
bet speciem ex obiecto; sicut et motus ex termino. Et ideo sicut 
prima bonitas rei naturalis attenditur ex sua forma, quae dat speciem 
ei, ita et prima bonitas actus moralis attenditur ex obiecto conve- 
nienti. Unde et a quibusdam vocatur bonum ex genere, puta, uti re 
sua. Et sicut in rebus naturalibus primum malum est, si res gene- 
rata non consequitur formam specificam ; puta, si non generetur homo, 
sed aliquid loco hominis; ita primum malum in actionibus morali- 
bus est, quod est ex obiecto, sicut accipere aliena. Et dicitur ma- 
lum ex genere, genere pro specie accepto, eo modo loquendi quo 


dicimus humanum genus totam humanam speciem ». — Osee 9., 10.; 
Wirceburg. c. 3. a. l. 


55. An actus bonus sit, si obiectum sil bonum, sed malus finis? 
— R. Negative. Qui enim malo fine agit, licet velt bonum, illud 
tamen vult sub ratione mali, et ideo prout est volitum ab ipso est 
malum. S. Th. 1. 2. q. 19. a. 7. Hinc S. Alph. l. 5. n. 38. ait: 
« si obiectum sit bonum, finis vero operantis sit malus, actus huma- 
nus est totus malus cx malitia finis, quae destruit omnem bonita- 
tem ». Excipe, nisi sit finis leviter malus, non’ praecipuus et movens 
ad agendum, sed secundarius et impellens, e. g. si quis verbum 
Dei praedicet et vana quoque gloria impellatur. Est enim levis quae- 
dam inordinatio, quae substantiam actionis ex suo obiecto et fine 

non corrumpit, sed alio actu extrinsece adiungitur. Cf. 81. — S. Th. 
l. 2. q. 18. a 4. 6, 2. D. 38. q. 1. a. 45; Suarez tr. 3. d. 6. s. 
l. 2., d. 8. s. 1. n. 13. 


86. An actus bonus sit, si obiectum sit malum, sed bonus finis? 
R. Negative. Apostolus damnat dicentes: faciamus mala, ut eveniant 
bona. Rom. 3., 8. Ratio autem est, quia intentio finis boni, utpote 
extrinseca ipsi obiecto volito, si hoc malum est, non impedit quo- 
minus quis malum reapse velit. Cum actus substantia ex obiecto sit, 
si hoc malum est, impossibile est eam cohonestari ex fine bono, vel 
etiam ex bonis circumstantiis. — S. Aug. 1. Contra mendae, n. 1$. 
Suarez tr. 3. d. 4., d. 8. s. Il. n. 20. seqq. 


57. Quid fer circumstantias intelligatur? — Per circumstantias 
actus humani intelliguntur rationes illae omnes, quae, obiecto volito 
accessoriae Sunt, et quasi substantiae actus accidentales, et volitae 
dumtaxat sunt concomitante)! vel consequenter. « Nomen circumstan- 
tiae, ait S. Th. 1. 2. q. 7. a. 1., ab his, quae in loco sunt, deriva- 
tur ad actus humanos. Dicitur autem in localibus aliquid circumstare, 
quod est quidem extrinsecum a re, tamen attingit ipsam, vel appro- 
pinquat ei secundum locum. Et ideo, quaecumque conditiones sunt 
extra substantiam actus, et tamen attingunt aliquo modo actum hu- 
manum, circumstantiae dicuntur. Quod autem est extra substantiam 
rei, ad reni ipsam pertinens, accidens eius dicitur. Unde circumstan- 
tiae actuum humanorum accidentia eorum dicenda sunt ». — Ut 
obiectum. ita circumstantiae non considerantur hic prout sunt acci- 
dentia quaedam physice afficientia actum, sed prout sunt accidentia 
actus humani, ipsum in esse morali, 1am ex obiecto constitutum, mo- 
ralitcr afficientia. Moraliler afiicientia, h. e. quatenus ad mores perti- 
nent. Enimvero ad esse morale actus nihil refert, quod quis, e. g., 
alapam alteri dederit, vel furatus sit manu dextera vel sinistra. Ali- 
ter autem circumstantias considerant lurisconsulti ac Theologi. Illi 
enim potius quatenus societatem perturbant, isti quatenus Deum gra- 
vius offendunt eas considerant. — S. Th. 1. 2. q. 7. a. 25; Suarez 


tr. 2. d. 5. 


56. An humani actus desumant etiam suam bonitatem et mali- 
tiam moralem ex circumstantiis ? — R. Affirmative. Etenim cum in 
obiectum tendant non abstractum, sed concretum, seu suis individuan- 
tibus circumstantiis determinatum, ut desumunt specificam bonitatem 
et malitiam moralem ab obiecto, ita etiam bonitatem et malitiam 

moralem accidentalem desumunt ex circumstantiis; et varias ex eis 
induunt accidentales qualitates: sicut homo ab anima habet rationem 
suae speciei, aliquid vero accidentale convenit homini individuo se- 
cundum accidentia eius individualia. Et sane, cum bonum convertatur 
cum ente, Sicut ens dicitur secundum substantiam et secundum acci- 
dens, ita et bonum attribuitur alicui et secundum esse suum substan- 
tiale, et secundum esse accidentale, tam in rebus naturalibus, quam 


in actionibus moralibus. — S. Th. 1. 2. q. 18. a. 3. 9, 2. 2. q. 
154. a. 15; Wirceburg. c. 3. a. 1. 


89. Resolves: 1.° Actus humanus triplicem bonitatem vel ma- 
litiam moralem habere potest, sive intra eamdem speciem, sive 
etiam diversae speciei. Sic, e. g., si quis rem sacram furaretur, ut 
eam dono daret meretrici ad fornicationem ab ea obtinendam, talis 


actus ex obieclo esset furtum; ex circumstantia sacri sacrilegium ; 


ex fine fornicatio; adeoque triplicem malitiam specie diversam ha- 
beret. 


2. Bonitas seu malitia moralis, intrinseca et essentialis actus 


desumitur ex obieclo. Ex obiecto enim voluntas primo et per se seu 


directe movetur ad actum. Hinc licet, ut actus humanus sit bonus 


simpliciter, requiratur ut nullam habeat circumstantiam malam, non 
requiritur tamen, ut semper habeat obiectivas circumstantias proprias, 
a quibus accidentalem bonitatem, seu augmentum bonitatis accipiat, 
ut patet in actu circa obiectum omnino simplex, qualis est amor Dei. 


Dicitur circumstantias obiectivas, seu ex parte obiecti, nam circum- 


stantiae ex parte ipsius actus semper aliquae saltem reperiuntur, quae 
illi conferant bonitatem aliquam vel malitiam. Et sic semper, saltem 
moraliter loquendo, quod satis est in praesenti materia, est in actu 
aliqua intensio, pertinens ad circumstantiam quomodo, ratione cuius 
habet .ictus aliquam bonitatem vel malitiam, quae potest dici 
dentalis, quatenus sine illa posset servari species actus. 


acci- 


3. b't circumstantiae suam actui conferant bonitatem vel mali- 


tiam moralem, debent esse votitae vel fer modum obiecti, vel saltem 


fc> modum actus; quia obiectum non confert actui humano moralem 
bonitatem vd malitiam, nisi quatenus intentum et volitum. Circum- 
stantiae obieclivae, h e. quae se tenent ex parte obiecti, debent esse 
volitae per modum obiecti. quia huiusmodi circumstantiae afficiunt 
ipsum obiectum et actus indivisibiliter attingit obiectum, non quasi 
nudum, sed suis quasi circumstantiis vestitum. Circumstantiae vero, 
quae se tenent e v farte actus, debent esse volitae vel per modum 

obiecti, si illa circumstantia sit extrinseca ipsi actui, uti est, e. g., 
circumstantia quis, potest enim operans seipsum respicere, ut obie- 
ctum suae voluntatis, et velle dignitatem seu conditionem suae per- 
sonae ad opus applicare ; vel per modum actus, si illa circumstan- 
tia sit intrinseca ipsi actui, uti est, e. g., circumstantia quomodo vel 
quando, et sic ut bonitas vel malitia actus voluntatis augeatur ex 
intensione vel duratione, satis est, ut intensio et duratio sint volun- 
tariae per modum actus, quatenus nempe voluntarius sit ipsemet actus 
intensus, diuturnus, etc. — S. Th. C. G. 1. 3. c. 138., 1. 2. q. 18. 
a. 4. 6. 7; Suarez tr. 3. d. 4. d. 5. d. 6. s. 3. 


90. Utrum circumstantia naturam operis exterioris, intrinsece 
immutare possit? — R. Affirmative. Ratio est, quia circumstantia 
est intrinseca ipsi operi, spectato in concreto, minime vero extrin- 
seca, uti est finis operantis respectu operis exterioris. Ergo ipsum 
opus externum immutare potest. Immutare potest. Non enim quaelibet 
circumstantia externum opws, ita semper modificat, ut eius etiam na- 
turam intrinsece immutet. Et sic, si parochus breviarium recitat, tem- 
pore, quo deberet moribundo sacramenta ministrare, recitationis bre- 
viarii intrinseca natura non mutatur. Unde sufficit etiam confiteri tan- 
tum praedictam  omissionem administrationis sacramentorum. Neque 
vero ita illa intrinseca immutatio intelligenda est, ut opus exter- 
num, ex propria sibi natura intrinseca indifferens, bonum, malum, 
vel in tali specie, ratione nempe proprii obiecti, evadat natura sua 
quoad malitiam vel bonitatem determinatum, malum, bonum vel in 
alia specie. Circumstantia enim, cum sit quid obiecto accessorium, si 
obiectum, ratione sui, indifferens vel bonum vel malum est et in tali 
specie, indifferens et bonum ac malum et in tali specie manet sub 
illo respectu, licet intrinsece etiam evadere possit malum, immutari 
in malum et aliam speciem assumere, ratione circumstantiae. SiC, e. 
g., comedere actio de se est indifferens, sed comedere dic ieiunii post 
aliam sumptam refectionem, grave peccatum est, adeoque actio est 
mala non ratione comestionis, sed ratione diei ieiunii, et hac circum- 
stantia temporis mala evadit. Matrimonio uti, actio honesta est, sed 
matrimonio uti post votum castitatis actio graviter peccaminosa est, 
non ratione ipsius usus matrimonii, sed voti; et hac voti circum- 
stantia in malam ex bona immutatur. Furari actio est contra iusti- 
tiarn mala, sed furari rem sacram, actio est mala etiam contra reli- 
gionem ex illa rei sacrae circumstantia, unde malitiae furti malitia 


additur sacrilegii. 

9]. Quomodo variae circumstantiae distinguantur? — Quaedam 
circumstantiae sunt, quae naturam operis vel actus immutant mere 
accidentalitcr, intra eamdem nempe speciem, bonitatem vel malitiam 
moralem augent vel minuunt: et ideo aggravantes vel minuentes ap- 
pellantur, eaeque esse possunt, vel simpliciter tales, vel notabiliter, 
seu multum aggravantes vel minuentes. Huiusmodi circumstantiae 
sunt illae omnes, quae non habent bonitatem vel malitiam secundum 
se, sed per ordinem ad aliam conditionem actus, quae illam bonita- 
tem vel malitiam secundum se habet. Unde praedictam bonitatem 
vel malitiam augent vel imminuunt. Et sic, e. g., intensio et remis- 
sio actus, mora longa vel brevis actus, non habet secundum se 
moralem bonitatem vel malitiam, sed per ordinem tantum ad actum 
bonum vel malum, cuius consequenter non nisi accidentalem diversi- 
tatem constituunt. Sic etiam tollere aliquid. in maiori vel minori 
quantitate, non respicit secundum se Ordinem rationis in bono vel 
malo, sed praesupposita aliqua alia conditione, per quam actus ha- 
bet malitiam vel bonitatem, puta hoc quod est esse alienum, quod 
secundum se rationi repugnat. Unde tollere alienum in maiori vel 
minori quantitate non diversificat speciem peccati. S. Th. 1. 2. q. 
18. a. 11. 

Aliae vero sunt circumstantiae, quae essentialiter naturam operis 
et actus immutant et mutantes speciem vocantur. Uniusmodi circum- 
stantiae sunt illae, quae secundum se specialem ordinem rationis re- 
spiciunt. Sic, e. g., tollere alienum habet speciem <v ratione alieni, 
ex hoc enim constituitur in specie furti. Et si consideretur super hoc 
locus vel tempus, haec se habebunt in ratione circumstantiae. Sed, 
quia ratio etiam de loco vel de tempore et alus huismodi ordinare 
potest, contingit conditionem loci circa obiectum accipi ut secundum 
se contrariam ordini rationis, puta quod ratio ordinat iniuriam non 
esse faciendam loco sacro: unde tollere aliquid alienum de loco sa- 
cro addit specialem repugnantiam ordini rationis. Et ideo locus, qui 
prius considerabatur ut simplex circumstantia, nunc consideratur ut 
principalis conditio obiecti rationi. repugnans. Hinc S. Th. q. 18. a. 

10. ad 2. « circumstantia, ait, manens in ratione circumstantiae, 
cum habeat rationem accidentis, non dat speciem: sed in quantum 
mutatur in principalem conditionem obiecti, secundum hoc dat 
speciem ». 

Circumstantiae, quae peccatum mutant tantum de veniali in mor- 

tale, sub uno respectu, sunt tantum aggravantes; et aggravantes in 
sfinitum dicuntur si nempe mera oppositio attendatur ad talem 

virtutem; ut in levi et gravi furto videre est: utrumque enim eidem 
virtuti iustitiae opponitur. Sub alio respectu, mutantes speciem sunt, 
s; nempe attendatur oppositio et repugnantia cum generali morum 
regula, nempe cum lege et fine assequendo. —  Circumstantiae, quae 
actui iam constituto in aliqua morali specie, novam tribuunt speciem, 
addentes speciem proprie sunt. Sic, si quis voto ligatus peccet contra 
castitatem, malitiae peccati contra castitatem alia additur malitia contra 
religionem. Verum, si malitia novae speciei gravis non sit sed levis, 
tunc illa circumstantia, vel ut simpliciter aggravans habetur, vel ut 
addens quidem speciem, sed cum addito, leviter: manet enim tunc 
adhuc integra tota specifica substantia actus, neque ulla, moraliter 
loquendo, accedit substantialis actus 1mmutatio. Sic quoad peccatum 
mere internum contra castitatem in ecclesia commissum, si in eo ma- 
lita adest sacrilegii, ea non nisi levis est, adeoque non est circum- 
stantia stricte et proprie speciem addens, sed aggravans. — Circum- 
stantiae vero, quae primo actum reddunt simpliciter bonum vel malum, 
tribuentes speciem vel mutantes speciem proprie sunt, c. g., si iter 
quis aggrediatur ex fine operis caritatis exercendi, iter illud ex se 
indifferens in actum primo transit virtutis; si eleemosynam quis det 
non nisi ex vana gloria, ila tunc licet in se bona, mala evadit. — 
S. Th. 2. D. 38. q. 1l. a. 4. 


02. An. actus sit bonus, si circumstantia sit mala ? — R. Affir- 
mative, si agatur de uno eodemque actu in genere naturae, et qui 
multiplex est in genere moris. Ratio est, quia tunc huiusmodi mala 
circumstantia extrinseca omnino est ipsi actui bono. Et sic in celebra- 
tione missae, sacerdos consecrans in statu gratiae, actum ponit bonum, 
deinde graviter peccans adhaerendo turpi cogitationi, et sacrilegam 
sumens communionem actum ponit malum. — R. Negative, si agatur 
de uno eodemque voluntatis actu in genere moris. Ratio est, quia 
actus voluntatis, qui haec omnia simul complectitur, nempe obiectum 
et circumstantias, unus simplicissimus actus est, adeoque, si non ex 
omni parte sit bonus, malus erit. 

Hinc, si sit circumstantia, tantummodo leviter mala, et extrin- 
seca Obiecto, quam voluntas concomitanter amplectitur, haec circum- 
stantia leviter mala actum bonum non corrumpit, cum substantiae 
actus in se constituti extrinseca et accidentalis omnino sit. Et sic af- 
fectus ad peccatum veniale in Communione hanc in sui substantia 
non corrumpit, licet minus fructuosam reddat. Si vero circumstantia 
leviter mala sit intrinseca ipsi obiecto, tunc totus actus malus est. 

Quare mala est actio Religiosi dandi eleemosynam contra votum pau- 
pertatis vel contra praeceptum Superioris, vel ex aliena re, quamvis 


illiceitas ratione voti vel praecepti nonnisi levis sit. Suarez tr. 3. d. 8. 
s. 1.5; Wirceburg. c. 3. art. 1. 


03. Quot humanorum actuum circumstantiae numerentur? — Se- 
ptem, eaeque sunt: quis, quid, ubi, quibus auxiliis, cur, quomodo, 
quando. « Ratio huius adnumerationis sic accipi potest. Nam circum- 
stantia dicitur quasi extra substantiam actus existens : ita tamen, quod 
aliquo modo attingit ipsum, contingit autem hoc fieri tripliciter. Uno 
modo in quantum attingit ipsum actum. Alio modo in quantum at- 
üngit causam actus. Tertio modo in quantum attingit effectum. Ipsum 
autem actum attingit vel per modum mensurae, sicut tempus et locus : 
vel per modum qualitatis actus, sicut modus agendi. Ex parte autem 
effectus ut cum consideratur quid aliquis fecerit. Ex parte vero causae 
actus, quantum ad causam finalem accipitur propter quid; ex parte 
autem causae materialis sive obiecti accipitur circa quid (quod com- 
prehenditur sub quid); ex parte vero agentis principalis accipitur quis 
egerit; ex parte vero causae agentis instrunientalis 
auxiliis ». S. Th. 1. 2. q. 7. a. 3. 


accipitur quibus 


O4. Quomodo sint praefatae circumstantiae considerandae ? — Eae 
accipiendae non sunt, quatenus ab ipsis dependet substantia actus, sed 
quatenus ipsum accidentaliter afficiunt. Secus iam rationem circum- 


stantiarum non haberent. — Quare: 1.° Quis non significat substan- 


tiam operantis, sed eius qualitatem seu conditionem, e. g., quod sit 
voto ligatus, matrimonio coniunctus, publicus magistratus, etc. Ad hanc 


circumstantiam revocat Lugo, de Poenit. d. 16. n. 200., consuetudi- 


nem peccati; per eam enim explicatur qualiter quis sit dispositus ad 
facilius peccandum. Circumstantia personae, generatim loquendo, pec- 
catum in aliam speciem non transfert, nisi peccatum coniunctioni, of- 
ficio specialem afferenti obligationem, voro vel statui cius directe ad- 
versetur, ut si sacerdos fornicatur in sacrilegium transit, si autem 
blasphemat solius blasphemiae reus est, sicut alius blasphemans. — 
Malach. 2., 1. 8.; C. Trid. ss. 22. C. 1. de R.; S. Th. 2. 2. q. 45. 
a. 4., q. 110. a. 4. ad 5,; Lugo de Poenit. d. 16. s. 4. 

2. Quid et circa quid non exprimit item substantiam effectus, 


seu obiecti, sed eius qualitatem vel quantitatem, v. g. in furto non 
denotat quod res furtiva sit aliena, hoc enim pertinet ad ipsam sub- 
stantiam actus, sed quod sit sacra vel profana, magnae vel parvae 


quantitatis, cum damno inde pauperis, pupillorum, puellarum nubilium, 

cum scandalo plurium, etc. Circumstantia quid et circa quid facile 
mutans speciem esse potest. Quid autem, i. e. effectus, quando est 
praevisum et votitum, trahit in ipsius speciem. Ad hanc circumstan- 
tiam revocari potest quoties, seu actuum multiplicatio. Illam tamen 
S. Th. inter circumstantias non computavit. Et ratio est, quia cir- 
cumstantiae circa eumdem sunt actum. Numerus autem operationum 
non circumstat unam et eamdem operationem. Non enim secundum 
furtum est circumstantia primi, aut e converso; nec tertium secundi, 
et sic deinceps. Ex quo sequitur, quod, quia non minus tenetur quis 
confiteri secundum peccatum, quam primum, et non minus centesimum, 
quam quodeumque aliud, non sufficit dicere, quod pluries furatus est, 
sed oportet explicare quoties furatus est, si numeri meminerit; et, si 
non meminerit, exprimere debet quam frequenter, sic ut verisimilis 
numerus habeatur. — Lugo 1l. c. s. 4. $ 7. s. 5. 6. 9. 

3.^ Ubi non significat nudum locum ; certum enim est quemlibet 
actum hominis alicubi fieri; sed qualitatem loci, e. g., quod sit pu- 
blicus, unde scandalum exoriatur; quod sit sacer, unde sacrilegium 
habeatur, etc. Circumstantia loci sacri, quamvis omnia aggravet pec- 
cata per accidens, illa tamen sola ad gravis sacrilegii speciem trahit, 
quae sanctitati loci directe opponuntur, aut annexae immunitati, ut 
effusiones sanguinis, vel seminis humani, quae impediunt exhibendum 
ibidem divinum cultum, ad quem directe sanctificatur locus, et vio- 
lentae extractiones, quae immunitati contrariantur. — Lugo 1. c. s. 10. 

4." Quibus auxiliis, significat accidentalia instrumenta, seu media, 
quibus usus est operans, v. g., si quis vasis sacris usus fuerit ad ve- 
neficium, opem daemonis adhibuerit, alios homines iussu vel consilio 
ad peccati exsecutionem induxerit. Licet haec circumstantia mere ma- 
terialiter aliquando videatur se habere ad peccatum, aliquando tamen 
speciem etiam mutat. — Lugo 1. c. n. 475. 476. 

5.^ Cur denotat non finem intrinsecum operis, hic enim pertinet 
ad substantiam actus, sed extrinsecum et operantis, uti si quis furetur 
ad se inebriandum. Cur manifeste alam speciem actui dare potest. 
— Lugo Í c. n. A77. seqq. 

6."^ Quomodo designat accidentalem modum, quo fit interior vo- 
luntatis actus, v. g., intense vel remisse, ex contemptu, ex levitate, 
ex ignorantia, ex metu, ex passione. Designat etiam modum exte- 
roris actionis, v. g., quod occideris veneno, gladio, cum crudelitate 
et saevitia, etc. Quomodo licet sit ordinarie aggravans vel imminuens 
peccatum, aliquando etiam speciem dare potest. — Lugo 1. c. n. 497. 

seqq. ; Laym. 1. 3. de lust. tr. 3. p. 3. c. 4. n. 1.5; Tambur. Meth. 


Confess. 1. 2. c. 6. n. 2.5 S. Th. 2. 2. q. 66. a. 3. ad 1. a. 4. 


7. Quando significat qualitatem vel quantitatem temporis, e. g., 


die festo, Communionis, hebdomadae sanctae ; diu, brevi tempore. Cir- 
cumstantia temporis sacri est aggravans peccatum, non tamen appo- 
nens gravis speciem sacrilegii, nisi fiat in contemptum temporis sacri. 
— Lugo Í c.n. 515. seqq.; Lessius in q. 7.; 


Caietanus in e. q.; 
L. L 6. n. 9235; S. Th. 4. D. 32. q. 1. 

IL. — DE CONSCIENTIAE NATURA 


05. Quoluplex conscientiae acceptio? — Conscientia dupliciter 


sumi potest, physice et moraliter. Conscientia physice inspecta ad Psy- 
chologiam et ad Logicam pertinet, prout ea consideratur vel praecise 
quatenus facultas cognoscitiva est in proprios actus redeundi, vel prae- 
cise quatenus instrumentum est veritatis assequendae. Conscientia vero 
moraliter sumpta tum ad Theologiam Moralem spectat, tum ad Phi- 
losophiam Moralem. Quare hic de conscientia tantum moraliter con- 
siderata sermo erit. Dicemus primo de intrinseca natura huius con- 
scientiae moralis, deinde vero de varus eius partionibus. 

06. Quaenam sit intrinseca moralis conscientiae natura ? — Lex 
regulat humanas actiones in ordine ad earum moralem honestatem vel 
turpitudinem ope conscientiae. Etenim, ut eas regulet, applicari debet 
actioni hic et nunc efficiendae, ut videatur, an talis actio praecipiatur, 
prohibeatur, p rmittatur a lege, vel consulatur; ex qua applicatione 
indicium deinde efformatur de tali vel tali actione, hic et nunc effi- 
cienda vel omittenda, et hoc practicum indicium conscientia est. Quare 
conscientia nihil aliud est, quam indicium practicum, quo rem hic et 
nunc agendam xd omittendam pronuntiamus, tanquam bonam vel ma- 
lam. idque per modum praecepti, vel consilii, vel simplicis permis- 
sionis. 

Ut ergo hanc conscientiam cfiormare possimus, syllogismum fa- 


cimus. In hoc syllogismo propositio maior enuntiat generatim legem. 

Propositio vero minor eiusdem syllogismi comparat actionem, quam 
volumus hic et nunc facere cum lege. Denique consequens ex affir- 
mata in praemissis conformitate vel difformitate talis vel talis actionis 
cum lege, pronuntiat talem vel talem actionem efficiendam hic et nunc 
esse ut bonam, vel omittendam ut malam, quod iudicium seu dicta- 
men conscientia appellatur. Dictamen, dictare enim est praecipere, or- 
dinare; et conscientia est velut lex interior, quae hominem ligat. In- 
dicium, siquidem ut dictamen de iis tantum est, quae fieri vel omitti 
debeant, iudicium est etiam de iis, quae fieri vel omitti possunt. Quare 
conscientia differt omnino a synderesi, quae naturalis habitus est pri- 
morum principiorum operabilium, quae naturalia principia sunt iuris 
naturalis. — S. Th. 1. p. q. 79. a. 12. 13., 1. 2. q. 76. a. 1., de 
Vert. q. 16. a. 1l, q. 17. a. 1. 5, 2. D. 24. q. 1. a. 4., q. 2. a. 4. 
Suarez tr. 3. d. 12. s. 1; L. l. Il. n. 1. 2. 


97. Quid conscientia antecedens et consequens ? — Conscientia mo- 
ralis, cuius naturam descripsimus iam, et de qua loquimur in prae- 
senti, vocata est conscientia antecedens, ut distinguatur ab alia con- 
scientia morali, quae appellatur consequens, et ea est, quae refert actio- 
nem iam factam, fuisse moraliter bonam vel malam. Ad vitandas au- 
tem cavillationes circa priorem illam conscientiam, quod non esset 
conscientia appellanda, cum de re non acta sed agenda iudicium ferat, 
conscientia enim facta refert interna, breviter adnotamus, usum iam 
obtinuisse ut sic vocetur. Usus autem hac in re sufficiens ratio est. 

Porro formalis bonitas vel malitia humanorum actuum non a con- 
scientia consequenti, sed ab antecedenti est desumenda. Hinc illi, qui 
student theologiae morali, nonnunquam decipiuntur, quia existimant 
post adeptam scientiam se in pluribus peccasse; quandoquidem ea 
scientia carebant cum agebant, et bona fide tunc versabantur. Idem 
dicatur de rudibus aliisque omnibus, qui post auditam concionem, 
post libri pii lectionem, incipiunt versari in anxietate quoad praeteritas 
operationes. — S. Th. 1. p. q. 79. a. 3., de Verit. q. 17. a. 1. 2. 


98. Quaenam sint moralis conscientiae partitiones ? — Si 1n illo 
syllogismo, qui efformandus est, ut conscientia habeatur, maior pro- 
positio, seu lex, semper evidenti certitudine constaret, et minor pro- 
positio, seu quod haec vel illa actio in lege contineatur, semper 
etiam evidenti certitudine constaret, non daretur nisi unica conscien- 
tia; conscientia certa et recta. Sed, cum et lex et applicatio legis 
coligendae saepe sint vi difficilis ratiocinationis, hinc variae. adsunt 
species conscientiae. 

Dividitur ergo: 1.8 [n conscientiam rectam et erroneam. Recta illa 
est, quae dictat quod est verum ; erronea, quae dictat tamquam verum 
quod falsum est. Conscientia erronea, alia est vincibililer, alia invinci- 
biliter talis, prout error moraliter vitari potuit ac debuit, vel moraliter 
vitari non potuit. 2.^ In conscientiam 


certam, probabilem, dubiam, 


strictam, laxam, scrupulosam, prout fundatur in motivo certo, pro- 


babili, dubio, strictiori, laxiori, vel omnino inani. Conscientia, subie- 
ctive tantum certa, quae nempe talis existimatur, adeoque certitudine 
latius accepta, itemque conscientia probabilis et dubia potest esse 
objective recta vel erronea. Ad erroneam vero scrupulosa, stricta et 
laxa revocantur. Absque enim sufficienti ratione, scrupulosa peccatum 
timet, ubi peccatum non est; /axa indicium in favorem libertatis in- 


flectit, vel ad legem simpliciter vitandam, vel ad cius 


minuendam 
obligationem ; stricta vero vel obligationem quae non adest, vel gra- 
viorem quam reapse adsit, affirmat. — Suarez t. 3. d. 12. s. 2.5 


S. Th. 1. 2. q. 19. a. 3. a. 6. ad 2., Quodl. 3. a. 26. 

99. Quid conscientia certa ; et quaenam cius vis directiva ? — 


Conscientia certa proprie est ea conscientia, quae innititur motivo 


certo; et consequenter indicat de honestate vel turpitudine actionis 
faciendae, absque formidine errandi. Minus vero proprie est, quae 


simpliciter absque ulla errandi formidine indicat de honestate vel 


turpitudine actionis. Haec subiective tantum, illa etiam objective certa 
est. Certa item esse potest stricte et late, seu moraliter. Stricte certa 
excludit omne dubium tum prudens tum imprudens. Late seu mora- 
liter certa omne tantum prudens dubium excludit. Eius vis directiva 
sequentibus propositionibus declaratur. 


100 Nefas est agere sine conscientia subiective certa de actionis 
honestate. — Prob. qui agit sine hac conscientia, vult actionem, de 
cuius honestate vel turpitudine incertus est. Atqui velle actionem de 
cuius honestate vel turpitudine quis incertus est, nihil aliud est quam 


eam velle sive bona sive mala sit. Atqui iterum velle actionem sive 


bona sive mala sit illicitum. est; nam haec est voluntas consentiens 


m malum. Ergo. — S. Th. 1. 2. q. 19. a. 3. 5., Quodl. 3. a. 27. 


ad 2., Quodl. 8. a. I3; L. Il. 1. n. 3; Suarez tr. 3. d. 12. s. 3.: 
E. M. 

101. Nota: 1.® Peccatum ex hoc praecise, quod sit contra con- 
scientiam non habet specialem malitiam, nisi fiat ut conscientia vinca- 
tur. Ratio 1.* est quia hoc est intrinsecum et commune omni pec- 
cato, ut sit contra conscientiam. Ratio 2.* est, quia habetur tunc 
contemptus directe volitus regulae omnis bonae operationis, et sic 
exponitur quis periculo omnium scelerum, quod uti patet specialis, 
eaque gravissima inordinatio voluntatis est, contra naturalem inclina- 
tonem voluntatis in bonum. — Lessius in q. 19. a. 6. d. 35; S. Th. 
2. 2. q. 14. a. 1. 4. 

2.8 Speciale item peccatum est, si quis peccet ex certa malitia 
per contemptum, abiiciendo et removendo id quod electionem pec- 
cati poterat impedire; et peccatum contra Spiritum Sanctum est.— 
Huius sex species recensentur: desperatio, praesumptio, impoeniten- 
tia seu propositum non poenitendi, obstinatio seu propositum peccato 
inhaerendi, impugnatio veritatis agnitae, ut licentius quis peccet; 
invidentia fraternae gratiae, qua quis non solum invidet personae 
fratris, sed etiam gratiae Dei crescenti in mundo. 


102. Sola conscientia subiective certa est regula morum. Sufficit 
autem | conscientia moraliter certa. — Prob. l.a p. Nam, ut constat 
ex priori prop., n. 100., sine hac conscientia nequit quis agere. Prae- 
ter hanc conscientiam alia subiective perfectior non datur. Ergo cum 
hac sola potest quis agere; adeoque sola haec conscientia est regula 
morum. Prob. 2.* p. 1.° Ex communi dd. sententia, et praxi univer- 
sali. 2.^ Quia plerumque alia certitudo haberi nequit; et nemo ne- 
cessario peccat. 3.° Quia, stante ista morali certitudine, quis pruden- 
ter agit, nam certitudo moralis licet non. excludat omne dubium tum 
prudens, tum imprudens; excludit tamen omne dubium prudens. 
Ergo. — Ad Rom. 14. 23.; C. Litteras 13. de Restit. spoliat.; S. 
Th. 2. 2. q. 70. a. 2. 


103. Fas est agere iuxta conscientiam certam, at invincibiliter 
erroneam. — Prob. Qui sic agit. vult quantum in se est actionem 
bonam, et non nisi in actionem bonam consentit. Atqui ius est velle 
hanc actionem. Ergo. Prob. mai., nam nihil volitum nisi praecogni- 
tum. Ergo, stante conscientia invincibiliter erronea, qui iuxta eam 
agit vult quantum in se est actionem bonam, et non nisi in actionem 
bonam consentit. — L. l|. 1. n. 5.5; Elbel 1260. 


104. Nefas est agere contra conscientiam certam, at invincibiliter 


erroneam. — Prob. Qui sic ageret vellet actionem, quam iudicavit 

prohibitam; nollet quam indicavit praeceptam. Atqui nefas est habere 
hanc voluntatem, quia est voluntas consentiens in malum. Ergo. 
« Dicendum, quod simpliciter omnis voluntas discordans a ratione, 
sive recta, sive errante, semper est mala ». S. Th. 1.2. q. 19. a. 5., 


2. D. 39. q. 3. a. 3., Quodl. 3. a. 27.; L. Il. c.; Caietan. in ]. 2. q. 
19, a. 55; Suarez tr. 3. d. 12. s. 4. 


105. Fas est agere iuxta conscientiam certam, licet vincibiliter 


erroneam. — Prob. Quia cum actio indicetur honesta vel turpis cum 
certitudine, voluntas agens secundum hanc conscientiam honestum 
prosequitur, et turpe fugit, quod omnino licet. Quod autem conscien- 
tia haec sit vincibiliter erronea, hoc non facit quod, quando quis 
actu agit secundum eam, peccat; sed hoc facit quod culpa sit solum 
in causa, unde etiam est, quod indicium de eius gravitate vel levi- 


tate ferendum est non ex gravi vel levi effectu, sed ex gravi vel levi 


negligentia in veritate inquirenda. lam vero quando quis actu agit, 


si nullo pacto attendit ad erroneam quam habet conscientiam, et de 
ea nullam habet suspicionem, siquidem conscientia certa ex hypothesi 
hic et nunc est, iam non ex vincibiliter erronea, Sed ex invincibili 
conscientia agit. — — La-Croix |. 1. n. 42. 43. 757. 760.; Kenrick 
ed. 2. Mechl. 1860, n. 36. 


106. Nefas est agere contra conscientiam certam, at vincibiliter 
erroneam, — Prob. Quia tunc quis ageret contra iudicium certum ; 
et vellet actionem quam iudicat prohibitam, nollet actionem (piam 
iudicat praeceptam; quae voluntas mala est; nam in malum afficitur. 
Ergo. S. Th. 1. 2. q. 19. a. 5. 65; Suarez tr. 3. d. 12. s. 4.; El- 
bel 122. 137. 1385; L. 1. 1. n. 4.5 La-Croix 1. 1., n. 42. 43. 757. 
— « Et ideo dicendum est, quod omnis conscientia, sive recta sive 
erronea, Sive in per se malis, sive in indifferentibus est obligatoria; 


ita quod, qui contra conscientiam facit, peccat ». S. Th. Quodl. 3. 
a. 27., Quodl. 8. a. 15. 


107. Nota: «Peccatum contra conscientiam commissam habet 
suam speciem ex materia particulari, in qua putatur versar:; vel ex 
ordine ad particulare praeceptum, cui putatur adversari, v. g., Si 
putes rem, quam accipis non esse tuam, attamen revera tua sit, erit 
peccatum furti: si putes esse contra obligationem voti, erit peccatum 
sacrilegii. Ratio est, quia peccata accipiunt speciem ex obiecto vel 
actionis externae vel voluntatis. Nec refert, sitne hoc obicctum revera 
malum, sed an apprehendatur ut malum; quia voluntas fertur in il- 

hid, prout a ratione proponitur ». Lessius in q. 19. a. 6. d. 3.; S. 
Ih. 1. 2. q. 19. a. 5. ad 3. 


108. An quis laborare possit conscientia invincibiliter erronea 
quoad prava desideria, aliosque actus mere internos, si nempe nulla 
exterior actio sequatur? — De desiderio explicite et generatim lo- 
quens Elbel haec habet n. 127: « Quod inulti saltem e rudioribus, 
et minus eruditis, inculpabiliter possint sibi persuadere huiusmodi 
desideria non esse mala, nisi opere compleantur, videtur satis certum, 
quod et Sanch., Stoz, La-Croix expresse docent ». Hanc opinionem, 
ait S. Alph. 1. 1. n. 9., « nunquam probabilem censere potui... Cum 
alis doctis recentioribus parum probabilem censeo ». Huius senten- 
tae ratio est, quia, si quis certo cognoscit malitiam actionis exter- 
nae, et vult tamen illam exequi, iam cognoscit se velle malum. 
Quomodo ergo a peccato excusabitur? Quoad simplicem vero de- 
lectationem facilius ea  invincibilis ignorantia adesse potest; ten- 
dentia enim voluntatis in malum tam evidens non est, uti in desi- 
derio de se efficaci. Idemque etiam de desiderio inefficaci dicendum 
videtur. 


109. An dari possit conscientia invincibiliter erronea circa prae- 
cepta iuris naturae? — « Certum est, quod in primis iuris natura- 
lis principiis, aeque ac in proxime conclusionibus et certis obligatio- 
nibus proprii status non datur invincibilis ignorantia, quia lumine 
ipso naturae talia omnibus nota sunt, praeterquam illi, qui oculos 
claudunt, ne ea videant... Contra vero unanimis theologorum sen- 
tentia est... in conclusionibus, mediatis et obscuris seu remotis a prin- 
cipis, utique dari et admitti debere ignorantiam  invincibilem ». L. 
l. 1. n. 8. 170. seqq.; Struggl tr. 3. q. 1. n. 10.-13.; S. Th. Quodl. 
3. a. 360., de Verit. q. 17. a. 2.5 de Malo q. 3. a. 8.; ad Rom. 2., 
14. 15. 

Primis iuris naturalis principiis, e. g. bonum est faciendum, 
malum vitandum ; summum bonum amandum, malum ddetestandum : 
quod tibi non vis alteri ne feceris, benefactoribus gratiae habendae, 
etc. — Proximis conclusionibus, e. g. Deus colendus, parentes ho- 
norandi, furtum non faciendum, etc. — Pernotis conclusionibus, e. g. 
privata vindicta non exercenda, abortus non procurandus, etc. 

Lex aeterna, in mente divina existens, perfectissime | ordinem 
rerum exhibet. Lex naturalis, quae legis aeternae applicatio est, in 
mente humana existit. Quare lex naturalis eo ipso quod per huma- 
nam rationem manifestatur a summa deficit aeternae legis perfectione. 

Hinc fit ut non semper quod nos cogitamus et indicamus, in diffi- 


cilioribus rebus, divinae mentis regulis respondeat, et manet nobis 


obscurum et ignotum. Unde illud quamvis materialiter et quoad se 
pertineat ad legem naturalem, non tamen formaliter et quoad nos, 


cum naturali lumine nobis non fuerit sufficienter promulgatum. — 
Wirceburg. de Actib. hum. c. l. a. 3. 
110. An pueri malitiam pollutionis invincibiliter ignorare pos- 


sint? — R. Affirmative, absolute loquendo, saltem in aliquo raro 


casu, et in principio pravae consuetudinis. Ratio, nam quod adspe- 


ctus, vel tactus impudicus, aut captatio voluptatis ex pollutione pro- 


curata, vel etiam naturaliter exorta, etc. sint moraliter mala, et illi- 


cita, non ita evidenter innotescit ex ipsa comprehensione primorum 
principiorum, sed opus est discursu ad deprehendendam eorum ma- 
litiam. Ergo malitia eorum potest saltem ad aliquod tempus  incul- 
pabiliter ignorari. Ex quo facile concludet prudens confessarius, 


tali contingentia facti, caute et prudenter esse procedendum ; 


in 
quae 
cautela et prudentia, si semper et cum omnibus, speciatini in materia 


castitatis observanda est, maxime vero cum pueris et puellis. — 
Elbcl 125.5 Struggl I. c. m. 13. 
Ill — DE CONSCIENTIA PROBABILI 


111. Quid conscientia probabilis; et quaenam eius vis directiva ? 


— c Conscientia probabilis est, qua quis innixus aliqua opinione 
probabili, format sibi practicum dictamen rationis ex certis principiis 
reflexis, sive concomitantibus, ad licite operandum ». L. 1. 1. n. 40. 
Sic., C. g., Titius confessarius, opinione probabili innixus, indicat se 
probabiliter iurisdictionem habere. Deinde vero ait, et hoc est prin- 
cipium reflexum: Atqui stante iurisdictione vere probabili, Ecclesia 
eam certo supplet. Ergo, concludit, et est practicum conscientiae di- 
itamen, valide et licite, in casu, absolvere possum: et absolvit. Eius 
vis directiva sequentibus propositionibus declaratur. 


112. Nota: L? « Diversas dari probabilitatum species... Opinio 
tenuiter probabilis est, quae aliquo fundamento nititur, sed non tali, 
ut valeat assensum viri prudentis ad se trahere... Probabilis est, 
quae gravi momento nititur, vel intrinsecae rationis, vel extrinsecae 


auctoritatis, quod valet ad se trahere assensum viri prudentis, etsi 

cum formidine oppositi. Probabilior est, quae nititur fundamento gra- 
viori, sed etiam cum prudenti formidine oppositi, ita ut contraria 
etiam probabilis censeatur. Probabilissima est, quae nititur funda- 
mento gravissimo, quapropter opposita censetur vel tenuiter, vel 
dubie probabilis... Opinio sive sententia moraliler certa est, quae 
omnem prudentem formidinem falsitatis excludit, ita ut opposita re- 
putetur omnino improbabilis. Opinio demum tuta est, quae recedit 
ab omni peccandi periculo, Tutior vero, quae magis a tali periculo 
recedit, tametsi rationibus firmioribus non nitatur ». L. 1. c. 

At presse magis haec S. D. de opinione probabilissima, H. A. 
tr. l. n. 65.: « Nisi velimus opinionem probabilissimam cum opinione 
absolute certa confundere, opus est dicere, quod opinio contraria pro- 
babilissimae non est tenuiter probabilis, sed dubie probabilis ». Ra- 
tio, quia opinio probabilissima « inter fines probabilitatis est », adeo: 
que « non excludit omnem prudentem formidinem ». « Tenuis vero 
probabilitas non est vera probabilitas, adeoque non aifert secum pru- 
dentem rationem. At dubia probabilitas aliqualem affert prudentem 
rationem, licet non omnino certam et stabilem ». Cf. etiam Op. Mor. 
l. l. n. 85. 

Verum, ne verborum sit cavillato, ad nos quod attinet, non 
alias, quoad doctrinam, agnoscimus opiniones intra limites verae pro- 
babilitatis, nisi opinionem, probabilem, probabiliorem, probabilissimam. 
Infra probabilem non est nisi non probabilis, improbabilis, cuius vero 
vari gradus esse possunt: supra probabilissimam non est nisi certa. 
Probabilis immediate opponitur, oppositione comparationis, probabi- 
liori; mediale vero probabilissimae; itemque probabilissima immediate 
opponitur probabiliori, mediate vero probabili; nisi probabilissimam 
cum certa reapse confundere quis velit. 

2. Paria systemata moralia: Tutiorismus : Morale systema est, 
statuens sequendam practice esse in dubio tutiorem partem. Alius 
est absolutus, et est Rigorismus, statuens tutiorem partem semper 
esse sequendam. Alius est mitigatus, statuens tutiorem partem esse 
sequendam, nisi altera pars libertati favens sit probabilissima. 

Probabiliorismus : Est systema morale, statuens tunc tantum 
esse licitum sequi opinionem probabilem faventem libertati, quando 
ea sil probabilior opposita legi favente. Quare secundum hoc sy- 
stema lex dubia obligat, contra communissimam sententiam, et contra 
rationem. 

Acquiprobabilismus : Est systema morale statuens non licere 
opinionem minus tutam sequi, nisi sit aeque vel fere aeque proba- 

bilis ac opposita. Recta quidem agendi norma est, sed non ad ex- 
clusionem probabilismi, qui systema morale est, rectam omnino con- 
tinens agendi normam, complectens casus omnes sententiae verae pro- 
babilis libertati faventis, quando mere agatur de subiectiva actionis 
honestate. 

Probabilismus: Est systema morale statuens licitum esse se- 
qui opinionem vere^probabilem faventem libertati, licet opposita pro 
lege sit probabilior, parum vel multo probabilior, ubi tamen solum 
agatur de liceitate humanae actionis. — Ratio est, quia quando 
contra legem est vere probabilis opinio, lex est dubia, et lex dubia 
non obligat. 

Laxismus: Est systema morale, statuens licitum esse sequi 
opinionem etiam dubie et tenuiter. probabilem. contra legem. Dam- 
natum est ab Innocentio XI. pr. 3. damn. 2. Mart. 1679. 


113. Cum conscientia, practice probabili, quae proxime actionem 
dirigit, hic et nunc reapse ponendam, nefas omnino est operari. — 
Etenim sola conscientia subjective certa morum regula est. Atque 
hoc sensu falsum consequenter est effatum illud: Qui probabiliter 
agit, prudenter agit. L. 1. 1. n. 58. 69. 80. Quare tota quaestio hic 
est de conscientia speculative probabili, quae remote tantum actionem 
dirigit, enuntians probabilem existentiam legis; an nempe ope alicuius 
ratiocinii gradum iure facere possimus a conscientia speculative pro- 
babili, ad conscientiam practice certam ; vel quod idem est, an, 
stante probabili opinione de honestate alicuius actionis in generali, 
possimus nobis certam conscientiam etformare de honestate talis actio- 
nis in particulari et individuo casu, et sic licite sequi in praxi opi- 
nionem speculative probabilem. z\d hanc quaestionem | resolvendam 
seqq. statuimus propositiones. 


114. jvvn licet practice sequi opinionem tenuiter probabilem, tu- 
tiore relicta. — Prop." est contra probabilistas laxos. — Id primo 
constat ex pr. 3 d. ab Innoc. XI. Insuper opinio tenuiter probabilis 
est opinio tenui innixa motivo. tenue autem motivum est motivum 
minimi sufficiens ad movendum ad assensum virum gravem seu pru- 
dentem, adeoque vere probabilis non est. Enimvero opinio vere pro- 
babilis ea dicitur, quae tali innititur motivo, ut sufficiens sit ad mo- 
vendum ad assensum virum prudentem. Atqui, si talis opinio insuffi- 
ciens est ad movendum virum prudentem ad indicium de non 
existentia legis, impossibile est sibi efformare conscientiam de licei- 
tate actionis. — L. I. 1. n. 40.: E. M. 

115. Resolves: Ex cit. pr. d. ab Innoc. XI., tum quia agitur 
in ea de tenui etiam probabilitate, tum quia nimis generatim asserit, 
quod semper prudenter agimus, dum probabilitate confisi aliquid 
agimus, nihil contra probabilismum erui potest. Nam tenuis proba- 
bilitas non est vera probabilitas. Neque vero probabilismus ex- 
tenditur ad casum, ubi agatur de veritate rei et fine absolute obti- 
nendo. 

Neque vero licet practice sequi opinionem dubie probabilem. 
Opinio enim dubie probabilis est opinio innixa motivo dubio, de quo 
nempe prudenter dubitari potest, an sit sufficiens ad movendum ad 
assensum virum prudentem. Evidens autem res est, quod vir pru- 
dens in rebus gravis momenti, non innitatur huiusmodi motivo; unde, 
si res reapse non bene succedat, omnes eum iure merito impruden- 
tiae insimularent. Gravior autem res est moralis bonitas vel malitia 
humanorum actuum, quam quodlibet aliud. temporale negotium. In- 
super, stante dubia hac probabilitate, impossibile est sibi effbrmare 
dictamen practicum moraliter certum de liceitate actionis. 

Opinioni ergo tenuiter probabili opponitur opinio graviter pro- 
babilis, seu simpliciter probabilis, opinioni dubie probabili opponitur 
opinio certo probabilis, seu simpliciter probabilis. Non desunt qui 
opinionem dubie probabilem et tenuiter probabilem inter se confun- 
dunt. Practice quidem saepe confunduntur; sed speculative, attenta 
natura rei, inter se omnino distinguuntur. Cf. 112.; La-Croix Í. 1. 
n. 126. 


116. Non licet sequi opinionem probabilem, de ipsa rei obiectiva 
veritate, ubi agatur de fine absolute obtinendo, tutiore relicta. |. — 
Prob. Qui absolute tenetur ad finem, is ea tenetur seligere media, 
quae finem obtinendum in discrimen minime adducant. Atqui opinio 
probabilis, cum falsa esse, possit, periculum affert frustrandi finem, 
absolute obtinendum. Etenim obiectiva veritas seu existentia rei haud 
sane habebitur, si opinio circa ipsam probabilis sit falsa. Ergo. L. I. 
l. n. 42. Absolute obtinendo, « quando scilicet ex iustitia vel caritate 
vitare (quis) damnum tenetur, quod in re ipsa subest », Suarez ap. 
5. Alph. Op. Mor. edit. Rom. a. 1757., 1. c. n. 33., vel periculum 
eius. Tunc utique « in dubio via tutior est eligenda ». C. Illud 5. 
de Cler. cxc. Casus item addendus est, quo quis ad tutius teneatur 
ex speciali positiva aliqua lege vel praecepto, vel contractu, vel voto. 
— Suarez tr. 3. d. 12. s. 5. n. 8., s. 6. n. 10; L. 1. 2. n. 10., 1. 


6. n. 918. p. ult. 

117. Resolves: Non licet sequi opinionem probabilem, sed tu- 
torem omnino seligere debemus in iis omnibus, quae necessaria sunt, 
necessitate medii, ad salutem; ubi factum ipsum, seu rei veritas unice 
attenditur. Hinc religionem magis tutam amplecti debemus. Pr. 4. 
d. ab Innoc. XI.; L. 1. 1. n. 43. — In collatione sacramentorum 
tenetur minister sententiam sequi tutiorem, nisi adsit necessitas, vel 
Ecclesia suppleat; agitur enim iterum de veritate rei. Non haberen- 
tur autem sacramenta, nisi reapse ponerentur, quae Christus ad eo- 
rum valorem instituit. Pr. 1. d. ab Innoc. XI. Nisi adsit necessitas; 
« etenim in extrema necessitate bene uti possumus qualibet opinione, 
non solum probabili, sed etiam tenuiter probabili pro valore sacra- 
menti.. modo sacramentum conferatur sub conditione: quia conditio 
satis reparat sacramenti iniuriam, si forte invalide conferatur, et 
contra necessitas sufficiens et iusta est causa sacramenta conditionate 
conferendi ». L. 1, 1. n. 49. Nisi Ecclesia suppleat; nam « licite uti 
possumus opinione probabili, ubi praesumitur Ecclesia supplere, ut 
evenire potest in sacramento matrimonii ad convalidandum  contra- 
ctum, probabiliter tantum validum, si forte contractus ille est nullus 
oh impedimentum, quod Ecclesia supplendo aufert, et in sacramento 
poenitentiae ad supplendam iurisdictionem confessarii, si forte illa de- 
sit ». L. |l. l. n. 50. 

Medicus tenetur adhibere medicamenta tutiora, quae in casu ha- 
beri possunt; agitur enim hic de ipso effectu obiectivo, h. c. de 
sanitate infirmi, absolute obtinendo. Et sane medicus non solum ex 
caritate, sed etiam ex iustitia, ratione officii et taciti contractus, te- 
netur providere meliori modo saluti infirmi, a quo stipendium acci- 
pit. L. I. I. n. 44. — Index indicare non potest iuxta sententiam 
minus probabilem; ipse enim tenetur ex praecepto divino ct humano 
ius suum cuique tribuere. Pr. 2. d. ab. Innoc. XI.; L. l|. 1. n. 47. 

Venator, (pi probabiliter iudicat obiectum, in sylva latens, esse 
hominem, ferire non potest, licet probabilius indicet esse feram. Nam 
ex una parte proximus habet ius certum vitae suae, ex altera maior 
probabilitas non facit, ut si revera sit homo, ictu non pereat. L. 1. 
l. n. 52., H. A. tr. 1. n. 33. 

Quando scandala gravioraque mala imminent, tutior eligenda est 
pars, qua evitentur, ut omnium consulatur utilitati. C. 7/Jud. 5. de 
(it. «xi. — Generatim tutiora eligenda, cum quoad caritatem peri- 
culum vitandum est peccandi formaliter, quoad iustitiam damnum 
xii indum est eius, qui m certa possessione est certi iuris sui. — 
E M 

118. Licet sequi opinionem probabilissimam, el eliam probabilio- 
rem, relicta tutiore, ubi de sola actionis honestate agatur. — Prop.0 
est contra tutioristas rigidos, et mitigatos. — Honestas actionis, de 
qua hic agitur bene diversa est ab effectu ipsius actionis, seu a ve- 
ritate rei, de qua in praeced. prop. Honestas humanae actionis de- 
pendet a dictamine conscientiae, quae est regula proxima humanorum 
actuum ; effectus actionis, seu veritas rei, dependet ab ipso facto 
actionis. Illa subiectiva est, haec obiectiva. — Prob. 1.. p. ex. pr. 
3. d. ab Alex. VIII. a. 1690.: « Non licet sequi opinionem vel in- 
ter probabiles probabilissimam »; cuius propositionis auctor fuit Ioan* 
nes Sinnigh (y 8 Oct. 1666.), lovaniensis doctor, et Corn. lansenii 
defensor, quem ali lanseniani secuti sunt. Unde patet tutiorismum 
rigidum lansenistarum ab Ecclesia iam fuisse reprobatum. Et sane 
nulla datur obligatio faciendi quod tutius est; sufficit enim facere 
quod tutum est. Nulla item datur obligatio praecavendi semper pe- 
rculum materialiter peccandi, neque dari potest, id enim esset mo- 
ralitcr impossibile; obligatio tantum adest vitandi periculum forma- 
liter peccandi. — Prob. 2.a p. Si non liceret sequi practice opinio- 
nem pro libertate, nisi ea sit probabilissima, tunc aut opinio haec 
probabilissima sumitur pro moraliter certa, aut ut verbum sonat pro 
probabili in summo utique gradu, sed non certa. In primo casu tu- 
tiorismus mitigatus reincideret in. damnatum  tutiorismum rigidum, 
in altero casu, in falsam incideret doctrinam contra Apostolum di- 
centem omne quod non est ex fide, id est ex certa honestatis persua- 
sione, peccatum est, ad Rom. 14., 23. — Ita inter mitiores rigoristas 
recensentur Antoine, de Conse, c. 4. q. 4., Gazzaniga, de Conse, prob. 
n. 140. 141., requirentes ad operandum directam veritatem, seu sen- 
tentiam certo ac valde probabilem, et multo probabiliorem, seu multis 
gradibus probabiliorem, et longe piaestantem. Prob. 2.a p. eisdem 
rationibus ac prop, sequens. — L. |l. 1. n. 40. 54.; Suarez tr. 3. d 
12. s. 6. n. 85; E. M. 


119. Licet sequi opinionem vere probabilem, relicta tutiore, aeque 
probabili, vel diam vere probabiliori, ubi de sola actionis honestate 
agatur, conscientiam, sibi efformando non directe, sed ex  p)incipiis 
reflexis. —  Prop.0 est contra probabilioristas et aequiprobabilistas. 

Probatur l.5 pars. Refutatur probabiliorismus et aequiprobabi- 
lismus. 

Prob. 1.° Probabilioristarum et Aequiprobabilistarum systema 
practicum non est. Nam ipsis doctoribus valde difficile est statuere 

quaenam sententia sit probabilior, quaenam notabiliter probabilior. 
Quae uni probabilior vel notabiliter probabilior apparet alteri minus 
probabilis et notabiliter minus probabilis apparet. Quin imo quae 
uni eidemque antea apparebat probabilior, longe probabilior; deinde, 
re melius perpensa minus probabilis et multo minus probabilis vi- 
detur. 

Prob. 2.° Nam aut Probabilioristae et Aequiprobabilistae dicunt 
licere agere ex immediato iudicio sententiae probabilioris vel notabi- 
liter probabilioris; aut dicunt licere agere ex iudicio mediato, vi 
nempe principii: lex dubia non obligat; lex incerta non parit certam 
obligationem : voluntas sine scientia legis eius obligatione ligari non 
potest. Primum dici non potest, nam licet sententia sit probabilior 
vel notabiliter probabilior, certa tamen non est; et sine conscientia 
certa non licet agere. Alterum vero, ut patet, inducit non in pro- 
babiliorismum vel in aequiprobabilismum. sed in simplicem proba- 
bilismum. Ubi enim contra legem habeatur vera probabilitas, iam 
lex dubia et incerta est, et scientia legis haberi non potest. 

Prob. 3.? Nam eatenus teneremur sequi opinionem  probabilio- 
rem, vel notabiliter probabiliorem, quatenus istae magis proxime 
accedunt ad veritatem. lamvero hoc falsum est; nam magis accedere 
potest ad veritatem opinio simpliciter probabilis, et falsa esse potest 
sententia, quae maiorem quandam veritatis speciem prae se ferebat. 
Insuper hic non agitur de veritate speculativa sed practica; non agi- 
tur de adhaesione intellectus simpliciter veritati, sed de obligatione 
voluntatis, quae non ligatur legis obligatione, nisi lex sit certa, et 
legis scientia habeatur. 

Prob. 2.* pars. Simplex probabilismus probatur. 

Prob. 1.° Statuta propositio constat ex quam plurium et gravis- 
simorum theologorum auctoritate, qui non solum eam tradunt, verum 
etiam eam tanquam doctrinam communem affirmant, uti Suarez, Lugo, 
Struggl, La-Croix, Pignatelli, Vasquez, Elbel, Castropalaus, Sporer etc. 
Cf. has Insüt Mor. ed. 4. Unde S. Alph. in Dissert, de usu moderato 
opinionis probabilis in concursu probabilioris edit. alt. Neap. 1755. : 
« Ultimam benigniorem et communissimam sententiam probandam aggre- 
dimur, nempe licitum esse uti probabili opinione eriam in concursu pro- 
babilioris pro lege, semper ac illa certum etgrave habeatfundamentum ». 
Et sane, quamvis plures post lansenistas probabiliorismum defenderint, 
nihilominus longe maior pars theologorum probabiliorismum amplexa 
e»t. Atqui, qui doctrinam sequitur in praxi quam plures iique gra- 
vissimi theologi docent, et quam doctores communiter tradunt, pru- 

denter agit; qui autem prudenter agit, honeste agit. Quapropter in 
Dissert, modo citata mox addit S. D: « Adde his potissimum argu- 
mentum, nimirum, quod si sententia benigna fuisset falsa, minime 
quidem communiter a doctoribus undique fuisset recepta ut vere re- 
cepta fuit, aut saltem Ecclesia eam non tolerasset, permittendo, quod 
animae communiter per hanc perditionis viam, ut adversarii clamitant, 
a talibus caecis ducibus deceptae incederent ». Ac, ut habet idem 
S. Alph. l. 6. n. 460. par. Haec autem, « nec officit, quod plures 
opiniones, quae circumferuntur, non sunt ab Ecclesia damnatae, et 
tamen ab alis communius, ut laxae reputantur; nam Ecclesia non 
omnes opiniones, quae casus particulares respiciunt, damnat, quamvis 
non approbet; sed sententias, quae universalitatem | conscientiarum 
spectant, Ecclesia non approbat, nec tacet, ut dixit S. Aug. Epist. 
119. Ecclesia Dei multa tolerat, et tamen quae circa fidem sunt vel 
bonam vitam, nec approbat, nec tacet ». Cf. L. 1. 3. n. 669. versus 
fin. Hoc unum, etc. Bouquillon Theol. Fund, de Conse, c. 2. a. 1. 82. 

Prob. 2.° Qui sequitur in praxi opinionem, quae sistit intra ter- 
minos rectae rationis et prudentiae, prudenter, et consequenter honeste 
agit. Atqui, qui sequitur in praxi opinionem vere probabilem, relicta 
probabiliori et tutiori, opinionem sequitur, quae sistit intra terminos 
rectae rationis et prudentiae. Ergo. — Maior per se constat. Quid 
enim magis honestum est, quam sequi rectam rctionem et prudentiam, 
quae recta ratio agibilium est? Ac Benedict. XIV. C. Apostolica Con- 
stitutio $21. hanc quidem tradit agendi regulam, ut nempe senten- 
tiam sequamur, quam ratio suadet, ac firmat auctoritas. Insuper mi- 
nime est consentaneum rectae rationi, et divinae praecipue bonitati, 
velle obligare hominem ad illud utcumque praestandum, quod homini 
ipsi post diligentem inquisitionem | prudenter incertum | manet, an ab 
ordine exigatur necne; praesertim cum huiusmodi dubia frequentis- 
sima sint ob ipsius humani intellectus infirmitatem. Hoc esset onera 
importabilia imponere. L. 58. 86.5; S. Th. 1.2. q. 19.a 10. ad 1. — 
Minor vero constat ex ipsa natura et definitione opinionis vere pro- 
babilis, quae non immutatur ex concursu alterius opinionis, licet pro- 
babilioris et tutioris. Idque aperte affirmat ipse S. Alph. in definitione 
opinionis probabilioris; cius enim contrariam ait probabilem censeri. 
Cf. 112. — Muzzarelli Dissert, de Regul. mor. opin. Romae 1807. 
pag. 30. seq.; L. 1. 1. n. 79. 

Prob. 3.° Haec S. Alph. in suo Op. Mor. Theol. edit. 6.3 Ro- 
mae a. 1767. « Duo sunt principia, quibus innixus licitum usum 
tueor opinionis probabilis. Primum, quod /ex dubia, in conflictu dua- 


94 III. - DE CONSCIENTIA PROBABILI 


rum opinionum aeque probabilium, non obligat, quia dubia lex non 
esi sufficienter promulgata. Alterum, quod lex incerta nequit certam 
obligationem inducere, quia legis obligatio posterior est ad libertatem, 
qua homo est donatus a Deo ». Utrumque hoc principium fuse ex- 
plicatur et probatur a S. D. 1. 1. n. 66. seqq., H. A. tr. 1. n. 37. 
seqq. Atqui quaudo adest opinio vere probabilis, licet in concursu 
sit alterius probabilioris et tutioris, utrumque principium adhuc veri- 
ficatur, nempe quod lex sit incerta si agatur de eius existentia^ vel 
quod sit dubia, si agatur de eius interpretatione, quia obscura; adeo- 
que, neque lex habet virtutem actualiter obligandi, cum non sit suf- 
ficienter seu certe promulgata; « tunc enim sufficienter promulgatum 
est dubium, an lex existát, sed non est promulgata lex », L. L 1 
n. 70. edit. Taurin. 1846., neque homo, certam suae libertatis posses- 
sionem habens, de illa tenetur se expoliatum reputare propter incer- 
tam legem: antecedenter enim ad omnem legem quisque suam pos- 
sidet libertatem, cum prius concipiendus sit homo liber, indeque lex 
quae homini imponatur. Ergo. — L. 54. seqq. 

lam vero, quod lex in ea hypothesi sit reapse dubia seu incerta, 
ita ut prudenter talis existimetur, unde duplex illud axioma promanat ; 
constat ex ipsa probabilitats natura, ubi enim adest vera probabilitas, 
maior probabilitas per se minorem non destruit: idque communiter 
affirmant tum philosophi tum theologi, et expresse tradit S. Alph. 
H. A. tr. 1. n. 29. et 1. 1. n. 40., ubi dicit, quod contraria proba- 
bilioris probabilis etiam | censetur. Idem S. D. exponit in hunc mo- 
dum in Dissert, edit. a. 1755. n. 13: Maior probabilitas non elidit, 
minorem, « nisi quando illa minor probabilitas ex eodem principio 
hauriatur, vel nisi opinio probabilior habeat pro se tam convincens 
argumentum, ut contraria vere improbabilis, vel non amplius graviter 
et certo probabilis videatur. Secus tamen dicendum, si excessus non 
sit notabilis, et probabilitas opposita ex diversis principiis, ut fere 
semper accidit in opinionum concursu, vim accipiat; tunc enim opinio 
minus probabilis gravi sua probabilitate minime destituitur ».. Enim- 
vero probabilitas vel improbabilitas alicuius opinionis, idem non est 
ac cius veritas vel falsitas, ita ut una aliam excludat, sed condignitas 
est merendi assensum prudentem, orta ex gravibus motivis, quae licet 
maiora vel minora, alia aliis non contradicunt, si ex diversis princi- 
piis desumantur. Si vero argumentum exhibeant ita convincens, ut 
oppositum improbabile censeatur: iam extra casum sumus maioris vel 


minoris probabilitatis, siquidem altera opinio tunc erit certa vel pro- 
babilis, altera falsa vel 1mprobabilis. 


HI. - DE CONSCIENTIA PROBABILI 95 


Hinc S. D. 1. 6. n. 604. quaestionem movens: «An possit ab- 
solvi poenitens, qui vult sequi opinionem contrariam illi, quam tenet 
confessarius », respondet: « Sententia communis et sequenda docet 
non solum posse, sed etiam teneri sub gravi (ubi nempe de materia 
gravi agatur, H. A. tr. 16. n. 118.), confessarium absolvere poeni- 
tentem, qui vult sequi opinionem probabilem, licet opposita videatur 
probabilior confessario... Stante hac communi sententia, tot auctorita- 
tibus et rationibus roborata, non video quomodo possit confessarius 
tuta conscientia absolutionem denegare volenti sequi opinionem, quae 
ipsi poenitenti probabilis apparet, immo forte probabilior, si non di- 
recte saltem reflexe, ut communiter sentiunt actores probabilistae, qui 
sequendo opinionem probabilem in concursu probabilioris, existimant 
amplecti sententiam  reflexe probabiliorem, utpote gravioribus funda- 
mentis et communissima doctorum auctoritate firmatam ». Eamdem 
habet doctrinam S. D. in ult. suo Op. H. A. tr. 16. n. 118., cui 
vero sententiae non alios adicit limites nisi sequentes: quod nempe 
« opinio poenitentis aliqualem habeat probabilitatem, ita ut confes- 
sarius, esto eam non habeat, ut solide probabilem, tamen non reputet 
omnino falsam... evidenter erroneam ». Cf. etiam 1. 1. n. 87., ubi S. D. 
post Gersonem ait: « Doctores theologi non debent esse faciles ad 
asserendum aliqua esse peccata mortalia, ubi non sunt certissimi de 
re: Nota, ubi non sunt certissimi ». — Lugo Resp. Mor. l. 1. d. 
26. n. 3.5; Pignatelli Cons. Can. tom. 8. cons. 15. 

Prob. 4.? Ut lex sane obliget, debet esse sufficienter promulgata, 
S. Th. 1. 2. q. 90. a. 4. Atqui sufficiens legis promulgatio non ha- 
betur, si lex certa et manifesta non sit. Hinc lure canonico genera- 
tm statuitur: « In his, super quibus Ius non invenitur expressum, 
procedas, aequitate servata, semper in humaniorem partem declinando, 
secundum quod personas et causas, loca et tempora videris postu- 
lare ». C. Ex parte tua ll. de Transact. Et lure civili. decernitur: 
« Quoties dubia interpretatio libertatis est, secundum libertatem re- 
spondendum est ». L. 20. de R. I. « In re dubia benigniorem inter- 
pretationem sequi non minus iustius est quam tutius ». L. 192. de 
R. L Ratio autem est, quia lex imponit necessitatem moralem, adeo- 
que debet necessario ligare voluntatem. Sed necessario ligare volun- 
tatem non potest, nisi per scientiam. Quare, seclusa scientia legis, 
voluntas moraliter libera manet. S. Th. de Verit. q. 17. a 3. Iam 
vero, si probabilissima adest sententia contra legem, evidenter patet 
deesse legis scientiam.  Certitudo enim et evidentia haberi non pos- 
sunt cum opposita maxima probabilitate; quin imo nec cum simplici 

probabilitate. Unde S. Alph. ait: « Ad constituendam legem dubiam 
sufficit vera probabilitas in contrarium ». L. 1. n. 57. ed. a. 1762. 1763. 

Conf. 5.° auctoritate S. Thomae. Lex est quaedam regula et 
mensura. Ut regula dirigat et mensura metiatur applicari debet rei, 
quae debet dirigi et metiri. S. Th. 1. 2. q. 30. a. 4. Lex ergo sub- 
ditos, quos dirigit, attingere debet, attingit autem per scientiam. S. 
Th. de Verit. q. 17. a. 3. Proinde lex esse debet certa et evidens. 
Quare, si lex est incerta, si nempe non constat de eius existentia, 
si lex est dubia, si nempe legis sententia obscura sit, legis obligatio 
cessat; praeceptum non ligat nisi per scientiam. S. Th. 1. c. Unde 
axiomata illa: Lex incerta non potest certam obligationem | inducere ; 
Lex dubia non obligat. Effectus enim nequit causam superare. Haec 
generatim omnino S. Thom., neque distinguit inter legem habentem 
contra se minus probabilem, vel aeque probabilem, vel magis proba- 
bilem sententiam. Quare tota quaestio ex Angelico Doctore haec est: 
an lex, habens contra se magis probabilem, aeque probabilem, vel 
minus probabilem sententiam, dici possit attingere hominem per 
scientiam, eum ligare mediante scientia, per scientiam, per virtutem 
scientiae. Atqui scientia non datur, si contra sit vera probabilitas. 
Hinc omnis quaestio de peccato mortali periculose determinatur, 
nisi expresse veritas habeatur. S. Th. Quodl. 9. a. 15. Et S. Alph. 
l. 3. post n. 139. Epist. Resp.: « Sed ut affirmetur absolute, ali- 
quam actionem esse peccatum mortale, non sufficit opinio probabilis, 
nec etiam probabilior; nam probabilior non excludit rationalem timo- 
rem errandi ; unde non efficit quod lex non remaneat dubia, et quod 
Opposita non possit esse vera, si vere probabilis est ». 

Conf. 6." Innocentius III. coniugi impotentia laboranti induisit 
experimentum triennale, C. Laudabilem 5. de Frig., neque praescri- 
psit videndum primum, utrum probabilior vel saltem aeque probabi- 
lis esset potentia. — Saeculo XVIII. Indis quibusdam in Regno Pa- 
raquariae ad fidem conversis, qui plures uxores habebant, quaestio- 
nibus super validitate eorum matrimonium subortis, Urbanus VIII. 
loanni postea Cardinali De Lugo respondit: «Ubi dd. sententiae 
concurrunt utrinque probabiles, sequendas esse opiniones, pro condi- 
tione lo orum et hominum barbaris favorabiliores ». Non dixit Urba- 
nu^ p>. abiliores sequendas, neque dixit ubi concurrunt opiniones 
aeque probabiles, sed absolute ubi opiniones probabiles concurrunt. 
Carden. Cris. Theol. Diss. 2. $8 553. — E. M. 119. 

Neque vero ad praedicta omnia evertenda, uno fere verbo, valet 
contra obiicerv, probabilismum iam fuisse damnatum ab Innocentio XI. 

Etenim Innocentius XI. praecepit solummodo, ut libertas daretur Pa- 
tribus Societatis probabiliorismum defendendi, et probabilismum, si vel- 
lent, refellendi. — Cf. E. M. Wirceburg. de Actib. hum. c. 4. 


120. An Propositio superius constabilita n. 116. sit exceptio quae- 
dam probabilismi, quasi verus casus probabilismi? — R. Negative. 
Nam, si probabilismus verus est, semper verus esse debet, et in omni 
casu verificari debet. Et sane probabilismus respicit ipsam formalem 
seu subiectivam honestatem vel turpitudinem actionis; minime vero 
obiectivam seu realem exsistentiam vel non exsistentiam effectus talis 
actionis. Porro illa thesis praecise hunc effectum obiectivum obtinen- 
dum vel non obtinendum respicit. Si quis ergo in casu isto, quo 
effectus est absolute obtinendus, utatur opinione probabili, iste pro- 
fecto peccabit, sed non peccabit praecise, quia utitur opinione pro- 
babili de liceitalc actionis, sed quia utitur opinione probabili de actus 
validitate, exponens se periculo frustrandi effectum, absolute obti- 
nendum. 

Tunc hic probabilismi casus esset, quum probabilis opinio esset, 
licere sua actione exponere periculo effectum, absolute obtinendum ; 
quod probabilis opinio non est, sed falsa et erronea. Et sic, e. g., 
minister sacramentorum sequens in eorum administratione opinionem 
probabilem quoad eorum valorem, peccat quidem, minime sane, quia 
sequitur opinionem probabilem quoad liceitatem actionis; immo e con- 
tra, quia sequitur opinionem omnino improbabilem quoad liceitatem 
actionis; quia, cum effectus sacramenti certe obtinendus, nempe pec- 
catorum remissio et infusio gratiae, dependeat a vera materia et a 
vera forma, adhibens quis materiam vel formam dubiam, exponit il- 
lud periculo carendi tali effectu, adeoque proximo nocumentum infert, 
et consequenter peccat. — L. Op. Mor. edit. Rom. a. 1757. l|. 1. 
n. 33; Laymann Í 1. tr. l. c. 5. $ 2. 35; Lugo de lust, et lure d. 
16. n. 97.; D'Annib. ed. 4.* p. 1. n. 266. 


121. Nota: Exceptio et vera ac illogica exceptio probabilismi 
est, limitatio, quam nonnulli probabilistae, et aequiprobabilistae, pro- 
babilismo adiiciunt ex principio possessionis: In dubio melior est con- 
ditio possidentis. Quare, aiunt, lex quidem dubia, in dubio de exsi- 
stentia legis, non obligat, quia possidet libertas. Verum lex dubia in 
dubio de eius cessatione obligat, quia possidet lex. Hinc si est pro- 
babile, quod votum non emiseris, voto non obligaris. Si certo votum 
emisisti, et probabile est, quod satisfeceris, teneris adhuc ad satisfa- 
ctionem. Verum ita dimidiate admittere probabilismum circa existen- 

tiam legis, cl non circa cessationem legis, est admittere principia et 
negare conclusiones. Si lex dubia non obligat, praecise quia dubia, 
semper ac dubia est non obligabit. Porro tam dubia est lex in dubio 
de cius exsistentia, nempe de prima eius exsistentia ; quam dubia est 
in dubio de eius cessatione, nam si probabilis est eius cessatio eo 
ipso dubia evadit ipsamet exsistentia legis. Lex autem obligans non 
est lex, quae extitit, sed quae exsistit, neque est lex quae exsistit in 
abstracto, sed quae in praesenti sua certa obligatione nos ligat. At- 
qui, si probabilis opinio habetur de legis cessatione, utcumque ea in- 
telligatur, eius obligatio evadit dubia, ciusque exsistentia item evadit 
dubia; nempe iterum non ipsamet exsistentia legis in abstracto, sed 
eius obligandi vis in concreto, in casu particulari, hic et nunc. L. l. 
l. n. 63. 78. Et sic, licet certum sit votum emissum, et aliquando 
exsistens, si probabiliter ipsi satisfecisti, votum istud certum, qua ali- 
quando existens, evadit dubium, qua te obligans hic et nunc; et va- 
let illud: Lex dubia non obligat. Possessio sane eatenus ius praeva- 
lens constituit, quatenus is. qui possidet, ipsa possessione demonstra- 
tur vel saltem praesumitur dominus rei, quam possidet. Quomodo 
vero potest id vel demonstrari vel rationabiliter praesumi, quando 
vera Seu gravi probabilitate oppositum constat? Tunc enim vera et 
gravi constat probabilitate possessionem non esse legitimam, | quae 
unica est, quae ius praevalens constituere potest. Si enim solum pos- 
sessionis factum, sine legitimo titulo, saltem rationabiliter praesumpto, 
praevalens illud ius constitueret, iam omnes fures et latrones praeva- 
lenti possessionis iurc, alienam rem possent retinere.— Cf. 157. 4.*; 
lroplong Delia Prescrizioue c. 2. del Possesso a. 2228: D'Annib. 
ed. 4.* p. 1. n. 260. 268. 

Ipsum materiale possessionis facium, ius praevalens minime con- 
stituit in foro interiori, quoad ipsum ius dominii et proprietatis rei, 
sed tantum quoad probationem in exteriori foro, quae ab actore est 
contra possessorem instituenda, ob praedictam dominii praesumptio- 
nem. Praesumptio autem cedit veritati. Unde, si quis mala fide pos- 
sederit, vel per longissimum tempus, etiam sponte et sine actoris 
probatione et petitione, rem restituere debet. Ipse D' Annib. qui ed. 
4. p 1. n 264. seqq. possessionis regulam sequitur, n. 256. nota 5. 
asserit: « lustitia vetat damnum dare ei. qui est in certa possessione 
sui iuris. | Dixi, qui est in certa possessione sui iuris; nam, si ius 
alterius incertum est, vel melior erit conditio possidentis, vel saltem 
quia nullum ius certum alterius laeditur, nulla erit obligatio resti- 
tuendi b, Ecce quomodo ipse d'Annib. requirit certam et légitimant 

possessionem, ut reapse ea ius praevalens constituat. Ac ipsemet 
D'Annib. |l. c. n. 259. nota 18. asserit praeterea: « Scilicet certitudo 
contra veram probabilitatem non datur ». Quomodo igitur certa erit 
legis obligatio, si probabile est, quod iamdiu ea obligatio cessaverit ? 
Vide etiam ibid. n. 169. 181. 203. — Cf. 143. 

S. Alph. 1. 3. n. 112. par. Secundo vero ait: « Quando probabile 
est, quod obligatio legis nunquam inceperit, vel quod abolita sit, tunc ces- 
sat praesumptio pro lege, et possidet libertas ». Ecce, actum est de limi- 
tatione probabilismi per principium possessionis, quod, ex S. D. etiam, 
valorem non habet nisi ex praesumptione. S. D. duos casus indifferen- 
ter coniungit, quod lex, nunquam inceperit, vel quod abolita sit, et 
quando utrumque est probabile, ex S. D. legis obligatio non adest. — 
Itemque n. 290. dicit quod ad excusandum a lege sufficit probabilis con- 
suetudo. Ecce iterum nulla ratio habetur a S. D. de possessione le- 
gis. Et deinde distinguens inter dubium et probabilitatem bene om- 
nino ait: «quod in dubio de consuetudine possidet praeceptum, unde 
petenda est dispensatio ; secus, si probabile sit adesse consuetudinem ». 
— Cf. L. L. 3. n. 325., par. Infirmi, n. 483., 1. 4. n. 47. 

Ceterum D'Annibale possessionis legem in triplici asserit casu, 
nempe in dubio l.^ utrum restrictivam interpretationem recipiat, 2.^ 
utrum sit insta, 3."^ utrum cessaverit. P. 1. n. 262. Ac praecedenti 
n. 261. nota 30. et n. 263. nota 1. affirmat S. Alphonsum hac pos- 
sessionis regula perpetuo usum esse. — Porro ipse D'Annibale cit. 
n. 262. nota 35. inquit: « excepto 2." casu, in quo omnes conve- 
niunt, Cf. hic 157., in caeleris recedunt a regula nostra hi quoque qui 
eam profiteri videntur ». Et inter istos expresse citat et refert dum- 
taxat S. Alphonsum ! — Ac, dum laud, auctor id notat in Probabi- 
lismum, quod debeat exceptionibus uti, quibus non indiget sua pos- 
sessionis regula, 1. c. n. 266., ingenue deinde fatetur suam regulam 
perpetuam non esse, et pluribus, quos enumerat, casibus deficere, 
l. c. n. 269. nota 30. — Praetensae autem Probabilismi exceptiones, 
quando nempe non de sola actionis honestate, sed de fine absolute 
obtinendo, ac de obicctiva rei veritate agatur, l. c. n. 266., 256. 
nota 5., exceptiones revera non sunt. Cf. hic 120. — Quod item ait, 
l. c. n. 267., probabilistam cogi contradictoria respondere nullo pa- 
cto verum est, Cf. hic 128. Ac mirum sane est doctum theologum 
contradictionem invenisse cit. n. 267. quoad eundem illum casum, 
in quo ipse expresse paulo ante affirmaverat, nempe n. 263., licere 
sequi utramque probabilem contrariam opinionem. — Postremo as- 
serit n. 264. eam regulam possessionis meliori iure gaudere, n. 269. 

cam non solum quo ad rei veritatem tantum, sed et quoad praxim 
meliorem esse caeteris; sed seq. n. 270. immediate post affirmat li- 
cere sequi opiniones vere graviterque probabiles; et n. 263., postquam 
varia systemata exposuerit, et suam regulam etiam constituerit n. 262., 
unicuique, ait, liceat eligere quod magis arriserit. — Ad contradictio- 
nem  avertendam dici forte potest cl. D'Annibale eam possessionis 
regulam non pro casu verae probabilitatis, sed pro casu dubii inspe- 
xisse, quod insinuare satis videtur n. 269., et ita verum omnino est 
eam regulam communissime theologos docere, n. 268., et hoc sensu 
nos etiam eam admittimus, eamque diligenter explanamus, Cf. hic 
143. seqq. Et sane regula illa in dubio enuntiatur. 


122. Quaenam sit vis extrinsecae probabilitatis ? — Nullum du- 
bium, quod probabilitas extrinseca constituat opinionem vere et satis 
eraviter probabilem. « Aliquis parvae scientiae, ait S. Th. 2. 2. q. 4. 
a. 3. magis certificatur de eo, quod audit ab aliquo scientifico, quam 
de eo, quod sibi secundum suam rationem videtur ». Probabilitas haec 
ideo valet, quia non censetur quis loqui sine gravi fundamento. L. l. 
|l. n. 79. Hinc, si quis non sistit in sola auctoritate, sed fundamentum 
hoc expendit, probabilitas tunc extrinseca in intrinsecam resolvitur. 
Aliquando vero extrinseca haec probabilitas ipsam intrinsecam proba- 
bilitatem constituit, nempe cum agatur de re, quae valde pendet ab 
aestimatione sapientum, L. 1. 3. n. 1032., de re scilicet potius facti, 
quam iuris, e. g., quaenam sit materia gravis in horis canonicis, in 
ieiunio, etc. 

Opinio extrinsece probabilis designari solet per opinionem com- 
munem, communiorem, communissimam. De his haec Sanchez de Matr. 
l. 3. d 44 n. 3., unde indicium quis ferre potest de opinione com- 
muni. communiori, etc.: « Non dicitur communis opinio, quae plures 
dd eam asserentes habet, nulla disputatione praemissa, sed perfun- 
ctorie. et ut aiunt per transennam illam sequentes... Quare optime 
Navarr. ait communiorem existimare opinionem, approbatam a sex 
dd. ex professo rem  tractantibus, quam a. 50., sola fere priorum 
auctoritate ductis. Quibus adde loann. Lupum... dicentem, non esse 
credendum dd quantumcumque doctrina polleant, dum carent funda- 
mento ». — La-Croix | 1. n. 164 165. Muzzarelh Dissert, de Re- 
gul mor. opin. Romae 1806 pag. 21. seqq.; E. M. 122. 131. 


123. Nota: A communi theologorum sententia « non est in re 
practica facile discedendum ». Lugo de lust, et iur. d. 16. m. 100. 
Hoc tamen non est nimis scrupulose accipiendum, et multo minus 

extendendum. Hinc S. Alph. non dubitat affirmare, se « a multorum 
graviumque auctorum sententiis recessisse », l. 3. n. 547., et ib. in- 
ferius ait: « Ubi ratio me convicit, non renui auctoribus pluribus 
contraire ». Cf. etiam 1 6. n. 257. 427., ubi S. D. vel a commu- 
nissima discedit sententia. Enimvero non ideo sententia aliqua est pro- 
babilis, quod doceatur a pluribus auctoribus, si gravem ipsi non affe- 


rant rationem. La-Croix n. 136. seqq.; L. 1. 6. n. 657. 


124. Resolves: A conscientia speculative probabili, ad conscien- 
tiam practice certam gradum ergo facimus sequenti ratiocinio. Quod 
nulla certa lege vetitum est, licet. Atqui talis vel talis actio, quae 
vere probabiliter nulla prohibetur lege, eo ipso nulla certa lege ve- 
tita est. Ergo talis actio licet. Cum maior et minor huius syllogismi 
certa sit, conclusio et ipsa certa erit. Atque hinc iterum patet ex- 
cludi omnino a probabilismo opinionem et renuiter et dubie proba- 
bilem. Conclusio autem indicium seu dictamen conscientiae continet. 
— ]dem transitus fieri potest vi alterius ratiocini. Qui agit secun- 
dum quod prudentia dictat, agit honeste. Atqui ille qui agit secun- 
dum hanc vel illam opinionem probabilem agit secundum dictamen 
prudentiae. Ergo, qui agit secundum hanc vel illam opinionem pro- 
babilem agit honeste. Cum iterum maior et minor huius syllogismi 
certae sint, conclusio etiam certa erit. — L. |l 1. n. 67. 68. 69. 
54.; Muzzarellh Dissert, de Regul. mor. opin. Romae 1807. pag. 
30. seq. 


12 ). /ZZ ad probabilitatem alicuius sententiae sufficiat auctoritas 
unius doctoris? — R. Negative, ordinarie loquendo. Ratio, quia si 
est alicuius antiqui, et fuit ab omnibus deserta, hoc ipso ordinarie 
caret sufficienti fundamento. Si vero est alicuius recentioris, vel iste 
gravem affert rationem, vel non. Si l.um, eius sententia ordinarie tra- 
ditur etiam ab alis. Si 2."®, nequit suam opinionem reddere aliis 
probabilem, cum nullam ad id afferat sufficientem rationem. Ordina- 
rie loquendo, nam si gravis aliquis auctor quaestionem aliquam per- 
tractat, quam ali non tractarunt, et gravem afferat rationem, vel si 
sententiam sustineat contra communem opinionem, sed nova aliqua 
ratione, aliis incognita, eam sustineat; nihil impedit, quominus suam 
opinionem vel solus probabilem reddat, sed mox ei alii plures adhae- 
rebunt, si publice ea doctrina diffundatur. Et sic « notant Salm., etc. 
sufficere dictum eximii doctoris etiam moderni asserentis legem abro- 
gatam esse, ut a lege deobligemur ». L. 1. 1. n. 107. Et sane S. Se- 
des expresse declaravit non esse inquietandum  confessarium, qui se- 

quitur doctrinam S. Alphonsi propter solam eius auctoritatem, quin 
eius perpenderit rationes. S. Poenit. 5. Iui. 1831., E. M. 131. 


126. Nota: Pr. 27. d. ab Alexandro VII: «S1 liber sit alicuius 
iunioris et moderni, debet opinio censeri probabilis, dum non constet 
reiectam esse a Sede Apostolica tanquam improbabilem », iure om- 
nino damnata est, quia propositio generalis est, et de auctore quo- 
cumque etiam humilis notae intelligi potest, et opinionem probabilem 


affirmat eo ipso quod non constet reiectam esse a Sede Apostolica, 
tanquam improbabilem. E. M. 


127. An detur opinio speculative, 
R. Negative, per se loquendo ; 


non practice probabilis? — 
semper enim fieri potest ratiocinium 
supra constitutum, n. 124., si opinio in se, seu speculative, vere pro- 
babilis est; quo ad ipsam conscientiam practicam progrediamur. — 
R. Affirmative, per accidens, si nempe cum in usum deducatur ea 
opinio, adest semper vel fere semper extrinseca quaedam circumstan- 
tia, quae illicitum reddat usum talis opinionis, e. g., periculum lap- 
sus, scandali, hallucinationis, etc. — Pignat. Cons. Can. t. 8. cons. 


15.; Lugo Resp. Mor. l|. 1. d. 26. n. 3., de lust, et lur. d. 10. n. 
165. 189. 


128. An licite quis sequi in praxi possit diversas opiniones pro- 
babiles sibi favorabiles, licet inter se oppositae illae sint? 


prohibetur uti modo una opinione probabili, 


— Nemo 


modo contraria etiam 
probabili. Nam, si tibi licet alteram sequi, mihi alteram, 


utramque 
utrique etiam licebit sequi; minime enim eo quod una quis usus fue- 
rt, altera probabilis ac tuta esse desinit. — In una eademque re 


non licet sectari opinionem probabilem qua prodest; qua vero nocet 
non eam, sed contrariam sequi. Nam, ut patet, 
est. 


aperta contradictio 
Et sic, e. g., cum ali affirment testamentum legalibus formali- 


tatibus destitutum esse validum, alii negent; illicite ageret, qui ob 
hanc duplicem opinionem vellet sibi haereditatem acquirere ex testa- 
mento minus solemni, et nollet ex eodem legata praestare. — Non 
licet duplici simul probabilitate uti non existentiae duplicis praecepti, 
cum certa est alterutrius transgressio. Et sic, e. g., urget hodie lex 
abstinentiae, volo cras ad communionem accedere, probabile autem 


est mediam noctem esse iam éelapsam, probabile etiam oppositum, 
non licet certe manducare carnem et simul ad 
accedere. — Elbel de Act. hum. 190. seqq. 


sacram communionem 


12^. An expediat rigidiores opiniones benignioribus praeferre. — 

« Ubi agitur de removendo  poenitente a periculo peccati formalis, 
confessarius debet, generaliter loquendo, et in quantum Christiana 
prudentia suggerit, benignis opinionibus uti; ubi vero opiniones be- 
nignae proximius reddunt periculum formalis peccati, prout sunt non- 
nullae auctorum opiniones, v. g., quoad vitandas occasiones proximas, 
et aliae id genus; tunc semper expedit, ut confessarius utatur, immo 
dico, quod ipse, ut medicus animarum, tenetur uti opinionibus tutio- 
ribus, quae poenitentes ad se servandos in statu gratiae conducunt ». 
L. L. 1. n. 87., I. 3. n. 547. — Ubi poenitens paratus sit sequi di- 
ctamen confessarii, quodcumque fuerit, tunc « spectat ad prudentiam 
confessarii perpendere, utrum tutioris vel minus tutae sententiae usus 
suo poenitenti sit profuturus... quia licet id per se sit tutius et per- 
fectius, tamen periculosius erit pluribus imponere obligationem ope- 
randi semper secundum rigidiores sententias ». L. l|. 6. n. 605. — 
Generatim in praxi, confessarius potius, quoad fieri potest debet esse 
benignus, quam rigidus cum  poenitentibus. L. 1. c. Id. et PP. et 
ThTh. auctoritate constat, quos citatos habes ap. S. Alph. 1. c. et 
l. l. n. 86. par. Ego, et n. 89. vers. fin. Praeterea res, H. A. tr. I. 
n. 79. 


130. An confessarius scire debeat omnes opiniones probabiles ? — 
« Non est obligandus confessarius ad notitiam omnium opinionum 
probabilium, sed ad eam scientiam, quam mediocriter docti commu- 
niter habent; sicut advocatus, index, medicus, aut artifices etiam non 
obligantur ad summam et exquisitam scientiam et peritiam in sua 
professione, sed ad mediocrem iuxta gradum sui muneris et conditio- 
nis... Sic poenitens a confessario obvio non debet exigere nisi noti- 
tiam communem de peccatis communibus et communibus etiam opi- 
nionibus; si vero subtiliora remedia desideret, adeat confessarium do- 
ctiorem ». Lugo Resp. Mor. 1. 1. d. 26. n. 2. 


IV. — DE DOCTRINA S. ALPHONSI 
CIRCA PROBABILISMUM 


131. Cum maxima sit in re morali auctoritas S. Alphonsi, et 
recentiores plures negent, S. D. stare pro probabilismo simpliciter 
tali; sed aequiprobabilismum docere affirment, probabilismum vero 
tanquam doctrinam laxam reficere; hinc speciatim hic movemus quae- 
stionem de mente sancti Doctoris, quamvis in praecedenti articulo fere 

constanter usi simus ipsius sententiis et etiam verbis ad probabilismi 
doctrinam constabiliendam. — E. M. 

Ne dubium hac in re sit, et fideliter mentem S. D. exponamus, 
eius doctrinam desumimus ex tr. de Conse, in eius Op. H. A., quod 
ipse ibidem n. 79. declarat se morti proximum scripsisse. Porro haec 
habentur n. 33. 77. « Tertia quae nostra est sententia dicit, quod 
quum opinio quae libertati favet est aeque probabilis, atque opinio 
quae legi favet, sine dubio et licite sequi potest... Hic opus est, ut 
ego quid circa meum systema moneam, quod est omnino monendum, 
et est, quod cum dubitatur, an opinio legi favens sit aeque probabi- 
lis aut parum probabilior, tunc locum habet idem principium quod 
lex dubia non obligat; tali enim casu, ipsa lex non desinit esse stri- 
de dubia; nam tunc, quamvis aliqua pro lege maior adesset proba- 
bilitas, cum dubitatur, an haec maior probabilitas adsit vel ne, prae- 
ponderantia erit tam levis et minima, ut nihil facienda sit prae illo 
effato communiter ab ipsis adversariis admisso, quod parum pro ni- 
hilo reputatur. Secus autem esset ; quando excessus esset evidens, at- 
que certus, quia tunc opinio legi favens erit certe et multum pro- 
babilior; ideoque tunc, uti a principio dictum fuit, lex est iam 
moraliter promulgata, ideoque obligat, et est procul dubio obser- 


vanda ». 


132. Duo hic sunt investiganda : Primum est, quid S. Alph. in- 
telligat per opinionem evidenter et certe multo probabiliorem. S1 enim 
intelligit opinionem vere et proprie probabilem, contra nos est; si 
vero intelligit opinionem, quae probabilitatis limites praetergrediatur, 
et certitudinem attingat, pro nobis erit. .Uterum est, quid iterum in- 
tclligat S. D. per opinionem aeque probabilem aut parum probabilio- 
rem, Si enim illud parum probabilior denotat tenuem excessum pro- 
babilitatis, prout a maiori distinguitur. excessu verae probabilitatis, 
iterum S 1). contra nos est: si vero denotet simpliciter excessum 
probabilitatis, S. D. pro nobis erit. 


133. .Id primum quod attinet, S. Doctor semet refert ab ea, 
quae in principio dicta fuere. Haec in principio, n. 31., habentur : 
« Utrum autem liceat cum opinione probabili operari, tres adsunt 
sententiae, prima quarum est ut possit quis licite sequi opinionem 
etiam minus probabilem pro libertate, licet opinio pro lege sit certe 
probabilior Hanc s«.-ntentiam claps, saeculi auctores quasi communiter 
lenuert sed nos dicimus eam esse laxam et licite amplecti non posse- 
Ratio est quia quando opinio pro lege est certe probabilior ; tunc lex 

non est amplius dubio stricto dubia, uti accidit, quemadmodum postea 
explicamus, cum opiniones tam pro lege, quam pro libertate sunt ae- 
que probabiles: sed est moraliter certa, quum habeat pro se funda- 
mentum certum, quod vera sit, ubi e contrario Opinio minus proba- 
bilis, quae favet libertati, tale habet fundamentum, ut vera non sit, 
ut remaneat tenuiter, sive saltem dubie probabilis, prae opinione tu- 
tiore, ideoque non est prudentia, sed imprudentia eam velle sequi. 
Quum enim intellectui certe appareat, quod veritas stet magis pro 
lege quam pro libertate; tunc voluntas nequit prudenter et sine culpa 
partem minus tutam sequi: tunc enim non operaretur ex proprio in- 
dicio, seu propria credulitate, sed quodam ex conatu, quem sua vo- 
luntate faciet intellectui, removendo illum ab ea parte, quae ei verior 
videtur, eumque deflectendo in illam partem, quae non solum videtur 
ei non vera, sed ne demonstrat quidem certum habere fundamentum, 
quod possit esse vera ». 

lam vero ex his aperte constat, S. D. per opinionem certe pro- 
babiliorem intelligere reapse opinionem moraliter certam. Ait enim, 
quod tunc lex 1.^ non sit dubia dubio stricto, sed est moraliter certa; 
2^ quod eadem lex tunc habeat pro se fundamentum certum | quod 


3.? iterum, quod dicta lex non habeat contra se nisi opi- 
4." quod 


vera sit; 
nionem, quae tale habet fundamentum, ut vera non sit; 
opinio minus probabilis opposita legi sit tenuiter vel dubie probabilis; 
ita ut imprudentia sit eam velle sequi, quaeque non solum videtur 
non vera, sed ne démontrát quidem certum habere fundamentum, 
quod possit esse vera. — Porro opinio tenuiter probabilis non est 
opinio vere probabilis; idque tradit idem S. Alph. n. 65.: « tenuis 
probabilitas non est probabilitas vera, sed est, tantum quaedam falsa, 
seu vana probabilitatis species ». Opinio item, dubie probabilis non 
est vere et proprie probabilis, quam nos contendimus licitum esse 
sequi, etiam in concursu probabilioris. Si enim dubie probabilis est, 
dubie probabilitats naturam participat, adcoque prop)ie loquendo 
probabilis non est. Et sane opinio vere et proprie probabilis definitur 
ab eod. S. Alph., l.c. n. 21., « illa quae gravi aliquo innititur fun- 
damento, apta ad hominis prudentis assensum  inclinandum ». Opinio 
ergo dubie probabilis erit opinio, quae habet fundamentum dubie 
grave, adeoque non meretur assensum viri prudentis, qui periculo 
exponeretur imprudenter agendi. « Dubie probabilis, ait S. Alph. 1. c. 
n. 65. quam nemo sequi potest, sed si ea non est probabilis, habet 
tantum prudentem aliquam rationem, quod vera sit... dubie probabilis 
aliquam prudentem rationem, licet non omnino stabilem, habet, quod 

sit probabilis » — Atque hinc patet, quod opinio illa, quam velle 
sequi imprudentia est, quaeque non solum videtur non vera, sed ne 
demonstrat quidem certum habere fundamentum, quod possit esse vera, 
opinio vere et proprie probabilis non est. Si igitur opinio minus pro- 
babilis opposita certe probabiliori, vere et proprie probabilis non est, 
Opinio certe probabilior intra probabilitaus limites minime subsistit, 
sed certitudinem iam attingit. 

Idem confirmatur ex Dissertatione, inserta in Op. Mor. 1. 1. n. 55. 
editionis sextae et septimae, et relata in edit. P. Gaudé p. 25. uti 
commentario doctrinae S. Alphonsi in textu, et in edit. Taurin, a. 1846., 
ubi ita explicat illud certe probabilior, « Dixi, ait, certe probabilior, 
quia dum opinio pro lege est certe et sine ulla haesitatione probabi- 
lior, tunc opinio illa non potest esse nisi notabiliter probabilior. Et 
eo casu opinio tutior non erit iam dubia (intellige de dubio stricte 
sumpto... Cf. hic 138.), sed est moraliter aut quasi moraliter certa: 
saltem nequit dici amplius stricte dubia, cum pro se habet certum 
fundamentum quod sit vera. Unde tunc fit, quod opinio minus tuta, 
quae certo fundamento caret, remaneat aut tenuiter, aut saltem dubie 
probabilis respectu tutioris; adeoque non est prudentia, sed impru- 
dentia velle eam amplecti », etc. — Nota primum quod ex S. D. si 
opinio est certe probabilior est notabiliter probabilior, quia parvus 
excessus, vel non percipitur ab intellectu, vel non percipitur sine for- 
midine errandi. Unde, si opinio est certe probabilior est etiam nota- 
biliter probabilior. — Nota deinde quoad illud, quasi moraliter certa, 
quod S. Doctori hac in re, ubi agitur de morali quadam  exsistima- 
tione, parum pro nihilo reputatur. lnsuper S. D. non de quavis lo- 
quitur probabilitate, sed de ea quae intellectui certe apparet, et de 
eo loquitur, qui si ab hac probabilitate discederet, a proprio iudicio 
per quemdam conatum voluntatis discederet, €t contra suam ageret 
conscientiam; cui proinde illud aptat Apostoli ad Rom. 14., 23. Quod 
non est QV fide peccatum est. Ibid, et II. A. tr. 1. n. 31. 

Postremo S. D. eam sententiam appellat /axam, quae etiam minus 
probabilem pro libertate tuetur sine ulla distinctione, quae nempe ali- 
quod habet tantum fundamentum rationis et auctoritatis, et ideo di- 
sünxit dicendo, quod non potest quis sequi opinionem hanc minus 
tutam, quando est magna et certa praeponderantia pro tutiori. Apolog. 
cont. il P. Patuzzi an. 1765. Atqui vera probabilismi doctrina, quam 
sequimur non quamlibet sententiam probabilem indistincte | defendit, 
sed certo et gravite) probabilem, quae sola vere probabilis est. Item- 
que S D. eam doctrinam /axam appellat, quam auctores elapsi sae- 

culi quasi communiter tradiderunt, altera nempe illius saeculi parte, 
qua plures probabilistarum laxae opiniones damnatae a S. Sede fue- 
runt; sed certe non Sanchez, Suarez, Lessius, Palaus, Laymann, 
Lugo, Pallavicini aliique quam plures, quos ipse S. Alph. non solum 
in suis Operibus Moralibus, sed in illa ipsa Dissertatione de suo Mo- 
rali systemate probat et laudat pro sua opinione. Hanc ipse defendit, 
et repetitis vicibus propugnat, non contra frobabilistas, sed contra 
rigidos tutiorislas, eamque affirmat serie mullorum annorum sine 
dubio communem fuisse apud omnes. Breve Dissertaz. delPuso mode- 
rato dellOpin. Probab. Napoli 1762. pag. 48., Op. Mor. |. 1. n. 59. 
68.-73. 84. 


134, Ad alterum quod spectat, evidens res est, quod, si S. D. per 
opinionem multo probabiliorem intelligit opinionem moraliter certam, 
vel quasi moraliter certam contra tenuem vel dubiam probabilitatem, per 
opinionem parum probabiliorem intelligit simpliciter excessum merae 
probabilitatis. Secus enim ipse S. Doctor non posset certe admittere 
posse aliquando opinionem probabilem, suam retinere probabilitatem, 
et eam quempiam posse sequi, quamvis opposita sit notabiliter pro- 
babilior, ut pluries ipsemet revera admittit. Cf. Comment, de Conse, 
et de Probabilismo n. 104. seqq. Si autem quaeratur, cur S. D. tunc 
designet istum excessum, inquiens, parum probabiliorem, et non sim- 
pliciter dicens, probabiliorem ; ratio est, quia S. D. rem considerat 
potius practice, quam speculative, attenta natura rei et principiorum, 
nec non rigore verborum, et ita distinguit inter parvum et notabilem 
excessum  probabilitatis. Notabilis excessus, vere talis, probabilitatis 
habetur, cum est evidens atque certus, et tunc ex S. D. probabilitas 
ad certitudinem pertingit. Et ita quidem est, saltem practice et regu- 
lariter loquendo; talis enim probabilitas, saltem practice confunditur 
cum morali certitudine, quae latiori quodam sensu certitudo est. 

Et re quidem vera, loquitur S. D. de multo maiori probabilitate 
certe et evidenter tali. Certe et evidenter cui ? non soli opinanti certe, 
cum omnes bene sciant, quod una eademque opinio uni minus pro- 
babilis alteri magis probabilis appareat, immo etiam eidem in diversis 
circumstantiis; sed omnibus, seu communi sapientum indicio. Et reapse 
si propositio est multo probabilior certe et evidenter omnibus, seu com- 
muni indicio sapientum, iam revera est, practice loquendo, moraliter 
certa. In rebus enim agendis et probabilissimis et probabilioribus opi- 
nionibus saepe utimur quasi veris, et quasi moraliter certis, cum maior 
haberi non possit certitudo. Omnis alius excessus licet forte notabilis 

sit, si tamen non est ita evidens et certus, reapse notabilis proprie 
dici non potest, quum tunc dubitetur de tali excessu notabili, et pro- 
positio, quae uni videtur multo probabilior alteri forte, immo forte 
etiam eidem, re melius perpensa, ut ipsemet S. Alph. fatetur de se 
ipso, l. 1. n. 86., H. A. tr. 1. n. 78., multo minus probabilis apparet. 
Si igitur probabilitats excessus iste notabilis Sit ita evidens et certus, 
tunc iam ad certitudinem pertingit, et iure merito opposita esse non 
potest, nisi tenuiter vel dubie probabilis. Si autem licet notabilis, ita 
evidens et certus tamen non sit, iste excessus reapse quoad nos tan- 
quam notabilis haberi non potest, sed manet intra limites aeque pro- 
babilitatis vel parunt maioris probabilitatis. Sane, si opinanti ipsi soli 
sententia videatur notabiliter probabilior, vel si quoad eam doctores 
in varias concedunt opiniones, potestne prudenter haberi ea sententia 
ut certe et evidenter probabilior? Certe, non. Unde iterum constat, 
per illum parunt maiorem excessum S. D. intelligere reapse exces- 
sum simpliciter probabilitatis. 

Non soli opinanti. « Talis apparentia (maioris probabilitatis), ait 
S. D., nequit regulam certam operandi constituere, dum multipliciter 
fallere potest. Non enim raro aliqua opinio, quae alicui probabilior 
apparebit, alicui minus probabilis apparebit: imo  sibimetipsi opi- 
nio, quae heri minus probabilis erat, hodie probabilior apparebit ». 
Illa igitur opinio, quae alicui probabilior apparet, non potest esse 
vera regula agendi, quia « lex esset particularis pro eo tantum, cui 
illa opinio. probabilior apparet. Sed hoc utique esset contra naturam 
legis, quae ad commune bonum debet esse necessario universalis, et 
ttniversim proposita, ne populus, qui ad illam observandam tenetur 
saepius divisus sit et perplexus circa veritatem amplectendam ; dum 
quisque condonator aut confessarius ex opinionum diversitate iuxla 
suum sensum saepe fideles instrueret ». Nec valet dicere, quod sequendo 
benignam sententiam (scilicet probabilem etiam in concursu probabilio- 
ris pro lege] etiam difformitas intercedere potest, cum eadem opinio 
alicui probabilis videri possit, alteri improbabilis. Non negatur hoc 
accidere posse; sed semper verum erit, quod, cum aliqua opinio 
poll-t solida probabilitate, et certo gravi nititur fundamento, ipsa 
apud maximam partem sapientum probabilis existimabitur. Idque iam 
satis erit ad conservandam universalem | uniformitatem | observantiae 
legis, non obstante quod apud aliquem particularem illa non sit 
probabilis, id enim quod raro accidit, universalem | conforniitatem 
non aufert. Hoc tamen non evenit circa aestimationem | opinionum 


probabiliorum, quia cum maior vel minor probabilitas pendeat a 

moralibus motivis, nempe a iudicio et ponderatione rationum, quas 
ali deducunt ex uno principio, ali ex alio, non raro, sed com- 
muniter accidit, quod quae uni est validior, alteri debilior appareat... 
Quod autem fiamus certi quod aliqua opinio... sit vere probabilior 
vel habeat requisitam praeponderantium, hoc est moraliter impos- 
sibile. Vel enim praeponderantia illa est parva; er quis securus erit 
opinionem esse vere probabiliorem ? Cum enim excessus sit modicus 
difficile potest certo percipi. Aur praeponderantia est magna: et quis 
indicare poterii eam pertingere ad sufficientem mensuram, ita ut op- 
posita iudicetur falsa, aut tenuiter probabilis ? Et sic semper 
cum dubio practico agere deberemus. — Vel teneor sequi probabi- 
liores in se, et tunc quando sciam, quae opinio sit vere probabilior 
tot in casibus, ubi graves occurrunt rationes et auctoritates hinc inde 
oppositae ? Vel probabiliores mihi, et angustiae augerentur, nam 
saepe mihi oporteret indicare meam opinionem esse probabilem con- 
tra aliam plurium sapientum sententiam ; et tunc quis me tutum red- 
det quod mea opinio sil certo probabilior, et notabilior, cum illa 
notabili praeponderantia, quam aliqui ex adversariis requiruntd Quo- 
modo certus fiam, quod ipsae rationes oppositas bene intellexerim et 
bene solverim ? quod dictamen conscientiae, quod mihi formavi, sit 
satis certum ac tutum ? quod hallucinatus non fuerim a proprio sensu, 
ita ut si errem, error meus sit vere invincibilis et inculpabilis ? » 
S. Alph. Dissert, ann. 1755. n. 3. 17. 42. 43. 48. 50. 

Ac si quaeratur, cur S. D. hanc fecerit distinctionem inter pa- 
rum probabiliorem, et notabiliter, multum, evidenter, certe probabilio- 
rem, ratio est quia S. D., ut constat ex 1l. c. H. A. n. 31., et ex 
Apolog. contra Patuzzi 1762., opponere se volebat illis probabilistis, 
qui probabilismum extendebant etiam ad tenuem et dubiam probabi- 
litatem, adeoque contendebant, licitum esse agere, cum adest quaelibet 
ratio apparens, sed non firma, aut auctoritas. Hinc ex opposito sta- 
tuit S. D., quod debet tunc quis sequi opinionem certe, evidenter, 
notabiliter, mullo probabiliorem, quae ut patet, comparatione, tenuiter, 
vel dubie probabilis, iure merito dicitur a S. D. moraliter certa. Cum 
igitur S. Alph. designaverit talem opinionem in comparatione dubie 
et tenuiter probabilis per notabiliter probabiliorem, reliquum erat, ut 
quamcumque aliam  probabiliorem opinionem in comparatione vere 
probabilis designaret per pai um probabiliorem. Cf. Breve Dissertaz. etc. 
supra cit. in fine n. 133. pag. 51., Op. Mor. edit. Rom. a. 1757. 


L l. n. 33. 
Ecce verba S. D. in Apologia anni 1765.: « Ego non contendi 


110 IV. - DE DOCTRINA S. ALPHONSI CIRCA PROBABILISMUM 


nec contendo nova systemata condere, et bene novi nullum proba- 
bilistam solidae doctrinae ut licitum tradere usum opinionis tenuiter 
vel dubie probabilis. Sed quia multi probabilistae sine distinctione di- 
cunt licere sequi opinionem minus probabilem, quando illa aliquod 
fundamentum habet ex ratione sive ex auctoritate, idcirco volui distin- 
guere, statuendo quod non licet sequi opinionem minus tutam, quando 
notabilis et certus est excessus probabilitatis pro tutiore, quia tunc 


opinio minus tuta non potest dici certo probabilis ». 


135. Omisso tractatu de Conscientia, in Opere cui tit. H. A., et 
morali Dissertatione de hac re inserta in Theol. Mor., si consulimus 
haec ipsa opera S. Doctoris, videbimus profecto S. D. maxima cum 
diligentia persequi non solum opiniones communiores et probabiliores, 
sed etiam minus et multo minus probabiles et communes. Cf. e. g., 
l. 3. n. 404., ubi postquam S. D. dixerit longe sibi probabiliorem 
negativam dicit salis probabilem | affirmativam. Et ib. n. 649. ait: 
« Ilaec secunda sententia mihi certo et longe probabilior videtur. An 
autem prima sit probabilis... ego ipsam nec probabilem, nec impro- 
babilem dicere audeo ». Quare S. D. existimat posse dari opinionem 
probabilem, cuius opposita sit alicui certo et longe probabilior. Cf. 
|. 6. n. 868. dub. 3., 1. 3. n. 293., n. 520. q. 4., n. 547. par. Cete- 
rum, n. 529., n. 700. q. IL, ubi S. D. postquam in quaestione qua- 
dam de iustitia primam sententiam dixerit. communiorem, et quidem 
valde probabilem, de secunda sententia vero valde modeste eam sua 
probabilitate non carere, quam  probabilitatem late et diligenter de- 
monstrare aggreditur; tandem obiectionem resolvens, hanc ad praxim 
deservire aperte affirmat; ait enim: « Haec enim est probabilitas iu- 
ris.., qua debitor bene uti potest ». Cf. etiam hic n. 136. 

Si quis igitur adhuc contendere velit, S. Alph. systema aliud 
speculative propugnare, a vero probabilismo diversum, is profecto fa- 
teri debet practice S. Alphonsum verum esse probabilistam. Et sane, 
si, ut teneamur sequi opinionem probabiliorem ex systemate S. Alph., 
iste maioris probabilitatis excessus esse debet communiter evidens at- 
que certus, H. A. tr. l. n. 77., vix unam vel aliam forte reperies 
talem opinionem in re morali, cum. ut iam observavimus, ubi agitur 
de probabilitate, valde diversa sint gravissimorum theologorum iudicia 
adeoque excessus tunc tanquam evidens et certus prudenter haberi 
non potest. Immo, ut observat Ithur. Cas. 44. n. 5., « vix quaestio 
ulla inter dd. agitatur, in qua non sint et probabilistae, qui contra 
probabilistes alios rigidiorem, et probabilioristac. qui contra probabiliori- 

stas alios benigniorem sententiam amplectantur ». — L. 1. 3. n. 293. 
n. 930. d. 1. 

Doctrina ergo, quam uti /axant habet S. Alph., non est verus 
probabilismus, qui sistit intra limites verae, propriacqueprobabilitatis ; 
sed ille est probabilismus, qui hos limites praetergreditur, et se ex- 
tendit usque ad tenuem, et dubiam  probabilitatem. Hinc. S. D. ab- 
solute eam doctrinam non dicit communiter teneri, sed quasi commu- 
niter ab auctoribus elapsi saeculi; a pluribus enim reapse tunc tene- 
batur; sed perperam omnino confunderetur cum doctrina veri proba- 
bilismi, vere communiter, inimo communissime tradita. Unde hanc 
communissimam et probabilissimam appellavit idem S. Alph. Dissert, 
de Usu moder, opin. probab. 1755., quae per duo fere saecula la- 
bores tot sapientum exhausit, quae si fuisset falsa, Ecclesia eam non 
tolerasse/. 

Ac, si ita quidem se res non habeat, ubinam, est systema illud 
morale, quo in Ecclesia Catholica catholice defendi a Clem. XIII. a. 
1791]. ipsimet S. Alphonso responsum est? |. 1. n. 84. 85. pag. 66. 
ed. P. Gaudé. Etenim ante S. Alphonsum inter verum probabilismum 
et tutüiorismum seu probabiliorismum nihil fuit medium ; neque tunc 
aequiprobabilismus etiam inter moralia systemata recensebatur. Atqui 
S. D. perpetuo tutiorismum seu jprobabiliorismum refutavit. Atqui 
S. D. asserit se nonnisi communem tradere doctrinam, 1. 1. n. 59.84. 
Atqui S. D. perpetuo docuit: Ut non sit peccatum grave, sufficit, ut 
vera probabilitas habeatur, intelligo illam, quae fundamento non tenui 
nititur, etc., 1. 3. post n. 139. Epist. Resp. Quare statim notare est, 
rarissime S. D. hanc adhibere notam, certe, notabiliter probabilior, etc., 
quod ipsae Vindic. Alph., Append. 1. Clavis Operum, etc., notarunt; 
quod quidem valde mirum esset, si tam parum practicum fuisset ipsi 
S. Doctori suum systema. Nihil e contra frequentius et clarius fuisset 
exprimendum in singulis quaestionibus. S. Doctor non verum et pro- 
prium respuit Probabilismum, sed Probabilismum latum, extensum 
nempe usque ad tenuem probabilitatem, quem profecto Ecclesia non 
toleravit. Cf. 136. 


136. An tanquam probabiles S. Alphonso habeantur opiniones 
omnes quas S. D. refert, et expresse non reiicit, licet neque expresse 
approbet? — De hac re ita S. Alph. ipsemet declarat mentem suam: 
« Medullam Hermanni Busembaum jpraemittendam censui, non iam 
ut omnes ipsius auctoris opiniones approbarem, sed tantum, ut eius- 
dem methodum sequerer, quae inter aliorum doctorum methodos ad 

res morales exponendas valde accommodata mihi visa fuit... Ceterum, 
benigne lector, te admonitum volo, ne existimes me opiniones illas 
approbare, ex eo quod non reprobem; eas enim quandoque fideliter 
exponam cum suis rationibus, et patronis, ut alii pro sua prudentia, 
cuius ponderis sint, adiudicent. Deinde advertas, quod cum aliquam 
opinionem veriorem dico, tunc contrariam non habeo ut probabilem, 
etsi non expresse ut improbabilem damnem. Insuper quando unam ex 
sententiis probabiliorem appello, nullo iudicio dato de probabilitate 
alterius, aut utor hoc verbo, non audeo damnare, non propterea in- 
telligo eam probabilem dicere, sed iudicio prudentiorum remittere ». 
Monit. auct. ad lect. init, operis. Et iterum 1. 5. n. 76.: « Et hic 
rursus repeto, id quod sub initio protestatus sum, nempe quod, cum 
aliquam opinionem unice probabiliorem appello, non ideo contrariam 
dicere probabilem intelligo. Sicut pariter, cum dico de aliqua opinione 
non audeo damnare; sive inprobabilem dicere, non ideo admitto ut 
probabilem; sed de eius probabilitate dubito. Item, cum aliquam sen- 
tentiam veriorem voco, intelligo oppositam non solida probabilitate 
mihi pollere, licet omnino non reprobem ». 

Attamen negari nullo pacto potest, reapse a S. D. implicite sal- 
tem ut sat probabiles haberi opiniones quasdam, quas non solum re- 
fert, sed et earum rationes expendit, cisque robur ipsemet addere 
videtur, si graves recensens theologos inquiat, e. g,, Salm. probabi- 
lem censent, etc., vel addat in fine, immo Pal. dicit, Lugo addit., 
advertit, etc. Ut sat probabiles etiam habet S. D. opiniones quas 


non improbabiles dicit, |l. 3. n. 1012. — E. M; A. S. S. v. 1. p. 
467. seqq. 


136?" Nota: luramentum sequendi doctrinam S. Thomae non 
obstat doctrinae sequendae et tradendae S. Alphonsi M. de Ligorio. 
S. Poenit. 13. Dec. 1855. E. M. 131. 

137. Quid conscientia dubia? — Dubium est suspensio assensus 
circa obiectum apprehensum; non solum quoad actus specificationem, 
verum etiam quoad ipsum actum exercitium, quia nimirum non habe- 
tur sufficiens ratio pro alterutra parte. Quare conscientia dubia ea est, 
quae haeret suspensa circa actionis honestatem, in neutram partem 
inclinans. Conscientia haec, cum indicium non involvat conscientia 

proprie non est, sccl potius defectus conscientiae; conscientia enim 
indicium, non suspensio indicii est. Attamen M haec indici suspensio 
conscientia vocatur, quatenus cum hac iudicii suspensione saepe de 
facto agimus. Huiusmodi dubium coniungi potest cum iudicio reflexo 
de insufficientia motivi seu rationis ad assentiendum, et tunc huius- 
modi indicium magis proprie conscientia dubia appellatur. — L. 1. 
l. n. 20; Suarez tr. 3. d. 12. s. 5. 


138. Quotuplcx conscientia dubia? — « Dubium dividitur in ne- 
gativum et positivum. Negativum est, quando ex neutra parte occur- 
runt rationes probabiles. Positivum est, quando pro utraque parte vel 
saltem pro una adest grave motivum sufficiens ad formandam con- 
scientiam probabilem, licet cum formidine de opposito; ideo dubium 
positivum fere semper coincidit cum opinione probabili ». L. 1. 1. 
n. 20. Dubium item aliud est strictum aliud latum. Strictum du- 
bium habetur, quando mens unam partem determinate suo assensu 
non amplectitur, sed utrique anceps adhaeret; latum est, quando 
mens uni parti adhaeret, quin tamen omnino firmum praestet ei as- 
sensum. 

In priore sensu intelligendum est quod habet S. Alph. apud 
Aertnys n. 70. in fine: « Ubi duae opiniones concurrunt aeque pro- 
babiles, neutra probabilis, sed tantum dubia remanet ». Potest sane 
mens dubia permanere, id est, assensum suspendere; sed bene etiam 
potest determinate adhaerere uni prae alia, et etiam utrique, si mo- 
tiva non sint contradictoria, sed disparata, assensu quidem non certo 
et firmo, sed probabili, non sine formidine oppositi. Dubium ergo 
strictum provenire potest ex eo quod pro utraque parte aequales vel 
fere aequales sint rationes; vel etiam ex ea quod pro neutra sint ra- 
tiones, vel nonnisi leves pro utraque adsint rationes. Ac ut quando 
pro utraque parte rationes adsunt, licet aequales, ab ills ratio mo- 
veri potest ad assensum, sic quando nullae vel leves adsunt rationes, 
dubium tunc spernendum est, nec consequenter probabilitatem oppo- 
sitam vel certitudinem impedit. — Non agimus in praesenti de 
conscientia positive et late dubia, seu probabili, de qua iam dixi- 
mus; sed unice sermo erit nobis de conscientia negative et stricte 
dubia. 

Dubium praeterea dividitur in speculativum et praclicum. Specu- 
lativum est, quo quis dubitat de rei veritate vel de liceitate rei in 
genere, seu in universali, e. g., an baptismus cum aqua distillata sit 
validus, an pingere die festo sit opus servile. Practicum est, quo 

quis dubitat de liceitate seu honestate actionis in particulari, hic et 
nunc exercendae, e. g., an hac die festiva in istis circumstantiis li- 
ceat mihi pingere, an hunc puerum aqua distillata baptizare liceat. 
Hic et nunc exercendae: nam secus, licet actio consideretur pluribus 
circumscripta circumstantiis, adhuc circa eam dubium speculativum 
haberi potest, si non agatur de actione exercenda, et per conscien- 
tiam in praesenti dirigenda. Dubium practicum exoritur semper ex 
alio dubio speculativo vel iuris circa legem, vel facti circa particu- 
larem aliquam rem. — Hinc conscientia speculative dubia, et practice 
dubia. L. 1. 1. n. 215; S. Th. 1. p. q. 79. a. 13. 


139. Quaenam vis dircctiva conscientiae dubiae ? — Responsio pa- 
tet ex sequentibus propositionibus. — Cum conscientia practice dubia, an 
actio licita vel illicita sit, illicitum est agere. Sola enim conscientia 
certa, regula morum est. Cf. 102. Hinc illud; 7n dubiis tutior pars 
est eligenda. Tutior, quae nempe stat pro observatione legis. C. In- 
quisitioni 44. de Sent, exc.; L. l. 1. n. 22. 79., |. T. n. 347. S. Th. 


Quodl. 8. a. 13; Suarez tr. 3. d. 12. s. 5.5; de Censur. d. 40. s. 6. 
n. 3. 9; E. M. 


140. Cum conscientia speculative dubia licet operari, modo effor- 
mari possit conscientia practice certa. Nam ut constat ex dictis n. 102. 
conscientia certa, utcumque tandem efformata sit, si saltem morali 
certitudine innitatur, est sufficiens morum regula, immo sola regula 
morum. — Licet operari; ubi nempe agatur de solo licito vel illi- 
cito. Ubi enim agitur de rei veritate et de effectu necessario obti- 
nendo, si illicitum est agere cum probabilitate, illicitum conse- 


quenter est agere cum dubio. Cf. 116.; L. 1l. 1. n. 25.5; Suarez d. 
PA ES 


141. Media, quibus ex conscientia speculative dubia gradum quis 
faciat ad conscientiam practice certam, sunt: l.^ Perpendere morali 
quadam diligentia ipsum dubium. Si enim, ut ait S. Alph. 1. 1. m. 
24., « omnibus ponderatis, adverteret dubium esse inane, hic bene 
potest dubium suum deponere sine alia reflexione, et sic actionem 
exsequi ». — 2.? Inquirere praxim bonorum virorum sine scrupulo 
operantium. — 3.? Consilium docti et prudentis viri. —  4.^ Ratio 
quaedam probabilis, a fortiori re1 demonstrativa, quae forte veritatem 
inquirendo inveniri possit. — 5.? Generalis quaedam ratio, seu ge- 
nerale quoddam principium reflexum, ita dictum, quia nos inducit ac 
flectit ope ratiocinationis ad rite definiendam quaestionem, non de 

intrinseca et obiectiva veritate rei, quae per se et in suo immediato 
principio resolvi non potest; sed de subiectiva liceitate nostrae 
actionis ex generali aliquo extrinseco principio. Sic index dubius est, 
an ritius sit reus, ex intrinsecis et directis rationibus iuris seu facti. 
Verum ex generali et reflexo principio, In dubio favendum est reo, 
Titium incunctanter absolvit. — L. ib. 


142. Generales quaedam adsunt revera rationes, seu generalia 
quaedam adsunt effata et principia, quae praesto semper esse possunt, 
ut quis a dubio negativo ad moralem certitudinem immediate, vel 
saltem ad probabilitatem gradum faciat, ex qua deinde ope principio- 
rum probabilismi conscientiam sibi certam  eflbrmare possit. Porro 
huiusmodi regulae et principia sunt sequentia. Suarez tr. 3. d. 12. 
s. 5. n. 7.; Lugo de lust, et lur. d. 23. n. 110. 


143. In dubio melior est conditio possidentis. C. 6. de Praescript. 
— Axioma istud in foro externo, tum ecclesiastico, tum civili rece- 
ptum est tanquam regula certa indiciorum. Praesumendum quippe 
est eum, qui rem possidet, iure eam possidere, nisi contrarium pateat. 
Idem sane valet in foro interno conscientiae. Etenim certa et legitima 
possessio. moralem parit certitudinem de dominio rei, L. |. 1. n. 35., 
l. 4. 210., 1. 6. n. 905. 927.; et ratio est, quia attentis humanis mo- 
rbus, nemo est, moraliter loquendo, negligens; immo e contra 
omnes diligentes et valde diligentes sunt, in rebus suis custodiendis. 
Insuper, ubi non proceditur ex falsa suppositione, idem est ius fori 
externi et interni ; utrumque enim forum in principiis naturalis iusti- 
tiae et aequitatis fundatur. Unde communiter theologi praefatam re- 
gulam pro foro conscientiae admittunt. L. 1. 1. n. 26. 

Porro aliqui dicunt hoc axioma valere tantum in materia iusti- 
tiac. « Ego tamen, ait S. Alph. 1. c. nescio, quomodo in omnibus 
negari possit ». Et haec sane est longe communior et verior senten- 
tia. Huius extensionis ad alias etiam materias ratio, eadem, cum de- 
bita proportione est, ac in materia iustitiae. Nemo enim sine suffi- 
cienti ratione spoliari iuste potest bono, quod suum est. Homo 
autem naturaliter, adeoque certe et legitime omnino, suam possidet 
libertatem, quae profecto aliquod bonum et ius suum est. Hoc ergo 
bonum ad iustitiam etiam pertinet, et, qui hoc iniuste aut adimit aut 
labefactat, iustitiam laedit. Sine iniustitia homo liber servituti subiici 
non potest. — Nullum autem dubium esse potest, quod in dubiis 
legibus, libertas semper sit in praevia sui possessione. Lex enim cul- 
nam imponitur nisi libero? Unde est quod licitum est, non quidquid 

lex permittat, sed quod lex non prohibeat, L. 28. $8 2. Ex quib. cans, 
maior., adeoque prohibitio haec manifeste est probanda, C. 23. de 
Verb, signif. — Suarez tr. 3. d. 12. s. 5. n. $.; Lugo de lust, et 
lur. d. 17. n. 87., d. 23. n. 110. 

In dubio; h. e. in dubio negativo, et ratio axiomatis tunc pa- 
tet, quia pro possessore Stat possessio, adeoque moralis certitudo, pro 
petitore nulla prudens ratio habetur. Cf. Lugo de lust, et lur. 23. 
n. 110. 

In dubio vero positivo, seu probabilitate, si probabilitas adest ex 
utraque parte, ita ut hinc stet possessio et probabilitas iuris, inde tan- 
tum aequalis vel fere aequalis contraria probabilitas iuris, melior ite- 
rum est conditio possidentis, ut per se patet. Si vero ex una quidem 
parte stet possessio, ex altera vero contraria probabilitas iuris, vel ex 
una parte possessio et simul probabilitas iuris, ex altera longe maior 
contraria probabilitas iuris, tunc certo melior non est conditio possi- 
dentis, sed dubia. Enimvero prima sententia tenet, iudicem teneri rem 
adiudicare actori, quia ius possessionis praevalet in pari causa, non 
autem in causa minus probabili. Regula enim 65.a Iuris in 6.° sic se 
habet: « In pari delicto, vel causa, potior est conditio possidentis »; 
et L. 128. ff. de div. Reg. Iuris dicitur. « In pari causa possessor 
potior haberi debet ». Secunda vero sententia tenet, meliorem adhuc 
esse conditionem possidentis, nec iudicem posse hunc possessione ex- 
poliare. Ratio est, quia « certum est, quod legitima possessio Cul- 
que tribuit ius certum rem retinendi, donec non constet de iure al- 
terius, ut dicunt communissime... ius certum, quod nequit superari, 
nisi a iure certo alterius per rationes certas convincentes ». Pos- 
sessio enim definitur: ius insistendi in re non prohibita possideri. 
L. l. 1l. n. 365; Ithur. Cas. 1. n. 2. Cf. L. 1. 3. n. 547. 562. 
711., etc. 

Possessio ergo, de qua in praesenti effato, est possessio certa et 
legitima. Dicitur certa, h. e. quod certum sit possessionis factum; 
legitima, h. e. bona fide incepta et continuata, itemque titulo iusto, 
saltem apparenti, vel saltem existimato, vel praesumpto, incepta et 
continuata, qualis est, e. g., donatio, emptio, haereditas et similia, 
per quae dominium alicuius rei solet acquiri. Si ergo possessio est 
dubia, vel incepta dubia fide, vel dubio titulo, specialem ipsa per 
se non exhibet possessori praerogativam et praesumptionem, con- 
tra quam nulla valeat contraria probabilitas. L. 1. 1. n. 36. 47., 1. 4. 
n. 210. 


Probabilitas iuris, quae ex alterutra parte tantum, vel ex utra- 

que esse potest, est probabilitas tituli iusti realis, Seu reapse exsi- 
stentis, ex quo verum et reale oritur rei dominium et proprietas. Ad 
legitimam enim possessionem, de qua in axiomate, sufficit titulus 
iustus saltem apparens, quia, e. g., interfuit donatio vel emptio ab 
illo, qui putabatur dominus, licet non esset; vel saltem cxsistimatus, 
quia putatur intercessisse actionem per titulum significatam, licet non 
intercesserit; ut contingit quando quis putat rem sibi donatam aut a 
se emptam, et tamen hoc non fuit factum; vel saltem praesumptus, 
quia, e. g., ob temporis diuturnitatem in quieta possessione, aliasve 
circumstantias, prudenter existimatur titulum aliquem interfuisse, 
quamvis possessor nullum determinate allegare possit. Ista ergo pro- 
babilitas iuris, ut patet, est omnino extra possessionem ipsam, quae 
non nisi ius tribuit insistendi in re, seu eam detinendi, licet forte ip- 
sius dominium et proprietas ad te non pertineat, cum rcaliter non 
adfuerit titulus iustus. 

lam vero probabilitas tituli iusti realis, seu reapse exsistentis, 
dupliciter esse potest: l.^ Probabilitas iustitiae tituli ad incipiendam 
vel continuandam possessionem et proprietatem rei, testamentum, e. 
g., formalitatibus legalibus destitutum. 2.° Probabilitas realitatis seu 
exsistentiae tituli iusti ad eumdem effectum, e. g., donationis, cum 
probabile etiam sit quod res fuerit furto ablata. Prior illa probabili- 
tas dicitur iuris, posterior ista dicitur facti. Ubi de hac agatur, 
« quando factum non plane probatur, non est probabile, quod reus 
possit condemnari, cum leges nunquam reum permittant condemnari, 
nisi delictum vel debitum plene probetur; non probatur autem plene 
et sufficienter ad sententiam, quando, licet duo vel tres testes testi- 
ficentur, ali tamen testes contrarium testantur; per hos enim elidi- 
tur, vel minuitur illorum testificatio, atque ideo non manet probatio 
sufficiens requisita ad probationem plenam et condemnationem ». 
Lugo de lust, et Iure d. 16. n. 100. Cf. etiam d. 23. n. 100., d. 16. 


n. 34. 96. 99. 


144. Resolves: Ex praefato axiomate plures resolvi possunt ca- 
sus practici dubii negativi, in quo omnis desit vera probabilitas, utrum 
nempe advenerit, an praeterierit tempus obligationis legis. « In dubio 
inceptionis, v. g., an impleveris annos 21., non teneris ad ieiunium, 
quia tunc possessio est pro libertate. Secus in dubio praeteritionis, 
v. g., an in sabbato transacta sit hora mediae noctis, nequis edere 
carnes, tunc enim possidet lex. Sic etiam, si dubites, an habeas an- 
nos 16. ad professionem, vel annos 25. ad sacerdotium, nequis pro- 


fiteri aut ordinari. Ita communiter ». L. ]. 1. n. 99. 32. 

145. In dubio standum est pro eo, pro quo stat praesumptio. — 
Nam praesumptio, desumpta ex ordinarie contingentibus, vel ex aliis 
personae et rei circumstantiis, moralem certitudinem, vel saltem pro- 
babilem efficit. « In obscuris inspici solere, quod verisimilius est, aut 
quod plerumque fieri solet ». L. 114. de R. IL; R. I. 14. in 6.°. An- 
ticipata quaedam probatio rei est ex indiciis, ante directas probatio- 
nes. Quare praesumptio rem, prout veram exhibet, et stat pro ea 
parte, quae non tenetur per se ipsam factum contrarium probare, sed 
onus illud probandi transfert in partem alteram. Quoties enim aliquid 
praeexistere scitur, quod natura sua perseverat, donec facto aliquo 
contrario tollatur, illud perseverare existimatur, quandiu de contrario 
illo facto non constat, quod consequenter ab adversaria parte erit pro- 
bandum. 

Hinc, si soleas tali tempore diligenter recitare breviarium, et du- 
bites an aliquam partem recitaveris, praesumptio tibi favet, et te ab 
obligatione recitandi seu repetendi eximit. Si amens, sed qui habeat 
lucida intervalla, voverit, et postea dubitet, an compos sui voverit, 
non obligatur, quamdiu non apparet compotem sui fuisse. L. 1. n. 26. 
Attamen in foro poenitentiae, in quo ut ait S. Thomas 4. D. 17. a. 
3. q. 3. standum est dicto poenitentis pro se, et contra se, praesum- 
ptio cedit affirmatae a poenitente veritati. — Cf. 204.; Lugo de Poenit. 
d. 20. n. 17. 195; L. 1. 3. n. 270., 1. 6. n. 600. par. Limitant. 

In casu item dubii, non praesumitur coniugum baptismus, relate 
ad matrimonium, si pars vel partes acatholicae parentes habuerint 
pertinentes ad sectam, quae respuit baptismum: praesumitur e contra 
si parentes habuerint pertinentes, ad sectam quae baptismum admittit, 


in eaque secta fuerint zelosi. S. O. 1. Aug. 1883., Collect. S. C. de 
P. F. n. 662., E. M. n. 1016. 


146. Nota: Ubi agatur de obedientia superiori praestanda in 
dubio praesumptio stat, per se loquendo, semper pro superiore. L. 1. 1. 
n 93. 98. 99. Per se loquendo semper, nam per accidens potest ali- 
quando fieri, quod praesumptio non adsit pro superiore, puta in dubio 
de liceitate rei, accedente etiam superioris praecepto, e. g., quando 
superior « solet temere et imprudenter praecipere pro libito quae non 
licent... quando etiam, accedente praecepto praelati, res manet in dubio 
(quoad cius intrinsecam liceitatem) ; nec auctoritas, doctrina, probitas, 
vel prudentia praelati sufficit, ad deponendum dubium, qui casus pos- 


sibilis est. a. Lugo Resp. Mor. 1. 3. d. 19. n. 11; L. 1. 3. n. 617. 
Cf. hic 157. 

147. In dubio factum non praesumitur, sed demonstrari debet. 
L. 10. C. de Non numer. pcc. — Nam non est danda ratio non entis, 
sed entis; quia non ens non habet sui causam, sed ens. Hoc autem 
intellige de facto principali, si dubium sit: quia, si certo constet fa- 
ctum principale, et dubium sit de facto accessorio, tunc alia valent 
principia: In dubio omne facium praesumitur recte facium ; In dubio 
braesumitur factum, quod de iure faciendum erat; In dubio standum 
pro valore actus; secluso semper proprio vel alterius vel communitatis 
iniusto damno. Nam omne ens naturaliter tendit ad sui perfectionem 
et bonum. Si ergo nihil constat obstare, natura pergit cursum suum 
prosequi. Constat de facto peractae Confessionis, dubitas de iure, 
utrum recte cum dolore, cum proposito confessus fueris; acquiescere 
potes. Tria haec posteriora principia valent et pro libertate et contra 
libertatem. Pro libertate, si non obstet contraria et certa praesumptio 
vel bonum commune; nam non est imponenda obligatio, nisi de ea 
certo constet. Contra libertatem, si nempe contraria et certa prae- 
sumptio vel bonum publicum obstet; bonum enim commune prae- 
valet privato. — L. |l. 1. n. 26. 27. 137. 182. 251., lI. 3. n. 201., 
l. 6. n. 505; L. Quoties 12. de Reb. dub. ff. 


148. Resolves: In dubio, an aliquid cibi vel potus sumpseris; 
itemque in dubio, an cibum vel potum sumpseris post mediam no- 
ctem, potes Eucharistiam accipere. Nisi enim in utroque casu factum 
probetur, possidet libertas. L. 1. 1. n. 38. 39.; Elbel 166. 167.; Amort. 
Theol. t. 2. d. 5. 9. 4., qui haec in fine animadvertit: « Dico tamen, 
eum peccaturum saltem venialiter, qui, solius compotationis voluptua- 
riae, sic mercaretur circa leges Ecclesiae, se exponendo periculo trans- 
eressionis saltem materialis, et, si ita faciat ex consuetudine aut pro- 
posito semper hoc modo operandi, nulla concurrente alia rationabili 
causa, v. g., sitis, infirmitatis, peccabit mortaliter, quia tale proposi- 
tum arguit contemptum  interpretativum et defectum caritatis erga 
Deum et Ecclesiam, cuius decorem conspurcat ». — Busemb. ap. La 
eCroix, |l. 1. n. 470. VI. 

Enimvero, quamvis liceat uti opinione probabili contra legem, 
non licet tamen in fraudem legis agere, voluntarie procurando statum 
dubii contra legem, ne legem quis observare teneatur. 

Baptismus dubius in ordine ad matrimonium initum vel ineun- 
dum ut validus habetur; adeoque matrimonium pronuntiatur validum 
vel invalidum pro variis circumstantiis. Invalidum est habendum ma- 
trimonium dubie baptizat cum non baptizata. Validum e contra ha- 

bendum est matrimonium duorum dubie baptizatorum, et dubie ba- 
ptizari cum baptizata. S. O. 17. Nov. 1830., 9. Sept. 1868., 18 Sept. 
1872, 7. Iui. 1880, 18. Sept. 1890., 12. Apr. 1899, Collect. S. C. 
P. F. n. 1872, E.M. n. 1016. 

Matrimonium vero dubium, propter commune bonum, ut validum 
communiter habetur. Sed propter religionis praestantissimum bonum, 
ut invalidum declaratur dubium infidelium polygamorum, qui ad fi- 


dem convertuntur, matrimonium. Collect. S. C. de P. F. n. 1301. 
1304. 1332. 2184. 


149. In dubio nemo malus praesumitur, nisi probetur. — Axioma 
hoc corollarium est praecedentis. Cum enim facta et consequenter 
delicta non praesumantur, sed demonstrari debeant, neque quispiam 
malus praesumi debet, sed probandus est. Nemo quidem gratis ma- 
lus est. 


150. Odia restringi et favores convenit ampliari. R. I. 15.a in 
6.° — Nam nemo odiosus, omnes vero grati esse desiderant. Quare 
favores sunt odiis praeferendi. Favor intelligitur quidquid libertati 
indulget, vel gratiam | concedit. R. 122? de R. I. Odium quidquid 
libertatem restringit, poenam statuit, ius aliquod laedit. Cum autem 
aliquando fiat, ut quod uni sit favor, alteri odium, videndus est casus 
particularis, ut determinetur, an favor odio, vel odium favori sit prae- 
ferendum. Hinc exurgit generale principium: In obscuris minimum est 
sequendum, R. I. 30? in 6.°, L. 9. de Reg. lur., adeoque interpre- 
tatio legis facienda est minus onerosa et libertati benignior. Unde 
ahud est generale principium: Semper in dubiis benigniora praefe- 
renda sunt. L. 56. de R. I. Itemque aliud: Nisi de mandato certus 
extiteris, exequi non cogeris quod mandatur. C. Cum titre 31. de 


Off. el pol. iud. del. L. 1. 1. n. 97. 


151. Resolves: Falsum est igitur, quod ubi sermo sit genera- 
tim de dubio speculativo, de liceitate vel illiccitate actionis, in dubiis 
pars tutior est eligenda. Et sane in hac Regula Iuris Can. non agitur 
de dubio speculativo, in quo ope principii reflexi potest quis sibi cer- 
tam conscientiam efformare, et sic eligere partem omnino tutam ; sed 
agitur vel de dubio practice, de conscientia nempe practice dubia, 
cum qua non licet agere, vel etiam agitur de casibus illis, in. quibus 
finis est necessario obtinendus. Agitur vero cum primis de foro externo, 
in quo saepe specialis adest ratio tutius sequendi ad scandala, abusus 
et offensiones fidelium removenda: vel de honestate et meriti maio- 

ritate, non de salutis necessitate. L. 1. 1. n. 68. 79., II. A. tr. l. 
n. 395; Struggl tr. 1. q. 5. n. I7. 


152. Qua peccati specie reus sit, qui agit cum conscientia pra- 
ctice dubia ? — Reus iste erit peccat eiusdem rationis ac speciei, 
cuius est peccatum, de quo dubitat. Ratio est, quia dubitans de illa 
malitia, et nihilominus agens, affectum habet ad illam malitiam. Unde 
si dubites, an sit. mortale, peccas mortaliter; si dubites generatim, an 
sit peccatum non attendens, ne in confuso quidem, ad malitiam gra- 
vem, quae inesse possit, venialiter peccas. L. l|. 1. 22. 23.; Elbel 140. 


153. Nota: Qui ex erronea conscientia peccavit non tenetur 
in confessione explicare illam circumstantiam | conscientiae  erroneae, 
quia non mutat speciem ; siquidem omne peccatum contra conscien- 
tiam est, et non pendet ab obiectiva rei veritate, nisi quatenus illa 
per conscientiam diiudicatur, et voluntati proponitur. Excipe casum 
censurae et reservationis: siquidem tunc erronea conscientia explicanda 
est, ut constet de exemptione a censura et a reservatione. Excipe 
etiam casum, quo secus peccatum non intelligeretur, e. g., si quis 
die feriali missam omittendo credat se graviter peccare. 


154. Quid quis agere debeat, si inter duo praecepta constitutus, 
dubius haereat, quodnam eligere debeat, puta, si urgeat praeceptum 
missam audiendi, et graviter aegrotanti assistere debeat? — Con- 
scientia haec dici solet perplexa. Debet quis, tali occurrente casu, 
sufficienter, quantum in ipso est, veritatem inquirere ut dubium de- 
ponat. — Veritate sufficienter inquisita, et dubio remanente, potest 
is et debet illud eligere, quod minus malum ipsi videtur; ac, si 
utrumque aeque grave videatur, quodlibet eligere potest. Quod ve- 
rum est, etiamsi quis culpabiliter in istam perplexitatem se coniecisset, 
modo de culpa praeterita doleat. Ratio est, quia ad impossibilia non 
datur obligatio, adeoque tunc cessat obligatio minor; vel, si sint aut 
videantur aequales, aut ob ignorantiam discernere quis nesciat, quae- 
nam minor sit, utralibet cessat; ac, etiamsi quis putet ita agendo se 
peccare, reapse non peccat ex defectu libertatis. — Suarez d. 12. 
s. 55 Lessius in q. 19. d. 19. a. 6. d. 9; L. I. 1. n. 105 Elbel 141. 


155. Resolves : Si agens eligat id, quod sibi maius malum vi- 


detur, peccat iuxta excessum mali apprehensi, cum libere hunc ex- 
cessum is eligat. 


156. .87 dubites utrum alicui obligationi iam  satisfeceris, tene- 


risne adhuc satisfacere ? — R. Affirmative, si dubium sit mere ne- 

galiium. Nam tali dubio nulla adest prudens ratio satisfactionis, 
adeoque impossibile est principio aliquo reflexo sibi eflbrmare con- 


scientiam de non satisfactione, quum lex certa omnino perseveret. 
Cfr. Ithur. Cas. 44. n. 15. 


Si dubium vero sit positivum, controvertitur. Prima sententia, 
quam omnino tenet et tenendam putat S. Alph. 1. 1. n. 26.-29., 1. 3. 
n. 700. par. ult., l. 6. n. 477., quaest. reform., recentes retract, q. 1. 
et 18. etc., alique tenent plures, affirmat. Ratio est 1.° quia non sa- 
üsfit obligationi certae per impletionem dubiam : 2.° quia cum in 
dubio melior sit conditio possidentis, et lex certo exsistens possideat 
contra libertatem, huic praevalet, eamque sibi semper obligatam ha- 


bebit, donec certo lex non sit adimpleta. Cf. praeterea L. 1. 1. n. 20. 


39. 99., 1I. 3. n. 112. 290. Secunda sententia, quam nos tum intrinsece 


tum extrinsece probabilissimam existimamus, negat adesse talem obliga- 
tionem. Ratio est ipsamet fundamentalis ratio probabilismi, quam erudi- 
tissime et doctissime exponit |l. supra cc. S. D., nempe lex dubia non 


obligat. Etenim lex non obligat in abstracto et universali, sed 1n casu con- 


creto et particulari, L. l. 1. n. 78. Atqui licet certa sit exsistentia legis 
secundum se; eadem tamen qua obligans in tali casu concreto et par- 
ticulari incerta est, et prudenter omnino incerta pronuntiatur, si vere 
probabiliter eidem iam satisfactum fuerit. Ergo aut dicendum est obli- 
gationem iterum satisfaciendi legi in casu praedicto esse nullam ; aut 
dicendum praedictum principium, lex dubia 


non obligat, non esse 


universaliter verum, sed exceptionem pati; quod non convenienter 


diceretur. Nam quod verum est semper verum est; et pro omni par- 
tüculari quod in universali continetur. 


Ex hac autem ratione apparet, quod obligatio reapse non est 
certa, quod assumitur in prima ratione oppositae sententiae, si pro- 
babile est legi iam esse satisfactum. Contra certitudinem enim dari 
non potest probabilitas. Quoad secundam rationem, ut ex iam dictis 
constat, possessio praevalet in dubio mere negativo; ut autem certo 
praevaleat etiam in dubio positivo, Oportet ut sit certa et certo legi- 
tima possessio. Porro quando in casu particulari vere probabiliter 
constat legem fuisse adimpletam, possessio legis pro isto casu con- 
creto et particulari fit prudenter dubia; si enim reapse satisfecisti, 
possidet reipsa libertas. Legitima praeterea certo 


non est, cum pro- 
babiliter desit. titulus iustus obligationis ; 


probabiliter enim credere 
potes te iam satisfecisse, adeoque titulus iustus, saltem  praesumptus, 
probabiliter non est. Hanc praeterea sententiam plures iique gravis- 
simi theologi tenent. Immo idem S. Alph. 1. 1. n. 99. haec habet: 

« Quid in dubio, an legem  impleveris ? In dubio negativo teneris 
adimplere, secus in positivo ». Cf. etiam 1. 4. n. 150. Atque ita pro- 
fecto sentit ipse S. Alph. 1. 1. n. 76. edit. an. 1757., et hanc sen- 
tentiam S. D. communem dixit, et ex ipsis probabilismi principiis 
ipsemet deduxit. Tandem S. D. 1. 6. n. 505. « sedulo, ait, adverten- 
dum non esse cogendos poenitentes ad repetendas confessiones, nisi 
moraliter certo constet eas fuisse invalidas, ut recte dicunt La-Croix, 
etc. ». — D'Annib. ed. 4. p. 1. n. 169. 


157. Resolves : Illud ergo axioma, lex dubia non obligat, in- 
teligendum est de lege dubia dubio positivo, seu vere probabiliter 
dubia. Porro lex multipliciter dubia positive esse potest circa suam 
exsistentiam, et circa suam cessationem ; circa exsistentiam, an lata, an 
promulgata, an tempus obligationis advenerit, an ad talem casum 
extendatur; circa cessationem, an abrogata, an eius excusatio vel di- 
spensatio adsit, an iam impleta fuerit; et in omnibus hisce casibus 
dicimus locum M habere praefatum axioma; nisi velimus admittere 
veritatem propositionis generalis et negare simul veritatem pro- 
positionis in generali contentae. — Lex ergo dubia esse potest: 
l^ Quoad ipsam exsistentiam et promulgationem, de qua S. Alph.: 
« Lex ut obliget, non tantum promulganda est, sed etiam  promul- 
ganda ut certa. Et hoc punctum firmiter est hic statuendum », 
l. 1. n. 63. seqq. et 97. Ac, ut alios praetermittamus, haec eximius 
Doctor apud S. Alph. |l. 1. 66: « Quamdiu est iudicium probabile, 
quod nulla lex sit prohibens actionem, talis lex non est sufficienter 
proposita homini; unde cum obligatio legis sit ex se onerosa, non 
urget donec certius de illa constet ». C. 31. de Off. iud. deleg. 

2.° Quoad cius intelligeniiam et obviam interpretationem, ac sive 
obscura Sit, sive ambigua sit. Cum enim lex sufficienter proponi de- 
beat ut obliget; non censetur legislator velle obligare ultra id quod 
clare et determinate in lege exprimitur. R. I. 30.5 57.a in 6.°; L. 9. 
C. de Leg. et Const; Suarez in 1. 2. tr. d. 12. s. 5. n. 7. 

Obscura : e. g. an praelati regulares, cum et ipsi suas habeant 
oves, missam pro ipsis, diebus festis, applicare debeant. Quae quae- 
stio, bis apud S. Sedem proposita, nondum est soluta. Giraldi Expos. 
I. P. p. 2. s. 85. t. 3. — Ambigua: cautum est, horas canonicas 
bencficiatum non recitantem post sex menses ab obtento beneficio fru- 
ctus suos non facere; fructus tamen uintclhgendi sunt, non anterioris 
et posterioris temporis, sed posterioris tantum. 

3.^ An interpretationem  exftensivam, vel restrictivam habeat, de 

quo S. Alph. 1. 3. n. 1036: « Cum dubitatur, an lex comprehendat 
aliquem casum vel subiectum, perinde est ac si dubitatur, an exsistal 
lex p^o illo casu vel subiecto, et ideo possidet libertas ». Cf. etiam |1. 
l. n. 27. 97.; Lugo de Poenit. d. 16. n. 59., de lust, et lur. d. 23. 
n. 110. 

4." An cessaverit, sive statim ac lata fuerit, quia nunquam fuit 
recepta, sive temporis progressu per desuetudinem; de quo S. D. |. 
3. n. 112.: « Nec obstat sententia prima, quam secuti sumus l| 1. 
n. 97., scilicet, quod in dubio, ac lex recepta sit, lex bene obliget; 
nam hic non versamur in dubio, sed in opinione probabili... In dubio 
enim praesumptio stat pro lege, cum delictum, in non recipiendo le- 
gem iustam, non praesumatur. Quando autem probabile est, quod 
obligatio legis nunquam inceperit, vel abolita sit, tunc cessat prae- 
sumptio pro lege et possidet libertas ». Idem S. D. habet 1. 1. n. 
107. par. An vero, l. 4. n. 47. Idem consequenter dicendum, cum 
probabile est, finem legis adequate cessasse, L. 1. 1. n. 199., vel con- 
suetudine legem  abrogatam esse, L. 1. 3. n. 290., vel in particulari 
casu opus non esse dispensatione, L. 1. 1. n. 192, 1. 3. n. 304. — 
Sane statim ac dubia est legis obligatio, dubia consequenter evadit 
eius possessio; adeoque nullam habet vim in casu argumentum de- 
sumptum ex Regula possessionis. 

3." An lex iusla Sit vel iniusta ; et hic triplex casus contingere 
potest. Primus est, quod dubitetur de iustitia legis, quia dubitatur de 
ipso legislatore, an sit superior legitimus. Porro in hoc casu, si du- 
bium de legitimitate superioris sit positivum, de quo agimus; vere 
nempe probabile sit, quod non sit legitimus superior, eo ipso vere 
probabilis evadit non exsistentia legis, adeoque non obligat. Cf. L. 1. 
|l. n. 98. 121. — Si dubium vero sit mere negativum, legi obedien- 
dum est, * semper ac superior est in pacifica possessione suae pote- 
statis; tunc enim melior est eius conditio iam possidentis ius praeci- 
piendi ». L. 1. 1. n. 98., 1L. 4. n. 47. 

Alter casus est, quod dubitetur de iustitia legis, quia dubitatur, 
an superior excedat suam potestatem. n dubio positivo, seu vera 
probabilitate de excessu potestatis, idem dicendum ac in casu prae- 
cedenti Eo ipso enim, quod vere et manifeste probabile sit, quod 
superior suam excedat potestatem, vere probabilis evadit non exsi- 
stentia legis, adeoque non obligat. Cf. L. 1. 3. n. 617. — Si dubium 


vero sit mere negativum, praesumptio, per se loquendo, semper stat 
pro superiore. 


Tertius casus est, quia dubitatur de liceitate ipsius rei praece- 

ptae. In dubio positivo seu vera probabilitate, lex non est dubia, adeo- 
que obligat. Superior enim praecipit tunc rem probabiliter licitam, 
immo certo licitam; praecipit enim, ut subditus amplectatur aliquam 
opinionem probabilem in praxi, quod certe licitum est. Ergo licite et 
iure praecipit. Ergo subditus obedire tenetur. Lugo Resp. Mor. l. 3. 
d. 195; L. 90. Il. 1. n. 93. 99. 124., | 4. n. 47.; Wirceburg. de 
Legib. c. 1l. a. l. 

« Limitant vero communiter dd. praefatam sententiam, et dicunt 
subditum non teneri obedire, l.? si res sit. valde difficilis et molesta... 
Limitant 2.^ quando subditus obediendo exponeret se vel alterum pe- 
rculo gravis incommodi subeundi in vita, fama, honore aut bonis ». 
L. l. 4. n. 47., 1. 3. n. 617. Il. 1. n. 31. « Ratio, quia subiectio et 
obedientia debita superiori non tollit ius et possessionem tuam vel 
ilius circa bonum honoris, famae, corporis, aut fortunae. Ergo non 
teneris te hac certa possessione privare in re tam magni momenti; 
sed potius aequitati consonum videtur, ut habeatur maior ratio tuae 
possessionis certae, et haec praeferatur iuri, vel possessioni aliquo 
modo dubiae superioris ». Elbel 173; Laymann c. 5. n. 12.; Suarez 
tr. 3. d. I2. s. 5. Insuper, quia tunc in casu rei valde difficilis vel 
nocivae merito dubitari potest, an superior excedat limites suae po- 
testatis, adeoque legis exsistentia dubia evadit; vel etiam locus tunc 
dari potest legitimae epikeiae, secundum varias particularis casus cir- 
cumstantias. 

Si dubium vero sit mere negativum, praesumptio, ut iam dictum 
est, Cf. 146., semper stat pro superiore. Cf. Suarez de Relig. t. 4. 
l. 4. c. I2. seqq; Lugo Resp. Mor. 1. 3. d. 19. Ceterum, ad pra- 
xim magis quod attinet, « communis est sententia omnium thth. tam 
recentium, quam antiquorum, qui docent in obscuris esse obediendum 
superiori, ubi non est certum peccatum; et sic docuerunt omnes, qui 
de hac re egerunt. Ita etiam omnes mysticae theologiae magistri cum 
S. Ignatio de Loyola in Ep. de Virtut. obed. ». L. 1I. 1. n. 100. 194.; 
Lugo L c. n. 24 Suarez tr. 3. d. 12. s. 5. 

158. Quid conscientia scrupulosa? — Scrupulus est inanis ap- 
prehensio, et hinc ortus timor et anxietas, alicubi esse peccatum, ubi 
non est; vel peccatum grave, ubi non est nisi peccatum leve. Quare 

conscientia scrupulosa est illa conscientia, quae ex vana quadam 
causa dubitat de alicuius actionis honestate, ideoque formidat de pec- 
cato. Huiusmodi formido optime stare potest cum iudicio determinato 
de honestate rei; ea enim non nisi levi et inani motivo innititur. Si 
vero ea formido sit cum iudicio determinato, aliquid esse peccatum, 
quod revera non est, hoc indicium, quatenus ex inani motivo proce- 
dit animumque affligit et anxiat, potest sane dici scrupulus, vel con- 
scientia scrupulosa, late loquendo; proprie vero est conscientia erro- 
nea vincibils. Potest item esse scrupulus cum vero dubio practico, 
sit hoc peccatum necne, ex inani motivo, suspicando forte esse pec- 
catum, absque ullo determinato iudicio, quod sit vel non sit pecca- 
tum. Et sic rursus est scrupulus vel conscientia scrupulosa late di- 
cta, proprie vero est conscientia dubia. — Ferraris Supplem. v. 
Scrupulus. 

Conscientia scrupulosa differt a conscientia tenera, haec enim est 
conscientia agnoscens, timens et fugiens tum gravia tum levia pec- 
cata, et etiam simplices imperfectiones, quantum cum divina gratia 
potest, studet vitare. 


159. An liceat operari cum conscientia scrupulosa? — Responsio 
patet ex duabus seqq. propositionibus hoc num. et seq. — Licet ope- 
rari cum conscientia scrupulosa, manente scrupulo; dummodo  indice- 
tur esse scrupulum, et ut talis contemnatur. Neque vero opus est, ut 
ad singulos actus efformetur hoc expressum indicium, quod sit scru- 
pulus, sed sufficit quod contra eum quis at^at ex iudicio experientiae 
Praeteritorum actuum. — Ratio 1? est, quia taliter scrupulosus ha- 
bet motivum prudens contemnendi dictamen conscientiae scrupulosae; 
quia scrupulus ex levi fundamento procedit, nec consequenter tollit 
indicium aliunde certum vel probabile; et quia confessarii et theologi 
communiter dicunt scrupulos esse deponendos; aut, si deponi non 
possunt, esse contemnendos. Ratio 2? est, quia tunc habetur iudicium 


saltem virtuale ilius contemptus scrupulorum. — Suarez tr. 3. d. 12. 
s. ult; L. 1. 1. n. IS. 195; Wirceburg c. 4. a. 1. 


160. Qui est scrupulosus, quin sciat aut advertat, se esse scru- 
pulosum. aut saltem in hac actione scrupulosum, non potest agere con- 
tra conscientiam scrupulosam ; si iudicium de peccato efformetur; vel 
dubium de eo habeatur. — Ratio, quia talis libere eligeret illud, quod 
malum indicat, vel de quo dubitat, an malum sit. 


161. I'ndenam scrupuli procedant? — Causae scrupulorum, di- 


spositivac. permissivac, effectivae, occasionales, aliae sunt intrinsecae 

aliae extrinsecae. — Scrupulorum causae intrinsecae sunt: 1.° Natu- 
ralis corporis constitutio, admodum disposita ad suspiciones et timo- 
res, uti est indoles melancholica. 2.° Infirma capitis valetudo, prae- 
sertim in mulieribus. 3.° Ignorantia, qua quis Dei et Ecclesiae prae- 
cepta non bene percipit. 4.? Superbia occulta, qua quis nimis proprio 
fidit iudicio. 5.° Nimia abstinentia et vigiliae immoderatae, quibus, 
capite debilitato, facile conturbatur animus. 6.^ Immoderatus et in- 
discretus fervor. — Extrinsecae vero scrupulorum causae sunt: l.? 
Deus, qui scrupulos permittit in iustis ut sic purgati magis proficiant; 
in te/)idis, ut Christiana pietatis officia ferventius obeant; in poeniten- 
tibus, ut praeteritorum peccatorum poenam luant. A Deo scrupuli esse 
censentur, si iis exagitati meliores evadant. — 2.^ Daemon, qui, 
« Deo permittente movere potest melancholicos humores in homine, 
per quos imaginatio vel errare potest, vel turbari ad timorem inor- 
dinatum ». S. Ant. I. p. t. 3. c. 10. Scrupuli a daemone provenire 
existimantur, si scrupulosus ad teporem adduci, a virtute retrahi, et 
praecipue ad desperationem inclinari se sentiat. —  3.? Societas scru- 
pulosorum, praesertim si horum consiliis se moderentur scrupulosi, 
et frequenter de rebus animae cum his confabulentur: quibus enim 
sociamur, hos imitamur facillime. — 4.? Lectio librorum, qui nimis 
rigidi sunt, « statuentes duriora praecepta, quae non possit humana 
conditio sustinere»; S. Ambros. in ps. 118.; sensim sine sensu iis 
assentimur opinionibus, quibus studemus. 


162. Quaenam sint signa conscientiae scrupulosae? — « l.° Per- 
ünacia indicii, qua scrupulosus sapientum consiliis parere renuit, va- 
ros consulit, sed nullius iudicio acquiescit, immo quanto magis plu- 
res audit, eo plus perplexus evadit. — 2.° Frequens indicii mutatio 
ex levibus motivis, unde oritur inconstantia in agendo, mentisque 
perturbatio, praesertim in operationibus externis, puta in celebratione 
missae, etc. — 3.° Habere reflexiones impertinentes plurium circum- 
stantiarum, quae in actione adfuerint vel adesse potuerunt ». L. 1. 1. 
n. ll. — 4." Si putet se peccare in eo, in quo pii homines nullum 
omnino peccatum inveniunt; si preces suas anxie recitet, easque con- 
tinue de novo ordiatur; si excutiendae conscientiae non faciat finem, 
et minima quaeque explicet, et saepe etiam repetat in Confessione. 
— 5.? Si signis ridiculis, gestibus aliisque modis utatur ad scrupulos 
deponendos. — 6.° Si scrupulosum indicaverit confessarius, vel alius 
vir prudens. — La-Croix 1] 1. n. 515. seqq. 


163. Quaenam sint remedia conscientiae scrupulosae ? — ].? Scru- 

pulos contemnere, contra illos agere, nec cogitatione fovere. « Scru- 
pulosus tenetur aliquando obligatione gravi adversus scrupulos ope- 
rari, cum ex scrupulorum anxietate possit grave damnum timere in 
profectu spirituali, aut in valetudine corporis, vel mentis ». L. 1 1. 
n. 17. 13. — 2.? ludicio confessarii, vel alterius pii ac docti viri 
acquiescere. « Hoc enim super omnia praecipuum, immo unicum po- 
test dici remedium huiusmodi infirmorum esse... Hac obedientiae an- 
chora destituti nunquam ipsi sanari possunt ». L. 1. 1. n. 12. 13. 16. 
« Postquam scrupulosus unius confessarii, vel boni viri, responsum 
vel exemplum accepit, non debet alios consulere, ne assuescat ad 
anxietates inutiles. diutius fovendas ». Sporer n. 108. — 3.? Bono- 
rum vitam et consuetudinem tanquam regulam intueri, et aliorum 
scrupulosorum conversationem vitare; itemque a lectione librorum scru- 
pulos excitantium abstinere. L. 1. n. 2. — 4.? Antequam operetur, 
non indicare quidquam esse peccatum, nisi certo sciat; ne ex errore 
conscientiae reapse peccet. Post operationem utatur « regula a dd. 
sapienter tradita, nempe, eos qui sunt timoratae conscientiae, nisi 
moraliter certo sciant, se in grave peccatum consensisse, immunes 
esse a peccato indicandos, nam impossibile est, peccatum in animam 
ab eo abhorrentem ingredi, quin ab ea clare cognoscatur ». L. l|. 1 
n. 155 Suarez tr. 3. d. 12. s, ult. — 5.° Assuefacere se ad sequen- 
das sententias mitiores et minus etiam tutas. Busemb. ap. La-Croix. 
l. c. « Pro scrupulosis, servanda est regula illa a. B. Alberto M. et 
S. Antonino tradita: Inter duram et benignam sententiam circa prae- 
cepta, benigna interpretatio, ceteris paribus facienda est». L. L 1. 
n. 19. — 6.? Nunquam otiari; quia otium implet phantasiam cogita- 
tionibus scrupulosis. L. I. l. n. 12. — 7.* Destruere causas scrupu- 
lorum; ìà g., melancholicus evacuet medicamentis atram bilem, per- 
ünax frangat suum indicium, superbus suae prudentiae non confidat, 
rudis instructionem petat, timidus meditetur bonitatem Dei, quae non 
imponit praecepta redigentia ad insaniam. — 8.° Instanter ac confi- 
denter se Deo commendare, qui consolatur nos in omni tribulatione 
nostra, 2. Cor. 1, 4; L. l. l. n. 12. 

Proderit citam nosse scrupulosorum privilegia: l.^ quod scrupu- 
losus non teneatur in agendo adhibere examen et diligentiam, nisi 
valde mediocrem, nec tantam quantam ali; et quod, dum angit scru- 
pulus nec suppetit consilium, possit libere agere quod vult, nisi cer- 
tum et evidens sit esse peccatum. Cf. Vasq. in 1. 2. d. 57. 

A ^ Quod nihil teneatur repetere ex praeteritis Confessionibus, nisi 
certo sciat illud esse mortale, et se rite confessum non esse. Non est 

autem certus, quamdiu dubitat. Unde suadet Laym., ut scrupulosus 
nunquam confiteatur dubia et scrupulos. Et Sa. v. dubium, alique 
dicunt, non teneri confiteri nisi quae iurare possit esse mortalia, et 
nunquam esse confessum. — Ratio utriusque privilegii est, quia in 
scrupuloso, nimio timore peccandi, turbatur ratio, ut non possit recte 
rem examinare. Unde esto aliqua confessus non fuerit, non tenetur 
tamen cum tanto damno et periculo anxietatis perpetuae procurare 
integritatem confessionis, cum ab ea saepe minores difficultates excu- 
sent. L. 1. 6. n. 476. 477. — 3.? « Immo aliquando potest quis ta- 
liter scrupulis angi, quod licet ei videatur certo aliqua non dixisse, 
adhuc ad ea confitenda non teneatur ». L. l|. 1. n. 16. 


164. Quaenam esse debeat ratio agendi confessarii cum scrupu- 
losis? — Hisce regulis continetur: l.^ Patiens ac caritate plenus sit, 
cum scrupulosorum cura longa sit et ardua, ac miserrima eorum con- 
ditio. — 2.° Sit discretus, adeo ut rite cognoscat, quaenam sit in 
poenitente scrupulorum origo; et an sit scrupulosus in omnibus, an 
in uno tantum, ut malis congruenter mederi valeat. — 3.^ Sit pru- 
dens, in regulis videlicet praescribendis, quae quidem generales sint 
oportet: regulis enim particularibus scrupulosi fere nunquam valent 
se accommodare, quia eas sibi applicare nequeunt. Immo semper du- 
bitant, utrum casus fuerit satis explicatus, atque perceptus, utrum 
regula sibi praescripta casui illi sit bene accommodata. — 4.° Bre- 
vis et dictatorius sit 1nsuis responsis; et omnia, quoad potest, prom- 
pte definiat, ac firmiter: secus poenitens auctoritate ipsius confessarii 
in sua anxietate confirmaretur. 

Speciatim confessarius advertat, ut plurimum scrupulos versari, 
circa tria: 1.° quod malae cuicumque cogitationi quae menti obver- 
satur, v. g., contra fidem, castitatem, caritatem, praebeatur assen- 
sus; 2.^ quod Confessiones praeteritae nullae fuerint, aut etiam sa- 
crilegae, vel ob defectum integritatis, vel ob doloris imperfectionem; 
3.? quod in omni actione peccatum vel peccati periculum videatur 
inesse. 

Si l.um, poenitenti imperet, ut timores huiusmodi omnino despi- 
ciat, cumque doceat, non pravas cogitationes, sed pravos consensus 
esse peccata. Saepe etiam expediet scrupuloso imponere, ut a Con- 
fessione huiusmodi cogitationum se poenitens abstineat, nisi ita certo 
sciat in illas consensisse, ut illico queat iurare. « Neque est quod 
terreamur propter moram temporis, aut vehementiam cogitationis, 
nam haec etiam saepe sunt naturalia et involuntaria, et interdum ex 

timore, postea maiora apparent, quam revera fuerint ». Suarez d. 12. 
s. ult. « Fac tamen diligenter animadvertas, daemonem vel sensum 
ipsum subinde tentationes nonnullis maxime scrupulosis iniicere sub 
enuntiatione consensum exprimente, hoc vel simili modo: Volo pec- 
care, volo consentire; cum tamen nullus adsit voluntatis consensus, 
qui non ex incidentibus verbis, sed ex proprio ipsiusmet voluntatis 
superioris actu repetendus est ». Ithur. Cas. 18. n. 5.; Elbel de Act. 
hum. 226. seqq. 

Si 2."*, et generalem iam alias poenitens Confessionem exple- 
verit, aut per aliquod notabile tempus ad poenitentiam diligenter et 
pie accedere, consueverit, huic imponat, ut non amplius de culpis 
praeteritis cogitet, neque ullum amplius de iis verbum faciat, nisi 
iurare possit, se certo peccata illa mortalia perpetrasse, et illa nun- 
quam in Confessione deposuisse. Quod si post Confessionem rite pe- 
ractam redeat, tunc confessarius inauditum dimittat ei praecipiens, ut 
accedat ad Communionem. Ita se gessit S. Bernardus, qui sacerdoti 
cuidam prae scrupulis a missae celebratione se abstinere volenti di- 
xisse fertur: Vade et in fide mea celebres, et liberatus fuit. Neque 
dicas: Utinam qui ita loquitur esset alter Bernardus! «Quisquis ita 
dicis, ait S. Antoninus ex Gersone, erras: non enim commisisti te in 
manibus hominis, quia litteratus, quia pius; sed quia tibi est prae- 
positus ». 

Si 3.u“, confessarius imponat, ut libere agat et scrupulos despi- 
ciat immo contra eos operetur, quoties evidens peccatum non ap- 
pareat; quia, generatim loquendo, isti ob rationem ex minimo illo 
timore perturbatam putant esse peccatum, ubi non est. Unde oportet 
lis praeceptum  iniungere, ut scrupulos vincant, ne inutiles tam sibi 
quam alis evadant; atque ut postea de talibus actionibus se minime 
in Confessione accusent. « Non enim oportet scrupulum explodi spe- 
culative, Sed practice, neque ita ut non sentiatur, sed ut non consen- 
tiatur per determinatum iudicium ». Suarez 1. c. n. 4. Qua in re 
animadvertendum est, quod etiamsi contingere possit, ut aliquando 
errent materialiter sic agendo, non peccabunt tamen formaliter ra- 
tione obedientiae, quam confessario praestant; quia non homini tunc 
obediunt, sed Deo dicenti: Qui vos audit, me audit, et qui vos spernit, 
nu spernit. Neque vero « in rebus moralibus quaerendam ommnimo- 
dam certitudinem, ac dubitationem, quae in alis fortasse esset ratio- 
nabilis. in scrupuloso pro nihilo esse existimandam ». Suarez Í. c. 
n. 6 — L. Ll. 1. n. 12.95; La-Croix |]. 1. n. 527. seqq. 

165. ziw scrupuli sint utiles? — « Scrupulus... per aliquod spa- 
tium temporis, non parum prodest animae, quae se dat spiritualibus 
exercitiis; immo magnopere purgat et mundat talem animam sepa- 
rando illam valde ab omni specie (apparentia) peccati iuxta illud 


Gregorii, Bonarum | mentium est, ibi culpam cognoscere, ubi culpa 
nulla est ». S. Ignatius de Loy. Exer. Spir. Reg. de Scrup. 3.'; 
La-Croix 1. 1. n. 513. — Si vero per longum tempus protrahantur, 


* scrupuli sunt noxii, imprimis corpori, quia destruunt valetudinem, 
attenuant caput, saepe redigunt hominem ad insaniam, vitam saepe 
abbreviant; deinde animae, quam reddunt intricatam, desolatam, per- 
plexam, quandoque despcrabundam ; confundunt intellectum, iudicandi 
vim perturbant, saepe totum hominem, insignibus talentis praeditum, 
reddunt ad omnes functiones ineptum : praeterea impediunt multa 
bona opera, prodigunt tempus multis vanis ac inutilibus cogitatio- 


nibus, etc. ». La-Croix 1. c. n. 514. 


DE LEGIBUS 


I. — DE NATURA LEGIS 


166, Quid sit lex? — Lex regula est humanarum actionum in 
ordine ad moralem harum honestatem vel turpitudinem. Verum, si 
lex stricte sumatur, unica regula non est. Nam humanae actiones re- 
gulari possunt etiam a consilio et a praecepto. — Consilium est di- 
rectio a doctore, amico, vel aequali, vel etiam superiore, minime vero 
quatenus superior est. — Praeceptum, solet etiam /ex nuncupari, ex 
eius proprio actu, qui est praecipere. Verum praeceptum prout a lege 
distinguitur, est regula imposita a superiore, qua superior est, non 
toti communitati, sed individuo particulari, uni vel pluribus. — De- 
nique lex regula est toti communitati imposita. Consilium ergo di- 
rgit, sed non obligat; lex vero et praeceptum dirigunt et obligant. 
S. Th. 1. 2. q. 90.a. 3. 

Si de nomine fiat quaestio, lex a legendo vel a ligando indiscri- 
minatim ita appellata est. A legendo, quia in ipsa quae sit superioris 
voluntas legitur, seu cognoscitur; a ligando, quia voluntas physica 
subditi, licet maneat post legem physice libera ut erat, manet tamen 

moraliter restricta, ita ut nequeat honeste moraliter agere, si a lege 
praescripta discedat. — Si de re fiat quaestio, varie a variis definitur, 
At communiter recipitur definitio S. Th. 1. 2. q. 90. a 4.: « Ordi- 
natio rationis ad bonum commune ab eo qui curam communitatis 
habet promulgata ». 

Ordinatio; nam ordinare est constituere aliquid in loco sibi de- 
bito. Atqui hoc facit lex: sane lex praecipit, prohibet, auctorizat, 
permittit, punit. L. 7. de Legib. Haec faciens constituit humanos 
actus et actiones in loco sibi debito, respectu finis obtinendi, qui 
commune bonum est. — Rationis; ordinatio sumi potest active et 
passive. Lex ordinatio activa est; ratio autem est, quae scit distinguere 
inter locum et locum, inter locum debitum et indebitum. Rationis, 
obligationem nempe inducentis; lex enim iussum est. Unde et rationis, 
quia ordinatio, et voluntatis actus est, quia obligandi vim habet. 
S. Th. 1. 2. q. 97. a. 3. — Ad bonum ; si enim talis non esset, or- 
dinatio amplius non esset, sed deordinatio. — « Qui praesunt caeteris 
hac una de causa praesunt, ut civitatis utilitatem tueantur ». Enc. 
Leon. XIII. Immortale Dei 1. Nov. 1885. — Commune; in hoc lex 
distinguitur a praecepto, quod singulis imponitur: bonum enim com- 
mune non respicit hunc vel illum, hos vel illos individuos particula- 
res dumtaxat, sed respicit omnes; adeoque et singulos, non qua sin- 
guli sunt, sed qua communitatis membra. Omnibus autem imponitur 
lex, vel prorsus omnibus, e. g. omnibus civibus, vel omnibus alicuius 
Ordinis, qui specialiter dant operam ad commune bonum, e. g. om- 
nibus militibus, qui pro salute populi pugnant. Can. 2. Dist. 4. Bo- 
num hoc commune societatis ordo, quies prosperitas est. — Ab eo 
qui curam habet communitatis; nempe a legitimo Principe communi- 
tatis perfectae, quae politici regiminis capax est. In hoc lex distin- 
guitur iterum a praecepto, et a consilio. Praeceptum datur etiam ab 
eo, qui privatam tantum M habet auctoritatem, ut pater, maritus, do- 
minus. Consilium etiam ab eo datur, qui ceteroqui auctoritate non 


gaudet — Curam habet: i. e. qui communitati sua praeest iurisdi- 
ctione, seu publica auctoritate. Unde lex nec supra nec praeter Prin- 
cipis iurisdictionem esse potest. — Promulgata ; lex enim obligat 


entia rationalia, praecise qua rationalia sunt, qua nempe rationali 
modo operantur. Ut ergo obliget debet esse nota; ut autem uinnote- 
scat debet exterius a legislatore proferri; neque utcumque, sed so- 
lemmter seu cum publica aliqua solemnitate: scilicet debet omnibus 
sufficienter innotescere hanc esse mentem et voluntatem legislatoris, et 


quidem ct parte ipsius legislatoris. Sufficienter innotescere, h. e. certa 

scientia, secus ens rationale iniuste omnino spoliaretur bono naturali 
et maximo libertatis, quod certo possidet, cx incerta legislatoris vo- 
luntate: non enim datur aequalitas inter certam libertate et incertam 
obligationem, i. e. inter dominium et possessionem maximi boni cer- 
tissimam et justissimam, et spolianonem istius boni incertam et du- 
biam. Hinc S. Alph. ait: « Lex ut obliget, non tantum promulganda 
est, sed etiam promulganda ut certa ». — Dist. 1. C. 3., Dist. 4. C. 3; 
S. Th. 1. 2. q. 90. q. 92., de Verit. q. 17. a. 35; L. 90. seqq.; E. M. 

Qui contra praeceptum peccat, per se nonnisi contra obedientiam 
suo debitam superiori peccat. Qui contra legem peccat, is praeterea 
peccat contra illam etiam virtutem, ad quam lex refertur propter pu- 
blicum bonum in tali materia, et contra ipsum publicum bonum, quod 


refertur ad iustitiam legalem. Cf. n. 835. 


167. Resolves: Privata legis notitia sine promulgatione ad obli- 
gationem non sufficit. Promulgatio vero, statim ac sufficienter facta 
est, sine notitia legis, sufficit ad obligandum in foro externo, quia 
legis rite promulgatae notitia a iudice iure meritoque praesumitur. 
Hinc Regula luris: Ignorantia facti non iuris excusat. R. 13.* de 
R. I. in 6.° At in foro interno, praeter exteriorem promulgationem, 
requiritur semper notitia legis; quia nemo peccare potest sine obli- 
gationis cognitione. — C. Ad haec 1. de Post. Praei.; C. A. 2. ; 
S. Th. 2. 2. q. 77. a. 3. ad 4; Lugo Resp. Mor. Mor. Í. 1. d. 21; 


Wirceburg. c. l. a. 1, c. 4. a. 1. 


168. Quomodo, et ubinam leges promulgandae ; quandonam obli- 
gare incipiunt? — Nihil iure naturali definitur. Quare in arbitrio 
legislatoris est, eam promulgare modo et loco ab ipso constitutis. 
Leces civiles regulariter promulgantur earum insertione in diario of- 
ficiali. C. I. Disp. praei. 1. — Leges canonicae promulgantur Romae, 
earum apographo ad valvas Basilicae Vaticanae aliarumque Romana- 
rum Basilicarum, quae nominari solent, proposito; vel in singularum 
Congregationum Secretaria exhibito, et deinde publicato, vel eas ad 
omnes Episcopos transmittendo. Acta S. Sedis authentica et officialia 
declarata sunt S. Sedis Actis publice evulgandis. Neque vero necesse 
est, ut in singulis etiam dioecesibus a locorum Ordinariis  publicentur. 
S. Poenit. 8. Nov. 1821., 15. lun. 1870. Ita antea erant res. Sed 
nunc ex C. Promulgandi Pu X. III. Kai. Oct. 1908. Leges omnes 
Pontificiae, publicatae in Commentario officiali de Actis Apostolicae 
Sedis, uti legitimae promulgatae habentur, nisi aliter. in. particulari 


aliquo casu fuerit statutum a S. Pontifice. E. M. 

Dioecesanae leges promulgantur vel in Synodo, vel earum pu- 
blica lectione in ecclesia cathedrali, vel eas in aliquo publico loco 
affigendo, vel in officiali quodam Commentario. Bened. XIV. de Syn. 
l. 13. c. 4. n. 1. 

Postquam autem lex promulgata est, quandonam obligare in- 
cipiat, hoc quoad leges civiles a iure pendet uniuscuiusque nationis. 
Ex C. I. Disp. praei. 1. leges obligare incipiunt decimaquinta die ab 
earum publicatione, quae consistit in insertione legis in officiali Col- 
lectanea legum et decretorum, et in nuntio talis insertionis, in offi- 
ciali commentario regni, Gazzetta officiale del regno. Ex C. H. art. 1. 
obligant post viginti dies ab earum publicatione in officiali ephemeride 
la Gaceta. Cf. C. G. art. 1. et decret. 5-11. Nov. 1870. Quoad leges 
Pontificias, ali putant eas obligare postquam subditi eas, congruo 
elapso tempore, cognoscere potuerunt, C. 1. de Cone. Praeb. in 6.°, 
ali post duos menses, Auth. Ut factae novae Coh. 5., ali statim ac 
fuerint promulgatae ex C. 1. de Postal. Praelat., ex Bullar. clausulis, 
ex citt. Respp. S. Poenit. Aliquando vero, in ipsa lege, obligationis 
tempus determinatur. Quoad leges dioecesanas, eorum facta promul- 
gatione, nullum determinatum exigitur tempus ad ipsarum obligatio- 
nem. — C. L initio, Dispos, etc. a. 1., Deer. 5.-11. Nov. 1870.; C. 
A. 2. 3; C. H. 1, L. 96. 105. 106., H. A. tr. 2. n. 85; Suarez de 
Legib. I. 4. c. 15. n. 115; Struggl q. 1. n. 21. 22.; Bened. XIV. de 
Syn. l. 13. c. 45 Wirceburg, c. 4. a. 1; E. M. 


169. An Tridentinum obliget iis in locis, ubi non fuit promul- 
gatum * — Certum est: 1.° obligare ubique quoad fidem et mores, 
cum horum una sit regula et omnibus necessaria. Neque vero novae 
sunt leges, sed merae declarationes iuris naturalis et divini, iam ante 
sufficienter promulgati. — 2.^ Non obligare quoad Decretum circa 
matrimonia clandestina, s. 22. C. 1. de R. Sed de hac re novum 
editum Decretum Ne temere in praesenti attendendum est. — Quoad 
Alia Decreta, quae disciplinam respiciunt, affirmat communis et te- 
nenda sententia. Bulla enim, quae obligationem statuit Concilii Tri- 
dentini totum respicit orbem ; itemque Bulla, quae diem determinat, 
quo incipit Tridentinum obligare ad totum orbem data est, et Romae 
legitime promulgata. B. Pi IV. Benedictus Deus 1564., et Sicut ad 
Sacrorum 1564. — Scav. 4. n. 83. edit. Mediol. 1874.; E. M. 


1/0. An vis legis pendeat ab acceptatione communitatis? | Per 
se lex nullo modo pendet ab acceptatione populi, ut obliget. Quare 
lex independenter ab ista acceptatione est in se omnino perfecta quoad 

vim obligandi, quam habet. Prob. Tota vis obligandi, est in supe- 
rore, non in subdito. Ergo statim ac sufficienter cognoscitur supe- 
roris voluntas, obligationi quis obnoxius est. Idque confirmatur prop. 
28. damn, ab Alex. VII. Per se ergo peccant Episcopi Pontificias 
leges non acceptantes; peccant etiam Gubernia civilia catholicarum 
nationum, quae prohibent Ecclesiae leges acceptari. Hae leges, non 
obstante ista prohibitione, suam retinent vim obligandi. L. 96. 97. 
136.-138. 

Per accidens, quandoque non obligat lex non acceptata, ratione 
taciti, vel expressi consensus superioris, aut ratione privilegii vel con- 
suetudinis toleratae. Prob. 1.° ex consensu communi theologorum. 
2. Quia tota vis obligandi est in superiore. Ergo, si superior con- 
sentit non obligare, quovis pacto consentiat, lex amplius non obli- 
eabit. Quare, si maior pars populi legem non  acceptaverit, et Prin- 
ceps sciens et volens eam non urgeat, quamvis peccaverint priores 
legem non acceptantes, ali tamen culpa vacant ob praesumptum su- 
perioris consensum. 

Non acceptantes; nempe contrarie legem infrigendo, voluntate 
eam non Oobservandi. Nam. si maior pars legem non  acceptaverit 
mere negative, h. e. propter rationabilem causam eius obligationem 
ad tempus suspendat, donec ea causa superiori manifestetur, parata 
interim obedire, si superior obligationem urgeat, tunc neque priores 
peccant. Ex benigna quadam interpretatione, haberi potest obligatio 
legis tanquam suspensa, usquedum res componatur. 

Sciens ct volens ; nam si Princeps nesciat non recipi, nec deduci 
in usum, vel non possit in initio contradicere, durat legis obligatio, 
donec elabatur tempus ad praescriptionem requisitum, et legitima 
efibrmetur consuetudo. Attamen, « si tu legem promulgatam paratus 
sis suscipere, et, data occasione, etiam observes; sed alu plerique e 
communitate non recipiant, nec recepturi videantur, tunc saltem ab 
ea excusaberis per discretionem », L. 137., vel potius ob praesum- 
ptam superioris voluntatem, nolentem te solum obligare. — Suarez 
de Legib. 1. 3, c. 19. n. 5., Il. 4. c. 16. n. $5 Vazques in 1. 2. d. 
156. c. 5. n. 405 L. 139,5; Struggl q. 1. n. 27.-30.; Laymann cap. 3. 
n. 3; Bened. XIV. de Syn. 1. 9. c. 8$. Wirceburg. c. 4. a. 25; E. M. 


171. Quaenam sini legis proprietates ? — Sunt sequentes: 1.° Pos- 
sibilitas, etiam nempe moralis: quod scilicet non afferat grave vel 
gravissimum incommodum et difficultatem, saltem communiter lo- 


quendo, et in casu legis positivae. Ratio est, quia cum lex ordinatio 

rationis sit, ita et ipsa ordinata esse debet. lamvero imprudens est 
et temerarium vitam et cetera bona profundere, quae ad meliorem 
usum deinceps servari possunt, secluso casu boni communis, contem- 
ptus Dei, aut legis negativae violatione. Insuper, cum lex iterum 
ordinatio rationis sit, adeoque et ipsa ordinata esse debeat, accommo- 
data esse debet communi hominum conditioni, ita ut a tota commu- 
nitate vel maiori saltem eius parte observari moraliter possit, secus 
inutile, immo nocivum esset legem ferre. Exercere quoslibet virtutum 
actus etiam heroicos omnium profecto non est. Idque confirmatur ex 
ipsa praxi utriusque luris, ecclesiastici et civilis, et consensu omnium 
theologorum, asserentium, /egem divinam positivam et humanam non 
obligare gencratim cum proportionate gravi nocumento, quod per 
accidens Oobservationi legis coniunctum sit. — S. Th. 2. 2. q. 79. a. 3. 
ad 2., q. 96. a. 2.; Sanchez in Decal. 1. 1. c. 18. n. 2. Apposite 
S. Th. 1. 2 q. 96. a. 2.: « Lex humana ponitur multitudini homi- 
num, in qua maior pars est hominum non perfectorum virtute, et 
ideo lege humana non prohibentur omnia vitia, sed solum graviora, 
a quibus possibile est maiorem partem multitudinis abstinere, et prae- 
cipue quae sunt in nocumentum aliorum, sine quorum prohibitione 
societas humana conservari non potest ». — WMWirceburg. c. 4. a. 5. 

Hinc actus heroici generatim lege praecipi non possunt, quia 
vires humanas excedere moraliter censentur, atque adeo eiusmodi lex 
careret ea dote, qua posset dici possibilis. Attamen aliquando, exi- 
gente bono communi, praecipi possunt; quia in quavis perfecta socie- 
tate ius et potestas est ad sui conservationem. Sic milites vigiles non 
possunt stationem deserere, etiam imminente periculo vitae, si detri- 
mentum inde respublica captura sit. Sic etiam lex obligat cum pe- 
riculo vitae, si periturae sint animae, nisi pastor adeat aegrotos tem- 
pore pestis. Exigente bono communi, si nempe illud praeceptum ne- 
cessarium Sit ad conservandum bonum, aut avertendum malum com- 
mune. — Hoc tamen non debet intelligi de legibus iis, quae feruntur 
ex data hypothesi alicuius status peculiaris, in quem subditus se vo- 
luntarie coniecerit, quem propterea Aypotheticum vocant, adventilium, 
sive electivum. Sic Ecclesia praecipit monialibus perpetuam clausuram. 
Sic etiam hominibus gravissimi criminis reis poenae item gravissimae 
possunt imponi. Ipsis enim liberum erat sese illis subtrahere, aliter 
operando. — L. 175. Struggl q. 2. n. $5 Suarez 1. 3. c. 30. 

In casu legis positivae: nam leges negativae, quae nempe vetant 
naturali iure malum, etiam cum discrimine vitae sunt observandae. 
Malum enim nunquam est faciendum. Excipe vero leges, rem prae- 

cipientes, quae natura sua sine gravi incommodo praestari non potest, 
ut lex Confessionis, pro qua autem praesto est auxilium gratiae, et 
a qua etiam excusat impossibilitas. Leges autem positivae, quo magis 
bono religionis et rcipublicae prospiciunt, eo magis cum maiori in- 
commodo obligant. — E. M. 

2." Honestas ; nam lex est ordinatio rationis. Quare lex praecipere 
non potest actus inhonestos; potest tamen praecipere actus perse in- 
differentes, qui ad commune bonum ordinari possunt, quique conse- 
quenter positive honesti evadunt. Honesta erit lex, si et religioni et 
rationi congruat. — Struggl q. 2. n. 95; Elbel 252.-254.; S. Th. 1. 2. 
q. 95. a. 2. 3., q. 96. a. 2. 

3.^ Utilitas; nam lex est ordinatio rationis ad bonum commune 
ab eo, qui curam habet communitatis. Hinc quaevis lex praecipere 
non potest quosvis actus honestos, sed omnes et solos actus illos, quo- 
rum positio vel omissio ad bonum commune societatis conferre potest, 
ut nempe vel immediate et directe, vel saltem mediate, indirecte, et 
ultimato cedat in bonum commune. — Quare lex civilis certo non 
potest praecipere actus mere internos. Neque lex ecclesiastica, proba- 
bilius iuxta plures, id potest; quia /egifera Ecclesiae potestas in foro 
externo ad externam tantum fidelium gubernationem pertinet. C. 34. 
de Simon., S. Alph., S. Th., Suarez, Bened. XIV., etc., contra alios, 
qui probabiliter etiam affirmant, quia Ecclesia illimitatam potestatem 
a Christo accepit. — Potest vero lex humana praecipere actus mixtos, 
seu partim internos, partim externos, qui simul unum morale consti- 
tuunt; et actus externos licet occultos; nam tum illi tum isti actus 
ad bonum commune dirigi possunt. « Et sic prohibetur sub excom- 
municatione haeresis externata, licet occulta; sic sub irregularitate ho- 
micidium occultum ». L. 100. — S. Th. lI. 2. q. 91. a. 1, q. 96. a. 1. 
3.. q. 100. a. 9., 2. 2. q. 104. a. 55; Suarez |. 4. c. 12. 13.; Ithur. Cas. 
4]. n. 23.; Bened. XIV. de Syn. 1. 9. c. 4. n. 45 Wirceburg. c. 4. a. 3. 

4.6 Justitia; nam iterum lex est ordinatio rationis, et « in rebus 
humanis dicitur esse aliquid iustum ex eo quod est rectum secundum 
regulam rationis ». S. Th. 1.2. q. 95. a. 2. « Dicuntur autem leges 
iustae, et ex fine, quando scilicet ordinantur ad bonum commune; et 
ex auctore, quando scilicet lex lata non excedit potestatem ferentis; 
et ex forma, quando scilicet secundum aequalitatem proportionis im- 
ponuntur subditis onera in ordine ad bonum commune. Cum enim unus 
homo sit pars multitudinis, quilibet homo hoc ipsum quod est, et 
quod habet, est multitudinis, sicut et quaelibet pars id quod est, est 
totius; unde et natura aliquod detrimentum infert parti, ut salvet to- 

tum. Et secundum hoc, leges huiusmodi onera proportionabilitcr infe- 
rentes, iustae sunt et obligant in foro conscientiae, et sunt leges legales. 
Iniustae autem sunt leges dupliciter: uno modo per contrarietatem 
ad bonum humanum e contrario praedictis; vel ex fine, sicut cum 
aliquis praesidens leges imponit onerosas subditis, non pertinentes ad 
utilitatem communem, sed magis ad propriam utilitatem vel gloriam ; 
vel etiam ex auctore, sicut cum aliquis legem fert ultra sibi commis- 
sam potestam ; vel etiam ex forma, puta cum inaequaliter onera mul- 
ttudini dispensantur, etiamsi ordinentur ad bonum commune. Et hu- 
iusmodi magis sunt violentiae, quam leges... Unde tales leges non 
obligant in foro conscientiae, nisi propter vitandum scandalum vel 
turbationem, propter quod etiam homo iuri suo debet cedere.... Alio 
modo leges possunt esse iniustae per contrarietatem ad bonum divinum, 
sicut leges tyrannorum, inducentes ad idolatriam, vel ad quodcumque 
aliud quod sit contra bonum divinum ; et tales leges nullo modo licet 
observare ». S. Th. 1. 2. q. 96. a. 4. lusta erit lex, si accommoda 
sit viribus subditorum, licet singulis dura. L. 12. Qui et a quib. ma- 
num. — Suarez de Leg. 1. 3. c. 21. 

3. Stabilitas; quia ad observantiam legum plurimum valet con- 
suetudo, qua sine stabilitate legis haberi non potest, et quia commune 
bonum tam facile in dies non mutatur. Quapropter lex sine tempore 
definito constituitur, ita ut semel lata, nisi abrogetur, vel noxia evadat 
aut inutilis, tamdiu duret quamdiu stat communitas, cui imponitur, vel 
quamdiu perseverant circumstantiae pro quibus lata est. — Quod ge- 
neraliter quidem constituatur, sed non in perpetuum, Statuti, Edicti, 
Decreti nomen habet. Nihilominus ea quae suprema potestate civili 
statuuntur, licet non sint nisi simplices quaedam ordinationes, leges 
in praesenti vocantur. Item quae a Synodis constituuntur et a Sacris 
Congregationibus praecipiuntur Statuta Synodalia et Decreta Sacrarum 
Congregationum appellantur. — S. Th. 1. 2. q. 96. a. 1., q. 97. 
a. l. 2. 

Hinc lex non nisi tripliciter cessare potest; l.?^ Per abrogationem 
vel derogationem, prout omnino aut tantum ex parte aboletur. L. 102. 
de R. I Quemadmodum enim superior legem ferre, sic eamdem vel 
tollere vel coarctare potest. Atque hic notandum est, per legem ge- 
neralem, nunquam per se abrogari legem particularem, alicuius loci, 
nisi tel expresse vel aequivalenter caveatur in ipsa, aut particularem 
causa tuditum | quam Princeps ignorare praesumitur, cum res sit facti, 
et in facto consistat nempe, nisi clausula addatur, non obstante qua- 
cumque consuetudine. vel, si ea hominum memoriam excedat, non ob- 

stante quacumque consuetudine, etiam centenaria et immemoriali. Ex 
adverso, quia consuetudines universales praesumuntur Principi esse 
notae, eo ipso abrogari dicendae erunt, quod Princeps fert legem con- 
trariam, etsi desit clausula generalis derogatoria. Idemque de univer- 
sali lege dicendum. Episcopi autem per eorum leges abrogant quam- 
cumquc consuetudinem particularem ; quia praesumuntur plenam ha- 
bere notitiam consuetudinum dioecesium suarum. C. Licet l. de Const. 
in 6.^; C. I. Initio Dispos, etc. a. 55 C. H. 55 L. 109. 199. Cf. 
l. 6. n. 680. — 2.? Per cessationem causae motivae adaequatae, seu 
finis totalis, ob quem lata est, respectu totius communitatis ; cessante 
enim causa legis, eam urgere legislator rationabiliter nequit. Ac ita 
cessat etiam praeceptum, si eius finis omnino cesset. S. Th. 1. 2. 
q. 103. a. 4. ad 3. — 2.? Per desuetudinem, seu per consuetudinem 
contrariam, debitis vestitam conditionibus; tunc enim superioris con- 
sensus saltem legalis accedit. — Wirccburg. de Legib. c. 5. a. 5. 6. 

Stabilitas haec proprietas est exclusive propria legis, si lex cum 
praecepto comparetur. Praeceptum enim cessat morte praecipientis vel 
cessatione ab officio; lex vero non extinguitur simul cum legislatore. 
Cum enim cessat persona physica, a qua lex emanavit, neque cessat 
leges ferendi officium, neque cessat bonum commune, ac propterea non 
cessat lex, quum bonum illud commune, bonum sit universale totius 
societatis et constans. Bonum vero, quod respicit praeceptum, bonum 
privatum, seu individuate est, et natura sua variabile; et cum persona 
physica superioris ipsum praecipiendi officium per se cessat, ut in patre, 
domino, magistro etc. videre est. — Interim tamen etiam praeceptum, 
seu mandatum, quandoque non statim expirát per mortem mandantis ; 
nempe si mandatum sit ad pias causas, vel in favorem dotis matrimo- 
nialis vel alicuius scholastici; si mandatarius expresse iubeatur aliquid 
exsequi etiam post mortem mandantis ; si res non sit amplius integra, 
videlicet in indiciis, in donationibus et promulgationibus nomine alterius 
faciendis, si res sit etiam integra, sed exsecutio tantum alicuius gratiae 
mandata sit in favorem alterius, neque ipsamet gratiae concessio relicta 
sit arbitrio mandatant ; si mandatum procedat ab habente publicam 
potestatem, publicae utilitatis causa; si ita lege ipsa cautum sit, ut 
contingit aliquando in Institutis religiosis, et tunc praeceptum vi ipsius 
legis perpetuitatem sortitur. — La-Croix 566. 876,; Struggl q. 1. 


n. 5, L. 140. 
6. Lex realis, quae circa bona immobilia versatur, territorio ad- 


haeret in quo immobilia sita sunt. Lex realis, quae actuum formam 
et ordinem constituit, loco etiam adhaeret. Locus regit actum, nisi 

actus omnino privatus sit. Lex personalis, quae decernit ea quae per- 
tinent ad statum personarum, personam ubique sequitur. Lex moralis, 
praecipiens aut prohibens humanam actionem, afficit immediate terri- 
torium, et lex /ocalis dicitur, ad distinguendam eam a lege reali et 
personali; dum praeceptum afficit immediate personam. C. 2. de Consi. 
in 6.^; C. I. Disp. prelim, a. 6. seqq. Sed revera lex omnis localis 
proprie est. Lex enim respicit bonum commune, bonum nempe com- 
munitatis, quae non nisi determinato territorio est, unde personam, 
non nisi in territorio exsistentem, obligat, saltem fictione iuris. Lex 
nonnisi subditos obligat, et subditi non sunt, nisi in proprio ju- 
risdictionis territorio. Praeceptum vero respicit bonum privatum per- 
sonae, unde ubicumque ipse sit praeceptum urget. Et hoc certum et 
commune est, si agatur de superiore praecipiente, directe habente au- 
ctoritatem in personam, ut est maritus, pater, dominus, praelatus re- 
gularis. Si vero agatur de superiore directe iurisdictionem habente in 
communitatem et in territorio, sententia communior affirmat, sententia 
minus communis et S. Alphonso probabilis negat. Communior sen- 
tentia tamen, secundum vigentem praxim, tenenda est, et consequenter 
perdurat praeceptum, donec revocetur, si legitima causa et legitima 
forma latum sit. — L. 1. 2. n. 23.; Bened. XIV. de Syn. | 13. 
c. 4. n. 9. Wirceburg. de Legib. c. 1. a. 1. 


172. An cesset lex, cessante causa finali, in casu particulari tan- 
tam ? — R. Affirmative, si cessat contrarie, quando scilicet materia 
legis redderetur in illo casu nociva, vel valde difficilis: Nam lex po- 
sitiva, praesertim humana, non obligat cum gravi et proportionate in- 
commodo. — Controvertitur, si cessat tantum privative, scilicet, si lex 
tunc redderetur inutilis. Prima sententia, quam plures et graves thth. 
tenent, affirmat, quia lex tunc redditur inutilis. Secunda vero sententia, 
quae magis arridet S. Alph., negat, quia quamvis cesset finis legis in 
particulari, non cessat tamen in communi. Est enim, communiter lo- 
quendo, fere semper periculum hallucinationis, qua quis in casu pro- 
prio faciliter decipi potest. Unde tunc evadit lex fundata in praesum- 
ptione iuris, quae utique semper obligat. Attamen addit S. D., quod 
si casus accideret, quo « aliquis omnino certus et securus esset abesse 
omne hallucinationis periculum », non auderet priorem sententiam im- 
probare, L. 1*9. 1I. 6. n. 613., immo hanc sententiam S. D. proba- 


bilem dicit l. 3. n. 546. — Notandum autem est quod finis legis potest 
esse multiplex, ut in lectione librorum prohibitorum; et tunc, uno ces- 
sante, non ideo cessat lex. — L. H. A. tr. 2. n. 69.5; S. Th. 1. 2. 


q. 103. a. 4. ad 3. 2. 2. q. 154. a. 2. 3.5; Struggl q. 4. n. 25.-27. 

173. Resolves: A bannorum proclamatione non eximuntur sponsi, 
etsi certo sciant nullum subesse matrimonio impedimentum. Lex enim 
fundatur in periculo universalis nullitatis matrimonii ex omissis pro- 
clamationibus. Hinc etiam non potest quis legere libros prohibitos, si 
nullum ex iis sibi periculum pertimescat. Ac quamvis vere etiam cesset 
istud periculum in casu particulari, non omnino tamen cessat finis 
prohibitionis, cum ille sit non solum, ut perversionis periculum vite- 
tur, sed etiam, ne ansa pravis scriptoribus detur perniciosa typis de- 
mandandi. Itemque lege abstinentiae et ieiunii adhuc tenetur, qui a 
carnibus abhorret et piscibus delectetur, et qui nonnisi unicam in die 


comestionem potest suo stomacho sustinere. — L. 199. 


174. Quid et quotuplex sit interpretatio legis? — Lex non semper 
clara est. Hinc ad eam rite intelligendam interpretatione opus est, quae 
definitur: genuina legis explicatio iuxta mentem legislatoris. M entem, 
non latentem, sed verbis legis expressam. Mentem, quia lex est quod 
legislator voluit. S. Th. 2. 2. q. 120. a. 1. ad 3. — Interpretatio 
est: 1.° Authentica, doctrinalis et usualis, prout fit ab ipso superiore, 
vel a viris doctis, vel ex consuetudine. Ut interpretatio vere authen- 
tica Sit, et non doctrinalis, necesse est, ut Superior, vel alius qui hanc 
a Superiore habeat potestatem, legem declaret quatenus Superior, h. 
e. utens potestate iurisdictionis. Si enim tanquam privata persona suam 
mentem declarat, interpretatio authentica non erit, sed doctrinalis. Con- 
suetudo aequivalet authenticae interpretationi, si est legitime praescripta, 
secus vero mere doctrinalis est. Consuetudo enim « optima est legum 
interpres ». C. 8. de Consuet. Unde « minime sunt mutanda, quae 
interpretationem | certam semper habuerunt ». L. 23. de Legib. — 
2." Stricta vel lata, prout fit stricte iuxta naturalem verborum pro- 
prietatem, aut large iuxta sensum benigniorem. Sic verba haec: filii, 
clerici, religiosi etc. iuxta naturalem eorum significationem sumi pos- 
sunt stricte de filis naturalibus et legitimis, de initiatis prima tonsura, 
de regularibus solemniter professis, vel late de omnibus filiis, de om- 
nibus ecclesiasticis personis, de omnibus religiosis, etiam novitiis. — 
3."^ Comprehensiva sive mere declarativa, vel extensiva aut restrictiva, 
prout ea interpretatione vel nihil novi inducitur; vel aliquid ea ad- 
datur; cum verba, vel ut sonant, vel ultra eorum sensum naturalem 
accipiuntur. — C. Inter alia 3l. de Sent. exc. ; Sixt. V. C. Immensa 
22. lan. 1588.; S. Th. 1. 2. q. 86. a. 6.; Ithur. Cas. 53. n. 2. seqq. 
L. l. 3. n. 760. 265.; C. I. initio Dispos, etc. a. 3. 


175. Quaenam sint interpretationis regulae? — | Accipienda sunt 

verba legis, iuxta eorum propriam et usitatam acceptionem, nisi se- 
quatur inde quid absurdum aut iniustum, aut lex inutilis prorsus eva- 
dat. Verba enim voluntatem dicentis demonstrant. Ac, secus, nihil 
esset certum in legibus. Hinc commune effatum: Ubi lex non distin- 
guit, neque nos distinguere debemus. — In dubio de vero sensu, at- 
tendendum est ad mentem legislatoris, seu ad finem legis et rationem; 
ad rein seu materiam, de qua agitur; et ad circumstantias vel ante- 
cedentes vel consequentes. R. 88.4 de R. I. in 6.? — Lex poenalis et 
odiosa in dubio est stricte interpretanda; lex vero favorabilis subit 
amplam interpretationem. Ac generatim « leges benignius interpre- 
tandae sunt, quo voluntas earum «conserveretur ». L. 18. de Legib. 
— L. 12. 18. 19. 23. 24. 25. 26. 37. de Legib. L. 155. de R. L ; 
R. L 15. 30. in 1.?^; L. 200.; Struggl q. 4. n. 1. seqq.; Suarez de 
Legib. l. 6. c. 1.; Wirceburg. de Legib. c. 5. a. 1. 


176. An interpretatio authentica promulgatione indigeat, ut obli- 
get? — R. Negative; si ea interpretatio sit declaratio sensus clare 
contenti in lege; cum talis declaratio non sit nova lex; nihil enim 
novi statuit, sed statutum declarat, et valet retrorsum. — R. Affirmative; 
si declaratio sit sensus obscure contenti in lege, quia habetur tunc ut 
nova lex; vel si legem coerceat, vel extendat, siquidem tunc vere 
nova lex est. — L. 100. 200., 1l. 3. n. 1027.; Suarez de Legib. 1. 6. 
UG d. dí X 


177. An lex extendi debeat a casu ad casum ob identitatem ra- 
tionis? — « Leges poenales non sunt extendendae de casu ad ca- 
sum ». L. 1. 6. n. 689. Odia enim sunt restringenda. R. I. 49. in 6,? 
— Leges item irritantes vel ius aliquod concedentes a casu ad casum 
extendi non possunt: nam actus tunc valore destituitur, vel vim habet 
non nisi a positiva voluntate legislatoris. C. I. initio Dispos, etc. a. 
4. — Negandum item est quoad alias leges; etsi eadem ratio currat; 
a fortiori si sit similis ratio dumtaxat. Etenim non ratio legis, sed 
legislatoris voluntas, subditis rite intimata, vim legis habet et obligat. 
Potest enim legislator bene de uno disponere et non de alio. Hinc 
commune axioma: Ratio legis non est lex: et finis praecepti non ca- 
dit sub praecepto. L. 20. 21. de Legib.; S. Th. I. 2. q. 100. a. 9. 
ad 2.; L. 1. 3. n. 273. — Verum « contraire fini legis est quaedam 
inordinatio, quae ab omni culpa non videtur excusari ». L. |. 3. 
n. 1030. — Si autem non licet per se legem a casu ad casum ex- 
tendere, a fortiori non licet privilegium a personis ad personas alias, 

a rebus ad res alias extendere. C. 27. dc Praeb. in 6.5; Reg. 28.* 
de R. I. in 6.°; L. 14. 15. 16. de Legib. 

Excipe tamen, quoties alias manifeste absurdum aut iniquum quid 
sequeretur, et manifeste accusari posset legislator iniustitiae, impruden- 
tae, inscitiae. Sic C. S. Pr V. Decori prohibetur monialibus e mo- 
nasterio egredi, praeterquam ex causa magni incendii, vel epidemiae. 
vel infirmitatis leprae. Poterunt ergo et alia simili causa exire, e. g. 
monasterii inundatione, ruina, latronum incursu. — Hoc autem prae- 
cipue habetur in sequentibus: 1.° in correlativis, v. g., inter virum et 
uxorem, sponsum et sponsam ; unde, si maritus ob adulterium uxoris 
admittitur ad divortium a thoro, etiam uxor ob adulterium viri eo 
gaudet iure; si sponsa liberatur a sponsalibus ob longam absentiam 
sponsi, C. 5. de Spons., pariter hic ob sponsae absentiam liberatur. 
Tunc enim legislator unum expresse volens et aliud implicite voluisse 
existimatur. — 2.° In aequiparatis, a iure, ut sunt praesentatio, postu- 
latio, electio ad beneficium ; ova et lacticinia ratione abstinentiae. Quod 
in hisce lex disponit circa unum, idem disponere censetur circa aliud. 
Et sic, si dignior est eligendus, dignior etiam est praesentandus ; si 
ova permittuntur, etiam permittuntur lacticina. R. I. 53.* in 6.?^ — 3.? 
In connexis, quorum unum sine alio stare non potest. Quare ille, cui 
causa committitur, potest etiam partes cogere ut compareant. C. 5. 
de Off. Delcg. — 4.? In contentis: nam in toto pars continetur; sic ille 
qui potest testari, etiam legata facere potest; quibus matrimonium 
prohibetur, et sponsalia prohibentur. L. 10. de Sponsat. 

Atque haec valent, etiamsi de lege poenali agatur. Neque tunc 
valet regula: Odia restringenda, favores ampliandi. Nam id procedit 
tantum, cum dispositio legis extenditur ex interpretatione congruitatis, 
non cum debet extendi ex interpretatione necessitatis, quae non tam 
debet dici extensio, quam mera comprehensio. Et sane extensio legis 
alia est necessaria, alia congruentialis. Ila est omnino requisita ad 
justitiam vel rectitudinem; haec vero non ita, sed tantum est volun- 
taria, quia licet possit lex multa alia iuste comprehendere, tamen mi- 
nor comprehensio sufficit ad iustitiam legis et proprietatem verborum, 
cum ratione etiam legis servandam. Porro generalis regula de non am- 
pliando leges poenales intelligi debet de interpretatione voluntaria, 1. 
e. sine qua potest adhuc conservari prudens dispositio, et iustitia 
legis; non de necessaria extensione legis, quae requiritur, ut servetur 
iustitia, vel aequitas. Et sic, haereticus est irregularis. Ergo et apo- 
stata. L. 12. de Legib. — L. 200., 1. 3. n. 293. 1027.; Ithur. Cas. 53. 

Ut extendere legem oportet, cum eius est manifesta ratio, L. 12. 

de Legib., ita et eam coercere oportet; cum similiter eius est mani- 
festa ratio; quia res ipsa de qua agitur restrictionem exigit; quia 
secus iniustum vel absurdum quid sequeretur; quia casus omnino rarus 
et alienus a legislatoris mente; quia secus nimis dura et severa lex 
evaderet. L. 18. 25. de Legib. 


178. An Declarationes, Decisiones et Decreta SS. Congregationum 
vim legis habeant? — Nullum dubium est, quod ipsa obligent in par- 
ticularibus casibus, pro quibus feruntur. C. Sixti V. Immensa. — Nul- 
lum dubium, quod vim habeant legis, si eis adiiciatur robur Aposto- 
licae firmitatis. Cf. Bened. XIV. C. Sacramentum Poenitentiae, aut 
Apostolicae Sedis mandato solemniter fuerint publicata, vel si in Ec- 
clesia universaliter et usu plurium annorum fuerint divulgata. L. 106. 
— Sacrarum Congregationum autem Decreta omnia habent eandem 
auctoritatem, si fuerint rite promulgata. Pius X. C. Sapienti consilio 
Kal. Iui. 1908. 

Praeter casus praedictos, circa particularia Decreta, de quibus 
tantum esse potest quaestio, triplex est sententia, probabilis. — Prima 
sententia asserit, quod robur habent obligandi omnes; quia authenti- 
cam continent legum interpretationem. — Secunda sententia dicit, quod 
non obligant universe. Ratio, quia, ut lex omnes obliget, omnino re- 
quiritur solemnis promulgatio legis universalis, et non sufficit simplex 
publicatio particularis Desponsi. — Tertia sententia affirmat, quando 
Declarationes Sunt comprehensivae, quae nempe non recedunt a pro- 
pria et usu recepta significatione verborum. Nam nulle tunc opus 
est promulgatione, siquidem non conditur novum ius, sed conditum 
et promulgatum tantum explicatur. Negat vero, quando Declarationes 
sunt extensivae, quae nempe recedunt a propria et communiter ac- 
cepta verborum significatione. Nam tunc novae sunt leges, quae pote- 
statem legislativam requirunt, et promulgationem. — Verum, etiam 
si interpretationem iuris communis dubii et obscuri, et non meram 
continent declarationem iuris clari, legis universalis valorem habere 
non possunt, sine legitima promulgatione, vel antequam in communem 
praxim deducantur. Cf. 176. — Schmalz. Dissert, prooem. n. 373. 
seqq. ; Pichler. Proleg. n. 46.; Reiffenst. Prooem. n. 130. seqq.; L. 
l. 1. n. 106, 1. 3. n. 760. 765. 1027.. 1. 6. n. 401. 403. 556. 593. 
699., II. A. tr. 15. n. 87.; Bened. XIV. de Syn. Il. 6. c. 6. n. 4. 
Indice Operis v. Congregatio Concilii, eius prudens inconstantia in suis 
decisionibus ac in indiciis ferendis; Scav. l. l. n. 339, 240. ed. Me- 
diol. 1874.; A. S. S. v. 3. p. 563. seqq.; E. M. 

178.bis Nota: Novissima ordinatio Romanae Curiae facta est per 
Const. Pi X. Sapienti consilio Kal. Iui. 1908. Distinguuntur in ea 
Congregationes,  Tribunalia, Officia. — Undecim sunt Sacrae Con- 
gregationes, et sunt sequentes ; quarum unicuique est propria materia 
exclusive assignata, abrogata in omnibus S. Sedis Officiis iurium cu- 
mulatione. 

l.^ Congr. S. Officii. Doctrinam fidei et morum utatur. — 
Eidem proinde soli manet iudicium de haeresi aliisque criminibus, 
quae suspicionem haeresis inducunt. — Ad ipsam quoque devoluta 
est universa res de Indulgentiis, qua in re plene viget C. Clem, IX. 
In ipsis 6. Iui. 1669. Integra autem manet S. Officio facultas ea co- 
enoscendi, quae circa privilegium Paulinum et impedimenta dispari- 
tatis cultus et mixtae religionis versantur, praeter ea quae attingunt 
dogmaticam de matrimonio, sicut etiam de alis Sacramentis, do- 
ctrinam. 

2." Congr. Consistorialis. Parat agenda in Consistoris. In locis, 
quae non sint loca Missionum, constituit novas dioeceses et capitula ; 
et tractat ea quae pertinent ad dioecesium divisionem, et generale 
regimen, et ad electionem Episcoporum, Administratorum Apostoli- 
corum, Adiutorum et Auxiliariorum Episcoporum. In Episcopis no- 
minandis inhaerendum Const. Romanis Pontificibus l7. Dec. 1903. 
Ad eam pertinet etiam quae spectant ad regimen, disciplinam, studia, 
temporalem administrationem seminariorum. — Dubia autem resolvit 
circa competentiam Sacrar. Congregationum. — Sectio addita est de 
spirituali emigrantium cura, et de sacerdotibus ipsis emigrantibus. 
Pius X. M. P. Cum omnes 15. Aug. 1912. 

3.^ Congr. de disciplina Sacramentorum. Ad eam pertinet uni- 
versa legislatio circa disciplinam septem Sacramentorum. Quare ad 
eam pertinent matrimoniales dispensationes in foro externo, ordinan- 
dorum dispensationes, et dispensationes circa locum, tempus, condi- 
tiones Eucharistiam sumendi, asservandi; et celebrandi Missam, etc. 
Ad eam spectant etiam quaestiones de validitate matrimonii vel sa- 
crae ordinationis, aliaeque ad sacramentorum disciplinam spectantes. 

Dispensationes ab impedimentis matrimonii in forma Brevis, 
conceduntur ab hac S. C., modo honestae naturae, et si dispensatio- 
nes ipsae sint maioribus obnoxiae taxationibus. Ceterae dispensationes 
in forma rescripti dantur. Cf. Ord. servand. in Rom. Cur., Norm, 
peculiar, c. n. 13.-16. 

4.° Congr. Concilii. Commissa ei est universa disciplina cleri 
saecularis populique christiani; adeoque ad eam pertinet observatio 

praeceptorum Ecclesiae, excepto ieiunio eucharistico, quod spectat ad 
S. C. de Sacram. ; pertinent ea, quae Parochos et Canonicos spectant, 
quae referuntur ad pias Sodalitates, pia opera, pia legata, Missarum 
stipes, beneficia, officia, bona ecclesiastica; pertinet etiam facultas 
eximendi a conditionibus requisitis ad  assecutionem beneficiorum, 
quoties ab Ordinario sint conferenda; itemque pertinent ea, quae 
spectant ecclesiasticam immunitatem, et Conciliorum celebrationem. — 
Huic Congregationi adiungitur specialis Congreg. Laureiana. 

Facultas interpretandi Decr. Cone. Trid. exclusive amplius non 
pertinet ad S. C. C. sed ad singulas spectat Congregationes, secun- 
dum propriam competentiam. S. C. Cons. 11. Febr. 1911. 

5.° Congr. de Religiosis. Pertinent ad hanc Congr. negotia 
omnium Religiosorum, eorum qui sine votis in communi vitam agunt 
et tertiorum ordinum saecularium, sive inter ipsos, sive habita eorum 
ratione cum alis; pertinent etiam dispensationes a iure communi cum 
religiosis. 

6.° Congr. de Prop. Fide. Eius iurisdictio circumscripta est re- 
gionibus, ubi sacra hierarchia nondum saltem perfecte est constituta, 
et status missionis perseverat. Quae tamen ad fidem, ad matrimonium, 
ad sacros ritus spectant, et ad religiosos qua tales, ad proprias Con- 
eregationes sunt referenda. — Unitam sibi habet Congr. pro negotiis 
ritus orientalis, quae sua munia ex integro servat. — Ei coniungitur 
Coetus pro unione Ecclesiarum dissidentium. — Ei praeterea com- 
missa est administratio omnium bonorum, etiam Reverendae Camerae 
Spoliorum. —  lndulta, quae hactenus aliis solebat concedere, suis 
nunc subditis tantum tribuit. — Ord. servand. in R. C. Norm, pecul. 
c. 7. art. 6. 

7." Congr. Indicis. Ad eam pertinet id omne quod spectat no- 
civos libros et scripta, quae in perniciem sint animarum. — Cardi- 
nales. Consultores, administri huius Congr. et S. Officii secum invi- 
cem communicare possunt omnia, eaque sola, quae ad librorum pro- 
hibitionem pertinent, et omnes hac de re eodem secreto adstringuntur. 

8." Congr. Sacror. Rituum. Ad eam pertinent ea omnia, quae 
sacros ritus et caeremonias Ecclesiae Latinae proxime spectant, nec 
non insignia et honoris privilegia concedenda, tam personalia quam 
realia, quae ad sacros ritus et caeremonias referuntur. Ad eam etiam 
pertinent, quae spectant beatificationem et canonizationem Sanctorum 
et Sacras Reliquias, circa quas inhaerendum C. Clem. IX. In ipsis 


« lui 16(9. — Huic Congregationi adiunguntur Coetus lilurgicus, 

0." Congr. Caercmonialis. Ad eam pertinet moderatio caeremo- 
niarum in Sacello Aulaque Pontificali, et sacrarum functionum Car- 
dinalium, nec non praecedentiae Cardinalium et Legatorum apud 
S. Sedem. 

10.°” Congr. Negotior. Ecclesiasticor. Extraordinarior. Tractat ea 
negotia, quae per Sccretariani Status ei deferuntur, praesertim quae 
ad Civiles Leges et Concordata referuntur. 

11.° Congr. Studiorum. Ad eam pertinet moderatio studiorum 
et academicorum graduum Universitatum  catholicarum, etiam earum, 
quae ad Religiosos pertinent, et ipsa facultas academicos gradus 
concedendi. 

Tribunalia tria sunt; nempe: — ]1.? Sacra Poenitentiaria. Eius 
jurisdictio coarctatur ad ea dumtaxat, quae forum internum, etiam 
non sacramentale, respiciunt, et quaestiones dirimit conscientiae. Nor- 
mas praesertim retinet C. In Apostolicae 13. Apr. 1744. Ben. XTV., 
salvis 1mmutationibus legitimo usu inductis et probatis, nec non prae- 
scriptis per C. Sapienti consilio, et per legem Ord. serv. in R. C, 
quae spectent hoc tribunal — Omnia secreto et gratis in hoc tribu- 
nali expediuntur. — Ordo serv. in R. C. Norm, pecul. c. 8. art. | 

2. Sacra Romana Rota. Ipsi devolvuntur causae omnes conten- 
tiosae non maiores, quae in Romana Curia aguntur, tam civiles quam 
criminales, iudiciali servato processu. Disciplinari autem ratione tra- 
ctantur causae ab ipsis Congregationibus, ad quas spectant, ratione 
materiae. — A S. R. Rota Lex propria servanda est, quae laud. 
Const. Sapienti Consilio adiecta est. Statuitur in ea constitutio Tri- 
bunalis, competentia, iudicandi modus. Servandae praeterea in indiciis 
sunt Regulae approbatae a S. Pont. Pio X. 4. Aug. 1910. et pro- 
mulgatae d. 25. Octobr. eiusdem anni. Tandem servanda etiam sunt 
ea quae ipsi conveniunt in C. Sapienti consilio et in Ord. serv. in R. C. 

Cap. 2. Can. 14. praedictae legis propriae competentiaS. Rom. 
Rotae sic declaratur: 

«$ 1. Sacra Rota iudicat in prima instantia causas, quas sive 
motu proprio, sive ad instantiam partium Romanus Pontifex ad suum 
tribunal avocaverit, et Sacrae Rotae commiserit; casque, si opus sit, 
ac nisi aliter cautum sit in commissionis rescripto, iudicat quoque in 
secunda et in tertia instantia, ope turnorum subsequentium iuxta 
praescripta can. 12- 

$ 2. Iudicat in secunda instantia causas, quae a tribunali Emi 
Urbis Vicarii et ab aliis Ordinariorum tribunalibus in primo gradu 
dijudicatae fuerint, et ad Sanctam Sedem per appellationem legitimam 

deferuntur. Itemque eas iudicat, si opus sit, etiam in tertia iuxta 
modum in can. 12. praescriptum. 

$ 3. Indicat denique in ultima instantia causas ab Ordinariis et 
ab alis quibusvis tribunalibus in secundo vel ulteriori gradu iam co- 
gnitas, quae in rem iudicatam non transierint, et per legitimam ap- 
pellationem ad Sanctam Sedem deferuntur. 

£ 4. Videt quoque de recursibus pro restitutione in integrum a 
sententiis. quibusvis, quae transierint in rem iudicatam et remedium 
invenire non possunt apud indicem secundae instantiae iuxta titulum 
de Rest, in inleg.; dummodo tamen non agatur de re indicata ex 
sententia Sacrae Romanae Rotae; et in his iudicat tum de forma, 
tum de merito ». 

3. Signatura Apostolica. De novo instituta, servare tenetur Le- 
gem propriam, adiectam ipsi Const. Sapienti consilio, nec non ea 
quae ipsi conveniunt in C. Sapienti consilio et in Ord. serv. in R. C. 
Agitur in ea Lege de constitutione et competentia Supremi Tribunalis 
Signaturae Apostolicae, et de modo iudicandi. — Supremum hoc 
tribunal cognoscit de exceptione suspicionis contra aliquem Rotae 
auditorem, de violatione secreti et de damnis illatis ab Auditoribus, 
de querela nullitatis contra sententiam rotalem, de restitutione in in- 
tegrum contra rotalem sententiam, quae transierit in rem iudicatam. 

Officia quinque recensentur, videlicet: —  l.^ Cancellaria Apo- 
stolica. Eius proprium munus est Apostolicas expedire Litteras sub 
plumbo circa beneficiorum consistorialium provisionem, circa novarum 
diom sum et capitulorum institutionem, et pro aliis maioribus Eccle- 
siae negotiis. 

-.* Dataria Apostoliia, Proprium ipsius ministerium est circa ea 
omnia, quae respiciunt beneficia conferenda non consistorialia, Aposto- 
licae Sedi reservata. Quare etiam conficit et expedit Apostolicas Lit- 
teras pro eorum collatione, eximit in conferendis beneficiis a condi- 
tionibus requisitis, curat onera et pensiones impositas a S. Pont, in 
praedictis Ixmeficiis conferendis Beneficia autem ab ea conferuntur 
per Sullam, seu per decretum simplicis signaturae, h. c. nullis Bullis 
expeditis, Ord. serv. in C. R, Norm, pecul. c. 9. art. 2. 

3. Camera Apostotua Eius cura est atque administratio bono- 
rum ac iurium temporalium S. Sedis, quo tempore praesertim haec 
vacua habeatur, ad normas Const. Vacante Sede Apostohca2v5. Dec. 1904. 

4 Secretaria Status. Ad eam pertinent negotia ecclesiastica ex- 
traordinaria, honoris insignia concedenda, non reservata  Antistiti 

praeposito Pontificali Domui, Apostolicorum Brevium expeditio, quae 
a variis Congregationibus ei committuntur. 

5.° Secretaria Brevium ad Principes, et epistolarum  latinaram. 
Duplex hoc officium suum habet munus latine scribendi acta Summi 
Pontificis. 

Initium anni in posterum non a die Incarnationis Dominicae, 
h.e.a d. 25. Mart,; sed a Kal. lan. ducendum, in omnibus Apo- 
stolicis litteris expediendis sive a Cancellaria siva a Dataria. 

Litterae Apostolicae, ratione gravitatis negotiorum et variae for- 
mae, distinguuntur in Bullas, Brevia et Pontificia Rescripta. — Olim 
Bullae membranis subfuscis et crassioribus, nccnon charactere longo- 
bardico seu tcutonico exarabantur; nunc vero ex Motu Proprio Leo- 
nis XIII. 29. Dee. 1878. charta pergamena, et charactere latino, cx- 
cribunlur. Item sigillum seu numisma plumbeum, unde Bullae dictae 
sunt, cum adiectis cordulis, servatur tantum in Apostolicis Litteris 
collationum, erectionum, et dismembrationum beneficiorum maiorum, 
nec non in aliis S. Sedis solemnibus actis. Impressio, in alus, rubri 
coloris sigilli refert imagines Apostolorum Petri et Pauli, inscriptione 
nominis regnantis S. Pontificis circumducta. Bulla inscribitur: Pius 
Episcopus servus servorum Dei, et data secundum Romanum Kalk n- 
darium scribitur. Nominationes Consistoriales, constitutio novarum 
dioecesium et capitulorum per Bullam fiunt. —  Brevia expediuntur 
pro negotiis minoris momenti, membranis albis atque subtilibus, vel 
ordinaria charta, et latino charactere scribuntur. Sigillum deferunt 
cerae rubrae cum imagine S. Petri, piscationem agentis; et ideo di- 
cuntur expediri sub annulo Piscatoris. Brevia inscribuntur Pius Papa X. 
Lorum data secundum vulgare calendarium designatur. - — Rescripta 
tandem Pontificum Responsa sunt, quae saepe a tergo ipsorum sup- 
plicum libellorum scribuntur. 

Congregatio, (piae dicitur Reverenda Fabrica S. Petri, curam 
tantum habet rei familiaris Basilicae Principis Apostolorum secundum 
Consi. Quanta curarum Benedicti XIV. 15. Nov. 1751. — Coetus 
studiis provehendis sive Sacrae Scripturae, sive historiae;  Obulo 
S. Petri administrando; Fidei in Urbe praeservandae permanent in 
síatu quo ante. Sublata Congr. Visitationis Apostolicae | Urbis, 
quae ad eam perlinebant deferuntur ad coctum (Cardinalium penes 
Urbis Vicariatum constituendum. 

In omnibus Congregationibus, Tribunalibus, et Officiis, quae 
gravia et extraordinaria sunt significanda prius sunt Summo Ponti- 
fici. Cetera indigent pontificia approbatione, nisi speciales facultates 

tributae fuerint eorum Moderatoribus, et exceptis sententiis S. Rotae 
et Signaturae Apostolicae propriis. — Negotia vero in ipsis tractanda 
sunt secundum leges proprias et normas adiectas eidem Const. Sa- 
pienti Consilio. — Organizatio, officialium provisio, interior disciplina, 
ratio agendi apud Sacras Congregationes et taxae solvendae statuun- 
tur in Ordine Servando, seu in Regula Generali, quae habetur pro 
sacris Congregationibus, Tribunalibus et Officiis. — Officiales omnes 1u- 
ramentum praestare tenentur de officio fideliter implendo, de non re- 
cipiendis muneribus etiam sponte oblatis et de secreto servando, Secun- 
dum statutam ibi formulam. Minorum officialium provisio fit per con- 
cursum titulis et scientia. — Quilibet tractare potest propria negotia 
apud Sacras Congreg. per seipsum, per advocatum, per procuratorem, 
per agentem sive publicum sive privatum, Ordo servandus p. l. cap. 
9. — Denique in Sacris Congregationibus, Tribunalibus et Officiis 
Romanae Curiae servandae sunt Normae peculiares eiusdem Ordinis 
servandi d. 29. Sept. 1908. p. 2., quae potissimum determinant com- 
petentiam, rationem varia negotia pertractandi, modum procedendi 
plenarum Congregationum, munera et qualitates variorum administro- 
rum. Adiutores laurea doctoris oportet esse insignitos in sacra theo- 
logia et in iure canonico. 

Etsi abrogata iurium cumulatione in Sanctae Sedis Officiis, sua 
cuique negotio sit constituta sedes; nihilominus, quia in peculiaribus 
casibus dubitationi aut errori locus esse potest, firma manet antiqua 
lex, qua, delato et excepto ab aliquo Officio supplici libello pro im- 
petranda re sive ad gratiam pertinente sive ad iustitiam, nemini ulla 
de causa licet aliud suo marte Officium ad eumdem finem adire ; sed 
opus est adsensu Officii ipsius quocum agi coeptum est, aut Congre- 
gationis Consistorialis decreto, quo venia detur transmittendi negotii. 

Quaestione semel instituta penes Congregationem aliquam admi- 
nistrationis ac disciplinae tramite, et a partibus admisso, aut saltem 
non recusato hoc agendi modo; his iam non licet eadem de causa 
actionem stricte 1iudicialem instituere. 


179 Quid sit epikeia? — Ad interpretationem revocatur epikeia, 
quae est benigna, sed aequa legis interpretatio, qua lex universalis, 
seu quando universaliter loquitur, iudicatur non se extendere ad ta- 
lem casum particularem, quamvis in verbis legis clare comprehensum, 
ob circumstantias particulares, quae a legislatore vel praevisae, vel 
comprehensae reipsa non sunt. Si. v. g, lex prohibeat gestare arma 
noctu; gestare possum, si exire debeam, et inimicum meum ad mor- 

iem me quaerentem sim offensurus. Ut tamen detur locus epikeiae, 
non solum debet lex cessare in casu particulari negative, quia nimi- 
rum deficit tunc finis legis; sed debet cessare contrarie, nempe quia 
legis observantia redditur peccaminosa, damnosa, vel nimis onerosa; 
neque tunc opus est superiorem interrogare, licet id facile fieri pos- 
s:t. Id enim ex ipsis legis proprietatibus deducitur. Nam lex esse 
debet honesta, utilis, possibilis, iusta; adeoque non obligat cum gravi 
incommodo; nec aliquem prae caeteris praegravat. Et hoc ad epi- 
cheiam pertinet. Est enim epicheia virtus legum directiva, secundum 
quod iustitiae ratio, et communis utilitas poscit. Unde epicheia per- 
tinet ad iustitiam communiter dictam, tanquam iustitia quaedam exi- 
stens, secundum quam legalis 1ustitia dirigitur, quasi superiore regula 
humanorum actuum. 

Verum datur locus etiam epikeiae, cum, quamvis lex in casu 
particulari non reddatur peccaminosa, damnosa, vel nimis onerosa, 
indicatur tamen ex quadam aequitate et benignitate, certo vel saltem 
probabiliter, legislatorem noluisse illum in verbis legis includere. Nam 
aequitas praefertur rigori. L. 7. de In integrum restit,; L. 8. de In- 
diciis C. Et tunc, permanente dubio, cum fere in dispensationem re- 
cidat, necesse per se est superiorem adire, si consuli possit. Id vero 
necessarium non erit, cum evidenter constet aliam fuisse mentem le- 
eislatoris; in manifestis enim non est opus interpretatione, sed exe- 
cutione. — L. 3. seqq. de Legib.; L. 201.; L. 201.; S. Th. 1. 2. q. 96. 
a. 6, 2. 2. q. 60. a. 5. ad 2., q. 120, q. 147. a. 4.; Suarez Í. 2. 
c. 165; Struggl q. 4. n. 7. 8.5; Ithur. Cas. 53. n. 9.-13.; Schmalz. 


L l. t. 2. n. 44. 


II. — DE AUCTORE LEGIS 


180. Quinam generatim leges ferre possint? — Cum Deus sit 
Dominus omnium, et superioribus non solum ecclesiasticis, sed et ci- 
vilibus parere iusserit, non solum ipse, sed illi etiam leges ferre pos- 
sunt. L. 140. Hinc plures distinguuntur leges: 

Lex aeterna, quae est: Ratio et voluntas Dei aeterna ordinem 
naturalem servari iubens, perturbari vetans. S. Aug. 1. 22. contra 
Faustum c. 27. Ea initium et fundamentum est omnis legis; ab ipsa 
enim profluit lex naturalis, et a lege naturali reliquae leges vim et 

normam desumunt. Cf. S. Th. 1. 2. q. 91. a. 1., q. 93., q. 95., a. 
2., q. 96. a. 4.; Wirceburg. de Legib. c. 1. a. 2. 

Lex naturalis, quae lex Dei aeterna est hominibus promulgata 
per rectam rationem, qua discernimus quid sit bonum, et quid ma- 
lum, bonum faciendum et malum vitandum. Quare obiectum huius 
legis est id quod per se et intrinsece bonum vel malum est. Duistin- 
guuntur in ea prima morum principia, immediatae conclusiones, et 
conclusiones mediatae. Cf. S. Th. 1. 2. q. 91. a. 2. 6., q. 94.5; L. 102.; 
Wirceburg. 1. c. a. 3. 4. 6. 

Lex divina, quae lex est a Deo per revelationem data. Ea du- 
plex est; alia enim Veteri Testamento, alia Novo Testamento contine- 
tur. Vetus Testamentum praecepta continebat caeremonialia, 1udicialia 
et moralia. Moralia tantum praecepta hodie remanent observanda, 
reliquis per Novam Legem abrogatis. Matth. 19., 17.; 1. Cor. 7., 
19. Novum Testamentum, praeter consilia, praecepta continet catho- 
licae fidei, morum, sacramentorum, sacrificii, et ecclesiasticae hierar- 
chiae. Morum praecepta ea ipsa sunt, quae naturali constant iure, et 
lex unitatis et indissolubilhitatis matrimonii, ea est, quae ab initio* 
mundi lata a Christo est confirmata. Matth. 19., 4. seqq. Cf. S. Th. 
1. 2. q. 91. a. 4. 5, q. 98.-108.; L. 103. — Legalia Veteris Te- 
stamenti, seu Mosaicae Legis caeremoniae, sacra, sacrificia, sacra- 
menta, omnia post promulgatum Evangelium cessarunt, neque possunt 
sine peccato observari. Eugen. IV. B. Cantate Domino. —  Wirceburg. 
NECS 

Lex canonica et civilis. Prior ab ecclesiastica est potestate, et 
ea attingit, quae in Ecclesia ad animarum spectant salutem. Posterior, 
a civili est potestate, et iura ac obligationes moderatur inter cives et 
cives, inter cives et societatem, ac Principem ipsius; inter gentem 
et gentem. Unde ius exoritur privatum, publicum et internationale 
seu gentium, C. l. 13. de Const, C. 2. e. t. in 6.^; Inst. Il. l1. t. 1. 
24, 1. 2. t. 1. $ 11; L. 2. de Origine luris ete. SS; S. Th. 1. 2. 
q. 9h. a. 3., q. 95., 2. 2. q. 57. Wirceburg. L6; c. 5; E. M. 

Aliter autem sumi potest ius gentium, prout nempe a iure ci- 
vili distinguitur. Apposite S. Th. 1. 2. q. 95. a. 4. « Est de ratione 
legis humanae quod sit derivata a lege naturae, et secundum hoc 
dividitur ius positivum in ius gentium et ius civile. Nam ad ius gen- 
tium pertinent ea quae derivantur ex lege naturae sicut conclusiones 
ex principiis, ut iustae emptiones, venditiones et alia huiusmodi, sine 
quibus homines ad invicem convivere non possunt; quod est de lege 
naturae, quia homo est naturaliter animal sociabile. Quae vero deri- 

vantur a lege naturae per modum particularis determinationis (aliquo- 
rum communium, a. 2.) pertinent ad ius civile secundum quod quae- 
libet civitas aliquid. sibi accommode determinat ». Et sic item non 
esse occidendum pertinet ad ius gentium ; derivatur enim ut conclusio 
ex eo quod nulli est malum faciendum : criminosum tali vel tali poena 
punire pertinet ad ius civile; nam determinatio est communis legis 
naturae, quod ille qui peccat puniatur. S. Th. ib. a. 2. « Et ideo 
dicit Caius jurisconsultus 1. 9. i. De lust, et iure: Quod naturalis 
ratio inter omnes homines constituit, id apud omnes peraeque custo- 
ditur, vocaturque ius gentium ». S. Th. 2. 2. q. 57. a. 3. 

Hinc /us gentium complectitur non tantum ea quae ipsa naturae 
necessitate imponuntur, ut bonorum divisio, verum etiam ea quae 
ex summa quadam naturae convenientia profluunt, et quae ideo ab 
omnibus usu et consuetudine, implicita quadam pactione, servantur, 
vel, dubiis enatis, explicita pactione, ut alienam regionem adire, nisi 
inde pro illa periculum enascatur, libera omnis maris navigatio, mu- 
tuum inter se populorum commercium, litterarum transmissio, servitutis 
abolitio, etc. — Ius vero positivum, magis determinate definiens va- 
rias inter gentes relationes servandas Tus internationale poterit melius 


appellari. 


180.bls Nota: Lex naturalis immutabilis prorsus est, cum ea 
respiciat quae natura sua sunt bona, natura sua sunt mala. Contra 
hanc immutabilitatem non valent, uti patet, quaedam a Deo permissa, 
quae ob peculiares circumstantias, recto ordini iam non adversabantur, 
uti e. g. polygamia patriarchis permissa, matrimoni dissolutio, etc. 
vel eidem ordini non adversabantur, quia materia divino dominio est 
subiecta, uti furtum hebraeis aliquando permissum. Mutatio autem non 
habetur quoad praecepta legis naturalis, quae dicuntur primaria, sine 
quibus rerum ordo esse non potest, ut e. g. honor debitus Deo, sub- 
jectio in homine partis inferioris superiori etc., sed tantum quoad ea 
praecepta, quae dicuntur secundaria, et quae respiciunt non ipsum esse 
ordinis, sed ordinis perfectionem, ut e. g. matrimonium  protoparen- 
tibus permissum fratrum et sororum. — S. Th. 1. 2. q. 100. a. 5.; 


Wirceburg. de Legib. c. 1l. a. 5. 
lus Canonicum: Collectio canonicarum legum constituit Ius Cano- 


nicum. Canonicae tamen leges aliae continentur in Corpore luris, aliae 
sunt extra ipsum. Corpus luris tres continet Partes. Prima pars continet 
Decretum Gratiani monachi Benedictini, circa a. 1150., in quo, triplici 
parte, sub titulo de Distinctionibus, de Causis, de Consecratione, SUCCÈS- 

sive agitur de personis ecclesiasticis, de ecclesiasticis indiciis, et de rebus 
sacris. Haec collectio authentica non est; quare singuli textus ex se- 
ipsis non ex collectione vim habent et retinent suam. Secunda pars 
continet Decretales a S. Raymundo de Pennafort Ord. Praed., a. 1234., 
in quibus item, quinque libris, successive agitur de personis, de iudiciis, 
de rebus, de matrimonio, de poenis. Haec collectio 1ussu Gregori IX. 
peracta et publicata authentica est, adeoque leges in ea contentae vim 
habent legum universalium ex ipso facto insertionis in eam. Tertia 
pars continet librum sextum Decretalium sic dictum, quia additus est 
quinque libris Decretalium Gregori IX. Editus est auctoritate Boni- 
facii VII., a. 1298; quare collectio authentica est, et eodem ordine 
Decretalium Gregori procedit. Haec tertia pars continet praeterea 
Clementinas et Extravagantes. Clementinae sic dictae sunt a Clemen- 
t: V.. qui post Concilium Viennense, cui ipse praefuit a. 1311., colligi 
iussit Constitutiones editas ab ipso et ab eodem Viennensi Concilio. 
Quare et haec authentica Collectio est. In quinque libros ea dividitur. 
Eadem haec tertia pars continet Extravagantes loannis XXII. et Extra- 
vagantes communes. Illae sunt constitutiones editae prioribus annis 
pontificatus praedicti Pontificis. Istae sunt Constitutiones. aliae. editae 
a loanne XXII. et ab alus Pontificibus, in quinque libros divisae. 
Quamvis omnes istae Constitutiones genuinae sint, authenticam tamen 
Collectionem non constituunt. Aliae quae adsunt, praeter has, Con- 
cili Constantiensis, Tridentini et Vatican. nec non Summorum Pon- 
üficum Constitutiones, postea editae, in Corpus luris non fuerunt 
collectae. 

lus Civile: Ius Romanum continetur in Corpore luris civilis 
edito iussu lustiniani, saec. 6. Complectitur quatuor partes: Institu- 
tiones lustiniani, divisas in quatuor libros, qui in titulos et paragra- 
phes subdividitur; Pandectas quae comprehendunt selecta iuris con- 
sultorum responsa, quibus vis legis tributa est; digesta seu digestum 
etiam dicta, quia ordine digestam continent legislatonem, et dividuntur 
in quinquaginta libros, qui in titulos et leges subdividuntur ; Novum 
codicem, seu repetitas praelectiones. h. e. secunda editione seu evulga- 
tone, C Cordi nobis. 10. Nov. 534 , qui duodecim continet libros, in 
titulos et leges subdivises, et Principum constitutiones complectitur ; 
Novellas seu Constitutiones post Codicem editas, quae non omnes 
sunt ipsius lustiniani, et genuinae sunt, licet harum Collectio non sit 
authentica, uti tres praecedentes partes. — Ius modernum modernis 
CO licibus continetur, qui in libros, titulos et articulos dividuntur. 

181. Quinam in Ecclesia leges ferant? — Ecclesia vera perfecta- 
que est societas, plane libera, societati civili superior. —  Collatam 
sibi a Deo habet potestatem non solum dirigendi per consilia, sed 
etiam iubendi per leges, neque solum legislativa, verum etiam iudi- 
cial et coactiva gaudet potestate. Eius leges independenter a quavis 
civili potestate vim habent, et obligant in conscientia, eaeque non 
tantum in rebus fidei et morum sistunt, sed etiam ad Ecclesiae di- 
sciplinam sese extendunt. Cf. E. M. 180. 

Primatus Summi Pontificis institutus a Christo est, et de iure 
divino est, ut B. Petrus perpetuos in eo primatu habeat Successores. 
Romanus autem Pontifex B. Petri successor est in praedicto primatu, 
non tantum honoris, verum etiam jurisdictionis, in universam Eccle- 
siam. Romanus item Pontifex infallibilis est cum doctrinam fidei et 
morum ab universa Ecclesia tenendam definit. Ac supremam pote- 
statem habet leges ferendi pro tota Ecclesia, neque ullo pacto Epi- 
scoporum violat iura, variis reservationibus. Episcopi potestatem non 
habent, nisi dependentem a S. Pontifice, cique subordinatam. Eccle- 
sia enim reipublicae more non est instituta neque administratur. — 
C. Si quis 2. de Maior., C. Ut animarum 2. de Const, in 6O.*. 

Legati quoque leges ferunt in suis Provinciis, sed nomine et 
auctoritate S. Pontificis. C. Nemini 10. de Off. legati. Legati sunt, 
qui ad graviora gerenda negotia, vel generalitatem | negotiorum a 
summis Principibus deputantur. 

Concilium Generale ex omnibus catholici orbis Episcopis princi- 
paliter componitur. Pro tota Ecclesia leges ferre potest. Verum eius 
Decreta, ut valeant, a Rom. Pont, sunt confirmanda. — Concilium Pro- 
vinciale componitur principaliter ex Episcopis alicuius provinciae, Me- 
tropolitano praeside. Ex Cone. Trid. habendum esset quovis triennio. 
Leges fert pro Provincia. Eius Decreta a S. C. C. sunt recognoscenda. 
Approbantur autem in forma communi, ita ut nihil novi iuris acqui- 
rant; et in forma specifica, ita ut evadant leges pontificiae. Sixtus V. 
C. Immensa aeterni; Pius X. C. Sapienti concilio, Ord. serv. in R. 
C., Norm, fecul. c. 7. a. 4. par. 6.7. Ea autem promulgare potest 
Metropolitanus per publicum edictum. Neque vero Decreta Conci- 
liorum sive plenariorum sive provincialium sua carent vi, nisi in sta- 
tuta dioecesana fuerint incorporata. S. O. 10. Sept. 1896. 

Episcopi leges ferunt in propriis dioecesibus, postquam nempe in 
propriis dioecesibus canonice sunt instituti, expeditis et exhibitis Apo- 
stolicis litteris, C. /niunctae de Elect. Extrav. Comm.; C. Pii IX. Ro- 
manus Pontifex. Sunt enim veri Rectores in suis dioecesibus Act. 20., 

28. Huiusmodi autem potestas necessaria est ad rectam dioecesis 
administrationem. Hinc Episcopi ferre quidem possunt leges pro sua 
quisque dioecesi, etiam sine consensu capituli, nisi tamen agatur de iis, 
quae in praeiudicium capituli aut cleri cedere possunt. C. Novit 4., C. 
Quanto 5. de His quae fiunt a praei. Consuetudo tamen invaluit, ut, 
nisi expresse cautum aliter fuerit, ea quae decernit. Episcopus extra 
synodum, inconsulto capitulo, vim non habeant legis, sed simplicis statuti, 
quod consequenter cessat, cessante iure Episcopi, morte, translatione, ab- 
dicatione. Sratuta autem Episcopi, etiam extra synodum, audito tamen 
consilio capituli, facta et promulgata, iuxta veriorem sententiam, ean- 
dem perpetuitatem habent ac Constitutiones Synodales. Nil vero de- 
cernere possunt Episcopi contra leges Pontificis, neque in materiis 
S. sedi reservatis, cum inferior in superiorem jurisdictionem non 
habeat. Bened. XIV. de Syn. 1l. 12. c. 5. n. 1, I. 13. c. 55; L. 104. 
|l. 7. n. 6. 

Archiepiscopi et Patriarchae leges ferre nequeunt pro dioecesi- 
bus suffraganeorum, quia non sunt superiores proprie dicti, quamvis 
eorum lites ad se delatas componere possint. — L. 105., Struggl 
q. 2. n. 65; E. M. 


182. An alii etiam leges condere possint praeter S. Pontificem 
et Episcopos ' — Cardinalis potest ratione suae dignitatis in Ecclesia 
sui Tituli leges ferre. C. His quae de Alai. et obed., C. Querel. de 
Elect, C. Innocenti XII. Romanus Pontifex 17. sept. 10692. Colle- 
gium Cardinalium vero, Sede Romana vacante, si necessitas non 
urget, non potest leges ferre; sed nominationi alterius Pontificis de- 
bet statim incumbere. Clem. 2. de Elect] C. 3. de Elect, in O.?; 
Pius X. C. Vacante Sede 25. Dec. 1904. t. 1. c. 1.-4. 

Abbates et Praelati exempti leges ferre possunt pro suo terri- 
torio, ubi quasi episcopalem exercent iurisdictionem ;  jurisdictioni 
enim adnexa est legislative potestas. 

Capitulum cathédrale, Sede vacante, leges, quae necessariae es- 
sent pro variis circumstantiis, condere potest. Iure enim succedit in 
iurisdictionem Episcopi. C. His quae 11., C. Cum olim 14. de Mai. 
et obed,;; L. 104.; Lugo Resp. Mor. 1. 1. d. 21. n. 5. 

Capitula seu Congregationes Generales et Praelati Regulares veras 
leges condere valent, intra limites suae iurisdictionis, iuxta proprias 
Ordinis Constitutiones. Habent enim statuta a S. Pontifice approbata, 
quae illis hanc facultatem tribuunt. Jurisdictionis, nempe a Papa con- 

cessae, non autem vi voti, quod cum personale sit non dat nisi po- 

testatein 1imponendi praecepta, minime vero legem condendi. Elbel 
278.-280. 

Abbatissae, vel Superiorissae monialium, non possunt leges pro- 
prie dictas ferre, cum iurisdictionis ecclesiasticae non sint capaces. 
Possunt tamen exigere in conscientia obedientiam circa res praeceptas, 
vel circa ea quae ad profectum monialium iuxta regulas conducunt. 
Habent enim ius praecipiendi tum ex voto obedientiae a subditis emisso, 
tum ex necessitate disciplinae, quae in communitate servari debet. 
Hinc novitiae, licet ad obedientiam non teneantur stricte, vi voti, quod 
non emiserunt, tenentur tamen aliquo modo ad obediendum ratione 
regularis disciplinae. Quapropter « abbatissae possunt ferre praecepta 
pro recta gubernatione domus, et adhuc sub culpa gravi obligare ». 
L. 104. Cf. Schmalz. 1. 1. t. 31. n. 38. 39.; Elbel 281.-284. 

Parochi leges condere non possunt. Ratio, quia non habent iu- 
risdictionem in foro externo. 

Collegia statuta sibi condere possunt, quae eorum membra tenent 
quasi pacta conventa. Statuta tamen capitulorum in ecclesiis cathedra- 
libus etc. ex Episcopi approbatione vim legis acquirunt. Bened. XIV. 
de Syn. 1. 13. c. 5. n. 1. Si Capitula negligant sua conficere Statuta, 
S. C. C. mandat Episcopis, ut Constitutiones ipsi conficiant, easque 
Capitulo observandas iniungant. Lucidi de Visit. SS. LL. V. 1. C. 3. 
§ 4. n. 146. — E. M. 


183. Quinam in Societate Civili leges ferant? — Princeps vel 
populus vel uterque simul, pro varia regiminis forma, leges ferunt. 
In Gubernüs monarchies Principes, qui suprema gaudent potestate 
in civili societate, leges ferunt. In Guberniis repraesentativis potestas 
leges ferendi residet in Rege, vel in Praeside reipublicae et in Cor- 
pore legislative ex Deputatis, vel etiam ex Senatoribus constituto. 
Enimvero saeculares Principes sunt veri superiores in civili societate, 
et ea potestas ad rectam civilis societatis gubernationem necessaria 
est. Quare nullum est dubium, quod et eorum leges possint etiam 
in conscientia obligare. — L. 104.; S. Th. 1. 2. q. 105. a 15; E. M. 


184. Nota: 1.° Ecclesia liberalismum damnans errores catholicae 
doctrinae aversantes damnavit, non certas quasdam guberniorum ci- 
vilium formas vel politicas factiones, quae liberales dicuntur. S. O. 
29. Aug. 1877. Voluntas populi publicae manifestata supremam et 
independentem legem minime constituit. Populus peccat legem abs- 
que ulla causa non recipiens a Principe promulgatam. — Syll. pr. 
39, seqq. ; E. M. 166. 168. 

2." < Poterit S. Pontifex abrogare vel corrigere leges civiles alio- 
rum Principum si opponantur aequitati ». L. 103. Licet enim S. Pon- 
tifex potestatem directam non habeat leges omnes condendi obligantes 
in re civili, sed tantum in re ecclesiastica, C. 13. de Judiciis, C. 13. 
Qui filii sunt legitimi; indirecte tamen in ea etiam potestatem habet, 
quatenus civiles leges fidelium saluti noxias corrigere possit, et Prin- 
cipum civilium negligentiam supplere valeat, C. 1. 2. de Einfit. et 
vend.; C. 1. 2. de Tregua et pace. 

Et sic antiqui Romani luris « aliae leges civiles sunt expresse 
a lure Can. approbatae, aliae expresse correctae, aliae neque appro- 
batae, neque reprobatae.. Leges approbatae sine dubio in conscientia 
obligant... Correctae non obligant quidem in conscientia... Non repro- 
batae videntur tacite approbatae a lure Can... C. l. de Nov. oper. 
nuntiat... ltem C. Super specula de Privil.... Et Gelasius Papa ep. 4. 
adAnast. Imperat, scripsit: Quantum ad ordines pertinet publicae di- 
sciplinae, legibus tuis ipsi quoque parent religionis Antistites ». L. 100. 
Intellige haec non solum de Iure Romano, quod olim viguit, sed 
etiam de Iure Civili, quod in praesenti viget. Ordo enim publicae 
disciplinae, et iussum legitimae potestatis, ratio sunt cur Romanum 
Ius a Iure Canon, adprobetur, eademque viget in qualibet civili so- 
cietate bene ordinata. Jus autem Romanum cum Iure Canonico Con- 
stituebat olim Jus Commune, ita dictum, quia per plura saecula totus 
orbis eo communiter usus est. 

3." « Profecto et Ecclesia et civitas suum habet utraque princi- 
patum ; proptereaque in gerendis rebus suis neutra paret alteri, utique 
intra terminos, a proxima cuiusque causa constitutos. Ex quo tamen 
nulla ratione disiunctas esse sequitur multoque minus pugnantes ». 
Leo XIII. Enc. Sapientiae christianae 10. lan. 1880. Cum utraque 
potestas a Deo sit, et ad eundem finem tendat, foventur mutuo. Hinc, 
quoties materia communis est utriusque luris, Ius Civile suppletur ex 
lure Canonico; et, contra, quod luri Canonico deest suppletur ex Iure 
Civili, C. l. dt Nov. op. nunc., non quidem Romano, quod olim, vi- 
guit, sed eo quod nunc viget; quia ideo utrumque Ius fovetur mutuo, 
quia utraque Potestas mutuo foveri debet, non certe potestas quae 
desiit, sed quae est. Nihilominus Ius Canonicum, (piando ex Iure Ci- 
vili capit interpretationem, non ex eo quod nunc viget, sed ex Ture 
Communi interpretandum est; quia eo imperante conditum fuit. — 
Leo XIII, Enc. Arcanum 10. Febr. 1830. par. Nemo autem, Enc. 
Immortale Dei l. Nov. 1885.; Pius X. Ep. Enc. ad Epp. Galliae 

Vehemint(r nos ll Febr. 1901., Litt. Enc. lamdudum in Lusitania 

24. Maii 1911.; Bened. XIV. de Syn. 1. 9. c. 9. seqq. ; L. 104. 105. 
106. D'Annib, ed. 4.* p, 1. n. 201.; E. M. 


185. An tyranni leges ferre possint, ita ut vere istae obligent? 
— Leges et sententiae, in se honestae et iustae, latae a tyranno, obli- 
gant, sive is talis sit de facto, sen administratione; sive talis sit de 
iure, seu titulo, sed pacifice regnum possideat, et nondum  praescri- 
tione, reipublicac consensu, legitimi Principis cessione, legitimus et ipse 
Princeps evaserit. Ratio est, quia ille legitimam habet potestatem, licet 
ea abutatur; iste etiam potestatem habet, licet usurpatam, eamque le- 
gitimo Principi restituere teneatur. Societas enim sine aliqua potestate 
stare non potest; neque seipsam pessumdare debet. Potestatem habet; 
unde hoc non spectat ad eos, qui spiritualem usurpaverint potestatem 
Sed pacifice, etc. ; secus enim non est ei obtemperandi obligatio, cum 
nondum sit verus superior. — L. 94., H. A. tr. 8. n. 13.5; S. Th. 
2. 2. q. 104. a. 6.5; Litt. Leonis XIII. Magna animi nostri 3. Mai 


1892. Cf. E. M. n. 705. 


1S6. Nota: Obligatio parendi legibus tyranni, qui potestatem 
usurpavit, necessitate servandi ordinem in communitate fundatur. Pos- 
sunt autem subditi quaedam etiam praestare, quae in aliquam tyranni 
utilitatem cedunt, ut solvere aliqua tributa, agere excubias, fodere ad 
constructionem arcis, etc.; siquidem haec sunt opera per se indiffe- 
rentia; quae recusare legitimo Principi non prodesset; ipsis vero sub- 
ditis gravissima inferret damna. Verum illicitum omnino erit alia 
opera facere, quae proxime et formaliter spectant ad iniquam usur- 
pationem confirmandam, et ad damnum legitimo Principi inferendum. 


— La-Croix 1. 2. n. 275. 


187. Resolves: Si tyrannus, talis sit iure seu titulo, in ipso 
actu invasionis nullas ferre potest leges, neque illi obediendum est, 
neque eum licet ullo modo iuvare aut recognoscere, ut possessionem 
regni adipiscatur, in eaque stabiliatur. Ratio, quia invasio nullum ei 


tribuit ius. 


188. Utrum consuetudo vim legis habeat? — Consuetudo, prout 
materialiter consideratur, est agendi mos ex [frequentibus communi- 
tatis totius, vel maioris eiusdem partis actibus inductus. Formaliter 
vero est ius quoddam moribus constitutum, quod pro lege accipitur, 
etsi lex deficiat, lex nempe scripta. Schmalz. 1. 1. t. 3. n. 1. 

Consuetudo vim legis habet. Id constat: 1.° Communi theologo- 


rum sententia. 2." Ex variis [uris sive canonici, sive civilis locis, qui- 

bus indubie eruitur, consuetudinem pro lege habendam esse. Cf. tit. 
de Consuet.; L. 32. 33. 35. 36. de Legib.; C. I. 2. 580. 1654; C. 
G. a. 671, 3.? Ratione; nam, consuetudine semel inducta, e. g., contra 
legem, lex non amplius confert ad bonum commune; et e contra, 
praeter legem inducta, ratio urget boni communis. — L. 107.; S. Th. 
1. 2. q. 97. a. 3, 2.2. q. 79. a. 2. ad 25; Struggl q. 4. n. 28. 
seqq.; Ithur. Cas. 53. n. 7.; Bouix de Princip. p. 2. s. 6. ; Wirce- 
burg. c. 5. a. 4. 

In foro externo civili generatim, ratione publici ordinis, nulla 
contra legem admitti solet consuetudo neque praeterita, neque futura, 
sed in quibusdam tantum rebus ipsa lege determinats. C. I. Leg. 
praelim. an. 1866. a. 48. art. 580. 1654, C. IL Comm. 1. C. 
H. 4. et Leg. 11. Mai 1888. a. 5. 6. 7.; C. H. 5. 6; C. L. 9. 
C. G. 671. ; C. Ile. tit. Prel. a. 1.5, Jure vero canonico, cum hoc 
Ius bonum praecipue respiciat animarum, consuetudo constanter ad- 
missa est, et in praesenti etiam admittitur. 


189. Quoluplex sil consuetudo ? — Triplex distingui solet con- 
suetudo secundum legem, quae nempe legem iam conditam diuturno 
usu confirmat et interpretatur, Cf. Can. De istis D. 4.; L. Si de in- 
terpretatione de Leg. 21. Dig. ; praeter legent, quae novum inducit ius, 
aliquid praecipiens vel prohibens, de quo nulla lex scripta habeatur, 
Cf. Can. Consuetudo D. 1.; L. De quibus de Leg. 32. Dig.; contra 
legem, qua nempe vel lex non recipitur, vel recepta abrogatur, aut 
ei derogatur. L. 107. 108. « Consuetudo et habet vim legis, et legem 
abolet, et est legum interpretatrix » S. Th. 1. 2. q. 97. a. 3. — C. 
|. 580. 1654.; C. G. 671. 

Praeterea consuetudo alia est universalis, quae omnes obligat, in 
universa Ecclesia, vel in universo aliquo territorio Principis tempo- 
ralis; alia particularis, quae obligat tantum in aliquo loco, in aliqua 
dioecesi, etc — Ad particularem consuetudinem reducitur stylus Cu- 
mae, qui sumitur pro observantia consueta in Curiis Romanis, et pro 
^ure non scripto, et tamquam lex observandus ex C. Pauli III. Cum 
gravissinae. — Generatim vero consueta in aliquo loco observantia 
stilus localis dicitur, et extra locum vim non habet. Riganti in Reg. 42. 
n. 225., in R 45 $ 1. n. 97. etc. — Ex C. I. Comm. 89., C. I. 


Civ. 1513., m materia commercii stylus et consuetudo praevalent luri 
communi. — Suarez l. 7. c. 5. n. 5. 


190. Quaenam ad consuetudinem habendam exigantur? — Ut 


consuetudo sit legitima plures requiruntur conditiones: ]l.? Ut sii ra- 

tionalis, i. e. ut. peccati fomes non sit, neque bono communi perni- 
ciosa. Secus enim numquam vim legis acquirere potest, cum lex esse 
debeat honesta, utilis, iusta Hinc contra legem naturalem et divinam 
nulla esse potest consuetudo, sed tantum contra legem humanam ; ne- 
que contra hanc in illis, quae disrumpunt nexum ecclesiasticae disci- 
plinae, C. 5. 1l. de Consuet. vel quae non nisi privilegiis constitui 
possunt. Cum enim consuetudo lex non scripta sit, nonnisi in illis ha- 
beri potest, quae legibus possunt constitui. — L. 39. de Legib.; L. 
107. S. Th. Quodl. 2. a. 8.; Schmalz. I. c. n. 7. 

2." Requiritur, ut sit inducta a tota communitate, vel saltem a 
maiori eius parte, capaci, quae per legem gubernerctur, et capaci le- 
gem ferendi; et si non possit ex se legem ferre, sufficit quod eius 
agendi ratio vim possit obtinere legis, accedente Principis consensu. 
Ab omnibus enim moraliter factum censetur, quod a maiori parte fit. 
Consuetudo autem ab illis introducenda est, quibus leges seu statuta 
constitui possunt. — Hinc consuetudinem inducere possunt non solum 
societates perfectae, verum etiam imperfectae, provincia, civitas, dioe- 
cesis, capitulum canonicorum, ordo religiosus, monasterium, etc. — 
Mulieres nequeunt introducere consuetudines contra leges proprias vi- 
rorum, nec viceversa; uti neque ecclesiastici contra leges laicorum, vel 
e contra, nisi materia sit communis. Quare clerici quoad res spirituales 
non obligantur ad consuetudinem a laicis factam, cum laici incapaces 
sint quoad spirituales res consuetudinem inducendi pro clericis. — 
Privati consuetudinem introducere non possunt. — L. 32. de Legib. 

3.° [nducta autem esse debet per actus repetitos, et non inter- 
ruptos, usque ad completam consuetudinem, voluntarios, i. e. neque 
ex ignorantia, neque ex errore, e. g., si populus existimet existere 
legem, quae revera non est, neque ex vi et metu extortos, sed ex 
animo consuetudinem introducendi, et sese obligandi, vel sese deobli- 
gandi. denique publicos. Soli enim isti actus, istis positis conditionibus, 
haberi possunt tamquam conducentes ad bonum commune, ut deinde 
legislator possit rationabiliter tali rationi agendi consentire. Consue- 
tudo insuper, cum vim legis habeat, non minus quam lex promulgata 
esse debet. — Non interruptos, dupliciter interrumpi possunt, de facto, 
si communitas operari cesset; de iure, si superior legem urgeat. Animo 
consuetudinem introducendi, mens haec seu intentio colligitur ex cir- 
cumstantiis, nempe si consuetudo constanter observetur, et cum non 
levi incommodo, si transgressores puniantur, si ita communiter sen- 
tant homines pi. — L. 39. de Legib.; S. Th. 1. 2. q. 95. a. 4., 
q. 97. a. 3. 


Bucceroni. lust, thtol. moralis |. 

4. Minime requiritur, ut sil semper bona fides a principio, nam 
etiam peccando fieri potest consuetudo, quae postea honesta evadat. 
Consuetudo enim contra legem triplicem habet statum. In principio 
omnes introducentes consuetudinem contra legem peccant. In progressu 
iam non peccant illa a maioribus introducta utentes, sed possunt pu- 
niri. In fine nec peccant nec puniri possunt illa iam praescripta utentes. 
Quare consuetudo praescriptioni aequiparari omnino non potest. — 
L. 107.; Schmalz. 1. c. n. 6. 

5.° Requiritur praeterea, ut duret per longum tempus. Verum hic 
distinguendum est: vel consuetudo inducitur via conniventiae, legisla- 
tore nempe sciente et connivente; quod evenit, quando legislator scit 
legem non recipi, et dissimulat, cum possit facile urgere observantiam; 
vel inducitur ordinaria via praescriptionis, legislatore ignorante. Si 
primum, docet Bened. XIV. « nullum temporis spatium esse necessa- 
rum... Tunc quippe post paucos actus a superiore toleratos praesu- 
mitur, quod idem per hanc ipsam conniventiam suam legem tacite 
revocet; nolitque ea obstringere communitatem cui displicet ». De 
Syn. l 13. c. 5. n. 3.; Ithur. Cas. 53. n. 7. 8. Si secundum, plures 
sunt, qui 10. annos exigunt, tum quoad Ius Civile Romanum, tum 
quoad Ius Ecclesiasticum. Sed ali 40. exigunt annos quoad utrumque 
hoc Ius. Ex hoc lure enim exigitur consuetudo inveterata, diuturna, 
longa, longaeva. L. 32. 33. 35. de Legib.; L. l. 2. C. Quae sit longa. 
Consuet; L. 107. 139., 1. 3. n. 849. — Atque hic commemoranda 
est consuetudo centenaria et immemorialis, qua omnia illa acquiri 
possunt, quae privilegio et induito Principis possunt acquiri, C. 13. 
de ludie, n. 5.; eaque clausula etiam revocatoria cuiuscumque con- 
suetudinis apposita, non revocatur, « nisi exprimatur, quia quando 
superior vult etiam illam revocare id exprimit ». L. 109. 

6." [am vero eatenus consuetudo vim legis sortiri potest, qua- 
tenus accedit illi consensus Principis vel expressus, vel tacitus, qui 
habetur cum Princeps consuetudinem novit, et ei, cum posset, non 
contradicit, vel saltem legalis, qui ille est, qui in antecessum habetur 
per leges universaliter approbantes legitimas consuetudines. Ad huius- 
modi legalem consensum non requiritur, ut Princeps consuetudinem 
cognoscat; requiritur tamen, ut non constet non potuisse ipsum contra 
consuetudinem reclamare. $1 enim Princeps constanter resistit, nulla 
tunc fit consuetudo. S1 autem non adsit huiusmodi lex, supponitur 
semper talis generalis voluntas in legislatore. Id enim postulat com- 
mune bonum. — C. Cum tanto fin. de Consuet. ; L. De quibus de 

Legib.; L. 107., 1. 3. n. 290. 1009.; Suarez 1. 7. c. 8. 15.; Schmalz. 
l. 1. p. Ll. t 4.: Gur. Cas. 132. seqq. ; S. Th. 1.2. q. 97. a. 3.; E. M. 


191. Quid si a lege prohibeatur contraria consuetudo? — « Si 
apponatur clausula, non obstante quacumque consuetudine, intelligitur 
reprobari consuetudo opposita praeterita, non vero futura... Si autem 
clausula reprobet quamcumque consuetudinem futuram, adhuc dicunt 
probabilius esse, posse consuetudinem talem legem abrogare. Si re- 
probetur... uti irrationalis.... tamquam contraria legi naturali seu di- 
vinae, nulla tunc consuetudo valere potest. Si vero reprobetur ut irra- 
tüonalis pro tempore, quo fit lex, tunc ex nova causa rationalis reddi 
potest ». L. 108., 1. 6. n. 325. vers, fin.; A. S. S. v. 4. p. 26. 

Cum omnis lex rationalis sit, rationales consuetudines contrarias, 
postquam iam efformatae fuerint, excludere non potest. Quare, si clau- 
sula apponatur, exclusa quavis consuetudine contraria in futurum, clau- 
sula haec difficiliorem reddit contrariam insurgentem ordinariam con- 
suetudinem, et legislatoris vigilantiam excitat ad illam quantum fieri 
poterit impediendam, sed non etiam extraordinariam, centenariam et 
inmemorialem, iam efformatam consuetudinem, excludet. 


III. — DE SUBIECTO LEGIS 


192. Quodnam sit subieclum legis? —  Subiectum legis et obli- 
gationis sunt omnes et soli subditi, pro quibus lex lata est. Nam tota 
vis obligandi est in superiore. Atqui superiori non nisi subditus re- 
spondet. Leges autem non semper pro omnibus subditis feruntur, ut 
leges militarium, leges clericorum, etc. — Leges locales generales pro 
quolibet loco feruntur, et leges particulares pro particulari territorio, 
quibus ili tenentur, qui in eodem degunt territorio, ibique domicilium 
vel quasi domicilium habent, vel commorantur. Cf. 199. — S. Th. 1. 
2. q. 93. a. 5., q. 96. a. 55; L. 153.; Wirceburg. c. 4. a. 4. 


193. Resolves: Omnis homo est subiectus legi naturali. Nam lex 
naturalis est ipsamet ratio et divina voluntas ordinem servari iubens, 
turbari vetans, per ipsum rationis lumen promulgata; nempe quatenus 
Deus eam hominum menti inseruit naturaliter cognoscendam. Atqui 
omnis homo ratione gaudet. Quare non licet provocare infantes, ebrios, 
amentes ad actiones intrinsece malas. L. 153. 155. — Omnes et soli 
rationis habitualiter compotes, qui sub jurisdictione existunt legislato- 

ris, tegi positivae humanam actionem praecipienti vel prohibenti sub- 
lecti esse possunt. Nam lex, rationalis et stabilis regula est ad com- 
mune bonum. Atqui homines habitualiter rationis usu carentes ratio- 
nali et stabili regula dirigi non possunt ad communem societatis finem. 
Hinc infantibus nondum usum rationis adeptis, et perpetuo amentibus 
licite dantur carnes edendae diebus prohibitis. Illicite dantur. amen- 
tibus ad breve tempus et ebriis. L. 153. 155.; Elbel n. 355. seqq.; 
Struggl q. 3. n. 8. seqq. 

Legislator non tenetur directe suis legibus, ut sic, i. 


e. quoad 
vim obligativam et coactivam ; indirecte 


tamen quoad vim mere di- 
rectvam ex aequitate quadam tenetur se tanquam caput membris 
conformare, scilicet quoad illas leges, quae suum statum decent. Hinc 
« probabile est, praeciso scandalo, tantum teneri sub levi, quia tantum 
ex honestate obligatur ad legem ». L. 154. Praeciso scandalo, si enim 
in publica transgressione legis scandalum adesset, eam servare tene- 
retur; minime vero in eo casu subiiceretur etiam poenis, quas ipse 
in transgressores imposuit. Itemque tenetur etiam in contractibus pari 
conditione uti. C. Jusluni Dist. 9.5; L. 154.; S. Th. 1. 2. q. 96. a. 5; 
Struggl q. 3. n. 1; Lessius de lur. et lustit. 1. 2. c. 35. dub. 5. 
n. 33.; Suarez de Legib. 1. 3. c. 35. 


Infideles, nondum baptizati, legibus Ecclesiae non obligantur, licet 


teneantur Ecclesiam ingredi. I. Cor. 5. 12. E contra haeretici, schi- 


smatici, excommunicate ecclesiasticis legibus per se tenentur. Id de 
excommunicatis intelligendum est quoad actus, ipsa excommunicatione 
non interdictos. Quoad haereticos vero, in locis ubi tolerantur, leges 
poenales effectum non habent. — Trid. s. 7. c. 8$. de Bapt.; Schmalz. 
l. 4. t. 1. n. 378.-380.,, t. 3. n. 99., 1. 5. t. 7. n. 171.-174.; Reiffenst. 
L I. t. 2. n. 274.5; L. 154. 

Graeci catholici, et generatin» Orientales, quamvis catholicae do- 
ctrinae de fide et de moribus definitionibus teneantur; legibus tamen 
disciplinaribus universalis Ecclesiae non ligantur, nisi quid de ipsis 
statuatur, aut eorum expressa facta mentione, aut ratione materiae 
implicite ad ipsos lege extensa. Imo Constitutiones Romanorum Pon- 
tüficum pro uno orientali ritu latae. ad alios ritus, sine expressa ex- 
tensione, non extenduntur. Neque vero licet catholicis a propri ritus 
a S. Rom.‘ Eccl? approbati consuetudine et observantia recedere. E. 
M de Stat, partie. 213.; Bened. XIV. C. Etsi pastoralis 26. Mau 1742. 


S 9. n. 24, C. Allatae 26. Iui. 1755; Collect. S. C. de P. F. n. 
113. 1999. 

194. An, practice loquendo, haeretici excusentur ah observatione 
legum Ecclesiae, quamvis per se teneantur? — R. Affirmative, l.? ra- 
tione ignorantiae, in qua versantur. 2.^ Quia non praesumitur, quod 
Ecclesia velit urgere hanc obligationem, ne frustra multiplicentur pec- 
cata, saltem quoad leges mere praeceptivas, quae respiciunt bonum 
spirituale animarum. Quoad leges mere praeceptivas; nam non excu- 
satur quoad leges universales humanam actionem praecipientes, irri- 
tantes; quia directe hae respiciunt bonum et ordinem publicum, ut 
leges impedimentorum matrimonii, nisi positive eos Ecclesia excipiat, 
ut factum est Decr. Ne temere quoad formam matrimonii, quam, si 
inter se matrimonium ineant, servare non tenentur. 


195. An pueri teneantur legibus ecclesiasticis, statim ac usum ra- 
tionis adepti sunt, licet septennium nondum expleverint ? — Probabilius 
negandum, quia leges humanae attendunt ad ea, quae communiter 
contingunt. Atqui communiter non contingit usus rationis ante septen- 
nium completum. Omnes véro admittunt, pueros ante septennium non 
incurrere poenas transgressoribus impositas, nisi id expresse declaretur. 
Quin immo ordinarias poenas, quae post iudicis sententiam et etiam 
quae ante iudicis sententiam suum habent effectum non incurrunt, 
nisi sint puberes, quales sunt masculi anno 14.°, puellae anno 12.° 
absoluto, vel nisi de ipsis expressio fiat mentio. Iure etiam civili mi- 
tiores incurrunt poenas. C. I. poen. 53. seqq.; C. G. poen. 66. seqq. 
— [Insuper notandum est, pueros completo septennio, non obligari 
legibus humanis, nisi de materia sint suae aetati accommodata. Hinc 
non obligantur lege ecclesiastici ieiunii. Tenentur vero legibus Con- 
fessionis annuae, auditionis sacri, abstinentiae a carnibus, adeoque pec- 
cant parentes, qui negligunt earum impletionem ex parte propriorum 
filiorum. An etiam teneantur Communione paschali, controversa res 
erat apud theologos. Sed eos et ad Confessionem et ad Communio- 
nem teneri affirmavit S. C. de Sacram., Decr. Quam singulari 8 
Aug. 1910.: « Aetas discretionis, tum ad Confessionem tum ad S. Com- 
munionem, ea est in qua puer incipit ratiocinari, hoc est circa septi- 
mum annum, sive supra, sive etiam infra. Ex hoc tempore incipit 
obligatio satisfaciendi utrique praecepto Confessionis et Communio- 
nis ». — L. 155., 1. 3. n. 2705; S. Th. 2.2. q. 147. a. 45; La-Croix 
676. Struggl q. 3. n. 11. 125; Elbel 367. seqq.; E. M. 


196. An clerici teneantur legibus civilibus? — R. Affirmative, 
saltem indirecte, nisi iuribus adhuc vigentibus Ecclesiae repugnent; quia 
et ipsi membra sunt reipublicae, et naturalis aequitas exigit, ut in his, 

quae non repugnant suo statui, reliquis membris se conforment. Id 
praeterea praecipit Ecclesia. Ad Rom. 13. 1., Adhuc vigentibus ; nam 
attendenda sunt Concordata, nec non legitimae consuetudines. Indi- 
recte; an etiam directe teneantur, virhite ipsa legis civilis, controver- 
titur. — Syll. Pii IX. prop. 30. 31. 32; La-Croix 674. 678.; Molina 
de lust. tr. 2. d. 31. n. 15; Struggl q. 3. n. 2. seq; Elbel 275.-277.; 
Laymann 1l. 1. tr. 4. c. 135 Suarez 1. 3. c. 34. n. 13. 15. 16.5; Wirce- 


burg. c. 4. a. 4. ; Wernz Ius Decr. ed. 1.* t. 1. n. 108,; Trid. s. 25. 
C. 20. de R. 


197. Quomodo se gerere debeant clerici, si cogantur observare ci- 
vilem aliquam legem, laedentem iura Ecclesiae. — Protestatio facienda 
est contra huiusmodi coactionem et legem, si secus scandalum seque- 
retur; vel huiusmodi legislatores animosiores fierent contra iura Ec- 
clesiae. Facta protestatione, vi cedendum est, et vis vi opponenda non 
est, neque violentiae, praesertim publicae, excitandae et provocandae 
sunt; quae id solum obtinent, ut plura et maiora peccata multipli- 
centur, maiori dedecori et iniuriae ecclesiasticus status exponatur. In 
casu dubii recurrendum ad Episcopum vel ad S. Sedem. 


198. An Senatores et Deputati in Guberniis repraesentalivis obli- 
dentur propriis legibus? — R. Affirmative. Ratio est, quia legislator 
non est quaelibet singularis persona, sed totum Corpus morale. Idem 
consequenter dicendum est de Praeside reipublicae, de Metropolitano 
et Coepiscopis in provinciali synodo, de Praelato regulari et alis ca- 


pitularibus in capitulo generali, etc. — L. 31. de Legib.: Lugo Resp. 
Mor. l. 6. d. 20. 


1l)9. An peregrini teneantur legibus specialibus sui territorii, vel 
loci in quo versantur? — Peregrinus 1S dicitur, qui habens alicubi 
domicilium vel quasi-domicilium aliquo venit animo non manendi per- 
petuo, sed tantum subsistendi per aliquot horas, vel dies, vel ad sum- 
mum pei minorem anni partem, quae usque etiam ad sex menses se 
protendere potest. Peregrinus ab advena et vago distinguitur. — Ad- 
icna est, qui extra proprium originis vel prioris domicilii territorium 
posuit domicilium suum, vel quasi-domicilium. Si domicilium suum 
contulit, iam incola est, L. '239. de Verb. sign., et ideo incolae ali 
originales sunt, alit advenae. L. 4. 5. de Incol. C. Domicilium acquirit, 
vel a prima die, qui habitat alicubi, animo perpetuo manendi, et « ubi 
quis larem rerumque ac fortunarum suarum summam constituit, unde 
rursus non sit discessurus, si nihil inde avocet ». L. 7. C. de Incol. 

Alicubi; i. C. in paroecia vel quasi-paroecia, iure ecclesiastico; in mu- 
nicipio, iure civili. Animus in foro externo praesumitur, si habitatio 
sit decennalis, vel si ibi domus sit aedificata, aut maior pars bonorum 
adsportata. Verum uxor mariti, filiusfamilias eius parentis, sub cuius 
patria potestate est, domicilium sequitur; et qui alicubi perpetuum 
aliquod munus exercet, ibi domicilium habet. L. 2. 8. 9. de Incol. 
C. Quasi-domicilium vero acquirit, qui alicubir manet, vel eo adve- 
niens quam primum ibidem subsistit, animo manendi per maiorem 
anni partem; tales sunt famuli et scholastici, qui consequenter praeter 
domicilium legale, quasi-domicilium, canonico iure inductum, habere 
possunt. Quasi-domicilium quoad matrimonium amplius non attendi- 
tur. Potest etiam quis ex Iure Romano duplex habere domicilium, 
L. 5. et 6. Ad Municipalem et de Incolis. C. Ne. 22. seqq. expresse 
statuitur neminem posse habere simul plura domicilia. — Ex Cod. 
Ital. a. 16. domicilium civile personae est in loco in quo habet sedem 
principalem suorum negotiorum et suorum bonorum (interessi). Re- 
sidentia autem est in loco, ubi persona habitualiter commoratur ib. 
—  Vagus denique est, qui nullibi fixum ac determinatum domicilium 
habet, sed de uno in alium locum se transfert. — Innoc. XII. C. 
Speculatores; L. 156., | 6. n. 115. par. Secunda; C. I. Dispos, 
praelim. 6. seqq., et l. 1. a. 16. seqq.; C. G. 102. seqq.; C. H. 40. 
seq.; C. A. 29.,; C. B. 7.-11.; C. L. 40. seqq. 

Nomine vagorum, quoad matrimonium, veniunt omnes et soli, 
qui nullibi habent parochum vel Ordinarium proprium ratione domi- 
ciii vel menstruae commorationis. Matrimonium vagus contrahere 
potest coram quolibet parocho, etiamsi alia pars vaga non sit. Paro- 
chus tamen tenetur diligentem facere inquisitionem de eorum statu 
libero. Quoad vagos, extra casum necessitatis, parocho ne liceat eo- 
rum matrimoniis adsistere, nisi re ad Ordinarium vel ad Sacerdotem 
ab eo delegatum delata, licentiam impetraverit. Cf. v. 2. n. 1026. 

Porro peregrinus non tenetur legibus sui territorii; nam lex ter- 
ritorium afficit, et ipse extra ipsum est. C. 2. de Constit. in 6.? — 
Excipe leges quae personamini statum respiciunt. Personae enim ad- 
haerent. Unde, qui maior aetate est in sua patria, ubique maior est. 
Et sic etiam actus privatus ubique retinet suum valorem ; ideoque si 
Italus vel Gallus holographum fecerit testamentum, ubicumque fece- 
rt, valet; quia actus privatus est, pro quo nulla legibus publica forma 
est constituta. Excipe, etiam leges locales simul et personales, ut ex 
Decr. S. O. erat lex formae Tridentinae in matrimonio servandae. — 
Excipe item, nisi quis fictione iuris in proprio territorio adhuc esse cen- 

seatur. Sic. V. g., si quis extra proprium territorium rem suam ven- 
deret, in eodem extantem, servare tenetur eiusdem leges in tali ven- 
ditione. Sic etiam beneficiatus, qui non residet, poenas ibidem latas 
contra non residentes incurrit. Ibi enim res consummari censetur, ubi 
fieri debuisset; unde delinquens habetur, uti moraliter praesens ibi, 
ubi sua actione nocet. — Legibus; nam si sermo est de praeceptis, 
quae personas immediate afficiunt, certum est ea obligare peregrinos, 
advenas, et vagos ubicumque. Hinc sacerdos, v. g., in sua dioecesi 
suspensus, particulari sententia, a muniis sacerdotalibus, nec in aliena 
dioecesi missam celebrare potest. — Cf. 171. 6.^; Suarez de Legib. 
l. 3. c. 32. n. 47.; E. M. de Matr. 1026. 

Peregrinus tenetur quidem legibus loci, in quo moratur quoad 
contractus, quoad indiciorum formam, et quoad alia necessaria ad bo- 
num commune, quorum nempe violatio cederet in damnum, et iniu- 
riam illus loci in quo versatur. Id ius commune et naturale exigit, 
quo peregrini minime eximuntur. Idem quoad delicta dicendum, quia 
aequum est, ut scelera ubique puniantur. Quoad alia vero, nisi scan- 
dalum adsit, peregrinus particularibus loci legibus non tenetur: quia 
lex non obligat nisi subditos. L. |. 3. n. 332. Idque probabiliter. va- 
let, etiamsi lex particularis vigeat simul et in isto loco, et in patria. 
Etenim non tenetur legibus patriae, quia absens, neque legibus huius 
loci, quia peregrinus. Porro ex C. Licet ult. de For. coinp. nemo 
subditur alterius potestati, nisi ratione vel delicti, vel contractus, vel 
domicilii, aut quasi-domicilu, vel ratione rei sitae in territorio, vel 
demum ratione originis. L. 156. 159. — Peregrinus; nam communis 
sententia docet sufficere, quod quis quasi-domicilium contraxerit, ut 
legibus loci teneatur, vel a prima die, qua illuc pervenit animo ha- 
bitandi per maiorem anni partem. L. 156.; C. I. initio Dispos, etc. 
a. 6. seqq. Peregrinus; idem de vago dicendum, qui non tenetur le- 
gibus localibus uti peregrinus; et tenetur ut iste legibus generalibus. 
Legibus; favoribus loci uti potest, nam incolis potest se accensere. 

Si quis legi communi iam in sua patria satisfecerit, probabilius 
non tenetur iterum satisfacere adveniens in locum, ubi ex speciali 
privilegio serius urget. Neque vero tenetur quis legi satisfacere, si 
antequam lex urgeat in isto territorio privilegiato ab eo discedat, et 
in locum pergat, ubi tempus obligationis legis iam fuerit transactum. 
Ratio l.'est, quia non datur obligatio iterum idem praeceptum adim- 
plendi, cum iam suo tempore adimpletum est. Ratio 2. est, quia 


extra territorium istud privilegiatum nulla amplius urget obligatio. — 
Wirceburg. c. 4. a. 4. 

Ratione publici ordinis peregrini tenentur saepe exhibere testi- 
monium sui status, et licentiam discessus ex priore domicilio vel 
quasi-domicilio ; et sic etiam a sacerdotibus peregrinis celebrare vo- 
lentibus missam exigitur documentum immunitatis a canonica poena 
et irregularitate. Ex Decr. autem S. R. C. 3. Apr. 1821. n. 2613., 
5. Mart. 1898. n. 3895. orationes seu collectae ab Ordinario loci 
imperatae etiam a regularibus, et a peregrinis sunt recitandae. 


200. Nota: Locus exemptus aequiparatur loco sito extra terri- 
torium. Hinc non tenetur etiam peregrinus in loco exempto a lege 
communi eam adimplere. Tenetur e contra lege communi, vigente in 
loco ubi est, etsi in sua patria amplius non obliget; siquidem et ipse 
subest tunc legislatori communi, et lex territorium afficit. L. 160. 161, 
— Probabile est etiam et in conscientia securum, peregrinum antequam 
discedat a proprio territorio non teneri audire missam ibi praeceptam, 
modo perventurus sit extra locum, ubi illud urget, antequam tempus 
obligationis cesset; e. g., ante meridiem, si tunc ultima missa cele- 
bratur. Ratio, quia praeceptum non obligat, ut expectes. L. 157. 
Elbel 374. 375. 


201. Resolves: Si in tuo territorio sit ieiunium, et eodem die 
pergas ad locum ubi non est ieiunium, potes vespere coenare; immo 
et mane ientare, cum ieiunium sit quid indivisibile. — Mane exsistens 
in loco, ubi non est lex abstinentiae, potes carnibus vesci, etsi eodem 
die reversurus sis domum, ubi est ieiunium. Domi tamen certo tene- 
rs abstinere a carnibus, cum abstinentia sit quid divisibile. L. 157.; 
Elbel 372. 


IV. — DE OBLIGATIONE LEGIS 


202. Quid legis obligatio? —  Obligatione legis intelligitur ne- 
cessitas quaedam moralis, exorta ab ipsa lege, ita vel aliter. agendi, 
ut quis agat honeste, h. e. citra omnem culpam, et poenam incur- 
rendam. Exorta ab ipsa lege; haec est enim natura legis et praece- 
pti, et in hoc intrinsece a consilio differt. Hinc S. Th. 1. 2. q. 96. 
a. 4., speciatim loquens de lege humana, « dicendum, ait, quod le- 
ges positae humanitus... si quidem iustae sint, habent vim obligandi 
in foro conscientiae a lege aeterna, a qua derivantur, secundum illud 


Prov. 8. 15: Per me reges regnant, et legion conditores iusta decer- 

mini ». — ]. Pet. 2., 13. 14.5; ad Rom. 13., 1. seqq.; Wirceburg. 
c. 4. a. 5. 

Necesse autem non est, ut legislator legem ferens et legem pro- 
mulgans explicite intendat, et explicite declaret obligationem legis. 


203. An legis obligatio semper et sub gravi urgeat? — R. Ad 
1?" Obligatio praecepti affirmativi est semper, sed non ad semper; 
negativi vero est semper et ad semper. Nam praeceptum affirmativum 
praecipit facere bonum; et licet eius vis semper maneat, et bonum 
a lege praeceptum semper ac tempus statutum | advenerit faciendum 
sit; non omne tamen bonum omni tempore est faciendum, cum onus 
importabile sit, quod homo semper agat: praeceptum vero negativum 
praecipit declinare a malo, quod omni tempore vitandum est, quod 
utique fieri potest. Tempus statutum ; adeoque neque ante, neque post 
illud potest amplius lex impleri. Intra illud vero, si aliquod immi- 
neat impedimentum, quo postea lex impleri amplius non possit, antea 
profecto implenda est, e. g., si missam festo die meridie audire non 
possis, teneris eam ante meridiem audire. Statuto autem tempore ela- 
pso, lex adhuc implenda est, si tempus erat statutum tantum ad ur- 
gendam obligationem, et non ad finiendam. L. 101.; S. Th. 1. 2. 
q. 71. a. 5. ad 3., q. 76. a. 2. ad 5., 2. 2. q. 79. a. 3. ad 3. 

R. Ad 2.u“ Lex obligat sub gravi vel sub levi pro legislatoris 
voluntate, si tamen materia capax sit. Ratio est, quia tota obligatio 
pendet a voluntate legislatoris, et proportio adesse debet inter obli- 
gationem et eius materiam. Potest ergo legislator praecipere sub levi 


in materia gravi, at non vice versa. L. 141. 143. — Quaenam sit 
materia gravis colligi potest ex ipsa natura obiecti fine, circumstan- 
tiis. — Quaenam vero sit obligatio gravis colligi potest: 1.° Ex ver- 


bis ipsis legis, si magnam vim habent, ut iubemus in virtute S.ac Obe- 
dientiae, etc. 2.^ Ex materia, si sit gravis, et non constet in contra- 
num de voluntate praecipientis. 3.^ Ex gravitate poenae. 4." Ex in- 
terpretatione dd. vel consuetudinis. L. 144., ]. 5. n. 56. — Cum res 
ergo est simpliciter levis, non peccat quis mortaliter, etsi sub mortali 


superior praeceperit. L. 141. seqq.; Struggl tr. 2. q. 2. n. 24., tr. 3. 
q. 2. n. 28. 29. 


204. An semper obliget lex in praesumptione fundata? — Prae- 
sumere est opinari; et praesumptio est rei incertae probabilis conie- 
ctura, h. e. indicium ex certis signis seu indiciis verisimiliter. ortum. 
Ea vel hominis, vel legis est; illa in aestimatione boni viri tota po- 
sita est. et huc non pertinet: actus enim privatus est; haec legibus 

est introducta, et ideo sine lege expressa non est admittenda. Etenim 
ipsa lex conficit vel coniicere iubet. — Legis praesumptio duplex est, 
una periculi, altera facti. Periculi, cum legislator ex his quae frequenter 
eveniunt animadvertens aliquid non sine periculo fieri vel omitti, prae- 
cavens huiusmodi pericula, illud vetat, hoc iubet. Facti, cum pro 
certo habens aliquid factum fuisse, quia sic communius fieri solet, ex 
eo supposito facto, quasi revera factum fuerit, iura et obligationes 
constituit. Haec, si in iure contrariam probationem recipit, iuris; sin 
minus, iuris et de iure dici solet. — Praesumptione periculi, V. g., 
nititur lex, quae vetat legere 1improbatae editionis libros, matrimonia 
cum acatholicis contrahere; facri, quae tenet baptizatum fuisse eum, 
qui natus ex parentibus christianis inter Christianos more christiano 
adolevit, C. 3. in fin. de Presb. non bapt. Iuris, V. g., virum patrem 
esse, quem nuptiae demonstrant ; iuris et de iure, e. g., est, qui ma- 
trimonium contraxerunt in gradu prohibito, spretis denunciationibus, 
impedimentum non ignorasse. C. ult. de Cland. despons.; Trid. s. 24. 
de R. M. C. 5.5; Sanch. de. Matr. 1. 8. d. 25. n. 32.; de lustis 1. 3. 
c. l6. n. 11. — C. 30. de Spons. 

Itaque lex, quae nititur praesumptione periculi, obligat semper, 
etsi periculum cesset in re praesenti. Ratio est, quia lex non cessat 
quamdiu finis legis non cessaverit adaequate. — Contra, quae facti 
praesumptione nititur, si factum revera non subest, in foro conscientiae 
non obtigat. Inde axioma: Praesumptio cedit veritati, seu iuris tan- 
tum ill sit, seu iuris et de iure. Nam etsi praesumptio iuris, et 
praesumptio iuris et de iure accipiatur pro veritate, non propterea 
ipsa veritas est. Quapropter, non obstante praesumptione iuris et de 
iure, regularis, qui vi coactus professionem edidit, etiam post quin- 
quennium ea non obligatur, debitor absolutus per sententiam indicis, 
etiam postquam haec in rem indicatam transierit, debitor remanet. 
At vero quamdiu non apparet manifeste praesumptionem facto falso 
inniti pro veritate habetur in utroque foro. — C. I. 1349. seqq. ; 
C. G. 1350. seqq.; C. H. 1249. seqqd.; S. Th. 2. 2. q. 88. a. 95 
Schmalz. 1. 2. t. 23. n. 1; L. 100. 150. 151.; Ithur. Cas. 39. n. 25. 
26., Cas. 53. n. 23.; Wirceburg. c. 4. a. 5. 


205. Resolves: Teneris post sententiam ad compensandum 
damnum vere illatum ab animali tuo, licet sine tua culpa theologica. 
Non teneris ad compensandum damnum, si damnum falso existime- 
tur, et potes te compensare. L. 100.; C. I. 1154. 


206. An semper obliget lex in fictione fundata? — A praesum- 

ptione differt fictio iuris, quae est assumptio falsitatis, facta ab ipso 
iure ex iusta causa in casu possibili, inducens effectum iuris tanquam 
veritas. Quare fictio pro rei veritate habetur; ex qua perinde, quasi 
in casu vero, lex iura et obligationes constituit. Nullum ergo dubium 
esse potest, quod etiam haec lex obliget. — At enim 1.° fictio non 
habet locum, nisi in casibus in lege expressis. Sic ius fingit testato- 
rem et haeredem esse unam personam, non tamen in omnibus; ca- 
nonicum infirmum esse praesentem in choro, qui quidem lucratur di- 
stributiones quotidianas, non vero eas, quae solis praesentibus compe- 
tunt. Id enim ius non statuit. Praescriptio item fit, non ubi persona 
est, sed ubi solutio facienda est debiti, vel ubi res est, secundum 
huius loci leges. Troplong della Prescrizione c. 1. n. 38. 39. 40.— 
2/ Non debet plus operari fictio in casu ficto, quam veritas in casu 
vero. Ideoque etsi ius fingat natum esse, qui adhuc est in utero, cum 
de eius commodo agitur, si tamen deinde non vitalis prodeat, fictio 
ei nihil confert. Cum fictio veritatem imitetur, versari debet in casu 
possibili. — 3." Non valet ultra id quod est expressum in lege. At- 
que ideo strictam interpretationem recipit. A lege tantum enim sunt 
iura et obligationes in casu. Schmalz. |l. 2. t. 23. n. 3.; Reiffenst. 
L l. t. 2. n. 185. Et sic., e. g., relate ad ordines recipiendos filius 
fortuito alicubi natus, fictione iuris, in domicilio patris natus cense- 
tur; et ab Episcopo huius loci, non ab Episcopo illus loci, in quo 
vere natus est, ordines recipere potest. A. S. S. v. 28. p. 233. 


207. Ad quid lex obliget? — Omnis lex primo obligat ad sui 
notitiam deinde vero ad sui observationem. Nam lex observari nequit, 
nisi cognoscatur. Ergo, nisi in vanum actum praecipiat, implicite sui 
cognitionem etiam praecipere debet, eamque primo praecipit; siqui- 
dem, sine ea, legis observantia impossibilis prorsus est. Lex ergo 
violatur non solum per actum ipsi oppositum ; sed etiam per volun- 
tariam eius ignorantiam. Hinc ignorantia vincibilis circa praeceptum 
aliquod est peccatum, et in re gravi potest esse grave, si negligentia 
fuerit notabilis. L. 148.-151. — Obligat secundo ad sui observantiam, 
h. e. ad praestandum id quod lex praestare iubet; non, aliud; non enim 
illud praecipit. 

Cum autem obligatus ad finem ad media quoque obligetur, legis 
observantia ad haec etiam adhibenda obligat, uti ad periculum  aver- 
tendum eam transgrediendi. Cum leges Pontificiae Official. Commen- 
tario promulgentur, obligatio consequenter est praedictum Commen- 
tarium sibi procurandi ad eas leges cognoscendas. Ad media tamen 

non obligat nisi ordinaria: lex enim pro casibus communiter contin- 
gentibus, et non raris, constituitur. Consequenter lex obligat, ne quis 
in eius fraudem agat. Agere in fraudem legis est verba legis am- 
plecti, et contra legis nili voluntatem; R. Ll. in 6.? Idcirco contra 
legem facit; qui id facit quod lex prohibet, vel id omittit quod lex 
praecipit. In fraudem vero legis agit, ubi quod fieri noluit, fieri ta- 
men non vetuit, id fit, vel omittitur id quod lex fieri voluit, fieri 
tamen expressis verbis non praecepit. L. 29. 30. de Lcgib. Quare 
ad agendum in fraudem legis opus est, ut lex illud implicite saltem 
praecipiat vel prohibeat. Secus enim utitur quis iure suo. Hinc in 
fraudem legis agit nobilis vir, qui ne ieiunet vacat operibus servi- 
libus; minime vero vinum bibendo, licet aliquo modo nutriat, et ne 
famem ipse patiatur. 

Quoad autem ipsam legis observantiam, notandum est, quod mi- 
nimum pro nihilo reputatur, e. g., si in recitatione officii, in auditione 
missae modicum quid omittatur, si minor in contrahendo modice lae- 
datur, etc. ; exceptis illis quae natura, aut iure, aut hominis voluntate 
definita sunt, siquidem in his morali aestimationi locus non est, v. g., 
si novitius professionem emittat penultima vel ultima 16.| anni aeta- 
tis die, nullam emittit professionem, S. Th. 2. 2. q. 66. a. 6. ad 3. 


208. Nota: Contra legem peccatur non solum actione, nempe 
commissione, vel omissione, faciendo vel non faciendo ea quae lege 
prohibentur, vel praecipiuntur, verum etiam simplici desiderio, sine 
exsecutione rei, simplici delectatione morosa, seu voluntaria compla- 
centia, sine desiderio, vel e contra voluntaria tristitia. Hinc contra 
legem peccat etiam, qui ea quae facienda sunt vel erant contemnit, 
vituperat, exprobrat quod perinde est ac contemnere, vituperare, 
exprobrare legem, quae illa praecipit; aut e contrario ea quae non 
sunt vel erant facienda probat, laudat, 1actat; sive ipsemet, sive alius 
legem fuerit transgressus. Facile autem exprobratione seu iactantia 
scandalum etiam adesse potest; siquidem facile haec alus incitamen- 
tum, vel oblectationem praestant. Excipe, si non rem ipsam malam 
quis laudet, sed modum novum, callidum, strenuum, quo res perfecta 
fuit: hoc enim naturale quoddam bonum est, dummodo tamen absit 
periculum delectationis rei malae et scandali. — Lugo de Poenit. d. 
l6. n. 266. 273.; S. Th. 2. 2. q. 186. a. 9. ad 3. 

Contemptus formalis legis, quo quis expresse contemnit legem, 
vel cius auctorem, qua superior est, renuens subiici eius ordinationi, 


semper per se loquendo, mortale est. Contemptus enim auctoritatis 

est. Hinc grave non est: 1.° Si contemnatur res ipsa praccUpta, qua- 
tenus parvi fiat. 2.° Si contemnatur superior, non qua superior, sed 
quatenus singularis persona contemptibilis, quia, v. g., imprudens, 
vilis, idiota, rudis, indocta. Esset tamen hoc adhuc mortale, si tale 
iudicium, quod sic eflbrmatur de persona illa, esset graviter temera- 
rum, ut patet. 3.? Si actus quo praeceptum, vel superior contemnitur 
perfectus non sit ratione advertendae et deliberationis, ut saepe con- 
tingit. Hinc aiunt. Lessius, Sanchez, etc. raro contingere peccatum 
mortale ratione contemptus. ^ Contemptus vero materialis, quo quis 
legem violat, ut suis indulgeat cupiditatibus, est mortalis vel venialis 
pro modo materiae. — L. 142.; S. Th. l. c. 


209. An lex quaelibet velet sese exponere occasioni eam transgre- 
diendi? — Lex, quae aliquid praecipit vel prohibet, praecipit quoque 
implicite vitare occasiones proximas, et prohibet sese exponere occa- 
sionibus proximis transgrediendae legis. Ratio, quia secus iam lex 
frustranea prorsus esset. Si enim non obligat ad media, neque ad finem 
obligat. — Quare, qui has quaerit occasiones, vel illis voluntarie sese 
exponit, vel in illis permanet, nulla excusante causa, peccat contra 
legem et virtutem, de qua agatur; contra fidem, castitatem, pieta- 
tem etc., et praeterea peccat contra sui caritatem ratione spiritualis 
sui damni, quod voluntarie subit. 

Porro, in re praesenti, occasio dicitur quidquid legis transgre- 
diendae periculum nobis exterius praebet. Exterius, quia ipsa naturae 
fragilitas, interiores passiones, et intrinseci habitus, licet periculum 
prae se ferant, occasionem minime constituunt. Periculum latius patet 
quam occasio, et est quidquid ad peccandum nos inducere possit, sive 
sit ab extrinseco sive ab intrinseco. Periculum longe gravius est quando 
occasio praesens seu in esse est, quam absens seu non in esse, ut si 
mulier doini sit, vel foris. Legis transgrediendae, adeoque consentiendi 
peccato, et non merae tentationis. Proxima autem occasio ea est, in 
qua homo constitutus, ut plurimum peccat, sive id verificetur quoad 
omnes, qui in isdem circumstantiis reperiantur, ex ipsa rei natura, 
sive verificetur tantum quoad talem personam, attentis eius peculia- 
ribus circumstantiis. Occasio vero est remota, si homo in ea consti- 
tutus ut plurimum non peccat; et hanc vitare non tenemur, siquidem 
impossibilis res esset. Inter occasionem proximam et remotam varii, 
ut patet, dantur gradus. Periculum enim peccandi potest esse mora- 
liter certum et probabile, magis vel minus probabile. Ut plurimum; 

adeoque m illa moralis est peccandi certitudo; in hac nulla solida 
peccandi probabilitas. 

Si occasio proxima Sit simpliciter necessaria, quae nempe remo- 
veri non possit, debet quis eam remotam efficere, adhibitis convenien- 
tibus mediis, oratione, sacramentorum frequentia, sensuum custo- 
dia, etc. S1 vero sit moraliter necessaria, i. e. quae sine gravi detri- 
mento auferri non possit, illicitum non est in ea versari ex iusta et 
proportionata causa; dummodo tamen, certo moraliter, non praevidea- 
tur consensus in peccatum, quod facile removeri potest, sese praemu- 
niendo sensuum custodia, orationibus, piis operibus, in maius Dei 
auxilium fidendo. Occasio sic ex proxima evadit remota. Certo mo- 
raliter; quid si tantum probabiliter? Et si probabiliter consensus prae- 
videatur, illicitum est; nam peccatum est certe vitandum, uti certe 
vitanda aeterna damnatio. Non desunt, qui gravem non agnoscunt, 
in casu, obligationem, quia seclusa morali peccandi certitudine, non 
eligit peccatum. Sed hoc nihil est, nam cum voluntas tunc eligat 
saltem probabile peccatum formale, est voluntas ad utrumque saltem 
aeque affecta, adeoque mala, et graviter peccaminosa. — L. Í 5. 
n. 63., l. 6. n. 452.-456. 


210. An lex se extendat ad actus praeteritos? — R. Negative 
quoad culpam. Culpa enim et peccatum haberi non potuit, ubi non 
erat lex. — R. Negative item quoad poenam. Poena enim locum non 
habet, ubi nullum est peccatum; quia in peccati vindictam est. — 
R. Negative pariter quoad valorem actus praeteriti. Actus enim, qui 
fut validus non potest fieri invalidus pro eodem illo tempore, licet 
invalidus in posterum declarar possit. — R. Negative etiam quoad 
effectus ilius actus, per se et communiter loquendo, et quoad tempus 
item praeteritum. Ratio, quia magna inde sequeretur societatis per- 
turbatio. Per se et communiter loquendo, quia in casu particulari, in 
quo hoc non esset nocivum, sed e contrario valde utile; potest legis- 
lator attingere tales effectus, si ipsius subsint potestati, uti, e. g., 
cum dispensatio datur matrimonii invalidi ob impedimentum dirimens, 
quae dicitur in radice. Proles enim legitima habetur et haereditati 
succedit, perinde ac si legitima semper fuerit. Et quoad tempus idem 
praeteritum: nam nulla difficultas est, quod legislator pro praeterito 
actu, et pro delicto etiam praeterito inducere possit, pro tempore 
futuro, quandam inhabilitatem, e. g., ad ordines recipiendos, ad ma- 
trimonium contrahendum, etc., quae quidem non erit poena peccati, 
sed mera privatio ob defectum conditionis requisitae. — C. Cogno- 
scentes 2., C. Quoniam ult. de Const.; Clem. Dispendiosam 2. de In- 
diciis, Clem. Ex frequentibus 1. S ult. de Sent, exc.; L. 7. de Legib., 

C.; C. I. Disp. etc. initio a. 2.; C. H. 3.; Suarez de Legib. 1]. 3. 
c. 14. 


All. An lex velet etiam fieri alteri auctorem eam transgredien- 
di' — Si quis causa sit] cur alter legem transgrediatur, contra ean- 
dem legem et virtutem peccat, e. g., contra religionem, iustitiam, 
castitatem, etc. Ratio est, quia, quod quis per alium facit per se ipsum 
facere censetur. Quare, ut ipse executor, ita qui cogit, qui mandat, 
qui consulit legem transgredi, reus transgressionis legis evadit. — Si 
quis vero alteri tantum sit occasio legem transgrediendi, e. g., suo 
exemplo, idque directe intendat, contra eandem legem eandemque 
virtutem pariter peccat: siquidem lex quaelibet hoc etiam praecipit, 
ne quis velit, eam sive a se sive ab alio violari. Directe intendat; 
nam si tantum praevideat, an etiam tunc contra eandem legem et 
virtutem quis agat, controvertitur. Ali affirmant, quia revera et de 
facto alium inducit ad transgrediendam legem, et huius transgressio- 
nis causa est, licet causa per accidens. Alii probabilius negant, quia, 
si tenetur quis abstinere ab opere suo, ne alius peccet, id tantum ad 
caritatem pertinet, adeoque contra caritatem quidem peccat, sed non 
etiam contra eam legem et virtutem, quam ea lex attingat. — Cf. 424. 


212. An lex velet etiam alteri cooperari in eiusdem legis trans- 
gressione? — Evidens res est, quod si non licet esse alteri causam 
legis transgrediendae, inulto magis illicitum est al/leri esse cooperato- 
rem in praedicta legis transgressione. Cooperatio est operari simul, 
quare locum non habet nisi in exteriori tantum legis transgressione, 
quae consequenter constat intentione peccandi et opere ipso peccati. 
Cooperari utrique cooperationem | constituit. formalem, eaque illicita 
prorsus est, ut illicitum velle agere et agere contra legem. Cooperari 
lanium operi exteriori cooperationem mere materialem suppeditat. Haec 
si opere malo praestetur, mala est, v. g, si quis furi cooperetur, 
fores effringendo. Si praestetur opere bono, vel saltem indifferenti, 
licita est, nisi aut officio aut caritate prohibeatur. Officio, e. g. patris, 
iudicis, ministri sacramentorum, etc. Carilatc, nempe ad 1impediendum 
proximi peccatum, si fieri possit. Si enim alter, absque alterius coo- 
peratione, peccatum sit adhuc perfecturus, nulla esse potest obligatio 
ab ea cooperatione abstinendi, cum ea nihil revera in peccatum al- 
terius influat, et vix cooperatio dici possit. Secluso autem debito 
offeu et caritatis, cum quis, ea materiali cooperatione, neque inten- 
tione neque opere peccet, nulla quidem adest ratio, unde eius malitia 
deprehendi possit. Quare nihil tunc interest, utrum sit remota vel 

proxima. Ac proprius loquendo potius permissio, quam cooperatio est. 
Et sic licet matrimonium contrahere cum eo, qui est in statu pec- 
cati mortalis, et licet coniugi debitum reddere coniugi castitatis voto 
Obstricto. — Cf. 419. 


213. Quomodo lex sit observanda, ciusque obligationi satisfiat? 
— Ad satisfaciendum obligationi humanae legis requiritur et sufficit : 
l.^ Facere opus praeceptum quoad eius substantiam, eiusque faciendi 
intentionem habere. 2.^ Opus prohibitum simpliciter omittere, neque 
habere contrariam voluntatem. Et sic, satisfacit quis praecepto absti- 
nendi ab operibus servilibus, si reapse ab ipsis abstineat, licet nihil 
de praecepto cogitet. Prob. l.a p. Nam lex praecipiens, per se et 
generatim, imperat tantum actus substantiam, non etiam modum; im- 
perat tamen non actum quemcumque, sed humanum. Prob. 2.a p. 
Nam lex aliquid prohibens non plus intendit quam operis omissionem. 
Ergo non requirit etiam intentionem, ut lex praecipiens, excepto casu, 
quod aliquid dare praecipiat, v. g. decimas. Satisfecisti enim, quamvis 
non mentis compos dederis, vel alius pro te dederit; cum lex, non 
videatur amplius praecipere quam externam et realem illam actionem. 
Attamen qui omnino inscius omittit id quod lege prohibetur, potius 
legem non transgredi quam observare videtur. Idemque dicendum 
est. si quis omnino inscius facit id quod lex praecipit faciendum, 
e. g. si sit praeceptum in Monasterio servandi silentium per totam 
diem, et per totam diem tu dormias. — S. Th. 1. 2. q. 100. a. 9; 
Caietan. in h. 1; Struggl q. 2. n. 13. 14.; Suarez de Leg. 1. 2. c. 10. 
n. 11-14., 1. 3. c. 29; La-Croix |. 1. n. 115. 

Non etiam modum : nam regulariter legislatores actum praecipientes 
non praecipiunt etiam finem legis intendere, quia etiam sine hac finis 
intentione, et per solum actum praeceptum ille finis obtinetur. Lex 
tamen naturalis obligat etiam ad modum virtutis, ut nempe quis 
bonum agat et propter honestum motivum, Seu propter honestatem 
eiusdem boni. Et sic lex humana praecipit ut reddas debitum ; si 
reddis illud, licet ex mala intentione, legem implesti. Sed lex naturalis 
praecipit ut reddas debitum ratione iustitiae servandae. Miles in bello 
pugnat contra hostes, eos occidit, sed ex odio et ob privatam vin- 
dictam, servat is legem humanam; sed non divinam et naturalem, 
quae hoc vel illud praecipit, tanquam honestum quid faciendum, non- 
nisi ratione suae intrinsecae honestatis. Modus actus ex S. Thoma, 
secundum Aristotelem, triplex est, id est primo quod quis agat, prae- 
ceptum implendo ex operis cognitione; secundo quod quis agat ex 

voluntate et intentione boni propter ipsam actus honestatem ; tertio, 
ut quis firmiter et immobiliter operetur. Primus et alter modus na- 
turali lege praecipitur; quae praecipit simpliciter bonum; et bonum 
est ex integra causa. Non sufficit ergo velle materialiter bonum ; sed 
opus est illud velle et intendere. Positiva vero et humana lege prae- 
cipitur primus modus; nam etiam lex positiva humana non praecipit, 
nisi actum humanum ; actibus humanis leges tantum dantur, non 
actibus etiam hominis. Insuper obligatio legis est moralis quaedam ne- 
cessitas, cui consequenter non poterit proprie satisfieri, nisi morali 
impletione praecepti. Materiali tantum iinpletione rei praeceptae quis 
legem non transgreditur; sed eam impleri proprie dici non potest. 
Ad hanc formalem legis impletionem, ut patet, requiritur omnino co- 
gnitio, voluntas, libertas. Et ille primus modus ingreditur substantiam 
ipsam actus humani. Alter modus quod quis agat ex voluntate et in- 
tentione ipsius honestatis, regulariter non praecipitur humana lege. 
Nam, ut ait S. Th. 1. 2. q. 100. a. 9., « Praeceptum legis habet 
vim coactivam ; illud ergo directe cadit sub praecepto legis, ad quod 
lex cogit. Coactio autem legis est per metum poenae. Nam illud 
proprie cadit sub praecepto legis, pro quo poena legis infligitur. 
Ad instituendam autem poenam aliter se habet lex divina, et aliter 
lex humana. Non enim poena legis infligitur, nisi pro illis, de quibus 
legislator habet indicare; quia ex iudicio lex punit. Homo autem, 
qui est legis lator humanae, non habet indicare nisi de exterioribus 
actibus ». Tertius vero modus neque a lege divina, neque a lege 
humana praecipitur. Nam illa firmitas ad habitum pertinet; ita neutra 
lege praecipitur iste virtutis modus, qui finis praecepti est, nempe 
virtuosum facere. — Wirceburg. c. 1. a. 7. 


214. Resolves: Obligationi satisfacis, si diversa praecepta di- 
versis actibus, eodem tamen tempore adimpleas, dummodo unum prae- 
ceptum aliud non impediat; ut audire sacrum et officium simul re- 
citare. Obligationi vero non satisfacis, si diversa praecepta unico actu 
adimpleas, cum ea in diversam materiam cadant; secus vero, si in 
eadem. Et sic, si Caio debeas centum ex mutuo, centum ex emptione, 
non satisfacis centum tantummodo reddendo, quia duae istae obliga- 
tiones in diversam cadunt materiam. Si vero eidem Caio debes cen- 
tum ex furto, quae voveas restituere, et ad quae restituenda obligavit 
te confessarius, centum tantum reddendo tribus istis obligationibus 
saüsfacis, nempe iustitiae. voti et praecepti, cum eandem respiciant 
materiam sic etiam subdiaconus beneficiatus una horarum canonica- 

rum recitatione duplici oneri satisfacit ordinis et beneficii, in eandem 
enim cadunt materiam. — L. 100.; Struggl q. 2. n. 15. 

satüsfacis obligationi, licet non habeas intentionem  implendi prae- 
ceptum, seu agendi ex motivo formalis obedientiae, neque habeas in- 
tentionem implendi finem praecepti, neque agas ex motivo caritatis, 
vel in statu gratiae, vel careas fide; nisi ipse finis praecepti, vel ca- 
ritatis actus, vel status gratiae, vel ipsa fides praecipiatur. Omnium 
ratio est, quia lex regulariter non nisi opus praestandum praecipit. 
Ac, si aliquando lex eius etiam  extrinsecum finem praecipiat, e. g. 
missam celebrare pro defuncti suffragio, ille qui ideo rem sponte 
praestat, quia praeceptam, implicite saltem illum etiam finem intendit. 
— Satisfacis etiam, licet opus praeceptum intendens et faciens, ex- 
presse simul intendas non satisfacere, e. g. si missam audias, inten- 
dens non satisfacere praecepto, etsi, si missa sit ultima, vel, si non 
sit ultima et intendas non audire aliam, pecces contra aliud prae- 
ceptum, quo quis tenetur subiici legislatori. — Denique satisfacis, licet 
praeceptum adimplendo pecces ex extrinscca circumstantia, e. g. $i 
missam audiens cogitationibus vanae gloriae, vel luxuriae occuparis. 
Ex extrinscca circumstantia; nam, cum lex non nisi honesta prae- 
cipiat, si ipsamet substantia actus intrinsece mala sit, legi minime 
satisfacis. 

Obligation: non satisfacit, qui prorsus coactus, ebrius, dormiens, 
praeceptum implet, vel sola intentione aliud peragendi, e. g. si legis 
horas sola intentione addiscendi, vel pergas ad sacrum dumtaxat ut 
expectes amicum, oculos pascas, cum alio colloquaris. Si vero prae- 
ceptum imples ex metu, satisfacis; esto non sis illud facturus, si metus 
abesset, ct pecces tunc ex ista perversa voluntate. — S. Th. 1. 2. 
q. 59. a. 5., q. 100. a. 9. ad 2. I0, 2; 2. q. 10. a. 4; L. 162.-165.; 
Struggl q. 2. n. 17.; E. M. 


215. Nota: Non satisfacit, qui opus voti vel iuramcnti ponit 
intendendo expresse non satisfacere; quia a promittentis voluntate pen- 
det, ut talis obligatio maneat. Obligatio autem parendi /egi provenit 
a legislatoris voluntate, 1deoque non extenditur ultra eius intentionem, 
i. e. ultra substantiam operis praecepti. Inrendendo expresse, nam in 
his etiam, quae a propria voluntate procedunt, operans satisfaceret, 
si mere negative satsfaciendi intentionem non haberet, puta, quia 
immemor obligationis susceptae, modo tamen quod agit pro alia re 
non applicet. Quilibet enim ex generali intentione prius intendit de- 
bito satisfacere, quam iis, quae sibi libera voluntate imposuit. Et hoc 

valet etiam de sacramental! satisfactione, si nempe agat opus a con- 
fessario impositum, non tamen intendens poenitentiam implere. — 
L. 30. 163., |. 3. n. 700. 


216. Quandonam cesset legis obligatio? — Obligatio tripliciter 
cessare potest, vel ex parte subditi, vel ex parte superioris, vel ex 
parte ipsius legis. 

Ex parte subditi cessare potest: 1.° Simpliciter, per causas exi- 
mentes, quae totaliter eum subtrahunt dominio legis, puta si quis ex- 
tra locum, quem lex afficit, se recipiat. 2.° Secundum quid, per causas 
inpedientes, quae subditum sub lege remanentem ab eius impletione 
impediunt seu excusant. Hae causae ad ignorantiam i1invincibilem, ad 
metum, et impotentiam reducuntur. 

Ignorantia, Si sit invincibilis, excusat; quia nemo peccat, nisi actu 
voluntario; hic autem cognitionem praesupponit. Si autem sit vinci- 
bilis et culpabilis non excusat; qualis est, cum poteras et tenebaris 
scire, aut discere, et in mentem veniebat dubitare, nec studuisti intel- 
ligere. L. 168. 170. seqq. Cf. hic 50. 51. 

Metus, nempe metus gravis, saepe excusat, cum inde legis 
observatio in grave cedat incommodum. Et sic, metus mortis, e. g., 
saepe non tantum excusat a praecepto positivo, tam humano quam 
divino; sed quandoque etiam ab affirmativo naturali. Unde non tene- 
tur quis cum periculo vitae integre confiteri, servare depositum, im- 
plere votum, etc. L. 175. Cf. hic 62. 63. 

Impotentia, etiam moralis, excusat. Etenim, si obiectum legis, in 
se spectatum adeo difficile et grave non est, sed ex circumstantiis 
particularibus tale fiat, iam non est illa obligatio, quam intendit legislator 
imponere, cum illud obiectum notabiliter sit immutatum. Et sic David 
panes propositionis comedit, laicis prohibitos, in gravis mali subeundi 
periculo. 1. Reg, 21.; Matth. 12., 3. 4. Grave autem incommodum 
et damnum gravitati legis debet esset proportionatum, ut legitime 
ab ea excuset. Cum ad impossibile nemo teneatur, postquam quis 
ad legem implendam factus sit impotens, excusatur, quamvis pecca- 
verit causam ponendo, v. g., si quis bona sua dilapidaverit, et deinde 
debita solvere non possit. L. 176. Cf. hic 64. 65. 66. 171. 

Ex parte superions cessare potest: l.^ Per dispensationem, quae 
est legitima relaxatio legis in casu particulari. 2.^ Per privilegium, 
quod est gratia constans et permanens contra vel praeter legem 
communem a superiore concessa. 

Ex parte ipsius legis cessare etiam potest lex. Etenim « con- 

tingit multoties quod aliquid observari communi saluti, est utile, ut 
in pluribus, tamen in aliquibus casibus est maxime nocivum. Quia 
igitur legislator non potest omnes singulares casus intueri, proponit 
legem secundum ea quae in pluribus accidunt, ferens intentionem 
suam ad communem utilitatem. Unde, si emergat casus, in quo 
observatio talis legis sit damnosa communi saluti, non est obser- 
vanda... Sed tamen hoc est observandum, quod si observatio legis 
secundum verba non habet subitum periculum, cui oporteat statim 
occurri, non pertinet ad quemlibet, ut interpretetur quid sit utile et 
quid inutile civitati; sed hoc solum pertinet ad Principes, qui pro- 
pter huiusmodi casus habent auctoritatem in legibus dispensandi. Si 
vero sit subitum periculum, non patiens tantam moram ut ad supe- 
riorem recurri possit, ipsa necessitas dispensationem habet annexam, 
quia necessitas non subditur legi ». S. Th. 1. 2. q. 96. a. 6. Cf. 


hic 179. 


217. An teneatur ad partem, qui ad totum est impotens? — S 
praeceptum tale sit, ut commode possit aut soleat dividi, atque in 
eius parte salvetur ratio, seu finis praecepti, tunc qui non potest ser- 
vare totum, debet servare partem, quam potest. Unde, qui non potest 
legere omnes horas, debet dicere eas, quas potest, quia dividuae sunt. 
Si vero non salvetur ratio praecepti in parte, neque id commode 
possit aut soleat fieri, tunc qui non potest’ totum, hoc est tantum, 
quo moraliter censeatur integrum praeceptum, is non tenetur ad par- 
tem. Quare obligatus visitare limina Apostolorum Romae, sciens se 
eo pervenire non posse, non tenetur ingredi iter; quia nec finis nec 
ratio praecepti salvatur. Quae omnia aestimanda sunt 1.° ex inten- 
tione legislatoris; 2." ex ratione, fine et materia legis; 3.? ex indicio 


prudentum; 4* ex communi usu. — L. 176. 177. 


218. Nota: Si quis impotens ad totum, dubius sit, an potens 
sit ad partem, ab hac etiam saepe excusatur, « sicut, v. g., in infir- 
mis, in quibus vix, aut ne vix determinari potest, quid possunt, 
usquequo possunt, et non ultra. Unde, si dum non possunt totam 
legem implere, tenerentur ad partem, foret locus gravissimis scrupu- 
lis, et continua esset perplexitas in determinanda parte, ad quam 
tenerentur. Et ideo iure praesumitur de mente aequi legislatoris, quod 
non velit in similibus casibus obligare ad partem : ita graves theo- 
logi ». Billuart de Leg. diss. 4. a. 7. 


219. An cesset obligatio, cui tempore determinato non fuerit satis- 


factum ? — R. Affirmative, si determinatio temporis facta fuerit ad 

finiendam obligationem. Et sic, qui missam audire omisit die domi- 
nica, eam audire amplius non debet alis hebdomadae diebus. — 
R. Negative, si ea determinatio facta fuerit ad urgendam obligatio- 
nem. Unde ille, qui die per contractum constituta debitum non sol- 
vit, illud adhuc solvere tenetur. 

Lege hic et nunc urgente, si impedimentum praevideatur deinde, 
ei prius est satisfaciendum; et sic, si quis vespere recitare non pos- 
set vesperas et completorium, tenetur mane eas recitare ; mane enim 
iam urget substantia illius praecepti, unde etiam, sine vespertino 


impedimento, posset mane ex iusta aliqua causa illas horas recitare et 
satisfacere praecepto. 


220. An liceat apponere causas a lege eximentes ? — Licet 
semper apponere causas eximentes, et probabilius etiam directe et 
proxime. — Causae deobligantes a lege dicuntur apponi directe, cum 


agentem movet finis sese legis obligationi subtrahendi ; indirecte, si 
alia causa, praeviso tamen legis servandae impedimento. Hae causae 
sunt proximae vel remotae, prout lex urgeat brevi, vel post notabile 
tempus. lamvero lex, per se loquendo, non facit, ut aliquis sibi sub- 
ditus sit, ut subditus maneat, sed eum, qui subditus iam est et manet, 
ad sui observationem obligat. Ergo, si actione aliunde licita te sub- 
trahas eius dominio, uteris iure tuo, neque agis in fraudem legis. 
Per se loquendo, quia potest lex hoc etiam praecipere, ne adeas, 
e. g., locum liberum, et eius vim effugias, ut in casibus reservatis, 
et in matrimonio clandestine contrahendo contra legem Trid. Clem. X. 
C. Superna 21. lun. 1670.; Urban. VIII. ad Archiep. Colon. 1627. 
Post Decr. tamen Ne temere de Sponsalibus et de matrimonio, illi 
qui in fraudem legis se conferunt in regionem, a qua parochus vel 
Ordinarius, vel alius competens sacerdos absit, ad matrimonium con- 
trahendum, valide contrahunt. S. C. de Sacram. 12. Mart. 1910. — 
152. 157.; Struggl q. 3. n. 20.; Elbel 370.-372. 


221. An liceat apponere causas legis observantiam | impedientes ? 
Non licet directe apponere causas impedientes sive proximas, sive 
remotas. Immo, ne indirecte quidem causas proxime impedientes ap- 
ponere licet, nisi proportionata adsit necessitas. Licet vero, etiam 
sine ratione, indirecte apponere causas remote impedientes. — Prob. 1? 
p. Nam omnis lex implicite obligat, ne quid data opera fiat, ut lex 
eludatur, vel, quod idem est, omnis lex prohibet, ne quis in frau- 
dem eiusdem legis operetur. secus enim lex quoad obligationem impo- 
nendam fere irrita esset. L. 29. 30. de Legib.; !'..5. e. t. C; L. 152. 

L 3. n. 10455; S. Th. 4. D. 15. q. 3. a. 4., q. 1. ad 15; Sanch. Con. 1. 5. 
c. l. d. 7T. n. Il. — Prob. 2.a p. Quia lex proxime urgens proxime 
ligat voluntatem ad adhibenda media, ex ipsa natura rei necessaria 
et ordinaria, ne ipsa absque sufficienti ratione violetur, adeoque ad 
impedimenta non  iniicienda. Secus enim  frustraneus omnino est 
legislatoris actus, quo subditos obligare intendit. S. Th. 2. 2. q. 147. 
a. 4. ad 3. Ratio vero exceptionis est, quia ex una parte adest suf- 
ficiens ratio impedimenti apponendi, ex alia parte non observatio 
legis praeter agentis intentionem est. — Prob. 3/ p. Quia neque 
lex divina positiva neque humana obligant generatim cum incommodo 
valde gravi. At esset onus nimis grave, si quisque multo ante obli- 
cationem legis ad omnia opera cum illa obligatione insociabilia de- 
relinquenda, tempusque obligationis exspectandum, adstringeretur. Ra- 
tio haec, qua thesis probatur, optima norma esse potest diiudicandi 
in dubio, an causa sit tantum remote impediens, si eius nempe omis- 
sio grave afferat incommodum. Verum hic notandum generatim est, 
quod non semper idem incommodum, quod revera grave est respectu 
unius praecepti, tale etiam erit respectu omnis praecepti; cum non 
eadem sit omnium praeceptorum gravitas. Hinc incommodum illud 
erave non solum absolute et in se ipso, verum etiam respective et 
relate ad praeceptum, de quo agatur, diiudicandum est. — L. 152; 
S. Th. 1. 2. q. 152; Ithur. Cas. 32.; Sanch. in Dec. 1. 1. c. 15. n. 4; 
Suarez de Pecc. d. 3. s. 4. n. 10. 


222. Resolves: Peccat qui die ieiunii laborem, licet honestum, 
assumit, ut excusetur a ieiunio; quamvis is, postquam graviter est 
defatigatus, etiam malo isto fine, ad ieiunium amplius, non teneatur. 
L. I 3. n. 1022. Minime vero peccat, qui pridie ieiunii diem ve- 
nando consumit, praevidens fore, ut per lassitudinem sibi non liceat 
ieiunare. — Peccat qui, sine iusta causa, eodem die festo aut una 
alterave hora ante illum, iter ingreditur, praevidens fore ut sacrum 
audire non possit. Non peccat vero, si id faciat die anteriori. Gur. 
Ball. 111.; Del Vecchio 161. Sed hoc non admittt S. Alph. 1. 3. 
n. 301., negans « posse aliquem proficisci in sabbato ad venandum 
in nemore longinquo, licet in dominica ibi non possit audire missam ». 

« Excommunicatus vel interdictus non peccat omittendo missam, 
et sic pariter incarceratus, etiamsi negligant absolutionem vel liber- 
tatem. quia isti non obligantur auferre impedimenta remota », seu 
extrinseca. L. |l. 3. n. 825., |l. 1. n. 152., 1. 7. n. 161. « Secus ta- 
men dicunt quoad annuam Confessionem et Communionem, cum hoc 

sit unum ex praeceptis divinis, erga quae tenemur tollere impedi- 
menta ». L. 161., 1. 6. n. 299. Excommunicatio et interdictum relate 
ad Confessionem et Communionem, impedimenta extrinseca non sunt, 
sed intrinseca, adeoque procurandum est ut  auferantur. « Censent 
vero Tamb. et Viva carcere detentos non teneri ad quaerendam 
libertatem, ut communicent ». L. 1. 6. n. 299; Ithur. Cas. 3. n. 7. 


V. — DE LEGE IRRITANTE ET POENALI 


223. Quaenam sil natura legis irritantis ; et quotuplex ipsa sit? 
— lure naturali nulla lex irritans est: sed iure naturali actus validus 
vel nullus seu irritus est, ratione defectus substantialis elementi. Ele- 
menta humani actus nonnisi duo sunt, consensus et obiectum. S1 desit 
consensus, actus nullus est, ut ficta promissio, quae promissio non 
est. Si item desit obiectum actus nullus est, ut venditio-emptio gem- 
mae pretiosae, quae nonnisi vitrum est. Si tandem obiectum  illegiti- 
mum et turpe sit, ut latronum societas, actus item nullus seu potius 
irritus est, cum ille actus nullum possit producere moralis obligatio- 
nis effectum. 

Lex irritans, ila lex proprie est, quae actum aliquem, naturali 
iure de se validum ad suum producendum effectum, irritum et nul- 
lius roboris esse praecipit. Lex naturae nihil ulterius videtur utique 
exigere ad actus alicuius validitatem, praeter ea quae actui sunt sub- 
stantialia, consensus nempe et congruum obiectum, si abstracte, sine 
suis circumstantiis res consideretur. Sed ipsa lex naturae exigit, ut, 
habita ratione circumstantiarum, omnia ita in concreto peragantur, ut 
ad bonum commune conducant. Determinatio autem eorum, quae 
conferunt ad commune bonum, ex ipsa naturae lege, ad illum  per- 
tinet, qui curam habet communitatis. Quare eadem naturae lex exigit, 
ut habeantur tamquam invalidi illi actus, quos publica potestas tales 
declarat. 

Ahae autem sunt leges, quae actum irritum esse iubent ipso 
iure, pleno iure : aliae rescissioni tantum obnoxium reddunt. C. G. 
1117. 1118. 1125. 1644. 1648. Illae primario et directe ad publi- 
cum bonum spectant, ut quae statuunt essentiales contractum condi- 
tiones, C 1. 1104. 1119,; C. G. 1108. 1131.; essentiales conditiones pro- 
fessionis religiosae, aetatis, novitiatus, votorum simplicium,Cone. Trid., 
Pms IX., etc.; istae vero directe et primario spectant ad privatum bonum, 


V. — DE LEGE IRRITANTE ET POENALI 185 


ut quae minoribus, uxoribus, interdictis restitutionem in integrum con- 
cedunt, C. I. 1300. seqq.; C. G. 1304. seqq.; Gousset in a. 1304. 
In istis officium iudicis requiritur, si nempe ille, in cuius favorem 
leges inductae fuerint, velit earum beneficio uti. In illis vero opus 
non est iudicis sententia, nisi aditalis rescissio cum  rescindibilitate 
confundatur. Neque valet dicere, quod nulli privato licet sibi ius di- 
cere. Utique in foro externo ; minime vero in foro interno propriae 
conscientiae, ubi manifeste constet de veritate. Ex C. B. 142. cum 
actus rescindibilis arguitur nullitatis considerari debet uti nullus ab 
origine. Res nempe redeunt in pristinum statum. — Actus rescissio 
induci potest etiam in odium alicuius criminis ut impedimenta ma- 
trimonil, criminis, nullitas collationis simoniacae beneficii, etc. In tali 
casu videndum est, utrum nullitas actus sit primario et directe ra- 
tione sui inducta ob commune bonum, vel in poenam criminis. In 
primo enim casu lex est, simpliciter, vel saltem primario irritans, in 
altero vero est primario poenalis, et naturam induit legis poenalis ; 
siquidem accessorium sequitur principale. Suarez de Legibus I. 5. 
c. 19. n. 5., c. 2L. n. 2. seqq. 

Si lege ipsa actus rescissio non constituatur, nequit iudex eam 
sua sententia inducere. Iudicis enim est secundum leges indicare, non 
leges condere. C. Ad Apostolicam 16. De Regul. 

Actus lege irritantur, vel quia ipsi actus a lege prohibentur ; 
vel quia persona a lege declaratur inhabilis; vel quia factus sine 
forma constituta ab eadem lege. — Si lex actum prohibet et simul 
irritat, lex est simul prohibens et irritans, et vim obtinet simul in 
foro externo et interno, uti e. g. renuntiatio haereditatis nondum 
apertae, C. I. 1118.; C. G. 1130., renuntiatio prescriptioni nondum 
peractae, C. I. 2107 ; C. G. 2220., simoniaca beneficii collatio, Pius IV. 
C. Romanum Pontificem. 17. Oct. 1564.; S. Pius V. Cum primum 
VI. Kai. Apr. 1566. Si vero lex prohibet quidem actum, sed non 
irritat, actus in utroque foro valet, secus enim iam lex non mere 
prohibens esset, sed simul irritans. Et sic matrimonium mixtum, 
quamvis illicitum, est tamen validum. 

Si persona a lege inhabilis declaratur, lex proprie inhabilitans 
dicitur, uti e. g. lege ecclesiastica consanguinei inhabiles declarantur 
ad matrimonium, lege civili uxores inhabiles declarantur ad con- 
trahendum. Incapacitas ista, alia proprie talis est, et actum irritum 
reddit, alia minus proprie talis est, et actum talis personae irritum 
non reddit, sed rescissioni obnoxium, et restitutio in integrum con- 

ceditur. C. I. 134. 319. 339. 1106. 13005; C. G. 215. 484. 513. 
1124. 1304. 

Porro inhabilitas constitui potest propter bonos mores, propter 
pericula avertenda, propter statum Seu conditionem personae in socie- 
tate. — Si propter bonos mores ; inhabihtas intelligenda est, et con- 
sequenter etiam actus irritatio, in utroque foro, externo et interno. 
Et sic docent communiter theologi peccare, et irritum actum efficere 
patrem, qui donationem contra legem adulterino filio facit, ipsumque 
filum, irritam donationem  acceptantem. Lugo de lust, et lur. d. 
24. n. 92. 

Si propter praecavenda pericula ; inhabihntas et irritatio in utro- 
que etiam foro intelligenda est, secus nihil praecaveretur. Et sic 1u- 
dices et officiales publici ministerii nequeunt lites redimere, C. I. 1458; 
C. G. 1597.; tutores nequeunt quidvis capere ex testamento eorum, 
qui sub tutela ipsorum sunt, C. I. 769. 

Si tandem propter statum, Seu conditionem personae in societate, 
qui exsurgit ex requisitis adminiculis, quibus persona praedita est, 
actus valet in foro conscientiae, qui aliunde de iure naturali valet, si 
eo religioso vel civili statu seu conditione non adimatur naturalis status 
seu conditio, nec lex huiusmodi positiva ea adimat, quae naturali lege 
ad hominem spectant, secundum cius naturalem statum, seu conditio- 
nem : sed tantum secundum eius statum seu conditionem in societate. — 
Et sic manent firma in foro conscientiae iura coniugum, iura paren- 
tum, iura filiorum, si verum adfuit matrimonium ; licet defuerit matri- 
monium civile. Defectus enim matrimonii civilis naturalem statum seu 
conditionem ex vero matrimonio profluentem non adimit. E contra, 
irrito matrimonio scienter contracto, nec vir, nec uxor, nec dos, nec 
fili legitimi, nec legitima successio intelligitur. C. 10. Qui fit. sint 
legit. : Epist. Leonis XIII. Z divisamento 8. Febr. 1893. $8 Ora una 
legge; C. I. 116; C. G. 202.; C. A. 160. Valet venditio in foro con- 
scientiae, licet facta fuerit non civi sed extero, ubi id simpliciter pro- 
hibetur. Huiusmodi enim lex non aufert ea, quae naturali lege ad 
hominem spectant, sed quae ad civem. Exteri regulariter non prohi- 
bentur nisi solis iuribus, quae ex solo iure civili nationis proveniunt. 
— Non valet e contra testamentum religiosi, neque valet testamentum 
incapacis; utraque enim lex ea aufert, quae ipsa naturali lege ad 
hominem spectant, propter eius statum seu conditionem in societate; 
nempe quoad priorem, in Ecclesia, quoad posteriorem, in societate 


civili — Lugo de lust, et lur. d. 24. s. 4.; Troplong della Prescri- 
Zziont c. 1 n. 35. 

Si tandem actus propter defectum formae irritatur, leges tunc ma- 
gis proprie habentur irritantes, prout ab inhabilitanlibus distinguuntur. 
Forma autem alia est intrinseca ipsi actui et ab actu inseparabilis, 
alia actui extrinseca. Prior est quasi species actus, et proprie forma 
nuncupatur, eaque ordinarie sita est in hoc, quod actus fiat coram 
aliqua persona publica et testibus, vel publicis instrumentis, fidem 1u- 
ridice facientibus, consignetur. Posterior solemnitas vel solemnia actus 
appellatur, quibus omissis, actus proprie irriri dicuntur; infecti vero 
si omissa fuerit forma, cum forma det esse rei; sed saepe promiscue 
verba haec usurpantur, et actus irritus et infectus etiam dicitur ex 
defectu Ahabilitatis personae. Infectus nempe ex effectu iuris. Et sic in 
matrimonio praesentia parochi et testium matrimonii formam consti- 
tuunt; in alienationibus bonorum ecclesiasticorum, uxorum et minorum, 
Apostolicum beneplacitum requisitum in illis, et viri consensus in istis, 
ac indicis decretum requisitum in his, ad solemnia pertinent actus. 
Forma et solemnia actus, ad fraudes removendas inducuntur. 

Quare leges huiusmodi in fraudis praesumptione innituntur. Si 
fundentur in praesumptione facti, et fraus reapse absit, actus validus 
est. S1 vero fundentur in praesumptione periculi, quamvis fraus absit, 
actus tamen irritus est vel irritationi obnoxius. Facile semper non est 
definire, an lex fundetur in praesumptione fraudis^ an in periculo 
fraudis. Et sic disputatur inter doctores utrum valida sint pro foro 
conscientiae testamenta et legata secundum iuris formam non facta. 
— L. L. 3. n. 711. 890. 918. 927. 

sunt, qui distinguunt inter irritationem actuum in foro interno, 
et in foro externo tantum, sive quoad civiles leges, sive quoad leges 
canonicas. Verum actuum valor, quoad se est, et in foro interno et 
in foro externo. Per se autem apparet contradictio, quae tunc esset 
inter forum internum et externum. Et apparet etiam quod tunc lex 
suum finem non obtineret, et plura secum et gravia afferret incom- 
moda. Si alienatio e. g. facta ecclesiasticorum bonorum sine Bene- 
placito Apostolico, est irrita tantum in foro externo, et non etiam in 
foro conscientiae, iam emptor vel donatarius ea bona ut sua iure re- 
tineret, quin restituere teneatur cum evidenti Ecclesiae damno. Si te- 
stamentum holographum informe, sine testatoris subscriptione, esset 
in foro externo tantum invalidum, haeres ibi inscriptus legitime pos- 
set lam occulte sibi subripere bona a legitimo haerede possessa, etiam 
post iudicis sententiam. Quod absonum omnino est, et a ratione et a 
communi sensu. — Wirceburg. c. 4. a. 5. $ 3. 


188 V. - DE LEGE IRRITANTE ET POENALI 


224. An peccet qui actum irritum facit? — R. Affirmative, si 
actus malus sit, ut e. g., matrimonium inire cum consanguineo, vel 
si actus damnosus sit, sive iustitia, sive caritas, sive respublica, sive 
religio laedatur, v. g., si notarius publicum instrumentum conficiat 
sine iuridica forma; si testator libere testamentum condat, non ser- 
vatis legalibus praescriptionibus, unde rixas et scandala exoritura prae- 
videat; si iudex legitimum non servet iudiciorum processum; si forma 
et solemnia iuris canonici non serventur in electionibus ad officia ec- 
clesiastica, in collatione beneficiorum, etc. — R. Affirmative item, si 
actus lege simul irritetur et in conscientiae etiam foro prohibeatur, 
ut in matrimoniis non servare formam ab Ecclesia praescriptam ; debitam 
non servare formam in professione religiosa; adulterino filio donare. 
— R. Negative, si actus ipse neque in se malus, neque alteri dam- 
nosus Sit, tunc enim non nisi frustraneus actus est, e. g., si quis suum 
scribat testamentum, omissa subscriptione, vel nondum adeptus aeta- 
tem praescriptam a lege. Alteri damnosus, non sibi; e. g. si coniuges 
alienent bona dotalia, quae alienari prohibentur, aut uxor alienet bona 
peraphernalia sine marito; et emptor ignoret bona esse dotalia, aut 
mulierem virum habere. 

Licet autem lex non obliget in conscientia ad actum omittendum, 
si sit in tali casu mere irritans et non simul prohibens ; obligat tamen 
ad standum iis omnibus, quae intrinsece ex irritatione. nascuntur. Au- 
ctoritati enim legitime praecipiendi obtemperandum est. Omnis autem 
legislator leges irritantes condere potest, quia hoc ad bonum commune 
requiritur; secus enim fraudes et pericula humanae societatis propul- 
sari satis non possent. 


225. An ignorantia, metus et grave incommodum ab irritatione 
excusent? — R. Ad lun Negative, quia subiectiva ignorantia sive 
facti sive iuris non supplet obiectivum actus defectum, et sic nullum 
est matrimonium, stante, e. g., impedimento dirimente consanguinitatis, 
sive bona sive mala fide contrahatur. — Verum, si lex irritans sit 
Poenalis, tunc, si ignorantia excusat a culpa, excusat quoque a poena 
irritationis. Si culpa vero admittatur, sed ignoretur poena uirritationis 
tunc probabilius haec non incurritur, quia irritatio poena extraordi- 
naria et exhorbitans est, a qua ignorantia excusat. Schmalz. l. 5. t. 37. 
n. 105.; Sanch. de Matr. 1. 9. d. 32. n. 17. Communius tamen af- 
firmant incurri, quia talis ignorantia cum non excuset a peccato con- 
tra legem, nec consequenter excusat a poena, licet haec ignoretur. 
Suarez 1. 5. c. 22.; Ithur. Cas. 53. n. 24. — Neque vero ignorantia 

ullo modo excusat, si irritatio. principaliter. sit. statuta, ad praeclu- 
denda mala, quae secus in rem publicam manarent; poena autem ac- 
cessorie, ad personam  coercendam. Et sane propria legis irritantis 
ratio, communis utilitas est. 

R. Ad 2.um et 3,"n Non desunt qui affirmant, quia lex positiva 
cedere debet legi naturali caritatis, et quia est in casu legitima quae- 
dam epikeia. Verum respondendum videtur cum communi sententia : 
Negative; quia gravis metus et gravissimum etiam incommodum ne- 
que personam reddunt capacem, neque actibus vim reddunt per legem 
ademptam. Cum autem huiusmodi leges primario et directe tendant 
ad publicum bonum servandum, locus non datur epikeiae propter 
privatum tantum damnum. Et sic irritum inter cognatos et affines 
erit matrimonium, etiam ad mortem vitandam, etiam in articulo mortis. 
Privatum, si enim commune adest damnum, cum lex tunc nociva 
evaderet societati, irritatio cessat. — L. 191. 1|. 3. n. 112, 1. 6. 
n. 1029., de Privil. n. 57.; Diana t. 2. tr. 6. r. 62. 73.; Sanch. 
de Matr. 1. 3. d. 17. n. 3.5; Ithur. Cas. 53. n. 18.5; M. E. v. 20. 
p. 177. 474. 


226. Nota: Ut adsunt leges irritantes, ita leges adsunt constitu- 
tivae iuris. quas ad irritantes ali revocant. Tales leges sunt illae, 
quae ius aliquod constituunt et conferunt. Et sic religiosa professio, 
adoptio, vim obtinent suam illam a lege canonica, ab Ecclesia, reli- 
giosam professionem acceptante, ista a lege civil. Quare tales leges 
in utroque foro valent, in externo et interno. Si quis enim tale ius 
vere habet in foro conscientiae, non nisi a lege sive canonica, sive 
civili habet. Aliquando autem huiusmodi leges ius per se ipsas im- 
mediate praestant, ut lege$, concedentes patri usumfíructum in bonis 
filiorumfamilias, concedentes filiusfamilnias legitimam in bonis patris; 
aliquando vero nonnisi iudicis officio mediante ius praestant; uti leges 
concedentes restitutionem in integrum minoribus, metum passis etc. 

Adsunt praeterea leges actionem denegantes in foro externo, quae 
si respiciunt aliquod ius naturale, non prosunt in foro conscientiae. 
Huiusmodi enim leges actionem non praestant, non quia naturale ius 
adimunt, sed tantum ut sit aliquis litium finis, ne lites multiplicentur. 
Si vero ius respiciant, quod ex ipsa lege profluat, sive canonica, sive 
civili; tunc, si quis, intra praefinitum tempus ius suum non fuerit 
prosecutus, ius ipsum, adeoque ex opposito, alterius obligationem adi- 
munt. Quare huic prosunt etiam in foro interno, nisi forte is per 


iniuriam alterum impedierit ius suum prosequi. 

227. Quaenam sit natura poenae et legis poenalis ? — R. Ad l.um 
Poena in subtractione consistit alicuius boni sive spiritualis Sive tem- 
poralis. Spiritualis praesertim, quoad poenas canonicas, ut in excom- 
municatione videre est; temporalis quoad poenas civiles. 

« Cum peccatum sit actus inordinatus, manifestum est, quod qui- 
cumque peccat contra aliquem ordinem agit; et ideo ab ipso ordine 
(et Principe ordinis), consequens est quod deprimatur, quae quidem 
depressio poena est ». S. Th. 1. 2. q. 87. a. 1. 

« Per poenam reparatur aequalitas iustitiae, in quantum ille, qui 


peccando nimis secutus est suam voluntatem, aliquid contra suam vo- 


luntatem patitur ». S. Th. 2. 2. q. 108. a. 4. Aequalitas etiam 1u- 


sttiae reparatur, quatenus ille, qui illicita bona, sua voluntate, pro- 
secutus est, aliquibus bonis contra suam voluntatem privetur. 

Porro « vindicatio in tantum licita est, in quantum tendit ad 
cohibitionem malorum. Cohibentur autem aliqui a peccando, qui af- 
fectum virtutis non habent per hoc quod timent amittere aliqua, quae 
plus amant quam illa quae peccando adipiscuntur: alias timor non 
compesceret peccatum. Et ideo per subtractionem omnium, quae homo 


maxime diligit est vindicta de peccatis sumenda. Haec autem sunt, 


quae homo maxime diligit, vita, incolumitas corporis, libertas sui et 
bona exteriora, puta divitiae, patria, gloria. Et ideo... octo sunt ge- 
nera poenarum... scilicet mors, per quam tollitur vita; verbera et talio, 


ut scilicet oculum pro oculo perdat, per quae amittit quis 


corporis 
incolumitatem; 


servitus et vincula, per quae perdit libertatem;  exi- 
lium, per quod perdit patriam; damnum, per quod perdit divitias; 
ignominia, per quam perdit gloriam ». S. Th. 2. 2. q. 108. a. 3. 
q. 65. a. 3. 


Poena alia est vindicativa et peccato debetur, alia praeservativa 


a peccato futuro, quae medicinalis dicitur, alia alicuius boni promo- 


tiva, et secundum hoc aliquis interdum sine culpa punitur, sed non 


sine causa, ut e. g. quod quis propter indicium sanguinis irregulari- 
tatem incurrat. S. Th. 2. 2. q. 103 a. 4. 
« Poenae praesentis vitae magis sunt medicinales quam  retribu- 


Retributio enim reversatur divino indicio, quod est secundum 
veritatem in peccantes. 


tivae. 


Et ideo secundum iudicium praesentis vitae 
non pro quolibet peccato mortali infligitur poena mortis, sed solum 
pro ilis, quae inferunt irreparabile nocumentum, vel etiam pro illis 
quae habent aliquam horribilem deformitatem ; et ideo pro furto, quod 
irreparabile damnum non infert, non infligitur secundum praesens 1u- 
dicium poena mortis, nisi ubi furtum aggravatur per aliquam gravem 

circumstantiam, sicut patet de sacrilegio, quod est furtum rei sacrae, 
et de peculatu, quod est furtum rei communis, et de plagio, quod 
est furtum hominis, pro qua quis morte punitur, ut patet Exod. 21 ». 
S. Th. 2. 2. q. 66. a. 6. ad 2. « Si aliquis homo sit periculosus com- 
munitati et corruptivus ipsius propter aliquod peccatum laudabiliter 
et salubriter occiditur, ut bonum commune conservetur ». S. Th. 2. 2. 
q. 64. a. 2. c. « Humana iustitia illos qui sunt perniciosi in alios, 
Occidit; eos vero, qui peccant alis graviter non nocentes, ad poeni- 
tentiam reservat ». S. Th. 1. c. ad 2., q. 65. a. 1. c. 

Nullus aliquem punire potest, nisi sit eius iurisdictioni subiectus. 
S. Th. 2. 2. q. 65. a. 2. c. Vindicta autem publica a civili exercenda 
magistratu ipsis Sacris Scripturis traditur, ad Rom. 13., 4. « Maior 
potestas maiorem debet habere coactionem. Sicut autem civitas est 
perfecta Communitas, ita Princeps civitatis habet perfectam potesta- 
tem coercendi; et ideo potest infligere poenas irreparabiles, scilicet 
occisionis vel mutilationis ». S. Th. 2. 2. q. 65. a. 2. ad 2.,q. 10. 
a. 8. 9, q. 1l. a. 3. 4. 

R. Ad 2.um Lex obligare potest ad actum vel actionem aliquam 
faciendam sive omittendam, et tunc dicitur lex moralis, praeceptiva 
vel prohibiiiva. Potest vero lex obligare ad solam poenam subeun- 
dam, et tunc dicitur lex poenalis; si nempe lex obliget adhuc ad 
illud faciendum vel omittendum, seu ad poenam secus subeundam. 
Etenim ad legis essentiam sufficit, ut 1mponat aliquam obligationem 
in conscientia, neque necesse est, ut obligatio actum vel eius omis- 
sionem determinate respiciat. Praeterea lex vim non habet nisi ex 
voluntate legislatoris. Atqui legislator ad solam poenam obligare po- 
test, si communi bono procurando sufficiat. Quare merito docet S. Th. 
2. 2. q. 186. a. 9., « quod non omnia, quae continentur in lege tra- 
duntur per modum praecepti; sed quaedam proponuntur per modum 
ordinationis cuiusdam, vel statuti, obligantis ad certam poenam ». — 
suarez l. 5. c. 4. n. 2.-6. 

Lex ergo poenalis est lex, quae non obligat ad actum ponen- 
dum vel omittendum sub culpa, in conscientia, sed tantum sub poena 
temporali, i. e. ad acceptandam poenam, ut iustam. Quare dari ne- 
quit, proprie loquendo, lex mere poenalis, hoc sensu, quatenus nullo 
modo obliget in conscientia; potest tamen dari lex mere poenalis, 
hoc alio sensu, quatenus nempe ad alterutrum in conscientia obliget, 
vel ad legem implendam, vel ad poenam subeundam; uti est lex 
mulctam solvendi, si quis vectigalia defraudet. Sed Cf. 232. — « San- 
ctiones quae nullo modo obligant in conscientia, nec ad actum, aut 

eius omissionem, neque ad poenam, non sunt proprie leges, sed sim- 
plices constitutiones et ordinationes... Huc reducuntur statuta diverso- 
rum Ordinum, Congregationum, Academiarum, etc. ». 


Struggl q. 2. 
n. 32. Ideo huiusmodi leges 


non simpliciter leges, sed leges appel- 
lantur directivae, consulentes, suadentes. — Extra omnem vero quae- 
stionem est, dari posse simul legem moralem, praeceptivam seu pro- 


hibitivam actus, et simul poenalem, et tunc lex dicitur mixta; uti 


est lex reparandi damnum sola culpa civili illatum. — Poena regu- 
lariter non obligat ante iudicis sententiam. Cf. 230., 1. Cor. 4., 21.; 


2. Cor. 10., 6.; Suarez 1. 5. c. 3. 45; S. Th. 2. 2. q. 198. a. 4., q. 186. 
a. 9. ad 15; E. M. 


227.bl' Nota: Equuleus, tormenti genus est, nempe machina lignea 
in equi modum compacta, cavalletto, in qua olim distendebantur et tor- 
quebantur i, de quibus alicuius criminis quaestio habebatur, ut ex eius 
confessione plena fieret probatio. —  Ergastulum ex Cod. Ital. poen. 
31. 33. maxima poena est afferens interdictionem perpetuam a pu- 
blicis officiis, legalem  interdictionem, privationem patriae potestatis, 
auctoritatis maritalis, facultatis testandi. — Ergastulum sequitur reclusio. 
Poena reclusionis excedens quinque annos infert ex Cod. Ital. poen. 


31. 33. perpetuam interdictionem a publicis officiis, legalem  interdi- 


ctionem, durante poena, et addi potest privatio patriae potestatis et 
maritalis auctoritatis, durante poena. 


228. Quomodo dignoscantur leges mere poenales? —  Dignoscun- 
tur: 1." Ex legis materia, verbis et adiunctis. 2.^ Ex communi sensu 
doctorum. 3." Ex persuasione et praxi praesertim timoratorum. 

Ex materia ; hinc uti poenales, per se loquendo, haberi possunt 
civiles leges, si earum attenta materia, legis finis sufficienter obtinea- 


tur, poenae tantum incusso timore, ut e. g., civiles leges de 


taxis 
solvendis quoad merces advehendas vel extrahendas: non solutis enim 
taxis constitutis, mulcta deberetur. — Uti praeceptivae vero habendae 
sunt civiles leges, si, attenta earum materia, legis finis sufficienter 


non obtineatur solo poenae timore, nisi timore etiam culpae, tales 
leges illae, quae directe et proxime conferunt ad commune bonum, 
pacem et ordinem civilis societatis, uti sunt leges, e. g., contractuum; 
publicorum officiorum, administratorum, magistratuum, etc. ; judicio- 
rum. probationum, nisi quoad has ius sit certum et evidens; siquidem 
tunc non deficit ius, sed iuris probatio, dummodo probatio ipsam 
fermant actus non attingat. C. I. 779. 1314.; C. G. 973. 
[t< mque leges sunt omnino in conscientia obligantes, 


etc 
leges ius natu- 

rale explicantes et definitivae iuris, uti sunt leges, taxantes pretia rerum 
et mercedes operum ; concedentes patri usumfructum in bonis filiorum- 
familias, filiisfamilias vero legitimam in bonis paternis, dimidiam partem 
thesauri inventori, dimidiam domino fundi, restitutionem in integrum 
minoribus, nuptis, metum passis, regularibus, muri communionem 
vicino, actionem damni dati sola culpa civili, etc. — Kenrick tr. 6. 
c. 3. n. 2.. seqq. 

Ex verbis; hinc censet Suarez |l. 5. c. 4. n. 9., si per verba legis 
poenalis non satis declaratur praeceptum, praesumendum esse pro 
lege pure poenali, « nisi ex circumstantiis, aut mateiia vel poena le- 
gis colligatur virtuale praeceptum, seu intentio sufficiens praecipientis ». 
Vel poena, e. g. excommunicationis, vel poena etiam corporalis, gra- 
vissima, mortis, mutilationis, etc. « Nam lex censenda est prudens et 
iusta; esset autem intolerabilis, si propter rem, quae culpa caret poe- 
nam mortis vel mutilationis imponeret ». Sed alii ex graviore poena 
deducunt nolle Principem in conscientia obligare, quia aequum non 
esset, ut praeter gravissimam poenam temporalem, quae sufficeret ad 
urgendam observantiam legis, velit etiam poenae aeternae addicere 
praeter illam temporalem gravissimam poenam. Sed hoc, uti patet, 
valeret etiam pro legibus Ecclesiae sub poena excommunicationis, su- 
spensionis, interdicti, privationis beneficiorum etc.; et tamen omnes 
admittunt leges omnes Ecclesiae in conscientia obligare. — Habetur au- 
tem lex tanquam pure poenalis, si non feratur per modum praecepti 
ac prohibitionis, sed mere assertive, v. g., qui frumentum e regno 
transtulerit, solvet centum libellas; vel si feratur disiunclive, Vv. g., 
nemo frumentum e regno transferat, vel si transtulerit solvet. centum 
libellas. — Si vero lex feratur simpliciter per modum praecepti ac 
prohibitionis; aut nullam poenam imponit, et est lex moralis, prae- 
ccptiva vel prohibitiva, obligans, per se loquendo, in conscientia ad 
culpam ; aut poenam coniunctam M habet, v. g., prohibetur canonicis 
abesse a choro sub poena amissionis distributionum, quae quotidie 
fiunt inter praesentes, et lex est mixta, obligans, iterum per se lo- 
quendo, simul ad culpam et poenam. Per se loquendo, nisi nempe 
aliud expresse monuerit ipse legislator, uti videre est in pluribus Re- 
gulis et Constitutionibus Ordinum et Congregationum religiosarum, 
vel aliud indicandum sit ex alus capitibus. — L. 145.-147.; S. Th. 
2. 2. q. 186. a. 9. ad 1. 

Necesse tamen non est ad legis obligationem, ut haec explicite 
a legislatore asseratur. Sufficit enim uti implicite ipsa lege lata in- 
telligatur. 


Bucceroni. last. theoL moralis l|. 13 

Ex adiunctis; e. g., si nulla morum corruptela ex legis transgres- 
sione sequeretur, nullum publici ordinis periculum, etc., et superior 
ipse suis ministris efficacem legis executionem, demandaret, vel ma- 
gnam imponeret poenam. Ea enim sola sufficiens esset ad legis ob- 
servantiam; et iuste praesumeretur Princeps nolle obligare ad culpam 
simul et poenam. Minime vero, si ageretur de re mala ex natura sua, 
vel publice perniciosa, quibus in rebus leges poenales nunquam quae- 
rendae sunt. Suarez l. c, n. 12; L. 1. 3. n. 616. 

Ex communi doctorum sententia : et sic uti poenales habentur 
leges, quae laicis aleas et ludos prohibent L. 1. 3., n. 885. Commu- 
nis e contrario est doctorum sententia, non dari in Ecclesia leges 
mere poenales, cum Ecclesia praecipue animarum bonum respiciat. 

Ex consuetudine; « hinc leges oppidorum prohibentes sub poena 
caesionem lignorum, sive herbarum, piscationem, venationem, non 
obligant sub culpa; sic enim habet consuetudo ». L. 145. Idem di- 
cendum videtur de pastione pecoris in agris vel silvis communitatis, 
de gestatione armorum ad venationem, minime vero de gestatione ar- 
morum insidiosorum. S. Pius V. C. Cum vices 12. febr. 1572., C. I. 
Poen. 460, seqq. Leges civiles opium vetantes, aliaeque similes, ad 
bonos tuendos mores, leges per se morales sunt. — E. M. 

« Observat, ait Reuter de Leg. n. 217., Suarez 1. 7. c. 19. n. 12; 
Laym. 1. 1. tr. 4. c. 24. n. 12. aliquas leges de non pure poenalibus 
transiisse in pure poenales, quia aliter non sunt observatae, ut forte 


sunt leges civiles imponentes exactiones, prohibentes venari, ligna 
scindere, etc. ». 


229. An ignorantia, metus et aetas excuset a poena? — R. Ad 
1.°“ Affirmative pro foro interno, si ignorantia excuset a culpa contra 
legem sive sit ignorantia iuris, sive ignorantia facti: nam poena est 
naturalis quaedam consequentia culpae. — R. Negative pro eodem 
foro, si ignorantia non excuset a culpa contra legem, et circa solam 
Poenam versetur, intellige ordinariam ; non vero extraordinariam «et 
exorbitantem. Ratio discriminis est, quia poena ordinaria ex natura 
ipsius criminis semper aliquo modo praevidetur, cum ipsum lumen 
naturale dictet malum iuxta suam naturam esse puniendum. At poena 
extiaordinaria ne in confuso quidem praevideri potest. — R. Nega- 
tive item, pro foro externo. Etenim legis cognitio praesumitur, nisi 
tamen legis ignorantia probabilis, h. e. verisimilis videatur. Praesum- 
ptio enim cedit veritati. — L. 169., 1. 6. n. 705. 1074., L 7. n. 351. 


R. Ad 2?" Metus iniustus et gravis, qui a lege humana excusat. 

cuius regulariter nulla est obligatio cum incommodo gravi, a poena 
adnexa legi humanae consequenter excusat. Hinc, licet forte non ex- 
cuset a peccato gravi, quia id quod prohibebatur naturali etiam iure 
vetitum erat, adhuc tamen a poena excusat, nisi lex ipsa positiva non 
cesset, ut puta si quid in publicum damnum extorqueatur. C. 5. De 
his quae vi. 

Ad 3.um Ex indulgentia iuris canonici, aetas excusat impuberes, 
C. 1. 2. de Del. puer.; C. 1. 60. de Seni. exc. Civili iure minores 
mitius puniuntur. C. I. Poen. 44. 53. seqq.; C. B. 828. — Cf. hic 195; 
Suarez de Cens. d. 5. s. 1. n. 19.; Castropalao tr. 3. d. 1. p. 24. 
$ 2. n. 8.; Scavini |. 1. n. 822. ed. 12.* Mediolani 1874. ; Bouquil- 
lon de lege n. 159. 


230. An lex poenalis obliget ad subeundam poenam ante iudicis 
sententiam ? — Poena, quae lege continetur, alia est activa, quae ne- 
quit excusatione donari, sine aliqua delinquentis positiva actione, uti 
esset, v. g., pecuniae solutio; alia est passiva, quae alterius actionem 
requirit ad eius exeeutionem ; alia est privativa, quae consistit in 
mera privatione alicuis iuris acquisiti, e. g., officii, benefici, iurisdi- 
ctionis, suffragii, etc. ; eaque conditionalis est, si privat aliquo iure 
sub data conditione; alia -negativa, quae negat reo bonum aliquod 
acquirendum ; alia tandem inhabilitans, quae inhabilem seu incapacem 
reddit alicuius iuris, aliquid nempe faciendi vel contrahendi, acqui- 
rendi, dandi, etc. — Itemque alia est poena latae sententiae, alia 
ferendae sententiae; prima sola criminis patratione, secunda iudicis 
sententia incurritur. Haec autem sententia ferenda, vel condemnatoria, 
est, per quam reus certa poena mulctatur, vel declaratoria per quam 
iudex declarat aliquem in illud incidisse crimen, propter quod poena 
a lege statuta ipso facto uincurritur. Ut poena latae sententiae dici 
possit, necesse est, ut legislator caverit evidenter, ut reus, delicto 
admisso, illico ea teneatur. 

Si poena sit f. s. lex non obligat ad poenam subeundam ante 
istam sententiam ; lex enim tunc poenam ipsa per se non uinfligit, sed 
tantum per indicem infligendam decernit. Si poena vero sit l. s. tunc 
distinguendum est. Poena activa, vel passiva etc. e. g., aliquid sol- 
vendi vel patiendi, subeunda non est ante iudicis sententiam. Ratio, 
«quia nimis ardua, et inobservabilis esset lex illa humana; quod 
reus ipse in seipsum deberet poenam exequi ». L. 149. 148. Excipe 
nisi aliud lex ita evidenter praecipiat, ut aliter interpretari non possit, 
puta, simoniace acceptum restituendum, Cf. 523. — Idem ob eandem 

rationem dicendum de poena privativa simul et activa. « Et sic igitur 
dicendum de legibus privantibus beneficiis, iam obtentis, ratione si- 


moniae vel alienationis bonorum beneficii, etc., ubi semper requiritur 


declaratio iudicis » L. 1. c.; nisi aliud expresse in lege cautum sit, ut 


videtur constitutum in Trid. s. 14. C. 18. de R. contra synodales 


examinatores, aliquid recipientes occasione examinis, siquidem dicitur, 
va qua (i. e. a simonia) nequeunt absolvi, nisi dimissis beneficiis ». 
L. l. 3. n. 112. 397. Sed nec urgens haec legis locutio excludit cri- 


minis declarationem. Cf. 521. 


Si poena sil simpliciter privativa, ante iudicis sententiam ordi- 
narie erit subeunda, ut patet ex usu et consuetudine ubique recepta 


de censuris ac poenis similibus. Hinc absque alia sententia coniuges 


incestuosi privantur iure petendi. C. 67 quis de Eo qui cognov. Ac 


merito; cum enim incestus fere semper occultus sit, poena redderetur 


inutilis, si ille esset probandus, et sententia requireretur. Ordinarie, nam 


excipitur: si reus nequeat poenam exequi sine infamia, cum hoc esset 
nimis durum; si aliter alicubi habeat particularis consuetudo. L. 148. 
— Poenae negativae et « Poenae inhabilitantes obligant ante iudicis 
sententiam, ut est poena imposita a Trid. non residentibus non lu- 
crandi fructus. Item quando poenae privativae sunt conditionales, V. g., 
ut habens beneficium curatum, si non ordinetur sacerdos infra annum, 
sit ipso facto privatus beneficio, ut ex C. Licet, de Elect, in 6.°. Sic 
etiam clericus beneficiatus non deferens habitum ipso facto privatur 
privilegio fori ». L. 149. Ratio l.| est, quia nemo potest acquirere 
id, ad quod nullum ius habet. Ratio 2? est, quia cum lex non tri- 
buat ius nisi sub tali conditione, ea deficiente, et omne ius deficere 


debet. Attamen, ut pro poenis privativis, ita etiam pro inhabilitan- 


libus sententia criminis saltem declaratoria requiritur, « casu quo reus 
non possit exequi poenam sine propria infamia », L. 1. 6. n. 705., 
ut puta, quae privat voce activa aut passiva. Nemo tenetur prodere 
seipsum. — L. L 7. n. 54., 1 3. n. 397. 442. 402., 1. 5. n. 280. ; 
sStruggl. q. 2. n. 38. seqq. ; Suarez de Legib. 1. 5. c. 10.; Laymann 


L 1. tr. 4 c. 155 Wirceburg. c. 4. a. 5. $82.; Troplong della Pre- 
scrizione c. |l. n. 35. 38. 42. 


231. .-In poena conventionalis in contractibus debeat solvi ante 
sententiam ? — Poena quae debetur pro eo, quod interest, ante omnem 
iudicis sententiam debetur. De ea vero, quae debetur ob moram, di- 
sputatur « Prima sententia affirmat, quia quisque tenetur ante sen- 


tentiam pactum Observare... Secunda sententia, quam aeque probabi- 

leni vocant, Salin.... negat, quia sentiendum est, contrahentes non aliter 
velle sibi imponere poenam, quam iuxta dispositionem Turis circa leges 


poenarum, quae non nisi post sententiam contrahuntur. — Profecto 
tenetur reus post sententiam ad poenam. — Sed notandum est, non 
teneri eum ad solvendam pecuniam, nisi petatur a parte. — Et si 


poena sit nimis dura, ultra sententiam requiritur praeceptum iudicis, 


et ministrorum exeeutio ». L. 150.; C. B. 343. 

232. An et quomodo in conscientia obligent tributorum leges? — 
Tributum dicitur illud, quod Statui solvitur ad communes rei pu- 
blicae expensas necessarium. Directum est, si personis directe impo- 
natur, ratione suorum bonorum immobilium, mobilium, et exercitii 
alicuius negotii, artis, professionis. Indirectum, si non personae, sed 
certae rei directe imponatur, ob mutationem dominorum illius, ut in 
successionibus, vel ob illius transvectionem e regione in regionem, vel 
ob eius commercium, opificium, venditionem, usum. Quare, quae pu- 
blicis etiam administrationibus solvuntur pro transvehendis epistolis ile 
loco in locum, pro personarum itineribus in viis ferreis etc., rationem 
non habent tributorum; eaque solvenda sunt, vi contractus initi cum 
publica administratione, et consequenter ex iustitia commutativa. 

Leges tributorum, per se loquendo, morales sunt, seu praecipientes in 
conscientia: illae nempe quae feruntur a legitima auctoritate, ex iusta 
causa communis boni, sustentationis et decoris Principis, et servata 
debita proportione, ita ut subditorum moralem facultatem non exce- 
dant, et ut, e. g., pauperes non graventur sicut divites, sic enim illi 
longe maius onus quam isti sustinerent. Lugo de lust, et lur. d. 36. 
n. 25. 26. Enimvero huiusmodi leges actum praecipiunt naturalis ius- 
titiae, videlicet, iustitiae legalis, eum tantum definiendo et determi- 
nando; qua et Princeps et subditi tenentur pro sua quisque parte ne- 
cessaria praesidia societati conferre. Quare naturalis haec iustitia prae- 
cipit subditis subministrare superiori, habenti curam communitatis, ea 
quae ad hanc curam habendam sunt necessaria; praecipit item extraneis 
debere eos compensare damna, quae mercium asportatione et vendi- 
tione inferunt alienae societati; praecipit tum subditis tum extraneis 
debere compensare expensas necessarias in constructione, et custodia 
viarum, pontium, etc., quibus fruuntur. Ad Rom. 13., 5.-7. Hinc 

praedicta iustitia legalis intime connexa est cum iustitia commutativa. 
Unde est, quod, tributorum defraudatio, saltem per se loquendo, obli- 
gationem infert restitutionis, ut expresse habet Gousset 671. 999. Ac 
Catech. Rom. 10. eam rapinis accenset; « In hoc crimine rapacitatis 
includuntur, qui quae Ecclesiae Praesidibus et Magistratibus debentur 
vectigalia, tributa, decimas et reliqua huius generis non dissolvunt, 
vel intervertunt, et ad se transferunt ». 

Attamen, cum publice horum tributorum exactores constituantur, 
haec esse videtur mens legislatorum, ut tributorum solutio non cen- 
seatur debita, nisi exigatur. Minime vero inde permittuntur mendacia 
et fraudes ad non solvendum, et ad exactores decipiendos. Cum item 
in non solventes gravis poena imponatur, plures et graves sunt do- 
ctores, qui generatim leges de tributis habent, ut leges mere poenales. 
Verum inde non sequitur, quod quis non debeat solvere iusla tributa, 
quando tempus per legem constitutum advenerit, vel quando legitime 
ab exactoribus petantur; sed sequitur tantum quod ea, nisi lex obser- 
vanda urgeatur, vel nisi legitime petantur, non teneatur quidem in 
conscientia solvere, et teneatur ad subeundam poenam, si deprehen- 
datur tributum non solvisse, et poena imponatur. Quare tunc tantum 
quis peccat, quando, non soluto tributo per legem debito, vel non 
soluta gabella, quoad tributa ab exactoribus petita, nollet postea 
solvere mulctam et subire poenam. Atque haec sententia communi 
etiam praxi et persuasione confirmatur, has nempe leges in conscientia 
non obligare, ad tributa sponte solvenda. Quapropter, stante saltem 
dubio de obligatione, nemo etiam videtur ex hoc capite inquietandus, 
si tributa, tempore per legem constituto, vel nondum ab exactoribus 
petita, non solverit; imo etiam si, quoad haec ultima, exactorum 
vigilantiam quis mere eludat, res occultando, vel non ma-nifestando, 
nempe ne ill exigant, ut timorati etiam facere solent, vel decla- 
iindo minorem rerum valorem ad tributum imminuendum; dum- 
modo tamen absint mendacia et fraudes, quae semper illicita sunt, et 
saltem pretium iustum, infimum rerum declaretur. — L. 1l. 3. n. 614. 
617., H. A. tr. 10. n. 81.; S. Th. Quodl. 2. a. 8., Quodl. 6. a. 10,; 
Lugo de lust, et lur. d. 36. s. 4.; Lessius de lust, et lur. 1. 2. c. 


Ithur Cas., 2.; Struggl. 32.; Elbel 303.-306.; Kenrick tr. 6. 
c. 3. n. 20.-22.-25. 


233. Resolves: Damnandi sunt: 1? Qui violenter resistunt mi- 
nistris vectigalia exigentibus. hi enim peccant contra obedientiam : Qui 
resistit potestati, Dei ordinationi resistit. Ad Rom. 13. 2. Peccant 

etiam contra iustitiam legalem ; nam lex, quae respicit tributa, etiamsi 
ut mere poenalis habeatur, gubernatoribus tamen ius certum tribuit 
ad mulctam exigendam, si subditi in fraude deprehendantur. — 2.^ Qui 
per fas et nefas defraudationem veluti commercium quoddam exer- 
cent, atque animo resistendi etiam armati diu noctuque vagantur. Hu- 
iusmodi enim homines fiunt cives rebelles et societati perniciosissimi. 
— 3. Qui licet nunquam resistant, nec animum resistendi habeant, 
omni tamen studio et opera in artem metiendi et defraudandi incumbunt, 
eamque veluti vitae professionem habent. Hi praeterea temporalium 
bonorum ac vitae et animae periculis haud raro exponuntur. Insuper 
aliud prorsus est res suas aliquando non manifestare seu occultare, ne 
tributum exigatur; aliud artem exercere defraudandi tributa, quod certe 
prohibetur; cum hoc societati omnino damnosum sit, et propter ipsam 
tributorum defraudationem, et propter plura alia delicta, quae cum 
illa naturaliter consociantur. — Hi omnes incidunt in commissum, Dig. 
l. 39. t. 4. Commissum in Iure est id, quod ob vectigal non solu- 
tum, vel omissam apud publicanos professionem, fisco vindicatur, cosa 
devoluta al fisco, confiscata. ltem ipsa adiudicatio fisci est, confisca- 


ZzIORC. 


234. An peccent contra iustitiam praepositi, quoties iustum  tri- 
butum non exigant? — R. Affirmative, per se generatim, et quidem 
eraviter in materia gravi. Ratio patet, siquidem se obligarunt ad rite 
invigilandum, et ad tributa, alioquin iusta, diligenter exigenda. Quare, 
si officio suo desint, ad restitutionem tenentur erga Principem, vel rem- 
publicam. Generatim, quia iuxta plures praepositi vectigalibus exi- 
gendis non semper damnandi sunt, quando subinde benignius agunt 
in re levi, praecipue cum pauperibus, vel etiam cum iis, qui alias di- 
ligenter solvunt; quia in tali casu rationabiliter praesumitur remittere 
ipse Princeps. « Praeterea, si telonarii deprehendunt defraudatores, et 
solum dissimulant mulctam, probabiliter non tenentur hanc resarcire. Ratio 
huius est: quia telonarii vi sui officii solum tenentur exigere vectigal in 
bonum Principis, non autem hunc per muletas ditare. Praeterea mulcta 
aliunde non debetur ante sententiam indicis, nec fiscus ante hanc habet 
ius ad mulctam. Unde etiam custodes stipendiati ad observandum, ne 
per passus occultos declinentur telonia, si culpa sua sinant transitum, 
tenentur ex iustitia resarcire iactum telonii, non vero mulctae ». Struggl 
30. Ali tamen affirmant debere etiam mulctam resarcire, quia omit- 
tendo denuntiationem, ad quam ratione officii tenentur, causa sunt cur 
fiscus non exigat illam, ad quam ius habet. Cf. 1394. Damnandi vero 

sunt, qui vectigalibus exigendis praepositos 


inedis iniustis. corrum- 
punt, ne officio suo fungantur, 


tributum alioquin iuslum  exigendo, 


peccant enim saltem ad horum peccatum cooperando, et ad restitu- 
tionem tenentur, — Luc. 3., 12. 13.; L 


l. 3. n. 583. 014.-617., 
l. 4. n. 237.; Struggl 32.; Gousset 1000. 

233. Quid dispensatio sit? — Duispensatio est relaxatio legis in casu 


particulari propter specialem causam. Contigit enim, « quod aliquod 


praeceptum, quod est ad commodum multitudinis in pluribus, non est 
conveniens huic personae vel in hoc casu; vel per hoc impediretur 


aliquid melius, vel etiam induceretur aliquod malum » S. Th. 1. 2. 


q. 96. a. 1. Effectum suum sortitur, statim ac fuerit concessa. Ut autem 
quis ea licite utatur, opus est, ut ei manifestetur, ne eam praesumens 
periculo se exponat legem violandi, si forte non fuerit concessa. 


Differt a declaratione, qua edicitur hunc vel illum casum non 


comprehendi in lege. Differt a licentia, quae locum habet, quando lex 
rem absolute non prohibet, sed tantum conditionate, nempe sine su- 
perioris consensu et approbatione. Quare legis vinculum per licentiam 
non relaxatur, sed apponitur dumtaxat conditio, qua posita, lex non 
amplius locum habet. Lex tunc potius observatur, nam lex praecipit 
teapse petere licentiam, si tale vel talc quid fiat, petere nempe supe- 
rioris consensum. Differt a privilegio, quod et contra legem et praeter 
legem etiam esse potest, et, cum contra legem est, illi simpliciter de- 


rogat, adeoque non pro casu tantum, aut casibus aliquibus in parti- 


culari, sed pro omnibus. Differt etiam ab irritatione, abrogatione, et 
cessatione legis, quia in hisce lex pro omnibus extinguitur. — S. Th. 
2. 2. q. 147. a. 4. 


236. Nota: Potestas dispensandi generaliter data recidit in pri- 


vilegium praeter ius, et favorabilis est, adeoque latam habet interpre- 
tationem, sed non extensivam. Generaliter, nam particulariter data 


strictae interpretationis est. Generalis enim potestas bono communi est 


necessaria eique prospicit, non item particularis potestas, quae potius 


inchoata quaedam dispensatio est. At dispensatio, quia legi derogat, 


odiosa est, et strictae est interpretationis; nisi debita sit, vel concessa 


fuerit, motu proprio, vel communitati, vel in bonum commune, vel 

inserta in Corpore luris. Srrictae, sed non restrictivae, nisi forte ius 
tertii laedatur. Numquam vero ita est interpretanda, ut fiat ei cui est 
concessa inutilis vel onerosa. R. 61." de R. I. in 6.°— L. 187. 192. 
194. 195. 


231. Quaenam ad dispensationem requirantur? — Necesse est, 
ut is qui dat dispensationem eam det sciens volens, sed metu extorta 
valet; et ut ille cui datur, regulariter loquendo, eam acceptet. Invito 
enm beneficium non datur. L. 1. 9. de Donat. Invitum autem acci- 
pere debemus et eum, qui non consentit. L. 8. $ Invitus de Procur. 
Hinc, si alius ordinariam dispensationem impedimenti petierit, et sponsi 
id ignorantes matrimonium contrahant, ea dispensatio ipsis non prodest. 
Sufficit in casu, per se, ut unus dispensationem acceptet, cum concessa 
dispensatio necessario utrumque afficiat. Dari autem potest et acce- 
ptari etiam tacite, et facto ipso. Regulariter loquendo, absolute enim 
dispensari potest etiam inscius ct invitus. Siquidem legislatoris est li- 
gare et solvere. — L. 184. 187.; Sanch. de Matr. 1. 3.fc. 36. n. 3. 

Ex parte concedentis iusta requiritur causa, Secus enim superior 
non esset fidelis custos legis, sed imprudens dissipator. Insuper na- 
turale ius dictat, partem debere conformari suo toti, nisi iusta causa 
excuset. Sine iusta causa dispensatio data ab ipso legislatore valida 
quidem est, quamvis illicita; ab inferiore vero seu a delegato et illi- 
cita et invalida. Legislator enim tamquam propriam habet potestatem 
ligandi et solvendi, cui illa 1usta causa extrinscca est, eam vero non 
censetur communicare inferiori seu delegato, nisi ut ea rationabiliter 
utatur. Leviter tamen peccat et legislator sine causa dispensans; et 
dispensatus, eam petens; qui vero, sublata lege per dispensationem, 
hac utitur, ne leviter quidem peccat. Nulli enim et ille dando et iste 
acceptando iniuriam faciunt, quamvis legalem iustitiam laedant. Gra- 
viter Vero peccat delegatus dispensans sine iusta causa in re gravi, 
siquidem graviter concessa sibi potestate abutitur. In re gravi, in re 
enim levi, venialem culpam non excedit. — Ex parte autem petentis 
requiritur, tum ad liceitatem tum ad validitatem, ut vera adsit causa, 
siquidem superior non dispensat, nisi preces veritate nitantur. — Trid. 
s. 25. C. 18. de R.; S. Th. 1. 2 q. 97. a. 4, 22. q. 88. a 10. 

Ceterum causa sufficit probabiliter iusta, et ad petendam, et ad 
concedendam dispensationem, tum valide tum licite, ne res nimis anxia 
et scrupulis obnoxia sit. Neque vero opus est ut tanta sit, quanta suf- 
ficiat de se ad excusandum, secus inutilis prorsus evaderet dispensandi 
potestas in superiore. « Causa est dignitas petentis aut superioris, ut 

se benignum ostendat, nec non utilitas communis, aut privata et si- 
milia. In dispensationibus autem impedimentorum pro matrimoniis, suf- 
ficit pro causa solutio pecuniae in subsidium Ecclesiae, ut est praxis ». 
L. 195. Dispensationes matrimoniales minons gradus conceduntur nunc 
ex rationabilibus causis a S. Sede probatis, neque ulli sunt obnoxiae 
impugnationi. Ord. serv. in Rom. Cur. Norm, pecul. c. 7. a. 3. n. 2l. 
— L. 178. 181. 182. 186. 192. 195., 1. 3. n. 251., 1 7. n. 353; 


S. Th. I. 2. q. 96. a. 6, q. 97. a. 4., 2. 2. q. 63. a. 2. ad 2.; Wir- 
ceburg. c. 5. a. 2.5; E. M. 


238. An existente iusta causa, teneatur superior dispensare? — 
R. Negative: si causa sit tantum sufficiens, ita ut dispensatio sit per- 
missa; et superior eam potest vel dare vel negare, vel dare uni, al- 
teri negare, nam est mera gratia, adeoque libera. Insuper ut subdito 
prodest dispensatio, ita bono communi eiusdem negatio prodest. — 
R. Affirmative, si causa dispensationem necessariam reddat ad evitan- 
tandum damnum commune, vel privatam magni momenti, vel ad pro- 
curandam utilitatem communem, vel privatam magnam, alioquin pec- 
caret graviter vel leviter iuxta materiam; ideo enim ei potestas data 
fuit. — « Denegata tamen, etiam iniuste, dispensatione, nequit subditus 
agere contra legem; nisi talis casus urgeat, ut eam extrahat a lege; 
quare si Episcopus iniuste neget dispensationem  publicationum ante 


matrimonium, potest, urgenti gravi causa, illud contrahi sine eis », 
L. 179.; S. Th. 1. 2. q. 97. a. 4. 


239. Utrum in dubio, an casus indigeat dispensatione, ea opus 
sit? — R. Negative in dubio positivo; extensio enim legis ad illum 
casum incerta manet. — R. Affirmative in dubio negativo de exi- 
stentia et sufficientia causae excusantis; nam lex certa possidet. Ne- 
gative vero in dubio negativo de necessitate dispensationis ; nam tunc 


e contra possidet libertas. L. 97. ISO. 192. 195., |. 3. n. 325., 1. 4. 
n. 154, II. A. tr. 2. n. 5l. 


240. An liceat uti dispensatione tacita, praesumpta, interprelativa? 
— R. Ad l.um Affirmative, adest enim vere voluntas dispensandi in su- 
periore, cum tacita dispensatio habeatur, quando superior aliquid velit 
cum (juo dispensatio sit connexa, vel quando sciens et potens contra- 
dicere non contradicat. 

R. Ad 2.^* Affirmative, tunc enim etiam adest in superiore vere 
voluntas dispensandi, ut rationabiliter ex hypothesi praesumitur, v. g., 


si sciens praelatum te esse excommunicatum, beneficium tibi conferat. 

— Praesumpta haec dispensatio, praesumpta de praesenti, in tacitam 
reincidit. 

R. Ad 3.um Negative, non enim adest, neque ulla ratio persua- 
det quod adsit in superiore voluntas dispensandi, sed tantum ratio 
adest, quod adesset talis voluntas in superiore, si rem sciret. Attamen 
in rebus minoris momenti facilius quis tunc epikeia uti posset. Nec 
refert, quod valeat licentia praesumpta de futuro; nam ad actiones, 
quae ad sui valorem requirunt positivum actum voluntatis non sufficit 
voluntarium interpretativum, ut in dispensatione contingit, siquidem 
relaxatio legis positivum superioris consensum requirit. E contra ad 
actiones, ad quas mere sufficit. superiorem non esse invitum, ut in 
casu licentiae petendae, voluntarium interpretativum sufficit. L. 187., 
L 3. n. 288.5; Struggl tr. l. q. 1. n. 21.5; Sanch. de Matr. l. 3. 
d. 35. n. 16. 24. 


24]. Quinam dispensare possint, et cum quibusnam ? — R. Ad 
l.u“ Cum dispensatio relaxatio sit legis, patet eam esse actum 1urisdi- 
ctionis. Quare ille tantum dispensare potest potestate ordinaria, qui 
legem condidit, vel eius superior, aut successor; potestate vero dele- 
gata qui ab his dispensandi receperit potestatem. Ratio, quia legisla- 
tor tantam habet potestatem ad solvendum quantam ad ligandum; 
parem habet cum suis praedecessoribus potestatem ; sibi demum subor- 
dinatam habet inferiorum potestatem. Inferior autem nullam habet 
potestatem in legem sui superioris. — Non potest legislator dispen- 
sare etiam in sua lege, si lex transeat in contractum. Nam pacta sunt 
ab omnibus observanda. — Potest vero inferior dispensare in lege 
etiam superioris, si in lege generaliter permittatur dispensatio, v. g., 
si dicatur donec dispensetur, si consuetudo praescripserit, si commu- 
niter a theologis admittatur. 

Hinc valide et licite inferior, potestate ordinaria, dispensat ex iusta 
causa in lege superioris: 1.° Circa levia, h. e. quae sub mortali non 
obligant, etsi sit facilis ad superiorem recursus. 2.? In casibus, qui 
frequenter occurrunt, et in casibus dubiis. 3.^ Quando urgens adest 
necessitas, recursus ad superiorem est difficilis, et in mora periculum 
adest. — 4.° Homo non potest ob sui conservationem se dispensare 
a divina et naturali lege. 

Potestate ordinaria, delegata. Ordinaria est, quae alicui competit 
ex vi suae dignitatis, vel officii sui; delegata, quae competit ex con- 
cessione illius, qui ordinariam habet. Si delegata potestas ab iure 
concedatur, ordinariae aequiparatur, utpote officio et dignitati adnexa ; 

si vero non nisi a superiore sit, pure delegata est. — L. 90. 190.- 
192 d 5; qd. 905 


R. Ad 2.nm Cum illis tantum dispensari potest, qui dispensantis 


jurisdiction; subiiciuntur. v. g., cum incolis, domicilium habentibus, 


sive in proprio sint territorio, sive extra illud, !.. ]. 7. n. 81.5; cum 
advenis, quandiu quasi domicilium in territorio habent, S. O. 22 


Nov. 1865., A. S. S. v. 2. p. 671., qui impetrata dispensatione uti 
possunt etiam cum peregre abeunt, Suarez l| 8. c. 26. n. 12.; cum 


vagis, quamdiu ii versantur in territorio, Bened. XIV. Not. 33. n. 10; 


immo etiam cum peregrinis, siquidem peregrini etiam per accessum 


ad superiorem localem sufficienter fiunt subditi, dum in alieno sunt 


territorio, atque haec dispensatio cum personalis sit, personae adhae- 
ret, adeoque peregrinantem subsequitur etiam extra territorium seu 
dioeccsim dispensantis, Cf. 298.; tandem cum seipsis, 


quamvis dele- 
gatam tantum habeant potestatem, 


sed generalem. Ratio est, « quia 
est iurisdictio pure voluntaria, quae etiam erga seipsum exerceri potest. 
Hinc bene sibi dispensare potest in votis, iuramento, 


ieiunio, etc. » 
L. 183. Generalem, 


quia nullus excipitur in facultate generali quo- 
cumque modo habeatur. Secus vero est, si quis delegatus sit ad casus 
tantum particulares. — L. 158. 183., |. 3. n. 262.; E. M. 


242. An Papa dispensare possit in lege divina? — Quae lege 


divina prohibentur triplicis sunt classis. Sunt enim obiecta in se mala, 


et ratione sui. Et haec numquam evadere possunt non mala et licita. 


sunt obiecta in se mala, sed ratione periculi, vel ratione non ipsius 


esse Ordinis sed perfectionis huius ordinis. Et haec, periculo sublato, 


et ob peculiares circumstantias, evadere possunt non mala et licita. 


sunt tandem obiecta in se mala, sed propter ius alienum. Hoc lure 


cessante, ex eo quod quis in illud ius habeat potestatem, id quod 
alias illicitum est, licitum reddi potest. 

Potest ergo Papa dispensare ex insta causa in iis, in quibus ius 
divinum oritur a voluntate humana, ut in votis et in iuramentis. Cer- 
tum enim est, quod in his gerat vicem Dei. Unde est, quod dispen- 


satio in voto vel iuramento, sine insta causa, etiam a Papa facta sit 


invalida. In ceteris controvertitur, an vera dispensare possit ex gra- 


vissima causa, vel tantum declarare ius divinum tunc cessare. In praxi 
parvi refert. In ceteris, m quibus nempe dispensare potest; non enim 
potest dispensare in omnibus, ut patet ex praemissis initio, sed tan- 
tum in aliquibus, e. g., in sponsalibus, in matrimonio rato, etc. Excipe 
vero semper leges, quae ad essentialem Ecclesiae constitutionem per- 

tinent, leges circa formas et materias sacramentorum, circa oblationem 
sacrificii, etc. Potest tamen in dubiis Summus Pontifex ius divinum 


et naturale infallibiliter declarare. — Illud ergo: Qrtodcumque solve- 
ris etc. 1lhmitatum non est, sed coarctandum est ad ea quae perti- 
nent ad Ecclesiae et animarum spirituale bonum. Cf. 180. — L. 180. 


188. 189.; S. Th. 1. 2. q. 100. a. 8.55 2. 2. q. 88. a. 12., q. 89. a. 9. 
ad 3, S. q. 65. a. 1. 2. 4, q. 67. a. 3., Quodl. 4. 135; Struggl 
q. 4. n. I1.; E. M. 


243 /n quibusnam legibus dispensare possunt Episcopi? — De 
iure ordinario, dispensare possunt in propriis dioecesibus a legibus 
latis in synodis provincialibus, cum ita sit consuetudine introductum, 
C. Cum contingat 13. de Eor. conip.,, modo non sint Concilio specia- 
liter reservatae. Dispensare item possunt in omnibus statutis episco- 
palibus et synodalibus, et quidem independcenter a capitulo et clero. 
Neque obstat, quod Concilium provinciale, vel synodus dioecesana ab 
Apostolica Sede fuerit approbata. Ista enim approbatio non est spe- 
cifica et absoluta, ut singula rigide examinentur, cognoscantur, ac motu 
proprio et certa scientia probentur. Sed est ordinaria, communis et 
conditionalis, si canonice, etc. quod quidem nihil novi iuris tribuit; 
nam tantum Concilii decreta, legitime condita, et quae ex sese vim 
habent obligandi, confirmantur; et recognitio eorum facta a S. C. C. 
est tantum conditio, sine qua non, ut possint promulgari. Bened. XIV. 
de Syn. |l. 13. c. 5. Ceterum Episcopi iure suo dispensant in legibus 
etiam Pontificiis pro sua dioecesi latis, habentur enim instar legum 
dioecesanarum. A statutis autem episcopalibus et synodalibus dispensare 
valet etiam capitulum, Sede vacante, cum succedat in locum  Epi- 
scopi. — Idem nequit Vicarius Generalis Episcopi, sine speciali dele- 
catione, cum id non habeat de suo iure ordinario ; siquidem in gene- 
rai commissione non intelligitur facultas dispensandi. - Non possunt 
tamen Episcopi dispensare in lege synodali taxativa congruae pro or- 
dinandis. Ratio est, quia Innoc. XII. B. Speculatores statuit, ut «be- 
neficium eius sit reditus, ut ad congruam vitae sustentationem, sive 
iuxta taxam synodalem, sive, ea deficiente, iuxta morem regionis pro 
promovendis ad ss. ordines, detractis oneribus, per se sufficiat, illudque 
ab ordinando pacifice possideatur ». Quare Pontifex implicite adimit 
Episcopo facultatem dispensandi hac in re, seu potius arbitrandi, aut 
faciendi supputationem suo modo. 

Quia autem omnis potestas, et maxime spiritualis, non in de- 
structionem, sed aedificationem data est, ex ipsa natura ecclesiastica- 


206 VIL - DE DISPENSATIONE 


rum legum, et ex praesumpta Rom. Pontificis voluntate, nec non ex 
consuetudine, Episcopi dispensant etiam in legibus communibus, l.?^cum 
materia est levis, 2.° quoad casus dubios, 3.° quoad casus qui saepe 
accidunt, ut in plerisque votis, officio divino, observantia festorum, 
abstinentia, ieiunio, cum privatis et in casibus particularibus. — Item- 


que dispensant in alis etiam  pontificiüis legibus, quoties non est fa- 


cilis recursus ad Summum Pontificem, et periculum grave est in 


mora, e. g., in impedimentis matrimonii, in irregularitatibus, in votis 
reservatis, etc. — Possunt vero dispensare in legibus pontificiis, si in 
lege ipsa dicatur posse ab ea dispensari; nam si verba haec aliquid 
significant, et dispensationem permittunt, eam certe inferioribus per- 
mittunt, nempe Episcopis. — Excipiuntur tamen matrimoniales dispen- 
sationes, Cf. Trid. s. 24. C. 5. de R. M., ex praxi e& Stylo Curiae, 


nec non ex C. Pu X. Sapienti consilio et Ord. serv. in Rom. Cur., - 


vel si ex iure dispensandi essent ipsimet Ordinarii, ut in Episcopo 
videre est bigamum ordinante, C. Super eo 2. de Big. — L. 180. 
190. 191. 192., App. 2. n. 54. seqq., l. 6. n. 613. 902., H. A tr. 2. 
c. 6. n. 57.; De lustis de Dispensat. Matrimon. 1. 2. c. 2. n. 45. seqq. 


244. Nota: Dicitur Episcopus in praecedentibus casibus dispen- 
sare de iure ordinario, quia talis facultas eis competit vi proprii officii, 
cui est perpetuo annexa, et ideo bene eam possunt alteri delegare. — 
Gratis a quibuscumque, ad quos dispensatio pertineat, praestanda est. 
Trid. s. 25. C. 18. de R. — In casibus dubiis Episcopus potest de- 
clarare casum dispensatione non indigere, vel ad cautelam dispensare. 
— Quoad dispensationem ad cautelam haec notat Bened. XIV. Not. 101.: 
« Diana sapienter advertit concedi a S. Poenit. vel Datar. dispensa- 
tiones huiusmodi non tanquam necessarias, sed ut omni scrupulo ani- 
mique sollicitudine fideles eripiantur ». Dispensatio non erit tunc, re- 
gulariter loquendo, necessaria; sed valde prodest; si forte enim deinde 
veritas appareat, dispensatus nihilominus quis vere manet. — L. 190. 
192. 193» 1. 6, n. 613., de Priv. 57. 58.; Struggl q. 4. n. 12; 
Sanch. 1. 8. d. 6. n. 18. 

Praeter ordinarias has facultates Episcopi saepe plures alias habent 
extraordinarias facultates ad triennium, ad quinquennium, etc., quas 
delegatas facultates possunt etiam aliis regulariter subdelcgare. Cf. 254. 


245. 


.In parochi in aliquibus dispensare valeant? — De iure or- 


dinario, possunt, ratione consuetudinis, dispensare cum subditis, pro 


casibus tantum particularibus, in ieiunus, in abstinentia, in operibus 


die festo prohibitis, et in alis similibus, quae frequenter occurrunt et 

indigent prompta dispensatione. Ratione consuetudinis, iurisdictionem 
enim in foro externo non habent. De iure ordinario, siquidem haec 
facultas ipsis tributa est ratione officii, utpote exercenda in casibus, 
qui frequentes occurrunt. — Quin immo in gravioribus etiam dispen- 
sare possunt, in quibus possunt Episcopi dispensare, stante gravissima 
necessitate, si Episcopus non possit adiri et periculum sit in mora. 
— L. 190. 192.5; 1. 3. n. 288., 1. 6. n. 613., H. A. 59. 


246. An regulares in aliquibus dispensare possint? — « Prae- 
lati regulares habent potestatem dispensandi (in casibus particulari- 
bus) cum suis subditis in praeceptis ecclesiasticis, ut possunt Episcopi 
cum suis dioecesanis. Etenim ipsi habent quasi episcopalem iurisdi- 
ctionem, ut communiter docent dd... Et idem valet quoad regulas 
religionis ». L. de Privil. n. 106. 108. — « Confessorii Mendican- 
tium, et ceteri regulares communicantes, potestatem habent irritandi, 
remittendi, et dispensandi iuramenta ac vota. Possunt insuper dispen- 
sare cum coniugibus quoad impedimentum ad petendum debitum, pro- 
pter incestum commissum cum consanguinea coniugis. Animadverten- 
dum est autem hic, quod confessarius debet in hoc obtinere licentiam 
specialem, et saltem a superiore inferiore sui monasteri. Possunt 
praeterea confessarii Mendicantes dispensare cum coniugibus in voto 
castitatis, elicito ante matrimonium, ad petendum debitum, sicuti etiam 
in voto elicito post matrimonium. Possunt ipsi dispensare in omnibus 
votis, in quibus valent de iure ordinario dispensare Episcopi cum suis 
subditis ». L. ib. 109., 1. 1. n. 194., 1. 3. n. 257. 258., 1. 4. n. 63. 64., 
1.6. n. 987. 1076. 1127. 1128.; La-Croix 1. 3. p. 2. n. 1310; Struggl 
q. 4. n. 13. 


247. Utrum dispensatio in foro externo, an in foro interno dari 
possit? —  Dispensatio dari potest in foro externo, siquidem si vincu- 
lum legis in foro externo constituitur, in eodem etiam foro solutio 
illius vinculi dari potest. Et sic dispensatio ab abstinentia, quae datur 
per Indultum tempore quadragesimae, in foro externo datur. — Dari 
etiam potest in foro interno sacramentali; nam in foro sacramentali 
bene agi possunt ea omnia, quae ad spiritualem salutem pertinent. 
Dari item potest in foro interno conscientiae, licet non sacramentali, 
nam ut ad forum sacramentale pertinent proprie peccata, ita ad fo- 
rum conscientiae pertinent omnia, quae spectant ad spiritualem unius- 
cuiusque salutem. lllud autem essentiale intercedit discrimen inter 
forum internum sacramentale et forum mere internum conscientiae, 


quod in illo res inter praesentes tractantur, in hoc res agi etiam pos- 

sunt inter absentes. — Distinguitur etiam forum poenitentiae, sed hoc, 
secundum alios, est forum sacramentale; secundum alios, est forum 
conscientiae. Quare quod alicui committitur in foro poenitentiae, praeter 
peccatorum absolutionem, V. g., dispensatio a ieiunio, abstinentia, etc., 
etiam extra sacramentum poenitentiae potest expediri, quamvis man- 
datum sacerdoti confessorio dirigatur. — Suarez l. 8. c. 6. n. 15. 16; 


Salm. tr. 18. c. 1. n. 33; Schmalz. 1.2. t. 2. n. 2.5; L. 194.5; S. Th. 
L 2. q. 97. a. 4. 


248. Quandonam dispensatio cesset? — Dispensatio cessat: Re- 
vocatione; ea enim legis vinculum restituitur. Quare a legislatore facta 
etiam sine causa valet. A delegato facta etiam ex iusta causa non 
valet; dispensatione enim data acceptam delegationem explevit. Facta 
ab inferiore praelato, quando illam ordinario iure concessit, si ex iusta 
causa; valet; secus vero, si absque iusta causa, quia non potest su- 
perioris legem restituere. Non enim censetur Superior ad talem re- 
vocationem facultatem concessisse. Legis; nam si obligatio non a lege, 
sed a propria pendet voluntate, ut in votis, sine hac restitui non potest. 


Praelatus dispensationem revocans sine iusta causa per se venialiter 
tantum peccat. — L. 197. 


2." Renunciatione, quae statim valet in illis, quae ex propria 
voluntate vim habent, in votis, iuramentis, etc. In illis, vero, quae ex 
lege effectum sortiuntur, e. g., in impedimentis matrimoni, in horis 
canonicis, etc., tunc valet, cum a superiore fuerit acceptata, qui legis 
vinculum restituere potest. — L. 198. 

3." Cessante totaliter causa motiva, Si dispensatio tractum habeat 
successivum, et absolute data non fuerit, ut, e. gr., dispensatio a lege 
abstinentiae ob infirmitatem. Secus vero, si dispensatio absolute data 
fuerit, quamvis, attenta materia, tractum habere possit successivum ; 
vel si unico actu fuerit perfecta, e. g., si quis ab irregularitate fuerit 
dispensatus ob paupertatem parentum, vel ob morum honestatem, vel 
ob inopiam ministrorum. Quare, qui absolute fuit dispensatus a voto 
castitatis, mortuo coniuge, alteri nubere potest; si vero pro speciali 
casu dispensatio fuerit concessa, nova indiget dispensatione. Absolute ; 
sj causa indicatur perpetua, tunc dispensatio censetur data absolute, 
etsi postea per accidens causa cesset. Secus vero, si causa diiudicatur 
tantum pro tempore duratura. 

4° Si dispensationi fuerit adiuncta aliqua commutatio oneris, tunc 
etiam, cessante causa, dispensatio non cessat. — Dispensatio item non 


cissat: 10 Non usu, aut usu contrario, unde ea quis semper deinde 

uti poterit, siquidem haec legis vinculum restituere non valent. 2.° Dz- 
spensantis territorio relicto, quia factum legitime retractari non debet, 
etsi postea is casus inciderit, a quo initium haberi non potuisset. 
3.^ Morte dispensantis; quicumque ille sit, sive praelatus superior, 
sive inferior; cum dispensatio sit gratia facta, et gratia facta non ex- 
piret morte concedentis, vel eius amotione ab officio. C. 57 super 9. 
de Off. et pot. iud. det. in 6.? Idem de licentiüis concessis valet. — 


R. 73? de R. I. in 6.^; L. 195.-198. 


VIII. — DE PRIVILEGIIS 


249. Quid sit privilegium? — Privilegium est, quasi privata lex, 
aliquod speciale alicui concedens beneficium, extra Corpus luris exi- 
stais. Privata, quia aliquid speciale alicui et non omnibus concedit. 
Lex, quia quid stabile est, non in actu mere transeunte situm, et, 
dum ius privilegiato concedit privilegio utendi, omnibus seu toti com- 
munitati obligationem imponit privilegii usum non impediendi. Spe- 
ciale, neque enim privilegia concederentur, si praeter generalem legem 
nulh aliquid speciale concederetur. Beneficium, siquidem gratiam Prin- 
cipis continet. A/icui, h. e. sive singulari personae, sive personae mo- 
rali, e, g., Universitati, Ordini religioso, etc. Extra Corpus Iuris exi- 
stons, quia lex proprie non est, unde neque indiget promulgatione: 
sed, cum donatio quaedam sit, acceptatione indiget. Idque de qualibet 
gratia concessa valet. Regulariter nihil acquiritur. nisi volenti. Cf. 
Schmalz. 1. 4. t. 3. n. 203. seqq. Sed petitio pro acceptatione est, et, 
sj per procuratorem petatur, sufficit ut per eum acceptetur. 

Quare, quoad quis ignoret, an gratia concessa fuerit, ea regula- 
rter uti licite non potest; sed verius valide potest, Suarez l. S. c. 25. 
n. 25.; Laymann c. 23. n. 10.; Sanch. de Matr. 1. 3. d. 36. n. 6. 8., 
L 5. d. 21.5; Engel 1. 5. t. 33. n. S, 1. 4. t. 3. n. 15., si verum est 
gratiam fuisse concessam. Nec refert, si gratia pro alio petita fuerit, 
etiam ignorante, immo et invito. Sanch. de Matr. 1. 8. d. 26. n. 4. ; 
Bonae, d. 1. q. 3. c. 3. n. 4. [line, si quis, nec ipse gratiam petiit, 
nec scit petitam ab alio concessam fuisse, eaque tamen forte utitur, 
standum erit pro valore actus, cum nempe iste non nisi a gratiam 
concedentis voluntate dependet, uti e. g. in dispensationibus matri- 
monii in radice videre est; vel, si Summus Pontifex, Cardinali ro- 
gante, permittat alienum sacerdotem adesse matrimonio, et hic peti- 

tionis et concessionis ignarus adsit. Verum, nisi aliud ex concessione 
gratiae eruatur, censetur ea nonnisi scienti et acceptanti concedi. _ 
C. 17. de Praeb. in 6.^; L. 1.; Suarez 1. 8. c. 25.; Lugo de Poenit. 
d. 19. s. 2. 

Privilegium differt a lege, proprie tali, singulari; 


quae nempe 
aliquid speciale gratiose constituit pro 


cerlo personarum genere, €t, 
cum vera lex sit, continetur in Corpore Iuris; et, cum simul speciale 


aliquod beneficium contineat, verum privilegium est; sed, quia in Cor- 


pore [furis continetur, communiter privilegium clausum in Corpore 


Iuris appellatur, uti, e. g., est facultas, concessa episcopis a Trid., 
s. 24. C. Liceat 6., dispensandi ab irregularitatibus ex delicto occulto 
provenientibus et absolvendi a casibus occultis etiam Sedi Apostolicae 
reservatis; restitutio in integrum ex legibus concessa minoribus, uxo- 
ribus, interdictis. Quare, ut aliae leges, ita et hae, non acceptatione, 
sed promulgatione indigent. Quin immo neque scientia eorum, quibus 
fuerint concessae, requiritur, ut hi valide eis utantur. Cf. Suarez 1. 8. 
c. 26. n. 16. Itemque, prout aliae leges, ita etiam hae sunt perpe- 
tuae et renuntiatione non cessant, licet in particularibus casibus possit 
quis usui iuris pro se introducti renuntiare, dummodo privilegium con- 
cessum non fuerit aliorum causa, vel ob dignitatem ordinis seu coetus, 
vel ob praesumptionem communis periculi fraudis, ut ea quae con- 


cessa sunt imbecillitati personarum, velut restitutio concessa novitiis 


profitentibus ante aetatem canonicam, si hi restitutionis iuri renun- 


cient. Trid. s. 25. C. 16. de Reg. — De lustis de Dispens. matrim. 
l, 1l. c. 3. n. 51. seqq. 
250. Quotuplex sil privilegium ? — Privilegium ratione subiecti, 


aliud est personale, quod individual conceditur personae, v. g., Titio, 
vel coetui personarum, v. g., minoribus, vel corpori morali, V. g., OT- 
dini religioso; aliud vero est reale, quod etiam personis conceditur, 
sed respectu dignitatis, officii, loci, rei. Privilegia realia perpetua sunt, 
et his etiam acccnsentur privilegia personalia secundae et tertiae spe- 
ciei. Quare privilegia realia ad successores in eadem re transeunt. Pri- 
vilegia vero personalia cum eadem persona extinguuntur. — Hinc fa- 
cultates onines speciales, habitualiter a S. Sede Episcopis aliorumque 
locorum Ordinariis, nec non Superioribus Generalibus Ordinum Reli- 
giosorum concessae, etiam pro determinato casuum numero, non de- 
sinunt ob eorum mortem vel a munere cessationem, sed ad succes- 
sores Ordinarios transeunt. S. O. 24. Nov. 1867., 20. Dec. 1899. 
Facultates autem nominatim Episcopo concessae, loci Ordinario con- 

cessae intelliguntur. S. O. 5. Sept. 1900. Nomine Ordinariorum ve- 
niunt etiam Officiales eorum, seu Vicarii, in spiritualibus, generales. 

Ratione ohiecti, aliud est contra ius, quod legi derogat, ut pri- 
vilegium oratorii privati ; aliud est praeter ius, quo mera gratia praeter 
legem conceditur, v. g., facultas absolvendi a reservatis. 

Ratione causae, aliud est remuneratorium, quod ob certa merita 
conceditur; aliud gratiosum, quod sine praevis meritis conceditur. 
Privilegium gratiosum etiam sine causa revocari potest; nam procedit 
principaliter ex concedents liberalitate. Remuneratorium sine causa re- 
vocari non potest; conceditur enim propter merita. Ac, si sit remu- 
neratorium ex stricta iustitia, nempe propter solutum pretium, propter 
onus impositum, sine debita compensatione revocari non potest. 

Ratione modi, privilegium aliud est motu proprio concessum, 
aliud ad instantiam partium; aliud est primo et per se concessum, 
aliud est ad instar prioris. Privilegium ad instar, aut est datum ac- 
cessorie, aut aeque principaliter. Si accessorie sequitur vices princi- 
palis, unde, eo pereunte, perit, eo crescente vel imminuto, crescit vel 
imminuitur. S1 aeque principaliter independenter ab alio omnino sub- 
sistit, eiusque non sequitur vices. — Suarez l. 8. c. 4. n. 38. ; Lugo 
Resp. Mor. 1. 1. d. 19, L. l. 1. n. 197., App. 2. n. 5.; Ferraris 
Supplementum v. Episcopus n. 20.; E. M. 


251. Quid sit gratia facta etfacienda? — (Gratiae distinguuntur 
in factas et faciendas. Gratia dicitur facta, cum ille, qui eam concedit 
annuit petitioni, si nempe detur ad preces supplicantis : vel cum gra- 
tiam faciens eam simpliciter concedit, si eam motu proprio largiatur, 
lam vero quando Princeps ipsemel eam concedit in gratiam eius cui 
illam concedit, seu ut dicitur in forma gratiosa, gratia tunc regu- 
lariter facta intelligitur, uti si summus Pontifex concedat ordini reli- 
gioso, vel singulari personae, Titio sacerdoti, facultatem absolvendi a 
reservatis, benedicendi coronas cisque indulgentias adnectendi, etc. 

Quando autem eam concedit per alium, seu ut dicitur in forma 
commissoria, quia in mandatum recidit, tunc gratia aliquando facta, 
aliquando est facienda. Est facta, si alius constituitur executor neces- 
sarius, est vero facienda, sı alius constituitur executor voluntarius. In 
primo enim casu alius est mere executor concessionis gratiae, in se- 
cundo vero alius est executor gratiae concedendae, ipsi nempe gratia 
concedenda remittitur. Et sic gratia est facta, si in Rescripto, e. g., 
Ordinario dicatur, dispenses, absolvas, etsi conditio aliqua verificanda 
adiiciatur, etsi addatur pro tuo arbitrio et conscientia, quae verba non 


nisi propter expressionem reverentiae et convenientiae ponuntur. S. C. 
C. 6. Dec. 1845. Est vero facienda, si in Rescripto dicatur, dispenses, 
absolvas, si expedire indicaveris, vel si preces el remittantur cum fa- 
cultatibus necessariis et opportunis. L. |l. 1. App. 2. n. 13.; Bizzarri 
Collect, p. 660. 

Hinc gratia facta non expirát, morte concedentis, aut eo ab of- 
ficio cessante; e contra expirát gratia facienda, nempe re integra, nisi 
aliud ipso Iure cautum sit. — Reg. 12. Cane. Apost.; L. $8. l. 6. 
n. 559.; Laymann |. 1. de Privileg. c. 23. n. 18.; Alois. Trombetta 
Prax. Reg. circa Contr. rer. Eccl. c. 6. 


252. Quinam privilegium concedere possint, et quibusnam ? — 
Privilegium contra legem concedi potest ab illis, quibus lex subest; 
et quidem solis subditis, solisque locis, qui potestate sua continentur. 
Ratio est, quia tale privilegium legis derogatio est, et legislator supra 
non subditos, et extra proprium territorium nullam habet auctorita- 
tem. — Privilegium praeter legem potest concedi etiam non subditis, 
quia non est semper et necessario actus iurisdictionis, sed actus merae 
facultatis et quasi donatio. Sic Princeps potest concedere extraneo 
privilegium venandi in suo territorio. Suarez 1. 8. c. 8. 10. 26. 


253. An peregrini gaudere possint privilegiis locorum, quae pe- 
ragrant, etsi contra legem communem ? — R. Affirmative. Constat ex 
consuetudine generali. 


254. An delegatus ad gratiam concedendam  subdelegare possit? 

- R. Negative, per se loquendo; quia haec facultas per se non in- 
cluditur in concessione superioris, nisi expressa sit. Excipe: l.? Si 
quis esset delegatus a Principe; casu tamen, (pio delegatio facta sit 
tamquam per officium ; non vero, si eligatur persona propter suam 
peritiam, aut si ei non iurisdiclio committatur, sed mera alicuius 
causae exeeutio, vel certum aliquod ministerium, ut praedicare, di- 
spensare, iniungere poenitentias, excommunicare vel absolvere aliquem. 
C 3.6. et fin. de Offic. et pot. iud. deleg,, S. O. 1. Iun. 1904. Quare 
Regulares, quibus a Summo Pontifice concessa est aliqua dispensandi 
facultas, pro faciliori et fructuosiori sacri ministerii exercitio, eam aliis 
su xr h gar& nequeunt. In iurisdictionis exercitio parum refert quaenam 

persona index constituatur, dummodo sit peritus. At vero in nudo mini- 

st< 10, seu exccutione. industria, experientia, auctoritas eligitur personae. 

I | Si quis esset deli gatus ad lotum officium alterius supplendum, 

universim deputati in locum parochi absentis, vel mortui, possunt alium 
subdelegare, L. 1. $8 Ab eo ff. Quis a quo. Haec tamen subdelegatio 
non potest esse ad totum, sed ad unam vel alteram causam tantum- 
modo, ut commune est cum D. Th.: « Vicarius non potest totam 
suam potestatem communicare, sed potest partem ». Quodl. 12. a. 3l. 
Verum oeconomus curatus, vacante paroecia, ab Episcopo constitutus, 
in vim dispositionis Concilii Tridentini, s. 24. C. 18., potest alium 
sacerdotem delegare ad omnia officia, nisi obstet voluntas Ordinarii. 
S. C. C. 9. Mail 1874., A. S. S. v. 8. p. 134. 

Quod dictum est de delegatione facta a Principe, valet magis de 
delegatione facta a Papa. L. 193. Ex S. O. 14. Dec. 1898. potest 
Episcopus et Superior Generalis Ordinis Religiosi subdelegare facultates 
ab Apostolica Sede sibi ad tempus delegatas, sive generali modo, sive 
pro casu particulari, nisi in facultatibus id prohibeatur, vel coarctetur. 
— Sanch. de Matr. 1. 3. d. 31. n. 4.; Ferraris v. Delegare; L. 1. T. 
n. 224.; E. M. 


254.bs Nota: lurisdictio est potestas alios regendi; et est in- 
terni et externi fori; saecularis, ecclesiastica; ordinaria vi officii, de- 
legata ab eo qui habet ordinariam. — Est praeterea contentiosa vel 
voluntaria. Illa exercetur in subditum, circa causas contentiosas, in 
indiciis, et in proprio territorio. Haec exercetur etiam in non subdi- 
tum, circa alia negotia non contentiosa extra iudicia, et in proprio 


territorio ac extra proprium territorium. 


255. Au delegatio absolute facta, expiret morte delegantis ? — 
Delegatio facta a iure, est ad instar ordinariae facultatis. Facta ab 
homine expirát morte delegantis, et eius amotione seu cessatione 
ab officio, in jurisdictione contentiosa, et res sit adhuc integra; et in 
iurisdictione voluntaria, si gratia non sit facta, sed facienda; minime 
vero expirát, si delegatio sit per modum gratiae factae, quantumvis 
res sit adhuc integra. Quod evenit: 1.° Cum conceditur publicae uti- 
litatis causa, prout est facultas dispensandi in votis, in 1mpedimentis 
matrimonialibus, absolvendi a censuris, etc. 2.° Cum conceditur causa 
privatae utilitatis alterius, v. g., Can, Semproni, etc., ita tamen, ut 
commissario seu delegato imponatur praeceptum cxcquendi mandatum, 
veluti si dixerit, dispenses cum Titio, absolvas, provideas de beneficio, 
etc., si preces veritate nitantur. Huiusmodi enim delegatio ius con- 
tinet perfecte concessum, adeoque semel acceptatum perseverat in suo 
esse, licet concedens moriatur, C. 1. 8 1. de /'iliis presbyt., atque 
haec delegatio late est interpretanda. —  Expirát e contrario, si data 

bit per modum gratiae faciendae, re tamen integra, quod evenit quando 
eratia non est perfecte concessa, uti contingit cum datur in favorem 
alterius privatae personae, neque praecipitur delegato eam exequi, 
sed concedendae gratiae potestas datur, vel eius remittitur arbitrio et 
voluntati, veluti si dixerit, dispensare possis ac valeas, etc., si vera 
sint exposita. Re integra; nam secus est, re non integra. Et huius- 
modi delegatio stricte est 1nterpretanda. — Dicitur autem res non in- 
tegra, si delegatus primum actum exercere coepit, ut si coepit vocare 
partem ad cognoscendum de precum veritate. R. 16? de R. I. in 6.5; 
L. 192.-194.; Cf. hic 251. 283. et V. 2. 1045. 


256. Quomodo sint privilegia interpretanda P — Privilegia tantum 
valent quantum sonant. C. Per exemptionem 9. de Prine, in 6.° Ne- 
que ergo extensivam, neque restrictivam declarationem recipiunt, sed 
regulariter declaratvam tantum. C. 27. de Praeb. in 6.? Quare, con- 
cessa facultate absolvendi a reservatis papalibus, non includitur facul- 
tas etiam absolvendi a reservatis episcopalibus. L. 1. 7. n. 98. Con- 
cessa facultate eligendi confessarium, illum quis eligere poterit quoties 
voluerit. Regulariter, quia si privilegium concedatur verbis generali- 
bus, m tali generali concessione non veniunt ea, quae quis non esset 
verisimiliter concessurus, R. 81.àa de R. I. in 6.?, i. e. extraordinaria 
prorsus et insolita, Laymann in C. Sedes 15. de Rescript.; Reiff, in 
at. C. 81., nec ea quae merentur specialem mentionem, vel ex con- 
suetudine aut iure excluduntur. Quapropter, concessa facultate absol- 
vendi a reservatis, non intelligitur concessa facultas absolvendi a spe- 
cialiter reservatis; concessa facultate absolvendi a reservatis etiam 
specialiter, non comprehenduntur casus C. Sacramentum Poenitentiae. 
Privilegia praeter legem latae sunt interpretationis, siquidem be- 
neficia Principis sunt. C. 16. de Verb, sign.; C. Quia circa 22. de 
Priv. E diverso privilegia contra legem sunt strictae interpretationis. 
| xpedit enim communi bono, ut leges pro eo latae, quantum fieri 
possit, integrae serventur. C. Ut filii 1, C. Ad praesentiam 2. de 
I'/iis presbyl. in 6." - Nihilominus haec quoque latae sunt inter- 
pretationis, si reipublicae vel Religionis boni interest, uti sunt privi- 
legia communitatibus vel piae alicui causae concessa, L. 1. 1. App. 2. 
n 8. si concessa sint motu proprio, C. 51 motu. 23. de Praeb. in 6.?, 
s altas forent inutilia, C. 30. in fin. de Priv. — Ea sola privilegia 
sunt semper strictae interpretationis, quae laedunt ius tertii, siquidem 
semper intelliguntur, salva iustitia, et iure tertii, C. Licet. 12. de Off. 
i id. ord.N C. Super eo. lo. d. Off. iud. deleg.; C. Cum olim 12. de 

Priv. — L. 5. seqq. ; Wirceburg. de Legib. c. 5. a. 3. 

257. An privilegia contra ins commune sini necessario odiosa? 
— R. Negative. Nam privilegium favorabile illud est, quod uni pro- 
dest, ita ut nemini noceat, e. g., privilegium vescendi carnibus in qua- 
dragesima. Odiosum vero, quod ex favore uni concesso alteri procreat 
incommodum, e. g. exemptio a solvendis tributis, quae alios gravat. 
Inde sequitur privilegia contra ius non esse necessario odiosa, nisi 
alicui noceant. Vix autem dari potest ullum privilegium, quod sit iuri 
communi vere ac proprie oppositum. Nam, privilegium differt a di- 
spensatione, quae actu excusat a legis obligatione, et ideo semper est 
per se odiosa, et legi contradicit; subditus enim licet actu, ab ipsa 
eximatur, manet tamen Aabitualiler ligatus. Privilegium e contra pa- 
rallele potius cum lege procedit: nam privilegium est /ex aliqua pri- 
vata subditos suos dirigens, adeoque permanentor. Quia tamen a com- 
muni lege eximit, strictae interpretationis regulariter est privatorum 
privilegium contra legem. Regulariter, privatorum; nam datum motu 
proprio, aut insertum in Corpore iuris, vel concessum ordini religioso 
vel communitati latae omnino interpretationis est; scilicet ratione com- 
munis boni. C. 40. de Off. et pot. iud. deleg.; C. 22. de Privil.; 
C. 4. de Praeb. in 6.^; R. I. 28. in 6^ — L. I. 7., L 3. n. 318. 
Claus. I. 


258. Quandonam privilegia cessent? — Privilegia de se sunt per- 
petua; ea tamen cessant. 1.° Ex parte concedentis, revocatione, e. g., 
contraria lege lata, quae secus suum effectum sortiri non possit, vel 
quae clausulam contineat, non obstantibus privilegiis quibuscumque ; 
vel iussu ipsius Principis concedentis privilegium, aut eius successo- 
rs, directe manifestato ei cui privilegium concessum fuerat. Minime 
vero extinguitur morte concedentis, cum sit gratia facta. C. 15. de 
Rescr. in 6." — 2.? Ex parte privilégiait, per renunciationem. C. Si 
de terra 6. de Priv., à concedente acceptatam ; per non usum, seu 
contrarium usum, si ius laedant tertii, et hic legitime adversus ea 
praescripserit. C. 15. de Privil, Cf. Engel 1. 5. t. 33. n. 19. seqq. ; 
Pirhing ib. n. 176; Reiffenst. ibi n. 209. Minime vero cessant per 
abusum, nisi regulariter post sententiam saltem declaratoriam iudicis, 
cum poena sit, C. Ubi 7. Dist. 74.; vel nisi sub hac expressa con- 
ditione fuerit privilegium alicui datum, ut si eo ille abutatur ipso iure 
privilegium amittat. — 3.° Ex parte ipsius privilegii, concessi sub 
conditione, licet tacita, vel in diem, conditione expleta, et elapsa die. 
C. 4. de Off. et pol. iud. deleg. ; C. 5. de Rescr. in 6.*. 


Privilegium autem personale, morte personae, cessat ; rcale, abso- 

luto ac legitimo interitu rei vel loci, vel dignitate et officio cessanti- 
bus. — Cessante vero causa finali, etiam in perpetuum, privilegium 
non cessat, cum sit quaedam donatio, Suarez 1. 8. c. 2. n. 5., nisi 
cesset contrarie, ita ut privilegium illicitum et iniustum evadat. Suarez 
l. c. n. 6. Enimvero, cessante mere negative causa, non ideo privile- 
gium evadit inutile beneficium, ut, e. g., privilegium oratorii privati, 
concessum infirmo vel personae in dignitate constitutae, sanitate recu- 
perata, dignitate amissa. — L. 14.-17.; E. M. 


259. Nota: Nemo tenetur per se uti privilegio, quia unusquisque 
iuri suo renuntiare potest; aliquando tamen per accidens privilegiatus 
obligatur ad usum privilegii: 1.° Ratione caritatis; hinc peccaret qui 
habens facultatem absolvendi a reservatis, peccatorem in gravi neces- 
sitate positum absolvere nollet. 2.^ Ratione boni communis, quando 
nempe privilegium non est personale sed reale, addictum loco vel di- 
gnitati, vel statui; sic clericus non potest renuntiare privilegio canonis 
bifori, nec religiosus privilegio exemptionis. — L. 3., 1.3. n. 318. 
Claus. XI. Dub. 3., n. 324,; Ithur. Cas. 32. m. 20. 


IX. — CLERICORUM, EPISCOPORUM, REGULARIUM 
PRIVILEGIA 


260. Quaenam sint clericorum et ecclesiarum privilegia ? — 1.° Pri- 
vilegium fori, quo a laicis magistratibus in civilibus et in criminalibus 
eximuntur. C. Nullus 2. de For. comp. Competit hoc privilegium cle- 
ricis constitutis in sacris, beneficiarus, aliisque, sive regularibus, sive 
saecularibus, si tamen hi ultimi, i1. e. simpliciter clerici, « clericalem 
habitum et tonsuram deferant, alicui Ecclesiae ex mandato Episcopi 
inserviant, aut in aliqua schola vel Universitate de licentia Episcopi, 
quasi in via ad maiores ordines suscipiendos versentur ». Trid. s. 23. 
C 6. de R., s. 25. C. 20. de R. Quare ecclesiastici gaudent exem- 
ptione circa suas personas, neque possunt a curia laicali indicari et 
puniri. Privilegio etiam gaudent exemptionis a militari servitio, aliis- 
que civilibus officiis, quae clerico minime conveniant. Pr. 32. Syll. 
— Exemptionem item habent, ait S. Alph. 20., quoad propria bona, 
tam ecclesiastica, quam quocumque alio modo acquisita ; unde respectu 
illorum non tenentur solvere ullum vectigal. — Sed varia attendenda 
sunt Concordata, et legitimae consuetudines. Sane quoad vectigalia 

solvenda, haec ubique locorum solvuntur; neque contra ea ulla ha- 


betur protestatio. Quare privilegium hoc de facto saltem in vigore 
non est. — Schmalz. 1. 2. t. 2. n. 80. seqq.: Bened. XIV. de Syn. 
L 12. c. 6. n. 55 L. 18. seqq; A. S. S. v. 2. p. 128. 431. 584. 

Cogentes iudices laicos ad trahendum ad suum tribunal ecclesia- 
sticas personas excommunicationem incurrunt speciali modo reserva- 
tam Summo Pontifici C. Apostolicae Sedis. Cf. v. 2. n. 1170. 

2." Privilegium C. Odoardus 3. de Solui., ne clericus nempe de- 
bitor condemnetur, ultra id quod dare potest, adeoque relidis ei ali- 
mentis, si propter rerum inopiam debita solvere non possit, usque- 
dum ad pinguiorem devenerit fortunatam. E. M. 

3." Privilegium canonis, nempe Lateranensis Concilii, a. 1139., 
sub Innocentio II, quo percussores clericorum, excommunicationem 
incurrunt ipso facto Rom. Pontifici reservatam. C. Pii IX. Apostolicae 
Sedis de Censuris. Ac notorii clerici percussores, ita ut factum non 
possit aliqua tergiversatione celari, nec aliquo suffragio excusari, ex- 
communicat! sunt vitandi. Extrav. Mart. V. Ad evitanda. 

Hisce privilegiis spoliantur clerici, realiter degradati ; 10culato- 
res, goliardi seu bufones; itemque vilem carnificum, macellariorum 
aut taberniorum artem exercentes; coniugati, clericalem habitum et ton- 
suram non deferentes, vel si non coniugati, ut laici incidentes; si tertio 
admoniti intra convenientem terminum non resipuerint, C. Clerici un. 
de Vit. et /ion. cl. in 6.?^; Clem. Dioccesanis l. de Vit. et hon. cleric.; 
clerici tyrannidi seu enormitati sese immiscentes, dimisso habitu cle- 
ricali, C. Perpendimus 23. de Sent, excomm.; clerici bigami, qui duas 
legitimas uxores aut viduam duxerunt, C. Alirercationis un. de Dig. 
in 6.?; C. Clerici de Cler. coniugat. in 6.°: Cf. Trid. s. 23. C. 6. de 
R.: Schmalz. 1. 5. t. 39. n. 218.; clerici minoribus ordinibus consti- 
tuti, qui clericalem habitum dimittunt, S. C. Imm. 25. Sept. 1860. 
ad Ordinarios Pontificiae Ditionis; clerici minores ordinati, Sede Va- 
cante, intra annum a die vacationis, nisi beneficii ecclesiastici recepti 
vel recipiendi occasione arctati luerint, Trid. s. 7. C. 10. de R. — 
L. 24., 1. 6. n. 827.; E. M. 

4." Ecclesiis, publicis Oratorns, Palatio Episcopali, Domibus Re- 
gularium, Hospitalibus, in quibus publica est Cappella, immunitas 
competit quoad delinquentium asylum, exceptis casibus comprehensis 
in BB. Gregorii XIV. Cum alias et Bened. XIV. Ex quo divina. Om- 
nes delinquentes, dummodo sint chrisliani, licet haeretici, aut inter- 
dicti, aut in carcere inclusi, qui ruptis carceribus ad praedicta sacra 
loca confugerint, hac gaudent immunitate, praeter tamen casus in iure 

exceptos. Excipiuntur latrones publici, depopulatores agrorum, homi- 
cidae, haeretici et rebelles contra Principis personam, falsificantes mo- 
netas, etc. Sicuti vero possunt supeiiores ecclesiastici extrahere pro- 
prios subditos ab Ecclesia, ita quoque, si opus sit, possunt eamdem 
extrahendi licentiam curiae saeculari concedere. — Varia item hic at- 
tendenda Concordata, et variae locorum consuetudines. — L. 25. seqq.; 
Schmalzgr. 1. 3. t. 49. n, 88. seqq. ; E. M. 


260.5" Quaenam sint Cardinalium privilegia — Sunt sequentia: 

|. Audiendi ubique terrarum confessiones etiam religiosorum 
utriusque sexus et absolvendi ab omnibus peccatis et censuris, exce- 
ptis tantum censuris specialissimo modo Sedi Apostolicae reservatis, 
et illis quae adnexae sunt revelationi secreti S. Officii. 

2. Sibi suisque familiaribus eligendi Sacerdotem confessionibus 
excipiendis, qui, si 1iuridictione carcat, eam ipso iure obtineat, etiam 
quod spectat ad peccata et censuras, a quibus iidem Cardinales absol- 
vere possunt. 

3. Celebrandi vel aliis permittendi, ut coram se celebrent Mis- 
sam in feria V. maioris hebdomadae ac tres Missas in nocte Natalis 
Domini. 

3. Sacrum celebrandi in quolibet privato sacello absque praeiu- 
dicio utentis induito. 

5. Fruendi altari privilegiato personali quotidiano: item, altari 
portatili, quovis decenti loco, pro eorum prudenti arbitrio, etiam in 
marl, servatis debitis cautelis. 

6. Lucrandi in propris sacellis indulgentias, ad quas adquirendas 
praescripta sit visitatio templi alicuius vel publicae aediculae civitatis 
seu loci, in quo Cardinales actu commorentur; quo privilegio etiam 
eorum familiares frui possunt. 

7. Benedicendi ubique, solo crucis signo, cum omnibus indul- 
gentiis a Sancta Sede concedi solitis, rosaria, aliasque coronas preca- 
torias, cruces, numismata, statuas, scapularia a Sede Apostolica pro- 
bata, istaque imponendi, absque onere inscriptionis. 

8. Sub unica benedictione erigendi in ec | siis, et oratoris etiam 
privatis, in quibus missa celebrari possit, aliisque piis locis, Stationes 

Viae Crucis cum omnibus indulgentiis, quae huiusmodi exercitium pe- 
iagentibus impertitae sint; nec non benedicendi pro fidelibus, qui 
causa infirmitatis vel alterius legitimi impedimenti sacras stationes 
Viae Crucis visitare nequeant. Crucifixi icones cum applicatione om- 
nium indulgentiarum, devoto exercitio eiusdem Viae Crucis a Sede 
Apostolica adnexarum. 

9. More episcoporum gestandi crucem ante pectus etiam supra 
mozetam ac utendi mitra et baculo pastorali. 

10. Benedicendi ubique populo more episcoporum, sed in Urbe 
in ecclesiis tantum, piis locis et fidelium consessibus. 

11. Pontificalia cum throno et baldachino peragendi in omnibus 
ecclesiis, Ordinario praemonito, si ecclesia sit. cathedralis; in Urbe 
autem ius throni non habent, nisi in ecclesia sui tituli. 

12. Honoribus tribui solitis Ordinariis locorum fruendi quocum- 
que se conferant. 

13. Praecedendi omnes Praelatos etiam  Patriarchas, imo ipsos 
Legatos Pontificios, nisi Legatus sit Cardinalis in proprio territorio 
residens: Cardinalis autem Legatus a latere praecedit omnes alios. 

14. Concedendi indulgentiam ducentorum dierum in locis vel in- 
stitutis ac pro personis suae iurisdictionis vel protectionis ; item in aliis 
locis, sed a praesentibus solummodo, singulis vicibus, lucrandam. 

15. Consecrationes et benedictiones ecclesiarum, altarium, sacrae 
supellectilis, abbatum aliasve similes, excepta oleorum sacrorum con- 
secratione, ubique, servatis servandis, peragendi. 

Ex Audientia SS.mi, die 20. Decembris a. 1911. ——SS.mus D. 
N. Pius PP. X. benigne indulgere dignatus est ut S. R. E. Cardi- 
nales privilegiis quae praecedunt, etiam ante Codicis promulgationem, 


uti valeant — Petrus Card. Gasparri. 
26l. Quaenam sint praecipua Episcoporum privilegia ? — Quoad 
eorum servandam dignitatem. — Episcopi, si crimen commiserint, quod 


vetitum sit sub poena suspensionis vel interdicti, has censuras non 
incurrunt, nisi et in ipsos latae sint nominatim. — Eorum causae per 
S. Pont, sunt terminandae. Trid. s. 13. C. 8. de R. — Qui vero Epi- 
scopos laedunt excommunicationem incurrunt, Rom. Pontifici speciali 
modo reservatam. C. Apostolicae Sedis de censuris. — Ex ead. C. 
Apostolicae Sedis, violantes interdictum et excommunicationem, latam 
ad Ordinario, interdicto ab ingressu ecclesiae plectuntur. —  Deferre 
possunt pileolum violacei coloris, etiam in sacris officiis et dum ce- 
lebrant missam, non tamen a Praefatione ad Communionem, S. C. 
Cons. 1. Maii 1910. A die electionis deferre possunt pileolum et bir- 


retum violacei coloris. 


262. Quoad missam. —  « Episcopus potest dispensare ad cele- 
brandum in alio altari, aut ecclesia non destinata a fundatore, quando 
adest alia iusta causa ». L. 60., |l. 6. n. 329. — « Potest dispensare 
iustis de causis tam secum, quam aliis ad celebrandum post meri- 

diem ». L. 61., 1. 6. n. 344. — Celebrare possunt non solum in domo 
sua episcopali, sed in domibus etiam laicis, in quibus occasione visi- 
tationis vel itineris hospitio excipiuntur, et cum, in casibus a iure 
permissis, vel de speciali Sedis Apostolicae licentia, absentes a domo 
propriae habitationis moram idcirco faciunt in aliena domo per mo- 
dum similis habitationis. Possunt autem non solum ipsi ubicumque 
degant, etiam super ara portatili, celebrare, sed aliam quoque missam 
in sui commodum permittere; et fideles alterutram audientes prae- 
cepto satisfaciunt. S. R. C. 22. Aug. 1818., 8. lun. 1896.; L. 63, 
l. 6 n. 358.; Bened. XIV. de Sacr. miss. 1. 3. c. 6. n. 6. — Facul- 
tatem concedere possunt celebrandi extra ecclesiam in loco non sacro, 
si graves adsint et proportionatae causae ; et in domibus privatorum, 
ex iustis et rationabilibus causis, sed per modum actus et in loco de- 
centi. S. C. de Sacram. 20. Dec. 1912.; L. 64., 1. 6. n. 344 359; 
Lucidi de Visit. Sacror. Limin, v. 1. p.97. n. 108.— Episcopis de- 
functis, possunt in propriae aedis aula maiori, ubi corpus iacet expo- 
situm, toto mane missae celebrari. S. R. C. 3. Apr. 1894.; Ferraris 
Supplementum v. Missa de Requie n. 7.— E. M. 


263. Quoad baptismum, Confessionem, Communionem. — Per- 
mittere possunt, ut parvulis, praeterquam quod instante mortis peri- 
culo, vel urgente necessitate, domi baptismus administretur, ex iusta 
et rationabili causa. S. C. de Sacram. 20. Dec. 1912. — Possunt 
sibi eligere confessarium extra dioecesim, modo sit eorum subditus, 
et cum valent secum educere in diversa loca; at si non est subditus 
debet ab Ordinario suo esse approbatus. —  Permuittere possunt, ut 
S. Eucharistia privatim, seu non observatis Ritualis praescriptionibus, 
infirmis ab ecclesia domum deferatur. S. C. de Sacram. 20. Dec. 
1912. — L. 65., L. 6. n. 565. 


264. Quoad censuras et irregularitates. — Possunt Episcopi per 
se, vel alium specialiter deputatum, absolvere subditos a casibus pa- 
palibus, occultis, exceptis iis, qui speciali modo S. Pontifici reservan- 
tur. Ex Declar. S. O. 17. lun. 1866. et 4. Apr. 1871. excipitur 
etiam casus personae cuiuscumque sexus, falso denuntiantis sacerdo- 
tem de sollicitationis crimine in confessione. — Absolvere item possunt 
percudentes lenter clericum ; et, si hi sint collcgialiter conviventes, 
quamvis percussio fuerit gravis, non vero si fuerit enormis. Ab ea- 
dem censura absolvere etiam possunt eos, qui impediti sunt Romam 
adire. Cf. V. 2. n. 1182. — Varii autem ipso iure eis casus reservantur. 
C. Apost. Sedis, Decr. S. C. C. circa mercimonium missarum etc. 

Cf. V. 2, de Censuris. — Possunt praeterea dispensare in omnibus irre- 
gularitatibus, et absolvere ab omnibus suspensionibus incursis ob delictum 
occultum, excepto homicidio voluntario, aliisque deductis ad forum 
contentiosum. Trid. s. 24. C. Liceat. Probabiliter dispensare possunt 
in irregularitatibus etiam dubiis ex defectu. Insuper dispensare possunt 
in irregularitatibus non occultis ex defectu natalium ad ordines mi- 
nores et beneficia simplicia. Quoad inhabilitates iniunctas a Pontifici- 
bus in poenam, an possint dispensare controvertitur, et valde dubia 
res est. Circa homicidium « communis sententia est, posse Episcopum 
dispensare, quando immineret periculum animae; aut alia causa gra- 
vissima, et difficile esset ad Pontificem habere recursum, etc. ». L. 51. 
29. 35. 46. 47. 49. 52. 53., 1. 3. n. 397.; 1. 6. n. 593. 705., I. 7. 
n. 353. 392. 394.; E. M. 


265. Quoad ordines. — Episcopus dispensare potest in intersti- 
tis a Tridentino praescriptis quoad ordinationem clericorum, ut in 
eodem Trid. statuitur. S. 23. C. 11. 13. de R.; L. 59., I. 6. n. 775. 
7S0. 789. Dispensatio interstitiorum ad Episcopum pertinet etiam quoad 


regulares. — Ferraris supplementum v. Episcopus n. 16. 


266. Quoad matrimonium. —  Dispensare possunt: In bannorum 
publicationibus, ac impedimentis impedientibus, exceptis voto castitatis 
perpetuae, voto ingrediendae Religionis, sponsalibus, impedimento di- 
sparitatis cultus inter catholicos et haereticos, rationabili parentum 
dissensu, etc. Cf. V. 2. n. 99]. — In impedimentis supervenientibus, con- 
tracto matrimonio in ordine ad debitum petendum, v. g., si affinitatem 
ideo contraxerint, quod alteruter commercium carnale cum consanguineis 
alterius habuerit; vel si unus castitatem voverit. Immo Episcopus etiam 
dispensare potest coniugcm a voto perpetuae castitatis, quod ante ma- 
trimonium emisit, ut iura matrimonialia exercere queat. — In impe- 
dimentis dirimentibus dubiis. — Per accidens, in impedimentis diri- 
mentibus certis, tum ante, tum post contractum matrimonium, quando 
recursum ad Papam est valde difficilis, et adest periculum in mora, 
seu ubi instat periculum scandali, infamiae, incontinentiae, etc.; spe- 
ciatim vero in articulo mortis. Cf. V. 2. n. 1044. — L. 54.-55., 1. 6. 
n. 613. 1122.; E. M. 

Per facultates quinquennales facultatem Episcopi habent absol- 
vendi a pluribus casibus S. Sedi reservatis, dispensandi in pluribus 
matrimonii impedimentis, nec non parochis habitualiter subdelegandi 
facultatem dispensandi super ccculto impedimento affinitatis ex co- 

pula illicita in matrimoniis contrahendis, quando omnia sint parata 
ad nuptias. 


267. Quoad clausuram. — « Episcopi sunt delegati Sedis Apost. 
ad tuendam clausuram monasteriorum monialium, etiam exemptarum, 
earumque quae regularibus sunt subiectae ». L. 66. 67. Ac quoad 
Instituta simplicium votorum, Episcopi etiam est curare, ut rite ser- 


vetur, et quidquid in eam irrepat vitii cohibere. Leo XIII. C. Con- 
ditae a Christo VI. Id. Dec. 1900. 


268. Quoad alias leges ecclesiasticas. — Episcopi dispensare 
possunt pro casibus et personis particularibus, et ad breve tempus, 
prout iam n. 243. dictum est. Casibus et personis particularibus ; 
nam iure communi, cum tota communitate dispensandi facultatem 
Episcopi non habent. Utrum vero possit Episcopus dispensare in sta- 
tutis canonicis non expresse reservatis, negativam sententiam omnino 
tenendam censuit S. Lig. 1. 1. n. 191. Attamen idem S. D. in opere 
H. A. tr. 2. c. 6. n. 58. sententiam affirmativam satis probabilem dicit. 
Et in Append, de Privil. 71. haec habet: « Potest probabiliter Epi- 
scopus dispensare in omnibus, in quibus dispensatio non est specia- 
liter Pontifici reservata ». Et admitti potest, si res sit minoris mo- 
menti et quae frequenter recurrat. Cf. L. de Priv. n. 53. — S. Th. 


I.2. q. 97. a. 4. ad 3; Génnar Cons. v. 1. c. 97. n. 6.5; Cf. hic 
n. 16260. 


269. Quoad vola et iuramenta. — Episcopi dispensare possunt: 
]l.^ In omnibus votis simplicibus privatis, exceptis quinque Papae re- 
servatis, nempe castitatis perpetuae, Religionis et peregrinationum ad 
Hierusalem, ad limina Apostolorum et ad S. lacobum Compostella- 
num. — 2.^ In omnibus iuramentis, si iuramenta excipias a tertio 
acceptata, quae metu aut fraude non fuerunt extorta. — Hinc Epi- 
scopi dispensare non possunt in votis sive perpetuis, sive tempora- 
neis Institutorum simplicium votorum, postquam S. Sedes ea saltem 
Decreto Laudis commendaverit. C. cit. Conditae a Christo. 


An aliorum etiam adsint Praelatorum privilegia ? — Plura 
sunt Protonotariorum privilegia. Quatuor horum habentur ordines : Pro- 
tonotarii Apostolici de Numero Participantium, septem, qui'Collegium 
privatise constituunt; Protonotarii Apostolici supranumerarii; Protono- 
tarii Apostolici ad instar Participantium; Protonotarii Apostolici titulares, 
^eu honorari, extra Urbem. Horum omnium privilegia habentur in 
Motu Proprio Pii X 2] Febr. 1905. de Protonotaris Apostolicis, de 


mI 

Praelatis Urbanis, de dignitatibus, canonicis et alis, qui nonnullis 
privilegiis Praelatorum propriis fruuntur. Cf. Declar. S. R. C. 14. 
Mart. 1906. n. 4182. 

Privilegia etiam habentur Cappellanorum Communium Cappellae 
Pontificiae, S. R. C. 16. Mart. 1907., Acta S. Sed. v. 40. p. 311., 
Cappellanorum Laurctanorum, S. R. C. 11. Dec. 1912.; Missionario- 
rum Apostolicorum, Deer. S. O. 21. Apr. 1909. 


269.ter Nota: 1.° Canonicus rite adscriptus Capitulo, quod col- 
legialiter gaudet privilegiis seu insignibus et iuribus ad Protonotarios 
Apostolicos, vel supranumerarios vel ad instar participantium perti- 
nentibus, nullum ius acquirit, ex quo a Summo Pontifice inter Prae- 
latos Domesticos cum expeditione Brevis recenseatur. S. R. C. 24. 
Mai 1911.—2.? Sacra peragere ritu pontificali spectat ad Episcopos. 
Ex privilegio id etiam conceditur Protonotariis ad instar Participantium, 
aliisque inferioribus Praelatis, sed ornatu moderatiori. C. Benedicti XIV. 
In throno iustitiae 28. Febr. 1752. modus statuitur utendi Induito 
Pontificalium. — 3.^ Cum praecedentia honoris signum sit, ex dignitatis 
gradu et ex iurisdictionis ac dominii potestate deducenda est. Colle- 
giata praecedentiam habet supra parochos, et parochorum collegium. 
S. R. E. 23. Mart. 1619. n. 372., 5. Febr. 1639. n. 664., 6. Apr. 
1647. n. 908. Collectait. S. R. C. Ind. v. Praecedentia. 


270. Quaenam sint praecipua Pegniarium privilegia?— Quoad 
privilegiorum communicationem. — Omnes ordines regulares commu- 
nicant in privilegiis aliorum ordinum, sive mendicantium, sive non ; 
L. l. 4. n. 60. « Hae religiones mendicantes communicant privilegiis 
ceterarum religionum, vel congregationum, vel collegiorum monasti- 
corum vel non monasticorum... Et hoc valet, etiamsi in privilegio 
concesso alteri religioni, vel congregationi, adsit clausula, quod non 
communicetur... Uniusmodi privilegiis perfruuntur tam conversi, ipsi 
enim vere religiosi sunt, quam novitii.. fruuntur quoque religiosi ad 
episcopatum promoti, dummodo non agatur de rebus, quibus Epi- 
scopi, si uterentur, aliquod religioni praeiudicium provenerit, ut esset 
habitatio in monasterio, datio suffragii ». L. 9. — Tertiarii mares, 
qui collegialiter vivunt Ordinum gaudent privilegiis. S. C. EE. et 
RR. 20. Dec. 1616. — Bizzarri Collect. 1885. p. 569. seqq. 

Moniales gaudent iisdem privilegiis (intellige de favorabilibus), 
quorum sunt capaces, religiosorum eiusdem ordinis. Ratio, quia cum 
ipsae vivant sub eadem regula, sunt pars ordinis, ct ideo ordinis pri- 
vilegiiss merito gaudere debent. Hinc potest abbatissa dispensare in 

ieiuniis, officio, etc. iuxta privilegia sui ordinis praelatis concessa ; 
quia, licet ipsa non possit per se dispensare defectu auctoritatis spi- 
ritualis, potest hoc tamen, praelati commissione, quae praesumitur ei 
facta, statim ac fuit electa in abbatissam. L. 10., 1. 4. n. 60. 63. — 
Quoad mulieres tertii ordinis earumque privilegia, Cf. Collectan. S. C. 
de P. F. n. 445.; Bened. XIV. Not. 29. 105. n. 59. seqq. — Quoad 
tertiarios Franciscales saeculares, Cf. C. Leonis XIII. apud Ferraris 
Supplementum v. S. Francisais Assis, etc. 

Excluduntur ab hac privilegiorum participatione recentiora Insti- 
tuta simplicium votorum. Eam tamen speciali Decreto S. C. EE. et 
RR. 23. Mart. 1869. obtinuere Sorores Carmelitae Galliarum, ita ut 
participent spiritualibus gratiis Carmelitarum votorum. solemnium, ex- 
emptione exclusa. Ferraris Supplementum v. Carmelitae n. 9. 

Privilegia alicui loco vel personae concessa non tamquam per- 
sonae particulari, sed tanquam communitatis membro, intelliguntur 
quoque concessa ceteris locis et religiosis eiusdem dignitatis et gra- 
dus, tam illius ordinis, quam aliorum, qui communicationem habent, 
quando scilicet eadem, vel similis ratio militat. L. 11. 

Privilegia non communicantur: 1.° Quando sunt odiosa vel con- 
traria propriis statutis, adeo ut praeiudicent bono sive communi ob- 
servantiae religionis. 2.^ Quando conceduntur alicui personae privatae, 
vel alicui congregationi, sed ad tempus determinatum, vel per Brevia 
particularia, vel ob rationem particularem, quae in ceteris locum non 
habeat, vel de re exorbitanti, quae difficile solet concedi, et speciali 
est commemoratione digna ; vel, ex Dccr. Gener. S. C. R. 20. Mart. 
1706., de iis quae respiciunt missas et officia. 3.^ Non communicatur 
item privilegium suscipiendi sacros ordines a quolibet Episcopo. Be- 
ned. XIV. C. Anfiositi nobis 27. Febr. 1747. par. Quod vero. 

Privilegia, religiosis familiis a lure Can. vel a S. Sede concessa, 
ita intelliguntur concessa, ut non praeiudicent legitimae superiorum 
potestati. Quare possunt iidem Praelati ex iuxta causa auferre, saltem 


quoad liceitatem, vel limitare subditis usum privilegiorum. L. 6., 1. 4. 
n. 64. — E. M. 


271. Quoad privilegiorum interpretationem. — Privilegia, « quae 
sunt concessa alicui ordini, conventui, communitati, aut ad aliam 
un c usam, omnia sunt interpretanda non modo late sed etiam la- 
tissime. etiamsi adversentur luri Communi, vel alicui tertio. Privilegia 
enim. communitatibus concessa, praesumuntur omnia esse remunera- 
tuii servitiorum praestitorum, et ideo omnia habentur tanquam fa- 
vorabilia L. 8. 

Episcopi ceterique Praelati saeculares prohibentur, ne praefata 
privilegia iuridice et authentice interpretentur. Si quod dubium oria- 
tur, de eo iudicetur inter homines peritos, vel Sedes Apostolica con- 
sulatur. Generales religionum pro toto ordine nedum  doctrinaliter, 
sed etiam iuridice et authentice privilegia interpretantur, ita ut omnes 
subditi teneantur stare illorum  interpretationi, quando vel leges et 
consuetudines, vel privilegia interpretantur. Eadem facta fuit potestas 
alis Praelatis regularibus, etiam  immediatis, sed prudenter et ex 
consilio peritorum procedant, ut possent pro foro conscientiae Aucto- 
ritate Apostolica omnia dicta authentice ac iuridice interpretari ac 


declarare. L. 6. 


272. Quoad exemptionem, — Regulares habent privilegium exem- 
ptionis a jurisdictione Episcoporum, cui renuntiare non possunt, C. 
Cum tempore de Arbitris. Quare Praelati regulares habent in suis 
ecclesiis et monasteriis jurisdictionem | quasi-episcopalem, tum quoad 
personas, quam quoad loca. — Privilegio exemptionis gaudent non 
tantum professi et conversi, sed etiam novitii et tertiari, qui intra 
claustra commorantur; item, quoad censuras, sacramenta, et sepultu- 
ram, famuli regularium, qui actu famulantur, et quasi de familia ac 
perpetui commensales intra claustra monasteriorum resident, haud 
secus ac ipsi conversi. Trid. s. 25. C. 11. de Reg. 

Exemptio ista universalis non est, sed plures habet exceptiones, 
praesertim pro viris, quoad delicta a regularibus degentibus extra 
monasterium commissa, quoad confessiones saecularium audiendas, 
quoad celebrationem missarum ; et pro monialibus, quoad clausuram. 
Trid. s. 6. c. 3. de R., s. 22. Deer, de Observ. etc., s. 25. C. 5. 9. 
14. de R.; Gregorius XV. B. Inscrutabili 5. Febr. 1622.; Clemens VIII. 
B. Suscepti muneris 23. Febr. 1596.; Boned. XIV. de Syn. lI. 9. c. 16. 
Locum item non habet, quando subiectio Ordinarii jurisdictioni et le- 
gibus necessaria est ad scandalum vitandum, vel ad commune bonum 
procurandum. Schmalz. ] 1. t. 2. n. 38. — « Exempti autem omnes 
tam clerici sacculares quam regulares quicumque, etiam monachi, ad 
publicas processiones vocati, accedere compellantur, iis tamen exceptis, 
qui strictiori clausura perpetuo vivunt ». Trid. s. 25. C. 13. de Reg. 
— Monasteria erigenda non sunt sine Episcopi loci venia. Trid. s. 25. 
c. 3. de Reg. Requiritur praeterea S. Pontificis venia, quae requiritur 
etiam ad monasteria iam aedificata derelinquenda. C. un. de Excess, 
praelator, in 6.^; Bened. XVI. C. Instaurandae, de Syn. |. 9. c. IL 
n. 95 Leo XIII. C. Romanos Pontifices VIII. Id. Mau 1881. — Fer- 
raris. v. Regulares art. 2.; L. 72. 74. 82. 83. 91. 


Bucceronl' /nst. thcol. moralis 1. 15 


226 IX. - CLERICORUM, EPISCOPORUM, REGULARIUM PRIVILEGIA 


Episcopus procedit etiam contra exemptos, in causis fidei, tan- 
quam delegatus Apostolicus. Ac in huiusmodi causis fidei, quae per- 
tinent ad S. O. non possunt sese ingerere Praelati Regulares, et sive 
ipsi sive alii religiosi, non. denuntiantes S. O. vel impedientes denun- 
tiare eidem S. O. sive superiores, sive subditos, sive confratres hae- 
reticos vel de fide suspectos, incurrunt excomm. 

Communiter loquendo, certum est, regulares qui in residentiis 
missionum commorantur exemptos esse ab Ordinarn iurisdictione, 
licet pauci sint numero; et, extra loca missionum, exemptas esse a 
visitatione Episcopi tam personas, quam monasteria, et ecclesias re- 
gularium, dummodo in illis degant saltem duodecim vel sex religiosi, 
etiam tres tantum sufficiunt in praesens pro Italia. S. C. EE. et RR. 
26. Mart. 1897. Excipe vero: 1.° Ecclesias saecularium, quarum pa- 
rochus sit religiosus. 2.^ Ecclesias regularium, si sint parochiae, ve- 
rumtamen quoad ea tantum, quae ad paroeciam et parochum, qua- 
tenus id gerit officii, spectant. Cf. Bened. XIV. C. Firmandis 4. Nov. 
1744.; Leo XIII. C. Romanos Pontifices VIII. Id. Mau 1881. ; Be- 
ned. XIV. de Syn. 1. 3. c. 2. n. 1; A. S. S. v. 38. p. 147. 

Episcopus obligare ad collationem  Casuum Conscientiae potest 
Confessarios saeculares, et etiam regulares, si eam in suis Conventi- 
bus non habeant. In Anglia et Scotia intéressé debent collationibus 
cleri omnes Missionum Rectores, Vicarii, alique religiosi viri, mis- 
sionarii, qui hospitia et parvas Missionum domus incolunt ex cit.Const. 
Leonis XIII. Romanos Pontifices. 

Regulares in locis missionum, ad curam animarum deputati pos- 
sunt a suis superioribus revocari, vel, ab episcopo amoveri, pro aequo 
arbitrio, nulla alterutri assignata causa, Bened. XIV. C. Firmandis ; 
sed si eos revocet superior regularis, debet alios proponere substi- 
tuendos, probante Episcopo, S. C. de P. F. 27. lui. 1882. Quatenus 
sunt religiosi subduntur Superioribus Regularibus, quatenus vero 
exercent animarum curam Vicario Apostolico. S. C. de P. F. 18. 
lan. 1886. 

Bona item religiosorum exempta sunt ab Episcopi iurisdictione. 
Administratores vero monasteriorum monialium rationem reddere de- 
bent Episcopo administrationis bonorum. L. 79. 80. 81.; Bened. XIV. 
Inst. 29. — Quoad recentiora Instituta simplicium votorum, quae a 
S. Sede iam fuerint approbata, Episcopus nullam potest exigere ra- 
tionem administrationis bonorum, quibus eadem [Instituta potiuntur. 
Leo XIII. C. Conditae a Christo VI. Id. Dec. 1900. Eam singulis 
trienniis reddunt S. C. de Religiosis. Ct. A. S. S. v. 25. p. 622. seqq. 

Const. Leonis XIII. Romanos Pontifices VIII. Id. Maii 1881. 
Nonnulla controversiarum capita in Episcopos et Missionaries Regu- 
gulares Angliae et Scotiae definiuntur. Extensa deinde est praedicta 
Const, ad plura alia loca, ad totam Americam Latinam, Cone. Plen. 
Amer. Lat., ad Insulas Philippinas, Secret. Stat. 1. lan. 1910., ad 
universas Canadensis Dominii provincias. S. C. Cons. 14. Mart. 1911. 

Controvertitur, utrum regulares possint ad Episcopum recurrere 
pro gratiis obtinendis. — Negant plures, in hoc fundati, quod talis 
recursus implicite dicat exemptionis desertionem. Melius affirmant. alii 
cum Schmalz. |l. 2. t. 2. n. 149., et Bouix de lud. v. 1. p. 256., ac 
docent licere recursum ad Episcopum in iis, quae pertinent ad iuris- 
dictionem gratiosam, cuiusmodi est absolutio a peccatis et censuris; 
dispensatio in votis, iuramentis, irregularitatibus ; in legibus, recitationis 
breviari, ieiunii, etc. At triplicem requirunt conditionem, scilicet : 
]l ut facile nequeat adir Papa vel eius legatus; 2.° ut superiores 
ordinis careant facultate dispensandi; 3.? ut adsit praelati permissio 
saltem praesumpta. — Cf. 263. 

Verum nullum dubium est, quod possint regulares uti quadragesi- 
malibus induitis, quae potius a S. Sede dantur et ab Episcopis pro- 
mulgantur, nisi speciali voto prohibeantur. S. O. 20. Dec. 1871. —E. M. 

Exemptione, quoad internum regimen, gaudent etiam moderna 
Instituta a S. S. probata. Cf. cit. Leonis XIII. Conditae a Christo 
A. S. S. v. 2S. p. 499. seq. 


273. Quoad Eucharistiam. — . Regulares praeter ecclesias pu- 
blicas habent etiam oratoria privata. Porro alios admittere possunt in 
utrisque, tum ad celebrandum, tum ad missam  praeceptam  audien- 
dam. — Retinent in publicis ecclesiis SS. Sacramentum. Necessaria 
autem est regularibus etiam exemptis Ordinarii licentia, ut possint 
SS. Sacramentum detectum publice exponere: eaque vero minime re- 
quiritur, sive pro exponenda sacra Eucharistia velata, adstante po- 
pulo, sive pro exponenda detecta, exclusis saecularibus. — Ex CC. 
Iulii I., Pauli III. et S. Pii V. regulares possunt quotidie et singulis 
fidelibus SS. Eucharistiam distribuere, ne excepto quidem die Paschae. 
Nullatenus ab Episcopo prohiberi possunt regulares, quominus SS. Eu- 
charistiam in suis ecclesiis distribuant a Dominica Palmarum ad Do- 
minicam in Albis. Sic S. C. C. 9. Iui. 1644.; S. C. C. 27. Nov. 1912. 
Cf. Bened. XIV. de Syn. 1. 9. c. 15. 16., 1. 11. c. 14. 

Pius VI. 14. Ian. 1783. concessit Congregationi Puritatis facul- 
tatem celebrandi duabus horis post meridiem et ante auroram; et 

hoc gaudent privilegio omnes, qui in regularium privilegiis commu- 
nicationem habent. 

« Possunt regulares celebrare una hora ante auroram ; quare va- 
lent celebrare missam tribus horis ante solis ortum. Immo, cum adest 
aliqua iusta causa, possunt celebrare immediate post duas horas post 
mediam noctem. Idque valet tantum pro ecclesiis propriis: in quibus 
tamen possunt huiusmodi privilegio uti etiam sacerdotes saeculares. 
Insuper Eugen. IV. concessit regularibus licentiam celebrandi tribus 
horis post meridiem, iusta tamen ex causa ». L. 122. Salmant. tr. 
15. c. 7. p. 4. n. 94. 455; Pellizzar. Manuale Regul. tr. 8. c. 2. n. 97. 
Oppositum vero tradit idem S. D. 1. 6. n. 342. Ceterum hoc poste- 
riori in loco n. 344. facultatem S. D. affirmat adesse omnibus supe- 
rioribus dispensandi, in aliquo casu particulari, ex rationabili causa, 
circa horam missae, « secluso privilegio, erga suos religiosos, cum 
sint eorum Ordinarii ». 

Habet Mendicantes, saltem superiores sive praelati, privilegium 
benedicendi sacras vestes. — L. 62. 121. 123., 1|. 6. n. 239. 240. 
300. 357. 360. 363. 376. 378. 381., H. A. tr. 12. n. 41.; Lugo de 
Euchar. d. 18. n. 49.-50,; Diana torn. 2. tr. 2. de Praec. div. et ec- 
cles. sacrae commun, r. 22. 23.; Compend. Privil. Soc. lesu n. 409.; 
E. M. 


214. Quoad Confessionem. — Regulares confiteri licite et valide 
non possunt, nisi Confessariis deputatis a propriis Superioribus. « Cum 
saecularibus, conceditur facultas deligendi sibi confessorium semper 
supponitur, quod sit ab Episcopo approbatus; sed regulares ex ex- 
pressa, aut tacita sui superioris licentia possunt confiteri cuicumque 
simplici sacerdoti... Quare omnes superiores regulares possunt sibi eli- 
gere in confessarium quemlibet sacerdotem ». L. 110. 

Quoad casus, in ordine reservatos, absolvendos, iuste superior 
facultatem negari potest et debet, si agatur de damnificatione aliorum, 
i, e. quando scandalum vel quodvis damnum forte immineret vel re- 
ligioni, vel domui, vel alteri, vel ipsi poenitenti ; nec aliter occurri 
ili posset, nisi rei notitiam superiori praebendo. Verum, « si superior 
confessario regularium, ad hoc deputato, neget facultatem absolvendi, 
confessarius autem indicet debere concedi, potest is illa vice absol- 
vere >, 1. C. toties quoties casus iste contigerit. Constat ex Deer. Clem. 
VIII. Cf. C Urbani VIII. Sanctissimus 21. Sept. 1624.; Ferraris v. 
Praelatus regularis n. 58.; Pellizzar, de Monial, c. 9. n. 29. 

Regulares exempti reservation! episcopali non subiacent, cum 

exempti sint a jurisdictione Episcopi. Immo neque noviti, neque af- 
miliaes regularium reservation! Episcoporum subiacent. Sic ex B. 
Superna Clem. X. Si vero novitius inciderit. in casum  reservatum 
ante ingressum in religionem, a confessario religionis ex privilegio 
absolvi poterit. — L. 102. 103. 111. 112., 1. 6. n. 583. 586. 602. 

Religiosi Institutorum simplicium votorum episcopali omnino 
subiacent iurisdictioni quoad censuras, et reservationum casuum, uti 
etiam quoad dispensationem votorum non reservatorum, et dispensa- 
tones, quas Ordinarii. locorum suis fidelibus  impertiuntur. C. cit. 
Conditae a Christo. 

Summus Pontifex Pius X. decrevit Confessarios omnes, in Urbe 
approbatos, posse audire omnium Regularium Confessiones, cuiusvis 
sint Ordinis, Congregationis, Instituti, sine ulla venia Regularium Su- 
periorum ; adeoque posse eos etiam absolvere ab omnibus casibus re- 
servatis, in iisdem Religiosis Ordinibus, Congregationibus, Institutis, 
etiam cum censura. S. C. de Relig. 8. Febr. 1903.; Pagella Confes- 
sarior. in Urbe. Hanc autem facultatem idem Summus Pontifex exten- 
dit deinde ad omnes totius orbis Confessarios, a locorum Ordinariis 
approbatos. S. C. de Relig. 5. Aug. 1913. 


275. Quoad ordines. — « Regulares non recipiunt litteras dimis- 
soriales ab Episcopis, sed ab eorum superioribus, aliter graviter pec- 
cant, et incurrunt suspensionem... Possunt ordinari extra tempora », 
diebus tamen festis et interpolatis, nisi aliud habeant speciale privi- 
legium. L. 113. 115., 1. 6. n. 797. — Cf. Cas. Conse, de Ord., et 
hic V. 2. n. 906. 907. 1222. 

Privilegium concessum Congregationi est S. loannis Evangelistae 
a Clemente VIII., 23. Nov. 1596. ut eius alumni ordinentur, non 
servatis interstitiis. Idem privilegium concessum item est Ordini S. loan- 
nis de Deo a Pio IV. B. Circumspecta. Quare ali Ordines, qui com- 
municationem habent privilegiorum cum istis Ordinibus idem possunt. 
Directe autem hoc privilegium Societati lesu concessum est a Gre- 
gorio XIII. Const. Pium et utile, sed excluditur in hac Const, huius- 
modi facultas a communicatione privilegiorum. 


276. Quoad praedicationem. — Extra ecclesias suorum ordinum 
praedicare non possunt regulares, absque obtenta licentia Episcopi. — 
In ecclesiis vero sui ordinis praedicare possunt, petita Episcopi be- 
nedictione, etiamsi eam non obtinuerint, modo tamen Episcopus non 
contradicat. — Potest Episcopus, licentiam concessurus regularibus, 
in ecclesiis quae suorum ordinum non sunt, praedicare volentibus, 

illos, quamvis ab universitatibus aut a magistratibus laicis nominatos, 
etiamsi Episcopi antecessores per tempus immemorabile hanc licen- 
tiam absque examine concedere consueverint, quoad doctrinam exami- 
nare, si ita ipsius arbitrio, quod. moderatum et discretum esse debet, 
visum fuerit. In ecclesiis vero suorum ordinum praedicare volentes, 
non spectat ad Ordinarium eos examinare, sed ad eorum superiores. 
— Potest Episcopus licentiam praedicandi semel iisdem concessam, 
ob rationabiles causas, licet occultas, praedicationem tamen concer- 
nentes, suspendere. Non potest tamen Episcopus prohibere generatim 
regularibus, quin in ecclesiis suorum ordinum praedicent. — Ex Cone. 
Trid. a suis superioribus sunt primum de vita, moribus et scientia 
examinandi et approbandi. — Trid. s. 5. c: 2. de R., s. 24. c. 4.de R. 
Gregorius XV. B. Inscrutabili; Bouix p. 148. 263. seqq.; L. 124. 
seqq.; S. Th. 2. 2. q. 187. 188. 


ATI. Quoad censuras ecclesiasticas. — . Revocatis privilegiis ab- 
solvendi a casibus papalibus per C. Apostolicae sedis, possunt adhuc 
regulares absolvere a casibus per eandem Const. Episcopis reservatis, 
et a censura canonis, uti ante praedictam Const.— Omnes regulares 
utriusque sexus tempore interdicti generalis possunt privatim in suis 
monasteriis divina peragere, ac sacramenta suscipere; et possunt etiam 
publice celebrare in pluribus festis, Paschatis, Pentecostes, etc. — L. 95. 
seqq., l. 4. n. 6l. 


278. Quoad irregularitatem. — « Regulares valent dispensare 
cum suis subditis in omnibus irregularitatibus occultis, in quibus pos- 
sunt Ordinarii dispensare cum suis dioecesanis. Et idem possunt cum 
saecularibus ». L. 104. — « Possunt praeterea dispensare cum sub- 
ditis in quacumque irregularitate, aut ob delictum, aut ob defectum », 
quae solent nempe regulariter dispensari. L. 105.; Frassinetti Comp. 
6? edit. v. 2. n. 681. Loc. cit. S. E), ad particulares casus mox de- 
scendit, concludens: « Ultimo possunt regulares dispensare cum suis 
subditis in omnibus inhabilitatibus et poenis contractis ratione delicti... 
etsi illae reservatae sint Pontifici ». Cf. L. I. 7. n. 355. 358. 364. 
396.; Lehmkuhl ed. 11? vol. 2. n. 834. 


279. Quoad ius sepeliendi. — Quando regularis defunctus sepeliri 
nequit in conventus ecclesia, obstante, v. g., lege civili, possunt re- 
gulares cadaver ad commune coemeterium deferre, cum stola et cruce 
conventus, absque interventu ullius parochi, dummodo tamen cadaver 
deferatur, absque solemni pompa, et recto tramite ad coemeterium 

S. C. EE. et RR. 24. lan. 1846. Idem ius monialibus exemptis com- 
petit quare ad carum capellanum seu confessarium pertinet funus 
ducere, parocho excluso. Porro solemnitas, quae prohibetur, non con- 
sistit in cantu, sed in concursu populi, in assistentia ministrorum, sa- 
cris paramentis indutorum, etc. S. C. EE. et RR. 26. Febr. 1864. 
declaravit: « Religiosos dispersos quoad funera subesse parocho loci, 
prouti ceteri parochiani ». A. S. S. v. 1. p. 168. — L. 9l. seqq.; 
Bouix p. 345., E. M. 


A80. Quoad iuramenta, vota, impedimenta matrimonii, praecepta 
ecclesiastica. — Cf. 246. Animadvertendum hic est, improbabile S. Al- 
phonso non esse quod plerique affirmant, posse nempe regulares in 
casu necessitatis dispensare cum sponsis, ut possunt Episcopi, in voto 
castitatis ad contrahendum matrimonium, 1. 3. n. 258., l. 6. n. 1128. 

Animadvertendum praeterea est privilegium non haberi officium 
menialiter tantum recitandi. Nullus regularium ordo unquam usus est 
tali privilegio, neque ipsi Fratres Minores, quibus dicitur tale privi- 
legium concessum, illud agnoscunt. Consuetudo est optima legum in- 
terpres et probatio. Cf. Lugo Resp. Mor. 1. 3. d. 18.; Melata de 
Récit, mentali div. off. Plura tamen adsunt alia privilegia praesertim 
quoad missionaries, ut videre est in Compendio Privilegiorum Soc. lesu. 


281. Quoad indulgentias. — « Omnes regulares professi gaudent 
indulgentiis concesssis cuicumque ordini religioso », L. l|. 4. n. 64., 
secundum nempe Br. Leon. X. Dudum per Nos accepto 10. Dec. 1519., 
et Br. Pauli V. Romanus Pontifex 23. Mau 1606., exclusis ab hac 
communicatione indulgentiis exclusive propriis uniuscuiusque ordinis, 
S. C. Indulg. 25. Apr. 1735.;Theod. a Spiritu S. p. 2. p. 88. seqq. p. 114. 
« Notandum, privilegium altaris privilégiát! non esse communicabile 
per generalem communicationem privilegiorum, ex Decr. S. C. Indulg. 
d. 5. Febr. 1748., et approbato a Benedicto XIV. 2. Mart, eiusd. 
an. ». L. L. 6. n. 339. 

Recentiores moniales votorum simplicium, in Gallia, antiquorum 
ordinum religiosorum, ex speciali induito, « lucrari possunt indulgen- 
tias omnes, quae religioni seu Instituto aliarum monialium, solemnia 
vota emittentium, secundum Institutum, seu regulam respectivam, con- 
cessae fuerunt ». S. C. Indulg. 10. Iui. 1843.; S. Poenit. 12. lui. 1847. 
— Instituta autem Tertiariorum in Communitate degentium, et vota 
simplicia emittentium participant omnes Indulgentias directe concessas 
primis et secundis Ordinibus, dummodo sint legitime Ordinibus ag- 
gregata. S. C. Indulg. 28. Aug, 1903.; E. M. de Stat. part. n. 248. 

Notandum insuper est, quod privilegia personalia, et indulgentiae, 
in ecclesiis regularium, pulsis religiosis, evanescunt, quamvis in ec- 
clesia aliquis religiosus, quasi capellanus, aut custos, remanserit. Pri- 
vilegia vero realia, velut ius tumulandi, religioso inibi relicto, capel- 
lani vel custodis nomine, ab hoc exerceri debent. S. C. C. 29. Maii 
1841., 29. Aug. 1864., 16. Sept. 1871.; S. C. Indulg. 24. Maii 1819.; 
A. S. S. v. 1. p. 287., v. 4. p. 228., v. 7. p. 34. — E. M. 


A8l1.b" Tertiarii sacculares S. Francisci vi Litt. Apost. 5 Maii 
1909. et Rescr. 17. Maii. 1909. communicatione gaudent omnium In- 
dulgentiarum et fructuum spiritualium cum I. et II. Ordine S. Fran- 
cisci, extensione deinde facta ad Absolutiones Generales. S. O. 12. 
lun. 1913. A. A. S. v. 5. p. 306. seq. 

Tertiarii saeculares Franciscales, recitantes loco horarum canoni- 
carum duodecim Paler, Ave et Gloria non possunt hac tantummodo 
recitatione omnibus alis obligationibus, quod preces attinet, satisfa- 
cere, quas ex adscriptione ad alias pias sodalitates contraxerint. S. O. 
11. lun. 1913. 

Tertii Ordines collegialiter, proprio habitu, et sub cruce ince- 
dentes, semper et ubique super quascumque Sodalitates praecedentiam 
habent. S. R. C. 18. Febr. 1899. — E. M. 


282. America Latina. — Plura concessa sunt privilegia Ameri- 
cae Latinae Const. Trans Oceanum Leonis XIII. 18. Apr. 1897. — 
Quae Const., ut etiam Const. Romanos Pontifices eiusdem Leonis XIII. 
VIII. Id. Mai 1881., ad Insulas Philippinas extensa est. Cf. 272.: 
A. A. S. v. 2. p. 220. Fili mixtorum seu mestitiorum | privilegiis, 
Americae Latinae a Leone XIII. per cit. Litt. Trans Oceanum con- 
cessis, uti valent, dummodo ambo parentes vere mixti seu mestitii 
sint, id est uterque eorum seiunctim absolutam medietatem sanguinis 
indici vel nigritiei habeat. S. C. NN. EE. EE. 15. Sept. 1908. — 
Episcopis Americae Latinae et Insularum Philippinarum plures aliae 
ad decennium concessae sunt facultates. Habentur in Suppl. II. p. 11. 
seqq. Possunt, inter alia, locare bona ecclesiastica usque ad novem vel 
duodecim annos; alienare bona ecclesiastica usque ad valorem 20000 
libellai.; et, exceptis nonnullis designatis principalioribus paroeciis, 
caeteras omnes absque concursu et ad nutum conferre, et canoni- 
catus de officio possunt etiam absque concursu conferre. —  Abrogata 
bulla Cruciatae pro universa America Latina ac Insulis Philippines, 
ilemque abrogatis quadragesimalibus Induitis ac Summariis, novum 
recens Indultum ad decennium, circa abstinentiam | et ieiunium, con- 

cessum est omnibus, quin necessaria sit petitio, vel ulla sit taxa sol- 
venda. Atque hoc Induito uti possunt etiam Regulares, speciali voto 
non obstricti, et etiam quoad abstinentias et ieiunia. in propriis Re- 
gulis praescripta. Vi huius Indulti, 7Jeiunium sine abstinentia servan- 
dum est. fer. IV. Adventus et Quadragesimae. Jeiunium cum absti- 
nentia servandum est fer. IV. Cinerum, VI. Quadragesimae, et V. 
maioris hebdomadae. Permittuntur, in collatione matutina, lacticinia, 
exclusis ovis. Abstinentia a carnibus sine ieiunio servanda est in 
quatuor pervigilus Nativitatis D. N. I. C Pentecostes, Assumptionis 


b. M. V. e SS. AA. Petri et Pauli 282. — Quod indultum vim 
quoque habet in omnibus Antillis et caeteris insulis maris Caraibici. 
». C. NN. EE. EE. 10. Dec. 1912. — E. M. 


Hispania : Prorogata ad triennium est, in Hispania, iurisdictio 
Ordinariorum in Religiosos e claustris eiectos anno 1835., si quis 
adhuc ipsorum supersit, et in monasteria monialium exempta. Sancti- 
tatis Suae mens est ut Ordinarii, nisi pro peculiaribus rerum et mo- 
nasteriorum adiunctis aliter in Domino existimaverint, in deputandis 
eorumdem monasteriorum vicariis, confessaris, moderatoribus, seu di- 
rectoribus spiritualibus, deligant Religiosos eiusdem Ordinis, quatenus 
ili scientia, vitae probitate, prudentia, coeterisque qualitatibus prae- 
diti reperiantur. Poterunt igitur Ordinarii absque ulteriore facultate 
Apostolica ipsi per se deputare in Confessarios ordinarios Religiosos 
respectivorum Ordinum, praevio tamen consensu respectivorum Su- 
periorum Regularium, ea semper servata lege, ut iidem M Religiosi in 
Confessarios designati in suo proprio Conventu vivant, nisi in aliquo 
determinato casu et ob peculiares omnino circumstantias Rmi Ordi- 
nari una cum Superioribus Maioribus Ordinis speciale Indultum ab 
Apostolica Sede impetraverint et obtinuerint: servatis caeterum de 
iure servandis quoad triennalem mutationem | Confessariorum ordina- 
rorum, reliquisque Apostolicis praescriptis. Poterunt item ipsi Ordi- 
nari, si et quando opportunum duxerint, adhibere Superiores Regu- 
lares ad Visitationem canonicam monasteriorum respectivorum Ordinum 
peragendam. Hi tamen Visitatores eas tantum habeant facultates, quas 
Rmi Ordinarii ipsis commiserint, quaeque hac non obstante delegatione, 
Episcopis integrae manent. S. C. Relig. 24. Man 1911. 

Cruciata: Bulla Cruciatae plura continet privilegia. Ea viget 
adhuc in Hispania. Pauperes in Hispania, ut fruantur Induito qua- 
dragesimali non tenentur ad eleemosynam elargiendam; tenentur au- 
tem, si frui velint aliis privilegiis Bullae Cruciatae. Pauperes in Hispania, 


234 X. DE RESCRIPTIS 


non soluta eleemosyna pro Bulla Cruciatae adsignata, possunt frui 
Induito quoad ova et lacticinia, quod in memorata Bulla continetur. 

Ordines Equesires: Eorum privilegia habentur in Br. Pi X. 7. 
Febr. 1905. et in Litt. 3. Maii 1909. ad Patr. Hieros. — Equitibus 
Velleris aurei privilegium non competit Altaris portatilis. S. C. de 
Sacram. 19. lan. 1912. 


X. — DE RESCRIPTIS 


283. Quid sit Rescriptum ; quaenam eius necessariae conditiones? 
— R. Ad l1." Privilegia et dispensationes per Rescripta plerumque 
solent concedi. Dispensationes ac privilegia, quae prodeunt a S. Sede, 
sine litteris de more expeditis, in foro externo non suffragantur, licet 
rata sint ex Reg. 27. 31. 52. Cane. Apost.; et possumus iis uti in foro con- 
scientiae; quia litterae non ad formam, sed ad probationem pertinent. 
Pius X. C. Sapienti consilio, Ord. serv. Norm, pecul. c. 3. n. 1. 2; 
L. 5. C. de Transact.; L. 4. de Pignorib. ; de lustis l. 1. c. 3. n. 25. 
— Hinc Rescriptum est Responsum scriptum | Principis, quo conti- 
nentur concessae ab eo gratiae et dispensationes ; et aliud est iustiliae 
ad lites finiendas, aliud gratiae quod Principis continet beneficium. — 
Conceduntur autem gratiae vel ad Oratorum instantiam, vel motu 
proprio; vel in forma gratiosa, vel in forma commissoria. — Si forma 
gratiosa impertiantur exeeutorem suapte natura non postulant. Verum 
exhibendum Ordinario est Apostolicum Rescriptum pro recognitione, 
si de re publica agatur, vel si iniunctae conditiones sint comproban- 
dae. S1 vero forma commissoria concedatur, opus utique est execu- 
tore. Sed non licet Ordinario exeeutionem detrectare, si vera sint ex- 
posita, et orator gratia indignus non possit demonstrari. Pro reco- 
gnitionis autem testimonio nulla est repetenda compensatio. Ord. serv. 
in R. C. Norm, pecul. C. 3. art. 1. n. 4. 5. — Si gratia per Re- 
scriptum concessa, a Summo Pontifice immediate conceditur, sine 
ullo intermedio exeeutore, ea a die expeditionis Rescripti concessa 
intelligitur. Si vero per intermedium exeeutorem conceditur ea con- 
cessa intelligitur, quando execution! fuerit mandata. C. 9. de Rescript. 
in 0.? 

R Ad 2.** Ex C. Nonnulli 28. h. t. Rescripta quis impetrare 
non potest favore alterius nisi habeat expressum mandatum. Consue- 
tudine tamen contrarium in praesenti receptum est. — Ab allero vero 

regulariter est acceptandum, ut Rescriptum suum obtineat effectum. 
— Ut Rescriptum valeat necesse est, ut in supplici libello nulla sit 
substantialis subreptio, nisi motu proprio et non ad instantiam partis 
concedatur, vel obreptio, quamvis motu proprio concedatur, quia po- 
terit tunc superior decipi. 

Subreptio est reticentia veri necessario exprimendi, obreptio expo- 
sitio falsi. Quare subreptio habetur, nisi exprimantur ea omnia et sola, 
quae ex iure seu ex stylo Romanae Curiae exponi debent. C. Quam 
gravi l. de Crim. fais. Cf. Sanch. de Matr. 1. 8. d. 21. n. 10. etc. 
Omnia, neque ignorantia seu bona fides excusat. Sola, secus nulla 
amplius gratia tuta et certa esset. Et sic in provisione beneficiorum 
exprimi omnino debet, an alio quis beneficio sit provisus, nisi pro- 
visio motu proprio fiat. Exprimendum consequenter est semper, an quis 
sit iure inhabilis ad gratiam consequendam, an gratia expetita sit contra 
particulare aliquod ius loci vel personae. C. cit. Sapienti consilio III. 
Kal. Iui. 1908., Ord. serv. in R. C., Norm, pecul. c. 3. a. 1. $ 1. 

Gratiae ac dispensationes omne genus a S. Sede concessae, etiam 
censura irretitis ratae sunt ac legitimae, nisi de iis agatur, qui nomi- 
natim excommunicat! sint, aut a S. Sede nominatim pariter poena su- 
spensionis a divinis multati. Ord. serv. in. Rom. Cur. Norm, pecul. 
c. 3. a. 2. n. 6. Gratiae validitat nihil unquam  officiet. error aut 
fraus circa oeconomicam petentis conditionem. Ib. Norm. comm, 
c. TL n. 3. 

Obreptio vero habetur, si causa motiva, quae nempe movet seu 
determinat ad dispensationem, sit falsa. Ac, si plures exponantur, et 
aliquae tantum sint falsae, valet dispensatio, si una saltem sit vera. 
Causa vero impulsiva, quae nempe tantum impellit, excitat, iuvat ad 
facilius dispensandum addita molivae, etsi sit falsa, dispensationi non 
nocet; siquidem ea clausula, si vera sint exposita, C. Ex parte 2. de 
Rescr.,;, ad causam motivam, non impulsivam refertur. Idemque dica- 
tur, si plures addantur causae impulsivae falsae. Verum, si unica ex- 
ponitur causa, sive motiva sive impulsiva, falsa, vel si plures expo- 
nantur tantum causae impulsivae falsae, quae omnes simul pro una 
motiva computantur, Rescriptum non valet, si una tantum sit falsa. 

Causa motiva se tenet potius ex parte ipsius obiecti, quatenus 
huiusmodi obiectum in praesentibus circumstantiis obnoxium evadat 
alicui speciali difficultati, seu incommodo. Et sic rationabilis et con- 
veniens fit, in casu, dispensatio, cum huius subditi conditio sit dissi- 
milis a conditione, in qua alii communiter reperiuntur. Causa impul- 
siva se tenet potius ex parte ipsius personae, quae dat vel cui datur 

dispensatio, ut, e. g., Principis benevolentia ostendenda, et subditi 
probitas. 

Si Rescriptum sit in forma gratiosa, subreptio et obreptio cen- 
senda tantum est adesse, si adsit tunc cum a Principe gratia conce- 
ditur, seu rescribitur. Quare, tunc causa adesse debet, et ea clausula 
verificari debet: si vera sint exposita, tempore nempe datae, seu ex- 
peditionis litterarum. Si vero Rescriptum sit in forma | commissoria, 
causa adesse debet tunc cum a delegato gratia execution! datur. Ratio 
est, quia praedicta clausula verificari debet tunc cum gratia concedi- 
tur. Atqui gratia conceditur quando conceditur a Principe in primo 
casu; in altero autem quando a delegato conceditur, non quando datur 
a superiore mandatum delegato eam concedendi. 

Atque hoc clarum omnino est, si delegatus sit executor volun- 
tarius; siquidem tunc delegatus reapse gratiam concedit, nomine de- 
legantis. Ei fit potestas et licentia gratiae concedendae. Verrius autem 
est, si delegatus executor sit necessarius, siquidem etiam tunc superior 
gratiam non concedit, cum mandat eam concedi ; sed tunc, cum delegatus 
eam communicat, ipse revera concedit, non delegatus, delegatus tunc 
habet simplex ministerium exequendi mandatum, communicandi nempe 
gratiam, quam ipse superior tunc tribuit, quasi antea datam sub con- 
ditione exeeutionis, quae conditio tunc verificatur, cum execution! gratia 
demandatur. — Secus vero dicendum esset, si delegatus mere com- 
municaret seu manifestaret gratiam iam absolute a superiore tributam. 
— C. Í. de Const, in 6,°; C. 2. 19. de Rescript.; C. 4. 8. 9. de Re- 
script. in 6. °; C. 23. de Praeb. in 6.^; Clem. 5. de Praeb.; L. 178. 
181. 185; Struggl. q. 4. n. 14. 16.; Sanch. de Matr. 1. 8. d. 21.; 
Riganti in Reg. 52.; Ord. servant!. in Rom. Cur. Norm, pecul. C. 3. 
C. 7. a. 3; E. M. 


284. Resolves: Invalida est dispensatio, quoties in postulato 
irrepsit error circa causam motivam, aut circa obiectum ipsum dispen- 
sationis, circa eius qualitatem. vel quantitatem, sive culpa oratoris aut 
alterius, sive etiam ex mera inadvertentia id evenerit, v. g., si ponas 
in petitione impedimentum affinitatis, loco impedimenti consanguini- 
tatis. vel ternum gradum pro secundo; secus tamen, si ponas secun- 
dum pro tertio, quia minor gratia in maiori eiusdem generis conti- 
netur; si ponas unum impedimentum consanguinitatis loco duplicis 
vel triplicis consanguinitatis; vel solum impedimentum  consanguini- 
tatis sine alio affinitatis, etc. C. 51 is 2. de Pii. Presb. ; L. 185. 202., 
l. 6. n 1131. — Valet dispensatio, si error irrepserit. in Rescripto 

superioris, v. g., incuria secretarii, quia concessioni iam factae super- 
venit, et superior sic concedit: Fiat id petitur. 

Valet dispensatio, ex iusta causa concessa alicui improbo, quem 
probum reputavit superior, etsi cognita improbitate, non fuisset di- 
spensaturus, quia probitas non reputatur causa motiva, sed mere im- 
pulsiva. Excipe, nisi quis motus fuerit ob probitatem. — "Valet etiam, 
si causa falsa tempore petitionis, vera fiat tempore concessionis, Sive 
haec immediate fiat ab ipso superiore, sive mediate per delegatum ; 
sed non vice versa. — Valet pariter dispensatio, si stante veritate 
causae motivae et aliarum essentialium rerum, veritas alia fuerit re- 
tücita, vel falsitas exposita; potest tamen orator, si mala processerit 
fide, pro sua culpa et fraude, dispensationis gratia privari, vel alias 
pro culpae gravitate puniri. C. 20. de Rescript. — Itemque valet, 
etiamsi concedatur in mala fide, ut cum dispensator putat causam non 
adesse, quae revera adest; nam valor non pendet a subiectiva cogni- 
tione, sed ab obiectiva existentia causae. — Suarez de voto l. 6. c. 27. 
n. 13.; Laymann Í. 1. tr. 4. c. 22. n. 21. 

Valet, generatim loquendo, dispensatio concessa a superiore, licet 
ab inferiore iam fuerit negata. Immo etiam probabiliter valet, si a 
superiore negata, ab inferiore et etiam a delegato concedatur; quia 
potestas inferioris non est adempta neque restricta per negationem 
superioris, nisi hic expresse eam restringat, vel aliquo iure id prohi- 
beatur. A fortiori valet dispensatio ab uno superiore negata, et ab 
eius successore negationis ignaro data. Ratio est, quia successor eam- 
dem habet potestatem ac praedecessor, nec regitur per iudicium et 
voluntatem illius. Cf. v. 2. n. 1041. 

Valet consequenter dispensatio negata ab uno Superiore et con- 
cessa ab alio eiusdem auctoritatis. Invalida tamen sunt Rescripta ob- 
tenta contra Decretum Innoc. XII. Ut occurratur 4. lun. 1692., si 
preces nempe in materia gratiae vel iustitiae, alicui ex SS. CC. Ro- 
manis oblatas et reiectas, ali S. C. iterum quis proponat, hac reti- 
cità circumstantia. Quod de dispensatione dicitur, de qualibet alia 
gratia dicatur. — Ac « etsi, abrogata iurium cumulatione in Sanctae 
Sedis Officiis, sua cuique negotio sit constituta sedes; nihilominus, 
quia in peculiaribus casibus dubitationi aut errori locus esse potest, 
firma manet antiqua lex, qua, delato et excepto ab aliquo Officio sup- 
plici libello pro impetranda re sive ad gratiam pertinente sive ad iu- 
stitiam, nemini ulla de causa licet aliud suo marte Officium ad eum- 
dem finem adire; sed opus est adsensu Officii ipsius quocum agi coe- 
ptum est, aut Congregationis Consistorialis decreto, quo venia detur 

transmittendi negotii. — Quaevis concessio ab Officio aiio profecta, 
contra memoratam legem, irrita esto ». 

Valet etiam dispensatio prius negata, et postea ab eodem supe- 
riore, rei immemore, concessa. Nullo enim pacto rationi consentaneum 
est, quod superior dispensationem velit negare ob solam hanc ratio- 
nem quod alias negaverit. Nam, si reapse iusta adsit causa, potius 
decet priorem rigorem temperare quam illum firmare. Nulla autem 
facienda est negationis mentio; haec enim nullo iure praecipitur. Ac, 
si alicui duplex sit concessa facultas, v. g., absolvendi a reservatis et 
dispensandi in irregularitatibus, una earum, etiam maiori, adempta, 
altera non ideo adimitur, sed permanet. L. |l. 4. n. 50.; Lugo de 
Fide d. 25. n. 190. 


285. Quaenam sint a delegato praestanda in Rescriptorum exe- 
cutioner — Mandatum, adeoque iurisdictio, in delegato nondum ha- 
betur, usqucdum autographae mandati litterae ad ipsum pervenerint. 
C. Super eo 12. de Appell.; Sanch., de Matr. 1. 8. d. 29. n. 10. Suf- 
ficere tamen videtur, si litteras, ad vicarium generalem missas, offi- 
ciales curiae acceperint et legerint, eique lenunciaverint; siquidem of- 
ficiales ad 1dem officium pertinent. An sufficiat etiam, si per telegra- 
phum renunciatum fuerit, Rescriptum expeditum fuisse? Ep. Cire., 
secret. Status 10. Dec. 1891. prohibitum est admittere per telegra- 
phum gratiarum supplicationes. Et ex S. O. ac ex S. Poenit. inva- 
lidae declaratae sunt dispensationes matrimoniales, nisi notitia telegra- 
phica transmissa fuerit ex ojfficio, auctoritate S. Sedis. 

Explorare autem delegatus debet, an vera sint exposita. Si ex- 
ploratio omittatur, et in mandato clausula habeatur: si preces veritate 
nitantur, dispensatio valet, siquidem haec clausula non inducit novam 
formam substantialem, sed tacite inest. Si vero clausula habeatur: si 
preces ventate niti repereris, tunc prima sententia tenet adhuc valere, 
dummodo verae sint reapse, siquidem dispensatio propter causam mo- 
tivant, non propter huius notitiam datur. Neque vero hac clausula 
nova inducitur substantialis forma ; nam tacite etiam ipsa inest. Hanc 
sententiam receptissimam vocat Navarr. c. 27. n. 37. Verum secunda 
communior sententia, et tenenda, affirmat, illa clausula novam induci 
substantialem formam, adeoque, exploratione omissa, irritam esse di- 
spensationem. L. |l. b. n. 1131.; C. Bened. XIV. Ad Apostolicae ser- 
vitutis 10. Mart. 1742. Inquisitio autem non iuris ordine necessario 
est facienda; sed sufficit summaria et extraiudicialis in. foro exteriori. 
Ac in foro interiori fides oratori habenda est. Trid. s. 22. C. 5. de 

R.; Sanch. de Matr. 1. 3. d. 33. n. 4., 1. 8. d. 34. n. 21. seqq.; 
de lustis 1. 1. c. 6. n. 249.; Bened. XIV. Not. 87. n. 34. 

Mandato, per se, defungi debet delegatus pro eo dumtaxat casu, 
qui in mandato exprimitur, servata forma Rescripti eiusque essentia- 
libus conditionibus. C. 22. de Rescript.; C. 13. de Off. et pot. iud. 
deleg.; C. Susceptum 6. de Reser. in 6.?^; C. Cui 21. de Praeb. in 6°. 

Executionis Decretum pro foro externo in scriptis est proferen- 
dum, sed viva voce ea facta valet. Executio denegari non potest, si 
veritas pateat Rescripti. Sed si concessio gratiae arbitrio. remittitur 
executoris, eam sine iusta causa licite denegare non potest. 

Potest executor Summi Pontificis Rescriptum exequi per seipsum, 
vel etiam per alium, nisi vel expresse vel implicite prohibeatur, quia 
electa appareat industria personae. Quo casu, alium sibi substituere 
poterit tantum quoad veritatem Rescripti examinandam aliasque su- 
mendas necessarias informationes. C. 43. de Off. et pot. iud. deleg.; 
C. 62. de Appeti. ; S. O. 14. Dec. 1898. — Execution! Rescriptum 
mandari potest ab executoris successore in officio, nisi electa in eo 
appareat industria personae. S. O. 28. Aug. 1885., 20 Febr. 1888. 
Executor super gratia facta datus a Papa, eo defuncto, etiam re in- 
tegra, gratiam exequi potest. C. 9. de Off. et pot. iud. deleg. in O.? 
— Praxis Apostol. Dispens.; L. 202. seqq.; Alois. Trombetta Pra- 
xeos Regulae circa contr. rer. eccl. c. 6.; E. M. 

Si executio commissa est Ordinario loci, potest fieri ab Episcopo, 
vel ab eius Officiali seu Vicario in spiritualibus generali; vel etiam, 
si nondum facta fuerit, ab Administratore vel a Vicario capitulari. — 
Dispensationes matrimoniales Ordinario oratorum commissae exse- 
quendae sunt ab illo Ordinario, qui litteras testimoniales dedit, vel 
preces transmisit ad S. Sedem Apostolicam, sive sit Ordinarius ori- 
ginis, sive domicilii, sive commorationis utriusque sponsi vel alteru- 
trius eorum, etiamsi sponsi, quo tempore exsecutioni danda est di- 
spensatio, in aliam discesserint dioecesim, neque amplius sint rever- 
suri. Praedicto Ordinario fas est ad matrimonialis dispensationis ex- 
secutionem delegare alium Ordinarium, eum praesertim, in cuius dioe- 
cesi sponsi actu degunt. S. O. 20. Febr. 1888. 


286. An variarum clausularum observatio ad validitatem perti- 
neat actus? —  Clausulae, quae continent tantum monitionem vel prae- 
ceptum, ad liceitatem tantum pertinent. Illae vero, quae continent 
conditionem, et quae conditional! particula si, dummodo, vel alia ae- 
quivalente exprimuntur, spectant ad validitatem; nisi forte id, quod 

per clausulam exprimitur, ex ipsa rei de qua agitur natura, vel iure 
sit servandum. Si enim, quod clausula faciendum  iniungit eiusmodi 
est, ut etsi non iniungeretur, nihilominus sive ex rei natura, sive ex 
iure communi praestandum esset, illud clausula commemorando, non 
aliud intendere existimatur, quam obligationem aliunde provenientem 
in memoriam revocare atque urgere. Ob hanc causam, e. g., clau- 
sula, peractis publicationibus, quae est forma Iuris communis, cum in 
litteris dispensationum exprimitur, non novam formam et conditionem 
inducit, sed est admonitio, ut servetur forma ipsus [uris communis. 
— Sanch. 1]. 3. d. 33. n. 3.; Zitelli de Disp. matr. c. 5.; Praxis cit. ; 
Collectan. S. C. de P. F. n. 1484. 1486.-1488. 1434., etc. 
Clausula: in foro conscientiae tantum excludit valere gratiam in 
foro externo. Clausula: audita prius sacramentali confessione, vel in 
actu sacramentalis confessionis, confessionem reddit necessariam ad va- 
lorem gratiae, quae adhuc valet, licet poenitens, quia indispositus, non 
possit absolvi. Clausula: Motu proprio, et certa scientia, et de pleni- 
tudine potestatis, supplet regulariter defectum obreptionis vel subrep- 


tionis. 

287. Quid sil peccatum ? — Cum « ubi non est lex, nec prae- 
varicatio », ad Rom. 4., 15.; peccatum, quod actus humanus malus 
est, recte a S. Augustino definitur: dictum vel factum vel concupitum 
contra legem aeternam. S. Th. 1. 2. q. 71. a. 6. Factum, « pecca- 
tum potest contingere, sive aliquis faciat quod non debet, sive non 
faciendo quod debet ». S. Th. 1. 2. q. 71. a. 5. ad 1. Faciendo, est 
peccatum commissionis; non faciendo, omissionis. Contra legem aeter- 
nam. quia omnis lex sive humana sive divina ab hac lege vim suam 
habet: quia nulla potestas est nisi a Deo; quia nulla legis transgressio 
peccatum esset, nisi Deum offenderet; quia in hoc quod dicitur contra 
legem aeternam tangitur aversio a fine, et omnes aliae inordinationes. 

Contra legem, si non contra legem sed contra consilium, imper- 
fectio est quae est mere negativa, si sit merus defectus in actu hu- 

mano ulterioris perfectionis, e. g. maioris fervoris in actu amoris Dei ; 
et positiva si sit involuntaria trasgressio legis leviter obligantis e. g. 
orare cum duistractione, sed potius materiale tantum peccatum est, 
quam imperfectio, vel voluntaria omissio maioris boni, non obstante 
divina eius inspiratione ; quae vero practice regulariter sine peccato ve- 
niah non est, ratione inordinati motivi, seu finis ; ut e. g. pro religioso 
violare regulas non obligantes ad peccatum. — Peccatum estformale, si 
lex libere et scienter violetur; est materiale, si transgressio legis prorsus 
involuntaria sit. — Peccatum delictum est, Delictum ita dictum, quia 
derelinquitur bonum. Hinc « delictum communiter sumptum significat 
quamcumque omissionem; quandoque tamen stricte accipitur pro eo 
quod omittitur aliquid. de his quae pertinent ad Deum ; vel quando 
scienter, et quasi cum quodam contemptu derelinquit homo id quod 
facere debet; et sic habet quamdam gravitatem, ratione cuius maiori 
expiatione indiget ». S. Th. 2. 2. q.79. a. 4. adl. — L. 1. 11.; 
S. Th. de Malo q. 2. a. 1. 2., 1. p.q. 63. a. 1,a. 7. ad 2., 1. 2. 
q. 71. a. 6. ad 5., q. 87., q. 76. a.2. ad 1, 2.2. q. 20. a. 3, 
Compend. Theol. c. 119; Wirceburg. D. 1. c. 1. 2; E. M. 


288. An ad peccatum actuale requiratur necessario actualis ad- 
vertentia et consensus voluntatis? — R. Affirmative. Peccatum enim 
est libera transgressio legis. Atqui non potest haberi actualis trans- 
eressio liberasine actuali voluntatis actu, vel hic et mine, vel in causa. 
Nequit item haberi actualis transgressio legis libera, quin aliquomodo, 
vel hic et nunc, vel in causa, saltem in confuso advertat quis pec- 
catum ; nihil enim volitum, quin praecognitum. — Sed qui hic et 
nunc ignorat, nihil advertit, nihil. dubitat, hic et nunc nihil peccat, 
quamvis forte ignorantia vel inadvertentia fuerit culpabilis in causa. 
Si enim antea praeviderit effectum ignorantiae suae vel inadvertentiae, 
eius quod facit reus est quidem in causa, sed non nisi in actu. — 
Necesse tamen non est ad peccatum, ut explicite. et reflexe Dei of- 
fensa apprehendatur; sed sufficit quod implicite et directe apprehen- 
datur, cognoscendo nempe rem esse malam; tunc enim implicite etiam 
apprehenditur ut a Deo prohibita. Prop. 2. damn, ab Alex. VIII. 
Neque vero fides aut charitas simpliciter, requiritur ad peccatum 
vitandum. Prop. 31. damn, a Leone X.; prop. 8. damn, ab Alex. 
VIII.; prop. 48. damn, a Clem. XI. L. 1.-5. 10.5; S. Th. l|. 2. q. 
74., q. 75., 76. a. 3., de Malo q.2. a. 1. 2, q. 7. a. 65; E. M 
287. 288. 313. 


2 89. Resolves: Nullum peccatum habetur, si perturbetur usus 


BU CCEROM. AtSt, tluol. niOKIIÍS I. 10 


242 I. - DE NATURA PECCATI 


rationis et tollatur libertas, ut in vehementissimo motu irae; si ad- 
vertentia habeatur, sed desit consensus voluntatis, ut in pravis moti- 
bus contra castitatem quousque displicent; si advertentia habeatur et 
consensus, sed non ut in rem malam, v. g, si quis die abstinentiae 
carnes advertenter quidem et voluntarie omnino comedat, sed nihil 
de praecepto Ecclesiae cogitans. — Actus humanus non nisi eam 
habet malitiam, quae apprehenditur. Quare, si in aliqua re multiplicis 
malitiae, unius tantum speciei malitia advertatur, haec tantum con- 
trahitur. Itemque si negligentia, e. g., ebrietatem, aut eventus ex ea 
sequi solitos praecavendi, fuerit tantum  venialis, etiam mala, quae 
praevideri poterant, venialia tantum sunt. Cum non in se, sed in 
causa sint libera, non possunt habere maiorem culpam, quam in ipsa 
causa. — L. 2. 4, L 1. n. 165. 


290. /In peccatum actu tantum interno, vel etiani externo conti- 
neatur ? - Peccatum formaliter actus internus voluntatis est. Nam 
peccatum secundum sui naturam, non nisi a libera voluntate et in 
voluntate proprie est. « Peccatum, ait S. Th. de Malo q. 3. a 1., 
secundum quod proprie in moralibus dicitur, habet rationem culpae, 
et provenit ex eo quod voluntas deficit a debito fine, per hoc quod 
ad indebitum finem tendit ». Actus alius internus, et actio exterior 
aliarum facultatum, obiectum actus interni voluntatis, huius quasi com- 
plementum sunt. Ex illo enim interno voluntatis actu, et actu interno 
aliarum facultatum, vel exteriori actione, unum totale concretum mo- 
rale efficitur, ille enim alius internus actus, vel exterior actio, qua 
actus morales, tota quanta sunt, pertinent ad ipsum individuum mo- 
rale actus interni voluntatis, cui substant, et a quo suum esse morale 
accipiunt. Peccatum ergo inchoatur actu voluntatis interno, perficitur 
et consummatur actu alio vel alia actione aliarum  internarum vel 
externarum facultatum. Hinc cum pars essentialiter. differat a toto, 
peccatum, quod solo interno voluntatis actu continetur essentialiter 
differt, moraliter loquendo, a peccato quod actu alio interno perficitur 
alterius facultatis internae, vel quod usque ad opus externum prodeat, 
quod consequenter necessario in confessione est accusandum. Unde 
non sufficit voluntatem homicidii confiteri, sed necesse est confiteri 


etiam ipsum homicidium commissum. — S. Th. 1. 2. q. 17. a. 4., 
q. 72. a. 7., q. 74., q. 75.; L. 5. 


29]. Quacnam sint peccata men interna voluntatis; et quaenam 
eorum natura ? — Peccata omnia, quae interiori tantum voluntate 
committuntur, facile reduci possunt ad desiderium et delectationem. _ 

Desiderium est propositum alicuius rei, seu actus voluntatis, qua bo- 
num aliquod assequi volumus. Aliud est efficax, et est propositum 
absolute de se efficax, unde est quod quis media reapse suscipit ad 
ducendum illud ad effectum. Aliud est inefficax, et est propositum 
conditionate tantum efficax, quod nempe quis exequeretur si posset, 
v. g., si posset furari thesaurum Ecclesiae, furaretur. — Porro desi- 
derium rei malae malum est; siquidem unum idemque est obiectum 
actionis et desiderii. Hinc pravum desiderium speciem habet ac mali- 
tiam peccati mortalem vel venialem, quam habet exterior res, in 
quam fertur. Scilicet desiderium eo tendit absolute vel saltem con- 
ditionate, ut rem exequatur, eamque realiter existcntem | constituat. 
Atqui, si quis rem vere exequeretur, contraheret omnem malitiam 
tum obiecti tum circumstantiarum. Ergo idem dicendum, si quis af- 
fectu et desiderio rem prosequatur; cum enim hic desiderii affectus 
coniungatur cum ipsa existentia obiecti, coniungitur necessario cum 
omnibus, ipsi obiecto necessario connexis. — Quare Titius rem habens 
cum Caia uxore aliena, committit adulterium, si norit eam esse alie- 
nam, etiamsi nollet esse alienam ; eodem modo desiderans Calam 
uxorem alienam, adulterii etiam reus est, si norit esse alienam, et 
etiamsi nollet esse alienam, quia desiderium tendit, ut ipsa executio, 
in idem opus existens, adeoque concretum omnibus suis circumstan- 
tis. In confessione consequenter desiderii, e. g., fornicandi declarandae 
sunt circumstantiae consanguinitatis, matrimonii, voti castitatis per- 
sonae, etc. L. 12. Minime vero opus est addere, utrum actus circa 
obiectum fuerit absolutus, an conditionatus. La-Croix 1 6. p. 2. 
n. 1032. 

Delectatio, simplex quaedam voluntatis quies et complacentia est 
ex praesentia boni convenientis, aut secundum rem possessi, aut se- 
eundum cognitionem et apprehensionem. Delectatio à gaudio proprie 
non differt, nisi quatenus gaudium potius dicitur delectatio. appetitus 
rationalis, et delectatio potius dicitur illa, quae est appetitus sensibilis 
cum quadam corporis transmutatione, et quae delectatio etiam sensi- 
bilis vel sensualis appellatur, et si est cum transmutatione organorum 
ac spirituum generationi inservientium delectatio carnalis vel venerea 
nuncupatur. S. Th. 1. 2. q. 31., q. 72. a. 2.; Sanch. in Dec. 1 1. 
c. 2. n. 33. — Secundum autem S. Alph. 15., ut desiderium respicit 
tempus futurum, et opus patrandum, ita gaudium respicit tempus 
praeteritum, nempe cum quis sibi complacet de malo opere patrato ; 
et delectatio respicit tempus praesens, videlicet quando quis per ima- 
ginationem et cogitationem, sibi reddit praesens opus peccati, e. g., 

fornicationem, et de illa deliberato consensu delectatur, tanquam si 
actualiter fornicaretur, sine tamen desiderio illam exequendi. 

Delectatio morosa rei pravae peccatum est, quia delectatione inest 
dilectio. Nunquam enim res illa prava delectaret, nisi ipsa secundum 
se amaretur. Suarez de Pecc. d. 5. s. 7. n. 5. Insuper delectatio est 
quies appetitus in bono. « Et ideo secundum delectationem voluntatis 
humanae praecipue indicatur homo bonus vel malus. Est enim bonus 
et virtuosus, qui gaudet in operibus virtutum , maius autem qui in 
operibus malis ». S. Th. 1. 2. q. 34. a. 4. Delectatio morosa, dele- 
ctatio voluntaria est; morosa enim dicitur non ob necessariam ali- 
cuius temporis moram, sed ob necessarium voluntatis consensum. Non 
enim delectatio, sed consensus in delectationem peccatum est. S. Th. 
l. 2. q. 74. a. 6. 8., q. 88. a. 5. ad 2. Rei pravae; delectatio enim 
duplex est. Alia est de opere pravo, ita ut opus malum sit obiectum 
delectationis, quae semper mala est; alia est delectatio de cogitatione 
obiecti mali, ita ut non opus malum, sed ipsa cogitatio de opere 
malo sit per se obiectum delectationis. Et haec vel potest esse bona, 
sı adsit iusta causa cogitandi, v. g., causa studii, consultationis, etc., 
cum abominatione obiecti, vel potest esse venialiter mala, si fiat ex 
curiositate, etc., vel potest esse aliquando etiam graviter mala, si 
adsit periculum. proximum consensus. S. Th. de Verit. q. 15. a. 4, 
L. 16. 17. Delectatio morosa rei pravae, prout delectatio a gaudio 
secundum tempus distinguitur, malitiam et speciem habet secundum 
varietatem tantum obiectorum mente exhibitorum. Simplex enim de- 
lectatio non tendit in obiectum, ut in re ponendum, sed in eo quie- 
scit, ut repraesentato per intellectum. Atqui intellectus abstrahit ab 
alis proprietatibus obiecti praeter illam, quae delectationem movet. 
L. 1» 28. 

Gaudium vero, ut desiderium, malitiam et speciem induit tum 
obiecti, tum circumstantiarum, ipsi realiter annexarum. Gaudium enim, 
cum sit volitio sibi complacens, adeoque approbans rem praeteritam, 
in eam fertur, qualis in se extitit, suis nempe circumstantiis vestitam. 
Hinc, in recordatione ct complacentia praeteritorum peccatorum, ne- 
cesse est in confessione declarare naturam et specificas circumstantias 
obiecti. L. 15. In recordatione et complacentia. Peccatum enim non 
habetur simplici peccati, olim commissi, recordatione, eo quod illud 
neque placeat neque displiceat recordanti, quia nulla lege iubemur 
peccatorum pluries poenitere, si eius iam egimus poenitentiam, vel 
hic et nunc poenitere, si nondum eius poenituerimus. Laymann de 

Poenit. d. 2. s. 8.; Sporer de Poenit. n. 192.; Lugo de Poenit. d. 
16. n. 376. seqq. ; S. Th. Quodl. 12. a. 33. 

Ne hac in re confessarius, indiscretis interrogationibus scandalizet 
poenitentem, notandum est confessarium ex generali regula debere 
indicium ferre de peccatis, prout exponuntur, secundum obvium et 
naturalem accusationis sensum. Cogitationes de re venerea, delecta- 
tiones, desideria, regulariter feruntur, illae in carnalem commotionem, 
ista in pollutionem et copulam. Quare satisfacit muneri suo confes- 
sarius, Si poenitentein interroget de consensu praestito; non semper 
enim praedicti actus sunt voluntarii et deliberati, neque semper con- 
sensus explicite explicatur. Consensus saepe in istis actibus non est 
circa determinatum quoddam obiectum, sed est consensus indetermi- 
natus in veneream delectationem, pollutionem et copulam, quem re- 
eulariter sequitur. delectatio orta ex genitalium organorum commo- 
tione. Et in hanc ordinarie feruntur delectationes, simplices nempe 
delectationes. Desideria in actum completum e contra feruntur. Po- 
terit ergo tunc confessarius poenitentem tantum interrogare, utrum 
praedicti actus seipsum, vel aliam respicerent personam, diversi vel 
eiusdem sexus. Verum ab hac etiam interrogatione abstinendum erit, 
si poenitens adhuc sit harum rerum ignarus, praesertim cum minus 
malum sit confessionem non esse exactam, quam  poenitentem scan- 
dalizari. Praeterea, si quando adsunt extraordinariae species, et eas 
poenitentes cognoscant, eas ordinarie solent ipsimet declarare. — 
Reuter p. 2. n. 209. 


292. Resolves: Gaudere de modo, e. g., novo, callido, strenuo, 
quo res confecta est, illicitum non est, cum obiectum delectationis 
malum non sit. L. 18. 

S1 res, sic ut accidit, non sit mala, ne materialiter quidem, nec 
alteri noxia, eam desiderare non est per se illicitum ; quamvis alias 
esset intrinsece mala, v. g., pollutionem, quae in somno naturaliter 
evenit. Desiderare, nempe simplici affectu et sine ulla cooperatione. 
Si autem licet desiderare, licet etiam gaudere de illa iam facta. Ratio 
est, « quia quod licitum est desiderare ut fiat, licitum etiam est. de 
eo gaudere, quod factum sit, et contra si fas est gaudere de facto, 
etiam licitum est desiderare ut fiat, haec enim sunt eiusdem moris : 
nam gaudium necessario resultat ex bono desiderato obtento, et sup- 
ponit vel implicite includit desiderium ». Lessius de lust, et lur. 1. 4. 
c. 3. n. 104.; Laymann 1 3. s. 4. n. 17.5; Lugo 1. c. n. 389. «Ego 
tamen, ait idem Lessius l. c. huiusmodi desideria admitti cuipiam 

non sum auctor; tum quia etsi per se mala non sint, tamen imper- 
fectum indicant castitatis affectum, tum quia sanctiora remedia et a 
sanctis viris usurpata non desunt. Idem dixerim de gaudio. Cavenda 
quoque in omnibus huiusmodi, ut iam saepe monuimus, omnis coo- 
peratio et periculum consensus ». — Billuart tr. de Temp. diss. 6. 
a. 4. Obi. III.; S. Th. 2. 2. q. 154. a. 5.5; L. 19. 20., 1. 3. n. 478. 

Non est peccatum, per se loquendo, saltem mortale, si coniuges 
delectentur, appetitu tantum rationali, de actu coniugii praeterito, 
futuro, vel possibili, respectu compartis praesentis vel absentis. Idem 
dicendum, si sponsus desideret copulam futuram, aut de ea pariter 
rationali tantum appetitu delectetur, vel vidua de praeterita, secluso 
periculo consensus in delectationem veneream, quae ex illa consurgat. 
Ratio, quia hi actus habent obiectum licitum. Pleni tamen periculo 
sunt propter praedictam veneream delectationem, ex illis saepe exur- 
gentem. Lugo de Poenit. d. 19. n. 376. 385.; Sanch. de Matr. Il. 9. 
d. 47. n. 1l. 4. 7.; L. 23. 24. 25. 

Tristitia de bono peracto, quod sub gravi praecipiebatur graviter 
culpabilis est; de bono quod praecipiebatur sub levi, levis est. De 
bono item neque sub gravi neque sub levi praecepto, levis est, nisi 
iusta adsit causa nunc poenitendi ; inordinatio enim. quaedam est tri- 
stari de bono peracto, licet non praecepto. Si vero tristitia feratur 
non in ipsum bonum, sed in molestiam, in laborem, etc., peccatum 
per se non est. Sanch. in Dec. 1. 4. c. 12. n. 2.5; Suarez 1. 5. de 
Voto c. 7. n. 4.; S. Th. 1. 2. q. 39. 


203. An liceat desiderare malum, sub conditione, si licitum sil? 

R. Affirmative per se, si conditio apposita totam Operis malitiam 
tollat, e. g., ederem carnes in quadragesima, nisi Ecclesia prohiberet. 
Talis enim affectus nullam involvit deordinationem, neque in se neque 
in Oobiccto, a quo per conditionem omnis malitia excluditur. — Secus 
vero negative, e. g., peccarem, si non esset infernus, quia affectus 
tendit in obiectum malum, et quidem absolute, cum conditio non 
tollat malitiam ab obiecto, etiam ut repraesentato, et proinde tota 
malitia obiecti in actum voluntatis refundatur. 

Et quidem sunt quaedam obiecta, circa quae conditio utcumque 
apposita malitiam tollere nequit, e. g., si esset licitum, destruerem 
Deum Etenim, quae intrinsece mala sunt, mutari nequeunt ; et proinde 
inutiliter conditio apponeretur, siquidem talia optare est desiderare, 
ut lex et ordo naturae immutetur, quod adhuc peius esset. — Atta- 
men probabiliter excusandus esset a peccato gravi ille, qui tali desi- 

derio nollet certo, ut id quod malum est intrinsece, fieret licitum, sed 
tantum naturalem propensionem suam in illud obiectum ostenderet, 
v. g., Vindicarer si esset licitum, at nolo propter Dei legem; vel 
enuntiative tantum rem proferret, e. g , iunior vindicarer, significans 
non quid vellet nunc, si iunior esset, sed quid forte iunior fecisset ; 
remoto tamen semper periculo desiderii efficacis, et etiam veri desi- 
deri inefficacis, omnis nempe voluntatis faciendi, et omnis simplicis 
affectionis voluntatis. 

Id quod dictum est de desiderio, etiam de delectatione et de gaudio 
rationalis appetitus dicendum consequenter est. Nam ad gaudere et de- 
lectari non licet in illo bono, quod amare et desiderare non licet; et 
e contra licet gaudere et delectari rationali appetitu in illo bono, quod 
amare et desiderare licet. Amor enim et desiderium via est ad gaudium 
et delectationem, tanquam motus ad quietem tendens. — Lugo de 
Poenit. d. 16. n. 284. seqq.; Sanch. in Dec. |. l.c. 2. n. 22. seqq. ; 
Billuart tr. de Temp. diss. 6. a. 13. § IV. Petes 3.^; S. Th. de Verit. 
q. l5. a. 4.5; L. 12. 13. 14. 


294. An liceat delectari de re aliqua mala, si ea ciba omnem 
culpam peracta fuerit? — Si res illa sit intrinsece mala, non licet 
de ea delectari secundum se. Ratio est, quia obiectum illud est in se 
malum, quod autem non fuerit peccatum ideo est, quia non fuit vo- 
luntarium. Ergo, si nunc accedat voluntas, ralem actum approbans, vel 
de illo gaudens, quod fit in delectatione, erit peccatum.  La-Croix 89.; 
Suarez de Peccat, d. 5. s. 7. n. 14. — Si res illa intrinsece mala 
non sit, et delectatio de ea non habeatur sub ratione prohibitionis, e. 
g., si quis delectetur, quod inadvertenter die veneris carnes ederit, 
ali putant esse licitum de ea secundum se delectari, quia secundum 
se mala non est; ali vero putant esse illicitum, quia materiali non 
caruit peccato, seu materialiter mala fuit. Lessius de lust, et Iure 
L 4. c. 3. n. 104.5; L. 20. 27. 

Si delectatio referatur ad actum praeteritum malum non secun- 
dum se, prout est objective malus, sed exclusive prout fuit causa boni 
effectus, neque rectus iustitiae aut caritatis ordo pervertatur, alu affir- 
mant esse licitam, alu illicitam. Ratio l.ae sententiae est, quia tunc 
non gaudemus de opere malo ob bonum effectum, hoc sensu, qua- 
tenus ob bonum effectum gaudeamus illud opus malum factum fuisse; 
sed, supposito quod illud opus malum factum fuerit, gaudemus de 
causatione boni, quae tali operi competit. Quod illicitum non est, cum 
sit de obiecto honesto, de illa nempe bona qualitate et virtute, quam 

opus ceteroquin malum habuit. Praescinditur a malitia obiectiva, quae 
affectum non movet, et delectatio praecise cadit super praedicatum, 
quod est causativum boni, quod bonum est. Apposita autem restrictio. 
neque rectus iustiliae, etc., per se patet, et confirmatur ex pr. 13. 14. 
15. d. ab Innoc. XI. Ratio 2.*e sententiae est, quia eo ipso quod 
quis delectetur de opere malo prout est causativum boni, iam impli- 
cite de ipso opere malo secundum se, seu secundum sui existentiam 
delectatur. Causalitas enim realis implicite includit realem existentiam. 

« In quocumque tamen casu licet, per se loquendo, cuique dele- 
ctari non de causa, sed de effectu secuto, nempe de exoneratione cau- 
sata a pollutione etiam voluntaria, vel de consecutione haereditatis ob 
homicidium, modo causa detestetur ». L. 20. Et sane huius delecta- 
tionis obiectum est bonum. — La-Croix 91.; Suarez l|. c. n. 13; 


Lugo de Poenit. d. 16. n. 389.; Ithur. Cas. IS. n. 6.; Lessius 1l. c. ; 
S. Ih. 4. D. 9. q. 1. ad 5,3. D. 30. q. 1L. a. 1. ad 45; L. 19. 


deus. E. M, 


295. « An peccet graviter, qui negative se habet, et positive non 
resistit motui appetitus sensitivi circa obiectum, sub mortali prohibi- 
tum? — Tres adsunt sententiae. Prima affirmat peccari graviter, etiam 
cessante periculo consensus... Secunda sententia dicit, talem ne ve- 
nialiter quidem peccare, remoto periculo consensus... Tertia et vera 
sententia tenet, cessante periculo consensus, esse veniale non resistere 
positive motibus illicitis, sed non mortale. Idque videtur expresse con- 
firmare S. Th. 1. 2. q. 74. a 4., ubi ait: peccatum mortale non po- 
test esse in sensualitate, sed solum in ratione. Ratio igitur est, tum 
quia consensus ad graviter peccandum non provenit ex sensili appe- 
titu, sed ex voluntate, quae cum non positive consentit, non commit- 
titur mortale: et ideo committitur veniale, in quantum homo cavere 
debet, ne appetitus trahat post se voluntatem ; sed haec obligatio, 
quando periculum consensus non est proximum, est tantum levis: tum 
quia, si sub gravi teneremur omnes motus inordinatos positive repel- 
lere, teneremur ad impossibile: impossibile enim est, omnes hos motus 
collective sumptos positive coercere». L. 6. 29.; Diana v. 8. tr. 6. 
de ahq. cas. circa mat. lux. r. 8.; S. Th. 1. 2. q. 74. a. 8. ad 3., 
q 79. a. I.; La-Croix 1. 5. n. 111. 


2006. $ Nota: Non esse obligationem motibus carnalibus resi- 
stendi positive, si iusta adsit causa non resistendi, nempe si quis ex- 
pertus sit resistendo magis motus excitari, et augeri; vel si motus 
ortum habeant ex actione necessaria, vel utili ;.. si non facile nego- 


II. - DE SPECIFICA PECCATORUM DISTINCTIONE 249 


tium sit illos repellere. Sat est igitur tunc negative se habere, cum 
firmo proposito nunquam consentiendi: ipsa enim non consentiendi 
actualis cura sufficit. tunc ad liberandum hominem a culpa, saltem 
mortali, etsi non a veniali, si resistentia sit tepida ». L. 9. Quando 
ergo tentatio diu durat, et nimis molestum foret iugiter eius motus 
positive repellere, nullum peccatum est eos permittere, negative se 
habendo. Et sic facere consulitur his qui sunt timoratae conscien- 
tiae. L. 9. 


297. Quomodo positive resistatur? — Positiva resistentia prae- 
stari potest dupliciter: l." Directe, eos motus repellendo; et nulla qui- 
dcin est obligatio hanc directam resistentiam  adhibendi, quae, quoad 
carnales motus magis saepe eos excitat, multoque minus obligatio ad- 
est resistentiae materialis, quae et ipsa saepe, quoad istos carnales 
motus, nociva est. 2.° Indirecte, animum ad alia divertendo. — Quoad 
motus contra castitatem et contra fidem ac caritatem, indirecta haec 
resistentia magis consulenda est, quam directa aliqua resistentia seu 


oppugnatio, et si motus sint leves, melius est eos contemnere. L. $8. ; 
S. Th. 1. 2. q. 74. a. 3. ad. 2. 


Ill. — DE SPECIFICA PECCATORUM DISTINCTIONE 


208. Undenam sit repetenda specifica peccatorum | distinctio? — 
S. Th. 1. 2. q. 18. a. 2., q. 72. a. 1. 4. 6. 9., etc., docet repetendam 
esse ex obiecto, quia peccatum est actus humanus; et actus humanus 
speciem sumit ex obiecto, et ex diversa eiusdem obiecti ratione. Et 
sic homicidium, detractio, furtum specie differunt, quia vita, existi- 
matio, res, bona sunt, quae specie inter se differunt, S. Th. de Malo 
q. 2. a. 7. — Scotus e contra, in 2. D. 37. q. 1. n. 9., putat repetendam 
esse ex virtute, quae laeditur, et ex modo sive opposito, sive mere 
diverso, quo virtus laeditur; quia peccatum formaliter in privatione 
consistit rectitudinis virtutis oppositae. Omnis autem privatio specifi- 
catur a forma sibi opposita. Et sic haeresis, fornicatio, furtum, sunt 
peccata specie distincta, quia opponuntur virtutibus specie distinctis, 
fidei, castitati, iustitiae. Praesumptio et desperatio, omissio amoris Dei 
et odium Dei specie distinguuntur, quia illa laedunt spem contrario 
modo, haec caritatem per defectum et per excessum. JDetractio, ca- 
lumnia, furtum, adulterium, homicidium, specie pariter differunt inter 
se, quia diverso modo iustitiam laedunt. Itemque periurium, violatio 

voti, blasphemia, licet sint contra eandem religionis virtutem, specie 
tamen sunt diversa, quia diverso modo illi opponuntur. 

Altera sententia alteri non opponitur, nam peccatum, utrumque 
est, culus humanus et privatio, actus humanus materialiter, privatio 
formaliter. S. Th. 1.2. q. 72. a. 1. 6. Quare una sententia aliam perficit, 
et dici potest peccatum proxime specificari ex rectitudine seu hone- 
state virtutis, cui opponitur, remote et fundamentaliter ex obiecto. 
Laymann l|. 1. tr. 3. c. 2. n. 2. Utraque vero sententia in idem fere 
recidit: « virtutes enim distinguuntur specie secundum obiecta ». S. Th. 
1.2. q. 72. a. 1. ad 2. Unde idem S. Th. 2. D. 42. q. 2. a. 2. 
q. l. ad 1. inquit: « Dicendum ergo, quod divisio peccati in species 
suas essentiales est per oppositum virtutis; quia oportet, quod sit se- 
cundum obiectum, ex quo specificatur peccatum et virtus ». Eadem 
enim est materia « circa quam et virtus recte operatur, et vitia op- 
posita a rectitudine recedunt ». S. Th. 2. 2. Prologo. Cf. 1. 2. q. 71. 
a. l, q. 72. a. 4. 8. 

Tunc autem habetur vel diversum obiectum, seu diversa eiusdem 
obiecli ratio; vel diversa virtus, seu diversus modus eandem virtutem 
laedendi, quae novam prae se ferant moralem peccati speciem, quando 
ista prae se exhibent specialem rationis ordinem, seu specialem  con- 
venientiam vel disconvenientiam cum recta ratione, cum nempe habetur 
inde specialis ratio, cur aliquid sit moraliter bonum vel malum. « Ubi- 
cumque occurrit diversum motivum, inclinans intentionem ad peccan- 
dum, ibi est diversa species peccati ». S. Th. 1. 2. q. 72. a. 8. 9, 
q. 71. a. 2., q. 79. a. 2 ad 3., 2. 2. q. 154. a. 11.; L. 30. 31. 32. 


299. An unius peccati multiplex species esse possit? — R. Af- 
firmative, siquidem obiecto circumstantiae adesse possunt, speciem mu- 
tantes, seu potius multiplicantes. Et sic qui ligatus voto castitatis cum 
consanguinea coniugata peccat, quatuor committit, specie diversa, pec- 


cata, contra castitatem, religionem, pietatem, et iustitiam. S. Th. 1. 
2. q. 73. a. 7. 


300. An ex diversis praeceptis circa eandem rem peccata plura 
specie distinguantur? — Leges positivae cum aliquid praecipiunt, aut 
prohibent, actum constituunt in ea virtute, cuius intuitu praecipiunt, 
aut prohibent. Quare legis transgressio vitio tribuitur, illi virtuti op- 
posito Hoc autem fit quadrupliciter: 1.^ Quando iubent aut vetant 
aliquid indifferens intuitu alicuius specialis virtutis, ut, e. g., absti- 
nere ab operibus servilibus die festo intuitu religionis; unde ab illis 
non abstinere irreligiositas est; naturale ieiunium servare ratione de- 

bitae reverentiae erga SS. Eucharistiam, unde illud non servare sa- 
crilegium est. — 2.° Quando praecipiunt aut prohibent actum alicuius 
specialis virtutis aut vitii intuitu. eiusdem virtutis, ut interesse sacro 
die festo intuitu religionis, unde abesse irreligiositatis item species 
est; ieiunium ecclesiasticum intuitu temperantiae, unde illud frangere 
ad intemperantiam pertinet; matrimonium non ineundum cum con- 
sanguineis, affinibus, adoptivis, intuitu pietatis, unde illas ducere per- 
sonas incestus est. — 3.° Quando praecipiunt aut prohibent actum 
alicuius specialis virtutis aut vitii intuitu. alterius virtutis; unde qui 
rem ecclesiae furatur, aut clericum percutit, is ex ipsa actus intrin- 
seca natura, seu naturali iure, iustitiam laedit, ex lege autem extrin- 
seca Ecclesiae, religionem praeterea offendit. Lugo de Poenit. d. 16. 
n. 1395; L. 1 l. n. 1. n. 167, l. 6. n. 808. — 4? Si lex nullius 
specialis virtutis intuitu aliquid iubet aut vetat, e. g., proscriptos li- 
bros non legere; quod fit secundum eam legem, ad virtutem spectat 
obedientiae; quod contra, ad inobedientiae vitium pertinet. Obedientiae, 
nempe late sumptae, quia propria significatione obedientiae obiectum 
sunt praecepta non leges, hae proprie obiectum sunt /egalis iustitiae. 

lam vero, si varia praecepta, omnia ad eandem virtutem spe- 
ctant, et distinguuntur tantum ex parte legislatorum, ut est in furto, 
quod prohibetur lege naturali, divina, canonica, civili, minime indu- 
cunt distinctionem specificam peccatorum ; quia diversitas legislatorum 
non efficit praeceptum esse formaliter diversum, sed tantum materia- 
liter. Secus tamen, si praecepta distinguantur ex parte ipsius obiecti, 
nempe ex parte motivi proximi ipsius praecepti; quia tunc diversae 
virtutes laeduntur, prout si quis frangeret ieiunium praeceptum ab Ec- 
clesia, et ad quod voto simul ipse se obstrinxerit, tunc enim laederet 
temperantiam, ex qua Ecclesia ieiunium imperat, et religionem, ex qua 
Deus praecipit vota observari. — L. 33., 1| 1. n. 167., l. 4. n. 145; 
Lugo Í. c. n. 144. seqq. 


301. Resolves: Diversae causae, quibus praeceptum aliquod im- 
ponatur, peccati speciem non mutant, neque numero peccata augent. 
Hinc licet una eademque virtute religionis, Ecclesiae praecepto acce- 
dente, ad horas canonicas obligentur et qui possidet beneficium, et qui 
in sacris est constitutus, unum tamen committit peccatum, canonicas 
horas non recitando, presbyter, e. g., qui parochiale habeat benefi- 
cium. Itemque unum committit peccatum sacrilegii praeter peccatum 
contra castitatem presbyter religiosus, qui turpiter agat, licet castitate 


teneatur, et qua presbyter et qua religiosus. L. 33., 1|. 3. n. 455, 
L 4. n. 145., 1. 6. n. 808. 

302. Nota: Qui peccat ex ignorantia culpabili, vel quia dubitans 
agit, et qui peccat in causa, eius speciei peccatum admittit, cuius pe- 
riculum subit et saltem in confuso praevidet; uterque enim illud im- 
plicite et quasi per consequens vult. Sanch. de Matr. 1. 11. d. 4l. 
n. 7. — « Actus omissionem concomitantes, ut ludere, edere, dum, 
v. g., omittitur sacrum, non esse peccaminosos, nisi sint causa omis- 
sionis, puta cum lusus est causa omittendi sacrum... Tunc autem 
actus influentes eandem malitiam  omissionis induunt, non vero diver- 
sam. . Quare sufficit tunc tantum omissionem confiteri. Si vero actio, 
quae est causa omissionis, sit etiam grave peccatum, nempe si quis 
omittat sacrum ob furandum, furtum potest dici in confessione seor- 
sim ab omissione sacri, quia tunc furtum non est nisi causa aggra- 
vans, non autem mutans speciem ». L. 9. 600. 

303. Undenam desumenda sit numerica peccatorum distinctio? — 
Ea desumenda est 1.° ex diversitate obtectorum totalium, 2.° ex mul- 
üplicitate actuum moraliler interruptorum. — Obiectum totale illud 
hic dicitur, quod vel ex intrinseca natura sua, vel ex extrinseca in- 
tentione agentis, in se completur, neque ad aliud tanquam pars refe- 
ratur. Sic in homicidio unicum habetur obiectum totale, licet homi- 
cida varios actus praevios praemiserit, v. g., quaerendo arma, struendo 
insidias, et pluries percutiendo; quia omnes isti actus praevii habendi 
sunt ut partes actus principalis, et ad illum sunt ordinati. Si vero ho- 
micida primum intenderit tantum percussionem, et postea, mutata vo- 
luntate, occiderit, duplex erit obiectum totale; quia ex intentione agen- 
ts unum ad aliud non ordinatur, sed per se seorsim intenditur. — 
Moralité» interruptorum ; quia, etsi ad distinctionem  numericam ac- 
tuum physice sufficiat quaevis interruptio, in ordine tamen ad confes- 
sionem non multiplicantur, nisi moralité» multi sint, quia, sicut in con- 
fessione actus moralis, ita etiam multiplicatio, et distinctio moralis 
attendi debet. 

Proh | p. Quia obiectum, prout docet S. Th. 2. 2. q. 18. a. 
2 . est quodammodo, forma actus. Ergo talis est actus quale est obie- 
ctum. Ergo ubi plura sunt numero obiecta in genere moris, plures 
sunt numero actus in eodem genere ubi unum est obiectum, unus 
reputatur esse actus. Ergo totidem sunt peccata quot sunt obiecta 

totalia. — Prob. 2/ p. Etenim, quando actus voluntatis moraliter in- 
terrumpuntur, fiunt numero completi, et singuli in propria malitia con- 
stituuntur; siquidem actus sequens non potest dici continuatio prae- 
cedentis: ergo acting illi 1nterruptione morali evadunt diversi; ergo ite- 
ratione multiplicantur. Sic, qui pluribus vicibus moraliter interruptis 
alium percutit, vel furatur, tot peccata committit, quot sunt illae per- 
cussiones, vel illa furta; quia haec tot actus diversos constituunt. — 
L. 35. 36.; Lugo d. 16. s. 14. 


304. An unum vel plura sint peccata, quando obiecta, materialiter 
et physice totalia, plura sint: sed ad unum voluntatis actum | simul 
referantur? —  Controvertitur. Duae adsunt sententiae, et pro utra- 
que pluies et graves stant theologi. Prima sententia, quam sequitur 
S. Alph. 45., docet diversitatem obiectorum, materialiter et physice 
totallum, constituere in uno eodemque actu diversa numero peccata. 
Ratio, quia peccatum est motus voluntatis in suum terminum, seu 
obiectum. Ergo sicut diversitate specifica obiectorum distinguitur spe- 
cie, ita distinctione numerica illorum distinguitur numero. Ioann. De 
Dicastillo De Poenit. d. 9. dub. 4. n. 216. seqq.; La-Croix 150. 

« Hinc infertur diversa numero peccata committere: 1.° Eum, 
qui uno ictu plures homines occidit, vel pluribus detrahit... Et idem 
dicendum, si quis intendit occidere sive infamare totam familiam... 
secus vero, si quis laederet bona, quae possidet aliqua civitas, mo- 
nasterium, aut capitulum in communi; tunc enim non competit ius 
individuis in particulari, sed tantum toti communitati, unde unum ius 
laeditur. 2.° Qui unico actu optat ad plures feminas accedere, vel 
pluries ad eandem feminam ; tanto magis, qui eadem nocte pluries 
eandem feminam cognoscit... quaelibet enim fornicatio habet suum 
terminum completum. 3.? Qui pluribus furatur. 4.° Qui pluribus unica 
vice scandalum praebet. 5.° Qui unico actu vult per plures dies horas 
canonicas vel ieiunium omittere. 6.° Qui unico actu malum tribus per- 
sonis desiderat ». L. 46. 

Secunda sententia tenet diversitatem  obiectorum, materialiter et 
physice totalium, in uno eodemque actu, non nisi unum numero pec- 
catum constituere. Ratio est, quia illa obiecta materialiter et physice 
plura per modum unius obiecti adaequati unico actu attinguntur, adeo- 
que unum obiectum totale formale ac morale constituunt. In uno eo- 
demque actu, uno eodemque actu interiori voluntatis; et si agatur de 
actu voluntatis efficaci, uno etiam eodemque actu exteriori. Nam, si 
actus exterior unus idemque non sit, sed plures sint, cum quilibet ad 

obiectum in se totale terminetur et compleatur, cum alio uniri iam 
non potest. — Lugo de Poenit. d. 16. n. 126. seqq.; Suarez de Poe- 
nit. d. 22. s. 5. n. 34. 

Hinc resolves: Unicum peccatum committit, qui unico ictu plures 
homines occidit. Sed non explicaret quis sufficienter suum peccatum, 
dicendo homicidium commisi, quod occisionem unius hominis signifi- 
cat, sed illud deberet saltem explicari, sub aliqua generalitate confusa 
significante pluralitatem, e. g.. uno ictu occidi plures, vel multos. 
Lugo ÍI. c. n. 141. Idem dicendum de eo, « qui unico actu voluntatis 
vult ad decem, v. g., mulieres eiusdem conditionis accedere, aut ad 
eandem vult accedere pluries. Satis enim est, si dicat: volui accedere 
pluries ad solutam, seu solutas, seu coniugatas, sine necessitate ex- 
primendi numerum obiectorum talis unicae volitionis ». Tambur. Meth. 
Conf. |l. 2. c. 1. § 9. n. 595 Dicastillus de Poenit. d. 9. dub. 4. 
n. 256, 257. 

« Qui unico actu detractionis multos simul laesit, propter ean- 
dem rationem, non est necesse, ut numerum personarum laesarum 
aperiat... Si quis detrahat familiae vel domui vel religioni, sive nu- 
merosa sit sive modica, satis est si dicat: detraxi cuidam familiae, 
etc. ». Tambur. 1. c. n. 63.5; Lugo 1. c. n. 135. Unicum etiam pec- 
catum est; si quis detrahat alicui coram pluribus, cum ius ad famam 
non sit multiplex, sed unicum apud omnes. Unicum item est pecca- 
tum, si quis uno actu pluribus scandalum praebet. Lugo 1. c. n. 112. 
164.; L. 49. Unicum pariter est peccatum, si quis eodem actu plures 
articulos fidei negat, quia non multiplex, sed unicum est obiectum for- 
male fidei, nempe auctoritas Dei revelantis, L. 50.; Lugo l. c. n. 288. 
seqq. Qui eodem passionis impetu plura diversa mala exoptat inimico, 
puta infamiam, mortem paupertatem, unum numero et specie pecca- 
tum committit, si nempe omnia appetantur sub generica ratione mali, 
Lugo Í. c. n. 260; L. 50. Unicum praeterea est peccatum, si quis fu- 
retur crumenam ad plures pertinentem, vel rem quae materiam gra- 
vem pluries excedat. Lugo |. c. n. 137.; Diana tom. 1. tr. 7. r. 18. 
n. 9. 

« Infero volentem non recitare officium per totum annum, et id 
postea exsequentem, committere plura peccata... Similiter, qui vult 
exercere latrocinia et caedes in via per totam vitam, non committit 
f^ostea unum peccatum, sed plura ». Lugo 1. c. 546.; L. 1. 4. n. 149. 
Idem dicendum de peccato commisso cum tribus mulieribus, triplex 
est, non unum, etc. 

305. An committat diversa peccata, qui detrahit alicui in pluri- 
bus materiis, vel eum diversis contumeliis afficit. - Affirmat proba- 
bilius S. Alph. 48. Sed communis gravium doctorum sententia negat. 
Nam fama et honor semper est eiusdem speciei, quaelibet sit materia, 
de qua agatur. Unde haec in confessione necessario explicanda non 
est. Lugo de Poenit. d. 16. n. 265; Diana tom. 1. tr. 7. r. 14. n. 2. 
3.; Elbel 552. 


306. Nota: Si quis coniugatus peccet cum coniugata, vel habens 
votum castitatis peccet cum habente etiam castitatis votum, duplex 
admittit peccatum, ratione matrimonii. et voti. « Prior enim malitia 
est contra fidelitatem, quam debet suae coniugi... posterior vero est 
quatenus est causa sua cooperatione quod complex violet leges ma- 
trimonii ». Itemque « alia species malitiae. contrahitur ex violatione 
proprii voti, alia vero ex cooperatione, ad violationem voti, alicui; 
ad cuius observationem ego non teneor ex voto, ut constat ». Lugo 
L c. n. 140. 141.; L. 1. 2. n. 46, 1. 3. n. 456. 


307. Quandonam moralis actuum interruptio habeatur? — Actus 
voluntatis triplici modo interrumpitur, scilicet: l.^ Per retractationem 
seu revocationem expressam voluntatis, quia haec impedit, quominus 
actus posterior cum priore coniungatur, v. g., si quis retractet pra- 
vam voluntatem male agendi, et postea eam resumat, nisi brevissima 
mora interfuerit, — 2." Per cessationem voluntariam ab actu, seu per 
mentis applicationem ad diversa obiecta, v. g., si quis libere cesset 
a proposito malo, et dein ad illud redeat; nisi propositum adsit sta- 
tm eadem peccata continuandi, puta si quis turpiter conversans cum 
femina, alio adveniente, cessat interim, sed animo, eo abeunte, conti- 
nuandi. — 3.? Per cessationem  involuntariam sat notabilem, ratione 
habita ad actus naturam, secundum prudentum indicium, v. g., per 
somnum, distractionem, etc. Sat notabilem, si enim sat breve tempus 
intercedat, actus, moraliter loquendo, non discontinuantur. 

Tria haec facile applicari possunt triplici actuum classi, nempe 
actibus mere internis, actibus internis cum proposito externam actio- 
nem ponendi, actibus externis, seu externe consummatis. — L. 35. 38,; 
Lugo de Poenit. d. 16. n. 551.; Struggl q. 1. 41. 

Actus mere interni, qui intime omnino perficiuntur, v. g., odia, 
haereses, delectationes morosae, desideria turpia inefficacia, indicia te- 
meraria, etc., per se loquendo, statim ac retractantur vel libera voluntate 
relinquuntur, vel involuntarie deseruntur multiplicantur. Ratio est, quia 
tales actus cum obiectum in se completum habeant, et ad nullum 

externum effectum ordinentur, ratione cuius possint ad invicem con- 
tinuari, actus in se sunt omnino completi. Et ideo poenitens debet 
explicare, si potest, quot vicibus interna voluntate rei pravae consen- 
serit; si vero non potest, quia, e. g., pravus animus fuit diuturnus, 
tunc sufficit dicere circiter, vel saltem fateri tempus, in quo cum tali 
animo perseveraverit, et utrum valde frequenter, an raro. Sic enim 
confessarius sufficienter intelliget ordinarias intercessisse interruptiones, 
vel e contra rariores. 

Per se loquendo, si enim plures huiusmodi actus ex eodem pas- 
sionis impetu procedunt, unum peccatum mortale constituunt, etsi ali- 
quod breve intervallum inter actus intercedat. Itemque unum habetur 
mortale peccatum, si pravae voluntates ordinem inter se habeant, ita 
ut una dependeat ab alia. Tunc enim posteriores voluntates, absque 
nova deliberatione aut consultatione, ex vi primae voluntatis ponun- 
tur. — Lugo de Poenit. d. 16. n. 562. seqq.; Suarez de  Poenit. 
d.22. s. 5. n. 11; Struggl q. 1. n. 365; Tambur. Meth. Confess. 
L 2. €. 1. $ 5. n. 30. segq; L. 35. 37. 

siclus interni cum proposito externam actionem ponendi multipli- 
cantur pariter; l.° Per retractationem voluntatis. Tunc enim, si quis 
redeat ad malam voluntatem, novum erit peccatum, cum posterior 
actus a primo non procedat. 2.? Per cessationem voluntariam, si quis 
nempe voluntarie et libere cesset a pravo proposito, notabili interpo- 
sita moram; nam tunc etiam verificatur, quod posterior actus est no- 
vum peccatum, cum a primo non procedat. 3.? Per cessationem in- 
voluntariam, Si tempus diuturnum intercedat; si enim tempus breve 
intercedat, actus moraliter non discontinuantur. — L. 35. 3S. 39. 

Difficultas hic adest quoad praedictam notabilem moram et diutur- 
num tempus definiendum. Jam vero duplex hypothesis fieri potest: 
| * quod actus interni ordinentur immediate ad plures actus externos, 
directos et subordinates ad aliquem unicum et communem finem ; 
2.' quod actus interni ad unum actum externum ordinentur. 

In prima hvpothesi valet primum quod habet S. Alph. 40.: 

Actus voluntatis, si ex prima voluntate procedant, et moraliter per- 
maneant in aliquo effectu, per qualecumque tempus duret prava volun- 
tas, unum solum peccatum constituunt. Hinc infertur, quod si quis 
proponat occidere hominem, et idcirco arma praeparet, viam arripiat, 
et inimicum occidat; unum peccatum committit, licet per multos dies 
ilium quaesierit, et pluries voluntatem  repetierit ». 

In prima autem et altera hypothesi, si nullus adhuc exterior ef- 
fectus habeatur, quale aestimandum sit breve tempus vel diuturnum. 

ita ut praedicti actus continuari vel discontinuari censeantur, certa re- 
gula assignari non potest. Breve et longum istud intervallum solo 
prudentum iudicio in peculiaribus casibus definiri potest. Idem enim 
propositum maiori vel minori tempore perdurat pro varia intensitate, 
nec non pro variis circumstantiis personarum, aetatis, sexus, indolis, etc. 
Propositum committendi furtum potest per plures dies continuari, pro- 
positum prohibitum librum legendi vix per unam vel alteram horam 
ordinarie perdurat. 

Generatim vero loquendo, praedicti actus non discontinuantur per 
interruptiones breves et communes, Seu ordinarias, quae fiunt per som- 
num, prandium, confabulationem cum amico, etc. unde esto post eas 
iterum repetas pravum propositum occidendi inimicum, fornicandi, etc., 
unicum peccatum committis, quia, cum prima voluntas permaneat vir- 
tualiter, unitur et continuatur cum secunda. Salmant. tr. 20. c. 12. 
n. 38. Sed aliud dicendum est de interruptione extraordinaria, quae 
quidem tollit unitatem moralem actionis humanae. Non enim persistit 
tunc amplius prior voluntas. Si quis, e. g. vult occidere inimicum, 
ita ut per mensem continuet hanc voluntatem, non obstantibus brevi- 
bus et ordinariis interruptionibus, postea vero per annum, per plures 
menses, per mensem infirmetur, et hac rerum permutatione non am- 
plius cogitet de inimico occidendo, ea priori voluntate frigescente, 
immo evanescente omnino, si postquam convaluerit, eam priorem vo- 
luntatem iterum resumat, haec quidem posterior voluntas cum illa 
priore facere unum non amplius potest, cum tam distantes voluntates 
non possint amplius inter se neque morali aestimatione coniungi. Tam- 
hur. Meth. Confess. 1.2. c. 1. $ 5. n. 34. ; Lugo de Poenit. d. 16. n. 545. 

rictus externi, seu externe consummati multiplicantur toties quo- 
ties obiectum est disparatum, vel in se terminatum; non autem mul- 
üplicantur, etiam interposito notabili temporis intervallo, quando sunt 
vehit partes actus principalioris, seu ad finem unicum tendunt; quia 
quid unum morale efficiunt, quod non completur, nisi consummato 
actu principaliter. intento; vel quando, licet isti actus partiales ad 
actum principalem non ordinentur, ex eodem tamen passionis impetu 
procedunt. Intellige omnes actus praevios quid unum morale efficere 
cum actu principaliori et consummato intento; nisi per se novam in- 
ducant speciem, quae ex se ad peccati complementum non tendat. 
Exemplo sit qui volens hominem occidere eius domum comburat, ut 
igne ille pereat. Cum enim disparata sint, unum efficere non possunt. 

Quapropter unicum peccatum committit, cpii intendens fornica- 
tionem, mulierem turpiter tangit, osculatur, turpibus allicit colloquiis, 

et tandem fornicatur; quia omnes actus praevii ad actum consumma- 
tum natura sua ordinantur. Si vero ab initio voluisset tantum mulie- 
rem tangere, et postea libidine inductus copulam perfecerit, duplex 
erit peccatum, adeoque non satis erit, si copulam confiteatur. — Uni- 
cum facit peccatum sacerdos, qui integrum officium vult una die 
omittere, quia singulae horae ordinantur ad complendum unum offi- 
cium. Duo autem peccata faceret, qui voluisset tantum omittere ma- 
tutinum, et postea reliquas horas recitare nollet, quia duplex foret 
actus malae voluntatis distinctus, obiectum in se terminatum habens. 
— | nicum perpetrat peccatum, qui ex eodem impetu passionis actum 
malum multoties repetit, v. g., qui pluries se, vel alium turpiter tan- 
git, etiam cum aliqua interruptione; qui pluries inimicum percutit, vel 
ei plurima mala imprecatur, etc.; quia unicus est pravus voluntatis 
affectus, et actiones iilae variae moraliter uniuntur. — Item probabi- 
liter unicum facit peccatum, et qui contra Deum in pluribus rebus 
blasphemat, ut puta, si dixerit. Deum esse mendacem, iniustum, cru- 
delem ; et qui eodem continuato actu in plures .Sanctos, v. g., in duo- 
decim Apostolos, blasphemat; quum omnes blasphemiae in Sanctos 
malitiam desumant ex una relatione ad Deum. 

Unicum facit peccatum, qui, summam aliquam determinatam pe- 
cuniae furari intendens, pluribus vicibus, moraliter non interruptis, ne 
detegatur, eam subripit, quia unicus est pravus voluntatis actus, qui in 
ultimo furto consummatur. E contrario plur.1 patrat peccata, qui pluribus 
vicibus ex eadem pecunia aliquid furatur, quin totam auferre ab initio 
statuerit, quia singula furta obiectum in se totale efficiunt. Plura pec- 
cata facit, qui cum eadem pluries successive fornicatur, quamvis eadem 
nocte. Plura item peccata facit, qui ieiunium praescriptum per plures 
dies omittit, licet istae fornicationes et omissiones oriantur ex una 
eademque voluntate; quaelibet enim fornicatio et omissio successive 
facta in se terminatur, et obiectum totale constituit. Attamen, si quis 
in mortali plures audiat confessiones successive sed continue, unam 
post aliam, non desunt theologi, qui unum affirmant adesse peccatum 
ob moralem unionem. — Lugo do Pocnit. d. 16. n. 135. 546. 556. 
557, 5>1.; Tambur. Meth. Confess. 1. 2. c. 1. n. 525; Struggl q. 1. 
n. 43.; L. 41. 42. 43. 44. 46. 47. 50., 1. 3. n. 538. 


30S. Resolves: Si quis haeresi mente consentiat, et deinde li- 
brum legens de religione, concionem de religione audiens positive nolit 
peccatum emendare, toties peccat, quoties iterum positive non vult; 
quippe singuli huiusmodi voluntatis actus, independentes inter se sunt, 

ct perfecte per se ipsos constant. Si quis e contra statuit non resti- 
tuere rem alienam, et in eadem voluntate semper, adhuc per annum 
maneat, unum peccatum committit; quamvis etiam hoc suum propo- 
situm saepe renovet. Ratio, quia in illa retentione, nunquam retra- 
ctata, virtualiter permanet prima voluntas, ct moraliter posteriores 
voluntates uniuntur. Elbel 551.; L. 40., 1. 3. n. 683.; Diana tom. 1. 
tr. 7. r. 158. n. 3. 4. — Ceterum, ut bene observat D'Annibale p. l. 
n. 288. ed. 4.a in praxi sola conscientia peccantium numerat peccata ; 
qui subtilia haec ct exquisita passim ignorant. Quod et quoad varias 
peccatorum species attendendum in praxi est. Quin imo, ut notat laud, 
auct. ib. n. 290. not. 14., theologis multa certissime letalia sunt, quae 
rudibus vel indoctis vix reprehendenda videntur. 


309. /In ufivum sint peccatum tactus, qui statim copulam fornica- 
riam sequuntur? — Omnes hi actus, sicut et complacentia de copula 
habita, novum peccatum non sunt, si statim post copulam habeantur, 
et minime ad novam copulam intendantur, quia verosimiliter adhiben- 
tur, tanquam complementum copulae obtentae L. 41.; Tamb. 1. c. 72. 


310. /In explicanda sint in confessione media ad peccandum adhi- 
bita, si peccatum postea non fuerit consummatum ? — R. Negandum 
omnino videtur, si illa media in se mala non sint, nullum enim tunc 
speciale peccatum constituunt; sed sufficit dicere generatim, ad actio- 
nem externam peccati explicandam, conatus sum, e. g., inimicum occi- 
dere, praeparavi media ad illum interficiendum, etc. — Affirmandum 
vero, si media ista in se mala sint; et tunc indicar debent, et qui- 
dem omnia quoad speciem, si sint specie diversa, ut tactus secum 
habiti, aut verba obscocna ad sollicitandum adhibita. Et ratio est; 
quia, peccato non consummato, illa varia media, in se mala, ad finem 
iam referri nequeunt, et quid unum constituere in peccati consumma- 
tione, unde ultimam sui speciem sumant. Ergo ill actus singuli cum 
sua malitia propria spectandi sunt. Ergo seorsim sunt accusandi in 
confessione. — Si autem media illa in sc mala, eadem pluries repe- 
tita, vel inter se varia, eiusdem sint speciei, omnia quoad numerum 
explicanda etiam sunt, s; in unum actum moraliter non. coaluerunt; 
peccato enim non consummato, a quo moralem accipiunt unitatem, 
manent actus in se distincti et plures. Secus vero, si unum moraliter 
actum constituerunt, puta quia ex eodem passionis impetu processe- 
runt; vel quia unum ad aliud ordinabatur, eoque continuabatur. — 
Lugo de Poenit. d. 16. n. 240.; Tambur. 66. seqq.; L. 42. 

311. Quid gravitas peccati, et unde sit repetenda? — Peccati gra- 
vitas est quantitas seu mensura malitiae, qua peccatum est magis vel 
minus Dei offensivum, et proinde maiori vel minori poena dignum. 
— Maior vel minor peccatorum gravitas repetenda est, generating 
P. ex obiecto, fine et circumstantiis, prout magis vel minus naturae 
rationali, vel legi repugnant; 2." ex praestantia virtutum vel prae- 
ceptorum, quibus peccata opponuntur; 3.° ex variis modis, quibus 
virtutes aut leges violantur; 4.^ ex advertentia maiori vel minori ad 
malitiam actus, vel ex diverso gradu consensus actui pravo praestiti ; 
5.° ex duratione actus mali, vel ex eius intensitate; 6.? ex eius effecti- 
bus. S. Th. 1. 2. q. 72. 73. TT. 8. 79. a. 4., 2. 2. q. 39. a. 2., q. 65. 
a. 4., Quodl. 5. a. 20.; Wirceb. D. 2. c. 1. 2. 

Hinc distinguuntur peccata ignorantiae, infirmitatis et malitiae. 
Illa enim ex ignorantia culpabili, ista ex virium debilitate, haec ex 
pleno voluntatis affectu committuntur. Peccata praeterea distinguuntur 
deliberata et subreptilia seu semideliberata; peccata cordis, oris, et 
operis, prout sola mente, vel etiam verbis aut opere perficiantur, com- 
missionis Ct omissionis, actione contra legem vel legis neglectu perpe- 
trata; spiritualia et carnalia, prout bonis opponuntur mere spiritua- 
libus aut sensibilibus seu corporalibus; contra seipsum, contra proxi- 
mum, contra Deum, pro vario suo obiecto. Itemque peccata quaedam 
graviora in Scripturis dicuntur ad coelum clamare, quia scilicet iram 
Dei vehementissime provocant, et poenas merentur gravissimas. Ea 
sunt voluntarium homicidium, Gen. 4., 10.; nefandum  impudicitiae 
scelus, Gen. 18., 20.; 19., 13.; iniuria pauperi, praesertim viduae et 
pupillo, illata; Ex. 3., 7.; 22., 22. 23.; defraudatio mercedis opera- 
rorum, Douter. 24., 14. 15.; lac. 5., 4. Insuper peccata quaedam 
contra Spiritum | Sanctum specialiter dicuntur, quae divinae gratiae 
maxime adversantur, et aditum ad veniam veluti occludunt, Matth. 12., 
31. 32.; Mare. 3., 29.; Luc. 12., 10.; 1. Ioann. 5., 15. 16. nempe prae- 
sumptio de Dei misericordia, Eccl. 6., 6.; desperatio. Eph. 4., 19.; 
impugnatio agnitae veritatis, Matth. 12., 31, obstinatio in peccatis, 
Act. 7., 51.; invidia boni spiritualis alterius; impoenitentia finalis, 
|l. Ioann. 5., 10. 


312. Ouoluplex sit peccatum? — Peccatum aliud est mortale, 

aliud veniale, prout est transgressio legis graviter vel leviter obligan- 
tis, gravis vel levis offensa Dei. Peccatum mortale de se, ut tale est, 
habet aliquam deordinationem specie distinctam ab omni ea, quae est 
in peccato veniali. Nam pravitas illa, quae est directe contraria ultimo 
fin, et ratione cuius homo avertitur ab ipso, et convertitur ad crea- 
turam ut ad ultimum finem, est propria species deordinationis et pra- 
vitatis moralis, et haec propria peccati mortalis est, et reperiri non 
potest in peccato veniali. Suarez de Peccat, d. 2. s. 5. n. 2. 3. ; S. Th. 1. 2. 
q. 7/1. a. 4., q. 72. a. 5., q. 74. a. 9., q. 88. 89., de Malo q. 2. 
a. 8., Quodl. 6. a. 16. 

Peccata mortalia talia sunt: ]." Ex toto genere suo, quando eo- 
rum obiectum seu materia, quaecumque ea demum sit, gravem con- 
tinet deordinationem, ut in luxuria, blasphemia, periurio, haeresi, etc. 
— 2.? Ex genere suo non toto, quando eorum materia in eadem spe- 
cie manens potest esse gravis, quamvis etiam levis esse possit, ut sunt 
peccata contra iustitiam. —  Venialia vero ex genere suo dicuntur pec- 
cata, quae, spectata obiecti materia seu natura, non admittunt gravem 
reatum, et ideo quousque manent intra suam speciem, alia scilicet 
species non accedat, ex genere suo mortalis, nequeunt mortalia esse. 
S. Ih. 1. 2. q. 77. a. 8. ad 1, q. 88. a. 5.5; L. 11. 51. — Trid. 
s. 6. C. 15, c. 27. 28.; E. M. 


313. Quaenam requirantur ad peccatum mortale? — Ad pecca- 
tum mortale requiruntur et sufficiunt, !.° materia gravis; 2.? adver- 
tentia plena ad malitiam gravem ; 3.^ consensus plenus in praevarica- 
ricaüonem. — Prob. l,a p. Nam materia levis non inducit nisi levem 
obligationem, adeoque eius transgressio grave peccatum esse nequit. 
Prob. 2,a et 3." p, quia, cum per peccatum mortale homo totaliter 
recedat a Deo fine suo ultimo, ut creaturis totaliter adhaereat, et in 
ilis tanquam in fine suo quiescat, id fieri non potest, nisi homo plene, 
deliberate, et consequenter plena rei cognitione, creaturam praeferat 
creatori. 

Peccatum ergo ex toto genere suo mortale fieri potest veniale, 
ratione imperfectae advertentiae, et imperfecti consensus. —  Graviter 
non peccat qui noscit quidem se male agere, non attendens tamen ad 
gravitatem vel levitatem rei; si nempe ne in confuso quidem gravi- 
tatis habeat cognitionem, quae facilius in rudibus, in pueris, defuisse 
praesumi potest, non item in alis, ubi de re agatur notabiliter gravi ; 
ac grave quidem semper esset peccatum, si quis ita animo sit com- 
paratus, ut velit agere, etiamsi gravis sit culpa. — S. Th. 1l. 2. q. 74. 

a, 10., q. 88. a. 6., 2. 2. q. 35. a. 3., q. 36. a. 3., L. 52. seqq.; 
E. M. 


314. Quaenam in casu dubii, sint signa imperfectae advertentiae 
et deliberationis? — Signa imperfectae advertentiae sunt: ]l."? Si te- 
nuiter, et quasi semidormiens apprehendisti esse malum. 2.° Si post, 
ubi melius consideras, indicas te non fuisse facturum, si ita appre- 
hendisses. 3.° Si vehementissima passione, apprehensione, vel distra- 
ctione laborasti, vel turbatus fuisti, ita ut fere nesciveris quid ageres. 

Signa consensus imperfecti sunt: 1.° Si ita quis dispositus fuerit, 
ut licet facile potuerit. exsequi peccatum, non tamen sit exsecutus. 
2." Si quis dubitet, num consenserit, praesertim si sit vir timoratus. 
3." Si quis soleat esse ita affectus, ut malit mori quam expresse mor- 
taliter peccare: quia talis non facile consentit. 4.^ Si quis valde timide 
et suspense processisse se meminit 5.° Si semisomnis fuit, non plene 
sui compos, etc. iudicetque se non id fuisse facturum, si plene vigi- 
lisset. — Sola pravae cogitationis continuatio indicium non est prae- 
stiti consensus, quia diuturna esse potest tentatio, cui pro virili resi- 
stitur. — Struggl q. 2. n. 65; L. 54. 55., 1. 6. n. 476. 


315. An peccet graviter qui deliberat de praestando consensu ob- 
tecto graviter malo, si tandem non consentiat? — Solutio quaestionis 
pendet a qualitate deliberationis. Etenim, si haec sit 1mperfecta, 1. e., 
si non sit nisi quaedam haesitatio, vel omissio resistentiae ex torpore, 
pigritia, vel negligvntia, peccatum veniale non excedit. Si vero deli- 
beratio sit plena, quatenus nempe voluntas ad uirumque sit parata 
et affecta, erit peccatum mortale, quia voluntas parata tunc se osten- 


dit Deum peccato postponere; et erga malum habet deliberatum al- 
fectum. 


316 "m | ad veniale peccatum requirantur? — Ad pecca- 
tum veniale requtruntur et sufficiunt advertentia aliqua, quantumvis 
exigui, ad actus malitiam, et aliquid voluntatis consensus, quantumvis 
imperfectus. —  Requiruntur ista quidem: quia, istis sublatis, nulla 
mali cognitio et volitio, et proinde nullum peccatum esso potest. Suf- 

vero; quia, istis positis, mali cognitio et volitio, quae ad pec- 


catum constituendum necessariae sunt, aliqua ratione habentur. — 
E. M. 


'I/. An plura :entalia possint constituere unum | mortale? | — 
R Negative, ratione multiplicationis, et per se loquendo. Essentiae 
enim rerum sunt immutabiles. — R. Affirmati) . ratione levitatis ma- 

teriae, si haec, licet in se levis, alis tamen accedens in unum coale- 
scat, et materiam gravem ratione continuationis constituat, ut ex plu- 
ribus frustulis pluries sumptis in dic ieiunii. Struggl q. 2. n. 26.: 


318. Quibus modis veniale fiat per accidens mortale? — ].* Ra- 
tione conscientiae erroneae, ut patet. — 2.° Ratione finis, graviter 
mali, adiuncti, ut si quis leviter mentiatur ad fornicationem commit- 
tendam. Sufficit autem in confessione fornicationem confiteri; neces- 
sarium non est mendacium etiam explicare. — 3.^ Ratione finis ul- 
timi. quem quis in re etiam levi constituat, e. g., in ludo, in per- 
sona inordinate amata, etc. « S1 quis amore lusus paratus sit com- 
mittere quodeumque peccatum mortale, esset peccatum temeritatis, et 
quidem gravissimum, sed sine specie ». L. 60. — 4.° Ratione con- 
temptus absoluti et formalis, « quando nimirum ideo formaliter et ab- 
solute praeceptum violatur, quia ipsi aut superiori subiici renuis, quod 
est peccatum superbiae consummatae; vel quando ideo non vis obe- 
dire praecepto, quia praeceptum est, et est peccatum inobedientiae 
formalis, quorum utrumque graviter pugnat cum caritate debita supe- 
riori. Aliud igitur est contemnere legem seu legislatorem, etiam hu- 
manum, non qua talem personam, sed qua legislatorem, quod est mor- 
tale; aliud contemnere rem praeceptam, quod est veniale, si materia 
sit levis». L. 61., l. 4. n. 161.; S. fh. 2. 2. q. 105. 2., q. 186. 


a. 9. ad 3., a. 10 ad 3. — 5.? Ratione gravis scandali aliorum, quod 
graviter caritati repugnat. — 6." Ratione gravis aliorum damni, quod 
graviter repugnat i1uslitiae. — 7.° Ratione proximae occasionis et pro- 


ximi periculi peccandi. 

« Hac in re certissimum est, opus ex se veniale aut indifferens 
in mortale transire, si operans occasioni ita proxime exponatur, ut 
eum in morali ac proximo peccandi mortaliter. periculo. constituat. 
Tunc autem contingit haec moralis proxima occasio, vel hoc morale 
proximum periculum, quando ex suo genere occasio talis est, ut fre- 
quenter homines similis conditionis ad peccatum mortale inducat, vel 
experimento constet, in hoc homine talem effectum habere.... sicut is 
periculo damni temporalis incurrendi exponitur, qui aggreditur opus 
eo tempore et loco et talibus circumstantiis, ut vix illud damnum 
evadere valeat... Atque in hoc probabili peccandi mortaliter periculo 
fatendae sunt circumstantiae illius peccati, cuius periculo se exposuit... 
Quippe eiusdem malitiae est constituere se in morali periculo admit- 
tendi alicuius criminis, atque illud admittere. Nam eodem praecepto, 

quo quis crimen vitare tenetur, obligatur quoque ad proximum illius 
periculum vitandum ». Sanch. in Dec. ]. 1. c. 8. n. 1. 4. — Excipe 
P. nisi ea cautio adhibeatur, ut periculum cesset; 2.° nisi gravis ad- 
sit causa; tunc enim periculum moraliter voluntarium non est, sed in- 
vitus illud quis ea necessitate cogitur subire. Sanch. I. c. n. 2. 3; 
S. Th. 2 2. q. 10. a. 9; L. 635; E. M. 


319. An graviter peccet, qui sola mortalia vitare vellet, et pro- 
positum haberet venialia omnia committendi? — R. Negative, per se 
loquendo, secluso casu peculiaris fragilitatis, ita ut proximum induca- 
tur graviter peccandi periculum. Nam neque peccatorum venialium 
multiplicatio constituet unquam peccatum mortale, quia singula ve- 
nialia in specie inferiori semper manebunt; neque animus ita compa- 
ratus proximum per se inducit peccandi periculum. Verum, practice 
loquendo, qui spernit modica ad maiora etiam spernenda paulatim di- 
sponitur. — Lugo de Poenit. d. 16. n. 49. 50.; Suarez de Rei tr. 


6. 1L Lc. 4. n. 185; Ithur. Cas. 35. n. 28.; L. 1. 4. n. 125 S. Th. 
l. 2. q. 87. a. 3. 4. 

320. Quaenam sint vitia capitalia ? — « Vitia capitalia dicuntur, 
ex quibus alia oriuntur, praecipue secundum rationem causae finalis... 
secundum hoc ergo illa vitia capitalia dicuntur, quorum fines habent 
quasdam primarias rationes movendi appetitum ; et, secundum harum 
rationum distinctionem, distinguuntur capitalia vitia ». S. Th. 1. 2. q. 84. 
a. 4., 2. 2. q. 118. a. 7. « Non autem requiritur, quod vitium capi- 
tale semper sit peccatum mortale; quia etiam ex veniali potest mor- 
tale oriri, in quantum scilicet veniale disponit ad mortale ». S. Th. 
2. 2. q. 132. a. 4. ad 3. — Capitalia vitia septem numerantur: Su- 
perbia, Avaritia, Luxuria, Invidia, Gula, Ira, Acedia. S. Th. 1. 2. 
q. 84. a. 4., q. 34. a. 5. 


321. Quid sit superbia? — « Superbia nominatur ex hoc quod 
aliquis per voluntatem tendit supra id quod est ». Unde patet esse pec- 
catum. Quatenus est inordinatus appetitus propriae excellentiae, spe- 
ciale peccatum est. Quatenus vero ex ea omnia vitia oriri possunt, 
quia ad propriam excellentiam « potest ordinari omne id quod quis 
inordinate appetit»; et quia «homo per superbiam contemnit di- 

vinam legem, per quam prohibetur a peccando », quandam habet gc- 
neralitatem, seu peccatum generale est. S. Th. 2. 2. q. 162. a. 1. 
2. 7. S. — Hinc idem S. D. 2. 2. q. 132. a. 4., q. 162. a. 8., po- 
nit superbiam non vitium capitale, sed reginam omnium vitiorum ; et 
vilium capitale ponit inanem gloriam, quae immediate ab ipsa oritur. 
Communiter tamen superbia uti capitale vitium constituitur. 
Superbia ex suo genere peccatum mortale est. Etenim « superbia 
humilitati opponitur. Humilitas autem proprie respicit subiectionem 
hominis ad Deum. Unde e contrario superbia proprie respicit defe- 
ctum huius subiectionis, secundum scilicet quod aliquis se extollit su- 
pra id quod est sibi praefixum secundum divinam regulam vel men- 
suram... Manifestum est autem, quod hoc ipsum quod est non subiici 
Deo, habet rationem peccati mortalis, hoc enim est averti a Deo ». 
S. Th. 2. 2. q. 162. a. 5. « Et ideo averti a Deo et cius praeceptis 
quod est quasi consequens in alius peccatis, per se ad superbiam per- 
tinet, cuius actus est contemptus Dei ». S. Th. l. c. a. 6. — Porro 
quando praedicta cessat aversio et contemptus, et non habetur nisi 
inordinatus quidem motus in propriam excellentiam, volendo super 
aequales excellere, superbia non habetur nisi improprie talis, eaque 
venialis, nisi fiat cum notabili aliorum contemptu, in eorum sibi com- 
placendo abiectione. Inordinatio autem non haberetur, si quis super 


inferiores ex honesto motivo vellet excellere. — S. Th. 1. 2. q. 77. 
a. 4. 5., q. 84. a. 2.; L. 65. 


322. Quaenam sint superbiae et inanis gloriae filiae? —  « Illa 
vitia, quae de se nata sunt ordinari in finem alicuius vitii capitalis 
dicuntur filiae eius ». S. Th. 2. 2. q. 132. a. 5. Filiae superbiae sunt 
tres: 1.° Praesumptio, quae est appetitus inordinatus aggrediendi 
aliquid supra vires. Est communiter veniale tantum. S. Th. 2. 2. q. 
130. a. 1., q. 13-1. a. 2. ad 4., q. 21. a. 4. Fit tamen mortale, si 
grave afferat damnum, v. g., si praesumat quis adipisci iurisdictionem 
ecclesiasticam, officium medici, etc. sine debita scientia. Prout autem 
praesumptio est peccatum speciale, spei theologicae oppositum, est 
semper peccatum mortale, nisi excuset imperfectio actus. — 2.° rIm- 
bilio, quae est inordinatus appetitus dignitatis et honoris non debiti, 
vel indebito modo et medio. Est per se peccatum veniale. S. Th. 2. 
2. q. 131. a. 1. Fit autem mortale ratione materiae, ex qua; vel ra- 
tione medii, per quod; vel ratione finis, propter quem honor quaeri- 
tur; vel ratione damni, quod proximo infertur. — 3.? Vana gloria, 
scilicet cupiditas inanis gloriae, cuius finis est manifestatio inordinata 

propriae excellentiae, sive verae sive fictae. Est peccatum per se ve- 
niale. Mortale saepe est per accidens, ut modo de ambitione dictum 
est. Res vero etiam sacras peragere ob vanam gloriam e. g., con- 
donari, veniale non excedit. S. Th. 2. 2. q. 132. a. 3. 4., q. 162. 
a. 7., L. 66. 

Tribus superbiae filiabus oppositione respondet pusillanimitas, 
qua quis nimium sibi diffidens detrectat honores, gloriam, vel officium, 
quo dignus est. Veniale est ex genere suo; et fit mortale, si detre- 
ctes, ad quod teneris sub mortali. L. 67. 

Porro inanis gloriae, quam S. Th. vitium capitale constituit, sic 
filiae ab eodem S. D. 2. 2. q. 132. a. 5. assignantur. Ad manifesta- 
tionem propriae excellentiae dupliciter homo potest tendere: « uno 
modo directe sive per verba, et sic est iactantia ; sive per facta, et 
sic, si sint vera habentia aliquam admirationem, est praesumptio no- 
vitatum, quas homines solent magis admirari ; si autem falsa sint, sic 
est hypocrisis. Alio autem modo nititur aliquis manifestare suam ex- 
cellentiam indirecte, ostendendo se non esse alio minorem, et hoc 
quadrupliciter. Primo quidem quantum ad intellectum, et sic est per- 
finacia, per quam homo nimis innititur suae sententiae, nolens cre- 
dere sententiae meliori. Secundo quantum ad voluntatem, et sic est 
discordia, dum non vult a propria voluntate discedere, ut alus con- 
cordet. Tertio quantum ad locutionem, et sic est contentio, cum alius 
verbis clamose contra alium litigat. Quarto quantum ad factum et 
sic est inobedit ntia, dum scilicet aliquis non vult exequi superioris 
praeceptum ». Et sic convenienter haec vilia filiae inanis gloriae 
dicuntur. 

lactantia vana quaedam est propriae excelle itiae praedicatio, et 
per se venialis est, si sit de rebus bonis, eaque per accidens gravis 
esse potest. Si sit de rebus leviter malis, levis item per se est, gravis 
p<r accidens, Si e. g., ex gravi causa contra Deum vel proximum 
proveniat. Si vero sil de rebus graviter malis, gravis est; quia ap- 
probatio operis eandem cum illo speciem habet, quae proinde in con- 
fessione debet exprimi, saltem quando cum iactantia de peccato con- 
juncti :mi complac: ntia eiusdem. Saltem quando, etc., quia, si absque 
ea fuit, plures tenent non esse necessario explicandam. Quaelibet enim 
iactantia de peccato mortali, praecisione facta ab ipsius complacentia, 
eiusdem est speciei, quod nempe glorietur quis in hoc quod Deum 
offenderit. — S. Th. 2. 2. q. 112.; L. 26. 66. 67., 1. 3. n. 426. 
Lugo de Poenit. d. 16. n. 266. seqq. 

| Moy: VO  novitatum, quae: et ostentatio dicitur, si ea facta nihil 

habeant admirationis, per se etiam venialis est. Et sic leve est pere- 
erinis indui vestibus, vel se nimium exornare ex animi levitate, vani- 
tate, etc.; grave vero, si tale sit, ut notabiliter mores corrumpat. L. 
66. 67. Novitatum praesumptio esse potest in opinionibus, in modo 
loquendi, in modo agendi etc. 

Hypocrisis, qua quis « non curat sanctitatem habere, sed solum 
sanctus apparere... est peccatum mortale...tSimulare sanctitatem a qua 
deficit per peccatum mortale... non semper est peccatum mortale, sed 
quandoque veniale », secundum quod contingat adversari vel non ca- 
ritati. S. Th. 2. 2. q. 111. a 4. Simulare item improbitatem peccatum 
est, ct potest esse mortale. S. Th. ib. a. 1.; L. 66. 67. 

Pertinacia. « Pertinax dicitur aliquis, qui est imprudenter tenens, 
quasi omnino tenax». Hinc pertinacia opponitur perseverantiae ; nam 
perseverans persistit in propria sententia, « secundum quod oportet » ; 
pertinax vero in ea perseverat « plus quam oportet ». Et ideo pecca- 
tum est propter excessum. S. Th. 2. 2. q. 138. a. 2. 

Discordia est, dissensio voluntatum circa bonum, quod ex cari- 
tate velle debemus. Porro, cum aliqua bona possint proximo deberi 
non solum ex caritate, sed etiam ex iustitia, discordia et dissensio a 
redditione similium bonorum opponitur tum caritati, tum iustitiae. 
Discordia peccatum est per se ex genere suo mortale. Directe enim 
caritati repugnat. Per accidens vero fieri potest veniale, ex parvitate 
boni debiti, in cuius redditione consentire nolumus. Immo aliquando 
nullum erit peccatum, si oriatur nempe ex iudicio probabili, ex quo 
unus hoc, alter aliud iudicat ad honorem Dei et proximi utilitatem, 
ct si modus dissentiendi caritati oppositus non sit. — Struggl tr. 4. 
q. 5. n. 295. S. Ih. 2. 2. q. 37. 

Contentio est, impugnatio veritatis cum confidentia clamoris. Con- 
tentio est peccatum ex genere suo mortale. Ratio, quia veritatem ne- 
cessariam, aut utilem ad salutem animae, vel etiam corporis, debemus 
aliis ex caritate velle ct communicare; adeoque eam impugnare, et 
velle expugnare opponitur virtuti caritatis, et est peccatum ex genere 
suo mortale. — Struggl tr. 4. q. 5. n. 39.; S. Th. 2. 2. q. 38. 

Inobedientia, proprie et per se loquendo, seu inobedientia for- 
malis, tunc solum habetur, « quando aliquis praeceptum contemnit, 
quia ex fine morales actus speciem habent. Cum autem facit aliquid 
contra praeceptum, non propter praecepti contemptum, est 1nobedien- 
tia materialiter tantum, sed pertinet formaliter ad aliam. speciem pec- 
cati », secundum vaiia motiva, v. g., ad speciem furti, homicidii, etc. 
Inobedientia ergo natura sua peccatum grave est. Non obedire enim 

praeceptis Dei et Superiorum, caritati contrariatur. S. Th. 2. 2. q. 
105. a. 1. 


323. Quid sit avaritia ? — Avaritia est: inordinatus appetitus 
bonorum temporalium. /nordinatus appetitus, nolendo ea potius amit- 
tere quam Deum; pauperibus, quando urget caritatis obligatio, elee- 
mosynam denegando; alienas res iniuste desiderando; nimis amando 
vel desiderando divitias, vel nimis se delectando in eis. Nimis, ultra 
debitam mensuram, nempe prout sunt necessariae ad vitam, secundum 
propriam conditionem, eas acquirendo vel retinendo. Avaritia prout 
praecise opponitur virtuti J/iberalitalis, est peccatum ex genere suo 
solum veniale. Potest tamen tripliciter mortale heri: 1l." Contra cari- 
tatem sui, finem ultimum in divitiis constituendo, vel praecepta Dei 
potius transgrediendo, quam detrimentum pati in bonis temporalibus. 
2. Contra caritatem proximi, eum in gravi necessitate constitutum 
non adiuvando, etc. 3." Contra iuslitiam, alhenum accipiendo, etc. — 
S. Ih. 1. 2. q. 84. a. 1, 2.2. q. 118.; L. £58. 

Liberalilas virtus est, qua bene utimur omnibus iis externis bonis, 
quae nobis ad nostram sustentationem concessa sunt. Duplex est ex- 
teriorum bonorum usus, unus ad seipsum, alter ad alios. Et ideo ad libe- 
ralitatem pertinet, ut propter 1mmoderatum amorem pecuniae aliquis 
non impediatur a convenientibus expensis, neque a convenientibus da- 
tionibus. Ad liberalitatem autem maxime pertinet dare, cum hoc per- 
fectius sit quam accipere, vel circa seipsum expendere. S. Th. 2. 2. 
q. 117. a. 1. 4. — Uti avaritia, ita etiam prodigalitas liberalitati 
opponitur, tam secundum excessum in dando, quam secundum defe- 
ctum in relinendo et acquirendo. S. Th. 2. 2. q. 118. 119. 


324. Quaenam sint avaritiae filiae? — Sunt sequentes: 1.° Ob- 
duratio cordis, contra misericordiam, egenis et pauperibus non com- 
patiendo, eos obiurgando, debita dure nimis exigendo, quando creditor 
non est solvendo, etc. Ea aliquando peccari potest mortaliter, quando 
praeceptum eleemosynae vel caritatis urget, et tamen ex tali duritia 
non subvenitur. L. 69. — 2.? Inquietudo cordis, h. e. vehemens et 
inordinata applicatio mentis ad acquirendas vel conservandas divitias, 
cum inani et vano timore, ne non acquirantur vel perdantur. Est mor- 
talis, quando retrahit a spiritualibus vel aliis, ad quae ex praecepto 
gravi obligamur, vel inducit superfluum timorem, et ex hoc diftiden- 
tam erga Deum. Venialis est, si sit de re bona, sed tempore vel 
loco indebito, v. g., de familia, messe, vindemia, quando quis est 
in templo, vel vacandum Deo. S. Th. 2. 2. q. 55. a. 6.5; L. 69. — 

3. Violentia, rei nempe alienae per vim usurpatio. Mortalis est, si 


circa rem gravem, vel gravem inferat vim. L. 69. — 4.* Fallacia, 
sive dolus in. verbis ; potest esse mortalis, ratione finis vel mediorum. 
S. Th. 2. 2. q. 55. a. 4.: L. 69. — 5. Periurium, si addatur con- 
firmatio iuramenti. — 6.° Fraus, sive dolus in facto. Est mortalis ex 


genere suo; eaque multipliciter in contractibus contingit. S. Th. 2. 2. 
q. 55. a. 5. ; L. 69. — 7." Proditio, quae est deceptio contra fidem 
datam, aut debitam, in damnum alterius. Mortalis est ex genere suo. 
Contingit fere tripliciter, l.^ circa personas, quo modo ludas Chri- 
stum prodidit; 2.° circa res, uti si hosti modum capiendi arcem, vel 
si pecuniam, vestem, etc., absconditam, praedoni ostendas; 3.° circa 
secretum, vel sibi commissum revelando, vel alienas epistolas legendo. 
Quod si sit in re gravi, per se mortale est. L. 69. — S. Th. 2. 2. 
q. 118. a. 8., q. 55. d. 8. 


325. Quid sit luxuria? — Luxuria, quae castitati opponitur, est 
inordinatus appetitus rei venereae. inordinatus ; venerea ad genera 
tonem prolis ordinantur, eaque licite non nisi in matrimonio habentur 
Inordinata ergo sunt, quae vel ad generationem vel ad hanc in ma- 
trimonio non ordinantur. — Luxuria gravis est ex toto genere suo, 
si sit deliberata et directe volita. Unde parvitatem materiae non ad- 
mittit. Venereorum enim usus natura sua institutus est ad conserva- 
tonem generis humani, quod est magnum hominum bonum, et exter- 
num Dei; proinde qui eo abutitur, graviter offendit Deum, et laedit 
humanam societatem. 07 sit deliberata et directe volita; si enim deli- 
beratio et volitio circa cius causam tantum versetur, tunc dari potest 


hac in re parvitas materiae. — S. Th. 2. 2. q. 153.; L. 71. Cf. hic 
37. seqq. 

326. Quaenam sint luxuriaefiliae? — Sunt octo, quatuor ex parte 
intellectus, et quatuor ex parte voluntatis. — 1.° Caecitas mentis, cum 


quis adeo est addictus turpitudini, ut de coelestibus non cogitet. — 
2." Praecipitatio, qua quis ex eadem causa sine consilio operatur. — 
3." Inconsideralio, (piando in modo delinquit, inconsiderate agens, quae 
statum vel personam dedecent. — 4.? Inconstantia, quando quis ex 
eodem affectu voluptatum a pis propositis mox deficit. — 5." Amor 
sui; lascivus enim ob voluptates seipsum finem suarum actionum fa- 
cit, non Deum. — 60.? Odium Dei; nam lascivus solet a rebus divinis 
abhorrere, immo ab ipso Deo, tanquam peccatorum vindice. — 7.? A f- 
fectus praesentis saeculi: quia amor voluptatum carnalium ita animum 
afficit, ut subinde etiam beatitudini aeternae paratus esset renuntiare, 

si praesentibus frui semper permitteretur. — S.° Horror futuri sac- 
culi, quando voluptatibus immersus mortem inordinate timet, et de 
ea nolens cogitare, vitam illicitis mediis propagare studet, etc. — 
Priores quatuor sunt mortales, quando aliquod Dei praeceptum gra- 
viter obligans praetermittitur. Quod si versantur solum circa mate- 
ram luxuriae, peccata specie distincta non sunt, secus vero si alia 
praecepta violantur. Posteriores quatuor, si plenus sit voluntatis con- 
sensus, per se sunt mortales et specie distinctae; ex uindeliberatione 
vel alia actuum imperfectione saepe veniales. — L. 71.; S. Th. 2.2. 
q. 15., q. 46, q. 53. a. 6, q. 153. a. 5. 


327. Quid sit invidia? — Invidia est tristitia de bono alterius, 
in quantum est diminutivum gloriae propriae. — Porro quinque mo- 
dis potest quis de bono alterius tristari: 1.° Cum quis contristatur 
de bono alterius absolute, quia proximi bonum est; et proprie est 
odium inimicitiae, vel simpliciter odium seu aversio personae, cui vo- 
lumus malum, quatenus eius malum est, quod quidem ex genere suo 
mortale est. 2.^ Cum quis contristatur de bono proximi relative, quia 
ab eo timet aliquod malum, et proprie est timor, qui erit licitus, nisi 
sit inordinatus, e. g., si malum sibi vel aliis timeat inferendum iniuste. 
3. Cum quis contristatur de bono alterius, quia talis boni eundem 
putat indignum ; et est indignatio seu abominatio, quae non est pec- 
catum. erit tamen, et quidem mortale, si vel Dei providentiam ar- 
guat, et est blasphemia, vel si ita afficiat, ut ducat homines ad ma- 
lum imitandum. 4.? Cum quis contristatur de bono proximi, non quia 
illud proximus habeat, sed quia eodem ipse careat, et non est invi- 
dia. sed aemulatio seu zelus, qui si est circa bonum honestum est 
laudabilis, si autem circa bona temporalia, interdum est venialis, ut si 
bonum dolenti sit improportionatum, quale esset, si rusticus dolcret, 
se non esse regem. 5.° Si quis doleat quod alter sibi aequalis, vel non 
mullum inaequalis, in gloria et excellentia crescat, ita ut eo fiat supe- 
rior, et ipsum incrementum gloriae et excellentiae apprehendat, ut 
sui boni impedimentum et sibi malum, in quantum est diminutivum 
propriae gloriae et excellentiae, et est proprie dicta invidia. Invidus 
enim dicitur, quod non sit videns, quia bona alterius sine tristitia vi- 
dere non potest. ./eqtialis vel non mullum inaequalis, quia bonum 
illorum qui multum nos excellunt, ut diminutivum nostriae excellen- 
tate et gloriae apprehendi non solet. Bona alterius, praecipue illa, in 


quibus est gloria, et in quibus homines amant honorari, et in. bona 
esse opinione. 

Invidia est ex genere suo mortalis, ad Gal. 5., 21. Est enim 
directe contra caritatem, quae gaudet de bono proximi, quod invi- 
dia destructum optat vel non destructum dolet. — S. Th. 2. 2. 
q. 36; L. 72. 

« Sola superbia et invidia sunt pure spiritualia peccata, quae dae- 
monibus competere possunt ». S. Th. 1. p. q. 63. a. 2. ad 2. 


328. Quaenam sint invidiae filiae? — Sunt odium proximi, su- 
surratio, detractio, exultalio in adversis proximi, et in prosperis af- 
flictio. Ea sunt ex genere suo mortales; quippe directe contra cari- 
tatem. — Susurratio, sermo est, quo sine causa aliquid refertur alicui 
personae de alia, quod quidem ex se aptum sit ad utriusque amici- 
tam disrumpendam, quam proinde obtrectator restituere et reconci- 
liare tenetur. Mortalis est ex genere suo tum contra caritatem, tum 


contra iustitiam. —  Detractio quoque tum contra caritatem tum con- 
tra iustitiam est. — S. Th. 2. 2. q. 36. a. 4. ad 3., q. 34. a. 6, 
q. 74.; L. 72. 

329. Quid sit gula ? — Gula opponitur abstinentiae, et est inor- 


dinatus appetitus cibi et potus. Inordinatus, si nempe cibus et potus 
valetudini noceat, eorum enim proximus finis est vitae et valetudinis 
conservatio, secundum necessitatem et convenientiam. S. Th. 2. 2. q. 141. 
a. 6. Secundum necessitatem, COrporis et animi ; secundum convenien- 
tiam, et sic 1nordinatum non erit ad festum celebrandum, ad hono- 
randos amicos lautum parare convivium. /nordinatus praeterea, si non 
convenienter sumatur. Et inordinatio haec committitur quinque modis, 
P. si edas ante tempus, 2.? si nimis exquisita, 3." si plus iusto, 4.? si 
voraciter, 5.^ si nimis exquisite. 

Gula ex genere suo est peccatum veniale, quia graviter non op- 
ponitur caritati Dei vel proximi. Potest mortalis fieri multiplici sub 
respectu. l.^ Contra caritatem Dei, in ila finem suum ultimum et 
beatitudinem constituendo. 2.° Contra caritatem suiipsius, ratione gra- 
vis damni animi vel corporis, si quis, e. g., ideo fiat ineptus ad fun- 
ctiones, quas sub mortali tenetur adimplere, vel notabiliter noceat sa- 
nita. 3.^ Contra caritatem proximi, contra pietatem et iustitiam, uti 
contingit, cum nobiles uti gulae vacent graviter premunt subditos, 
dissipant bona familiae necessaria, contrahunt debita, quibus solvendis 
impares sunt. -L^ Ratione scandali, si clericus, e. g., publice comes- 
sationibus et compotationibus indulgeat. 5." Quando propter gulam 
quis transgreditur praecepta Ilcclesiae, e. g., die abstinentiae come- 
dendo carnes, die ieiunii pluries in die ad satietatem comedendo, die 

dominica propter comessationes sacrum non audiendo. 6.° Ratione 
ebrietatis perfectae, de qua mox dicetur. S. Th. 2. 2. q. 14$; 
L. 73. — E. M. 


330. Resolves: « Comedere vel bibere usque ad vomitum, pro- 
babile est esse tantum veniale genere suo, nisi adsit scandalum 
(nempe grave), vel notabile nocumentum valetudinis, ut communius 
dicunt... Qui autem sponte evomunt, quod sumpserunt, ut iterum edant 
et bibant vix excusantur a mortali; hoc enim videtur involvere ma- 
gnam deformitatem. Ita probabiliter ». L. 73. Et sane alii probabiliter 
negant, quia ibi non habetur nisi aviditas delectationis in cibis, quae 
ex genere suo venialis est, nisi alia accedat peccati species. Vix autem 
dubium est, licere esu aut potu aliterve creare vomitum, si is salubris 
esse indicetur. Habet enim tunc rationem medicinae. — Mortale cen- 
setur vesci carnibus et sanguine humano; tum quia est contra pieta- 
tem defunctis debitam, tum quia est contra naturae instinctum; nisi 
fiat causa medicinae, vel alia iusta causa, e. g. extremae famis. — 
Laymann I. 3. s. 4. n. 3.; Diana tr. 5. de Scand. r. 70. 


331. Quaenam sintgulaefiliae? — Sunt sequentes, quae ex genere 
suo veniales sunt, fiunt vero mortales, cum alteri virtuti graviter op- 
ponuntur; videlicet ex parte animae, l.^ hebetudo mentis seu stupidi- 
tas, nata ex crapula, circa spiritualium bonorum considerationem; 
2. inepta laetitia, quae movet ad actus turpes; 3.? multiloquium; 
1° scurrilitas in verbis et gestibus; 5.° ex parte corporis, immun- 
ditia, vomitus et seminis effusio, S. Th. 1l. c. a. 6, q. 15.5; L. 74. 


332. Quid sit ebrietas? —  Ebrietatis malitia est in voluntaria 
privatione modo artificiali, innaturali et violento per 1mmoderatum po- 
tum inebriantem, usus rationis, non mere negative, ut in somno, sed 
contrarie per rationis perturbationem. —  « Ebrietas est peccatum 
mortale, quia secundum hoc homo volens et sciens privat se usu ra- 
tionis, quo secundum virtutem operatur, et peccata declinat; et sic 
peccat mortaliter periculo peccandi se committens. Unde ebrietas, per 
se loquendo, est peccatum mortale ». S. Th. 2. 2. q. 150. a. 2., 1. 2. 
q. 88. a. 5.5; ad 1.; ad Gal. 5., 21.: L. 75. Ebrietas opponitur vir- 
tuti sobrietatis, cuius officium est mensuram adhibere « circa potum 
non quemcumque, sed eum, qui sua fumositate natus est caput con- 
turbare, sicut vinum, et omne quod inebriare potest ». S. Th. 2. 2. 
q. 149. a. 1. 

Alcoohsmus ad ebrietatem spectat. Alcoolismo significatur ebrietas 

producta alcoolicis potionibus, abusus alcoolicarum potionum, ct graves 
effectus huiusmodi abusu producti. Cum autem hi effectus, sanitati 
graviter nocivi, paulatim producantur, difficile practice est definire, 
quandonam, hac ratione, grave incipiat esse peccatum. 


332bis. Nota: Promissio, (the pledge) quae in America, aliisque 
regionibus, fieri solet abstinentiae ab omni inebriante potione, per se, 
nullam infert obligationem sub gravi vel sub levi. Est enim simplex 
quoddam propositum, «eiusque facta declaratio non bibendi vinum 
aliasque alcoolicas potiones. Nullum tamen dubium est, quod etiam 
sub peccato, fieri potest. Valde autem laudandae sunt societates, quae 
instituuntur ad ebrietatis vitium extirpandum. 


333. Resolves: Si quis sciens et volens tantam sumit vini po- 
tionem, quae apta est ad inebriandum, nullo modo excusatur a mor- 
tali, quamvis antequam sensibus destituatur somno se committat, quo 
vini effectum effugiat: quia potio illa iam est intrinsece mala, cum 
de se apta iam sit ad privandum hominem usu rationis, et per ac- 
cidens se habet, quod ipse per somnum sensibus privetur. Neque 
vero in somno potentiam habet proximam ad usum rationis. — Non 
peccat mortaliter, qui ex potu vini non amittit totaliter usum ratio- 
nis, quamvis mens perturbetur, ita tamen ut discernere valeat inter 
bonum et malum, ut communiter dicunt theologi. Addunt etiam com- 
muniter theologi, ebrietatem non esse mortalem, si per modicum tem- 
pus privet ratione. Dicit autem  La-Croix, longum tempus videri unam 
horam, et licitum esse ad dolorem, tristitiam et melancholiam aver- 
tendam bibere usque ad hilaritatem, uti etiam propinare ad sanitatem 


alicuius, vel ad fovendam unionem amicorum et caritatem. — La- 
Croix 1. 5. n. 314. 317. 327.; L. 75. 78. 


334. An liceat ad morbum depellendum polum sumere, si ex eo 
praevideatur secutura ebrietas? — R. Affirmative probabilius, si po- 
tus sumatur ad pravas corrigendas qualitates, tunc enim rationis pri- 
vatio per accidens et indirecte sequitur, et ideo licite permitti potest. 
— Si vero potus sumatur ad ebrietatem seu privationem rationis di- 
recte procurandam, negant S. Alph. alique, quia privare se facultate 
proxima usus rationis est intrinsece malum; affirmant vero Busemb. 
alique, innixi praecipue auctoritate S. Th. 1. 2. q. 88. a. 5. ad L, 
ubi ait: « Quod enim homo, absque necessitate, reddat se impoten- 
tem ad utendum ratione, per quam homo in Deum ordinatur, et 
multa peccata occurrentia vitat, ex sola vini voluptate, expresse vir- 

tuti contrariatur ». Nota TO absque necessitate, ex sola vini voluptate. 
Ergo, si adsit necessitas, et non ex vini voluptate, virtuti non con- 
trariatur. — Laymann Í. 2. s. 4. n. 5.; La-Croix |. 5. n. 310.311. 
312, 315, Struggl 25.; S. Th. 2. 2. q. 150. a. 2. ad 3.: L. 76. 


335. An liceat alicui se inebriare ad vitandam mortem, quam 
aliter ei minitatur, nisi inebrietur? — Prima sententia S. Alph. pro- 
babilior negat, quia privare se directe potestate proxima utendi ra- 
tione est intrinsece malum. Cum autem hic periculum mortis sit ab 
extrinseco, immoderatus ille potus usque ab ebrietatem nequit hic ha- 
beri tanquam causa producens duos effectus. Quare inebriatio esset 
directe intenta et volita. Secunda sententia, quam tenent cum Busemb. 
Less., Pal, et probabilem putant Laymann alique, affirmat, quia pri- 
vatio rationis hic non est intenta; sed solum permissa; vini enim 
excessus assumitur non animo se inebriandi, neque absque necessitate, 
ex sola vini voluptate, quod esset certe intrinsece malum, sed tan- 


quam medium ad mortem fugiendam. —  La-Croix |. 5. n. 321; 
Struggl 25.; L. 76. 


336. An licita sit ebrietas ad operationem chirurgicam  subeun- 
dam ? — Prima sententia , quam tenent S. Alph. 76. alique, negat, 
quia in hoc casu directe intenderetur ebrietas, seu rationis privatio, 
quae intrinsece mala est, tanquam medium dolorem sensuum remo- 
vendi. Secunda sententia vero affirmat. 1.° Quia privatio usus ratio- 
nis saltem ad breve tempus, et ex gravi causa, non videtur intrinsece 
mala. 2.^ Quia non directe potatio datur ad privationem rationis cau- 
sandam, sed ad sensuum soporem ; atque adeo ebrietas indirecte se- 
quitur per accidens; neque enim sensuum sopor provenit ex priva- 
tione rationis, sed ex nervorum laxitate et hebetudine, et ex sensuum 
sopore provenit privatio usus rationis. Gur. Baller. 182. — Nullo 
ergo modo damnandus est usus aliorum medicamentorum, quorum 
virtus primaria est inferre soporem, vel nervos obtorpescere, uti opium 
et aetheris inspiratio. Antonelli vol. 1. p. 2. de 5.? Pracc. c. 6. — 
La-Croix |. 5. n. 314. 

Chloroformium : Licitus eius usus est ad leniendos vel impe- 
diendos dolores in operatione chirurgica, in partu difficili, et etiam 
in ordinario partu, cum periculum, quod ab aliquibus affirmatur, ma- 
tri et proli exoriturum, revera non subsistat. 

Morphina: Magna quantitate sumpta mortem  causát; parva 
quantitate, sensuum soporem producit, et privationem usus rationis; 
minima quantitate, utilis est ad nervos pacandos et ad vires reficien- 

das. Iniectiones, ad leniendos dolores, si aliquando fiant, et parva 
quantitate, illicitae non sunt. In magnis doloribus verum praebent 
levamen. Si vero iterato, et in maiori quantitate adhibeantur, gravi- 
ter nocent corporis sanitati, et illicitae consequenter sunt. 

Cocaina: Quatenus adhibetur ad leniendos dolores, si cum de- 
bita moderatione fiat, neque inde grave adsit deinde vel sanitatis vel 
etiam vitae periculum, licita per se est. 


337. An licitum sit aliquem ad ebrietatem inducere, ut ille im- 
pediatur a graviori malo, e. g, a sacrilegio vel homicidio commit- 
tendo? — Prima sententia affirmat, quia hoc est malum, quod aliter 
impedir non potest, diminuere. « Plus habet de ratione mali id quod 
contrariatur rationi, quam quod ad horam usum rationis aufert ». 
S. Ih. 2. 2. q. 150. a. 3. ad 2. Secunda sententia distinguit, était 
licitum esse alterum inducere ad ebrietatem materialem, i. e. quando 
alter se inebriet sine peccato, puta apponendo illi vinum fortissimum 
aut medicatum, quia tunc ex una parte ille non peccat, et ex altera 
damnum ebrietatis permittitur ad vitandum gravius damnum aliorum. 
Non autem licitum esse dicunt eum inducere ad ebrietatem formalem, 
nempe cum suo peccato, cum haec sit intrinsece mala, ac ideo nun- 
quam permittenda. Tertia vero sententia neutrum concedit, quia, cum 
tais neutiquam de vino cogitet, illum est positive inducere ad ebrie- 
tatem, adeoque malum. « His tamen non obstantibus, concludit 
S. Alph. 77., prima sententia satis probabilis videtur mihi et alis 
viris doctis a me consultis, sive ebrietas sit materialis, sive formalis, 
ob rationem iam allatam, quia licitum est inducere alterum ad minus 
malum, ut impediatur a maiori ». Tunc nempe iam non est malum 
consulere, sed bonum, scilicet electionem minori mali. 


338. An licitum sit aliquem  inebriare, ut secreta patefaciat? — 
Haec habet Struggl 25.; « Licet alterum materialiter inebriare... ad 
elicienda secreta, quae alter tenetur manifestare; si autem hoc fieret 
ad elicienda secreta, quae alter posset bona conscientia manifestare, 
non tamen tenetur, ei fieret iniuria, quia est rationabiliter invitus con- 
tra talem inebriatüonem et modum eliciendi secreta. Quod a fortiori 
verum est, quando alter similia secreta nequit bona conscientia ma- 
nifestare ». Idem habet La-Croix l|. 5. n. 328. 329. 


339. An peccet quis graviter amentem inducens in ebrietatem ? 
— R. Negative per se, quia fatuus utpote iam usu rationis destitu- 
tus, nequit amplius usu rationi privari. Per se, quia si fatuus post 

potum excessivum soleat res turpes efficere, vel in blasphemias erum- 
pere, et id sciat qui ad bibendum eum inducit, graviter hic peccabit 
contra legem naturalem: quia fatuus eam materialiter. violat, cum ei 
in actu primo subiectus sit. —  Elbel 679.-681. 


340. An sint imputabilia mala in ebrietate commissa ? — R. Ne- 
gative, si praevisa non fuerint saltem in confuso, ut patet; affirma- 
tive, si praevisa fuerint saltem in confuso, saltem mala operis ut ite- 
rum patet ex dictis. Saltem mala operis, nam verba iniuriosa, aut 
etiam facta contumeliosa probabiliter non sunt imputabilia, si contra 
homines proferantur, quippe nullam iniuriam et contumeliam ex com- 
muni aestimatione inferre censentur, secus tamen, si contra Deum 
proferantur, uti blasphemiae, etc. quia vel sola prolatio illa mate- 
ralis blasphemiarum voluntaria in causa in diminutionem vergit di- 
vini honoris. Attamen S. Alph. 78. contrariam Salm. sententiam im- 
probabilem dicere non audet. — Cum autem blasphemiam in ebrie- 
tate prolata veram in se non habeat blasphemiae naturam, quamvis 
praevisa fuerit, reservation! et censurae, si forte adsit, non subiici- 
tur. — Verba item  obscoena, ratione scandali aliorum, imputabilia 
etiam sunt ad peccatum, si praevideantur. — L. 2. 78.; S. Th. 
1.2. q. 76. a. 4.; Ithur. Cas. 30.; Sanch. in dec. 1. 1. c. 16. n. 42. seqq.; 
C. B. 8275; C. A. 1307.; C. I. 1151.; C. L. 2361. 


341. Quid sit ira? — Ira est inordinatus appetitus vindictae. 
Haec inordinatio dupliciter fieri potest: 1.^ Ex parte modi irascendi, 
ut, v. g., si nimium interius exardescas, vel exterius per signa nimis 
iram patefacias. — 2.° Ex parte obiecti, ut, si vindictam appetas plane 
iniustam ob causam, vel si iusto maiorem, v. g., optando inimico mor- 
tem, quam non est meritus, vel exsequendam propria auctoritate, vel 
denique, licet vindicta iusta sit, non tamen eam appetas ut iustam, 
sed ut satiativam animi tui malevoli. — Si ordinate appetatur vin- 
dicta, non est peccatum irae: ut cum superiores irascuntur culpis 
subditorum, easque puniunt, seu vindicant. — Ira inordinata, primo 
modo ante dicto, est ex genere suo peccatum veniale, potest tamen 
fieri mortale ex accidente, propter violationem alterius virtutis, v. g., 
religionis, pietatis, caritatis, etc., ut si addatur blasphemia, maledictio, 
scandalum ; tum etiam, si huiusmodi motus animi sit vere vehemens 
et deliberatus. Ira inordinata secundo modo est ex genere suo mor- 
tale: quia est directe contra caritatem et iustitiam, ad Gal. 5., 20.— 
S. Th. 1. 2 q. 88. a. 5. ad 1., 2. 2. q. 108., 158; L. 79. 

342. Quaenam sint filiae irae? — Partim sunt ex corde: 1.° In- 
dignatio, quae est 1nordinatus affectus ex eo quod quis reputet se in- 
digne a tali tractari. Communiter est veniale. Immo si ex iusto rationis 
iudicio procedat nullum est. Posset tamen esse mortale, si cresceret 
usque ad deliberatum odium et contemptum personae gravem. — 
2. Tumor mentis, quo quis morose excogitat diversas vias vindictae, 
iisque cogitationibus animum tumefacit. Quale peccatum sit, indican- 
dum est ex qualitate vindictae, quae excogitatur. — Partim in ore: 
]l.?^ Clamor, cum iratus extollit vocem, multa inordinate et confuse 
effundens. Est veniale communiter, nisi aliud addatur. — 2.? Blasphe- 
mia contra Deum, et mortale est. — 3.° Contumelia contra homines, 
qua quis proximo malum aliquod obiicit, cum intentione illum inho- 
norandi. — 4.^ Maledictio, qua quis optat et imprecatur alteri malum, 
sub ratione mali. — Partim in opere, ut Rixae, Pugnae, Seditiones, 
Vulnera. « Rixae, per quas intelliguntur omnia nocumenta, quae facto 
proximis inferuntur ex ira ». S. Th. 2. 2. q. 158. a. 7. Quando 
« aliquis intendit alium laedere, eo sciente et repugnante, importatur 
nomine rixae ». S. Th. 2. 2. q. 42. a. 1. Rixae, si modum non ex- 
cedant, uti et leviculae pugnae, veniales sunt; secus, si progrediantur 
ad seditiones, vulnera, caedes. Suntque haec communiter peccata 
mortalia ex parte incipientis rixam ; alter enim potest se defendere 
cum moderamine inculpatae tutelae. — L. 80. $83.; S. Th. 2. 2. q. 
40. 41. 42. 

Contumelia: Ex genere suo mortalis est. Venialis tantum est, 
si sit parva, vel tantum materialis sine animo dehonorandi, modo non 
sequatur laesio notabilis honoris proximi. Et sic excusantur saltem a 
mortali multi parentes, dum filios vocant asinos, etc., item mulieres, 
pueri, et infimae sortis homines, conviciis se onerantes; quia cum 
fides iis non habeatur, non laeditur graviter honor. Neque vero pec- 
catum est, si fiat animo corrigendi, humiliandi, aliave ratione. Et sic 
potest superior verbum aliquod alias contumeliosum obiicere. In. quo 
tamen peccari potest, si modus debitae correctionis excedatur, vel 
subditus gravius dehonoretur, quam meruit. Itemque, si ioci causa, 
per convenientem recreationem, leves defectus obiiciantur, urbanitas 
est, secundum S. Th. 2. 2. q. 72. a. 2., dummodo alter non contri- 
stetur, neque ad iram moveatur. — Contumelia etiam fit facto, tum 
indirecte, ut si imaginem vel litteras. alterius conculces, comburas, etc., 
tum directe, ut si virum honestum fuste caedas, ad ianuam eius cor- 
nua apponas, vel repraesentes aliquid, quod honorem alterius laedat. 
— Huc spectat subsannatio, illusio et derisio, quando fit signis, ut 

naso rugato, labiis extensis, etc., intendendo proximi confusionem, 
quae, si sit gravis, vel saltem proximus ea graviter contristetur, mor- 
talia sunt. — Circa quae nota, quod qui per contumeliam laesit alte- 
rus honorem, teneatur hunc restituere, etiamsi fama non sit laesa. 
Hoc autem fieri potest vel per honorificam et amicam salutationem, 
vel invitationem ad mensam, vel petitionem veniae, etiam subinde 
Hexis genibus et coram testibus, prout laesio fuit gravis. Variam con- 
tumeliae mortalis qualitatem in confessione explicare necessarium non 
est. — L. 81. 82. 

« Maledictio, de qua nunc loquimur est, per quam pronunciatur 
malum contra aliquem vel imperando vel optando. Velle autem, vel 
imperio movere ad malum alterius, secundum se repugnat caritati, 
qua diligimus proximum ; et ità secundum suum genus est peccatum 
mortale, et tanto gravius, quanto personam, cui maledicimus magis 
amare et revereri tenemur... Contingit tamen, verbum  maledictionis 
prolatum esse peccatum veniale, vel propter parvitatem | mati, quod 
quis alteri maledicendo imprecatur, vel etiam propter affectum cius, 
qui profert maledictionis verba, dum ex levi motu, vel ludo, aut ex 
subreptione aliqua talia verba profert, quia peccata verborum maxime 
ex affectu pensantur ». S. Th. 2. 2. q. 76. a. 3.; L. 83. 


343. Quid sit acedia? — Acedia, sive animi taedium, potest du- 
pliciter usurpari: 1.^ Generaliter, pro omni animi taedio et remissione 
in exercitio virtutum, eo quod labor aliquis sit ei adiunctus. « Acedia 
est quaedam tristitia, qua homo redditur tardus ad spirituales actus 
propter corporalem laborem ». S. Th. 1. p. q. 63. a. 2. ad 2. — 
-.2.? Specialiter, pro tristitia, et taedio de divina amicitia, eo quod 
per virtutum exercitia laboriosa servari debeat; et sic amicitiam illam 
quis non curet. — Acedia accepta primo modo tum demum est pec- 
catum mortale, quum ideo fiat opus vetitum sub mortali. Acedia ac- 
cepta secundo modo ex se est mortale, quia repugnat caritati Dei. — 
« Acedia non est recessus mentalis a quocumque spirituali bono, sed 
a bono divino, cui oportet mentem inhaerere ex necessitate. Unde si 
quis contristetur de hoc. quod aliquis cogat eum implere opera vir- 
tutis, quae facere non tenetur, non est peccatum acediae, sed quando 
contristatur in his, quae ei imminent facienda propter Deum ». S. Th. 
2. 2. q. 35. a. 3. ad 2., q. 35.; L. 84.; E. M. 


344. Quaenam sint acediae filiae! — Sunt sequentes: l.?^ Ma- 
litia, specialis nempe malitia, qua quis ratione tristitiae fugiendae, 
odio habet ac detestatur bona spiritualia, et vellet ea non esse, aut 

qua ipsum poenitet bene fecisse vel implevisse id, ad quod tenebatur, 
aut qua contemnit Dei beneficium, v. g., desiderando non fuisse na- 
tum, aut non agnovisse Christum, etc. Est ex genere suo mortale. — 
2." Pusillanimitas, qua quis refugit ea quae ardua sunt, et quae sub' 
sunt consiliis. — 3." Torpor qua quis refugit ea quae pertinent ad com- 
munem iustitiam, seu praecepta, et bona facit non cum debito fervore. 
— 4. Rancor, quo fastidio sunt, qui ad spiritualia inducunt; unde 
rancor quaedam indignatio est. — 5.^ Evagatio mentis, qua quis in 
exercitio spiritualium evagatur circa delectabilia exteriora, illicita, sive 
per cogitationem, et dicitur curiositas, sive per locutionem, et dicitur 
verbositas, sive per corporis inquietudinem, et dicitur inquietudo, 


quae communiter sunt venialia. — 60." Desperatio de salute, quae fuga 
ab ipso fine est, el mortale. — S. Th. 2. 2. q. 20. a. 4., q. 35; 
L. 84. 

345. Quid sit virtus, quotuplex sit, an a donis Spiritus Sancti, 
a beatiludiitibus et a fructibus Spiritus Sancti distinguatur? — R. Ad 
l.""* Virtus est bonus habitus mentis, quo recte vivitur et nemo male 
utitur. S. Th. 1. 2. q. 55. a. 4. Bonus habitus mentis, Scilicet bona 
animi dispositio ad recte vivendum seu operandum. Si dispositio est 
simpliciter ad sancte operandum, est virtus supernaturalis et infusa, dans 
posse operari. Si dispositio sit ad facile recte operandum est virtus na- 
turalis, et actuum repetitione acquisita. Virtus igitur ipsa potentia non 
est, sed eam praesupponit, et in ea est, dans ei facile agere in or- 
dine naturali, et simpliciter ulterius posse agere in ordine supernatu- 
ral'! praeter posse agere in ordine naturali, //abitus mentis, nempe 
intellectus et voluntatis, uti sunt supernaturales virtutes fidei, quae 
spectat ad intellectum, et attingit Deum summam veritatem, et spei 
ac caritatis, quae spectant ad voluntatem, et quarum altera attingit 
Deum bonum nobis, altera attingit Deum summum in se bonum. Quo 
recte vivitur, id est recte quis operatur seu operatur secundum mo- 
ralem regulam humanorum actuum. Et sic virtus discernitur ab ha- 
bitu vitii, quod est semper ad malum. Et nemo male utitur, aliis enim 
habitibus intellectualibus, uti sunt habitus scientiae et artis potest quis 
ad bonum vel ad malum uti. Minime ergo virtus, alia est activa, alia 

passiva, uti Americanistae et Modernistae dicunt; cum omnis virtus, 
uti habitus, sit principium recte agendi, et uti actus, recta actio sit. 

R. Ad 2.^* Virtutes, aliae sunt theologicae, ita dictae, quia Deum 
supremum hominis finem supernaturalem immediate attingunt, et aliae 
sunt morales, quae immediate creata obiecta attingunt, et hisce me- 
diantibus Deum. Virtutes theologicae tres tantum sunt, et sunt illae 
tres iam commemoratae, neque plures neque pauciores; nempe fides, 
spes, caritas. Virtutes autem morales, principales, quatuor sunt. Nam 
virtus in hoc est, quod actus nostros dispositivo habitu dirigat secun- 
dum rectam rationem, et recta ratio in hoc est quod homo in suis 
humanis actibus debitas servet relationes, in conversatione et consue- 
tudine cum aliis hominibus et in usu omnium creaturarum. Hinc exurgit 
primo generalissima virtus omnium directiva, quae est prudentia, ad 
quam pertinet dirigere omnes nostras operationes, et omnes aliarum 
virtutum actus, secundum dictamen rectae rationis, ita ut in iis non 
peccetur neque per excessum neque per defectum. Exurgit secundo no- 
bilissima virtus, quae est iustitia, quae debitum alis reddit. Exurgit 
tertio temperantia, quae nos inclinat ad moderatum usum rerum de- 
lectabilium. Exurgit quarto fortitudo, qua homo rationabiliter se con- 
tineat et gerat in rerum usu, quoad ea quae difficultatem nobis ogge- 
runt ct nobis sunt nociva. Hae quatuor virtutes cardinales, dicuntur, 
quia omnes aliae virtutes morales ad has tanquam ipsarum partes re- 
ducuntur. 

Porro tres cardinalium virtutum partes distinguuntur, integrates, 
subiectivae, potentiates. Pars integratis est illa, sine qua virtus non est 
perfecta, uti domus sine tecto, sine fundamento, sine pariete non est 
perfecta; subiectiva, quae eius species est; potentialis, quae ordinatur 
ad aliquos tantum secundarios actus et materias, quasi non habens 
totam potentiam principalis virtutis. — Sap. S., 7.; S. Th. 1.2.58. 
60. 61. 62. 63. 68., 2. 2. q. 48. a. 1, q. 128. a. 1, q. 143. a. 1. 

R. Ad 3.um A virtutibus infusis distinguuntur dona Spiritus Sancti, 
quae sunt habitus infusi, quibus homo prompte mobilis redditur ad 
inspirationes divinas recipiendas atque ad actus excellentes virtutum 
exercendos. Conveniunt ergo cum virtutibus supernaturalibus in eo 
quod sint et ipsa habitus infusi; differunt ab ipsis primum in eo 
quod virtutes disponunt hominem, ut a ratione prompte moveatur et 
dictamen divinae legis sequatur, dona autem disponunt hominem, ut 
Ipsi Spiritui Sancto motori et duci prompte obediat. Differunt prae- 
terea m eo quod virtutes disponant homines ad facienda opera ordi- 
naria christianae vitae. dona autem disponant ad opera extraordinaria 

altiora et excellentiora. Septeni dona sunt, et referuntur ad septeni 
virtutes: donum timoris Dei ad temperantiam, donum fortitudinis ad 
fortitudinis virtutem, donum pietatis ad iustitiam, donum consilii ad 
prudentiam, donum intellectus ad fidem, donum scientiae ad spem, 
donum sapientiae ad caritatem. S. Th. 1. 2. q. 608. 

R. Ad 4."m A virtutibus et donis distinguuntur Pcatitudines, quae 
ab illis imperfectiori modo, ab istis modo excellentiori proficiscuntur. 
Bcatitudines enim sunt actus boni praestantes et perfecti, qui peculiari 
ratione ad vitam aeternam adipiscendam nos conducunt, unde spe iam 
beati simus. Ad paupertatem spiritus disponit virtus temperantiae et 
donum timoris. Ad mansuetudinem virtus iustitiae et donum pietatis, 
ad luctum virtus spei et donum scientiae. Ad esuriem iustitiae virtus 
et donum fortitudinis. Ad misericordiam virtus prudentiae et donum 
consilii. Ad munditiam cordis virtus fidei et donum intellectus. Ad 
pacem caritas ct donum sapientiae. « Octava beatitudo, ait S. Th. 1. 
2. q. 69. a. 3. ad 5., est quaedam confirmatio et manifestatio om- 
nium praecedentium. Ex hoc enim quod aliquis est confirmatus in 
paupertate spiritus et humilitate, et aliis sequentibus, provenit quod 
ab his bonis propter aliquam persecutionem non recedit. Unde octava 
beatitudo quodammodo ad septeni praecedentes pertinet ». 

R. Ad 5.'Im Fructus Spiritus Sancti, quos Apostolus nominat ad 
Gal. 5., distinguuntur ab habitibus virtutum et donorum Spiritus 
sancti, sunt enim eorum eflectus seu actus; qui in quantum proce- 
dunt ab homine, non quidem secundum facultatem suae rationis, sed 
secundum altiorem vim, (piae est Spiritus Sancti virtus, dicuntur fru- 
ctus Spiritus Sancti, quasi cuiusdam divini seminis. A beatitudinibus 
etiam distinguuntur. « Nam ad rationem fructus sufficit quod sit ali- 
quid habens rationem ultimi et delectabilis. Sed ad rationem beatitu- 
dinis ulterius requiritur, quod sit aliquid perfectum et excellens. Unde 
omnes bcatitudines possunt dici fructus, sed non viceversa. Sunt enim 
fructus quaecumque virtuosa opera, in quibus homo delectatur, sed 
bcatitudines dicuntur solum perfecta opera, (piae etiam ratione suae 
perfectionis magis attribuuntur donis quam virtutibus ». S. Th. | 2. 
q. 70. a. 2. 


346. Quid sit prudentia et quacnam cius partes, quacnam ei oppo- 
sita vitia? — R. Ad l1.,m Est specialis quaedam virtus intellectus practici, 
qua in quovis negotio occurrente novimus quid honestum sit, quid turpe. 
Et sic prudentia recta ratio agendorum est, seu virtus recte ordinans 
ea quae sunt ad finem totius vitae. Omnis autem virtus in medio est; 

medium est ea facere quae virtus praecipit, quando oportet, ubi opor- 
tet, prout oportet; adeoquc prudentiae officium est huiusmodi medium 
invenire, quod aliud rationis, aliud rei est. ——Prudentiae actus sunt: 
l.^ Consiliari, inquirendo scilicet, quae inedia et quae circumstantiae 
sint necessaria, ut opus fiat honeste. 2.° Indicare de inventis, h. e. 
post diligentem considerationem concludere, quid, quo modo, quo loco 
et tempore, quibusque aliis circumstantiis sit agendum. 3.° Praecipere, 
praescribendo scilicet, quid et quando sit agendum, applicando quae 
consiliata et indicata sunt ad operationem. 4.^ Operari sollicite prae- 
cepta. Sollicitudo enim ea est moderata celeritas, qua animi solertia 
et vigilantia id, quod consultatum et definitum est, cito mandatur exe- 
cution!. — Hinc prudentiae praeceptum non datur, ratione sui, sed 
ratione tantum alterius, nempe virtutis exercendae et peccati vitandi. 
Ut ergo ad prudentiam spectant omnia praecepta, quia ipsa est 
omnium virtuosorum actuum directiva, ita ad prudentiam spectat uni- 
versa Moralis Theologia, speciatim vero tractatus de Conscientia; si- 
quidem tota Moralis Theologia et praedictus tractatus in particulari 
regulas tradunt, ut prudenter et recte agamus. S. Th. 1. 2. q. 64., 
2. 2. q. 47., q. 56. 

R. Ad2.um Partes prudentiae intégrales, quae ad perfectum illius ac- 
tum concurrunt,sunt: 1.° J/Ew«?r/a,-quae cognitio praeteritorum est. Cum 
enim ad prudentium experimentum requiratur, et experimentum ex pluri- 
bus memoriis est, ad eam plurium memoria requiritur. 2.^ Intellectus seu 
intelligentia, non ut potentia quaedam est, sed ut quaedam recta ae- 
stümatio est alicuius extremi principii. Nam omnis deductio rationis 
ab aliquo principio est, et prudentiae est recta ratio agibilium. 3.? Do- 
cilitas, qua quispiam promptus et facilis est ad suscipiendam ab aliis 
disciplinam et ad acquirendam ab eis cognitionem. Prudentia enim 
circa particularia operabilia consistit, quae quis semper per se omnia 
solus cognoscere non potest. 4.^ Solertia, quae est facilis et prompta 
coniecturatio, qua dum aliquid ex improviso occurrit, celeriter quis 
per seipsum invenit id quod congruit. 5.° Ratio. Prudentis enim est 
esse bene consiliativum ; consilium autem est inquisitio quaedam ex 
quibusdam ad aha procedens; quod opus rationis est. 6." Providentia, 
quae importat respectum alicuius distantis, seu futuri, ad quod ea quae 
in praesenti occurrunt ordinanda sunt. Quare providentia est recta or- 
dinatio mediorum idoneorum ad finem; adeoque includit rectitudinem 
consili, iudicii et praecepti. 7.^ Circumspectio, qua illud quod in finem 
ordinatur, cum his, quae circumstant, comparatur, adeoque accurata 
est omnium circumstantiarum consideratio. Aliquid enim secundum se 

bonum et conveniens fini est, quod tamen, ex aliquibus concurrentibus 
redditur vel malum vel non opportunum ad finem. $.? Cautio, quae 
est malorum et impedimentorum extrinsecorum consideratio, per quam 
fit ut evitentur, ne bonum a malo impediatur, ne malum bono ad- 
misceatur. — Harum octo partium quinque priores pertinent ad pru- 
dentiam, secundum quod est cognoscitiva, tres vero posteriores, se- 
cundum quod est praeceptiva, applicando cognitionem ad opus. — 
S. Th. 2. 2. q. 49. 

Paries prudentiae subiectivae sunt: l.?^ Prudentia, simpliciter dicta, 
quae ordinatur ad bonum proprium. 2.^ Regnaliva, quae est ipsa regis 
prudentia, quae civitatem vel regnum regit. Prudentiae enim est re- 
gere et convenienter praecipere. Et ideo regi ad quem spectat regere 
civitatem vel regnum specialior competit prudentia. Tanto enim re- 
gimen perfectius est, quanto universalius, ad plura se extendens, et 
ulteriorem attingens finem, praeter seipsum. 3.^ Politica, et ea est per 
quam homines seipsos regunt in obediendo Principibus in ordine ad 
commune bonum civitatis vel regni. 4.^ Oeconomica, per quam ho- 
mines se dirigunt ad bene vivendum secundum domesticam conver- 
sationem ad bonum commune domus vel familiae. 5.^ Militaris, per 
quam hostium nocumenta repellantur. — S. Th. 2. 2. q. 47. a. 10. 
11. 12., q. 48. 50. 

Partes prudentiae potentiates sunt: 1.° Eubulia, seu bene consi- 
liativa, cuius munus est bonum suggerere consilium. 2.° Synesis, quae 
est virtus bene iudicativa circa particularia operabilia, secundum com- 
munes regulas. 3.° Gnome, quae est virtus 1iudicativa de agendis praeter 
communia principia; caque consequenter importat quandam perspica- 
citatem indicii. — Partes hae sunt potentiates prudentiae, quia pru- 
dentiae principalis actus est praecipere exeeutionem, ad quod bene 
consultare et bene iudicare diriguntur. — S. Th. 1. 2. q. 57. a. 4.-6., 
2. 2. q. 48., q. 5l. 

R. Ad 3.nm Prudentiae opponitur imprudentia. Ea est velprivative, 
vel contrarie talis. « Negative autem non proprie dicitur, ita scilicet quod 
proprie importet solam carentiam prudentiae ; quae potest esse sine 
peccato. Privative quidem imprudentia dicitur, in quantum aliquis 
caret prudentia, quam quis natus est et debet habere; et secundum 
hoc imbrudentia est peccatum ratione negligentiae, qua quis non 
adhibet studium ad prudentiam habendam. Contrarie vero accipitur 
imprudentia, secundum quod ratio contrario modo movetur, vel agit, 
prudentiae; puta si recta ratio prudentiae agit consiliando, imprudens 
consilium spernit: et sic de alus quae in actu prudentiae consideranda 

sunt. Et hoc modo imprudentia est peccatum secundum rationem pro- 
priam prudentiae. Non enim potest hoc contingere, quod homo contra 
prudentiam agat, nisi divertens a regulis, quibus ratio prudentiae 
rectificatur. Unde, si hoc contingat per aversionem a regulis divinis, 
est peccatum mortale; puta cum quis quasi contemnens et repudians 
divina documenta, praecipitanter agit. Si vero praeter ea agat absque 
contemptu, et absque detrimento eorum, quae sunt de necessitate sa- 
lutis, est peccatum veniale ». S. Th. 2. 2. q. 53. a. 1. 

Generation loquendo, omne peccatum est contra prudentiam, ut 
sequitur ex ipsa natura prudentiae et imprudentiae. Speciatim vero 
contra prudentiam peccatur per excessum et per defectum. Per de- 
fectum praecipitatione, inconsideratione, inconstantia, negligentia. Per 
excessum, vel potius quadam prudentiae specie, prudentia carnis, 
astutia, dolo, fraude, sollicitudine temporalium ; sollicitudine futu- 
rorum. 

Praecipitatio est, quae proposito aliquo fine, statim opus aggre- 
ditur, vel certe indicat de mediis et modo exequendi, omissa delibe- 
ratione, contra officium prudentiae consultandi. Gravis non est nisi 
ratione periculi gravis peccati. — Inconsideratio est, quae indicat, 
omissa diligenti rerum inspectione, ex quibus rectum indicium pro- 
cedit, contra officium prudentiae bene indicandi. Gravis item non est 
nisi ratione periculi gravis peccati. — Inconstantia est, qua sine iusta 
causa sententia mutatur, et contemnitur praecipere ea, quae secundum 
rectam rationem antea erant indicata et proposita, contra firmitatem 
indicii. Gravis non est, nisi ex extrinseca aliqua circumstantia, e. g., 
scandali, praecepti, voti, teneatur quis in sententia persistere. — Ne- 
gligentia est, quae sollicitudinis debitae defectum importat, et rem 
deliberatam ac indicatam opportuno tempore execution! mandare omittit, 
contra rationis vigilantiam in exequendo. Gravis non est, nisi in re 
gravi. 

Prudentia carnis est, quae excogitat idonea media ad opera carnis 
complenda, ut nempe sequatur instinctus et motus carnis corruptae. 
Peccatum est grave vel leve, ratione affectus pravi, gravis vel levis, 
cui subest. Sub prudentia carnis prudentia saeculi et mundi com- 
prehenditur, quia etiam exteriores res mundi appetimus propter car- 
nem. — Astrutia generatim est ratio agendi aliquid. modo occulto. 
Verum hic speciatim accipitur pro notitia pravorum mediorum ad 
falendum idoneorum cum affectu exsequendi coniuncta. Ea locum 
habet in iis rebus, quae proximum respiciunt. Nemo enim sibimetipsi 
aliquid occultat. Quare astutia peccatum est, quo quis non veris, sed 

falsis et simulatis utitur viis ad finem aliquem sive bonum sive ma- 
lum consequendum. Est grave vel leve peccatum pro ratione affectus, 
cui subest, et nocumenti, quod proximo sequitur. — Dolus est astu- 
tiae executio sive verbis sive factis: est enim nomen generale. Quare 
dolus est assumptio viarum non verarum, sed simulatarum et appa- 
renttum viarum secundum executionem operis. Ab astutia differt, quia 
haec assumptio est huiusmodi viarum, non in executione, sed in ex- 
cogitatione tantum earum. —  Eratis est executio astutiae per facta, 
ut cum monetam quis expendit adulterinam, et quid contractius est 
quam dolus. Dolus et fraus maxime in contractibus adhibentur, et 
erave vel leve sunt peccatum pro gravi vel levi proximi damno. De 
fraude et de dolo Regulae Iuris sunt: « Fraus et dolus nemini debet 
patrocinari », C. Ex tenore 16. de Rescr.: « Fraudem non fieri ei, 
qui scit et consentit », L. Nemo de Reg. lur. — Sollicitudo tempora- 
lium est, nimia mentis occupatio, proveniens ex inordinato habendi 
amore, vel amittendi timore. Sollicitudo enim importat studium quod- 
dam adhibitum ad aliquid. consequendum. — Sollicitudo futurorum 
est nimia animi occupatio circa futura, maxime ut vitae necessaria 
habeantur, coniuncta cum anxietate et parva fiducia Providentiae. 
Utraque sollicitudo grave vel leve peccatum est, prout ea quis pa- 
ratus est violare praeceptum in re gravi vel levi. — S. Th. 2. 2. 
q. 53.-55.; Theol. Wirceb. de Virt. Card, de Prud. 


347. Quid sit iustitia, quaenam eius partes? — R. Ad l.um Iustitia 
virtus est, quae debitum reddit ad aequalitatem. Hinc aliae virtutes mora- 
les medium tenent rationis, secundum nempe prudentem aestimationem. 
Cum enim circa passiones regendas versentur, illud, quod rectum est 
pro uno, parum vel nimium pro alio est. Iustitia vero medium rei 
attingit, secundum nempe aequalitatem rei ad rem, ut scilicet tantum 
reddatur quantum debetur. Aequale enim est realiter medium inter 
maius et minus. Et sic medium iustitiae variare non potest pro per- 
sonis, locis et tempore; sed quivis sit, ubicumque et quandocumque, 
qui debeat centum, et quicumque sit creditor, huic centum reddere 
debet. Si reddat quinquaginta iustitiam laedit, si centum et quinqua- 
ginta liberalitatem exercet. — S. Th. 2. 2. q. 58. 59. 61. 80. 

R. Ad 2 la Partes quasi intégrales iustitiae sunt: Declinare a malo, 
et facere bonum: facere nempe bonum debitum, et declinare ab opposito 
malo. Debitum : nam si sermo sit de bono et de malo in communi, sic 
facere bonum et vitare malum pertinet ad omnem virtutem. Sed, si 
consideretur sub ratione debili, sic ad iustitiam pertinet. Iustitia enim 

alia est generalis, nempe legalis, alia specialis; nempe distributiva et 
commutativa, quae tres partes subiectivae sunt, Seu eius species. Ad 
iustitiam generalem, seu legalem, pertinet facere bonum debitum in 
ordine ad Communitatem et ad Deum, in ordine ad legem divinam 
vel humanam; adeoque ut ad propriam rationem iustitiae legalis per- 
tinet attendere debitum praecepti, facere bonum ; ita ad propriam ra- 
tionem transgressionis pertinet attendere contemptum praecepti, de- 
chnare a malo. — Ad iustitiam autem specialem  distributivam et 
commutativam pertinet facere bonum proximo debitum, et vitare 
malum oppositum, scilicet quod est nocivum proximo. S. Th. 2. 2. 
q. 79. 

Ut autem facere bonum est quaedam specialis pars iustitiae di- 
stncta a declinatione mali, ita omissio quae illi opponitur distinguitur 
omnino a transgressione quae huic opponitur; Est enim omissio proprie 
boni debiti, e. g. si quis debitam reverentiam parentibus non exhi- 
beat, et transgressio, quae proprie est in malum faciendo, e. g. si 
quis contumeliam vel quamcumque iniuriam parentibus inferat: illa 
opponitur praecepto affirmativo, facere bonum; ista praecepto nega- 
tivo, declinare a malo. Omissio proprie; haec enim importat prae- 
termissionem boni non cuiuscumque, sed boni debiti. Bonum autem 
sub ratione debiti pertinet proprie ad iustitiam ; ad legalem quidem, 
si debitum accipiatur in ordine ad legem divinam vel humanam ; ad 
specialem autem si in ordine ad proximum.  Transgressio proprie; 
nam transgressio materialiter sumpta communis est omnibus peccato- 
rum speciebus, quia per quamlibet speciem peccati homo transgre- 
ditur aliquod. praeceptum divinum. — S. Th. 2. 2. q. 79. « Dicuntur 
autem hae duae partes iustitiae. generalis vel specialis, quasi intégra- 
les, quia utrumque eorum requiritur ad perfectum actum iustitiae. Ad 
iustitiam enim pertinet aequalitatem constituere in his, quae sunt ad 
alterum. Eiusdem autem est constituere aliquid et constitutum con- 
servare in his (piae sunt ad alterum. Constituit autem aliquis aequa- 
litatem iustitiae faciendo bonum i. e. reddendo alteri quod ei debetur; 
conservat autem aequalitatem iustitiae iam constitutae, declinando a 
malo, i. e. nullum nocumentum proximo inferendo ». S. Th. 2. 2. 
q. 72. a. Lh 

Partes potentiates iustitiae, seu virtutes eidem annexae, sunt: re- 
ligio. pietas, observantia, veritas, gratia, vindicatio, amicitia liberalitas. 
Hae enim virtutes iustitiae annexae sunt, quia et ipsae aliquo modo 
debitum reddunt ad aequalitatem. Aliquo modo; nam cum iustitiae 
sil debitum reddere ad aequalitatem ; earum aliae deficiunt a ratione 

aequalis, aliae a ratione debiti. A ratione aequale icddendi deficiunt, 
ut per se patet, religio, pietas, observantia. A ratione vero debiti de- 
ficiunt, veritas, gratia, vindicatio, liberalitas, amicitia. Religio enim, 
pietas et observantia cultum et obsequium Deo, Parentibus et Per- 
sonis in dignitate constitutis ad aequalitatem reddere non possunt. 
Deficit autem debitum ex parte debentis, in veritate, ut homo nempe 
se exibeat talem in verbis et in factis qualis est. Deficit item debi- 
tum ex parte eius cui debetur, in gratia, qua quis alteri récompensát, 
secundum ea quae fecit, in bonis; et in vindicatione, qua alteri re- 
compensatur, secundum ea quae fecit, in malis. Deficit tandem debi- 
tum in ratione ipsius debiti, in liberalitate, et amicitia, quae sunt ad 
maiorem tantum quandam honestatem. Liberalitas enim promptos nos 
reddit ad res nostras pretio aestimabiles facile expendendas, quando 
recta ratio id exigat; cui liberalitati opponitur avaritia et prodigalitas. 
Amicitia autem nostram moderatur conversationem cum proximo, ut 
ili grata sit, et talis qualem secundum rectam rationem esse deceat. 
Deficit item debitum in alis huiusmodi, quae parum habent de ra- 
tione debiti. — S. Th. 2. 2. q. 80. a. 1. 

In observantia includitur obedientia ; nam praecellentibus personis 
debetur et reverentia honoris et obedientia. In veritate includitur fi- 
des, per quam fiunt dicta, quantum ad observantiam promissorum. 
Vindicta autem, quae fit auctoritate. publicae potestatis, secundum sen- 
tentiam | indicis, pertinet ad iustitiam commutativam ; sed vindicta, 
quam quis facit proprio motu, non tamen contra legem, vel quam 
quis a indice requirit, pertinet ad virtutem  1ustitiae adiunctam. — 
S. Th. 2. 2. Il. c. ad. 1. 3. 

Amicitia seu affabilitas specialis virtus est, secundum quam « homo 
convenienter ad alios homines ordinatur tam in factis quam in dictis ». 
S. Th. 2. 2. q. 114. a. 1l. — Amicitiae opponitur adulatio et liti- 
gium. Adulatio est peccatum, quo quis supra debitum modum vir- 
tutis vult alios verbis vel factis delectare in communi conversatione, 
alicuius commodi consequendi intentione. S. Th. 2. 2. q. 115. a. 1. 
Litigium autem, quo quis alicui contradicit propter defectum amoris 
erga dicentis personam, discordiae species est caritati contraria; at 
illud quo aliquis alicui contradicit ad cum potius contristandum, quam 
ei contradicendum virtuti affabilitats et amicitiae maxime adversatur. 
S. Th. 2. 2. q. 116. a. 1. 

Cum iustitia debitum ad aequalitatem reddat, praeceptum ipsa per 
se affert, et iustitiae iniuslitia opponitur, quae deficit ab illo debito 
reddendo et ab illa servanda aequalitate. De iustitia et variis eius spe- 

ciebus agitur potissimum in 4.° 5.° 6.° 7.? 9.° 10.° Decalogi praeceptis. 
De alis autem virtutibus iustitiae. annexis agitur in l.? 2." 3.? 4.9 
58." Decalogi praeceptis. — S. Th. 2. 2. q. 122. 


348. Quid sil fortitudo, quaenam partes ipsius, quaenam opposita 
vitia? — R. Ad l.ara Fortitudo virtus est, quae animum moderatur et 
firmat contra gravia pericula, praesertim mortis. — Non datur praeceptum 
fer se huius virtutis; sed ratione tantum alicuius specialis praecepti im- 
plendi, e. g., martyrii etiam subeundi, ne fides denegetur. An autem 
et quando detur obligatio legem servandi, etiam cum vitae discrimine, 
dictum est in tr. de Legibus, et in singulis tractatibus explicatur, cum 
quaeritur, an liceat aliquid agere saltem ad mortem  vitandam. — 
S. Th. 2. 2. q. 140. 

Duplex fortitudinis est actus, aggredi et sustinere: Aggredi eximia 
et ardua; sustinere adversa. Ad actum aggrediendi duo requiruntur. 
Primum est animi praeparatio, ut scilicet aliquis promptum animum 
habeat ad magna aggrediendum, quod praestat magnanimitas. Alte- 
rum operis executionem respicit, ne scilicet aliquis deficiat in execu- 
tione illorum, quae magnanime inchoavit, quod praestat magnificentia. 
Ad actum sustinendi duo etiam requiruntur. Primum est, ne difficul- 
tate imminentium malorum animus frangatur per tristitiam, et decidat 
a sua magnitudine, et ad hoc ponitur patientia, qua quis mala aequo 
animo perfert, sine perturbatione tristitiae. Alterum est, ut ex diu- 
turna difficihum passione homo non fatigetur usque ad hoc quod de- 
sistat; et ad hoc ponitur perseverantia. 

R. Ad 2.um Quatuor istae virtutes, magnanimitas, magnificentia, 
patientia, perseverantia, partes sunt integrantes fortitudinis, si circa 
mortis pericula versentur; partes autem sunt potentiates fortitudinis, 
sj versentur in minoribus periculis. Subiectivas autem partes fortitudo 
non habet, eo quod non dividitur in multas virtutes specie differen- 
tes, quia est circa materiam valde specialem, scilicet pericula mortis, 
quae omnia eiusdem generis sunt, licet alia aliis sint maiora. 

R. Ad 3.0! Fortitudini opponitur timiditas, intimiditas, audacia. — 
Timiditas est vitium excedens in timendo ; timet enim quod non oportet 
quando non oportet, vel plusquam oportet, unde non audet aggredi 
quando ratio dictat, aut sicut dictat. Si in scipsa sistat leve pecca- 
tum est; si vero ad peccatum impellat, grave vel leve erit, pro con- 
ditione illius, ad quod impellit. —  Intimiditas est vitium deficiens in 
timendo; non enim timet quando timendum, aut quae timenda. D1- 
stinctum peccatum non est ab eo, cuius quis se periculo exponit ; 

solum enim est peccatum, quatenus est causa illius, continens tacite 
in illud periculum consensum. — Audacia est, quae temere periculis 
se obiicit. Temere, nempe sine iusta ratione. Peccatum est pro ra- 
tione mali et periculi, cui se exponit. 

Magnanimitati opponitur praesumptio, ambitio, inanis gloria, pu- 
sillanimitas. — Praesumptio est nimia suarum virium confidentia, qua 
fit, ut quis aggrediatur aliquid, vel paratus sit aggredi supra ipsius 
vires. Est peccatum mortiferum, quando fit cum periculo vel iniuria 
alterius, uti praesumptio medici, indicis, confessoris; vel quando pro- 
venit ex errore contra fidem, sicut praesumptio haereticorum. Extra 
hos casus fere est peccatum veniale. — Ambitio est inordinatus ap- 
petitus honoris, plus honoris, quam par est, appetendo. Est leve pec- 
catum, nisi honor, vel cum alterius iniuria et damno, vel ex re gra- 
viter illicita, vel modo aut fine graviter illicite appetatur. — /nanis 
gloria est vanae gloriae cupiditas. Vanae, si gloria quaeratur ex si- 
mulata excellentia vel fama, si maior quam par sit, vel ex re illicita, 
aut apud eos qui de rebus recte nequeunt indicare, vel eam ad in- 
debitum finem referendo. Per se veniale peccatum est, neque fit mor- 
tale peccatum, nisi ratione alterius peccati, quod interdum in eius 
effectu involvitur. — Pusillanimitas est peccatum, quo quis ex animi 
parvitate ea non attentet, quae suae naturali virtuti sunt commensu- 
rata. Grave vel leve est, secundum bona a quibus recedit. 

Magnificentiae opponitur parvificcntia et consumptio vel nimia 
profusio. — Parvificentia est vitium, quo homo deficit a proportione, 
quae debet esse inter sumptus et opus. — Consumptio vel nimia pro- 
fusio est vitium, quo aliquis dictam proportionem excedit, ut scilicet 
plus expendat quam sit operi proportionatum. Utraque per se leve 
peccatum est; grave esse potest ratione scandali, aut notabilis damni 
inde aliis sequentis, aut alia extrinscca ratione, e. g., voti, testa- 
menti etc., quo quis ad opus illud magnificum teneatur, et debitis 
expensis debeat contineri. 

Patientiae opponitur insensibilitas et impatientia, perseverantiae 
vero mollities et pertinacia, —  /nsensibilitas habetur cum quis nullis 
malis neque suis neque proximorum tangitur. Signum est vel brutae 
stoliditatis vel 1nhumanae duritiei, /nsensibilitas seu durities raro est 
peccatum mortale; certe per se non est nisi veniale. — /mpatientia 
habetur cum quis nimium dolet, aut etiam ex dolore a recto discedit. 
/mpatientia per se peccatum veniale tantum est, quia solum est ex- 
cessus in dolore, vel iracundiae motu, signo externo expressus; po- 
test. tamen esse mortiferum ratione scandali vel mali quod quis ex 

impatientia facit. — Mollities est, si quis de facili recedat a bono 
propter aliqua difficilia, quae sustinere non potest; nam molle dicitur 
quod facile cedit tangenti. Manifestum est. autem quod gravius im- 
pellit metus periculorum quam cupiditas delectationum ; et ipsa cu- 
piditas delectationum fortius movet, quam tristitia de carentia volu- 
ptatis retrahat, quia carentia voluptatis est purus defectus. Et ideo 
proprie mollis dicitur qui recedit a bono propter tristitias causatas 
ex defectu delectationum, quasi cedens debili moventi. Hoc, peccatum 
grave est in re venerea vel in alia re magni momenti, ad quam ex 
lege, ex praecepto, ex voto vel iuramento quis teneatur; leve vero 
est in re levi. — Pertinacia est perseverantia in propria sententia 
plus quam oportet; et est veniale vel mortale pro materiae gravitate, 
v. g., si quis nolit catholicam religionem amplecti, né inconstans vi- 
deatur, si Princeps nolit perniciosas leges revocare. — S. Th. 2. 2. 
q. 123. seqq.; Theol. Wirceb. de Virt. Card, de Fortit. 


349. Quid sit temperantia, quaenam cius partes, quaenam opposita 
vitia? — R. Ad l.om Temperantia virtus est, quae concupiscentiam et 
delectationem moderatur sensibilium bonorum, praesertim in delectatio- 
nibus gustus et tactus, quae alia ad individuum, alia ad speciem con- 
servandam spectant. Temperantiae opponitur insensibilitas et intempe- 
rantia. Illa in eo est, quod quis adeo delectationem fugiat, ut ideo 
praetermittat etiam ea quae sunt ad naturae conservationem neces- 
saria. Haec autem peccatum est superfluae concupiscentiae. — S. Th. 
2. 2. q. 141. seqq., Quodl. 12. a. 22. 

R. Ad 2.um et ad 3.um Partes intégrales temperantiae sunt: vere- 
cundia et honestas. Per verecundiam aliquis refugit turpitudinem tem- 
perantiae contrariam. Per honestatem aliquis amat pulchritudinem 
temperantiae. — S. Th. 2. 2. q. 143., q. 144., q. 145. 

Partes subiectivae temperantiae Sunt: Abstinentia, quae delecta- 
tionem moderatur in usu ciborum et potus non inebriantis; et ei op- 
ponitur gula, Cf. 329. — Sobrietas, quae moderatur delectationem in 
usu potus inebriare valentis; eique ebrietas opponitur, Cf. 332. — 
Castitas, quae principalem delectationem ipsius coitus secundum re- 
ctam rationem moderatur; et ei luxuria opponitur, Cf. 325. — Pu- 
dicitia. quae delectationes moderatur circumstantes, puta in osculis, 
tactibus, amplexibus, aspectibus. Interdum tamen unum pro alio po- 
nitur. — S. Th. 2. 2. q. 143. 146. seqq. 

Partes potentiates temperantiae sunt: Continentia, quae hominem 
in bono rationis continet contra voluptates tactus praesertim venereas- 

eique incontinentia opponitur, quae ad illas delectationes impellit, eis- 
que cedit. — S. Th. 2. 2. q. 155. 156. 

Mansuetudo, quae irae passionem secundum rectam moderatur 
rationem; et ei per excessum opponitur iracundia, Cf. n. 341. seq., 
per defectum  inirasceniia, quae iram non excitat, quando ea ex ca- 
ritate vel ex iustitia, corripiendo et puniendo, requiratur. Malitiam 
ipsa non habet diversam ab ea omissi illius officii ex caritate vel ex 
iustitia implendi. — S. Th. 2. 2. q. 143. 157. 158. 

Clementia, quae Superiorum propria est, ad minores inclinat 
poenas imponendas quam iure possit, ob benignitatem erga proximum, 
et Superioris decorem. Ei per excessum opponitur crudelitas, quae 
ex animi asperitate poenas supra modum exigit; per defectum vero 
nimia lenitas, quae poenas praeter modum mitigat vel omnino re- 
mittit. Crudelitas a saevitia distinguitur, secundum quam aliquis in 
poenis inferendis non considerat aliquam culpam eius qui punitur, sed 
solum hoc quod delectatur in hominum cruciatu. — S. Th. 2. 2. 
q. 143. 157. 159. 

Modestia, qua quis suos internos et externos motus et rerum 
suarum apparatum, conveniente sibi mensura, moderatur. Hinc sub 
modestia quatuor numerantur sequentes virtutes. 

Humilitas, quae moderatur motus animi ad excelsa, et nos in- 
clinat ad nostram profitendam vilitatem signis internis et externis. Hu- 
militati opponitur per excessum superbia, Cf. n. 321. seq., et per de- 
fectum nimia sui abicctio, quae ad 1mmoderatam sui inclinat. abiectio- 
nem. — S. Th. 2. 2. q. 143. 160. seqq. 

Studiositas, quae cognoscendi studium moderatur secundum re- 
ctae rationis dictamen. Ei per excessum opponitur curiositas, qua 
quis impellitur ad superfluam sciendi diligentiam adhibendam, solius 
cognitionis affectu. Per defectum vero ei opponitur negligentia, qua 
quis debitam omittit acquirere. scientiam. Curiositas et negligentia per 
se levia sunt, per accidens gravia, puta si illa te impellat ad secretum 
ab alio extorquendum, haec confessarium incitet ad studium omitten- 
dum Theologiae Moralis. — S. Th. 2. 2. q. 166. seqq. 

Modestia morum, quae externos corporis gestus et motus secun- 
dum rationis nonnam moderatur, ut nempe congruant personae, tum 
in se, tum cum omnibus rerum circumstantiis consideratae. Modestiae 
morum Opponitur per excessum petulantia, qua modus assumitur alie- 
nus, propriae non congruens conditioni, vel nimium communis osten- 
ditur modus; per defectum vero inorum rusticitas, quae convenientem 
non servat modum. Utraque per se levis est. Modestiae morum spe- 

cies est eutrapclia, quae ludis et locis debitum imponit modum. Per 
excessum et per defectum etiam in ludo peccari potest, scurrilitate et 
nimia austeritate. — S. Th. 2. 2. q. 168. 

Modestia cultus externarum rerum apparatum ex rationis prae- 
scriptio moderatur. Decet enim, ut in humana societate unusquisque 
vestitum gerat suae conditioni convenientem. Per excessum item et 
per defectum hac in re peccari potest, quod per se nonnisi leve est. 
— S. Th. 2. 2. q. 169. 

Finis praecepti caritas est, per quam inducimur ad Deum et pro- 
ximum diligendum. Inter vitia temperantiae'opposita maxime dilectioni 
proximi opponi videtur adulterium, et ideo praecipue prohibetur prae- 
ceptis Decalogi non solum opere, verum etiam corde, 6.° et 9.? — Vir- 
tute autem temperantiae annexae, quantum ad suos effectus, caritatem 
item Dei et proximi bene respicere possunt, ut e. g. ex ira, quae man- 
suetudini opponitur, procedit quis ad blasphemandum Deum, vel ad ho- 
minem occidendum. Et sic praeceptum etiam adest harum virtutum, 
implicite in. Decalogo, explicite in aliis Scripturae locis. Quoad inté- 
grales temperantiae partes, verecundiam et honestatem, Cf. 1. Cor. 14., 
40.; 1. Tim. 2., 9. Quoad partes subiectivas, abstinentiam, sobrieta- 
tem, castitatem, Cf. Num. 6., 3.; 1. Pet. 5., 8.; Col. 3, 5. Quoad 
partes potentiales, continentiam, clementiam, mansuetudinem, modestiam, 
humilitatem, Cf. Eccl. 10., 31.; 30., 24.; Coi. 3., 12; 2. Tim. 2, 
24. — S. Th. 2. 2. q. 170. 

Vara ergo Decalogi praecepta virtutum moralium praecepta con- 
tinent. In primo autem praecepto: Ego sum Dominus Deus tuus, 
praesuppositive et implicite continentur etiam praecepta virtutum theo- 
logicarum, fidei, spei, caritatis. 

350. Quid sit fides, et quomodo distinguatur? — Fides super- 
naturalis, de qua hic sermo est, definitur: assensus firmissimus rebus 
a Deo revelatis propter auctoritatem Dei revelantis. Quare obiectum 
materiale fidei est omnis et sola veritas a Deo revelata: obiectum for- 
male auctoritas Dei revelantis. S. Th. 2. 2. q. 1. — Fides alia est 
formalis, aha virtualis. Formalis habetur, quum quis veritatem a Deo 
revelatam credit propter auctoritatem Dei revelantis. Virtualis habe- 

tur, quando fides formalis habita sit, eaque habitualiter perduret, et 
actu influat in alium virtutis actum, ut, e. gr., quando quis, quin actu 
eliciat actum fidei, actum elicit supernaturalis caritatis et contritionis. 
— Fides item alia est explicita, alia implicita. Fides explicita illa est, 
qua aliquis fidei articulus creditur in se, sub propriis ac particularibus 
terminis, sub quibus nobis proponitur, v. g., qui credit Deum unum 
in natura et trinum in personis, Patrem, Filium et Spiritum Sanctum, 
habet fidem explicitai» Trinitatis. Fides vera implicita illa est, qua 
aliquid creditur non in se, sed in alio in quo illud aliquo modo con- 
ünetur, v. g., qui credit in Christum Deum, hominem; eo ipso im- 
plicite credit in. duplicem eius voluntatem, etsi eam ignoret. — L. 2.; 
S. Lh. 2. Z. d. 1. a. 1-7, q. 2.a. 1. 2.9. 10., q. 4, 6., 7.; Prop. 
25. d. Decr. O. S. Lamentabili 3. Iui. 1907.; E. M. 345. 


351. Quaenam sint peccata et vitia fidei opposita? — Fidei 
opponitur infidelitas, quae generatim fidei carentia est; et specia: 
tim fidei carentia est in non baptizato; et haec triplex est: negativa, 
privativa, positiva. Prima est carentia fidei in eo, qui nunquam de 
vera religione quidquam audivit. Altera est carentia fidei in eo, qui 
sibi notitiam fidei data occasione comparare negligit. Tertia est ca- 
rentia fidei in eo, cui sufficienter ipsa proposita est, et qui eam po- 
sitive respuit. — Licet infidelitas negativa, ut patet, peccatum non sit, 
est tamen poena peccati; quia si ille fecisset quod in ipso erat, Deus 
fidem ei non abscondisset. Infidelitas autem privativa et positiva gra- 
vissimum peccatum est: ratio est, quia illa indirecte et virtualiter, haec 
vero directe et formalitcr continet gravem contemptum et iniuriam 
auctoritatis Dei revelantis. Fides praeterea est initium, fundamentum 
et radix justificationis. Trid. s. 6. C. 8. Ergo, qui se voluntarie privat 
fide, se privat pariter justificatione, adeoque quam maxime peccat. 

Fidei opponitur etiam haeresis, quae duplex est: formalis et ma- 
terialis. Prima est error voluntarius ac pertinax contra aliquam fidei 
veritatem ab Ecclesia propositam, in eo qui fidem recepit. Altera vero 
ea est, qua quis errori contra fidem adhaeret, sed sine pertinacia. 
Porro pertinaciter errare hic non est acriter et mordicus suum erro- 
rem tueri, sed est cum scienter et voluntarie retinere, postquam con- 
trarium est sufficienter propositum ; vel (piando scitur contrarium te- 
neri ab universali Christi in terris Ecclesia, cui suum indicium quis 
praeferat: sive id fiat ex vana gloria, sive libidine contradicendi, aliave 
causa. Haeresis mere materialis peccatum non est: ille enim error 
procedit ex ignorantia invincibili veritatis. At haeresis formalis gra- 

vissimum peccatum est, sicut ipsa infidelitas propter easdem ra- 
tiones. 

Fidei opponitur tandem apostasia, quae est totalis defectio a ve- 
ritate catholicae fidei. Quare ab haeresi specie non distinguitur. Nam 
sive plus sive minus reficiatur materiale fidei obiectum, formale obie- 
ctum eodem semper modo reficitur. Ad positivam infidelitatem ea re- 
vocatur, si quis a fide absolute discedens ad infidelitatem transeat. Ac 
si quis transeat ad sectam, in qua falsus Dei cultus habetur, peccat 
etiam contra religionem. 

Acalholici sunt quotquot catholici non sunt. Eorum triplex ge- 
nus: schismatici, haeretici, apostatae. Latius acatholici sunt etiam in- 
fideles. 

Haeretici et de fide suspecti sunt Episcopo vel Inquisitori denun- 
tandi ex C. Noveritis Nicolai II., et ex naturali lege, cum tale crimen 
in commune vergat damnum. L. l| 4. n. 249. seqq., 1. 7. n. 248. 
Episcopus autem facultatem habet procedendi in causa haeresis etiam 
contra regulares, licet exemptos, C. 9. de Haeret. — Qui ab haeresi 
voluerint ad catholicam Ecclesiam converti ante absolutionem debent 
suam haeresim abiurare et publicam fidei professionem facere, secun- 
dum quod praescribitur C. 67 qui voluerint 8. can. 1. q. 7. et Rit. 
Rom. — Sufficit abiuratio privatim. coram quopiam ab Episcopo de- 
legato, ut notario, et aliquibus personis uti testibus facta. S. O. 8. 
Apr. 1786., 28. Mart. 1900.; Struggl q. 2. n. 1. 9.5; Suarez, d. 16. 
s. 15; Lugo d. 16. n. 187. 291. seqq., d. 18. n. 3. seqq.; S. Th. 2. 
2. q. 5. 10. 11. 1245 L. 17. seqq; Collectam S. C. de P. F. ed. 17 
n. 1682. 1683. 1689. et ed 2? n. 1341. 1496. 2079.; E. M. 346. 


351 ' Nota: 1.° Sacrae Scripturae libri integri cum omnibus 
suis partibus, prout illos S. Trid. Syn. s. 4. recensuit, divinitus sunt 
inspirati, sacri et canonici sunt. 

2^? Schismaticorum et Orientalium haereses recensentur in Epist. 
Pii X Ex quo 26. Dec. 1010., Acta Apost. Sed. v. 3. p. 117. seqq. 

3. Modemismus, est omnium haereseon conlectum. — Episcopis 
vigilandum est, uti extirpetur, si adfuerit, et praecavendum ne adsit. 
— Modernistarum scripta Episcopi impediant ne edantur, legantur; 
praesertim adolescentibus in Seminariis et auditoribus in Universita- 
tibus ne permittantur. — Consilium vigilantiae instituant, altero quo- 
que mense, et stato die, cum Episcopo conveniendum. Ipsius erit 
modernismi tudicia m libris et in. magisteriüs investigare ; itemque in- 
vigilare in libris et ephemeridibus, ne periculosae quaestiones in istis 

agitentur, infirmis argumentis et praeiudicatis quaestionibus; denique 
in scriptis omnibus de re sociali. — Modernismo damnantur teme- 
rariae et falsae novitates, contra doctrinam S. Scripturae et constanter 
traditam a Patribus et catholicis Doctoribus; minime vero damnatur 
modernum quodcumque inventum quod solida ratione comprobetur. — 
A Sacris ordinibus excludendi sunt qui modernismi proclives sunt 
erroribus. Pius X. Enc. Pascendi 8. Sept. 1907. 

4. Americanismi plures sunt damnati errores. Fundamentalis et 
praecipuum cius error in hoc est: « Opportunum esse ad voluntates 
discordium  alliciendas, si quaedam doctrinae capita, quasi levioris 
momenti, praetermittantur, aut molliantur ita, ut non eundem retineant 
sensum quem constanter tenuit Ecclesia ». Br. ad Card. Gibbons 
Archiep. Baltimoren. Leonis XIII. 22. lan. 1899. Testem benevolentiae. 


352. An sit haereticus formalis, qui dubitat de aliquo fidei arti- 
culo: — R. Affirmative, si positive dubitet, indicando incertam esse 
veritatem, quam scit esse a Deo revelatam et ab Ecclesia propositam ; 
voluntarie enim contradicit fidei sufficienter propositae ; adeoque error 
vere habetur voluntarius et pertinax contra aliquam fidei veritatem, 
quae definitio est haereseos formalis. — R. Negative, si negative se 
habeat, atque suspendat assensum, sive id fiat ex formali aut virtuali 
contemptu divinae revelationis, sive id fiat ex negligentia, aut quia 
vult mentem ad alia divertere, etc. Ratio est, quia cum nihil iudicet, 
et nihil affirmet contra infallibilitatem fidei, ut supponitur, non errat 
positive in fide adeoque haereticus non est; licet contra fidem gra- 
viter peccet, vel ex contemptu verbi Dei, vel ex negligentia actum 
fidei praeceptum omittendo. — Struggl q. 2. n. 12. 13. 


353. An fides sit necessaria? — Actus internus fidei omnibus 
adultis, ratione utentibus, ad iustificationem necessarius est, necessitate 
medii. Nam, ut ait Apost. ad Heb. 11., 16., sine fide impossibile est 
placere Deo. Credere enim oportet accedentem ad Deum, quia est, et 
inquirentibus se remunerator sit. — Necessitate medii. Quia fides po- 
sitive influit in. iustificationem, eaque inculpabiliter etiam non habita 


justificatio et salus obtineri non potest. — L. 1.; S. Th. 2. 2. q. 2. 
a. 3.-5.; E. M. 348. 


354. Quaenam sint necessitate medii credenda? — Duo sunt certo 
de necessitate medii explicite credenda, 1.° quod Deus sit; 2.^ quod 


renumerator sit. Constat ex eodem textu Pauli modo cit. et ex ppr. 22.* 
23.a dd. ab Innoc. XI. — E. M. 345. 349. 

355. An etiam de necessitate medii credenda sint explicite my- 
steria Trinitatis et Incarnationis? — Duplex adest sententia proba- 
bilis: altera affirmat, altera negat. Ratio prioris est, quia Incarnatio 
obiectum est maxime necessarium ex parte medii nostrae salutis, 
Trinitas maxime necessarium ex parte finis; adeoque maxime creden- 
dum unum esse Deum et tres esse in eo distinctas, divinas Personas, 
Patrem, Filium et Spiritum Sanctum ; et Filium Dei incarnatum, no- 
strum Redemptorem. Ratio posterioris est: nullum adest et rationis 
argumentum, et positivum documentum, unde ista necessitas erui possit. 
Ut homo enim ad Deum se convertat, sufficit. credere quod sit, et 
eum sibi propitium sperare, et consequenter poenitentiam agere pro- 
priorum peccatorum. Priori sententiae aliquo modo favet, maxime pro 
praxi, Resp. S. O. 25. lan. 1703. — Struggl q. 1. n. 21.5; L. 

S. Th. 2. 2. q. 2. a. T. 8.; E. M. 350. 


356. An possit absolvi, qui ea ignorat, quae sunt certo de neces- 
sitate medii? — R. Negative, nec licite nec valide. Ratio est, quia 
ille, ex defectu medii necessarii simpliciter, est incapax Justificationis; 
ergo etiam est incapax absolutionis. Aliunde nemo potest habere 
spem salutis, quin Deum remuneratorem credat. Unde defectu actuum 
poenitentis sacramentum nullum est. — Bened. XIV. C. Etsi minime 
7, Febr. 1742. 


357. An possit absolvi ignorans mysteria Trinitatis et Incarna- 
tionis? — Non potest licite, extra casum necessitatis, V. 8., periculum 
mortis, quia confessarius, talem absolvens, sacramentum periculo fru- 
strationis gratiae exponit. — Probabiliter potest absolvi valide, si ver- 
satur in ignorantia invincibili. Ratio est ipsa probabilitas sententiae 
negantis necessitatem medii pro talibus mysteriis. Unde, saltem pro- 
babiliter, actus necessarii poenitentis non desunt. 


358. An actus internus fidei sit etiam adultis necessarius neces- 
sitate praecepti quandoque in vita? — R. Affirmative. Prob. L? ex 1. 
loann. 3., 23.: Hoc est mandatum cius, ut credamus in nomine Filii 
eius, lesu Christi. 2.^ Ex pr. lL* d. ab Alex. VIL, ex ppr. 17/ 
05.‘ dd. ab Innoc. XI.; ex C. Vineam Domini Clem. XI. 16. Iui. 1703. 

Si quis non Aaereticam aliquam doctrinam, sed proscriptam, in- 
teriore nota, a Romano Pontifice vel a Romanis Congregationibus 
doctrinam amplectatur, contra fidem divinam per se non peccat; peccat 
tamen graviter contra studiositatem et obedientiam, quae tum Romano 
Pontifici, tum sacris Congregationibus debetur. Peccari autem potest 

etiam irreligiositate et scandalo, si e. g. propositiones damnatae fue- 
rnt, quia piarum aurium offensivae, quia scandalosae. Cone. Vatie. 
Const, de Fide Cath. c. 4. ; Prop. 7. et 8. dd. Decr. Lamentabili S. O. 
3. Iui. 1907.; Motu Proprio Pii X. Praestantia 18. Nov. 1907.; Maz- 
zella Trutina Theol. Rosmin. Propos. Praef.; E. M. 353. 356. 

Commissio Biblica: Universi omnes conscientiae obstringuntur 
officio sententiis Pontificalis Consilii de re Biblica perinde ac Decretis 
Sacrar. Congrcg, a S. Pontif. probatis se subiiciendi; nec possunt 
notam tum detractae obedientiae tum temeritatis devitare, aut culpa 
propterea vacare gravi quotquot verbis scriptisve sententias has tales 
impugnent. Pius X. M. P. 18. Nov. 1907. 


359. Quandonam obliget praeceptum fidei? — Fidei praeceptum 
urget per se et ratione sui: l."^ Post usum rationis completum, ad 
incipiendam vitam Christianam, postquam sufficienter de fide eiusque 
necessitate fuerit quis instructus. 2.^ Quando infideli seu haeretico 
adulto fidei nostrae veritas sufficienter proposita est. 3.° In articulo 
mortis, iuxta quosdam, ad proximius tendendum ad Deum. 4.° Sae- 
pius in vita, saltem iuxta plures semel in anno, iuxta multos alios 
unoquoque semestri, trimestri, vel etiam bimestri; et iuxta nonnullos 
singulis mensibus. 

Urget vero per accidens: 1° Urgente gravi tentatione, quae aliter 
vinci nequit, et tunc obligatio exoritur ex ipso praecepto fidei, si de 
tentationibus contra fidem agatur, secus vero si de alis tentationibus. 
2.^ Ratione alterius praecepti, quando, e. g., ponendus est actus con- 
tritonis in Confessione, qui cum ex fide procedere debeat, sine aliquo 
fidei actu, saltem virtuali, et implicito, circa proprium suum obiectum 
aut motivum, esse nequit. 3." Post lapsum in haeresim, aut fidem 
negatam, et semper ac exterior fidei professio facienda est. — Struggl 
q. l. n. 30. 33,35. 46.; Suarez d. 10. s. 2.; Lugo d. 13. n. 23; 
S. Th. 1. 2 q. 89. a. 65; L. 5.-8. 11. 20.5; E. M. 353. 354. 


360. Nota: « Quilibet in primo instanti morali usus rationis, 
si sit sufficienter instructus, et ad hanc obligationem advertat, tenetur 
ex praecepto divino hos actus elicere... ita ut, si notabili tempore 
differt, graviter peccet contra hoc praeceptum ». Mazzotta de Virt. 
theol. c. 1. $ 1. — In illis, qui veritates fide tenendas iam  didice- 
runt et crediderunt, generatim sufficiunt actus fidei virtualis, et im- 
plicitae. Quare sufficienter hoc praeceptum adimpletur exercendo alios 
religionis actus. Hinc praecepto satisfacit, qui devote audit missam, 
adorat Crucifixum, orat, crucis signum format, sacramenta recipit, ac 

varias implet christianae vitae obligationes, quae externam etiain fidei 
continent professionem. — Fide saltem generali et implicita necesse 
est credere omnia a Deo revelata; nempe necessarium est, ut gene- 
ratim credantur ea omnia, quae a Deo revelata sunt, et per Eccle- 
siam proposita. Id enim exigit Dei revelantis auctoritas. — Struggl 


q. l. n. 255; L. 755 S. Th. 2.2. q. 2. a. 5. 65; Bened. XIV. C. Etsi 
minime T. Febr. 1742. 18. 


361. Quaenam sint explicite credenda necessitate praecepti? — 
« Fidei obiectum per se est id, per quod homo beatus efficitur. Per 
accidens autem aut secundario se habent ad obiectum fidei omnia, 
quae in S. Scriptura divinitus tradita continentur... Quantum ad prima 
credibilia, quae sunt articuli fidei, tenetur homo explicite credere, sicut 
et tenetur habere fidem; quantum autem ad alia credibilia non te- 
netur homo explicite credere, sed solum implicite, vel in praecep- 
tione animi, in quantum paratus est credere quidquid divina Scriptura 
continet », S. Th. 2. 2. q. 2. a. 5,q. 1l. a. 6. c. ad 1., vel divina 
Traditio. 

« Explicite de necessitate praecepti debent sciri, et credi, saltem 
in substantia: 1.° Symbolum Apostolorum. 2.^ Oratio dominicalis, et 
salutatio angelica. 3.^ Praecepta Decalogi, et Ecclesiae. 4.° Sacramenta, 
quae cuilibet sunt necessaria, ut baptismus, eucharistia, et poenitentia; 
ceterorum enim sufficit habere fidem implicitam, cum explicita sit tan- 
tum necessaria ils qui ea suscipiunt ». L. H. A. tr. 4. n. 3. Prob. 
ex praxi communi, et communi thth. auctoritate. Ratio, quia haec 
continent substantialia capita et fundamenta Religionis, quam quis 
debet profiteri; et praecepta necessaria, secundum quae vivere debet. 
— S. Th. 2. 2. q. 2. a. 3.-6.; E. M. 356. 357. 


362. Nota: Quoad Symbolum. Duo in Symbolo credenda pro- 
ponuntur: Divinitas et Humanitas Christi. Circa Divinitatem credenda 
proponuntur: Unitas Divinitatis, Trinitas Personarum, Dei opera, se- 
cundum naturam, gratiam et gloriam; creatio, sanctificatio, resurrectio, 
vita aeterna. Circa Christi Humanitatem proponuntur credenda: Christi 
Incarnatio, Conceptio, Nativitas ex Virgine, Passio, Mors, Sepultura, 
Descensus ad inferos, Resurrectio, Ascensio, Adventus ad iudicium. 
Ba XUL 220g de a 5 

Suarez et Lugo putant non improbabilem sententiam, negantem 
necessitatem credendi explicite perpetuam B. Mariae virginitatem. — 
Li et Passio Christi explicite credenda sit sub gravi; illa tamen cir- 
cumstantia, sub Pontio Pilato, ad fidem explicite tenendam non per- 

tinet. — Crucifixus, crucifixio, genus mortis exprimens, explicite est 
credenda: sic enim 1. Cor. 1., 23.: Praedicamus Christum Crucifixum. 
Et sane hoc genus mortis Ecclesia fidelibus constanter praedicat. — 
Sepultura vero Christi explicite credenda est, sed probabilius sub levi 
tantum, quia est circumstantia levis. — Descendit ad inferos, proba- 
bilius hoc non est explicite credendum sub gravi, imo nec sub levi, 
iuxta Suarez, quia a fidelibus non facile intelligitur. Sed contradicit 
Lugo. — Licet vero Resurrectio a mortuis sub gravi explicite cre- 
denda sit, quia substantialis res est, ut constat ex Paulo 1. ad Cor. 15.; 
ila tamen temporis circumstantia, tertia die, non est explicite cre- 
denda. — Sedet ad dexteram Patris, probabiliter, iuxta plures, hoc 
non est credendum explicite, quia a fidelibus difficile intelligitur; alii 
autem affirmant esse credendum explicite, quoad honorem, potesta- 
tem, dominiumque supremum. — Inde venturus est iudicare vivos et 
mortuos; haec verba vivos et mortuos, iuxta Lugo, non sunt explicite 
credenda, ob varietatem  explicationum. — Credo in Spiritum San- 
ctum; processio a Patre Filioque non est credenda explicite, necessitate 
praecepti, a singulis fidelibus, etsi de fide sit. Multa enim de fide non 
ab omnibus sciri debent. — Sanctam Ecclesiam, Catholicam ; de Ec- 
clesia sciri et credi debent tria, scilicet quod sit: 1l." unica in terris 
sub uno capite visibili; 2.^ gubernata et conservata Spiritus Sancti 
assistentia; 3.^ infallibilis in rebus fidei et morum, et ab omnibus 
audienda. Hoc tamen ultimum, licet certum et de fide, in Symbolo 
explicite non continetur. Quoad eius sanctitatem sufficit. scire et cre- 
dere esse sanctam ob caput, doctrinam, sacramenta, et Sanctos cano- 
nizatos, quia de ceteris diversi diverse sentiunt. Quoad eius autem 
catholicitatem, sufficit illi profiteri. obedientiam in persona capitis sui 
visibilis. Hoc enim articulo commendatur universalitas. Ecclesiae, et 
unitas, quae significatur, dum non multae sed una Ecclesia creditur. 
— Communionem Sanctorum, utrum credenda explicite, et quoad ali- 
quam communicationem orationum tantum, an tantum implicite in 
unitate Ecclesiae; utrum sub gravi, an sub levi non conveniunt dd. ; 
quidquid sit, in praxi omnes videntur sufficienter illam | cognoscere, 
cum saepe dicant ora pro me, Sanctosque [frequenter invocent. — 
Trid. s. 4., s. 6. c. 4. 12.-15.; Decr. S. O. Lamentabili 3. Iui. 1907 .; 
Lugo d. 13. s. 4.5; Suarez d. 13. s. 2. 4.5; S. Th. 2. 2. q. lI. a. 
60.; E. M. 356. 357. 


363. Quoad Decalogum. Credendus est explicite, quia praecepta 
Decalogi sunt revelata, ut ab omnibus serventur: porro quod reve- 

latum est, fide divina est credendum ; et quod revelatum est ad di- 
rigendos actus singulorum, est ab omnibus explicite sciendum. Con- 
tradicunt tamen plures, quia alio modo, ac per revelationem, eiusrriodi 
praecepta nosci possunt. 


364. Quoad Praecepta Ecclesiae. Haec non sunt credenda fide 
divina, quia a Deo non sunt revelata, saltem quatenus praecepta Ec- 
clesiae. Illud tantum credendum est, quod Ecclesia praecepta condendi 
ex auctoritate divina ius habeat. Debent autem sciri ab omnibus prae- 
cipua Ecclesiae praecepta, quorum observatio ad omnes fideles per- 
tinet: nempe praeceptum festa colendi, missamque in miis audiendi, 
praeceptum Confessionis annuae, Communionis paschalis, ieiunii et 
abstinentiae. Ad obligationem praecepta noscendi revocatur etiam, 
quod singuli officia proprii status seu conditionis nosse necessario 
debent. 


365. Quoad Eucharistiam. — Omnes scire et credere debent 
realem in ea Christi praesentiam. Item explicite credendum est, iuxta 
communem sententiam, quod Christus sit totus in singulis speciebus, 
et probabilius etiam, quod in sacrificium offeratur, cum omnes de- 
beant missae sacrificio assistere. Non vero probabilius explicite cre- 
denda transsubstantiatio. — Lugo d. 13. n. 121. 


366. Quoad Orationem Dominicam. — Omnes scire debent sub 
gravi, Deum esse orandum cum spe et fiducia, et ab eo petenda esse 
omnia bona tum animae, tum corporis, et gratiae ad animae mala 
effugienda. Creditur in ea Deus providens, auxiliator, condonans, re- 
munerans. Datur item obligatio, saltem sub levi, illam aliquando re- 
citandi, iuxta communem sententiam. — Lugo d. 13. n. 133.; Suarez 
d. 13. s. 4. n. 125 L. 3. 


367. An praedicta sint memoriter scienda? — Non omnes te- 
nentur sub mortali praedicta scire memoriter, aut eo ordine, aut iis 
verbis, quibus proponuntur, sed sufficit ea scire crasso modo, et quoad 
substantiam. Consuetudo enim obligationem memoriter ea addiscendi 
exposuit non esse ultra veniale; uti nec est ultra veniale nescire fa- 
cere crucem. Ac quoad salutationem angelicam, non nisi ex decentia 
ea scienda et recitanda est. — Suarez, d. 13. s. 5. n. S., de Relig. 
t. 2. 1. 3. de Orat. c. 6. n. 8. seqq.; Lugo d. 13. n. 132; L. 3; 
Gury 204. 


368. An possint absolvi, qui ignorant ea quae necessitate praecepti 


et sub mortali scienda sunt? — R. Affirmative, quia licet peccaverint 

omittendo discere, possunt tamen de hoc dolere, cum proposito di- 
scendi. — Parochus vero suas oves, sicut parens liberos, tenetur 
sub mortali per se, vel per alium, docere ea saltem, quae sub mor- 
tali scire tenentur. — L. 3. 

Constitutiones Pontificiae circa ritus sinenses et Malabaricos uti do- 
ctrinales habendae sunt, minime vero uti disciplinares; adeoque, exce- 
ptis censuris, adhuc vigent. S. O. 5. Augusti 1891. — Doctrina de Reno- 
vatione Eschatologica reprobanda est. S. O. 2. Mart. 1910. — Tuto 
negari non potest, aut in dubium revocari, esse authenticum textum 
S. loann, in 1. Ep. c. 5. v. 5. de tribus testimonium dantibus in coelo. 
S. O. 15. lan. 1897. — Non possunt absolvi qui tenent ignem in- 
ferni non esse realem, sed methaphoricum. S. Poenit. 30. Apr. 1890. 

Cum omni autem reverentia et animi submissione reprobandae 
sunt propositiones omnes damnatae a S. Sede usque ad annum 1794., 
quo damnatae fuere propositiones Synodi Pistoriensis. Pari item re- 
verentia et animi submissione reprobandae sunt: Propositiones dam- 
natae a Pio IX. Enc. Quanta cura 8. Dec. 1S64. et Errores nostrae 
aetatis, 80, damnati in Syllabo, ad totum orbem Christianum trans- 
misso; Propositiones damnatae ex operibus nuper editis sub nomine 
Antonii Rosmini Serbati, numero 40. Decr. S. O. 7. Mart. 1888. 
Post obitum, adprobante et confirmante Leone XIII.; Americanismi 
doctrinae, damnatae ab eodem Leone XIII. Br. 22. lan. 1899. ad 
Card. Gibbons, Archiep. Baltimoren.; Propositiones 65 damnatae 
Decr. S. O. Lamentabili sane exitu 3. Iui. 1907., continentes prae- 
cipuos errores reformism! seu modernismi, proscripti deinde a Pio X. 
per Litt. Enc. Pascendi dominici gregis 8. Sept., et per Mot. Propr. 
Sacrorum Antistitum l. Sept. 1904. — E. M. 350. 357. 359. 


369. An detur praeceptum etiam actus externi fidei? — Quoad 
actum externum fidei, datur Praeceptum negativum, prohibens veram 
fidem negare, falsamve profiteri. Datur item praeceptum affirmativum, 
obligans aliquando ad fidem etiam cum vitae periculo confitendam. — 
Prob. 1." p. Veram fidem negare, vel falsam profiteri, est Deum et 
Christum negare. Atqui Christus ait: Qui negaverit me coram homi- 
nibus, negabo et eum coram Patre meo, qui in coelis est. Matth. 
10., 33. — Prob. 2." p. Nam ordinata caritas, quam Deo et proximo 
debemus, exigit ut, cum Dei honor et proximi spiritualis utilitas pri- 
vative vel contrarie subtraheretur, ad fidem profitendam, bona tem- 
poralia et vitam etiam aliquando spernamus. — Privative, ut si ideo 
cessaret magnus honor in Deum et magna utilitas in proximum. Con- 

trarie, ut si alioqui Deus afficeretur iniuria, vel proximus gravi malo, 
v. g., si inde penderet aliorum conversio vel perversio, contemptus 
religionis, scandalum. — Suarez d. 4. s. 2.; L. 10.; Laymann c. 1l. 
n. 2.; S. Th. 2 2. q. 3. a. 1. 2.5 Collectan. S. C. de P. F. n. 1647. 
1648. 1653. 1657. 1683. 1827. 

Positivo iure ad fidei professionem tenentur baptizandi omnes, 
sive per se, sive per patrinos; haeretici conversi; Episcopi ante con- 
secrationem, et ante expeditionem litterarum propriae provisionis, Trid. 
s. 25. C. 2. de R.; Sixt. V. C. Romanus; Gregor. XIV. C. Onus 
Apostolicae; Praelati omnes regulares, Pius IV. C. Iniunclum nobis 
id. Nov. 1564. haec tamen Const, usu recepta non est quoad eos 
Praelatos regulares, qui a S. Sede immediate non praeficiuntur regi- 
mini, sed vel a capitulo, vel a superiore maiori, Thesaurus de Poenis 
c. l. v. Fides, Cf. 550. ; habituri beneficia ecclesiastica, et qui in synodo 
dioecesana convenire debent, Trid. l.c. ; itemque provisi de beneficio cum 
cura animarum, intra duos menses ab adepta possessione, coram ipso 
Episcopo, vel impedito, eius vicario generali, secus non faciunt fructus 
suos; canonici et dignitates cathedralis ecclesiae, qui item infra duos 
menses a coepta possessione etiam in capitulo id facere tenentur; secus 
nec ipsi faciunt fructus suos, etsi distributiones lucrari valeant pro 
eorum chori adsistentia, S. C. C. 1726.; Trid. s. 24. C. 12. de R.: 
Primates, Archiepiscopi, Episcopi in primo synodo provinciali, cui 
intererunt, Trid. s. 25. C. 2. de R.; eligendi ad regimen et cathedras 
Universitatum et publicorum gymnasiorum ; nec non promovendi in 
eradus scholasticos doctoris, magistri, etc., Pius IV. C. In Sacrosancta 
13. Novemb. 1654. $ V. Doctores vero et Magistri Universitatum 
initio cuiuslibet anni solemne iuramentum emittere debent, quo ad 
orthodoxam doctrinam tradendam obstringuntur, Trid. s. 25. C. 2. de 
R. Rectoris vel Praefecti est curare, ut id observetur. — Fidei pro- 
fessio emitti potest immediate post institutionem vel collationem be- 
neficii, et ante possessionem, S. C. C. 11. Maii 1782. ; sed Cf. hic infra 
par. Non manet, et facienda omnino est forma proposita a Pio IV. 
C. Iniunclum nobis. Addenda autem pauca sunt, uti ratio habeatur 
etiam Decretorum Cone. Vaticani. S C. C. 20. lan. 1877. Alter 
facta non proderit ad canonicas poenas vitandas contra eos latas, qui 
hanc professionem omittant.— Cone. Rom. Bened. XIII. tit. 1. c. 1.; 
Bened. XIV Inst. 60.; Ferrar. v. Fidei professio; L. 41.; Collectan. 
cit. n. 1670., E. M. 364. 

Qui in Sacra Scriptura doctores renuntiantur iuramentum prae- 
stare tenentur, secundum praescriptam formulam approbatam Motu 

proprio Pii X. 29. lun. 1910. Iuramentum item, secundum  praescri- 
ptam formulam, praestare tenentur omnes illi, qui recensentur in Motu 
proprio Pii X. Sacrorum antistitum 1. Sept. 1910., praemissa fidei 
professione ; — nec non, ratione officii, examinatores synodales et pa- 
rochi consultores et illi qui recensentur in C. Sapienti consilio Ord. 
serv. in Rom. Cur., aliique, de quibus omnibus Cf. infra n. 550. 

Obligatio haec professionis fidei videtur gravis, nisi legitima con- 
suetudine sit ei derogatum. Poena fructus restituendi probabiliter sen- 
tentia indiget delicti declaratoria. Sanchez 1. 2. c. 5.; Tamburini, 1. 2. 
c. l. D. 12. n. 4. 

Non manet amplius facultas facta a Cone. Trid, qua provisi de 
beneficiis quibuscumque fidei professionem emittere possunt intra duos 
menses a die adeptae possessionis; ac proinde in posterum fidei 
professio emittenda est ante possessionem beneficii. S. C. Cons. 1. 
Mart. 1911. 

In externa fidei confessione et divino cultu, ritus propriae eccle- 
siae, latinae et orientalis, servandus est. Cf. pro ritu rutheno consti- 
tuto in statibus Foederatis Americae Septentrionalis Litt. Apost. Pii X. 
XVIII: Kal. 1907.. et pro eodem ritu constituto in regione Cana- 
densi Decr. S. C. de Pr. I. 18. Aug. 1913. E. M. 365. 

Confessioni fidei blasphemia opponitur. Per eam enim homo corde 
vel ore, secundum intellectum vel affectum Deo tribuit quae ei non 
conveniunt, vel negat quae ei conveniunt. Blasphemiae vitium sic ad 
infidelitatem spectat. De ea sermo erit in secundo Decalogi praecepto. 
S. Th. 2. 2. q. 13. 


370. Resolves: — Qui rogatus, privata auctoritate, vel tacet, 
vel respondet obscure, vel ait se nolle respondere, se non rogari iure, 
non teneri se nec velle alis dicere quid ipse credat, ac simili modo 
tergiversatur, nisi aliud expostulent rerum adiuncta, non videtur ne- 
gare fidem, sed nolle prodere. Unde, si sic potest molesta inquisi- 
tione liberari, licet. Privata auctoritate; quoad enim publicam pote- 
statem, regulariter non licet. Cf. pr. 18. d. ab Innoc. XI.; S. Th. 2. 
2. q. 3. a. 2.;5 Suarez d. 14. s. 3.5; Lugo d. 14. n. 37. 39.; Kenrick 
tr. 13. n. 30. — Non negat fidem, sed ostendit, qui fugit; quod etsi 
liceat, non tamen Pastori, tunc cum oves eius opera indigent; uti 
contra, si eis consultius est ut ad tempus se subducat, et in bonum 
earum reservet, tenetur fugere. Lugo d. 14. n. 42. 43. 96. — Cum 
non rogaris de fide, non solum licet, sed saepe melius est, ad Dei 
honorem et utilitatem proximi, tegere fidem, quam fateri: ut si ve- 

niens inter haereticos plus boni facias; vel si ex confessione plus mali 
sequeretur, v. g., turbatio, neces, exacerbatio tyranni, periculum de- 
fectionis, si torquereris. Unde temerarium plerumque est offerre se 
ultro. Struggl. q. 1. n. 41. — E. M. 364. 

Non peccat contra fidem, qui templa haereticorum vel infidelium 
ex mera curiositate visitat, secluso scandalo, perversionis periculo, 
aut mandato quod hoc prohibeat, neque sit signum  protestativum 
falsae religionis: Mandatum Romae habetur non ingrediendi haereti- 
corum templa, collationum et officiorum tempore. — Non peccat item, 
qui interest convivio nuptiali aut sepulturae haereticorum, quia haec 
proprie ad fidem non spectant, et praefatae adunationes ut mere ci- 
viles habentur. Non peccat item contra fidem qui per loca haereti- 
corum transiens, timore periculi gravis, carnes comedit die vetito, ne 
catholicus agnoscatur, quia hoc per se non est signum haereseos; 
secus autem, si carnes manducaret etiam metu mortis, ad id in odium 
fidei impulsus.—  Collectan. cit. n. 1829. 1833. 1843. 1855.; Struggl 
q. l. n. 44. 45.5; Lugo d. 14.; n. 156. seqq.; E. M. 364. 365. 

Licet uti signis aut vestibus infidelium, si sint vestes aut signa 
propria alicuius regionis et distinctiva gentis a gente, quamvis regio 
haec tota sit infidelis, quia haec ad religionem per se non referuntur. 
Probabihus adhuc licet, gravi tamen de causa, si vestes sint distin- 
ctivae sectae a secta, quia tunc usus primarius earum est ad corpus 
tegendum, et secundarius tantum ad sectam distinguendam. Hinc licet 
missionario ad se occultandum indui vestibus ministrorum falsae re- 
ligionis, ita ut unus ex ipsis appareat. Gur. Cas. 196.; L. 15.; Struggl 
l. c. n. 43.5; Lugo d. 14. n. 70.-97. Secus autem, si vestes aut si- 
ena, sint frotestafiva falsae religionis, ut sunt vestes et ornamenta 
quibus sacerdotes in exercitio functionum suarum utuntur. Hinc ne- 
que licet incensio thuris, genuflexio coram idolo, sumptio coenae hae- 
reticae, etc., etsi externe tantum haec fiant. — Collectan. cit. n. 1640. 
1649, 1650. 1651. 1653. 

Catholici viventes inter haereticos, si ex praecepto magistratus 
contrahant matrimonium coram ministro haeretico, peccant contra fi- 
dem. etiamsi contraxerint ante vel contracturi sint postea coram sa- 
cerdote catholico: testatur enim contrahens, caeremonia illa, se illum 
agnoscere verae [fidei ministrum; quod est intrinsece malum, quia 
auctoritas ministri et consequenter doctrina eius augetur, et concur- 
ritur ad ritus haereticos, quos minister isto actu exercet. Licite tamen 

ontrahunt coram magistratu civili, vel potius testantur se velle contra- 
here. modo prius, vel posterius ritu catholico contrahant; quia haec 

actio est instituta ad finem, politicum, ut coniuges habeantur, et proles 
non censeantur illegitimae. — Bened. XIV. C. Ex quo singulari 
1742.; L. 12. seqq. 18.; Lugo d. 14. n. 156. seqq. 

Licet per se funeri mere civili intervenire, officii causa, et gravi 
ex causa, ac remoto scandalo. Regula tamen generali illicitum est 
huiusmodi funeribus intervenire, in quibus data opera et ob despe- 
ctum religionis, interventus sacerdotum excluditur. Vexilla massonica, 
vel anticatholica, nullo pacto admitti possunt funeralibus et in eccle- 
siis. Quin imo in ecclesiis, nonnisi benedicta vexilla sunt admittenda; 
nisi secus turbae ac pericula timeantur. S. R. C. 14. Iui. 1887. ad 1. 
n. 3679., S. Poenit. 3. Apr. 1887., S. O. 4. Apr. 1887., E. M. 365. 


371. Qualis communicatio fidelibus sit prohibita cum ludaeis ?— 
« Fidelibus praeter communicationem in rebus Religionis et matri- 
monii, cum ludaeis est prohibitum, 1.° habitare; 2." eorum medicis 
aut medicina uti; 3.° ex condicto et societate, convivio aut eodem 
balneo intéressé; 4." in domibus eorum agere famulum, aut nutri- 
cem; 5." illis in testamento legata relinquere; 6.? eis publica officia 
inter Christianos committere. Ita ex lur. Can. — Porro finis harum 
prohibitionum est partim dignitas Religionis Christianae, partim pe- 
riculum subversionis. Quando igitur aliqua communicatio ex recensitis 
huic fini graviter opponitur, illa est peccatum mortale; quando vero 
solum leviter, illa est peccatum veniale. — Praeterea propter neces- 
sitatem  aliamque rationabilem causam potest contingere, ut aliqua 
communicatio cum ludaeis neque sit venialiter peccaminosa », Struggl 
q. 2. n. 5.; La-Croix 1. 3. n. 89., consuetudine praesertim  interve- 
niente, quae hodie ferine ubique obtinet. Scav. 1. 2. n. 809. — C. 
Nullus, C. Omnes cans. 28. q. l.; C. ludaei de lud. Sarac. etc. ; 
L. 15; S. Th. 2. 2. q. 10. a. 7. 9. 10; E. M. 366. 


372. Qualis communicatio prohibita sit cum haereticisT— Com- 
municatio simpliciter prohibita est cum haereticis, si sint exconintu- 
nicati vitandi. — QCommunicatio prohibetur cum ipsis in divinis, 
communicando nempe in eorum ritibus, proprii sectae haereticae, 
minime vero communicando cum ipsis in nostris ritibus, si sint, tole- 
rati, audiendo, e. g. missam in ecclesia cum  haeretico. Ratio est, 
quia prior in divinis communicatio protestatio quaedam est falsae se- 
ctae, scandalum et perversionis continens periculum. Ac, cum vix un- 
quam hae absint rationes, ideo rarissimum est, ut praedicta liceat 
communicatio, licet intrinsece mala non sit. Ea semper fuit prohibita 
a S. Sede, quae eam tolerat tantum, quando gravissima sint mala, 


Bucceroni. lusi. theol. moralis |. 20 

quae aliter non possint vitari. Collect. S. C. de P. F. n. 1797. seqq. 
1814. 1845. q. 6. Posterior communicatio nullum saepe continet grave 
incommodum, aliquando vero scandalum continet et periculum falsae 
opinionis et erroris circa veritatem et necessitatem catholicae religio- 
nis. Et sic admitti possunt haeretici ad sacras functiones ; dummodo 
tamen sacris ritibus non se immisceant. Romae eis assistunt absque 
ulla difficultate. Sed non liceret eis administrare sacramenta, nec sa- 
cramentum poenitentiae, nisi in articulo mortis, et tunc pfficaciter re- 
moto scandalo. [llicitum catholicis est, in templis haereticorum, cum 
ibi falsum cultum exerceant, organum pulsare. S. O. 8. Iui. 1889. 
Deficiente vero catholico viro ad pulsandum organum, potest in 
ecclesia temporarie admitti ad istam functionem musicus acatholicus, 
remoto tamen scandalo, vel scandali periculo. S. O. 23. Febr. 1820. 

Communicatio prohibetur cum ipsis etiam in civilibus, licet sint 
tolerati, semper ac inde scandalum et perversionis periculum habea- 
tur. De opificum consociationibus, catholicis et mixtis, Cf. Litt. Enc. 
Pu X. Singulari quodam 24. Sept. 1912., quibus mixtae catholicorum 
et protestantium consociationes tolerantur et permittuntur, in Germa- 
nia, propter magna incommoda, quae secus haberentur, ita tamen, si 
cautiones adhibeantur idoneae ad declinanda pericula, quae in his con- 
sociationibus insunt. — Prohibita omnibus est publica disputatio cum 
haereticis. S. C. C. 8. Mart. 1658. Laicis speciatim prohibitum est 
publice vel privatim cum haereticis disputare. C. Quicumque 2. $ 1. 
de Haeret, in 6.?^ — Struggl q. 2. n. 32. 33.; Lugo d. 22.n. 1. seqq.; 
Suarez d 20. s.l, d. 21. s. 3. n. 4.5; Bencd. XIV. de Syn. 1. 6. c. 
5. n. 25; S. Th.2. 2. q. 10. a. 7., Quodl. 10. a. 15.; E. M. 307. 


373. Qualis communicatio fidelibus sit prohibita cum paganis? — 
« Iure tam divino positivo, quam ecclesiastico, sub peccato mortali 
prohibit.» est communicatio l.? in iis rebus, quae pertinent ad Religio- 
nem, e. g., in eorum dogmatibus, caeremoniis et ritibus... Ratio... 
quia taliter communicans utitur signis, et exercet actiones, quae per 
se significant professionem falsae Religionis, adeoque saltem externe 
abnegat veram fidem. — 2." Iure pariter divino et ecclesiastico, pro- 
hibitum est fidelibus inire matrimonium cum paganis, immo etiam cum 
ludaeis. C. Cave 28. q. 1... 3.^ — E contra in actionibus civilibus 
nullo iure fidelibus est prohibitum communicare cum paganis, quando 
abest periculum perversionis ». Struggl q. 2. n. 4.; ad Cor. 10., 27. 

Cum infidelium cultus prorsus falsus sit, communicatio in divinis 


sum ipsis in illo intrinseci mala est. Collect. S. C. de P. F. n. 1775.; 
— S. Ih 2. 2. q. 10. a. 7. 9. 10.5; E. M. 368. 

374. Nota: « Principes christiani possunt permittere iudaeis, et 
paganis, aut haereticis libertatem conscientiae tantum ob bonum Re- 
ligionis, et ob spem conversionis; non autem ob temporale emolumen- 
tum... Bene autem potest Ecclesia, et quicumque Princeps supremus 
compellere 1udaeos et paganos subditos ad audiendam fidem nostram ». 
L. 18. Possunt item compelli infideles, « ne fidem Christi impediant ». 
sed « nullo modo sunt ad fidem compellendi, ut ipsi credant, quia 
credere voluntatis est ». S. Th. 2. 2. q. 10. a. 8. 10. 11., q. 1l. a. 
3. 4, q. 12. a. 2; E. M. 369. 

375. Quid sil spes? — Spes actus voluntatis est, quo amore 
concupiscentiae Deum et divina prae omnibus alis  concupiscibilibus 
nobis concupiscimus, et quo ex virtute Dei auxiliatrice et fidelitate. in 
promissis futuram beatitudinem et media ad illam consequendam certo 
et firmissime expectamus. Hinc obiectum materiale spei primarium 
est Deus et aeterna bcatitudo, secundarium vero divinum gratiae auxi- 
lium, et bona opera nostra. Obiectum formale spei, secundum varios 
elus actus seu formalitates, amoris et desiderii, erectionis animi et co- 
natus voluntatis ad superandas difficultates, demum fiduciae, est bo- 
nitas Dei respectiva, virtus Dei auxiliatrix, fidelitas. Dei in. promissis. 
« Spes, ait S. Th. 2. 2. q. 17. a. 6. ad 3. et ad 8., facit tendere in 
Deum sicut in quoddam bonum finale adipiscendum, et sicut in quod- 
dam adiutorium efficax ad subveniendum ». — Ad Hebr. 6., 18. 19; 
Trid. s. 6. c. 315; Struggl q. 3. n. 1.2. 3., q. 4. n. 2.; Theol. Wirceb. 
n. 233. seqq.; Laymann 1. 2. tr. 2. c. 1l. n. 65 S. Th. 3. D. 26. 
q. 1. 2., de Virtut. q. 7. un. de Spe a. 1. 3., 1. 2. q. 40., 2. 2. q. 18. 
a. l. 4.; L. 20. 21.; E. M. 370. 


376. Quaenam sintpeccata spei ofposita? — Ratione amoris, primi 
actus spei, ei opponitur odium abominationis Dei, quo quis Deum abomi- 
natur, tanquam sibi infestum propter vindictam peccatorum, vel quo quis 
a Deo, aeterna bcatitudinc, avertitur, et vult in re alia, quam in Deo, 
ponere suam felicitatem. Hinc etiam mortale peccatum est, spei opposi- 
tum, amare magis amore concupiscentiae terrena, quam coelestia; v. g., 


si quis ita comparatus sit, ut desideret perpetuo degere in hac vita, et 

Deo relinquere caelum, si sibi relinquat terram. — Ratione spei, al- 
terius actus virtutis spei, ei opponitur fuga a Deo, propter laborem et 
difficultatem ad eum consequendum, ac desperatio et praesumptio. Prior 
est diffidentia voluntaria obtinendi beatitudinem et media ad eam as- 
sequendam necessaria. Posterior vero est inordinata fiducia beatitudi- 
nis obtinendae sine mediis a Deo ordinatis. Praesumptio praecipue 
committitur, si praesumas vitam aeternam propriis naturae viribus sine 
eratiae auxilio obtinere; si eam exspectes sine poenitentia, sine labore, 
ex sola Dei misericordia; si eam expectes supra propriam dispositio- 
nem, secundum ordinem divinae providentiae: e. g. si sanctitate et 
gloria superare velis B. V. Mariam. — Struggl q. 3. n. 11. 14.-16,; 
Süarèz d. 1. s. 2. 2 5. Th. 2: 2: 4e 20.5. 214 Lo 20. 21: 


3T]. An detur parvitas materiae in peccatis contra spem? — 
R. Negative quoad Dei odium et creaturarum amorem, si actus sit 
perfectus, ut per se patet. — R. Negative quoad desperationem, si 
sit perfecta et proprie talis; est enim maxime iniuriosa Misericordiae 
divinae. Ad Eph. 4., 19. Secus vero, sit imperfecta et improprie talis, 
ut saepe in tristitia et impatientia accidit. Notandum autem hic est, 
quod animae etiam devotae tentationibus desperationis prope continuis 
nonnunquam exagitantur. Haud quidem facile credendum est eas pec- 
casse graviter, quamvis putent se ilis consensum praebuisse; sicut 
nec nimius timor de periculo salutis cum desperatione proprie dicta 
confundendus est. — R. Affirmative quoad praesumptionem, etsi gra- 
vis sit ex genere suo. Bonae, apud La-Croix 128. docet, eum tantum 
venialiter peccare, qui ex praesumptione de bonitate Dei peccaret 
venialiter, aut in sequentem diem differret agere poenitentiam circa 
peccatum mortale. — Suarez d. 2. s. 3.; S. Th. 2. 2. q. 20. a. 1 
297 L. 20. 


378. An sit peccatum contra spem ex taedio mortem exoptare? 
— R Negative per se, quia non est recedere a Deo tanquam a fine 
ultimo; neque generatim est grave peccatum, sed tantum veniale, nisi 
adsit expressa rebellio contra ordinem divinae Providentiae. — Cf. 386. 


370. An sit praesumptio peccare sub spe veniae, vel perseverare 
in peccato ex eadem spe veniae? — « Dicendum quod peccare cum 
proposito perseverandi in peccato sub spe veniae ad praesumptionem 
pertinet, et hoc non diminuit, sed auget peccatum ». S. Th. 2. 2. 
q 2l. a. 2. ad 3. Idem dicito de eo, qui peccat vel auget peccata, 
Vel in peccato perseverat ex spe veniae, tanquam ex motivo sive ra- 

tione peccandi ; quia nempe Deus peccatis ignoscit, vel tam facile decem 
quam quinque peccatis, nunc vel in fine vitae. — Non est autem prae- 
sumptio peccare ex passione et fragilitate cum spe veniae, quandoque 
percipiendae, et proposito poenitendi, et ita peccatorum remissionem 
obtinendi; etsi actus iste spei, sive sit praevius, sive sit concomitans, 
removeat maiorem timorem peccati, et sit per accidens occasio libe- 
rus peccandi. Immo hoc, peccatum diminuit; quia per hoc videtur 
habere voluntatem minus firmatam ad peccandum ». S. Th. 1. c. Et 
sane « dum quis actu vult peccare vel actu peccat, bonum est spe- 
rare veniam peccati et proponere postea poenitere ». Struggl q. n. 17. ; 
La-Croix 126.; L. 21. 


380. An sit praesumptio committere pluries idem peccatum, quia 
tam facile pluries quam semel commissum accusatur? — R. Negative. 
Ratio est, quia tunc quis non peccat ex facilitate veniae obtinendae, 
sed ex facilitate confitendi, quamvis haec omnino prava sit dispositio. 
La-Croix 127. 


381. An spes sit necessaria? An necessarius etiam timor? — 
R. Ad l.um Spes in adultis requiritur de necessitate medii ad salutem. 
Homo enim ad Deum finem suum ultimum consequendum pervenire 
nequit, nisi propriis actibus et meritis in ipsum tendat hoc autem 
sine spe fieri non potest. Spe indigent iusti, ut possint gratiam ad 
derseverandum postulare. Spe indigent peccatores, ut ad justificationem 
disponantur. Si fides necessaria est necessitate medii, et spes necessaria 
est necessitate medii. Fidei necessitas ex rebus sperandis Apostolus 
desumit. Ad Hebr. 11., 1]. 6.; ad Coloss. 1. 23. Constat etiam ex 
Trid. s. 6. C. 1. 13. — Spes necessaria est etiam necessitate praecepti. 
siquidem datur verum praeceptum eliciendi actus spei aliquoties in 
vita. Constat ex pr. l.a d. ab Alex. VII. — Quandonam et quonam 
modo urgeat praeceptum spei isdem regulis determinandum est, quas 
supra de fide statuimus. Cf. 354. Ceterum, ut pro praecepto fidei, ita 
pro praecepto spei nulla practice habenda est anxietas. Nam ad illud 
implendum spes sufficit virtualis, orando, sacramenta recipiendo, alia 
pia opera exercendo. Qui vero ei desunt, cum id ordinarie fiat sine 
advertentia, nullam quoad praeteritum perturbationem habere debent. 
— Facile autem peccatum intelligitur ob omissionem actuum fidei, 
spei, caritatis in homine e. g. qui confitetur se vixisse oblitum Dei 
et Religionis vel qui confitetur se nihil orasse, et a notabili tempore 
ad sacramentum poenitentiae non accessisse. Suarez d. 2. s. 1. n. 3; 
Struggl q. 3. n. 7. seqq. ; S. Th. 2. 2. q. 22.4. Li L. 20.; B. M. 376. 

R. Ad 2." « Sicut aliquis inducitur ad observantiam praecepto- 
rum legis per spem praemiorum, ita etiam inducitur ad legis obser- 
vantiam per timorem poenarum, qui est rimor servilis.... » S. Th, 
2. 2. q. 22. a, 2. Ipsa ergo poenarum comminatione, necessitas pa- 
tet timoris servilis. Eccl. 1. 27. 28.; Luc. 12, 5. Sed est et 
alius timor filialis, qui « ex amore sequitur », S. Th. l|. c. ad 2, 
et qui timor est offensae Dei, et consequenter ad Dei legem obser- 
vandam adhuc magis nos inducit, cum huiusmodi timor « reverentiam 
Deo exhibeat, et principium quoddam sit omnium eorum, quae in Dei 
observantur reverentia ». S. Th. 1. c. a. Unde et huius timoris filia- 
lis patet necessitas. —  Peccatores, ait Cone. Trid. s. 6. C. 6. ad 
iustitiam disponuntur « dum... a divinae iustiliae timore, quo utiliter 
concutiuntur, ad considerandam Dei misericordiam se convertendo in 
sfiem eriguntur, fidentes Deum sibi propter Christum propitium fore, 
iliumque tamquam omnis iustitiae fontem diligere incipiunt », ac pro- 
pterea ad poenitentiam odio et detestatione peccatorum moventur. 

IL — DE CARITATIS NECESSITATE 


382. Quid sit caritasd — Caritas actus voluntatis est, quo Deum 
tanquam summum bonum amore benevolentiae et amicitiae diligimus 
propter seipsum, et proximum propter Deum. Benevolentiae, quia Deo 
volumus bonum; amicitiae, quia amor cum redamatione est. Proxi- 
mum, nempe omnes, quibuscum aeternae beatitudinis participes esse 
possumus, nosmetipsos, alios homines, angelos. Caritas enim amicitia 
cum Deo est, et omnis amicitia fundatur super aliqua vitae commn- 
uicalione. Vitae communicatione; nam caritatis et amicitiae est amare, 
et amare vita est. Vitae communicatione; nam amare est velle bonum, 
st ergo amor mutuus sit, debet esse mutuum velle bonum ; adeoque 
communis vita et commune bonum. Porro vitae et boni communicatio 
aha non est cum Deo quam aeterna beatitudo, cuius inchoatio in hac 
vita per gratiam habetur. Propter Deum, 1. e. propter Dei gloriam. 

bonum, propter seipsum : adeoque Deum in omnibus et su- 
per omnia diligimus, ut promissiones suas consequamur, non quia id 

bonum nostrum est, sed quia in bonum Dei, i. e. in. Dei gloriam ce- 
dit. Quare obiectum materiale primarium caritatis est Deus, secunda- 
rium proximus. Obiectum autem formale, bonitas Dei absoluta. — 
B. PH. 2 23] 2s 23 2a be 22 E M. Sus 

Bonum id est quod conveniens est. Hac praesupposita ratione, 
voluntas illud amat, quia ei conveniens est. Porro hoc ipsum maxime 
voluntati conveniens est, quod Deus sit; et magis ipsi hoc bonum 
conveniens est, quam ipsum proprium bonum. Et sic voluntas bene 
in Deum ferri potest suo actu propter seipsum, et velle ut Deus sit 
et infinitis bonis et perfectionibus praeditus sit. 


383. An detur speciale caritatis Deipraeceptum ? — R. Affirma- 
tive. Prob. Matth. 22., 37. 37.; Diliges Dominum Deus tuum ex toto 
corde tuo... hoc est maximum et primum mandatum. ldem evincitur 
ex pr. l.a d. ab Alex. VIII. Caritatis praeceptum, ut patet ex allato 
SS. textu, nos obligat ad Deum super omnia amandum, haud qui- 
dem intensive, maiori voluntatis conatu, et amore ferventiore, qui su- 
peret quemlibet alium voluntatis affectum, et in sensum etiam ordi- 
narie redundat, etsi hoc maxime deceat; sed appretiative, ratione et 
rationali voluntate Deum rebus omnibus praeferendo, perfecta et ef- 
ficaci voluntate, non imperfecta tantum et inefficaci velleitate et com- 
placentia, ita ut nullam creaturam pluris faciamus quam Deum, et 
velimus potius omnia perdere quam Deum graviter offendere. Cum 
autem dilectio et amicitia sit duarum voluntatum unio atque consen- 
sio, in hoc caritatis natura et praeceptum est, quod quis velit ea 
quae Deus vult, ct nolit quae Deus non vult in re quavis gravi, gra- 
viter, in re quavis levi, leviter; haec demum vera et perfecta caritas 
est. — S. Th. 2. 2. q. 26, q. 44; L. 22.; E. M. 378. 

Hinc patet quod falso omnino existimaretur esse fere impossibile 
vel admodum difficile elicere actum caritatis. Nam, si praecepta est, 
Deus ad cam nos adiuvat. Ac, si bonitas hominum nos movet ad 
amorem benevolentiae ct amicitiae, multo magis bonitas Dei infinita. 
Si maxime nos movet ea bonitas, quae etiam beneficiis manifesta- 
tur, quantum nos movere non debet bonitas Dei Creatoris, Redempto- 
rs, Remuneratoris? Si praeterea sumus in statu gratiae, ipse ha- 
bitus caritatis nobis persuadet quod eius actus non difficilis esse de- 
bet, cum propter actum eliciendum  connatural! quodam modo ille 
habitus infundatur. Quare, si proposita sibi divina excellentia, infi- 
nita Dei perfectione, infinita Dei bonitate, conetur quis sincero animo 
puram elicere caritatem, poterit bene existimare se illum caritatis 

actum elicuisse, et ex caritate etiam perfectam peccatorum contritio- 
nem consequenter concepisse. Cf. Deuter. 6., 1.-9. 


384. Resolves: Peccatum mortale et gravissimum est, neque 
parvitatem materiae admittit, cum infinitae Dei bonitati opponatur, 
si quis Deum formaliter oderit odio malevolentiae et inimicitiae, V. g., 
si quis optet Deum non esse, et odio haberi a Deo. — Mortaliter etiam 
peccat, si quis amet Deum amore appretialive minore quam creaturas. 
Quare « quilibet actus peccati mortalis contrariatur caritati ». S. Th., 
2. 2. q. 24. a. 12. — Peccat item contra caritatem Dei, si quis Deum 
non diligat propter se, tanquam finem ultimum omnium rerum; sed 
tantum propter aliud, v. g., vitam aeternam, vel ad evitandum infer- 
num. Quod est mortale, quia scilicet Deus non diligeretur appretia- 
tive super omnia, si aliud ab illo actuali intentione amaretur utJinis 
principalis. Principalis, quia Deus propter retributionem vitae aeter- 
nae amari potest, sed minus principaliter. Acruali intentione, quia se- 
cus vitam aeternam et alia Dei dona amando, eo ipso quod talis actus 
sit in se rectus, vita aeterna, vel alia Dei dona, sunt semper saltem 
implicite et actu exercito ordinata in Deum, tamquam in supremum 
finem. — L. 23. 24.5; S. Th. 2. 2. q. 34. a. 1. 25; Struggl. q. 5. 
n. 2.; Sanch. 1.2. c. 35. n. 3. 


385. An schisma sit speciale peccatum contra caritatem ? — « Pec- 
catum schismatis proprie est speciale peccatum, ex eo quod intendit 
se ab unitate separare quam caritas facit; quae non solum alteram 
personam alteri unit spirituali dilectionis vinculo; sed etiam totam Ec- 
clesiam in unitate spiritus. Et ideo proprie schismatici dicuntur, qui 
propria sponte et intentione se ab unitate. Ecclesiae separant... Et ideo 
schismatici dicuntur qui subesse renuunt summo Pontifici, et qui mem- 
bris Ecclesiae ei subiectis communicare recusant... Schisma autem per 
se opponitur unitati ecclesiasticae caritatis... Dicendum quod non obe- 
dire praeceptis cum rebellione quadam constituit schismatis rationem. 
Dico autem cum rebellione, cum et pertinaciter praecepta Ecclesiae 
contemnit, et indicium eius subire recusat. Hoc autem non facit qui- 


libet peccator, unde non omne peccatum est schisma ». S. Th. 2. 2. 
q. 39. a. 1., q. 42. a. 1. ad 2. 


386. Quandonam urgeat praeceptum caritatis Dei? — Nullum 
datur praeceptum agendi semper ex motive caritatis. Prob. ex pr. 8A 
d. ab Alex VIII. E. M 313, et quia praeter caritatem | actus sunt 
aliarum Mrtutum boni et meritorii. — Praeceptum autem caritatis 

frequentius, quam semel in vita, vel singulis quinquenniis urget. Prob. 
ex ppr. 5.' 6.' 7.a dd. ab Innocent. XI. — Quandonam et quomodo 
urgeat praeceptum caritatis iisdem regulis determinandum est, quas 
supra de fide statuimus. Cf. 354. S. Alph. censet non excusari a mor- 
tali, qui per mensem actum caritatis differt. Verum haec opinio nullo 
demonstrativo argumento innititur, et limites probabilitatis non exce- 
dit. Insuper idem S. D. exsistimat probabilissimum, praeceptum ca- 
ritatis urgere in articulo mortis. Si de iis sermo sit, quibus aliud 
iustificationis medium non suppetit, verissime id affirmatur. At si talis 
absit necessitas, etiam haec opinio limites probabilitatis non excedit. 
Si aliud vero non suppetat iustificationis medium, caritatis actus ne- 
cessarius est non tantum necessitate praecepti, verum etiam medii. 
Omnibus autem necessarius est necessitate medii habitus caritatis, qui 
inseparabilis est a gratia sanctificante, quam tamen consequi possu- 
mus etiam simplici attritione et sacramento, praesertim baptismi et 
poenitentiae. 

Boned. XIV. Episcopos hortatur statuere, ut in omnibus paro- 
chiis, diebus dominicis et festis populo praelegantur actus fidei, spei, 
caritatis. C. Etsi minime 7. Febr. 1742. n. 18. 

Preecepto caritatis satisftit operando ad hunc finem, placendi 
nempe Deo, vitando peccatum quia Deo displicet, orando ut sancti- 
ficetur nomen Dei, ut eius regnum adveniat, ut fiat voluntas eius, 
caudendo de perfectionibus divinis, optando ut nemo Deum offendat, 
actum contritionis eliciendo, quia contritio caritatis motivum includit, 
minime vero attritione, quia caritati motivo non innititur, etc. Quare 
nemo qui pie vivit de hoc praecepto anxius esse debet. Ob varias 
item doctorum sententias, et ob defectum  advertendae, ut in prae- 
cepto fidei et spei, raro hic peccatum committitur. — S. Ioann. 14., 
21., L. 8. 23., H. A. 13.; Struggl. q. 4. n. 7.-10.; E. M. 381. 


387. Quid caritas erga proximum importet: an detur praeceptum 
caritatis proximi?— R. Ad l.u“ Caritas proximi praecipit amorem sui 
et proximi, sed ordinate; non enim omnis proximus eodem modo no- 
bis proximus est. Amor sui complectitur debitam habendam curam 
animae et corporis. Peccata contra eam commissa implicite in aliis 
peccatis commissis, et in confessione accusatis, continentur et accu- 
santur. Cum autem et inimicus proximus sit, inimicorum etiam amo- 
rem praecipit. Amorem, ut ei nempe bonum velimus. Bonum homi- 
nis praecipuum est Deus. Caritate ergo volumus, ut homo Deo po- 
tatur, consociatione in plena participatione beatitudinis. Et hoc est 

amare proximum sicut seifisum. Praeter interiorem amorem, cum ca- 
ritas natura sua sterilis non sit, sed operosa, exteriora etiam  of^era 
praecipit. Quare praeter interiorem benevolentiam, caritas etiam bene- 
ficentiam praecipit, quae exeeutio benevolentiae est. Agitur de prae- 
cepto caritatis theologicae, quod evidenter constat ex ipsis Christi 
verbis. « Secundum autem (mandatum) simile est huic: Diliges proxi- 
mum tuum sicut teipsum ». Matth. 22., 39.; 1. Ioann. 4. 21. — Inter 
exteriora opera specialem locum tenent eleemosyna et correptio fra- 
terna, quae opera sunt misericordiae: illa corporalis, haec spiritualis. 
Misericordia enim virtus est, quae nos inclinat ad alienae miseriae 
compatiendum, et ex compassione subveniendum. — Eadem caritas 
prohibet e contrario odium malevolentiae et inimicitiae proximi ; quod 
ex genere suo mortale est. Eo enim malum volumus proximo, prout 
ipsi est malum, quod semper est inordinatum, et caritati repugnans. 
Datur vero parvitas materiae, cum malum, quod proximo velimus, 
magnum vel parvum esse possit. Praeter internum hunc actum prohibet 
consequenter, ne exterioribus nostris actionibus damnum inferamus spiri- 
tuale eius saluti per scandalum, neve aliud damnum ei faciamus sive 
quoad alia bona animi, sive quoad bona corporis. — De hoc postremo 
agetur in praeceptis Decalogi, hic de reliquis tantum dicemus. 

Benevolentia ergo et beneficentia actus sunt caritatis ; illius est 
velle bonum, istius facere bonum, secundum communem rationem boni. 
Si bonum, quod (piis facit alteri, accipitur sub speciali ratione boni, 
beneficentia accipiet specialem rationem, et pertinebit ad aliquam 
specialem virtutem. Si bonum e. g. sit debitum, pertinebit ad iusti- 
tiam ; Si sit ad relevandam miseriam, pertinebit ad misericordiam, etc. 
Quare ad caritatem pertinet collatio beneficii in generali. Ut proprie 
habeatur beneficii collatio et beneficentia opus est, ut habeatur liberalis 
collatio doni. S. Th. 2. 2. q. 31. a. 1. 

Caritas, de qua proprie hic agitur est caritas theologica, qua pro- 
ximus profiter Deum amatur. Sed alia etiam datur caritas, virtus mo- 
ralis. qua proximus amatur propter ipsam huius amoris honestatem, 
quae per se naturalis virtus est. Naturalis huius amoris motivum non 
impedit, quominus etiam hic amor supernaturalis sit, si ex gratia fiat, 
et fide informetur. Et a Deo praecipitur: « Omnia quaecumque vultis, 
ut faciant vobis homines, et vos facite. illis ». Matth. 7., 12.. lob. 
4, 16. Hoc tamen amore non impletur praeceptum caritatis theo- 
logicae. 

Laudabile quidem et valde meritorium est, ut qui erga proxi- 
mum !V rcendi actus sunt, ex Dei caritatis motivo exerceantur; obliga- 

toriuin tamen per se non est. Etenim ut caritas Dei praecipit, ut eius 
mandata observemus, sed non praecipit etiam ut illa ex motivo cari- 
tatis Dei exequamur, sic etiam caritas erga proximum praecipit utique 
ut varios beneficentiae et misericordiae actus exerceamus, minime 
vero, ut illos nonnisi ex Dei caritatis motivo efficiamus. 

R. Ad 2.,m Praeceptum datur proximum diligendi vero et in- 
terno affectu, ut constat ex Ioan. 15., 12. 17.; et ex ppr. 10." 11.“ dd. 
ab Innoc. XI.; er externo etiam amore, 1. Ioan. 3., 15. seqq.; S. Th. 
2. 2. q. 31. a. 2. Sed huic praecepto sufficienter quis satisfacit per 
amorem quemdam generalem, qui neminem excludat, atque adeo ora- 
tionem dominicam recitando, in qua et internum et externum actum 
habes. — Huiusmodi praeceptum obligat per se, quando per se obli- 
gat praeceptum caritatis in Deum. Est enim huic simile. Matth. 22., 
39. Unde qui implet praeceptum caritatis erga Deum, omne bonum 
Deo volendo, saltem implicite 1mplet praeceptum caritatis erga proxi- 
mum, salutem ili desiderando. Obligat vero per accidens: l.? Si 
odium in proximum nequeat repelli, quin actus eliciatur amoris: qui 
enim tenetur ad finem, obligatur ad media. 2.° Quando proximus est 
in necessitate, alioquin frustraneum esset praeceptum; si ea innotescat, 
nemo enim inquirere tenetur, an aliquis egeat. — L. 8.; S. Th. 2. 
2. q. 25., q. 27. a. 8., q. 30., q. 31., q. 32. 4. 1. 2., q. 34. a. 3. 
4.; q. 44.; Struggl q. 6. n. 4.; Salm. 17.; D'Annib. ed. 4.“ p. 2. 
n. 81.; E. M. 282. 

Per amorem quendam generalem, qui neminem excludat: non im- 
minet enim cuilibet cura de salute proximi, nisi forte in casu neces- 
sitatis. S. Th. 2. 2. q. 26. a. 5. ad 3. Neque vero ratione commu- 
nis caritatis obligatio adest inquirendi necessitatem proximi. Nam ea 
non respicit nisi casus cuivis occurrentes. « Illud quod debetur alicui 
determinatae et certae personae... oportet quod ei impendamus, non 
expectantes quod nobis occurrat, sed debitam sollicitudinem habentes, 
ut eum inquiramus sed illa beneficia, quae non debentur certae 
personae, sed communiter omnibus proximis non oportet nos quae- 
rcre quibus impendamus, sed sufficit quod impendamus eis, qui nobis 
occurrunt ». S. Th. 2. 2. q. 33. a. 2. ad 4. 


388. Quaenam sint peccata caritati opposita ? — Ex A. D. 
sunt. L^ Odium Dei et proximi, quod opponitur ipsi dilectioni cari- 
tatis; odium Dei quovis letali peccato virtualiter inest, q. 34. 
viter autem caritas erga proximum laeditur quavis gravi displicentia 
sine iusta ratione proximo causata, quae gravem eius offensionem 

constituit. — 2.° Acedia, quae opponitur gaudio caritatis de bono 
divino, q. 35. Cf. n. 343. seq — 3.? Invidia, quae opponitur gaudio 
de bono proximi, q. 36. Cf. n. 327. seq. — 3.? Discordia, quae est 
in corde, et opponitur caritatis paci, q. 37. Cf. n. 322. — 4. Con- 
tentio, quae est in ore, et paci etiam opponitur, q. 38. Cf. n. 322. 
— 5. Schisma, rixa, bellum, seditio, quae pertinent ad opus, et 
paci pariter opponuntur, q. 39.-42. Cf. n. 342. 380. 751. — 6? Scan- 
dalum, quod caritatis beneficientiae opponitur, q. 43. 

Omissio auxilii sive spiritualis sive temporalis, quando debitum 
sit, attenta proximi necessitate et opitulantis facultate, proprie contra 
misericordiam est, et consequenter contra caritatem. 

Laesio proximi in suis bonis temporalibus proprie iustitiae oppo- 
nitur. Verum omnibus peccatis contra iustitiam erga proximum lae- 
ditur simul caritas et iustitia, licet peccatis contra caritatem proximi 
non semper iustitia laedatur. 

389. Quinam generatim ordo in caritate proximi iit servandus 1 
— Ordine caritatis quisque tenetur post Deum diligere, l.^ seipsum 
secundum bona spiritualia; quatenus Deum finem suum, 1i. e. bonum 
supremum et unice necessarium, plus sibi, quam alteri velit; deinde 
proximum quoad eadem spiritualia bona; 2." seipsum quoad bona 
corporalia intrinseca, uti sunt vita, sanitas, etc.; deinde proximum 
quoad eadem corporalia bona; 3.° seipsum, et deinde proximum 
quoad bona externa, uti fama, honos, divitiae. Ratio est, quia amor 
sui est regula amoris proximi. Regula autem prior est ac potior, 
quam regulatum. Quare amor sui praecedit semper et praefertur 
amori proximi, ubi de bonis eiusdem ordinis agatur, et de pari ne- 
cessitate. 

Eiusdem ordinis; Supernaturalia bona praeferenda sunt bonis na- 
turalibus. Itemque bonum commune praeferendum est bono privato; 
quia bonum multorum commune divinius est, quam bonum unius 
privatum. Bona naturalia intrinseca, vita, sanitas, integritas membro- 
rum, praeferenda sunt extrinsecis, famae, honori, divitiis. Fama vero 


et honor respectu divitiarum altioris sunt ordinis, quia quid spirituale 
et morale sunt. 

Necessitas autem sive temporalis, sive spiritualis, triplex distin- 
guitur: l.^ Extrema, cum periculum vitae, id est aeternae damna- 
tionis aut mortis, alteriusve mali morti fere aequalis, ita proximo 
instat, ut hic, moraliter loquendo, sine alterius auxilio. illud evadere 
non possit. Et quasi extrema est, si se liberare possit, sed nonnisi 
maxima difficultate; vel probabile tantum sit periculum praedicti mali, 
vitae, integritatis membrorum principalium, libertatis, gravissimi morbi, 
infamiae. 2.^ Gravis, cum quis magnum patitur periculum salutis ani- 
mae, aut vitae corporis, alteriusve gravis mali, quod sine magna dif- 
ficultate effugere nequit: talis est necessitas, in qua desunt necessaria 
ad statum conservandum. 2.^ Communis seu mediocris, in qua quis 
sibi providere potest sine magna difficultate. In hac versantur in or- 
dine spirituali vulgares peccatores, qui, si vellent conatum aliquem 
adhibere, e pravo statu resurgerent; in ordine vero temporali sunt 
generatim in ea pauperes mendicantes, quibus vita, pro eorum condi- 
tione, non nimis molesta ac misera est. — Tambur. Expl. Dec. 1. 5. 
c. l. $8 Il. n. 4. seqq. $ 2. n. 5. seqq.; Suarez de Carit, d. 9. ,s. 2. 
n. 45 S. Th. 2. 2. q. 26. a. 4-6, q. 3l. a. 3., q. 32. a. 3, q. 44. 
à. 7. 6, L. 25. 27. 31., H. A. 18. 


390. Resolves: Peccat contra caritatem erga seipsum graviter 
vel leviter pro rei gravitate, qui debitam animae vel corporis curam 
negligit. — Licet quidem, per se loquendo, se privare bonis spiri- 
tualibus non necessariis ad salutem ob bonum proximi spirituale vel 
corporale, ut esset omittere ingredi in religionem, ne desit qui aut 
paroeciae, aut seminario, aut missioni operam impendat, vel ad alen- 
dos parentes suos aut filios. Immo potest quis maiora bona spiritua- 
lia; non necessaria, optare et proximo procurare, quam Sibi, secluso 
eorum contemptu. — At non licet leviter vel graviter peccare, neque 
subire periculum proximum peccandi, ut peccatum alienum  impedias, 
quando lapsus tuus appareat quodammodo certus ; secus, si periculum 
istud fieri possit remotum, ita ut merito confidas non te lapsurum 
esse. — L. 26., IL. 4. n. 78., L. 5. n. 63, |l. 6. n. 453., H. A. 14; 
S. Th. 2. 2. q. 26. a. 3. 4. 

In extrema necessitate spirituali succurrendum est proximo etiam 
cum certo vitae periculo, dummodo haec quatuor constent, 1l.^ ut sit 
aeque certa spes illum iuvandi; 2.° ut proximus nullum alium habeat 
a quo sublevetur; 3.^ ut proximus certo damnandus sit, nisi a te 
adiuvetur, ita ut tibi constet proximum non posse seipsum liberare 
a peccato per baptismum, per sacramentum poenitentiae, aut saltem 

per contritionem perfectam ; 4.^ ut gravius malum inde non immineat, 
V. g., $1 quopiam ea de causa moriente, plurium aliorum salus peri- 
chtetur. — 1. Ioann. 3., 16.; L. 27.; S. Th. 2. 2. q. 26. a. 5.5; Re- 
ginald. Prax. For. Poenit. ]. 4. c. 25. s. 6. n. 357. 

In extrema necessitate temporali succurrendum est proximo ordi- 
narie cum magno quidem incommodo, non tamen cum maximo, quale 
esset etiam pro divite magna pecuniae largitio. Ratio est, quia ex una 
parte vita proximi bonum est excellentius aliquo nostro bono; et ex alia 
parte, cum amor sui ordine praecedat, nemo obligatur ad tantum incom- 
modum pro alis subeundum. — L. 31.; S. Th. 2. 2. q. 66. a. 7. 

In gravi necessitate utriusgue ordinis, nemo tenetur proximo suc- 
currere cum gravi suo incommodo, secluso tamen iustitiae, pietatis, 
officii titulo, vel damno communi. Ratio eadem est, quia nempe bo- 
num proximi excellentius esse potest aliquo nostro bono; at, cum 
amor sui semper praecedat vi ipsius caritatis, caritas non praecipit 
bonum proximi procurare, nisi cum minori semper nostro detrimento 
quam damnum proximi quod urget. Hinc vulgatum effatum Caritas 
non obligat cum gravi incommodo. Secluso, etc.; unde tenentur ex 
iustitia pastores, scilicet Episcopi et parochi, cum periculo vitae, mi- 
nistrare ovibus sacramenta necessaria, ut baptismum et poenitentiam, 
non vero alia. Nec pastor potest tunc officio renuntiare, licet possit 
alios substituere cum iusta licentia Ordinarii. Tenetur etiam pastor 
cum magno suo damno temporali procurare magnam utilitatem spiri- 
tualem subditi. — L. 27., l. 6. n. 621.; S. Th. |. c. 

In communi necessitate utriusgue ordinis, succurrendum proximo 
est cum incommodo quidem aliquo, quia id amor proximi exigit, sed 
levi tantum ; non enim potest esse nisi levis obligatio caritatis, quando 
proximus sat facile ab illa necessitate sese eripere potest, vel non est 
ei nimis molesta. Non tenemur autem omnibus in communi necessi- 
tate positis opitulari. Hoc enim impossibile est, et si fieri posset, iam 
non leve incommodum foret. — L. 32.; S. Th. 1. c. 


39]. An sit contra caritatem sibi mortem optare ob vitae infor- 
tunia / R. Negative, si fiat ex desiderio vitae melioris seu aeter- 
nae felicitatis, ut per se patet; vel quando vita tam molesta sit, ut 
ipsa morte durior aestimetur. Ad Phil. 1., 21.-23.; Eccli. 30., 17.; 
l. Mach. 3., 50.-60. — R. Affirmative, si id ex taedio vitae et animi 
deiectione fiat, quod tamen veniale non excedit, si desiderium illud 
et inefficax sit, et divinae Providentiae ordini nolit contrarie. Est 
enim quaedam pusillanimitas et timiditas, quae omnia metuit, levia 


II. DE ORDINE CARITATIS 319 


quoque, et levis per se est. Plerumque etiam excusat defectus adver- 
tendae et deliberationis. — Cf. 373. ; Struggl q. 5. n. 12; Viva in 
prop. 13.-15. Innoc. XL n. 5. Li 30. L 5. n. 22. S. Th. 2. 2. 
q. 64. a. 5. ad 3. 


392. An in iis, quae necessaria sunt vitae, alium sibi praeferre 
liceat? — Ali probabiliter negant, quia ordo caritatis postulat, ut 
quis ceteris paribus magis seipsum diligat quam proximum. Excipe 
tamen, si alterius vitam servare bonum publicum exigeret. Ali pro- 
babiliter affirmant, nam in his non amat reapse quis proximum plus 
quam seipsum. sed amat bonum heroicae virtutis plus quam vitam; 
Tob. 2., 3.-8.; 12. 12. Excipe vero, si ille qui se exponit necessa- 
rus sit reipublicae aut familiae suae. — Hinc licet cedere alii tabu- 
lam naufragi ; dedere se hostibus ad patriam incolumem servandam ; 
principem obiectu corporis ab occisoris telo defendere. Hoc enim non 
est sibi mortem inferre, sed permittere. Ex gravissima autem causa 
licet non se subtrahere mortis periculo, immo illi ultro se exponere. 
Et sic licet etiam Carthusiano graviter decumbenti mortem obire 
quam vesci carne, virtutis amore, et fidei Deo datae, seu voti  ser- 
vandi. — L. 1. 3. n. 366. H.,A. tr. 8.n. 15; S. Th. 3. D. 29. a. 5. 
ad 3.; Struggl 20. tr. 7. q. 3. n. 8. 


393. Quinam spcciatim ordo inter proximos sit servandus ? — 
Ordo in caritate servandus respicit tum ipsum amorem, tum bona, 
tum personas. — Quoad amorem, attendendum est, utrum sit amor 
mere apprcliativus et simplicis complacentiae et gaudii circa bona pos- 
sessa, quem consequitur cultus, honor, reverentia; an amor efficacis 
benevolentiae et misericordiae exteriore opere, quo alteri bona nondum 
possessa velimus et procuremus. — Quoad personas, attendenda est 
tum comparatio ad Deum, secundum quam aliae aliis sunt excellen- 
tiores et meliores, tum comparatio ad nos, secundum quam aliae aliis 
nobis sunt coniunctiores ; nobiscum autem nosmetipsi non coniunctio nem, 
sed unitatem et identitatem habemus. — Quoad bona, alia alus sunt 
praestantiora, et magis necessaria, ut iam n. 389. declaratum est. — 
B. Th, 2. 2. q. 26. as 7. 9. 11. 12. 

Primo simplicis complacentiae amore meliores magis sunt dili- 
gendi. — « Inter proximos, meliores et magis propinquos magis dili- 
gere debemus ». S. Th. 2. 2. q. 44. a. 8. ad 2. Etenim, cum « prin- 
cipium dilectionis sit Deus et ipse diligens; necesse est, quod, secun- 
dum propinquitatem maiorem ad alterum istorum principiorum, maior 
sit dilectionis affectus ». S. Th. 2. 2. q. 26. a. 6. — Hinc amore ap- 

pretiativo simplicis complacentiae et gaudii, magis diligendi sunt pa- 
rentes quam fili vel uxor, magis benefactores quam bénéficiát!: ma- 
iorem enim isti cum Deo communi omnium parente et benefactore 


similitudinem habent, et magis coniuncti sunt cum Deo, 


praecipuo 
obiecto caritatis. 


Altero beneficentiae et misericordiae amore magis diligendi sunt 
coniunctiores. — « Dicendum, quod ex hoc ipso quod dicitur: Diliges 
proximum tuum, datur consequenter intelligi, quod illi qui sunt magis 
proximi sunt magis diligendi ». S. Th. 2. 2. q. 44. a. 8. ad 3. 

Si dilectionis intensio consideretur, « illos qui sunt sibi propin- 
quiores intensiori affectu diligit homo ad illud bonum, ad quod eos 
diligit, quam meliores ad maius bonum ». S. Th. 2. 2. q. 26. a. 7. 
Omnis enim motus intensionem velocitatis habet ex dispositione mo- 
bilis et virtute moventis. S. Th. ibid. 

Si coniunctio cum Deo et coniunctio nobiscum simul considerentur 
« aliqui proximi sunt propinqui nobis secundum naturalem originem, 
a qua discedere non possunt, quia secundum eam 


sunt id quod 
sunt. Sed bonitas virtutis, [secundum quam aliqui 


appropinquant 
Deo, potest accedere et recedere, augeri et minui, et ideo possum 


ex caritate velle, quod iste, qui est mihi coniunctus sit melior alio, 
et sic ad maiorem beatitudinis gradus pervenire possit ». S. Th. 2. 
2 30. 20: a 7. 


« Est autem et alius modus, quo plus diligimus ex caritate magis 
nobis coniunctos, quia pluribus modis eos diligimus. 
qui non sunt nobis coniuncti non habemus nisi amicitiam caritatis; 
ad eos vero, qui sunt nobis coniuncti habemus aliquas alias amici- 
tias, secundum modum coniunctionis eorum ad nos. Cum autem bo- 
num, super quod fundatur quaelibet alia amicitia honesta, ordinetur 
sicut ad finem ad bonum super quod fundatur caritas, consequens est, 
ut caritas imperet actui cuiuslibet alterius amicitiae ». S. Th. 2. 2. 
q. 26. a. 7. Sunt enim variae hominum amicitiae; amicitia superna- 
turalis caritatis super communicatione bonorum supernaturalium, aliae 
amicitiae super communicatione particularium bonorum fundantur. Hae 
amicitiae omnes ad primam possunt subordinari. Hinc idem A. D. 
2. 2. q. 103. a. 3. ad 2. ait: « Ratio diligendi proximum Deus est. 
Et ideo eadem caritas est, qua diligitur Deus et proximus. Sunt ta- 


men aliae amicitiae differentes a caritate, secundum alias 
quibus homines amantur ». 


Ad eos enim, 


rationes, 


Quare, ceteris paribus, dilectione benevolentiae et desiderii, qua 


alteri volumus et optamus bonum nondum possessum, quam benefi- 


II. - DE ORDINE CARITATIS 321 


centia, bonum faciendo, consequitur, magis diligendi sunt ii, qui nobis 
sunt coniunctiores, quoad ea bona quae sunt debita tali conjunctioni. 
Ratio est, quia communicatio bonorum est fundamentum amicitiae et 
caritatis. Et sic in iis quae pertinent ad naturam magis diligere de- 
bemus consanguineos, in rebus pertinentibus ad civilem communica- 
tionem concives nostros; in rebus bellicis commilitones aliis praeferri 
debent. In spiritualibus vero auxiliis eorum maior habenda est ratio, 
qui nobis secundum spiritum filii, patres, aut fratres censentur. Non 
improbabiliter tamen parentes carnales, etiam in spiritualibus rebus, 
praeferendi sunt, partim quia eorum nobiscum coniunctio etiam in his 
fundata est; partim quia coniunctio carnalis, aliarum coniunctionum 
fundamentum ac basis, suapte natura prior ac stabilior est, aliae ipsi 
superveniunt et removeri possunt, sicuti monet S. Th. 2. 2. q. 26. 
a. 8. Gratia autem caritatis inclinationem naturae non destruit, sed 
perficit et ad finem supcrnaturalem dirigit. S. Th. l. c. a. 7. Et, quod 
dictum est de parentibus, eadem ratione dici debet de filiis ac fra- 
tribus carnalibus, comparatione filiorum vel fratrum spiritualium. In 
bonis denique pertinentibus ad naturam et vitam corporalem conser- 
vandam, succurrendum est, ceteris paribus. l.^ uxori, quia est una 
caro cum viro; 2.^ filiis, quibus naturali iure plus parentes obligati 
sunt ad providendum, quam vice versa; non enim debent filii paren- 
tibus thesaurizare, sed parentes filiis, ait Apost. 2. ad Cor. 12., 14., 
et docet S. Th. a. 9.; 3.? parentibus; magis autem patri quam matri, 
quia ille excellentiorem principii rationem obtinet. S. Th. a. 10.; immo 
in casu necessitatis extremae parentibus ante omnes alios, etiam uxo- 
rem ac proprios filios, succurrendum esse existimat S. Th. a. 9. 11. 
ad 3., q. 31. a. 3. ad 4.; etenim ipsi nobis exsistendi causa et prin- 
cipium fuere; quare aequitas postulat, ut in extrema necessitate, ab 
interitu eos liberando, tantumdem rependamus; 4.? fratribus, sorori- 
bus; 5.? alus consanguineis; 6.? benefactoribus, amicis. 

Celeris paribus, nam insigni benefactori aut amico e. g., potius 
subveniendum est ex caritatis lege, quam consanguineo non valde pro- 
pinquo vel de nobis non bene merito. Similiter. fratribus spiritualibus 
magis, etiam in temporalibus bonis, subveniendum videtur, quam co- 
enatis non valde propinquis; quandoquidem coniunctio spiritualis prae- 
stat carnali. 

Nullus quidem ordo est ex parte boni, quod proximo per super- 
naturalem caritatem optamus, si generatim huiusmodi bonum secun- 
dum se consideretur. « Quantum ad hoc omnes homines aeque dili- 
gimus ex charitate, quia omnibus optamus bonum idem in genere, 

scilicet beatitudinem aeternam ». S. Th. 2. 2. q. 26. a. 6. ad 1. — 
Si tamen praedictum bonum consideretur secundum diversas beatitu- 
dinis participationes, illis qui Deo suntpropinquiores maius bonum ex 
charitate. velle debemus. « Et hoc ad charitatcm pertinet, ut velit iu- 
sttiam Dei servari, secundum quam meliores perfectius beatitudinein 
participant ». S. Th. 2. 2. q. 26. a. 7. 

Si vero bonum necessarium attendatur, caeteris paribus, illi sunt 
magis diligendi, et quidem efficaci amore, qui in maiori versantur ne- 
cessitate. Etenim cum efficacis huius caritatis obligatio non sit nisi 
ratione necessitatis, patet illam generatim magis obligare, quae maior 
sit necessitas. Verum cum maior vel minor obligatio pendeat etiam a 
maiore vel minore coniunctione, et sint diversi gradus et indigentiae, 
et propinquitatis, non potest pro omnibus casibus universalis regula 
determinari, cui sit magis subveniendum. Quare hoc requirit prudentis 
indicium. Et sic, generatim, extraneo in gravi spirituali necessitate 
succurrendum potius est, quam consanguineo in gravi temporali ne- 
cessitate. — S. Th. 2. 2. q. 26., q. 3l. a. 3., q. 32. a. 9., q. 44. 
a. 7. 8, q. 64. a. 6. ad 2.; L. 27. 


394. An sit contra caritatem malum temporale proximo deside- 
rare vel de eo gaudere ob bonum finem? — R. Negative, si debitus 
ordo caritatis servetur, i. e., si fiat ob maius bonum, vel ob minus 
malum. — R. Affirmative, si caritatis ordo pervertatur. Confirm, ex 
ppr. I3.a 14.“ 15." dd. ab Innoc. XI. — Desiderare ; desiderio inef- 
ficaci; nam malum proximo inferre non licet, adeoque aeque effica- 
citer desiderare. 

Quare licitum est optare malum temporale proximo, vel de eo 
gaudere, 1.° ob bonum spirituale, proximi ipsius ; 2.? ob bonum com- 
mune vel spirituale vel temporale; 3.^ ob bonum etiam plurium, 
multo maioris momenti, v. g., familiae, communitatis, etc. — Illicitum 
vero est uxori desiderare mortem mariti ex co quod iniuste ab eo 
male tractetur, vel filiae suae ad propriam molestiam vitandam, quia 
ob deformitatem vel paupertatem nubere nequit. — Hinc, si contra 
caritatem est proximo malum exoptare, contra caritatem etiam est 
malum proximo imprecari; et utrumque grave per se est. Enimvero, 
si caritas praecipit proximum diligere, vetat consequenter odisse, quod 
est velle malum. — L. 30., 1. 5. n. 21. 22.; S. Th. de Carit, q. un. 
a. 8$. ad 10., 3. D. 30. q. 1.a. 1. ad 4., 2. 2. q. 76. a. 1.; Viva in 
prop. cit. n. 20.; Struggl q. 5. n. 9.5; E. M. 389. 

395. An diam inimici sint diligendi? — Certum est inimicos 
aliquo modo diligendos, cum sint proximi; idque constat etiam ex 
Evang. Matti. 5., 43. seqq. — Hoc praeceptum quatenus negativum 
prohibet, ne unquam quis odio prosequatur inimicum suum ; quatenus 
vero affirmativum obligat etiam ad positivam benevolentiam et exter- 
nam beneficentiam pro ratione necessitatis, in qua versatur. — Quae- 
stio igitur tantum est de modo huius positivae dilectionis, ex praecepto 
habendae; qui seqq. paragraphes explicatur. 


396. Quilibet homo tenetur per se proximo, diam inimico, com- 
munia dilectionis signa d beneficia exhibere ex praecepto ; specialia 
vero ex consilio tantum, nisi aliunde ratio obligationis accedat. — Per 
se, quia quandoque adest rationabilis causa ad tempus ea denegandi, 
v. g., ratione debitae correctionis, seu punitionis, boni effectus in fi- 
lios vel inferiores, seu quia spes sit, ut inde emendetur, vel ob timorem 
prudentem rixarum ex conspectu vel conversatione inimici, vel ob ti- 
morem prudentem, quod inimicus signis illis, etsi communibus, sit 
abusurus ad novam iniuriam inferendam ; item ob expressionem iusti 
doloris ex iniuria concepti, etc. — Proximo etiam inimico: Inimicus 
non est diligendus, in quantum est inimicus; Sic potius est odio ha- 
bendus; sed in quantum proximus est. Inimicus enim intelligitur, qui 
immerito offenderit vel laeserit, et nos odio prosequatur. — Communia 
dilectionis signa et beneficia ea sunt, quae ratione generalis caritatis 
christiano debentur a quovis christiano in communi, concivi a concive, 
cognato a cognato, et sic porro. — Specialia vero sunt, quae non 
debentur ratione generalis caritatis, sed alicui personae exhibentur ra- 
tione specialioris amicitiae et familiaritatis. Haec autem cum libera 
voluntate suscipiatur, hinc ea specialia signa non ex caritatis debito, 
sed ex caritatis liberalitate procedunt. — JVisi aliunde ratio obliga- 
tionis accedat, qualis esset, 1.° timor scandali ex omissione; 2.? spes 
salutis inimici; unde, si per aliquid horum possis, sine tuo incom- 
modo, inimicum tibi et Deo reconciliare, id omittere esset grave; 
3. necessitas temporalis vel spiritualis; 4.? culpae deprecatio et exhi- 
bitio specialium signorum amoris. In hoc autem postremo casu, ad 
specialem amicitiam et familiaritatem quod attinet, eius redintegratio 
necessario semper urgenda non est. Ista enim specialis amicitia ne 

amico quidem debetur, ergo a fortiori non debetur inimico, cum 
prorsus voluntaria sit. 

Prop. 1.* p. 1.° ex communissima thth. sententia; 2.^ quia ea 
communia signa denegare est odii manifestatio, quae caritati adver- 
satur. — Prob. 2/ p. L^ ex communissima pariter thth. sententia; 
2.° quia, cum ad inimicum nulla alia unio nobis remaneat, nisi sola 
unio communis caritatis, ea sola signa exhibere ipsi tenemur, quae 
communia caritatis signa sunt. — Struggl q. 4. n. 29.-31.; S. Th. 2. 2. 


q. 25. a. 8. 9, q. 27. a. 7., q. 31. a. 3., 3. D. 30. q. 1. a. 2., de 
Carit, q. un. a. 8. 9.; L. 28. 


397. Resolves: Non licet inimicum excludere a communibus 
orationibus, v. g., oratione dominica, et quae pro communitate insti- 
tuitur; nec a communibus eleemosynis, resalutatione, responsione, expo- 
sitarum mercium venditione, quia haec sunt communia dilectionis si- 
ena. Nemo autem, per se loquendo, tenetur ad inimicum diligendum 
positivo et peculiari actu, neque ad eum salutandum, alloquendum, 
aegrotum invisendum, moestuin consolandum, hospitio excipiendum, 
vel familiariter cum eo agendum, etc., quia haec sunt signa specialia 
amoris. Quare, si aliquod horum, attentis circumstantiis locorum et 
personarum, commune esset dilectionis signum, ab eo iam abstinere 
non liceret, ut facile contingere posset, stante contubernio in eadem 
familia, communitate, collegio, ratione consanguinitatis, vitae commu- 
nis in religione, educationis et studii communis. —  Struggl q. 4. 
n. 36.; Sporer tr. 2. in 1. Pr. c. 6.; L. 28. 


398. Etsi quivis teneatur inimico, veniam legitime petenti, non 
tantum offensam interius remittere, sed etiam externa remissionis si- 
gna ostendere: non tenetur tamen statim postquam offensio ipsa illata 
sit. Neque vero tenetur remittere satisfactionem sive pro personali iniu- 
ria, sive pro reali damno, si laesus fuerit. Immo nec eam tenetur ac- 
ceptare, si offerat; sed etiam iuridice pro compensatione petere potest, 
dummodo deponatur odium. — Prob. 1? p. Quoad actum internum : 
Matth. o., 44.: Ego autem dico vobis: Diligite inimicos vestros. Et 
ib. 6., 13: 37 non dimiseritis hominibus, nec Pater vester dimittet 
vobis peccata vestra. Quoad actum externum: Quia secus censeris ini- 
micum contemnere, et in hostilitate velle perseverare. « Si autem 
(inimicus seu offensor) non exhibet condignam satisfactionem non le- 
nitur Oftensus ei loqui, quando scilicet satisfacere aut omnino non 
vult, aut semiplene». S. Antonin. Summ. p. 2. tit. S. c. 2. S6. — 
sedulo autem hic notandum est, an offensus, dum quaedam renuit 

offensori officia, grave aliquod huic malum inferat aut exoptet. Nam 
si hoc absit, et nulla alia gravia incommoda ex officiis istis offensori 
negatis timeri queant, gravis culpae statim quis insimulari non debet, 
ita ut propter eam confessarios absolutionem iure deneget. Cf. 396. 
397.. Coninck de Virt. theol. d. 29. n. 60. — Ratio vero factae re- 
strictionis est, quia res nimis violenta videtur, et supra humanam fra- 
gilitatem; laesum cogere sratim ad reconciliationem faciendam, nondum 
sedata animi perturbatione. Unde expectandum tempus opportunum, et 
interea sufficit quod offensus odium deponat. Imo licet aliquando com- 
munia dilectionis signa ad tempus omittere, ut initio num. 396. dictum 
est. — Offensam. Simplex offensa, est laesio alterius voluntatis, qua 
quis alteri contra eius rationalem voluntatem molestiam infert, et quasi 
ius quoddam tribuit ad indignationem et aversionem. Cf. 400. 

Prob. 2.4 p. Quia caritas non opponitur iustitiae. Caritas enim 
non vetat ab inimico condignam satisfactionem exigere sive illatae 
iniuriae, sive etiam damni dati. Quin imo id utile etiam esse potest 


ad nequitiam hominis compescendam. Sporer 1. c. n. 18. — Prob. 3.a p. 
Quia licita est vindicta auctoritate publica. Quare licet poenam pu- 
blicam optare inimico, et eam expetere. — Ratio autem limitationis 


est, quia « si eius intentio. feratur principaliter in malum illus, de 
quo vindictam sumit, et ibi quiescat, est omnino illicitum; quia de- 
lectari in malo alterius pertinet ad odium, quod caritati repugnat, qua 
omnes homines debemus diligere. Nec aliquis excusatur, si malum 
intendat illius, qui sibi iniuste intulit malum, sicut non excusatur ali- 
quis per hoc quod odit se odientem ; non enim debet homo in alium 
peccare propter hoc quod ille peccavit prius in ipsum ; hoc enim est 
vinci a malo, quod Apost. prohibet ad Rom. 12., 21. dicens; Non 
vinci a malo, sed vinci in bono malum. S1 vero intentio vindicantis fe- 
ratur principaliter ad aliquod bonum, ad quod pervenitur per poenam 
peccantis, puta ad emendationem  peccantis, vel saltem ad cohibitio- 
nem eius et quietem aliorum, et ad iustitiae. conservationem, et ad 
Dei honorem, potest esse vindicatio licita, aliis debitis circumstantiis 
servatis ». S. Th. 2. 2. q. 108. a. 1. — Haec quidem speculative. 
Practice, difficile sane est, ut publica vindicta ex amore iustitiae dis- 
jungatur ab inordinato amore privatae vindictae, quae illicita est, ad 
Rom. 12. 19. seqq., si poena sit valde gravis, v. g., capitis, mutila- 
tionis, neque laeso ex ea commodum proveniat. Itemque, si offensor 
satisfaciat, quantum potest, ad id quod non potest eum urgere, vide- 
tur contra caritatem. Struggl. q. 4. n. 33. 34.; L. 28. 

Huc igitur spectat vindicatio, quae specialis quaedam virtus est, 

pars potentialis iustitiae, per quam vis aut iniuria, et omnino quidquid 
obscurum seu ignominiosum est, se defendendo aut ulciscendo propulsa- 
tur. Virtus, adeoque poena malefactori reddenda, pro illata iniuria, 
proportionata, et servato rationis ordine, qui est, ut in gravioribus 
offensis, auctoritate publica poena irrogetur. In levioribus vero offen- 
sis ad iudicem recurrere impossibile est. Unde moderata displicentia 
vel alio rationali modo, qui sit in nostra potestate, legitimam vindictam 
sumere, ut offensoris audacia reprimatur, pax conservetur, vel aliud 
procuretur bonum, illicitum non est. — « Vindicationi opponuntur duo 
vitia; unum quidem per excessum, scilicet peccatum crudelitatis, vel 
saevitiae, quae excedit mensuram in puniendo; aliud autem est vitium, 


quod consistit in hoc, sicut cum aliquis est nimis remissus in pu- 
niendo ». S. Th. 2. 2. q. 108. a. 2. 


399. Etsi odium inimicitiae, sive personae secundum sey et bono- 
rum, quae in se habet, volendo scilicet illi malum ut sic, sive quate- 
nus illi malum est, ex genere suo sil mortale; odium tamen abomi- 
nationis, sive qualitatis, quo non hominem, sed eius malitiam aversa- 
mur licitum est. — Id per se patet, et communiter docent theologi. 
Hinc privatus, qui aversus ab alio, fugit illum, si id faciat, ut eum suo 
colloquio et solatio privet, atque ita contristet et male illi sit, est 
odium inimicitiae et peccatum. Si vero nihil mali optando, tantum 
fugiat, quia suae naturae est difformis, vel ipsi solet esse molestus, 
est odium abominationis et aversionis et peccatum, si sit irrationale; 
quale non erit, si reapse sit persona valde aspera; modo absit con- 
temptus, scandalum, et vindictae cupiditas. — Struggl q. 4. n. 26. 28. 
37., q. 5. n. 65 L. 30.; S. Th. 2. 2. q. 24. a. 3. 


400. An offensora laeso veniam petere debeat? — R. Affirmative 
per se: nam quo modo caritas destructa est, eodem reparari debet; 
nisi tamen aliud medium, vel modus reconciliationis magis conveniens 
suppetat, varia officia aut beneficia praestando, aut nisi ad placandum 
offensum nihil prodesse veniae petitio videatur. Excipiunt etiam  ca- 
sum. quo offensor offenso longe superior sit, nisi forte tanta enormi- 
tas iniuriae urgeret, ut etiam a subdito petitionem veniae exigeret. 
Itemque casus excipitur, quo offensus prudenter censeatur id condo- 
nare Sed alia revera non desunt media offensum  placandi. — La- 
Croix 1. 2. n. 189.;; Struggl q. 4. n. 35. 

| VHiant. Simplex offensa compensatur per reconciliationem ; iniu- 
r t per satisfactionem. Quare, qui alium simpliciter. offendit, displi- 
centiam ei causando, simpliciter tenetur ipse ad amicitiae restaura- 

tionein procurandam. Qui vero non tantum alterius laesit. voluntatem, 
sed etiam eius ius, tenetur subire aliquam | poenam, humiliationem, 
molestiam, ad iniuriam illatam reparandam; et ideo veniam petere 
tenetur. 


IV. — DE ELEEMOSYNA 
401. Quid sil eleemosyna? — Eleemosyna generatim actus ca- 
ritatis et misericordiae est, quo proximi necessitati subvenitur. — Alia 


est spiritualis, alia corporalis, prout ea necessitas spiritualis vel cor- 
poralis est. — Agimus hic, solum de corporal. Praecipue quaestio 
est de eius praecepto, quod seqq. paragraphes explicatur. S. Th. 2. 2. 
q. 32. 

Eleemosyna stricte sumpta, de qua proprie hic agitur, largitio est 
eorum quae necessaria sunt ad vitae sustentationem. Latius autem 
accepta quodlibet complectitur auxilium ad proximum liberandum a 
corporali malo. Septem corporalis misericordiae opera recensentur: 
esurientibus cibum, sitientibus potum dare, nudos vestire, hospitare 


peregrinos, visitare infirmos, carcere detentos visitare, mortuos se- 
pelire. 


402. Verum datur eleemosynae praeceptum. — Prob. 1.° Eccl. 
4. 1.: Eleemosynam pauperis ne defraudes; Matth. 25., 42.: Disce- 
dite a me, maledicti in ignem aeternum.., esurivi enim, et non de- 
distis mihi manducare; sitivi, et non dedistis mihi polum. 2.? Quia ca- 
ritas praecipit proximum diligere, adeoque opem illi in necessitate 
ferre. Struggl q. 4. n. 40.; S. Th. 2. 2. q. 32. a. 5.; E. M. 397. 


403. Demo tenetur dare eleemosynam ex bonis sibi ad vitam ne- 
cessariis, nisi necessitas essetpersonae talis, ex qua penderet salus rei- 
publicae. — Dona ad vitam necessaria illa dicuntur, sine quibus non 
potest aliquis, iique quorum curam habet, esse vel vivere. Quare bona 
etiam ad vitam necessaria sunt ila, quae necessaria sunt ad alendos 
et educandos liberos, ad ancillam sustentandam, quae infantes custo- 
diat, aut infirmis advigilet. — Prob. 1.° ex communi thth. sententia. 
« Illud sine quo, ait S. Th., non potest esse vel vivere aliquis, vel 
ipse, vel illi quorum curam habet, non debet in eleemosynam ex- 
pendi », 4. D. 15. q. 2a. 4. q. 1. — 2.° Quia id caritatis rectus 


i 

ordo expostulat. Struggl q. 4. n. 41. 42.; Suarez d. 7. 4. n. 6; 
a. 


S. 
Valentia t. 3. d. 3. q. 9. p. 45; S. Th. 2. 2. q. 32. 6. 

404. Eleemosyna tanluni Jacienda est ex bonis propriis, et quorum 
quis liberam adminislralionem habet. — Caritas enim  illaesam ser- 
vare debet iustitiam. Potest tamen fieri ex alienis, quando proximus 
est in extrema vel quasi extrema necessitate, et aliunde ei succurri 


non potest. Tunc omnia sunt communia. S. Th. 2. 2. q. 32. a. 7.; 
L. 33. 


405. Nota: « Cum plures sciunt extremam necessitatem proximi, 
omnes tenentur succurrere per aequas partes: si nolint alii, omnes te- 
nebuntur in solidum, omnesque scientes et omittentes peccabunt mor- 
taliter. S1 unus velit totum praestare per se, alii liberabuntur. Quod 
sj vero aliis de contribuendo admonitis et recusantibus, unus totum 
praestiterit, poterit partes ratas ab aliis iure exigere, vel compensare». 
Sporer in 4. Pr. c. 6. n. 50. 


406. Resolves: Non licet dare eleemosynam ex bonis obnoxiis 
restitutioni, v. g., furto ablatis: licet tamen ex acquisitis per opus il- 
licitum, sed non cum iniustitia, v. g., ex lucro meretricio. — Pueris, 
filsfamilias, servis, ancillis, non licet dare eleemosynam nisi tenuem, 
in qua nempe parentum et dominorum voluntas praesumitur. Ob eam- 
dem hanc rationem uxor eleemosynas ordinarias et communes facere 
potest iuxta morem conditionis suae; non autem extraordinarias, sine 
mariti consensu, nisi ex bonis omnino propriis quorum scilicet do- 
minium simul administrationemque habet, et fructus percipit. — Tu- 
tores et curatores, qui habent curam bonorum alienorum, possunt fa- 
cere modicas eleemosynas ex bonis quae administrant, quales nimirum 
ipsi facere deberent, quorum sunt; vices enim eorum gerunt: mode- 
rate tamen, cum rationem reddere debeant de expensis. — L. 33., 
L 3. n. 5405; S. Th. 2. 2. q, 32. a. 7. 8.; Struggl q. 4. n. 49. 


407. In extrema necessitate proximo succurrendum est etiam ex 
bonis aliquo modo ad statum necessariis. — Bona ad statum necessaria 
illa sunt, quibus indigemus ad honeste vivendum vel decenter secun- 
dum statum nostrum. Haec autem sunt, quae requiruntur, secundum 
propriam conditionem, ad famulos sustentandos, ad hospites recipien- 
dos, ad honestas donationes, ad convivia de more instauranda, ad 
moderatam pompam, servatis limitibus honestae liberalitatis, spectatis 
etiam communibus eventibus, necessitate futura, et attenta etiam 1n- 
ferioris status melioratione et honesto ad superiorem ascensu. Quae 

necessaria statui sunt non consistunt in indivisibili, sed magnam ha- 
bent amplitudinem, et maiorem pro maiore statu. A/iquo modo, quia 
si deberes excidere, e luo statu non teneris. — Prob. 1.° ex communi 
thth. sententia; 2.° quia id exigit ordo caritatis. Vita enim proximi 
praevalere debet bono nostro longe inferiori. — Verum extrema pro- 
ximi necessitas regulariter absque notabili donantis incommodo depel- 
litur. — La-Croix 201.; Struggl q. 4. n. 42. 47.; S. Th. 4. D. 15. 
q.2.a. 1. q. 4, a. 4. q. 1, 2. 2. q. 32. a. 5. 6.5; L. 3l. 


408. In gravi necessitate proximo succurrendum est ex superfluis 
vitae et statui; immo etiam, probabiliter, ex necessariis ad statum, 
cum admodum modico tamen detrimento sui status. — Prob. l.a p. 
Nam caritatis ordo postulat, ut bonum proximi velimus et procure- 
mus quando ex una parte proximus est in gravi necessitate consti- 
tutus, ex altera vero, vel nullum nobis, vel non nisi parvum incom- 
modum nobis resultat. « Quod supcrest date eleemosynam ». Luc. 11., 
4]. Prob. 2.a p. eadem ratione, sed minus valide; nam simpliciter 
modicum revera in casu non habetur incommodum, sed sat grave; 
cum non agatur de extrema necessitate, sed de gravi, quae, attentis 
personarum conditionibus, saepe depelli non potest absque notabili 
donantis incommodo. Unde S. Th. ait non cadere sub praecepto, sed 
sub consilio. 2. 2. q. 32. a. 6. Sed, si gravis illa necessitas proximi 
gravior sit, et fere extrema, tunc obligatio adest eleemosynae faciendae 
fere ac est in extrema necessitate, a qua illa parum abest. — L. 31.; 
S. Ih. 4. 2. 2. q. 32. a. 6, 4. D. 15.q9.2.a. lL.q. 4. a. 4. q. 1. 4. 
ad 4.; Struggl q. 4. n. 45. 


409. Resolves: Tum in extrema, tum in gravi necessitate, 
tantum dandum est, quantum sufficit hic et nunc ad levandam hanc 
necessitatem, nisi sint alii, qui ipsi subvenire velint. Si proximus ergo 
tantum egeat usu rei, satis est illam commodare, v. g., si ab hostibus 
spoliato vestem commodes, vel vulnerato equum, donec domum re- 
vertatur. Nemo tamen tenetur magnam pecuniae summam erogare ad 
pauperem a periculo mortis liberandum, vel ad remedia extraordinaria 
et magni pretii ei procuranda. Nemo enim, attenta conditione status 
sui, tenetur etiam pro vita sua tantundem expendere in extraordina- 
riam medicinam sibi comparandam. — S. Th. 2. 2. q. 32. a. 5; 
L. 31.; La-Croix 215.; Struggl q. 4. n. 48.; Lugo de lust, et lur. 
d. 16. n. 167. 168. 


410. In communi necessitate tenetur aliquando dare eleemosynam, 


qui habet bona vitae et statui superflua. — Prob. 1.° ex communi 

thth. sententia. Prob. 2.° tum quia quisque tenetur diligere proximum 
sicut seipsum ; tum quia alioquin pauperes isti in necessitatem inci- 
derent gravem. Prob. 3.° Nam Dominus « omnia superflua pauperi- 
bus iubet exhiberi, secundum illud Lucae 11. 41. Quod superest date 
eleemosynam ». S. Th. 2. 2. q. 87. a. 1. ad 4.; Leo XIII. Latt. enc. 
15. Maii 1891. de condit, opihc. — Quod quidem praeceptum posi- 
tivum et generale est; adeoque tunc utique urget, quando « recta 
ratio requirit ». S. Th. 2. 2. q. 32. a. 5., id est, ut proximi neces- 
sitati subveniamus. S. Th. ibid. Quare obligatio non est omne super- 
fluum dandi pauperibus, qui in communi necessitate versantur. — 
Struggl q. 4. n. 40. Al. 43.; L. 32.; S. Th. 2. 2. q. 66. a. 2. 7., 
Quodl. 8. a. 12.; E. M. 405. 


411. Nota: «Non tamen adest (pro laicis) obligatio prestandi 
totum superfluum ; sed sufficit, si detur quinquagesima pars annuorum 
proventuum, qui supersunt... et si reditus sunt pinguiores minus quin- 
quagesima parte ». Hoc autem praeceptum non obligat omnes in so- 
lidum, sed communiter omnes divites. Ac si singuli aliquid aliquando 
largiantur, satis communibus omnium necessitatibus subvenitur. L. 32., 
H. A. tr. 4. n. 195; S. Th. 2. 2. q. 32. a. 6. 10, 


412. An praeceptum eleemosynae obliget sub gravi? — R. Affir- 
mative, in extrema vel quasi extrema necessitate. Ita omnes. Tunc 
enim certe urget grave caritatis praeceptum. — In gravi Vero ne- 
cessitate, alii probabiliter et communiter affirmant, quia cum in Scri- 
ptura frequenter damnentur homines ob neglecta opera misericordiae, 
haec non sunt restringenda ad extremam et raram necessitatem. Alii 
vero negant, neque haec sententia extrinsece saltem improbabilis plu- 
ribus videtur. Sane S. Th. 2. 2. q. 32. a. 5. 6. in quibus agit ex 
professo de praecepto eleemosynae exigit ex parte dantis superfluum 
secundum propriam conditionem et statum ex parte accipientis extre- 
mam necessitatem. « Cum non possit ab aliquo uno omnibus necessi- 
tatem habentibus subveniri, non omnis necessitas, obligat ad praece- 
ptum, sed illa sola sine qua is qui necessitatem patitur, sustentari non 
potest... bòu ergo dare eleemosynam de superfluo est in praecepto et 
dare eleemosynam ei qui est in extrema necessitate ». Haec in a. 5. c. 
Et ib. ad 3. S. D. idem repetit: « Dicendum quod est aliquod tem- 
pus, m quo mortaliter peccat, si eleemosynam dare omittat ex parte 
quidem recipientis, cum apparet evidens et urgens necessitas... ex 
parte vero dantis, cum habet superflua, secundum statum praesentem ». 


In communi vero necessitate, alii etiam probabiliter et commit- 

niter affirmant; uti colligitur ex sententia, quam | Christus est prola- 
turus in extrema die per illa verba: Esurivi, sitivi, etc. Neque enim 
Christus pro ratione damnandi iniquos duritiem in pauperes allegaret, 
nisi hoc vitium esset commune et frequens apud homines, quale non 
esset, si nulla foret obligatio ex superfluis eleemosynas in pauperes 
obvios erogandi. Confirm, ex 1. ad Tim. 6., 17. 18.: Divitibus huius 
saeculi praecipe... facile tribuere, communicare..., ubi verba illa, prae- 
cipe et facile praeceptum indicare videntur etiam extra gravem ne- 
cessitatem. Et Luc. ll. 41.: Quod superest date eleemosynam. Alu 
vero tenent vel nullam esse obligationem, vel obligationem saltem 
non esse gravem; sed tantum levem; neque haec sententia omni pro- 
babilitate caret. Enimvero eleemosynae obligatio non ex sola bono- 
rum superfluitate exoritur, ex parte dantis; sed ex necessitate simul 
ex parte accipientis, quae in pauperibus communiter occurrentibus mi- 
nima est: satis ipsis tolerabilis est eorum conditio. — Struggl q. 4. 
n. 43. 45.-47.; Suarez d. 7. s. 3. n. 7. 10.5; L. 31. 32.; S. Th. 
Quodl. 8. a. 12., 2. 2. q. 32. a. 5, q. 71. a. 1.; E. M. 407. 

Eleemosynae generale praeceptum ex superfluo witae et statul, se- 
cundum quod cuique visum fuerit opportunum, ipso natural rerum 
ordine confirmari potest. Etenim « ea, quae sunt iuris humani, non 
possunt derogare iuri naturali vel iuri divino. Secundum autem na- 
turalem ordinem, ex divina Providentia institutum, res inferiores sunt 
ordinatae ad hoc, quod ex his subveniatur hominum necessitati. Et 
ideo per rerum divisionem et appropriationem ex iure humano pro- 
cedentem non impeditur, quin hominis necessitati sit subveniendum ex 
huiusmodi rebus. Et ideo res quas aliqui superabundanter habent ex 
naturali iure debentur pauperum sustentationi... Sed, quia multi sunt 
necessitatem patientes, et non potest ex eadem re omnibus subveniri, 
committitur arbitrio uniuscuiusque dispensatio propriarum rerum, ut 
ex cis subveniat necessitatem patientibus ». S. Th. 2. 2. q. 66. a. 7. 
c, Quodl. 8. a. 12.; L. 32. 

Ex superfluo. Obligatio eleemosynam dandi non habetur ex su- 
perfluo, s] desit necessitas, neque evidenter ex necessitate, s1 desit su- 
perfluum ; sed ex superfluo dantis simid et ex necessitate accipientis. 
Etenim ex parte dantis « prius oportet quod unusquisque sibi pro- 
videat, et his quorum cura ei incumbit, et postea de residuo aliorum 
necessitatibus subveniat.. Ex parte autem recipientis requiritur quod 
necessitatem habeat, alioquin non esset ratio quare eleemosyna ei 


daretur ». S. Th. 2. 2. q. 32. a. 5. Unde evidenter patet obligatio- 

nem dandi toium superfluum praecise ratione ipsius superflui non 
adesse. 1. Ioann. 3., 17. 

Ær superfluo. Divites illi, qui bona sua non retinent otiosa, sed 
ea impendunt in pia vel profana opera perficienda, sive ad privatam 
sive ad publicam utilitatem, quae consequenter et necessariam susten- 
tationem et lucrum etiam suppeditant inultis operariis, iam ex illis, 
quae superabundanter habent aliorum necessitati subveniunt, et multo 
melius, ut patet, ac si illa distribuerent semel inter pauperes. 


413. Resolves: Si quis dives et abundans, sine ulla rationabili 
causa, omnes a se pauperes repelleret, 1s revera versatur in malo statu. 
Nulli tamen, quantumvis diviti, omnes pauperes sine eleemosyna re- 
pellenti, facile deneganda est absolutio ; tum ob dissensum auctorum 
de hac obligatione, tum ob difficultatem diiudicandi de | superfluitate 
bonorum et de pauperum necessitate, tum ob praesumptionem quod 
ali velint succurrere, tum etiam quia in praesenti tributorum  solu- 
tione concurrit quis etiam ad pauperes sublevandos, quibus publica 
hospitia destinantur, aliaque pro eis publicae beneficentiae opera exer- 
centur. Laym. n. 5.; Struggl q. 4. n. 44. 50. 51.; Diana t. 4. tr. 7. 
r. S. 425; L. 325; S. Th. 2. 2. q. 71. a. 1. — Quod de eleemosyna 
dictum est, dicendum pariter est de omnibus alius misericordiae ope- 
ribus. Hinc tenentur, generatim et per se loquendo, medici, advo- 
cati, etc., operam pauperibus gratis impendere, quia sunt in vera ne- 
cessitate, nec ab aliis adiuvari possunt. — Si aliquod malum pro- 
ximo immineat, quod sine gravi incommodo averti possit, avertendum 
est, c. g., causam damni, puta, ignem ab aedibus removendo, aucto- 
rem damni inferendi denunciando, eum cui damnum imminet oppor- 
tune praemonendo. 

414. Quid sit fraterna correptio? —  Correptio fraterna est ad- 
monitio, qua quis ex caritate proximum conatur revocare a peccato, 
prout hoc est malum spirituale ipsius peccantis. Huius fraternae cor- 
rectionis finis ergo est emendatio delinquentis. Unde correctio fraterna 
actus caritatis et misericordiae est. Differt a correctione iudiciali, quia 
haec fit auctoritate publica, et praecipue ad bonum aliorum, praesertim 

commune, et simul ipsius delinquentis, et actus est iustitiae; a cor- 
rectione paterna vero, quia haec fit auctoritate superioris, praecipue 
ad bonum privatum ipsius delinquentis, et simul aliorum ac commune, 
et actus caritatis et iustitiae esse potest. Istae competunt tantum par- 
ticularibus personis in suos subditos; nempe Praelatis, qui non solum 
habent admonere; sed etiam corrigere puniendo: illa competit om- 
nibus, cum non oriatur nisi ex motivo caritatis, quae omnes obligat. 
Eccli. 17., 12. Hinc, si in Praelato ipso aliquid corrigibile invenia- 
tur, ab inferiore etiam, ad id apto, esset caritative ct reverenter re- 
darguendus. 1. ad Tim. 5., 1.2. Denuntiatione facta praelato ut patri, 
ac ut personae proficienti ad bonum proximi ciusque emendationem, 
non potest ipse deinde ut index procedere. S. Th. Quodl. 11. a. 13. 
— Struggl q. 4. n. 52. 60.; S. Th. 2.2. q. 32. a. 2., q. 33. a 1.-4., 4. 
D. 19. q. 2. a. 1. ; L. 34. ; E. M. 409. 


415. An detur verum praeceptum fraternae correptionis? — R. Af- 
firmative. Prob. 1.° ex iure naturali, quo membra unius corporis vi 
caritatis mutuo se iuvare tenentur. 2.° Ex iure positivo, Matth. 18., 15.: 
37 peccaverit in te frater tuus, vade et corripe eum inter te, ei ipsum 
solum; Eccl. 19., 14.: Corripe proximum... ne forte iteret. Quare fa- 
cienda est secreto, ne forte amissa fama, qua a peccato retrahebatur, 
peior quis evadat. — Struggl q. 4. n. 53.5; S. Th. 2. 2. q. 33. a. 2. 


416. Quacnam sint huius praecepti materia? — Omne mortale 
peccatum proximi per se est sufficiens materia, ut hoc praeceptum 
obliget sub mortali. Prob. 1.° ex communi thth. sententia. 2.^ Quia 
cum peccatum mortale vitam spiritualem proximi tollat, sufficientem 
necessitatem correctionis inducit. Hinc, qui facile potest per correctio- 
nem impedire peccatum mortale proximi, et ob vanum timorem ali- 
cuius mali temporalis negligit, peccat mortaliter. 

Omne mortale; quia etsi veniale sit materia correctionis, non 
tamen graviter obligans; nec nisi facillime possis. Excipe tamen, si 
sermo sit de ordinibus religiosis. Si enim per venialia peccata aut 
penitus dissolvi, aut notabiliter imminui regularis disciplina videatur, 
gravis esse poterit obligatio tum in Praelatis, tum etiam in privatis, 
cum utrique ad gravissimum hoc malum religionis avertendum ex 
caritate teneantur. Excipe etiam, si quis per peccatum veniale consti- 
tuatur in periculo proximo peccandi mortaliter, etc. Per se, quia Si 
quis ob timorem, verecundiam,  pusillanimitatem, putat se non ita 
stricte obligatum vel minus esse idoneum ad corripiendum, videtur 

tantum peccare venialiter. — S. Th. 2. 2. q. 32. a. 2., q. 33. a. 2; 
L. 34. 35., |l. 4. n. 13; Diana t. 1. tr. 4. r. 8.; Struggl q. 4. n. 55,56. 

Omne mortale; quare abest correptionis obligatio, si quis ex in- 
vincibili peccet ignorantia. Obligatio tamen monitionis per accidens 
adesse potest, ratione caritatis, ob damnum avertendum ipsius igno- 


rantis, vel tertii, vel commune. Cf. 423. 


: 
417. Quandonam obliget praedictum praeceptum ? — Praeceptum 


hoc obligat, concurrentibus his circumstantiis: 1.° Si certo tibi con- 
stet de peccato proximi; indagare autem tenetur solus superior. 
Prov. 24., 15. — 2.? Si non constet se emendasse, nec constet se emen- 
daturum, sed relapsurum ; quia eleemosyna egenti tantum facienda 
est. — 3.? Si alius aeque idoneus non adsit, qui correpturus putetur. 
4." Si sit spes fructus, quia, desperato fine, cessant media; nisi ex 
omissa monitione damnum publicum sequatur, ut puta, si ali putent 
licitum esse quod non corrigitur, vel si aliorum scandalum sequatur. 
Publicum ; nam si damnum sit privatum tertii, quamvis non sit stricta 
monitionis obligatio, ea tamen fieri potest, si damnum ille ex caritate 
pati non teneatur: nam, si potest ipse rem suam sibi vindicare, po- 
test alter de ea restituenda monere possessorem ; par enim est cari- 
tatis obligatio erga dominum et erga possessorem. Et aliqua regula- 
riter spes semper practice est, ut iste velit rem | alienam restituere, 
conscientiae motus obligatione. — 5.° Si sit bona occasio, locus, et 
tempus opportunum, possisque sine tuo gravi damno facere, nisi ta- 
men ratione officii corrigere quis teneatur. — Quod si horum aliquid 
desit praeceptum non obligat. — S. Th. 2. 2. q. 33. a. 2. 4.-6.; 
L. 36. 42.; Struggl q. 4. n. 54. 57.; E. M. 412. 


418. Resolves: Privati inter se raro ad correptionem tenentur, 
saltem sub gravi, nisi sint familiariter inter se coniuncti; quia raro 
omnes requisitae conditiones reperiuntur; rarius adhuc erga superiores 
propter ineptitudinem. — Plerumque suadet prudentia, ut omittatur 
correctio erga eos quorum indoles est penitus ignota, ne iniquo animo 
correptionem accipientes fiant deteriores. —  Scrupulosi ordinarie ex- 
cusantur a fraterna correctione facienda; quia aut nimium  defatigan- 
tur, aut inepti sunt; scrupulis enim et anxietatibus perturbati neces- 
saria discretione ad corrigendum carent, et ad causas excusantes at- 
tendere non valent. 


41° sin praedictum praeceptum omnes aeque obliget? — Etsi 


correptionis praeceptum obliget omnes etiam subditos, magis tamen 

Praelatos. Ratio prioris asserti est, quia omnes sunt eiusdem corporis 
membra et tenentur sibi externa officia caritatis praestare. Ratio poste- 
rioris est, quia subditi tantum ex caritate, Praelati vero etiam ex officio 
et iustitia tenentur. — S. Th. 2. 2. q. 33. a. 3. 4. 5.; L. 40. 


420. Resolves : Praelati, Episcopi, pastores, magistratus, tenentur, 
etiam cum magno suo incommodo, impedire peccata tum publica, tum 
occulta subditorum suorum, quia ex iustitia ad procurandüm tuendum- 
que bonum commune obligantur. — « Correctio delinquentis... pertinens 
ad Praelatos, quae ordinatur ad bonum commune, et habet vim coacti- 
vam... non est dimittenda propter turbationem eius, qui corripitur: tum 
quia, $i propria sponte emendari non velit, cogendus est per poenas, ut 
peccare desistat; tum etiam, quia, si incorrigibilis sit, per hoc provi- 
detur bono communi ; dum servatur ordo iustitiae, et unius exemplo alii 
deterrentur ». S. Th. 2. 2. q. 33. a. 6. — Tenentur ex officio su- 
periores invigilare in subditos, et inquirere eorum peccata, non admo- 
dum tamen de certa quapiam persona, nisi ad hoc illos peculiaris 
aliqua ratio permoveat. — Struggl q. 4. n. 55. 57. 58.; Diana t. 7. 
tr. 4. r. 24. 305; L. 40. 42.; E. M. 415. 


42]. Quinam ordo in correptione servandus? — Ordo in cor- 
reptione servandus est, quem Christus praescripsit, Matth. 18., 15.-17., 
scilicet ut corripias secreto, deinde, si nihil secreta admonitio pro- 
fuerit, coram testibus, tum, si neque secunda admonitio profuerit, ad 
Praelatum Ecclesiae sive superiores deferas: nec antea id licet, etiamsi 
superior iusserit, quia contra caritatem esset. — Excipe tamen : 1.° Nisi 
praestet superiori, viro probo et prudenti, quam alis testibus, rem 
innotescere. 2.^ Nisi peccatum sit publicum ; tunc enim potest publice 
corripi. 3.^ Nisi vergat in grave damnum communitatis, si superiori 
non statim innotescat, v. g., si quis proditionem  moliatur, haeresim 
occulte spargat: tunc enim immediate superiori indicandum, quia com- 
mune bonum praeferendum est privato. 4.^ Nisi vergat in grave damnum 
tertii ; ille enim correptionis ordo maiori cedit eiusdem caritatis obli- 
gationi. — 5.? Quando corripiendus est contentus, ut superiori statim 
significetur, ut est apud quosdam religiosos, qui quoad hoc iuri suo 
renuntiarunt. — L. 41., |l. 4. n. 242.-247.; S. Th. Quodl. 11. a. 12. 
13., 2. 2. q. 33. a. 7. S.; Suarez d. 8. s. 6.5; Struggl q. 4. n. 59. 


422. Nota: Si certo constet, fratrem perfecte emendasse pecca- 
tum occultum, nec ex eo esse ullum periculum relapsus, vel damni, 
ipsi aut alteri, non licet denuntiare patri vel Praelato. Ratio, quia 

cessat inotivum caritatis, atque adeo ratio denuntiandi, ideoque est 
peccatum, et quidem mortale ex genere suo. Finis enim correctionis 
fraternae emendatio est ipsius delinquentis. S. Th. 2. 2. q. 33. a. 2. 
3. 6. — Si superior immediatus ipse solus possit delinquentem emen- 
dare, ità ut nullum periculum damni vel relapsus, ipsi vel alteri, vel 
communitati immineat, videtur peccare manifestando superiori mediato 
delictum. Peccat item quando delictum occultum subditi, quod secreto 
potest paterne emendare, publice manifestans corrigit. — In commu- 
nitatibus sub regula viventibus, in collegiis, seminariis etc. plerumque 
expedit, ut correctio fiat via denuntiationis ad superiorem aut per se, 
aut per alium; nec possunt absolvi sodales aut convictores in eiusmodi 
denuntiationem non consentientes, ubi de gravi damno communitatis 
agatur. Item de iure naturali denuntiandi sunt superioribus ecclesia- 
sticis sacerdotes publice corruptores, qui magnum fidelibus spirituale 
damnum inferunt, vel illaturi videntur. S. Th. 2. 2. q. 33. a. 7. 

Correctio adhibenda est, non semper statim, sed dum maior fructus 
speratur: hinc interdum permitti potest reiteratio peccati, ut ferventius 
quis resipiscat. Neque sufficit semel esse factam correctionem, sed debet 
iterum iterumque fieri quando speratur fructus. — « Detinere homi- 
nem ad horam ab aliquo opere illicito statim perpetrando, cuilibet 
licet; sicut cum aliquis detinet aliquem, ne se praecipitet, vel ne alium 
feriat. Sed simpliciter aliquem includere vel ligare, ad eum solum 
pertinet, qui habet disponere universaliter de actibus et vita alterius ; 
quia per hoc impeditur non solum a malis faciendis, sed etiam a bonis 
agendis». S. Th. 2. 2. q. 65. a. 3. ad 3. — Moi. d. 755. n. 4; 
Lugo de lust, et lur. d. 21. n. 34.; Struggl q. 4. n. 59. 


423. Quid de monitione facienda ? —  Praecepto de correptione 
fraterna ad delictorum emendationem | praeceptum addendum est de 
commonitione, qua proximus de veritate docetur. — . Communiter as- 
seritur, monendum per se esse peccantem, ex invincibili ignorantia, si 
agatur de iuris naturalis vel divini transgressione. L. 36. Haec tamen 
obligatio quoad privatas personas, c.v caritate non provenit, cum 
nullum sit in casu spirituale damnum. Ea asseritur ex reverentia 
debita praedicto iuri, et quia illa transgressio. in se mala est. Ac 
probabilius, ex S. Alph. l.c., idem asserendum est de transgressione 
iuris humani, quia, posita lege, illa transgressio adhuc est mala. La- 
Croix 1. 2. n. 214. — /]j.v caritate non provenit, nisi nempe agatur de 
damno impediendo ipsius ignorantis vel aliorum. Ex religione autem 
provenire potest obligatio, si irreverentia in Deum sit impedienda. 

Quod autem de monitione ignorantis dictum est valet etiam de con- 
siliando dubitante. — Ex caritate; sed, ex officii obligatione, specialis 
est obligatio monitionis pro ignorantis monitione pro eius superiore 
et confessario. Cf. v. 2. n. 814. 

Praeter peccantis correctionem, ignorantis monitionem, dubitantem 
consiliandum, alia quatuor adsunt spiritualis misericordiae opera: of- 
fensarum condonatio, de qua iam dictum est, oratio pro vivis et de- 
functis, de qua dicendum erit in primo Decalogi Praecepto, afflictos 
consolari, molestas personas patienter ferre, pro quibus non semper 
adest gravis necessitas, neque semper urget gravis obligatio pro pri- 
vatis, qui non sine difficultate ea opera possunt exercere. 


VI. — DE SCANDALO 


424. Quid sit scandalum ? — Scandalum definitur: dictum vel 
factum minus rectum, praebens alicui occasionem ruinae spiritualis. — 
Didum vel factum, quo nomine etiam omissio intelligitur. Minus 
rectum, h. e., quod vel in se malum sit, ut si loquaris turpia coram 
adolescente, vel mali speciem habeat, ut si, iusta de causa, coram 
alis eam ignorantibus, comedas carnes die vetito. M inus rectum, quae 
enim recta sunt et apparent, expediunt et aedificant. Praebens occa- 
sionem ; licet, metaphysice loquendo, occasio idem non sit ac causa, 
hic tamen occasio ista vera causa moralis est; nam cum proximus 
reapse ab illa alliciatur, et inducatur ad peccatum, verum ipsa exercet 
influxum moralem. Quare a fortiori malitiam participat. scandali in- 
ductio seu sollicitatio et provocatio ad peccandum, quae consequenter 
malitiam. scandali directi continet. Ruinae spiritualis, mortalis nempe 
vel venialis tantum peccati. Ruina ergo spiritualis non est rumor, aut 
admiratio aliorum, et a fortiori horror de facto commisso; sed alio- 
rum graves suspiciones et indicia temeraria, detractiones, calumniae, etc. 
scandalum tamen adhuc habetur, si detur alteri occasio peccandi tan- 
tum materialiter, e. g., si alter idem faciat, credens esse licitum, puta 
si sacerdos hostiam non consecratam adorandam praebeat. — Suarez 
de Cart, d. 10. s. 1., de Cens. d. 6. s. 3.; S. Th. 2.2.9. 43. a. 1; 
L. 43. 


425. Quoluplex sil scandalum? — Scandalum aliud est directum, 
aliud indirectum, prout proximi ruina, Seu peccatum, vel intenditur, 

vel, quamvis non intendatur, tamen praevidetur, saltem in confuso. 
AC, si ruina spiritualis proximi intendatur, vel offensa Dei, contra 
caritatem proximi et Dei. diabolicum dicitur; secus vero, si peccatum 
tantum intendatur, v. g., fornicationis, sed non ut spiritualis ruina 
alterius, vel ut offensa Dei. —  Scandalum item alud est activum, 
aliud passivum. Activum est scandalum datum, et illud est, cui con- 
venit data definitio. Passivum est scandalum acceptum, et est ipsa 
ruina spiritualis proximi, quod improprie vocatur scandalum, cum 
melius dici debeat effectus scandali. Scandalum autem potest esse 
activum, Seu datum, quin sit passivum Seu acceptum, quia poni potest 
actio apta per se ad scandalum, quin subsequatur effectus. Et vice 
versa potest esse acceptum, quin sit datum : tunc autem scandalum 
non proprie tribuendum est actioni proximi, sed potius ignorantiae, 
imaginationi, aut etiam malitiae illius, qui scandalum patitur, vel sine 
fundamento admittit. Hoc autem dicitur scandalum pusillorum, Si ex 
infirmitate vel ignorantia proximi promanet; vocatur vero pharisai- 
cum, Si ex mera subiecti malitia proveniat. — L. 43.; S. Th. 2. 2. 
q. 43. a. l. ad 4., a. 3.5; Lugo de Poenit. d. 16. n. 127. 


426. Resolves: Non semper est scandalum, si pecces coram 
aliis, sed tantum quando, attentis circumstantiis, tam personae agentis, 
quam carum, coram quibus fit actus, potest probabiliter timeri, ne per 
hunc actum trahantur ad peccatum, qui alias peccaturi non essent. Hinc 
blasphemia prolata coram viris religiosis et piis non habet rationem 
scandali, sed horroris et abominationis. Item non est scandalum pec- 
care coram vilibus et infamibus, qui iam aliunde sunt peccaturi; ut 
si quis fornicetur coram alius, ejui iam sunt parati idem facere, nec 
eius exemplo moventur. — L. 43. 44.; S. Th. 2. 2. q. 43. a 5. ; Struggl 
q. 5. n. 29. 


427. Quale peccatum sit scandalum ? Scandalum est peccatum 
grave ex genere suo, specialem habens malitiam  specificam, sive sit 
directum, sive indirectum. Prob. 1? p. Christus Dominus exclamat: 
Vae mundo a scandalis... ! Vae homini illi, perquem scandalum venit! 
Matth. 18., 7. Ergo scandalum ex genere suo, nisi nempe excuset 
parvitas materiae, peccatum grave est. Prob. 2? p. Scandalum di- 
recte opponitur correctioni fraternae, in qua intenditur remotio pec- 
catorum proximi nostri. Ergo specialem habet malitiam — specificam 
contra caritatem proximi. Prob. 3.' p. « Si enim caritas obligat ad 
proximum corrigendum, et impediendum, cum possumus, ne ruat in 
peccatum | quanto magis obligat ad eum non impellendum ad pecca- 

tum consilio vel exemplo? » L. 45.; S. Th. 2. 2. q. 43. a. 1. 4; 
E. M. 422. 


428. Resolves: Non nisi venialiter peccat ratione scandali, qui 
alteri praebet occasionem ruinae venialis tantum. Quod verum est, 
etsi directe illam intendat, et quidem per actum mortalem. Caritas 
enim graviter tunc non laeditur. E contrario graviter peccat, ratione 
scandali, qui alteri praebet occasionem ruinae mortalis, licet id faciat 
per opus indifferens, vel tantum veniale, v. g., si religiosus verba 
proferat 10cosa et leviter turpia coram feminis, vel iis, qui occasio- 
nem mortalis peccati inde capere possunt. — L. 44.; S. Th. 2. 2. 
q. 43. a. 4. 6.5; Ithur. Cas. 35. — Scandalum datum, ut est contra 
caritatem, ita ex eadem caritate est reparandum. Si enim caritas nos 
obligat ad proximum peccantem corripiendum, ne peccet, multo magis 
tenetur proximum a peccato retrahere, qui in peccatum scandalo eum 
adduxit. Regulariter reparatur, cessando a scandalo, dando bonum 
exemplum, ecclesiam et sacramenta frequentando, delicta et crimina 
detestando. Ac siquis falsas sparserit doctrinas, eas revocando at pu- 
blice retractando. 


429. Qualis sit specialis malitia scandali? — In scandalo directo 
peccatum datur non solum contra caritatem, sed etiam contra virtu- 
tem, ad quam violandam proximus inducitur. In scandalo autem in- 
directo probabilis est tum sententia affirmans, tum sententia negans 
hanc aliam specialem malitiam. Prob. 1.* p. 1.° ex communi thth. 
sententia. 2.^ Quia quaelibet virtus prohibet non solum, ne quis eam 
laedat, sed etiam ne velit et faciat eam ab aliis laedi. Prob. 2." p. 1°. 
quia pro utraque opinione graves sunt theologi. 2.° Quia, ut volun- 
tarium indirectum sufficit ad peccandum, ita etiam sufficit ad peccan- 
dum contra talem virtutem, respectu cuius voluntarium  indirectum 
est; unde est quod in moralibus voluntarium directum et indirectum 
ad eamdem speciem pertinent. Ergo probabiliter in scandalo indi- 
recto peccatum datur non solum contra caritatem, sed etiam contra 
virtutem, quae a proximo laeditur. At contra est, quod, virtutes nos 
non obligant, ut impediamus, in alus, vitia opposita, licet praevisa, 
sed tantum ut non intendamus et procuremus, ut ali eas laedant, 
Proprium tantum solius caritatis est, vetare ne detur alteri occasio 
eam laedendi. Ergo probabiliter in scandalo indirecto non datur pec- 
catum contra virtutem, quam proximus violat. « Sicut enim in rebus 
naturalibus id quod est per accidens, non constituit speciem, ita etiam 
nec in rebus moralibus; in quibus id quod est intentum, est per se ; 


340 VI. - DE SCANDALO 


quod autem sequitur praeter intentionem, est quasi per accidens ». 
S. Th. 2. 2. q. 39. a. 1. — Lugo de Poen. d. 16. n. 159. 168; 
Struggl q. 5. n. 21. seqq.: L. 44. 45. 46. 47.: 1|. 3. n. 537. 


430. Resolves: Sufficit in Confessione exprimere generatim pec- 
catum scandali, neque necesse est speciem peccati innuere, ad quod 
inducti indirecte alii fuerint. Multo vero minus opus est, ut expri- 
mantur circumstantiae, quae aliorum peccatis forte speciem superad- 
dant, v. g., num qui induci ad luxuriam turpi sermone aut pictura 
potuerunt, coniugati sint, aut voto adstricti, etc. —  Circumstantia 
sollicitationis et inductionis alterius ad peccandum, e. g., ad fornica- 
tionem, circumstantia tantum aggravans est, adeoque sufficit confiteri 
solam fornicationem. Eadem enim malitia inductionis sive scandali 
habetur, licet minor, quando aliquis non sollicitat, sed tantum con- 
sentit; consentiendo enim adhuc participat cum altero in suo peccato, 
et est causa cooperans ad eius ruinam. Quare haec malitia magis 
tantum aggravatur intra eandem speciem, si quis positive alium sol- 
licitet. Et idem dicendum de collocutione turpi et simili. Ita Lugo, 
cuius sententia satis probabilis videtur S. Alph., « cum etiam in coo- 
peratione ad fornicationem adsit peccatum contra caritatem, bene di- 
stinctum a peccato cooperationis ad fornicationem, cooperando ad rui- 


nam alterius partis ». L. 46. 


43]. An scandalum pusillorum sit vitandum? — Scandalum pu- 
sillorum seu infirmorum vitandum est, quoties fieri potest, sine gravi 
incommodo, tum operis indifferentis, tum operis boni non praecepti 
omissione. Prob Quia ex caritate malum proximi impedire tenemur, 
cum facile possumus, v. g,, abstinendo ab actione non valde utili, aut 
eam differendo, vel nostram agendi rationem exponendo, etc. cum 
proximus in illud discrimen incidit, causa a nobis data. Atqui pusilli 
seu infirmi in illud incidunt discrimen, causa aliquo modo a nobis 
data, nam, licet nostra actio de se non  influat in peccatum proximi, 
defacto tamen influit, quamvis id sit ob proximi ignorantiam et in- 
firmitatem. Ergo. 1. ad Cor. 8., 7. seqq. Unde patet scandalum pu- 
sillorum non esse pure acceptum, sed aliquo modo datum, datum nempe 
n0? ratione operis facti, sed ratione circumstantiarum, quibus opus 


illud fit, licet extrinsecae istae penitus sint. — L. 48.; S. Th. 2. 2. 
q. 43, a. 7. 


4 l ;itandum quoque sit scandalum pharisaicum ? — Scan- 


dalum pharisaicum, seu malitiosum, saltem ordinarie, nec omissione 

operis boni, nec omissione operis etiam indifferentis, mali speciem non 
habentis, est necessario vitandum. Prob. Tale scandalum oritur a sola 
malitia ilius qui scandalum accipit, ac propterea non est ullo pacto 
datum, Sed pure acceptum. Atqui caritas nullo pacto nos obligat, ut 
impediamus peccata aliorum omnino ipsi voluntaria, et omnino inde- 
pendentia a nostra agendi ratione, saltem ordinarie ; caritas enim non 
urget cum tanto incommodo. Ergo. Matth. 15., 14. 

Ordinarie: nam, «si cura de bono proximi potest obligare ad 
bonum faciendum, cur non etiam aliquando ad intermittendum ? Prae 
sertim, cum nullo bono spirituali propterea privatur homo... quia hoc 
ipsum, quod est privare se merito illus operis propter bonum pro- 
ximi. erit maius meritum, quam ipsum opus bonum. Unde in ope- 
ribus consilii res est clara ». Suarez de Carit, d. 10. s. 3. n. 9. Casus 
esse posset, si ex dilatione, e. g., boni operis fructus speraretur. — 
Collectan. S. C. de P. F. n. 1723. 

sed, si scandalum pharisaicum esset ad spiritualia bona impe- 
dienda, tunc omnino esset contemnendum. S. Th. 2. 2. q. 43. a. 7. 


433. An liceat suadere minus malum alicui, ad maius exsequen- 
dum iam determinato?— Ali negant, quia qui suadet minus malum, 
vere malum suadet. Alu probabilius affirmant, quia hoc genus con- 
sili eo tendit formaliter, ne committatur maius peccatum. Ergo for- 
maliter non nisi bonum suadet. Et hoc addit Sanchez cum Salm. li- 
cere, non solum privatis, sed etiam confessariis, parentibus, et aliis, 
quibus ex officio imeumbit impedire peccata subditorum. — L. 57., 
L 54 3. 34 


434. Resolves: Licitum est aliquem ad ebrietatem inducere, ut 
ile impediatur a graviori malo, puta, homicidio committendo. L. 1. 5. 
n. 77. Cf. 337. — Licet volenti maius damnum uni inferre, suadere 
minus damnum eidem inferendum. Eidem, quia ratione iustitiae idem 
non videtur licere respectu alterius personae determinatae, saltem or- 
dinarie et per se loquendo, quia tunc illud consilium est vera causa 
de se efficax damni alterius, et iniusta; non enim alter istud damnum 
subire tenetur, unde esset rationabiliter invitus. 

Ordinarie et per se loquendo: etenim, uti affirmat Viva prop. 36. 
Innoc. XL, volenti furari a Petro aliquid, ob quod ille in extremam 
redigeretur paupertatem, posset suaderi, uti aliquantulum subripiat a 
Paulo ditissimo, qui aliter in hoc esset irrationabiliter. invitus. — 
Immo sunt, qui tenent licere suadere minus malum etiam respectu 
diversae personae determinatae ; quia hoc semper est a maiori malo 

tantum avertere, et non ad minus etiam inducere, et confirmatur 
exemplo Loth, qui filias stuprandas pro hospitibus obtulit. Gen. 19., 
l. seqq. — Sanch. de Matr. l|. 7. d. 11. n. 16. seqq.; Vasquez Opusc. 


de Scand. art. 1. dub. 2. n. 14.; L. Ll. 3. n. 565.; Diana t. 7. tr. 5. 
de Scand. r. 36. 


435. An liceat occasionem peccandi permittere, ut reus corrigatur, 
eamque etiam apponere? — R. Affirmative, quando alter aliunde pro- 
babiliter ad continuandum peccatum censetur esse paratus. Ratio est, 
quia permittere non est inducere ad peccandum, et ratio adest sufficiens 
permittendi; quia permissio tunc est 1mpeditiva maioris mali; permit- 
titur enim unum peccatum, ne fiant plura. Itemque occasionem etiam 
apponere peccati non est ex natura sua inducere ad peccatum, sed actus 
est de se indifferens, ex quo duplex sequitur effectus, alter bonus qui 
intenditur, alter malus, praeter intentionem agentis, et ex malitia pec- 
cantis, et ratio praeterea adest sufficiens istum actum ponendi. Ita pro- 
babilius, et confirmari potest exemplo ludith, quae cum videret per- 
missionem libidinis in Holopherno futuram esse impeditionem malo- 
rum complurium pro toto populo Israelitico, ultro obiecit ei occasio- 
nem, nempe ornatum suum ; et tamen in hoc communiter censent ipsam 
non peccasse. ludith. 10. — Struggl q. 5. n. 34.; L. 58. 


436. Resolves: Licet patri et domino non auferre occasionem 
furandi filis aut famulis, cum nihilominus ad furandum eos propensos 
et paratos noverint, ut sic deprehensi puniantur et resipiscant. Licet 
custodi agrorum se abscondere, ut dammnificantes capiat, et se inde- 
mnem servet a periculo damni obventuri. — L. 1. c. ; S. Th. S. q. 62. 
a. 3. ad 4. 


437. An peccet mortaliter puella, ad conspiciendum se praebens 
viro scandalum passuro? — Haec S. Alph. 53.: « Affirmant Busemb., 
S. Ant, Sylv., Nav., etc... Sed valde probabiliter negant peccare gra- 
viter Cai., Sanch., etc. Sufficit enim, ut dicunt, ad eam excusandam, 
saltem a mortali, causa, ne ipsa sua libertate privetur, cum ex una 
parte hoc scandalum non est datum, sed acceptum ex malitia viri; 
et ex alia res esset valde incommoda mulieri et scrupulis obnoxia, si 
expendere deberet semper, an habeat iustam causam  egrediendi vel 
non. — Nequirem autem illam excusare a mortali, si ipsa, ex vani- 
tate ducta, etsi scandalum illius viri non intendat, data opera eius 
aspectui se offerat. Hinc recte dicunt Spor., Dian., Hurt., teneri mu- 
lerem sub gravi, scandalum viri determinati vitare, si possit commode, 

alam Ecclesiam adire, per aliam viam progredi, a fenestra abstinere, 
et similia. Hoc tamen non intelligendum ad longum tempus, sed tan- 
tum pro una vel altera vice, donec alter advertere possit, se fugi ab 
illa, et asserit Spor. in hoc omnes consentire. Nequirem etiam mulierem 
a mortali excusare, si illa peteret aliquem locum, quem non adiret, 
nisi sciret ibi amasium esse ». 


438. Resolves: Mulier, quae ex ornatu etiam convenienti suo 
statui, probabiliter praevidet aliquem in particulari lapsurum morta- 
liter, tenetur ad breve tempus eum dimittere, aut talis conspectum fu- 
gere. Ad breve tempus, quia ad longum tempus nimis illi grave foret. 
— Si vero idem timeretur in particulari ex ornatu superfluo, vano, 
et non convenienti statui, quem assumere vanitatis causa, seclusis aliis, 
non nisi veniale est, teneretur per se loquendo eum omnino dimittere, 
etiam sub mortali, quia nullum habet ius ad illum ornatum, et ex al- 
tera parte tenetur vitare peccatum alterius, quando commode potest. 
Per se loquendo, nam cum superflui ornatus, practice loquendo, mox 
in consuetudinem patriae foeminarum, quae honestae sunt, convertan- 
tur. neque dici absolute potest, quod ius non habeat talis mulier pa- 
triae consuetudinem sequendi, neque grave deest incommodum. 

Si mulier non ita in particulari, sed in genere tantum aliquos 
in se scandalizandos putet, modo eorum lasciviam non intendat, nec 
ei placeat, licet ei placeat quod laudetur ut formosa, non videtur te- 
neri abstinere ab illo ornatu, etiam superfluo, sub mortal, v. g., fu- 
cando faciem, etc. Ratio est, tum quia est scandalum potius acceptum 
quam datum, et ornatus ille ac pulchritudo remote tantum ad pecca- 
tum provocat, tum quia nimis grave esset isti sexui, praesertim si ma- 
ritum quaerat, perpetuo sic abstinere; cum illa occasio sit universalis 
et perpetua, nec formosiores unquam licite irent foras, cum pulchri- 
tudo naturalis plus moveat quam artificialis. 

Quoad mulierum morem incedendi pectore denudato, si denudatio 
non esset immoderata, et alicubi adesset consuetudo, ut mulieres sic 
incederent, esset quidem exprobanda, sed non omnino damnanda de 
peccato mortali. Ratio est communissima dd. sententia, et quia pectus 
non est pars vehementer provocans ad lasciviam, et consuetudo vim 
imminuit concupiscentiae. Ita S. Alph. 55. — L. 53. 54. 55., 1. 3. 


n. 425.; S. Th. 2. 2. q. 169. a. 1. 2.5; S. Antonin, p. 2. t. 4. c. 5; 
Diana t. 7. tr. -5. r. 9. 


439. An ad scandalum vitandum tenearis dimittere bona tempo- 


raha' R. Negative, ordinarie loquendo; nam aut magna patienda 

est pecuniae iactura, et caritas erga proximum non urget cum tanto 
incommodo ; aut levis tantum pecuniae iactura est, et haec, cum sae- 
pius occurrere possit, iam gravis facile evadit ; et bono communi prae- 
terea noceret, quia malis occasio daretur aliena extorquendi et ra- 
piendi, et ipsis malis nociva esset, cum in eorum prava voluntate sic 
firmarentur. Ordinarie loquendo; nam, si, in peculiari aliquo casu, 
grave cesset incommodum, et scandalum esset non pharisaeorum, sed 
pusillorum, tunc vel bona temporalia sunt dimittenda, vel scandalum 


sedandum per aliquam admonitionem. — L. 52.; S. Th. 2. 2. q. 43. 
a. 8. 


440. Resolves: Non teneris plus aequo solvere operario vel 


rhedario, licet praevideas illum secus esse blasphematurum. — Non 
tenetur parochus iura stolae dimittere, licet plures praevideat ob- 
trectaturos. — Isti non ob infirmitatem, sed ob improbitatem suam 


peccant, adeoque de eis curandum regulariter non est. 


44]. An praecepta sint quandoque propter scandalum omittendal 
— R. Negative, si ex ista omissione propria salus periclitaretur, vel 
alis, praesertim communitati, grave damnum immineret. Unde bona 
spiritualia, necessaria ad salutem, nec debet, nec potest quisquam di- 
mittere ob cuiusquam scandalum. — R. Negative etiam, si illa omissio 
sit intrinsece mala. Quare praecepta naturalia negativa omitti item 
nee debent, nec possunt. — Quoad praecepta naturalia affirmativa, 
per se et generatim. praetermittenda non sunt. Nam scandalum non 
est proprie datum, et est ratio sufficiens illud permittendi. Attamen 
ea omitti interdum possunt; quin immo et debent, si, omnibus pru- 
denter pensatis, praestet vitare ruinam proximi, et grave inde damnum 
nobis non obveniat. Verius tamen dicitur in isto casu praecepta illa 
cessare, et non obligare, e. g., corrigendi peccatores, vel puniendi 
delinquentes, cum magis timeatur damnum quam fructus speretur. 

Quoad praecepta positiva humana controvertitur. Prima sententia 
probabilis negat, quia iterum scandalum non est proprie datum, sed 
acceptum | adeoque praeceptum non cessat. Secunda sententia proba- 
bilis affirmat, secluso incommodo gravi, quia praeceptum vitandi scan- 
dalum proximi, utpote naturale, positivis praeceptis praeferendum est. 
Hinc mulier sciens se turpiter esse concupiscendam ab aliquo, si ad 
missam praeceptam pergat, tenetur (am omittere semel aut iterum, si 
spes adsit, ut deinde scandalum cesset: non tamen pluries ob grave 
incommodum, quod inde consequeretur. Ali tamen plures non minus 
probabiliter tenent bene posse illam semel vel iterum omittere sa- 

erum, sed ad hoc non teneri. Potest ob probabilitatem posterioris sen- 
tentiae. Non tenetur, quia iterum scandalum non est proprie datum, 
et est ratio sufficiens illud permittendi. 

Notandum hic autem est, praesentem etiam controversiam locum 
habere non nisi in scandalo, quod aliquis in particulari pati possit: 
minime vero quando generalis adsit timor, ne quis forte scandalize- 
tur; quia nimis id difficile esset. Itemque de scandalo tantum agitur 
pusillorum ; nam si scandalum esset pharisaicum, occasio daretur ma- 
litiose semper bona impediendi. — Struggl q. 5. n. 30. 31.; S. Th. 2.2. 
q. 43. a. 7.; L. 50. 51. 52. 


442. An sil peccatum scandali petere ab alio aliquid, quod ipse 
non erit Praebiturus absque peccato, cum iam paratus sit ad peccandum ? 
— Haec S. Alph. 47.: « Si res quae petitur sit de se intrinsece mala, ita 
ut nullo modo praestari possit sine peccato, prout est petere fornica, 
tionem a meretrice parata, non desunt plures dd., qui dicunt non esse 
peccatum scandali, quia cum talis mulier sit semper in actuali aut 
virtuali voluntate peccandi, non censetur graviter, sed leviter cooperari, 
qui occasionem ei praebet peccatum illud exequendi. Ita Sotus, Hen- 
riq., Azor, Valent., etc. Veneror tantorum dd. auctoritatem, sed non 
auderem recedere a sententia contraria, quam  sequendam censeo, et 
tenent Sanch. cum Caiet., etc. Ratio mihi valde potens, quia, licet 
meretrix sit in actuali voluntate peccandi, certe tamen sibi infert rui- 
nam graviter maiorem, opere complendo illud particulare fornicationis 
peccatum. Is igitur, qui illi cooperatur ad peccatum consummandum, 
dupliciter graviter peccat, tum contra caritatem, tum contra casti- 
tatem ». 

« Si res, (piae petitur sit indifferens, et bene possit praestari sine 
peccato, ut esset petere mutuum ab usurario, et similia; prima sen- 
tentia tenet, non esse peccatum grave petere sine iusta causa. Ratio, 
quia, cum usurarius ille iam habeat voluntatem deliberatam peccandi, 
non inferes ipsi grave damnum, si proponas illi occasionem, qua ex- 
sequatur peccatum praeter tuam intentionem. Ea enim  anticipatio 
operis externi peccatum illius tantum accidentaliter variat. (Te nunc 
non petente, alius mox petens veniet, et ille certe dabit. Et hoc valet 
etiam pro praecedente casu). Ita Lugo, Caiet., etc. Secunda sententia, 
(pam amplectimur, tenet id esse peccatum mortale tam contra cari- 
tatem, quam contra virtutem, ad quam laedendam occasio proximo 
praebetur, petendo ab illo mutuum, etc., sine gravi causa ; nam, cum 
adsit gravis causa, petens omnino excusatur. Ita S. Th. 2. 2. q. 78. 

a. 4, Elbel., etc. Ratio, quia cum peccator actu externo notabilem 
maiorem ruinam sibi infert; non potest excusari a peccato gravi contra 
caritatem, qui sine gravi causa cooperatur illi ad opus exsequendum... 
Cum autem habemus gravem causam petendi, non possumus sine gravi 
incommodo a petendo abstinere; et ideo tunc equidem excusamus. Ita 
Busemb., Sanch., Valent., etc. ». 

« Notant autem Spor., Pont, etc... quod ad mutuum licite pe- 
tendum ab usurario, non requiritur praecisa necessitas, sed sufficit 
quaevis notabilis utilitas, sive ad conservationem, sive ad decentiam 
status aut familiae ». — Lugo de lust, et lur. d. 25. n. 235.; Diana 


t. 7. tr. 5. r. 34. 55,5; L. 48. 49. 78., 1. 3. n. 103. q. 5., 149; S. Th. 
à. 2. q. 78. a. 4. 


443. Nota: Ex resolutione huius quaestionis, resolutio patet 
aliarum quaestionum : an liceat acceptare, offerre, dare, vendere, vel 
facere aliquid, quod alius non donet, acceptet, accipiat, emat, vel quo 


non utatur sine peccato; in quibus omnibus scandalum est per modum 
cooperationis. Cf. 440. 


444. Resolves: Non licet ergo petere, e. g., a notario aliquid 
officio suo oppositum. Licet vero sacramenta ab indigno ministro, aut 
iuramentum ab eo, qui peieraturus erit, petere, modo adsit iusta causa, 
nempe, pro primo casu, si adsit necessitas, aut notabilis utilitas spi- 
ritualis; pro secundo, si iudex petat iuramentum ratione officii, vel 
magni tua interest, uti periurio ad fraudes alterius manifestandas, ut 
ius tuum consequaris. — Peccat puella acceptans munera ab amasio, 
sj ea ex turpi amore proveniant, nam turpem istum amore fovent: 
secus vero, ut patet, si non nisi ex honesta benevolentia et amicitia 
procedant; vel si coram alius offerantur, et absque aliorum scandalo 
et propria infamia respui nequeant. — Nullo pacto licet cauponi ad 
plures alliciendos hospites choreas graviter turpes ordinarie admittere 
in suis aedibus, vel illis legenda proponere publica folia, quae evi- 
denter et ordinarie sint religioni vel bonis moribus adversa. — In 
civitatibus, in quibus vitandi maioris mali causa permissum est, licet 
domum locare usurario et meretrici; maxime si alii conductores de- 
sint, aut illis alias aedes conducere facile sii, nisi tamen meretrix gra- 
viter noceret vicinis honestis, vel ob situm ansam maiorem daret pec- 
catis. Non licet acatholicum ministrum | advocare, ut sua falsae reli- 
gionis auxilia infirmo seu moribundo praestet. S. O. 15. Mart. 1848. 


— L. 47. 60. 01. 70. 76. 77. 79., 1. 3. n. 434. 734. ; S. Th. 2. 2. q. 10. 
a. 11., q. OS. a. 4.; Ithur. Cas. 26. 

Licet vendere res indifferentes, aut quae bonum usum facile ha- 
bere possunt, si venditor nihil sciat de mala intentione emptoris, quia 
malum non est praesumendum. Hinc licet vendere aleas, gladios, fu- 
cos, vinum, etc., etsi plurimi his abutantur, quia haec non ordinantur 
per se ad peccatum, iinmo saepe bono usui inserviunt. — Non licet 
vero vendere has ipsas res indifferentes, quando certo cognoscitur, 
emptorem illis male usurum esse, nisi denegari absque gravi incom- 
modo non possent, vel etiam nisi aeque ab aliis emerentur; in hoc 
enim postremo casu, si vendens peccaret, hoc ideo tantum esset, quia 
non impedit peccatum proximi. Atqui licet non venderet, non ideo im- 
pediret peccatum; alius enim esset, qui venderet. Hinc non licet vendere 
ornamenta honesta puellae, si venditori constaret de abusu futuro, nisi 
notabile damnum pateretur, vel nisi aeque illa ab aliis emeret. Ita La- 
Croix 1. 2. n. 263., aliique. Sed hunc postremum casum non admittit 
S. Alph. 71. Cf. hic 442. 

Non licet vendere vinum absque gravi et proportionata causa eis, 
qui revendunt mixtum aqua. Non licet pariter cauponi vendere vinum 
iis, qui praevidentur se inebriaturi; vel carnes iis, qui sint eas comesturi 
die vetito, praebere, nisi excuset gravis ratio, puta si alias notabiliter 
laederetur ex di minutione emptorum. — Unde etiam licet communiter 
cauponi dare carnes, quando petuntur, nisi petitio fiat in contemptum re- 
ligionis; quia gravissimum incommodum esset inquirere de rationibus 
cuiusque petentis. L. 68. 69. 78. Immo licet generatim cauponi, apud 
quem divertunt rhedae publicae, mensam cibis licitis vel illicitis struere ; 
quia cum constet plures carnes esse petituros, non videtur necessa- 
rum a singulis petere quid velint. A fortiori licet vendere carnes die- 
bus abstinentiae et tempore quadragesimae, quia venditor de rationi- 
bus ementium diiudicare nequit, nec pertinet ad ipsum de illis inqui- 
rere. L. 1. 3. n. 1030. 

Non licet vero vendere res, quae ex institutione sua vel usu sunt 
destinatae ad nialuni, nisi in casu particulari constet abesse periculum 
abusus, vel nisi gravis et proportionata ratio excuset. Hinc non licet 
vendere venenum ; nisi moraliter constet emptorem illo bene usurum, 
v. g., ad confectionem colorum, medicinae, etc. Nec licet pravos li- 
bros indiscriminatim vendere, cuilibet scilicet emptori. Quandoque ta- 
men vendi possunt viris prudentibus ac doctis, qui huiusmodi libros 
utiliter legere possunt, v. g., ad eos confutandos etc. Excipe tamen 
libros prorsus obscoenos, qui radicitus sunt extirpandi. Tambur. in 
Decal. l. 1. 8 4. n. 37.; L. 66. 72. 76. 


Licitum est operariis theatra aedificare, et ornare, si ornamenta 

in se honesta sint, etsi gravis alia ratio desit; quia licitum est Prin- 
cipibus spectacula permittere. — Fas est ludaeorum synagogas, et 
haereticorum templa, permittente legitimo magistratu, restaurare et 
aedificare, secluso tamen scandalo et quovis religionis contemptu, 
praesertim si aeque fieret sine ipsis. Licet etiam idolorum statuas 
conficere, si haec non debeant adhiberi ad falsum cultum, sed ad or- 
namentum platearum, aedificiorum, etc. — Non licet e contra templa 
idolorum fabricare, aut eorum fabricae cooperari; neque item licet, 
ut periculum vitetur mortis aut exili, altaria vel idola fabricare, aut 
eorum fabricae cooperari; quando id habeatur ut factum protestativum 
falsae religionis. 

Licet captivis Christianis ex gravi metu remigare in triremibus 
infidelium contra catholicos. Nam quid intrinsece malum non faciunt, 
nec proxime perniciosum christianis. Aliunde adest gravissima et pro- 
portionata causa id faciendi. — Non licet componere, sive repraesen- 
tare comoedias graviter turpes, quodcumque sit lucrum. Idque valet 
etiam de turpibus repraesentationibus in Kinematographis. « Pariter 
graviter peccant pingentes sive exponentes publice imagines obscoe- 
nas, scilicet detectis pudendis, sive tenui velo coopertis, secus si, de- 
tectis aliis partibus, pudenda tegantur ». L. 56. Excipe tamen, si quid 
huiusmodi pingendum sit, v. g., ad scientiam anatomicam aut obste- 
triciam docendam vel addiscendam. — L. 73., 1. 3. n. 427.-429.; Col- 
lectan. S. C. de P. P. n. 1733. 1748. 1845.; E. M. 365. 366.367. 
368. 


445, An nunquam liceat alterius peccato cooperari/ —  Cooperatio 
in genere est concursus cum alio principaliter agente. Prout autem 
caritati adversari potest, est participatio quaedam ad actionem pravam 
alterius. Cooperatio est; l^ immediata vel mediata, prout cooperans 
agit cum peccante m ipso actu peccati, vel ponit alias actiones cum 
peccato alterius connexionem aliquam habentes. 2.^ Proxima vel re- 
mota, prout actio coopérantes propius vel remotius, ex natura sua vel 
ex circumstantiis, cum prava alterius actione conncctitur. 3.° Positiva 
vel negativa, prout cooperans vel ponit aliquam actionem in peccatum 
alterius 1influentem, v. g,, eum adiuvando, vel emittit actum debitum, 
v. g., $1 non obstet cum obstare deberet. 4.^ Formalis vel materialis. 
Formalis concurrit ad malam voluntatem alterius, et nequit esse ab- 
sque peccato, utpote quae intendit* ipsam  cooperationem, ad pravam 
actionem alterius, vel explicita operantis intentione, vel implicita in 
psO opere quod natura sua ad pravam actionem ordinatur. Mate- 

rialis concurrit tantum ad malam actionem alterius, sine ulla inten- 
tione cooperandi ad peccatum, neque in actu signato, neque in actu 
exercito. 

Ut scandalum ita cooperatio dupliciter haberi potest: 1.° indu- 
cendo alium ad peccandum, et proprie scandalum est; 2.8 agendo ali- 
quo modo simul cum eo qui peccat, et est proprie cooperatio; quae 
eandem specie malitiam scandali habet, nempe et contra caritatem et 
contra virtutem, quam alius peccando laedit, cum cooperatio forma- 
lis Sit. 

Certum est, nunquam licere cooperationem formalem, cum haec 
moraliter influat in peccatum alterius, et proinde sit illius causa mo- 
ralis. — Cooperatio materialis licita est, dummodo ].? actio sit per 
se bona, vel saltem indifferens; 2.^ non teneatur quis ex officio pec- 
catum impedire; 3." adsitque causa iusta et proportionata ad gravi- 
tatem peccati alterius, ct ad proximitatem concursus ad peccati exse- 
cutionem. Ratio est, quia, cum tu praestas actionem honestam, vel 
indifferentem, sine prava intentione, si alter illa abuti voluerit ad pec- 
catum exsequendum, non teneris, nisi ex caritate, illud impedire; et 
cum caritas non obliget cum gravi incommodo, ideo ponens tuam 
cooperationem cum iusta causa, non peccas: neque enim peccatum 
illius provenit ex tua cooperatione, sed ex malitia ipsius, qui tua 
actione abutitur. 

Causa proportionata ; nam cum obligatio illam actionem vitandi 
consurgat ex obligatione virtutis, cui opponitur proximi peccatum, et 
obligatio omnis virtutis non sit aequalis, sed quaedam magis, quaedam 
minus ad peccatum accedant; insuper nec aequa semper certitudo sit, 
te non coopérante alterum non peccaturum ; neque vero idem semper 
sit ius ad actionem, sed aliquando maius aliquando minus; ideo non 
semper aequalis causa erit proportionata ad hanc cooperationem prae- 
standam, sed quandoque maior, quandoque minor erit necessaria. Hinc 
urgentior causa desideratur, quando peccatum est contra iustitiam 
quam contra solam caritatem, et talis, quae merito praeferri possit 
damno alterius. Ratio est, quia in illo innocens invitus damnum pa- 
titur; in hoc autem solus peccans detrimentum spirituale subit, idque 
propria voluntate, quod idem detrimentum patitur cum contra iusti- 
tiam peccat. — Quando autem ex adiunctis scandalum haberi possit, et 
materialis in peccatum cooperatio significare possit consensum in pec- 
catum, protestatio praemittenda est. — Sanch. L 1l]. c. 7. n. 12; 
L. 59. 63.; Cf. hic. 212.; E. M. 440. 

446. Resolves: Fas est famulo ostium aperire  meretrici, quia 


huiusmodi materialis cooperatio satis remota est, maxime dum, eo 


etiam non aperiente, adhuc esset qui aperiret. — Haud quidem illi- 
citum est, si famulus equum sternat domini ad peccandum profecturi, 
quia in hoc non videtur magis peccato domini cooperari, quam ape- 
riendo ostium meretrici. — Licitum est famulo dominum ad concubinae 
domum comitari, quando etiam, famulo non comite, herus adiret, nec 
ex eo animosior reddatur, quia tunc est merus comitatus; et ipse fa- 
mulatus ratio sufficienter excusat. Ita Busemb., aliique. Sed S. Alph. 
603. 64. alique hunc casum et praecedentem non nisi ex gravis damni 
melu excusant. 

Si herus vero famulum comitem adhiberet, ut securius et libe- 
rius peccaret, tunc certe illicitum esset, quia iam influeret proxime in 
peccatum. lllicitum item prorsus esset famulo subiicere humeros, vel 
deferre scalam domino ascendenti ad fornicandum, vi aperire ianuam 


et similia; nam cooperatio omnino proxima est, et facilius reddens 


peccatum, in gravissimum damnum tertii. Cum tamen hae actiones 


intrinsece malae non sint, illicitae adhuc non essent, si metus mortis 
aut mutilationis accederet. Nullum alium timorem, addit S. Alph. 66., 
excusare cooperantem, nisi mortis, nam alias, ob solum metum iacturae 


facultatum, vel infamiae, non licet concurrere ad dehonorationem puellae 
deflorandae. 


Sporer de 8.^ Pr. c. 


l. n. 99. famulum etiam excusat, dona me- 
retrici deferentem, 


«quia, inquit ex una parte ille ex ofticio et con- 
ditione sua tenetur dominis servire et obsequi; ex altera vero parte 
cooperatio ad peccatum mere materialis est, et tantum remota ». Alii 
vero aliam valde gravem requirunt rationem, quia cum munera haec 
apta sint ad libidinem fovendam cooperatio proxima est. Ac propter 


hanc ipsam rationem non licet famulo litteras  amatorias concubinae 


domini sui deferre, nisi gravior et proportionata adsit ratio. Ali ta- 
men, ut quoad dona, ita quoad epistolas deferendas specialem hanc 


non requirunt rationem, praeter ipsum famulatum. Nam hic attenden- 


dum non videtur, utrum epistolae vel munera habeant vim fovendi 


turpem amorem, sed ipsa actio ferendi epistolas aut munera spectanda 
est, quae de se indifferens est. Secus enim, cum vim fovendi turpem 
amorem magis habeat aspectus, neque ianuam aperire licebit. Ceterum 
famulus non tenetur inquirere quid litteris contineatur. — L. 63.-68$. 
75., |l. 3. n. 571.; Salm. tr. 21. c. 3. n. 72.; Sanch. in Dec. 1. 1. 
G T. T- 24. 23 


Permittuntur in Italia electiones politicae, in casibus particulari- 

bus, quando ratione necessitatis, ob bonum animarum et Ecclesiae, 
Episcopi id requirunt a S. Sede. Pius X. Litt. Enc. 11. lun. 1905. 
Licitae etiam declaratae sunt in Gallia, in praesentibus rerum adiun- 
ctis, 2 Apr. 1906., cum consensu tamen proprii Ordinarii ac Ordi- 
nari loci. In. Hispania item, ex declaratione 20. Febr. 1906., par- 
tium studiis sepositis, catholici adlaborare oportet, ut civitatum et 
regni comitia adeant, qui melius bono religionis et patriae melius sint 
prospecturi. Cf. E. M. 440. 441. 


447. An liceat meretricibus vel concubinariis famulari? An ca- 
tholicis liceat civilibus funeribus intervenire? — R. Ad 4 Negative, 
per se et ordinarie loquendo; tum ob aliorum scandalum, tum etiam 
ob maximum lapsus periculum. llli ergo casus, qui in praxi excipiendi 
sunt, ex necessitatis gradu et personarum adiunctis, scandalum et pro- 
ximum peccandi periculum removentibus, diiudicandi erunt. 

R. Ad 2.um Affirmative, per se, quia obsequium mere civile est. 
Per accidens, ratione scandali, illicitum facile esse potest. 


448. An liceat aliquando pravis libris edendis cooperari? — Pec- 
cant quidem hac in re, peccato scandali, auctor; peccato cooperationis 
editor, et dominus typographiae. Quoad alios vero, qui horum libro- 
rum impressioni dant operam, generatim, non videtur licitum esse im- 
mediate cooperari impressioni talium librorum, v. g., typos ordinare, 
chartam typis apponere, impressionem dirigere, etc., quia hoc valde 
propinque ad pravam librorum doctrinam divulgandam accedit. Atta- 
men, in casu gravissimi detrimenti, ad breve tempus, tale quidpiam 
materialiter praestari posset, cum res tandem intrinsece illicita non sit. 
— Licet autem, gravi de causa, cooperari mediate, seu remote, v. g., 
atramentum vel chartam praeparare, aut libros impressos ordinare. — 
Laymann de Carit, c. 13. n. 4. 


Vendentes vero proxime cooperatoribus accensentur, adeoque, ge- 
neratim loquendo, graviter peccant. 


449. An, qui pravum librum ab alio legendum commodatum ac- 
ceperit, cum domino restituere possit? — R. Negative, nisi prudens 
timor cuiuspiam gravis incommodi aliud suadeat. Hoc sua sponte de- 
fluit ex obligatione aliorum peccata impediendi, ratione caritatis, quando 
id sine gravi incommodo fieri possit. Grave autem incommodum cen- 


sendum est, si graves rixas, blasphemias, odia aliaque eiusmodi a do- 
mino pertimescas. 

450. Quid primum Decalogi praeceptum? — Primum Decalogi 
praeceptum est: Ego sum Dominus Deus tuus... Non habebis deos alienos. 
Exod. 20. 2. 3. — Hoc praeceptum, qua affirmativum, praescribit 
in primis actus virtutis religionis; qua negativum prohibet vitia reli- 
gioni opposita. Est autem religio virtus moralis, quae debitum cultum 
Deo, tamquam primo rerum omnium principio, exhibet. Hinc post vir- 
tutes theologicas primum locum obtinet: adeoque peccata ipsi oppo- 
sita gravissima, et ex genere suo mortalia sunt. Cultus honorem et 
reverentiam importat. Cultus generatim praeter honorem, seu exter- 
nam significationem excellentiae, importat submissionem personae illi, 
quae colitur. Quare honorem cultus comprehendit, non tamen vicissim 
honor cultum involvit; «quia reverentia et cultus supra honorationem 
addit testificationem submissionis internae». Lugo de lust, et lur. d. 14. 
s. l.n. 3. Cultus ergo Deo debitus servitutem includit. « Eodem 
autem actu homo servit Deo et colit ipsum ; nam cultus respicit Dei 
excellentiam, cui reverentia debetur, servitus autem respicit sublectio- 
nem hominis, qui ex sua conditione obligatur ad exhibendam reveren- 
tiam Deo. Et ad haec duo pertinent omnes actus, qui religioni attri- 
buuntur, quia per omnes homo protestatur divinam excellentiam et 
subiectionem sui ad Deum, vel exhibendo aliquid ei, vel etiam assu- 
mendo aliquid divinum ». S. Th. 2. 2. q. 81. a. 3. ad. 2. 

Religionis actus alii sunt interni, alii externi. S. Th. duos ponit 
actus internos: devotionem et orationem. Externos facit reliquos ado- 
rationem, sacrificium, oblationem primitiarum et donorum, oblationem 
decimarum, votum, iuramentum, adiurationem, laudem, quibus infra 
adiungitfestorum sanctificationem et sacramentorum usum, quatenus per 
ipsum protestamur Deum esse gratiae auctorem, qua mentem et ani- 
mam nostram afficit, ut eas sibi magis magisque subiiciat. Addi in- 
super possunt omnes prorsus observationes sacrae, et caeremoniae ab 
Ecclesia ad cultum Dei ordinatae, uti sunt erectio ecclesiarum et al- 
tarium, usus rerum ab Ecclesia benedictarum, etc., quae ex religionis 
motivo ab Ecclesia determinantur et praescribuntur. 


I. DE DEVOTIONE ET ORATIONE 353 


Actus vero religioni oppositi, alii tales sunt per excessum, ut su- 
perstitio cum suis speciebus, alii per defectum, ut irreligiositas cum 
suis. Ad superstitionem pertinet idololatria, divinatio, vana observatio : 
ad irreligiositatem, tentatio Dei, periurium, infidelitas in promissis, 
blasphcmia, sacrilegium, simonia. 

In praesenti tractatu de illis tantum religionis actibus et oppo- 
sitis peccatis dicemus, quae respiciunt hoc primum Decalogi praece- 
ptum, de reliquis in duobus sequentibus praeceptis, aliisque propriis 
in locis sermo erit. Tria enim prima praecepta sunt de actibus reli- 
gionis; ac primo hoc praecepto legis praecipitur cultus Dei, unius veri 
Dei, et excluditur cultus falsorum deorum, et, praeter idololatriam, 
excluduntur omnes aliae superstitiones, excluditur consequenter etiam 
Dei dehonoratio. Cf. 465. — S. Th. 2. 2. q. 81. seqq., q. 122. a. 1. 

I. 2. q. 100. a. 4.-8.; L. init; Struggl 8. 9., tr. 5. q. 1. n. 4. 
5. 65; Lessius de Virt. relig. c. 1. d. 1. 2. 


451]. Quid devotio: et an necessaria? — Devotio est voluntas 
quaedam prompte tradendi se ad ea quae pertinent ad Dei famula- 
tum. Devotio ergo specialem quemdam importat voluntatis actum, 
tradendi nempe se Dei famulatui, et specialem quamdam huius actus 
qualitatem, scilicet praedictam promptitudinem. Discrimen autem est 
inter traditionem sui, quae habetur per caritatem, et traditionem sui, 
quae habetur per devotionem. Per caritatem enim homo tradit seipsum 
immediate Deo, adhaerendo ei per quamdam spiritus. unionem. Per 
religionem autem homo tradit seipsum immediate ad opera divini 
cultus. Obiectum caritatis et amoris est bonum ; obiectum autem ho- 
noris vel reverentiae est aliquid excellens. S. Th. 2. 2. q. 8l. a. 4. 
ad 3., q. 82., q. 83. a. 15. € 

Necessaria autem omnino devotio est; impossibile enim est exequi 
ea quae pertinent ad divinum cultum seu famulatum, quod proprie 
ad religionem pertinet, sine prompta voluntate illa faciendi. Unde, 
cum ad eandem virtutem pertineat velle facere aliquid et promptam 
voluntatem habere ad illud faciendum ; devotio ad religionem pertinet, 
et primus eius actus necessarius est ad omnes consequentes. 

Est igitur devotio specialis quidam religionis actus, quo quis 
prompte se offert et tradit ad divinum cultum ; et est simul univer- 
salis actus, quatenus movet ad omnes actus servitii Dei. Potest autem 
devotio sumi etiam pro Aabituali addictione divino cultui, quo sensu 
dicitur homo vere devotus. Potest item devotio sumi, non pro actu, 
sed pro qualitate actus, pro ipsa nempe promptitudine, et fervore, 


Bucc£Roni. Inst, theol. moralis |. 23 

quibus devotio manifestatur. Et hoc sensu dicitur oratio devota. Prae, 
dicta promptitude consistit in determinato et absoluto affectu, qui vincat 
omnem difficultatem, ita ut voluntas non retardetur in divini cultus 
executione, cum occasio se offerat; fervor autem est intensitas et vehe- 
mentia pii affectus in divino cultu. Devotio significat etiam universam 
piam agendi rationem, et sic dicitur vita devota. Ac peculiaria pia 
exercitia, devota exercitia dicuntur, quo sensu saepe sermo est de hac 
vel illa devotione, de his vel illis devotis exercitiis, quae sunt devo- 
tionis materia, circa quam nempe devotio versatur. Devotionis causa 
extrinseca et principalis est Deus; causa intrinseca et ad illam nos 
disponens est meditatio divinae bonitatis et divinorum beneficiorum 
et simul consideratio nostrae infirmitatis et indigentiae. Devotionem 
per se consequitur spirituale gaudium, laetitia, suavitas, facilitas. Unde 
devotio sumitur etiam pro hac spirituali dulcedine. S. Th. 2. 2. q. 82. 
a. 3. 4. — Lessius de virt. relig. c. 2. d. 1. 


452. Quid et quotuplex sit oratio ? — Oratio sumitur hic, prout si- 
gnificat quamdam deprecationem vel petitionem, secundum quod Au- 
gust. dicit, quod oratio petitio quaedam est, et Damasc., oratio est 
petitio decentium a Deo. Quare oratio definiri potest: quoddam veluti 
mentis nostrae colloquium cum Deo, in quo rei alicuius obtinendae 
desiderium eidem patefacimus. — Oratio est mentalis yel vocalis, prout 
sola mente peragitur, vel mentis conceptus etiam ore exprimuntur. 
Privata est vel publica, prout fit a persona privata et privato no- 
mine, vel a communitate, aut Ecclesiae ministro nomine Ecclesiae, 
modo ab hac praescripto. Ad hanc quam maxime pertinent missa et 
horae canonicae, de quibus speciatiin. dicemus, ubi sermo erit de sa- 
cramentis et de praeceptis particularibus. 

« Communis quidem oratio est, quae per ministros Ecclesiae in 
persona totius fidelis populi Deo offertur; et ideo oportet, quod talis 
oratio innotescat toti populo, pro quo profertur; quod non posset fieri, 
nisi esset vocalis, et ideo rationabiliter institutum est, ut ministri Ec- 
clesiae huiusmodi orationes etiam alta voce pronuntient, ut ad noti- 
tiam omnium possint pervenire. Oratio vero singularis est, quae of- 
fertur a singulari persona cuiuscumque sive pro se, sive pro alis, 
orantis; et de huiusmodi orationis necessitate non est quod sit vo- 
calis ». S. Th. 2. 2. q. 83. a. 12. 

Circa orationes publicas duo generatim sunt attendenda ex Be- 
nedicto XIV. 1.° Quod istae orationes, earumque formulae non a 
privatis, sed ab Ecclesiastica auctoritate indicandae et designandae 

sunt, C. Quemadmodum '23. Mart. 1743. 2.° Quod in sacris ritibus 
non aliae sunt adhibendae, nisi quae ab Ecclesia sunt receptae, C. 
Inter omnigenas 2. Febr. 1774. $8 8. — Struggl 21.; S. Th., 2. 2. 
q. 53.; Suarez de Relig. tr. 4. 1. 1. c. 3. seqq. ; Bouquillon de Virt. 
relig. 1. 2. p. 1.; E. M. 

Quapropter publicae preces valorem praecipuum habent a digni- 
tate et sanctitate Ecclesiae, quae principaliter orat, non vero a san- 
ctitate et dignitate personarum, per quas Ecclesia orat. Lugo de 
Euch. d. 19. n. 124. 125. Et triplex in hac oratione distingui potest 
fructus: generalis, qui ex intentione Ecclesiae omnibus fidelibus ap- 
plicatur, particularis, qui ipsi oranti applicatur, et specialis seu me- 
dius, qui illi applicatur, pro quo orans specialiter orare intendit. 

Aliter sumi potest oratio privata et publica, prout ea non exhi- 
beatur coram alus, seu nonnisi coram paucis tantum, exhibeatur; vel 
e contrario palam et manifeste coram alus sat multis exhibeatur. 
Ac utroque sensu generatim cultus privatus et publicus sumi etiam 
potest. 


453. An detur orationis praeceptum ? — R. Affirmative. Prob. 
|l." quia frequentissime in SS. tum a Christo, tum ab Apostolis, uti 
necessaria ad salutem praecipitur. 2.^ Quia, quantum est ex parte Dei, 
gratias suas Deus, si paucas excipias, v. gr., initium fidei, sub ea 
tantum conditione nobis elargiri ordinarie solet, ut easdem oratione 
expostulemus, idcirco legitur: Non habetis propter quod non postu- 
latis. lac. 4., 2. Et August, in Ps. 39.: « Deus dare vult, sed non 
dat nisi petenti ». Ordinarie, siquidem identidem Deus ex sua mise- 
ricordia infinita etiam non petentibus gratias confert suas. Et hoc sensu 
probabilius et communiter docent, adultis orationem necessariam quo- 
que esse necessitate medii ad salutem. Illud enim vere dici potest de 
necessitate medii, sine quo, attento ordinario divino ordine providen- 
tae, salus ordinarie obtineri non potest. Trid. s. 6. C. 11. Quantum 
autem est ex parte hominis, summa eius indigentia est, ita ut quisque 
iure merito cum Propheta debeat exclamare: Libera me, quia egenus 
et pauper ego sum. Ps. 108., 21. 22. Quare Angelicus: « Ad oratio- 
nem quilibet homo tenetur ad bona spiritualia procuranda, quae non 
nisi divinitus dantur: unde alio modo procurari non possunt, nisi ab 
ipso petantur ». In 4. D. 13. q. 4. a. 1, 3. p. q. 39. a. 5. — L. 
init.; S. Th. 2. 2. q. 53, a. 2.; Struggl 22.-24.; E. M. 


454. Quandonam praedictum praeceptum urgeat? — Orationis prae- 


ceptum frequenter urget. Prob. Christi enim et Apostolorum praeceptum 

est, ut semper omni tempore, sine intermissione oremus, quae verba 
non probant singulis physice momentis orandum esse, quod foret im- 
possibile, sed frequenter orandum esse, tempore opportuno. Luc. 18., 
1.; ad Thessal. 5., 17. 

Porro praeceptum hoc obligat per se: l.^ Quando homo usum 
rationis adipiscitur, tunc enim tenetur se ad Deum convertere, eum- 
que tamquam omnium bonorum fontem agnoscere ac supremo rerum 
omnium Domino sese subiicere, ad quod mirifice oratio inservit. S. 
Th. 1.2. q. 89. a. 9. — 2? tempore mortis, tunc enim maxime ne- 
cessaria est perseverantia finalis, ad quam obtinendam oratio est ne- 
cessaria. « Cum constet, inquit August., alia Deum danda etiam non 
orantibus, sicut initium fidei, alia non nisi orantibus praeparasse, sicut 
usque in finem perseverantiam, profecto qui ex seipso hanc se habere 
putat, non orat ut habeat ». Lib. de Don. Persev. c. 16. n. 39. — 
3.? « Per certa intervalla horarum et temporum », ut ait idem August. 
Ep. 130. Porro ali docent, orandum esse sub gravi saltem semel in 
anno, alii sexto quoque mense, ali singulis ferme mensibus, alii sin- 
gulis omnino mensibus, eodem fere pacto ac praeceptum fidei, spei 
et caritatis est observandum. 

Obligat vero per accidens: l." Quoties urget aliquod praeceptum, 
quod impleri non possit absque oratione; qui enim tenetur ad finem, 
tenetur etiam ad media. — 2." Quando gravis urgeat tentatio, quae 
alio modo repelli non possit. — 3.° Generatim quoties aliquod auxi- 
lium divinum speciale nobis necessarium videtur, ut in gravi quadam 
calamitate sive privata, sive publica. — Pro laids et pro simplicibus 
clericis ad peragendas certas preces nullum datur praeceptum. Pro 
clericis Vero constitutis in sacris ordinibus, pro benjiciatis, et pro re- 
ligiosis ad chorum destinatis, Ecclesiae praeceptum adest canonicas 
horas recitandi. 

Qui omittit preces matutinas aut vespertinas, per se, non peccat, 
si interdum tantum eas omittat. Ratio est, quia nulla lex est, quae 
determinatas preces singulis diebus et certis horis praecipiat. DD. 
tamen advertunt, raro aliquam abesse negligentiae et acediae culpam. 
Ceterum in praxi excusari prorsus ab aliqua culpa non possunt, qui 
illas saepius omittunt, tum quia forte minime orant alio tempore, 
aliove modo, et sic orationis praecepto aliquando deerunt, tum quia 
ob pericula, quae quotidie occurrunt, neglecta oratione, in plura pec- 
cata labentur. — Catech. Rom. p. 4. cap. 1.; S. Th. 2. 2. q. 83. 
a. 2.; L. init.; Lessius de Virt. rei. c. 2. d. 2. 3. E. M. 

455. Quaenam sint orationis conditiones? — Ut oratio legitime 
fiat, debet fieri cum attentione, humilitate, fiducia, perseverantia. Prob. 
l. p. Oratio actus cultus Dei est, et cultus exterior esse non potest 
sine interiori. Quare attentio saltem concomitans primam intentionem 
requiritur ex parte ipsius naturae orationis. Qui vero mente volun- 
tarie distrahitur, actu. quo orat, incurrit in illam Dei reprehensionem: 
Populus hic labiis me honorat, cor autem eorum longe est a me. 
Mattii. 15., 8$. Quomodo sane audiri postulat, qui seipsum non audit? 
Per se autem peccat venialiter, qui sine iusta ratione voluntarie dis- 
trahitur; idque valet, etiamsi oratio fiat absque obligatione, quia ali- 
quam irreverentiam Deo irrogat. Prob. 2.a p. Humilitas est necessaria 
ex parte ipsius petentis, quia suam indigentiam recognoscit. Scriptum 
est: Respexit in orationem humilium, et non sprevit precem eorum... 
Oratio humiliantis se nubes penetrabit. Ps. 101., 18.; Eccl. 35., 21. 
Prob. 3? p. Fides est necessaria ex parte Dei, quem oramus ; ut sci- 
licet credamus ab eo nos posse obtinere quod petimus, ratione divi- 
nae omnipotentiae et misericordiae, ex quibus oratio impetrat quod 
petit, Omnia quaecumquc orantes petitis, credite quia accipietis. Mare. 
II., 24.; lac. 1l, 6. Prob. 4? p. Perseverantia requiritur ex parte 
effectus impetrationis, ea enim uti magis ostenditur indigentia, ita magis 
ad misericordiam movetur. Efficaciam tamen impetrandi ex gratia Dei, 
quem oramus, habet, «qu etiam nos ad orandum inducit. Perseverans 
autem esse debet, quantum ad desiderium orandi, continue; et quan- 
tum ad ipsam orationem, statutis temporibus eam non intermittendo. 
« Quaedam non negantur, sed ut congruo dentur tempore differuntur. 
Quod tamen impediri potest, si in petendo non perseverent ». S. Th. 
2. 2. q. 83. a. 15. Orationi instate, vigilantes in ea. Ad Coi. 4., 2.; 
Luc. 11., 8. 

An oret is qui verba recte ac exterius devote profert, si mente vo- 
luntarie evagaturP Utique; secus enim neque oraret, qui invitus eva- 
gatur, de quo nemo dubitat; deinde, quia oratio petitio est, et peti- 
tioni sola verba et intentio sunt necessaria. Quare sufficit attentio in 
prima intentione. Exterius devote, externa attentio habetur, si quis ad 
verba recte proferenda attendat, et non vacet rei, quae cum oratione 
consistere non possit, ut si quis aliorum audiat conversationem, non 
item si vestibus se induat. Attentio ad Deum vel ad verborum sensum 
attentio interna est. — In oratione vocali verba sunt rite ac recte pro- 
ferenda, non ea syncopando aut mutilando, nec eorum corrumpendo si- 
enificationem, ac ita sunt proferenda, ut, nisi quid obstet, strepitus, 
surditas, seipsum (piis possit audire. Uti quis potest socio, et tunc 


358 I. - DE DEVOTIONE ET ORATIONE 


opus est illum audire, nempe ut ili communicet, et suum faciat quod 
audit a socio, et sic totum suum erit, quia auditio loco prolationis 
est. — Ut prosit oratio necessarius absolute non est status gratiae. 
Quare oratio peccatori etiam prodest petenti necessaria ad salutem. — 
strugg] 27. seqq.: Elbel 419.;; S. Th. 2. 2. q. 83. a. 13.-16, 
Quodl. 3. a. 8. 9; L. 1. 4. n. 1765; Suarez de Relig. tr. 4. 1. 3. 
c. 4.5; E. M. 


456. Quosnam praeter Deum orare possimus? — Beatam Virgi- 
nem Mariam, ut mediatricem nostram ; Angelos, ut custodes homi- 
num: omnes Sanctos et amicos Dei, ut intercessores nostros apud 
Deum. Invocar privatim possunt etiam infantes baptizati, et ante 
usum rationis defuncti, cum Sancti sint et regnent cum Christo: et 
iuxta plures idem probabilius dicendum est de Animabus in Purga- 
torio detentis. Et sane amici sunt Dei. Neque vero repugnat eos, qui 
nostris precibus indigent, posse pro nobis utiliter orare; sicut viven- 
tes pro se invicem utiliter orant, licet etiam indigeant, ut pro ipsis 
oretur. Probabilius; nam ali negant, praecipue quia necessitates et 
orationes nostrae eas latent. Invocatio autem | Sanctorum est de con- 
silio, non vero de praecepto, cum Trid. s. 25. dicat tantum, esse 
bonum et utile eos invocare. Attamen aiunt communiter a peccato 
venia non esse excusandum, qui nunquam B. Virg., gratiarum pro 
nobis apud Deum  mediatricem, invocaret. — Trid. s. 25. de Invo- 
cat, etc.; S. Th. 2. 2. q. 83. a. 4. 11.; Gur. Comp. 262. Cas. 247; 
struggl 31.; Del Vecchio v. 1. n. 663.; E. M. 


457. Pro quibus nos orare possimus? — Neque pro Sanctis, ne- 
que fro damnatis orandum est. Illi enim beatitudine nunquam de- 
futura potiuntur in coelo, isti vero suppliciis aeternis iam sunt immu- 
tabiliter mancipati in inferno. Honestum autem est orare fro iuslis, 
qui in igne purgatorii detinentur. Sancta et salubris est cogitatio pro 
defunctis exorare, ut a peccatis solvantur. 2. Mach. 12., 46. Item 
orare licet et debemus pro nobismetipsis, et, si de oratione privata sit 
sermo, pio omnibus, (pii in terris degunt, sive fideles, sive iusti sive 
peccatores, sive excommunicat! sive non, sive amici sive inimici, pro 
iis nempe omnibus orandum est. quos iubemur diligere iuxta illud 
Christi Diliges proximum tuum sicut teifsum. Matth. 22., 39. Hinc 
Apostolus ait Obsecro primum omnium fieri obsecrationes, orationes, 
postulationes, gratiarum actiones, pro omnibus hominibus... hoc enim 
bonum est et acceptum coram Salvatore nostro Deo, qui omnes honti- 


lei cu. ja/rcd /ici;. 1. lini. 2., 1. seqq. de oratione privata, etc., 

quoad publicam enim vide exceptionem in tr. de Censuris n. 1111. — 
Huic autem muneri pro omnibus orandi satisfit, si quis, licet nullam 
aliorum faciat specialem mentionem, in iis tamen precibus, quae non 
pro se tantum funduntur, cuiusmodi sunt oratio dominica et salutatio 
angelica, neminem excludat. Eatenus enim pro aliis omnibus orandum 
est, quatenus id caritas exigit, scilicet in communi. — S. Th. 2. 2. 
q. 37. a. 7. 8.; Struggl 32.; E. M. 


458. Quid petere orantes debeamus et possimus; Quinam oratio- 
nis fructus, et an certi? — R. Ad l.um Petere in primis debemus bona 
spiritualia, eaque absolute, quia certum est non posse nos iisdem abuti : 
Quaerite primum regnum Deiet iustitiam eius. Matth. 6., 33. Petere 
autem possumus et bona temporalia, et mala poenae temporalis, ut hu- 
milatio, paupertas, etc., sed conditionate; possunt enim aliquando nos 
ad salutem iuvare. — Struggl 25.; S. Th. 2. 2. q. 83. a. 5. 6. 9. 

R. Ad. 2.um et ad 3.um Oratio, prout est opus liberum, bonum, 
supernaturale, meritoria est, et oranti prodest, eique soli, ex condigno, 
prodest, scilicet si sit in statu gratiae. Prout opus laboriosum saltem 
non carens incommodo, satisfactoria est, ac oranti et aliis prodesse po- 
test, vivis per modum solutionis, adeoque probabilius infallibiliter, vi 
communionis Sanctorum, defunctis per modum suffragii, si ita et qua- 
tenus divinae Misericordiae placuerit. Oratio, quae fit pro defunctis, 
verius ex S. Th. S. q. 71. a. 12., «quantum ad remissionem poe- 
nae valet ei pro quo fit », licet incognita nobis sit mensura prae- 
stiti auxilii per nostra suffragia, sed ea pendet ex divina accepta- 
tione. Oratio enim eis prodest, quatenus Deus misericors et beni- 
gnus oblatam per eam a nobis satisfactionem acceptat pro defunctis. 

Praecise vero, prout oratio est, impetratoria est, et sibi ac alis 
vivis atque defunctis prodest. Oratio enim in impetrando non inni- 
ttur orantis merito, sed divinae misericordiae, quae etiam ad malos 
se extendit, vel propter salutem eius qui orat, vel etiam propter salu- 
tem aliorum et gloriam Dei. S. Th. 2. 2. q. 178. a. 2. ad 1. Indubi- 
tanter accipit quis quod rite petit. « Et ideo ponuntur quatuor con- 
ditiones, quibus concurrentibus semper aliquis impetrat quod petit: 
ut scilicet pro se petat, necessaria ad salutem, pie et perseveranter », 
S. Th. 2.2. q. 53, a. 15. « Orate pro invicem, ut salvemini: multum 
enm valet oratio msti assidua ». lac. 5., 16. seqq. Multorum preces 
facilius exaudiuntur. S. Th. 2. 2. q. 83. a. 7. ad 3. 

Pro se petat; « quia homo non potest alii merere vitam aeter- 
nam ex condigno, ideo per consequens, nec ea quae ad vitam aeter- 

nam pertinent potest aliquando aliquis ex condigno alteri mereri. Et 
propter hoc non semper auditur ille qui pro alio orat ». S. Th. 2. 2 
q. 83. a. 15. ad 2. « Contingit enim quandoque quod oratio pro alio 
facta non impetrat, etiamsi fiat pie et perseveranter, et de pertinentibus 
ad salutem propter impedimentum quod est ex parte eius pro quo 
oratur ». S. Th. l. c. a. 7. ad 2. 

Necessaria ad salutem ; meritum enim orationis praecipue ordi- 
natur ad beatitudinem. Quare, si illud quod petitur non est necessa- 
rium ad salutem, nec manifeste saluti contrarium, tunc licet orans 
possit orando mereri vitam aeternam, non tamen meretur obtinere illud 
quod petit. Quid enim infirmo sit utile magis novit medicus quam 
aegrotus. Si vero quod petitur sit utile ad salutem, meretur illud non 
solum orando, sed etiam alia bona opera faciendo; et ideo indubi- 
tanter accipit quod petit, sed congruo tempore, quando debet accipere. 
S. Th. 1. c. a. 15. ad 2. 

Pie id est ex habitu virtutis et gratiae, ex caritate ex religione, 
cum humilitate, cum fide. « Oratio praeter effectum spiritualis conso- 
lationis, quam praesentialiter habet, duplicem habet virtutem respectu 
futuri effectus, scilicet virtutem merendi, et virtutem impetrandi. Ora- 
tio autem, sicut et quilibet alius actus virtutis, habet efficaciam me- 
rendi, in quantum procedit ex radice caritatis, cuius proprium obie- 
ctum est bonum aeternum, cuius fruitionem meremur. Procedit tamen 
oratio a caritate, mediante religione, cuius est actus oratio, concomitan- 
tibus etiam quibusdam aliis virtutibus, quae ad bonitatem orationis 
requiruntur, scilicet humilitate et fide. Ad religionem enim pertinet 
ipsam orationem Deo offerre, ad caritatem vero pertinet desiderium 
rei, cuius complementum oratio petit. Hides autem est necessaria ex 
parte Dei, quem oramus, ut scilicet credamus ab eo nos posse obti- 
nere quod petimus. Humilitas autem est necessaria ex parte ipsius 
petentis, quia suam indigentiam recognoscit. Est etiam et devotio ne- 
cessaria, sed haec ad religionem pertinet, cuius est primus actus ne- 
cessarius ad omnes consequentes. Efficaciam autem impetrandi habet 
ex gratia Dei, quem oramus, qui etiam nos ad orandum inducit. Unde 
Augustinus: Non nos hortaretur ut peteremus, nisi dare vellet. Et 
Chrysostomus : Nunquam oranti beneficia denegat, qui ut orantes non 
deficiant sua pietate instigat », S. Th. 2 2. q. 83. a. 15. 

Perseveranter: cum enim orationis vis in impetratione sit ex di- 
vina gratia et misericordia, irrationale esset statim semper exaudiri, 
ut nempe gratia illa et misericordia bene appareat. Neque vero no- 
strae saluti expedit, ut statim semper exaudiamur, et ideo perseve- 

ranter orandum est, ne gratiam impediamus, si in oratione non per- 
severemus. 

Non solum autem iusti, sed etiam peccatoris orationem « ex bono 
naturae desiderio procedentem Deus audit, non quasi ex iustitia, quia 
peccator hoc non meretur, sed ex pura misericordia, observatis tamen 
quatuor praemissis conditionibus, ut scilicet pro se petat, necessaria 
ad salutem, pie et perseveranter ». S. Th. 1. c. a. 16, Peccatoris ora- 
tio, licet non procedat ex gratia sanctificante, ex gratia tamen fit 
actuali, et pia est, quatenus petit aliquid ad pietatem pertinens. S. Th. 
l.c. a. l5. ad 1., a. 16. ad 2. Sane oratio debitis facta conditionibus, 
id est, si decentia a Deo petat, cum fide, cum humilitate, cum per- 
severantia infallibilis est ex Christi promissione, quae non ad iustos 
tantum, sed etiam ad peccatores spectat, et sive pro se sive pro aliis 
quis oret, ut constat ex textu lac. 5., 16. seqq. 

« Certum est habere orationem peculiarem Dei promissionem, 
ratione cuius haec 1impetratio est suo modo certa et infallibilis... Ul- 
terius certum est hanc promissionem non esse omnino absolutam, sed 
sub aliquibus conditionibus, quibus positis erit infallibilis impetratio, 
non vero absque illis... Certum est statum gratiae non esse simplici- 
ter necessarium ad impetrandum... Non est cur negemus orationem 
peccatoris, quae apta est ut exaudiatur, habere infallibilem promissio- 
nem... Omnis quipetit accipit... Omnis qui petit, Sive iustus, sive pec- 
cator... Quodcumque petieritis in nomine meo hoc faciam... Propter hoc 
satis pia et probabilis videtur sententia, quae asserit promissionem esse 
universalem, sive unus pro se sive pro aliis oret... Impetratio ista infal- 
libilis non ex iustitia, sed principaliter ex misericordia, atque etiam ex 
simplici fidelitate est ». Suarez de Relig. torn. 2. lib. 1. cap. 23. n. 2. 
3., cap. 25. n. 2. 3., cap. 27. n. 1. 2. 4. — Cat. Rom. de Poenit. p. 2. 
n. 74. 76., p. 4. cap. 2.5; S. Th. Quodl. 8. a. 8. 9., C. G. 1.3. c. 158; 
Lugo de Poenit. d. 26. s. 1.; Suarez de Poenit. d. 48. s. 3.; Bellarm. 
de Indulg. c. 13.; E. M. 452. 

II. — DE ADORATIONE, DE SACRIFICIIS, 
DE OBLATIONIBUS, DE PRIMITIIS, DE DECIMIS 


459. Quomodo dividantur actus externi religionis? — Hi actus 
in Ires classes distribuuntur. Ad primam pertinent actus illi, per quos 
aliquis suum corpus ad Deum venerandum exhibet, talis est adoratio. 
Ad secundam pertinent ili actus, quibus aliquid de rebus exterioribus 
Deo offertur. Circa quos occurrit duplex consideratio: Prima quidem 
est de his, quae Deo a fidelibus dantur, ubi considerandum est de 
sacrificiis, oblationibus, primitiis, et decimis ac de sanctificatione fe- 
storum, de qua agitur in tertio Decalogi praecepto. Altera est de 
votis, quibus Deo aliqua promittuntur, et ea ad secundum Decalogi 
praeceptum remittenda est. Ad tertiam denique classem pertinent actus 
ili, quibus aliquid divinum ab hominibus assumitur, quod est vel sa- 
cramentum aliquod, vel ipsum nomen divinum. Sed de sacramenti assum- 
ptione locus erit dicendi in tr. de Sacramentis. Assumptio autem no- 
minis divini tripliciter fit: uno modo per modum iuramenti ad propria 
verba confirmanda; alio modo per modum adiurationis ad alios indu- 
cendos; tertio modo per modum invocationis ad orandum vel laudan- 
dum. De oratione iam dictum est; de alus dicendum erit in secundo 
Decalogi praecepto. Quare hic non nisi de adoratione, de sacrificiis, 
de oblationibus, de primitiis et de decimis sermo erit. — S. Th. 2. 2. 
q. 84. 85. 86. 89.; Bouquillon de Virt. relig. l. 1. 


460. Quid et quotuplex adoratio? — Adoratio est honor, externo 
corporis gestu alteri exhibitus, quo testamur nostram submissionem, 
et alterius excellentiam ; vel quatenus est signum internae aestima- 
tionis, reverentiae et submissionis erga alterum, et consequenter illius 
quoque excellentiae. Adoratio ergo duplicem exigit actum internum; 
alterum intellectus, alterum voluntatis. Prior est indicium speculativum 
de excellentia alterius; et indicium practicum, honestum esse nos illi 
submitti propter excellentiam suam, et nostram respectu eius inferio- 
ritatem. Posterior vero est imperium voluntatis se demittendi ob su- 
periorem illam in altero excellentiam. Unde demum exsistit exsecutio 
ipsa in exteriori corporis gestu. 

Adoratio alia est politica, alia est religiosa, prout alteri cultum 
exhibet ob dignitatem aut excellentiam nure civilem, vel ob superna- 
turalem excellentiam, quae in Deo et in Sanctis eius reperitur. — 


Haec tres sub se species vel quasi species complectitur: Prima est 


[L - DE ADORATIONE, DE SACRIFICIIS, ETC. 363 


latria, quae genere pro specie sumpto, simpliciter etiam adoratio dici 
solet, et suprema est et singularis, quam soli Deo debemus, ob ex- 
cellentiam divinam ipsi proprium, quaeque proinde null alteri com- 
municabitis est, iuxta Matth. 4., 10. — Secunda dulia, quae Angelis 
et aliis Sanctis convenit, ob supernaturalem et creatam excellentiam, 
quae in ipsis est. — Tertia Ayperdulia, quae B. Virgini exhibetur, 
ob supernaturalem et creatam eius excellentiam, sed plane singularem, 
et alis omnibus creatis excellentiis maiorem et supereminentem. — 
Species vel quasi species, quia non satis convenit, utrum sint una 
species ex una relatione ad Deum vel triplex ex triplici diversa ex- 
cellentia propria. 

Porro quaelibet adorationis species dividitur in absolutam et re- 
spectivam. Absoluta est, quando aliquid adoratur aut colitur propter 
excellentiam sibi intrinsecam; et ita adoratur cultu latriae absoluto 
Deus, SS." Trinitas, Christus etiam ut homo, SS.mum Eucharistiae 
Sacramentum, cultu vero duliae absoluto Sancti, cultu hyperduliae 
absoluto SS.ma Virgo. Respectiva vero est, quando aliquid adoratur 
aut colitur propter excellentiam et sanctitatem sibi extrinsecam, sed 
intrinsecam ill, ad quem in aestimatione morali refertur; et ita ado- 
rantur. cultu latriae respectivo, SS.mum Nomen lesu Christi, Passionis 
instrumenta, Crux; cultu duliae respectivo Sanctorum reliquiae, ima- 
gines, etc.; cultu hyperduliae respectivo SS.maC Virginis imagines, etc. 

Omnino damnatur titulus: Cor lesu Poenitens S. O. 15. Iui. 1892. 
— [mago SS. Cordis lesu, solum Cor repraesentans pro privata tan- 
tum devotione permittitur, minime vero in altari exponenda est pu- 
blicae venerationi. S. O. 26. Aug. 189]. — Quia una est excellentia 
Trium Personarum Divinarum, unus honor et reverentia eis debetur 
et per consequens una adoratio. — Trid. s. 25. Decr. de Invocat, etc. : 
S. Th. 2. 2. q. 81. a. 3., q. 82. a. 2. ad 3., q. 84., q. 103. a. 3. 4; 
Suarez de Relig. tr. 2. 1. 1. c. 2.; Struggl 11. seqq. 

Determinatus ad adorationem locus non requiritur quasi de ne- 
cessitate ipsius, sed tantum secundum decentiam, non propter Deum 
qui adoratur, quasi loco concludatur, sed propter ipsos adorantes; 
primo quidem propter loci consecrationem, ex qua specialem devo- 
tonem concipiunt orantes, ut magis exaudiantur; secundo propter 
sacra mysteria et alia sanctitatis. signa, quae ibi continentur; tertio 
propter concursum multorum adorantium, ex quo fit oratio magis 
exaudibilis. 

Adorationis obligationi abunde satisfit alias implendo erga Deum 
obligationes, quibus implicite et saepe etiam explicite Dei adoratio 

continetur, uti e. g. quando ad Deum preces funduntur, missae sa- 
crificio assistitur, etc. — E. M. 


46]. An homines qui e vita cesserunt cum sanctitatis fama ado- 
rari possint? —  Honorari possunt cultu privato. Verum cultu solemni 
et publico honorari nequeunt, nisi in Album Sanctorum vel Beatorum 
a Suinmo Pontifice adnumerati fuerint. Est autem cultus publicus, qui 
nomine Ecclesiae, vel tanquam ab ea institutus exhibetur, Privatus 
vero qui ex privata tantum devotione procedit, etiamsi coram aliis 
fiat. Itaque non licet ecclesias aut altaria erigere in honorem Sancto- 
rum non canonizatorum, vel saltem non beatificatorum, Cf. 463.; nec 
licet eos publice invocare in litaniis, neque eorum reliquias, sive ima- 
gines publice venerandas exponere, vel in processionibus circumferre. 
Licet tamen has imagines vel reliquias asservare privatim, eas reve- 
renter osculari, etc., quia talis cultus est omnino privatus, qui non 
prohibetur. — Struggl 18.; E. M. 

Sancti nuncupantur, qui solemniter, definitiva lata sententia, a 
Rom. Pontifice Sanctorum albo adscribuntur, et eorum cultus fidelibus 
omnibus permittitur. Beati, qui ex speciali concessione Rom. Ponti- 
ficis in aliquo tantum loco vel in aliquo Religioso Instituto, cultu 
aliquo publico coli possunt. Venerabiles ili sunt, de quibus signata 
est a Rom. Pontifice causa introductionis eorum beatificationis. Servi 
Dei, qui cum sanctitatis vel martyrii fama obierunt. 

Verum « SS D. Pius P. X... vetuit Servos Dei, quorum causae 
posthac introducentur, Venerabiles appellari, item solemnia peragi, oc- 
casione decreti editi super causae introductione... panegyricas oratio- 
nes edixit non licere. Permisit vero ut Servi Dei tantummodo post 
editum decretum super heroicitate virtutum, vel super martyrio, Ve- 
nerabilis titulo ornentur, ita tamen, ut ex hac permissione nullum ar- 
gumentum indultae venerationis argui vel praetendi possit... Solemnia 
ad gratias Deo agendas etiam post editum decretum super heroicitate 
virtutum, vel martyrio pariter prohibuit, qua tamen prohibitione im- 
pedire non intendit, quominus in missis addatur, prout decet, collecta 
pro gratiarum actione ». S. R. C. 26. Aug. 1913. Hoc autem De- 
cretum plures alias continet praescriptiones, servandas in initio cau- 
sarum Servorum Dei, ut nempe rite causa instituatur. Peculiares ad- 
sunt Instructiones Circa processus causarum Martyrum in infidelium 
regionibus. Cf. Consulente Ecclesiastico 1905. pag. 313 seqq. De- 
cretum item adest servandum de iudiciali ordine in causis Servorum 
Dei procedentibus per viam casus excepti. S. R. C. 11. Nov. 1912. 

« SS. I). N. Pins P. X. ad causas pertractandas minoris momenti 
servorum Dei, nempe de fama sanctitatis in. genere, de non cultu, de 
validitate ac relevantia processuum, aliaque simili, Congregationem par- 
tücularem constituit ». Decr. S. R. C. 9. Dec. 1908. 


462. Resolves: Minime illicitum est apponere effigiem vel sta- 
tuam alicuius defuncti non canonizati, sive in oratorio etiam publico, 
sive in ecclesia, dummodo id ad eum cultu publico honorandum non 
fiat, sed ex alio motivo patenti, v. g,, si fundator aut benefactor sit 
ecclesiae, vel eius statua ad ipsius tumulum in ecclesia apponatur. 
Sic etiam imagines imperatorum, regum et aliorum insignium viro- 
rum appendi possent; et Basilica Sancto Petro Romae dicata, ima- 
ginibus seu statuis Pontificum in Album Sanctorum non relatorum 
decorata est. S. R. C. 14. Aug. 1894. Decr. — Sacerdos potest qui- 
dem stipendium acceptare et missam celebrare in honorem viri cum 
fama sanctitatis defuncti, vel in gratiarum actionem pro obtento be- 
neficio, etc., dummodo missam sumat de festo aut de feria eo die 
occurrente, non autem de communi non Pontificum, nec specialem 
orationem de eo vel cum eius nomine recitet. Ratio est, quia sacrum 
facere ad praedictam intentionem non est cultu publico aliquem ho- 


norare, siquidem intentio celebrantis est quid omnino privatum. — 
Elbel 443.; E. M. 


4b3. Nota: Ad cultum publicum reliquiarum, certo constare 
debet, reliquias venerandas ad Sanctum vel Beatum, soleinniter ab 
Ecclesia ut talem recognitum, pertinere. Insuper sigillum alicuius Epi- 
scopi seu Praelati apponi debet, sigillum autem Episcopi loci ad re- 
liquias cultu publico colendas sufficit, nec scriptum | authenticum ne- 
cessarium est. — Ut novae reliquiae, licet authenticae, publicae ve- 
nerationi fidelium in ecclesia vel in oratorio publico exponantur, 
requiritur, ut ab Episcopo loci recognoscantur, et approbentur, etiamsi 
Romae a Praeposito Apostolico obsignatae fuerint, Trid. s. 25. de 
Invocat, etc.; Sixtus V. C. Dominus omnipotens 13. Nov. 1588. — 
Pro antiquis reliquiis sufficit immemorialis earum expositio et publica 
veneratio, quae quodeumque aliud documentum merito supplet, et 
validam prae se fert authenticitatis praesumptionem. — Ad cultum 
privatum requiritur tantum certitudo moralis privata, qualis, v. g., 
ab homine fide digno habetur. — Reliquia Crucis D. N. I. C. pro 
publica veneratione separanda est ab alius Reliquis Sanctorum in theca 
peculiari. S. C. Indulg. 22. Febr. 1847.; S. R. C. 25. Maii 1900. 
A. A. S. v. 1. p. 507. — Graviter peccat quis furando reliquias nota- 

biles, vel etiam minimam partem reliquiae valde pretiosae, v. g. 
SS. Crucis, quia, licet non sint pretio aestimabiles, tamen haec ablatio 
eraviter possessorem contristare potest. In districtu autem romano 
sub poena excommunicationis prohibetur furari reliquias, etiam mi- 
nimas, pertinentes ad ecclesias, ex Const. Clem. VIII. et Pauli V. 
Quare non in omni casu furtum mortale est, et grave sacrilegium 
reale est. 

Quoad imagines, non possunt apponi aureolae, seu radii, imagi- 
nibus defunctorum, licet communiter habeantur ut Sancti, nisi ab Ec- 
clesia beatificati fuerint; itemque nec tabellae et imagines, nec lampa- 
des aut alia quaevis lumina, in venerationem scilicet et cultum, ad 
eorum sepulchra appendere licet. At cum licentia Ordinarii seu Epi- 
scopi, licet similis Sancti reliquias in loco ab ecclesia separato et se- 
creto custodire, oblationes et tabellas accipere, et beneficia recepta in 
libellis enarrare, non tamen sine recognitione et approbatione Epi- 
scopi, praemissaque declaratione ab auctore, se non intendere aliam 
fidem suis dictis conciliare, nisi humanae historiae, uti statuit Urba- 
nus VIII. in Decr. Sanctissimus 13. Mart. 1625. et alia speciali Const. 
Caelestis Hierusalem 5. Iui. 1634.; S. R. C. 31. lui. 1821. Decr. 
Gener. 14. Aug. 1894.; Leo XIII. C. Officiorum ac munerum Decr. 
Gener. $ 135 Pius X. Latt. Enc. Pascendi 8. Sept. 1907. par. De 
sacris Reliquiis. — lmagines Beatorum pingendae sunt cum radiis tan- 
tum, Canonizatorum cum diademate circa caput. Perraris v. lene- 
ratio SS. n. 46. Item imagines I) N. et B. V., Angelorum et San- 
ctorum pingi aut sculpi debent ea forma et habitu, qui ab antiquo 
tempore est in usu in l'.cclesia. Urban. \ III. C. Sacrosancta Triden- 
tina 15. Mart. 1642.; Bened. XIV. C. Sollicitudini 1. Oct. 1745.— 
Quoad Beatos, ipsis nec ecclesias nec altaria nuncupare licet, eorum- 
que imagines et reliquiae in iis tantum ecclesiis possunt retineri et 
exponi, in quibus de eorum officio fieri permittitur. Urb. \ III. cit. 
Decr. Sanctissimus; Clem. XL C. 82. n. 11. — Sanctorum imagines 
laudabilitei benedicuntur, et privatim quilibet sacerdos eas benedicere 
potest. S. R. C. 12. Iui. 1704. —S. R.C. 27. Sept. 1659., 17. Apr. 1660., 
12. Inn. 1660. Boianen.; Pius X. Motu proprio Sacrorum antistitum 
| Sept. 1910.; L. 1. 3. n. 45. 532., Epist. Resp. in fine cap. 1.; 
Bened. XIV. de Canon. SS. 1.2. c. I1; Struggl 18.; Scav. ed. 12.* 
Mediol. 18/4. 1. 2. n. 168, seqq. 

Instructio adest S. R. C. 22. Mau 1912. super privilegiis, quae 
in triduo vel octiduo celebrando intra annum a beatificatione vel ca- 

nonizatione per Rescriptum Sacrae ipsius Congregationis a Summo 
Pontifice concedi solent. — E. M. 


463.3 Quaenam sil sacrificiorum natura et obligatio? — Sacri- 
ficiorum oblatio in communi considerata, ex ipso iure naturae est. 
Etenim ex naturali ratione procedit, ut quemadmodum dominis tem- 
poralibus aliqua offeruntur in recognitionem dominii, ita etiam Deo 
tanquam supremo omnium domino quasdam sensibiles res in signum 
debitae subiectionis et honoris offeramus. Sacrificiorum autem  deter- 
minatio ex institutione humana vel divina est. — Significat sacrifi- 
cium, quod exterius offertur, interius spirituale sacrificium, quo anima 
seipsam offert Deo ; quia exteriores actus religionis ad interiores or- 
dinantur. Atqui anima se offert Deo in sacrificium, sicut principio suae 
creationis et sicut fini suae beatitudinis. Soli ergo Deo sacrificiorum 
honor est exhibendus. Quod etiam videmus in omni republica obser- 
vari, quod summus eius rector aliquo singulari signo honoratur, quod 
si cuicumque alteri deferretur, crimen esset laesae maiestatis. Trid. 
s. 22. C. 3. 

Porro triplex est hominis bonum, primum quidem est bonum 
animae, quod Deo offertur interiori quodam sacrificio per devotionem 
et orationem, et alios huiusmodi interiores actus; qui in divinam re- 
verentiam ordinantur. Secundum est bonum corporis, quod Deo quo- 
dammodo offertur, per martyrium et abstinentiam seu continentiam, 
vel cum aliquis proprium corpus alicui afflictioni subiicit propter di- 
vinam reverentiam, et sacrificio. exteriori offertur. Tertium est bo- 
num exteriorum rerum, de quo exterius etiam sacrificium offertur 
Deo, si iterum in divinam reverentiam ordinetur, directe quidem, 
quando immediate res nostras Deo offerimus; mediate quando eas 
communicamus proximis propter Deum. 

Verum sacrificia proprie dicuntur, quando circa res Deo oblatas 
aliquid fit, sicut quod animalia occidebantur et comburebantur, quod 
panis frangitur et comeditur et benedicitur. Et hoc ipsum nomen so- 
nat: nam sacrificium dicitur ex hoc quod homo facit aliquid sacrum. 
— Hinc communiter sacrificium definitur: oblatio rei sensibilis a le- 
gitimo ministro facta Deo, per realem immutationem, ad agnoscendum 
supremum eius dominium nostramque subiectionem. Quapropter non- 
nisi sacerdotes offerunt sacrificia, quae sunt specialiter ordinata ad cul- 
tum divinum non solum pro se, sed etiam pro alus. Alia vero sacri- 
ficia quilibet potest pro se Deo offerre. 

sacrificium interius omnes Deo ofierre tenentur: omnes enim te- 

nentur Deo devotam mentem offerre. Omnes item sacrificium exterius 
Deo offerre tenentur, quando actus exteriores aliarum virtutum in di- 
vinam reverentiam assumuntur, qui sub praecepto cadunt. Quoad sa- 
crificium autem exterius, quo aliquid offertur exterius Deo in prote- 
stationem divinae sublectionis, sub Lege Nova fideles tenentur ad illud 
sacrificium unicum, quod lesus Christus in ultima Coena instituit, de 
quo in tr. de Decalogi et Ecclesiae praeceptis, et de Eucharistia sermo 
erit. — S. Th. 2. 2. q. 85.; Lessius de Virt. Rei. c. 2. d. 4. 


463.b Quaenam sit oblationum natura et obligatio? — Nomine 
oblationis hinc intelligitur exhibitio alicuius rei in cultum Dei, non 
uti quasi aliquod sacrum consumatur, ut in sacrificio; sed ut integrum 
maneat divino cultui deputandum, vel in usus ministrorum expenden- 
dum. In Lege Nova oblationes huiusmodi liberae sunt, nisi ex Eccle- 
siae necessitate vel ex inducta consuetudine sint faciendae. — Cum 
sacerdos medius sit inter Deum et populum ei sunt a populo obla- 
tiones exhibendae, non solum ut eas in proprium usum assumat, sed 
ut fideliter dispenset in his quae ad divinum spectant cultum et in 
usus pauperum, qui sunt, quantum fieri potest, de rebus Ecclesiae su- 
stentandi, quia et Dominus in usum pauperum loculos habebat. — In 
nova item Lege primitias de fructibus terrae perceptis offerre spe- 
cialis non est obligatio, nisi secundum consuetudinem patriae et indi- 
gentiam ministrorum Ecclesiae. Primitiae enim dantur per modum 
oblationis, de cuius ratione est quod sit voluntaria. Offeruntur autem 
primitiae, quia Deo exhibere debemus, id quod praecipuum est; et 


in recognitionem beneficii Dei, terram et fructus terrae concedentis. 
— S. Th. 2. 2. q. 86. 


463.c rin qualis adsit obligatio decimas solvendi? —  Decimarum 
praeceptum partim de iure naturali est, partim de iure positivo. « Quod 
enim eis. qui divino cultui ministrabant ad salutem populi totius, po- 
pulus necessaria victus miunistraret, ratio naturalis dictat; sicut et his 
qui communi utilitati invigilant, scilicet Principibus, et militibus, et 
alis huiusmodi stipendia victus debentur a populo... Determinatio 
decimae panis solvendae est auctoritate Ecclesiae tempore Novae Le- 
gis instituta.... Sic ergo patet quod ad solutionem decimarum homines 
tenentur, partim quidem ex iure naturali, partim etiam ex institutione 
Ecclesiae, quae tamen, pensatis opportunitatibus temporum et perso- 
narum, posset aliam partem determinare solvendam.... Ministri Eccle- 
siae maiorem curam debent habere spiritualium bonorum in populo 
promovendorum, quam temporalium colligendorum ; et i1deo.... lauda- 

biliter decimas Ecclesiae non requirunt ubi sine scandalo requiri non 
possent propter dissuetudinem vel propter aliquam aliam causam. Nec 
tamen sunt in statu damnationis qui non solvunt in locis illis, in qui- 
bus Ecclesiae non petit; nisi forte, propter obstinationem animi, ha- 
bentes voluntatem non solvendi, etiamsi ab eis peterentur. 

Radix autem solutionis decimarum est debitam, quo seminantibus 
spiritualia debentur carnalia, secundum illud Apostoli 1. ad Cor. 9. 
ll. Si nos vobis spiritualia seminavimus, magnum est si carnalia 
nictamus ;... super hoc enim debitum fundavit Ecclesia determinatio- 
nem solutionis decimarum. Omnia autem, quaecumque homo possidet, 
sub carnalibus continentur, et ideo de omnibus possessis decimae sol- 
vendae... Et ideo in Nova Lege tenentur homines ad decimas per- 
sonales, secundum consuetudinem patriae et indigentiam ministrorum. 

Ius autem accipiendi decimas spirituale est, consequitur enim illud 
debitum, quo ministris altaris debentur sumptus de ministerio, et quo 
seminantibus spiritualia debentur temporalia, quod ad solos clericos 
pertinet habentes ius animarum. 

Clericis, in quantum sunt ministri altaris spiritualia populo semi- 
nantes, decimae a fidelibus debentur. Unde tales clerici, in quantum 
habent ecclesiasticas possessiones, decimas solvere non tenentur; ex 
alia vero causa, scilicet propter hoc quod possident proprio iure, vel 
ex successione parentum, vel quocumque huiusmodi modo, sunt ad 
decimas solvendas obligati. — Tenentur clerici Summo Pontifici de- 
cimam dare, si exigeret. Naturalis enim ratio dictat, ut illi qui habet 
curam de communi multitudinis statu, provideatur de bonis omnibus, 


unde possit exequi ea quae pertinent ad communem salutem ». S. Th. 
2. 2. q. 87. 

464. Quinam sint actus religioni oppositi? — « Opponitur verae 
religioni aliquid. dupliciter: uno modo per excessum, quando scilicet 
id quod est religionis, alteri indebite exhibetur, quod pertinet ad su- 
perstitionem ; alio modo quasi per defectum reverentiae, cum scilicet 
Deus contemnitur, quod pertinet ad vitium irreligiositatis... Superstitio 
autem impedit religionem quantum ad hoc, ne suscipiatur Deus ad 
colendum... Per irreligiositatem autem impeditur religio, quantum ad 


Bucceroni. bist. theol. moralis 1. 24 

hoc, ne Deus, postquam susceptus est, honoretur ». S. Th. 2. 2. 
q. 122. a. 3. 


465. Quid superstitio? — « Superstitio, inquit S. Th., est vitium 
religioni oppositum secundum excessum, non quia plus exhibeat in 
cultum divinum, quam vera religio, sed quia exhibet cultum divinum, 
vel cui non debet, vel eo modo, quo non debet ». 2. 2., q. 92. a. 1. 
« Praecipuum autem impedimentum religionis est quod homo falso 
Deo inhaereat.. Et ideo in primo praecepto legis excluditur cultus 
falsorum deorum... Omnes aliae autem superstitiones procedunt ex 
aliquo pacto cum daemonibus inito, tacito vel expresso; et ideo omnes 
intclliguntur prohiberi in hoc quod dicitur: « non habebis deos alienos ». 
2. 24. q. 122. a. 2. ad 1. 2. 3.; Collectan. S. C. de P. F. n. 1702. 


466. Quotuplex sit superstitio ? — Ex parte rei, quae cultu do- 
natur, triplex est superstitionis species: idololatria, divinatio, vana 
observantia : vel enim creatura colitur tanquam Deus, et est idolola- 
tria, vel ab ipsa tanquam a Deo petitur rerum occultarum cognitio, 
et est divinatio, vel demum aliquod imploratur auxilium, et est vana 
observantia; quae omnia natura sua mortalia sunt, cum gravem Deo 
irrogent irreverentiam, tribuendo creaturae quod Deo debetur. — 
Ratione modi, quo cultus exercetur, alia est superstitio cultus falsi, 
si quid falsi significet, v. g., sı quis Deo nunc offerat cultum per cae- 
remonias Veteris Legis; si laicus Deum colat tanquam publicus mi- 
nister Ecclesiae; si quis ex parte Ecclesiae cultum exhibet Deo contra 
modum divina auctoritate ab Ecclesia constitutum et in Ecclesia con- 
suetum ; alia est superstitio cultus turpis, si quaedam contineat Deo 
iniuriosa, v. g., si quis in suis precibus induceret verba inhonesta et 
contumeliosa; alia est superstitio cultus superflui, si nihil conferat ad 
verum cultum Dei, v. g., caeremonia audiendi missam ante ortum 
solis, cum certo numero, situ, ordine cereorum, etc. — Ultima haec 
species, secluso scandalo, ordinarie venialis tantum censetur; quia 
materia levis est, et potius est dicenda mera simplicitas quam positiva 
irreverentia; sed duae aliae regulariter mortales sunt, quia graviter 
repugnant honori et cultui divino, qui veritate et sanctitate nititur. 
Regulariter; grave enim non videtur, si in cultu vero aliquid leviter 
falsum admisceatur ex levitate, ex inconsideratione. Lugo de fide d. 14 
s. 3., d. 20. n. 23 seqq. — Struggl 2. seqq. ; L. 3. 4.; S. Th. 2. 2. 
q. 92. 93.; Collectan. S. C. de P. F. n. 1702. 1707. 


467. Quid et quotuplex idololatria, et quale peccatum? — Idolo- 
latria definitur; actio, qua cultus, soli Deo debitus, creatuiae exhi- 

betur. - Triplex est: perfecta, imperfecta, simulata. Prima creaturae 
defert divinum honorem, falso indicans eam revera esse Deum. Altera 
defert quidem creaturae honorem divinum, sed vel ex odio veri Dei, 
vel ex cupiditate aliquid a daemone vel alia creatura obtinendi, non 
ignorans eamdem divinitate destitui. Tertia denique honorem illum 
creaturae exhibet, ex solo mortis metu, absque interno affectu, uti 
christianis quibusdam accidit. tempore persecutionum. — Quaelibet 
harum idololatria peccatum grave est. Prob. « Sicut in terrena repu- 
blica gravissimum esse videtur, quod aliquis honorem regium alteri 
impendat quam vero regi... ita in peccatis, quae contra Deum com- 
mittuntur, quae tamen sunt maxima, gravissimum esse videtur, quod 
aliquis honorem divinum creaturae impendat ; quia quantum in se est, 
facit alium Deum in mundo ». S. Th. 2. 2. q. 94. a. 3. 1.; L. 12. 13. 


IV. — DE DIVINATIONE 


468. Quid divinalia? —  Divinatio definitur tacita vel expressa 
daemonis invocatio ad cognoscendas res occultas. Tacita vel expressa, 
quia duplici modo fieri potest; vel illud daemonis auxilium expresse 
invocando, et dicitur expressa, vel adhibendo ad daemonis opem im- 
plorandam media quaedam ex se inutilia et inefficacia, et dicitur /acita. 
Ubi notandum est, non requiri, ut daemon aliquando pactus sit, se ad 
usum cuiuspiam vani medii concursurum, eo enim ipso, quod quis 
sciens mediis omni proportione ad finem carentibus utitur, daemonis 


opem exercite invocat, qui iis rebus se immiscere solet. S. Th. 2. 2. 
g B5. d. 1.2.5 LL... 0. 5. 


469. Quotuplex sil divinatio? — Divinatio in. plures species, sed 
materialiter tantum distinguitur, ratione diversorum mediorum. Prae- 
cipuae divinationis species per expressam daemonis invocationem, sunt: 
|l^ Pithonismus, cum nempe daemon alicuius viri vel feminae corpus 
occupans et voces illinc emittens occulta patefacit. 2.^ Vaticinium, 
cum daemon ad occulta significanda utitur opera pseudo: prophetarum. 
Q Necromantia, quando daemon per mortuos vel per revocatos ad 
vitam respondet. 4.^ Oraculum, quum consultus daemon, in simula- 
cris delitescens, respondet. 5." Praestigium, cum daemon ipse appa- 
ritionibus oculos perstringit. 6." Oniromantia, cum occulta daemon 
patefacit per somnia. 7.8 Quando occulta praenuntiat per aliquas figu- 

ras vel signa, quae in rebus inanimatis apparent, « quae quidem si 
appareant in aliquo corpore terrestri, puta in ligno vel ferro vel lapide 
polito vocatur geomaniia, Si in aqua Aydromantia, si in aere aero- 
maniia, Si in igne pyromanlia, si in visceribus animalium | immola- 
torum in aris daemonum aruspicium ». S. Th. 2. q. 95. a. 3. 

Divinatio, quae fit absque expressa daemonis invocatione, duplex 
est: alia utitur aliquarum rerum dispositionibus, alia vero quibusdam 
utitur, quae ab hominibus serio fiunt ad aliquid occultum inquirendum. 
Ad primam pertinet: l.^ Chiromantia, quasi divinatio ex manus inspe- 
ctione. 2.^ Physiognomies ex limeamentis vultus. 3.° Aruspicium ex 
visceribus animalium. 4.^ Augurium ex garritu avium. 5.° Auspicium 
ex earum volatu, situ, pastu. 6." Astrologia ex astris. 7.^ Geomaniia, 
hydromantia, pyromanlia, aeromantia ex signis in terra, in aqua, in 
igne, in aere. 8.^ Omen ex verbis sine intentione dictis. — Ad alteram 
vero spectat sortilegium, quasi divinatio ex sortibus, e. g. conside- 
rando quid aperienti librum occurrat, quam quis ex occulto repositis 
schedulis accipiat, quis plura proiciat taxilhi puncta, quaenam contin- 
eat figura ex plumbo liquefacto in aqua proiecto. 

« Sic ergo patet rriplex esse divinationis genus, quorum primum 
est per manifestam daemonum invocationem... secundum est per solam 
considerationem dispositionis vel motus alterius rei... tertium est, dum 
facimus aliquid, ut nobis manifestetur aliquid occultum... sub quolibet 
autem horum multa continentur». S. Th. 2. 2. q. 95. a. 35 L. 6.; 
struggl 20. 21. 


470. Nota: Distinguendi sunt sedulo effectus naturales a liberis ; 
priores enim saepe confici possunt, uti v. g., ex cantu et volatu avium 
aut siderum aspectu conficitur tempestas, pluvia, vel caeli serenitas, etc. 
Experientia enim constat, inter haec naturalem adesse connexionem; 
secus vero de posterioribus dicendum. — Indoles aut animi status in- 
terdum aliquo modo ex colore vultus, vel aliis signis externis confici 
potest, etsi in praxi plerumque a talibus coniecturibus sit abstinendum, 
ob indien temerari periculum ; actus vero liberi, sive praeteriti, sive 
futuri, nunquam certo cognosci possunt. — Divinationi tribuendum 
est quidquid occulti cognoscitur alio modo quam per revelationem, 
aut per media naturalia: non enim aliud datur medium occulta in- 
vestigandi. — S. Th. 2. 2. q. 95. a. 1. 7., q. 96. a. 2.; L. 9. 10. 


471. Quale peccatum sit divinatio? —  Divinatio ex genere suo 
mertatis est tum quia tribuit honorem divinum creaturae, volendo ab 
ip-a cognoscere res soli Deo notas; tum quia societas cum daemone 

est magnus Dei contemptus, proditio et apostasia a Deo, cum daemon 
ei sit perpetuus hostis. Hinc monet Apost.: Nolo vos socios fieri dae- 
moniorum. ]l. Cor. 10. 20.: Deut. 18. 10.-12. Attamen divinatio 
tacita aliquando a mortali excusari potest ob simplicitatem et igno- 
rantiaam, vel ob defectum fidei certae. — S. Th. 2. 2. q. 95. a. 2. 45; 
L. 7.; Suarez de Relig. tr. 3. 1. 2. c. 5. n. 155; Laym. 1. 4. tr. 10. 
c. 3. n. 4.5; Struggl 19. 


472. Resolves: Non vacat culpa gravi, qui utens mediis impro- 
portionatis ad aliquam cognitionem, protestatur se nullum cum dae- 
mone commercium intendere; agit enim contra suam protestationem, 
et daemonem implicite invocat, cum nec Deus, nec Angelus talibus 
se immisceant. —  Peccant graviter, qui de fortuna seu vita sua fu- 
tura a vatibus inquirunt: nisi ex simplicitate, ioco, aut curiositatis 
causa agant, quin fidem dictis adhibeant. Si tamen serio faciat vates, 
difficile a cooperatione graviter culpabili excusari possunt. — Reuter 
43.; L. 8. 10; S. Th. Quodl. 3. a. 22. 


473. An aliquando liceat futura ex somniis coniicere? — Quatuor 
sunt somniorum genera: l.^ Naturalia, quae ortum habent a causis 
naturalibus, v. g., occupationibus, vel temperamento corporis. 2.^ Ca- 
sualia. cpiae oriuntur ex vario concursu phantasticarum  repraesenta- 
tionum. 3.^ Quae sunt a Deo auctore. lud. 7. 13. ; Dan. 2., 19; 
Matth. 1., 20.; 2., 12. 13. 19. 4.? Quae auctorem habent daemonem. 
Deut. 18., 10. 

Porro ex somniis naturalibus superstitiosum non est coniicere 
praesentem corporis valetudinem ; vel statum eiusdem futurum, vel 
etiam vivendi rationem et disciplinam ; quia inter haec intercedit vera 
et naturalis connexio. Esset tamen superstitiosum inde coniicere fu- 
tura, libere contingentia; cum haec non nisi a libera ac volubili ho- 
minis voluntate proficiscantur. 

Ex somniis casualibus est superstitiosum futura deducere; quia 
eo ipso quod sunt casualia nequeunt esse accommodata ad rem quam- 
libet significandam. Eccli. 34., 7. At non videretur peccare mortaliter, 
qui ob somnium praecedens omittit vel ponit actionem indifferentem : 
quia id potius ex quadam animi simplicitate, vel nimia timiditate pro- 
venire videtur, v. g., si quis omitteret deambulationem, quia som- 
niavit se fore in ea proditorie hac vel altera die interficiendum. 

Somniis, quae sunt certo Vel probabilius a Deo, possumus immo 
tenemur, ait S. Alph. 9., fidem adhibere, cum aliquando, ita locutu- 
rum se Deus promiserit, Act. 2., 17.; Num. 12. 6. 

Somniis diabolicis credere est mortale, nisi ignorantia vel simpli- 
citas excuset; cum sit veritatem fundare in mendacio, et societatem 
cum daemone inire. Hoc sensu dicit Scriptura: Non augurabimini, 
nec observabitis somnia. Lev. 19.. 26. — Utrum autem somnium sit 


a Deo, an a daemone difficile et periculosum est definire. — Struggl 
24.; L. 95 S. Th. 2. 2. q. 95. a. 6. 


474. Nota: Regula generalis ad dignoscendum, an somnia a 
daemone proveniant, est: si ea impellant ad malum, vel si quis per- 
turbatum et minus promptum ad bonum se experiatur. Secus vero, 
si somnium ad bonum impellat, vel ad illud alacriorem quis se sentiat; 
semper tamen cum humilitate et timore procedendum est, cum dia- 
bolus saepe se transfiguret in angelum lucis. — Struggl 25.; L. 9. 


475. An aliquando liceat astrologia? — Astrologia duplicis est 
generis, naturalis et iudiciaria. Per primam effectus naturales prae- 
dicuntur, alii certi, alii probabiles; per secundam effectus libere con- 
tingentes praenuntiantur ex consideratione situs et motus siderum. 
lam vero astrologia naturalis licita est, ut patet. At iudiciaria prorsus 
ilicita et superstitiosa est; quia corpora caelestia in liberam hominis 
voluntatem nihil omnino possunt. L. 10. ; S. Th. 2. 2. q. 95. a. 5. 

Qui astrologia iudiciaria vel per se vel per alios de statu reipu- 
blicae Christianae inquisierint, ii sunt intelligendi, ex Monitis pro lu- 
bilaeo, qui de vita aut morte Romani Pontificis per Astrologiam di- 
ctam  inquisierint, quorum censuras C. Apostolicae Sedis servavit 


incolumes. Leo XIII. C. Singulares Kai. Nov. 1899. ; S. Poenit. 
20. Feb. 1900. — E. M. 


476. .In aliquando licitus sil usus sortium? — Sortes aliae sunt 
divisoriae, aliae consultoriae, aliae divinatoriae : —  Divisoriae, quae 
adhibentur ad componendas lites etc., utraque parte consentiente, li- 
citae sunt, cum nihil contineant superstitiosi, sed sint veluti quaedam 
species contractus; et probantur etiam in Scriptura his verbis: Con- 
tradictiones comprimit sors. Prov. 18., 18.; 16., 33. Excipe, positivo 
iure, electiones omnes ad praelaturas et beneficia ecclesiastica, quae 
Spiritus Sancti inspiratione, fieri debent; quod valet etiam de litibus 
circa eadem beneficia. C. Ecclesia 3. de Sortit. Attamen probabilius 
censet dd., hoc tantum vetari, adeo ut si sors usurpetur, electiones 
sint illicitae, sed xalidae; ratio est, quia nullibi declarantur invalidae, 
s; una excipiatm electio I raelati iurisdictionem habentis. C. Quia pro- 
pter de Elect. Cf. Schmalz. 1. 5. p. 2. t. 21. n. 38. seqq. Officia 

etiam saecularia non sorte, sed secundum personarum aptitudinem 
sunt distribuenda; etsi inter [dures aeque aptos et dignos sorte agi 
possit. Sic etiam, si plures mortem meriti sint, nec expediat omnes 
puniri, sorte definiri potest, quis ex eis sit occidendus. — C. A. 835. 
541.; C. B. 659. 752.; Ioann. 10., 24. 

Consultoriae, quibus inquiritur quid in hac vel illa re sit agen- 
dum, illicitae plerumque sunt, quia continent tentationem Dei et pe- 
riculum diabolicae fraudis. Plerumque, nam aliquando licitae sunt: 
quando divino instinctu aut iussu fiant, ut contigit in electione Ma- 
thiae, Act. 1., 26., quando causae necessitas et honestas exigit, v. g., 
urgens necessitas salutis, aptiorque modus dubium vincendi non ap- 
paret: dummodo fiant praemissa oratione, cum debita reverentia, et 
indicium non exspectetur nisi a solo Deo, et divina non convertantur 
ad terrena negotia, etc. 

Divinatoriac, quibus inquiritur per taxillorum proiectum rei oc- 
cultae vel futurae cognitio, et est soriilegium, nullo modo licent ; 
cum neque ex natura sua, neque rerum ceterarum, neque ex Dei aut 
Ecclesiae institutione, sortitio illa ullam vim habeat ad praedictos ef- 
fectus. Si tamen ad sortem ponendam impellat Deus ipse, quod vix 
unquam existimari debet, tunc licita erit; sicuti licita fuit losue, quando 
ea usus est ad occultum ab Achan patratum scelus explorandum, 
los. 7., 14. « Porro, si quis manifestationem occultae veritatis per 
sortes peteret a /leo, tale sortilegium non esset superstitiosum, sed 
tentátio Dei, aut aliud peccatum irreligiositatis; ut cum Sanchez docet 


Laymann n. 9. ». Struggl 26. — L. 10. 11.; S. Th. Quodl. 12. a. 
295. 2. i. dio US Xe 33e 


AT]. An licitus sit usus virgae divinatoriac? — Haec virga, 
culus prima mentio facta est, ut aiunt, saec. XV., ex corylo est ac 
bifurcata. Ea utuntur ad inveniendos thesauros, venas aquarum, trans- 
positos agrorum limites, fures, homicidas, etc. Non desunt qui illius 
usum naturalem defendunt; at merito communiter id negatur. Nam 
sola intentio nihil. conferre potest ad motum physicum. Porro virga 
movetur iuxta mentem ferentis, ita ut si ille metalla quaerat, non 
aquam, virga non moveatur, si invenit aquam, et vicissim. Adde ipsam 
remanere immotam in manibus illius, qui protestatur se nihil velle 
superstitiosi, ut exempla probant. Negandum tamen non est, quod 
etiam naturaliter evenire possit, quod aliqua virga moveatur ad unam 
potius partem quam ad aliam ; et sic inservire possit ad aquas vel 
metalla detegenda, vi nempe naturalis attractionis, ut patet de ma- 

gnete. Sed id tunc constanter contingit, et independenier ab inten- 
tione ea utentis, et nunquam in rebus moralibus, vel qua morales 


sunt, inquirendis, e. g. furibus. Oseae 4., 12.; L. 8.; Albit. de Inconst. 
in Fide c. 32. n. 26. 

478. Quid vana observantia? — Vana observantia in eo consi- 
stit, quod quis media nec natura sua proportionata, nec a Deo vel 
ab Ecclesia instituta adhibeat ad certum effectum obtinendum. Differt 
a divinatione eo quod haec ordinatur ad cognitionem  occultorum : 
vana autem observantia ad quoscumque obtinendos effectus. Con- 
venit cum divinatione, quia pacto etiam innititur expresso vel tacito 
cum daemone. Parum sane refert quod daemon expresse non invo- 
cetur; invocatur enim aequivalenter; nam cum rebus vanis se Deus 
non immisceat, effectus non potest nisi a daemone expectari. Cum 
ineptis quis mediis utatur, illis non tanquam causis sed tanquam signis 
utitur, et sic pertinent ad pacta significationum cum daemonibus inita. 
— S. Th. 22. q. 96. a. Il. 2. 35; L. 24. 


479. Quotuplex sit vana observantia ? — Quatuor sunt vanae 
observantiae species, quae materialiter tantum distinguuntur ratione 
effectuum. — 1." Si observentur quaedam inutilia ad scientiae infusio- 
nem acquirendam, absque alio studio, ct ars notoria dicitur. Differt 
a divinatione quia haec notitiam speculativam directe, illa directe no- 
titiae infusionem ad propriam commoditatem spectat, indirecte vero 
ipsam notitiam. Sic peccant, qui elaboratam potionem sumunt, vel 
certam adhibent precem, ut illico docti evadant. 

2." Si inutilia observentur ad obtinendam sanitatem, et dicitur 
observatio sanitatum. Sic peccant qui nomina ignota, certasque inanes 
caeremonias usurpant ad animalia fuganda; vel qui amuleta, involu- 
cra vel quid simile ad morbos depellendos deferunt. — L. 18.; S. Th. 
Z. Z2. d. Ig S3. 25 

3."? Si ex consideratione alicuius futilis eventus decernatur quid 
sit luturum, et inde quis actiones suas moderetur, eaque observatio 
rventuum dicitur, quae a divinatione differt, tum quia huiusmodi ob- 
servationes sunt sine ulla ratione et arte, unde sunt magis vanae et 
superstitiosae, tum quia spectant ad proprios actus dirigendos; divi- 

natio vero speculativam potius occultarum rerum notitiam intendit. 
Sic peccaret, qui recusaret cum tredecim in mensa sedere quasi id 
mortis sit signum, quamvis hoc plerumque valeat excusari, cum nulla 
huic rei vera adhibeatur fides; sed quaedam simplex sit ac inanis 
formido. 

4. Si observantia versetur circa corpora varie immutanda aliosque 
miros vel noxios effectus producendos, et dicitur magia vel malefi- 
cium. Maleficium triplicem continet moralem malitiam contra religio- 
nem, caritatem et iustitiam. Maleficium aliud. est amatorium seu phil- 
trum, aliud veneficum. Prius est ad carnalem amorem vel odium in 
aliquam personam excitandum, daemone hominis phantasiam vel cor- 
poris humores commovente, nihil tamen in voluntatem agente; unde 
non inducit necessario ad patrandum peccatum. Peosterius vero est ad 
damnum alicui inferendum, sive in eius bonis, sive in eius sanitate. 
— lob. 1., 12; S. Th. 2. 2. q. 178. a. 2. 

Notandum autem hic est possessionem in eo consistere, quod 
daemon corpori humano quodam modo uniatur, et in illo, et per 
illud extraordinaria operetur. Quod si daemon in corpore hominis 
residere non videatur, sed tantum externe operetur, illud variis modis 
vexando, tunc habetur obsessio. Notandum insuper est quod « homini 
non est potestas super daemones commissa, ut eis licite possit uti ad 
quodeumque voluerit ». S. Th. 2. 2. q. 96. a. 2. ad 3. — Struggl 


28. 41. 42. 43.; Suarez c. 15. 16.5; L. 15. 23.; S. Th. Quodl. 4. 
q. 9. a. 165; 2. 2. q. 96. 


480. Quale peccatum sit vana observantia ? — Ut divinatio ita 
etiam vana observantia grave peccatum est; tum quia tribuit honorem 
divinum creaturae, ab ipsa exspectando qood debet attendi a solo 
Deo; tum quia innititur pacto, et consequenter societatem importat 
cum daemone. Multoties tamen ea, quae implicitam tantum continet 
daemonis invocationem, a mortali valet excusari ratione ignorantiae 


et inconsiderationis, vel dubiae admodum fidei. — L. 15.: S. Th. 2. 
2. q. 96. 


481. Resolves: Superstitionis rei sunt, qui gestant ligaturas qui- 
busdam characteribus consignatas, qui certa invocant nomina ignota, 
aut certum adhibent numerum crucium vel orationum ad sananda 
vulnera, ad se invulnerabiles efficiendos etc. — Item qui gestant 
quasdam orationes ad S. Birgitlam aut alias preces, effectum omnino 
infallibilem ex ipsis exspectantes. Non tamen vituperandi sunt, immo 
admodum laudandi sunt, qui numismata pia, sacras effigies aut reli- 


378 V. DE VANA OBSERVANTIA 


quias Sanctorum gestant, sperantes auxilium divinum specialiter se 
impetraturos esse — Rei etiam sunt superstitionis, qui aliquos dies 
tamquam faustos, alios vero tamquam infaustos habent, ita ut actiones 
suas inde dirigant, vel qui ad morbos expellendos requirunt herbas 
tali festo collectas, etc. 

Superstitiosum vero non est observare lunam aut tempora colli- 
gendis herbis, caedendis arboribus aptiora, etc.; nec res sacras, aut 
verba S. Scripturae gestare ad honorem Dei vel Sanctorum, et ad 
ipsorum auxilium implorandum. Item nec recitare certum numerum 
orationum, nec facere ea omnia, quae devotionem augere possunt, 
modo vis infallibilis ipsis non tribuatur. — Nec ullatenus superstitio- 
sum, quin immo valde religiosum ac pium est recitare preces noven- 
diales, aut toties preces iterare in cultum Domini N. vel B. Virginis, 
vel alicuius Sancti, ratione indulgentiarum, quae tali precum numero 
sint annexae, vel ratione mysticae significationis ad devotionem au- 
gendam, e. g., ternarii in honorem SS. Trinitatis, quinarii in hono- 
rem quinque plagarum D. N. I. C., septenarii, quia in mentem re- 
vocat sex dies creationis et septimum quo requievit Dominus, nove- 
narii in honorem novem mensium, quibus luit Christus in utero 
Matris, etc., modo vis infallibilis non annectatur tali numero, certae 


diei, aut fixo tempore. — Struggl 33. 34.; Caietan. in q. 96. a. 3. 
4.; L. 17.-22.; S. Th. 2. 2. q. 96. 


482. An in dubio de causa naturali alicuius effectus liceat experi- 
mentum facere?— Dignoscitur vana observantia ex insufficientia causae, 
ex vana quadam circumstantia, ex infallibilitate, quae rei fallibili tri- 
buitur. L. 16. — In dubio, num effectus proveniant a causa naturali, 
an a daemone, tribui possunt viribus naturae; praevalet enim iuris 
possessio; cum multa nos lateant, quae omnino naturalia sunt, eaque 
possumus omnino investigare: et proinde est licitum illos effectus ex- 
perimento procurare; quum non constet rem esse malam.  Consulto 
tamen praemittitur protestatio contra quemlibet daemonis interventum. 
5. O. 26. Iui. 1899, — In dubio autem, an effectus a daemone vel 
a Deo producantur, si certo constet cos a causa naturali provenire 
non posse, daemoni tribuendi sunt, nisi sanctitas operantis vel alia 
clara indicia contrarium  persuadeant, quia temerarium est putare, fieri 
semper miracula. Unde non licet tunc experiri, utrum effectus sit se- 


cuturus, necne. — L. 20.5 S. Th. 2. 2. q. 96. a. 1. 2.; Struggl 32; 
La-Croix 1. 3. p. 1. n. 28.; E. M. 485. 

483. An magia novam inducat speciem praeter vanam observan- 
tiam? — R. Negative. Nam magia non differt a vana observantia, 
nisi mere materialiter, quia nempe eius effectus sunt magis miri, v. g., 
immutatio corporum, etc. Specie autem morali nec a vana observantia 
differt, nec a divinatione, quia parvi refert utrum a daemone occul- 
torum notitia aut effectus mirandi petantur. Quare tria haec in linea 
morali eandem continent specie malitiam. — An autem tria haec ab 
idololatria distinguantur, alii negant, quia implicite daemonis cultum 
continent, ac implicitum et explicitum speciem non mutat; alii affir- 
mant, quia haec tria nonnisi commercium continent cum daemone, 
cuius auxilium homo implorat. — Ex. 22., 18.; Struggl 39. 


484. Quid fieri possit ad maleficium tollendum? — Ut licet re- 
medis naturalibus, ex medicina petitis, ad pravos humores corigendos; 
exorcismis, sacramentis, peregrinationibus, invocationibus Sanctorum ; 
destructione signorum, per quae daemon nocet, absque tamen alio 
maleficio. Licet etiam contrarium signum apponere, ex se tamen ho- 
nestum. Ratio est, quia non est nisi tollere signum, et dissolvere 
pactum cum daemone. 

Si maleficus licito modo potest maleficium tollere, licet eum ad id 
accersere, rogare, immo etiam pecunia inducere, idque etiam si con- 
stet eum id facturum per novum maleficium, sicuti ex causa licet ab 
usurario petere mutuum ad usuram. Et ratio est, quia cum habeam 
ius petendi quod ab illo recte praestari potest, et est indifferens, im- 
putabitur illius malitiae, si id male faciat. — Si maleficus non potest tol- 
lere maleficium, nisi per novum maleficium, non licet eum ad id in- 
ducere, quia id esset inducere eum ad peccatum, et actui intrinsece 
malo cooperari. — Si dubitetur, an possit sine maleficio novo tollere, 
non licet ab eo petere; quia praesumptio obstat, quod non nisi illi- 
citum ille modum sciat. — Facilius autem  praesumi potest eum, qui 
signa posuit, posse ea sine novo maleficio destruere, quam eum, qui 
non posuit. Unde, si hic operam suam offerat, prius erit examinandus 
de modo solvendi. — Suarez c. n. 10.; L. 24. seqq. ; 

44. seqq. 


485. Quid sentiendum sit de rccenlioribus superstitionibus, quae 
circum feruntur? — Uniusmodi superstionum varii sunt effectus, omni- 
bus noti ; effectus mechanici, physiologici, psychologici, spirituales, Va- 
rae item adhibentur vel adhiberi dicuntur causae ad huiusmodi ef- 
fectus producendos: unde varia nomina sive ex effectibus, sive ex 
causis desumpta, nempe magnet.smi, magnetismi animalis, spiritismi, 

tabularum | rotantium, somnambulismi, hypnotismi. — Duo autem n 
huiuscemodi re notanda sunt; proportio nempe vel improporlio effectus 
cum naturali causa; honestas vel turpitudo actuum, qui adhibentur, 
vel conditionum quae praerequirantur, e. g., quod persona magneti- 
zata sese subiiciat penitus voluntati personae magnetizantis, in elus- 
que sese tradat arbitrium. Ex illa 1mproportione vel proportione su- 
perstitio habetur vel non, ex ista honestate vel turpitudine, etiam sine 
superstitione, res illicita esse poterit, utpote immoralis. 

Ad praeternaturalitatem quod attinet praedictorum effectuum, illud 
sedulo animadvertendum est; an, licet effectus aliquis a naturali causa 
absolute produci possit, ab hac reapse producatur, vel potius ab alia 
causa praeternaturali, attentis omnibus eius circumstantiis. — Porro 
magnetismus, magnetismus animalis, spiritismus, tabulae rotantes, som- 
nambulismus, hypnotismus, secundum illos effectus, qui in eorum usu 
communiter contingunt, non licent: siquidem vel reapse a divinatione 
vana observantia, magia et maleficio non differunt, cum effectus, at- 
tenta eorum intrinseca natura, modo quo producuntur, aliisque cir- 
cumstantiis, naturalium causarum vires exsuperent: vel turpibus et 
immoralibus actibus excitentur: vel certe saepe et illam improportio- 
nem et istam turpitudinem prae se ferant. — Quare illicitum etiam 
est horum effectuum experimentis adesse, quamvis mere passive, si- 
quidem est peccatum cooperationis rei intrinsece malae, praesertim 
spirituum evocationi et consultationi. — S. O. 30. Mart. 1898.; S. Th. 
2. 2. q. 95. 96, C. G. 1. 3. c. 114., Quodl. 12. a. 13.; Ferraris 
suppletu. v. Magnetismus. 

Verum, si sermo sit. mere de magnelismo seu  electricilate et de 
hypnotismo, quibusdam curandis morbis applicato, ac de effectibus 
omnino inferioris ordinis et naturalibus, licet miris, qui in nosocomiis 
et m aliorum infirmorum cura obtinentur, ac debitae adhibeantur cau- 
telae in eorum usu, nihil sane apparet quod superstitionem contineat, 
nec per se honestis moribus ullo modo adversantur, lidem enim ef- 
fectus pluribus aliis naturalibus causis obtinentur, praesertim in som- 
nambulismo naturali, in somno et somnio. Quare quoad effectus mere 
naturales, magnetismus illicitus non est. Illicitus vero est quoad ef- 
fectus praeternalurales, attento modo, quo causae naturales operantur, 
uti sunt tabulae rotantes, quibus consequenter adsistere non licet. Il- 
licitum pariter est magnetismus animalis, quoad extraordinarios somni 
magnvtici, somnambulismi et clarae visionis effectus. Somnambulismus 
est status quidam medius inter vigiliam et somnum, quo producuntur 
miri quidam effectus in facultate tum sensitiva tum intellectuali ani- 

mae, quae constituitur sub imperio magnetizatoris. Neque vero, ad 
hypnotismum quod attinet, difficultas ulla esse potest ex suggestione, 
qua excitatur; nihil enim magis commune et naturale est quam sug- 
gestio, vel ab aliis personis, vel a rebus ipsis, negotiis et occupatio- 
nibus, qua excitatur in nobis quaedam idea, qua percellimur, et deinde 
ducamur, et quae in somnio etiam, cum variis suis vicibus, nobis re- 
praesentatur. Nis] tamen debitae adhibeantur cautelae, et moderatus 
omnino sit eius usus, quantum morbi exigat necessitas, periculum non 
abest gravis damni tum physici tum moralis. Et illicitus. omnino est, 
quoad alios miros et omnino praeternaturales eftectus. Eo enim simul 
insensibilitas, et mira sensuum excitatio habetur. — E. M. 

486. Quid irreligiositas? —  lrreligiositas est vitium, quod reli- 
gionis virtuti adversatur per defectum, quodque tendit ad uirreveren- 
tam Deo inferendam vel directe in se, vel indirecte in rebus aut per- 
sonis sacris. Primo modo dividitur in tentationem Dei, periurium, 
infidelitatem in promissis, blasphemiam. Altero modo, in sacrilegium 
et simoniam. De periurio, infidelitate, et blasphemia in secundo De- 
calogi praecepto; de reliquis hic dicendum erit. De blasphemia tamen 
agit S. Th., prout est opposita confessioni fidei, q 13. 14. Sed Cf. q. 13. 
a. 2. ad 2. — Suarez tr. 3.1. Il. c. l. n. 8. 


487. Ouid lentatio Dei? —  Tentatio Dei est dictum vel factum, 
quo quis explorat, num Deus sit potens, sapiens, misericors, aut ali- 
quam aliam perfectionem habeat. S. Th. 2. 2. q. 97. a. 1.; L. 29.; 
Suarez de Relig. tr. 3. 1. 1. c. 2. n. 14. 


488. Quotuplex sit lentatio Dei? — Duplex est: una explicita 
et formalis, altera implicita et interpretativa. — Prima est, quando quis 
directe intendit divinarum perfectionum  explorationem, et haec ple- 
rumque ex infidelitate oritur, quamvis possit etiam provenire ex le- 
vitate, curiositate, imprudenti fiducia, etc., v. 8., Si quis dubitans de 
aliquo fidei articulo petat a Deo miraculum, vel si (piis sese ex alta 
turri deiiciat, curiose experturus, an Deus sit potens eum a morte 
servare. 

Secunda vero est, quando quis non intendit proprie eam explo- 
rationem ; sed aliquid temere, sine ulla necessitate vel utilitate, dicit 
aut facit, quod, spectatis circumstantiis, suapte naura eo referri vide- 
tur. Id contingit: 1.° Cum quis explorat divinam voluntatem circa 
aliquam rem futuram. 2,? Cum quis sine iusta causa negligit reme- 
dia ordinaria, et a solo Deo temerarie expectat effectum extraordina- 
rum, v. g., si quis in morbo periculoso omnem respuat medicinam, 
volens a Deo miraculose sanari. 3.^ Quando quis absque ulla neces- 
sitate se coniicit in tale periculum, ut vix queat liberari sine Dei mi- 
raculo, v. g., si quis per totam quadragesimam absque speciali Dei 
instinctu vellet abstinere ab omni cibo et potu, expectans a Deo extra- 
ordinariam vitae suae conservationem. Ubi nota, quod si quis temere 
tantum agat, absque ullo ad Deum respectu, quin certo divinae provi- 
dentiae confidat, sed stulta quadam confidentia credat casu forte se 
superaturum tale vel tale periculum, non peccat contra religionem, 
sed tantum contra quintum Decalogi praeceptum. — Suarez de Relig. 


tb Lh Lh£42.939 Lh 292 S Lh 2. 2.4.97. 8. d 


489. Quale peccatum sit lentatio Dei? — Tenlatio Dei peccatum 
mortale est ex genere suo. Prob. quia gravem Deo irrogat irreveren- 
tiam ; hinc scriptum est: Non lentabis Dominum Deum tuum. Matth, 4.; 
7. Idque valet, sive tentatio sit explicita, sive implicita. De explicita 
patet; quia explicita intentio illa explorandi divinas perfectiones est 
explicitus Dei ipsius contemptus. De implicita vero ex eo demonstra- 
tur, quod petitio etiam implicita, nempe ut Deus contra ordinem suae 
providentiae operetur, ex mera curiositate, vel arrogantia, absque ne- 
cessitate, cedit evidentissime in gravem ipsius iniuriam, nam est agere 
cum Deo, uti curiositatum fautore. 

Tentatio Dei non solum ob ignorantiam, inadvertentiam, defe- 
ctum consensus, sed etiam ob pai vitalem materiae potest esse tantum- 
modo venialis, sic, v, g., venialiter tantummodo peccaret, qui labo- 
rans infirmitate negligeret remedia naturalia, et sanitatem a Deo im- 
prudenti confidentia, vel potius praesumptione sibi expectargt; iste 
enim non videtur committere gravem inordinationem, cum vere non 
petat miraculum ex dubio, vel ex gravi levitate et curiositate expe- 
rendi divinam potentiam. Immo ab omni etiam culpa excusatur, si 
speret se naturaliter, Deo iuvante, a tali morbo liberatum iri. Item 
peccat per se venialiter tantum, qui ex negligentia imparatus accedit 
ad praedicandum Dei verbum, sperans a Deo speciale auxilium. 

Si tamen tentatio Dei non c.v imprudenti tantum et praesumptuosa 


VI. - DE IRRELIGIOSITATE ET DE TENTATIONE DEI 383 


divinae perfectionis exploratione, vel ex imprudenti tantum et prae- 
sumptuosa divini auxilii imploratione ; sed ex dubio de divinis perfe- 
ctionibus proveniat, nulla tunc aderit parvitas materiae. Nam parvitas 
materiae non datur in dubio deliberato contra fidem. Quare pecca- 
tum tunc locum habebit contra religionem, et etiam contra fidem, 
ex loto genere suo mortale. — L. 29. 30. 32.; S. Th. 2. 2. q. 9T. 
a. 2. 3. 4. 


490. Resolves: Ex dictis colligere est, quid sit sentiendum de 
probationibus olim usitatis, vulgo indiciis Dei: quando nempe defi- 
ciebant testes, varia instituta fuerant experimenta, quibus subjiciebatur 
accusatus, v. g., ferrum calidum ferebat, super carbones ardentes gra- 
diebatur, etc., et si nihil ei accidebat mali, uti innocens habebatur. 
Hoc enim est prorsus illicitum ; est enim tum species divinationis, cum 
nulla sit proportio mediorum ad finem, tum Dei tentatio, cum sit velle 
indiscriminatim. ab eo petere miraculum, quo patefaciat veritatem. Ec- 
clesia id nunquam approbavit. Quando enim viis naturalibus crimen 
cognosci non potest, neque aliter suadet specialis Dei instinctus, illud 
indicio Dei, secreta cordium scrutantis, relinquendum est. — C. Con- 
suluisti 2. qu. 5.; tit. de Purgat, vulgari; S. Th. 2. 2. q. 95. a. 85 
L. 30.; Struggl 6.^ Muratori Antiq. Ital. diss. 38. 39. 


40]. .In liceat petere a Deo miraculum ? — Docent communi- 
ter id licere, quoties adsit utilitas gravis ad nostram aut aliorum sa- 
lutem, vel ad divinam implendam voluntatem. Tunc enim non esset 
tentare Deum, sed Dei auxilium expostulare in tempore opportuno. 
Peccaret vero, qui absolute peteret, vel offerret miraculum ad conver- 
sionem haereticorum aut peccatorum ; cum sufficiant fidei nostrae te- 
simonia. Excipe casum particularis inspirationis Dei. — S. Th. 2. 2. 
q. 97. a. 2, ad 3,5 L. 31. 


492. Am liceat se martyrio offerre? — Distinguendum est cum 
1). Th. Vel adest legitima causa, vel non. Si l.um, v. g., ad vitandas 
hlasphemias, ad procurandam Dei et fidei gloriam, ad eliminandum 
in proximo periculum incredulitatis, utique licet; cum sit opus ma- 
xime caritatis. Si 2.un, non licet, cum nemo sit vitae suae dominus, 
ut eam prodigere possit ad libitum suum. Unde graviter peccat, cum 
non excusat bona fides aut divina inspiratio, uti in Sanctis complu- 
ribus contigisse scimus. — S. Th. 2. 2. q. 174. a. 3.; L. 32., 1.6, 
n. 101. 

* Sustinere martyrium propter Christum cadit sub praecepto ; 
quia scilicet homo debet habere animum ita paratum, ut prius per- 

mitteret se occidi quam Christus negaret vel mortaliter peccaret. Et 
sic etiam relinquere bona propria cadit sub praecepto; quia debet 
esse paratus animus christiani magis sustinere rapinam bonorum suo- 


rum, quam Christum negare vel mortaliter peccare ». S. Th. Quodl. 
4. a. 20. 

493. Quid sacrilegium ? — Sacrilegium est violatio rei sacrae, qua 
sacrae: h. e. rei dicatae cultui divino, non materialiter, sed formali- 
ler sumptae, prout nempe ad hunc cultum ordinatur. Videlicet, ut 
aliqua actio. sit. sacrilegium, debet res violari in eo quo sacra est: 
unde si quis male loquatur de aliquo, qui votum castitatis habeat; 
istius detracto non induit naturam sacrilegii formalis; quia iste est 
sacer Deo tantum quoad corporis munditiem, non autem quoad famae 
integritatem. Porro res sacra ila solum proprie censetur, quae non 
est utcunque sacra, seu utcunque dicata cultui divino ; sed publico ritu, 
et institutione divina vel ecclesiastica, seu Ecclesiae potestate, ad Dei 
cultum est deputata. Quare non sufficit, quod res fuerit simpliciter 


benedicta, benedictione nempe mere invocativa, qua bonum rei vel per- 


sonae adprecamur, sed necessaria est benedictio constitutiva, qua res 


ex profana efficitur sacra, ut in aqua benedicta, vel candelis benedi- 
ctis videre est: quin immo necessaria est benedictio constitutiva, qua 
res ad divinum cultum | unice et perpeluo consecratur; et consecratio 
proprie est; uti vasa sacra, ecclesiae, sacerdotes, clerici. Et sic illici- 
tum non est « proiccre canibus ossa agni vel ova, quae benedicun- 
tur.. sicut etiam licitum est uti aqua benedicta et candelis ad usum 
profanum ». L. l.c. n. 94. Harum rerum benedictione solum invoca- 
tur specialis assistentia Dei circa earundem rerum usum. La-Croix 
l. c. n. 227. — Struggl 9.5; S. Th. 2.2. q. 76. a. 1, q. 99. a. 1. 2; 
Caietanus in 2. 2. q. 88. a. 11.; L. 1. 6. n. 94. 

Benedictio: Inter sacramentalia recensetur. — I[nvocatio boni est, 
alia mere invocativa, alia constitutiva, qua res ex profana efficitur 
sacra, ilia constitutiva, consecrativa, qua res ad divinum cultum unice 
et in perpetuum destinatur. — Benedictiones, quae sine sacris oleis 
fiunt, dicuntur verbales; quae his adhibitis, reales sunt, et consecra- 


tiones dici solent. Reales, seu consecrationes, ordinis episcopalis sunt; 

verbales aliae sunt ordinis episcopalis, aliae presbyteralis. Benedictio- 
num presbyteralium aliquae sunt parochiales, ut benedictio sponsi et 
sponsae, benedictio navis, domorum in sabbato sancto. Verbales be- 
nedictiones presbyterales et episcopales, ex Rituali, Pontificali et Mis- 
sal deducendae quaenam sint; parochiales autem illae sunt, quae ali- 
quam prae se ferunt iurisdictionem. 


494. Quotuplex sit sacrilegium? — Sacrilegium triplex est: per- 
sonal), quo persona; locale, quo locus; reale, quo res aliae sacrae 
violantur. Sacrilegium specie differt prout personam, locum, aut rem 
sacram afficit. Ex communi constat thth. auctoritate; et quia perso- 
narum, locorum et rerum non eadem est sanctitas. Persona enim, ut 
sanctitatis subiectum,  mormaliter et simpliciter sancta est; sancta, 
nempe hic, quatenus talis persona est divino cultui dicata speciali 
modo, et ad aliquod eius ministerium destinata; locus est sanctus, 
quatenus contentivus personarum, seu quatenus dicatus ad continen- 
dum Dei populum, ad divinum cultum congregatum; res sancta est 
per habitudinem, qua ad sanctitatem ordinatur, i. e., quatenus ad di- 
vinum cultum destinatur, adeoque generaliori quadam ratione. — Sua- 
rez de Relig. tr. 3. l. 3. c. 1.5.; Lugo de Poenit. d. 10. n. 471.; 
L. 48.; S. Th. 2. 2. q. 99. a. 3. 


495. Quale peccatum sil sacrilegium ? — Sacrilegium speciale ir- 
religiositatis peccatum est ex genere suo mortale, si opus specialiter 
repugnet rei sanctitati; quia violatur res sacra, et haec violatio gra- 
vem ex natura sua Deo iniuriam semper involvit; et tanto gravius, 
quo maiorem sanctitatem obtinet ipsa res sacra. Leve tamen fieri po- 
test, ratione parvitatis materiae. Si opus specialiter, etc., nam si ge- 
neraliter tantum repugnet sanctitati, v. g., quo modo omnia peccata 
mortalia generaliter repugnant sanctitati templi, veniale peccatum non 
excedit, vel circumstantia est leviter aggravans. — L. 33.; S. Th. 2. 2. 
09. a. 2. 4.; C. I. poen. 142.; E. M. 


496. Quotuplici modo sacrilegium personale committatur — Sa- 
crilegium personale committitur tripliciter: 1.° Violentas manus infe- 
rendo in clericum vel religiosum. 2.? Luxuriose violando personas Deo 
dicatas, etiam | solis tactibus. 3.? Personas ecclesiasticas subiiciendo 
foro laicali, contra privilegium exemptionis et immunitatis. S. Th. 2. 2. 
q. 9. a. 3.; L. 35.; Struggl 1l. 


497. Quotuplici modo sacrilegium locale committatur? — Sacri- 


legium locale triplici item modo evenire potest. 1.° Actionibus profa- 

nis, quae vel natura sua vel iuris praescripto adversantur sanctitati et 
immunitati loci, quamvis per eas Ecclesia non polluatur, ut sunt pu- 
blicus mercatus, publica convivia, ludi theatrales, publicae conclama- 
tiones, saecularia parlamenta, strepitus indiciorum, nisi gravis causa 
excuset, etc. 2.° Peccatis omnibus, quibus ecclesia polluitur de iure 
canonico, scilicet iniuriosa et notoria effusione sanguinis humani; illi- 
cita et notoria effusione seminis humani ; culpabili et notorio homici- 
dio; sepultura excommunicat! non tolerati, aut infidelis non baptizati 
in ecclesia, etsi talis sepultura fuisset inculpabilis. 3." Peccatis omni- 
bus, quae fiunt contra immunitatem  asyli loci sacri, Immunitas lo- 
calis est, qua vetatur in locis Deo sacris profana exercere, et specia- 
tim ecclesiam incendere, infringere eius portas, vel aliam violentiam 
in ea exercere, /mmunitas vero asyli est, qua vetatur asyli iura vio- 
lare. C. 2. de Imm. in 6.?, C. 6. de Immun. eccl. Porro asylum est 
privilegium, vi cuius malefactoribus ad locum sacrum  confugienti- 
bus, securitas praestatur, ne inde vi extrahi possint, praeter casus 
tamen a iure exceptos. Suarez de Relig. tr. 2. 1. 3. c. 8. ; Gregor. XIV. 
C. Cum aliis; Bened. XIII. C. Ex quo divina WI. Id. lun. 1725; 
Clem. XII. C. In suprema; Bened. XIV. C. Detestabilem, C. Officii 
nostri; lrid. s. 22. Decr. de observ. etc. 

Hic autem notandum est, quod ubi agitur de sacrilegio ob hanc 
violatam loci sacri immunitatem, sacri loci notio multo patet latius 
quam cum agitur de actibus directe oppositis loci sacri sanctitati, et 
extenditur ad locum etiam tantum religiosum, auctoritate Ecclesiae, 
ad usum pium et religiosum destinatum. Nam quod ad hosce actus 
attinet, quibus et pollui ecclesia potest, locus sacer dicit tantummodo 
ambitum loci etiam simpliciter benedicti ac deputati ab Episcopo ad 
divina officia aut ad mortuos sepeliendos a tecto usque ad pavimen- 
tum, etiamsi interdictus et pollutus. Quare excluduntur oratoria pri- 
vata. Si vero de praedicta loci sacri immunitate sit sermo, hic exte- 
rores quoque ecclesiae partes, porticus, v. g., sacristiam, turrim, te- 
ctum, subterraneas cryptas, scalas ad templum, totamque exteriorem 
basim comprehendit. Eodem censu habentur coemeteria etiam disiuncta 
ab Ecclesia, Episcopi palatium, immo et domus parochi, si sil eccle- 
siae coniuncta, religiosorum conventus cum horreis, horiis ac iis omni- 
bus, quae eorum ambitu concluduntur, hospitia demum auctoritate 
Episcopi erecta, et sacellum ad celclebrandum habentia. — C. un. de 
Consecr. in 6.? ; C. Ecclesiis 20. de Consecr. D. 2.; C. Ecclesia fin. de 


Consecr. ; C. 9. de Eccles. aedi/. ; L. 36.-38., 1. 3. n. 460., 1. 6. n. 366. 
920.; Struggl 13.; Schmalz. 1. 3. t. 40. n. 72. 7T. 

Quaelibet proiectiones et cinematographicae repraesentationes in 
ecclesiis prohibentur. S. C. Cons. 10. Dec. 1912. — E. M. 


498. Quotuplici modo sacrilegium rcalc committatur] — Sacri- 
legium rcale tribus etiam modis, generaliter loquendo, potest com- 
mitti: l.^ Res sacras indigne tractando. 2." Eas iniuste usurpando. 
3.^ Res sacras profane vendendo et emendo, seu simonia. 

Hinc sacrilegium rcale committitur: 1.° Indigna administratione 
aut susceptione sacramentorum, quae sanctitatem producunt. Et sic 
etiam sacrilegium esset adhibere ad sacrificium vasa sacra, corpo- 
ralia, etc. enormiter immunda, relinquere particulas consecratas cor- 
rumpi in pyxide, etc. — 2.^ Abusu Scripturae, ad vana detorquendo 
eius verba, quae significant sacrum. Trid. s. 5. in fine hanc usurpa- 
tionem vocat temeritatem, et eam puniri iubet. — 3." Indigna tracta- 
tione sacrarum imaginum, vel caeremoniarum, quae sacra repraesentant. 
— 4.? Profanatione vasorum, instrumentorum, et ornamentorum sa- 
crorum, etc., quae pertinent ad cultum sacrum : intellige profanationem 
de iis, quae consecrari vel saltem benedici solent: nam ad nuptias, 
vel communem usum adhibere tapetes, candelabra, pelvim, immo et 
manutergium, etc., quae mediate serviunt ministerio sacro, non esse 
peccatum docet Tamb. Expl. Sacrif. I. 1. c. 2., nisi fiat ex aliquo 
contemptu saltem implicito, ut si semper, et indifferenter utaris supra- 
dictis. — 5.° Furto et usurpatione bonorum ecclesiasticorum, quae ad 
cultum et sacrorum ministrorum sustentationem deputata sunt. — 
6. Furto et indigna tractatione reliquiarum, quae Sanctorum parti- 
culae sunt. — 7.^ Iurium Ecclesiae defraudatione, e. g., tributa im- 
ponendo, etc. — Struggl 15.; L. 40. 48. 460.; E. M. 


4909. Utrum tres praedictae species sint subalternae, an sint in- 
fimae?— Haec S. Alph. 34.: «Prima sententia tenet esse subal- 
ternas, continentes sub se alias species infimas. Ita Suar., Pal., Less., etc. 
Et ideo dicunt percussionem clerici specie différé a concubitu cum eo. 
secunda tamen sententia tenet esse infimas. Ita Viva, Salm., Cai., etc., 
ita ut si quis violat sanctimonialem verberando, aut cum eo concu- 
bendo, unum sacrilegium formaliter committat. Et sic sentit S. Th. 2. 
2.q. 99. a. 3. ad 2., ubi ait: Possibile est aliqua duo peccata dif- 
ferre specie secundum materiales actus, convenire autem in specie se- 
cundum unam rationem formalem sacrilegii: puta, si quis sanctimo- 
nialem violaverit verberando vel concumbendo. Et haec est probabilior ». 
— Sunt tamen in triplici hac sacrilegii specie diversi gradus, secundum 
differentiam personarum, locorum et rerum. Tanto enim sacrilegium 


—— 

est gravius, quanto res in quam peccatur maiorem obtinet sanctitatem. 
5. Th. ib. — Practice vero fere nulla est difficultas, quia sufficiens 
saepe de sacrilegii peccato indicium effiormari non potest, nisi omnino 
in individuo explicetur; ut, e. g., mera vasis sacri profanatio, vel eius 
furtum; furtum sacri de sacro, et furtum non sacri de sacro; ecclesiae 
profanatio et eius pollutio; bonorum ecclesiasticorum usurpatio; irre 
verentia in imagines et reliquias Sanctorum; irreverentia in sacra- 
menta, susceptione, administratione, alio modo; irreverentia in Eucha- 
ristiam, quae plus est quam sacrilegium ; quia rebus alis sacris non 
debetur suprema latriae adoratio, quae eucharistiae debetur; unde 
maior quaedam irreligiositas est in ipsum Deum seu in ipsam lesu 
Christi personam, et simul sacrilegium contra reverentiam speciebus 


debitam, quae res sacrae sunt. — Suarez de Relig. t. 1.1. 3. c. 5. 
6.; S. Th. 2. 2. q. 99. a. 3. 


500, An sil sacrilegium violatio personae voto simplici castitatis 
ligatae? — Prima sententia probabilis affirmat, quia peccatum personae 
sacrae, quod directe agitur contra eam sanctitatem, qua Deo sacrata 
et dicata est, verum est sacrilegium. Atqui persona Deo dicatur non 
solum per sacram ordinationem, vel professionem status religiosi, verum 
etiam per huiusce status participationem, quale est votum simplex 
castitatis, maxime perpetuum. Ergo. Quin imo quaecumque violatio 
voti est vere et proprie sacrilegium, quia quodeumque vovens dicat 
se ipsum Deo quoad illud, si votum sit personale, et ita sanctificatur 
persona quoad promissa per talia vota; et similiter, si votum sit reale, 
sanctificatur res Deo promissa. Ita Salm. Tr. 21. c. 12. n. 22. Se- 
cunda sententia Suaresii aliorumque probabilis etiam, negat, quia 
per votum simplex et privatum, neque res neque persona efficitur 
sacra, sed requiritur publica Ecclesiae deputatio, in ordine ad casti- 
tatem servandam. Idemque valet quoad alia vota. — In ordine, etc., 
nam etiam clerici, in minoribus ordinibus constituti, sunt personae 
sacrae, etiam sacerdotes ritus graeci personae sacrae Sunt; sed, quia 
ab Ecclesia consecrati non sunt in ordine ad servandam castitatem, 
sed tantum in ordine ad divinum cultum, sacrilegii proprie talis reatum 
non incurrunt. — Ceterum quisquis ligatus sit voto castitatis, quoties 
hoc violet, certo duplex committit peccatum, nempe contra castitatem 
et contra religionem, fidelitatem Deo non servando. Idemque in aliis 
votis est. — L. 47., 1. 6. n. 808. 809.; S. Th. 2. 2. q. 88. a. 3, 
q. 97. proem., q. 99. a. 3. ad 3., q. 454. a. 1. ad. 3., a. 10. ad 2. 
et 3,, 4. D. 38. q. La. 3.q. 2. 35; Suarez de Sacri. l. 3. c. 3, 

de Vot. 1. 5. c. 3. n. 45.5; Laym. l. 4. tr. 10. c. 7. n. 4.; Less. 1.2. 
c. 40.; Struggl 9. 10. 


SOL. An sit sacrilegium peccatum mere internum, contra casti- 
tatem, personae sacrae, — Non desunt, qui negant, ut affirmat Gur. 
v. 2. n. 165.; siquidem castitas, secundum quam homo Deo conse- 
cratur, potius actus exteriores, quos Ecclesia suis legibus attingere 
solet, quam interiores per se respicit. Verum communiter affirmant 
dd., quia per castitatem ipsa persona Deo consecratur. Attamen ratio 
haec non videtur rem demonstrative evincere. Nam licet ipsa persona 
per illud votum Deo consecretur, non ideo tamen quodlibet internum 
peccatum sacrilegium est, quod esset si reapse ipsa persona Deo esset 
absolute consecrata. Quare omnino tenendum est, ipsam utique per- 
sonam esse Deo consecratam, per illud votum, sed quoad castitatem 
servandam. Quod autem haec extendatur etiam ad actus internos, hoc 
est demonstrandum ; et videtur demonstrari posse ex eo quod, cum 
votum simplex perfectae castitatis ita intelligatur, ut et internos et 
externos actus complectatur, a fortiori utrosque complectatur necesse 
est votum solemne, per quod persona evadit sacra, et quod certe per- 
fectius est. — L. 554. 457 ; Cf. hic V. 2. n. 301. 


502. An omnia peccata luxuriae in ecclesia, aut coemeterio com- 
missa sint sacrilegia? — Peccata mere interna non sunt habenda ut 
sacrilegia, quia locum sacrum non videntur specialiter afficere, nisi 
habeatur desiderium externe peccandi in ipso loco sacro. Quod si ha- 
beantur ut sacrilegia, Cf. 495., haec tamen circumstantia, utpote le- 
viter culpabilis, non est necessario in confessione aperienda. Sacrile- 
gium ergo erit desiderium peccandi in loco sacro, licet habitum extra 
ipsum, non vero desiderium conceptum in loco sacro peccandi extra 
eumdem. Sacrilegium, scilicet in foro conscientiae, non rcipsa. Pec- 
candi in loco sacro, exteriori nempe peccato, quod sacrilegium lo- 
cale sit. 

Quoad peccata externa, certum est committi sacrilegium fe r actus 
consummatos, nolorios, nempe per pollutionem voluntariam, fornica- 
tionem, etc. Nolorios, nam si ea peccata occulta sint, communius quidem 
et verius affirmatur sacrilegium committi, sed non desunt qui negant. 
Cf. L. 1. 3. n. 334. par. Absolute. An vero committatur etiam per 
alia peccata externa gravia, v g., tactus graviter turpes, controver- 
titur. Probabilius affirmant S. Lig. 459., Collet, etc. Negant autem 
non improbabiliter Sanch., Tamb., Bonae., etc. Ali vero affirmant de 
tactibus magis impudicis; negant de aliis actibus. Lugo de Poenit. 

d. 16. n. 461. seqq. Plures apud S. Alph. 1. 3. n. 458, ceu proba- 
bile tradunt, praeciso scandalo, numquam esse sacrilegium copulam 
maritalem in ecclesia habitam. Alii vero communius et probabilius id 
affirmant tantum in casu necessitatis, ad vitandum incontinentiae pe- 


riculum.— L. 36. 43., 1. 3. n. 334. 458. seqq.; Elbel 575. 576.; 
Cf. hic 805. 807. 


503. An omnefurtum in ecclesia sit sacrilegium? — Constat esse 
sacrilegium omne furtum rei sacrae, et etiam rei non sacrae, com- 
missae tamen loci sacri custodiae. C. Quisquis 21. $ 2. c. 17. q. 4: 
« Similiter sacrilegium committitur auferendo sacrum de sacro, vel non 
sacrum de sacro, Sive sacrum de non sacro ». Res autem sacra intel- 
ligitur res Deo quoquo modo donata, locus vero sacer ecclesia. — 
Quoad res, quae casu aut per accidens in ecclesia reperiuntur, ut cru- 
menae, horologium, etc, controvertitur. Ali probabiliter negant, quia 
illa circumstantia loci sacri, cum omnino per accidens se habeat, nulla 
fit iniuria loco sacro. Alii probabiliter affirmant, quia verificatur adhuc, 
quod talis furetur non sacrum de sacro. Insuper, quia licet res per 
accidens in ecclesia sit, attamen mala illa actio externa repugnat adhuc 
per se loco sacro, qua sacro. — Furari in sacristia negat Sanch. esse 
sacrilegium locale. Certum vero est, non esse sacrilegium furtum in 
claustris, nec in oratorio domus privatae, quod solemuiter non bene- 
dicitur ritu praescripto pro publico oratorio in Rit. Rom., sed bene- 
dictione quae habetur in eadem Rit. pro nova domo vel loco. S. R. C. 
5. lun. 1899. n. 4025. In oratoriis xenodochiorum, seminariorum, vel 
eremitoriorum, licet non benedictis ab Episcopo, recte putat Sanch. 
furta esse sacrilegia, quia habentur ut publica. — L. 39.; Lugo de 
Poenit. d. 16. n. 469. seqq.; Struggl. 14. 


504. An laesio quorumcumque bonorum ad clericos pertinentium 


sacrilegium constituat? — R. Negative, sed tantum laesio bonorum, 
quae clerici possident non suo, sed ecclesiae nomine, et de quibus 
disponere nequeunt, quia haec tantum sunt sacra. — L. 42., S. Th. 2. 
2. q. 99. a. 3. 


505. An vasa e/ vestes sacrae; an ecclesiae converti possint in 
usum profanum ' — R. Ad I'm Affirmative, si res totaliter ita immu- 
tetur, ut ad communem materiam reducatur, v. g.. si calix igne aut 
ferro argenti massa fiat. Secus autem, si totaliter non immutetur. Hinc 
non licet ex veteri casula vestes profanas resarcire, nec ornamenta 
xicerdotum ad usus profanos applicare. Secus autem de iis, quae non 

benedicuntur, ut tapetes, candelabra. — « Uti vestibus sacris, etiam 
attritis ad usus profanos est mortale. Vestes tamen sacrae in usibus 
profanis adhibitae non amittunt benedictionem. » L. 1. 6. n. 376. — 
R. Ad 2um Ecclesia item consecrata, non est ad profanos usus trans- 
ferenda, nisi sit profanata, desierit esse ecclesia, et adsit Apostolicum 
beneplacitum. — L. 31., 1 6. n. 371.; S. Th. 2. 2. q. 100. a. 4. ad 
2., 3. p. q. 83. a, 3. ad 3, 


506. Quibusnam licitum sit vasa sacra tangere? — Omnibus et 
solis clericis absque licentia speciali; sed veniale est, et si causa subsit, 
neque veniale. Id etiam conceditur regularibus laicis sacristis, ex pri- 
vilegio Xisti IV., nec non monialibus sacristis, ex communicatione pri- 
vilegiorum, itemque ex consuetudine et ex necessitate laicis oblatis 
recentiorum Congregationum sacerdotum sacristis, et omnibus, qui in 
habitu. clericali. ecclesiis inserviunt. — Prima pallarum, corporalium et 
purificatoriorum lotio facienda est a persona sacra, et officium proprium 
subdiaconi est. Secunda et tertia lotio a laicis etiam fieri potest. Lo- 
tionis aqua in sacrarium proiicienda. C. Nemo 40. de Consecr. D. 1; 
Pontii*. R. de Ordinat subdiac.; S. R. C. 12. sept. 1857. ad 26. 
n. 30595; L. 1. 6. n. 387. — Licet autem omnibus tangere alias res 
sacras, cuiusmodi sunt, v. g., Agnus Dei, saltem ex hodierna con- 
suetudine; reliquiae Sanctorum, et eas consequenter e collo pendentes 
deferre: ornamenta sacra, exceptis iis, quae sanctam Eucharistiam im- 
mediate tangunt. — C. 41. de Consecr. Dist. 1; L. 48. 1l. 6. n. 94. 
382., L 7. n. 340.; E. M. 

Clerici prima tantum tonsura initiati tangere possunt vasa sacra 
et lintea sacra, ac calicem praeparare in sacristia, absque speciali 
induito. S. R. C. 23. Nov. 1905. ad 1. — Diaconus ratione mini- 
sterii sui potest, etiam praesentibus sacerdotibus et extra casum ne- 
cessitatis, SSmum Sacramentum de uno altari ad alterum deferre. 
S. R. C. 23. Nov. 1906. ad 3. Alius autem, etiam subdiaconis, tangere 
non licet vasa sacra, continentia SSmum Sacramentum, 1b. 


507. An sit sacrilegium mortaliter peccare die festo? — R. Pec- 
catum mortale die festo commissum, cum sanctitatem excludat, contra 
finem observantiae diei festi est, ut nempe homo rebus divinis vacet. 
sacrilegium tamen non est. Ratio est, quia circumstantia diei festi 
omnino extrinseca est peccato, per se loquendo, nisi nempe praecise 
ob profanationem diei festi peccetur, vel aliquid fiat, unde notabilis 
irreverentia irrogatur cultui divino, ut si quis in die parasceves exhi- 

beret comoedias, ludos publicos, etc. L. 46. 273.; S. Th. 2. 2. q. 122. 


a. 4., 4. D. 32. a. 5. q. 2.; Lugo de Poenit. d. 16. n. 515. seqq.; 
Suarez de Relig. 1. 3, c. 18. n. 22. seqq. 


VIII. — DE SIMONIA 


508. Quid sil simonia et quaenam eius malitia ? — Simonia est 
studiosa voluntas emendi aut vendendi pretio temporali aliquid spiri- 
tuale vel spirituali adnexum. — Studiosa, non modo quia ut quodvis 


aliud peccatum deliberationem exigit; verum etiam quia ad eius essen- 


talem malitiam non requiritur, ut pactum mutuo consensu reipsa per- 
ficiatur, sed sufficit interior vel unius voluntas paciscendi 
obligandi. Act. 8., 18. seqq. 


seu alium 


Spirituale, hic illud omne intelligitur quod ex se vel ex insti- 
tutione Dei aut Ecclesiae, ad salutem pertinet animae, 


adeoqve ad 
ordinem bonorum spiritualium, 


nempe supernaturalium ; quare huc 
non spectant naturalia, licet spiritualia. Hinc civilis aut naturalis ho- 
nestas a simonia abest, non item animae sanctificatio, Dcique offensa 


et gloria. Alia porro sunt spiritualia in seipsis et formaliter, V. 2., 


dona Spiritus Sancti et gratia sanctificans; alia autem causaliter, qua- 
tenus nempe sunt causa donorum 


sacramcntalia, alia demum effective, 


spiritualium, v. g., sacramenta et 
quae a causa spirituali procedunt, 
ut sunt dispensatio in votis, absolutio a censuris, etc. 

Spirituali adnexum tripliciter aliquid. esse potest: antccedenler, 
cui accedit spirituale, utpote quod ad spirituale ordinatur, ut vasa 
sacra, quae ordinantur ad sacramentorum usum; consequenter, cui 
spirituale praesupponitur ct quod ex spirituali dependet, ut ius ad 
reditus beneficiorum, quod habetur propter officium spirituale; conco- 
mitanter, Sive intrinsece, Si re ipsa non sit separabile, ut labor in 
administratione sacramentorum ; sive cxtrinscce, Si Sit separabile, ut 
cantus in celebratione missae. Sive intrinsecus labor, sive extrinsecus 
sit, semper quid in se temporale est. 

lam age per se licitum est. vendere temporale, quod antccedenler 
adnexum est spirituali, ut argentum calici; nam illa res semper re- 
tinet suum valorem intrinsecum, a re spirituali independentem, C. Hoc 
eius 2. Y 1. c. 10. q. 2., nulla tamen in pretio habita ratione conse- 
crationis. Si vero calix, vel vestis sacra ad usus profanos vendantur 

prius confringi vel dissui debent, ita ut consecrationem amittant, Au- 
thent. Praeterea C. de SS. Ecclesiis, manente re materiali cum suo 
valore. Quod cum in templis fieri nequeat; sic enim non venderetur 
nisi lapidum congeries, hinc templa vendi posse plures negant, Be- 
ned. XIV. Quaest. Can. q. 142. Verum, si ecclesia sit profanata, de- 
sierit esse ecclesia, et Apostolicum beneplacitum adsit, et ipsa ad usus 
profanos vendi potest. Pallottini v. Ecclesia in genere $ Il. n. 48. 
51. 55. Dicitur per se, fieri enim potest, ut huiusmodi venditio eccle- 
siastica lege prohibeatur. Et sic iure ecclesiastico prohibetur venditio 
ecclesiae, C. Querelam 15. de Simonia, rerum beneficii, chrismatis, 
olei benedicti, coemeterii. 

Itemque pro adnexo concomitantcr extrinsece licet stipendium ac- 
cipere, e. g., pro itinere in celebratione missae, certa hora, certo 
loco, etc. Quae sunt adnexa spirituali concomitantcr intrinsece vendi 
item per se possunt. Enimvero labor intrinsecus qua labor est ab 
cxtrinseco nihil differt. Insuper in Missa cantata, in celebratione Missae 
hora prima a meridie, cantus et hora nonne intrinseca verissime sunt 
Missae, et tamen pinguius accipitur stipendium propter cantum, pro- 
pter horam primam. 

Ac, si aliquid exigi potest, ratione privationis libertatis ad alia 
opera exercenda, et emolumenti ex is percipiendi, ut adversarii ipsi 
fatentur, iam illud exigi potest, ratione laboris ilius, unde provenit 
ila privatio, nam nonnisi ratione talis laboris in gratiam alterius illa 
privatio potest dare titulum exigendi ab illo debitum stipendium. Quare 
propter laborem, sive intrinsecum sive extrinsecum, aliquid accipere, 
quasi operae mercedem, non rei spiritualis pretium, simonia per se non 
est. Et sic in missarum celebratione stipendium accipitur; in verbi Dei 
praedicatione honorarium etiam accipitur. « Similiter etiam aliqua tem- 
poralia dantur Deum laudantibus in celebratione ecclesiastici officii, sive 
pro vivis, sive pro mortuis, non quasi pretium, sed quasi sustentationis 
stipendium ». S. Th. 2. 2. q. 100. a. 3. ad 2.; Trid. s. 21. C. 3. de R. 
« Stipendia debentur operi et labori ». S. Th. Quodl. 7. a. 18. « Sus- 
tentatio debetur ex proprio labore ». S. Th. Quodl. 7. a. 18. Cum 
autem hoc stipendium ad ipsam ministrorum necessariam sustentationem 
ordinetur, et ideo de facto exigatur, stipendium  sustentationis, vel 
necessitatis dicitur. 

Hinc patet stipendium per se dari non propter opus, sed propter 
operam, propter laborem mere secundum ipsam rationem laboris 1n 
alterius gratiam praestiti, in ordine ad operantem, a cuius necessaria 
sustentatione commensuratur, non propter laborem in ordine ad opus 

spirituale, et spiritualem ex eo proximi utilitatem, quod simonia esset. 
Et ideo stipendium, non pretium ; quia non est pretium operis, sed 
stipendium operae seu laboris.  Operarius sane ratione operae suae 
dignus mercede est. Quae quidem non commensuratur proprie et per 
se rei seu labori, sed laborantis conditioni. Pretium e contra proprie 
et per se rei commensuratur. Atque ideo stipendium acceptum dicitur 
stipendium sustentationis, quatenus ex eo labore habet sacerdos titulum 
sustentationis. 1. ad Cor. 9.; 13. 14. 

Patet etiam nihil consequenter accipi posse per modum stipendii 
ad sustentationem ordinati, ratione sacri ministerii in alterius utilitatem 
peracti, attenta etiam in eo, non specifica et spirituali illius laboris 
utilitate, sed tantum generica ratione operis in alterius gratiam prae- 
stiti, si sacerdos e. g. sit parochus vel beneficiatus, qui ex officio ad 
illud sacrum ministerium teneatur. Nam tunc ex benefici reditibus, 
iam sufficientia recipit stipendia pro sua sustentatione; et ex iustitia 
ad illud exercendum sacrum ministerium tenetur. — Per se; si enim 
intercedat, uti revera saepe intercedit, Ecclesiae prohibitio, simonia 
tunc committitur. Sane occasione ministrandi confirmationem nihil 
solet dari. Eucharistia etiam ministranda est, nullo ea occasione ac- 
cepto munere. Poenitentiae ministrandae occasione nihil est accipien- 
dum. Rit. Rom. de Sacr. poenit. Nihil item accipitur extremae un- 
ctionis administratione, Ac ordines gratis omnino ex Cone. Trid. s. 21. 
C. 1. conferendi sunt. Insuper vetuit Innocentius III. clericis ne quid- 
quam omnino acciperent causa sepeliendi mortuos. C. 13. de Sepult. ; 
C. 9. Al. de Simon. | Attamen in praesenti, occasione mortuorum se- 
peliendorum, pecunia plerumque parochis et aedituis persolvitur. Pa- 
rochi vero pauperum cadavera gratis sepelire tenentur. S. Congr. 
5. Maii. 1617. 

Ea tandem, quae consequuntur rem spiritualem, vendi non pos- 
sunt, manente hac connexione; quod enim est adnexum consequenter 
alicui rei, rem ipsam supponit, et se habet veluti illius accessorium. 
$1 ergo principale nequit vendi, nec quod ex illo necessario sequitur. 
C. AÇ quis obiecerit c. 1. q. 3. Hinc simonia est vendere ius vivendi 
de bonis monasterii, cum id sit adnexum consequenter professioni, quae 
spiritualis est. Manente hac connexione ; auctoritate enim S. Pontificis 
separatio fieri potest. « Ipsa quidem temporalia vendere licet; sed 
ordo eorum ad spiritualia sub venditione cadere non debet ». S. Th. 

2. q. 100. a. 4. ad 1. Et sic dos a monialibus pro earum  susten- 
tatione exigitur. 


Pretio temporali, 1. e. re pretio aestimabili, vel quae temporale 

commodum prae se ferat; licet forte pretio seu pecunia aestimari non 
possit; sive sit munus a manu, id est pecunia ipsa, vel aliud quod- 
cumque temporale bonum illi aequivalens; sive munus a lingua, 1. e. 
favor, seu officium voce vel scripto praestandum, ut est laus, vitupe- 
rum, patrocinium ; sive munus ab obsequio, nempe officium temporale 
facto aliquo, ut est famulatus. Simonia erit ob munus a manu, S 
des alicui beneficium cum pacto, ut ille remittat debitum tibi vel alii. 
Simonia erit ob munus a lingua, si Episcopus alicui conferat bene- 
ficium, ut ab eo laudibus exornetur, favoribus afficiatur, ne illius odium 
incurrat Simonia demum erit ob munus ab obsequio, si Praelatus 
beneficium. famulo vel famuli filio conferat, ut gratis sibi serviat, vel 
ut eius famulandi munus sic compensetur. Unde non est simonia dare 
reni spiritualem pro spirituali; e. g., ego dico missam pro te, ut tu 
dicas pra me tot rosaria, dare reliquias pro alis reliquiis, calicem pro 
ciborio, vel cum auctoritate legitimi superioris unum beneficium com- 
mutare cum alio. Res enim eiusdem ordinis bene invicem aestimantur. 

Emendi aut vendendi. Verba haec significant quemcumque con- 
tractum  onerosum, sive voluntatem alterum ex pacto obligandi ad 
dandum spirituale pro temporali, aut vicissim. | Obligandi, ita ut, vel 
primum inde obligatio, vel nova inde habeatur rei temporalis obli- 
gatio onerosa, vel ex fidelitate, quaelibet res illa temporalis sit, quamvis 
non proprie res, sed contractus aliquis ineundus, e. g., mutui. C. 114. 
caus. 1l. ; S. Th. 2. 2. q. 78. a. 2. ad 4. a, 5.; L. 56. 57. ; Suarez c. 37. 

Simoniae igitur malitia in eo est, quod spirituale temporali ae- 
quiparclur. Quod dupliciter locum habere potest, formaliter et vir- 
tualité).; formaliter, cum quis directe intendat loco temporalis, et pro- 
pter eius aestimationem Seu propter pretium accipere spirituale; vir- 
tualiter; cum quis re temporali non tamquam pretio, sed tamquam 
motivo dandi, proxime et immediate, obtinere velit spirituale, nec aliud 
motivum verum et honestum intercedat. In hac enim voluntate vir- 
tualiter includitur intentio unum cum alio commutandi. Nam tunc 
quis rem temporalem pro spirituali, aut vicissim, confert, tamquam 
pro motivo intrinseco et finali, et sic saltem in mente datur pactum 
virtuale. 

Hinc simonia habetur, si praestans spirituale accipienti obligatio- 
nem vel conditionem imponat praestandi aliquid in utilitatem dantis 
vel alterius. Simonia e contra non est, si quis aliquod temporale gratis 
alteri tradat pro beneficio iam accepto; vel ad eum alliciendum, ut 
pro ipso praestetur aliquod spirituale, v. g., si vir dives pauperi clee- 
mosinam det, ut pro ipso oret. Hoc sensu licet etiam alicui promittere 

donum in spiritualem eius utilitatem, v. g., si missam audiat, sacra- 
menta suscipiat; quia haec est simplex donatio, sub conditione quidem, 
vel sub modo, in accipientis utilitatem ; sed nullus onerosus contractus 
est. Neque consequenter ulla alteri imponitur obligatio spiritualem 
rem praestandi. Et sic etiam dos offertur licite puellae, si monaste- 
rum ingrediatur. — C. Sunt nonnulli 114. caus. 1. q. 1.; L. 49. 55. 
56. 59. 61. 63. 104. 70. 72. 93.; S. Th. 2.2. q. 100. à. L 2. 4. 5., 
4. D. 25. q. 3. a. 2., Quodl. 4. a. 23., Quodl. 5. a. 23., Quodl. 6- a. 10. ; 
Ithur. Cas. 36.; Suarez de Simon, c. 45.; Schmalz. 1. 5. t. 3. n. 62. 
seqq. 82. seqq.; Lessius 1.2. c. 35.; Laymann l. 4. tr. 10. c. 8. n. 13. 
14. 15. 42.; La-Croix 1. 3. p. 1. n. 165; E. M. 


509. Quotuplex sit simonia? — Simonia, ratione pacti, alia est 
mentalis, alia conventionalis, alia realis. — Afentalis est cum datur 
temporale cum animo obligandi ad reddendum spirituale, aut e con- 
verso, sed absque ullo pacto externo; vel quando datur temporale, 
tanquam compensatio debita ex iustitia pro re spirituali accepta, aut 
e converso, absque ullo tamen praevio pacto.  Conventionalis ea est, 
quae ad ipsum pactum exterius procedit, absque tamen reali eius ex- 
secutione. Conventionalis simonia dicitur pure conventionalis, si pactum 
ex neutra parte impletum est; dicitur mixta ex conventionali nempe 
et reali, si ex una tantum parte pactum impletum sit. Realis tandem 
ea est, qua pactum ex utraque parte, saltem inchoate, impletur, reali 
datione vel acceptione rei. — S. Th. Quodl. 5. a. 23., 2. 2. q. 100. 
a. 5. ad 3. ; Schmalz. 1. 5. t. 3. n. 29. seqq. ; Struggl 24. 25. ; L. 49. 67. 

Ratione materiae distinguitur simonia confidentialis, quae est circa 
beneficia ecclesiastica, €t communis, quae circa quamlibet est materiam. 
— Simonia confidentialis in eo consistit, quod is qui alteri beneficium 
procurat utcumque, i. e., aut eligendo, aut praesentando, aut postulando, 
aut conferendo, aut dando in commendam, aut instituendo, aut in 
alterius favorem cedendo et resignando, quidpiam propria auctoritate 
ex pacto, expresso aut tacito, vel circa beneficii fructus, vel circa be- 
neficium reservet, assensum deinde, in ea cessione vel resignatione, 
superioris impetrando; secus enim simonia communis non confidentialis 
esset. 

Porro quadruplex distinguitur reservatio: l1." Reservatio accessus, 
cum quis beneficium alteri, utcumque confert seu procurat, eo tamen 
pacto, ut hic opportuno tempore alteri, v. g., consanguineo, vel sibi, 
ipsum resignet, decessus huic reservari dicitur, quia beneficii neque 
institutionem neque possessionem is antea obtinuerat. 2.^ Reservatio 


VII. DE SIMONIA 397 


ingressus, cum quis beneficium sibi iam collatum, sed nondum pos- 
sessum, alteri ea conditione resignat, ut in dato casu et tempore ipse 
resignans ius habeat eius possessionem adipiscendi, sive in beneficium 
reipsa ingrediendi. 3." Reservatio regressus, cum, qui beneficium iam 
à se possessum resignat alteri eo pacto, ut in determinato aliquo casu 
et tempore, ad ipsum resignantem sit regressurum. 4.° Reservatio 
pensionis aut fructuum, quando conferens aut resignans beneficium, 
sive solum collatum, sive etiam possessum, istud alicui faciat obvenire 
cum pacto, ut hic sibi, vel alteri a se designando, omnes beneficii 
fructus vel eorum partem tribuat, aut pensionem ex eo persolvat. Sibi 
vel alteri; si alteri, omnes conveniunt, confidentialem esse simoniam. 
Si sibi, plures negant esse simoniam confidentialem, sed communem 
esse dicunt. 

simonia haec confidentialis nonnisi de iure positivo est. Si vero 
confidentia extendatur ad commutationem rei spiritualis cum re mere 
temporali, tunc simonia est etiam iuris divini, de qua statim dicendum 
est. Intelligitur autem quale in hac simonia confidential! sit pretium, 
vel quasi pretium. Est enim vel unum idemque beneficium, quod con- 
fertur vel renunciatur, ut eidem conferenti, vel renuncianti, vel alii 
reddatur et quasi restituatur; vel fructus eiusdem beneficii, sive pensio 
seu pars eorum, eisdem conferenda. — Pius IV. C. Romanum Pon- 
tificem XVI. kal. Nov. 1564.; S. Pius V. C. Intolerabilis 1. lun. 1569.; 
Trid. s. 24. C. 9. 19., s. 25. C. 7. de R.; Suarez de Simon, c. 43; 
Ithur. Cas. 34. n. 24., Cas. 36. n. 25. ; Schmalz. 1. 5. t. 3, n. 39.; 
L. 49. 90. 

Praedicta reservatio ex pacto esse debet. Praeterea simonia con- 
fHidentialis vel realis, vel saltem conventionalis mixta esse debet: unde 
confidentialis dicitur, quia cum quadam confidentia et facto est. Quare 
simonia mentalis, licet circa beneficia, non est proprie simonia confi- 
dentialis. Cum pacto ; ex Schmalz. |. 5. t. 3. n. 40.-42., aliisque sufficit, 
sine expresso pacto, intentio tantum resignantis seu conferentis obli- 
gandi alium ad dandum sibi vel alteri accessum, ingressum, regres- 
sum, aut pensionem signo externo expressa; id tamen negant proba- 
bilius S. zXlph. 86. 87., aluque. — Insuper ea reservatio sine debita 
superioris auctoritate esse debet: secus nulla erit confidentialis simo- 
nia. — Postremo eadem reservatio circa sola beneficia ecclesiastica esse 
debet. Ex Extr. 2. Quare, si pacta simoniaca fiant circa pensiones, 
aut quodvis aliud ius, quod proprie nomine beneficii non comprehen- 
ditur, ad simoniam communem, non ad confidentialem pertinet. 

simonia communis et confidentialis distinguitur ob speciales leges 

et poenas, quae in iure habentur contra hanc ultimam, quare ea non 
extenditur ultra casus in eodem iure determinatos. Unde permutantes 
inter se beneficia cum certa fiducia sive pacto, de permutatione, dato 
tempore dissolvenda, et de concedendo regressu, e. g., ad beneficia 
sic permutata sibi aut alis, vel de pensione solvenda sibi aut aliis, 
simoniam confidentialem non committunt, sed communem. Constitu- 
tones enim Pi IV. et S. Pii V. non nisi de cessione et resignatione 
beneficiorum loquuntur.  Permutantes inter se ; secus enim esset de 
Episcopo vel quovis alio beneficii collatore, cum alterutro, vel utroque 
permutantium, ita paciscente. Non est vero simonia confidentialis, sed 
communis, si cessio et resignatio beneficii. habeatur cum confidentia 
seu pacto non de ipso beneficio vel de eius fructibus, sed de alia re 
temporali vel spirituali, danda vel reddenda; vel etiam non de eodem 
beneficio, sed de alio resignando. — C. Quaesitum 5., C. Cum olim 1. 
de Rer. permut.; L. 85. 88. 

Ratione iuris, quo simonia prohibetur, alia est iuris naturalis 
seu divini, alia iuris ecclesiastici. Simonia iuris divini habetur, ubi 
vilipenditur dignitas rei spiritualis, quae nempe talis est in seipsa, 
vel ex Christi institutione, per comparationem cum re temporali; 1. e. 
quando altera pro altera datur, et accipitur. | Pro altera, scilicet quasi 
alterius pretium. Hinc simonia non habetur iuris divini, si quis com- 
mendatione motus viri potentis beneficium indigno conferat; nisi nempe 
ea collatione principaliter. intendat humanum favorem. S. Th. 2. 2. 
q. 100. a. 5. ad 3.; spirituale enim dat, sed ifhil pro eo accipit; item 
si quis dotem det puellae ut fiat monialis; dat enim temporale, sed 
iterum nihil ipse pro eo accipit. —  /uris vero ecclesiastici est, cum 
contra Ecclesiae prohibitionem, res spiritualis datur pro alia re spi- 
rituali. ut in permutatione beneficiorum propria auctoritate facta; vel 
cum res per se temporalis alteri spirituali adnexa, vel ad eam ordinata 
datur pro pretio temporali, ut si quis emat ecclesiasticum officium 
oeconomi, thesaurarii, sacristae Ecclesiae, etc.; vel cum in administra- 
tione rerum sacrarum munus vel merces exigitur aut accipitur, quando 
id Iure vetitum est. Licet enim proprie absit ab istis permutationibus 
ct acceptionibus malitia aequiparandi spirituale cum temporali, cuius- 
dam tamen venditionis et emptionis rerum spiritualium speciem prae 
se ferunt, et periculum continent. Unde eas Ecclesia merito interdixit 
ex motivo religionis et reverentiae erga sacra. 

Quare simonia haec iuris dumtaxat ecclesiastici non est intrinsece 
mala, sed solum mala est, quia ab Ecclesia prohibetur ob reveren- 
tiam erga res sacras: lex enim habet vim efficiendi ut suum obiectum 

sit materia alicuius virtutis, intuitu. causae, ob quam illud praecipit, 
sic, V. g., Communio facta ab homine non ieiuno, sine causa excusante 
est sacrilegium, quia Ecclesia ex motivo reverentiae vetuit sumptionem 
cibi vel potus ante Communionem. Hinc cum poenae sint strictae 
interpretationis, poenae adversus simoniacos limitandae sunt ad reos 
simoniae iuris divini, nisi aliud clare ex ipsa lege deducatur. — L. 68. 
69. 108. 


510. Quale peccatum sit simonia? — Simonia est peccatum irre- 
ligiositatis gravissimum ; et, si sit iuris divini et naturalis, materiae 
parvitatem non admittit; si autem simonia sit iuris ecclesiastici, po- 
test in ea dari materiae parvitas. Prob. 1.* p. 1.° ex communi thth. 
sententia. 2.^ Quia res spiritualis quaelibet ex comparatione cum tem- 
porali, magna iniuria in ipsum Deum, vilipenditur. Et ideo species 
quaedam sacrilegii est; imo ex Suaresio c. l. n. 7. species ab omni- 
bus aliis sacrilegiis distincta est; quia res spiritualis omnem tempo- 
raem rem exsuperat sua praestantissima dignitate. Unde ea compa- 
ratione specialis in illam iniuria est. Constat etiam ex verbis S. Petri 
ad Simonem magum. Act. 18. 20.: Pecunia tua tecum sit in perdi- 
tionem, quoniam donum Dei existimasti pecunia possideri. — Prob. 
2.a p. Nam ex parte rei spiritualis, haec licet minima maximae semper 
aestimationis est. Ex parte vero preti, quo hoc minus est, eo magis 
spirituale vilipenditur. — Prob. 3.a p. Quia simonia iuris ecclesiastici 
non ideo interdicitur, quasi pro re spirituali detur temporale pretium; 
sed ab Ecclesia prohibetur ad omnem simoniae et avaritiae speciem, 
aliaque incommoda removenda. Unde per hanc non fit proprie iniuria 
rei sacrae, sed tantum Ecclesiae praeceptum violatur; in hoc autem 
parvitas materiae inveniri potest. Exceptio tamen facienda videtur iuxta 
aliquos quoad examinatores in concursu ad paroeciam. Trid. s. 24. 
C. 18. Alii vero hanc exceptionem omittunt, vel expresse negant. — 
Can. 1. q. 1. 2. 3. de Simon. et ne aliq. etc.; L. 50; E. M. 


511. An sit simonia dare principaliter temporale ob spirituale, vel 
contra, sed non unice? — R. Affirmative. Ratio est, quia etiam sic 
adest comparatio rei temporalis cum spirituali. Nam quamvis tempo- 
rale non detur tanquam pretium, sed tanquam molivum, ut alter det 
spirituale, si datur ut molivum principale, non daretur, si sciretur al- 
terum spirituale non daturum. Unde virtualiter quoddam pretium est. 
Motivum autem, quod adiicitur, quantumvis honestum sit, prioris mo- 
tivi, propter quod principaliter datur temporale, malitiam non destruit. 
Confirm, ex pr. 45.a 46.a dd. ab Innocent. XI. — Verum, ut simonia ha- 

beatur, quando unum non detur pro alio, sed detur propter aliud, 
necesse est, ut licet detur sine praevio pacto, non détur tamen gratis, 
sed detur vel animo obligandi ad dandum, vel titulo compensationis 
seu retributionis, quantumvis et sponte detur, et detur ex gratitudine, 
scilicet si ut debitum detur. Tunc enim tantum res, quae propter aliam 
datur, aequivalenter in morali aestimatione pro alia vere datur. Adest 
reapse tunc saltem implicite contractus innominatus: do ut faciat, facio 
ut det. Secus enim esset, si temporale detur ob spirituale, vel contra 
principaliter ob gratitudinem, sed non ad obligandum, nec ut debi- 
tum, omni remota etiam merae fidelitatis obligatione, mere ad gra- 
tum animum significandum, vel ad benevolentiam alliciendam, etc. 
Aliud enim est motivum quasi intrinsecum operis, ob, propter quod 
ipsum opus intendatur; aliud finis extrinsecus operae seu operantis in 
gratiam alterius, suam actionem ordinantis ad hoc vel illud. « In qua- 
libet enim venditione pretium accipitur quasi finis » rei vel operis ven- 
diti. S. Th. Quodl. 8. a. 1l. — L. 51. 52. 53. 54. 55. 64., S. Th. 
2.2. q. 100. a. 5. ad 3, 4. D. 25.9.3. a. 2. q. 2; E. M. 


512. An sit simonia obire functiones sacras ad lucrandum stipen- 
dium, et recipere aliquid pro spirituali aliorum instructione? — R. 
Ad l.i Haec S. Th. 2. 2. q. 100. a. 2. 3.: « Accipere pecuniam pro 
spirituali gratia est crimen simoniae, quod nulla consuetudine potest 
excusari, quia consuetudo non praeiudicat iuri naturali vel divino... 
accipere autem aliqua ad sustentationem eorum, qui sacramenta Christi 
ministrant, secundum ordinationem | Ecclesiae et consuetudines appro- 
batas, non est simonia neque peccatum. Non enim sumitur tanquam 
pretium mercedis, sed tanquam stipendium  necessitatis.... lta tamen 
quod desit intentio emptionis et venditionis, et quod ab invitis non 
exigatur per spiritualium subtractionem, quae sunt exhibenda; hoc 
enim haberet quandam venditionis speciem. Gratis tamen spiritualibus 
prius exhibitis, licite possunt statutae et consuetae oblationes, et qui- 
cumque ali proventus exigi a nolentibus et volentibus solvere, aucto- 
ritate superioris interveniente ». 

« Si huiusmodi distributiones recipit, quasifinem sui operis prin- 
cipaliter intentum, simoniam committit, et ita mortaliter peccat. Si 
autem habet principalem finem Deum in tali actu, ad huiusmodi au- 
tem distributiones respicit secundario, non quasi in finem, sed sicut 
m id quod est necessarium ad suam sustentationem, constat quod non 
vendit actum spiritualem, et ita simoniam non committit, nec peccat. 
Sic enim acceptio distributionum non erit causa, quare ad ecclesiam 

vadat; sed proprie huiusmodi determinatio, quare nunc vadat et non 
ala vice». S. Th. Quodl. 8. a. 11. 

« In Ecclesiis etiam quibusdam temporalium distributionibus alli- 
ciuntur aliqui ad Ecclesiae deserviendum ; non quod praemium acci- 
piant sed sunt quaedam secundario illectiva ad serviendum Deo, si- 
cut et Dominus dicit Matth. 6., 33., Primo quaerite regnum Dei et 
iustitiam eius, et haec omnia, Scilicet necessaria vitae, adiicientur vo- 
bis ». S. Th. Quodl. 4. a. 23. 

Neque ergo obstat, quod talis neque missam legeret, neque con- 
donaretur sine lucro; id enim non probat, temporale esse pretium, sed 
solum esse finem, finem nempe non spiritualis operis, sed operantis, 
occupati in gratiam alterius, Seu conditionem, sine qua non operaretur, 
deficiente nempe congruae sustentationis stipendio, seu stipendio pro 
necessitate sustentationis vitae, S. Th. Quodl. 2. a. 12. Scilicet ex la- 
bore in gratiam proximi suscepto titulum quis habet sustentationis. 
Quare merces tunc intenditur tanquam sustentationis medium, seclusa 
simoniaca mente. — Simonia ergo est, quando datur temporale pro 
spirituali, quasi huius pretium, minime vero quando temporale exi- 
gitur, ut iustum stipendium seu merces operis et laboris, nec non opis 
seu officii temporalis praestiti, ac multo minus si temporale quasi sub- 
sidium et eleemosyna detur. Labor est quodvis incommodum, qua 
quis afficitur in re spirituali praestanda vel obeunda. Opis vero est 
quodvis officium quod praestatur citra incommodum. 

* Decimae, ait S. Th. Quodl. 6. a 10., sacerdotibus debentur in 
communi quidem secundum ius naturale. Naturalis autem ratio dictat, 
ut ili qui pro populo in spiritualibus laborant a populo stipendia suae 
sustentationis accipiant; et secundum hoc etiam in N. T. est iure di- 
vino sancitum; nam, ut dicitur 1. ad Cor. 14., Dominus ordinavit his, 
qui euangelium annuntiant, ut de euangelio vivant. Sed in Lege Ve- 
teri iudiciali praecepto taxata est quantitas eius quod ministris Dei est 
à populo solvendum, scilicet decima; et hoc etiam ex statuto Eccle- 
siae, quamvis sacerdos sit dives, nihilominus pauper tenetur ei deci- 
mas solvere » ; scilicet, quia praedictum stipendium ex iustitia debet, 
et ex positivo praecepto. 1. ad Cor. 9., 7. 11. 

Qui tamen sic « sacra ministeria peragunt principaliter ob emo- 
lumentum temporale, (nempe tanquam sustentationis medium, non tan- 
quam sacri ministerii pretium) non facile excusari possunt a culpa ve- 
nial, cum sit quaedam inordinatio dirigere spiritualia ad temporale ». 
L. 55. Quaedam sane inordinatio est primario intendere, e. g., in sacro 
peragendo, non Dei honorem, et animarum salutem, sed propriam tem- 

poraiem utilitatem. Attamen idem S. Alph. 1. c. ait: « illicitum non 
est ordinare rem spiritualem, etiam principaliter ad finem temporalem 
honestum ». Quare, per se, quod licite accipitur licite etiam intendi 
potest. Neque vero obstat, quod talis sustentatione non indigeat; hoc 
enim per accidens est. Cum autem stipendium hoc ex iustitia debea- 
tur, licet etiam de eo pacisci. Unde patet quod hoc stipendium, de- 
bitum sit, neque habeat simpliciter rationem eleemosynae, quae indi- 
genti liberaliter datur. — Schmalz. 1. 5. t. 3. n. 89.-95.: S. Th. 2. 
2. q. 100. a. 3.; L. 55. 104. 

Quoad sacerdotes ruthenos, in Canadensi regione, cautum est ne 
iura stolae et emolumenta sacri ministerii a vere pauperibus exigant; 
ac omnino vetitum est ea extorquere sub comminatione baptismi vel 
benedictionis matrimonii, aut fidelem solvendi incapacem excludere a 
quacumque sacra functione. S. C. de P. F. 8. Aug. 1913. art. 18. 

lura stola : Dicuntur, quae parocho solvuntur pro sacris functio- 
nibus in commodum fidelium, e. g. pro baptismo, pro matrimonio, etc. 
Haec iura stolae parochi simpliciter sunt, sine ulla obligatione ea ero- 
gandi in causas pias vel dandi pauperibus. 

R. Ad 2.nmm Distinguendum est: vel instructio illa natura sua tendit 
tantummodo ad spiritualem aliorum utilitatem, v. g., catechesis, verbi 
Dei praedicatio et similia; vel tendit in aliquod eorum bonum tem- 
porale, v. g., ad naturalem instructionem rei etiam sacrae et religiosae, 
nam omnis doctrina, vel revelata, qua doctrina est, aliquid naturale 
est. Naturaliter enim comparatur et traditur, et ad mentis eruditionem, 
quae naturale bonum est. Talis est resolutio casuum conscientiae, in- 
structio ad interpretandas Scripturas sacras, ad enodandas theologiae 
controversias, etc. — Si l."m, certe simonia est accipere pro ea in- 
structione aliquid temporale, cum sit res mere spiritualis : nisi acci- 
piatur ratione necessariae sustentationis, Operantis, occupati in gratiam 
alterius. — Si 2.um, nulla simpliciter erit simonia; quia qui docet 
scientiam, potest stipendium accipere, quasi operas suas locans. Nec 
refert quod scientia illa supernaturalis sit; nam proxime et per se non 
ordinatur ad salutem animae, sed ad illustrandum intellectum, sicuti 
aliae scientiae naturales. — L. 94. S. Th. 2. 2. q. 100. a. 3. ad 3; 
Schmalzgr. 1. 5. tit. 3. n. 34. 89. seqq. 


513. An sit simonia, si sacerdos spondeat laico missam pro exitu 
ludi, dum socius pretium temporale exponit? — R. Negative per sc, 
quia hac ratione res spiritualis non aequiparatur proprie temporali, si- 
cut non aequiparatur, quando missa dicitur pro stipendio; sed tantum 

offertur exsecutio rei spiritualis loco temporalis, quae foret alioquin 
tradenda. Quare commutatio debiti est cum stipendio. Non enim pec- 
cat qui offert creditori 100. missas pro se celebrandas, ut remittat 
debitum 100. francorum; ergo a pari nec peccat, qui spondet missam 
pro exitu ludi, dum alter 20. asses exponit. Ceterum eiusmodi ludus 
raro caret aliquo scandalo, et proinde semper dissuadendus est. — 
— L. 1.3. n. 882.; Voit 5606. 


514 An sit simonia, si sacerdos pio missa stipendium supra ta- 
xant consuetam, aut ab Episcopo statutam, exigit? — R. Negative quoad 
forum internum et coram Deo, nisi mente simoniaca agat; quia cum 
alium habeat titulum exigendi renumerationem, deficit comparatio inter 
spirituale et temporale. Peccaret quidem contra obedientiam, vel iu- 
sitam plus aequo exigendo, minime vero contra religionem. Attamen 
in foro externo ut simoniacus haberetur, eo quod eiusmodi auctarium 
praesumeretur exigere non pro sustentatione, sed tanquam pretium rei 
spiritualis, qua de causa [dures theologi et canonistae absolute affir- 
mant, eo casu committi veram simoniam. — Stipendium autem mis- 
sarum non ita solet taxari ut ipsum tantum sufficiat diurnae sacer- 
dotis sustentationi. Nam missae celebratio non requirit integrae diei 
laborem ex parte sacerdotis, et semper supponitur sacerdoti aliunde 
non deesse alia vitae subsidia. — Ad ecclesiasticam spectat auctori- 
tatem iustum stipendium determinare. Exigens stipendium maius iusto, 
quia supra taxum ecclesiastica lege constitutam, vel quia excedit 1u- 
stam compensationem laboris extrinsece adnexi, tenetur ad restitutio- 


nem, et danti restituere debet. — Gousset 694. ; Bened. XIV. de Syn. 
l.5.c. 9. n. 1 


515. An sit simoniacus clericus inserviens Episcopo, et cxpectans 
pro retributione aliquid spirituale ? — R. Negative, si inserviat in spi- 
rtualibus, v. g., in munere praedicatoris, nam « ecclesiasticis utilita- 
tibus insudantes ecclesiastica dignum est renumeratione gaudere ». C. 
Eccles. 76. c. 12. q. 2. — R. Negative etiam, si inserviat in tempo- 
ralibus, et si intentio primaria sit dandi gratis temporale; quia tunc 
comparatio immediata fit rei temporalis cum temporali, nempe bene- 
volentia superioris. Secus autem, si intendatur res spiritualis, ut de- 


bita retributio, non vero ut effectus grati animi. — L. 51. 62. S. Th. 
2. 2. q. 100. a. 5. ad 1. 


516. An sit simonia beneficium conferre ob carnalem affectionem, 


nempe ob parentelam ? — Haec S. Th. 2. 2. q. 100. a. 5. ad 2.: 

« $1 aliquis aliquid. spirituale alicui conferat gratis propter consangui- 
nitatem, vel quamcuinque carnalem affectionem, est quidem illicita et 
carnalis collatio; non tamen simoniaca; quia nihil ibi accipitur: unde 
hoc non pertinet ad contractum emptionis et venditionis, in quo fun- 
datur simonia. Si tamen aliquis det beneficium ecclesiasticum alicui, 
hoc pacto vel intentione, ut exinde suis consanguineis provideat est 
manifesta simonia ». — Quodl. 4. a. 15., Quodl. 5. a 23. 


517. An sit simonia tradere temporale pro omissione rei spiri- 
tualis? — Simonia est, si detur pro omissione rei, quam quis tenetur 
ponere, vi potestatis spiritualis, ita ut ea omissio positivus quasi actus 
sit, auctoritative ligandi, retinendi impeditum etc., ut est, v. g., omissio 
absolutionis, dispensationis etc.; vel si ea omissio directe et proxime 
paret viam ad spiritualia, v. g. si alteri des pecuniam, ne concurrat 
ad beneficium ; cum, in primo casu vendatur exercitium rei spiritua- 
lis pro temporali, et in altero, re temporali, mediate saltem, emi in- 
tendatur res spiritualis. « Correctio est spiritualis actus: unde si- 
moniam committit, qui pecuniam accipit, ut peccatum, quod tenetur 
revelare aut punire, non revelet aut puniat ». S. Th. 4. Q. 25. q. 3. 
a. 2. q. 11. — Si vero rem omittere mere pendeat a libertate, neque 
ea omissio aliquid confert ad obtinendum spirituale, poterit. quidem 
turpe peccatum esse, non erit tamen simonia: quia nil sacrum ven- 
ditur, cum omissio nihil sit, sed solum usus liberi arbitrii, qui est quid 
temporale, ut esset omissio orandi, celebrandi, etc. — Temporale; 
simonia enim e contra erit, si spirituale tradatur, cum aliquid tempo- 
rale sit non facere aliquid spirituale, libertas nempe seu arbitrium fa- 
ciendi. — L. 97.; Ithur. Cas. 36. n. 17.; S. Th. 2. 2. q. 100. a. 2. 
ad 5.; C. 14. de Simonia. 


518. /in sit simonia dare vel accipere aliquid pro ingressu in re- 
ligionem? — Certum est non licere dare vel accipere aliquid pro solo 
ingressu; quia hoc esset commutatio rei sacrae, cuiusmodi est religio, 
cum re temporali. — Certum est pariter, licere monasterio aliquid 
exigere pro sustentatione novi/iorum, quia cum non adhuc pertineant 
ad religionem, et pro libito discedere possint et saepe reipsa disce- 
dant, aequum non est monasterium pro ipsis tam gravi oneri subesse. 

Certum est etiam, licere monasterio pauperi aliquid exigere pro 
ingredientis sustentatione, quia tunc non commutatur res spiritualis cum 
temporali, et alioquin. postulat aequitas, ut recipiatur aliquid, ne mo- 
nasterium oneribus gravatum corruat. Ac quando monasterium bona 
ion habet nequit ingrediens ius ad illa acquirere. —  Controvertitur 

autem, si agatur de monasterio opulento. Negat S. Lig. n. 92., nisi 
recipiendus sit senex vel infirmus, qui extraordinario esset oneri et 
nulli commodo. Ius enim ad sustentationem est adnexum statui reli- 
gioso. — Alffirmant vero ali non pauci, modo non exigatur pecunia 
pro ipso ingressu, sed recipiatur aut postuletur tantum ratione susten- 
tationis, seu dotis. Quia tunc non venditur religiosa professio, sed 
sustentatio, quae est quid temporale. — Quoad sanctimoniales, ex 
s. C. Decretis et communi praxi a singulis indiscriminatim moniali- 
bus statuitur tradendam esse dotem pro earum sustentatione. Haec 
enim monasteria variis obnoxia sunt infortunis. Unde satis est Epi- 
scopo, si modum imponat sumptibus fieri solitis occasione ingressus, etc., 
prout eum monet Bened. XIV. de Syn. 1. 11. c. 6. Cavere tamen de- 
bent, ne inhabiles unice propter dotem aut aliud quidpiam temporale 
recipiant; id enim simoniacum esset. — Trid. s. 25. c. 16.de Reg; 
S. Ih. 2. 2. q. 100. a. 3. ad 4; E. M. 


519. An sit simonia pecunia se redimere ab iniusta vexatione 
circa beneficia, aut aliud bonum spirituale, v. g., sacramenta, etc. — 
Pecunia, |. e. re temporali, quaelibet ipsa sit, pecunia aliquo modo 
aestimabilis. Pecunia, si enim vexatio re spirituali redimatur, simonia 
profecto adest. Cf. 511. Vexatio enim quid temporale est. Est enim 
esse alicui infensum sive faciendo sive non faciendo, ne ille bonum 
aliquod vel obtinere vel retinere possit. Iniusta autem est, quando per 
eam laeditur ius illius, qui vexatur, circa praedictum bonum. — Porro 
potest iniuste quis vexari, vel in iure spirituali iam acquisito, Sive in 
re, Sive ad rem, vel in tali iure, nondum acquisito, sed certe acquirendo. 

Si l.ua non est simonia pretio temporali redimere iniustam ve- 
xationem à quocumque tandem proveniat. Pretium enim non datur pro 
re spirituali, sed pro cessatione iniustae vexationis. Quare simonia non 
esset pecuniam tribuere electoribus, ut desistant ab electione indigni, 
quia Ecclesia habet ius acquisitum in dignos; unde daretur pro de- 
sistendo a malo; sicut nec simonia esset dare pro eligendo digno, vel 
digniori in genere; nam ideo daretur, ne mala electio fiat, sed si de- 
terminaretur persona, simonia esset; cum directe esset pro illius ele- 
ctione pecuniam tribuere. — jniustam vexationem ; si enim vexatio 
iusta sit, v. g., si quis accusetur de vero crimine, ob quod beneficium 
debeat amittere, vel iura spiritualia amplius nequeat exercere, simo- 
niacum esset pretio redimere vexationem hanc; quia tale ius non est 
firmum, ideoque tollendo vexationem iustam pretio emitur ius firmum, 
quod est spirituale. Et idem dicendum, si ius sit dubium, et vexatio- 

nem redimendo certum reddatur. Tunc enim potius emitur ius certum, 
quam vexatio redimatur. 

Si 2.um fas est etiam iniustam vexationem pretio redimere, quia 
pretium datur pro re temporali : sic, v. g., si quis, per diffamationem pa- 
tronum impediat, ne te eligat ad beneficium, poteris utique diffama- 
tori dare pecuniam, ut ab illa cesset diffamatione; quia in hoc casu 
non redimeres nisi famam, et tolleres vim ac fraudem, quibus subla- 
tis; patronus adhuc suo in arbitrio plenissime remanet te ad benefi- 
cium eligendi vel non eligendi. Res per se non mutatur, si iniusta 
vexatio procedat a persona, quae possit non tantum obesse verum 
etiam prodesse, e. g., a compatrono, qui alios compatronos iniuste 
avertat, licet sit res periculosa. Nam hoc quod possit prodesse, et 
prosit, per accidens est; non enim redimitur nisi iniusta eius vexatio, 
qua obesi. Quare etiam simonia non erit, si quis ut recipiat baptismum, 
absolutionem, eucharistiam, quam aliter non possit recipere, et qua 
secus deberet omnino carere, pecuniam daret vexanti, quo tamen in 
casu simonia a vexante contrahitur. — Per se; nam Iure Canonico si- 
moniacum habetur vexationem etiam iniustam redimere in beneficiis 
ecclesiasticis ab eo, qui desinens obesse eo ipso prodest. C. 23. 33. 
de Simon. —  Iniustam vexationem : quando enim datur pecunia ei, 
qui potest prodesse vel iustum ponere impedimentum, is inducitur, ad 
non opponendum, quod iuste posset opponere ; et ita directe et pro- 
prie via sternitur, ad beneficium, c. g., temporali bono dato. Prop. 45. 
d. ab Innoc. XI. A fortiori, si temporale pretium pro intercessione 
detur. Temporali pretio emitur tunc intercessio, quae in se quid tem- 
porale est, mediate tamen res quasi spiritualis est, quatenus interces- 
sio est ad obtinendum beneficium. — Struggl 29.; Suarez de Relig. 
t. 1.1. 4. c. I25; L. 49. 64. 65. 98. 99. seqq.; S. Th. 2. 2. q. 100. 
a. 2. ad 1l. ad 5.; E. M. 511. 


520. Quot modis committitur simonia iuris ecclesiastici? — Sequen- 
tibus: 1.° Beneficia commutando, in iis transigendo, paciscendo, ea in 
alterius favorem resignando, pensiones in ipsis reservando, sine licentia 
superioris. C. Quaesitum 5. de Iler. perm. ; C. Constituimus 4., C. 
Super eo 7]. de Trans.; C. Nobis 27]. de Sim.; C. Ex multis 9. q. 3. 
eau. 1. Ratio legis est periculum, ne id fiat intuitu rei temporalis; 
cum haec commodum aliquod includant. S. Th. 2. 2. q. 100. a. 1. 
ad 5., a. 4. ad 3. — Adde, beneficia vendere, etiam secundum illud, 
quod in illis temporale est, nempe secundum ius percipiendi /ructus. 
v Probabilius tamen, ait S. Alph. 70., dicunt esse simoniam de iure 

divino ex S. Th. 2. 2. q. 100. a. 4. ad 2... ut colligitur ex C. 67 quis 
15. eau. 1, q. 3. et ex C. Ex diligenti 17. de Simon. ». Cf. etiam L. 76. 

Adde etiam vendere ins patronatus praesentandi ad beneficium. 
C. D: iure 16. C. Praeterea 23. de lure pair. Affirmant tamen Less. 
Pal., Laym., etc., hanc venditionem iure etiam divino vetari. L. 71.; 
S. Th. 2. 2. q. 100. a. 4. ad 3. Prohibentur item transactiones super 
iure patronatus ac super re alia spirituali adnexa, oratorio, templo, etc., 
s; nempe ex una parte spirituale et ex alia detur temporale. C. Prae- 
terea 9. 10. de Trans. Licitae vero sunt, si utrinque detur aliquid spi- 
rtuale vel spirituali adnexum. C. Ad quaestiones 6. de Rer. perm. — 
« Ius patronatus per se vendi non potest, nec in feudum dari; sed 
transit cum villa, quae venditur vel ceditur ». S. Th. 2. 2. q. 100. 
a. 4. ad 3. 

« Trid. s. 24. C. 14. de R. praecipitur Episcopis, ne permittant 
pro admissione ad possessionem beneficii solutionem ullam, aut promis- 
sionem utpote simoniacae labis, aut avaritiae suspicionem habentes, 
reprobata quacumque consuetudine in contrarium. Tantum permittit 
Cone., si sit consuetudo, dare aliquid in usus pios convertendum ». 
L. 99; C. Cum in Ecclesiae 9., C. In tantum 36. de Simonia. 

2.° Aliquid dando vel accipiendo etiam sponte oblatum, ante vel 
post, occasione examinis ad curam parochialem, v. g., cum agitur de 
parocho eligendo in concursu, ex Trid. s. 24. C. 18. de R. Occa- 
sione examinis; nam pro examine ipso dare vel accipere esset simonia 
iuris divini. — Ex Decr. S. C. Cous. 15 Febr. 1612. examinatores 
synodales et parochi consultores, occasione sui officii, nec antea nec 
postea possunt aliquid, ex praestito iuramento, recipere, etiam sub 
specie doni oblatum. Quodlibet item donum prohibitum est recipere 
cuiusvis ordinis administris in romana curia. Ord. serv. in Rom. Cur. 
Norm. comm. c. 3. 

3.° Aliquid accipiendo, etiam sponte oblatum occasione collatio- 
nis ordinis, vel litterarum ad ordinem ipsum, vel etiam primae ton- 
surae, ex eod. Trid. s. 21. C. 1. de R. Ubi tamen excipitur decima 
pars aurei pro notario, si ei nullum salarium sit constitutum, et con- 
suetudo permittat accipere. Verum Sacra Congr. $8. Oct. 1678. per- 
misit Episcopis, ut candelam reciperent, et etiam mappam a presby- 
terandis: immo eadem Congr., deputata ab Innoc. XI., taxavit etiam 
emolumenta, quae exiguntur pro dimissoriis ac testimonialibus, etc. — 
« Conceditur Episcopis in dispensationibus (matrimoniorum) accipere 
aliquid eleemosynis tribuendum, modo ipsis vel suis nihil perveniat, 
per modum poenae, vel commutationis, non autem per modum su- 

stentationis. Hoc enim vetitum est illis ex... Trid. s. 25. C. 18. de R. ». 
L. 96. — Non licet Episcopo in dioeceseos visitatione, praeter victua- 
lia, munera acciperere. Cone. Trid. s. 24. C. 3. de R. Collectan. S. C. 
de P. F. n. 1502. seqq. 

Taxa Innocentiana: Innocentius XI. Decr. 8. Oct. 1678. statuit 
quaenam emolumenta exigi possent pro variis actibus et scripturis ec- 
clesiasticae iurisdictionis non contentiosae. Sed temporum conditioni- 
bus immutatis, S. C. C. 10. lun. 1896. novum de hac re edidit De- 
cretum. Iuxta normas huius Decreti descriptio seu notula harum 
taxarum in singulis dioecesibus est conficienda, et transmittenda pro 
approbatione ad eandem S. C. C. — Non probatur, in Gallia, deter- 
minata taxa pro sacro cultu fidelibus imponenda ex obligatione. Secr. 
Stat. 8. Oct. 1907. 

4.° Vendendo vel emendo ecclesiastica officia temporalia, ad res 
sacras ordinata, procuratoris, sacristae, oeconomi, defensoris Ecclesiae: 
quod quidem factum est intuitu religionis. C. Si quis 3., C. Salvator 
8. c. l q. 35; Suarez c. 29. Vendere vero officia ecclesiastica spiri- 
tualia, V. g. vicarii generalis, coadiutoris parochi, capellani, simonia- 
cum est natura sua. 

5.^ Vendendo partem coemeterii: immo erit simonia iuris divini, 
si vendatur ut locus sacer, vel si ius sepulturae vendatur. Potest ta- 
men emi ius sepulchri, ut quis in tali loco sepeliatur; quia tunc non 
venderetur sepultura ne ratione quidem terrae, sed pretium exigeretur 
ratione oneris, quod suscipitur, alios ibi non sepeliendi: quod quidem 
est quid temporale; neque id ius prohibet, immo probat usus. Idem 
dicendum est, si plus exigatur ad deferendam crucem argenteam pro 
ferrea; non enim est maioris benedictionis una prae alia; sed hic honor 
mundanus est, qui potest utique vendi. C. Abolendae 13. de Sepult\ 
L. 71.; S. Th. 2. 2. q. 100. a. 3. ad 2. 

6.° Vendendo oleum benedictum, vel sacrum chrisma, etiam se- 
cundum suam speciem physicam: usus tamen in ecclesiis cathedralibus 
invaluit, ut aliquid ab ecclesiis particularibus accipiatur pro compen- 
sandis sumptibus, qui in materia comparanda facti sunt. C. Placuit 102, 
c. l. q. 1:5; C. Ea quae 16. de Simonia. — Neque vero licet pro sa- 
cramentorum administratione aliquid. accipere praeter id quod consue- 
tudine et ordinatione superioris est constitutum. Cf. 505. 512, — 
Prohibetur item omne turpe lucrum, mercimonium et negotiationis 
species cum stipendiis missarum. S. C. C. 11. Mai 1904. 


7.^ Exigendo pecuniam pro admissione in religionem, non pro 

ipso statu, quod iuris divini simonia esset, sed ratione sustentationis, 
nisi vel lex, vel consuetudo, vel tenuitas monasteri excuset. Cf. 518. 

8." Accipiendo aliquid pro erectione, institutione, communicatione, 
vel aggregatione Confraternitatum, contra C. Quaecumque Clem. VIII. 
Ac invalida erit in Confraternitatem receptio, si aliquid contra Eccle- 
siae leges, etiam titulo eleemosynae recipiatur. 

9." Indulgentias aliasque spirituales gratias, aliqua mercede ac- 
cepta, publicando, Trid. s. 21. C. 9. de R., ac quaestum faciendo con- 
cessione vel publicatione Indulgentiarum aliarumque gratiarum spiri- 
tuaium. S. Pius C. Quum plenum 2. lan. 1569. — Pluribus decretis 
S. Congr. Indulg. interdictum est, ne rosaria, cruces aut numismata 
benedicta venditioni exponantur. Ac si secus fiat, indulgentiae amit- 
tuntur. — Decret, tit. de Simonia IÍ. 5. tt. 3.; Struggl 23.; L. 68. 
69. 72. 74. TI; E. M. 


521. Quaenam sint poenae in simoniacos latae? — Manet etiam 
nunc firma poena excommunicationis latae sententiae contra simoniam 
in electione Romani Pontificis commissam. Pius IX. C. Aposlolicae 
Sedis de Censuris.; L. 112. par. ult. Simoniaca Summi Pontifici ele- 
ctio illicita omnino est, sed non irrita ipso facto est; ne praetextus 
habeatur impugnandi valorem electionis Romani Pontificis. Pius X. 
C. Vacante Sede 25. Dec. 1904.; Iui. Il. C. Cum tam divino XIX. 
Kal. Febr. 1505. — Excommaunicationis poena prohibentur, et irrita 
ac nulla sunt pacta, quibus Cardinales, etiam iuramento adiecto, se 
obligent ad ferendum suffragium pro aliquo. Irrita item et nulla quae, 
communi consensu statuantur, ad aliquid faciendum, si ad Pontifica- 
tum assumantur. Pius X. C. Vacante Sede 25. Dec. 1914. 

« Qui dignitates ecclesiasticas simoniace acquisiverit, illis sit ipso 
iure privatus, et in futurum inhabilis ad eas et quascumque alias obti- 
nendas ». S. Pius V. C. Cum primum VI. Kal. Apr. 1566. $ 8. 

Excommunicatio habetur latae sententiae Romano Pontifici reser- 
vata in « reos simoniae realis, in beneficiis quibuscumque, et eorum com- 
plices ». Pius IX. C. Apostolicae Sedis. — Ob eamdem simoniam realem, 
in materia beneficiaria, incurritur praeterea nullitas electionis, praesenta- 
tionis et canonicae institutionis, ita ut sic promotus et institutus fructus 
beneficii nequeat facere suos, etiamsi pecunia data fuerit a tertia per- 
sona, ipso prorsus ignaro; nisi forte vel per triennii spatium bona fide 
beneficium possederit; vel si ille, cognito pravo simoniae consilio, con- 
tradixerit, et tamen, eo inscio, alius promiserit aut contulerit; vel si 
tertius simoniam commiserit eo fine, ut illum redderet inhabilem. — 

Insuper incurritur inhabilitas ad idem beneficium obtinendum. Ad idem: 
nam ad alia obtinenda non fit inhabilis, nisi post sententiam, ut pro- 
babilius et communius docent explicantes B. S. Pii V. 1. c., ubi con- 
trarium videtur innui, de foro externo; cum B. deinde loquatur de 
reis convictis. Immo, si alia beneficia iam habeat, ea retinere potest, 
quia nulla lex expressa hanc poenam ipso facto decernit. — Riganti 
Reg. 36. Cane. 132.; Suarez de Relig. 1. 4. c. 57. 58.; L. 111. 112; 
S. Th. 2. 2. q. 100. a. 6. 

Haec sunt S. Pu V. I. c. verba, immediate post alia verba su- 
pra relata: «Qui beneficium aut officium ecclesiasticum | simoniace 
adeptus fuerit, illis similiter, sit ipso iure privatus, et ad fructuum 
omnium, quos perceperit restitutionem teneatur, et perpetuo sit inha- 
bilis ad ea et quaecumque alia beneficia ecclesiastica obtinenda. Si quis 
autem tale crimen pluries commisisse convictus fuerit, etc. ». 

Notandum: Poenae huiusmodi simoniae realis non incurruntur,si 
non fuerit peccatum externum completum ex utraque parte. Odia enim 
sunt restringenda. Hinc beneficium ecclesiasticum accipiens cum pacto 
praestandi pecuniam, non tenetur ante pecuniae solutionem neque be- 
neficium resignare, neque fructus a beneficio perceptos restituere. Aliud 
vero est de simonia confidenliali, ut mox dicetur; tunc enim ex B. 
Intolerabilis |. lun. 1569. S. Piu V. poenae incurruntur etiam per si- 
moniam conventionalem mixtam, scilicet ex una tantum parte comple- 
tam, quando beneficium iam traditum vel acceptum fuerit cum pacto 
confidential. Nam si alter receperit etiam, vel recipere coepit, quod 
pacto ipsi fuit promissum, simonia non tantum conjidentialis, verum 
etiam realis habetur. L. 100. 

Quoad facultatem dispensandi ab inhabilitate obtinendi beneficium, 
simoniace collatum, haec animadvertenda sunt: Si beneficium sit sim- 
plex, etiam canonicatus vel dignitatis, cui non insit cura animarum, 
et fuerit acceptum per simoniam ignoranter, scilicet, quando simonia 
fuit commissa ab alio, beneficiario ignorante, tunc potest Episcopus 
dispensare etiam in illa vacatione dummodo beneficiarius sponte re- 
nuntiet. C. 51 alicuius 54. de Elect. — Immo eadem facultas Epi- 
scopo tribuenda est, quando beneficium sit quidem duplex, sed col- 
latio eiusdem irrita non fuerit declarata per sententiam. Nam, eiusmodi 
accedente sententia, ad Sum. Pontificem pro dispensatione saltem illa 
vice recurrendum esset. Dicitur illa vice, quia si idem beneficium al- 
teri prius conferatur, et iterum vacare contigerit, utique poterit illi 
conferri, qui simoniam ab altero in sua provisione commissam igno- 
raverat. Cf Reiffenst. 1. 5. t. 3. n. 337. — Si scienter simoniace 

quis acceperit beneficium, sive simplex sive curatum, etiamsi sponte 
renuntiet, nequit Episcopus cum illo dispensare ad idem beneficium 
habendum, neque pro illa, neque pro alia vice. — L. 111. 117. 118.; 
S. Th. 2. 2. q. 100. a. 6.; Ithur. Cas. 34. n. 32. 

Excommunicatio etiam habetur latae sententiae Rom. Pontifici re- 
servata in « reos simoniae confidentialis, in beneficiis quibuslibet, cu- 
iuscumque sint dignitatis ». Pius IX. C. Apostolicae Sedis. Insuper ob 
simoniam confidentialem completam, i. e., quando beneficium datum et 
acceptum est in confidentiam, etiamsi pactum ab altera parte nondum 
impletum fuerit, habetur: nullitas resignationis aut collationis factae in 
confidentiam ; inhabilitas ad idem beneficium ; rcservatio eiusdem bene- 
ficii ad Sedem Aposlolicam. Fructus vero ex hisce beneficiis male per- 
ceptis Camerae Apostolicae applicantur. — L. 89. 90. 111. 117. 
Schmalz. n. 273. ; Giraldi t. 2. pag. 572. 

C. In sublimi Benedict XIV. 29. Aug. 1741. resignationes be- 
neficiorum cum reservatione pensionis, et pacto eam cassandi, prohi- 
bentur et annullantur, cum poena privationis benefici, inhabilitationis 
ad alia assequenda, et restitutionis pecuniae, et irritantur cassationes 
et extinctiones pensionum infra sex menses a capta possessione bene- 
ficii obtentae. 

Excommunicatio pariter adest latae sententiae Rom. Pont, reservata 
in « reos simoniae realis ob ingressum in religionem ». Pius IX. C. Apo- 
stolicae Sedis. Valde autem probabile est non incurri hanc poenam in 
simplici ingressu, sed in professione, quae etiam simoniace facta va- 
lida certo est. — « Item incurritur ex utraque parte infamia iuris et 
consequenter irregularitas ». L. 108. — Omnes electiones simoniacae 
ad Generalatum, Rectoratum et quodlibet officium spirituale in reli- 
gione verius sunt irritae. L. 112. — Extr. Comm. .Sane 1. de Si- 
monia. 

Excommunicatio latae sententiae Romano Pontifici reservata etiam 
adest in quaestum facientes ex indulgentiis aliisque gratias spiritua- 
les, eas concedendo vel publicando; itemque in colligentes eleemosynas 
pro missis, et ex iis lucrum captantes, faciendo eas celebrare, ubi 
minore pretio celebrantur. Pius IX. C. Apostolicae Sedis. Cf. v. 2. 
n 1194. 1195. Insuper prohibetur quasi negotiatio occasione mis- 
sarum sub poena excommunicationis Episcopis reservatae pro laicis, 
et inhabilitatis ac suspensionis pro clericis, ad normam Decreti S. 
C. C. Ut debita 1l. Mau 1904. Cf. v. 2. n. 1206. 1238. 

Quoad simoniam commissam ab examinatoribus synodalibus be- 
neficiorum parochialium, haec decernuntur a Trid. s. 24. C. 18. de 

R.. « Caveant, ne quidquam prorsus occasione huius examinis, nec 
ante, nec post, accipiant: alioquin simoniae vitium tam ipsi quam alii 
dantes incurrant; a qua absolvi nequeant, nisi dimissis beneficiis, quae 
quomodocumque etiam antea obtinebant. Et ad alia in posterum inha- 
biles reddantur ». Quare privantur ante omnem sententiam beneficiis 
iam obtentis. Ita Scav. ed. 12.a Mediol. 1874. 1. 2. n. 143. et S. Alph. 
112. Sed alii negant, quia haec poena cum tanto rigore recepta non 
est. D'Annib. ed. 4.a p. 3. n 118. — Cf. hic 230.; Thesaurus de 
Poen. eccl. v. Simonia IW. 1. 

Praeter has, aliae etiam adsunt poenae, sed probabiliter non in- 
curruntur nisi post iudicis sententiam. — Quando simonia notoria 
sit incurritur infamia iuris, ac proinde irregularitas. —  Decretal. 1. 
5. t. 3. de Simon.: Extrav. Comm, 1l. 5. t. 1.5; S. Th. 2. 2. q. 100. 
a. 65; E. M. 


522. An sit restituenda res spiritualis, simoniaco acquisita? — 
R. Affirmative quoad beneficia; ita communis et certa dd. sententia. 
Ratio, quia iura in poenam delicti obstant, quominus recipiens aut 
pretium | aut beneficium, possit dominium accepti acquirere. Et cum 
irrita sit beneficii adeptio, eo ipso nec fructuum acquiri potest domi- 
nium, atque adeo hi quoque sunt restituendi, si mala fide percepti 
fuerunt. Hi autem restituendi sunt ecclesiae, ad quam pertinet bene- 
ficium. C. 1l. de Simonia, modo commodum non recipiant ex hoc, 
qui simoniam commiserunt. Sed probabile est posse pauperibus « in 
eleemosynas erogari ». S. Th. 2. 2. q. 32. a. 7., vel reddi successori 
in beneficio, vel « in pios usus converti », S. Th. 2. 2. q. 62. a. 5. 
ad 2. Potest etiam fieri compositio cum Pontifice pro dictis fructibus. 
Mala fide percepti; quia non videtur quis teneri etiam restituere 
fructus perceptos fide bona, nisi in quantum ditior evasisset, adeoque 
non nisi extantes. S. Th. 2. 2. q. 100. a. 6. ad 3. Ac, sive sermo 
sit de simoniaco bonae fidei, sive etiam de simoniaco malae fidei, 
valde etiam probabile est, non esse restituendos fructus perceptos in- 
tuitu stolae ; quia fructus isti non dantur ut reditus beneficii, sed ut 
stipendium  ofiicii. 

R. Negative quoad reliqua, licet iudex possit in poenam crimi- 
nis restitutionem iniungere. Ita communis cum Schmalz. 1. 5. t. 3. 
n. 284. Ratio est, non modo quia quaedam restitui non possunt, v. g., 
sacer ordo, sei etiam, quia ut valida sit rei spiritualis, v. g., ss. re- 
liquiarum translatio, iure divino non plus requiritur, quam potestas 
in altero transferendi, in altero recipiendi rei dominium ; atqui nisi 

aliunde in alterutro sit defectus, haec potestas adest in utroque quoad 
rem spiritualem. Ergo. Si autem translatio valet iure divino, valebit 
etiam iure humano, cum ab hoc irritae, nisi fere solae provisiones 
beneficiales simoniacae, non decernantur. — L. 113. 116. 


523. An sit restituendum pretium, simoniace pro re spirituali ac- 
ceptum / — Si solum intercessit simoniae crimen, nulla vero iustitiae 
laesio, non adest obligatio restituendi simoniacum pretium ante con- 
demnatoriam indicis sententiam, nisi ipsum pretium excedat aestima- 
tionem commodi temporalis, quod cum re spirituali in alterum trans- 
feratur. Schmalz. |l. 9. t. 3. n. 286. Intellige, excepta materia 
bénéficiait, in qua datum et acceptum ante omnem sententiam iudicis 
in foro conscientiae restituendum est non quidem iure naturali, sed 
tantum ecclesiastico ex C. De hoc 11. h. t. Ratio est, quia iura tam 
beneficium quam pretium accipientem impediunt, quominus dominium 
accepti acquirere possit, idque in poenam tam gravis delicti. Schmalz. 
L 5. t. 3. n. 283. — Ubi vero pactum simoniacum repugnat etiam 
iustitiae commutativae, pretium restituendum est ante omnem iudicis 
sententiam. Ratio est, quia ex iustitiae commutativae laesione, obli- 
gatio restituendi ipso naturae iure exurgit. L. 114. 115. 


524. Resolves: Proinde ad pretium restituendum, tenetur: Qui 
pretium accipit pro re mere spirituali, quae nullum commodum tem- 
porale affert; quippe rei, quae pretio non est aestimabilis, nullum est 
pretium ; atque adeo contra iustitiam pretium pro ipsa accipitur. — 
Qui pretium accipit pro re spirituali, etiamsi haec commodum tem: 
porale afferat, quam tamen quispiam, g.. parochus, ex officio et 
iustitia praestare tenetur. S. Th. 2. 2. q. 100. a. 3. ad 3. — Epi- 
scopus seu Praelatus, qui vendat beneficia vel officia ecclesiastica, 
quorum collatio ad ipsum vi muneris sui spectet; quippe ex officio 
suo dispensare ea gratis debet, adeoque accipiens pretium contra 1u- 
stütiam peccat. Schmalz. 1. c. n. 293. 295. 


525. Cui restituendum sit pretium simoniacum P — Si datum sit 
pretium, sed nondum tradita sit res spiritualis, communis sententia 
docet, pretium illi restituendum esse, qui dedit, nisi aliter index. de- 
creverit. Ratio est, quia iura solum contra simoniam realem poenas 
statuunt. — 07 vero utrinque secuta sit traditio, distinguenda a reli- 
quis est causa beneficialis. In hac enim simoniacum pretium ex C. 
De hoc ll. de Simonia restituendum est ecclesiae, in qua situm be- 
neficium est; vel, ita superiore decernente, potest pauperibus vel al- 

teri ecclesiae distribui. S. Th. 2. 2. q. 100. a. 6. ad 4. Non desunt 
tamen, qui putant restitutionem faciendam esse ei, qui laesus est, i. e., 
qui dedit. D'Annib. ed. 4? p. 3. n. 116. — Quoad pretium vero pro 
alia re spirituali acceptum, cum nihil Iure clare decretum reperiamus 
superest ut ei restituatur, qui illud persolvit. Ratio est, quia per se, 
et lege seu superiore aliud non statuente, ubi iniusta acceptio inter- 
venit, restitutio facienda illi est, qui laesus fuit. Atqui in casu laesus 
ille fuit qui dedit pretium. Ergo. Proinde, si is, qui simoniacuin pre- 
tum solvit gratuito solutum remittat, ile qui istud accepit, licite 
idem retinet, donec in criminis poenam ecclesiae vel pauperibus illud 
erogare, per indicem iubeatur. — Schmalz. 1. 5. t. 3. 297. 301.; 
Struggl 5243 L. 115.; S. Th. 2. 2. q. 32. d. L c., q. 62. a. 5. ad 2. 

526. Quid secundum Decalogi praeceptum P — Secundum Deca- 
logi praeceptum est: Non assumes nomen Domini Dei lui in vanum. 
Exod. 20., 7. Praeceptum hoc directe prohibet omnem inordinatam 
usurpationem nominis Dei, qualis potissimum fit blasphemando, te- 
mere iurando, vovendo et votum non servando. Indirecte vero reve- 
rentem nominis Dei usurpationem eiusque laudem praecipit. Strugegl 
ll» L. 120.5; S. Th. 2. 2. q. 13. a. 2. ad 2. 

Quare uti primo praecepto prohibetur potissimum superstitio, 
ita hoc praecepto prohibetur irreligiositas, quae duo impedimenta sunt 
verae religionis. S. Th. 2. 2. q. 122. a. 2. 3. 


527. Quid vana SS. Nominis Dei usurpatio? — Dicitur in va- 
num usurpari SS Dei nomen, cum sine rationabili causa assumitur, 
aut sine debita reverentia. Idque tripliciter. fieri solet, 1^ ex impa- 
tentia, vel indignatione in creatures; 2.° ex admiratione, per modum 
exclamationis ; 3.^ mere superduc, vel ex levitate, vel ex consuetudine, 
et quadam loquendi formula. 


328. Quale peccatum sit vana usurpatio nominis Dei? — Pec- 


catum veniale per se est. Per se; nam l.? culpa saepe omnis abesse 

poterit propter inadvertentiam. 2.° Mortale etiam evadere potest ob 
formalem Dei contemptum, aut gravem in Deum iram. Prob. 1? p., 
per se peccatum est, quia laedit reverentiam divino nomini debitam. 
Constat insuper ex Eccl. 23., 10.: Nominatio Dei non sit assidua in 
ore luo. Prob. 2.a p., per se peccatum est veniale tantum, quia reve- 
rentia illa non graviter laeditur. 


520. An sit eodem modo peccatum usurpare inutiliter nomina 
Sanctorum? — R. Affirmative. Quod enim dicitur de sanctissimo Dei 
nomine, idem, servata proportione, etiam de nominibus Sanctorum 
dicendum est, ut constat ex citato loco Eccl., ubi additur: Et nomi- 
nibus Sanctorum non admiscearis. Idem quoque dicendum est de vana 
usurpatione verborum Sacrae Scripturae, quando irreverenter sumun- 
für. Le 123. 


530. An sit peccatum frequens et inutilis usurpatio nominis dae- 
monis? — R. Negative per se. Reprobanda tamen est, ut minus de- 
cens in ore Christianorum, praesertim in sacerdotibus, qui ratione 
scandali interdum immunes ab aliqua culpa non sunt. Quidam autem 
asserunt esse veniale per se. L. 131.; Voit 514. 


II. — DE BLASPHEMIA 
531. Quid blasphemia? —  Blasphemia definitur: locutio male- 
dictionis in Deum. —  Locutione comprehenduntur non tantum verba, 


sed etiam cogitationes et facta, quae Deo contumeliam irrogent; uti 
si quis pede conculcet Crucifixum, vel in caelum tanquam in Dei 
sedem sputum emittat. Hinc blasphemia virtuti religionis opponitur, 
cum directe Dei honori et cultui sit contraria. Maledictio hic non ad 
imprecationem alicuius mali restringitur, sed ad locutionem cuiuscum- 
que mali generatim extenditur, ut comprehendantur contumelia, con- 
vitium, improperium, opprobrium, irrisio, derisio, subshnnatio, 1illusio, 
ironia, imprecatio, quaelibet derogatio excellents bonitatis divinae et 
divini honoris, sive negando aliquid de Deo quod ei convenit, sive 
asserendo de eo, quod ei non convenit. In Deum, consideratum 
nempe vel in se vel in suis Sanctis et creaturis in ordine ad Deum 
ipsum, quatenus in iis elucet aliqua divina perfectio, v. g., sanctitas 
bonitas, sapientia. — L. 121. 122. 125.5; S. Th. 2. 2. q. 13. a. 1., 
q. 14. a. 1. 

532. Nota: Si sermo sit de reservatione aut de alis poenis 
blasphemiae inflictis, sola oralis proprie intelligitur. Blasphemiae enim 
vocabulum stride tunc est usurpandum. Porro communi hominum 
usu blasphemia vitium linguae significat; eaque /audi Dei opponitur, 
quae solis verbis exhibetur. Quare blasphemia facti qua potius Dei 
honor laeditur, blasphemia proprie non est, sed ad blasphemiam, quoad 
indolem iniuriae in Deum revocatur. — S. Th. 2. 2. q. 13. a. 2. ad 
2., q. 103. a. 35; Struggl 34.; Ithur. Cas. 30.; Suarez de Relig. tr. 
3. l. l.c. 4. n. 1 


533. Resolves: Si quis ex ira contra hominem, vel exclamando 
ad veritatem exaggerandam, nominet Sanctos, B. Virginem, mortem 
Dei, Corpus Christi, Sanguinem Christi, Caput Christi, aliaque hone- 
sta Christi membra, blasphemia fer se non committit, sed tantum in- 
dignam divini nominis usurpationem. Der se, secus enim est, si haec 
ex ira, Vel indignatione in Deum, per modum contemptus proferan- 
tur, vel apud audientes Deus eiusque sacra inhonorari censeantur.— 
Neque est blasphemia dicere: nego Deum, si te non percussero ; qui 
enim ita loquitur, vult tantum significare quod certe percusserit; ne- 
que dicere: hoc est verum sicut Deus; nam non aequiparatur veritas 
creata increatae, sed quaedam tantum innuitur similitudo hyperbolica. 
Esset autem blasphemia, si reapse intenderetur significare tantam esse 
veritatem secundum aequalitatem, quanta est in fidei veritate. — 
Blasphemia e contrario est dicere: perdat te mors Christi vel san- 
guis Dei; perdant te sacramenta; quia iniuria irrogatur morti, san- 
guini et sacramentis Christi, quae non ad perniciem, se ad salutem 
hominum ordinata sunt. Blasphemia consequenter est dicere: Deus 
te damnet. Blasphemia item est dicere: se velle agere, Deo invito, 
et similia. — Blasphemia est dicere: Deus mei est plane oblitus, quare 
Deus me creavit? Excipe tamen, si haec proferantur modo loquendi 
humano, ex levitate, vel ad ostendendam doloris vel taedii gravitatem 
ut saepius fieri solet. Nunquam autem excusandi sunt a peccato, qui 
advertenter ac serio dicunt: Deus est iniustus, Deus iniuste me tri- 
bulationibus gravat: iniuste sinit malos esse felices in mundo. — Voit 


519.; L. 123.-126. 128.; Aertnys ed. 2.* n. 67. q. 6.; Lehmkuhl Cas. 
ed. 3. n. 218. 336. nota. 


034 Quotuplex sit blasphemia ? — . Blasphemia imprimis distin- 
guitur L^? Directa vel indirecta, prout Dei inhonoratio vel directe et 
formaliter a blasphemante intenditur, vel, quamvis in se non intenda- 
tur, continetur tamen in gestis aut dictis Deo iniuriosis, quae ab eo 

intentione, v. g., i0candi, iram manifestandi, proferuntur, cum adver- 
tentia ad sensum, quem verba continent. — 2.^ Immediata, vel me- 
diata, prout Deum ipsum immediate afficit, vel mediate tantum, nempe 
Sanctos, aut res sacras verbis inhonorando. — 3.^ Haereticalis, quae 
est etiam contra fidem, imprecativa seu cxecrativa, quae est etiam 
contra caritatem Dei, et mere probrosa, prout haeresim contineat, vel 
imprecationem, aut merum contemptum Dei, licet vera pronuntiet, 
sed ex ira et malo animo in Deum, L. 122. 123. 126.; S. Th. 2. 2. 
q. 13. a. 1. ad 2. 


535. Quale peccatum sit blasphemia? —  Blasphemia quaelibet 
formalis et deliberata, sive directa sit, sive indirecta, sive immediata, 
sive mediata, est peccatum mortale ex toto genere suo. Ratio est, quia 
quaelibet derogatio divinae bonitatis est iniuria gravis divinae Maie- 
stati illata. Hinc Lev. 24., 16.; Homo qui maledixerit Deo suo por- 
tabit peccatum suum ; et qui blasphemaverit nomen Domini morte 
moriatur. — Quatenus divinae derogat bonitati, negando aliquid de 
Deo, quod ei convenit, vel asserendo de eo quod ei non convenit, 
confessioni fidei opponitur, et ad infidelitatem spectat, seu ad peccatum 
contra fidem ; quatenus iterum divinae derogat bonitati malum Deo 
imprecando contra Dei caritatem est; quatenus divinae laudi et divino 
honori opponitur, contra religionem est, et peccatum  irreligiositatis 
est. — S, Pius V. C. Cum primum VI. Kai. Apr. 1066. $ 10; 
struggl 36.; S. Th. 2. 2. q. 13. a. 2.-4; E. M. 


536. Nota: Blasphemia, ut quodvis aliud peccatum, veniale eva- 
dere potest ex imperfectione actus, scilicet ex defectu advertendae, 
aut perfecti consensus. Ad rem S. Th. 2. 2. q. 13. a. 2. ad 3.: 
« Blasphemia potest absque deliberatione ex surreptione procedere 
dupliciter: uno modo quod aliquis non advertat hoc quod dicit esse 
blasphemiam: quod potest contingere cum aliquis subito ex aliqua 
passione in verba imaginata prorumpit, quorum significationem non 
considerat, et tunc est peccatum veniale, et non habet proprie ratio- 
nem blasphemiae ». — Blasphemia directa circumstantiam affert mere 
aggravantem prae indirecta, adeoque in confessione necessario expri- 
menda non est. Illa enim circumstantia voluntarii directi, utpote mere 
subiectiva, actum utique efficit magis voluntarium respectu obiecti 
mali, sed in novam malitiam obiectivam non tendit. 


537. Resolves: Non peccat graviter, qui pronuntiat verba in se 
quidem blasphematoria, sed dimidiata aut corrupta ita ut ad verum 

sensum non attendat; v. g., qui dicit: nego Di! nego Diana! Haec 
enim rationem blasphemiae iam non amplius habent. — L. 123. 


538. An ad blasphemiam necessaria omnino sit intentio Deum 
inhonorandi? — Ad blasphemiam perfectam, ratione actus, necessaria 
non est expressa et explicita intentio Deum  inhonorandi, sed implicita 
sufficit, quae inest blasphemiae indirectae. Ratio est, quia voluntarium 
indirectum ad peccatum sufticit. Quare, qui advertenter verba pronuntiat 
blasphematoria, unde Dei inhonoratio reapse habeatur, quacumque de 
causa id faciat, blasphemiae peccatum voluntarie admittit, eiusque reus 
efficitur. Qui ergo sciens volens pronunciat verba blasphema non ex- 
cusatur ex eo quod non habuerit intentionem  contemnendi Deum, 
sed id fecerit ira vel desperatione motus, terrendi causa vel vani 
causa solatii. — Reuter 442.; L. 124. 127. 


539. An specie dipfeiant blasphemiae in Deum et in Sanctos 
prolatae? — Affirmant probabiliter Busemb. cum aliis, quia distinctae 
sunt personae, quibus suus honor debetur. Probabiliter negant Bonae., 
sanch., aliique, quia Sancti intime cum Deo connectuntur, unde iniuria 
eis illata in ipsum Deum refertur. Salm. tandem et alii tenent praeter 
propriam malitiam contra latriam, aliam specie distinctam malitiam con- 
tra duliam continere. — Verum, cum ii, qui blasphemant Sanctos, 
verius, communiter loquendo, eos iniuria afficere intendunt, non praecise 
ob propriam ipsorum excellentiam, sed quatenus ad Deum referuntur; [deo 
non contra duliam, sed contra latriam peccant, et propterea non te- 
nentur explicare, an Deum vel Sanctos blasphemaverint. — Si aliquid 
vero in Sanctos proferatur, sed tantum uti homines olim in terris 
degentes, erit dumtaxat contra duliam: immo erit etiam solum veniale, 
si fiat ex ioco, v. g., si quis SS. Crispinum et Crispinianum  sutores 
appellet; erit e contrario mortale, si fiat ex contemptu, ex odio, vel 
ex indignatione in Sanctos. — Struggl 37.; Lugo de Poenit. d. 16. 
n. 277. seqq.; L. 124. 125. 132.; S. Th. 2. 2. q. 13. a. 1. ad 2. 


540. An gravis sit blasphemia per iocum prolata? — Haec 
Reuter 4-12.: « Gravis blasphemia est... si quis per iocum dicat verba 
blasphema ubi apud audientes iis coniuncta est inhonoratio Dei». 


Aberit ergo gravis culpa, ubi apud audientes inhonoratio ista absit. 
— L. 124. 


541. An sit blasphemia maledicere creaturis? — Est blasphemia 
cum relatione ad Deum, v. g., pluviae, ventis, 
ut a Deo imperatis, vel addito verbo Dei; item maledicere creaturae, 

quae de sc specialem relationem ad Deum habet, v. g., animae no- 
strae, fidei catholicae, caelo et similibus. Secus autem, ut fere con- 
tingit, si indignatio feratur in creaturas, sine relatione ad Deum. 
« Maledicere rebus irrationalibus, in quantum sunt creaturae Dei, est 
peccatum blasphemiae; maledicere autem eis, secundum se consideratis, 
est otiosum et vanum », veniale nempe est. S. Th. 2. 2. q. 76 a. 2. 
Nullum vero est per se peccatum, si creaturis irrationalibus maledi- 
catur propter allatum nocumentum, v. g., tempestati, quia devastavit 
vineas. Sic David sine peccato maledixit montibus Gelboe, nimirum 
propter caedem populi, quae in eis contigerat. Maledicere creaturis 
rationalibus, quibus ex caritate bonum velle debemus, contra eandem 
caritatem. est. — L. 128.5; S. Th. Ll. c. a. 4. ad 1. 


542. Resolves : Grave non est maledicere simpliciter horae, diei, 
anno, nisi addatur verbum, sancto; vel nisi de se dies prae se ferat 
quid speciale sanctitatis, ut dies paschatis, etc. Ratio, quia quidquid 
sanctitatem importat ad Deum per se refertur, qui omnis sanctitatis 
est auctor, et prolatio verborum, quibus specialis quaedam sanctitas 
explicatur, saltem indirecte, per se loquendo, ad Deum refertur. — 
Maledicere bestiis, veniis, etc. regulariter levis est culpa; nec regu- 
lariter, in ira, animus adest, ut maledictio exsecutioni mandetur, et 
actus impatientiae est. — Itemque « in ira imprecari aliis daemonem, 
grandinem, fulgura, etc... plerumque, saltem quando dicitur in illos, 
qui amantur ab irato, ob subitam commotionem et inadvertentiam ac 
defectum seriae voluntatis, non est nisi veniale... Grave autem est, 
si subditi superioribus, filii parentibus, licet materialiter. tantum, sic 
maledicant, praesertim in faciem ; quia est grave contra debitam re- 


verentiam ». L. 130. Cf. ib. n. 126 seqq., Epist. Resp. et n. 134; 
S. Th. 2. 2. q. 76. a. 3. 


542^* Nota: Maledicere, idem est ac malum dicere. Idque fit vel 
per modum simplicis enuntiationis, malum alterius referendo, quod 
pertinet ad detractionem ; vel per modum causae, sive aliquid efficiendo 
sive alios movendo per imperium ad aliquid faciendum ; vel per mo- 
dum expressionis ciusdam affectus desiderantis, v In istis duobus 
modis, quibus malum dicitur per modum imperantis vel per modum 
optantis, eadem ratione est aliquid licitum vel illicitum. Si enim ali- 
quis imperet vel optet malum alterius, in quantum est malum, quasi 
ipsum malum intendens, sic maledicere utroque modo erit illicitum ; 
et hoc est maledicere, per se loquendo. Si autem aliquis imperet vel 


optet malum alterius sub ratione boni, sic est licitum, nec erit male- 

dictio, per se loquendo, sed per accidens; quia principalis intentio di- 
centis non fertur ad inalum, sed ad bonum. — Contingit autem malum 
aliquod dici imperando vel optando, sub ratione duplicis boni: quan- 
doque quidem sub ratione iusti, et sic iudex licite maledicit illum, 
cui praecipit iustam poenam inferri; et sic etiam Ecclesia maledicit 
anathematizando, sicut et Prophetae in Scripturis quandoque impre- 
cantur mala peccatoribus, quasi conformantes voluntatem suam divinae 
iustitiae, licet huiusmodi imprecationes possint etiam per modum prae- 
nuntiationis intelligi. Quandoque vero dicitur aliquod malum sub ra- 
tione utilis; puta cum aliquis optat aliquem peccatorem pati aliquam 
aegritudinem aut aliquod impedimentum, vel ut ipse melior efficiatur, 
vel ut saltem ab aliorum nocumento cesset ». S. Th. 2. 2. q. 76. a. |. 

« Benedictio vel maledictio proprie ad illam rem pertinet, cui 
potest aliquid bene vel male contingere, scilicet rationali creaturae. 
Creaturis autem irrationalibus bonum vel malum dicitur contingere in 
ordine ad creaturam rationalem, propter quam sunt. Ordinatur autem 
ad eam multipliciter. Uno quidem modo per modum subventionis, in 
quantum scilicet ex creaturis irrationalibus subvenitur humanae neces- 
sitat. Et hoc modo Dominus homini dixit, Gen. 3., 17., Maledicta 
terra in opere tuo, ut scilicet per eius sterilitatem homo puniretur. Et 
ita etiam intelligitur quod habetur Deuter. 28., 5., Benedicta horrea 
tua, et infra 17., Maledictum horreum tuum... Alio modo creatura 
irrationalis ordinatur ad rationalem per modum significationis ; et sic 
Dominus maledixit ficulneam in significationem ludaeae. Tertio modo 
ordinatur creatura irrationalis ad rationalem per modum continentis, 
scilicet temporis vel loci; et sic maledixit. lob diei nativitatis suae, 
propter culpam originalem, quam nascendo contraxit, et propter se- 
quentes poenalitates ; et propter hoc etiam potest intelligi David ma- 
ledixisse montibus Gelboe, 2. Reg. 1., scilicet propter caedem populi, 
quae in eis contigerat ». S. Th. 1. c. a. 2. 

Maledictio licita et quae divinae voluntati conformatur, utpote 
iusta, suo non caret effectu. Hinc « maledictio matris eradicat funda- 
menta » Eccles. 3., 11., scilicet « eradicat domos usque ad funda- 
menta, id est plane sobolem et familiam eiusque opes et honores delet 
't extinguit.. Maledictionis exemplum est in Cham... Simile exemplum 
icfert S. Augustinus lib. 22. de Civit, cap. 8. et prolixius Serm. 34., 
de matre, quae decem filiis mal» dicens, omnes illos tremulos, miseros 
et Nagos effecit. Sic hodie videmus filios et familias illustres, quae 
videbantur per secula duraturae, occidere et extingui ». Corpel. a La- 

le in I. c. Itemque, « maledicentis tibi in am ritudine animae exau- 


II. - DE BLASPHEMIA 421 


dietur deprecatio illius ». nempe pauperis. « Exaudiet autem eum, qui 
fecit illum». Eccl. 4., 6.5; «q. d. Deus creator exaudiet illum, tam- 
quam suam creaturam afflictam, a te spretam et tibi derelictam. Ipse 
ergo quasi pauperum et pupillorum advocatus et pater, iustam eius 
contra te querelam et causam suscipiet, teque condemnabit et puniet ». 
Cornei, a Lapide in Í. c. 

Maledictionis vero mala tum poenitentia tum oratione quilibet a 
se deprecari potest, Dei benedictionem sibi conciliando. 


543. An sit blasphemia maledicere toti mundo? —  Affirmat S. Lig. 
129., quia sicut iurare per creaturas, in quibus magis relucent attri- 
buta divina, est verum iuramentum, ita ipsis maledicere est vera bla- 
sphemia, quia Deus in ipsis indirecte contemnitur. « Reipsa tamen vix 
talis sensus animo haec proferentis occurrere solet ». Ita Gur. 304. 
Oppositum vero extimat idem S. Alph. 1. c.: « Ordinarie loquendo 
censeo rusticos, qui mundo maledicunt, ut plurimum graviter peccare, 
dum ipsi de tali maledictione cum gravi horrore se accusant » — 
S. Th. 2. 2. q. 76. a. 4. ad 1. 


544. An sit blasphemia maledicere mortuis, ct diabolo? — R. Ad 
T Negative, eo tamen casu, quo animus maledicentium ad hoc non 
feratur, ut iis maledicat prout sunt creaturae Dei: immo plerumque 
id neque mortale est, quia per hoc eisdem neque in se, neque ex 
mente proferentium, infertur gravis iniuria: non quidem in se, quia 
vox mortui vel magis referenda est ad corpus quod moritur, quam ad 
animam quae semper vivit; vel ad summum significat homines vita 
functos, qui possunt esse tam salvi quam dannati: non ex mente pro- 
ferentium, quia mortuis maledicentes nullo modo intendunt mala ad- 
precari animabus defunctorum ; sed potius exprobrare vivos, ad quos 
maledictiones suas ad instar iniuriae solent referre. L. 130. 

R. Ad 2.um Maledicere diabolo recte putat Tamb. raro esse pec- 
catum mortale, quia semper solet illi maledici, ut auctori malorum, 
vel ut Dei inimico, quo pacto, abstrahendo ab impatientiae actu, ne 
veniale quidem esse dicit. L. 120.; S. Th. 2. 2. q. 76. a. 1. ad 4. 


545. An blasphcmatoriae sint hae locutiones gallicae: « Nom de 
Dieu! Noms de Noms! Mille Noms.' Sacré Nom! » sine addito, etc.! 
Negative per se, etiamsi prolatae sint in ira, nisi ira in Deum 

ipsum feratur, seu nisi adsit intentio blasphematoria, quae plerumque 
abest, Haec enim verba nullam blasphemiam in se continent. Venialia 
igitur tantum erunt propter vanam nominis Dei usurpationem; si vero 

nomen Dei in hisce formulis neque explicite neque implicite adhi- 
beatur, omni culpa per se carebunt. 


546. An sil blasphemia locutio gallica S. Nom de D,? — Ali 
respondent: affirmative per se, quia ista verba ratione communis ac- 
ceptionis fidelium in Deum contumeliosa sunt. Alii respondent: Ne- 
gative per se, nisi intentio blasphematoria explicite, vel implicite saltem 
interveniat, quia ea verba in sensu obvio nullam in se Dei contume- 
liam continent; benedictum enim Dei nomen reapse significant. — In 
praxi ergo non sunt facile de peccato mortale arguendi ii omnes, qui 
huiusmodi verba proferunt. Nam certum est, teste experientia, non 
paucos praesertim rudes malitiam gravem in illis non apprehendere. 
Attendat igitur confessarius 1mprimis ad varium locorum communem 
usum, qui bene potuit significationem vocis sacrum ad maledictum 
determinare significandum. Attendat item ad varias poenitendum cir- 
cumstantias. « Peccata verborum maxime sunt ex intentione dicentis 
diiudicanda ». S. Th. 2. 2. q. 73. a. 2. 


547. Nota: In dubio, an aliqua locutio sit necne blasphemia, 
minime ut blasphemia sumenda est. L. 129. 130. Si verba secundum 
se divini honoris diminutionem nullam exprimunt, non est censenda 
blasphemia. neque mortale peccatum. L. 130. Si dubia sit significatio, 
tunc ad intentionem et affectum | verba proferentis attendendum est. 
L. 130. — Rudes saepe confundunt cum blasphemia verba quaelibet 
minus decentia et maledictiones in bestias et in homines. Quare do- 
cendi sunt, « ne tot animae ex ignorantia ob erroneam coscientiam 
peccati mortalis misere pereant». L. 13l. 

548. Quaenam sit natura iuramenli— Juramentum est: invo- 
catio tacita vel expressa Nominis Domini, tamquam primae et infal- 
libilis veritatis, in testem alicuius veritatis. Ad Ilebr. 6., 16; L. 133; 
S Th 2.2 q. 159. a. 1. Hinc patet iuramentum esse actum virtutis 
religionis, sw&. latriac; quia «in hoc ipso, quod homo per Deum ju- 
rat, profiti 'uù Deum potiorem, utpote cuius veritas est indefectibilis et 
cognitio universalis, et sic Deo aliquo modo reverentiam exhibet... 

Exhibere autem reverentiam Deo pertinet ad religionem, sive latriam » 
S. Ih. 2. 2. q. 89. a. 4. — Bougquillon de Virt. Rei. 1. 2. p. 3. 


549. Quotuplex sit iuramentum? —  Distnguitur iuramentum 
|." Assertorium, prout Deus invocatur in testem veritatis praeteritae 
aut praesentis; et promissorium, prout «inducitur divinum testimo- 
nium ad confirmandum aliquid futurum ». S. Th. 2. 2. q. 89. a. 1. 
Duplex est iuramentum promissorium, stricte vel late tale: Primum 
est confirmatorium promissionis vel erga Deum, quod est votum iu- 
ralum, vel erga proximum, quod obligationi iustitiae aut fidelitatis ex 
promissione ortae addit obligationem ex virtute religionis. Secundum 
nullam continet erga alterum promissionem, sed merum propositum, 
cui additur obligatio ex virtute religionis, quatenus iuramento Deus 
uti testis et quasi fideiussor adducitur propositi implendi. Commina- 
torium vero est, si iurans sub attestatione divini Nominis alteri mi- 
natur poenam, v. g., iuro per Deum, quod nisi hoc feceris, poenas 


O 


lues. — 2.° Solemne vel simplex, prout fit forma iure requisita so- 
lemnibusve caeremoniis, v. g., cum missa, cum praecedenti Commu- 
nione, aut iis seclusis. Laici in iudicio iurant tangendo Evangelia; 
ecclesiastici iurant. propositis tantum Evangeliis, et manu pectori ad- 
mota. C. Cum in 7. de lur. cal. In iudicio, nam extra indicium cle- 
rici, etiam quando iurant et fidei professionem faciunt, consuetudo est, 
ut illud faciant, tactis Evangeliis. S. O. 6. Aug. 1897. VIII. Clerici, 
praesertim sacerdotes, solemne iuramentum interponere non possunt, 
nisi de Episcopi licentia, quae gravi solum de causa conceditur, co- 
ram indice non suo, etsi ecclesiastico; coram laico vero iuramentum 
praestare non debent. Episcopi autem licentia indigent S. Pontificis. 
C. Inhaerentes 1. de lur. cal.; C. Quoties 31. c. 22. Sed extra in- 
dicium, ecclesiastici venia non indigent Episcopi. C. Ex rescripto 9. 
de lurei.; S. Th. 2. 2. q. 89. a 10. Prohibentur item clerici, nisi sint 
vassalli, iuramentum fidelitatis Principibus praestare. C. Nimis 30. de 
lurei. Per Concordata tamen permittitur. — 3." Explicitant vel im- 
plicitum, prout Deus expresse in testem invocatur, aut adhibentur in 
testimonium creaturae, in quibus attributa divina specialiter. relucent. 
— 4.* Accedit etiam iuramentum invocatorium, quo Deus simpliciter 
ut testis invocatur; et imprecatorium, quo Deus invocatur simul in 
testem et in vindicem periurii, aut fractae fidei. Huc revocatur for- 
mula; Ha me Deus adiuvet, et haec sancta Dei Euangelia; sicut enim 
qui haec pronuntiat, bonum sibi, si verum dicat; ita malum sibi im- 
precatur, si mentiatur. Unde ille, qui hoc modo v voluntarie peierat, 

serio malum sibi exoptans, non solum peccat contra religionem, sed 
etiam contra caritatem erga seipsum. — Struggl 3.; L. 139.-142; 
S. Th. 2. 2. q. 89. a. 1. ad 3. 

Distinguuntur etiam iuramenta doctrinalia, politica, iudicialia. Do- 
ctrinalia sunt iuramenta assertoria et promissoria circa professionem 
alicuius doctrinae. Talia sunt iuramenta a Summis Pontificibus prae- 
scripta, haereticis et schismaticis ad catholicam fidem et unitatem re- 
deuntibus, et nuperrime praescripta a S. Pontif. Pio X. contra mo- 
dernistarum errores. Politica sunt etiam iuramenta assertoria et pro- 
missoria circa observantiam civilium legum et civilis regiminis con- 
servationem. Liceitas huius iuramenti pendet ex eius materia; quae 
si licita non sit, permittitur saepe ob graves causas a S. Sede, cum 
restrictione, ad passivam subiectionem et obedientiam, ac in illis quae 
divinis et ecclesiasticis legibus non adversantur. S. Poenit. 18. Dec. 
I860., 1. Dec. 1866., A. S. S. v. 2. p. 676. Iudicialia sunt, quae in 
tribunali emittuntur, ut veritas cognoscatur et iustitia recte admini- 
stretur. Et est primo iuramentum derisorium, quod ab uno ex colli- 
tügantibus alteri defertur, iudicis auctoritate, et secum fert decisionem 
liis. Species quaedam transactionis est. Est praeterea iuramentum 
suppletorium, quod index defert uni ex collitigantibus ob defectum 
plenae probationis, unde dicitur suppletorium. Est tertio iuramentum 
aestimatorium Seu in litem; quando constet de damno illato, sed ob 
probationum defectum quantitas ilius non potest determinari, iura- 
mentum a indice defertur, ut eo constet de rei valore, et de damno 
illato. — Insuper iuramentum calumniae, dicitur iuramentum quo partes 
litigantes protestantur, non calumniose se procedere, sed existimare se 
bonam ..ausam et ius habere. Malitiae dicitur, iuramentum quo pro- 
testatio fit non malitiose proponendi exceptiones, dilationes petendi, etc. 
— Bouquillon de Virt. Relig. 1. 2. p. 3. c. 4.; Sebastianelli Praci, 
lur. Can. P. 1. tt. 7. c. 2. a. 5.; Schmalzgr. 1. 2. tit. 24. 


550. Quaenam sint requisita ad essentiam iuramenti? — Duo 
requiruntur ad iuramentum: l.? Intentio iurandi, saltem virtualis; quia 
sine tali intentione non potest existere iuramentum formale. 2.° For- 
mula iuratoria, Sive per Deum explicite, sive implicite per creaturas; 
quia Deus testis alteri datur, quod solo animo fieri nequit; et cum 
Deus invocetur ut testis, necesse est, ut hoc in iuramento exprima- 
tur. — Quando dubium est de 1iurantis intentione, indicar solet se- 
cundum communem verborum acceptionem, quibus est usus. Adeo au- 
tem ista intentio confert ad valorem iuramenti, ut si quis utatur verbis 

nullo modo importantibus iuramentum, si tamen putet ea esse iura- 
menta, vere iuret quoad forum internum ; et e contra, ea intentione 
deficiente, iuramentum nullum est quoad forum internum, etiamsi verba 
adhibeantur vere iuratoria. — S. Th. 2. 2. q. 98. a. 1.; L. 134., 
Struggl 1. 

Praemissa fidei professione, iuramentum, secundum praescriptam 
formulam, praestare tenentur doctores, ineunte anno, in seminariis; 
antequam ineant officium, doctores seu lectores, item in ordinibus re- 
ligiosis; concionatores, parochi, bénéficiát), ante ineundam beneficii 
possessionem, canonici; officiales in curiis episcopalibus et tribuna- 
libus, haud exceptis, Vicario Generali et indicibus ; officiales in romanis 
congregationibus vel tribunalibus; superiores religiosi; clerici maio- 
rbus ordinibus initiandi. Horum singulis antea tradendum exemplar 
tum professionis fidei, tum formulae edendi iuramenti, ut eas accurate 
praenoscant. lurisiurandi autem formula subscribenda est, et in tabu- 
lario asservanda. — Ad S. Off. sunt deferendi non solum, qui iusiu- 
randum violaverint, sed etiam, qui illud subscribere noluerint. — Pius X. 
M. P. Sacrorum antistitum 1. Sept. 1910.; S. C. Cons. 25. Sept. 
25. Oct. 1910. 

Hoc iuramento non adstringuntur sacerdotes, qui in athenaeis ci- 
vilibus sacras disciplinas profitentur. Pius X. Ep. ad Card. Fischer 
31. Dec. 1910. Abrogatum autem est in Belgio et Hollandia iura- 
mentum antiiansenisticum, S. C. C. 22. Febr. 1912. 

Potest Episcopus concedere facultatem audiendi Confessiones ad 
aliquod plus minusve longum temporis spatium Sacerdoti extradioe- 
cesano, a suo Ordinario iam adprobato, quin cogatur denuo ab eo ex- 
cipere iusiurandum praescriptum M. P. Sacrorum Antistitum. Ac po- 
test per modum actus transeuntis eandem facultatem concedere Sacer- 
doti, qui nunquam praedictum iusiurandum praestiterit. S. C. Cons. 
20. lun. 1913. 

Sufficit, ut iuramentum, praestandum ante susceptionem sacrorum 
ordinum, praestetur ante ineundum sacrum subdiaconatus ordinem, 
salvo Ordinarii iure illud denuo exigendi ante collationem singulorum 
ss. ordinum, si ex qualibet causa necessarium vel utile ducat. S. C. 
Cons. 24. Mart. 1911. 

Iuramentum etiam praestare tenentur, secundum praescriptas for- 
mulas, alumni Collegii Urbani de P. F., Americae Sept., Hiberniae, 
Scotiae, aliorum Collegiorum secundum decisionem S. C. Cons. 12. 
Nov. 1908., 25. Iui. 1909.; Officiales Curiae Romanae, et cuiusvis 
ordinis administri in romana Curia; Consultores, Cardinales S. C. S. 

Off, Indicis, Consistor., Pius X. C. Sapienti consilio, Ord. serv. in 
R.C. p. l.c. 3, p. 2. c. 7. art. 2., n. 4., art. 7.; examinatores li- 
brorum et scriptorum Servorum Dei ; doctores renuntiandi in Sacra 
Scriptura, Pius X. M. P. 29. lun. 1910.; examinatores synodales, et 
parochi consultores; S. C. Cons. 15. Febr. 1912. 

Ad iuramentum praestandum a missionaris vi Bullarum Ex quo 
et Omnium sollicitudinum Benedicti XIV. tenentur, praeter sacerdotes 
europaeos, presbyteri quoque indigenae. S. C. de P. F. 21. lun. 1895. 
— E. M. 550. 551. 


55]. Resolves: Non valet iuramentum fictum, seu mere externum 
ob defectum voluntatis seu intentionis iurandi. Peccat vero sic iurans, 
sed venialiter tantum, si verum dicat, vel animum habeat implendi 
quod promittit; quia non profert nisi mendacium cum vana nominis Dei 
usurpatione; mortaliter vero, si falsum dicat, vel animum non habeat 
implendi promissum, vel adsit praeceptum superioris e. g. in indiciis. 
Gravis enim esset abusus et irreverentia nominis Dei, ad aliorum de- 
ceptionem. Pr. 25. d. ab Innoc. XI. — Non valet probabilius 1ura- 
mentum promissorium, factum cum animo quidem iurandi, sed non se 
obligandi cx religione; quia nugatorium est. Valet autem iuramentum 
factum cum animo iurandi quidem, sed non se obligandi ex iustitia 
aut ex fidelitate. L. 172.; H. A. 17. —— Valet iuramentum promisso- 
rum, factum sine animo implendi, sed cum animo iurandi et se obli- 
gandi. Qui autem sic iurat peccat mortaliter, quia Deum testem in- 
vocat ficti propositi seu fictae promissionis, adeoque iurat contra ve- 
ritatem. Deus enim in iuramento promissorio assumitur tamquam (estis 
propositi seu promissionis praesentis, et tamquam Jideiussor quodam 
modo exsecutionis futurae, prout haec saltem pendet a voluntate hu- 
mana. 

Est iuramentum dicere: iuro per Deum, Deum attestor, etc. Item 
iuramentum est dicere: iuro per Sanctos, Ecclesiam, Evangelium, Fi- 
dem Catholicam ; quia tunc censetur in testem adduci ipse Fidei, Evange- 
lii, Ecclesiae et Sanctorum rXuctor. Censetur pariter iuramentum, factum 
per creaturas nobiliores; cum per eas tunc accipiatur earum Creator, 
qui in iis singulariter residet ac relucet: sic, v. g., dum  iuratur per 
coelum, intelligitur istius. Habitator et Dominus; dum per terram, Is 
cuius haec est scabellum; dum per templum, Is qui ibi colitur. Sic 
pariter probabilius esse iuramentum censent pluies, si dicas, per ani- 
mam meam ; quia in anima singulariter. resplendet Deus, qui in te- 
stem tunc censetur adduci Fatendum imen vix esse, qui dum usur- 

pant ea verba de Deo cogitent; et ideo raro haec quoque formula 1u- 
ramentum continet. Secus vero esset, si quis iuraret par creaturas, in 
quibus non elucet specialiter divina bonitas, aut potentia, v. g., per 
barbam, etc. 

Non est iuramentum dicere: Deus est veritas, vivit Deus, Deus 
novit, coram Deo loquor, si haec mere narrative proferantur ad si- 
enificandam seriam et gravem loquentis attentionem ; secus vero si 
invocative, ad Deum in veritatis testem vocandum, quod dignoscitur 
ex circumstantiis, vel intentione loquentis. Item dicere: iuro ita esse, 
non est vere iuramentum, quia tunc nec explicite nec implicite invo- 
catur divinum testimonium; nisi tamen praecesserit interrogatio de 1u- 
reiurando quia tunc per interrogationem praecedentem illud iuro satis 
determinatur ad verum iuramentum. C. I. Proc. Poen. 229. Insuper 
verba ista: occidar, si hoc non est, et similia, quamvis sint vera 1u- 
ramenta, si per modum ^exsecrationis dicantur, quia Deus in ea occi- 
sione specialiter consideratur intervenire; communiter tamen non con- 
tinent nisi quandam sponsionem, seu poenae obligationem, et signifi- 
cant, si non est ita, spondeo meam vitam. Idem dicendum de alia 
formula, diabolus me rapiat. Secus vero, si Deus ibi expresse nomi- 
netur dicendo: Deus me perdat, si mentior; quia tunc iam invocatur 
Deus, ut vindex mendacii si forte profertur. — Non est iuramentum 
dicere: vere, certe, in veritate, fide boni viri, christiani, sacerdotis, 
militis, Principis, Regis; nec dicere: per conscientiam meam, quia in 
testem non adducitur Deus. 

Non iurat, qui dicit: tam verum est, quam sol lucet, quam hic 
sedeo, ambulo, etc., unde etsi comparatio falsa sit, tantum est men- 
dacium, cum nullus in testem invocetur. Quamvis dicere: tam verum 
est, quam Deus est; quam Christus est in venerabili Sacramento : quam 
verum est Evangelium, etc. communiter videatur continere 1iuramen- 
tum cum blasphemia: id tamen non satis apparet, quia nullus in te- 
stem invocatur, neque videtur esse blasphemia, si sit verum, et ani- 
mus proferentis sit significare tantum veritatis similitudinem, non cer- 
tütudinis aequalitatem. — L. 134.-143.; S. Th, 2. 2. q. 89. a. 1. 6. 
Suarez de Rei. tr. 5. ]. 1. c. 13; E. M. 551. 554. 


552. An iuramentum sit licitum? — Iluramentum, debitis vesti- 
tum conditionibus, honestum est et licitum ; et, si promissorium sit, 
obligat in conscientia, nisi iusta causa obstet, vel legitime obligatio 
eiusdem cessaverit. Constat tum ex definitione Cone. Const, sess. S. 
contra Wicleffum, et cx pr. 101.“ d. a. Clem IX. B. Unigenitus, nec 

non ex pr. 75/ d. a. Pio VI. B. Auctores fidei, tum ex praxi uni- 
versali Ecclesiae et populorum, tum ex variis sacrae Scripturae locis- 
Deuter. 6., 13.: Dominum Deum tuum timebis... ac per nomen illius 
iurabis. Et sane maxime Deus eiusque attributa honorantur ex eo, 
quod in medium adducatur et invocetur, tanquam summa et infallibilis 
Veritas in testimonium veritatis. — C. Etsi 26. de lurei.; L. 144. seqq.; 
S. Th. 2. 2. q. 89. a. 3. 4. 

Ex causa gravi, et adhibita protestatione, permitti potest, jura- 


mentum super Protestandum Biblia, quatenus nempe verum continent 
Dei verbum. — E. M. 


553 Quaenam sint ad liceitatem iuramenti requisita? — Triplex 
conditio requiritur, iuxta illud leremiae 4., 2.: Iurabis: Vivit Do- 
minus, in verHale, et in iudicio, et in iustitia. Ratio, quia secus prae- 
stari nequit cum debita Deo reverentia — Veritas, i. e. conformitas 
assertionis cum cognitione et intentione iurantis. Excludit igitur omne 
mendacium, non vero omnem errorem. In iuramento assertorio veritas 
respicit exsistentiam facti, secundum mentem, non secundum etiam rei 
veritatem, in promissorio exsistentiam intentionis se obligandi et prae- 
standi quod promittitur. — Judicium, i. e. ut cum discretione, pru- 
dentia, consideratione ac reverentia, nec sine necessitate aut gravi 
causa fiat. Cum enim iuramentum sanctissima res sit, non debet fieri 
absque prudentia, consideratione, reverentia, et temere absque ulla 
necessitate et causa, — Justitia, i. e. ut iuramentum sit de re, sive 
promissa, sive simpliciter proposita, vel de assertione, iusta et honesta; 
sic contra iustitiam 1uraret, qui iuramento se obligaret ad damnum 
proximo iniuste inferendum, vel affirmaret quod manifestare prohibe- 
retur. — Eccli. 23., 9. 12.; L. 144.; S. Th. 2.2. q. 89. a. 3. 5. 105 E. M. 


554. Quale peccatum sit iurare sine veritate, sine iudicio, sine 
iustitia? —  Iurare sine veritate est semper mortale, etiam in materia 
levi; quia Deum adducere in testimonium falsilatis est velle destruere 
ipsius infinite perfectam veracitatem. Constat etiam ex pr. 24/ d, ab 
Innoc. XL; S. Th. Quodl. 1. a. 1$. 

lurare sine iudicio, ex. levitate, e. g. ex consuetudine, sine gravi 
causa, vel si quis iuret, antequam veritatem sufficienter indagaverit; 
veniale est per se, secluso tamen scandalo et periculo peierandi ; quia 
est tantum vana usurpatio nominis Dei. Jurare sine iudicio ex temeri- 
tate, ne forte verum sit quod asseritur, aut impleri possit quod pro- 
mittitur, grave est, ob periurii periculum. 


lurare sine iustitia certo mortale est in iuramento promissorio, 

si dc patrando gravi peccato agatur, ut patet, immo iuxta S. Lig.. 
etiamsi agatur de peccato veniali tantum, saltem probabilius, quia gravis 
esse videtur irreverentia Deum invocare, ut testem vel fideiussorem 
peccati cuiuscumque committendi. Oppositam tamen sententiam Suarez 
cum alis ait esse communem. — In iuramento autem assertorio, pro- 
babilius veniale tantum est per se: quia iuramentum per se cadit in 
assertionem, non ut malam, sed ut veram. Sic qui iuramento se iactat 
de fornicatione commissa, quamvis hac iactantia lethaliter peccet, vi 
tamen iuramenti per se non confirmat iactantiam, sed veritatem dum- 
taxat fornicationis. Excipe, nisi iuramentum assumatur tanquam instru- 
mentum seu medium peccandi, v. g., ad firmandam detractionem. Idque 
valet, etiamsi quis iuramento utatur tanquam instrumento seu medio 
ad consummandum peccatum veniale, quia sic iurans quantum in se 
est Deum facit complicem peccati sui. — « Si quis iuret, ait S. Th. 
2. 2. q. 89. a. 7. ad 2., se non facturum aliquod melius bonum, quod 
tamen facere non tenetur (v. gr. non ingrediendi religionem); peccat 
quidem iurando, in quantum ponit obicem Spiritui Sancto, qui est 
boni propositi inspirator, non tamen peccat iuramentum servando, sed 
multo melius faciat, si non servet ». Huiusmodi vero peccatum, cum 
agatur dc consilio tantum non amplectendo, veniale per se est. — 
L. 145. 147.; Suarez 1. 3. c. 1255 S. Th. 2. 2. q. 89. a. 7. a. 9. ad 3., 
q. 98. a. 2. 3., Quodl. 1. a. 18.; Struggl 5. 7. 9; E. M.; Cf. hic 
582. 583. 

In publicis civilis societatis perturbationibus, iuramentum permittitur 
passivae obedientiae, ut dicitur, quod nempe nihil quis contra Guber- 
nium sit acturus, et salvis Dei et Ecclesiae legibus. Pius VII., Instr, 
a. 1808., S. Poenit. 18. Dec. 1860. Cf. hic 549. 


555. Quaenam sit causa sufficiens ad iurandum ? — Quaecumque 
causa honesta alicuius ponderis, v. g., pax confirmanda in familiis, 
maior securitas in contractibus... etc. L. H. A. 14. 


556. An liceat iurare cum probabilitate veritatis? — « Ad recte 
iurandum non requiritur certitudo absoluta, et omnino infallibilis, sed 
sufficit aliqua certitudo moralis, sive quaedam probabilitas, quae ad 
quamdam certitudinem moralem pertingat. Ita Tamb. Immo Sanch., 
Suar., Salm., Less. Bon., Azor cum communi expressius aiunt, suffi- 
cere in iuramento sive assertorio, sive promissorio probabilitatem ve- 
ritatis assertae, vel impletionis exequendae rei promissae, modo non 
habeatur ratio probabilis in oppositum. Hinc dicunt posse quidem 
affirmari cum iuramento quod auditum est a persona ita fide digna, 

ut moraliter certos nos faciat Hoc tamen non currit in indicio », 
L. 148., ubi iuramentum quod exigitur est de'certitudine propria emit- 
tendum. Struggl 6. Peccat ergo graviter, qui iurat in mero dubio ve- 
ritatis; quia Deus veritas infallibilis nequit invocari nisi in testimo- 
nium rei, quae moraliter saltem certa videatur. — Struggl 6. ; S. Th. 
2. 2. q. 69. a 7. ad. 1. 


557. An liceat iurare cum restrictione mentali? — R. Negative, 
si sit pure mentalis; et huc ex S. Alph. spectant pr. 26.a 27.* 28? 
dd. ab Innoc. XI.; Affirmative, si sit late mentalis, ex iusta causa. 
« Certum est, ait S. Alph. 151., et commune apud omnes, quod ex 
iusta causa licitum est uti aequivocatione... et eam iuramento firmare... 
Iusta autem causa esse potest quicumque finis honestus ad servanda 
bona spiritui vel corpori utilia ». Et rursus: « Ad sic iurandum, prae- 
terquam in indiciis et contractibus, non requiritur causa absolute gravis, 
sed sufficit quaelibet rationabilis causa, puta ad se liberandum ab im- 
portuna et iniusta interrogatione alterius ». Et Busemb. n. 170. subdit: 
« Quando adest iusta causa necessitatis vel utilitatis, potest quis uti 
amphibologiis in iuramento, etiamsi ad iuramentum sponte se offerat ». 
Addit denique S. Alph. 151., ex probabiliori sententia veniale esse, 
si id sine causa praestet. « Ratio est, quia in huiusmodi iuramento 
iam adsunt veritas et iustitia, et deficit tantum indicium sive discretio, 
cuius deficientia non est nisi venialis... Excipiendum tamen cum Sahn. 
et aliis communiter, nisi hoc fiat in indicio, vel in contractibus ». Huius 
exceptionis ratio quoad l.um est, quia superiori legitime interroganti 
tenemur ex obedientia respondere ad sensum interrogantis ; quoad 2.nm 
vero, quia tunc ex iustitia tenemur verba proferre ad mentem con- 
trahentis, ne iste decipiatur et damnum patiatur. — Struggl 16. seqq.; 
Lugo de Fid. d. 4. n. 67. ; S. Th. 2. 2. q. 89. a. 7. ad 4.; E. M. 


558. Quaenam sii obligatio iuramenti promissorii? — Omne iura- 
mentum promissorium de re licita et honesta praeter obligationem 
iistitiae, aut fidelitatis, quae ex simplici promissione oritur, obliga- 
tionem quoque religionis inducit. Ratio est, quia promissio per se iam 
obligat, et testimonio divino invocato confirmatur et corroboratur. 
« Tenetur enim aliquis, ut faciat verum esse id quod iuravit; alioquin 
deest veritas iuramento ». S. Th. 2. 2. q. 89. a. 7. — Minime vero 
obligat iuramentum de re illicita aut plane inutili; quia iuramentum, 
utpote actus religionis, non potest esse vinculum iniquitatis aut rei 
otiosae R. 58. de R I. in 6° Eiusmodi autem iuramenta non revi- 
viscunt. etiamsi res esse otiosa aut illicita postea desinat iuxta R. I. 

IS. in 6°. « Non firmatur tractu temporis, quod de iure ab initio non 
subsistit ». — Neque item obligat iuramentum  impeditivum | maioris 
boni, e. g., religionem non intrandi vel nubendi, nisi quis in favorem 
alterius 1uravcrit. Tunc enim, illaeso alterius iure, nequit consilia evan- 
gelica amplecti. Sic alumni Collegii S. C. de P. F. nequeunt absque 
venia S. Sedis religionem ingredi, obstante iuramento quo adstrin- 
guntur. — Struggl 24. seqq.; L. 172. 176.; S. Th. 2. 2. q. 89. a. 7. 8., 
Quodl. 5. a. 27.; Scavini ed. 12.5 Mediol. 1874. v. 2. n. 229., v. 4. 
n. 243. 244. 245.; Cf. hic 554. 

Alumni Collegii Urbani de P. F. iuramento promittunt Collegii 
leges observantiam, religiosum ordinem se non ingressuros sine S. Sedis 
venia speciali, ad sacros ordines usque ad presbyteratum adscensuros, 
et in propriam dioecesim reversuros, ibique sacro ministerio perpetuo 
operam daturos. S. C. Cons. 29. Iui. 1909. 


559. Resolves: Nunquam obligatur iuramento, qui rem malam 
iuravit immo dupliciter peccat, si iuramentum adimpleat, nempe contra 
religionem, et virtutem, cui opponitur materia iuramenti. S. Th. 2. 2. 
q. 89. a. 7. — Non obligatur iuramento, qui promissionem prodigam 
iurando confirmavit, quia promissio illa est saltem leviter mala. — 
Non peccat contra iuramentum, qui urbanitatis causa iuravit, se ante 
alterum non sessurum, bibiturum, ingressurum domum, etc., si ab al- 
tero coactus prius sedeat, bibat vel ingrediatur; quia plerumque eius- 
modi iuramentum nullum est ex defectu intentionis iurandi; vel, si 
valeat, ab altero cedente iuri suo relaxatur. — Raro peccant parentes 
non adimplentes iuramentum puniendi filios: quia plerumque iuramen- 
tum est de re inutili, aut potius de vindicta inordinata; accedit quod 
saepe delinquentes aut iam emendati sunt, aut saltem emendationem 
promiserunt. Plerumque etiam mercatores non videntur ligari iura- 
mento non vendendi minoris, aut plures non emendi ; vel quia huius- 
modi iuramenta ut plurimum sunt de re inutili, vel quia isti homines 
non habent animum iurandi, aut certe quia iuramento inest tacita con- 
ditio, nisi aliter res melius cedere videantur. — L. 176. 183. 185. 
186. S. Th. 2. 2. q. 89. a. 7. 


560. Quomodo iuramentum promissorium sit interpretandum ? — 
Obligatio iuramenti interpretanda est stricte, et iuxta naturam actus 
vel contractus, cui adicitur, ita ut omnes cius conditiones sequatur. 
Ratio est, quia iurans censetur voluisse se obligare quam minime potuit, 
et aliunde iuramentum non mutat naturam actus, sed ei superaddit 
solam religionis obligationem, et proinde easdem conditiones et limi- 

tationes habere debet. — Hinc non obligatur iuramento, qui iuratus 
promisit nuptias puellae diviti, sanae, virgini, bonae famae, si illa in- 
ciderit in paupertatem, infirmitatem, infamiam, fornicationem; quia pro- 
missio simplex tunc non obligat. C. Quemadmodum 25. de lurei. 
Itemque, si promisisti et 1iurasti Titiae eam ducere, potes, ea relicta, 
religionem ingredi, quia promissioni matrimonii haec tacita conditio 
inest, nisi ingrediar religionem. Idque etiam valet, si sponsalia, sini 
iuramento firmata; nisi matrimonium necessarium esset ad prolem 
legitimandam, scandalum reparandum, vel honori sponsae providendum, 
si alio modo non posset occurri. Non peccat, qui secretum iuratum 
detegit, quando ipsa lex secreti cessat obligare ; quia iuramentum, ut 
diximus, sequitur naturam actus, cui adiungitur. — L. 180. 183. 727., 


L 6. n. 870. 


561. Quaenam sint conditiones tacite in iuramento promissorio in- 
clusae seu subintellectae ? — Sunt l.? Si potuero sine gravi damno; 
quia nemo censetur se ad rem tam physice quam moraliter impos- 
sibilem obligare. 2." Si res non fuerit notabiliter mutata. 3.^ Si iura 
aut voluntas superioris non obstent. 4.° Si alter fidem reciprocam ser- 
vaverit. 5.^ Nisi alter de iure suo cedat. — L. 180.; Struggl 3l. 


Cf. hic 566. 


5602. An detur parvitas materiae in transgressione iuramenti pro- 
missorii? — Prima sententia negar, quia non tantum  violatur pro- 
missio simplex, sed promissio iurata. In quacumque ergo materia 
eravis iniuria infertur Deo, cuius testimonium in vanum a iurante in- 
vocatum est. Et sane vocaretur Deus vel in fideiussorem, sua nempe 
auctoritate, vel certe in testem falsitatis, si veritas non conformaretur 
rei promissae. Deus enim in hoc iuramento testis invocatur praesentis 
intentionis et vel quasi sponsor vel ut testis etiam futurae exeeutionis. 
Nequit vero omnino Deus vel fidem fallere vel mentiri in re quamvis 
vel minima. « Quicumque iurat se facturum, obligatur ad faciendum, 
ad hoc, quod veritas impleatur », propter reverentiam divini testimonii. 
S. Th. 2. 2. q. 89. a. 7. 8. 

Secunda sententia affirmat, quia in iuramento promissorio Deus 
non proprie adducitur, ut testis futurae exeeutionis reijiromissae, sed 
tantum ut testis actualis promissionis, seu verae intentionis promis- 
sionem exsequendi; neque vero adducitur ut fideiussor futurae exeeu- 
tionis, sed mere uL confirmans, seu praebens auctoritatem obligationi, 
quae oritur ex promissione coram se facta, sicut Princeps sponsalia 
c<>ram se contracta sua auctoritate firmiora icddit. lam vero quoad 


HI. - DE IURAMENTO 433 


primum, nulla per iuranienti promissorii transgressionem  irreverentia 
in Deum committitur, seu Deus non efficitur testis falsitalis, siquidem 
sinceram fuisse supponimus in 1urante promissionem, atque exeeutionis 
intentionem ; quoad alterum autem, infidelitate in re promissa, sub di- 
vina auctoritate, implenda, irreverentia quidem auctoritati divinae irro- 
gatur, sed quae neque directa est et formalis, cum indirecte solum 
intendatur in ipsa promissionis violatione, neque maior est, imo teste 
S. Th. 2. 2. q. 89. a. 8., per se est minor irreverentia, quae in voti 
transgressione invenitur. Cum igitur in hac, sicut et in qualibet irre- 
verentia contra Deum indirecta, levitas materiae ab omnibus admit- 
tatur, in ea etiam admittenda est, quam infert iuranienti promissorii 
transgressio. Et sane si iurans, actu iuranienti, habuit voluntatem im- 
plendi, et postea non implet, non committit mendacium et periurium, 
sed tantum infidelitatem, quae, cum res promisca non sit gravis ex 
hypothesi, protrahi non poterit ad culpam gravem. Insuper in hoc 
iuramento Deus adducitur ut testis contractae obligationis, quae conse- 
quenter violari non potest sine irreverentia in Deum ; sed haec quidem 
pro ratione materiae gravis vel levis esse potest. S. Lig. 173. dicit 
utramque sententiam probabilem ; sed magis secundae sententiae adhae- 
ret, et in H. A. n. 13. ait: « Si res promissa non sit gravis, infide- 


litas ad gravem culpam non pertingit ». — Suarez 1. 3. c. 16. n. 9. seqq. ; 
L. 172. 173. 178. 211. 


563. An obliget iuramentum frromissorium errore aut dolo emis- 
sum ? — R. Negative, si error aut dolus versetur circa rei substan- 
fiam : Secus vero, si adiuncta eius accidentalia tantum  afficiat; quia 
contractus simplex invalidus foret in priori casu, non vero in poste- 
riori. L. 175. Advertit tamen idem S. Alph. 1. 3. n. 187., probabilem 
esse sententiam oppositam, quando error vel dolus versetur circa illas 
circumstantias, licet accidentales, quae si ab initio. notae fuissent, a 
iuramento et promissione deterruissent. Ingredientes quasi substantiam 
contractus sunt quasi conditio, sine qua non. Quae quidem S. Alphonsi 
animadversio valere debet sicut in votis, ita in. contractibus gratuitis, 
non vero in contractibus onerosis. Cf. 575. 


364. An obliget iuramenlum proniissorium, nictu gravi et iniusto 
extortum? — Prima sententia probabilis affirmat. Etenim regula ge- 
neralis est, quodlibet iuramentum esse servandum, quando potest sine 
peccato, ne Deus in testem falsi adducatur. Secunda sententia sat etiam 
probabilis negat; quia iuramentum sequitur naturam actus, cui adii- 
itur. Illa autem promissio, de iure naturali est irrita vel saltem re- 

scindibilis ab eo ipso, qui metum passus est, prout promissio gratuita 
est vel onerosa, ob gravem quam continet iniuriam, quae iuramento 
firmanda et continuanda non est. Unde etiam patroni primae senten- 
tiae advertunt, eum, qui metum passus est, posse iuramenti relaxatio- 
nem petere, ut ab obligatione solvendi excusetur; si vero iam solverit, 
posse id quod dedit, in iudicio repetere, vel occulte se compensare. 
— L. 174., S. Th. 2. 2. q. 89. a. 7. ad 3., q. 98. a. 3. ad 1.5; Ithur. 
Cas. 15. n. 11. 18.; Struggl 23. 29. 


565. An iuramentum promissorium, in favorem tertii, semper ac 
impleri potest sine peccato, implendum sil? — R. Affirmative, si tertius 
ille, iam habeat ius quaesitum per promissionem acceptatam, etiamsi 
sit contra consilia evangelica, et etiamsi promissio facta irrita sila 
iure, in odium creditoris, vehit promissio solvendi usuras, et promissio 
pecuniae facta meritrici, licet tale iuramentum fuerit illicitum ; intellige, 
si meretrix, e. g., iam opus suum praestiterit: secus, si non. Aliter 
tamen dicendum, si promissio sit irrita a iure, quia esset contra bo- 
num commune, €t de re prohibita. Ratio, quia in hoc secundo casu 
ipsa impletio illicita esset. Ideo non obligat iuramentum metu extor- 
tum super professione religiosa, matrimonio, sponsalibus, etc. E contra 
quoad primum casum propter divini Nominis reverentiam iuramentum 


observandum est, semper ac licite observari potest. Cf. 554. 558. 560. 
566. 970.; L. 1. 6. n. 870. 


566. Quomodo ab intrinseco cesset iuramentipromissorii obligatio / 
— Obligatio iuramenti, nempe promissorii, cessare potest tum ab in- 
trinseco, tum ab extrinseco. —  Cessat ab intrinseco: l.? S1 quod bo- 
num erat tempore iuramenti, propter circumstantias, postea fiat illici- 
citum, vel impeditivum maioris boni, vel melius sit omitti quam im- 
pleri. Iuramentum enim actus religionis est, et Deus non colitur re 
illicita, vel quae detrahit potius de cultu divino. — 2.^ Si iuramen- 
tum mutes in opus aliquod aperte melius, et Deo gratius; id enim 
quisque per se potest. /'xcipe tamen semper, si quid in hominis com- 
modum iuraveris, nec enim Deus illum vult defraudan. Cf. 568. — 
3. Si notabiliter mutetur status rei, nam talis mutatio aliud facit 
obiectum. ad quod iurantis intentio non se extendit. — 4.? Si res 
iurata facta sil inutilis ad intentum, maxime si magis illius destru- 
ctiva; e. g., si correctio impoenitentis filii inutilis prorsus esset, immo 
peior inde evaderet. — 5.? Si ita ferant conditiones illae, quas in 
quovis promi»orio iuramento tacite subintelligi natura et dd. docent. 
C'. 561. — 6. Si cesset causa finalis illius, nam sine causa finali non 

subsistit effectus, v. g., promisisti pauperi eleemosynam, sed ille postea 
ht dives. Secus vero, si cessat causa tantum impulsiva. — L. 180. 
187. 188.; S. Th. 2. 2. q. 89. a. 7. 9. 


567. An sit de se sufficiens illa mutatio etiam non notabilis, qua 
tamen praevisa, iuramentum quis non emisisset? — Prima sententia 
affirmat ex S. Th. 4. D. 38. q. 1. ad 1. Ratio, quia intentio se obli- 
gandi tunc vel deest, vel sic intelligitur. Secunda sententia tenet eam 
non sufficere, quia obligatio non est desumenda ex promissione, quae 
in futurum non fieret; sed ex illa quae iam facta est. Ita Suar., Sanch., 
Cai.. etc. « Merito tamen dicunt non posse negari probabilitatem pri- 
mae sententiae. Imo ipsimet cum Salm., censent, illam se notabilem 
mutationem, quae si a principio cognita fuisset, iurans non promisis- 


set, quod utique cum prima sententia cohaeret». L. 187. 226.; 
Cf. 563. 564. 575. 597. 598. 


568, Quomodo iuramenti promissorii obligatio cesset ab extrin- 
seco? — Cessat per irritationem, dispensationem, commutationem, re- 
missionem. —  Irritatio, annullatio iuramenti est. Irritatio fit a quo- 
libet superiore, potestatem dominativam habente in iurantem, circa 
ea quae eius potestati subduntur, licet agatur de promissionibus et 
de contractibus. Haec enim iuramenta habent implicitam conditionem, 
si superior consentiat, si ab eo non revocentur. Hanc dominativam 
potestatem habent Summus Pontifex, quoad res ecclesiasticas, superior 
quoad res propriae potestati subiectas, pater, maritus, tutor, dominus; 
iique irritare et annullare possunt suorum iuramenta eo plane modo, 
quo irritare possunt suorum vota. Num. 30., 4. seqq.; S. Th. 2. 2. 
q. 89. a. 9. ad 3. Cf. 599. seqq. 

Dispensatio datur ab habente jurisdictionem in foro externo; in- 
tellige spiritualem. Quicumque habet potestatem ordinariam, dispen- 
sandi in votis, potest in iuramentis et in votis dispensare, etiamsi 
haec iurata sint. L. 189. 

« Dispensatio, quae fit in iuramento non se extendit ad hoc quod 
aliquid contra iuramentum fiat; hoc enim est impossibile, cum obser- 
vatio iuramenti cadat sub praecepto divino, quod est indispensabile. 
sed ad hoc se extendit dispensatio iuramenti, ut id quod sub iura- 
mento cadebat, sub iuramento non cadat, quasi non existons debita 
materia iuramenti; sicut et de voto supra diximus q. praec. a. 10. 
ad 2... Materia iuramenti promissori est aliquid. futurum, quod va- 
rari potest, ita scilicet quod in aliquo eventu potest esse illicitum 
vel nocivum, et per consequens non esse debita materia iuramenti ; 

et ideo dispensari potest in iuramento promissorio, quia talis dispen- 
satio respicit materiam iuramenti, et non contrariatur praecepto di- 
vino de iuramenti observatione ». S. Th. 2. 2. q. 89. a. 9, ad EL. 

« Quandoque aliquid sub iuramento promittitur, de quo dubium 
est, utrum sit licitum vel illicitum, proficuum vel nocivum, aut sim- 
pliciter aut in aliquo. casu; et in hoc potest quilibet Episcopus di- 
spensare. Quandoque vero sub iuramento promittitur aliquid. quod est 
manifeste licitum et utile; et in tali iuramento non videtur habere 
locum dispensatio vel commutatio, nisi aliquid melius occurrat ad com- 
munem utilitatem faciendum, quod maxime videtur pertinere ad po- 
testatem Papae, qui habet curam universalis Ecclesiae ; vel etiam ab- 
soluta relaxatio, quod etiam ad Papam pertinet in omnibus generaliter, 
quae ad dispensationem rerum ecclesiasticarum pertinent, super quas 
habet plenitudinem potestatis ». S. Th. 2. 2. q. 89. a. 9. ad 3. 

Commutatio ad dispensationem revocatur; et fit, ut ipsa, ab ha- 
bente iurisdictionem spiritualem in foro externo. L. 191. Cf. hic 566. 

Remissio relaxatio est iuramenti in favorem hominis, ab eodem 
facta, aut ab eo, cui promittens et promissa materia subiecta est. 

Notandum: l.^ Quod, si promissio in favorem hominis, firmata 
iuramento, nondum acceptata sit, non est obligatio illam  implendi, 
et revocari potest; quia iuramentum tunc est accessorium et sequitur 
naturam promissionis; secus autem, si promissio principaliter fuit 
facta Deo. 

2. Si talis promissio sit acceptata a tertio, cui facta fuit, et ab- 
solute sit ili ius acquisitum, tunc sine eius consensu, nec etiam a 
Pontifice relaxari potest. — Hoc autem posterius limitatur in tribus 
casibus. Primus est, si iurans sit subditus, et iuramentum sit circa ea 
quae superiorum potestati subduntur. Alter est, si iuramentum non 
possit servari sine damno communi, vel sit super contractu a lege 
vetito. Talia iuramenta verius relaxatione non indigent, cum de se sint 
nulla. Tertius, si iuramentum sit dolo aut metu extortum, tunc enim, 
etiamsi validum sit, relaxari potest. Et hoc valet etsi promissio non 
sit indebita, puta de solvendo debito vero; sed iuramentum iniuste sit 
extortum , ct etiamsi extorqueatur iuramentum metu levi, saltem pro 
foro interno, ex C. Sollicite 2. et ex C. Accepta 3. de Rcstit. spol., 
ubi solum iuramentum omnino spontaneum relaxari nequit. Illud autem 
relaxare possunt non solum Pontifex, sed etiam Episcopi, capitula, 
sedibus vacantibus, et ali iurisdictionem | episcopalem habentes, et 
etiam Confessant, delegatam facultatem habentes dispensandi in Jura- 
mentis 

cegatts RatsShp;ltegim osesalienpragiissiene Rntesticabsoluergistdlen ssi 
Duemigsiq otactae egtadntalliglige aBáamdiam i61 18e vise ci proin isswea euahde 
fadited&meoqeegiunsluser eisscyoduntedeiaue-. sólanbh.oBligatiónem? pidt- 
adne. Haed-.esl S85 nk8dtia communis, et sine dubio potest in praxi ob- 
servari ». Et n. 19: « Etiamsi votum et iuramentum super eandem 
materiam immediate cadant, et unumquodque per se obliget ad Dei 
honorem; per facultatem absolutam dispensandi in votis auferri poterit 
vel votum, vel iuramentum, vel utrumque, dispensantis arbitrio. Pro 
hac assertione possumus allegare omnes auctores primae (scii, praec.) 
assertionis... et tenent ali moderni et viri docti ». Huius sententiae 
intrinseca ratio est, quia iuramentum et votum propter obligationis 
affinitatem inter se aequiparantur. — Ali vero negant, quia diversum 
est vinculum voti et iuramenti. Ita Less. l|. 2. c. 42. n. 60., qui 
tamen priorem admittit sententiam, quando iuramentum voto est acces- 
sorium. Enimvero, dispensato tunc voto, iuramentum evanescit. lura- 
mentum autem natura sua accessorium est promissionis, cui adiicitur. 

S. Alph. 160. utramque sententiam uti probabilem habet; secun- 
dam tamen omnino tenendam dicit « nam obligatio iuramenti iam 
contracta, cum sit certa ct possideat, auferri non valet per dispensa- 
tonem tantum probabiliter validam ». Verum, si probabilis est oppo- 
sita sententia, ea omnino tuta est in praxi; siquidem, ea stante pro- 
babilitate, superior concedens priorem facultatem iure censetur et 
posteriorem concedere, nisi expresse ipse limitet, — Attamen S. C. 
de P. F. 19. Mai 1845. decrevit: « facultatem dispensandi a votis 
facultatem dispensandi a iureiurando per se non includere ». Ac quoad 
vota iurata eadem S. C. 3. Maii 1828. rem dubiam reliquit. L. 189. 
190. 192. 254.; D'Annib. ed. 4“. p. 2. n. 431. nota 36.; Monit. Eccles, 
vol. 18, pag. 139. 140.; Collectan. S. C. de P. F. n. 2085. 2087.; E. M. 

Possunt Regulares ex speciali privilegio iuramenta commutare ct 
etiam in illis dispensare, nisi fuerint in gratiam tertii, et accepitata ab eo. 
L. de Privil. 108. 

IV. — DE VOTO 


570. Quaenam sit natura voti? — Votum est: promissio deli- 
berata, Deo facta, de bono possibili et meliori. Deo facta, votum enim 
est actus religionis, immo latriae actus est, soli Deo debitus. « Pro- 
missio etiam potest fieri homini; et ipsa promissio boni, quae fit ho- 
mini potest cadere sub voto in quantum est quoddam opus virtuosum. 
Et per hunc modum intelligendum est votum, quo quis vovet aliquid 
sanctis, vel Praelatis; ut ipsa promissio facta Sanctis vel Praelatis 
cadat sub voto materialiter, in quantum scilicet homo vovet Deo se 
impleturum quod Sanctis vel Praelatis promittit ». S. Th. 2. 2. q. 
&S$. a. 5. Quare votum principaliter fit Deo, secundario in. honorem 
sanctorum, sicut et templa et altaria quae Deo principaliter dedicantur, 
ipsis etiam dedicari dicuntur. Duae ergo ad voti validitatem conditiones 
sunt requisitae, intentio vera voti, materia apta. — L. 194. S. Th. 
24. 2. q. 88. a. 1-65 Lugo de Poenit. d. 16. n. 281. seqq.; Bou- 
quillon de Virt. relig. l. 2. p. 2; E. M. 


571. Quotuplex sit votum ? — Votum distinguitur : 1.° Absolutum 
vel conditionatum. Illud est, quod fit sine ulla conditione: hoc autem, 
quod fit cum conditione, ita ut, nisi hac posita, non exsurgat obli- 
gatio. Hinc votum poenale, speciatim distinguitur, quando nempe res 
bona vovetur, ut poena seu poenitentia, e. g., dabo eleemosynam, si 
me inebriavero. — 2.?^ Determinatae cuiusdam rei, et disjunctivum 
rei cuiusdam, ex pluribus ad arbitrium deinde determinandae. Si in 
hoc pars est est apta et pars inepta, e. g., vel orare vel ludere, totum 
votum non valet. L. 203. — 3.° Personale wel rcale, prout ipsius 
voventis actio vel omissio, e. g,, peregrinatio, aut res aliqua ab actione 
personae separabilis, c. g., donatio calicis, eleemosyna, etc., promit- 
titur. — 4° Temporaneum vel perpetuum, prout ad certum tempus 
tantum, aut per totam vitam servandum promittitur. — 5.? Publicum 
vel privatum, prout fiat, Ecclesia votum acceptante, vel hac Ecclesiae 
acceptantis auctoritate non interveniente. S. C. EE. et RR. 11. Aug. 
| sSQ. — 6.? Solemne vel simplex, prout fit solemniter, et ab Flcclesia 
ut solemne acceptatur; aut seclusa solemnitate, et hac Ecclesiae accepta- 
tione, emittitur. 

Solemnitas igitur voti in hac Ecclesiae acceptatione et approba- 
tione habetur, qua eo voto quis, per Ecclesiae benedictionem et con- 
secrationem, ea acceptatione et approbatione implicitam, ad divinum 

cultum quoad servandam castitatem, obedientiam, paupertatem totaliter 
mancipatur. Hanc autem benedictionem et consecrationem  annexuit 
Ecclesia susceptioni sacri ordinis, quo divino ministerio quis applicatur, 
et professioni certae regulae, qua per abrenuntiationem saeculi et pro- 
prae voluntatis aliquis statum propriae perfectionis assumit. Cum 
autem solemnitas significet exteriorem quendam apparatum et caere- 
moniam, quae adhibetur, quando aliquis totaliter alicui rei mancipatur, 
hinc votum solemnizari dicitur per susceptionem ordinis sacri, et per 
professionem regulae religiosae, quibus Ecclesia votum annexuit so- 


lemne. 
Solemne ergo est dumtaxat votum castitatis, quod maioribus or- 
dinibus est annexum, et votum professionis religiosae. — L. 195. S. 


Th. 2. 2. q. 88. a. 7. 11.; Caietanus in h. 1; Struggl 28.; Cf. hic 
V. 2. n. 248. 


572. Qualis esse debeat voti intentio ? — Ad voti validitatem requi- 
ritur vera et deliberata intentio votum emittendi, seu vera promissio 
Deo facta, et obligationem inducens ex virtute fidelitatis. Votum enim 
est instar legis cuiuspiam, quam vovens capax alioquin perpendendi 
onus, quod assumit, sibimet imponit. Nemo autem censetur citra suffi- 
cientem animi deliberationem sese obligare. Hinc vorum essentialiter 
differt a proposito ; quia propositum voluntatem dicit deliberatam ali- 
quid agendi vel omittendi, absque animo se obligandi. Quare propo- 
situm, quantumvis firmum, nullum vinculum obligationis producit, 
neque rei propositae omissio est peccatum, nisi forte quandoque per 
accidens, v. g., propter inconstantiam, taedium, aut negligentiam, quae 
per se peccatum veniale non excedunt. — C. Litteraturam 3.de Vot; 
S. Ih. 2. 2. q. 88. a. 15; L. 196.-199.; Struggl 3. 16. 


573. Resolves: Ad voti validitatem. non sufficit quaelibet vo- 
luntas et deliberatio, quae ad peccatum mortale sufficiant. Ad grave 
enim peccatum satis est confuse nosse gravitatem reatus et volunta- 
rum saltem indirecte et in causa; sed perfectior requiritur cognitio 
et volitio oneris, ad quod quis se obligat, ubi de promissione et obli- 
gatione contrahenda agatur. Bonum enim ex integra causa, malum ex 
quocumque defectu. « Cum voti obligatio sit gravissima, requiritur 
intentio, deliberatio et libertas perfecta, qua quis libere et directe in se 
voluerit promittere cum animo se obligandi ». L. 196. Non obligat 
ergo votum factum cum semiplena advertentia vel deliberatione. Item 
vota facta in ebrietate, etiam ante praevisa, et sic volita in causa, non 
sunt valida, cum non sint volita in seipsis, et directe. 

Ad hanc tamen plenam et perfectam deliberationem non requiritur, 
ut quis exacte perpendat omnes circumstantias, quae ad votum allicere, 
vel ab eo absterrere possunt, sed sufficit, ut quis satis agnoverit gra- 
vamen et obligationem voti quoad substantiam. Sufficit item intentio 
virtualis, quae procedit ex praevia intentione actuali. Hinc qui, ex 
praevia intentione religiosae professionis, tria religionis vota emittit, 
etsi animo prorsus distractus, ilis vere obligatur. 

Si quis vero vovet cum animo positivo non promittendi, nec se 
obligandi ex religione, certe votum est nullum. Si quis etiam vult 
promittere, sciens obligationem voti, sed non vult ad promissionem 
et votum se obligare communius et probabilis voto non tenetur. Sic 
autem vovere sine animo se obligandi, dicunt Sanch., etc. ordinarie 
non esse nisi veniale propter quandam inordinationem. Ordinarie, quia 
in professione religiosa, et susceptione sacrorum ordinum, procul dubio 
esset mortale, quia esset deceptio in re gravissima. - L. 196. 201.; 
S. Th. 4. d. 38. q. 1.a. I. q. l ad 25; Struggl 5. 65; Laym. 1. 4. 
t. 4. c. lL n. 4. 


574. Nota: « Ad votum sufficit promissio implicita, ut patet in 
susceptione ordinum sacrorum, ubi, licet non dicatur, voveo, vel pro- 
mitto castitatem, votum tamen hoc fit implicite, hoc ipso, quod sciens, 
Ecclesiam annexuisse ordinibus istud votum, eos suscipis. An vero, si 
quis plane id ignoraret, adhuc censeretur vovere ex implicita inten- 
tone, dubium est. Aliqui aiunt, aliqui probabilius negant, dicuntque, 
talem teneri ad castitatem, non ex voto, sed ex Ecclesiae praecepto ». 
L. 200.; Struggl 6. 


575. .\n valeat votum ex errore emissum ? — R. Negative, si 
error versetur circa substantiam rei, vel circa circumstantias substan- 
tales, seu quae principaliter intenduntur, aut ad substantiam spectant, 
vel illam notabiliter mutant; quia tunc res promissa non est satis 
cognita et volita. Immo addit S. Alph. 198., « certum est quod error 
circa substantiam invalidát votum, etiamsi fuerit concomitans, 1. e. non 
dans causam voto, puta si adhuc, errore cognito, tu vovisses, et etiamsi 
error fuerit quantumcumque crassus ». Haec enim etiam ignorantia 
actum non voluntarium reddit. 

R. Affirmative, si error sit. tantum circa causam — imfiulsivani, 
a Valet votum, quia illa est tantum causa secundaria, qua seposita, 
actus est sufficienter voluntarius secundum substantiam. Neque talis 
error in ceteris contractibus actum vitiat; v. g., vovit aliquis peregri- 
nationem Romam studio colendi Deum, et simul etiam habuit causam 

secundariam impulsivam, ut inviseret fratrem, quem putavit esse Romae, 
quem etsi intelligat deinde isthic non esse, non ideo desinit obligari 
voto ». L. 198. 

R. Affirmative etiam, si error versetur circa circumstantias acciden- 
tales minoris momenti, quae voto non obstitissent, si secluso errore, 
cognitae fuissent; nam qui vovet, censetur se obligare ad subeunda 
incommoda mere accidentalia, quae in voto adimplendo occurrere possint. 
Ita S. Lig., qui tamen n. 198. non negat esse probabile, quod votum 
invalidet error, in circumstantiis accidentalibus, si hae sint magni mo- 
menti, et si, ipsis cognitis, votum emissum non fuisset. Cf. 563. 567. 
597. 598. Excipi tamen debent vota, quae emittuntur post novitiatum 
in quocumque approbato ordine ; quippe quae irrita non sunt ob ullum 
errorem, nisi solum  substantialem, circa substantiam. Statum enim 
natura sua firmum et irrevocabilem constituunt; adeoque a nullo alio 
errore, quam substantiali, dependentem. Insuper, quia secus inde seque- 
retur plures invalidari Professiones in grave reipublicae damnum et 
scandalum. Quod et de matrimonio valet. L 1b. — Rugo de lust, et 
Iure d. 22. n. 88.5; Sanch. de Matr. 1. 10. d. 9. n. 20. 


576. An valeat votum metu factum? — R. Negative, si metus 
sit gravis, iniustus ab extrinseco incussus ad extorquendum votum. 
Ratio est, quia Deo acceptum id esse non potest, quod per iniuriam 
à quopiam vi extorquetur, quum lex naturae postulet, ut ius in inte- 
grum restituatur. Et hoc quidem evincit, eiusmodi vota esse invalida 
iure naturae. Constat autem ex iure canonico quoad vota solemnia 
religionis, et probabiliter etiam quoad cetera vota. C. Perlatum Í. de 
His quae etc; L. 197, Iniustus ; nam si metus sit iuslus, votum valet; 
cum non sit vera coactio in eo, quod quis facere debet, neque vovens 
est rationabiliter invitus. Incussus ad extorquendum votum ; secus enim 
valet votum v. g,, si quis mortem timens, quam latrones minantur, 
votum Deo fecit, ut liberetur. Gravis! utrum votum, ex metu levi 
iniusto emissum, sit invalidum, « affirmat hic Busemb. cum Suar, et 
Fi). Item Nav. et ali plures ap. Sanch. Dec. lib. 4. c. 3. n. 24. 
Ratio (ut dicunt), quia ideo metus iritat votum eo quod plenam con- 
sensus libertatem auferat; ergo metus quoque levis irritabit, quando 
eamdem libertatem aufert, et causa est, ut votum fiat. Et hanc opi- 
nionem probabilem vocat Sanch. Sed probabilior est sententia opposita, 
quam tenet Sanch. n. 24. cum Sot.. Val, Sa. Azor, etc. ac Salm. 
ibid. n. 161., qui vocant communem, et probant ex C. Perlatum de 
His quae vi, etc. Ratio, quia non censetur causa rei tam gravis, prout 

est votum, levis metus, qui de facili reiici potest, ut pariter dicemus 
de contract, n. 718. ». L. 197. — R. Affirmative, si metus oriatur 
ab intrinseco vel a causa necessaria, nisi voventi usum rationis adimat ; 
ratio, quia eiusmodi vota sunt simpliciter voluntaria. 


571. An voto teneatur, qui dubitat, utrum votum emiserit; utrum 
cum sufficienti deliberatione ; utrum | votum emissum | impleverit f — 
R. Ad l.nmm Negative, idemque dicendum si dubites, an voto aliquid 
comprehendatur; non teneris quoad partem de qua dubitas. Non enim 
imponenda est obligatio, nisi de ea certo constet. 

R. Ad 2.um Impossibile sane est, ut, stante vero et positivo dubio 
de sufficienti usu rationis ciusque sufficientis deliberationis, certa inde 
voti obligatio habeatur. Votum enim essentialiter rationis perfectam 
deliberationem includit. Si igitur dubia haec est, dubium consequenter 
votum, dubia eius obligatio. Suarez l. 4. c. 6. n. 10. — In dubio 
negativo, ante septennium praesumptio est pro defectu deliberationis; 
post septennium, praesumptio est pro sufficienti. deliberatione. 

R. Ad 3.m Negative, ob eandem rationem ac ad l.um, si dubium 
sil positivum. Affirmative vero, si dubium sit negativum ; quia possessio 
tunc stat pro voto. — L. 196. Elbel de Actib. human. 156. seqq. 


578. An materia voti debeat esse res moraliter possibilis ? — R. Af- 
firmative. Ratio, quia votum est promissio facta Deo cum intentione 
se obligandi: nemo autem se obligare potest ad aliquid sibi morali- 
ter impossibile. S1 vero res sit divisibilis et ex parte possibilis sit, pro 
hac parte valet votum. Excipe tamen, si constaret, voventem per mo- 
dum unius se voluisse ad utramque partem obligare, et indivisibiliter 
utramque prae oculis habuisse. Ratio, quia votum est lex particularis, 
quae non extenditur ultra intentionem voventis: et ideo si vovens col- 
lective promisit utramque partem, atque unam dependentem ab altera, 
s; una sit impossibilis, totum votum irritum manet. Ita Salm. tr. 17. 
c. l. n. 74., qui mox ib. n. 75. 76. plura exempla subiiciunt voto- 
rum, quae vel servanda sunt ex parte, quae possibilis manet, vel ir- 
rita ob alicuius partis impossibilitatem censentur. Non valet autem 
votum, si res sit moraliter indivisibilis. — L. 202. 225. 


579. Resolves : Non valet votum faciendi quidquid sit perfectius, 
sine speciali Spiritus Sancti. instinctu, vel vitandi omnia peccata etiam 
venialia, etiam semideliberata; quia hoc moraliter impossibile est, sine 
speciali gratia et privilegio. Trid. s. 6. c. 23. — Valet votum vitandi 
omnia mortalia, vel etiam omnia venialia plene deliberata, quia hoc 

est cum divinae gratiae ordinario auxilio moraliter possibile, et spe- 
ciali privilegio non indiget, si tamen de personis vere piis agatur. 
« Votum autem, addit S. Alph. 303., abstinendi a venialibus in ali- 
qua materia determinata, communiter validum est, maxime in perso- 
nis magnae virtutis; in aliis vero modicae virtutis erit materia impos- 
sibilis; immo in aliquibus materiis, puta cogitationum .inhonestarum, 
otiosarum, etc., cum sint inevitabiles quoad omnes, votum est nul- 
lum ». At Salm. aliique apud eundem S. Alph. l.c. asserunt e con- 
trario votum de vitandis omnibus venialibus, etiamsi esset de plene 
deliberatis, omnino invalidum esse, prout de re moraliter impossibili, 
ex c. 23. s. 6. Trid. Sed in hoc can. sermo solum non est de plene 
deliberatis. — Sanchez in Decal. 1. 4. cap. 5. n. 17. 


580. An niateria voti debeat esse res moraliter bona, immo de 
bono meliori? — R. Affirmative. Ratio, quia alioquin promissio voti 
non esset Deo grata et accepta. « Vota, quae sunt de rebus vanis et 
inutilibus, sunt magis deridenda, quam servanda ». S. Th. 2. 2. q. 88. 
a. 2. ad 3.; L. 204. Promissio item, quae impedit maius bonum, 
sub hoc respectu detrahit de cultu Dei, nec illi consequenter grata et 
accepta esse potest, ad obligationem in conscientia pariendam ex mo- 
tivo religionis, seu cultus divini. Hoc autem bonum melius non est 
intelligendum comparate ad bonum quodeumque, sed comparate ad 
eius oppositum, ita ut hoc bonum tale sit, ut eius positio sit melior 
quam omissio. Bonum item melius non solum absolute in se, sed 
etiam relative ad circumstantias intelligitur. Cf. Formulam iuramenti 
quorundam Collegiorum Urbis. M. E. v. 21. p. 351. seq. 


581. Resolves: Non valet votum rei bonae ex fine pravo, si 
fins pravus se tenet ex parte ipsius voti, si nempe ipsum votum ad 
pravum finem ordinetur, v. g., si voveas eleemosynam ad impetran- 
dum felicem furti successum. Ratio, quia datio eleemosynae ad talem 
finem est actio blasphematoria, quasi Deus ad peccandum opem ferat. 
Itemque votum non valet ex causa in se prava, ut e. g. si votum 
facias, eo quod iniustam litem viceris, inimicum |. occideris. — Secus 
dicendum, iuxta communem sententiam, si malus finis accidentaliter 
tantum votum comitetur, et se prorsus teneat ex parte voventis, V. g., 
si quis voveat ob Dei gloriam, sed cum aliqua vanitate, et ex vana 
ostentatione libentius externe voveat. — Valet item votum rei bonae 
cum conditione mala, si votum fiat ex affiectu erga rem bonam, ut 
bona est, etsi coniuncta cum causa seu occasione et conditione mala, 
ut si quis voveat eleemosynam, quia non est captus vel si non ca- 

piatur in furto. Etsi enim furtum malum sit; non laedi tamen non 
est malum, sed Dei donum ; et votum non cadit super malum, sed 
super bonum, quatenus in se bonum est. Multo magis autem id va- 
let, si votum fiat ex malae conditionis detestatione ; ut si quis voveat 
eleemosynam, si et quoties blasphemet. — Valet votum de re aliunde 
praecepta, quia votum huiusmodi est de re bona in se, cum praecepta 
supponatur, et est de bono meliori, cum novum vinculum ac maio- 
rem fidelitatem et devotionem in adimplenda lege conferre possit. — 
L. 206. 213,; S. Th. 2. 2. q. 88. a. 6.; Laymann |. 4. tr. 4. c. 2. n. 7. 


582. An invalidum sit votum de bono, impeditivo maioris boni? 
— Haec S. Alph. 207. 209.: Invalidum est et veniale peccatum vovere 
bonum, quod est impeditivum boni maioris, ut praesertim sunt vota 
contra consilia evangelica, v. g., manere in saeculo, ducere uxorem, 
ire ad militiam, facere mercaturam. Si tamen aliquod bonum, per se 
et absolute minus, fieret per accidens maius bonum, tunc talia vovere 
valet, v. g., si quis videret susceptionem ordinum sibi fore damnosam. 
Hinc votum nubendi, per se loquendo, nullum est, etiamsi sit de du- 
cenda paupere, meretrice, vel ad tollenda aliena peccata, quia semper 
caelibatus est Deo gratior. Secus, si votum sit emissum, ad scanda- 
lum, vel honorem puellae ex obligatione reparandum, vel ad bonum 
commune; vel etiam longe probabilius ob expertam sui fragilitatem, 
supposito quod talis nolit uti aliis remediis: quia in tali casu matri- 
monium est maius bonum, cum a Deo concessum sit ad concupiscen- 
tiam sedandam ei, qui alia remedia meliora suscipere non vult. l. 
Cor. 7., 9. Cf. 554. 558. 


583. An peccet et quomodo, qui voveat rem malam ? — Haec 
S. Alph. 204. 205.: Qui vovet rem vanam, inutilem, indifferentem, 
peccat venialiter. — Qui vovet mortale peccat mortaliter. — Qui vo- 
vet veniale ali dicunt peccare venialiter, ali mortaliter. « Probabilius 
mihi est esse culpam gravem, cum de se blasphemia sit, velle ut ma- 
lum cedat in honorem Dei: sed communiter ob ignorantiam hoc non 
est nisi veniale ». — Cf. 554. 


584 An et quomodo votum obliget? — Responsio habetur seqq. 
propositionibus; — Votum obligatorium est. — Promissio enim facta 
homini certe obligat, quanto magis itaque facta Deo. Hinc fractio voti 
est quaedam infidelitatis species. S. Th. 2. 2. q. 88. a. 3. Idque evi- 
dentissime suadent Scripturae: Cum votum voveris... non tardaberis 
teddeie, etc. Deut. '23, 21. AY quid vovisti Deo, ne moreris red- 

dere, etc. Eccle. 5., 3. Haereticum est, ait S. Th. Quodl. 3. a. 1. 2., 


asserere votum non obligare. 


585. Votum obligat per se, sicut lex velpraeceptum Ecclesiae, ac 


proinde graviter in materia gravi, et leviter in levi. — Votum enim 
est quasi quaedam lex privata, quam quis sibi imponit. — Struggl 17.; 
L. 211. 213. 


586. Votum obligat secundum voventis intentionem, si ille obliga- 
tionis quantitatem in actu vovendi determinet, ita ut sub levi tantum 
in materia quantumvis gravi se ligare possit. — Ratio est, quia sicut 
legislator vel superior potest in materia gravi obligare sub levi tan- 
tum; ita etiam, qui vovet, in re gravi, levem tantum obligationem 
sibi imponere potest. Non tamen vicissim graviter in re levi potest se 
obligare, quia materia levis non est gravis obligationis capax. Verum, 
in voto castitatis sacris ordinibus annexo, et in votis professionis re- 
ligiosae, Ecclesia specialiter requirit voluntatem se graviter obligandi. 
Unde irrita est professio religiosa, quando expresse emittitur absque 
voluntate se graviter obligandi. — Struggl 18.; S. Th. 2. 2. q. 88. 
a. 3.; L. 211. 212. 


587. Nota: Illa materia gravis censetur, quae cum ab Ecclesia 
praecipitur, graviter obligat, ut ieiunium, missa, etc., vel quae com- 
parata cum alio praecepto gravis videtur, vel notabiliter ad finem voti, 
seu ad Hei cultum confert. 


588. Nemo obligaripotest alieno voto vi voti; quia votum est onus 
personale voluntarie susceptum, et ideo nemo rem vel actionem alie- 
nam promittere potest. S. R. C. 18. Apr. 1643. 23. lun. 1703. — 
Vi voti; nam l.° ex iustitia haeres vota realia defuncti solvere tene- 
tur, sicuti tenetur solvere alia illius debita, legata, etc. Ratio est, quia 
votum reale afficit ipsam rem, adeoque ista obligata manet ad quas- 
cumque manus deveniat. Hinc talibus votis debet satisfieri ante legata, 
quia prior est obligatio votorum realium, quam liberum legatum mortis 
causa, sed post debita iustitiae, quia defunctus censetur vota realia 
emisisse solvenda solum de illa parte bonorum, de qua libere, et sine 
aliorum iniuria disponere poterat. Hinc haeres necessarius potest non 
solum sibi, sed etiam alis descendentibus, licite reservare partem le- 
eitimam, seu iuxta leges debitam, adeoque solum de residua substantia 
tenetur solvere vota realia defuncti. — 2." Ex obedientia tenentur sub- 
diti, tum qui nunc vivunt, tum qui in posterum membra communitatis 
fient, vi cuiusdam pacti vel statuti aut consuetudinis, et ex motivo re- 

ligionis, ad adimplendum votum, quod eorum nomine a magistratu 
civili, assentiente Episcopo, aut a superioribus religionis emissum fue- 
rt. — Struggl 24. 26.; Suarez de Voto l. 4. c. 1. 95; Tamburini 
Expl. Decal. 1. 3. cap. 12. $ 4.5; cap. 16. $8 2. n. 12; 7, Scav. ed. 12.* 
Mediol. 1874. 1. 2. n. 219.; L. 213. 214. 216.; S. Th. 2. 2. q. 98. 
a. 2. ad 2. ad 4.; E. M. 


589. Resolves: vola realia. de suo solvenda sunt; qui autem ne- 
quit de suo solvere, non tenetur ab alio mendicare, ut satisfacere pos- 
sit. Satisfacit tamen, si alius sive rogatus sive sponte pro ipso sol- 
vere velit, quamvis ipse satisfacere queat, quia quod dat alter, acce- 
dente voventis consensu, vel ratificatione, si ipso inscio dederit, fit 
ipsius proprium. Excipe, si materia voti realis fuerit determinata; tunc 
enim ea in individuo eroganda est, quando nempe peculiaris ratio movit 
ad rem hanc in individuo vovendam. — Vota personalia impleri pos- 
sunt tantum ab ipso vovente, nec ad haeredes transeunt. Hinc qui vo- 
vit peregrinationem, non satisfacit, si conducat alium ; neque ad con- 
ducendum tenetur, si ipse non possit. — Vota parentum, filios devo- 
ventium cuipiam religioni, aut ipsis imponentium obligationem, v. g., 
certis diebus ieiunandi, etc., istos ligare nequeunt. Licet autem filii 
non teneantur voto parentum, qui illos religioni, vel alicui obligationi, 
devoverunt, parentes tamen votum obligat, ut quantum in ipsis est, 
salva filiorum libertate, hos moveant ad id, quod pro ipsis voverunt, 
amplectendum, ac multo magis ne filis id amplecti volentibus ob- 
stent. — L. 213. 216. 217. 220. 


590. Vota condilionalia non obligant, cessante conditione, etiamsi 
ipse vovens causa fuerit, ut conditio non ponatur: modo id non im- 
pedierit dolo, vi, aut malitia; tunc enim peccat quis indirecte contra 
votum ; sed votum non amplius subsistit. Ratio, quia iam non impletur 
conditio, licet culpa et fraude voventis. — In voto disiunctivo, « S 
utraque pars est materia apta, illa quae eligitur praestanda est, etiamsi 
post electionem altera pars pereat, seu impossibilis reddatur. E con- 
verso, si pereat una pars, aut impossibilis reddatur ante electionem, 
non teneris ad .dteram, nisi tua culpa res pereat, aut fueris in mora 
eam tradendi aut determinandi ». L. 224. 218. 219. 


59]. Oui vovet aliquidJaciendum certo tempore, illo transacto sive 
cum culpa size sine culpa, ad nihil tenetur, si dies appositus sit ad 
finiendam obligationem, ut, per se et regulariter loquendo, censendum 
Ot in votis personalibus, nisi constet de opposito, ut communissime 

dicunt. Transgressio enim voti ad compensationem non obligat. Unde 
qui una die non implevit, non tenetur implere alia die. — Secus, si 
dies appositus sit tantum ad sollicitandam impietioncm, sicut e con- 
verso indicandum est, per se et regulariter, in votis realibus, nisi ite- 
rum constet de opposito, cum ille dies nullam habeat magis specia- 
lem rationem, quam alii. — 07 autem votum indeterminatum sit, quoad 
tempus, V. g., de rosario diurno, etc., votum perpetuo obligat, nisi 
aliud colligatur ex circumstantiis. — Suarez 1. 4. c. 15.; Sanch. in 
Decal. 1. 4. c. I4. n. 25.; Struggl 17.; L. 212. 220. 


592. Vota interpretanda sunt secundum benigniorem partem; cum 


sint leges liberae voluntatis. L. 224. 


593. Resolves: Vovens se per mensem auditurum sacrum, pro- 
babiliter non tenetur in festis audire duo; sicut probabile etiam est 
hoc, si imponatur a Confessario pro poenitentia. — Vovens ieiunium 
se observaturum, potest comedere lacticinia. Vovens ieiunium per men- 
sem, non tenetur in dominica. Vovens ieiunium in vigilia alicuius 
sancti, quae veniat in dominica, potest anticipare ieiunium in sab- 
bato. Vovens ieiunium singulis sabbatis, probabiliter non tenetur ad 
votum, si in sabbato cadat Natalis Domini, nisi expresse intenderit 
adhuc ea die se velle obligare, quia tunc procul dubio tenetur. — 
Cum autem ieiunii materia seu substantia dividua sit, si ieiunium 
strictum sit, quod nempe et unicam cdmestionem et abstinentiam com- 
plectatur, ita ut ad unicam comestionem teneantur ii quoque, qui ut- 
cumque, sive culpate, sive inculpate carnes manducaverint; ille qui 
vovit ieiunium, si carnes comedit, et eadem die voti obligatio finitur, 
saltem ad unicam comestionem servandam tenetur; si vero voti obli- 
gatio ea die non finitur, siquidem diei affixa non est, ad ieiunandum 
alia die tenetur. — "Vovens se recitaturum rosarium, satisfacit reci- 
tando tertiam partem, quia communiter sic intelligitur, et satisfacit 
recitando alternatim, quia tale votum obligat instar officii divini; et 
etiam satisfacit dividendo decades. 

Si quis immemor voti, vel poenitentiae iniunctae, etc., praestet 
opus debitum, bene satisfacit voluntate generali, quam quisque cen- 
setur habere satisfaciendi prius obligationibus. — An Religiosus vo- 
vens, quando licentiam petit a superiore rem voto promissam implendi, 
teneatur eidem manifestare suum votum? Controvertitur. Alii affirmant, 
quia haec voti manifestatio conducit, regulariter loquendo, ad licen- 
tiam facilius obtinendam. Alii probabilius negant, quia votum est 
strictae interpretationis et vovens consequenter ad id solum obligare 

censetur, quod est necessarium et communiter sufficiens medium ad 
licentiam impetrandam. Ita Schmalz. in h. t. n. 23.-25. — L. 222. 
224. 220. 


594. An materiae leves in votis possint secum coalescere ad ma- 
teriam gravem efficiendam? — Vel materiae illae leves voventur se- 
parating et per modum rerum complurium, a se invicem disiunctarum, 
puta ex diverso fine: vel conglobatim, et per modum unius. Si l.u*, 
omissiones, etsi multiplicentur, materiam gravem nunquam poterunt 
conflare: quia inter se nullo modo uniuntur. Si 2.um, possunt utique 
ob contrariam rationem constituere materiam gravem et pervenire ad 
mortale. 

Censentur autem materiae voveri per modum rerum complurium, 
a se invicem disiunctarum, in votis personalibus; per modum autem 
unius et conglobatim in votis realibus, nisi de contrario constet; vota 
enim personalia communiter censentur adfixa diei, unde transgressio unius 
non coalescit cum altero: non item realia; sic, v. g., censetur votum 
reale, si quis voveat dare unam monetulam quotidie per annum: esset 
vero votum personale, si ille voveat recitare unum Pater singulis anni 
diebus. Quare omittendo recitare hanc orationem etiam longo tempore 
esset peccatum veniale; omittendo vero parvam illam eleemosynam, 
esset grave, cum ad gravem materiam pervenerit. Hinc huiusmodi 
omissio supplenda semper erit, cum lapsu temporis voti obligatio non 
cesset. — Attamen, si intentio voventis vere dubia esset, votum cen- 
setur adfixum diei, adeo ut eius materiae non coalescant, sed quae- 
libet terminetur in die. Quisque enim censetur se obligare quam mi- 
nimum possit. — Struggl 17. 33.; L. 212. 220. 


595. Quaenam dilatio gravis censenda sit? — Gravis est per se 
quaelibet dilatio voti graviter obligantis, quando tempori determinato 
affixum est, ut est votum ieiunandi in tah vigilia, etc., quia elapso 
tempore cessat voti obligatio ex generali principio, quod rransgressio 
voti non obligat ad compensationem. — Si vero tempus determina- 
tum non fuerit, vel ad urgendam tantum, non etiam ad finiendam voti 
obligationem, praefixum sit; aut dilatio materiam promissam imminuit 
aut non. Si 1.  verificatur, dilatio gravis in re gravi peccatum grave 
erit, nisi excuset rationabilis causa, puta si quis opportunum interim 
exspectet tempus pro fine, quem sibi proposuit. Hinc, e. g., si quis 
vitam religiosam voverit, tunc, inquit Tamburini, «considerandum esse 
tempus, seu aetatem voventis; nam, si vovens agat, v. g., decimum 
quintum annum, trium immo quatuor annorum dilationem non iudi- 

carem notabilem: suscipere enim vitam religiosam solent adolescentes 
circa decimum quintum et vigesimum annum, quando scilicet status 
vitae consuevit assumi: quare dum aliquis decimum quintum annum 
agens perpetuam religionem vovet, nisi tempus determinet ad ingres- 
sum, non videtur renunciasse consueto modo, et tempori in assumendo 
statu vitae... Verum, si vovens quadragesimum, v. g., annum aetatis 
attingeret, dilationem ultra sex menses satis esse notabilem libens ad- 
mitto: talis enim aetas, longiorem moram non permittit ». 

Si vero 2.um verificatur, idem Tamburini ait, « non videri impro- 
babile dilationem quamcumque, modo non sit probabile periculum 
omittendi omnino votum, non esse nisi venialem. Ratio esse potest, 
qua nemo cum dat totum quod promisit, et nullum damnum ex mora 
creditori facit, condemnandus videtur de gravi errore; sed solum de 
levi negligentia: at nullum damnum ex praedicta dilatione Deo ce- 
dit, etc. ». Et mox addit: « Illud merito certum est, quando non 
adest periculum diminutionis servitii, posse, etiam sine veniali, votum 
factum sine temporis determinatione differri usque ad tempus, quo 
credit quis se illud cum maiori devotione adimpleturum : quia haec 
cedit ad maiorem Dei honorem ad quem votum ordinatur; quare illa 
maior sperata devotio, indicanda est causa sufficiens dilationis ». Ex- 
plc. Dec. 1. 3. c. 12. $8 3. n. 11. Verum ali generatim grave asse- 
runt vota differre temporaria ultra duos vel tres annos, perpetua vero 
ultra sex menses. — S. Th. 2. 2. q. 88. a. 3. ad 3.; L. 221., 1. 4. 
n. 72. seqq., Struggl 19. 21. 


596. Quotuplex peccatum committit qui votum violat? — Vel vo- 
tum est de re aliunde praecepta, vel non. Si l.um, duplex erit pecca- 
tum, unum contra virtutem, ad quam pertinet res voto promissa, aliud 
contra virtutem religionis; nam duplex praeceptum violatur. Si 2.um, 
unum erit peccatum, contra religionem ; quia vovens in hoc casu non 
aliam sibi vult obligationem imponere, quam quae ab ipsa exoritur vi 
voti. Malitia autem huius peccati contra religionem perfidia est, seu 
violatio fidelitatis Deo debitae, quae violatio directe pertinet ad irre- 
verentiam Dei. 

Utrum autem violatio cuiuscumque voti, i. e. licet non solemnis, 
induat etiam malitiam sacrilegii stricte talis, 1. e. aliud peccatum in- 
ducat contra religionem, directe pertinens ad irreverentiam sacrarum 
rerum, ali affirmant, alii negant. Cf. 500. Voti vero solemnis violatio 
infidelitatem et violationem continet personae Deo sacrae. — Ex eo 
quod violatio voti qua talis non sit diversae speciei ex diversa mate- 

ra, « si quis habens votum castitatis fornicetur, potest seorsini fra- 


ctionem voti accusare ». L. 224. — Roncaglia tr. 7. q. 2. c. ult. 
quaest. 5.; L. 213. 224. 


597. Quomodo ab intrinseco cesset votum? — Obligatio voti ces- 
sare potest ab intrinseco et ab extrinseco. —  Cessat ab intrinseco: 
1l."^ Si materia antea possibilis fiat impossibilis, antea honesta fiat tur- 
pis, antea melius bonum fiat indifferens et impeditiva maioris boni, 
ratione destructionis ipsius rei, prohibitionis, et novae circumstantiae. 
Extnguitur enim obligatio, si in eum incidat casum, a quo incipere 
non possit. — 2.° Si votum mutes in opus evidenter melius; id enim 
quisque etiam per se potest, modo specialis in casu particulari non 
habeatur prohibitio. Cf. 623. — 3.° Si notabiliter mutetur status rei. 
« Est communis sententia, ait S. Alph. 226., apud Salm., quod in 
omni promissione, prout est etiam votum, mutatio materiae de se no- 
tabilis obligationem aufert. Ratio, quia per mutationem res fit diversa 
ab ea, quae est promissa ». Intellige, « excepto voto simplici castitatis 
et religionis ». L. 1. 4. n. 50. — 4.? Si res vota facta sit inutilis ad 
intentum, maxime si magis illius destructiva. — 5.? Si ita etiam ferant 
conditiones illae, quae in quovis etiam voto subintelliguntur. S. Th. 
2. 2. q. 88. a. 3. ad 2. — 60." Si cesset causa finalis illius; secus 
vero si cesset causa tantum impulsiva. Cf. 566. — 7.° Quando non 
impletur conditio, si votum fuerit conditionatum ; quando lapsum fuerit 


tempus determinatum, si votum certo tempori fuerit affixum. Cf. 590. 
59]. — Struggl 32. 36.; L. 225. 243. 


508. An sit de se sufficiens illa mutatio etiam non notabilis, qua 
tamen praevisa, quis votum non emississet ? — Prima sententia affir- 
mat, et hanc expresse tenet S. Th., qui docet: « Id liberare a voti 
vel iuramenti obligatione, quod si a principio notum fuisset, ea fieri 
impediret », 4. D. 38. q. 1.a. 3. Ratio, quia tunc intentio se obligandi 
deficit, vel sic interpretatur iuxta dicta num praec. 5.° loco. — Se- 
cunda sententia negat; quia ad eximendum voventem ab obligatione 
voti, non est attendendum ad id, quod ipse promisisset, si meminis- 
set: sed potius ad id quod actu promisit. Iam vero S. Alph. 226. 
loquens de prima sententia ait. « Haec sententia mihi videtur non mi- 


nus pronabitis, immo torte probabilior ». Eamque quasi certam tradit, 
l. 3. n. 720. Cf. hic 563. 567. 575. 597. 3. 


599. Quomodo votum cesset ab extrinseco ? Quid et quoluplex ir- 


— Cessat votum a&b extrinseco per imitationem, dispensatio- 

nem, commutationem. — Voti irritatio est eius annullatio vel suspen- 
sio facta ab eo, cuius doininativae potestati subest voluntas voventis, 
aut materia voti. Est l.^ directa, si cadat directe in personam seu in vo- 
luntatem voventis; 2.? indirecta, si cadat tantum in voti materiam. 
In priori casu votum omnino annihilatur, neque amplius reviviscit; in 
posteriori autem suspenditur tantum eius obligatio quoad materiam 


alterius potestati subiectam, et reviviscit, cum vovens fuerit perfecte 
sui iuris. Struggl. 30. 31. 43. 


600. Quid irritatio directa? — Cum non debeat violari cuius- 
quam dominium, ac quilibet dominus possit uti sua libertate, hinc, si 
potestati dominativae alterius sit subiecta alicuius voluntas, potest is sub- 
diti istius omnia vota, qualiacumque sint, subicctionis tempore emissa, 
ad suum libitum, sine ulla causa valide irritare. directe; hoc est, po- 
test velle, et pronunciare, ut illa vota nulla sint, ita ut nullo etiam 
casu obligatio postea reviviscat. Haec enim uirritatio non est appositio 
alicuius impedimenti exsecutioni actus voluntatis, sed eius valons an- 
nullatio, ob implicitam in ipso conditionem; si ille ad cuius potesta- 
tem spectat non contradicat; si a superiore non revocetur. Idque valet 
etiamsi votum sit in favorem tertii, et forte acceptatum. Hoc ius pro- 
venit ex iure naturali, et etiam ex iure positivo, quo datur alicui le- 
gitima potestas dominativa in voluntatem alterius. Potestas dominativa 
in hoc a iurisdictione distinguitur, quod haec ex iure publici mune- 
rs, illa vero ex privati muneris iure exoriatur, unde et potestas oeco- 
nomica dici solet. — Schmalz. 1. 1. t. 32. n. 4.; Laym. de Leg. c. 5. 
n. 1; L. 227.; S. Th. 2. 2. q. 57. a. 4. q. 88. a. 8. 9., q. 189.a. 5.; 
Suarez de Relig., tr. 6. I 6. c. 6. 7.; Bouix de Iure Reg. v. 2. 
p. 481.-505.; Ferraris v. Votum art. 3. n. 10. seqq. 

Dominativa potestas : Est, potestas domini in res suas; et prae- 
terea ea est in personas potestas, quae praedictae potestati in res si- 
milis est; ut est potestas patris in filium, qui aliquid patris est, po- 
testas domini in servum, qui aliquid domini est, potestas etiam prae- 
lati regularis in proprios religiosos, vi professionis religiosae, qua quis 
se totum et totaliter Deo consecraverit et mancipaverit in Ordine reli- 
gioso. Quare bene distincta est a potestate ecclesiasticae iurisdictionis, 
et a potestate, iurisdictionis proprie talis, et a potestate quae proprie 
dicitur oeconomica. S. Th. 2. 2. q. 57. a. 4.; C. He. 331. Ac vi huius 


potestatis idem S. Th. 2. 2. q. 189. a. 5. concedit posse a parentibus 


irritari filiorum vota. | 


601. Quid irritatio indirecta? — Si alicui non quidem voluntas 

voventis, sed voti materia sit subtecta, ita ut in hanc ius habeat, is 
tale votum, quocumque tempore emissum, potest irritatione indirecta, 
hoc est, eius obligationem suspendere, in quantum suo iuri praeiudi- 
catur; idque ex lege naturae docente, quod nemo possit alteri pro- 
mittere aliquid in praeiudicium tertii. Hinc. votum, rerum statu mu- 
tato, reviviscit. Per accidens vero potest exUngui, si votum, e. Um 
obliget pro certo tempore, et pro illo licentia denegetur, vel materia 
prohibeatur. — L. 241.; S. Th. 2. 2. q. 88. a. 8. 


602. An superior irritare possit vota, si haec a se ratihabita fue- 
rint, vel transacto subtectionis tempore? — R. Ad L*" Affirmative, 
quia nequit sibi adimere potestatem, quam in subditos habet. Contra 
vero, qui semel votum irritavit, si postea nolit, non ideo votum re- 
validatur. Ratio est, quia per irritationem votum extinguitur. Ut extin- 
ctum autem reviviscat, nihil confert poenitentia superioris, qui irrita- 
vit, sed requiritur subditi voluntas, qui se iterum voto obliget. — L. 239. 

R. Ad 2.um Vota facta tempore subtectionis, possunt adhuc irri- 
tari post illud, v. g., quando filius iam est pubes, et haec est ait 
S. Alph. 238., probabilior sententia. Duplicem autem regulam hac in 
re tradit Sanchesius in Decal. 1. 4. c. 30. n 7. 8. « Prior est: Quando 
potestas superioris, cuius tempore votum emissum est, non est omnino 
extinda aut omnino suspensa, sed quoad aliqua manet, potest irritare 
votum sublectionis suae tempore emissum, etsi illud iam transierit; 
dummodo, eo transacto, non sit denuo confirmatum (intellige confir- 
matum, modo sciat tunc vota fuisse infirma, ut habet S. Alph. 1. c.) 
Posterior regula est: Quando ea superioris potestas est omnino extin- 
cta aut omnino suspensa, nequit irritare ea vota ». 


603. An ad irritationem votorum causa aliqua requiratur ? — Mota 
irritare subditorum sine causa de se nullum peccatum est; quia cen- 
sentur emissa sub conditione consensus superioris; unde obedientia 
stat pro causa. De se, quia in praxi difficulter poterit a veniali excu- 
sari esset enim actus otiosus; et irrationabiliter profectus alterius im- 
pediretur. Non tamen id communiter peccatum veniale excedit. Ad 
excusandum autem a veniali sufficit quaevis causa rationabilis. — Mo- 
net Suaresius de Relig. tr. 6. l. 6. c. 7. n. 16., ad irritandum sufii- 
cvre minorem causam, quam ad dispensandum. Unde ex omnium sen- 
tentia infert, subditum, qui petat a suo Praelato irritationem voti, 
quando non habet causam, quae ad iustam dispensationem sufficiat, 
non peccare, quia (inquit) utitur iure suo, quia votum non fuit ab- 
solutum, sed conditionatum, et per illud non se obligavit ad caven- 

dum, ne conditio impediretur, vel ad non praecavendum, ut non po- 
neretur, ut constat ex communi modo vovendi. Qui autem sentit onera 
religionis, sine, peccato potest frui commodis illius. Ergo, qui se su- 
biecit potestati superioris, ut ab illo onera recipiat, non peccat pro- 
curando licitis mediis aliquod levamen per eiusdem potestatem. Sicut 
ergo non peccat Praelatus irritando, ita nec subditus petendo. — 
L. 228.5; s. Th. 2. 2. q. 88. a. 8. 


604. Quinam religiosorum vota irritare, possint? — Papa omnia 
quidem potest directe irritare vota religiosorum ; et Episcopus monia- 
lum subiectarum. Insuper vota religiosorum, quaecumque etiam in- 
terna, etiam sub praedecessoribus emissa, irritare possunt directe, prae- 
ter Papam, abbates, guardiani, priores et rectores, etiamsi Praelati se- 
cundari, absentibus primariis, ac probabiliter. etiam abbatissae. Exci- 
pitur tamen praeter ipsa vota professionis religiosae, Cf. Trid. s. 25. 
c. l. de Reg., votum transeundi ad religionem strictiorem, uti statuitur 
C. Licet 18. de Regul. Ab illa enim professione exoritur potestas irritandi. 
Et quia accessorium sequitur principale excipiuntur etiam vota alia pro- 
fessioni adnexa. Praedictum votum nec Papa potest irritare ; prout est 
supremus religiosi ordinis Praelatus, licet ab ipso non solum Papa, sed 
et Praelatus regularis possit dispensare. — C. Monacho 2. can. 20. q. 4. ; 
L. 233. 242.5; S. Th. 2. 2. q. 88. a. 8.; Struggl 37. 38. : Cf. hic 616. 

Religiosorum : agitur de religiosis solemnium votorum. Vota re- 
ligiosorum votorum simplicium nonnisi indirecte superiores irritare pos- 
sunt. Etenim vi voti solemnis religiosus amplius velle et nolle non ha- 
bet, vi voti simplicis religiosi nonnisi superiori legitime praecipienti in 
materia Regulae et Constitutionem obedire tenetur. Irritare possint; 
valida ergo in se sunt, antequam .irritentur. L. 231. 233.; S. C. BE. 
et RR. 28 lun. 1901. n. 132. Normar. ; Monit. Eccles, v. 16. p. 367. 
seqq. 

Neque valet contra obiicere, quod haec Instituta sint et ipsa ap- 
probata a S. Sede. Sunt utique approbata a S. S., sed non ut Isti- 
tuta religiosa votorum solemnium. Approbata sunt tantum in gradu 
omnino inferiori, nempe ut Instituta votorum simplicium, quibus profecto 
non habetur perfecta illa sui traditio et mancipatio sui, ita ut religiosus 
nec velle nec nolle habere dicatur, ut expresse habetur, C. Religiosus 2. 
de Testam, et ult. vol. in 6.?, C. Religiosi ult. de Sepult, in 6.^, C. Si Reli- 
giosus 27. de Elect, et elect, potest. Inde autem est quod votum solemne 
obedientiae ita subiiciat voluntatem voventis Praelato, ut sine illius con- 
sensu, inefficax sit ad omnem civilem vel naturalem obligationem per con- 

tractum, vel quemcumque alium modum contrahendam. At vero sim- 
plex votum obedientiae talem effectum non habet, nec ex vi solius 
obligationis suae naturalis, nec ex vi approbationis Ecclesiae. Nam vi 
huius voti religiosus tantummodo « assumit obligationem  obediendi 
praecepto legitimi superioris, in iis quae pertinent directe vel indirecte 
ad vitam Instituti, hoc est ad observantiam votorum et Constitutio- 
num ». Norm. S. C. EE. et RR. 28. lun. 1901. art. 132. [am vero 
sola obligatio parendi praecepto  Praelato, secundum Constitutiones 
Instituti, non est de se sufficiens ad irritandam quamlibet voluntatem 
sese alteri obligandi in materia ilis non contraria. Cf. Suarez de 
Relig. Tr. 6. de Voto, I. 6. C. 7. n. 5., Tr. 7. l. 13. n. 4. 5.; Congr. 
Gener. S. I. 1. Can. 22. 


605. Nota: Praelatus potest licite et valide irritare votum sub- 
diti, a praedecessore aequali vel inferiore confirmatum, non tamen a 
superiore. L. 239. — Certum est vota religiosorum per solem nem pro- 
fessionem exUnguit ut habetur ex C. Scripturae 4. de Volo: « Reus 
fracti voti non habetur, qui temporale obsequium in perpetuam no- 
scitur religionis observantiam commutare ». L. 237.; S. Th. 2. 2. q. 88. 
a. 8. I2. — Eadem religiosorum vota per professionem votorum sim- 
plicium suspenduntur: adeoque reviviscunt, si quis ad saecularem sta- 
tum regrediatur. — Ad novitios quod attinet, possunt Praelati regu- 
lares indirecte irritare. vota personalia novitii, quando horum exsecutio 
praeiudicat exercitiis probationis. Nequeunt vero irritare eorum vota 
realia, quia haec non praeiudicant exercitiis probationis. Struggl 42. 


606. An paler, avus, tutor possintfiliorum vota irritare? — Pa- 
fer, sive avus paternus in eius defectu, potest directe irritare quaecum- 
que impuberum vota, sive personalia, sive realia, etiam castitatis et 
religionis, quamvis filius sit doli capax, et votum sit de peculio ca- 
strensi, vel quasi, quia in tali aetate deficit perfecta deliberatio ad 
tantam obligationem ; quare ad talem defectum natura prospexit, prae- 
bendo parentibus facultatem talia vota irritandi. — In dubio, an vo- 
tum sit emissum ante vel post pubertatem, adhuc potest pater illud 
irritare, quia praevalet eius potestas. — Filiorum vero puberum non 
possunt parentes irritare vota personalia, puta castitatis, etc., nisi in- 
directe, h. e. nisi praejudicent domesticae gubernationi, prout vota pe- 
regrinationis, etc. Bene item indirecte possunt irritare vota realia pu- 
berum in minori aetate, quia in ea carent ipsi administratione bono- 
rum  Excipe, si votum sit de peculio castrensi, vel quasi; vel si filius 
exierit e patria potestate. — Quod dictum est de patre et de avo, di- 

cendum etiam de tutore respectu pupilli, et de curatore respectu mi- 
noris; et si sint plures tutores, vel curatores, quilibet eamdem pote- 
statem habet. — C. Puella 2. c. 20. q. 2. ; L. 229. 242.; S. Th. 2. 2. 
q. 88. a. 8. 9. 


607. An etiam mater vel avia possint filiorum vota irritare? — 
Mater potest irritare vota filiorum, deficiente patre, si sit designata tu- 
trix aut curatrix, et potest quod tutores et curatores possunt. Sed, si 
ion fuit designata ut tutrix vel curatrix, et filius careat patre et avo 
paterno, Sanch., Suar., etc. putant tunc filium esse sui iuris. Sed op- 
positum, scilicet, quod in eo casu incumbat matri vel etiam aviae esse 
tutricem, vel curatricem, probabilius tenent Salm., Tamb., etc., quia 
rationabile est, ut mater vel avia minori provideat et ideo bene po- 
test eius vota ut tutrix vel curatrix irritare. — Negant autem Sanch., 
Suar., etc. posse matrem vota filiorum irritare, praesente patre vel tu- 
tore, et dicunt matrem, et deficiente matre, avum, vel aviam ex parte 
matris, posse tantum vota impuberum irritare, quando deficit pater vel 
lutor. Sed non minus probabiliter, Salm., Rone., etc., asserunt matrem, 
etiam praesente patre, et non contradicente, vel tutore, posse irritare 
vota omnia impuberum, etiam castitatis et religionis, et etiam vota 
personalia puberum, quae praeiudicant gubernationi domus; non vero 
realia; quorum administratio pertinet ad patrem vel curatorem. Ratio, 
quia talis potestas, licet non civiliter (Iure nempe Communi soli com- 
petit patrifamilias), naturaliter tamen etiam est in matre; cui filii te- 
nentur obedire, etsi cum subordinatione ad patrem; ita ut possit pater 
irritare vola filiorum, contradicente matre; sed non sic mater, contra- 
dicente patre. Recentioribus quidem legibus patria potestas in patre et 
matre est, licet a patre solum exerceatur. — Inst. 1. 1. t. 9. ; C. I. 220. ; 
C. G. 371.-373.; C. H. 154; C. A. 143. 144. 147.; C. B. 1627. 1634.; 
L. 230. ; C. He. 273. 274. ; S. Th. 2. 2. q. 88. a. 8. 9. ; Struggl 39. 40. 


608. Nota: luri positivo debetur, nempe luri Canonico et luri 
Communi, quod religiosi plenissime suis superioribus subiiciantur, C. 
Monacho 2. c. 20. q. 4., et quod parentes possint directe irritare tan- 
tum vota filiorum impuberum, indirecte vero vota puberum. C. Puella 2. 
c. 20. q. 2. Iure enim naturali nullus alteri ita subiicitur, ut ab ipso 
in omnibus suis actionibus dependeat ; et illa impuberum et puberum 
distinctio, quoad filiosfamilias, nonnisi a praedicto Iure est. Distinctio 
haec impuberum et puberum recentioribus legibus praetermitttur. Hinc 
non improbabiliter possunt parentes directe vota omnia filiorum irri- 
tare usque dum maneant sub patria potestate. C. I. 120. ; C. G. 372.5; 

C. A. 174.; C. H. 154.; C. B. 1626.; C. L. 311., C. He. 14. —L. 227. 
232.; S. Th. 2. 2. q. 88. a. 8.; D'Annib. ed. 4.a p. 3. n. 206. 


609. //w possit vir uxoris vola initare? —  Probabilius est, quod 
vir possit directe omnia vota uxoris irritare, licet non praeiudicent usui 
matrimonii, vel prolis educationi, vel gubernationi domesticae. Et ratio 
est, tum quia maritus in uxorem dominatum habet, tum quia expedit 
valde ad pacem familiae, ad mutuum amorem fovendum, quod uxor 
voluntatem totaliter a viro dependentem habeat, et sic impetus femi- 
narum retundatur. Potest ergo vir irritare etiam vota castitatis et re- 
ligionis ab uxore emissa, et exsequenda post mortem viri. Non potest 
vero vir directe irritare vota ab uxore emissa ante matrimonium, sed 
bene potest illorum suspendere exsecutionem, quatenus praeiudicant 
suae potestati. — Num. 30. 7. 9.; ad Eph. 5., 24.; L. 234. 237; 
S. Th. 2. 2. q. 88. a 85; C. A. 9I. 


610. An possit uxor viri vola irritare? — Uxor nequit irritare 
vota viri, nisi sibi praeiudicent, ut votum longae peregrinationis, etc. 
vel etiam votum non petendi debitum, ut probabilius tenent Spor., 
Laym., etc., contra Less., Sanch., etc., quia valde grave esset pudori 
uxoris cogi semper ad petendum. Talia vota docent dd. communiter 
esse irritanda; at potius videntur esse invalida, utpote de materia 
inepta, sicut sentiunt Salm. — L. 235. 242.; S. Th. 2. 2. q. 88. a. 8. 


611. Nota: Possent coniuges etiam continentiae votum mutuo 
consensu emissum invicem irritare. Id consequi videtur ex potestate 
viri directe irritandi vota uxoris; ex potestate uxoris indirecte irri- 
tandi vota mariti, ex potestate irritandi vota etiam a se approbata 
seu ratihabita. Id negat S. Alph. 236. Non desunt tamen graves docto- 
res, qui id affirmant. — S. Th. 2. 2. q. 88. a. 8. ad 3.; Sanch. 1. 4. 
c. 32. n. 7.5; Suarez 1. 4. c. 6. n. 15; Gur. Baller. 331. 


612. An dominus possit servorum vota irritare? — Dominus 
potest irritare quaecumque vota realia servorum seu mancipiorum, nisi 
illi aliquid de proprio habeant, et personalia, quae domino praeiudi- 
cent, prout religionis, etc., non vero castitatis, etc. Vota haec servo- 
rum et famulorum nequeunt tamen ab heris directe irritari, sed tantum 
indirecte, seu suspendi possunt pro tempore servitutis et famulatus, 
quatenus debitis obsequiis praeiudicant. — L. 240. 242.; S. Th. 2. 2. 
q. 88. a. 8. 


bl3. An vir vel Praelatus possit directe irritare uxoris aut reli- 


giosi vota, de quibus dubitatur, an sint emissa ante vel post subiectio- 

nem ? — Ratio dubitandi est, quia nullus praedictorum superiorum 
potest directe irritare vota emissa ante subiectionem, v. g, ante ma- 
trimonium, quia voventis voluntas tunc non erat ei subiecta. Porro 
negat S. Alph. 237. Ratio, quia vota sunt certa, et incerta est viri 
vel Praelati possessio, eo quod dubitatur, an vota emissa fuerint necne 
tempore, quo incepit subiectio. Affirmant vero Suarez, Sanch., aliique. 
Ratio, quia e contra possessio praesentis voluntatis subditi est certa, 
cum certum sit, illa esse uxorem, vel hunc religiosum; at exceptio 
quoad illa vota est dubia: quare usquedum probetur exceptio, scilicet 
quod vota sint emissa ante subiectionem, praevalet certa possessio su- 
perioris. Sicut a pari coniux dubitans de valore matrimonii tenetur 
reddere debitum alteri petenti ob certam suam possessionem, ut ha- 


betur ex C. Dominus de Secund, nuptiis. 


614. Quid voti dispensatio ? — Dispensatio voti est: voti remis- 
sio facta Dei ipsius nomine ob iustam causam ab habente spiritualem 
iurisdictionem in foro externo. — Remissio, qua non intelligitur solutio 
obligation; iuris naturae, sed actio qua Ecclesia Dei nomine subtrahit 
voto materiam : hoc patet exemplo illius, qui remittit promissionem 
sibi factam ; non enim dispensat in iure naturali standi promissis, sed 
contractum rescindit, illius obligationem remittendo. Hanc porro fa- 
cultatem Ecclesiae inesse constat tum ex facto, cum semper ea usa Sit: 
tum ex iure, cum id expediat fidelium bono, et generalia sint illa Christi 
verba: Quaecumque  solveritis; etc.: soli autem Ecclesiae inesse, con- 
stat ex eo quod hic actus sit spiritualis; solius ergo potestatis spi- 
rtualis esse debet. — Dei nomine facta; cum enim Ecclesia non di- 
spenset in lege sua, sed Dei, non nisi ipsius Dei nomine id agere 
potest. Hinc discrimen constat inter dispensationem et irritationem. 
Dispensatio in votum cadit, prout hoc ex Dei acceptatione pendet. 
Irritatio vero in votum cadit, prout hoc quasi conditionatum est, vel 
ex parte voluntatis voventis, vel ex parte rei promissae, superioris 
potestati subiectae, ab eaque dependentis. Irritatio fieri potest, invito 
vovente, et superior prohibendo materiam, vel resistendo  obligationi 
voti, aufert conditionem, scilicet honestatis, sine qua votum validum 
esse non potest. Dispensatio e contra, invito vovente, fieri non potest, 
quia cum in voto obligatio a propria pendeat voluntate dispensationem 
non acceptando votum quis quasi confirmat, vel iterum emittit. — 
Ob iustam causam; quia inferior cum sit simplex exsecutor, non potest 
sine iusta proportionata causa dispensare in lege superioris; quod si 
agat, invalide agit; et peccat, nisi bona fides eum excuset. — Ab ha- 

benlc, etc., cum enim potestas haec in utilitatem sit Ecclesiae, et ad 
externam gubernationem pertineat, sicuti potestas ferendi leges, qua- 
rum naturam imitatur votum, hanc facultatem a voto dispensandi non 
possunt ut propria habere, nisi qui externa pollent iurisdictione. Cum 
Praelatus praeterea non dispenset nisi nomine Dei, dispensare non po- 
test nisi Praelatus, qui in Ecclesiam vicem Dei gerit, qui quidem ille 
est, qui exteriorem in ea iurisdictionem M habet. Adde promissionem 
acceptatam solvi non posse, nisi consentiat qui acceptavit, vel eius 
repraesentator.— L. 250: S. Th. 2. 2. q. 88. a. 10. 12. 


615. Quinam dispensare possint a votis, et cum quibusnam? — 
l^ Papa respectu omnium fidelium et omnium votorum etiam so- 
lemnium. 2.^ Episcopus respectu suorum subditorum, etiam peregri- 
norum, in omnibus votis Papae non reservatis; non autem parochus, 
quia tantum habet iurisdictionem fori interni. Neque vero ex iure aut 
ex consuetudine talis facultas ipsi communicatur. 3.? Praelati regu- 
lares exempti respectu suorum religiosorum et novitiorum, quoad vota, 
quae vel in saeculo, vel etiam in novitiatu fecerunt, exceptis votis re- 
servatis. Non possunt vero dispensare Praelati non exempti, neque 
abbatissae, immo neque poenitentiarii, neque vicarii Episcopi, nisi fa- 
cultas specialiter his delegetur. 4.^ Ex speciali privilegio omnes Con- 
fessarii regulares possunt dispensare in votis, non reservatis, fidelium, 
intra vel extra confessionem, neque vero requiritur, quod sit Confes- 
sarius ordinarius voto obstricti. Ali  Confessariu nullam habent hac 
in re facultatem, nisi ipsis a Papa, vel ab Episcopo communicetur. 
5.^ Eamdem facultatem habent Legati a latere, et Nuntii in provin- 
cia sibi commissa ; item capitulum, Sede vacante, et abbates episco- 
palem iurisdictionem habentes. — L. 256. 257. 262.; S. Th. 4. d. 38. 
q. L a 4.q. lad 3., 2. 2.q. 88. a. 9. 10. Il. ; Struggl. 45. 46. 47; 
Diana tr. 4. de Voto et Iuramento r. 78., tr. 1. de Dubiis Regula- 
rum r. 274. 275. 


616. Nota : In votis religiosorum dispensari potest a suis Prae- 
latis, etsi fuerint emissa cum licentia ipsorum ; et etiamsi fuerit votum 
transeundi ad strictiorem religionem, si utilius noscatur religiosum 
manere in sua. Potest Episcopus cum suis subditis dispensare in voto 
ingrediendi arctiorem religionem, voto religionis quoad substantiam 
relicto; cum nullo iure talis dispensatio inveniatur reservata. Facultas 
autem dispensandi potest a dictis Praelatis delegari etiam simplici 
clerico tonsurato. In votis substantialibus religionis, vel ipsi annexis, 
prout voto non edendi carnes, etc., quae solent emitti in aliquibus 


IV. - DE VOTO 459 


religionibus, nequit dispensari nisi a Pontefice. Praeterea in votis no- 
vitiorum, si non sint reservata, potest dispensari tum a Praelatis re- 
ligionis. tum etiam ab Episcopo proprio. L. 257. Cf. hic 604. 


617. Quaenam sint iustac causae dispensationis? — 1.° Bonum 
Ecclesiae, vel commune reipublicae, vel familiae, vel profectus vo- 
ventis. 2.^ Periculum transgressionis ob indispositionem particularem 
voventis, vel ob communem fragilitatem hominum. 3.^ Magna diffi- 
cultas in executione, non solum si non fuit praevisa, sed etiam si 
praevisa fuerit: turn quia tunc etiam adest periculum trasgressionis ; 
tum quia res multo difficilior apprehenditur dum instat exsecutio, 
quam deliberatur; et etiamsi tali difficultas ortum habeat ex fragili- 
tate voventis. 4,? Si vovens vexetur magnis scrupulis. 5^. Si votum 
emissum sit immature, scilicet cum nimia facilitate, vel ex imperfecta 
deliberatione, vel sine perfecta libertate. Ob hanc rationem in votis 
inpuberum sine alia causa potest absolute dispensari sine aliqua com- 
mutatione. 6.° Si votum sit emissum ob metum levem, incussum ab 
extrinseco. C. Ad audientiam 4. de His quae, etc. 7.° Quando imper- 
fecta deliberatio, aut libertas in vovendo processit ex tristitia, sive 
metu intrinseco naufragi, mortis, vel alterius mali, quia tunc imma- 
ture vota fieri solent, et ideo potest in eis dispensari sine commuta- 
tione. S1 autem constaret maturam afduisse deliberationem ; tunc di- 
spensationi admisceatur aliqua commutatio. Sicut etiam fieri debet, 
si cesset causa impulsiva voti. — L. 250. 252. 253.; Struggl. 46. 47. 


618. An superior possit dispensare a votis in utilitatem proximi 


factis? — Motum, licet gratuitum, si fuit emissum in solius hominis 


utilitatem, vel principaliter in utilitatem tertii, et iste tertius sit de- 
terminatus, V. g., talis pauper, talis ecclesia, nullo modo potest di- 
spensari, ubi semel a paupere vel rectore illius ecclesiae acceptatum 
sit; nam ille pauper, illa ecclesia verum ius acquirit, quo quidem citra 
iniuriam sine consensu partis spoliari non potest. Licet gratuitum ; 
nam multo minus posset dispensari promissio mutua, onerosa, ut con- 
tingit in votis et iuramentis perseverantiae, quae fiunt in aliquibus 
Congregationibus ; nam illa tunc assumunt rationem contractus, nempe 
Congregatio se obligat ad sustentandum subditum, et hic ad inser- 
viendum, et ita declaravit Bened. XIV. C. Convocatis 25. Nov. 1749. 
$ 32., quod confirmavit C. Inter praeteritos 3. Dec. 1749. $ 66. Ab 
his tamen votis Religiosorum Institutorum dispensare potest Summus 
Pontifex. Vota omnia religiosa etiam simplicia, et ad tempus, ex prae- 
senti iure et praxi reservata sunt S. Sedi. Immo etiam vota privata 

Congregationum saecularium, vel personarum in communitate non de- 
gentium et sine habitu, a S. Sede approbata, eidem S. Sedi sunt re- 
servata. Vel principaliter in utilitatem tertii; nam si principaliter sit 
emissum in Dei honorem; tunc tertius non acquireret verum ius ad 
rem promissam, nisi dependenter a Dei voluntate, quae quidem re- 
laxari potest. « Sporer, Viva, Fagund., etc. dicunt satis esse proba- 
bile, quod bene potest tale votum commutari auctoritate Praelati vel 
propria etiam post acceptationem ». L. 255. Hoc autem quod dictum 
est de voto dicendum etiam est de iuramento, principaliter emisso in 
honorem Dei, quod possit relaxari ab Episcopo sine consensu partis. 
3] tertius sit determinatus; nam promissio facta soli Deo dandi ali- 
quid, e. g., pauperibus indeterminatis semper dispensari et commutari 
potest. 37 sit acceptatum ; nam ante acceptationem non habetur con- 
summata traditio, et communissima sententia est posse tunc dispensari 
et commutari. — L. 255. 276.; Suarez 1. 6. c. 15. n. 7. 8.; Sanch. 
L 4. c. 41. n. 155; Cf. hic 269. 


619. Quacnam sint vola Papae reservata? — Ex consuetudine 
ubique recepta atque ex ipso Iure Canon., praeter vota religionis eis- 
que annexa, sunt haec quinque: l.^ Votum religionem approbatam 
ingrediendi. 2.^ Votum perpetuae et integrae seu totalis castitatis. 
3.^ Votum peregrinationis ad sepulchrum Domini in Hierusalem. 
4.^ Votum peregrinationis ad limina Apostolorum Petri et Pauli. 
5.^ Votum peregrinationis ad  visitandas reliquias S. lacobi Compo- 
stellae. — Unde in generali concessione dispensandi in omnibus votis 
quinque ista vota non comprehenduntur, licet expresse non excipian- 
tur. Ratio, quia illa quae speciatim reservantur specialem postulant 
concessionem. R. 81. de R. I. in 6.? — Struggl. 48.; L. 258. 


6020. Nota: Haec reservatio utpote odiosa stricte semper est in- 
terpretanda, adeoque reservatio non habetur: 1.° Si non sint perfecta 
ratione voti, e. g., si sint emissa sub obligatione levi. 2.° Si non sint 
perfecta ratione affectus ad rem promissam, e. g., si votum disjuncti- 
vum facias, puta religionis aut ieiunii; vel si votum sub conditione 
facias castitatis, impleta etiam conditione, vel votum adeundi Romam 
ad invisendum sepulchrum S. Aloysii Gonzagae, vel eundi in Pale- 
stinam ad inserviendum peregrinis, infirmis, etc. 3.° Si non sint per- 
fecta ratione libertatis, e. g., si sint emissa ex metu, etiam levi ab 
alio incusso. 40 Si non sint perfecta ratione materiae, e. g., votum 
non nubendi, vel votum castitatis quoad actus externos tantum, et non 
etiam quoad internos, religionis non approbatae, vel in qua non fiunt 

vota solemnia. — Quamvis autem vota sint reservata, non sunt ta- 
men reservatae circumstantiae ipsorum, e. g., peregrinandi mendicando, 
ingrediendi religionem statim etc.——Struggl 49. seqq. ; L. 258. 261 .; 
Cf. hic 616. 

Episcopi, et similem jurisdictionem habentes possunt recte dispen- 
sare in votis reservatis, in urgenti necessitate, puta, si non sit facilis 
accessus ad Papam, et in mora sit periculum gravis damni, vel spi- 
rtualis, prout violationis voti, scandali, rixarum, vel temporalis, pro- 
pri aut alieni, nimirum gravis infamiae mulieris et similium. Prae- 
dicta facultas, quae probabiliter conceditur Episcopis, et aliis quibus 
ab ipsis communicata est potestas dispensandi in votis reservatis, ur- 
gente necessitate, non conceditur Confessarus in lubilaeo, habentibus 
a Papa facultatem dispensandi in votis simplicibus. Eam vero Men- 
dicantes habent. Dispensatio autem praefata non est concedenda, nisi 
quatenus necessitas obliget; unde, si sufficiat ut suspendatur votum, 
non potest dispensari. — Struggl 56.; L. 258., 1. 6. n. 987.; Diana 
tr. 1. de Dubis Regular, r. 277. 

Potest Episcopus dispensare coniugem a voto castitatis perpetuae, 
tum ante tum post matrimonium emisso, in ordine ad debitum pe- 
tendum ; quia dispensare ipse potest ab omni impedimento, exerci- 
tium actus coniugalis impediente. Idipsuin possunt Confessarii Men- 
dicantes, et quidem tum intra, tum extra confessionem. — L. 258. 
l. 6. n. 986. 987. 

Licet facultas dispensandi a iuramento aequiparari, immo asso- 
ciari soleat facultati dispensandi a voto; iuramentum tamen castitatis, 
religionis, etc. reservatum non est. L. 259. Cf. 569. 


621. Quid voti commutatio? — Commutatio voti est: substitutio 
unius materiae in locum illus, quae fuit voto promissa, facta sub 
eadem voti obligatione. Triplici autem modo contingere potest, nempe 
in melius, in aequale, in minus. Haec autem facultas commutandi, uti 
et facultas dispensandi intelligitur sine praeiudicio tertii. Deus enim 
ratam non habet dispensationem vel commutationem iniustam et iniu- 


riosam alteri. 


6022. Quinam possit vota commutare? — Qui habet potestatem 
dispensandi in votis habet etiam potestatem commutandi ; quia com- 
mutatio est pars dispensationis. R. 80.a de R. I. in 6.° Praeterea, 
iuxta R.am 53.am de R. I. in 6.°, « cui licet quod est plus, licet uti- 
que quod est minus » in eodem nempe genere. Non tamen potest 
dispensare, qui tantum habet facultatem commutandi ; quia minus non 

continet quod maius est. — C. De peregrinationibus 1., C. Venientis 2.. 
C. Magnae devotionis 7. de Vot. ; Struggl 57.; L. 246. 


6023. An possit quis proprium votum commutare? — Quisquis po- 
test privata auctoritate, et sine causa speciali, votum suum commu- 
tare in opus evidenter melius, modo id Ecclesia in casu particulari 
non prohibuerit; quia dum quis peragit opus re promissa perfectius, 
eo ipso id servat quod promiserat, cum perfectum in perfectiori emi- 
nenter includatur. Constat insuper ex C. Pervenit 3. de lureiurando. 
Melius autem censetur, quod ad maiorem utilitatem spiritualem vo- 
ventis, ac maius Dei obsequium conducit. Excipe tamen vota Papae 
reservata, nisi mutatio fiat in statum religiosum, uti statuitur C. Scri- 
pturae 4. de Voto. Excipe etiam nisi votum factum fuerit in favorem 
tertii, ab eoque acceptata sit promissio, quia commutatio ista, quae 
fiat cum alterius iniuria, giata esse nequit Deo. Excipe item vota poe- 
nalia, quae praeservativa a peccato nuncupantur, nisi commutatio fu- 
tura indicetur eiusmodi, ut non minus a peccato committendo refraenet, 
quam prior voti materia. Pius IX. Ep. Enc. Gravibus Ecclesiae 24. 
Dec. 1874. pro lub. a. 1875. In opus evidenter melius. Nam qui vo- 
tum emisit, illud in bonum minus propria auctoritate commutare nequit; 
debet enim Deo dare, quidquid promisit. 

Utrum vero possit mutare votum suum in bonum aequale, con- 
trovertitur, prima sententia probabilior negat ex S. Th., « quia com- 
mutatio est quidam contractus, qui perfici nequit absque consensu eius, 
qui vicem Dei gerit in terris, scilicet Praelati ». In 4. D. 38. q. 1. 
a. 4. q. 1. Deinde, quia supposita promissione, magis gratum cen- 
setur esse Deo, ut vovens fidelis sit ei, praestando potius rem pro- 
missam, quam aliam aequalem. Ita Sanch., Cai., Covar., Sot., etc. 
Secunda sententia, quam tenent Elbel., Tamb., Sa., Bon., etc., affir- 
mat. Ratio, quia praesumitur Deus acceptare opus quoad substantiam 
aequale, ob benignitatem divinam, saltem ut hilarius ei oblatio prae- 
stetur. Struggl 58.; L. 243. 244. 530. 


624. An sacerdos delegatus ad vota mere commutanda, ea in opus 
notabiliter minus commutare possit? — R. Negative. Ratio, quia se- 
cus magna ex parte dispensaret, et sic acceptam facultatem excederet. 
Attamen facultas vota commutandi non adeo stricte est interpretanda, 
ut ad opus omnino aequale coarctetur; sed latiori sensu accipienda est, 
adeo ut ad opus aliquando minus sese porrigat; secus enim innumeris 
difficultatibus et scrupulis obnoxia foret, cum difficillimum sit aequa- 


litatem invenire in rebus omnino disparatis. Insuper commutatio fere 

debet in alleviationem eius fieri, qui sese voto obstrinxit. L. 247. 
Mere commutanda ; facultas vero data commutandi vota, dispensando, 
facultas non est absolute dispensandi, sed facultas est commutandi 
etiam in minus, adeoque dispensandi ex parte tantum. Secus enim 
esset, vel facultas simpliciter dispensandi, vel simpliciter commutandi. 


625. An requiratur causa aliqua ad votum in opus aequale vel 
minus commutandum/ — R. Affirmative quoad liceitatem, quia secus 
Praelatus prodige potestate commutandi uteretur; et probabiliter etiam 
quoad validitatem, quia Praelatus facultatem habet hac in re dele- 
gatam ; delegatus enim nequit valide sine iusta causa dispensare; 
commutatio autem dispensatio quaedam est. Attamen sententiam op- 
positam probabilem dicit S. Alph. 245. Ratio, quia cum maior obli- 
gatio non sit erga homines, quam supplendi, tanto magis id valet cum 
Deo, quocum mitius agitur, seu qui nobiscum mitius agit. 


026. Nota: Ad commutationem voti minor requiritur causa quam 
ad dispensationem, quia dispensatio plane liberat ab obligatione voti, 
commutatio vero aliam subrogat; et rursus minor requiritur ad com- 
mutandum in aequale quam in minus; sufficit enim maior propensio 
personae, vel minus periculum votum transgrediendi. — L. 244. 


627. An facta commutatione, liceat redire ad primum opus? — 
R. Affirmative, si commutatio facta fuerit in. minus vel aequale, quia 
primum opus est aeque gratum Deo, immo et gratius videtur; et, 
probabilius, etiam si facta fuerit in melius, quia commutatio fit in 
favorem voventis. — L. 248. 


028. Resolves: Licet vovens redierit ad primum opus, potest ta- 
men iterum redire ad secundum subrogatum. Si pluries facta sit com- 


mutatio in diversa opera, potest vovens eligere eorum quodeumque 
malit — L. 248. 


629. An debeas redire ad primum opus, si secundum fiat im- 
possibile? — R. Negative, si mutatio facta sit alterius auctoritate, 
etiamsi tua culpa impossibile fieret; quia prior obligatio per commu- 
tationem ipsam dissoluta est. — R. Affirmative, si pro tuo arbitrio 
commutationem feceris; quia tunc non dissolvitur prior obligatio, sed 
tantum suppleri supponitur per aequalem aut meliorem. L. 249.: 
Gur. 335. Verum negat D'Annib. edit. 4.* p. 3. n. 201. 209.; siqui- 
dem Dei acceptatione prior obligatio extincta est. 


630. An, commutato voto reservato, etiam materia subrogata re- 


servata maneat? — R. Negative: ita communiter et probabilius. 

Ratio, quia licet materia subrogata habeat idem vinculum voti, cum 
tamen ipsa minime sit reservata, secure minime trahit reservationem, 
quae tantum primae addicta est. — L. -200. 


631. An habens facultatem commutandi vota p^o aliis habeat etiam 


pro se? — R. Affirmative, sicut de facultate dispensandi docent com- 
muniter Sanch., Bonae., etc. — L. 249. 256. 
V. — DE ADIURATIONE 
632. Quid sit adiuratio? — Adiuratio est: contestatio, per Deum, 


Sanctos, vel rem sacram facta, ad inducendam naturam intellectualem 
ad aliquid agendum, aut omittendum. — . Contestatio, i. e. invocatio 
nominis Dei etc. Per Deum, etc., innuitur motivum, propter cuius 
amorem, reverentiam, aut timorem, adiurans alterum intendit indu- 
cere ad aliquid agendum aut omittendum. Facta ad inducendum, su- 
periores quidem deprecando, inferiores imperando. Nulla tamen indu- 
citur obligatio vi adiurationis, sed obligatio est tantum vi imperii, 
quae adiuratione maiorem accipit vim. Naturam intellectualem, nempe 
Deum, Angelos, homines, daemones. « Aliter tamen adiuratione uti- 
mur ad hominem et aliter ad Deum: nam adiurando hominem eius 
voluntatem per reverentiam rei sacrae immutare intendimus, quod 
quidem non intendimus circa Deum, cuius voluntas est immutabilis. 
Sed quod a Deo per aeternam eius voluntatem aliquid obtineamus 
non est ex meritis nostris, sed ex eius bonitate ». S. Th. 2. 2. q. 90 
a. l. Et sic potest Deus per seipsum et per sua attributa adiurari. 
Quare creaturae irrationales proprie et directe non adiurantur, sed 
tantum indirecte, adiurando nempe Deum, vel Sanctos, ut earum usus 
nos adiuvet, vel daemones, ut per eas desistant nocere. — 1. Thess. 
5., 275; L. 1. 2. 3.5; Bouquillon de Virt. relig. 1. 2. p. 4. 


633. Quotuplex sil adiuratio? —  Adiuratio alia est solemnis vel 
privata, prout fit ab Ecclesiae ministris, et modo ab ea determinato, 
vel solemnitatibus destituitur; alia est deprccativa vel imperativa, prout 
fit per preces vel per imperium. — L. | 3.; Struggl 37. seqq. 


634. Quaenam sint requisita ad liceilatem adiurationis? — Ut 
adiuratio sit licita tria requiruntur, sicut in iuramento, scilicet: 1.° Ve- 
ritas 1. e. ut adiurans vere intendat assequi quod petit, et vera sit 

causa, ob quam petit: carentia autem huius veritatis raro erit plus- 
quam venialis, cum Deus reipsa non invocetur in testem falsi. Unde 
mendicus, qui fingit se pauperem et petit per lesum Christum, peccat 
contra religionem ; eius tamen peccatum veniale est. — 2.° lustitia, 
ex cuius carentia certe graviter peccat rem petens graviter malam. Si 
rem vero quis petat leviter malam, alii tenent esse mortale, ali ve- 
niale. S1 quis tamen adiuraret Deum ipsum aut Sanctos deliberate, 
ut sibi opem ferat ad rem etiam leviter illicitam, peccaret mortaliter, 
quia talis adiuratio esset directe contra sanctitatem Dei. — 3.? Indi- 
cium, i. e. debita discretio; adeoque ct adsit sufficiens causa adiu- 
randi, et debita sit submissio et resignatio in voluntatem divinam. 
Huius indicii carentia certe non est nisi venialis. — L. 2. 


635. An licita sit contra daemones adiuratio ? — Privata adiuratio 
contra daemones omnibus quidem licita est. Solemnis vero adiuratio 
per exorcismos competit solis ministris rite ordinatis in Ecclesia, 
nempe exorcistis; est enim actus ordinis. Verum ipsa, in praesente 
Ecclesiae disciplina, ex inducta saltem consuetudine, non nisi cum 
Episcopi expressa licentia fieri potest, sine qua sub gravi prohibetur. 
Cf, C. Bened. XIV. Magno cum animi 2. lun. 1751. $ 34.; et Exor- 
cismos iussu Leonis XIII. editos, quibus etiam pro privata recita- 
tione indulgentiae adnectuntur. S. C. de Pr. F. 18. Mau 1890. — 
Adiuratio contra daemones fieri non debet modo deprecative, sed tan- 
tum imperativo. Etenim prior modus adiurandi videtur ad quamdam 
benevolentiam vel amicitiam pertinere, qua non licet cum daemonibus 
uti. Posterior modus licet, quia quamvis daemonum actus nostrae non 
subdantur dispositioni, subduntur tamen dispositioni divinae, et san- 
ctorum angelorum. Possumus ergo daemones adiurando per virtutem 
divini nominis eis imperare eosque compellere, ne nobis spiritualiter 
vel corporaliter noceant. — Nullo pacto fieri potest talis adiuratio 
daemonis, ut opem praestet; quia hoc pertineret ad aliquam societa- 
tem cum ipsis habendam ; nisi forte ex speciali instinctu vel revela- 
tione divina adiuratio. fieret ad aliquid. per eos obtinendum. Sed fieri 
debet tantum ad removenda damna, et vexationem obsessi. Ratio est, 
quia nobis a Deo non est data potestas ad daemones invocandos, 
sed solum ad fugandos, tamquam infensissimos hostes Dei et anima- 
rum. Luc. 9., L; 10., 195; Marc. 16., 17.; Rit. Rom. de Exorc. 
obsess. —  Exorcismi aliquem semper effectum sortiuntur, attenuando 
saltem daemonum vires ad nocendum, licet non habeant semper infal- 
libilem effectum eos expellendi, ut ex experientia constat, et patet ex 

Matth. 17., IS. 19. — Struggl 42. 43.; L. 4. 55 S. Th. 2.2 g 
90. a. 2. 


636. An peccel qui sermones cum daemone immiscet? — Dicunt 
dd. communiter non posse excusari a peccato gravi, qui multos ser- 
mones inutiles haberet cum daemone obsidente. — Quaerere a dae- 
mone unam vel alteram rem curiosam affirmat Pal. esse mortale; sed 
S. Alph. probabilius ait esse veniale, si revera adiuratio fiat modo 
imperativo. Veniale saltem est, quia id ad vanitatem et curiositatem 
pertineret. — Licet vero exorcistis interrogare daemonem de omnibus, 
quae ad eius expulsionem conducunt, v. g., de numero et nominibus 
eorum, qui in obsesso habitant, ut ad eos adiuratio dirigatur, a quanto 
tempore, et qua de causa, ut removeatur, de signo egressus, etc. 
— L. 5. 


637. An liceat quaerere imperative a daemone manifestationem 
alicuius veritatis? — R. Negative, quia non videntur ministri aliam 
habere potestatem, nisi interrogandi tantum de iis, quae ad eum ex- 
pellendum conferunt. Idque praeterea videtur pertinere ad quandam 
societatem cum daemone. S. Th. 2. 2. q. 90. a. 2. ad 3. Sed liceret, 
si id conduceret ad divinam gloriam. S. Th. 2. 2. q. 95. a. 4. ad IL. 
— L. 5. 


VI. — DE LAUDE DEI 


63S. Quid sit laus Dei? — Laus Dei, locutio est, qua excellen- 
tam et beneficentam Dei cum honore profitemur. Locutio haec non 
ht, ut Deo, cordium inspectori, affectus nostros manifestemus. Sed ea 
fit, ut affectus noster in Deum ex laude ipsius excitetur, et retrahatur 
„b iis quae sunt contra Deum. Ea fit etiam, ut aliorum affectus pro- 
vocetur in Deum, et alios audientes ad Dei laudem et reverentiam 
moveamus. Haec laus dupliciter fieri solet: 1.° simplici locutione; 
2.8 cantu et musica. Cantus, non theatricus propter ostentationem vel 
delectationem, sed pius propter devotionem esse debet. Et idem de mu- 
sica dicendum est. 

Neque vero per cantum abstrahitur animus a consideratione eo- 
rum quae cantantur. Sed si aliquis cantet propter devotionem, et non 
proptc' cantus delectationem, attentius considerat quae dicuntur, tum 

quia diutius moratur super eadem, tum quia omnes affectus spiritus 
nostri, pro suavi diversitate, habent proprios modos in voce atque 
cantu, quorum occulta familiaritate excitantur. Et eadem etiam est 
ratio de audientibus, in quibus, etsi aliqui non intelligant quae can- 
tantur, intelligunt tamen propter quid cantantur, scilicet ad laudem 
Dei; et hoc sufficit ad devotionem excitandam. — S. Th. 2. 2. q. 91. 

Musica sacra: Ex Decr. S. R. C. 8. lan. 1904. servanda in 
musica sacra est Instructio de ea, in M. P. Pu X. 22. Nov. 1903., 
quo cantus gregorianus est instaurandus in sacris solemniis. Praedicta 
Instructio ab omnibus accipienda ecclesiis est, sanctissimeque servanda. 
Ac speciatim in Urbe antiquus cantus romanus seu gregorianus instau- 
randus est. Epist. Pii X. ad Card. Vicar. 8. Dec. 1903. Instauranda 
quoque est classica poliphonia. Recipitur etiam in ecclesiis recentius 
musices genus, dummodo ne aliquid profani redoleat. In sacris autem 
liturgiis prohibetur quidlibet vulgari sermone canere. Permittitur mu- 
sica ad organum collata. Aliquando intra certos limites admitti pote- 
runt alia instrumenta musica, semper tamen de speciali Episcopi 
licentia. S. R. C. 15. Apr. 1905. — Possunt in musica sacra tolerari 
instrumenta musica, oboés et clarinettes, dummodo moderate, et ob- 
tenta pro quovis opere ab Ordinario licentia. S. R. C. 13. Nov. 1908. 
— Etsi Caeremoniale Episcoporum numquam supponit in cantu gre- 
coriano organum vocibus consociari, declaratum est licere hodiernum 
usum, cantum adiuvandi organis, exceptis tantummodo iis Officiorum 
ac Missarum partibus, quae, iuxta liturgicas nunc vigentes leges, sine 
comitantibus organis debeant penitus decantari. Quin immo in casu 
necessitatis, licet id etiam Officiis et Missis, in quibus sonus organi 
prohibetur, excepto unico triduo maioris hebdomadae post et ante 
hymnum Angelicum respectivae missae. S. R. C. 11. Mai. 1911. Cf. 
Epistolam Emmi. Card. Vicarii 14. Febr. 1912., M. E. v.25. p. 167. seqq. 

Cantus: Gregorianus in ecclesiis praecipitur. Musica admittitur 
ad tramitem Mot. Propr. Pii X. de hac re. — Prohibentur cantiones 
quaecumque in lingua vernacula, in missa solemni et in omnibus so- 
lemnibus officiis liturgicis. S. R. C. 31. Mart. 1909. ad 7. 8. — Pro- 
hibentur mulieres et puellae intra vel extra ambitum chori canere in 
missis solemnibus. — Licet tamen permittere, ut puellae ac mulieres 
in scamnis, separatis a viris, sedentes, partes invariabiles missae can- 
tent, cantu gregoriano ; et extra functiones liturgicas hymnos aut can- 
tülenas vernaculas cantent; dummodo intra christifideles viri et pueri, 
quantum fieri potest, suam partem divinis laudibus concelebrandis 
conferant, haud exclusis tamen eorum defectu mulieribus et puellis ; 


468 VL - DE LAUDE DEI 


et ubi officiatura choralis habetur, cantus exclusivus mulierum, prae- 
sertim in Cathedralibus ecclesiis, non admittatur, nisi ex gravi causa, 
ab Ordinario agnoscenda ; et cauto semper ut quaevis inordinatio 
vitetur. S. R. C. 17. Ian. 190S.; IS. Dec. 1908. — Cantare in tem- 
plis acatholicorum, tempore sacrarum functionum, illicitum est. Neque 
haeretici admittendi sunt ad cantandum in sacris functionibus, in ec- 
clesiis catholicis. Cf. 372 — Usus grammofoni, pro cantu stricte litur- 
gico gregoriano, prohibetur. S. R. C. 11. Febr. 1910. 

Impressio: Ex recentioribus Decretis haec servanda sunt quoad 
librorum liturgicorum, gregorianum cantum continentium, impressio- 
nem : Imprimi non possunt sine S. Sedis venia et sine Ordinarii appro- 
batione, qua declaretur concordare cum iis, qui Romae sunt impressi. 
S. R. C. 11. Aug. 1905. — In impressione horum librorum continen- 
tium cantum et musicam liturgicam, servanda sunt Decreta plura edita 
hac in re, circa modum praedicti cantus, a S. R. C. 11. 14. Aug. 1905., 
14. Febr. 1906. — Editioni Vaticanae gregoriani cantus authenticae 
ac typicae, ab eadem S. C. approbatae, debent conformari; neque 
aliter ab Ordinariis permitti possunt. M. P. Pri X. 25. Apr. 1904., 14. 
Aug. 1905. Vaticana editio quoad musicam et cantum gregorianum, 
substituenda est editionibus aliis hactenus adhibitis. Propria etiam sunt 
reformanda et conformia reddenda typicae Vaticanae editioni quoad 
eregorianos concentus. S. R. C. 7. Aug. 1907., 8. Apr. 1908. Im- 
pediri non potest, quominus, praevia debita possessoris remuneratione, 
ali aliquem cantum proprium, suo verborum contextu instructum, 
evulgent. In potestatem ea cedunt S. Sedis ; firma tamen manent pos- 
sessoribus consueta iura. Decennio elapso, publici iuris fiunt, salvo 
semper Sedis Apostolicae dominio. S. R. C. 24. Mart. 1909. — Pro- 
pria, quae exhibent cantum gregorianum, indigent pro prima editione, 
post revisorum testimonium, approbatione S. R. C.; in triplici exem- 
plari ideo singula folia ei transmittenda, praehabita venia Ordinarii 
loci vel supremi Ordinis Moderatoris, in cuius usum editio paratur. 
Pro caeteris editionibus, dummodo cum prima typica sint conformes, 
requiritur et sufficit. approbatio Ordinarii Dioecesis vel Moderatoris 
supremi ordinis, in cuius usum editio paratur, et praeterea licentia 
Ordinarii loci, in quo editio conficitur et evulgatur. S. R. C. 27. 
Nov. 1908., 21. Febr. 1911. — Quoad propria ad Graduate vel An- 
üphonale Romanum "Vaticanae editionis, requiritur et sufficit. appro- 
batio Ordinarii ilius loci, ubi editio paratur et vulgatur. S. R. C. 
24. Febr. 1911. - In scriptis obtinenda est approbatio primae edi- 
tionis a S. R. C et approbatio Ordinarii. dioecesis vel Moderatoris 

Instituti, nec non licentia Ordinarii loci, ut supra, et publicanda in 
principio vel in fine Proprii. S. R. C. 24. Febr. 1911. 

Ultimum de hac re Decretum, est 17. Maii 1911., et sequens est: 
— Editiones Librorum Sacram Liturgiam spectantium, sive Ritus, et 
Preces in Sacris Functionibus peragendis contineant, sive Sacras Cae- 
remonias supradictos Ritus Precesque comitantes praescribant, sive 
huius Sacrae Congregationis Decreta in unum collecta referant, sunt 
vel Typicae, vel iuxta Typicas. — Editiones Typicas excudere tantum 
possunt vel Pontificia Typographia Polyglotta Vaticana, vel ali Ty- 
pographi Pontificii, qui a S. R. C. veniam obtinuerint. — Singula 
editionis typicae folia revisioni S. R. C. submittentur, quae seu Com- 
missionis Liturgicae, seu Commissionis de Musica et Cantu Sacro, 
iuxta opportunitatem, sententiam exquiret. —  Quaevis typica editio 
approbationis referet Decretum, talem editionem esse typicam decla- 
rans, simulque omnibus editoribus praescribens, ut praedictae editioni 
typicae futuras editiones omnino conforment. — Editores, aliqua edi- 
tione typica completa, duo exemplaria huic S. R. C. tradent, in Ar- 
chivio ipsius S. C. maxima cura et studio conservanda. —  Quivis 
Typographic, accedente consensu et approbatione respectivi Ordinarii, 
editiones iuxia typicas, quae nempe adamussim praedictis editionibus 
typicis respondeant, excudere potest. — Revmi locorum Ordinarii, di- 
ligenti rerumque liturgicarum perito constituto revisore, qui videat an 
praefatae editiones plane cum typicis concordent, talem concordandam 
declarent et imprimatur apponant. — Quoad editiones Missarum aut 
Officiorum alicuius Dioecesis Propriorum, de quibus editio typica non 
exstat, si in ipsa Dioecesi cudendae sint, Revmi locorum Ordinarii 
concordandam cum originalibus declarent et imprimatur apponant. 
Quoad vero editiones tum alienae Dioecesis, tum Ordinum Regularium 
seu Congregationum, Revmi locorum Ordinarii, quorum iurisdictioni 
lypographi subjacent, imprimatur apponant, postquam vel Ordinarius 
Dioecesis, vel Superior Ordinis seu Congregationis, ad quos praedicta 
officia seu propria pertinent, de harum editionum concordantia cum 
originalibus a S. R. C. approbatis Rescriptum, quod pariter edendum 
est, sibi remiserint. — Inter Libros Sacram spectantes Liturgiam, ad 
effectum praesentis Decreti, sequentes praecipue adnumerandi sunt : 
Breviarium, Missale, Rituale et Pontificale Romanum eorumque ex- 
cerpta; Martyrologium Romanum; Caeremoniale Episcoporum ; Pro- 
pria tum Officiorum, tum Missarum alicuius Dioecesis, Ordinis, seu 
Congregationis Religiosae; Memoriale Rituum Benedicti PP. XIII pro 
minoribus Ecclesi; Instructio Clementina pro expositione SS. Sacra- 
menti ; Collectio Decretorum S. R. C. 

639. Quid tertium Decalogi praeceptum ? — Tertium Decalogi 
praeceptum est: Memento ut diem sabbati sanctifices... non facies omne 
opus in eo. Ex. 20., 8. 10. Duo in hoc praecepto continentur, quod 
homo vacet sabbato rebus divinis, et quod cesset ab omni opere 
servili. Praeceptum hoc naturale est, quatenus praecipit, ut aliquod 
tempus publico divino cultui dedicetur ; quatenus vero in L. V. sab- 
batum, in L. N. diem dominicam, ex Ecclesiae determinatione, aliosque 
festos dies designat, positivum est. S. Th. 2. 2. q. 122. a. 4. ad 4. 
Hoc praeceptum, prout ab Ecclesia determinatum, qua negativum est, 
opera servilia die festo potissimum prohibet. Qua vero affirmativum 
est, praecipit sub gravi dominicis aliisque festis diebus interesse sacro. 
Idque constat. 1.°Ex variis lur. Can. locis praesertim ex C. Missas 64. 
de Consccr. D. 1., item ex C. Omnes 63. de Consecr. D. 1. 2.? Ex 
omnibus Catechismis, quibus indubium praeceptum de missa his diebus 
audienda declaratur. 3.^ Ex prop. 52* d. ab Innoc. XI. — Utrumque 
vero, et sacro adesse et a servilibus cessare, verius ex Ecclesiae prae- 
cepto est; nam tertium hoc Decalogi praeceptum quoad diem sabbati 
caeremoniale erat; et secus Ecclesia in illis dispensare non posset, 
saltem quoad dominicos dies. S. Th. |. c. 

Praeter istud vero nihil aliud sub gravi, vel etiam sub levi per 
se, praecipit. Ratio est, quia reipsa nihil aliud in Iure praeceptum 
invenitur; aut legitime consuetudine inductum. — Unde patet: 1.° Nul- 
lam reipsa esse v ;/ huius praecepti, qua naturale ex qua ecclesia- 
sticum est, obligationem sub g/avi, aut sub levi, per se, assistendi 
officio vespertino, diebus dominicis et festis; aut concionem audiendi. 
Ex vi hiitus praecepti: nam forte quis peccare posset contra alias vir- 
tute^ et obligationes sui status, c n ionem, catechesim, et cetera pie- 
tatis opera omittendo. 2.^ Huic praecepto satisfacere, qui unicam 
missam audit die Nativitatis I. C. 3^ Nullam esse obligationem au- 
diendi missam dic Cinerum, feria N., VI. et sabb. maioris hebdomadae, 
neque diebus Rogationum, et die omnium Fidelium defunctorum. 

Obligat autem hoc praeceptum omnes baptizatos, usum rationis 
habentes, etiam sacerdotes non celebrantes ; non autem infantes ante 

expletum septemnium ; vel catechumenos. Ratio 1? est, quia est uni- 
versale. Ratio 2.*, quia tunc illud humano modo servandi nondum 
regulariter capaces sunt. Ratio 3.u, quia non sunt Ecclesiae subiecti. — 
Tandem obligatio diei festi incipit a media nocte ad alam. Talis enim 
est usus hodiernus Ecclesiae Romanae. — Cat. Rom. n. 1. seqq.; 
L. 263.-271. 308.; S. Th. 2. 2. q. 122. a. 4.; Struggl 12.-14. Ithur. 
Cas. 20. n. 1.-4.; E. M. 


640. Quid requiratur ad missam rite audiendam ? — Ad missam 
rite audiendam requiritur l.° ut tota missa audiatur ; 2.° ut in loco de- 


bito; 3.° corpore praesenti; 4.° mente attenta. 


641. Qualis sit obligatio totam missam audiendi? — Missa sub 
gravi obligatione debet audiri integra; et consequenter omittere libere 
notabilem eius partem est peccatum mortale. Prob. 1.° ex C. Missas 
de Consecrat. D. 1. 2.° Ex communi thth. consensu 3.° Quia in re 
magni momenti, et graviter praecepta, omittere libere notabilem partem 
est grave peccatum. Porro pars notabilis est, pars pertinens ad essen- 
tiam sacrificii ; dimidia aut tertia etiam pars totius missae, pertinens 
ad integritatem, eaque minor etiam esse potest, si dignitas partis 
omissae diuturnitatem compenset. — Obligatio vero non est missam 
nonnisi in proprio ritu audiendi. S. C. de P. F. 11. Dec. 1838. 
E. M. 642. 


642. Resolves: Grave est omittere simul consecrationem et Com- 
munionem ; quia deest tunc essentialis ratio sacrificii ; immo et solam 
consecrationem, quia est pars dignissima in qua saltem praecipue con- 
sistit. Quin immo, probabilius grave est uni tantum consecratione non 
adesse ; quia essentiam sacrificii probabilius in utraque consecratione 
consistit. L. IL A. 33: « Ahi tamen ut Lugo, Tamb., Diana, Escob., 
a gravi excusant, etiamsi tota consecratio Omittatur; cum satis non 
constet, utrum essentia sacrificii sit vere in sumptione vel consecra- 
tone; et probabile puta Elbel cum Suar., etc. valdeque adhaerent 
Sporer, etc... Haec sententia non videtur improbabilis». L. 110. — 
Utrum vero solam Communionem praeterire sit grave, controvertitur ; 
affirmativa sententia est S. Alphonso probabilior, qui existimat essen- 
tiam sacrificii etiam in Communione consistere. Communior tamen 
sententia eam in sola consecratione essentialiter. reponit. Communio 
autem pertinet ad integritatem et plenitudinem sacrificii. 

Hinc satisfacit quidem praecepto, qui successive audit duas dimi- 
dias missas a diversis sacerdotibus, si consecratio et Communio in 

eadem parte missae reperiantur ; quia tunc ratio integra sacrificii in 
eadem parte habetur, licet vero eas audiat ordine praepostero, vel 
interiecto aliquo temporis spatio, sed non ultra horam, L.311.; mi- 
nime vero satisfacit, si consecratio et Communio non sint in eadem 
parte, quia non assistit sacrificio substantialiter integro. L. H. A. 34. 
Successive; nam, si simul, non satisfacit, prop. 63.a d. ab Innocent. XI. 
Inde etiam sequitur non debere saltem probabiliter reliqua audire, qui 
/)osl consecrationem advenit: quia iam deest essentia sacrificii, et cessat 
proinde obligatio illi assistendi, cum praeceptum per hoc impleri non 
possit. Attamen sententia opposita gravi etiam innititur fundamento, 
quia haberi potest assistentia parti notabili ceremoniae ab Ecclesia 
praeceptae. Post consecrationem; nam si veniret ante, «omnino affir- 
mandum est teneri cum Sanch., Salm., Lug., Suar., et communi ». 
Et sane habetur tunc, tum pars omnino notabilis, tum tota essentia 
sacrificii. L. 310. 

Grave est omittere omnia usque ad offertorium inclusive, vel 
omnia ante evangelium, et simul omnia post Communionem ; quia 
pars notabilis quoad integritatem est. Item gravis habenda est omissio 
canonis a Praefatione exclusive ad consecrationem, a consecratione 
exclusive ad Pater exclusive, quia est pars notabilis diuturnitate et 
dignitate simul. — E contrario leve certe est omittere omnia usque 
ad epistolam exclusive, et probabilius etiam inclusive ; immo proba- 
biliter etiam, iuxta S. Lig. 310., usque ad Evangelium inclusive. 
suarez de Euch. d. S9. s. 3. Leve pariter est omittere omnia, quae 
Communionem sequuntur; immo omittere omnia post Communionem 
et omnia ante epistolam. Ratio est, quia partem notabilem ratione inte- 
eritatis non constituunt, si attendatur 1.^ quod evangelium S. loannis 
in fine probabiliter non est pars missae, quia ante illud iam dimittitur 
populus per benedictionem ; 2.^ quod alia sit ratio missae catechu- 
menorum, alia missae fidelium, quae ab offertorio ad sumptionem se 
protendit. Omittere autem omnia usque ad epistolam inclusive, et omnia 
post sumptionem, « Baun et Llamas etiam excusant; sed contradicunt 


Pal., Suar., etc. communius apud Croix ». L. 310. — Ad Symbolum 
vero quod attinet, utpote partis non regularis, rationem habendam 
non esse censet cum alis S. Alph. 310. — Quoad offertorium, eius 


omissio levis reputatur, idemque existimatur de Praefatione, utraque 
enim neque ad essentiam sacrificii. pertinet, neque pars notabilis est 
ratione integritatis aut dignitatis. L. 310. — E. M. 


643 Nota: An, qui omittit levem partem missae, teneatur sup- 


plere, si possit: alu affirmant; quia missam integram audire tenetur; 

ali vero probabiliter negant ; « quia praeceptum est iam substantia- 
liter impletum... illeque modus illam supplendi est valde imperfectus, 
et non multum conducens ad missam integritatem... et quia res mo- 
rales non sunt adeo rigorose expendendae, praesertim quando leviores 
sunt ». Suarez de Euch. d. 88. s. 2. — L. 310. 


644. Qualis sit locus debitus? — Sufficit ad satisfaciendum obli- 
gationi missam audiendi eam audire in publica aliqua ecclesia, in pu- 
blico oratorio, vel in oratorio semipublico; neque obligatio adest eam 
in parochiali ecclesia audiendi. Praecepto, autem non satisfacit, qui 
missam audit in oratorio privato, secluso speciali privilegio. Prob. 
1.“ p., 1.° ex privilegiis regularibus concessis etiam post Trid. Constat 
praesertim ex C. S. Pu V. Etsi mendicantium a. 1567. 2.? Ex con- 
suetudine legitime praescripta. 3.^ Ex communissima et certa docto- 
rum sententia, praesertim vero ex Benedicto XIV., de Syn., l| 11. 
c. 14., ubi asserit Decretis Conciliorum et Summorum Pontificum 
obligationem  statuentibus, derogatum fuisse contraria consuetudine 
universali, quae constituit quoddam ius commune, contra quod insur- 
gere nequeunt Episcopi neque licite, neque valide. — Struggl 39.; 
L. 320. seqq. 

Oratoria privata sunt sacella, in domo privata erecta ex privi- 
legio a Summo Pontifice concesso, ut ibi peragantur divina mysteria, 
in commodum alicuius privatae personae vel familiae. S. R. C. 23. lan. 
1899. Non censentur privata, sed publica sunt habenda ea oratoria, 
quae legitime erecta sunt in seminari, monasteriis, seu domibus re- 
ligiosorum vel monialium, aliarumve communitatum, uti in conserva- 
toris, carceribus, nosocomiis, et etiam in domibus Episcoporum et 
Cardinalium. Non enim hae domus privatae sunt. Sed, quia non 
omnibus Christifidelibus aditus libere patet in huiusmodi oratoriis, 
ideo semipublica magis proprie appellantur. 

Aliquando autem oratorium in domibus privatorum simpliciter 
haberi potest ut publicum. Sed ad hoc requiritur: 1.° Ut ingressus 
in viam publicam pateat; 2.^ Ut nullae subiaceat servituti Iure Ca- 
nonico reprobatae; et nulli a domino accessus prohiberi possit. 3.? Ut 
in perpetuum cultui divino addicatur; 4.° Ut reditus ad divina officia 
sufficientes. statuantur. — Cf. n. 262. 273.; L. 319., 1. 6. n. 357.: 
Bened. XIV. de Sacrif. missae 1.3. c. 6. n. 6; S. R. C. 2. Iui. 1661. 
n. 1190. 

Capella fixa in navibus, publica pro navigantibus et pro aliis est, 
adeoque omnes qui in dicta capella missae assistunt, etiam | quando 

navis est in portu, praecepto satisfaciunt. S. R. C. 4. Mart. 1901., 
10. Maii 1901. 

Prob. 2.* p. Ex ipsis Brevibus concessionis habetur non satisfa- 
cere praecepto, qui missae intersunt in oratoriis privatis, nisi sint do- 
mini; aut illorum coniuncti, consanguinei nempe et affines usque ad 
quartum gradum, qui habitent in eadem domo, et eorum expensis 
vivant, ut vult S. Alph. 318., vel ut notat Gatticus n. 11., licet 
unam non constituant familiam ; aut illorum sint nobiles hospites, illi 
quoque, qui ad prandium a privilégiátO invitantur; aut sint familiares, 
qui nempe domini servitio incumbant, eiusque impensis vivant, ac 
sint familiares actu praestandis servitiis necessarii, quorum nempe 
praesentia in oratorio tempore missae est necessaria, licet hi extra 
domum habitent. Intersunt, adeoque praecepto satisfaciunt et sacer- 
dos celebrans et minister inserviens. Requiritur vero pro istis, ut actu 
intersit aliquis ex is, quibus principaliter indultum concessum est. 
Indultum vero principaliter concessum intelligitur iis tantum, quibus 
Breve dirigitur, nimirum .personis ilis, quae a tergo eiusdem Brevis 
proprio nomine nuncupantur, vel qui initio Brevis nominantur, si 
Breve ad Ordinarium loci dirigatur. 

Sed, ex Normis S. C. de Sacram., simplex concessio Oratorii 
importat, praeter unicam missam, et determinationem loci, satisfactio- 
nem praecepti festivi, pro solis indultariis, exclusis duodecim soleni- 
n oribus, et pro Gallia quatuor. Solemniora ex Cacrem. l. 2 c. 34. 
£ 2. sunt: festa Natalis Domini, Epiphaniae, Feria V. in Cocna Domini, 
festa Paschatis, Ascensionis, Pentecostes, Annuntiationis, Assumptio- 
nis, BB. AA. Petr et Pauli, Omnium Sanctorum, Sancti Titularis Ec- 
clesiae et Patroni, Dedicationis Ecclesiae Cathedralis, S. R. C. 10. 
Apr. 1896. Rescriptum ergo at'cudendum, quia extensiones plures 
fieri possunt. Et si concessio habeatur pro die Nativitatis possunt 
tres Missae celebrari. S. R. C. 20. lan. 1723. Et his quidem diebus 
festis, si sint de praecepto, fer. V. excepta Maioris Hebdomadae, 
prorsus interdicitur in eiusmodi oratoriis celebrare. Si tamen festi- 
vitas transferatur ad dominicam sequentem, celebratio die propria 
non prohibetur. S R. C. 6. Mart 1896. n. 3890. Nulla dies ex- 
cipitur, quando oratorium a Pontifice infirmitatis causa conceditur. 
Ct. 260 262.25 » — L. 318., 1. 6. n. 357. 359; La-Croix 1. 3. p. 1. 
n. 626. seqq.; Gattic. de Orat. priv. c. 25. n. 23. 24.; E. M. 

Post M. P. Pu X. Supremi disciplinae 2. Iui. 1911., quo dies 
festi imminuti sutu, necnon Decr. S R. C. Urbis et Orbis 24. Iui. 

1911. Evulgato Motu Proprio, ex Decreto S. C. de Sacram. 5. Apr. 1913., 
missa in Oratoriis privatis non prohibetur diebus festis Comme- 
morationis solemnis S. loseph, Annuntiationis B. M. V. Commemora- 
tionis solemnis SS. Corporis D. N. I. C. et in festo Patroni cuiusque 
loci. Nec prohibetur in festo SS. Trinitatis, in Dominica infra 
Octavam Corporis Christi, et in Dominica qua celebratur Nativitas 
S. loannis Baptistae. — In privatis oratoriis, in quibus missa ce- 
lebratur, distribui quoque potest Eucharistia communicantibus — 
Oratoria publica consecranda vel solemniter sunt benedicenda. Ora- 
toria privata benedicuntur tantum formula quae in Rit. habetur pro 
domo nova aut loco. S. R. C. 5. lun. 1899. n. 4025. Oratoria pri- 
vata I cet benedicta, non censentur pollui, et ideo reconciliatione non 
indigent. — Pro concessione obtinenda Oratori privati attendendae 
sunt Normae editae quoad eam a S. C. de Sacram. 7. Febr. 1909. 
In huiusmodi Normis variae extensiones concessionis habentur, quoad 
eos qui Induito frui possunt, quoad absentiam Indultariorum, quoad 
numerum missarum, quoad dies, quoad locum. 


645. Quaenam sit praesentia requisita? — Ad satisfaciendum 
huic praecepto requiritur moralis praesentia corporis. Prob. l.? ex 
communi thth. sententia 2.? Quia, sine praesentia saltem morali, fide- 
les non censentur, secundum aestimationem moralem, sacerdoti sa- 
crificanti assistere, et missam audire. Praesentia moralis corporis ha- 
betur, quando quis intra ecclesiam exsistit, vel extra illam, ita tamen 
ut possit dici unus e numero assistentium et offerentium sacrificium. 
Atque hoc verificatur, si possit missam sequi quoad partes praecipuas 
audiendo, videndo, aut ad signa aliorum  assistentium | attendendo, 
dummodo tamen magna non intercedat loci distantia inter ipsum 
et alios assistentes, sı extra ecclesiam sit. — L. 312. 


6046. Resolves: Missae valide assistit, qui, etsi sacerdotem non 
videat, nec audiat verba, sacri partes distinguit. sonitu campanulas, 
cantu chori, motibus assistentum, quibus moraliter iungitur, licet sit 
extra ecclesiam, in qua turba contineri non potest. Item, qui sl.it post 
altare, post columnam, vel post parietem, vel in sacristia ad latus 
altaris vel post altare, modo ad partes praecipuas missae advertere 
possit. — Item probabilius, qui est in domo proxima, ex qua per 
fenestram, vel ianuam altare aut assistentes videat, aut partes missae 
distinguat, dummodo parvum sit spatium inter ecclesiam et locum in 
quo est. Secus autem, si magnum spatium aut platea intercedat. — 
Non assistit sacro, qui extra ecclesiam multum a longe manet, etsi 

templum, altare, turbam videat, quia in usu communi dici non potest 
audire et adesse moraliter. Iuxta Lugo et alios, spatium triginta pas- 
suum a turba assistenttum non adeo magnum videtur, ut impediat, 
quominus quis sacro adsit. — L. 312. 


647. Quaenam sil attentio requisita? — Ad missam, ratione 
praecepti sub gravi audiendam, requiritur et sufficit. 1.° voluntas au- 
diendi missam ; seu intentio colendi Deum ; 2." attentio pure externa. 
— Attentio, duplex distinguitur attentio, alia interna, alia externa. 
Prior in hoc praecise consistit, quod quis advertat et animum appli- 
cet, aut ad verba et actiones sacerdotis; aut ad sacrificii mysteria; 
aut tandem ad Deum precibus vel meditatione laudandum, adoran- 
dum, colendum. Posterior vero in eo est, quod quis non ponat opus 
externum cum auditione missae incompossibile, quamvis mens interne, 
continue et voluntarie sit distracta; si tamen aliquo modo saltem im- 
perfecte ad missam simul attendat, vel si aliquo modo sibi quis ra- 
tonem dare possit saltem de principalioribus partibus missae. Qui 
enim in ecclesia maneret durante missa, sed sua omnino cogitans 
negotia tractanda, ita ut nihil omnino auditae missae recordaretur, 
missam profecto non audiret. 

Prob. 1." p. Requiritur utrumque; nam si alterutrum desit, vel 
non habetur actus humanus, vel non habetur actus religiosus cultum 
Deo exhibens, ne externe quidem. — Prob. 2. p. Sufficit; nam 1.° id 
docent plures et graves theologi, et illi ipsi, qui contrarium docent, 
hanc sententiam ut probabilem habent. L. 313.; Struggl. 37.; Gur. 
345. 2.? Quia attentio interna non requiritur ad substantiam mora- 
lem cultus externi. Ut enim communiter docent Sotus, Suarez, San- 
chez, Salmant., Filluc., etc. in hoc tertio praecepto tantummodo 
praecipitur cultus externus, et abstinendi a servilibus et missam au- 
diendi. Confirmatur ex S. Th. 2. 2. q. 122. a. 4., qui docet, quod 
ad interiorem cultum non cogimur, sed movemur a Spiritu S., « et 
ideo, ait, in tertio Praecepto praecipitur exterior Dei cultus ». Idem 
docet Cath. Rom. n. 1: «hoc legis praecepto externus ille cultus, 
qui Deo a nobis debetur, recte atque ordine praescribitur ». L. 264. 
Confirmatur iterum ex S. C. Indulg. 13. Nov. 1893. — E. M. 


64S. Nota: Iuxta ipsam sententiam requirentem attentionem in- 
ternam, parum admodum requiritur, ut quis praecepto satisfaciat, ita 
ut nemo hac in re anxius esse debeat ob scrupulum  attentionis non 
praestitae. « Iuxta sententiam hanc, ait S. Alph. 313., sufficit ad sa- 
üsfaciendum, sicut in officio, attentio virtualis, scilicet, quod quis sub 

initio habeat intentionem  attendendi, et illam non mutet, nam, si 
postea distrahatur, etiam adverlentcr, sed non advertat, se distrahi a 
missa, vel ab officio, etiam satisfacit: quia iste, licet voluntarie se 
distrahat, non tamen distrahitur voluntarie a missa ». — S. Pius V. 
C. Cum primum VI. Kai. Apr. 15066. $ 4.-6. 


049. Resolves : Satisfaciunt praecepto ministrantes missae ; satis 
enim attendunt suum exhibentes ministerium, quo actualiter ad sacri- 
fium cooperantur, licet ad breve tempus recedant ab ecclesia, ut 
sumant vinum, thus, etc., vel ut pulsent campanas, quia talis recessus 
ordinatur ad sacrificium. Idem dicendum est de sacristis, musicis, 
organises, tympanistis, etc. ; quia eorum actus ad Dei cultum refe- 
runtur, nec necessariam impediunt attentionem ad ea, quae in altari 
peraguntur. L. 309. 317. — « Qui autem magnam sacri partem 1n- 
sumit in colligendis eleemosynis, a pluribus excusatur, si sit in eccle- 
sia parva, secus in magna: ita Henr. cum alis apud Salm. n. 52. 
Sed Lessius apud Croix n 6052. indistincte eos excusat, si simul 
attendant ad missam ; et vere talis distractio non videtur esse incom- 
possibilis ». L. 317. 

Qui tempore missae ad Confessionem se praeparat certe per se 
loquendo sufficienter omnino missam audit; nam sufficienter adhuc 
potest piis illis actionibus intendere. Ad Confessionem vero quod 
attinet, quae notabili temporis intervallo duret, communior quidem 
et probabilior sententia negat praecepto satisfieri. At plures etiam 
sunt et graves theologi, qui affirmant, si aliquo modo ad missam 
simul attendatur. « Haec sententia, inquit S. Alph. 314., non videtur 
omnino probabilitate destituta, et olim probabilem ipsemet censui ; 
sed quia postmodum observavi eam a pluribus gravibus doctoribus 
reiici; modo non audeo probabilem dicere ». 

Attamen haec sententia sua reapse non destituitur probabilitate. 
Eam enim plures ct graves recentiores theologi, vel tacite referendo 
et nihil in contrarium dicendo, vel etiam positive defendendo appro- 
bant. Cur. Baller. 346. Praeterea, qui negativam tuentur sententiam, 
ut notit La-Croix |l. 3. n. 655., diversas afferunt rationes; et ipse 
S. Alph. id advertit, quod certe indicium est desiderari rationem 
omnino demonstrativam obligationis imponendae. Insuper satis qui- 
dem solida videtur ratio ab obligatione eximendi. Etenim « habet 
intentionem audiendi (ut supponitur); adest corpore, quia confitetur 
in templo; assistit moraliter, quia adest humano et religioso modo; 
denique etiam attendere potest ad missam; ct licet forte actu non 

attendat, tamen occupatur occupatione pia, adeoque adhuc censetur 
cum sacrificante et circumstantibus Deo cultum exhibere ». La-Croix 
l.c. Ac, si quis praecepto audiendi missam satisfacit, suam conscien- 
tam exaitiinando, etiam confitendo satisfacere videtur; cum non magis 
confessio, quam conscientiae examen, incompossibilis sit cum aliqua 
saltem ad sacrum attentione, praesertim si ea Confessione ad parti- 
cipandum de sacrificio per Communionem intentio habeatur. Neque 
vero attentio interna omnino necessaria est, ut quis huic praecepto 
satisfaciat. Si autem agatur de famulis, qui aliter non confiterentur, 
Lessius et La-Croix dicunt bene satisfacere; tunc enim saltem prae- 
sumitur quod Ecclesia consentiat. Idque admittere videtur etiam 
S. Alph. 332. — Lessius Auctar. ad Comment, in 1. 2. v. Missa C. 2. 
n. 8. 9. L. 309. 


650. Quaenam sint causae a missa excusantes? — Excusat a 
missa audienda quaevis causa mediocriter gravis, seu quae involvit 
notabile et saltem mediocre quoddam incommodum vel damnum in 
bonis animae vel corporis, proprium vel proximi, privatum ve) pu- 
blicum Constat ex communi interpretatione et consuetudine, quae est 
optima legum interpres. Mediocriter gravis gravior requiritur in operi- 
bus servilibus et forensibus; quia gravior ista pars praecepti est obser- 
vantiae festi. — L. 324. 


651. Resolves: Excusantur mulieres, quae non habent vestes 
decentes iuxta conditionem suam et statum ; ut etiam non habentes 
famulam vel sociam, sine quibus magno rubore suffunderentur, bene 
excusantur a sacro audiendo, dummodo non possint eidem interesse 
vel summo mane vel in ecclesia remota, quo populus minime con- 
currit. Idem dicendum de puellis inhoneste praegnantibus, et de illis, 
quae ab ecclesia exeunt tempore quo fiunt proclamationes pro eorum 
matrimoniis, si magnam ob id verecundiam pati debeant. — Excusat 
usus, iuxta locorum consuetudinem, domo non. egrediendi sex hebdo- 
madas post partum, vel mensem tempore luctus ob mortem viri, et 
etiam sororis, aut filiae. — L. 330. H. A. 42. 

Excusantur matres et nutrices, quae neminem habent cui relin- 
quant parvulos, nec eos ad ecclesiam ducere possunt sine magna 
adstantium perturbatione. Si sint duo coniuges tantum, alternis vici- 
bus sacro intéressé convenienter poterunt. —  Excusantur qui custo- 
diunt gregem vel domum, aut qui cibos parare debent, aut similia 
necessaria peragere; si tamen plura fiant sacra, omnes, quoad fieri 
potest, missam successive audire debent. —  Excusantur viatores, 

quibus non occurrit ubi sacro intersint, aut qui non possunt iter in- 
terrumpere, propterea quod rhedarin publici, vel socii viae, sine qui- 
bus iter incommodis aut periculo non careret, sistere abnuunt. — 
Excusantur famuli, si ministerium suum omittere non possint sine 
gravi detrimento domini, aut si ab eo prohibeantur. Cum autem fre- 
quenter et sine iusta causa impediantur missam audire, tenentur alium 
dominum adire, si id sine gravi incommodo possint. — Struggl 53.; 
L. 326.-328. 

Excusantur aegroti, infirmi, convalescentes, quibus nocet foras 
prodire. Item excusatur qui infirmum custodire debet, qui ab illo relictus 
gravem turbationem patiatur: et hoc etiamsi adesset alius assistens, sed 
infirmus putaret illius assistendam esse sibi necessariam, et alias gra- 
vem pateretur tristitiam. Excusantur pariter qui aliter non possunt im- 
pedire blasphemias, rixas, furta, etc. Hinc excusatur etiam uxor, quae 
« ex accessu ad Ecclesiam timeret mariti indignationem, aut gravem 
zelotypiam mariti ». Struggl 50. — Excusat distantia a templo, in- 
tegro horae spatio, habita ratione personarum et tempestatis. Docto- 
res gravissimi docent distantiam trium milliarium seu iter pedestre 
unius horae cum quadrante, atque etiam quid minus, si plueret aut 
ningeret, absolute et indistincte excusare omnes. Milliare respondet 
circiter chilometro cum dimidio. Quare tria milliaria sunt circiter qua- 
tuor chilometra cum dimidio. — Excusat lucrum notabile extraordi- 
narium faciendum. — L. 325.-327. 329. 332., H. A. 41.; Collectan. 
m t. de P. Fe n 2029. 


II. — DE PROHIBITIONE OPERUM SERVILIUM 
652. Quaenam opera dic festo prohibeantur? — Die festo prohi- 
bentur omnia opera servilia, i. e. operae. — Ita dd. communiter ex 
C. l. de Perils. — Opus servile est quod corporis viribus potissimum 


exercetur, commoditati corporis immediate inservit, et a servis regu- 
lariter fieri solet. Quare opus servile non tantum ab intrinseca operis 
natura, sed etiam et maxime pendet a consuetudine et aestimatione 
hominum. Opus servile contradistinguitur ab opere liberali, quod a 
viribus animae maxime pendet, immediate commoditati animae inser- 
vit, et a dominis regulariter fieri solet. Opus autem adest medium 
inter servile et liberale, quod commoditati tam animae quam corporis 

inservire potest, et tam a servis quam a dominis fieri solet. Primi 
generis sunt arare, suere et alia opera mechanica: alterius sunt studere, 
docere, scribere, cantare, et alia opera liberalia; tertii vero generis sunt 
venari, piscari, iter facere, et similia communia. — Opus, quod suafrle 
natura est liberale, non fit servile ex eo quod fiat lucri gratia; neque 
illud quod suafrle natura est servile fit liberale ex eo quod fiat gratis. 
Idem dicendum est sive opus fiat hac vel illa intentione pia, vana, 
turpi. Impertinens quoque est, sive fiat cum defatigatione et labore, 
sive non; sive brevi, sive longo tempore, ex pacta mercede, vel ex 
recreationis causa, etc. ; quia nihil horum mutat naturam operis. Suafrte 
natura; nam cum reapse hac in re plurimum obtineat communis ho- 
minum opinio et existimatio, ut ex ipsa definitione operis servilis 
eruitur, hinc fit ut elementum extrinsecum gratuitatis Operis, e. g., 
praesto aliquando esse possit, saltem ut maior quaedam excusandi 
ratio habeatur. Et sic etiam piscari, v. g., si recreationis causa cum 
arundine aut levi reti fiat, commune' haberi solet et permittitur, cum 
tamen servile indicetur, nec liceat, si fiat ex lucro acquirendo cum 
apparatu magno et labore. — L. 272.-274. 278.; Struggl 7.; S. Th. 
2. 2. q. 122. a. 4. ad 3.; E. M. 


653. Resolves : Licitum est die festo non solum scribere, sed 
etiam transcribere, etiamsi hoc fiat propter mercedem, et sive quis ca- 
lamo scribat, sive americana usuali machina. Probabiliter licitum etiam 
est die festo typographis ordinare characteres ; quia opus videtur ad 
animum pertinens eodem pacto, ac praecedens scriptio, licet maiori 
corporis defatigatione fiat. Verum, si in publica officina exerceatur a 
multis, ratione vilis apparatus, et communis aestimationis, ut opus 
servile habetur. Eacile autem scandalum etiam adesse potest. At illi- 
cita prorsus est librorum impressio, utpote opus omnino servile. — 
L. 278. 279. 292.; Struggl 8.; Laymann 3. 

Satis probabile est licitum esse die festo pingere, multoque magis 
delineare, secluso tamen magno apparatu et labore, e. g., colores 
miscendo, tabulas dolando, etc. Etenim, si actio liberalis non est, 
certe actio media est, et communis servis et liberis, dum saepe com- 
muniter observamus nobiles viros non erubescere hanc artem pingendi 
addiscere et exercere. Hinc excusantur etiam puellae, acu in tela ima- 
gines retrahentes; itemque exercentes artem photographicam, nisi vili 
fiat apparatu. Sculpere autem, ait S. Alph. communiter, saltem in 
aestimatione hominum, inter artes mechanicas numeratur. « Sporer 
tamen excipit, quando in materia modica valde subtilia sculpunt auri- 

fabri, in quibus fere nullus corporis, sed totus animi et ingenii labor 
intercedit ». Struggl 8. — L. 280. 283,; S. Th. 2. 2. q. 212. a. 4. ad 3. 
« Licitum est die festo venari, aucupari et piscari, sine magno 
apparatu et recreationis causa. Ratio, quia similia, praeciso maiori 
apparatu et labore, non sunt opera servilia, sed communia dominis et 
servis. Imo similia, si fiant sine magno apparatu, etiam ex consuetu- 
dine sunt licita, etsi fiant lucri causa. Si autem fiant cum magno ap- 
paratu et labore, sunt servilia et illicita ». Struggl 8.; L. 283. 
Licitum est die festo iter facere pedibus, velocipede, equo, curru, 
automobili, navi, lectica, via ferrea, aereoplano, dirigibili, etc. Ratio 
huius est: quia iter facere non est opus servile, sed naturale, et com- 
mune omnibus hominibus. Ita dd. communiter; ac ita praeterea 
habet universalis consuetudo. Porro hoc ipso, quod praedictis modis 
liceat iter facere die festo, etiam licet praestare opera, quae ad id 
sunt necessaria et conducentia, ut e. g., equos parare, currum iungere, 
lecticam portare, et in aqua remos ducere. Ratio est, quia acces- 
sonum sequitur naturam sui principalis. — Struggl 8.; L. 275. 
Licere in festis molere « concedit Sanchez, si sit mola, quae 
agitur aqua, vel vento; non autem, si agatur bestiis, et in qua requi- 
ritur magnus labor et occupatio. Ex qua doctrina satis probabiliter 
inferunt Tamb. n. 14. et La-Croix n. 578., quod quando cooperatio 
et applicato hominis est modica, non sit illicitum, saltem graviter, 
etiam cum bestiis molere ». L. 277. 
Licita item est distillatio, si sine vili apparatu, nec in publica 


officina, ad experientiam physicam fiat, vel sine corporis defatigatione. 
I; 921 


654. Quaenam sit materia gravis in opere servili? — Ad pec- 
catum | mortale non sufficit labor minor quam duarum horarum. 
Prob. 1.° quia duae etiam horae sunt revera pars modica diei, utpote 
duodecima. 2.? Quia ita thth. communiter sentiunt. Struggl 12.; L. 305. 


655. Quaenam magis determinate sit materia gravis in opere 
servili, diebus festis peracto? — Si opera valde corpus defatigent, et 
valde servilia sint, ut caedere lapides, fodere terram, etc., iuxta pro- 
babiliorem et communiorem sententiam, non est mortale peccatum, 
nisi quis laboret multum ultra duas horas, puta duas horas cum di- 
midio, vel saltem aliquantulum plus quam duas horas, vel certe duas 
horas compleat, quos temporis limites generatim statuit, uti commu- 
niter receptos, S. Alph. 305., H. A. 25.; La-Croix 594., etc. Neque 
vero desunt thth., qui ad gravem culpam tres horas generatim lo- 

quendo requirunt. « Durum videtur, inquit Busembaum apud S. Alph. 
305., mortalis damnare, si quis duas aut tres horas impendat ». — 
Si opera leviora sint neque valde servilia, e. g., artificiales flores con- 
ficere, maius temporis spatium requiritur ad materiam gravem, quam 
in operibus laboriosis et valde servilibus, ut tradit S. Alph. 282. — 
Si in operibus servilibus conficiendis aliud. subintret elementum excu- 
sans, €. g., necessitas in operibus illis laboriosis, pietas in operibus 
aliis levioribus, scapularia, e. g., vel rosaria conficiendo, tunc ut maior 
adest ratio talia opera permittendi, ita et maior ratio maiori tempo- 
rs spatio permittendi. L. 293., II. A. 25. Illud autem notandum est, 
quoad leviora ista opera, quod tunc tantum pietas potest illis favere, 
cum inero gratis et mere ad fovendam pietatem assumantur. Si enim 
pro mercede fiant, iam illa opera omnino servilia sunt, utpote mer- 
cenaria, neque ea pietas ad opera pia evehit. Quod et communi fide- 


lium consuetudine ac sensu confirmatur. 


656. Resolves: Quoad eos, qui currus vel iumenta onusta die 
festo ducunt, « sententia probabilior, saltem hodie, censet, omnino lici- 
tum esse, non solum iter incoeptum continuare, sed etiam inchoare. 
Ratio, quia in tali labore muliones non insumunt tempus notabile: et, 
si aliquando sit notabile, excusantur vel ob evitandum grave damnum, 
vel ob publicam utilitatem, vel denique quia adest universalis con- 
suetudo, quam adesse merito asserit Mazz. Idemque ait de nautis ». 
L. 276. — Qui die festo mandat sex famulis, ut laborent per horam, 
probabilius graviter per se non peccat, quia opera famulorum, sive 
simul sive successive laborent, non coalescunt in unum ad materiam 
gravem efformandam. Et sane singuli non nisi venialiter. peccant, si 
nulla adsit causa eos excusans. L. 306. 


657. An alia etiam opera prohibeantur? — Hoc praeceptum, 
prout est negativum prohibet non solum omnia opera servilia, sed 
diam opera civilia, videlicet mercatum et publicam mercium negotia- 
tionem et tria forensia : nempe placitum, indicium ad mortem et sacra- 
mentum. Ita communis thth. sententia ex C. 1. 3. et ult. de Feriis: 
Et S. Pius V. C. Cum primum VI. Kai. Apr. 1566. $ 7. mandavit, 
ut omnes diebus festis « ab omni illicito et servili opere abstineant, 
mercatus non fiant, profanae negotiationes et indiciorum strepitus con- 
quiescant ». L. 284. 

Per mercatum intelligitur. exercitium publicum  mercaturae, seu 
mercatus, cum strepitu, ut sunt nundinae annuae, vel hebdomadariae 
etc. Venditiones mercium publicae, ratione scandali, prohibentur; « unde, 

ut usus fert, vendi possunt (merces) clausis ianuis », Scav. edit. 12.* 
Mediol. 1874. 1. 2. n. 95. 239. Verum observanda hac in re est con- 
suetudo, tum universalis, tum etiam particularis locorum ; nam haec 
legem humanam ex toto vel ex parte potest abrogare, et magna ex 
parte hic legem iam abrogavit. 

Hinc, ob consuetudinem generaliter receptam, excipiuntur nun- 
dinae ad certum diem constitutae, si in diem festum incidant. Sic 
declaravit Bened. XIV. C. Ab eo tempore 5. Nov. 1745. —  Lacite 
etiam, ex recepta consuetudine, venduntur et emuntur in officinis pu- 
blicis exculenta, poculenta, calceamenta, candelae, panni ad vestes con- 
ficiendas, et alia huiusmodi. Attamen mercatores debent officinas suas 
claudere, ut ostendant se diem dominicum ab aliis diebus distinguere; 
sed plurimum etiam hic sibi vindicat locorum consuetudo, et varia 


pro variis locis necessitas. —  Tolerantur etiam alicubi publicae ven- 
ditiones sub hasta, post peracta divina officia: quia alis diebus pau- 
clores essent concurrentes, etc. — Toleratur itidem, ut mercatores 


rerum parvi momenti ex uno loco in alium merces deferant, ostendant 
et vendant. 

Licite venduntur et emuntur domus, equi, boves, aliaeque mer- 
ces, sive praesentes, sive absentes, sive in parva sive in magna quan- 
titate, etiamsi in hoc notabile tempus impendatur, dummodo haec fiant 
inter privatos; tum quia sic fert timoratorum usus; tum quia Ecclesia 
tantum venditiones in publicis officinis prohibuit, ratione scandali. — 
Licii sunt ex sapientum consuetudine omnes contractus, si fiant sine 
instrumentis et iudicis auctoritate. Immo notat S. Alph., ferre consue- 
tudinem, ut non modo private celebrentur, sed etiam per instrumenta, 
dummodo non requirant strepitum iudicialem, v. g., testamenta, instru- 
menta sponsalium, venditionum, etc. « quamvis, addit S. D., notarii 
alicubi soleant ad hoc petere ab Ordinario generalem licentiam, quae 
ceterum communiter conceditur ». L. 286. 289. — Bened. XIV. de 


Svn. L. 7. c. 3. n. 2. 3. 


(558. Per placitum intelligitur sententia civilis seu causarum civi- 
lium in indicio. — Per indicium ad mortem intelligitur citatio. rei ad 
indicium, eius examinatio, condemnatio et exsecutio sententiae. — [am 
age processus iudiciales diebus festivis prohibentur, et sunt ipso iure 
irriti ex C. ult. de Feriis. Excipe tamen, si causa adsit tum necessi- 
tatis, tum etiam pietatis, ut ex eod. Cap. ult. de Feriis, et communi 
thth. auctoritate constat. — Licitum ergo est die festo excommuni- 
care, dispensare, indicem privatim informare, advocatum consulere, 

consilia conficere, etc., quia fiunt extra iudicium et consequenter non 
requirunt strepitum | iudicialem. Dicitur esse iudicialis strepitus, ubi 
causa est contentiosa et litigiosa, atque ubi quaestiones et iurgia tra- 
ctantur; et quidem in citatione, a qua causa maxime incipere videtur, 
in processus formatione, et causae cognitione, ac in sententiae prola- 
tione strepitus iudicialis consistit. Quare actus voluntariae jurisdictionis 
die festo non prohibentur, neque actus extraiudiciales. — Suarez |. 2. 
c. 38.; Caietanus 2. 2. q. 122. a. 45; Schmalz. 1. 2. t. 9. n. 52.53; 
struggl 6.; Bonacina t. 2. d. 5. q. un. p. 2. n. 25.; L. 284. 287. 
294. 295. 

« Necessitate cessante, non est licitum bellare in diebus festis ». 
S. Th. 2. 2. q. 40. a. 4. Est enim bellum contra requiem et sancti- 
ficattonem diei festi, ad vacandum divinis ordinati. Si vero adsit 
necessitas, ut alia opera ex necessitate licita evadunt, ita etiam bellare. 
S. Th. 2. 2. q. 122. a. 4, C Treguas de Tregua et pace, 


659. Per sacramentum tandem intelligitur iuramentum coram 
indicé, seu iudiciale. L. 284.; S. Th. 2. 2. q. 8. 89. a. 10. 


660. Nota: In his operibus forensibus ét judicialibus materiae 
quantitas, ad grave peccatum sufficiens, non ex quantitate temporis, 
sed ex operis qualitate desumitur. L. 307. 


661. Quaenam sint causae excusantes ab operibus prohibitis? — 
Sex praecipue sunt causae excusantes: Dispensatio, consuetudo, pietas, 
caritas, necessitas, utilitas, ut constat ex communi thth. sententia. 
L. 288. 

Dispensatio. In praecepto abstinendi ab opere servili, uti etiam 
audiendi missam, dispensare possunt: 1.® Pontifex, ut supremus legis- 
lator et pastor, in omnibus festivitatibus, et pro tota Ecclesia. 2.^ Epi- 
scopi et vicarii capituli, Sede vac., in suis dioecesibus. 3." Praelati 
regulares erga suos religiosos subditos, et eorum domesticos. 4.® Pa- 
rochi, praesente etiam Episcopo, ex consuetudine iam recepta. — Epi- 
scopi autem, Praelati regulares, parochi non nisi in casibus particu- 
laribus dispensare valent. — L. 288. 

Consuetudo. Hinc ex generali consuetudine fere ubique recepta 
excusantur. 1 Tonsores, qui praeterea ex eo etiam excusantur, quod 
secus gravi ipsorum detrimento a plerisque relinquerentur. 2° Quae 
ad domus nitorem pertinent, e. g., cubilia sternere, vasa lavare, et quae 
respiciunt personae compositionem, uti barbam tondere, vestes pulvere 
purgare et elera eiusdem generis. 3° Quae necessaria sunt ad victum: 

mactare pecus, panem coquere, immo etiam parare cibos lautiores. — 
struggl 23.; Suarez 1. 2. c. 21. n. 3. 4; L. 289. 298.; Bened. XIV. 
Inst. 43. 

Pictas in Deum. Per quam licita sunt opera quae proxime, non 
quae remote, spectant ad cultum Dei; uti sternere tabulata ad festi- 
vitatem, verrere et ornare templum, altare, vias; minime vero eccle- 
siam aedificare, reparare, ecclesiae agros colere, etc., sine actuali neces- 
sitate. Et sic permittitur ornamenta necessaria conficere pro ecclesia 
indigente. Praeceptum enim colendi Deum  abstinendo a servilibus 
operibus est altioris ordinis quam libera opera pietatis. L. 291.-293. 

Caritas erga proximum. M Hinc licet die festo: 1.° Facere quod 
est necessarium ad infirmos sublevandos. 2.^ Fodere sepulturam ad 
mortuum sepeliendum. 3.^ Laborare pro aliquo paupere determinato, 
cui ratione gravis necessitatis laborare liceret; non tamen iuxta graves 
theologos pro pauperibus in genere, nisi agatur de conficiendis vesti- 
bus aut aliis eiusmodi, quae usui pauperum deservire debent, non vero 
ad lucrandam pecuniam, quae pauperibus erogetur. L. 292. 294. 

Necessitas, sive propria, sive aliena, tum animae, tum corporis. 
Hinc excusantur: 1.° Pauperes, qui aliter se suosque alere non pos- 
sunt; sutores, sarcitores, aliique operari, qui secus ab emptoribus 
desererentur, modo privatim, et excluso scandalo, laborent; famuli 
ad laborandum coacti, si alium dominum facile et cito invenire 
sine magno incommodo non possint; uxores et fili coacti a patre 
ad laborandum; si tamen non sit in contemptum religionis. Item- 
que etiam hi omnes excusantur, si suas resarciant vestes, quando 
diebus laborum ad id tempus commodum non habent. Possunt tamen 
domini ex gravi causa famulis imponere, ut servilia agant, et a missa 
abstineant; et utrumque tunc famulis consequenter licitum est. — 
2® Illi omnes, quorum opera incepta interrumpi nequeunt sine magno 
damno, ut fundentes ferrum ; colligentes fructus, ne corrumpantur, vel 
ne surripiantur; coquentes calcem, lateres, vitrum. — 3.° Sartores, 
qui conficiunt vestes funebres aut nuptiales, vel alias ad honestum 
cultum necessarias, quas neque per se, neque per alios ante festum 
perficere valent. — 4.° Agricolae, qui ob praeteritam, aut imminen- 
tem pluviam focnum vel segetes secant, vertunt, ligant, vehunt. — 
5." Fabri ferrari, qui equos in via vel a rusticanis adductos calceant, 
aut vomeres agricolis die sequenti necessarios reducunt; necnon ii, 
qui currus casu fractos, pontes, aut vias publicas reficiunt, si opus 
sine iactura boni publici differri nequeat. — Ratio otii vitandi per se 
non excusat, nisi in casu raro, quo tentatio urgeret, quae aliter vinci 

non posset, nisi laborando. — L. 295.-304.; S. Th. 2. 2. q. 122. 
a. 4.; Struggl 15. 

Utilitas. Hinc excusantur l^ n, qui laborant ad utilitatem pu- 
blicam, urgente aliqua necessitate, v. g., si agatur de celebranda vi- 
ctoria, de festo praeparando in Principis adventum, aut alterius pu- 
blicae exultationis gratia. — 2." Excusantur quoque probabiliter, ob 
lucri notabilis extraordinarii circumstantiam, illi qui laboribus se susten- 
tant, quia pro istis tale lucrum omittere idem est ac damnum grave 
pati. — L. 301. 304. 


DE QUARTO DECALOGI PRAECEPTO 


I. — OBLIGATIONES FILIORUM ERGA PARENTES 


662. Quid quartum Decalogi praeceptum ? — Quartum Decalogi 
praeceptum est: Honora patrem tuum et matrem tuam. Ex. 20., 12. 
Praeceptum hoc primario et directe respicit obligationes filiorum erga 
parentes, propterca quod « sunt particulare principium nostri esse, 
sicut Deus est universale principium ». S. Th. 2. 2. q. 122. a. 3. 
Secundario autem et implicite spectat et obligationes parentum erga 
fiios, nec non obligationes mutuas aliorum consanguineorum, et alio- 
rum inferiorum ac superiorum. Cat. Rom. p. 3. c. 6. n. 2. 8. — 
Quare hoc praeceptum de actibus per se est virtutis pietatis, obser- 
vantiae, duliae, obedienliae, iustitiae legalis, gratiae. 

Pietas, specialis quaedam virtus est, ad quam pertinet exhibere 
cultum parentibus et patriae, a quibus et in qua nascimur; quia sunt 
« connaturale principium producens in esse et gubernans ». Hoc enim 
« principium respicit pietas, in quantum parentibus et patriae, et his 
qui ad haec ordinantur, officium et cultum impendit ». S. Th. 2. 2. 
q. 101. a. 3. Cultum praeterea exhibet pietas aliis etiam consangui- 
neis, non quod principium sint ortus nostri, sed quia in illis sangui- 
nis communione parentes quodammodo repraesentantur; itemque bene- 
volis patriae, quia in ipsis favorem ct auxilium patriae conspicimus. 
S. Ih. l.c. a. 1. « Per hoc quod sumus nati a parentibus perlinent 
ad nos et consanguinei et patria ». S. Th. 2. 2. q. 122. a. 5. Hinc 

as est etiam inter coniuges et quoad filios, « quoniam inter coniu- 

gcs est cultus et officium ad invicem, tanquam coadiutores ad con- 
servationem consanguinitatis utriusque, quam quilibet coniugum a suis 
habet parentibus: conservatur namque propagatione filiorum utriusque 
parentis sanguis. Et idem dicimus de filis, quia scilicet respiciuntur 
a pietatis virtute, ut conservatores consanguineitatis a parentibus susce- 
ptae ». Caiet. in 2. 2. q. 101. a. 1. Cultus actus est, quo quis pro- 
priam alteri sublectionem profitetur in testificationem excellentiae ipsius. 
Hinc cultus parentibus debitus importat reverentiam, obsequium, offi- 
cium. Obsequium importat obedientiam. Officium obedientiam et sub- 
sidium. 

Observantia virtus est, « per quam cultus et honor exhibetur per- 
sonis in dignitate constitutis ». S. Th. 2. 2. q. 102. a. 1. Honor 
testificatütonem quandam importat de excellentia alicuius vel verbis, 
vel factis, sicut inclinationibus, vel exterioribus etiam rebus, puta mu- 
nerum oblatione. A laude distinguitur, quia laus in solis verbis con- 
sistit. Distinguitur a gloria, quae effectus honoris et laudis est, quia 
ex hoc quod testificamur de bonitate alicuius clarescit bonitas eius in 
notitia plurimorum, et hoc importat nomen gloriae, quae est clara 
cum laude notitia. S. Th. 2. 2. q. 103. a. 1. 

Observantia reductive pertinet etiam ad quartum hoc praeceptum ; 
siquidem, ut parentes principium sunt nobis producens in esse et gu- 
bernans, ita personae in dignitate constitutae non solum quandam in 
se excellentiam habent, verum etiam quandam gubernandi potestatem, 
respectu aliquarum rerum, unde et ipsis competit ratio principii, sicut 
est Princeps civitatis in rebus civilibus, dux exercitus in rebus bellicis, 
magister in disciplinis. Unde est quod omnes tales personae flaires 
etiam appellantur propter similitudinem curae. S. Th. 2. 2. q. 63. 
a. 3., q. 102. a. 1. 2., Quodl. 10. a. 12.; Cat. Rom. n. 8. 

Dulia est « quaedam observantiae sflecies, quia per observantiam 
honoramus quascumque personas dignitate praecellentes; per duliam 
autem proprie sumptam servi dominos suos venerantur. Dulia enim 
graece servitus dicitur ». S. Th. 2. 2. q. 103. a. 3. Venerantur, de- 
bitam dominis praestando servitutem. Quaedam observantiae sflecies. 
Observantia enim secundum diversam rationem excellentiae diversas 
species habet. Et sic alia ratione servus reveretur dominum, miles 
ducem, discipulus magistrum. S. Th. l|. c. a. 4., q. 104. a. 2. ad 4. 

Obedienlia proprie est « specialis virtus; et eius speciale obiectum 
est praeceptum tacitum vel expressum » superioris. « Si vero obedien- 
tia large accipiatur pro exeeutione cuiuscumque quod potest cadere 
sub praecepto, et inobedientia pro omissione eiusdem ex quacumque 

intentione, sic obedientia erit. generalis virtus et inobedientia generale 
peccatum » S. Th. 2. 2. q. 104. a. 2. Illa formalis obedientia dici 
solet; haec materialis obedientia. « Obedientia procedit ex reverentia, 
quae exhibet cultum et honorem superioribus. Et quantum ad hoc sub 
diversis virtutibus continetur, licet secundum se considerata prout re- 
spicit rationem praecepti, sit una specialis virtus. In quantum ergo 
procedit ex reverentia Praelatorum continetur quodammodo sub obser- 
vantia; in quantum vero procedit ex reverentia parentum sub pietate; 
in quantum vero procedit ex reverentia Dei sub religione, et pertinet 
ad devotionem, quae est principalis actus religionis ». S. Th. 2. 2. 
q. 104. a. 3. ad 1. In quantum vero procedit ex communi bono pro- 
curando sub iustitia legali continetur, et ad eam pertinet. Cf. 835. 
Gratia sive gratitudo virtus est, quae benefactoribus récompen- 
sát particulare aliquod et privatum beneficium receptum, per gratia- 
rum actionem, et aliquid gratis impendendo. — Gratiae opponitur in- 
gratitudo, quae pro diversitate circumstantiarum interdum  lethale, 
interdum veniale est peccatum. Grave non est, nisi magna fuerit in- 
gratitudo. S. Th. 2. 2. q. 107. — Quare gratia virtus quaedam est, 
quae venit post pietatem et observantiam, tanquam ab illis deficiens: 
siquidem « non quidquid debemus patri vel personae in dignitate 
praecellenti debemus alicui benefactori, a quo aliquod particulare be- 
neficium recepimus ». S. Th. 2. 2. q. 106. a. 1. 3. 6, q. 107. Be- 
nefactori autem honor et reverentia debetur, eo quod rationem prin- 
cipi habet, et per accidens subventio vel sustentatio, si indigeat. 


663. Quid de filiis legitimis et illegitimis, naturalibus ei adopti- 
vis. — Film alu sunt legitimi et naturales, alii naturales, alu legitimi. 
— Filii legitimi et naturales i1 sunt, qui ex viro ciusque uxore na- 
scuntur. Filii legitimi et naturales iure praesumuntur, qui orti sunt ex 
matre iusto matrimonio coniuncta: nisl iuridicc certo constet eorum 
origo ab alio quam a marito matris. Pater enim is habetur, quem 
nuptiae demonstrant. Mater quidem certo est; pater vero praesumitur. 
Et haec praesumptio in foro conscientiae vim etiam habet. C. B. 159]. 
1717. 1720.; C. L. 101. seqq.; C. He. 252. 

Foetus nono editur plerumque mense, ex quo conceptus fuit, inter- 
dum ineunte septimo, nonnunquam decimo pleno, videlicet non ante 180 
dies, nec post 300 dies. C. I. 161. seqq.; C. G. 315.; C. H. 108; 
C. A 138. 163; C. B. 1592. 1717.; C. L., 101.; C. He. 252. 254. 
— Hinc eius, qui vel post septimum mensem ab inito matrimonio, vel 
antt decimum m nsem a soluto matrimonio, nascitur, is pater est, quem 

nuptiae demonstrant, nisi aliud sit evidentissimum. C. L. 103.; C. He. 
254. 255. Minime vero obstat, quod mater fuerit adultera, C. I. 165.; 
C. G. 313; C. H. 109.5; C. A. 158., vel quod ipsa filium adulterinum 
fuerit professa, C. A. 158., nisi talia proferat indicia, quae in foro 
externo satis forent, Lugo de lust. d. 12. n. 26., quamvis sit fide 
dignissima, et iurata, ac moriens id asserat; nemo enim meretur fi- 
dem allegans turpitudinem suam, C. Inter 8. $ ult. de Donat. L. 654. 
024. — Foetus editus ante septimum mensem ab inito matrimonio, 
habetur legitimus dumtaxat, si maritus vel duxit sciens volens mulie- 
rem praegnantem, vel, cum praesens esset, natum prorsus non repu- 
diavit, C. I. 161; C. G. 314.; C. H. 110; C. L. 102. Foetus, serius 
editus post decimum | mensem a solutione matrimonii, ut illegitimus 
habetur, nisi matris valetudo et mores et rerum circumstantiae, aliud 
suadeant, C. I. 169; C. G. 315.5; C. H. 111.; C. L. 102. seqq. 

Filii naturales seu illegitimi à sunt, qui extra matrimonium na- 
scuntur. Hi iure canonico sunt irregulares; iure civili a legitimis di- 
sünguuntur potissimum quoad successionem in paternam  haeredita- 
tem. C. A. 155. 165; C. H. 114. 127. 134. 139. — Filii hi natu- 
rales, si nati sint ex viro et muliere, inter quos matrimonium iniri 
non potuisset, sive iure naturali, sive iure divino et canonico, ex eo- 
dem canonico iure appellantur spurii seu nati ex damnato coitu, C. 3. 
10. Qui fil. sint legit. Et sunt adulterini, sacrilegi, incestuosi, et nefa- 
rii, ṣi ex adseendentibus et descendentibus nati sunt. Ex iure autem civili 
omnes illegitimi dicuntur, et si sint adulterini vel incestuosi, recogno- 
sci non possunt. C. I. 180.; C. G. 335; C. He. 304. Alii autem ille- 
gitimi agnosci et legitimari possunt. C. 1. 179. 195.; C. G. 331. 334. 

Agnoscuntur parentum confessione, iure civili, authentica, C. I. 
181.; C. G. 334.; C. H. 131,; C. He. 503.; iure canonico, simplici 
et nuda, C. 10. de Probat., ac postquam  agniti fuerint conditionem 
sequuntur agnoscentis seu matris, seu patris, seu utriusque, C. I. 185. 
— Agniti vero /egilimantur subsequent! matrimonio, ipso iure, C. I. 
194.; C. G. 331.5; C. H. 120. 121.; C. He. 258. seqq. C. A. 161.; 
C. B. 1719.; ac etiam post contractum iam matrimonium agnosci pos- 
sunt, C. I. 197.; C. H. 1215; C. L. 119. cf. c. G. 331. 

Iure Canonico, C. 1. 6. Qui filii sint legitimi, et C. H. 119. 
matrimonio legitimantur tantum fili ex parentibus, qui libere inter se 
matrimonium contrahere poterant. An autem légitimât! per Summi 
Pontificis dispensationem, quoad canonicos effectus, legitimentur etiam 
quoad civiles effectus, alii affirmant alii negant. 

Ex quo vero fuerint légitimát! perinde habentur, ac si ex iusto 
matrimonio editi fuerint, C. 6. Qui ftl. sint, leg., C. I. 194.; C.G. 
333.; C. H. 1225; C. A. 161.; C. He. 263. Cf. Bened. XIV. de Syn. 
l. 13. c. 24. n. 16. At agnitus tantum eius dumtaxat filius intelligi- 
tur, qui eum agnovit, C. I. 182.; C. G. 336.5; C. H. 129. 134. — 
Ex C. B. 1589. 1705. fihus naturalis et pater non reputantur con- 
sanguinei; et e contra in suis ille cum matre et matris consanguineis 
relationibus iuridicam habet conditionem filii /egitimi. Idem vero codex 
admittit patris naturalis inquisitionem et obligationes art. 1708. 1717, 
Idem fere habetur ex C. He. 302. seqq., qui etiam patris naturalis 
inquisitionem et obligationes admittit. Inquisitionem patris limitate 
admittunt C. H. 135. et C. L. 130. ideinque codices matris ad- 
mittunt inquisitionem seqq. aa. C. I. 189. 190. 193. inquisitio ad- 
mittitur maternitatis. Inquisitio vero paternitatis limitatur ad casum 
raptus et stupri. C. G. 340. 341. 342. admittitur pariter inquisitio 
maternitatis, sed inquisitio paternitatis ad casum raptus restringitur. 
Utroque autem Codice et C. L. 132. interdicitur inquisitio paterni- 
tatis et maternitatis filiis, adulterinis et incestuosis, quorum recognitio 
prohibetur.; ac C. H. 141. prohibetur inquisitio paternitatis filiorum, in 
quibus legalis conditio filiorum naturalium non concurrit. — In dubio, 
utrum quis ex legitimo matrimonio natus sit, legitimus est praesu- 
mendus. C. I. 120. — L. 1|. 3. n. 951. 

Filii legitimi sunt, filu naturales légitimait, et adoptivi, C. I. 7371. 
Adoptio est actus, quo in locum fili adsciscitur is, qui natura talis 
non est. Ex recentioribus legibus adoptatus perinde habetur, ac filius 
legitimus et naturalis eius dumtaxat, qui eum adoptavit, eiusque suc- 
cessionis ius acquirit, C. I. 202. 204. 210. 737.; C. G. 343. 344. 
350; C. B. 1741. 1757.; C. L. 124. 129.; C. He. 268. Verum pa- 
tris sui naturalis potestati non eximitur, nec in patris adoptantis po- 
testatem et familiam transit, C. I. 210. 212.; C. G. 348. 349. Secus 
vero est ex C. A. 1835; C. H. 177.; C. B. 1765. Adoptio haec per- 
petua est, et ne mutuo quidem consensu dissolvitur, C. I. 217. Et 
ita etiam lurisconsulti Gallici. Secus est ex C. A. 185.; C. B. 1768.; 
C. He. 269. 

Filii legitimi e! naturales, quoad donationes capiendas et quoad 
ius successionis tales habentur ex quo revera concepti sunt, dummodo 
vitales postea nascantur, C. I 724.; C. G. 725.; C. A. 138. Vitalis 
natus est, qui natus est post 180.um diem a conceptione, C. I. 160. 
162 ; C. G. 312. 314; C. A. 138., et perfecte natus est. In dubio, 
qui vivus editus fuit, vitalis natus fuisse praesumitur, C. I. 724. Abor- 

tivi, si non supervivunt, uti mortui nati habentur. Filii naturales tan- 
tum, sive légitimait, sive agniti, ius successionis acquirunt ab inito 
parentum matrimonio, vel ex eo tempore quo postea agniti fuerint, 
C. L 197. C. H. 124. — Filii legitimi tantum, ius acquirunt suc- 
cessionis ex eo tempore, quo fuerunt adoptati, quasi, tunc primum 
concepti fuissent. C. I. 210. 217.; C. B. 1754. 1757. Nullum ex C. 
H. 177. adoptatus ius acquirit successionis, nisi ex testamento, vel ex 
previa conventione. Ex C. B. 1767. ius successionis excludi potest in 
adoptionis contractu. 

Filiis spuriis, incestuosis, adulterinis leges nonnisi alimenta con- 
cedunt, quando nempe rite constet de eorum filiatione, C. L. 134. 
1335. 136; C. G. 762.; C. I. 193. 752.; C. H. 139. 140. 141. 


664. Quid de infantibus; de impuberibus et puberibus; de mino- 
ribus et maioribus ; de pupillis? — Moainores septennio infantes, quasi 
non fautes, fandi impotentes, dicuntur. Nisi rationis usum iam adepti 
sint, quamvis legibus humanis non teneantur, lege tamen tenentur na- 
turali. — A septennio ad annum decimumquartum, si masculi; ad 
duodecimum, si feminae, impuberes dicuntur; puberes vero ultra prae- 
dictam aetatem; ex proxima nempe generandi potestate, ea aetate, 
adepta. —  Impuberes, si desinunt esse sub patris potestate, patris 
morte vel filiorum emancipatione, pupilli appellantur, L. 239. de Verb, 
sign.; facti puberes, minores vocantur, fili usque ad 25. annum, ae- 
tatis ex Iure Romano, L. 1. de Minoribus. 

Recentiori Iure, quavis alia sublata distinctione, qui vel quae non- 
dum compleverint 21. aetatis annum minor nuncupatur; tali aetate 
expleta, vocatur maior, C. I. 323. 240; C. G. 388. 488.; C. B. 2; 
C. L. 97. 311. Ex C. H. 320. maior actas anno 23.° expleto consti- 
tuitur; C. A. 21. 174. anno 24.^; C. He. 14. anno 20." expleto et 


matrimonio. — Maior est clericus in beneficialibus, et aliis spirituali- 
bus causis, qui 14.un aetatis annum  expleverit. C. 57 annum 3. de 
ludie, in 6.^ — Minore aetate filius, nisi sit emancipatus, sub patria 


potestate constituitur. C. I. 220.; C. B. 1626. Maior vero regulariter 
sua ipse gerit negotia. Libere de sua persona et bonis disponere po- 
test. C. L. 31 1. — Filiusfamilias ille dicitur, qui potestati paternae 


adhuc subiacet. 


665. Quaenam sil propria filiorum obligatio? — Cum filii a pa- 
rentibus exsistentiam habeant, ideo, praeter amorem, pietatem illis de- 
bent. Uti enim amor parentum est ad benefaciendum, ita amor filio- 
rum est ad honorandum parentes, S. Th. 2. 2. q. 3l. a. 3. ad 3, 

q. 26. a. 9. ad 1. ad 3. Quamvis autem amor honorem non impor- 
tet, amorem honor includit, quoniam quem ex animo honoramus etiam 
amamus. Quare quando peccato filiorum sola caritas erga parentes 
laeditur, sola malitia in eo contenta illa sola est quae est contra pie- 
tatem filialem. Si vero illud peccatum aliam habet contra aliam vir- 
tutem malitiam, tunc nova haec species priori superadditur. 

Pietas duo per se exigit, reverentiam et obsequium, per accidens 
vero opem praestandam, si indigeant. Hinc est quod peccatum contra 
pietatem laedere potest tum amorem, tum reverentiam et obsequium 
erga parentes, uti e. g. si filius, internum odium concipiat contra pa- 
rentes, vel externe verbis aut alia ratione eos contristet, contra amo- 
rem peccat; si parentibus maledicat contra amorem et contra reveren- 
tiam peccat, si contemnat parentes et parentum praeceptum contra 
reverentiam et obedientiam peccat. Alia etiam species speciei contra 
pietatem accedere potest, e. g., si filius patrem infamet aut verberet, 
contra pietatem et contra iustitiam peccat. — C. He. 273. 275. 

Maiori etiam aetate filii parentibus debent amorem, honorem et 
reverentiam, quia ipsi semper filii, illi semper parentes sunt. — S. Th. 
2. 2. q. 26. a. 9. 10., q. 101. a. 7., L. 333.; C. I. 220.; C. G. 371.: 
C. H. 154.; C. A. 144. 154. 

Reverentia laedi potest verbis, gestibus et factis, nempe graviter, 
in ilis etiam, quae quoad alios levia sunt, dummodo levia prorsus 
non sint. Quare graviter fili peccant: Verbis, passim parentes aspere 
alloquendo: vel etiam nullum benevolentiae signum eis ostendendo; 
eos praesentes verbis contumeliosis appellando; vel eis ex animo ma- 
ledicendo ; Gestibus, torvis oculis eos aspiciendo, eis praesentibus irri- 
dendo, subsannando; Factis, manus in illos considerate levando, in 
signum ipsos percutiendi, eos criminum accusando, nisi de criminibus 
agatur in rempublicam perniciosis, ut est haeresis, perduellio, etc. — 
L. 333. 334. 

Obsequium item graviter laeditur, parentibus non obediendo in 
li, quae ad domesticam gubernationem et oeconomiam spectant, vel ad 
bonos pertinent mores: Si tamen parentes serio et in re gravi praeci- 
piant; excepta electione status, matrimonii ineundi, religionem ingre- 
diendi. nisi tamen parentes ex iusta causa filiis hac in re contradicant. 
Grave pariter committitur peccatum, eos quasi parentes non agno- 
scendo, nisi id fiat ex iusta causa, et exterius tantum se eorum filium 
esse dissimulando. Minime vero peccant munia religionis contra pa- 
rentum vetitum  explentes. Nam quoad ea omnia, quae ad salutem 
perlinent « immediate subduntur Deo, a quo instruuntur per legem 


L - OBLIGATIONES FILIORUM ERGA PARENTES 493 


naturalem vel scriptam ». S. Th. 2. 2. q. 104. a. 5. ad 2. — L. 334. 
335.; S. Th. Quodl. 2. a. 9., 2. 2. q. 104. a. 2. 5.; C. A. 148. ; 
C. L. 142. 

Opem parentibus egentibus debent filii, eosque consequenter alere 
debent, et grave est religionem etiam ingredi, eos in egestate dese- 
rendo. Grave item est ex hoc capite non curare sacramenta aegrotan- 
tibus conferri; mortuos tradi sepulturae; pro eorum anima sacrificium 
aliquod offerri. — S. Th. 2. 2. q. 101. a. 2., a. 4. ad 4., q. 102. 
à 2 q 123. a 5 ad 3; L. 333. 335; C. L 139; C. G. 205; C. 
A. 154; C. B. 1617.; C. He.: 271. 272. 


666. An filii parentibus debeant etiam propria bona? — R. Ne- 
gative. Pietatem fili parentibus debent, non operas. Quare, si filius 
in domo paterna operas praestet, v. g., fabri, sutoris, quod ex eis 
lucratur, suum est, deductis alimentis, quae a patre accipit; cum iam 
sua opera et labore, sustentari valeat, nec amplius paterna egeat su- 
stentatione. Verum, si nihil petit, videtur ea patri remittere ex grato 
animo et pietate. Idem dicendum est de bonis a filio acquisitis, dona- 
tione, testamento, etc.; ea quidem filius sua facit, sed patri educatio- 
tionis expensas refundere tenetur. C. A. 150. 154; C. B. 685. 1618. 
Neque tenetur de suis bonis patris debita solvere. Haec iure naturali 
constant, et iure positivo confirmatur, quod naturalem determinans 
obligationem parentibus adseribit usumfructum bonorum filiorum. — 
Ad Ius positivum quod attinet, distinguenda sunt dominium, seu pro- 
prietas bonorum, ususfructus, administratio. Distinguenda item sunt 
varia bona et varia Jura; Ius Commune seu Romanum, et varia lura 
Recentiora, quae vigent in variis regionibus. — Cum ius parentum 
quoad filiorum bona partem constituat illorum iurium, unde patria 
habetur polestas, de eo magis in particulari mox dicemus patriam po- 


testatem declarantes. — L. 488.; C. B. 1627.; C. He. 271.272. 284. 
293.. 295. 
667. Quid patria polestas? — Patria potestas est complexus iu- 


rum parentum in filios, eaque ex duplici causa exoritur: 1.° quia 
liberi ab ipsis vitam habuerunt, 2.^ quia parentes eos debent conve- 
nienter educare. C. A. 147.; C. L. 137. Ea est ex Iure simul Natu- 
rali et Positivo, ius naturale definiente et determinante. Iura enim 
parentum in filios ex iure naturali et civili profluunt. 

Iure Naturali parentibus, sive legitimis sive illegitimis, debetur 
pictas; nempe patri et matri, eaque ipsis aeque et perpetuo competit, 
quoad amorem et honorem, non tamen quoad obedientiam, postquam 

filius maior effectus fuerit, vel emancipatus sit. C. I. 220. Parentibus 
praeterea competit potestas quoad ea, quae ad spiritualem filiorum 
salutem pertinent. Et haec etiam utrique pariter competit, immo et 
avo et aviae. Si vero inter se dissentiant, ille praevalet, qui filii saluti 
consulit. Et, patre mortuo, si dissentiat mater tutrix et avia paterna, 
haec potior erit. Bened. XIV. Ep. Probe te § 20. 21. 23., Ep. Po- 
stremo mense $8 l6. 17.; C. Ex litteris 2 de Conv. infid. — Paren- 
tum naturalis potestas in his, quae pertinent ad salutem animae, in- 
fantia exacta, finitur; in his quae pertinet ad electionem status fini- 
tur pubertate, C. Cum virum 12. de Regul.; C. A. 148.; in his quae 
pertinent ad domesticam curam et disciplinam emancipatione finitur. 
Verum in iis, quae spectant ad sustentationem corporis et genera- 
tionem prolis, fili sui iuris sunt. Ac quoad matrimonium ineundum 
communiter nonnisi parentum consilium exquirere tenentur. L. 335. 
— Emancipatio autem naturaliter habetur, cum iam sufficienter per 
aetatem adoleverit filiusfamilias, ita ut iam paterfamilias ipse esse pos- 
sit, et per se ipsum rite considerare, et se obligare circa ea quae ad 
personam suam et ad sua bona exteriora pertinent. C. 11. 12. dc 
Regul.; S. Th. 4. T). 27. q. 2. a. 2., D. 38. q. l1. a. 1. q. ult. Sol. 3., 
2.2. q. 104. a. 5., S. q. 43. a. 2., q. 58. a. 5.; S. Basilii Magni 
Epist. 276., Migne vol. 32. col. 1011. 

lure Communi patria potestas soli patrifamilias competit, eaque 
per se perpetua erat, Inst. 1. 1. t. 9. § 2. 3., t. 125; lib. 1. tit. 6. ff. 
$ 3.-5. de Pair, pot.; 1. 8. t. 46. C. ; C. 2. de Convcers. infid. — Ve- 
rum ex Recenlioribus Legibus competit etiam matrifamilias, C. I. 220.; 
C. G. 372.; C. B. 1634. 1684. 1685.; C. L. 138.,; C. He. 274. Sed 
mater ea non utitur, quamdiu ea utitur pater, cui principaliter com- 
petit, C. I. 46. 220. 230. 331.; C. G. 141. 373. 507.; C. A. 144. 147; 
C. H. 154.; C. B. 1634.; C. L. 139. 155. — Competit autem in filios 
legitimos et naturales, in naturales agnitos, in naturales agnitos cl le- 
gitimates, et aliquo saltem modo etiam in adoptivos, C. I. 66. 184. 
194. 210. 211. 220.; C. H. 154; C. A. 1835; C. B. 1306. 1757. 
1765.; C. L. 166. Cf. hic n. 663. 

Patria potestas a patre exercetur, eoque mortuo vel absente 
a matre aequo iure, C. I. 46. 220. 231.; C. H. 154.: C. G. 141. 
390.; C. A. 144. 147.; C. B. 1627. 1684.; C. He. 274. Attamen 
ius est patri morienti matri superstiti praescribere, quem velit in 
lliorum educatione et bonorum administratione modum servari, C. I. 
235 1059. Cf. C. G. 391; C. B. 1852. seqq. Si mater secundas 
ineat nuptias, in potestate erit Consilii familiae vel Iudicis pupillaris, 

ei permittere vel adimere tutelam, C. I. 237.; C. G. 395,5 C. A. 255. — 
Deficientibus parentibus, et non nominato tutore, tutela iure spectat ad 
«avum paternum ; et, hoc deficiente, ad maternum, C. I. 244.; C. B. 
1776. — Porro patria potestas partim in personas, partim in res filio- 
rum exercetur, C. B. 1627. 

Patria Potestas exercetur I.° in personas facultate, quam habet 
pater retinendi domi filium, C. He. 273., nisi filius velit. voluntarie 
nomen dare militiae. C. I. 221.; C. G. 374.; facultate quam habet 
pater moderate corrigendi et puniendi filium discolum ; C. He. 275. 
eum etiam a propria domo arcendi, et recurrendo etiam ubi opus sit 
ad tribunal, eumque collocandi in domo alia educationis seu corre- 
ctionis, C. I. 222; C. H. 155. 156.;; C. G. 375. seqq.; C. A. 145; 
C. B. 1631. 1632; C. L. 143.5; L. 3. de Pair. pot. C. — Insuper 
filius prohibetur sine parentum consensu in adoptionem se dare»? 
C. I. 208.5 C. G. 3465; C. A. 181; C. B. 1747., et matrimonium 
inre, C. 1. 635; C. G. 148.; C. A. 49. 153.; C. H. 1305.; C. L. 1058. 
1061.; C. He. 9S. Matre autem dissentiente, sufficit patris consensus. 
C. I; C. G. ll. ec. ; C. He. 274. Parenti postremo decedenti ius com- 
petit tutoris dandi. C. 1. 242.; C. G. 397.; C. B. 1777.; C. He. 274. 

Excepto matrimonio, quod ante pubertatem ex lege canonica 
nullum est, quoad alios actus et contractus fihifamilias minores natu- 
raliter tantum obligantur, et si suo tempore restitutionem in integrum 
non petant, etiam civiliter obligari possunt, et qui cum eis con- 
trahunt naturaliter et civiliter obligantur. Quare, si sponsalia inierint, 
si votum emiserint, sponsalibus et voto obligantur. Si quid donaverint 
dominium transferunt in accipientem, et si quid dono ipsi accipiant 
dominium licite acquirunt et retinent. C. I. de Desp. impub.; C. l. 
1304. C. G. 1314.; C. H. 160. 161.; C. A. 244. 246.; C. B. 106.; 
C. L. 98. 99,5; Inst. l. 3. t. 19. 86.5; S. Th. 2. 2. q. 88. a. 8., 4. 
D. 24. q. 2. a. 2.5; L. 1. 3. n. 915. Lugo de lust. d. 22. n. 228. 
295. 300. 

Quamvis vero minor valide contrahat, ex Recentioribus Legibus 
firmiter non contrahit, si non observentur variae earundem legum 
praescriptiones, et tunc conceditur ipsis restitutio in integrum, quae 
in foro etiam conscientiae valet, cum huiusmodi lex sit definitiva iuris, 
et iusta: siquidem est propter bonos mores tuendos, propter fami- 
liarum pacem et bonum, propter bonum commune. — C. G. 2012. 
C. I. 317. 319. 1899. 

Ex C. Il. minor restituitur, quia minor, et actio nullitatis admit- 
ütur; 1.° Si minor non emancipatus actum ex se confecit sine inter- 

ventu patris seu eius legitimi repraesentantis. 2.^ Si minor emancipatus 
actum ex se confecit, pro quo lex exigit assistentiam curatoris. 3.° Cum 
non observantur formalitates pro quibusdam actibus constitutas per spe- 
ciales legis dispositiones. — Actio vero nullitatis non admittitur: 1.°S1 
minor mala arte ct dolo occultavit suam conditionem minoris. 2.? Si 
agatur de obligatione ex delicto vel quasi delicto exorta. 3.? Si pro- 
betur quod solutum est, in commodum et utilitatis minoris fuisse con- 
versum. — C. I. 1300. 1303. 1305. 1306. 1307. 1899. 

Ex C. G. minor restituitur quia /aesus, et actio nullitatis admit- 
titur. si legis praescriptiones in contractibus minorum non fuerint 
observatae. Rescissio non admittitur: 1.° Si laesio ex casuali eventu 
contigerit. 2.° Si minor commercium aut artem aliquam exerceat quoad 
contractus initos ratione sui commercii seu artis. 3.? Si de obligatione 
agatur profluente ex delicto vel quasi delicto. 4.^ Si probetur quod 
solutum est, in eorum cessisse commodum et utilitatem. — C. G. 1304. 
1305. 1306. 1308. 1310. 1312. 2012.; L. 1. 3. n. 514. 918. Cf. Tro- 
plong, della Vendita cap. 2. art. 1594. num. 166. seqq. 

Ex C. IL, non servatis legis formalitatibus, contractus minoris 
rescissioni obnoxii fiunt. Ad restitutionem autem non tenetur, nisi 
quatenus re accepta ditior evaserit. — C. H. 317. 420. 1163. 1304. 
1764. 1765. 

Ex C. A. non potest quidem generatim minor valide obligari sine 
consensu patris, aliisque legis praescriptionibus. Libere tamen dispo- 
nere potest de rebus propria industria acquisitis, aliisque ipsi pro suo 
usu datis post adeptam pubertatem. — C. A. 151. 152. 244. 246. 248. 

Ex C. B. minor indiget consensu sui repraesentantis pro quavis 
voluntatis declaratione, nisi haec ei iuridicum emolumentum procuret, 
vel nisi agatur de rebus eius liberae dispositioni relictis. Sine praedicto 
repraesentantis consensu, actus rescindi potest. — C. B. 108. seqq. 

Ex C. L. 297. seqq. actus minoris sunt nulli, si fiant sine debita 
auctoritate. Sed ipsi hac nullitate uti non possunt quoad obligationes 
super res artis aut professionis propriae, vel si dolo utantur, ut tan- 
quam maiores habeantur. 

Patris potestas exercetur 2.? in res lhihorum. Ex Iure communi 
filius initio res palrisfamilias erat: quidquid acquirebat patris erat. 
Deiudc peculium recognitum est. Peculium est, quodcumque bonum 
proprium filii, separatum a paternis bonis. Quadruplex est: 1.° Ca- 
strense, acquisitum militiae vel occasione militiae ; et hoc totum, per- 
fecto dominio, fili est: impubes tamen eius administrationem non 


habet. — 2 ? Quasi-astrense acquisitum professione scientiarum, vel 

liberalium artium, vel aliquo civili munere, v. g., iudicis, advocati, 
medici, magistri, ex officio vel beneficio ecclesiastico, et huius etiam 
perfectum dominium ad filium spectat ; administratio tamen ad patrem, 
si impubes ipse sit. — 3.? Adventitium, quod advenit filio aliunde 
quam a paternis bonis, neque patris intuitu, v. g. quod eidem filio 
provenit ex matre, ex materna linea, vel intuitu matris, vel acquisitum 
propria industria et labore, alienis liberalitatibus, casu et fortuna. Do- 
minium proprietatis ad filium, ususfructus et administratio huius peculii 
ad patrem, quoad vivit, spectat. Quare Iure Romano pater habet 
usumfructum omnium horum bonorum filii; et hic ususfructus nonnisi 
morte patris finitur, secus ac habetur Iure Rcccentiore. —  4.? Profe- 
ctitium, quod vel ex bonis paternis acquisitum est; vel patris intuitu 
filo est donatum. Et hoc, totum patris est, proprietate, usufructu, 
adminislratione. — Inst. |l. 2. t.9. 8 1. 2., 1. 3. t 29: Lugo d. 5. 
n. 23. seqq. 

Pater disponere potest de bonis adventitiis, si sint consumptibilia, 
cum onere tamen restitutionis. — Si filius negotietur extra domum 
patris ex aliis bonis quam paternis, lucrum est adventitium. Si laboret 
in domo paterna et a patre nutriatur, vel negotietur ex bonis patris, 
profectitium est. — « Si filius pecunia patris vel mutuo accepta, vel 
occulte surrepta suomet periculo negotietur, ita ut serio constituat 
patrem indemnem quocumque eventu conservare, certum est ex com- 
muni omnium sententia apud Laymann 1. 3. tr. 4. c. S. n. 12. lucrum 
omne ad proprietatem fili tamquam adventitium peculium pertinere. 
Cur id rei ? nisi quia tametsi lucrum omne pecunia patris comparat, 
ita comparat, ut lucrum totum derivetur non ex pecunia patris suapte 
natura sterili, sed ex industria filii, quae pecuniam reddit fecundam ». 
Ithur. Cas. 3. n. 6. — L. 488. 

Paterfamilias et filiusfamilias pro una persona habentur. Cum igitur 
nemo secum ipso contrahere possit, si contrahunt, civiliter irritum est 
pactum. Civiliter, nam naturaliter vicissim obligantur et obligant. Inst. 
l.3. t. 19. 96. — Filiusfamilias, ne patre quidem consentiente testari 
potest de peculio adventitio vel profectitio; potest vero, etiam invito 
patre, de castrensi vel quasi castrensi. Inst. 1. 2. t. 12, 

Ex Recentioribus Legibus minores iure inhabiles habentur ad se 
et propria bona tuenda. Hinc quoad utrumque eos repraesentat ille 
apud quem est patria potestas. C. B. 1630.; C. L. 98. 100.; C. He. 
279. — Administratio omnium bonorum filiorum minorum est penes 
patrem vel matrem, vel tutorem, qui filiorum incapacitatem vel impe- 
rtiam supplere debent donec maiores fiant, vel emancipationem obti- 


Bucceroni. Inst. thcol. moralis L Q^ 

neant. Excipienda sunt, ex C. B. 1638.;; C. L. 147.; C. He. 294; 
C. I. 224. bona filio data cum exclusione, ab hac administratione 
patris. Cf. C. L. 146. 147. — Maiores suis gerendis negotiis omnino 
liberi sunt, nisi in aliquo casu id lex speciatim ipsis vetet, adeoque 
plenam habent adininistratonem bonorum suorum ; emancipati vero 
eam non nisi limitatam habent. C. I. 323. 310. seqq. ; C. G. 488. 
476. seqq.; C. A. 149. 187. 251. Cf. C. L. 305. seqq. 311. 

Unde is, qui patriam potestatem exercet, fili negotia gerit, C. I. 
224. 242.; C. G. 389; C. A. 149. 152.; is, non fihus, in iudicio 
agit, haereditates filio obvenientes adit, confecto inventario, donationes 
acceptat, C. I. 226. 1059.; C. A. 205. 222. seqq. 243., eiusque bona 
administrat, C. I. 224.; C. G. 389; C. H. 159; C. A. 149. sed 
bona sive immobilia, sive mobilia, iis exceptis quae servando servari 
non possunt vel deteriora fiunt, non potest alienare, hypotheca vel 
pignore obligare; neque item nomine fili mutuum accipere, aliosque 
actus exercere, qui simplicis administrationis actus excedunt, nisi ex 
causa necessitatis vel evidentis utilitatis, et civilis tribunalis decreto, 
C. I. 224. 225.5; C. H. 164.5; C. G. 389; C. B. 1640. seqq.; C. L. 
150.; C. He. 290. 299. 300. 

Pater, vel mater patriam exercens potestatem, usumfructum habet 
eorum, quae filio obveniunt, successione, donatione, vel alio titulo lu- 
crativo, C. I. 228. 229. 231.; C. G. 384. 386.; C. H. 160.; C. B. 
1640. 1685.; C. He. 294., nisi bona filio vel testamento relicta, vel 
donatione data fuerint, ea conditione, ne ususfructus ad parentes per- 
tineat, C. I. 229.; C. G. 387.; C. B. 1651.; vel filio fuerint testamento 
relicta, vel donatione data ad aggrediendum aliquem vitae cursum, 
artem, vel professionem, C. I. 229.; aut ad eius educationem et 
instructionem, C. H. 162.; vel nisi, invitis parentibus donationem aut 
legatum acceptaverit, aut haereditatem filius adierit, C. I. 229. Exclu- 
duntur item ab eo usufructu illa, quae labore, professione, industria 
separata sibi filius acquisierit, C. I. 229.; C. G. 387.; C. B. 1650. 
1651., et bona successionis fili, qua parentes declarati sunt indigni, 


C. I. 728.; C. G. 730. — Huic usufructui obligatio inhaeret alendi, 
sustentandi, educandi et instruendi filios. C. 1. 230.; C. G. 385.; C. B. 
1602. 1603. 1606. 1656.; C. L. 148.; C. He. 293. — Neque pater 


neque mater usumíructum habet bonorum filiorum naturalium. Eorum 
tantum bona administrare possunt, sed cum onere rationem reddendi 


etiam de fructibus; Gousset in a. 384. C. G.; C. I. 1S4. Cf. C. L. 
166. 167. 

Ex C. A. 149. 150. 151. 154. bona omnia, excepta administra- 
tione, ad filium simpliciter pertinent, pater tamen ex redditibus ex- 
pensas educationis deducere potest. — Ex C. H. 161. ad parentes 
simpliciter pertinent bona a filis acquisita eorundem parentum bonis. 
Ex eodem C. H. 160. ad parentem, patriam potestatem exercentem, 
pertinet ususfructus etiam eorum bonorum, quae filius suo labore et 
industria acquisivit. 

Ex C. L. 145. 146. 147. ad parentes pertinet ususfructus bono- 
rum, quae filiusfamilias acquirit suo labore, sua industria, suis mediis, 
vel quocumque alio gratuito titulo, nisi data fuerint cum  exclusione 
huius ususfructus, vel fili acquirant armis, litteris, artibus liberalibus 
vel acquirant proprio labore et industria, sed vivant ex se cum patris 
permissu. 

Huiusmodi ususfructus finitur emancipatione filii, vel morte, vel 
expleta minori aut legitima aetate; patre vel matre viduis, transeun- 
tibus ad alias nuptias ; si pater patria potestate abutatur, aut impo- 
sitas obligationes non curando, aut bona male administrando, tribunalis 
sententia accedente ; itemque cessat respectu coniugis, cuius culpa 
legaliter divortium sit pronuntiatum. C. 1. 156. 228. 232. 233.; C. G. 
384. 386.; C. H. 167. 172.; C. B. 1666. 1673. 1679. 1680.; C. He. 
297. seqq. Ex C. B. 1661. 1662. ususfructus finem etiam habet ma- 
trimonio fili, et patris renunciatione. Ex C. G. 384. 386. ususfructus 
conceditur patri, et eo defuncto matri, innuptae permanenti, usque ad 
ann. 18. filiorum, vel eorum emancipationem. Cf. C. L. 149.; C. He. 
274. 292. — Filio autem maiore facto, ea quae a parentibus gesta 
sunt, si facta luerint secundum legem, rata manent, secus vero irrita 
ab ipso fieri possunt. Ac, si interim conflictus quead bona inter pa- 
trem et filium, sub patria potestate, exoriatur, ad tribunal iste recurrere 
poterit. C. I. 224. 227. 1304.; C. G. 1314; C. H. 165.; C. A. 271; 
C. B. 1667. 1665.; C. L. 153. — L. 488. 543. 544.; Gousset 682. 
C. He. 283. 284. 297. seqq. 

Patria potestas solvitur patris vel filii morte, C. H. 167.; C. L. 
170.; C. He. 274.; filii adoptione, C. H. 167.; C. B. 1757. 1765.; 
C. A. 183.; emancipatione filii, C. I. 220. 311.; C. G. 372. 476.-479.; 
C. L. 170.5; C. H. 167.; C. A. 172. 252.; emancipatur autem filius 
ex ipso iure per matrimonium, C. I. 310.; C. G. 476.; C. L. 304; 
C. He. 14., secus ex C. A. 175. Emancipatio, actus legitimus est, quo 
pater filium suum minorem dimitti a sua potestate, ut sui iuris effi- 
ciatur. Emancipatio fieri non potest ante annum  18.um, C. I. 311., 
completum, C. He. 15. — Solvitur praeterea aetate maiori, C. I. 220.; 

C. G. 372.; C. A. 172.; C. L. 170. Cf. hic 664. Ex C. B. 386., qui 
emancipationem non admittit, declaratio maioritatis haberi potest 
anno 18.° aetatis. — Solvitur item, si pater patria potestate abutatur, 
accedente sententia criminis, C. I. Poen. 392.; C. H. 171.; C. B. 1666. 
1680.; C. A. 177. 178. Patria potestas in pietate debet non atrocitate 
consistere. — Si superstes sit mater, illam simpliciter non amittit, 
quamvis ad alias transeat nuptias. Potest tamen in hoc casu ex C. I. 
237. a bonorum filii administratione removeri. Ex C. B. 1697. mater 
transiens ad alias nuptias amittit ex parte patriam potestatem. Cf. 
C. L. 155. seqq. ; C. He. 286. — Parentibus interdictis, furiosis, amen- 
tibus, eorum patria potestas suspensa manet, C. I. 220. 229. seqq. 
C. A. 179.; C. B. 1676. seqq. — Soluta patria potestate, filiusfamilias 
sui iuris efficitur. Sive autem sui iuris sit, sive adhuc patriae subsit 
potestati, cum ipso paterfamilias utiliter contrahere potest, et a 18." ae- 
tatis anno potest testamentum conficere, C. I. 763. 1107.; C. A. 271. 
596.; anno 16.°, sed limitate, ex C. G. 903. 904. — Inst. 1. 1. t. 12. 


668. An possit filiusfamilias retinere lucra, quae ex proprio la- 
bore, sed non industria separata, in domo paterna ipsi obveniunt? — 
Plures et graves theologi negant. Ratio est, quia tunc filiusfamilias 
laborans non nomine proprio, agere censetur tanquam membrum fami- 
liae, et sic omne lucrum bono familiae cedere debet. Illi praeterea non 
favet, sed obest omnino Ius positivum. Plures etiam et graves theo- 
logi affirmant. Ratio est, quia filius peioris conditionis non est, quam 
famulus; filio ergo cedere debet saltem merces, quae famulo vel extra- 
neae personae laboranti deberetur. Illa certe deberetur filio, si ex con- 
ditione sua non tenetur laborare, et extraneam personam supplet, vel 
si extraordinarium et indebitum omnino laborem in domo paterna im- 
pendat. C. L. 144. Neque vero in duobus hisce casibus obesse vide- 
tur Ius positivum, cum sint extraordinarii, et, legitima epicheia, non 
comprehensi positivo Iure, quod casus respicit communiter contin- 
gentes. Sed tunc deducendae semper sunt expensae, quas fecerit pater 
in eo alendo, sustentando, educando, etc. Eas enim facere non tene- 
batur pro filio potente lucrari et volente. C. He. 272. — Inst. 1. 2. 


üt. 9.; L. 1. 3. n. 488. 3.? 544. 910; S. Th. 2. 2. q. 57. a. 4; 
Ithur. Cas. 3.; Gousset 683. 684. 99]. 


660). An flius habeat dominium perfectum in bona mobilia ipsi 
data a parentibus aut cognatis? — R. Affirmative, si primo usu sint 
consumptibilia, quia ipsi ad usum absolute dantur, nisi forte aliqua 
restrictio apposita fuerit, ut esset pecunia ad libros emendos, ad pen- 

sionem solvendam, etc. — « Si non sint primo usu consumptibilia, ut 
libri, vestes, etc., filius non habet generatim nisi dominium utile, quia 
parentes fere non aliud ipsi conferre intendunt ». Ita Gur. 546. Ve- 
rum dicendum potius videtur, eo ipso quod fili possint continuato 
usu propter propriam utilitatem res has consumere et destruere, ha- 
bere dominium harum rerum etiam directum, licet forte restrictum, 
et non omnino absolutum, quatenus ex mente dantis, non nisi in 


eorum utilitatem res sit tota convertenda, ut, e. g., videre est in 
libris, vestibus, etc. 


670. An filius censeatur renuntiare usui/ructui, ad quem ius 
habet, si, eo vidente et tacente, pater hunc usumfructum percipiat? — 
R. Negative, saltem generatim loquendo. Ratio est, quia silentium in 
tantum aequivaleret renuntiationi, in quantum filius facile reclamare 
posset. lam vero, quin id facile possit, plerumque metus reverentialis 
obstat. — Ex C. I. 234. si, cessante usufructu, adhuc pergant pa- 
rentes illum percipere, filio apud ipsos morante, et quin constituta 
fuerit conditio reddendae rationis, parentes vel eorum haeredes non 
tenentur nisi ad fructus exsistentes a die, quo postulantur. 


II. — OBLIGATIONES PARENTUM ERGA FILIOS 


671. Quaenam sit propria parentum obligatio? — Parentes prin- 
cipium sunt exsistendi filiorum ; et filii aliquid patris sunt. Quare, 
praeter amorem, parentes debent filis sive legitimis sive illegitimis 
providentiam, scilicet filis providere debent quoad corpus, quoad ani- 
mam, quoad statum L. 336.; S. Th. 1. 2. q. 100. a. 5. ad 4., 2. 2. 
q. 26. a. 9. 

Providentiam | debent quoad corpus; adeoque graviter parentes 
peccant si eos, nondum in lucem editos, periculo exponunt abortus, 
si natos iam exponunt publicis misericordiae locis, nisi id faciant ex 
gravi causa. Eos praeterea alere debent, nisi tamen aliunde se alere 
possint et non indigeant, sive sint legitimi, sive illegitimi, sive spurii, 
C. Cum haberet 5. de Eo qui dux.; C. Il. 752.; C. G. 762.; C. H. 
139.5; C. A. 1665; C. B. 1602. 1627. 1705. 1708. Et si agatur de 
alimento ad vitam necessario, filium alere tenentur, quamvis iste por- 
tionem bonorum sibi a parentibus datam dissipaverit, quia semper 
filius est. — Ad id autem tenentur simul pater et mater ex C. I. 

138.; C. G. 203.5; vel pater primum, ut ex Iure Communi, L. 9. C. 
de Patr. potest., ex Iure Canonico, C. 2. de Convers. in fid., C. A. 141. 
143. 167.; C. H. 155.; C. B. 1627. 1634. 1709. 1739.; C. L. 140. 
— Adoptivum etiam alere debet adoptans, C. B. 1766., in casu ne- 
cessitats ex C. I. 211.— Mater vero tenetur lactare prolem proprio 
lacte. Id enim postulat ipsa lex naturalis. Attamen haec obligatio 
per se non urget sub gravi; cum gravis deordinatio secus non ha- 
beatur. A levi autem culpa excusat necessitas, Si, e. g., mater sit de- 
bilis; notabilis utilitas, Si, e. g., mater deberet aliam occupationem 
deserere, qua sustentationem sibi et suae familiae comparat; consue- 
tudo, apud nobiles familias vigens. Tunc vero mater tenetur sub gravi 
peccato bonam nutricem quaerere. — L. 336. 949. 951 ; C. A. 218; 
C. B. 1635. 

Providentiam debent quoad animam ; quare sub gravi parentes 
debent filios docere ea, quae necessaria sunt ad aeternam salutem, 
eos bonis moribus imbuere verbis et exemplis, a proximis peccandi 
occasionibus arcere, debita moderatione corrigere, ne ad iracundiam 
provocati peiores fiant, eosque delinquentes coercere, implorato etiam 
indicis officio, si necesse sit, C. I. 222.; C. G. 377.; C. H. 155. 156; 
C. A. 1455; C. C. 16315; C. L. 143. Quapropter graviter peccant 
parentes, sinentes filios libere pravis sociis comitari, pravos libros et 
ephemerides legere, pravas officinas et scholas frequentare, nisi adsit 
eravissima causa eos excusans, et harum  officinarum et scholarum 
pericula removeantur. Leo XIII. Litt. Enc. Sapientiae christianae 
10. lan. 1890. $ Locus admonet. — L. 339; C. He. 277. 

Probari non potest nova inducta, quae dicitur, educatio puritatis, 
quae in eo est, ut pueris ea quae ad res venereas spectant manife- 
stentur. Hac enim manifestatione non avertitur periculum, sed gigni- 
tur et augetur, crescente evidenter ex earum occultarum rerum co- 
enitione ipsa naturali prava inclinatione ad eas experiendas. S. C. Ind. 
18. lan. 1908. ad Ep. Barcinon. 

Providentiam debent quoad statum ; unde parentes debent filios 
arte aliqua vel litteris instituere, secundum morem regionis et condi- 
tionem familiae. Curare debent, ut filii, qui velint matrimonium inire, 
honestum  ineant matrimonium ; et, si filiarum pudicitia in periculo 
ideo versetur, debent saltem ex caritate eas dotare. Quin immo non 
desunt qui absolute tenent, patrem obligari ad dandam dotem filiae, 
quod C. H. 1340. 1341. et C. A. 1220. 1222. 1231. praescribitur, 
sive contrahat dignum matrimonium, sive religionem ingrediatur, 
itemque obligari ad dandum patrimonium filio, qui velit sacerdotium 

suscipere, L. 1. 6. n. 819. Ratio est, quia ut pater debet filis hone- 
stam et convenientem collocationem procurare, ita tenetur ipsis media 
ad illam obtinendam necessaria suppeditare. Attamen ex C. I. 147. 
et ex C. G. 204. nulla filiis competit actio contra parentes, nolentes 
quidquam suo patrimonio detrahere, ut filii aut filiae matrimonium 
inire possint, aut alio simili titulo. Cf. C. B. 1610. 1620. 1621. — 
Si parentes sua bona dilapident, et ideo filios egenos derelinquunt, 
gravi profecto non vacant peccato. Neque a peccato excusari possunt, 
si non adhibeant saltem mediocrem diligentiam, ut acquirant bona, 
quibus fili alantur, habeantque haereditatem secundum suum statum. 
Maxime vero tenentur proli relinquere libertatem quoad electionem 
status; et graviter peccant invitos ad matrimonium vel religionem 
cogentes vel eos avertentes a tali statu. — L. 3306. 337. 339. 740., 
S. Th. 2. 2. q. 101. a. 2.; Ferraris v. dos a. 2. n. 1.-5.; Sanchez 
de Matr. d. 26. n. 7.; C. I. 138. 230.; C. G. 203. 385.; C. A. 139. 
148; C. H. 155.; C. He. 275. 276.; E. M. 


672. An parentes filios aliquando exhaeredare possint? — R. Affir- 
mative; ob iustam tamen et gravem causam criminis contra ipsos pa- 
rentes, quod talem poenam mereatur. Id constat primo iure naturali. 
Aequum enim omnino est, ut parentes possint filios, in ipsos graviter 
iniuriosos, tali poena plectere, et eiusdem poenae timore in proprio 
officio continere. Constat praeterea iure positivo. Etenim Zus Roma- 
num hanc potestatem in parentibus agnoscit, et plures casus deter- 
minat, quibus parentes filios exhaeredare possunt. Ac ob eandem cri- 
minis rationem possunt fili exhaeredare parentes, et fratres exhaere- 
dare fratres. Novella | 15. cap. 3. 4., Novella 22. cap. 47. — Idem 
ex Iure Hispano habetur 848. seqq. ; ex Iure Lusitano 1875. seqq. 
et ex Iure Austriaco 768. seqq. 

Ex Iure Helvetico M 'T. dispositione mortis causa, potest haeres 
legitima privari, quando gravem commiserit reatum contra disponen- 
tem vel contra personam intime ei coniunctam ; quando contraivit 
graviter contra suas obligationes familiae erga disponentem vel erga 
personam spectantem ad eiusdem familiam. 

Ex Iure Germanico 1938. 2333. seqq. 2339. seqq. potest quis 
testamento consanguineum vel coniugem excludere a successione, quin 
heredem instituat. — Variae praeterea causae indignitatis ad succes- 
sionem assignantur, quas causas, successione devoluta, opponere potest 
quilibet habeat interesse in exclusione indigni. — Ac propter gra- 
viora quaedam, maxime contra pietatem crimina, eadem fere, ac ea 

quae indignitatem ex C. I. et ex C. G. constituunt, potest quis, testa- 
mento, suo necessario haeredi adimere portionem ex lege ipsi reser- 
vatam. — Quando aliquis descendens prodigus fuerit, vel graviter 
aere alieno oneratus, potest testator reducere portionem lege reser- 
vatam illi descendenti, eam attribuendo alus haeredibus legitimis, 
tanquam substitutis fideicommissariis. Potest etiam administrationem 
committere executori testamentario, et descendens ius tunc habet ad 
integros annuos reditus. 

Ex hire Italico 725. 1081., et ex hire Gallico 727. 955. 1046. 
1047., non habetur quidem exhaeredatio proprie dicta, sed generatim 
statuitur incapacitas et indignitas succedendi ratione criminis, et revo- 
cabilitas ipsius donationis factae ratione ingratitudinis, ob determinata 
quaedam delicta; si nempe 1.° vitae testatoris fuerint insidiati; 2.° si 
alio crimine, saevitiis vel gravibus iniuriis rei in eum fuerint; 3^ si 
alimenta ei denegaverint; 4.^ si calumniose eum gravis criminis ex 
Iure Ital. vel criminis capitalis ex lure Gall, accusaverint; et 5.? ex 
Iure Ital., si ad testamentum condendum vel mutandum  coegerint, 


vel ab eo condendo aut revocando impediverint. — L. 340. 948. 
049.. Ferraris v. Exhaeredatio. 


673. An parentes teneantur in foro conscientiae legitimam filiis 
secundum leges relinquere? — Parentes, verius et secundum com- 
munem doctrinam, debent ex civili. lege /égitimant post mortem re- 
linquere filiis suis, sive maribus sive feminis, naturalibus et legitimis, 
immo etiam naturalibus iure agnitis et legitimalis, nec non legitimis 
seu adoptivis, nisi gravis adsit causa. Lex enim insta est, et in con- 
scientia quidem obligans. Parentes de lege naturali providentiam filiis 
debent quoad corpus et quoad statum. Quare lex positiva legitimam 
determinans reapse legem naturalem interpretatur et definit. Sed ra- 
riores quosdam necessitatis casus non excludit, quibus aliter agendum 
ipsum filiorum et familiae bonum suadeat; quod etiam timoratorum 
praxi confirmatur. — L. 215. 740. 947. 950.; H. A. 237.; La Croix 
p. 3. 1. 2. n. I1173.; Gousset 794. 

Nullum vero dubium est, quod possint parentes, attentis civilibus 
legibus, manualia dona praesertim remuneratoria filiis facere ; si enim 
haec non prohibentur pro amicis, neque pro coniunctis prohibentur, 
aut pro piis causis. Possunt praeterea etiam, iisdem personis, maioris 
momenti dona efficere, si ex meris reditibus fiant; quia horum sunt 
pleni et liberi domini, neque, ipsis civilibus legibus, tenentur patri- 
monium reditibus augere. Tandem, si insta et proportionata gravis 

adsit causa, possunt etiam, si legitima filiorum non laedatur, dona- 
tonem efficere ex iis quoque, quae patrimonium constituunt. Ratio 
est, quia lex, legitimam determinans, hanc dat parentibus facultatem, 
ut de reliquis bonis libere disponant pro alus. Si ergo pater ea aliis 
extraneis relinquere potest, donare potest etiam ipsis filiis, si rationa- 
bilis adsit causa ita agendi, et legitima non laedatur. — Illud autem 
notandum est, quod habet Lugo d. 23. n. 147., nempe « parentes, 
si inofficiose donaverint, h. e. in praeiudicium legitimae filiorum, 
eorum donationes revocari possunt a filiis. Non tamen est invalida 
donatio, sed irritari potest ». Idque valet etiam in Iure Italico et 
Gallico; non enim in utroque hoc Iure dicitur quod est irrita, sed 
quod erit irrita, Scilicet per reductionem  irritanda. C. I. 821. 1091; 
C. G. 920.; C. He. 522.5; C. A. 775.; C. H. 654.; C. L. 1492. 1789. 
— L. 740. 950. 


III. — OBLIGATIONES CONIUGUM 


674. Quotupiex inter coniuges iurium et obligationum genus P — 
Matrimonium est viri et mulieris coniunctio, individuam vitae consue- 
tudinem continens. Inst. l. 1. t. 9. $ 1.; C. B. 1353.; C. A. 44. Unde 
triplex ex matrimonio iurium et obligationum genus promanat, quoad 
personas, quoad bona, quoad corpus. De iuribus et obligationibus 
utriusque coniugis quoad corpus in tr. de Matr, dicendum erit. Quare 
hic de aliis tantum dicemus. — C. A. 89. 

Obligationes quoad personas, aliae mutuae sunt, aliae alterutrius 
tantum. Mutuae sunt mutuus amor, mutuum adiutorium quoad cor- 
pus, quoad animam, quoad coniugale debitum, et communem habita- 
tionem, communem mensam et torum. Marito competit potestas mari- 
talis in uxorem et praecipua patria potestas in liberos. Uxorem autem 
secundum propriam conditionem alere tenetur. Uxori tanquam matri 
competit prolem educare, licet dependenter a marito, et curam rei 
familiaris habere, dependenter item a marito. C. He. 163.; C. H. 62. 


675. Quaenam sint iura et obligationes coniugum quoad personas P 
— Caput uxoris est vir, adeoque uxor sub viri potestate est, in iis 
quae ad matrimonium, i. e. quae ad individuam vitae consuetudinem 
pertinent, ad Eph. 5., 22. seqq.; C. A. 91. Quare uxor sine consensu 
vin, nequit obligari voro, S. Th. 2. 2. q. 88. a. 8. ad 3.5; L. 1 3. 

n. 234.; nequit. regulariter obligari contractu; nequit sine consensu 
viri peregrinari, et viri domicilium regulariter sequi debet, C. I. 131. 
134. 135.; C. G. 214. 217. 220. 221. 222.; C. H. 58. 681; C. A. 
91. 92.; C. B. 1354; C. He. 160. 170.; C. L. 1193., licet sine 
causa maritus domicilium mutet; dummodo uxor possit cum sequi 
sine gravi seu animae, seu corporis detrimento, et C. H. 58. ac 
C. L. 1186. non in extraneam nationem. Eodem C. L. 1189. potest 
uxor scriptum publicare sine consensu viri. — C. Pervenit l. de Coni, 
lepr.; Sanch. de Matr. 1. 1. d, Al. n. 2. 4.; L. 351. 1L. 6. n. 971; 
S. Th. S. q. 64. a. 6. ad 1., Quodl. 4. a. 11. Cf. V. 2. n. 1052. 

sine mariti consensu, et praeter casus lege exceptos, uxor in 
indicio agere non potest; C. I. 134; C. H. 605; C L. 1192. Ex 
C. He. 168. quodeumque fuerit bonorum regimen, uxor in iudicio 
stare potest. Sed in causis cum tertiis, quoad bona allata, a marito 
repraesentatur. 

Viro quidem reverentiam, obsequium et obedientiam praestare 
debet uxor, in iis quae spectant ad domus gubernationem et bonos 
mores; sed eius socia, non famula est. Quare, si ipsa est dives, aut 
nobilis non cogitur praestare viro, quae suae dignitatis non sunt, v. g., 
coquere cibos, verrere domum, etc. Si tamen viro non obediat in re 
gravi, graviter peccat, et viro modica quaedam coercitio permittitur. 
l. Petri 3. 5. seqq.; L. 351. 352. 356., 1. 6. n. 972.; Sanch. de 
Matr. l. 6. d. 6. n. I4. —C. I. 131.; C. G. 313.; C. H. 57.; C. B. 
1354. 1356. 1357.; C. L. 1185. 1189; Leo XIII. Enc. Arcanum 
10. Febr. 1886. 

Vir vicissim amare et tueri debet uxorem, ad Eph. 5., 25.; C. I. 
132.; C. IL 57.; C. G. 213.; C. L. 185.; eam alere, cum ea habi- 
tare; adeoque diu ipsi abesse non licet, nisi ex gravi causa, Gen. 2., 
24.; C. L de Coni, lepr.; C. I. 130. 132.; C. G. 212. 214, et ne 
peregrinationem quidem longam inire, muliere invita, C. 8. de Voto. 
Non tenetur tamen plerumque maritus secum ducere uxorem, cum 
magno incommodo et impensis, quando negotiorum causa circumcur- 
sari contigerit. C. 9. $ [n tanta de Volo. Peccat vero graviter maritus, 
si verbis contumeliosis vel infamatoriis afficiat uxorem; si illam im- 
pediat circa praecepta Dei vel Ecclesiae sine iusta causa, si graviter 
caedat uxorem, si gubernationem domus et rem familiarem negligat. 
Ad Coi 3, 18. 19.5; I, 356. — Sanch. de Matr. 1. 9. d. 5. n. 17; 
S. Th. 2. 2. q. 26. a. 1l. 

In his, quae pertinent ad mutuum vitae adiutorium, paris iuris 
sunt vir et uxor, cum matrimonium mutui adiutorii causa ineatur. 

Hinc mutuo sibi debent, amorem, fidelitatem, assistentiam, subsidium, 
ad Eph. 5. 25.; Matth. 19., 5.; 1. ad Cor. 7., 3. seqq.; C. I. 130; 
C. G. 212; C. H. 565 C. A. 905; C. L. 1184.; ac si quid adversi 
alteri acciderit particeps alter esse debet. Quare mulier virum alio 
migrantem valetudinis causa, vel in poenam, et vir mulierem sequi 
debet, L. 353., 1. 6. n. 957. 977., et alter alteri egenti, etiam in 
exilium acto sua culpa, vel carceri incluso, immo et ab eo separato, 
dummodo non sua culpa, si facultates habeat, alimenta debet praestare, 
et vir alere debet uxorem, etsi indotatam duxerit, vel dos casu pe- 
nerit. C. I. 132. 133. 142.,; C. G. 214.; G. B. 1360. 1361.; C. He. 
159. 160. 161.; Sanch. de Matr. 1. 9. d. 4. n. 20., d. 5. n. 8. 14. 

Neutri fas est, altero invito, religionem ingredi, C. un. Extr. de 
Voto; et qui transit, coniuge invito, ad religionem, revocari potest, 
C. 3. 12. de Conv. coni.; nec viro, uxore invita, ordines, immo nec 
tonsuram fas est accipere, C. 4. de Temp. ord. in 6.°, praeterquam 
si ab ea iuste et ex iure quoad habitationem diverterit. L. 1. n. 969. 
— Cf. l. ad Tim. 2., 8.-15.; 5., 9.-14.; ad Eph. 5., 22.-33. 


6076. Nota: Possunt filii et uxor accipere alimenta a debitis gra- 
vato qui non est solvendo, cum ipse ad eos alendos ex stricta pietate, 
et etiam ex legali 1ustitia teneatur; neque minus eos alere teneatur, 
quam alia solvere debita. Immo id possunt, etiamsi paterfamilias alia 
contrahat debita, modo tamen ipsi non habeant aliunde sustentationem. 
Neque vero post patris mortem filius ea patris debita solvere tenetur, 
si pater nulla filio bona reliquit, illa enim obligatio omnino patris 
personalis erat. — « Nequit tamen uxor uti ad sustentationem fami- 
liae pecuniis a viro datis ad solvenda debita, nisi in casu, quo familia 
graviter egeret; tunc enim huic prius vir succurrere tenetur, ideoque 
uxor tunc utitur iure suo. Ita Laym., qui subdit mercedes operario- 
rum ad necessarios usus debitoris praeferendas esse etiam creditoribus 
hypothecariis ». L. 695. 354. 


677. Quaenam sint iura et obligationes coniugum circa bona ? — 
Si Ius naturale inspiciatur, maritalis societas non impedit, quominus 
et maritus et uxor retineant proprietatem, usumfructum et administra- 
tonem etiam bonorum, quae habebant ante matrimonium, et quae 
acquirunt durante matrimonio. Concurrere tamen debent ad expensas 
ob communia onera necessario sustinenda. Convenit autem, ut ma- 
ritus vel omnem habeat bonorum administrationem, vel uxorem certe 
coadiuvet, quantum nccesse est ad eius imbecillitatem supplendam. — 
Si vero Jus positivum inspiciatur, amplior est hac in re mariti po- 

testas. Hinc varia Iure positivo distinguuntur bona uxoris. — S. Th. 
2. 2. q. 57. a. 4. 

Bona uxoris alia sunt dolalia, quorum fructibus vir gaudet ad 
onera matrimonii sustinenda ; alia sunt paraphernalia, nempe prader 
dolem, quae uxor habet praeter dotem, et quae sibi specialiter reser- 
vat; alia communia, quae pactis coniugum aut determinatione legis in 
societatem quandam conferuntur. — Possunt coniuges ante ineundum 
matrimonium determinare quibus conditionibus subiicienda sint ipso- 
rum bona, servatis quibusdam legis statutis. S1 haec facere omiserint 
lex supplebit. 

Ex hire Romano: Uxor habet dominium directum suae dotis, 
maritus vero usumfíructum et administrationem. Mortuo viro, omnibus 
creditoribus mariti personalibus praefertur, et etiam in vita dotem 
iuridice repetere potest, si timeat, ne vir fiat impotens ad illam resti- 
tuendam. Si dos consistat in pecunia, aut in alis usu consumptibi- 
libus, aut in rebus aestimatis traditis, dotis quidem plenum dominium 
viro tribuitur, sed cum obligatione valorem restituendi, translato pro 
uxore dominio in omnia bona mariti pro rata seu quota suae dotis. 
— Uxor habet plenum dominium et administrationem bonorum para- 
phernalium, ita ut de his maritus, ipsa nolente, nihil disponere valeat. 
Hinc quoad illa nullatenus uxor a marito dependet. —  Proprietas et 
utilitas bonorum communium pertinent ad utrumque coniugem ; sed 
administratio eorundem pertinet ad solum maritum. Haec autem com- 
munitas bonorum varias conditiones seu restrictiones admittere potest, 
ct idcirco attendendum est ad varias locorum dispositiones. — Gur. 
549. ; Elbel. 69. ; L. 489., Troplong della Prescrizione c. 3. n. 483. seqq. 

Ex Recentiori Iure: Distinguere in primis possumus bona uxoris, 
bona mariti, et bona communia. 

Quoad bona uxoris, haec item sunt vel dotalia, vel exlradotalia, 
seu paraphernalia. — Dos sunt bona marito allata matrimoni one- 
ribus sustinendis. Bona autem quaecumque uxoris in dotem non con- 
stituta, ut paraphernalia habentur. C. I. 1388. 1425.; C. G. 1540. 
1575.; C. A. 1218. — Ut sit dos necesse est: l.? ut hoc nomine ex- 
presse constituta fuerit, C. I. 1388.; C. H. 1336. Quare dotalia non 
sunt, quae mulieri donantur contractu matrimonii, nisi aliud expresse 
cautum sit. Secus vero est ex C. G. 1541, Potest autem dos com- 
prehendere bona omnia, etiam futura, C. I. 1389; C. G. 1542, C. 
A. 1218. 122/.; C. H. 1336. 1337. — 2.? Ut instrumentum per no- 
tarium conficiatur et, si dos ab ipsis coniugibus constituatur, ante ma- 
trimonium, t. I. 1382. 1391.; C. G. 1394.; post matrimonium enim 

dos nec constitui, nec augeri ab ipsis potest. C. I. 1341.; C. H. 1338; 
et ex C. G. 1543. neque ab alius. Cf. C. A. 1225.; C. H. 1344.— 
3. Ut ex hire Civili initae sint nuptiae. L. 3. de hire dot.N C. I. 93. 
C. G. 165.; C. A. 44.; C. H. 42. 

Qui dotem constituit eam ex suis bonis praestare debet, etsi mu- 
lieri propria bona non desint, C. I. 1392. 1393. 1394. 1395.; C. G. 
1544. 1545. 1546.; C. A. 1224., Cf. C. H. 1340. 1341., et evictio- 
nem praestat, C. I. 1396.; C. G. 1547. Vir autem pro dote ad cau- 
tionem non tenetur, nisi ad eam conventione facta obligetur, aut adi- 
gatur per indicis sententiam, si dos periculo exponatur, et dos ab eo 
fuerit constituta, qui dotatae, ea deficiente, alimenta praestare coge- 
retur. C. I. 1400.; C. G. 1550. 1563.; C. A. 1245. Cf. C. H. 1345. 
1349. 1358. 

Ea quae dotis causa dantur, alia transeunt in plenum viri domi- 
nium, alia non, et permanentem dotem constituunt. — In plenum do- 
minium viri transeunt res, quae usu consumuntur, C. A. 1227.; res 
sive mobiles sive immobiles, quae ei in solutum, dantur, C. I. 1403.; 
C. G. 1553.,; res mobiles, si aestimatae datae fuerint, C. I. 1401.; 
C. G. 1551., non item immobiles, nisi id palam fuerit expressum, 
C. 1. 1402.; C. G. 1551; C. A. 1228. Ex C. H. 1346., si nihil in 
contractu matrimonii determinetur, uxor servat dominium omnium 
suorum bonorum dotalium. Cf. C. B. 1227. 1228. — Eorum bono- 
rum, quae permanentem dotem constituunt, dominium naturale et di- 
rectum penes uxorem remanet, civile et utile transit in maritum. C. 
A. 1227. 1228. 1230. Quare, vi naturalis et directi dominii uxoris, 
dotis incrementum vel damnum uxoris erit. Vi civilis et utilis dominii 
mariti, vir habet bonorum dotalium administrationem et usumfructum ; 
unde bona dotalia administrat quasi sua, pro ipsis in iudicio agit, 
C. I. 1339; C. G. 1549; C. H. 1357. 1360., et omnia quae fructuum 
nomine continentur sua sunt ab inito matrimonio, C. I. 1399.; C. G. 
1549.; C. A. 1227.; etsi pecunia numerata promissa fuit, usurae ipso 
iure ei debentur, licet dilatio solutioni stipulata fuerit, C. I. 1397.; C. 
G. 1548. Verum maritus debet eam diligentiam praestare in rebus 
dotalibus administrandis, quam in suis rebus praestat, et omnes im- 
plere debet usufructuarii obligationes, C. I. 1408; C. G. 1562, 

fructus autem ad alendam familiam adhibere tenetur, ideo enim /ru- 
ctus ipsi assignantur, scilicet ad ferenda onera matrimonialia. — Potest 
mulier officio indicis separationem bonorum dotalium obtinere, si dos 
in periculo sit, vel res viri in malum vergant, vel ab ipso sit iudicia- 
liter separata, C. I. 1418.; C. G. 1563., qua impetrata, ipsa, loco 

mariti, dotalia bona administrat, C. I. 1424.; C. C. 1449.; C. H. 
225. 1365., sed domesticis necessitatibus et filiorum institutioni simul 
cum marito providere debet, C. I. 1423.; C. G. 1448. Cf. C. A. 1241. 
1263. — Constitui potest in contractu matrimonii, 1.° quod uxor sin- 
gulis annis recipiat partem fructum pro minutis expensis, C. I. 1399. 
C. G. 1549.; 2.? quod coniux superstes super dole lucrum aliquod 
percipiat, salva filiorum legitima, C. I. 1398. — L. 1. 3. n. 539. 

bona dotalia regulariter, constante matrimonio, alienari non pos 
sunt, et facta alienatio, revocari poterit ab ipso etiam marito, qui 
alienationi consensit, C. I. 1407.; C. G. 1560. — Bona dotalia, nempe 
omnia ex C. I. 1405., inmobilia tantum ex C. G. 1554. — Regula- 
riter, alienari enim possunt ex gravi necessitatis vel utilitatis causa, 
ex tribunalis decreto et utriusque coniugis consensu, C. I. 1405.; C. G. 
1558.; C. II. 1358. seqq.; vel si alienatio permissa fuerit in ipso 
matrimoni contractu, C. I. 1404.; C. G. 1557. — Alienari non pos- 
sunt ob quamvis causam ex C. I. 1405., nihil. distinguente, excepta 
causa filii alicuius collocandi ex G. C. 1556. Alienatio vero compre- 
hendit etiam permutationes, servitutes, hypothecas, C. I. 1404. 1405.; 
Cf. C. G. 1554. 1559. — Constante matrimonio, quare etiam post 
separationem ex C. I. 1405.; Cf. C. G. 1449. Si vero, constante ma- 
trimonio, mulier aes alienum, vel quamlibet obligationem legitime 
contraxit, post solutum matrimonium bona etiam dotalia creditoribus 
obligantur ex C. I. 1407., secus vero ex C. G. 1558. 1560. Cf. C. 
A. 1260. 

Soluto matrimonio, dos cessat, et restituenda est. — Dos uxori 
restituenda est, vel eius haeredibus. C. A. 1229.; C. H. 1365. Res 
quarum dominium civile et utile tantum penes maritum erat, in pro- 
pria specie sunt statim restituendae, ut tunc sunt, C. I. 1409. 1411. 
1412.; C. G. 1564. 1566., 1567.; C. H. 1367., et si culpa mariti 
deteriores factae sint, detrimentum ipsi aestimatur, C. I. 1408.; C. G. 
1562.; C. II. 1360. 1375. - Rerum vero, quarum plenum dominium 
habuit maritus, pretium tantum est infra annum restituendum, C. I. 
1401. 1410.; C. G. 1551. 1565.; C. H. 1347. 1366. 1370. Ex his 
potest mulier sibi retinere lintea et quae ad ordinarium ipsius usum 
sunt necessaria, eorum actuali pretio detracto, si eorundem facta ae- 
stimatione, data ipsa primum fuere, C. I. 1411.: C. G. 1566. Cf. C. H. 
1384. — Restituendi praeterea sunt fructus ultimi anni matrimonii, 
pro rata temporis. Annus a die celebrati matrimonii anniversaria com- 
putatur. Sed potest vidua pro suo arbitrio vel hos fructus exigere, 


vel alimenta toto luctus anno. Ipsi praeterea debentur hoc anno habi- 

tatio et vestes luctus, C. I. 1415. 1416.; C. G. 1570. 1571.; vestes 
tantum luctus, C. H. 18/9. Cf. C. A. 1242. 1243. — Tandem soluto 
matrimonio, lucra etiam seu incrementa dotalia coniugi superstiti de- 
bentur ex bonis defuncti, si de eis pactum in matrimonii contractu 
adfuerit. C. I. 1398. 

Bona paraphernalia seu extradotalia ea sunt, quae extra dotem 
uxor sibi reservat. C. H. 1381. — Haec pleno iure sunt uxorisy adeo- 
que ea administrat, eorumque usufructu potitur, C. I. 1427.; C. G. 
1576.; C. H. 1382. Non potest tamen immobilia alienare, neque pro 
eis in iudicio, se sistere sine expresso mariti consensu, aut, renitente 
marito, sine sententia tribunalis. C. I. 134. 136.; C. G. 215. 217. 
1576. 1538.; C. G. 1387., Cf. C. A. 91. Quod idem dicendum est 
ex C. G. 1536., si uxor in bonis sit prorsus separata. — Si vero 
maritus ea administrat ex mandato uxoris expresso vel tacito et fructus 
percipit, fructus tantum restituere debet, qui tunc sunt, cum mulier 
petit, aut moritur; omnes vero fructus quos percepit restituere debet, 
si apposita fuerit mandato conditio, ut redderet rationes fructuum, vel 
si mulier saltem extraiudiciali actu se opposuerit. C. I. 1427. seqq.; 
C. G. 1576. seqq. Verum ex C. H. 1384. 1389. seqq. si parapher- 
nalia bona ab uxore marito administranda tradantur, dotalibus bonis 
tunc aequiparantur, (piorum dominium penes uxorem permanet. Ex 
C. A. 1238. 1239., nisi uxor se opponat, iuris praesumptione cen- 
setur marito tanquam legitimo procuratori concredita administratio 
liberi patrimonii uxoris. Ipse vero respondet tantum de rei substantia 
seu de capitali ; sed non tenetur dare rationem fructuum perceptorum, 
nisi id convenerit. expresse. — Ad bona paraphernalia spectant, et 
uxoris sunt ea bona, quae, durante matrimonio, ex suis bonis, vel ex 
singulari industria, vel ex suo extraordinario labore acquirit, praeser- 
tim si mercaturam suo nomine exercet, vel etiam aliquid subtrahendo 
de sibi concessis ad vicium, vestitum, recreationem, etc., tum etiam 
ea, quae ipsi data fuerint cum expressa conditione, ut viro non ce- 
dant. C. A. 1237. — L. 3. n. 541. 

Quoad bona mariti. — Nullum bonorum mariti dominium uxor 
habet. Verum cum uxor socia sit viri, et vir uxorem alere debeat pro 
sua conditione, uxor iure suo sumere sibi potest ea, quae sibi hac de 
causa sunt necessaria. Lugo de lust, et lur. d. 16. n. 72.; Less, de 
lust, cl lur. 1. 2. c. I2. n. 85., ac si ex consuetudine regionis rece- 
ptum est, ut uxor aliquid impendat ex bonis viri, hoc etiam efficere 
potest, Lugo Í. c. Quare potest uxor sumere non solum ea, quae cor- 
pori sunt necessaria, sed etiam quae ad animum levandum et ad sui 

status decentiam pertinent. Lupo l. c. n. 68. 70. Neque vero id potest 
pro se tantum, sed etiam pro filiis ex eo matrimonio susceptis, pro 
utilitate familiae, vel ad aliquod eius damnum removendum, idque 
invito etiam viro. Quare potest res viro prodigo subtrahere, ad ea 
pro familia in posterum reservanda, vel viro avaro ad moderatas elee- 
mosynas faciendas. Lugo l|. c. n. 65.; Less. l. c. n. 85. — Ex ipsa 
natura societatis coniugalis uxor administrationem habet rerum dome- 
sticarum, penus, supellectilis, etc., C. He. 163.; Lugo l. c. n. 65.; Less. 
l. c. n. 855. — Ex C. I. 1432., sı uxor bona mariti administravit, eidem 
iuri; quo ipse in administratione bonorum paraphernalium uxoris, sub- 
iicitur. Viro autem absente vel furioso, uxor eius bona administrat, eaque 
expendere potest, secundum vires patrimonii, pro sustentatione et digni- 
tate servanda familiae, licet forte vir, si praesens vel compos sui esset, 
non fuisset expensurus. — Ex C. H. 1442. 1444., uxor omnia ma- 
trimonii bona administrans, easdem habet facultates et obligationes, ac 
quando maritus ea administrat. Immobilia tamen alienare et gravare 
non potest. — Lugo Í. c. n. 16. 70.; Less. n. 12. 86.; L. 541. 

Quoad bona communia. — Ex C. I. 1433. 1435. 1436. 1438. 1439. 
144]. in ipso matrimoniali contractu, quamvis dos fuerit constituta, 
possunt sponsi una simul inire societatem | universalem, non quidem 
bonorum, sed fructuum ex ipsis bonis sive mobilibus sive immobi- 
libus, sive praesentibus, sive futuris provenientium. Non potest tamen 
haec societas comprehendere debita et credita ante coniugium exi- 
stentia, neque quae postea deferuntur titulo successionis vel donationis, 
ipsa communione durante. —  Effictus huius communionis est com- 
munia et divisibilia reddere ea quae a coniugibus unitim vel separatim 
acquiruntur, durante communione, sive communi industria, sive parsi- 
monia facta super fructibus vel introitibus coniugum, detractis semper 
debitis ipsius communionis. — Bona in communi posita administrantur 
a marito qui nequit, nisi ex titulo oneroso ea alienare, aut subiicere 
hypothecae, et si ea locat, leges observare debet constitutas pro loca- 
tione, quae fit ab usufructuario. — Cessat autem societas per mortem 
alterutrius coniugis, per declaratam unius absentiam, per definitivam 
separationem personarum, per separationem iudicialem bonorum. 

Ex C. Il., deficiente contractu super bonis, quo separationem etiam 
bonorum possunt inter se constituere, matrimonium censetur initum 
sub regimine societatis legalis lucrorum, 1315. 1432. S1 vero societas 
haec excludatur, quin exprimantur regulae, quibus bona regantur, ser- 
vatur tunc regimen dotale, et nihilominus percipit maritus fructus 
omnes societatis lucrorum, perinde ac si ea exsisteret. 1304. 

lain vero societate lucrorum maritus et uxor sua faciunt, dimidia 
parte, dissoluto matrimonio, lucra et beneficia indistincte obtenta a 
quovis ex coniugibus, durante matrimonio, 1392. — Lege ipsa deter- 
minantur bona uniuscuiusque coniugis propria, et communia lucra. 
1396. seqq. 1401. seqq., necnon onera et obligationes huius societatis, 
1408. seqq. — Maritus secundum statutas leges societatem admini- 
strat, 1412. seqq., qui moderatas donationes pietatis et beneficientiae 
causa facere potest; usumfíructum vero sibi reservare non potest, 1415. 
— Solvitur societas per matrimonii dissolutionem, per alterutrius con- 
iugis absentiam, per separationem personarum vel bonorum, 1417. 
1433. — Soluta societate, confecto inventario, et restitutis bonis do- 
talibus ac paraphernalibus, nec non satisfactis aliis societatis oneribus, 
quod reliquum est dividitur aeque inter maritum et uxorem, vel eorum 
respectives haeredes, 1418. seqq. Cf. ib. 1435. 14360. 

Ex C. G. 1393. etiamsi coniuges non statuant quaedam bona fore 
communia, Si tamen quodvis aliud pactum desit, locum habet vi legis 
Communio legalis. Pacta enim, quae a coniugibus ante matrimonium 
inii possunt, tres classes, seu regimen triplex constituunt, scilicet re- 
gimen dotale, de quo iam dictum est, regimen communitatis et regimen 
excludens communitatem. — Porro Communitas est vel legalis vel 
conventionalis, prout lege vel pacto speciali contrahentium constitui- 
tur. — 1391. 1400. seqq. 1497. seqq. 1540. seqq. 

Communitas legalis coalescit 1.? ex omnibus bonis mobilibus, quae 
coniuges possidebant ipso initi matrimonii die, vel quae ipsis deinde 
titulo successionis vel donationis adveniunt, 2.^ ex omnibus fructibus 
et quibuscumque reditibus bonorum immobilium possessorum a sponsis 
ante matrimonium, vel ipsis, durante matrimonio, advenientium; 3.? ex 
omnibus bonis immobilibus, quae ex bonis communibus tempore matri- 
monii acquisita fuerint. — Communitas conventionalis consistit in aliis 
pactis sponsorum, quibus statuta legalia restringi vel relaxari possunt. 
His deficientibus, sola legis dispositione communitas regitur. — Sub 
regimine communitatis solus maritus administrationem habet bonorum 
communium. Imino potest ea vendere, commutare, in hypothecam 
tradere, etiam sine uxoris consensu. Non tamen potest donare titulo 
gratuito immobilia, neque mobilia titulo universali, seu quoad eorum 
universitatem, vel quotitatem, seu dimidiam, tertiam vel quartam par- 
tem. Disponere de re aliqua mobili potest titulo gratuito, dummodo 
usumfructum sibi non reservet. — Dissoluta autem communitate, bona 
et onera in duas partes dividuntur, nisi uxor aut illius haeredes bonis 
renuntiare, et ita ab oneribus se eximere maluerint. Debita ab utroque 

coniuge, vel ab eorum haeredibus solvenda sunt. —  Administrationem 
habet etiam maritus bonorum propriorum seu personalium uxoris. 1400. 
1401. 1409. 1422. 1428. 1441. 1453. 1467. seqq. 1497. seqq. 

Regimen excludens communitatem duplici modo a sponsis constitui 
potest, scilicet 1.° declarando se inire matrimonium sine communitate ; 
2." statuendo, se quoad bona quemque sua fore omnino separatos. In 
priori casu vir percipit omnes reditus bonorum uxoris et solus omnia 
administrat. Sed si usu consumantur, illorum valorem reddere tenetur. 
In casu Wero posteriori mulier habet omnium suorum bonorum admi- 
nistrationem et usumfíructum. Uterque autem sponsus ad onera matri- 
monii speciali pacto concurrit: si vero nulla conventio exsistat, uxor 
usque ad tertiam partem redituum suorum concurrere debet. Quocirca 
in tertio hoc regimine, quemadmodum et in secundo, dos quaedam 
ab uxore tribuenda est, qua oneribus matrimonii ex parte subveniat; 
verum dos ciusmodi a viro alienari potest. 1530. seqq. 1536. seqq. — 
Cf. hic 868. 1237. 

Ex C. A. 1233. 1234. Ad communionem bonorum inter coniuges 
requiritur specialis contractus. Ea vero intelligitur tantum pro casu 
mortis, et coniugi dat ius ad dimidiam partem bonorum in commu- 
nione constitutorum, quae remaneant post alterius coniugis mortem. 
Cf. art. 1262. 1266. 

Ex C. B, duplex est bonorum regimen, /egale et conventionale. — 
Regimen matrimoniale legale bonorum. Contractu matrimoni bona 
uxoris, etiam ea quae ipsa acquirit durante matrimonio administrantur 
a marito qui eorundem usumfructum habet, sed matrimonii expensas 
sustinere debet. Excipiuntur bona uxori reservata sive lege, nempe 
vestes, gemmae  pretiosae et instrumenta laboris, et bona acquisita 
labore vel exercitio personali professionis lucrativae ; sive contractu, 
nempe quae matrimonii contractu talia fuerunt declarata ; successione, 
legato, donatione cum ea reservatione factis. Horum bonorum reser- 
vatorum uxor administrationem et usumfíructum habet. —- Cessata 
mariti administratione et usufructu, tenetur maritus bona uxori resti- 
tuere nec non rationem reddere administrationis. Hanc autem cessa- 
tionem uxor exigere potest, si eius bona in periculo versantur. — 
C. B. 1363. seqq. 

Regimen conventionale bonorum matrimonialium. Possunt sponsi 
bonorum conventionem statuere tum ante matrimonium, tum post 
contractum matrimonium, et possunt bonorum regimen dissolvere vel 
modificare. Si matrimonii contractu excludatur administratio et usus- 
fructus mariti, vel si dissolvatur communitas bonorum, tunc bonorum 


III. - OBLIGATIONES CONIÜGUM 515 


separatio habetur. Coniviunitas vero esse potest vel universalis bono- 
rum, Vel particularis vel particularis acquisitorum, particularis mo- 
bilium et acquisitorum. Maritus communitatem administrat, et ex bonis 
communitatis onera sustinet matrimonii. Dissoluta communitate, solutis 
prius debitis, ea quae remanent in duas aequales partes inter duos 
coniuges, vel alterutrius descendentes et viduum dividuntur. — C. B. 
1432. seqq. 

Praeter haec, quae per varias leges constituta sunt, tum a viro 
tum ab uxore ea omnia pacta servanda sunt, quae in contractu ma- 
trimoni vel tacite inita sunt, secundum leges proprias regionis, vel 
expresse privata voluntate constituta; dummodo tamen haec conventa 
pacta non bonis moribus nec legibus adversentur. C. I. 1378.; C. A. 
1217.; C. G. 1387.; C. H. 1315. 

Ex C. L. Licitum est sponsis ante matrimonium contractum fa- 
cere de bonis, intra limites legis, 1096. Huiusmodi conventiones non 
erunt validae, nisi fuerint publica scriptura confectae, 1097. Si nulla 
fiat conventio matrimonium censetur contractum secundum morem 
regni, 1098. Potest mulier sibi reservare ius recipiendi partem fru- 
ctuum suorum bonorum, dummodo non excedat tertiam partem, 
1104.— Conventio fieri potest matrimonii secundum morem regni, 
communitatis acquisitorum, separationis bonorum, regiminis  dotalis, 
1099. seq. 

Conventio secundum morem regni importat communitatem omnium 
bonorum praesentium et futurorum, lege non exceptorum, 1108. seqq. 
Dominium et possessio horum bonorum apud utrumque coniugem est, 
administratio penes maritum, 1117. seqq. Comunitate finita, eius bona 
inter coniuges eorumque haeredes, debita aequalitate, dividuntur. Pri- 
mum autem mulieri, deinde viro satisfaciendum est, 1123. 1124. 

Conventio communitatis acquisitorum non comprehendit bona quae 
habentur tempore matrimonii, vel quae postea habeantur successione, 
aut alio gratuito. titulo, 1130. seqq. 

Conventio separationis bonorum non excludit a communitate bona 
acquisita sine expressa declaratione, | 125. Unusquisque coniux con- 
servat dominium propriorum bonorum, et liberam eorum  dispositio- 
nem, ea tamen restrictione pro muliere quae a lege fit, 1127. 1128. 

Regimine dotali maritus potest alienare bona mobilia, sed tenetur 
de eorum valore | 148. Bona immobilia sunt inalienabilia, praeter 
casus a lege permissos, 1149. seqq., neque durante matrimonio prae- 
scribi possunt | 152. Dissoluto matrimonio, bona dotalia restituenda 
sunt mulieri eiusque haeredibus, 1156. seqq. 

C. He. regimen habetur unionis bonorum, communionis bonorum 
et separationis bonorum. Nisi aliter disponatur, coniuges subiiciuntur 
regimini unionis, 178. 

Unione bonorum coniunguntur in unam solam substantiam co- 
niugalem omnia bona, quae coniuges possident momento celebra- 
tionis matrimonii, vel acquirunt durante matrimonio, 194. Pars sub- 
stantiae huius coniugalis, ab uxore allata, remanet suae proprieta- 
tis. Maritus est. proprietarius bonorum, quae ipse attulit, et cuius- 
cumque coniugalis substantiae, quae non fuerit ab uxore allata. Re- 
ditus uxoris et fructus naturales bonorum ab ipsa allatorum proprie- 
tas mariti sunt a momento quo debentur, aut separantur, 195. — 
Maritus administrat substantiam coniugalem, ea utitur et fruitur quasi 
usufructuarius, 200. 201. — Mortua uxore, bona allata transeunt ad 
suos haeredes. Mortuo marito, uxor recuperat bona ab ipsa allata. Si, 
facta separatione, augmentum habetur, huius duae tertiae partes spe- 
ctant ad uxorem eiusque descendentes, tertia pars ad maritum eiusque 
haeredes. S1 e contra diminutio habeatur, ea sustinenda est a marito 
eiusque haeredibus nisi probetur ab uxore fuisse causatam. Ac, si ob 
debita facta a marito uxor consequeretur minus quam dimidiam par- 
tem allatorum bonorum, eius creditum pro complemento huius dimi- 
diae partis privilegiatum est. Huius privilegii cessio in favorem sin- 
eulorum creditorum est nullum, 211. seqq. 

Communione bonorum coniunguntur omnia bona et reditus mariti 
et uxoris in unam indivisam substantiam, quae ad utrumque pertinet. 
— Eam maritus administrat. — Morte alterutrius coniugis dimidia 
pars communis substantiae spectat ad coniugem superstitem, alia di- 
midia pars ad haeredes defuncti. Augmentum dividitur in duas aequa- 
les partes inter coniuges aut eorum haeredes. Imminutio a marito vel 
ab eius haeredibus est sustinenda, nisi probetur causatam fuisse ab 
uxore. 215. 216. 225. 240. 

Separatio bonorum respicit totam uniuscuiusque coniugis substan- 
tiam. — Unusquisque conservat proprietatem, administrationem, usum- 
fructum propriae substantiae. — Tenetur autem uxor contribuere, aequa 
portione, matrimonii oneribus, etiam bonis reservatis. 192. 241. 242.246. 

Bona reservata sunt vel per contractum matrimonialem, vel ter- 
torum liberalitate, vel lege. Lege reservata sunt ea quae personaliter 
exclusive pertinent ad alterutrum coniugem ; bona uxoris quae inser- 
viunt ei pro exercitio suae professionis vel artis ; lucrum quod uxor per- 


cipit, nomine proprio laborando. Bona reservata uxoris non compre- 
henduntur in unione bonorum. 190. 191. 194. 

678. Quid possit uxor quoad varios contractus ineundos?— Non 
potest uxor, sine viri consensu et auctoritate, res suas immobiles do- 
nare, alienare, hypothecae subiicere, mutuum contrahere, cedere vel 
exigere capitalia, fideiubere, transigere vel in iudicio de his actibus 
agere, C. I. 134.; Cf. C. G. 215. 217. ; C. A. 91., nec alterius negotia 
gerenda suscipere, sine auctorizatione mariti C. I. 1743. ; Cf. C. G. 1990. 
— Nullo vero indiget viri aut alterius consensu seu auctoritate mulier, 
viro minore, interdicto, absente, vel poenam anno longiorem expiante, vel 
absente, vel quando iuridice sit separata ex culpa mariti, vel quando mer- 
caturam exerceat, C I. 135.; C. G. 220. — Ex C. He. 161. 163. uxor 
es, quae dirigit domesticam oeconomiam, eamque repraesentat. Ac 
ex art. 167. uxor facultatem habet exercendi quandam professionem 
vel artem, expresso vel tacito mariti consensu. — Qui cum uxore con- 
trahit, sine viri consensu et auctoritate, cum ea opus sit, uxori obli- 
gatur tum civiliter tum naturaliter, illi vero uxor pariter obligatur. 
At uxori, eiusque haeredibus, nec non viro, constante matrimonio, et 
causam habentibus datur in integrum restitutio; nisi probetur, quod 
uxori solutum est, eidem in commodum et utilitatem cessisse. C. I 
134. 137. 1157. 1300.; C. G. 217. 225. 1304. 1312. Ex C. H. 1304. 
uxor ad restituendam rem contractu acceptam, eo rescisso, non te- 
netur, nisi eadem ditior evaserit. Cf. etiam art. 1163. Ex C. B. 
1365.-1371. 1395.-1400. 1405.-1407. uxor libere disponere potest de 
bonis sibi reservatis, quoad bona vero, mariti administration! et usui- 
fructui obnoxia, mariti indiget approbatione. 


679. An uxor f^ro viro fideiubere aliquando possit? — R. Affir- 
mative, ut domesticis nempe necessitatibus consulat. Secus vero nega- 
tive. Ita communiter. Ratio est, quia illud aliquando exigitur ab ipso 
familiae bono, hoc vero ab hoc eodem bono excluditur. Unde sequi- 
tur teneri uxorem ad solvenda debita legitime a marito contracta no- 
mine uxoris, ipsa sciente et consentiente, propter bonum et commodum 
ipsius familiae. L. 454. Ex C. I. 1405.; C. G. 1558. iudicis requi- 
ritur auctoritas, vel ex C. He. 177. consensus auctoritatis tutoriae. 


680. Quid iuris sit, si vir cl mulier irritum matrimonium con- 
traxerint? — Si uterque conscius erat nullitatis, nullum quidem est 
matrimonium, et nullum inde ius ex positivo iure praetendi potest 
sive quoad dotem uxoris, sive quoad Jegitimitalem et successionem 
haereditariam filiorum, C. 10. Qui fil, sint legit, C. I. 116.; C. G. 
202.; C. A. 160. Potest tamen filius, sua vita durante, exigere a 
patre alimenta perinde ac legitimus esset. G. B. 1703. — Si uterque 

inscius erat nullitatis, matrimonium perinde est ac si validum revera 
sit, unde iura ex eo fluunt quasi veri matrimonii, C. 2. 8. 14. Qui 
fil. etc.; C. I. 1165; C. G. 201.5; C. A. 160.; C. B. 1699; L. I. 7. 
n. 425. — alter conscius,alter inscius nullitatis erat, civilia iura 
coniugi soli constant, qui in bona fide contraxit, filii vero quoad 
utrumque legitimi sunt. C. 14. Qui fil,, C. ult. $ 5Z quis l. de Cland. 
desp; C. I. 116.5; C. G. 202; C. A. 160.; Cf. art. 1265. 1266. C. 
B. 1701. 1702. — Schmalz. I. 4. t. 17. n. 13. 18. 57.; Lugo d. 24. 
n. 8.; L. l. 7. n. 425. 432.Cf. hic 223. 


680bl*. An mulier possit a viro emancipari, eique aequalitatem 
consequi? — Huiusmodi emancipatio mulieris a viro in familia, et in 
societate, sive civili sive religiosa, uti etiam | absoluta aequalitas in 
eodem ordine familiae et societatis est contra omnem legem  natura- 
lem et positivam, divinam, canonicam, civilem, ut per se patet. Inde 
tamen non sequitur, vilem esse feminae conditionem, eamque omnino 
esse deprimendam. 

Feminae nobilitas apparet ex prima ipsius productione, ex eius 
ab universali natura destinatione ad humanum genus, simul cum viro, 
propagandum. Unde viri socia est. — Gen. IL, 18. seqq. 

In hac tamen domestica societate, mulier sub viri potestate est. 
Verum haec mulieris subiectio nullo pacto servilis est, sed oeconomica. 
— ] Petri III.; S. Th. 1. p. q. 92. a. 1., q. 94. a. 4. 

Si autem sermo sit de civili societate, vir ab ipsa natura desti- 
natur ad imperium exercendum et ad maiora obeunda officia. Mulier 
artes et minora officia exercere potest, ad quae habet aptitudinem, et 
quae, si materfamilias sit, matrisfamilias munia non impediant. — 
Ulpianus L. 2. de Diversis Regulis /uris antiqui, lib. 50. tit. 17. 

In Ecclesia tandem lesu Christi, vir et mulier paris sunt condi- 
tionis in ordine ad fidem, ad gratiam, ad gloriam consequendam 
aeternam. — Ad Gal. III., 28. 

Verum, cum mulier omnino excludatur ab Ordine, sacramento, 
ea quoad ecclesiasticam hierarchiam in inferiore conditione est respectu 
viri. Nihil vero impedit quominus etiam mulier exerceat, in Ecclesia, 
quaedam religionis et caritatis opera ad salutem | animarum et Dei 
gloriam promovendam. — 1. ad Cor. XIV., 34.; ad Rom. XVI, 
l. seqq. 

Quare feminae a viro emancipatio, seu absolute inter virum et 
mulierem aequalitas, admitti non potest. Bene tamen admitti mulier 
potest ad faciliora et secundaria obeunda officia, quae magis propria 

mulieris videantur, et ad quae maiorem etiam ipsa habeat aptitudi- 
nem, extra domesticam societatem. Admitti consequenter etiam mu- 
lieres possunt ad ampliorem quandam educationem et institutionem 
ultra res domesticas. Sed in illo officiorum exercitio, et in hac maiore 
educatione, debitae servandae sunt cautelae, ne publica honestas de- 
trimentum capiat, et mulierum religio ac boni mores perversionis pe- 
riculo exponantur. 

681. Quacnam sint aliorum cognatorum obligationes? — Quoad 
alios cognatos, ascendentes et descendentes, eaedem sunt generatim obli- 
gationes cum debita proportione, ac parentum respectu filiorum, et 
vice versa; isti enim omnes, ratione generationis, aliorum ab aliis, 
stricto pietatis vinculo invicem ligantur, praesertim si, parentibus de- 
ficientibus, ascendentes nepotum curam suscipiant. Hanc autem curam 
suscipere debere docent communiter thth. in defectu parentum et tu- 
torum, quamdiu isti sunt minorennes, et quantum illi commode pos- 
sunt. Ceteris paribus, avus paternus tenetur istam suscipere curam 
prae avo materno, ut dd. communiter. docent. 

Quoad fratres et sorores, hi debent se mutuo amore prosequi, 
non tantum communi affectu, ut ceteri homines, sed peculiari dile- 
ctione ob arctum sanguinis vinculum. Debent etiam sibi invicem suc- 
currere quoad necessaria vitae, non tantum in extrema, sed etiam in 
gravi necessitate. L. 340. 

Reliqui consanguinei et collaterales tenentur pariter sibi invicem 
praestare amorem et auxilium in necessitate, iuxta ordinem graduum 
consanguineitatis. Ratio est, quia sanguinis coniunctio et descensus ab 
eodem stipite et principio vitae hanc inducit specialem pietatis obli- 
gationem. Unde in defectu parentum, vel quasi parentum, et ascen- 
dentium, consanguinei collaterales etiam succedunt in obligatione prae- 
bendi alimenta egenti in ordinaria necessitate, et mendicitate, si possunt, 
vel nisi ali adsint, qui similem necessitatem liberaliter. velint. suble- 
vare. Struggl 20. 

« Dicendum, quod aliquis de hoc quod est sibi proprium debet 
magis satisfacere parentibus, vel his a quibus accepit maiora bene- 
ficia ». S. Th. 2. 2. q. 62. a. 5. ad 4. 

Cum coniunctio cum alis consanguineis tanta non sit, uti cum 
parentibus et filis, ut graviter contra eos pietas laedatur, maius quod- 
dam requiritur damnum eis illatum, minus tamen contra fratres et 
sorores, quam quoad alios minus proxime coniunctos. Contra remo- 
tiores autem specialis abest contra pietatem gravis malitia. 


652. Quid de alimentis praestandis, quoad varios consanguineos et 
affines? — Iure pietatis ali alios exhibere, seu alere debent, si in 
necessitate versentur. Ad alimenta autem praestanda primo loco obligatur 
coniux, secundo descendentes, rertio ascendentes, quarto gener et nurus, 
quinio socer et socrus, denique fratres et sorores, quae quidem obli- 
gatio reciproca est, C. I. 132. 138.-142.; C. G. 203. 205.207.212; 
C. L. 172. — C. H. 143. seqq.; C. B. 1601. seqq.; C. He. 228. seqq. 

Ascendentes tenentur ordine proximitatis, C. I. 138.; C. H. 144; 
C. L. 173. Descendentes autem tenentur eo ordine, quo ad legitimam 
successionem vocarentur personae egentis, C. I. 142.; C. H. 144.— 
Fratribus et sororibus alimenta debentur, si sint in admodum gravi 
necessitate, C. I. 141.; C. H. 143.; et C. L. 174. defectu parentum 
aliorumque ascendentium ; ex C. He. 329. quando satis divites essent. 
Illis in locis, in quibus lex civilis non obligat fratres et sorores ad 
alimenta praestanda fratribus et sororibus, urget tamen graviter na- 
turalis caritas et pietas, si fratres vel sorores sint in gravi necessitate 
constituti. — Quoad alios autem consanguineos remotiores, praeter fra- 
tres, si in gravi versentur necessitate, obligatio adhuc adest, quamvis 
levis, « cum erga ipsos etiam adsit aliqua, licet non ita stricta obli- 
gatio pietatis ». L. 339., 1. 3. n. 946.; Lugo de Inst, et lur. d. 24. 
n. 176. Pietatis tamen obligatio strictius adest erga alios consangui- 
neos lineae rectae. —  Socrus et nurus alimenta amittunt, si ad alias 
transeant nuptias, aut mortem obierit coniux, ex quo orta est affinitas, 
nullis relictis descendentibus. C. I. 140.; C. G. 206. 

Parentes filis alimenta denegare non possunt, quia ipsis invitis 
nuptias cum indignis contraxerint. L. 1. 3. n. 337. 949. « Dicunt San- 
chez. etc. quod pater tenetur alimenta praestare non tantum filio, sed 
etiam uxori ilius, quamvis eam duxerit sine dote, et contra ipsius 
patris voluntatem. Praeterea tenent Azor, etc., quod pater debet filium 
alere, etiamsi filius consummasset vitiose portionem iam prius sibi tra- 
ditam ». L. 336. 337. « Certum est autem, quod parentes tenentur 
alimenta praestare filiis, etiam spurius, et adhuc ex damnato coitu 
natis, si isti nequeant aliunde sustentari». L. 951. — Neque vero ge- 


neratim licet alimenta denegare eo quod is qui ea petit ad egestatem 

sua culpa devenit, praeterquam fratribus et sororibus ex C. I. 141.; 
et ex C. B. 1611. nonnisi stricta sustentatio debetur. — Ex eodem 
C. B. 1963. 1969., si, haereditate devoluta, expectandus sit heres na- 
sciturus, mater, quae suae sustentationi providere non potest, potest 
usque ad partum alimenta exigere convenientia suae sociali conditioni 
ex ipsa hereditate. Tenetur item heres alimenta membris familiae de- 
functi per mensem a devoluta hereditate praestare. 

Quantum autem praestari debet ex necessitate petentis et ex 
facultatibus dantis aestimandum est, C. I. 143.; C. G. 208.; C. H. 146.; 
C. L. 178. 179. Alimenta complectuntur victum, vestitum, habitatio- 
nem, aliasque res ad vitam necessarias, et, secundum circumstantias, 
instructionem personae convenientem, C. I. 846.; C. H. 142.; C. B. 
1610.; C. L. 171. Optio vero datur, vel domi egentem recipiendi, 
vel ei pensionem suppeditandi, nisi aliud index constituerit, C. I. 145.; 
C. G. 210.5; C. H. 149. — Quia vero haec obligatio praestandi ali- 
menta ex caritate et pietate est non ex iustitia, qui ea non praestat, 
non tenetur ad restitutionem ; neque erga haeredes mortui, qui ius 
ad ea habebat, obligatur, C. I. 144. 146.; C. G. 209.; C. H. 148. 
150. 151. Cf. C. A. 171.; C. L. 176. — L. 339. 356. 946. 949, 95]. 

Obligatio alimenta praestandi variare potest, prout variaverint 
conditiones eius, qui illa praestat, vel qui illis indiget. C. I. 144., 
C. G. 209. Cessat omnino mortuo illo, qui alimentis indigebat, licet 
ei deberentur ex iudicis sententia, C. I. 146., vel ex donatione aut 
legato, quia personalia sunt. Quare si ex legato debebantur ad decem 
annos, antea mortuo eo, cui alimenta fuerunt relicta, alimentorum ius 
ad haeredes illius non transit. 


b83. Quid de damnis reparandis ? — Quaestio generatim movetur: 
An superior teneatur ad reparandum damnum a suis subditis illatum ? 
— R. Affirmative, in foro externo, secundum varias leges, in variis 
regionibus vigentes. Generatim haec obligatio damnum reparandi ob 
alienum factum est vel ex negligentia in custodia et vigilantia adhi- 
benda, vel ex electione personarum, quas deputamus ad aliquid agen- 
dum. Cf. C. I. 1153.; C. G. 1384.; C. H. 1903., in quibus fit ex- 
pressa mentio: 1.? De patre, et, eo defuncto, ex C. G., deficiente ex 
C. L, de matre relate ad filios minores cum ipsis habitantes; et in 
C. Ll. ac in C. II. de tutoribus relate ad eos, quorum sunt administra- 
tores, cum ipsis item habitantes. 2." De hero et de mandante relate 
ad famulos et ad mandatarios in exercitio functionum, ad quae eos 
ipsi destinarunt. 3.° De institutore et artifice relate ad alumnos, du- 

rante tempore, quo sunt sub eorum vigilantia. — De marito vero 
relate ad uxorem nihil statuitur. — Eiusmodi autem obligatio sive 
in parentibus sive in tutoribus, sive in heris et mandantibus, sive in 
praeceptoribus et artificibus cessat, ex utroque lure I. et G., quoties 
probent, non potuisse impedire factum, de quo secus respondere de- 
berent, vel, ex C. H., debitam adhibuisse diligentiam. — C. G. 1424. 

Ex C. B. 828. seqq. pueri ante septennium expletum de damno 
illato minime respondent. Post septennium et ante annum decimum 
octavum de eo respondent, si necessaria non defuerit discretio. — 
Damnum vero reparare debent illi, qui eis invigilare debent, si de- 
bitam omiserint adhibere diligentiam. Idem statuitur de mandante alii 
negotium aliquod, si hic alteri damnum inferat in executione illius 
negotii, et nisi ordinarias mandans adhibuerit diligentiam. — Ex C. 
He. 333. caput familiae, seu domesticae communionis, respondet de 
damno illato a membro illius minore, interdicto, infirmae mentis, nisi 
demonstret adhibitam ordinariam diligentiam a circumstantiis re- 
quisitam. 

R. Negative, generatim loquendo, in foro interno. Ratio est, quia 
qualitas superioris infert tantum onus recte subditos gubernandi; mi- 
nime vero obligationem c.v debito iustitiae damna suorum subditorum, 
et multo minus aliorum non subditorum impediendi ; nisi vel ex spe- 
ciali contractu, vel ex speciali officio ea impedire debeat. — Hinc pri- 
vatus ludimagister, qui discipulos furantes, vel alus detrahentes non 
corripit, licet eos bonis moribus imbuere debeat, et ideo mercedem 
accipiat, illis tamen quibus discipuli furantur vel detrahunt minime 
restitutione tenetur, cum ipsis enim nihil. actum est. — Generatim 
loquendo: nam de damno tenentur i, qui alus praesunt, si illud non 
prohibent in ea re vel officio, quo illis superesse debent, e. g., si 
pharmacopolae alumnus pro medicina venenum dederit, dummodo 
eravi non careant culpa. Idem omnino valet, si ex tuo animali, vel 
ex re tua, cum tua culpa damnum alteri contigerit, si e. g. tuus canis 
solutus ingredientem momordit, aedes tua ex vetustate collapsa plures 
occidit. — Instül. |l. 1. t. 7, 1 4. t. 5. 8.5 Dig. 1. 47. t. 5.; C. A. 
1308. 1309. 1314.-1316.; C. L. 2394. seqq. ; Gousset 963. seqq. 


684. Quid lutor et curator: et quibusnam dentur? — lis, qui se 
suaque tueri nequeunt, si non sint sub patria potestate, datur tutor 
aut curator. C. A. 187.; C. B. 1773. — Tutor et curator differunt 


inter se | "^ quia tutor datur principaliter personae, secundario rebus. 
Curator autem vel rebus tantum, vel principaliter rebus, et non nisi 

secundario personae, saltem regulariter loquendo. C. A. 188. 209; 
C. B. 1793. 1794. 1909. — 2.? Differunt, quia tutor certae rei et 
causae dari non potest. Curator vero dari potest certis rebus et de- 
terminatis causis. Et sic C. I. 980.; C. B. 1961. curator haeredilati 
iacenti assignatur; C. A. 274. 690.; C. L. 157.; C. B. 1912. curator 
datur futurae prolis nasciturae haereditati, et haereditati quum eam 
integram legata gravant et haeres renuit administrare. C. B. 1911] ; 
C. L. 55. seqq. curator datur bonis absentis. C. B. 1913. 1914. cu- 
rator datur bonis incogniti domini, et bonis provenientibus ex publicis 
collectis, eorum admianistratoribus deficientibus. — 3.° Qui sub tutela 
est nihil prorsus agere potest. Qui sub cura, si est minor emancipatus 
potest cum curatoris assistentia sortes exigere et indicia agere, C. I. 
3]8.; C. G. 482.: si est maior declaratus inhabilis, vel a nativitate 
surdus mutus aut caecus, omnia facere potest cum curatoris assistentia, 
C. I. 339. 340.; C. G. 513.; C. A. 269. 270. — 4.? Differunt ex Iure 
Communi, quia tutor regulariter datur pupillo seu impuberi, eique qui 
impuberi comparatur. Curator vero datur minori seu puberi usque ad 
25.04 aetatis annum. Inst. 1. 1. t. 13. 23.; Ferraris v. Tutela 10. seqq. 

Ex Recentiore Iure tutor datur minori non emancipato et inter- 
dicto bonorum administratione. Curator vero datur filio mox nascituro]; 
minori ad haercditatem vocato: minori emancipato; maiori inhabili re- 
nunciato ob mentis infirmitatem, vel prodigalitatem ; absenti ; surdo 
muto, vel caeco a nativitate. C. I. 236. 241. 245. 247. 277. 314. 315. 
329. 339. 340.; C. G. 389. 393. 405. 450. 482. 505. 509. 513.; C. B. 
1773. 1893. 1901. 1909.-1914.; C. L. 55. 65. 317. 337. 349. 356. 
— Ex C. H. 199. 200. nulla habetur distinctio inter tutorem et cu- 
ratorem quoad nomen ; sed quoad rem servatur. Tutor enim datur 
tum personae et honis, tum tantum bonis. Tutelae obnoxii sunt mi- 
nores non emancipati, amentes, surdimuti, prodigi, interdicti. — Idem 
fere habetur C. A. 187. 188. 269. 270. 275. — In qualibet autem 
tutela prolator est etiam eligendus, cuius est vices tutoris supplere, et 
minorem tueri, si eius bonum bono tutoris opponatur. C. I. 265; 
C. G. 420.; C. II. 201. 234.; C. L. 205. Cf. C. A. 211. 215.; C. B. 
1791]. 1799. — L. 917.; C. L. 187. seqq. 


655. Quinam tutorem designent: quinam tutores esse possint? — 
R. Ad [.um Tutorem dare possunt: Parens, qui postremus moritur, 
sive per testamentum, sive per publicum instrumentum, C. I. 242., 
Cf. C. A. 196. 197.: C. H. 206., Consilium familiae, si parens non 
designavit, et desint ij, quos lex designat, C. I. 245.; Cf. C. A. 198. 

199.; C. H. 204. 211. 212. 231., Consilium tutelae et index in certis 


casibus, C. I. 248. 261. 262.; C. A. 189. 190. 199. 204. — Consi- 
lium familiae constituitur pro legitimis ; Consilium tutelae pro illegi- 
timis agnitis, C. I. 249. 261. — C. B. 1774. seqq. 1852. seqq. 


1855. seqq.; C. L. 205. 

R. Ad 2.um Cum minorum tutela sit officium publicum, pluribus 
curis refertum, neque omnes eam assumere, neque omnes eam respuere 
possunt vel debent ; sed personae tantum iure capaces, et iure desi- 
gnatae. C. I. 268. seqq.; C. G. 427. seqq.; C. H. 202. 203. 237. seqq. 
244. seqq.; C. A 191. seqq. 201.; C. L. 186. seqq. — Tutela et 
cura ex iure competit coniugi, patri, matri, avo paterno, avo materno, 
C. 1.315. 330.; C. G. 402. seqq.; C. B. 1776., hisque deficientibus, 
proximioribus consanguineis, C. A. 198. Cf. C. L. 200. 201. 227. seqq 
— Inst. l. 1. t. 14.-20. 25. 26.5; C. B. 1776. seqq.; C. L. 200. 


656. Quaenam sint tutoris et curatoris officia ? — Tutor habet 
curam personae minoris, eiusque educationis, praesertim religiosae, et 
eum repraesentat in actibus civilibus, eiusque bona mere administrat. 
C. I. 277. 296. 318.; C. C. 450. 457. 481.; C. H. 261. seqq.; C. A. 
188. 205. 216. 243.; C. B. 1793. 1801. seqq.; C. L. 243. seqq. 
258. seqq. Hinc administrationis fines excedere non potest. C. I. 
296. seqq. 301.; C. G. 456. seqq. 482.; C. A. 233. 484.; C. H. 
269. 275.; C. B. 1804. 1831. — Curator assistentiam et auctoritatem 
praebet ei, qui sub eius cura est. C. I. 318. 339. 432. — Tutoris 
ergo et curatoris potestas certis limitibus coarctatur, et in quavis re 
gravioris momenti a Consilio familiae et etiam a tribunalis homolo- 
gatione, seu confirmatione, dependens est. C. I. 296. 297. 301 ; C.G. 
457. 467.; C. H. 269. seqq. 293. seqq.; C. A. 216. 233.; C. B. 
1803. seqq.; C. L. 74. seqq. 263. seqq. 

Quare sive tutor sive curator magnam in proprio officio fideli- 
tatem adhibere tenetur, tanquam bonus paterfamilias, et si graviter 
in eo implendo delinquat, peccat graviter, etiam «contra iustitiam, vi 
quasi-contractus, et ad damnorum compensationem tenentur. C. I. 277. 
302.; C. G. 450. 469.; C. A. 202. 204. 228. 264. 265. ; C. B. 1805. 
1833. 1848.; C. L. 220. seqq.; L. 341. 917. 91S. 

Tutor, nisi sit avus paternus aut maternus, cautionem dare debet, 
à qua tamen potest eum dispensare consilium familiae. C. I. 292. Cf. 
C. B. 1844.; C. H. 252. seqq. Ex C. A. 237. tutor ad cautionem 
non obligatur. — Debet insuper ab initio tutelae statum et inventarium 


conficere bonorum minoris, C. I. 281.; C. G. 451.; C. A. 222.223. 
224.; C. H. 264; C. B. 1802. 

singulis annis, dum tutela durat, nisi sit avus paternus aut ma- 
ternus, rationem suae administrationis reddere debet Consilio familiae, 
C. I. 303., vel subrogato tutori, C. G. 470., vel iudici pupillari, C. A. 
238. 239. Cf. C. H. 279. seqq.; C. B. 1837. seqq.; C. L. 249. seqq. 
— Exacta tutela, tenetur item rationem suae administrationis reddere, 
C. I. 302; C. G. 469; C. H. 281.; C. B. 1890., et de minus so- 
leri administratione tenetur, nisi legitima praescriptione liberetur. C. I. 
309.; C. G. 475.; C. H. 287.; C. B. 1833. — Inst. l. 1. t. 21. 

Homologatione tribunalis indigent acta consilii familiae et tutoris, 
quando agatur de alienatione bonorum minoris, de mutuo pecunia 
accipiendo, aliisque gravioribus rebus. Homologatio, ratificatio, con- 
firmatio est. 


687. Nota: Tutor, vel protutor, bona minoris emere vel conducere 
non potpst, neque acceptare potest cessionem iurium minoris. Nulla con- 
ventio fieri potest inter tutorem et minorem, neque ulla testamentaria 
dispositio illis utilis esse potest, ante redditam et approbatam rationem 
tutelae. — Ius tamen ad expensarum ratione tutelae factarum com- 
pensationem, ct ad convenientem officii sui remunerationem habet. — 
C. I. 300. 307. 769. 1457.; C. G. 156. 450. 472. 907.; C. H. 209. 
270. 275. 276. 285. 753., C. A. 266. 271.; C. B. 1795. 1796. 
1805. 1834.-1836.; C. L. 73. 243. seqq.; L. 917. 


688. Resolves : Tutor vel curator non potest donationes vel re- 
missiones gratiosas facere de bonis pupilli; non ad destruendum, sed 
ad tuendum est constitutus. Excipe donationem remuneratoriam ; sic 
enim potest, v. g., stipendio debito pro liberali servitio aliquid addere 
ex liberali donatione. Lugo, d. 23. s. 10.5; L. 341.; C. H. 275; 
C. B. 1804. 


689. Quacnam sint minoris obligationes ? — Tutor loco patris 
est. Hinc officia minoris erga ipsum similia sunt illis, quae ipsi patri 
deberentur. Minor vero est obligatio minoris erga curatorem ; cui 
vero quoad bonorum administrationem et subesse debet, et gratum 
gerere animum. Minor tamen sive erga curatorem, sive erga tutorem 
non tam stricte ad amorem, ad reverentiam et obedientiam ac erga 
parentes obligatur. Longe enim minor est eius ab ipsis dependentia 
ac a parentibus. — C. L 280.; C. H. 263. C. A. 217. 


690. Quinam sit tutoris et curatoris actuum valor? — Illa, quae 
secundum leges fiunt sive a tutore, sive a curatore valida et firma 
sunt, adeoque rescissioni minime obnoxia, licet non utilia, sed nociva 

fuerint ei, qui sub tutela vel cura erat. C. I. 335. 1300. 1304.; C. G. 
1314. — Illa e contra, quae non secundum leges facta fuerint, licet 
utiliter gesta, revocari possunt per restitutionem in integrum. Per re- 
stitutionem, nam interim valent, C. I. 1107.; C. G. 502. 1125. 1304.; 
C. H. 1291.; C. B. 1829. seqq. 


691. Quomodo tutela et cura finiantur ? —  Finiuntur ex parte 
tutoris velxcuratoris legitima eius excusatione, remotione, morte, vel 
negotiis ei commissis iam expletis. Ex parte eius cuius est tutor vel 
curator, maiori ipsius aetate, aut cessata interdicti vel inhabilitationis 
causa, vel eiusdem morte. C. H. 278.; C. A. 249. 25]. 253. 283; 
C. B. 1882. seqq.; C. I. 388. 342.; C. G. 512. 514. 

6902. Quaenam sit servorum et famulorum distinctio? — Famuli 
à servis distinguuntur. Servi sunt, qui ex iure gentium et civili contra 
naturalem libertatem subiiciuntur alieno domino, ita ut ad instar pa- 
trimonii possideri, alienari, et vendi possint. Schmalz. 1L 4. t. 9. 
n. l. seqq. « Servorum appellatio ex eo fluxit, quod imperatores 
nostri captivos vendere, ac per hoc servare nec occidere solent ». 
L. 239. de Verb. sign. Famuli vero non sunt servi, sed liberi, qui 
libere famulatus contractus ineunt, operas suas ad certum incertumque 
tempus locando, in servitium domini eiusque familiae. Hinc famuli 
sunt de familia, ideoque familiares etiam vocantur vel domestici. Sub 
gubernatione domini famuli sunt, et domini iura et obligationes erga 
famulos habent. Licet autem famuli et de familia proprie non intel- 
ligatur, qui per unam vel alteram tantum dici horam, officia famu- 
latus praestant ; familiares tamen satis intelliguntur, qui per totam 
diem in domini domo stabilem habent sedem, eique inserviunt, quique 
vero noctu in propria dormiunt domo. — S. Th. 2. 2.q. 102 a. 1. 

Famuli ergo ab operariis etiam distinguuntur. Hi enim operas 
locant suas ad certum tempus et laborem alicui domino ; sed in huius 
domum et familiam non recipiuntur, neque eius proprie subsunt gu- 
bernationi. Ex contractu operarum obligatio enascitur commutativae 
iustitiae pro iamulo operas suas domino praestandi, pro domino pa- 
ctam mercedem solvendi. Ex eo vero quod in partem familiae domini 
adsciscatur, dominus ius habet et officium famulum quoque regendi 

et gubernandi ad commune familiae bonum, famulo vero obligatio 
incumbit observantiae et obedientiae in illis, quae perlinent ad ordi- 
nem domesticum. Et sic S. Th. 2. 2. q. 65. a. 2. non ex pacto aliquo 
seu ex iustitia commutativa, sed ex ordine societatis, licet 1mperfectae, 
agnoscit in domino, praeter dominium proprietatis in operas famuli, 
dominium iurisdictionis seu potestatis in personam sese extendens usque 
ad moderatam illius correptionem. 


693. Quaenam sint obligationes dominorum ? — Domini tenentur 
famulos suos: 1.° Benigne tractare, id est decenter et humane eos 
alloquendo et eis praecipiendo, bonaque et sufficientia alimenta prae- 
stando, nimis operibus eos non gravando, nocivis et periculosis ope- 
ribus sine debitis cautelis non exponendo, infirmos convenienter cu- 
rando. Ac generatim tenentur officia caritatis erga proximum magis 
implere erga proprios famulos, quam erga alios; quia famuli pro 
ipsis laborant, et quasi vivunt, et sunt de familia. Constat ex iure na- 
turali, et ex S. S. Eccli. 33., 31.: 07 est tibi servus fidelis, sit tibi 
quasi anima tua; quasifratrem sic eum tracta. Ad Ephes. 6., 9.: El 
vos, domini, eadem facite illis (servis), remittentes minas ; scientes quia 
et illorum et vester Dominus est in caelis, et personarum acceptio non 
est apud eum. C. Ile. 331. 332. — 2.? Convenienter gubernare, de- 
bitam habendo rationem bonorum religionis et salutis, convenienter 
instruere et corripere: dominus enim est caput famuli, sicut totius 
familiae ; ad caput autem spectat dirigere, ubi opus est. Videtur etiam 
constare ex verbis Pauli. 1. ad Tim. 5., 8: Si quis autem suorum 
et maximae domesticorum curam non habet, fidem negavit, et est in- 
fideli deterior. Famuli autem inter domesticos reputatur. C. He. 332. ; 
Elhel n. 950. — 3.? lustum pretium solvere: agitur enim de obliga- 
tione iustitiae et aequitatis naturalis ; ac defraudatio talis mercedis 
inter peccata in caelum clamantia recensetur. 1. ad Tim. 5., 18. — 
|l. Reg. 30., 13.; L. 342,5; S. Th. 2. 2. q. 102. a. 1. 


694. Resolves : Peccare, et quidem etiam graviter, possunt do- 
mini: Si tempus non concedant famulis ad addiscenda rudimenta fidei 
Christianae, vel eos ad catechismum et concionem non mittant; si non 
caveant, ut tempore debito missae assistant, confiteantur et commit- 
nicent. — Si conducant, vel in domo retineant famulos illicitis sectis 
addictos, irreligiosos, impios, blasphemantes, turpia loquentes; si pec- 
cantes graviter non moneant et corrigant, aut emendationem promit- 
tere nolentes non dimittant, nisi forte eorum opera maxime indigeant, 
et alios invenire non possint. — Si non invigilent, quantum in ipsis 

est, ut servi a peccatis abstineant; si ipsis occasionem peccandi per- 
mittant; si eos pravo exemplo aut sollicitationibus in peccatum indu- 
cant vel alliciant. — Si stipendium promissum aut iustum non solvant, 
aut nimis differant ; si famulos aegrotos non curent, eosque statim 
expellant, vel absque iusta causa ante praefixum tempus dimittant. — 
Epist. Cath. B. lac. 5., 4.; C. B. 618.; C. He. 331. 332.; L. 342. 

Ad gravitatem peccati intelligendum quoad praedictam  monitio- 
nem, correctionem, et vigilantiam omissam, ac secutum scandalum, 
necessarium saepe est aperire conditionem | domini. Quoad extraneos 
enim saepe gravis abest culpa. 

Eaedem fere sunt obligationes aliorum  herorum erga operarios, 
qui laborant in eorum fabricis. 


695. Quaenam sint obligationes famulorum ? —  Tenentur famuli 
praestare dominis: 1.° Reverentiam; sic enim Apost. 1. ad Tim. 6., 1; 
Servi dominos suos omni honore dignos arbitrentur. Exinde peccare 
possunt etiam graviter, qui dominis irrident, eos aspernantur, illorum 
occultos defectus manifestant. — 2." Obsequium et obedientiam in iis 
omnibus, ad quae se obligarunt, vi contractus, et vi positivarum legum, 
C. A. 1I 72. ; C. B. 616. 617., et in iis quae spectant ad bonos mores; 
nam vi famulatus relatio exoritur superiorilatis et subiectionis inter 
herum et famulum. Quare, si hero competit ius gubernationis, famulo 
respondet obediendi obligatio. Sic ad Ephes. 6., 5.: Serui, obedite 
dominis carnalibus cum timore et tremore in simplicitate cordis vestri, 
sicut Christo. Et 1. Petr. 2. 19.: Servi, subditi estote in omni timore do- 
minis non tantum bonis et modestis, sed etiam dyscolis. Hinc peccant 
plus minusve, ratione materiae, qui cum aliquid eis praecipitur, ob- 
murmurant, insolenter respondent, tempus inutiliter terunt, negligunt 
praeceptum laborem peragere, aut cum damno domini pro se labo- 
rant; et uno verbo, ii omnes qui obsequium non praestant, quale or- 
dinarie a talibus exigi et praestari solet. — 3.° Fidelitatem; iuxta 
verba Pauli ad Tit. 2., 9.: Servus dominis suis subditos esse....... 
non fraudantes, sed in omnibus fidem bonam ostendentes. Hinc peccant, 
et saepe graviter contra iustitiam, qui rerum sibi creditarum curam 
non habent, qui ex culpa sua eas deteriores neri sinunt, qui victualia 
pretiosa, aut ipsis non dari solita, surripiunt. sive ad manducandum, 
sive ad extraneis dandum aut vendendum, qui secreta familiae manife- 
stant, praesertim, si inde damnum sequatur. — Leo XIII. Enc. Quoa 
Apostolici 28. Dec. 1878.; S. Th. 2. 2. q. 103.; L. 343. 


Ad gravitatem peccati intelligendam, ratione  irreverentiae, inobe- 

dientiae, contra observantiam et duliam, et infidelitatis, contra iusti- 
tiam, conditio in confessione manifestanda est famulatus. Secus enim 
gravis quae habetur malitia vel non declaratur, vel in sua infima 
specie non satis exprimitur. 

Eaedem fere sunt obligationes operariorum erga proprios pa- 
tronos. 


696. Nota: « Merces debetur famulis ad breve tempus infirmis, 
v. g., ad paucos dies, quia tempus anni, ad quem conducuntur, mo- 
raliter accipiendum est, seu ad breve tempus deficiens non est atten- 
dendum : parvum enim tempus respectu totius anni pro nihilo repu- 
tandum est. Secus vero; si famulus aegrotet ad plures menses, quia 
merces pro officio non praestito minime debetur. L. 346. Neque te- 
netur dominus ad expensas pro curatione, seu pro remediis et medici 
opera faciendas. De hoc conveniunt omnes, si expensae sint notabiles; 
immo id etiam admittit S. Lig. n. 864. post Lugo, saltem ut pro- 
babile, si expensae sint leves. — Non debetur autem merces ulla ope- 
raris, etiam ad breve tempus aegrotantibus, quia isti ad diem con- 
ducuntur... , ergo pro singulis diebus tantum immo, pro media diei 
parte, si per mediam diem deficiant, iis retribuendum est ». Gur. 
Cas. 972. — C. B. 616. 6017. 

Dominus nequit ante constitutum tempus famulum dimittere absque 
causa gravi. Ratio est, quia contractus locationis est vere onerosus, 
utramque partem obligans pro ratione materiae. Ergo, quemadmodum 
famulus sine gravi causa herum deserere nequit, si hic, defectu famuli, 
damnum grave subire deberet; ita pariter neque dominus sine gravi 
causa famulum pro anno conductum abiicere. Herus ante tempus fa- 
mulum dimittens sine sufficienti causa damnum inde emergens resarcire 
tenetur. S1 famulus vero ante constitutum tempus discedat, per se ius 
habet ad salarium fere pro rata temporis famulatus, paulo minus 
tamen; sed si dominus grave detrimentum patiatur ex discessu famuli, 
partem proportionatam stipendii retinere. potest. — L. 342. 345. 
C. H. 1584.; C. B. 620. seqq. 

Recte possunt famuli recipere salarium a domino, debitis gravato, 
si bona fide famulatum praestiterunt. Est enim iusta laboris merces, 
et dominus rem suam dat. « An vero ipsi teneantur discedere, si ad- 
vertant, dominum ex tali famulatu impotentem reddi ad satisfaciendum 
debitis ? Affirmat Navarr., etc. Negat tamen Molina, et non improba- 
biliter. aat Laym. Nam ipsi neque contra iustitiam peccant, si a domino 
rogati famulentur, et mercedem accipiant ; neque contra caritatem, si 

defuturi non sint alii ad famulandum », L. 1. 3. n. 694., idque ma- 
xime, si dominus servo indigeat. 


697. An famuli teneantur ad restitutionem, quando culpabiliter 
non impediunt damna, quae domino inferuntur ? — Aut famuli con- 
ducuntur ad rem familiarem custodiendam, et defendendam, ac ad 
invigilandum et impediendum, ne damnum ullum eidem inferatur, ut 
sunt administratores, custodes, etc., qui hoc potius nomine, quam no- 
minefamuli appellari solent; aut ad merum laborem et operam suam 
praestandam, in rebus familiae necessariis, conducuntur, qui proprie 
famuli communiter nuncupantur. — In primo casu ad restitutionem 
et damnorum compensationem tenentur. Dominorum enim damnum ex 
officio et contractu, adeoque ex stricta iustitia commutativa, impedire 
tenentur. 

In altero casu, ali dicunt teneri etiam famulos ad damnorum 
compensationem, sive illa ab extraneis, sive ab alus famulis inferantur. 
Eorum ratio est, quia, vi ipsius famulatus, dominus unicuique famulo 
res suas in custodiam committit. Alii communius et probabilius dicunt 
teneri, si furtum et damnum committatur ab extraneis; non teneri, si 
committatur ab alis famulis seu domesticis. Ratio est, quia eo ipso 
quod in familiam admittantur censentur quidem obligationem suscipere 
eam adversus extraneos defendendi, minime vero etiam adversus alios 
familiares. Alii tandem dicunt famulos non teneri ad restitutionem seu 
damni compensationem. Licet enim ex caritate obligentur ad illud 
damnum impediendum, non obligantur tamen ex iustitia. Nam con. 
ducuntur quidem ad laborem et operam suam praestandam in rebus 
familiae necessariis, minime vero ad custodienda etiam et defendenda 
bona familiae. Ad custodiam et vigilantiam supra res domesticas vel 
familiam, et speciatim ad penus curam et custodiam, speciales famuli 
et administri praeficiuntur ; et istis claves ad res custodiendas tra- 
duntur. Quare tunc famuli ad restitutionem seu damni compensatio- 
nem tenentur, cum ipsis illa cura et custodia rei familiaris speciali 
munere commissa sit, vel explicite, vel implicite, e. g., cum datur eis 
clavis ad extrahendum aliquid de aliquo loco, quia pro tunc custodia 
eius loci ipsis demandatur. — Stante hanc sententiarum varietate, 
confessarius, ab urgenda restitutionis obligatione prudenter abstinere 
debet. — Lugo d. 19. n. 105. 106.; L. 1. 3. n. 344. 573. 


698. An famuli, indicantes salarium esse infra operam ab ipsis 
praestitam, uti possint occulta compensatione ? — R. Affirmative si 
domini stipendium ex conventione constitutum non solvant, vel immi- 

nuant. Aperte enim tunc commutativam iustitiam laedunt. Ithur. Cas. 1. 
n. 2. — R. Negative, saltem generation loquendo, extra praedictum 
casum. Prob. 1.° ex pr. 37.a d. ab Innoc. XI. 2.? Nam licet de mi- 
nor pretio convenerint, contractui tamen, utpote insto in conscientia, 
standum est. Saltem generation loquendo, quia excipiunt plures: 1.° Si 
famulus vi aut metu compellatur ad consentiendum in pretium inae- 
quale. 2.? Si necessitate compulsus in illud consenserit, modo tamen 
dominus alios famulos eodem vili pretio, iam iuste non invenisset, vel 
hunc rogantem ex misericordia non exceperit. Quin immo, si famulus, 
nulla statuta mercede, inserviat, ex mera domini caritate, ut ab eo 
alatur, nullam praetendere potest, « quemadmodum accidit cum pueris, 
quos nobiles aut Episcopi rogantur in suam familiam admittere; tunc 
enim sufficit, si domini tribuant eis victum, vestes, et habitationem, 
cum talis sit consuetudo ». L. 348. 3.? Si invitus operibus indebitis 
gravetur. 4.^ Si operas augeat ex voluntate domini, sive expressa, 
sive tacita ; operarius enim dignus est mercede sua; secus vero si 
omnino sponte ipsemet operas augeat, quia tunc censetur operas 


condonare ad conciliandam sibi gratiam domini. — L. 522. 523; 
E. M. 1473. 


699. Nota: Quod de famulis, idem dicendum est de aliis ope- 


raris, et de mercatoribus. — Quaenam sit iusta compensatio iudicio 
etiam famuli relinqui potest, si prudens sit et timoratae conscientiae. 
sed res in praxi periculo saepe hallucinationis non caret. — Periculum 


etiam practice praecavendum est, ne si deprehendatur domini pecuniam 


surripuisse, tanquam fur traducatur et ad carcerem condamnetur. — 
L. 524. 


700. Quaenam sint magistrorum et discipulorum obligationes? — 
Inter magistros et discipulos sunt quodammodo eaedem obligationes, 
quae inter parentes et liberos. Ratio, quia parentes, quorum ius et 
obligatio proprie est educationis et institutionis filiorum, magistros 
sibi substituunt, qui proinde eorum locum hac in re tenent erga 
liberos. 

Quare magistri et praeceptores debent discipulis amorem, bonum 
exemplum, rectam educationem, correctionem, veram doctrinam. — 
Hinc tenentur sese perficere in scientia, quam docent, ad alios debite 
erudiendos ; promovere profectum discipulorum in litteris, quantum 
in ipsis est; eos avertere quantum possunt ab alis, qui pravis mo- 
ribus turpantur, quosque in scholis suis admittere nullo modo de- 


bent. — Delinquere possunt etiam graviter, cum discipulorum instru- 

ctionem negligunt, aut eos iniuste vel indiscrete puniunt ; sed prae- 
sertim si eosdem seducant, ad peccata impellendo ; si non doceant 
bonos mores; si ex proposito falsa doceant ut vera, vel saluti noxia; 
si alumnos retineant malis moribus imbutos, qui alii. perniciosi sint, etc. 
— QGraviter autem delinquere possunt tum ratione officii, tum ratione 
stipendii, quod recipiunt. 

Si specialem curam magister ex quasi contractu assumpserit edu- 
cationis suorum discipulorum, contrariis peccatis, e. g. scandali, violatur 
non tantum caritatis sed etiam iustitia. Unde magistri conditio in illis 
est explicanda. 

Discipuli tenentur exhibere magistris amorem, reverentiam, obe- 
dientiam, ob superioritatem et curam eorumdem, dum erudiuntur ab 
eis in bonis moribus et artibus. Ratio patet: hoc enim importat obli- 
gatio reciproca discipulorum ad magistros, qui plane frustra obliga- 
rentur ad eos erudiendos, vel imbuendos bonis moribus, nisi discipuli 
pariter obligarentur ad sectanda monita et praecepta magistrorum. — 
Peccant autem discipuli, graviter vel leviter ex ipsa rei gravitate vel 
levitate, eiusque variis circumstantiis, si magistris non obediant in 
rebus pertinentibus ad studia et bonos mores ; si magistris non exhi- 
beant honorem et reverentiam ; scilicet si nedum diligenter studeant, 
tempus conterant in otio, lusu, aliisve ineptiis contra voluntatem ma- 
eistrorum suorum ; si magistris detrahant, vel irrideant, cos subsan- 
nent, maledictis, calumniis, molestus afficiant, etc. — C. 1. ult. de 
Magistr, etc,; Clem. 2 e. t. ; L. 361.; S. Th. Quodl. 3. à. 9; E. M. 

Discipuli conditio est explicanda in gravibus peccatis contra de- 
bitam reverentiam et obedientiam. Secus enim gravis contra obser- 
vantiam malitia non declaratur. 


700.b] Scholae: Iure suo nativo Ecclesia veram habet auctori- 
tatem in scholas sive privatas sive publicas, in. ordine ad suum finem. 
Et Ecclesia curam reapse semper adhibuit, ne deessent scholae etiam 
inferiores, et in gratiam pauperum, ut videre est in Decrett. tit. de 
Magistris, et ne aliquid exigatur pro licentia docendi. — Parentes 
filios mittentes ad scholas haereticas, schismaticas, neutras, genera- 
tm graviter peccant. Excusari possunt ex gravissima necessitate, re- 
moto scandalo, et remoto omnis perversionis contra fidem et mores 
proximo periculo, et adhibitis, opportunis mediis ad rectam et chri- 
sti inani ac catholicam filiorum educationem. — E. M. 

Studia: Sacrat Scripturae praeceptio in unoquoque Seminario 
i; oertienda est, secundum praescriptionem de hac re factam a Pio X. 

Litt. Quoniam in re biblica 27. Mart. 1906, — Servanda autem sunt 
in ratione studiorum ea, quae habentur in Litt. Enc. Pii X. Pascendi 
dominici gregis $ I. Primo igitur et seqq. et iterantur in M. P. Sa- 
crorum Antistitum. — Quare Philosophia scholastica tradenda est, 
ea praecipue quae a Sancto Thoma est tradita, de qua viget quidquid 
a Leone XIII. sancitum est. — Theologia etiam scholastica tradenda. 
Sed ratio quoque habenda est theologiae positivae, et maior profecto 
quam antehac, cum debita tamen moderatione. —  Philosophicarum 
rerum scientia non potest a divina et ecclesiastica auctoritate decli- 
nare. — Profanae etiam colendae sunt disciplinae praesertim natura- 
lium rerum, nullo tamen sacrorum studiorum damno. — Quoad Se- 
minariorum vel Universitatum  catholicarum et religiosarum domuum 
studiorum moderatores et magistros eligendos, quicumque, modo quo- 
piam, modernismo imbuti fuerint, ii tum a regendi tum a docendi 
munere arcendi sunt. — Libri omnes, ephemerides, commentaria 
quaevis, quae modernismum olent, neve adolescentibus in Seminariis, 
neve auditoribus in Universitatibus permittantur. — Praeterea prae- 
cipitur, ut singuli doctores, ante auspicandas ineunte anno praele- 
ctiones, Antistiti suo textum exhibeant, quem sibi quisque in docendo 
proposuerit, vel tractandas quaestiones, sive theses : deinde ut per annum 
ipsum exploretur sua cuiusque magisterii ratio; quae si videatur a sana 
doctrina discedere, causa erit quamobrem doctor illico amoveatur. De- 
nique, ut, praeter fidei professionem, iusiurandum dent Antistiti suo, 
secundum statutam formulam, et subscripto nomine. — Idemque quo- 
tannis praestare debent suis moderatoribus doctores seu lectores in 
ordinibus religiosis ante auspicandas praelectiones, tenentur nempe et 
ilis exhibere textum praelectionum, et quaestiones seu theses tractan- 
das, et ineunte anno iuramentum dare. — Ad effectum sacrae ordi- 
nationis studiorum anni expleti dici non possunt ad festum Pentecostes 
seu SSmae Trinitatis; sed requiritur, ut expleatur cursus scholasticus 
novem mensium ; cum examine finali, feliciter emenso. E. M. 
Studiorum ordinatio : In Seminariis Italiae. ordinatio. servanda 
est disciplinae, et scholarum ac studiorum, quae habetur in Litt. Cire. 
S. C. Cons. 16. Iui. 1912., A. A. S. v. 4. p. 491. seqq. — S. C. 
Cons. Litt. Cire. 16. lui. 1912. et 17. Oct. 1913. ad Ordinarios Italiae 
commendat, ut in Seminariis Italiae textus scholastici aptiores et secu- 
rioris doctrinae adhibeantur, aliis exclusis, qui periculosi esse possunt 
pro institutione clericorum. Hinc in particulari praedictis litteris ex- 
cluduntur: Zl primo passo alia filosofia Aloysii Ambrosi, manualia 
opera historiae ecclesiasticae F. S. Funk et F. S. Kraus, manuale opus 

Patrologiae Rauschen, opera consultationis et eruditionis, Leggende 
agiografiche Delehaye, et similia. — E. M. 


Gradus Academici: Regulares possunt habitualem facultatem 


habere a S. C., ut academicos gradus ex Commissione Biblica obti- 
neant. — Necessari regulariter sunt. ad varias dignitates et officia 
ecclesiastica, ad Episcopatum, ad Archidiaconatum, ad Canonicatum 
poenitentiarium, theologalem, scholasticum, ad officium vicarii capitu- 
laris, Advocati apud S. R. Adiutores in Rom, Congr. laurea doctoris 
oportet esse insignitos in sacra theologia et in iure canonico. C. Sapienti 
Consilio, Ord. serv. in R. C. Normae pecul. c. 6. n. 5. — E. M. 

Doctoratus: Theologiae ac Iuris canonici laurea nullus in poste- 
rum donetur, qui statum curriculum in scholastica philosophia antea 
non elaboraverit. Quod si donetur, inaniter donatus esto. —  Praece- 
ptum quod nemo Theologiae laurea sit donandus, nisi prius in philo- 
sophicis disciplinis lauream obtinuerit, vel saltem de curriculo in Phi- 
losophia scholastica absoluto certum praebuerit testimonium stricte est 


observandum. — Si quis eodem anno in Facultate Theologica et 


Iuris canonici simul inscriptus sit, etiamsi in diversi Institutis, omni 
iure ad gradus suscipiendos privatus existát. 


Quod si aliquo gradu 
donetur inaniter donatus sit. — Nemo ad 


scholam textus canonici 
admitti potest, nisi probet scripto documento se per annum studuisse 
in aliquo Instituto Institutionibus luris canonici. — Ad doctoratum pro- 
movendi ad professionem fidei emittendae tenentur, secundum formu- 
lam praescriptam a Pio IV., cum additione praescripta a Pio IX.— 
Gradus academici Romae vel alibi penes catholicas Universitates vel 
Pontificia Instituta obtenti, omnino validi censendi sunt alis in locis, 


sine nova confirmatione, vel novis taxis exigendis. — Laurea Do- 


ctoris in Theologia vel in Iure Canonico, quae conceditur per S. Congr. 
Studiorum, nullo facto periculo, sed propter praeclara merita omnia 
habet iura et privilegia cuiuscumque alterius laureae doctoralis. — 
Ratio periclitandae doctrinae |! indidatorum ad academicos gradus in 
S. Scriptura habetur apud Acta Ap. Sed. v. 3. p. 47. seqq. p. 296. 


seqq. — Doctores, ineunte anno in Seminariis, et doctores seu le- 


ctores in ordinibus religiosis, praemissa fidei professione, ad iura- 


mentum emittemdum pariter tenentur, secundum formulam praescri- 
ptam a Pio X. M. P. Sacrorum antistitum. — Antequam quis a supe- 
rioribus alicuius scholae, lycei aut universitatis ad academicos gradus 


admittatur, documento constare debet, eum in alio instituto inscriptum 
non fuisse. — E. M. 

701. Quaenam inferiorum. obligationes sint, quoad ecclesiasticos 
Superiores ? —  Subditi tenentur suis Superioribus spiritualibus exhi- 
bere amorem, honorem, et obedientiam in his, quae ad eorum iurisdi- 
ctionem, et curam spectant; item subsidium necessarium. Prob. 1.° Id 
constat ex pluribus locis S. S., 1. ad Timoth. 5., 17. 18 ; ad Hebr. 
13., 17., etc. 2.° Quoad amorem, reverentiam et obedientiam; quia 
superiores sunt, veram habentes iurisdictionem ; quoad subsidium ; 
quia dignus est operarius mercede sua. Ut is, qui communi utilitati, 
|. e. Principibus, militibus, et aliis huiusmodi victus stipendia a populo 
debentur, ita etiam illis qui cultui ministrant ad salutem totius populi, 
populus stipendia debet sustentationis. — Trid. s. 25. C. 17. de R.; 
Leo XIII. Enc. Sapientiae christianae 10. lan. 1880.; S. Th. Quodl. 6. 
a. 10., Quodl. 10. a. 12; E. M. 


702. Resolves: Christiani omnes tenentur ergo sub gravi culpa 
obedire Summo Pontifici in rebus ad fidem, ad mores, ad christianam 
disciplinam pertinentibus ; nam in his est Christi in terris Vicarius. 
Eodem modo dioecesani tenentur obedire Episcopis, secundum ratio- 
nem materiae, in illis, quae ad eorum iurisdictionem spectant. — De- 
pendere etiam debent a Summo Pontifice et ab Episcopis quoad actio- 
nem catholicam socialem. Summus enim Pontifex et Episcopi ius habent 
illam dirigendi. Pius X. 1. Mart. 1905. Ep. ad Card. Svampa. 


703. Quaenam ecclesiasticorum superiorum obligationes ? — Su- 
periores spirituales tenentur vicissim subditis exhibere amorem, curam, 
doctrinam, et bonum exemplum. Prob. 1l." Id constat ex pluribus locis 
S. S. Cf. Epp. ad Timoth. et ad Tit, et ex Trid. s. 23. C. 1. de R. 
2." Ex ipso eorum officio id evincitur. Unde neglectus animarum quoad 
curam et administrationem sacramentorum, quoad doctrinam et cor- 
rectionem in superioribus ecclesiasticis non solum est contra cari- 
tatem, sed etiam contra iustitiam, et plerumque peccatum mortale, 
iuxta illud Ezech. 34., 2. 4.: Vae pastoribus Israel... quod in- 


firmum fuit, non consolidastis, et quod aegrotum non sanastis, etc. — 


L. 357. seqq. 


704. Quaenam subditorum obligationes erga civilem auctoritatem ? 
— Subditi tenentur etiam superioribus saecularibus, exhibere amorem, 
reverentiam, obedientiam. Sunt enim, in ordine civili, veri superiores, 
vices Dei ipsius in ordine temporali erga nos gerentes. Confirmatur 
ex S. S., ad Rom. 13., 1. seqq., 1. Petr. 2., 13. 17. Quamobrem 
Catechismus Cone. Trid. huiusmodi obligationem cum ea comparat et 

coniungit, qua erga auctoritatem paternam et ecclesiasticam  obstrin- 
eimur. Etenim, p. 3. de 4.^ Mandato $ 15., postquam docuit paren- 
tes et superiores ecclesiasticos debito honore colendos esse, subdit: 
« Iem de Regibus, de Principibus, de Magistratibus, et reliquis, 
quorum potestati subiicimur, dicendum est. Nam, si quem eis cultum 
tribuimus, is ad Deum refertur; habet enim venerationem hominum 
excellens dignitatis gradus; quia divinae potestatis est instar: in quo 
etiam Dei providentiam veneramur, qui publici muneris procuratio- 
nem iis attribuit, quibusque utitur tanquam potestatis suae ministris ». 
Unde patet reverentiam  exhibendam esse non tantum Principibus, 
verum etiam eorum officialibus secundum eorum munus et dignitatem. 
— Latt. Enc. Leonis XIII. Quella lunga 29. lun. ISSI.; S. Th. 2. 
2. q. 104. a. 5. 6.5; Quodl. 8. a. 7., Quodl. 10. a. 12.; E. M. 

De iis ergo qui munere publico funguntur non temere loqui 
decet, nec maligne eorum res gestas carpere; quamvis liceat eos scru- 
tari et de iis publice loqui et scribere, quatenus leges id permittunt, 
ut recte de is indicetur et utilitati publicae prospiciatur. Quare pec- 
cant contra charitatem et iustitiam, qui occulta aliquorum delicta, 
quae aliis non nocent, publicis foliis annuntiant, vel colloquiis et ser- 
monibus publicant, ut eos a munere aliquo repellant. Observantiam 
eis debitam laedunt, qui eis contumelias irrogant, sive verbis sive 


scriptis, et qui eis debira denegant honoris signa. — Kenrick tr. 8. 
n. 164. 165. 
705. Quaenam obligationes civilium superiorum? — Hi tenentur 


subditis exhibere amorem, bonum exemplum quoad mores et religio- 
nem, administrationem iustitiae, et publicae felicitati prospicere inediis 
iustis ac opportunis. Id constat apertissime ex ipsa natura eorum 
officii. Finis enim civilis regiminis est reipublicae salus. Patres Cone. 
Toi. VII. cap. 10. regum munus explicantes, eos exhibent « non pro- 
spectantes propri iura commodi, sed consulentes patriae ». Unde su- 
periores saeculares peccant graviter per negligentiam, conniventiam, 
et omissiones, puta si subditos ab hostibus et iniustis vexationibus 
non tueantur, maxime vero per positivas iniurias, oppressiones, et 
exactiones excessivas, vel Christianae religionis persecutionem : quas 
iniustitias Deus certe non relinquet inultas; nam, ut dicitur Sap. 6., 
6. 7., Indicium durissimum in his, qui praesunt, fiet: exiguo enim 
conceditur misericordia, potentes autem potenter tormenta patientur. 
Struggl 28. Peccant item, si, quantum possint, a societate non avertunt 
crimina, quae vergunt in commune damnum, si item sectas ab ea non 


V. - INFERIORUM ET SUPERIORUM OBLIGATIONES 334 


removeant massonum, socialistarum, anarchicorum, etc,, si reipublicae 
ignaros imperitosque praeficiant. 

Hoc grave praeceptum probos eligendi, debita proportione, in 
Gubernio Constitutionali ac Republicano, urget etiam omnes Deputa- 
torum electores, ex legali iustitia, et, aliis circumstantiis praeclusis, 
non solum peccant qui malis suffragium tribuunt, sed etiam qui non 
concurrendo in causa sunt, ut mali ab alus eligantur; unusquisque 
enim, cum potest neque adest legitima excusatio, tenetur a republica 
malum avertere. Quare obligatio per se est et concurrendi ad electio- 
nem et idoneum eligendi deputatum. Quot autem mala ab impiis de- 
putatis tum religioni, tum civili societati obveniant, nemo ignorat, cum 
ipsis summa omnium rerum concredita sit, neque tantum tribuant con- 
silium, sed ipsas leges cum alus condant. Excipe, nisi alicubi et ali- 
quando ob speciales rationes praestet aliter agere, et specialis habeatur 
praescriptio aliter agendi. Cf. hic de Partie, cleric, oblig. n. 195. — 
Leo XIII. Enc. Immortale Dei 1. Nov. 1885.; Trid. s. 25. C. 20. 
de R.; Suarez dé Les. L 1. c. 7. m. 5.; E. M. 

Deputati autem legitime electi, et vere idonei, ratione boni com- 
munis, ex iustitia legali, delatum eis munus acceptare tenentur, nisi 
gravi et iusta causa excusentur. Deputati item et Senatores, cum 
eis revera pars quaedam commissa sit publici regiminis, non solum 
pravis ferendo legibus consentire non debent in damnum religionis et 
in damnum publici boni, sed eas etiam impedire tenentur sua prae- 
sentia et suo suffragio. Quare neque licet eis huiusmodi pravis legibus 
suffragari, neque licet eis abesse. Ac si absentia culpabili in causa ipsi 
sunt, cur pravae leges in publicum damnum conficiantur, rei sunt tum 
violatae iuslitiae legalis, qua publicum bonum, speciali sui officii ra- 
tione, promovere tenentur, tum  violatae iustitiae commutativae, ex 
quasi pacto cum suis electoribus. 

Quoad Deputatorum electionem, ad rem faciunt, quae ex S. Au- 
gustino habet S. Th. 1. 2. q. 97. a. 1. « Si populus sit bene mode- 
ratus et gravis, communisque utilitatis diligcntissimus custos, recte lex 
fertur, qua tali populo liceat creare sibi magistratus, per quos respu- 
blica administretur. Porro, si paulatim idem populus depravatus habeat 
venale suffragium, et regimen Jlagitiosis sceleratisque committat, recte 
adimitur populo talis potestas dandi honores ». Cf. etiam 1. 2. q. 
105. a. 1. 

« Catholicorum hominum operam... ipsam summam rempublicam 
complecti generatim utile est atque honestum... Generatim nullam velle 
rerum publicarum partem attingere tam esset in vitio, quam nihil ad 

communem utilitatem afferre studii, nihil operae: eo vel magis quod 
catholici nomines ipsius, quam profitentur, admonitione doctrinae, ad 
rem integre et ex fide gerendam impelluntur. Contra, ipsis otiosis, 
facile habenas accepturi sunt ii, quorum opiniones spem salutis haud 
sane magnam afferant. Idque esset etiam cum pernicie coniunctum 
christiani nominis; propterea quod plurimum possunt, qui male essent 
in Ecclesiam animati; minimum, qui bene. Quamobrem perspicuum 
est ad rempublicam adeundi causam esse iustam catholicis ; non enim 
adeunt, neque adire debent ob eam causam, ut probent quod est hoc 
tempore in rerum publicarum rationibus non honestum, sed ut has 
ipsas rationes, quoad fieri potest, in bonum publicum .transferant, sin- 
cerum et verum, destinatum animum habentes, sapientiam virtutemque 
catholicae religionis, tanquam saluberrimum succum et sanguinem, in 
omnes reipublicae venas inducere ». Leo XIII. Litt. Enc. Immortale 
Dei 1. Nov. 1885. 


705biN Nota : Potestas ordinaria est, quae alicui competit ex vi 
suae dignitatis vel offici. Delegata est, quae alicui competit ex con- 
cessione illius, qui potestatem ordinariam habet. — Potestas lurisdi- 
ctionis proprie est potestas ius dicendi ex publico munere, et talis est 
potestas regendi subditos et ius dicendi in Societate sive civili, sive eccle- 
siastica. Qui hac potestate praeditus est leges ferre potest. — Potestas 
oeconomica ea proprie est, quae spectat ad exteriorem ordinem in Com- 
munitate aliqua servandum, secundum naturam et finem ipsius Commu- 
nitatis. Talis est e. g. potestas Superiorissae Novitiatus in Novitias. Qui 
hac praeditus est potestate statuta facere potest. — Potestas iurisdictionis 
exerceri potest in foro interno in privatam utilitatem, et in foro ex- 
terno in publicam utilitatem. Contentiosa est, si in iudicio quoad liti- 
cantes exercetur; voluntaria, si extra indicium, circa negotia de se 
non contentiosa exerceatur. — Potestas tandem dominativa proprie 
est, quae exercetur in personam, quasi aliquid sui, ut videre est in 
domino relate ad servum, in patre relate ad filium, in marito relate 
ad uxorem, in Praelato regulari relate ad suum subditum. Cf. 600.; 
S. Th. 2. 2. q. 57. a. 4., q. SS. a. 8. 9., q. 189. a. 5. 


706. An liceat aliquando non obedire auctoritati temporali? An 
Iceat aliquando rebellare? An liceat aliquando Principem interficere? 
R. Ad l.um Ut iam supra dictum est, n. 171. 4.° Leges iniustae 
per contrarietatem ad bonum humanum non obligant in foro conscien- 
dae. Leges iniustas per contrarietatem ad bonum divinum nullo modo 
licet observare S. Th. 1. 2. q. 96. a. 4. In us vero, quae licita sunt, 

et quae ad civilem pertinent potestatem, obediendum est Principibus 
civilibus, etiam dyscolis, et illis quoque, qui auctoritate sua abutuntur. 
Ex hisce fontibus purissimis, Scriptura nempe et Traditione, ait Gre- 
gorius XVI. in Br. 9. lunii 1832., apertissime edocemur obedientiam 
quam praestare homines tenentur potestatibus a Deo constitutis, ab- 
solutum esse praeceptum, cui nemo contraire potest. — Pius VI. Br. 
Pastoralis 5. Iui. 1796.; S. Th. 2. 2. q. 69. a. 4., q. 102. a. 1., 
q. 104. a. 5. 6. 

R. Ad 2.um Nunquam omnino licitum est rebellare. | Nimis per- 
niciosum in hac re, ait S. Lig., fuit principium loannis Gersonis, qui 
ausus est asserere, quod monarcha potest legitime a tota natione indi- 
cari, si regnum iniuste regat... ; principium, inquio, non tantum falsum, 
sed perniciosissimum ». Ratio est, quia subditi eo ipso quod subditi 
sunt non possunt sibi arrogare potestatem supra Principem, eum indi- 
cando et puniendo. L. H. A. Tr. 8. n. 13.; S. Th. 2. 2. q. 42. a. 2., 
q. 60. a. 6., q. 64. a. 3., q. 69. a. 4. 

Verum aliud est rebellionem facere, seu violentiam legitimo prin- 
cipi, ad eum deponendum inferre, aliud iniquis legibus earumque exe- 
cution! resistere. Rebellio aggressio quaedam est, non defensio. Si 
autem vis evidenter iniusta infertur, non iam auctoritati, sed iniustae 
vi resistitur. « Et 1deo sicut licet resistere latronibus, ita licet resistere 
in tali casu malis Principibus, nisi forte propter scandalum, cum ex 
hoc aliqua gravis perturbatio timeretur », S. Th. 2. 2. q. 69. a. 4., 
q. 42. a. 2., vel nulla spes esset boni exitus, et maiora mala publica 
essent timenda. Cf. etiam Litt. Leonis XIII. Sapientiae christianae 
10. lan. 1890., qui loquens de legibus aperte discrepantibus cum iure 
divino, Ecclesiae iniuriosis et Religioni contrariis, tum ait « resistere 
officium est, parere scelus ». Licet ergo iniustis legibus passivam 
obiicere resistentiam. Obedire enim oportet magis Deo quam homini- 
bus, Act. 5, 29. 

« Quapropter obedientiam abicere, et per vim multitudinis rem 
ad seditionem vocare est crimen maiestatis, neque humanae tantum, 
sed etiam divinae ». Leo XIII. Litt. Enc. Immortale Dei 1. Nov. 
1895. | Non est magni in fine. Etenim « quicumque ius imperandi 
habent, non id aliunde accipiunt, nisi ab illo summo omnium Prin- 
cipe Deo. Non est potestas nisi a Deo, ad Rom, 13., 1... Quidquid 
potestatis usquam est a Deo... proficisci ipsa natura testatur ». Quo 
cognito ac persuaso, « omnino ad iustitiam pertinere illa intelliguntur, 
vereri maiestatem Principum, subesse constanter et fideliter potestati 


publicae, nihil seditiose facere, sanciam servare disciplinam civitatis ». 


540 V. - INFERIORUM ET SUPERIORUM OBLIGATIONES 


Leo XIII. l|. c. $8 Talis, Eiusniodi; Pius X. Ep. Noire charge 
25. Aug. 1910. 

R. Ad 3." Nemini licet unquam Principem interficere, neque 
homini privato neque multitudini ; pro illo enim et pro hac eadem est 
ratio. Contraria opinio antiquorum dicitur a S. Alph. Í. c. improba- 
bilis, falsa, /alsissima. « Postulo, ait S. D., estne ille homo, ut alii, 
et si est homo nequit ipse privari vita, aut bonis ab iis, qui ius non 
habent eum vita aut bonis expellere. Communis est SS. PP. doctrina, 
quod nulli privatae personae licet unquam occidere hominem, quamvis 
privatum, et quantumcumque iniquus ille sit, nisi publicam habeat 
auctoritatem, aut nisi id necessarium sit ad propriam vitam tuendam ». 
Idemque prorsus valet, sive Princeps sit bonus sive malus; sive legi- 
timus, sive regni usurpator. — Prop. damn, a Cone. Const. Sess. 15. 
d. 6. lui. 1414.; S. Th. 2. 2. q. 12. a. 2., q. 42. a. 2., q. 64. a. 3., 
q. 101, a. 1.3.,4q. 102. a. 1. 2., q. 104. a. 1.2. 5.; Aertnys 178. ; E. M. 


707. An ad civilia o/ficia digniores sint eligendi? — R. Affirma- 
tive, si habeatur concursus ; tunc enim adest contractus implicitus de 
digniore eligendo; negative vero, si non habeatur concursus. Non 
constat enim de tali obligatione. Ad hoc ut sufficienter publico bono 
provideatur, sufficit, ut excludantur et removeantur indigni, et digni 
eligantur. Atque hac obligatione tenentur non tantum ipse supremus 
Princeps, verum etiam ili omnes, qui potestate ab ipso accepta eli- 
gere possunt. Non enim accipiunt potestatem nisi eligendi eo modo, 
quo Princeps eligere deberet. Quare etiam in deputatorum electione, 
nullus quidem tenetur eligere digniorem, sed tenetur dignum eligere, 
excluso indigno, ex quo grave damnum praevidetur. Quandoque ta- 
men licet etiam indignum eligere ad alium peiorem excludendum, vel 
si ile indignus magis sit profuturus quam  obfuturus, vel nisi quis 
secus gravissimo subeundo malo exponeretur; eius enim ad malum 
cooperatio est solum materialis. — Lugo de lust, et lur. d. 33; 
L. 342.; S. Th. 2. 2. q. 63. 


707bi*. Officia: Civilia stricte sunt, quae spectant ad civium ne- 
cessitates et utilitates. Politica sunt, quae spectant ad regimen ipsum 
tuendum totius nationis. 

DE QUINTO DECALOGI PRAECEPTO 


I. — DE OCCISIONE SUI 


708. Quinam sil ordo praeceptorum inter se? — « Post prae- 
cepta tria pertinentia ad religionem, qua redditur debitum | Deo, et 
post quartum praeceptum, quod est pietatis, qua redditur parentibus 
debitum, in quo includitur omne debitum, quod ex aliqua speciali 
ratione debetur, necesse fuit quod ponerentur consequenter aliqua 
praecepta pertinentia ad iustitiam proprie dictam, quae indifferenter 
omnibus debitum reddit ». S. Th. 2. 2. q. 122. a. 6. — Sex igitur, 
quae sequuntur Decalogi praecepta, ut idem A. D. docet, 1. c. a. 1., 
sunt « de actibus iustitiae communiter dictae, quae inter aequales atten- 
ditur ». In sex istis praeceptis prohibentur homicidium, adulterium, 
furtum et falsum testimonium. « Omnia autem alia nocumenta, quae 
proximis inferuntur, possunt ad ista reduci, quae his praeceptis pro- 
hibentur, tanquam ad quaedam communiora et principaliora. Nam 
omnia nocumenta, quae in personam proximi inferuntur, intelliguntur 
prohiberi in homicidio, sicut in principaliori. Quae vero inferuntur in 
personam coniunctam, et maxime per modum libidinis, intelliguntur 
prohiberi simul cum adulterio. Quae vero pertinent ad damna in 
rebus illata, intelliguntur prohiberi simul cum furto. Quae autem per- 
tinent ad locutiones, sicut detractiones, blasphemiae, et si qua huius- 
modi, intelliguntur prohiberi in falso testimonio, quod directius iusti- 


tiae contrariatur ». S. Th. L c. a. 6. ad 2. 


709. Quid quintum praeceptum Decalogi? — Quintum praece- 
ptum est: Non Occides, Ex. 20., 13. — Iam vero quintum hoc prae- 
ceptum quatenus negativum est, primario quidem prohibet homicidium, 
i c. iniustam hominis occisionem: secundario autem ct consequenter, 
iniustam iram, seu inordinatum appetitum vindictae, Matth. 5., 21. 22., 
et omnem aliam iniustam laesionem, vulnerationem aut mutilationem 
corporis, sive propri sive alieni, quae ad homicidium, tanquam iniu- 
ram corporalem principalem, reducitur. — Quatenus vero virtualiter 
est positivum, praecipit vitae conservationem. — Ea autem quae hic 
dc occisione sive licita, sive illicita statuentur, eadem mutilation! vel 

cuilibet corporis laesioni, servata debita proportione, applicanda erunt. 
— Struggl 3. 5.; L. 303. 


710. An licitum sit suicidium? — Absque divina auctoritate 
nefas est seipsum directe interficere. Directe quis seipsum vel alium dicitur 
interficere cum vere per se et directe, aliquid faciendo, intendit sibi vel 
alteri vitam adimere; indirecte vero, cum hoc quis positive non intendit; 
voluntarie tamen aliquid facit, ex quo praevidet mortem sui vel alte- 
rius secuturam. — Prob. Nam 1.° id aperte prohibetur S. S., Ex. 20., 
13.5; Deut. 52. 39.,; Sap. 16., 13. — 2.? Id repugnat caritati erga 
seipsum, et est iniuriosum tam Deo, qui solus est directus et abso- 
lutus dominus vitae humanae, quam societati et reipublicae, quae 
iniuste per suicidium privatur sua parte seu cive. S. Th. 2. 2. q. 64. 
a. 5. — Hinc suicidium utroque iure merito punitur. Nam [ure civili 
Communi tum suicidae, tum qui hoc crimen tentant, etiam morte non 
sequuta, poena infamiae puniuntur. lure vero ecclesiastico suicidae 
privantur sepultura sacra et Ecclesiae suffragiis, ut statuitur C. 12. 
c. 23. q. 4., et ut videre est in Rit. Rom. ; quae tamen poena non 
complectitur, qui furore, amentia, aut phantasia per gravissimam ani- 
mae tristitiam turbata, vitam sibi eripuerunt, vel qui ante mortem 


de crimine doluerunt. — Struggl 7.; Ithur. Cas. 40. n. 3. 
L. 366. 375. 


seqq.; 


711. Resolves: Non licet virgini ad castitatem etiam servan- 
dam, quae maximum bonum existimatur, directe occidere se ipsam. 
Neque licet seipsum occidere, quamvis minimum vitae spatium su- 


persit. — Struggl 8.; Ithur. 1. c.; S. Th. 2. 2. q. 64. a. 5. ad 3. 5; 
L. 366. 


712. An liceat positivo actu concurrere ad sui mortem? — Nun- 
quam, sine divina auctoritate, fas est ponere actum externum, perse 
inmediate tendentem ad sui destructionem, nisi actus ille habeat alium 
effectum bonum et immediatum, qui solus intendatur, et gravis ratio 
effectum illum bonum  obtinendi urgeat. Ratio est, quia, ubi actus 
physicus, etiam per se indifferens, non habet alium effectum quam 
suicidium. iam fit malus, siquidem nulla adest ratio, qua praeceptum 
conservandi vitam, et cavendi a mortis periculo cesset, et sui occisio, 
saltem implicite, directe intenderetur. Unde in quocumque casu pro- 


hibetur. S. Th. 2. 2. q. 64. a. 5. ad 4.; L. 366. Cf. hic 717. 


713. Resolves: Nefas est se in flumen proficere, cum certo 
mortis periculo ad baptizandum puerum. Hoc enim esset sibi vitam 

directe auferre; quia nempe prius quis ponit medium, quod directed 
immediate tendit ad sui occisionem, ut deinde eo posito, baptismum 
ministrare possit. — Nefas item est aliquid facere vel omittere eo con- 
silio, ut mors acceleretur. — Licet vero peste infectis inservire, pe- 
riculosa adire missionum loca, ac periculosum aggredi iter ex gravi 
et proportionata causa, uti Christophorus Columbus aliique fecere. — 
L. 366. 


714. An mutilalio sui licita sit? — Non licet se mutilare vel 
etiam alum mutilare, nisi hoc ad conservationem totius corporis Sit 
necessarium, et de eius consensu, cuius est membrum, vel eius « ad 
quem pertinet curare de salute eius, qui habet membrum  corrupti- 
vum » aliorum membrorum. S. Th. 2. 2. q. 65. a. 1. Aliter autem 
aliquem membro mutilare est omnino illicitum; idque etiamsi fiat ad 
conservandam castitatem et vitandas tenlationes. Ratio est, quia Deus 
est humanae vitae dominus absolutus atque directus; homo vero non 
nisi dominium utile seu indirectum in suum corpus habet. 

Nisi hoc ad conservationem totius corporis sit necessarium ; cum 
enim pars ordinetur ad totum corpus conservandum, tali urgente ne- 
cessitate, poterit utique membrum aliquod resecari, e. g., manum 
catena ligatam sibi abscindere ad vitandam mortem a bellua, vel ty- 
ranno, aut incendio impendentem. S. Th. 2. 2. q. 64. a. 2., q. 65. 
à. 1.; Lugo de lust. d. 10. n. 22.; La-Croix 786. 

Etiamsi fiat, etc., quia hoc remedium neque est absolute neces- 
sarium, neque reapse eximit a tenlationibus carnalibus, licet quis im- 
potens fiat ad generandum. S. Th. 2. 2. q. 65. a. 1. Hinc, a fortiori, 
probabilius non licet pueros castrare ad vocem in eis conservandam, 
L. 374. « Et quidem validissima est ratio... Homo enim non ita mem- 
brorum corporis sui dominus est, ut assentiri valeat abscissioni ali- 
cuius ex illis, praeterquam si totius corporis salus et conservatio aliter 
obtineri nequeat». Bened. XIV. de Syn. 1. 11. c. 7. n. 45; Lugo 
d. 10. n. 23.; S. Th. I c. Ecclesiae autem disciplina, irregularitatis 
notam inurit eunucho, qui extra necessitatem salvandae vitae mutila- 
tion! suae assensum  praebuerit. Bened. XIV. |. c. n. 5. 1. Neque 
vero licet digitos sibi abscindere ad militiam vitandam. — Struggl 
9. 10; L. 1. 7. n. 416.-418. 


714bis. Nota: Operatio Porro, ita dicta a medico italico Porro, 
consistit in extractione uteri cum ovaris, alusque adnexis partibus. 
Vera mulieris mutilatio et castratio est utero-ovarica. Quare ea licita 
non est, nisi pro conservatione propriae vitae. — Uti illicita. est mu- 

tilatio et castratio sive in viro sive in foemina, ita illicita quoque est 
atrophizatio vel intercisio canalium deferentium spermatozoa « seu ne- 
maspermata in viro ». Haec atrophizatio vel intercisio gravis muti 
latio aequivalenter est, et grave peccatum, nisi fiat ad salvandam 
ipsam vitam. — Neque vero hanc vasectomiam, uti appellatur, inducere 
potest publica auctoritas, ne degeneres viri procreentur ex paren- 
tibus degeneribus, sive ut poenam alicuius criminis, sive uti medium 
necessarium propter commune bonum. Nam potestas procreandi pro- 
lem ad ipsam pertinet personalem dignitatem, et ad speciem, seu ad 
propagationem humani generis, super quam publica auctoritas nullam 
habet potestatem. Nec poena criminis esse potest, cum adhuc magis 
criminosos et effraene libidinosos, et contra naturae ordinem, redde- 
ret; nec medium necessarium et utile de se esse potest propter com- 
mune bonum, ad quod omnino alia bene diversa media necessaria et 


utilia sunt, praesertim moralia. 


715. Quaenam conservandae vitae sit obligatio ? — Quisque ex 
caritate erga seipsum et ex iustitia erga Deum et erga societatem 
tenetur mediis ordinariis ad vitam conservandam. Ratio est, quia pe- 
rinde est vitam sibi non conservare atque eam sibi adimere. Mediis 
ordinariis, nam ad extraordinaria non tenetur, nisi eius vita bono 
communi sit omnino necessaria. Et sane media extraordinaria extra 
communes vires posita sunt. Ea ergo communiter lex praecipere ne- 
quit. Labor autem eorum, qui in necessitate vitam  alendi versantur, 
ut sunt operarii, medium extraordinarium non est, sed ordinarium, 
cum medium datum sit ab ipsa natura pro vitae necessitatibus. — 
Le 312; 


716. Resolves: Infirmus in periculo mortis, quando adest spes 
salutis, non potest respuere medicamenta ordinaria sibi praescripta. — 
Non tenetur quis ad vitam sibi conservandam ingentes facere sumptus 
aut exquisita remedia adhibere, quae ingentes ipsi causent dolores, 
v. g., amputationem cruris, incisionem ventris ad extrahendum calcu- 
lum, etc. — Non tenetur virgo operationem pati per manus medici, 
etiamsi vita periclitetur, quando ob verecundiam id ei gravissimum 
accidit, maioremque ilh horrorem, quam ipsa mors, ingerit. 

Licet etiam virgini mortem potius pati quam permittere sui vio- 
lationem, ob maximum virginitatis bonum. Licet, nam probabiliter 
non tenetur, saltem speculative loquendo, modo voluntate positive 
resistat, et proximum absit consensus periculum. Ratio est, quia haec 
permissio non est formalis ad peccatum alterius cooperatio, sed ma- 

terialis tantum, iusta autem adest permissionis causa, mortis scilicet 
periculum. — Licet item virgini ad castitatem servandam se exponere 
mortis periculo, saltem si mors non sit certo secutura, idque tum ob 
amorem castitatis, tum ob periculum peccati, quod saepius in tali oc- 
casione habetur. Immo probabilius adhuc affirmandum est, licet mors 
certo secutura sit, nec adsit proximum consensus periculum; quia 
etiam sola corporis integritas maxime aestimatur. — L. 366. 3608. 
372. 430. 433.; H. A. 1. 25 S. Th. 2. 2. q. 65. a. 1.; Struggl 6.; 
tr. 6. de lust, et Iure q. 5. a. 1. n. 5. 10. ; La-Croix l. 3. p. 1. n. 916. ; 
Lugo d. 10. n. 197. 198. 


717. An liceat indirecte concurrere ad sui mortem / — Licet ex 
gravi causa, concurrere indirecte ad occisionem sui, seu ponere actio- 
nem, ex qua praeter intentionem propria mors certo sequatur; modo 
ex ista actione sequatur saltem aeque immediate aliquod bonum, et 
hoc solum intendatur. Ratio, quia tunc mors, si sequatur, non est 
volita, sed mere permissa, ex proportionata causa. Cf. 36. — Struggl 
7.; L. 360. 


718. Resolves: Licitum est reo non fugere, immo etiam sponte 
se sistere coram iudice, etsi certo morte puniri debeat; quia actio ista 
per se est indifferens, 1mmo et honesta; in casu enim velle mori pe- 
rinde est, ac velle iustitiae ordinem ; et sicuti ob iustam causam mor- 
tem alteri desiderare licet, atque etiam legitimo modo procurare, ita 
et sibi. L. 369., H. A. 2. — Non peccant artifices, qui super aedi- 
ficiorum tecta ascendunt, et variis sese periculis, ubi opus sit, expo- 
nunt; nec fabri ferrari, qui quotidie ignem versando vitam sibi mi- 
nuunt; ratio est, quia ex causa rationabili id agunt. Contra graviter 
peccant viri audaces, qui temeraria sponsione, ex vana gloria, vel 
mere ratione lucri, in gravia discrimina se inficiunt; in altum ascen- 
dendo, deorsum se demittendo, onera graviora ferendo, etc. Hinc 
etiam prohibitae sunt periculosae taurorum  agitationes, nisi arte et 
peritia satis periculum removeatur. L. 365. 369., |. 7., n. 209. 

Nunquam licet macerare corpus ad vitam breviandam, neque 
etiam, secluso tali fine, 1mmoderatis et prorsus indiscretis poenitentiis 
eraviter valetudinem pessumdare. Licet tamen, ex virtute, poeniten- 
tis ordinarie gravibus uti, cum certa quadam vitae abbreviatione, quia 
propter meritum, et naturae pravae mortificationem, aliqua longioris 
vitae iactura contemni potest. Valde utiles sunt vitae spirituali, ut bene 
ostendit Sanctorum praxis, et unanimis doctorum sententia. L. 370. 
371., H. A. 2.5; Lugo de lust, et lur. d. 10. n. 32. 36.5; S. Th. 

Quodl. 5. a. 18.; Denifle Lutero 1. 1. s. 2. Haec vero de via ordi- 
naria; nam Deus saepe Sanctis extraordinarias omnino poenitentias 
inspiravit, quorum valetudo saepe quo minus sibi parcerent eo futi 
robustior. Cf. Bened. XIV. de Canoniz. SS. 1| 3. c. 29. n. 65 L. 
Prax. 25. 26. 

Licet, saltem probabilius, incendere navim, aut turrim, ut hostes 
grave damnum patiantur, quamvis cum certa vitae propriae iactura: 
quia expedit damnum publicum vitari, vel commune bonum procurari, 
etiam cum damno privatorum certissimo. L. 367. Licet consequenter 
etiam militi cum certo vitae discrimine stationem occupare, vel in 
medios irruere hostes. — Potest item quis ex incensa domo per 
finestram prosilire, vel ex conflagrante navi in mare se coniicere, non 
quidem ad mortem petendam, sed ad duriorem evadendam. Idemque 
dicendum de virgine, quae ab altissima fenestra se dat praecipitem, 
ut e manibus impuri violatoris eripiatur. Elbel 13.; Struggl 8.: Gur. 
Cas. 377. 379. 384. 

719. An publica auctoritate reos occidere liceat? — Licet male- 
factores publica auctoritate sive incarcerare, sive verberare, sive mem- 
bro aliquo mutilare, sive etiam occidere, secundum variam delictorum 
eravitatem. Ratio, quia hoc est medium necessarium ad commune 
totius societatis bonum procurandum. Immo ad ipsam societatem ser- 
vandam ; quod quidem non nisi hisce poenis, et plerumque non nis, 
morte scelestorum hominum obtineri potest. Deus ergo potestatem! 
sine qua societas stare non posset, contulisse dicendus est. « Quae- 
libet autem persona singularis comparatur ad totam communitatem, 
sicut pars ad totum. Et ideo, si aliquis homo sit periculosus commu- 
nitati et corruptivus ipsius propter aliquod peccatum, laudabiliter et 
salubriter occiditur, ut bonum commune conservetur... privatur mem- 
bro propter aliquas culpas minores ». S. Th. 2. 2. q. 64. a. 2., q. 65. 
a. 1. Eademque ratione licet eum verberare et incarcerare propter 
abusum liberi usus suorum membrorum in communitatis nocumentum. 
S. Ih. q. 65.a. 3. Constat etiam ex praxi cuiusvis legislationis, 
ex sacra Scriptura, et universali omnium consensu — Lugo d. 10. 
n. 64.; Struggl 34.; Ithur. Cas. 40. n. 11.-12.; S. Th. 2. 2. q. 64. 

a 2.3, q. 65. a. L 3., q. 66. a. 6. ad 2. a. 8., q. 67. a 3., q. 108. 
a. 3. 45; L. 375.5; E. M. 


720. Quomodo rei publica auctoritate morte sint plectendi? — 
« Occidere malefactorem licitum est in quantum ordinatur ad salutem 
totius communitatis, et ideo ad illum solum pertinet, cui committitur 
cura communitatis conservandae... Cura autem communis boni com- 
missa est Principibus habentibus publicam auctoritatem ; et ideo eis 
solis licet malefactores occidere, non autem privatis personis ». S. Th. 
2. 2. q. 64. a. 3. — Peccat autem Princeps vel magistratus, regu- 
lariter loquendo, qui occidi iubet reos, sine iudicio publico, non citatos, 
vel non auditos, vel non damnatos, etsi privata scientia constet eos 
esse nocentes. Sine iudicio; indicium enim est necessarium, ut discer- 
natur malefactor ab innocente, et quid sit parti subtrahendum pro 
salute totius. Publico; indicium enim publicum necessarium est, ut 
discernatur, an malefactor sit occidendus propter salutem communem. 
Insuper ex iure naturae actus publicus fieri debet ex scientia et aucto- 
ritate publica. Excipe: 1.° Si crimen sit omnino certum et notorium. 
2.° Si esset in mora, si iuridice procederetur, periculum seditionis. 
— L. 377.; S. Th. 2. 2. q. 64. a. 3. ad 2. ad 3.; Struggl 35. 36. 


721. Nota: Index tenetur sub gravi concedere reo tempus suf- 
ficiens ad Confessionem. Tenetur etiam concedere tempus pro sum- 
ptione Communionis, cum reus sit tunc in articulo mortis, in quo 
praeceptum Communionis obligat iure divino, et tunc etiam non ieiu- 
nus reus potest. communicare, eadem die mortis, modo Communio 
praecedat per horam exeeutionem. Si reus nolit peccata confiteri, post 
adhortationem licite potest occidi a carnifice, quia tunc sua damnatio 
suae culpae tribuitur. L. 379,; 1. 6. n. 233.-285. par. Hic autem, 247. 


722. An liceat reos occidere etiam auctoritate privata? — Non 
licet occidere malefactores, auctoritate privata. Prob., quia non licet 
occidere malefactores, nisi ob bonum commune, sicut non licet ampu- 
tare membrum, nisi propter salutem totius corporis. Atqui admini- 
stratio boni communis pertinet ad potestatem publicam, quae est in 
Principe, aut in republica, non vero ad privatos. Ergo. Praeterea, si 
cuilibet liceret privata auctoritate occidere malefactores, et quilibet in 
propria causa posset esse index, omnia essent plena iniustis homici- 
diis. Ergo Deus, utpote auctor, et conservator naturae, non dedit 
privatis hominibus potestatem occidendi malefactores. C. 7. c. 33. 
q. 2.; Pr. 19.4 d. ab Alex. VII.; S. Aug. de Civ. Dei l. 1. c. 26.; 
S. Th. 4. d. 37. q. 2. a. 1,2. 2.q. 64. a. 3., q. 66. a. 8.; L. 376. ; E. M. 

/23. Nota: Grassatorem et malefactorem publice proscriptum 
quilibet saccularis, per se loquendo, potest intra territorium proscri- 
bentis licite occidere. Ratio est, quia per sententiam proscriptivam 
auctoritate publica quilibet constituitur minister iustitiae. — Quilibet 
saecularis, nam in C. Sententiam Ne cler. vel mon. clerico graviter 
prohibetur, ne in causas sanguinis etiam iustas se immisceat. — Per 
se loquendo; nam filius non potest licite occidere patrem  bannitum 
seu proscriptum, neque parens filium, aut uxor maritum; quia hoc 
eraviter repugnat caritati et pietati naturali; excipe tamen nisi id 
exigat bonum commune. — Intra territorium proscribentis; nam ban- 
nitus non potest iuste occidi in territorio alieno, nisi tacito, vel ratio- 
naliter praesumpto consensu alterius Principis. — Struggl 36. 37. 
L. 376. 378. 380.; S. Th. 2. 2. q. 64. a. 4. 


724. Resolves: Reus ad mortem condemnatus nequit per se- 
ipsum exequi mortis sententiam, mortem sibi inferendo. An autem id 
facere possit saltem in casu, quo a indicé constituatur publicus mi- 
nister iustitiae in ordine ad suam necem, plures affirmant. Struggl 8.; 
sed plures etiam negant, et hanc sententiam communiorem dicit 
S. Alph. 369. Utramque autem probabilem appellat S. D. 1. 4. n. 284; 
Cf. ib. n. 281. — Milites iussi comprehendere et custodire malefacto- 
rem non possunt eum aufugientem occidere, etiamsi iam ad mortem 
fuerit damnatus; quia vi officii sui, et, secluso speciali Principis man- 
dato, satellites reum tantum coercere possunt. L. 380., H. A. 9; 
Cf. Struggl 36. — Non licet patri proprios filios nec domino pro- 
prios servos correctionis causa mutilare aut occidere ; ratio, quia pu- 
nire per mutilationem et occisionem, quae damnum irreparabile infe- 
runt, requirit sane potestatem perfectam, quam nec pater nec dominus 
habet. S. Th. 2. 2. q. 65. a. 1.2. 


725. An liceat saltem, privata auctoritate, aliquem verberare vel 
incarcerate? — Nemini licet aliquem potestati suae non subiectum 
verberare, nisi accedat consensus saltem tacitus illius, qui potestatem 
habet, v. g., patris in filium, mariti in uxorem, domini in servum; 
verberatio enim est punitio ; haec autem supponit potestatem  guber- 
nativam. Cum autem haec verberatio causa fiat disciplinae moderata 
esse debet. — Hinc per se magistri possunt discipulos moderate ver- 
berare, quia parentum locum tenent. E contra frater natu maior non 
potest per à fratres minores verberare, nisi id ipsi sit a patre man- 
datum, aut nisi, mortuo aut absente patre, familiam ipse regat, quia 
primogenitura ei tale ius non confert. S. Th. 2. 2. q. 65. a. 2. — 

Itemque « incarcerare aliquem, vel qualitercumque detinere est illici- 
tum, nisi fiat secundum ordinem iustitiae, aut in poenam, aut ad cau- 
telam alicuius mali vitandi », S. Th. 2. 2. q. 65. a. 3., Cf. hic 422. 

726. An liceat vitae aggressorem occidere? — Potest quilibet 
iniustum vitae suae aggressorem occidere, cum moderamine inculpatae 
tutelae. Ita S. Th., et thesim suam confirmat ex eo quod Exod. 22., 2. 
furem nocturnum occidere licet. Ergo multo magis, ait, licitum est 
defendere propriam vitam. Deinde vim vi repellere omnes leges et 
omnia iura clamant. Denique ipsa natura docet, esse in homine verum 
ius vitam propriam defendendi, si iniuste oppugnetur, eamque prae- 
ferendi vitae aggressoris iniusti, qui ex propria malitia in tale pe- 
riculum se coniecit. Idque valet non solum pro saecularibus, sed etiam 
pro ipsis clericis et religiosis: ius enim defensionis est unicuique a 
natura inditum : si secus esset, iniustitiae arma manistrarentur, bono- 
ruin caedi, rerumpublicarum eversioni. Hinc Catech. Rom. n. 8 hoc 
ius omnibus tribuit indiscriminatim. C. Significasti IS. de Homie. vol.; 
C. Si vero de Sent, cxc.; C. L. 2367.; S. Th. 1. 2. q. 64. a. 7.; L. 380. 


727. Nota: Potest; nemo enim tenetur aggressorem occidere; 
horridum medium est ad propriam vitam conservandam ; sed licite et 
laudabiliter potest quis occisionem propriam permittere, ne alter vita 
temporali et aeterna privetur. Excipe: 1.° Quando vita invasi esset 
necessaria et valde utilis bono communi. 2.° Quando ipse esset in 
peccato mortali, quia tunc omnino teneretur se defendere. L. 380. 

Cum moderamine inculpatae tutelae, quod in tribus hisce condi- 
tionibus situm est: 1.° Ut occisio aggressoris non fiat ad vindictam, 
cum ea privatorum non sit; neque ex odio, cum hoc caritati adver- 
saretur; sed solum ad iniuriam et vim propulsandam, seu ad sui de- 
fensionem. 2.^ Ut qui aggressionem patitur, non utatur maiori vio- 
lentia; quam necesse sit ad mortem vitandam ; ideoque, si ab iniusto 
aggressore liberare se queat fugiendo vel vulnerando tantum, non 
potest occidere; alioquin occideret iniuste, et teneretur ad restitutio- 
nem excessui proportionatam, cum ius excederet a natura tributum. 
Fugiendo; secus, caritas laeditur; haud tamen iustitia. Numquid ius 
iniusto invasori est, ut alter fugiat? Fugiendo ; dummodo id fieri possit 

sine periculo, et, si de viro nobili, de milite, agatur, forte etiam sine 
gravi damno. 3.^ Ut aggressio iniusta actu, moraliter loquendo, infe- 
ratur, i. e., ita impendens sit, ut non possit quis nisi adhibita vi, eam 
repellere; si enim aggressionem vix probabilem feriendo vel occidendo 
praeveniat, vitae alienae aggressor ipse efficitur, non defensor suae. 
Impendens ; expectandum tamen haud est, ut alter iam nocere incipiat. 
Secus enim iam irrita esset defensio. C. Significasti 18. de Homic. 
vol.; C. L. 2367. 2370. ; Struggl 17. 20. 30. ; Ithur. Cas. 40. n. 9.-10.; 
Lugod. 10. n. 161.; L. 380. 381. 387. 388. 


728. An idem liceat pro vitae integritate servanda? — Licet 
eodem moderamine occidere iniustum | aggressorem etiam pro defen- 
sione membrorum. Prob. 1.° ex communi thth. sententia. 2.^ Quia 
quisque ius habet servandi bonum sibi maxime ad vitam necessarium 
etiam cum periculo vitae alterius, cui alter ex sua malitia se obiicit 


modo alud desit medium, nec mors aggressoris intendatur. — 
C. L. 230753 L. 380. 395. 


729. An idem liceat pro castitate defendenda ? — Licet mulieri 
seipsam defendere, invasorem pudicitiae occidendo. Prob. 1.° ex com- 
muni-thth. sententia. 2.^ Quia mulier utitur iure suo naturali, quo 
licet vim vi repellere, et magis tenetur sibi providere quam vitae 
alienae; nam exponit se periculo consentiendi actui peccati, permit- 
tendo se opprimi. Insuper, si licet invasorem bonorum occidere, 
(pianto magis invasorem pudicitiae, cum sit bonum superioris ordinis? 
Unde quamvis puella invasorem occidere non teneatur, sed possit 
passive se habere, quia castitas invite non amittitur; ad id tamen non 
obligatur, tum quia vel ipsa materialis corporis integritas maximum 
est bonum ; tum quia adest periculum pudoris, quod bonis feminis 
morte gravius est. — C. L. 2367.; L. 368. 386. 


730. Nota: Hic autem bene advertunt thth., quod non solum 
licet puellae aggressionem propulsare actu quo eandem patitur, sed 
etiam postea aggressorem potest percutere alapis, pugnis, fuste, baculo 
et similibus ictibus minime periculosis, ut sic displicentiam suam 
atque constantiam ostendat, et aggressor facilius discedat nec rever- 
tatur. Id porro (modo fiat immediate post acceptam iniuriam et nun- 


quam ad vindictam) non tantum permittendum est, sed etiam mu- 


leribus consulendum est omnino. —  Struggl 28.; L. 386.; Lugo 
d. 10. n. 196. 
.3l. An idem liceat pro bonis fortunae defendendis ? — licet 


defendere bona fortunae magni momenti cum occisione furis, si aliter 

retineri non possint. Prob. ex communi thth. sententia, quam sup- 
ponit S. Th. 2. 2. q. 64. a. 7. Insuper quia praeceptum caritatis non 
obligat praeferre bona proximi altioris ordinis, nisi quando ille est in 
extrema necessitate, non vero quando ipse de se et sponte et ex ma- 
liia propria periculo mortis occurrit, prout in casu contingit. — C. 
L. 2367. seqq.; C. B. 227. seqq., 904.; L. 380. 382.; Struggl 23.; E. M. 


732. Nota: Magni momenti: nam non licet occidere furem aufe- 
rentem rem minoris momenti: quia caritas tunc prohibet, quominus 
pro levi nostro damno gravissimum proximo damnum  inferamus, licet 
Lste sponte eius periculo se obiiciat. Et sane non nisi leve est damnum 
nostrum, sive spectetur res ablata, quae minoris est momenti, ut sup- 
ponitur, sive inspiciatur iniuria, quae in ea ablatione habetur, et 
consequenter contemptus ac dehonoratio, quae illam iniuriam conse- 
quitur. Quis enim graviter dehonoratus existimatur, quia fur violenter 
ab eo rem aliquam arripuerit? 

Attamen etiam in isto casu, si praecise consideretur vis, quae in- 
fertur domino, rem suam licet minoris momenti custodienti, semper 
ipsi licebit vim vi repellere, sed cum moderamine inculpatae tutelae. 
Ratio est, quia « quando quis ita, defendit sua, regulariter defendit 
simul suam propriam personam, quam periculo pro suarum rerum de- 
fensione exponit ». Molina torn. 4. tr. 3. disp. 16. n. 4. Insuper, quia 
id exigit ipsum publicum bonum. Secus enim scelerum impunitas im- 
probos ad nocendum audentiores redderet. C. L. 2367.; Laymann 
|l. 3. tr. 3. c. 3. p. 3. n. 4. 

Generatim autem loquendo, bona illa censentur magni momenti, 
quibus ablatis, deficeret alicui sustentatio pro se et suis: gravis autem 
notae theologi, inter quos Card, de Lugo, docent etiam hoc nomine 
donar posse illa, quorum iactura damnum notabile afferret domino 
iuxta qualitatem personae. Quamquam nec diffitendum sit admittere 
oportere aliquam damni gravitatem absolute respectu omnium gravem, 
longe tamen maiorem, quam quae sufficit ad furtum | mortale. Quare, 
absolute loquendo, non sufficit certe summa 4. aut 5. aureorum; ho- 
die 40. aut 50. libellarum. Sufficere autem videtur summa 40. aut 50. 
aureorum, hodie 400. vel. 500. libellarum. — L. 382. 383. 384. 385; 


Struggl 23. 24.; E. M. 


733. An idem etiam liceat ad honorem defendendum? — Non 
licet quidem invasorem honoris occidere, si honor verbis tantum im- 
petatur. Nam, cum aliter tunc iniuria repelli possit, debeat et soleat, 
percussio et interfectio non defensionis sed privatae vindictae ratio- 

nem habet. Non licet pariter invasorem honoris occidere, jz honor 
factis 1impetatur, post ipsum facium. Etenim laesio etiam aggressoris 
post factum non habet rationem defensionis, sed privatae vindictae. 
Licet vero cum debito moderamine sese defendere contra invasorem 
etiam honoris, si hic factis, e, g., alapa vel calcibus, vel fuste impe- 
tatur, ante ipsum factum. Ratio est, quia vim vi repellere omnia iura 
permittunt. Ergo improbandus non est, qui velit eo uti iure, quod 
qennia iura permittunt ad tuendum nempe bonum in existimatione 
hominum magnum, quod melius est quam mille thesauri pretiosi et 
magnf Eccl. 4L, 15., et pugnis ipse et etiam calcibus et fuste sese 
defendat — C. L. 2367.; Lugo d. 10. n. 166.; La-Croix 803.; 


struggl 25. 26. 31.; L. 380. 381. 382. 391.; S. Th. 2. 2. q. 41. a. 
l; E. M. 


734. An licita sil praedicta defensio, si de aliis agatur? — Po- 
test aliquis privatus per occisionem etiam iniusti aggressoris defen- 
dere vitam, bona, pudicitiam proximi. Prob. 1.° ex communi thth. 
sententia. 2.^ « Quia sicut ipse proximus innocens potest se defendere 
occidendo aggressorem, ita fas est cooperari cum ipso ad rem licitam, 
quam ipse facere potest, ipsumque adiuvare ». Lugo de lust. d. 10. 


n. 201.; C. L. 2368.; Struggl 29.; L. 389. 391.; S. Th. 2. 2. q. 
60. a. 6. ad 2. 


735. Nota : Aliquis privatus; nam certum est ad id teneri Prin- 
cipes, magistratus et milites, qui specialiter conducti sunt ad civium 
defensionem. C. L. 2371.; Isti tenentur etiam cum periculo vitae pro- 
priae, ubi agatur de avertendo a civibus malo publico; sed ubi agitur 
de vita dumtaxat alicuius privati, non tenentur cum tanto incommodo ean- 
dem tueri. — Potest; nam probabilius est, saltem generatim loquendo, 
eum minime obligari ad talem innocentis defensionem cum occisione ag- 
eressoris iniusti ; idque tum quia praeceptum caritatis eo in casu non 
videtur obligare, cum potius praestet evitare mortem aeternam ag- 
eressoris ipsius; tum quia in alterius occisione nunquam potest evi- 
tari incommodum grave, v. g., ob timorem inimicitiarum, vel pu- 
blicae iustitiae, vel etiam ob horrorem qui concipitur in foedando 
proprias manus sanguine humano. Saltem generatim loquendo., nam 
excipe: 1. Si invasus esset necessarius ad bonum publicum, ad quod 
curandum quisque tenetur sub gravi. 2.? Si ille sit pater, filius, uxor 
aut frater, quos pietas ipsa obligat omnino tueri. 

Si agatur de invasore pudicitiae alienae; id intellige, modo mu- 
lier suum invasori consensum non praebeat, sed positive eidem resi- 

stat, alioquin invasorem occidere non esset vim vi repellere; cum 
non detur iniuria ubi est consensus: excipiunt Less., Spor., aliique, 
si invasa sit tibi valde propinqua; tunc, aiunt, anté factum adhuc 
potes invasorem occidere, quamvis aggressa consentiat; eo enim in 


casu iniuriam propulsas, quae in te redundat. — L. 389.-392. 
IV. — DE OCCISIONE INNOCENTIS 
736. An liceat aliquando innocentem occidere? — Nunquam licet 


directe innocentem occidere, sive auctoritate privata, sive publica; 
etam ad bonum publicum procurandum. Est enim actio intrinsece 
mala, et divina lege expresse prohibita, contra caritatem et contra 
iustitiam, iniuriam inferens Deo, Societati, proximo. Exod. 23., 7.; 
Insontem et iustum non occides. — S. Th. 2. 2. q. 64. a. 2. ad 3, 
a 6.5; L. 3935; Struggl 11. 32.5; Lugo d. 10. n. 104. 


73]. Resolves : Non licet occidere lethaliter vulneratos, nec alios 
quoscumque moribundos, ne diutius patiantur; nec rabidos, ne aliis 
noceant, dummodo aliter a nocendo cohiberi possint. Ratio est, quia 
ex noto effato ad obtinendum bonum non sunt facienda mala. — Non 
licet occidere innocentem ad satisfaciendum tyranno, mortem eius po- 
stulanti, etiam sub poena urbis subvertendae, et etiamsi morti suae 
ile consentiret, quia dominium in propriam vitam non habet. Pro- 
babilius tamen posset cogi, ut seipsum tyranno pro bono publico tra- 
deret, et probabiliter, si nollet, etiam tradi. Hanc enim ille pro bono 
publico habet obligationem, huiusmodi se periculo exponendi L. 393.; 
Strugg] 1l. — Secus vero esset, si tyrannus puellam ad stuprandam 
peteret, vel libros sacros ad comburendos. Utrumque enim intrinsece 
malum est. In priori enim casu puella in proximo peccandi periculo 
exponeretur; in posteriori Dei contemptus haberetur. Cf. Lugo d. 10. 
n. 114.-1 16. — Non licet legatos aut obsides occidere, etiamsi hostes, 
qui illos miserunt, fidem datam non servaverint, et obsides vel legatos 
ad eos missos iniuste interfecerint: quia sunt innocentes, L. ib. 


738. An liceat indirecte saltem concurrere ad mortem innocentis? 
— Licet, ob gravem causam, ponere actionem in se bonam, ex qua 
praeter intentionem sequatur mors innocentis. Ratio, quia tunc ex causa 
proportionata innocentis mors mere permittitur. 

739. Resolves: Licet in bello tormenta adversus hostium sta- 
tiones dirigere, quamvis inde etiam aliqui innocentes mortem  passuri 
sint; quia eorum mors praeter intentionem sequitur. L. 393. — Si 
fugere non possis mortem, persequente hoste, nisi per viam angustam, 
qua quisquam ista sedens esset obterendus, licet nihilominus fugere 
cum eius periculo et interitu, praeter tuam intentionem, dummodo 
tamen, si infans est, sit baptizatus. Idem dicendum, si aggressor, cor- 
pore infantis obiecto, se tueatur. Si enim innocentis mors sequatur, 
aggressori imputanda erit. Lugo d. 10. n. 124.-127.; Struggl 13; 
lu; 595. 599, 


740. Nota: Non est homicidii reus, qui etiam sine causa, sed 
adhibita. diligentia, ponit actionem etiam alioquin. illicitam, quae mor- 
tem per se non infert, licet sit periculosa, sed raro ex ea mors con- 
üngat. Tunc enim homicidium omnino fortuitum et involuntarium 
est; puta si clericus venationi prohibitae operam dans hominem casu 
interficiat, modo debitam abhibuerit diligentiam, ne id contingeret. 
Secus vero, si ponat actionem, quae licet mortem per se non inferat, 
est tamen communiter periculosa, etiamsi diligentia ad damnum prae- 
cavendum adhibeatur. Est enim voluntarium in causa, dummodo tamen 
illud saltem in confuso praevideat; puta, si quis v. g., funda lapides 
in via pubblica proiiciat. Inst. 1. 4. t. 3. 8 3. 4. 5.; S. Th. 2. 2. 
q. 64. a. 8.; L. 398. — Nomine homicidii voluntarii, ubi de reser- 
vatione agatur, non intelligitur homicidium utcumque culpabile, sed 
studio quaesitum et ex industria procuratum. Secus enim illud additum 
omnino inutile esset. Cf. Ithur. Cas. 40. n. 19. seqq. 


741. An liceat occidere ebrium vel amentem aggressorem ? — R. Af- 
firmative probabilius, nisi tibi constet eum in statu peccati mortalis 
versari. Ratio est, quia quamvis ebrius vel amens non sit aggressor 
tuus formaliter iniustus, est tamen materialiter iniustus, et tu ius 
tuum servas vim vi repellendi. Defensionis ius ex iure ad propriam 
vitam, non ex alterius iniuria exoritur. Quod si certo scias, quod 
rarum est, eum in statu peccati lethalis versari, et spes affulgeat eum 
poenitentiam acturum, post phraenesim vel ebrietatem, e contra vero 
moraliter credas te esse in statu gratiae, cum hic in extrema neces- 
sitate versetur, caritas exigit, ut salutem eius aeternam vitae tua tem- 
poralis conservationi praeferas. Nihil autem prohibet, quominus eum ita 


percutias aut vulneres, ut, salva eius vita, auferas ei vim nocendi. 
Lugo d. 10. n. 143. 


v. DE PROCURATIONE ABORTUS 555 


V. — DE PROCURATIONE ABORTUS 


742. Quid abortus? — Abortus communiter definitur: eiectio 
foetus immaturi. Immaturi, i. e., nondum ad vitalem nativitatem apti, 
talibus temporis gestationis circustamtiis, ut foetus, quamvis vivus adhuc 
in lucem prodeat, necessario tamen cito mori debeat. Quare, idem rea- 
ipse non est, abortus ac mera partus acceleratio. In partus acceleratione 
foetus immaturus non est, et quamvis in lucem prodeat ante completum 
gestationis tempus, potest tamen naturaliter vivere. Abortus proprie 
locum habet septem prioribus gestationis mensibus; reliquis duobus 
mensibus mera partus acceleratio est, communiter loquendo et ex 
generali regula. Eiectio foetus ; hinc abortus proprie distinguitur a 
qualibet actione, quae per se primo non Sit eiectiva foetus, sed laesiva 
eiusdem foetus, qualis est chirurgica illa operatio, quae craniotomia 
et embryotomia appellatur, propterea quod caesio sit cranii infantis, 
vel foetus, ad eum ex matris utero extrahendum. — E. M. 

Ex generali regula. Absolute loquendo, foetus extra uterum vivere 
potest post sex menses, sex menses cum dimidio, et etiam ante hunc 
terminum, si extraordinaria adsint media foetum alendi. Sed ut morale 
excludatur periculum mortis foetus terminus expectandus est septem 


mensium. Cf. hic 663. 


743. Quotuplex sit abortus? — Eiectio foetus dupliciter procurari 
potest: 1." Directe et per se. 2.^ Indirecte et per accidens. — Habetur 
directa procuratio abortus seu eiectionis foetus, applicando medium seu 
medicamentum per se efficax et per se primo ordinatum ad expel- 
lendum foetum, uti sunt causae illae locales, quae in uterum actionem 
habent ad fetum  eiiciendum ; talis est perforatio secundinae, seu 
coriaceae illius membranae, in qua foetus clauditur et humore natat, 
quo subtracto, ibi vivere amplius non potest, sed necessario elicitur. 
Quare directa procuratio abortus hic intelligitur non tantum directa 
intentione, quatenus quis foetus eiectionem intendat, sed directa etiam 
actione exteriore, quatenus haec per se primo ad foetum expellendum 
efficaciter tendat. 

Indirecta procuratio abortus habetur, applicando medium vel me- 
dicamentum per se primo ordinatum ad sanitatem conferendam matri, 
ex quo tamen sequatur etiam expulsio foetus, vel etiam | adhibendo 
medium vel medicamentum, ex quo aeque habeatur sanitas matris et 
foetus expulsio. Prioris generis sunt pharmaca quaedam  irritantia et 

violentia, quae per se primo tendunt, propria efficacia, ad pravos 
humores et pravas morbi dispositiones corrigendas, consequenter vero 
abortum etiam procurant. Posterioris generis sunt ea remedia, quae 
fibrarum relaxationem causant, ut balneum, sanguinis fluxus et emissio; 
unde simul dum sanitati consulitur, abortus producitur, una eademque 
causa. Indirecta haec procuratio abortus, indirecta et actione simul et 
intentione. Verum potest quis directa intentione ad abortum procuran- 
dum adhibere medium indifferens de se, et ad alium honestum finem 
per se ordinatum. Antonelli Medicina Pastoralis, ed. 2* vol. 2. p. 193. 
n. 396. 


744. An licita sil indirecta procuratio abortus? — Licet aliquando 
indirecte abortum procurare, seu potius permittere, submiunistrando 
videlicet matri morbo gravi laboranti remedia morbo curando per se 
idonea, etsi consequenter abortus sequi possit, vel remedia aeque per 
se idonea morbo curando, ac foetui nociva. - Prob. primo ex com- 
muni theologorum doctrina. L. 1. 3. n. 394., Struggl tr. 7. q. 3. 
n. 15.; Sanchez de Matr. 1. 9. d. 20. n. 13. seqq.; Diana tr. 6. de 
rXbortu r. 38 seqq. Praeterea, quando remedium aliquod, seipso unaque 
et eadem efficacia, utrumque effectum simul producere potest, sanandi 
matrem et prolem occidendi, sive primario sanitas matris et conse- 
quenter abortus sequatur, sive hi effectus sint sibi invicem paralleli, 
unus non assumitu** necessario re aut intentione tanquam medium ad 
jiium procurandum. Ergo adest tunc casus actionis bonae aut indif- 
ferentis, ex qua sequitur duplex effectus, unus bonus, alter vero malus, 
quam fas est ponere, si finis agentis sit honestus, pravum scilicet effe- 
ctum non intendat, et adsit causa proportionate gravis. 

Licet aliquando', si nempe agatur de morbo lethali matris, cuius 
vita servanda causa proportionate gravis est respectu vitae temporalis 
prolis. « Certum est, inquit S. Alph. 1. c., apud omnes, licitum esse 
remedium praebere praegnanti, directe ad eam curandam etiam cum 
periculo abortus, si morbus est mortalis, secus si non esset talis ». 
Et inferius: « Si (remedium) tendat directe ad servandam vitam matris, 
ut e-set purgatio corporis, scissio venae, balneum, etc., haec certe 
licita sunt, quando aliter certo moraliter judicatur mater cum prole 
moritura», nempe remedio non adhibito; vel quando aequale esset 
periculum abortus, sive remedium adhibeatur sive non; vel quando 
moraliter certo constet foetum nondum esse animatum, ut saltem pro 
prioribus conceptionis diebus teneri potest. 1. Reg. 1. 19. 20. Ratio 
c^t. quia consulitur tunc saluti matris sine maiori periculo prolis; et 

quia, in pari necessitate, mater potest magis prospicere sibi quam 
prol. Et par est necessitas, nam nulla quidem adest spes baptismum 
proli procurandi in primo et tertio casu; spes illa vero in secundo 
casu aequalis est. — Antonelli, Medicina Pastoralis ed. 2? v. 1. p. 1. 
c. 19. p. 2. c. 4. 

E contrario par non est necessitas, quando certa quidem est 
mors matris, si medicinam non sumat; sed, si eam sumat, certa est 
mors prolis non solum temporalis, sed etiam aeterna, quia baptismus 
ministrari ei non poterit, qui vero certo ei posset ministrari, si mater 
a medicina abstineret; quia prolis certo mortuae matri supervivet; et 
tunc « tenetur utique mater ex ordine caritatis abstinere a medicina, 
et praeferre suae vitae corporali vitam spiritualem prolis ». L. l. c. 
Et « sic etiam ex eadem caritate tenetur abstinere, quando dubitatur 
de salute matris et prolis ». L. l. c., quando nempe dubitatur, an, 
neglecta medicina, mater possit sanari ; et an, pereunte matre, proles 
possit supervivere et baptizari. « Et etiamsi mors matris esset morali- 
ter certa, si non sumat remedium, nec etiam tunc auderem ei medi- 
cinam permittere, si aliqua rationabilis spes effulgeret, quod, mortua 
matre, proles superviveret et baptizari posset; quia nemini licet, ad 
tuendam suam vitam temporalem, positive exponere proximum in 
necessitate constitutum, periculo mortis aeternae. Secus vero puto 
dicendum, si nulla spes rationabilis esset de vita prolis post mortem 
matris, ita ut possit illa deduci ad baptismi gratiam, quia tunc non 
videtur caritas obligare matrem in extrema necessitate positam, ut 
vitam suam negligat, a remediis abstinendo, ob exiguam et remo- 
tissimam spem vitae prolis ». L. l. c. 

Atque hic, ad praxim quod attinet, animadvertit S. D. |. c., 
« medicos quoad pharmaca praestanda matribus, non esse scrupulose 
angendos, eo quod probabilissimum sit, rarissimum esse casum, et 
moraliter impossibilem, ut pene miraculum sit, quod, pereunte matre, 
proles supervivat, ut baptismum recipere possit ». Attamen ea res 
non adeo negligenda est; quia non semel etiam accidit, quod ob peri- 
tiam chirurgorum statim ac spiritum mater exhalaverit, inciso matris 
utero, proles viva extracta fuerit et baptizata. 

Licita consequenter est mera acceleratio partus, quando nempe 
foetus extra uterum ex ordinarie contingentibus vivere poterit, et 
dummodo serio et opportune foetus et matris vitae, quantum fieri 
poterit, provideatur, et gravis illius accelerationis adsit necessitas, 
sive haec sit ex parte vitae matris, sive ex parte vitae ipsius prolis. 


E. M. 742. 745. 

745. licita sit directa procuratio abortus ? — Nullo unquam 
casu vel causa, licet directe procurare abortum, etiamsi foetus suppo- 
neretur adhuc inanimatus. Prob. Etenim, si sermo sit de directa pro- 
curatione abortus improprie talis, nempe per media vel medicamenta, 
quibus ad foetum vel infantem | /aedendum ac perimendum directe 
tenditur, ut, e. g., cum medici ope forcipis cranium infantuli in ipso 
matris utero conterunt, ad mortuum foetum postea violenter extra- 
hendum ; verissimum habetur homicidium, directe intentum et directe 
exercitum, quod nunquam licet. 

Si sermo sit de directa procuratione abortus per media vel me- 
dicamenta, quae non nisi partus praematuram  accelerationem directe 
causant, ex qua proles necessario, ex ipsis naturae legibus morti suc- 
cumbere debeat, « post animationem 1d esset directe occidere infantem, 
quod numquam licet »; nam positiva actione eiicere infantem imma- 
turum extra uterum, est positive sutrahere ili medium institutum ab 
ipsa natura ad eius vitae conservationem, quod est directe aliquem 
Occidere; « ante animationem vero neque licet id directe procurare, 
sicut non licet procurare seminis effusionem etiam ad  salvandam 
vitam, in quo casu loqui videtur Tertullianus in Apol. cap. 3.; ratio- 
nem enim reddit universalem, homo, inquit, est qui futurus est, nam 
fructus in semine est ». Lugo de lust, et Iure d. 10. n. 130. Quare, 
cum foetus etiam non animatus ordinetur ad hominem formandum; 
illius eiectio homicidium anticipatum est. Hinc Ithur. Cas. 21. n. 5. 
« certo certius, ait, semper esse gravi malitia infectam directam abor- 
tus procurationem ». 

Doctores sunt sane graves et plures, quos sequitur et refert 
Sanchez de Matr. 1. 9. d. 20. n. 9. et Struggl tr. 7. q. 3. n. 16, 
qui existimant, abortum directe procuratum, ubi tamen dumtaxat aga- 
tur de mera foetus inanimati praematura cicclionc, non ita esse intrin- 
sece illicitum, ut saltem in casu servandi vitam matris, ex praesenti 
morbo extreme periclitantis, non liceat. Immo doctores non desunt, 
qui directam procurationem abortus foetus etiam animati defendunt, 
in praedicto casu, « quam sententiam olim non improbabilem cen- 
suit » cl. D'Annib. p. 2. n. 284. ed. 4.3 Sed haec opinio omnino ex- 
cluditur Decretis S. Ofiic. de illiceitate. craniotomiac. Enimvero inter 
caedem, quae per craniotomiam habetur, et inter abortum huiusmodi 
nihil reapse distat. Nam quis negaverit pariter hominem occidere et 
qui eum transverberat, et qui e turri eum  demcit, et qui eum in 
mare mergit? Reicitur praeterea ea opinio Decreto S. Offic. 24. Iui. 
18°5., quo ipsius abortus illiceitas expresse declaratur. — E. M. 

Hinc patet illicitam etiam esse laparatomiam ad extrahendos e sinu 
matris foetus ectopicos seu extrauterinos, adhuc immaturos. Neces- 
sitate cogente, licita e contrario est laparatomia, ad extrahendos e 
sinu matris ectopicos conceptus, dummodo et matris et foetus vitae, 
quantum fieri potest, serio et opportune consulatur. Cum nasci ne- 


queant mortem saepe ferunt secum etiam matris. — E. M. 
VI. — DE DUELLO 
746. Quid sit duellum ? —  Duellum stricte dictum, et prout 


canonico iure gravibus poenis prohibetur, est pugna inter duos vej 
paucos privata auctoritate, et ex condicto inita, cum periculo occisionis, 
mutilationis vel gravis vulneris. — Inter duos vel paucos, nempe in 
pari numero; et ita a bello distinguitur, quod est multorum contra 
multos. Privata auctoritate, nam publica auctoritate, quale fuit illud 
Davidis cum gigante Goliath, et Horatiorum cum Curiatis, licitum 
est; cum paucorum pugna non minus licita sit quam | multorum, si 
utraque pubiica auctoritate ad bonum commune suscipiatur. Ex con- 
dicto, quod nempe communi consensu indicat locum ac tempus, et sic 
distinguitur a rixa, quae nullum supponit pactum praecedens. Arma 
quoque designanda sunt ad poenas incurrendas. Hic enim est ordina- 
rus duellorum mos, ut etiam arma designentur. Quare de tali pugna, 
usu detestabili, censendi sunt loqui Romani Pontifices, duellum pro- 
hibentes et poenas in duellantes statuentes; licet nonnisi de condicto, 
stato tempore, et in loco convento, mentionem faciant. Gregor. XIII. C. 
Ad tollendum a. 1582. Cum periculo etc., ut excludantur a notione 
duelli stricte talis omnes illae pugnae, ad gravem laesionem inferen- 
dam ineptae, uti quae levibus baculis fiunt aut aliis instrumentis, ad 
occidendum vel graviter vulnerandum non ordinatis, licet in tali pugna 
unus per accidens laedatur. 

Hinc patet, illicite quidem agi et mortaliter peccari, non tamen 
esse duellum stricte dictum, et consequenter poenis iuris subiectum, 
quando duo, ob iniuriam subita ira excandescentes, et ad pugnam se 
provocantes subito congrediuntur, quamvis ex eodem irae et vindic- 
tae impetu ad locum aliquem idoneum statim simul se conferant. Ratio 
est, quia sic provocatio et pugna non sunt moraliter duae actiones, 
sed unica tantum, adeoque non est proprie pugna ex praevio condicto, 

aut designatione temporis et loci. — Struggl. 55. seqq.; Sanch. in 


Decal. 1. 2. c. 39. a. 13. 14.; La-Croix 1. 3. p. Il. n. 843, seqq. ; L. 
399. AOI. 


741. An licitum sit duellum? —  Duellum est intrinsece malum 
et mortale. Prob. 1.° Nam repugnat legi naturali advertenter et pri- 
vata auctoritate seipsum et alium exponere proximo periculo occisio- 
nis, mutilationis vel vulneris; usurpatur enim ius Dei, qui solus est 
vitae Dominus. 2." Trid. s. 25. C. 19. de R. docet. « detestabilem 
duellorum usum, fabricante diabolo, introductum esse, ut e cruenta 
corporum morte animarum etiam perniciem lucretur ». — Leo XIII. 


Litt. Pastoralis officii 12. Sept. 1891.; C. 1. 2. de Cler. pug. in duci.; 
L. 399. 400. 401.; E. M. 


748. Resolves: Non licet acceptare duellum, ne quis timiditatis 
notam et ignominiam apud alios incurrat. Immo neque licet illud acce- 
ptare, quamvis officio et sustentatione privaretur. Quod enim intrinsece 
malum est nunquam licitum esse potest. Si autem illicitum est acce- 
ptare in huiusmodi casibus duellum, multo magis illicitum est illud 
offerre. C. 1. 2. de Torneam.; Extr. un. de Torneam. Cf. pr. 2.*m 
d. ab Alex. VII, et ppr. dd. a Benedicto XIV. C. Detestabilem a. 
1752.: L. 400. 401.; E. M. 


749. An illicitum sit etiam duellum, apposita conditione, ut ad 
primos ictus illatos finiatur; vel si quis illud solummodo simulet, quam- 
vis certo sciat pugnam non secuturam ? — R. Affirmative, nam quoad 
primum, etiam in eo casu maximum adest lethalis vulneris periculum, 
ut ipsa constat experientia. Praeterea Clemens VIII. in B. Illius vices 
a. 1592. haec habet; « Auctoritate Apostolica et tenore praesentium 
decernimus et declaramus... iisdem poenis (ceterorum Pontificum) te- 
neri eos, inter quos pactiones initae sint de dirimendo certamine, cum 
primum alteruter vulneratus fuerit, seu sanguinem effuderit, aut certus 
ictuum numerus utrinque illatus fuerit ». Insuper istud duelli genus 
scandalum creat, et duellis fatalibus occasionem praebet. — Quoad 
alterum, quia tunc peccat quis praebendo saltem alteri scandalum et 
occasionem peccati. Praeterea peccat praebendo etiam aliis scandalum 
et occasionem peccati; ili enim, qui duellum in loco designato susci- 
piunt, ab aliis iure credi possunt se duello concertatores. Insuper leges 
Ecclesiae non tantum prohibent caedes, sed etiam intendunt detesta- 
bilem duellorum usum exterminare ; huic autem fini repugnant duella 
etiam ficta. — Reuter p. 3. n. 380. 

Si duobus reis ad mortem condemnatis duellum praecipiatur, con- 
donatione vitae promissa victori, id quidem ex parte magistratus illi- 
citum omnino esset, ratione scandali, et ratione inhonesti finis, qui vix 
potest deesse, ex parte vero duellantium id eis liceret, ratione enim 
vindicativae iustitiae. licite occiduntur et occidunt. La-Croix |. 4. 
n. 1497. 


750. An saltem aliquando licitum esse possit duellum ? — Lici- 
tum quidem est duellum in omnibus illis casibus, in quibus agatur de 
sui defensione contra aggressorem; nam tunc reapse non est duellum 
facere, sed vim vi refellere, quod omnia iura concedunt. Hinc Struggl 
n. 65. ait, « licitum posse evadere duellum, si duellum contra iniu- 
stum aggressorem ad defensionem vitae, vel ingentium bonorum, ne- 
cessario deberet suscipi; ut si quis tibi actualiter intentaret certam 
mortem, direptionem bonorum, aut incendium domus, nisi cum illo 
actualiter duellum ineas; nam licitum est se defendere contra iniu- 
stum aggressorem vitae, et ingentium bonorum, alia via irrecupera- 
bilium ». Et, ubi non de ipsa vita et bonis defendendis, sed de ipso 
honore defendendo agatur, idem theologus, haec antea n. Ol. tradi- 
derat: « S1 igitur provocatus ad duellum sit vir nobilis, eques, aut 
miles, cui fuga provocatoris et actualis aggressoris esset valde igno- 
miniosa, licitum est ei dicere ad provocantem, etiam gladium manu 
apprehendendo: Ego hoc ense me defendam, ubicumque me petiveris, 
quod etiam hic, si me aggressus fueris, praestabo; exire autem ad 
locum condictum non est hominis christiani, utpote contra legem natu- 
rae, Dei et Ecclesiae. Ratio est: quia similis vir non tenetur ex cari- 
tate fugere cum tam gravi honoris incommodo, et timiditatis nota; 
adeoque licite potest stare, et se stando defendere; nam sic ante ac- 
tuale duellum se haberet mere defensive. Si tamen alicui alteri ex 
fuga non immineret periculum vulnerationis a tergo, aut gravis igno- 
miniae, teneretur fugere; ut cum alus docet La-Croix 841. ». 

751. Quid sit bellum? — Bellum est pugna multtudinis contra 
multitudinem extraneam, legitima Principiis auctoritate suscepta, ad 
reipublicae bonum defendendum, aut ad eius illatam iniuriam vindi- 
candam. Diflert bellum a rixa quia rixa est, pugna inter privatas per- 


Bucceroni. Just. thtol. moralis |. 36 

sonas, paucorum vel singulorum, contra paucos vel singulos. Differt 
à seditione, quia seditio est impugnatio multitudinis contra multitudi- 
nem in eadem republica, sive societate. — Rixa ex inordinata volun- 
tate procedit. Et ideo rixa semper importat peccatum. Et in eo qui- 
dem, qui alterum invadit iniuste, est per se peccatum mortale; inferre 
enim nocumentum proximo, etiam opere naturali, non est absque mor- 
tali peccato. Quia vero seditio habet speciale bonum, cui opponitur, 
scilicet unitatem. et pacem multitudinis, speciale est peccatum. Ea oppo- 
nitur iustitiae et communi bono, quatenus damnum infert reipublicae 
eiusque civibus. « Et ideo ex suo genere est peccatum mortale, et 
tanto gravius, quanto bonum commune quod impugnatur per seditio- 
nem est maius quam bonum privatum.... Illi vero qui bonum com- 
mune defendunt eis resistentes non sunt dicendi seditiosi, sicut nec illi, 
qui se defendunt dicuntur rixosi ». S. Th. 2. 2. q. 42. a. 2. — 
S. Th. 2. 2. q. 40. a. 1, q. 41. a. 1, q. 42. a. 1. 


752. Quotuplex sit bellum ? — Bellum aliud est defensivum, 
aliud offensivum. — Bellum offensivum pertinet ad iustitiam vindica- 
tvam, et non potest institui, nisi auctoritate supremi Principis. — 
Bellum vero defensivum illuc tantum spectat, ut vis ab alia republica 
illata vi repellatur. — « Porro cum vim per iniuriam vi repellere 
omnia iura permittant; hinc bellum defensivum non solum potest su- 
scipi publica, sed etiam privata auctoritate invasorum ab hoste; ut 
habetur L. 3. ff. de lust. et iur. Interim tamen inter bellum privata 
et publica auctoritate susceptum hoc est discrimen, quod pugnantes 
in bello defensive, privata auctoritate, teneantur ad moderamen incul- 
patae tutelae, sistendo in sola necessaria et sufficiente defensione; e 
contra pugnantes in bello defensive, publica auctoritate suscepto, pos- 
sint iuste ulterius offensive procedere ad vindictam iniuriae illatae ». 
struggl 40. — L. 402.; S. Th. 2. 2. q. 40. a. 1 


753. An licitum sil bellum / — | Liceitas belli defensivi ex eo 
patet, quod st privato licet vim vi repellere, idem profecto licebit toti 
societati. —  Liceitas vero belli offensive, si debitae concurrant condi- 
tones, constat tum ex communi catholicorum auctoritate, tum quia 
iure naturali non solum licitum est iniuriam propulsare, dum alicui 
iniuste infertur; sed etiam publica auctoritate vindicare et amovere, 
postquam illata est, ne sed deinceps iterum inferatur. Ergo supremi Prin- 
cipes. qui in terris non habent indicem superiorem, possunt iniurias ab 
alio Principe sibi illatas vindicare, quod nonnisi per bellum offensivum 
fieri potest. Ergo. — C. /ustum |l. c. 23. q. 2., C. Dominus 2. 1b.; 

Struggl 41.; Ithur. Cas. 40. n. 13; L. 402.5; S. Th. 2. 2. q. 40. 
a. 1l; E. M. 
Licitum consequenter bellum est ad opem ferendum alteri populo, 


qui licitum gerat bellum. — E. M. 757. 


754. Quaenam sint conditiones ad bellum licite et iuste inchoan- 
dum, continuandum, finiendum? — R. Ad l.u“ l.? Auctoritas publica, 
i. e. suprema, nullum alium superiorem in civilibus agnoscens. Ratio 
est, quia ubi maior auctoritas habetur, haec de lite indicare. debet. 
— 2. Causa iusta et gravis, quae sit praeponderans incommodis ex 
bello secuturis, v. g., regnum vel provincia recuperanda, aut iniuria 
gravis republicac propulsanda, vel subditorum rebellio reprimenda, 
etc. Cum enim e bello tot mala et corpori et animae multorum pro- 
veniant, illud non nisi in extremis tentandum est. — 3.^ /us mora- 
liter certum. Ratio est 1.° quia possessor bonae fidei nequit re pos- 
sessa expoliari, nisi constet eum iniuste illam retinere. 2.^ Quia ad 
ponenda causam gravissimorum malorum, tum privatorum, tum ipsius 
societatis, ut sunt caedes, iniustitiae, morum corruptelae et alia huius- 
modi, quae bellum ordinarie subsequuntur, requiri videtur moralis cer- 
titudo iuris sui. Ita longe probabilius et verius, S. Lig. 404., Pal., Tamb., 
alique contra plures, quorum ali maiorem tantum  probabilitatem, 
ali vero aequalem sufficere autumant. Minorem autem probabilitatem, 
minime sufficere communiter docent theologi. — 4.? Ut ante bellum 
a parte adversa requiratur condigna satisfactio: quae si offeratur, ex 
iustitia acceptari debet; ubi enim bellum desinit esse necessarium, desi- 


nit quoque esse iustum. — 5.^ Recta requiritur intentio, ut scilicet 
bonum promoveatur, malum  vitetur: non cupiditate aut crudelitate, 
sed pacis studio. — L. 403. 405.; S. Th. 2. 2. q. 10. a 8., q. 40. 


a. l5; Verricelli tr. de Apost. Mission, t. 13. q. 128. S. 17. $ 13; 

R. Ad 2,» Etiam post mutuam aggressionem, et conflictum, 
quando iam aliqui ceciderunt ex parte eius, qui iustum bellum gerit, 
debet acceptari condigna satisfactio, et bellum intermitti, si illa offe- 
ratur ab adversario Principe; sin minus ex rigore iustitiae, saltem 
plerumque ex caritate, modo pars altera omnes expensas iam factas 
compensare velit, nec ad bonum publicum necesse sit, ut eius petu- 
lantia retundatur. Ratio l* est, quia tunc bellum iam desinit esse 
necessarium ad finem. Ratio 2.| quia, cum in bello vindicative, post- 
quam iam plures ceciderint, ferme impossibile sit dare satisfactionem 
condignam, a bello actualiter coepto Princeps offensus non tenetur ex 
iustitia, sed potius ex sola caritate desistere, et satisfactionem  acce- 
ptare. Laymann 1. 2. tr. 3. c. 12. n. 5.; L. 405. 

R. Ad 3.umn In bello offensive post recuperatam rein debitam, et 
omnem indemnitatem, aut post vindicatam sufficienter iniuriam, victor 
tenetur acceptare pacem iustis conditionibus instructam: idem est de 
victore in bello defensive, postquam iniuriam sibi illatam satis vindi- 
cavit. Ratio, quia excessus esset contra ius iustitiae vindicativae, 
immo etiam commutativae. Praeterea finis belli est pax et securitas. 
Ergo, his satis obtentis, a bello, tamquam medio atroci, est desi- 
stendum. — Porro etiam victus, per accidens, saepius tenetur acce- 
ptare pacem, ne se et suos subditos maiori periculo, infortunio, aut 
intolerabili incommodo exponat. — Struggl 44.; Caietan. Summ. v. 
Bellum. 

Potest gens, quae bellum iuste infert, hostium occupare bona, 
quantum necessc sit ad damnorum quae passa est compensationem, ad 
impensarum belli solutionem, ad iustam iniuriae vindictam. 


755. Quaenam in bello liceat facere contra hostem? — In bello 
insto omnia licet facere contra hostem, quae sunt necessaria et apta 
ad obtinendum iiistum belli finem, iuxta mandatum tamen, et volun- 
tatem expressam, vel tacitam belli ducis. Ratio est, quia ille, qui habet 
ius ad finem, habet etiam ius ad media necessaria et apta; ergo in 
bello insto licet contra hostem omnia facere, quae sunt necessaria et 
apta ad obtinendum iustum belli finem. — Quae sunt necessaria, et 
apta ; nam alia proximo damnosa, quae ad talem finem non sunt neces- 
saria, non possunt iuste inferri, et damnum dein debet resarciri. — 
/ustum belli finem, hostes nempe expugnare. — Laym. 9. Sporer 
112.; Struggl 45.; L. 409. 


756. Resolves: In bello iusto licet aperto marte pugnare, et uti 
insidiis et srralagematibus. Haec non reputantur mendacia, quia culpa 
sua decipiuntur adversarii, cum media illa in. bello adhiberi soleant. 
Illicitae autem sunt fraudes, quae prudentia praecaveri non possunt. 
Licet aqua urbes privare; sed non licet veneno inficere puteos et fon- 
tes, vel alias adhibere cladis inferendae rationes, quae nulla humana 
prudentia possunt vitari, vel quae innocentibus etiam grave afferunt 
damnum, vel quae crudelitatem et atrocitatem sapiunt, S. Th. 2. 2. 
q. 10S. a. 2. ad 3., multo minus vero innocentes directe occidere, 
lc; -(0s, Cf. 737., qui iure gentium ubique sunt inviolabiles, itemque 
subor nate sicarios, qui Principem, vel ducem exercitus occulte trucident. 
— Laàcitus ergo est usus cuiuscumque generis armorum, dummodo 
haec non sint venenata, vel alio simili modo lethalia. — Licet urbes 
et arces obsidere, tormenta contra illas explodere, immo aliquando 

monasteria et ecclesias destruere aut comburere, in iis spoliare et occi- 
dere, si, v. g., hostes ecclesia ut arce ad se defendendum utantur. 
— Uti hostium vexillis, ad hostes decipiendos, verissimum facti men- 
dacium est. — Exploratores etiam qui sub specie amicorum, vel alia 
ficta ratione mittuntur ad hostes, eosque adeunt petentes, e. g. medi- 
cinalia, quibus non indigent, a mendacio, etiam immunes non sunt. 
— Mendacium, dolus, fraus nunquam licita sunt. 

Item licet aliquando urbem captam in praedam dare, sed non 
nisi ob gravissimas rationes. Id tamen non licet militibus propria au- 
ctoritate, sed opus est, ut adsit legitima permissio. Et tunc non licet 
ullo pacto directe occidere innocentes, quo nomine veniunt, pueri, mu- 
lieres, senes, peregrini, clerici, rustici, mercatores, etc. quia hi nihil 
commiserunt, propter quod possent vita privari, neque sunt actuales 
vel proximi aggressores. Peregrinos insuper innocentes neque bonis 
per se licet spoliare, propterea quod neque in seipsis, neque in socie- 
tate nocentes sunt. Itemque, quando urbs datur in praedam semper 
excipiuntur monasteria, ecclesia, loca pia. C. 2. de Treg. et pac. Bona 
autem immobilia ex lege belli cedunt Principi aut republicae ; mobilia 
de usu fiunt primi capientis, nisi consuetudo, vel lex sit, ut pars cedat 
Principi et communitati; vel omnia in communi reponantur, et sin- 
gulis debita cum proportione fiat distributio. — Praeter praedas licent 
etiam repressalia, quae sunt occupatio vi facta et retentio personarum, 
vel rerum inimicorum, quae casu vel de industria in manus alterius 
partis perveniunt; cum sint quaedam compensationes ac belli species. 
Licent, si tamen: l.Q Manifeste constet cives alterius reipublicae fe- 
cisse iniuriam. 2.^ Si illorum superiores rogati recusent administrare 
iustitiam. 3.° Si constet eos culpabiliter id recusare. 4.^ Si Princeps 
supremus, causa cognita, id concedat. 5." Si non inferatur plus damni, 
quam iusta satisfactio requirat. 6.? Si non committantur in personas 
ecclesiasticas; C. Etsi unie, de Iniur, in 6.°. 

In ipso conflictu vel impugnatione licet occidere omnes contra 
bellantes, vel in armis exsistentes, cuiuscumque conditionis, status, vel 
sexus, usquedum ipsi se captivos dedant, et parta sit. perfecta victoria. 
Post autem conflictum et obtentam victoriam, licet etiam aliquando oc- 
cidere captos vel deditos nocentes, si nempe antea mortem aliquo cri- 
mine meriti sint; vel si id ad pacem et securitatem stabiliendam aut 
iniuriam iuste vindicandam necessarium sit, nisi cum pacto vitae 
servandae se dederint; vel nisi sint clerici etiam nocentes, quos post 
conflictum nullo pacto licet occidere Principi saeculari ob ipsorum im- 
munitatem. Cum autem milites hodie regulariter coacti sint, et non 

vuluntarii, et ipsi ut innocentes sunt habendi, quos occidere post con- 
flictum non licet. — 1. Reg. 30.; C. Miles 13. c. 23. q. 5.; L. 409. 
410.; Struggl 47. seqq.; Ithur. Cas. 40. n. 14. 17.; Laym. 1. 2. 
tr. 3. c. 12. n. 7. 9. seqq; S. Th. 2. 2. q. 40. a. 3., q. 66. a. 8. 
ad 1., q. 108. a. 1. ad 5. 


751. An Principes catholici possint in bello vocare in auxilium 
haereticos vel etiam gentiles? — Prima sententia universe affirmat. Se- 
cunda sententia absolute negat. Tertia sententia affirmat per se licere; 
per accidens tamen ratione scandali et damni religionis, quod ple- 
rumque adest, illicitum esse. « Haec tertia sententia, ait S. Alph. 406., 
speculative est quidem probabilis, sed secunda in praxi videtur omnino 
tenenda. Ratio, quia est moraliter impossibile, quod, contracta socie- 
tate cum hostibus fidei, praefata damna religioni non obveniant ». 
— Pr. 62. Syll. d. a Pio IX.; E. M. 


758. An milites belligerare possint cum dubio de iustitia belli? — 
Vel agitur de militibus subditis; vel de non subditis; vel de conductis. 
S1 l.um, tenentur obedire Principi iubenti, donec de belli iniustitia sint 
omnino certi; subditi enim tenentur obedire, ubi peccatum non est 
certum. Deinde in proposito casu bellum praesumere debent tanquam 
iustum, ubi contrarium clare non appareat; possidet nempe ius supe- 
rioris, ita ut, docente August., « fortasse reum faciat regem iniquitas 
imperandi, innocentem autem militem ostendat ordo serviendi ». L. 22. 
cont. Faust, c. 75. — S1 2.um, non debent militare, nisi certi fiant 
de eius belli iustitia; cum enim agatur de damno tertii et quidem 
gravissimo, nequit illud eidem inferri antequam constet de iniustitia 


possidentis. — Si 3.um, vel iam erant conducti anre bellum indictum, 
et idem dicendum est ac de subditis; vel post, et valet quod de non 
subditis dictum est. — Luc. 3.. 14.; L. 407. 408.; Ithur. Cas. 40. 


n. 16.; Tambur. Explic. Dec. 1. 6. c. 1. par. 1. n. 9.; Lugo de lust, 
et lur. d. 10. n. 144.; Laym. 1. c. n. 8$. 

In bello evidenter iniusto, milites licet coacti in. hostes. explodere 
non possunt, eosque occidere, vel vulnerare. Si ab hostibus tamen in- 
vadantur, qui eis arma tradentibus veniam concedere nollent, tunc 
possunt armis sese defendere contra ipsos, tamquam contra iniustos 
aggressores. Tambur. in Decal. 1. 6. c. 1. $ 1. n. 9. 


759. An clericis liceat belligerare ? — Clericis extra casus neces- 
sitatis iure canonico sub poena irregularitatis prohibitum est in bello 
propria manu pugnare, C. Clericum D. 50.; C. Eos qui c. 20. 

q. 3., etc. Extra casum necessitatis nam in quibusdam casibus ne- 
cessitatis, clerici absque licentia Papae, et absque poena irregularitatis, 
possunt propria manu in bello pugnare. — Struggl 54.; Laym. Í. c. 
n. 19.; S. Th. 2. 2. q. 40. a. 2. 


760. Quaenam tempore belli specialis adsit pro Principe et du- 
cibus ac pro militibus obligatio. — R. Ad l.um, Principes et duces, 
maxime tempore belli, tenentur curare, ut milites morum et religionis 
praecepta observent, ne populis scandalo adsint vel damno. Nihil debent 
nimis pericolosum militibus iniungere, nisi ob manifestam necessitatem; 
et omni studio eorum vitae consulere debent, neque propriam temere 
discrimini obiicere, ne totus exercitus, vel tota legio provido careat 
ductore. Debent item recta administratione illis stipendia persolvere, 
et debita aequitate onera in cives distribuere, si quando apud ipsos 
pernoctent et morentur; alioquin tenentur ipsis compensare damna et 
militibus et alis, qui a militibus damna acceperunt; cum horum 
sint causa iniusta et efficaciter movens. Itemque civibus, qui tempore 
belli ingens damnum passi sunt, restitutio quaedam a republica de- 
betur. Ius enim belli excusat non quae civibus hunt, sed quae hosti 
nocent. Neque vero aequum est, ut ali alus plus onerentur, cum de 
communi omnibus bono agatur. Eadem ratione contributio fieri solet, 
si unius merces in mare proiectae sint, ut aliorum res salventur. — 
« Pro tuitione. reipublicae fidelium. licitum. est iusta bella exercere 
in diebus festis ». S. Th. 2. 2. q. 40. a. 4.; C. Il. de Treg. et pac., 


Cf. hic 658. 
R. Ad 2.um, Licite omnino cives publica cogente necessitate a 
legitima auctoritate coguntur ad stipendia facienda. — Milites autem 


duci obedire debent in omnibus quae militiam spectant, salva divina 
lege. Quare debent stationem servare, inimicum aggredi et fortiter 
pugnare etiam cum vitae discrimine. Nequeunt autem aliquid iniussi 
facere, licet in suorum utilitatem et hostium detrimentum. Praestat 
enim, ut necessaria disciplina servetur, quam ut arbitrio cuiuscumque 


utilitas quaeratur cum damni periculo. — Milites, qui sine ducis li- 
centia ad tempus ab exercitu discedunt, peccant; qui autem castra 
penitus deserunt gravioris peccati rei sunt. — Luc. 3., 14.; L. 405. 


407.; Laym. l. c. n. 18.5; Caietan. Summ. v. Pelium. ; Gousset 1003. seqq. 


761. An confecto bello, teneantur paries pubblica pacta servare, 
belli et victoriae obtentae vi extorta? — Huic quaestioni affirmative re- 
spondet Gury Cas. 410. « Ratio est, ait, quia foedera publica per 
ius gentium, omni humano generi commune, introducta sunt, sic exi- 

gente bono communi generis humani. Etenim, nisi pacta publica inter 
tot Principes diversos, et inter magistratus ac subditos omnimode ser- 
vanda essent, nulla pax aut societas, stabilis consistere posset; sed 
via perpetuis bellis et caedibus aperiretur ». Eandem habet senten- 
tam Reuter, quam communem esse affirmat, inquiens p. 3. n. 510.: 
« Fides publica data hosti, etsi bellum iniustum gerenti, servanda est, 
modo foedus non sit objective malum ». De hac eadem quaestione 
haec habet Lugo: « In bello propter publicum pacis bonum, et se- 
curitatem regnorum oportet, quod pacta utrinque serventur, quando 
fiunt sine coactione et metu; alioquin cum unusquisque praesumat, se 
habere iustam causam bell, nunquam eiusmodi pacta servarentur, 
quod esset maximum impedimentum pacis componendae: sicut etiam 
propter eandem rationem debetur impunitas, et indemnitas oratoribus 
et legatis publicis, quia alioquin. non posset haberi tractatus circa 
pacem, quod esset magnum inconveniens ». De lust, et lur. d. 37. 
s. l5. n. 179. Et. S. Th. 2. 2. q. 40. a. 3. ait: « Aliquis potest falli 
ex facto vel dicto alterius ex eo quod ei dicitur falsum vel non ser- 
vatur promissum ; et istud semper est illicitum; et hoc modo nullus 
debet hostes fallere; sunt enim quaedam iura bellorum, et foedera 
etiam inter ipsos hostes servanda ». — C. Noli 3. c. 23. q. L 
Laym. l. c. n. 15. 16. 


DE SEXTO ET NONO DECALOGI PRAECEPTO 


IL — DE ACTIBUS LUXURIAE NON CONSUMMATIS 


7162. Quid sextum et nonum Decalogi praeceptum? — Sextum 
et nonum Decalogi praeceptum sunt: Non moechaberis. . . Non desi- 
derabis uxorem eius (proximi). Ex. 20., 14. 17. — Sexto Decalogi 


praecepto prohibentur omnia, quae repugnant ordinatae propagationi 
generis humani. Nam haec omnia suo modo reducuntur ad moechiam, 
seu adulterium, tamquam actum primarium, repugnantem ordinatae 
huic propagationi. Nono vero praecepto omnis interior concupiscentia 
prohibetur eorum operum externorum, quae sexto praecepto prius fue- 
rant iam prohibita Utrumque ergo hoc praeceptum prohibet /uxu- 

riam, quae est: inordinatus appetitus vel usus Venereorum. — S. Th. 
2. 2. q. 154. a. 1l. ; L. 412. 414. 


763. Quaenam sit luxuriae malitia? — Malitia luxuriae in hoc 
consistit, quod homo venereis, i. e. commotione partium genitalium 
et semine, quod a natura et Deo, tanquam auctore naturae, ordinatur 
ad debitam propagationem generis humani, inordinate utatur ad vo- 
luptatem, aut alium perversum finem. Inordinate, h. e. extra matri- 
monium, vel contra matrimonii leges in. matrimonio. 


764. An luxuria sit grave peccatum? — Luxuria cuiusvis ge- 
neris vel speciei est, per se, grave peccatum. Ratio est 1.° Quia 
graviter pugnat contra naturam. Usus enim rei venereae ex natura sua 
institutus et necessarius est ad solam conservationem et propagationem 
generis humani ; non potest igitur usurpari extra matrimonium ; immo 
ne in matrimonio quidem, nisi debito modo, sine gravi recti ordinis 
perturbatione. 2.^ Quia sub gravi a Deo naturae Auctore prohibetur, 
ut ex innumeris S. S. locis constat; sic ad Galat. 5., 19: Manifesta 


sunt opera carnis, quae sunt fornicatio, immunditia, impudicitia, lu- 


xuria, .. . quae praedico vobis, sicut praedixi, quoniam qui talia 
agunt, regnum Dei non consequentur. — L. 14.; S. Th. 2. 2. q. 153. 
a. à. 3. 


765. An luxuria directe voluntaria materiae parvitatem admittat? 
— Luxuria directe voluntaria in quovis genere nunquam parvitatem 
materiae admittit. Ratio est, quia quaevis delectatio directe quaesita 
subversionem, in re gravissima, naturalis ordinis a Creatore stabiliti, 
necessario inducit. Constat etiam ex pr. 40.* d. ab Alexand. VII. — 
Sporer de Matrim. n. 689. 699.; L. 415.416.; S. Th. 2. 2. q. 153. 
a. 2. 3.5; E. M. 


766. An luxuria indirecte voluntaria admittat parvitatem mate- 
riae? — R. Affirmative, quia nullus tunc est consensus seu directa 
intentio in voluptatem veneream, sed tantum in causam, quae leviter 
vel graviter est peccaminosa, prout leviter vel graviter in delecta- 
tonem influit. — L. 482. 483.; Cf. hic 37.-40. 


767. Cuinam virtuti luxuria opponatur? — Luxuria directe op- 
ponitur castitati, quae, generaliter sumpta, est virtus moralis, quae 
moderatur inordinatum appetitum et usum "Venereorum. Cf. 349. Pars 
castitatis, eaque perfectissima, est virginitas, quae duo importat, in- 
tegritatem nempe corporis, et integritatem mentis, seu propositum 

illam integritatem corporis servandi in perpetuum. Enimvero triplex 
distinguenda est castitas, coniugalis, vidualis, virginalis. Castitas 
coniugalis est, quae in matrimonio licitis voluptatibus moderate utitur. 
Castitas vidualis est, quae post mortem coniugis, aut aliunde amissam 
virginitatem, firmo proposito ab appetitu et usu Venereorum deinceps 
abstinet. Castitas demum virginalis est, quae ab omnibus voluptatibus 
carnalibus, tam illicitis, quam licitis in matrimonio, proponit perpetuo 
abstinere. — S. Th. 2. 2. q. 151.-153. 


768. Quomodo virginitas amittatur? —  Virginitas physice amit- 
titur in puella per aperitionem sive effractionem claustri virginalis, 
et in mare per effusionem seminis; moraliter vero tam a foemina 
quam a mare amittitur per voluntariam pollutionem. Attamen quoad 
statum politicum, et in facie Ecclesiae, puella manet virgo, quamdiu 
claustrum virginitatis per concubitum non fuit violatum, et mas quam- 
diu foeminam carnaliter non. cognovit. — Tambur. Explic. Decal. 
L 7. c. 5. n. 2. 35 Laym. 1.3. s. 4. n. 7.-9., Sporer post tract. V. 
in append, ad 6.um Praecept. n. 6.; S. Th. 2. 2. q. 152. 


769. Quotuplcx hic delectatio distinguatur? — Duplex, hac in 
re, distinguenda est delectatio, alia venerea, quae dicitur etiam carnalis, 
alia sensibilis. Delectatio venerea sentitur in partibus genitalibus per 
commotionem earumdem partium genitalium et seminis ; e contra de- 
lectiatio sensibilis in aliis sensibus sentitur ex applicatione eorum ad 
obiectum suum, et proportione obiecti ad proprium sensum. — De- 
lectatio sensibilis dupliciter patet; alia est pure talis, alia est sensi- 
bilis-vcncrea. Delectatio sensibilis pure talis ea est, quae oritur ex 
obiecto, quod de se praecise non est aptum movere ad delectationem 
veneream, ut, e. g., delectatio, quae oritur ex tactu Mholoserici, odo- 
ratu floris, auditu musicae, gustu sacchari. Delectatio sensibilis-venerea 
ea est, quae exoritur ex obiecto, quod de se aliquo modo aptum est 
movere ad delectationem veneream, ut, e. g., delectatio, quae exo- 


ritur ex tactu, ex amplexu foeminae, ex eius osculo, etc. — Cf. 
n. 291.; L. 412. 413.-415. 


710. An licita sit delectatio venerea? —  Delectatio venerea de- 
liberate voluntaria inter homines, quibus illicita est copula, ad luxu- 
ram proprie spectit, et peccatum grave est ex toto genere suo, ma- 
teriae parvitatem non admittens, ut constat ex n. 765. Ratio est, quia 
delectatio venerea excitatur ex commotione partium ad generationem 
d servientium. Atqui huiusmodi commotio quaedam est quasi inchoata 
pollutio, seu motus ad pollutionem est. E. M. 

711. An licita sit delectatio pure sensibilisf —  Delectatio sensi- 
bilis pure talis ad luxuriam proprie non pertinet, sed ad sensualitatem, 
eaque de se mala non est, sed indifferens. Neque vero alia malitia 
in ea reperiri potest, quam ea, quam generatim est in actu, qui ad 
finem rationalem non refertur, qualis profecto esset, si quis non solum 
ageret cum ea delectatione, sed etiam propter eandem delectationem, 
ulteriorem honestum operis finem positive excludendo. 


712. An licita sil delectatio sensibilis-venerea ? — JDelectatio sen- 
sibilis-venerea, aut ex natura sua proxime disponit ad delectationem 
veneream, aut tantum remote. Si proxime peccatum grave per se est; 
propter proximum periculum delectationis venereae. Si remote, pec- 
catum veniale per se non excedit, si directe intendatur; propter inor- 
dinationem, quae in ea directe intenta est, neque tamen gravem, cum 
absit proximum periculum delectationis venereae. — Struggl 4. 7.; 
Tambur. Expl. Decal. 1. 7. c. 8. n. 1. seqq.; Sporer. de Matr. 686.- 
6088. 691.; L. 4160. 


713. Quomodo luxuria distinguatur? — Luxuria alia est inte- 
ror, alia exterior. Prior est voluntaria occupatio phantasiae, intel- 
lectus et voluntatis per gaudium, delectationem morosam, aut deside- 
rium rei venereae, voluptatis gratia. Posterior est ipsemet Venereorum 
usus, voluptatis gratia; et multiplex specie est: Alia enim est in acti- 
bus non consummatis, alia in actibus consummatis, qui specie ab illis 
differunt; ac tum haec, quae in actibus consummatis est, tum illa, 
quae est in actibus non consummatis, in alias species subdividitur pro 
obiectorum specifica diversitate. Actus autem consummati, hac in re, 
sunt illi actus, (pii usque ad humoris prolific! effusionem pertingunt. 
Qui ad hunc terminum non pertingunt actus sunt non consummati, 
qui proprie sensualitatis et impudicitiae actus sunt. Cf. 349. Actus non 
consummati luxuriae sunt turpes aspectus, auditiones seu sermones, 
quibus lectiones turpes accensentur, odores et gustus turpes, denique 
tactus. — S. Th. 2. 2. q. 151. a. 4, q. 154. a. 1. ad 5, q. 155. 
a. 2. 3. 4.5; L. 412. 

Vivida et morosa imaginatio et cogitatio rerum  obscoenarum 
causa per se graviter influens est in effectus turpes. Ea ordinarie 
praecedit, comitatur, sequitur actus non consummatos luxuriae, ac 
proinde ex his propriam gravitatem habet, uti etiam ex obiectogravi, 
ex prava intentione, ex consensus periculo in rem graviter turpem. 


T14. Quid de aspectibus obscoenis? —  Aspectus voluntarius et 


deliberatus rerum valde obscoenarum, quae ex sua natura proxime 

disponunt ad delectationem veneream, nisi fiat ex iusta causa, est, per 
se loquendo, peccatum mortale; aspectus vero rerum minus obscoena- 
runi, quae ex natura sua solum remote disponunt ad delectationem 
veneream, nisi etiam fiat ex iusta causa, per se loquendo, est peccatum 
solum veniale. Ratio 1.4f p. est, quia quis ita agens se exponit peri- 
culo proximo delectationis venereae, quae est graviter peccaminosa; 
adeoque graviter peccat. Ratio 2.aC p. est, quia licet obiectum sit ali- 
qualiter inhonestum, adeoque actio circa illud illicita, non affert tamen 
proximum venereae delectationis periculum, unde ea actio graviter il- 
licita non est. — L. 420. seqq. 


715. Resolves: Aspectus picturarum obscoenarum, si obiter fiant, 
et ex mera curiositate, et absit proximum periculum consensus in turpem 
delectationem, ut mortalia non habentur. Idque facilius admitti potest 
ob consuetudinem quoad imagines et sculpturas, angelos repraesen- 
tantes nudos, aut quasi nudos, sicut plures in templis Christianis expo- 
nuntur. — Aspectus earundem picturarum morosus non videtur excu- 
sari posse a gravi peccato, quia per se graviter influit in turpem 
delectationem. Enimvero multa sunt hac in re quae, si obiter fiant, 
leviter tantum excitant carnalem delectationem, si vero diuturna mora 
continuentur graviter illam commovent, ratione imaginationis et co- 
gitationis, quae in re illa turpi immoratur. — L. 429. 

Per se loquendo, et seclusa mala intentione, aut periculo consensus, 
propter specialem fragilitatem, peccatum veniale non excedit aspicere 
ex levitate et quadam curiositate, partes turpes animalium, et animalia 
coeuntia. — Struggl 12.; L. 419. 

Non est mortale aspectus propriorum genitalium, si breviter fiat; 
secus, si fiat studiose ct morose. L. 419. « Non est mortale de se, 
citra periculum consensus venerei, aspicere pudenda personae eiusdem 
sexus, nisi aspiciens esset valde propensus ad sodomiam, vel nisi pul- 
cher adolescens aspiceretur nudus », L. 420. 421., vel iterum, nisi 
fiat studiose ct morose. i 

Aspectus in paries honestas personae diversi sexus, etiam pul- 
chrae, per se, non sunt peccata. Quare si huiusmodi aspectus fiat ex 
simplici urbanitate, vel causa alia honesta, nullum omnino est peccatum. 
Si autem ex curiositate vel cum morositate aliqua fiant, peccata per 
se sunt venialia. A mortali vero non excusantur aspectus diuturni, si 
proximum periculum involvant consensus in turpem concupiscentiam, 
praesertim, si commotio spirituum insurgat, et a fortiori si persona 
inordinato amore diligatur. L. 422.; Sanch. 1. 9. d. 45. n. 20. 

Aspectus in partes minus honestas, sed non turpes, mulieris, SCi- 
licet pectus, brachia, crura, non sunt per se peccata mortalia, si obiter 
fiant, secluso semper proximo pravi consensus periculo. Si vero aspe- 
ctus fiant studiose et morose, ita ut proximum habeatur periculum 
venereae delectationis, grave est. A mortali ergo generatim non excu- 
sandi, qui ubera mulieris pulchrae nuda cum mora notabili sine causa 
aspiciunt, ob periculum huiusmodi aspectui adnexum. Sed graviter 
non peccant, qui, secluso speciali periculo, matres aut nutrices infan- 
tulos lactantes aspiciunt, aut in denudatum pectus mulieris, vetulae 
aut iunioris non adhuc formatae, oculos figunt. — L. 423.; Sanch. 
l.c. et d. 40. n. 26. 

Aspectus in verenda diversi sexus aut in partes vicinas ordinarie 
sunt peccata mortalia, nisi forte visio fiat a longinquo et per brevis- 
simum tempus; quia aspectus huiusmodi diuturni per se graviter in- 
fluunt in turpem delectationem. Nec excusaris a gravi, si partes turpes 
velo tenuissimo et perlucido aspicias, quia fere talis aspectus libidinem 
auget, nedum minuat. — Excipiunt: 1.° Si aspiciens sit puer vel valde 
frigidus, quia isti parum moventur. 2.° Si oculi defigantur in infan- 
tulum, quia parum movet. Unde non censentur graviter peccare an- 
cillae et nutrices, quae pueros sibi commissos sic aspiciunt; nisi mo- 
rose, vel iteratis vicibus, pravoque affectu id faciant. — Peccatum 
item grave est deliberate aspicere personam alterius sexus totam nudam, 
nisi aspectus fieret solum leviter, obiter, aut a longe, vel aspicere per- 
sonas coniugatas coeuntes. — Sanch. 1. 9. d. 46. n. 23.25. 29.; 
Laym. 1. 3. s. 4. n. 10. 14.; Struggl 12.; L. 420. 421. 

Omnes aspectus praedicti, qui leviter vel graviter peccaminosi 
sunt, omni culpa carent, si ex proportionata utilitate et necessitate 
fiant, qualis datur, e. g., in medico vel chirurgo, dum his partibus 


mederi debet. — Diana tr. 6. de. aliq. Cas. circa mater, lux. r. 19; 
L. 419. 420. 
7116. Quid de turpibus sermonibus? — « De se non est malum 


verba turpia proferre aut audire ». L. 426. De se, nam, practice lo- 
quendo, verba valde obscocna, continuata harum rerum conversatione, 
quae loquentein vel audientes ex natura sua proxime disponunt ad 
delectationem veneream, nisi fiant ex iusta causa, sunt peccatum mor- 
tale. Verba vero minus obscocna, vel obiter dicta, quae ex natura sua 
solum remote disponunt ad delectationem veneream, nisi pariter fiant 
ex iusta causa, sunt peccatum solum veniale. Ratio est proximum aut 
remotum venereae delectationis periculum, quod huiusmodi conversa- 
tionibus et verbis habetur. — L. 426. 427. 428. 

7T]. Nota: Quod de sermonibus dictum est, eadem proportione 
de cantionibus et lectionibus impudicis dicendum etiam est. — L. 426. 


718. Resolves: Graviter peccant, qui coram personis solutis, 
praesertim alterius sexus, sermones inter se permiscent de seminatione, 
copula carnali et aliis, quae, attentis personarum, rei dictae, et modi 
eam dicendi circumstantiis, proxime disponere possunt loquentes vel 
audientes ad delectationem  veneream. Neque, per se loquendo, excu- 
santur a gravi peccato, qui, iocandi praetextu, verbis aequivocis, sed 
satis notis, de his rebus sermones miscent, et conversationem habent; 
excipe, nisi aliquid huiusmodi mero ioco et obiter dicatur. Ille enim 
iocus et aequivocatio nedum removet, auget potius, ob excitatam cu- 
riositatem, periculum venereae delectationis. — Item libros omnino 
obscoenos legere, absque iusta causa, est peccatum mortale, etiamsi 
ex curiositate vel recreationis causa fieri id videatur; quia per se haec 
lectio valde ad libidinem provocat. Excipe forte, nisi legentes ex sola 
curiositate, ob aetatem provectam et frigidam complexionem, aut con- 
suetudinem de rebus venereis tractandi, grave libidinis periculum non 
incurrant. Certum autem est, componentes, ac etiam vendentes libros 
notabiliter turpes, nullo modo excusari posse a peccato gravi, ob scan- 
dalum aliorum, quamvis non intentum ; nec lucrum quamvis magnum 
excusare valet. — L. 4206. 428. 

Non est per se mortale proferre turpia quidem, sed non graviter 
obscoena, si fiat breviter, per iocum, aut vanum solatium, nisi audien- 
tes ita debiles sint spiritu, ut grave scandalum patiantur. Hinc com- 
muniter non sunt gravia, dicteria turpia, quae proferuntur a messori- 
bus, vindemmiatoribus, mulionibus, quia ad merum iocum ordinarie 
dicuntur et audiuntur. — Neque vero semper ut mortalia sunt ha- 
benda tenera colloquia, ceteroquin honesta, cum personis diversi sexus, 
quamvis periculis plena sint, praesertim si sint diuturna, saepe repe- 
tita, aut in locis solitariis fiant. — Quid ergo indicandum de amori- 
bus, ut vocant, praesertim inter iuniores? Non sunt uindiscriminatim 
omnes culpae mortalis damnandi; quamquam saepe occasio proxima 
lethaliter peccandi difficulter aberit, saltem in progressu, et acceden- 
tibus quibusdam adiunctis, ut si adamantes omnino soli, praesertim 
per longius tempus, aut noctu, etc. conveniant. 

Item libros amatorios et leviter inhonestos legere per se non est 
peccatum mortale, quamvis in praxi sit valde periculosum, praesertim 
iunioribus — Componentes vero aut vendentes libros leviter obscoe- 
nos peccant quidem, etiam ]lethaliter, si ad. excitandam libidinem id 

faciant; si vero tantum ad lucrum comparandum, aut ob alud moti- 
vum non graviter pravum, peccatum erit solummodo veniale, cum 
absque gravi periculo legi queant huiusmodi libri. Clerici tamen ac 
religiosi non videntur per se loquendo posse componere aut spargere 
huiusmodi libros absque gravi scandalo. — L. 422. 426. ; Prax. 63. 

Legere libros obscoenos iustam ob causam, v. g., ad stilum ef- 
formandum et perficiendum, ad discendam historiae veritatem, ad su- 
periores informandos, ad corrigendos mores, etc. nullum est peccatum, 
modo turpibus non assentiatur. 


71719. Nota: Ex ills, quae dicta sunt, n. 774. 776., iudicium 
ferri potest de theatris et kinematographis, necnon de cartulinis illu- 
stratis, an nempe peccent qui illis intersunt et istas aspiciunt. Si enim 


peccant, non nisi ob turpes aspectus, vel turpes res auditas peccare 
possunt. — L. 427. 428. 


780. Quid de tactibus turpibus? — Tactus valde turpes, qui ex 
natura sua proxime disponunt ad delectationem veneream, nisi ex iusta 
causa fiant, per se loquendo, sunt peccatum mortale; tactus vero mi- 
nus turpes, qui ex natura sua non disponunt proxime, sed solum re- 
mote ad delectationem veneream, nisi pariter ex iusta causa fiant, per 
se loquendo, sunt peccatum solum veniale. Ratio est, quia tangens 
priori modo se aut alteram personam, exponit se aut alteram perso- 
nam periculo proximo delectationis venereae; posteriori vero modo, 
periculo solum remoto; neque utriusque tactus rationabilis adest causa, 
illum cohonestans. Ergo. — L. 415. 416. 417. 418.; S. Th. 2. 2. 
g. 154. a. 4., q. 156. a. 2. 4. 


751. Resolves: Tangere genitalia brutorum non est ordinarie 
nisi veniale. Hos autem tactus producere usque ad effusionem seminis 
probabiliter est mortale, quia est actio vehementissime excitans ad 
veneream delectationem. Attamen, si quis id faceret, ex mera levitate 
et curiositate, et experiatur, se nihil. inde veneree commoveri, de mor- 
tai damnari non posset. — Tamb. Explic. Dec. | 7. c. 8. n. 5.; 
Sporer de Matrim. n. 697.; L. 419. 420. 

Tactus proprii corporis veniale non excedunt, quando, secluso af- 
fectu venereo, obiter tantum, et ex mera levitate aut curiositate ha- 
beantur, quia libidinis non sunt admodum incentivi. — L. 419. 

lactus in verendis alterius personae eiusdem sexus aut partibus 
vicinis, etiam super vestibus, ordinarie non excusantur a peccato gravi, 
nisi forte ex petulantia, ioco, levitate, et obiter fiant. — L. 420. 

Veniale non excedit tangere partes honestas, e. g., digitos, ma- 
num, vultum personae diversi sexus, si haec ex mera levitate fiant, 
nec adsit speciale venereae delectationis periculum, ratione modi, quo 
hi tactus fiunt. — L. 415. 416. 417. 418. 

Tactus in paitibus minus honestis personae diversi sexus, quales 
sunt pectus, crura, brachia, si ex mera levitate, curiositate, 10co, etc. 
fiant, veniale etiam non excedunt, secluso semper speciali delectatio- 
nis venereae periculo, ratione morae vel modi, quo hi tactus fiant. Et 
sic grave est adolescentulae pedem premere, brachium  vellicare, et 
etiam digitum  intorquere ob proximum carnalis delectationis pericu- 
lum. L. 415. 430. 

Tactus in partibus turpibus, h. e. in partibus genitalibus, vel 
quae ipsis proximae sunt, personae diversi sexus etiam brevi tempore 
habiti, sive immediate, sive mediate fiant, seu supra vestes, excusari 
regulariter nequeunt a peccato gravi, quia proximum  venereae dele- 
ctationis periculum continent. Probabiliter tamen arguendae non sunt 
de peccato gravi ancillae, quae tangunt pudenda infantium, dum eos 
vestiunt, etiamsi ex levitate vel curiositate quadam ; secus vero, si 
studiose et morose id fieret, ob proximum periculum venereae delecta- 
tionis. — L. 420. 430. 

Ut alii actus incompleti, de quibus in numeris praeced., ita etiam 
tactus non sunt ex intrinseca sua natura mali, ut constat ex ratione 
constanter adducta, sed tantum extrinsece ob proximum nempe vene- 
reae delectationis periculum, ob proximum periculum consensus in eam. 
Et sane omnes hi actus ex intrinseca sua natura non pertinent ad 
luxuriam seu rem veneream, quae non nisi coitu, pollutione et dele- 
ctatione carnali, quae ad ea disponit, vel ea sequitur in partibus ge- 
nitalibus, continetur; sed ad sensualitatem ct Pudicitiam per se spectant, 
ut ex iam supra dictis constat. Cf. 773. Omnes ergo praedicti tactus 
liciti omnino sunt ex proportionata necessitate ct utilitate. 

Hinc medici tangentes ex necessitate pudenda personae etiam di- 
versi sexus non peccant, esto per accidens involuntariam pollutionem 
patiantur. Neque peccant per se, qui se tangunt ad abstergendas cor- 
poris sordes, vel ad pruritum sedandum, aut ad infirmitates curandas. 
Si tamen sit tolerabilis pruritus, insinuandum est, ut a tactibus, qua- 
tenus possint sine gravi molestia, abstineant. Magna tamen in his 
discretione confessarius utatur, oportet. Huiusmodi enim dubia per- 
sonas praesertim conscientiae timoratae vexare solent. — L. 417. 419. 
420.; H. A. n. 35 S. Th. 2. 2. q. 154. a. 4. 

Pruritus provenire potest ex infirmitate, in qua medicus est con- 

sulendus. Provenire etiam potest tum in viris tum in faeminis ex im- 
munditia; ad quam impediendam et removendam sufficiunt lotiones 
cum aqua communi, simplici, vel sapone commixta. Antonelli vol. I. 
p. 2. de 6.? Decal. Praec. c. 2. 


782. Nota: Ex illis, quae de tactibus dicta sunt, patet quid di- 
cendum in particulari de osculis, de amplexibus, de choreis ; quae gra- 


viter turpes, leviter turpes, et honestae esse possunt, attento vario, 
quo fiant, modo. — L. 417. 429. 430.; E. M. 


783. An praefati tactus specie differant ab actu consummato pol- 
lutionis et copulae, et ab aliis actibus incompletis? — R. Ad l.um Af- 
firmative; et haec responsio valet tum pro tactibus, tum pro aliis 
actibus incompletis, de quibus hactenus fuit sermo. Ratio est, quia 
actus inchoatus differt natura ab actu consummato. Quando igitur si- 
miles actus praecedunt actum venereum in eadem passione comple- 
tum, aut eumdem comitantur, vel immediate subsequuntur, ut oscula, 
tactus, etc. constituunt cum actu venereo completo unum numero pec- 
catum, et non sunt necessario in Confessione sacramentali distincte 
explicandi; quando vero exercentur sine actu venereo completo sunt 
ab hoc distinctum peccatum, unum tamen vel plura numero, si exer- 
ceantur in eodem motu passionis, vel pluribus. Unde in tali casu sunt 
luxuria quaedam incompleta, et in Confessione sacramentali explicandi. 

R. Ad 2.u* Prima sententia communior affirmat. Ratio est, quia 
hi actus secundum se inspecti et a facultatibus distinctis ac diversis 
procedunt, et ad distincta ac diversa obiecta ordinantur. Unde sequi- 
tur, quod « desiderium turpiter aspiciendi, tangendi, osculandi, forni- 
candi, distinguuntur specie non tantum a morosa delectatione de illis 
obiectis, sed etiam singula ab invicem, quia tendunt ad ista obiecta 
prout a parte rei ponerentur; si autem a parte rei ponerentur, distin- 
guerentur specie, uti patet. Hinc, qui semel delectatus est cogitatione 
de copula, et semel desideravit copulam, non satisfacit dicendo, bis 
habui turpem cogitationem, sed dicere debet, semel delectatus sum 
copula, et semel desideravi. Similiter, qui semel desideravit aspicere, 
semel osculari, semel tangere, semel fornicari, non satisfacit. dicendo, 
quater desideravi aliquid turpe facere, sed tenetur ea obiecta expri- 
mere ». La-Croix 1. 6. p. 2. n. 1032. 

Secunda sententia negat. Ratio, quia licet huiusmodi actus phy- 
sice procedant a facultatibus realiter. distinctis et diversis, et ad obiecta 
tendant realiter distincta ct diversa, moraliter tamen inspecti non con- 
tinent malitiam  intrinsecam gravem, sed gravem quam continent ma- 

litiam a delectatione venerea habent, ad quam proxime disponunt, et 
quae eadem specie est pro omnibus hisce actibus. S. Th. 2. 2. q. 154. 
a. 4. Unde sequitur, quod, explicata in Confessione venerea delecta- 
fione Secuta, cui quis consensit, non est necesse explicare, an eam sibi 
procuraverit aspectu vel tactu suipsius, aspectu etiam vel tactu alte- 
rius personae, praecisione tamen facta a cooperationis peccato et scan- 
dalo, explicandis certe, si adfuerint. Explicata item interiori voluntatis 
delectatione, vel desiderio quoad veneream delectationem, explicandum 
non est, an illa voluntatis delectatio et desiderium, immediate ad aspe- 
ctus vel tactus turpes terminabatur. 

Haec habet Billuart Diss. 6. art. 15. $ III. Nora et seqq.: «Do- 
cet Franc. Henno delectationes de aspectu, tactu, osculo, etc. specie 
inter se differre, et debere sic distincte accusari... quia, inquit, aspe- 
ctus, tactus, oscula, specie inter se distinguuntur... sed tamen fatetur 
praxim confessariorum et poenitentium esse contrariam. Insuper puto 
ego falsum esse eius fundamentum, nempe tactus, oscula, aspectus 
specie inter se distingui in genere luxuriae. Cum enim non sint per 
se mala, ut dictum est, sed tantum ratione commotionis, aut pollu- 
tionis, aut copulae, ad quas excitant et tendunt, eandem inter se ma- 
litiae speciem habent, scilicet vel commotionis carnalis, vel pollutionis, 
vel copulae, etc. Unde meo indicio satisfaceret poenitens, qui diceret, 
toties excitavi in me vel in alio commotionem carnalem, aut pollu- 
tionem, tacendo an per tactus, aut aspectus, aut oscula, modo sui et 
complicis conditiones explicet. A fortiori satisfaceret dicendo, toties 
delectatus sum carnaliter circa talem vel talem personam non expli- 
cando an circa tactus, aut oscula, aut aspectus; bene tamen si fuerit 
delectatio circa copulam, aut pollutionem, quia cum haec differant 
specie ab impudicitia, et distincte sint accusanda, ita ct delectationes 
circa ipsa ». S. Th. 2. 2. q. 154. a. 4. ad 3. loquens de osculis et 
tactibus ait: « Quod huiusmodi non sunt peccata secundum suam 
speciem ». Et ib. ad 2. ait: « Ex libidine habent rationem peccati ». 
Et in c.: « Huiusmodi, secundum quod /ibidinosa sunt, sunt peccata 
mortalia ». 


783.bis Nota: Actus excitans simplicem delectationem veneream 
a pollutionis actu specie differt; adeoque in confessione natura actus 
distincte est, per se, explicanda. « Attamen, ut hic notat Genicot ed. 4. 
v. l. n. 396. 3°., discrimen illud saepe non accusatur a poenitente; 
neque a confessario quaestiones de rebus maxime pudendis sine vera 
necessitate faciendae sunt. Sequi licet regulam a Bouvier positam, 

Diss, in 6. Dec. praec. p. 76.: « Tactibus aut motibus libidinosis di- 
screte cognitis a pudibundis interrogationibus abstineat confessarius >. 
Et scribit Berardi, Prax. conf. n. 851.: « Dicente poenitente me tetigi, 
sj constet quod vere malitiose se tetigerit, praesumendum est, quod 
actum ad finem suum naturalem perduxerit; unde, sive de viris, sive 
de feminis agatur, interrogationes de re ista omitti posse dicerem. 
Verum est quod aliqui actum interrumpunt, etsi malitiose illum ince- 
perint, sed exinde confessarii obligari nequeunt, ut omnibus et sin- 
gulis, qui se tetigisse confitentur, circa hanc ipsam interruptionem in- 
terrogationes superaddant ». 


784. An tactus aliique actus incompleti, cum peccatum grave sunt, 
malitiam | contrahant specie diversam pro variis personamini circum- 
stantiis? — Ad tactus, oscula et amplexus quod attinet, communiter 
affirmatur. Et ratio est, quia morali existimatione tactus prae aliis 
actibus maxime respiciunt personam individuam, et ad copulam quam 
proxime accedunt. Unde quemadmodum in copula circumstantiae spe- 
cificae personarum sunt explicandae, ita et in tactibus. L. 417. 453. 
459. — Quoad aspectus, affirmant pariter Salmant. apud S. Alph. 421., 
ac tum quoad aspectus, tum etiam quoad verba turpia sive dicta, sive 
audita, eodem fere modo ac quoad tactus affirmat etiam Sanchez de 
Matrim. 1. 9. d. 46. n. 17. 18. 30. 45. propter rationem omnino uni- 
versalem, quia nempe hi actus omnes ordinantur ad coitum, eiusque 
malitiam moralem participant. Verum S. Alph., relata Salmant. opi- 
nione, quoad aspectus haec subdit: « Sed huic doctrinae verius con- 
tradicit Croix 1. 6. p. 2. n. 1030., ubi ait, quod qui sine ullo de- 
siderio personam veneree aspicit, non tenetur dicere qualis fuerit per- 
sona. Quomodo enim foemina, aspiciendo turpiter sacerdotem... com- 
mittet sacrilegium, quod consistit in violatione personae sacrae, cum 
ibi nulla violatio intercedat? Et quomodo quis, aspiciens turpiter con- 
sanguineam, committet incestum? » 1. c. Haec vero valent etiam quod 
verba turpia, dicta vel audita, ut per se patet. — S. Th. 2. 2. q. 154. 
a. 4. ad 1., ad 2.; L. 415. 416, 417.; Gur. Cas. 146.; Laym. 1. 3. 
s. 4. n. 13. 

Hinc qui personae alicuius aspectu vel conversatione voluntarie 
ad pollutionem excitatur, unum committit pollutionis peccatum, cum 
praedicti actus speciem non induant copulae cum persona, quae aspi- 
ciatur, vel cum qua quis conversatur. 


785. An in tactibus quos secus vel cum aliis quis habeat expli- 
candus sit sexus, an sit ipse mas, an foemina ? — R. Per se loquendo 


negative; id enim se habet per se mere materialiter. Cf. 811. 

786. An quoad laetus explicandae sint corporis partes, quas gra- 
viter hac in re peccans tetigit? — R. Haec La-Croix 1. 6. p. 2. 
n. 1031: «Qui sine desiderio venereae attigit puellam, secundum 
Dianam, satisfacit dicendo se toties attigisse turpiter, nihil dicendo 
de partibus, in quibus attigit. Ali probabiliter dicunt. exprimendum, 
si partem turpem attigerit 

7187. Quomodo distinguantur peccata luxuriae consummatae ? — 
Alia sunt secundum naturam, quando nempe exercentur eo modo, qui 
generationi speciei humanae non adversatur, si videlicet in concubitu, 
per se apto ad generationem, servatur sexus diversus, species eadem, 
vas et modus naturalia; alia sunt contra naturam, si semen ita effun- 
datur, ut generationi inservire non possit; id est sl, modo enumerata 
non serventur, sive id fiat extra concubitum, sive in concubitu, ex 
quo generatio sequi non potest, Sex S. Th. enumerat luxuriae consum- 
matae species, quae sunt: fornicatio, stuprum, raptus, adulterium, in- 
cestus, vitium contra naturam. — L. 412. 432.; S. Th. 2. 2. q. 154. 
a l; 2: TIL. 12 


788. Quid fornicatio? — Fornicatio est copula soluti cum soluta 
ex mutuo consensu. Soluti cum soluta, h. e. a vinculis matrimonii, co- 
enationis aut affinitatis et voti. — — Fornicatio est intrinsece mala, et 
peccatum mortale ; ita ut nunquam liceat. — Prob. 1.. p. 1.° ex pr. 48.* 
d. ab Inn. XI. 2.^ Quia fornicatio et vagus concubitus repugnat bonae 
prolis educationi, quae sine vinculo coniugali maris et foeminae non 
potest fier. Nam ad illam non solum requiritur cura matris, a qua 
nutritur, sed multo magis etiam cura patris, a quo dein proles est 
instruenda, defendenda et ad statum, in quo sibi de necessariis possit 
providere, promovenda. — Prob. 2? p. 1.° quia in S. S. fornicatores 
excluduntur a regno caelorum, 1. ad Cor. 6., 9.5; ad Eph. 5., 5.; ad 
Gal. 5., 19. seqq. 2.^ Quia fornicatio graviter repugnat bono prolis, 
et debitae propagationi generis humani ; nam, si liceret fornicatio et 
vagus cubitus, mares de proprietate prolis dubii eam non agno- 
scerent, et debitae education; non studerent: foeminae vero a mari- 


bus dein derelictae, procurarent abortus, relinquerent infantes, aut eos 
plane occiderent. 

Porro fornicatio est peccatum mortale, etsi dives vellet curare 
debitam educationem prolis fornicariae: nam si fornicatio in tali casu 
liceret, plerique similem licentiam sibi arrogarent, omitterent matri- 
monia, et fornicatio successive fieret communis contra debitam propa- 
gationem generis humani. — Trid. s. 24. C. 8. de R. M, s. 25. 
C. 14. de R.; Struggl 23.; S. Th. 2. 2. q. 154. a. 2. 3.; L. 432, 


435. seqq. ; E. M. 


789. Nota: « Qui solum incipit copulam, sed non absolvit, nec 
seminat, debet idipsum explicare, quia licet tunc sit fornicatio in- 
choata, et in affectu, non est tamen fornicatio reipsa; sed est actus 
impudicus, et extremum impudicitiae. Multo magis, qui eamdem copu- 
lam incipit, ex excitata iam natura resilit, semenque dispergit, expli- 
care debet; quia iam adest duplex malitia nimirum fornicatio in- 
choata et in ajfectu et mollities consummata, ut per se patet. « Spo- 
rer 575. 576.; Struggl 25.; Lugo de Poenit. d. 16. n. 237. seqq.; 
L. l. 6.n. 916. — A fornicatione specie non differt concubinatus, qui 
habitualis et continuata fornicatio est, nec smeretricium, quod condi- 
tionem tantum designat mulieris, quae parata est ad usum sui cor- 
poris omnibus concedendum. Hae conditiones explicandae in Confes- 
sione sunt non ratione speciei diversae peccati, sed ratione consuetu- 
dinis et occasionis plurium peccatorum. 


790. Quid stuprum? — Stuprum sumitur aliquando pro omni 
illicito concubitu ; sed communius hac voce speciale luxuriae peccatum 
designatur. Non autem sibi consentiunt thth. circa naturam huius pec- 
cati. P. Gury 425. stuprum, ait, est violatio seu oppressio mulieris, 
ipsa invita. Alii autem tenent propriam stupri rationem simpliciter 
consistere in illicita virginis defloratione ; alii vero tenent consistere in 
violento concubitu cum virgine, ita ut concubitus cum virgine consen- 
tiente non sit peccatum distinctum a simplici fornicatione. "Virginis 
autem nomine in utraque sententia non ea intelligitur, quae virtutem 
virginitatis ita servavit ut nullo peccato luxuriae fuerit maculata, sed 
illa quae virginitatis signaculum retinet integrum, etsi polluta fuerit 
etiam voluntarie, ideoque amiserit irrevocabiliter virtutem virginitatis. 
— L. 101. de Verb, sign.; L. 443.; S. Th. 2.2. q. 154, a. 6. 7; 
Laym 1]. 3. s. 5. tr. 3. p. 3. c. 13. init. 

Si mulier invita extra matrimonium vi superetur a viro, licet ei 
viri ad se ingressi semen haud recipere. Ac idem permittunt, licet 
non omnes, mulieri, (piae antea consenserit, quia tenetur peccatum 
non continuare. Verum, si mulier vi oppressa semen iam receperit, 

illud probabilius eicere, vel frigidae aquae iniectione infecundum red- 
dere non potest; cum hoc sit contra naturam generationis, quae iam 
incoepta est. — Lugo de lust, et lur. de 10. n. 197.; L. 394. |. 6. 
n. 954. 

Certum apud omnes est violentam virginis deflorationem, praeter 
grave peccatum contra castitatem, involvere etiam peccatum grave 
contra iustitiam, in Confessione necessario explicandum; propter gra- 
vissimam iniuriam virgini irrogatam, eiusque parentibus, si sub eorum 
tutela virgo sit. Inst. |l. 4. t. 4. $ 2. Atque haec violentiae circum- 
stantia, ut per se patet, exprimenda est, etiamsi mulier non esset 
virgo, sed corrupta vel coniugata. Porro « per violentiam hic intelli- 
gitur non solum violentia physica, sed etiam moralis, qualis est fraus 
et metus; item importunae preces et blanditiae, quae iuxta indicium 
prudentum, in hac praesertim materia, violentia moraliter reputantur; 
quales sunt eae, quas comitantur magna promissa, oscula, tactus, ve- 
neris incentiva, ac uno verbo eae omnes, quibus ingenua mulier fa- 
cile resistere non potest ». Billuart de Temper. Diss. 6. art. 3. Dico 
l.; Struggl 28. 29. Quamvis vero non habeatur vis seu violentia, 
certe insignis fraus habetur, adeoque specialis malitia contra iusti- 
tiam in Confessione declaranda, si quis fornicaretur cum muliere 
amente, ebria, aut dormiente, quia violatur sine eius consensu, et 
proinde gravis ei infertur iniuria.— Sporer 606.; Laym. l. c. n. 1.; 
S. Th. 1. 2. q. 154. a. 6.5; L. 430. 433. 

Verum, an illicita defloratio virginis ultro consentientis sit spe- 
cies luxuriae a simplici fornicatione distincta, controvertitur, et utra- 
que sententia saltem extrinsece probabilis est. Negativa sententia pro- 
babilior videtur. Ratio, quia illa circumstantia physicae virginitatis seu 
integritatis mere materialiter se habet respectu virtutis castitatis, adeo- 
que peccatum contra castitatem specie non immutatur. Hinc, quod 
consequens est, circumstantia haec virginitatis in peccatis quibuscum- 
que a foemina vel viro, virginibus, commissis necessario in Confes- 
sione non erit explicanda: nisi forte occasione reservationis, vel cen- 
surae, vel alterius extrinsecae circumstiantiae, puta si culpabiliter in- 
notuerit, et dedecus ac damnum obvenerit, quod sit reparandum. — 
S. Th. 2. 2. q. 154. a. 1. 4.; Laym. Í. c. 

Illata iniuria satisfactionem, illatum damnum, si sequatur, resti- 
tutionem exigit. Ad illatum autem damnum reparandum, si nulla ma- 
trimonii promissio intercessit, stuprator tenetur aut puellam ducere in 
uxorem, aut eam sufficienter dotare vel eius dotem sufficienter au- 
cere, ut alteri aeque nubat, ac si virgo esset. C. |. 2. de Adult, et 

slufir.; C. B. 825. — Cf. 1376.; L. Il. 3. n. 640.-612. 648.; Laym. 
l c. n. 2. 4.5; Lugo de Poenit. d. 16. s. 4. $ 7.; C. I. Poen, 331. seqq. ; 


C. G. 331. seqq. 


70]. An stuprum, si virgo deflorata consentiat, contineat saltem 
specialem malitiam iniustiliae respectu parentum, in quorum custodia 
erat? — R. Negative. « Ratio, quia, si ipsa puella, cum sit domina 
sui corporis, nullam irroget iniuriam patri, si deflorationi consentiat, 
utens iure suo, tanto minus irrogat deflorator. Tantum illa peccabit, 
et consequenter etiam violator, contra pietatem patri debitam, et etiam 
contra obedientiam, si de tali crimine expresse prohibitionem a patre 
habuerit, ut ait Lugo n. 226. ». L. 641., |. 3. n. 641. 


792. Quid raptus? — Raptus dupliciter sumi potest. Primo enim 
sumi potest, prout est impedimentum dirimens matrimonium, et est 
abductio violenta mulieris cuiusvis e domo vel potestate paterna vel 
quasi paterna, ad alium locum ad contrahendum matrimonium, Sub 
potestate raptoris. Altero vero modo, est luxuriae species; eaque est 
personae cuiusvis, sive sit masculus, sive foemina, sive virgo, sive 
corrupta, sive nupta sive innupta, abductio de loco ad locum, illata 
vi sive abductae, sive iis quorum potestati subest, scilicet parentibus 
aut tutoribus, aut viro, non autem si sint fratres et mulier sit sui 
iuris, libidinis explendae causa. Inst. |l. 4. t. 4. $ 2. Quare primo 
modo persona abducitur, matrimonii contrahendi causa; altero vero 
modo, causa libidinis. De raptu l^ modo in tract, de Matrim. est 
sermo, hic de raptu agimus 2." modo. 

Porro patet, quomodo raptus ita sumptus a stupro differat. Nam 
stuprum solummodo cum virgine invita locum habet, raptus autem 
cum quacumque persona; stuprum solam involvit violentiam vel frau- 
dem, raptus etiam abductionem de loco ad locum ; stuprum violen- 
tam infert tantum virgini, raptus personae abductae, aut iis quorum 
potestati rapta subest, aut etiam utrisque. « Unde vides raptum vir- 
ginis, secuto turpi effectu, non nisi valde accidentaliter differre a stu- 
pro ». Sporcr de Matr. 603. Si quae tamen sponte discedat cum ama- 
sio, insciis parentibus, non erit proprie raptus, sed fuga, non addens 
malitiam specie distinctam  fornicationi. Malitia. ergo raptus pro- 
pria consistit in iniuria, quae infertur in violenta abductione, libidi- 
nis causa. Quare, ut stuprum perfecte tale, ita raptus praeter pecca- 
tum luxuriae continet peccatum  iniustitiae; ac ista iniustitia est tam 
contra personam ipsam, quae violenter abducitur, quam etiam contra 
parentes aut alias quascumque personas, quarum in potestate persona 

illa est constituta. Ex Trid. s. 24. C. 6. d. R. M. raptor tenetur « mu 
lierem raptam, sive eam in uxorem duxerit, sive non duxerit, decenter, 
arbitrio iudicis dotare»; nisi mulier sit meretrix aut malae famae.— 
S. Th. 2. 2. q. 154. a. 75; L. 444.; C. I. Poen. 349. seqq.; C. G. 


354. seqq. ; C. B. 826. 


793. Quid adulterium? — Adulterium est copula cum alterius 
coniuge. Peccatum grave est, ab aliis specie distinctum, ad Hebr. 13., 4. 
Praeter peccatum contra castitatem, aliud contra iustitiam includit. 
Violat enim in re gravi ius inalienabile alterius coniugis; unde non 
cessat talis malitia, licet iste consentiat. — L. 445.; S. Th. 2. 2. 
q. 154. a. 8. 

Gravitatis huius peccati gradus sunt: l.^ Gravis, cum persona 
soluta peccat cum ligata; quia praeter fornicationem solum coope- 
rando peccat contra ius tertii. 2.^ Gravior, cum persona ligata pec- 
cat cum soluta, quia praeter cooperationem ad fornicationem peccat 
contra fidem a se datam proprio coniugi, et violat ius acquisitum 
coniugi in eius corpus. 3.^ Gravissimus, cum persona ligata peccat 
cum ligata, quia peccat ipse contra iustitiam, violans ius proprii con- 
Jugis, et cooperatur peccato contra iustitiam sui complicis, violantis 
pariter ius proprii coniugis. Unde status utriusque declarandus omnino 
est in. Confessione. — Adulterium uxoris gravius adulterio viri est, 
propter damnum gravissimum familiae et legitimorum haeredum, vo- 
litum in causa, quae circumstantia est alam inducens malitiae spe- 
ciem. — Sporer 529.; L. 445.; C. I. Poen. 353. seqq. ; C. G, 336. 
seqq.; C. B. 823. 821. 

« Adulterium committitur a coniugato in omni prorsus specie 
luxuriae, saltem externae, non tantum naturali, cum soluta, ligata, 
consanguinea, sacra, etc.; sed etiam contra naturam, bestialitate, so- 
domia, mollitie, itemque osculis et tactibus etiam cum solutis; ideo- 
que talia agens coniugatus, vel coniugata tenetur explicare statum ma- 
trimonii sui. Communissima dd. Sanchez 1. 9. d. 18. n. 4.; Lugo, 
Tamburin. Ratio est; quia in his omnibus semper ht iniuria coniugi. 
iuxta Apostolum. Vir non habet potestatem corporis sui, etc. Et e 
contra ». Sporer 529. 

Adulterii diam vel quasi adulterii malitiam coniuges contrahunt 
peccantes contra naturam, sodomia aut mollitie, quum mutuo vel seor- 
sim se polluunt. Sic enim verissime dividitur eorum caro contra fi- 
dem matrimonii. Debent autem necessario explicare peccatum illud 
commissum esse cum proprio coniuge: secus enim nunquam pecca- 

tum a se commissum «explicabunt. — Sporer 526.; L. 446.; Diana 


tr. 6. de Matr. r. 186. n. 4.; E. M. 


7194. z/ÍzZ coniux, si solum morose delectetur de copula cogitata cum 
allero, contrahat etiam adulterii mentalis malitiam, necessario in con- 
fessione explicandam ? — « Affirmat Vasquez 2.* p. tom. 1. d. 112. 
cum alis. Ratio est, quia fides matrimonii obligat, non solum corpus, 
sed etiam mentem ad aliud obiectum turpe non collocare: ideoque 
talis morose delectans, non tantum peccat peccato luxuriae, sed etiam 
adulterii mentalis: quemadmodum omnium consensu religiosus, sacer- 
dos, vel alius, voto castitatis adstrictus, in Confessione delectationis 
morosae venereae tenetur explicare circumstantiam voti, vel status sui ; 
quia non solum contra castitatem, sed etiam vere contra votum et 
virtutem religionis delinquit. Probabilis, et sine dubio tutior senten- 
tia. Negat vero non improbabiliter Hurt, apud Tambur. l|. 15. Deca- 
logi n. 6. his verbis: « Docet Vasquez coniugatum, qui veneree de- 
lectatur de fornicatione cum non sua, non tantum peccare peccato 
luxuriae contra castitatem, sed etiam peccato adulterii contra fidem 
matrimonii. Id tamen difficile et absque sufficienti fundamento proba- 
tur, quia difficile et absque fundamento dicitur in matrimonio prae- 
stari fidem coniugi non collocandi mentem in aliam. Haec Hurtad. 
satis probabiliter. Certe, absque sufficienti. fundamento et urgenti ne- 
cessitate aut ratione, non est gravandum sacramentum poenitentiae. 
Alia est ratio de voto castitatis adstricto. Nam vovens castitatem Deo 
inspectori cordium, sine dubio principaliter. vovet et obligat se ad 
castitatem etiam internam, sine qua nihil valet externa: at contrahens 
matrimonium cum homine sine fundamento asseritur, ei etiam obli- 
eare mentem, ne in aliud obiectum libidinose tendat ». Sporer n. 523. 


795. Quid incestus? —  Incestus est concubitus cum consangui- 
neis aut affinibus intra gradus ab Ecclesia pro matrimonio prohibitos. — 
Incestus grave peccatum est, et specie differt ad aliis luxuriae peccatis. 
Est enim non solum contra castitatem, sed etiam contra pietatem et 
reverentiam, quam ipsi coniuncti sibi mutuo debent. — S. Th. 2. 2. 
q. 154. a. 95; L. 448.; C. I. Poen. 337.; C. G. 333. seqq. 


796. rin non solum copula, sed etiam omnes tactus impudici in- 


ter coniunctos induant naturam incestus in Confessione necessario ex- 
plicandi? - R. Affirmative. Nam isti etiam actus reverentiae, con- 
junctis debitae, repugnant. — L. 453. 469.; Billuart Diss. 6. art. 


6. 9.; Cf. hic 784. 

797. An adsit incestus inter eos, qui ligantur impedimento pu- 
blicae honestatis? — R. Affirmative, et Sporer 613. tamquam certum 
tradit. Sed incestus minus stricte talis est. Ratio est, quia incestus 
est inter cognatos et affines. Atqui inter eos, qui ligantur impedi- 
mento publicae honestatis, neque cognatio est, neque affinitas stricte 
talis: Ergo L. 1. 6. n. 469. i 


798. An incestus inter cognatos spirituales et legales sit diversae 
speciei, quam inter consanguineos et ajjines ? — « Absolute affirman- 
dum cum Salm. et S. Th., qui 2. 2. q. 154. a. 10. ad 2.um docet, 
per copulam inter cognatos spirituales committi sacrilegium ad modum 
incestus... Pariter incestus inter cognatos legales, nempe ratione ado- 
ptionis, est diversae speciei ab alis enunciatüs et explicari debet ». 
L. 450. 469. Caietanus in 2. 2. q. 154. a. 9.: « Ad 2.am obiectionem 
de cognatione spirituali et legali, dicitur, quod quia coniunctio talis 
non ordinatur ad consanguinitatem, ut proprium ac proximum finem, 
sed secundum quamdam assimilationem, ideo illius violatio metapho- 
rice dicitur incestus ». Lugo vero de Poenit. d. 16. n. 327. seqq.: 
« Fatendum est illum (incestum inter cognatos legales) esse proprie 
incestum; unde non est cur dicamus difterre specie ab incestu inter 
consanguineos et affines naturales... Unde... non necesse erit explicare 
differentiam | cognationis legalis a naturali... Circumstantia vero co- 
egnationis spiritualis specie diversa est ab incestu, quia licet contineat 
malitiam aliquam  incestus... addit tamen ultra hoc malitiam sacri- 
legii ». 

Haec autem Sporer n. 612. 613.: « Qui peccat carnaliter cum 
persona coniuncta cognatione legali (cuius quadruplex est gradus. 
|l." inter adoptantem personam et adoptatam eiusque descendentes, 
2." inter adoptatum et filios legitimos adoptantis, 3.^ inter uxorem 
adoptati et ipsum adoptantem, 4.^ inter uxorem adoptantis et adopta- 
tum) sine dubio committit speciale peccatum  incestus, ut tale neces- 
sario confitendum, cum inter easdem personas, ob saepe dictam reve- 
rentiam coniunctis debitam, Ecclesia constituat impedimentum dirimens 
matrimonium. Utrum autem incestus iste sit explicandus, ut distinctum 
peccatum ab alis incestibus supra dictis, et an etiam explicari debeat 
illa modo dicta diversitas graduum seu personarum ? Rursus proba- 
bilius ac tutius quod sic; et satis probabile quod non. Qui autem 
peccat cum persona coniuncta cognatione spirituali contracta ex sa- 
cramento baptismi et confirmationis (cuius duplex est gradus seu 
species, paternitas spiritualis inter baptizantem et confirmantem, item 

inter patrinos ex una parte, et baptizatum et confirmatum ex altera 
parte: et compaternitas spiritualis inter eosdem, baptizantem et con- 
firmantem, ac patrinos ex una, ac parentes baptizati vel confirmati 
ex altera parte: nam fraternitas spiritualis, inter baptizatum et con- 
firmatum, et filios baptizantis vel patrinorum  exolevit) is omnino 
committit incestum distinctum ab omnibus praedictis in consanguini- 
tate, affinitate, vel legali cognatione, ideoque specialiter explicandum 
in Confessione: quia addit specialem malitiam irreverentiae sacramenti 
ratione cuius reducitur ad genus quoddam sacrilegii. Utrum autem 
etiam explicari debeat, an factum sit ex sacramento baptismi vel con- 
firmationis: item an paternitate vel compaternitate ? Probabilissimum 
quod non, quia in omnibus eadem deformitas non multum gravior 
vel levior ». Ita etiam Billuart Diss. 6. art. 6. 


799. An propinqui) obtenta dispositione ad matrimonium contra- 
hendum, si ante matrimonium fornicentur, incestum committant? — 
Duplex est sententia: utramque probabilem habet S. Alph. 452. Ratio 
sententiae negantis est, quia cessante speciali matrimonii repugnantia, 
cessat consequenter specialis fornicationis repugnantia: hac enim ma- 
nente, ipsum matrimonium impediretur. Ratio sententiae affirmantis 
est, quia dispensatio aufert. tantum impedimentum matrimonii, non 
conjunctionem. 


800. Quid sacrilegium ? —  Sacrilegium, quatenus est luxuriae 
peccatum, est violatio loci, rei, vel personae sacrae, per actum vene- 
reum : praeter peccatum ergo contra castitatem, complectitur etiam 
peccatum contra religionem. Sacrilegium « potest poni species luxu- 


riae », quia violatur castitas divino cultui consecrata. S. Th. 2. 2. 
q. 154. a. 10.; L. 454. 


801. Quid sacrilegium Personale? — Sacrilegium carnale et per- 
sonale « proprie et in rigore dicitur concubitus illicitus seu quodvis 
peccatum carnis personae Deo voto solemni castitatis adstrictae et 
consecratae utpote per professionem religionis approbatae, aut per 
susceptionem ordinis sacri a subdiaconatu inclusive. Ratio est, quia 
sacrilegium proprie et in rigore est violatio rei sacrae: res autem 
sacra proprie dicitur, quae publica auctoritate et ritu ad cultum Dei 
instituta et consecrata est: atqui per solum votum solemne professio- 
nis, vel sacri ordinis persona publica auctoritate Ecclesiae, illud vo- 
tum solemniter loco Dei acceptantis, consecratur ad cultum Dei: non 
item per votum simplex privatiin emissum. Quare peccatum carnis 

personae sacrae solo voto simplici castitatis adstrictae, non quidem 
est in rigore proprie dictum sacrilegium; cum non sit personae sacrae: 
est tamen speciale peccatum contra virtutem religionis et 2.um prae- 
ceptum Decalogi, scilicet violatio voti et promissionis Deo factae, et 
ideo necessario quoque in Confessione explicandum, secundum omnes». 
Sporer 615. Cfr. hic 500. 


802. Resolves: Hinc, qui ligatus solemni castitatis voto peccat 
carnaliter, peccatum perpetrat triplicem continens malitiam; | impudi- 
citiae contra castitatem ; infidelitatis contra Deum, ob non impletio- 
nem promissionis ipsi factae; sacrilegii ob violationem seu profana- 
tionem personae Deo consecratae. Sacrilegii vero gravitas triplicis 
gradus est, si complicem habeat: l.^ Grave, si peccatum carnale sit 
personae non sacrae cum sacra. 2.° Gravüis, Si sit personae sacrae 


o . . è : 
cum non sacra. 3. Gravissimum, S1 Sit personae sacrae cum sacra. 


L. 456. 


803. Nota: Probabile est non opus esse exprimere, utrum votum 
fuerit solemne, an simplex, quia probabilis est etiam opposita sen- 
tentia, quod nempe verum etiam sacrilegium sit violatio personae sa- 
crae, voto simplici castitatis ligatae. Neque item necesse est dicere, 
si persona sit duplici titulo sacrata, v. g., quia est religiosus et sa- 
cerdos, quia constitutus in sacris, probabilius et verius, tantum ratione 
voti ordini adnexi tenetur ad castitatem, et colligitur ex C. Cum 
olim de Cler. coniug. L. 454. 455. Cf. hic 500. — « Omnino tenen- 
dum, sacrilegium committere religiosum, qui morose delectaretur de 
peccato carnali alterius, vel qui alterum suis manibus pollueret, etiam 
sine sua delectatione ». L. 457. Itemquc sacrilegium | committit, qui 
personam sacram ad peccatum luxuriae inducit, licet ipse cum ea non 
peccet; sacrilegio enim cooperatur. E contrario, satis probabile est 
sacrilegium non committere, qui habens votum castitatis alterum suo 
consilio inducit ad carnale peccatum, quia castitatis votum emittens, 
non alienam sed tantum propriam castitatem respicit; unde tunc scan- 
dalo peccaret. Intellige tamen, si id alio fine faceret, quam ex posi- 
tivo libidinis affectu ; secus enim iam directe in propriam castitatem, 
cuius votum emisit, peccaret, L. 457. — Sacrilegium personale in 
affectu esset, si quis se pollueret cogitando cum delectatione Sanctum 
vel Sanctam, vel quod M horribilissimum est, ipsum D. N. I. C. aut 
ipsam B. V. 


504. Quid locus sacer in sacrilegio locali / — Locus sacer hic 


solummodo intelligitur ecclesia, h. e. locus ad divina officia ab Epi- 

scopo consecratus, vel etiam simpliciter benedictus a tecto usque ad 
pavimentum ; et coemeterium, h. e. locus benedictus et deputatus ad 
mortuos sepeliendos. Quare excluduntur oratoria privata, cum non 
sint verae ecclesiae; excluduntur etiam aliae omnes partes ecclesiae, 
quae intra tectum et pavimentum minime continentur, uti sunt cellae, 
claustrum, sacristiae, dormitorium, tectum supra ecclesiam, ianua extra 


limen ecclesiae, atrium. L. 400. 


805. An peccata interna in loco sacro sint sacrilegia ? — Peccata 
mere interna non sunt habenda ut sacrilegia, graviter talia, quia lo- 
cum sacrum non videntur specialiter afficere, nisi habeatur desiderium 
externe peccandi in ipso loco sacro, etiamsi extra locum illud desi- 
derium habeatur; est enim tunc sacrilegium in affectu. Cum enim irre- 
verentia in facto consistat, sacrilegium re ipsa esse non potest. Cf. 502. 


806. Quid de peccatis externis ? — Quoad peccata externa cer- 
tum est apud omnes, committi sacrilegium per actus consummatos, 
nempe per pollutionem voluntariam, fornicationem, etc. Ubi adver- 
tendum est, quod plures ex S. Alph. 458. probabiliter tenent non 
nisi per publicam seminis effusionem sacrilegium in ecclesia committi ; 
quae tantum ecclesiastica lege prohibetur. Ali autem probabiliter 
dicunt etiam occultam effusionem esse sacrilegium. Etsi enim ex lege 
ecclesiastica locus sacer non polluatur, violatur tamen sanctitas loci 
sacri. — Ac de copula maritali alii pariter tenent, praeciso scandalo, 
nunquam esse sacrilegium, alii adhuc per copulam maritalem occultam 
committi sacrilegium, et ecclesiam pollui, nisi fiat ex morali necessi- 


tate, quamvis tamen, cum sit crimen occultum, non sit obligatio ab- 
stinendi a divinis officiis. — L. 36. 334. 458., 1. 6. n. 920.; Cf. hic 502. 


S507. An praeter actus consummatos, sacrilegium committatur per 
alia peccata externa gravia non consummata ? — Alu probabilius af- 
firmant; quia ex se important gravem  irreverentiam contra locum 
sacrum: ali non improbabilité.-. negant; quia id solum habet rationem 
sacrilegii, quod sacri canones vetant; et istis sola seminis effusio pro- 
hibetur, tanquam polluens locum sacrum. L. 459. 461.; Spor. 619. 
« Excipit tamen merito Lugo et ali passim, nisi quis eiusmodi im- 
pudica exerceat in loco sacro cum magna ecclesiae irreverentia, ut si 
meretricem ante altare publice impudice tangeret, si in sacro templo 
lascivas comoedias exhiberet, etc. ; tunc enim non esset negandum pro- 
prie sacrilegii scelus committi: fieret enim gravis irreverentia divino 
cultui, ad quem locus sacer deputatus et consecratus est ». Sporer ib. 

Verum, si sacrilegium irreverentia est, haec deesse non videtur, eaque 
eravis, in aspectibus, colloquiis, tactibus turpibus, si graves sint et 
manifesti. Cf. hic 502. 


808. Quinam notandi sint speciales casus in sacrilegio reali ? — 
sacrilegium committit, qui indutus ad missam se pollueret. Itemque 
sacerdos, gestans ss. eucharistiam qui carnaliter peccaret; vel qui se 
pollueret infra mediam horam post Communionem. Minime vero qui 
carnaliter peccaret, gestando reliquias, agnos Dei, etc., vel die festo. 
Ratio est, quia haec omnia videntur per accidens se habere ad car- 
nale peccatum. Neque revera res ipsa sacra violatur. E contra in 
primo, secundo et tertio casu gravis irreverentia foret in ss. eucha- 
ristam, et in missae sacrificium, ac sacra vestimenta ad illud offe- 
rendum destinata. — Sacrilegium pariter non committeret, qui reli- 
quias Sanctorum daret amasiae, titulo simplicis donationis. Secus vero, 
si eas daret in pretium peccati; nam esset tunc sacrilegium et simonia. 
— Huc vero spectat sollicitatio ad turpia in Confessione, quando 
scilicet confessarius sacramento poenitentiae abutitur ad peccatum 
carnale; et huius complicis absolutio: gravissima enim  irreverentia 


infertur sacramento. — Elbel De Actib. hum. 104.; Sporer 021. 
L. 463. 
III. — DE PECCATIS LUXURIAE CONTRA NATURAM 
509. Quid mollities seu pollutio ? —  Mollities, seu voluntaria 


pollutio, est voluntaria seminis humani extra copulam seu concubitum 
effusio. — Voluntaria ; nam ista seminis effusio potest etiam prove- 
nire naturaliter ex ipsa abundantia humoris; et ex pluribus etiam 
extrinsecis circumstantiis, tum in statu vigiliae, tum potissimum in 
somno, determinari saepe potest. Hae autem circumstantiae aliae sunt 
physicae, ut debilitas temperamenti, morbus aliquis irritationem or- 
eanorum genitalium progignens, decubitus supinus, mollities et calor 
lecti, potiones excitantes, exercitium equitationis, etc.: aliae morales, 
ut cogitationes rerum "Venerearum, lectiones earumdem rerum, con- 
versationes, etc. Voluntaria vero erit pollutio, cum ipsa in se vel 
etiam in sui causa, quaecumque ea tandem sit, intendatur. Cum au- 
tem voluntaria ista pollutio saepe manuali contactu exciteretur, hinc 
vulgo masturbatio appellatur. 

Effusio: effusio haec in maribus fit extra membrum genitale; 
unde effusio exterior est; in foeminis vero fit tam extra, sed rarius, 
quam intra vas genitale absque ullo effluxu exteriori. Licet vero in 
foeminis ista effusio fiat in vase genitali, hanc ipsae sensibiliter. per- 
cipiunt; in ea enim magna voluptate afficiuntur, eaque completa, sa- 
tantur et quiescunt; et hoc magnae voluptatis et satisfactionis sub- 
secutae signo dignoscitur, an revera fuerint pollutae. Hinc pollutio 
differt omnino a motibus inordinatis, qui motus sunt, partium geni- 
talium alteratio, commotio, tumor, erectio: et hi motus voluptatis 
venereae sensui consociantur, et ad pollutionem disponunt. Hi motus 
tam in viris, quam in foeminis locum habere possunt. 

Seminis: semen generatim hic intelligitur humor viscosus ad ge- 
nerationem ab ipsomet Creatore destinatus. Humor iste non est eiusdem 
naturae in mare ac foemina. Materia enim, quae per pollutionem se- 
eregatur in foemina, non est prolifica, sed simplex quaedam excretio 
mucosa, quae opus coniugii facilius efficit; tendit tamen et ordinatura 
natura ad ovuli decisionem et foecundationem et in ovulo est elemen- 
tum prolificum ex parte mulieris. Materia vero quae segregatur in viro 
vere prolifica est, eaque originarie in testiculis elaboratur. In ea 
autem distinguendus est mucus praesertim prostaticus et uretralis, qui 
inservit ad diluendum semen, ut facilius in copula emittatur, et ipsum 
semen quod est elementum prolificum ex parte viri, et quod in zoo- 
spermatibus vel nemaspermatibus consistit. Hinc pollutio in viro dif- 
fert a dislillationc, quae est uretralis quaedam excretio, et fluxus al- 
terius humoris, qui non in testiculis, sed ex glandula prostatae, et 
ex mucosis uretrae glandulis elaboratur; nec est prolificus, nec etiam 
adeo vehementi, sed levi tantum, immo et quandoque absque ulla 
carnis commotione ac venerea delectatione emitti solet. Foeminae etiam 
experiri possunt non solum pollutionem, sed etiam effluxum cuiusdam 
humoris ex glandulis vulvo-vaginalibus, non  absimilis distillation! 
marium, qui proinde non est per se confundendus cum vera mollitie 
seu pollutione. 

Extra copulam, seu concubitum; hinc pollutio habet, quod sit 
peccatum contra naturam, adeoque specie diversum. Et sic S. Th. 

2. q. 154. a. 1. 11. 12. specialem malitiam vitii contra naturam con- 
stanter ex eo repetit, quod per ipsum impeditur generatio prolis, et 


quod repugnet ipsi ordini naturali venerei actus. 


810. An pollutio sit peccatum? — Voluntaria pollutio peccatum 
grave est, ut constat ex pr. 49.a d. ab Innoc. XI. « Ratio huius cer- 

tissimae veritatis potissima affertur: quia si eiusmodi pollutio esset li- 
cita, et saltem non graviter prohibita, impediretur usus coniugii tam 
necessarius in mundo; quandoquidem homines ea sola voluptate con- 
tenti forent, nec coniugis plerumque tam  molestis vacare vellent. 
Accedit; si fornicatio est iure naturae vetita, et intrinsece mala, multo 
magis erit pollutio, qua prorsus prodigitur semen, et impeditur gene- 
ratio contra unicum a natura intentum finem, iure naturae illicita, et 
intrinsece mala erit ». Sporer 628.; L. 425.; S. Th. 2. 2. q. 154. a. 
L5 E. M. 


811. Resolves: Specialis pollutionis malitia consistit in frustranea 
seminis effusione contra naturae ordinem. Quare peccatum hoc specie 
differt ab omni tactu impudico, quem utique venerea voluptas, nulla 
tamen seminis effusio sequitur. S. Th. 2. 2. q. 154. a. 1. 11. 12. 
Saepe quidem poenitentes non distinguunt simplicem delectationem 
veneream a pollutione, uti quando accusant, se tetigisse. Verum, stan- 
dum, maxime in hac materia, communi regulae, Confessarium nempe 
debere de peccatis accusatis indicare secundum sensum obvium et 
naturalem, et omne esse a Confessione praevertendum periculum scan- 
dali. Quare prudenter agit, abstinendo ab omni pudibunda interroga- 
tione, sine vera necessitate. 

Intrinseca ergo pollutionis malitia non est in vehementi voluptate 
extra copulam coniugalem, sed in eo quod sit contra generationem. 
Secus enim peccatum non esset specie distinctum a venerea dele- 
ctatione extra copulam coniugalem. Magis et minus non mutat spe- 
ciem. «Omnis actus humanus dicitur esse inordinatus, qui non est 
proportionatus debito fini... Finis autem usus genitalium membrorum 
est generatio et educatio prolis; et ideo omnis usus praedictorum 
membrorum, qui non est proportionatus generationi prolis et debi- 
tae eius educationi, est secundum se inordinatus ». S. Thom. de Malo 
q. l5. a. 1. Usus ergo Venereorum esse non potest sine peccato, nisi 
«fiat debito modo et ordine, secundum quod est conveniens ad finem 
generationis. ». S. Th. 2. 2 q. 153. a. 2. « Quia ergo in vitiis, quae 
sunt contra naturam transgreditur homo id quod est secundum naturam 
determinatum circa usum venereorum, inde est quod in tali materia 
hoc peccatum est gravisimum ». S. Th. 2. 2. q. 154. a. 12. Et quia 
«species actus sumitur ob obiecto, quod est materia actus... sic in 
quantum impeditur generatio prolis, est vilium contra naturam, quod est 
in omni actu vencreo, ex quo generatio sequi non potest ». S. Th. 


q. 134. a. | Usus contra naturam coniugii, quando debitum vas 


III. - DE PECCATIS LUXURIAE CONTRA NATURAM 593 


praetermittitur, « semper est peccatum mortale, quia proles sequi non 
potest». S. Th. 4. D. 31. Exp. text, in fine. 

Voluntaria pollutio, cuiusvis morbi, vel mortis periculi evadendi 
causa, semper est peccatum mortale. Licitum omnino est pro conser- 
vanda vita, et toto supposito, homini membrum aliquod, manum vel 
pedem abscindere. Nulla enim ex ista abscissione, aliquando licita, 
sequuntur inconvenientia, cum enim ab ea tamquam a re permolesta 
appetitus naturalis vehementer abhorreat, non facile homines eo medio 
abutentur, et ultra casum extremae necessitatis extendent. E contrario, 
cum pollutio, res sit magnam afferens voluptatem, ad quam natura 
ipsa inclinat, periculum maximum adest, ne, si aliquando hoc liceat, 
homines abutantur in detrimentum ipsius speciei. Et sic, e. g., nun- 
quam licet, neque in casu extremae necessitatis, sigillum sacramentale 
violare; quia, si hoc vel in rarissimo casu liceret, odiosum redderetur 
fidelibus sacramentum poenitentiae, ab eoque removerentur, maximo 
animarum detrimento; quemadmodum reapse saepe bono consilii pe- 
tendi homines privantur, quia sciunt posse quibusdam in casibus forte 
secretum manifestari. Insuper « quanto aliquid est magis necessarium 
tanto magis oportet, ut circa illud rationis ordo servetur.... Usus 
autem Venereorum est valde necessarius ad bonum commune, quod est 
conservatio humani generis ». Hinc licet superfluum sit semen, se- 
minis tamen emissio « taliter debet fieri, ut conveniat. fini, ad quem 
eo indigetur ». S. Th. 2. 2. q. 153. a. 3. 

simplici pollutionis malitiae, aliae malitiae ratione circumstantia- 
rum addi possunt, idque generatim valet etiam pro alius luxuriae 
speciebus, «puta, si polluatur sacerdos, additurjsacrilegium ; si coniu- 
gatus adulterium; si cum desiderio peccandi cum alia persona addi- 
tur alia malitia iuxta qualitatem personae concupitae; item additur 
alia malitia, si quis polluitur se delectando de concubitu imaginato, 
cum polluitur tactibus alienis ». L. 476.; Sporer 6-10. 641.; Sanch. de 
Matr. 1. 9. d. 17. n. 16. 

Sicut velle et procurare ipsam pollutionem, vel delectationem ve- 
neream, peccatum grave est, ità consequenter peccatum grave erit 
destillationem libidinosam velle et procurare, distillationem nempe cum 
partiali seminis effusione, vel cum carnali tantum commotione et ve- 
nerea delectatione. Simplex tamen distillatio secum non fert seminis 
emissionem. De ea vero distillatione, quae involuntarie et insensibiliter 
accidit, inquietari non oportet. Distillatio facile exoritur parva etiam 
irritatione, seu parva erectione membri, dum emissio seminis, praeter 
casum morbi, magnam exigit membri irritationem, quae adducat 


Bücerrohx. 1^4. heol moralis I 08 

vehementem et spasmodicam contractionem canalium ducentium semen 
et omnium musculorum perinei, quo semen e vesiculis emittitur per 
uretram.— Caiet. opusc. 22. q. 1: Sporer 260.; Salmant. 33.; L. 447. 


512. z/w impuberes, sive pueri sive puellae, et eunuchi, qui co- 
nantur impudicis motibus semen emittere, cum non possint, peccent 
peccato pollutionis, vel tantum impudicitiae f — Eunuchi utroque testi- 
culo carentes nonnisi mucum emittunt praesertim prostatae et uretrae, 
sine ulla seminis emissione. Spadones dicuntur, qui ex industria vel 
causaliter testiculis privati sunt. Eunuchi autem appellantur qui ita 
absque testiculis nati sunt. Utroque testiculo carentes, impotentes sunt, 
et matrimonium contrahere non possunt. — Porro haec Tamburini de 2.? 
Eccl. pr. c. 17. n. 13: «Qui ex defectu aetatis vel ex alia causa 
(quales sunt impuberes et eunuchi) non possunt motu impudico semen 
effundere, vel effundunt semen inutile, peccant mortaliter... sed certe 
haec species peccati differt a vera pollutione, cuius est proicere semen 
contra generationis finem, quae proiectio non est in praedictis elus- 
modi ; ergo peccatum in impuberibus reducitur reipsa ad tactum impu- 
dicum ». Ita Sporer 639.: « Respondetur, utique esse peccatum mor- 
tale ad mollitiem reducendum ; est enim ex se pravus affectus ad 
pollutionem; attamen videtur specie differre a vera pollutione, per 
quam seminatur; in specie proprie reducendum ad impudicitiam tactus; 
unde in Confessione explicandum ». Ita etiam Holzmann, Babenstuber, 
alique. Contrarium tamen docet S. Alph. 476.; qui aperte affirmat, 
quod «pollutio spadonum et puerorum (licet ili semen perfectum 
non habeant) nihil differt a pollutione adultorum ». 


513. r//Z foeminae, cum pollutionem sibi procurant, peccatum com- 
mittant speciale pollutionis, vel tantum | impudicitiae, ut pro impuberis 
et eunuchis du tum est.* - Affirmant nonnulli e recentionibus theo- 
logis, quia foeminae carent semine vel potius humore, vere prohfico. 
Hinc autem deducunt l.^ Confcssarium posse ab omni ulteriore inter- 
rogatione abstinere, cum malitia haec pollutionis non sit specie di- 
versa a malitia tactuum. 2.° In muliere uxorata talem pollutionem non 
excedere culpam venialem, cum in eadem tactus impudici talem ma- 
litum probabiliter non. excedant. 

Verum negat communissima recentiorum et unanimis omnino ve- 
terum theologorum sententia, licet horum etiam quam plures mulieris 
seminationem necessariam conceptioni non reputarent. Ratio est, quia 
licet ille foeminarum humor non sit de se prolificus, et necessarius ad 
generationem, est tamen ex natura sua ad actum generativum desti- 


III. - DE PECCATIS LUXURIAE CONTRA NATURAM 595 


natus; ad hunc enim melius et facilius efficiendum ordinatur. Hinc 
in effusione istius humoris frustratur adhuc ordo naturae in re gra- 
vissima humanae generationis, ad quam extra concubitum totus ille 
actus iam amplius ordinabilis non est; adeoque contra naturam est. 
— Atque hinc discrimen patet pollutionis mulierum, et illius impu- 
berum et eunuchorum effusionis. Haec enim est intrinsece et essen- 
taliter actus physice incompletus, et de se ordinabilis ad actum li- 
citum completum, nempe copulam coniugalem ; dum e contra illa 
mulierum pollutio intrinsece et essentialiter est actus physice com- 
pletus, ut constat vel ex ipsa serie phaenomenorum excitationis, quae 
praecedit, et quietis ac satietatis quae sequitur ; adeoque, si fiat extra 
omnem concubitum, de se amplius ordinabilis non est ad actum lici- 
tum completum, nempe copulam coniugalem ; illa enim emissio muci 
vulvo-vaginalis indicat perfectam voluptatem consecutam,. quae a na- 
tura ad actum generativum ordinatur. Antonelli v. 2. p. 216. n. 471. 
nota. Quare iterum actus contra naturam est. 

Apposite Sanchez 1. 9.d. 17. n. 13.: « Voluntaria seminis effusio 
extra vas, aut is modus congrediendi, ex quo illa sequatur, est ma- 
nifestum scelus mortale contra naturam. Quia adversatur fini genera- 
tionis naturali, ad quam natura ipsa semen destinavit. Quae ratio in 
viri semine, utpote omnino ad generationem necessario, manifeste lo- 
cum habet. Sed idem dicendum est de foeminae pollutione voluntaria, 
illius enim semen a natura ordinatum est ad generationem, aut tanquam 
necessarium iuxta unam opinionem, ant saltem iuxta veriorem, tan- 
quam utilissimum, et valde ad illam conferens ». Et S. Th. 2. 2. q. 
154. a. 11. nulla distinctione absolute affirmat; vitium contra natu- 
ram, quale est pollutio, determinatam speciem esse luxuriae, cum in 
ea specialis occurrat deformitatis ratio, nempe « quia repugnat Ipsi 
ordini naturali venerei actus, qui convenit humanae speciei... si absque 
omni concubitu causa delectationis venereae pollutio procuretur ». Et 
a. 12. nulla item facta distinctione absolute ait: « Quia in vitiis, 
quae sunt contra naturam, transgreditur homo id quod est secundum 
naturam determinatum circa usum Venereorum, inde est quod in tali 
materia, hoc peccatum est gravissimum ». 

« Tibullus excipiens confessiones mulierum, quarum viri saepe 
abesse solent, et quae non facile se continent, docet et suadet eas- 
dem mulieres non peccare in sequentibus casibus: 

|l. Si desiderando proprium virum absentem, patientur commo- 
tionem sensualem seu pollutionem. 

2. Si desiderent hanc eandem pollutionem in se experire ex ar- 
denti amore viri absentis. 

3. Si pollutionem in se excitent tactibus secum habitis, dum- 
modo hos actus referant ad virum absentem. 

sacra Poenitentiaria dilecto in Christo.... scribenti subiungit : iam 
bis hac super re ab hoc sacro Tribunali responsum fuisse, et actus hu- 
iusmodi esse graviter illicitos, et confessarium eos probantem esse 
denunciandum ». S. Poenit. 2. Sept. 1904. 

Neque vero valet instare, quod licet ille actus sit contra naturam 
adeoque de se illicitus, non est tamen graviter, sed leviter tantum 1l- 
licitus, cum iste uxorius actus non sit ad esse simpliciter generationis, 
sed tantum ad melius esse. Si enim id non esset graviter illicitum, 
et ex intrinseca natura sua, iam foeminae, quibus matrimonium tam 
onerosum est, contentae ea sola voluptate, qua a natura ad opus con- 
iugi alliciuntur, eidem minime vacarent, ac nulli amplius essent uxo- 
rae masturbationis et coniugalis onanismi ex parte earumdem uxorum 
limites. Quin immo impudicis mulieribus matrimonium via esset ad 
impudicitiam magis magisque fovendam et augendam, cum eam saltem 
citrà grave peccatum exercere possent. 

Neque iterum urgeri potest, quod saltem in ista mulieris pollu- 
tione desit propria ratio pollutionis, frustranea nempe seminis effusio 
contra generationem, cum contra hanc nihil fiat. Etenim in pollutione 
mulieris duo sunt apprime distinguenda. Primum est humoris effusio, 
qui ad generationem minime est necessarius, sed dumtaxat utilis; al- 
terum vero est ovuli decisio, quae non solum fit naturaliter et spon- 
tanee tempore menstrui, sed fit etiam venerea hac excitatione, quae 
folliculum disrumpit, quo ovulum continetur, tum ipso totius organi 
generationis erethismo, tum secretione humoris quo illud repletur. Qua- 
tenus ergo venerea ista excitatio tendit de se ad ovuli decisionem ex 
ovario, veram ea continet pollutionis malitiam ; siquidem ovulum est 
ex parte foeminae elementum omnino necessarium generationis, quod 
spermatozoidum virilis spermatis contactu foecundatum generationem 
exhibet novi individui. Quare, ut in viro pollutionis malitia reapse non 
est in frustranea humoris effusione, sed in frustranea a testiculis, seu 
proprius a irciculis seminalibus decisione spermatozoidum, in quibus 
residet vis ovulum foecundandi, quae spermatozoidum decisio illam 
reliqui humoris effusionem comitatur; unde haec ab illa habet quod 
confia naturam Sit. ita pariter in foemina  pollutionis malitia non est 
m frustranea humoris effusione, sed in frustranea ab ovario decisione 


o:uh ad quam illa effusio humoris tendit, unde haec ab illa habet, 

quod contra naturam sit. Et sane quis negare poterit, completum hunc 
foemineum actum natura sua, ut in viro, ordinari ad generationem, 
adeoque ad ovuli decisionem ex ovario, sine quo generatio impossibilis 
est? Cimus Doctor loseph Antonelli, in suo Opere Medicina Pastoralis 
ed. 3. vol. 1. num. 201. 202., ait ovulationem naturalem et sponta- 
neam, seu electionem ovulorum e vesiculis Graaf fieri, tempore men- 
struorum, absque sensu venereo, sed sensum venereum eiectionem ac- 
celerare posse, cui si virile semen occurrat, fecundatur, alias depra- 
vatum expellitur, una cum sanguine menstruo. Et num. 220. ait :« A 
priori re spectata, videretur tempus quod sequitur evolutionem et exi- 
tum ovulorum e vesiculis, et proinde menstrua, aptius esse ad fecun- 
dationem. Attamen quod ita non sit, multa suadent. Nam diligenter 
notandum mullas causas posse mutare tempus maturationis, et exitum 
ovulorum, ut sunt coitus, excitatio genitalium, societas periculosa viro: 
rum, etc. ». Uti ergo ovulatio, seu eiectio ovulorum, naturaliter et spon- 
tanee habetur, ita etiam habetur venerea excitatione, quae producitur 
coitu, societate periculosa virorum, etc. Aucta congestione locali, ut habet 
idem Cimus Auctor 1. c. v. 2. num. 247. producitur emissio muci 
vulvo-vaginalis, ita, eadem aucta congestione, venerea excitatione, de- 
cisio ovuli. Ac cum mulier quovis tempore possit foecundari, licet, ut 
nunc aiunt, propitior sit hebdomada praecedens menstrua, patet evi- 
denter ex coitu et venerea excitatione, ovuli decisionem determinari. 
— Milne Edwards Leçons sur la physiologie et l'anatomie comparée 
etc. Paris 1870. torn. 8. pag. 338. 339. 355. 356. 359.360., torn. 9. 
pag. 106.-109.; Longet Traité de physiologie Paris 1850. torn. 2. 3/ 
part. pag. 80. 95. 


S514. An omnes pollutiones sint eiusdem speciei? — « Omnes 
pollutiones secundum se sunt eiusdem speciei, quocumque modo fiant, 
si fiant sine concubitu ». L. 476. 477. Secundum se, quia ratione cir- 
cumstantiarum personae, vel interioris delectationis et desiderii, vel 
cooperationis ad peccatum alterius, possunt ei adiungi aliae malitiae. 


815. Resolves: Necesse non est explicare in Confessione, an pro- 
priis manibus immediate, vel mediante aliquo instrumento inanimato 
quis se polluerit. — Copula cum foemina mortua non includit aliam 
malitiam in genere luxuriae quam malitiam pollutionis ; sicuti qui con- 
cubitum iniret cum pictura vel statua foem inae vel vestibus foeminae, 
etc. Nihilominus id explicandum erit in. Confessione, saltem generatim 
dicendo : pollui me cum instrumento inanimato, cum affectu ad foe- 
minam. Adest enim pollutio et fornicatio affectiva. L. 466.; Spor. 639; 


>> 

Diana |l. c. r. 6. n. 5. — « Qui se polluit instrumento alieno ani- 
mato, seu partibus corporis alterius personae .... foeminae vel viri, 
etc., tenetur quidem explicare personam illam (ratione cooperationis)... 
Sed opus non est expiicare ipsas illas particulares partes cor- 
poris, quia materialiter solummodo differunt, et illa maior delectatio 
quaesita in una parte non transcendit speciem malitiae, quae est in alia, 
nisi adesset affectus aliquis particularis ad partes praeposteras, et so- 
domiam, quod utique explicandum foret ». Sporer 636. Cf. hic S16. 


516. « An pollutio habita tangendo puerum aut mulierem dor- 
mientes, aut doli incapaces, aut pudenda bestiarum, sed absque con- 
cubitu, sit diversae speciei a simplici pollutione ? — Prima sententia 
affirmat, et dicit talem pollutionem cum puero esse sodomiam, cum 
foemina vero esse copulam inchoatam. — Secunda sententia tenet, 
ease simplicem pollutionem. Ratio, quia, quando abest concubitus, di- 
cunt de materiali se habere, quod fiat pollutio tactibus propriis vel 
alienis. Sufficit. tunc confiteri: habui pollutionem  tactibus alienis. 
Quando enim non adest concubitus, non adest affectus ad sexum, sed 
ad pollutionem; et haec est probabilior. Notat ideo Rone, de VI. 
Praec. c. 7. q. 6. cum Bon., Trull, et Fill., quod, si quis polluatur 
tactibus viri vel foeminae ; quia, cum tantum pollutio tunc intendatur, 
etiam de materiali se habet si tactibus viri vel foeminae illa eveniat. 
Secus tamen dicendum, si facta sit tactibus coniugatae, vel votum ca- 
stitatis habentis ». L. 467. 474. 485. Difficultas autem hic adest con- 
ciiandi haec cum dictis ab ipso S. D. H. A. tr. 9. n. 3., ubi asserit 
sexum in tactibus explicari debere, quia, ait, tactus « omnes eiusdem 
sunt naturae quam actus consummaíus ». 


517. An, si semen corruptum fuerit, liceat illud medicamentis 
expellere, etsi praeter intentionem sequatur aliqua veri seminis emissio? 
— R. Affirmative. Ita communius dd. Ratio, quia medicamenta illa 
per se directe solum tendunt ad expulsionem seminis corrupti; effusio 
autem aliqualis veri seminis sequitur per accidens, et praeter inten- 
tonem, quod non potest dici illicitum, cum omnes concedant licitum 
esse remediis alios expellere humores nocentes, quamvis per accidens 
sequatur pollutio, sicut etiam licet pharmacum sumere ad morbum 
expellendum, etsi indirecte expellendus sit foetus inanimis, iuxta pa- 
riter communem sententiam. « Hanc sententiam, ait S. Alph. 478., 
satis probabilem censeo, modo tamen: 1.° Semen certo sit corruptum, 
non vero, si dubie. 2. Expulsio seminis corrupti possit fieri sine sensu 
libidinis. 3." Alia non sint remedia ad semini corrupto medendum. 

Numquam tamen est licitum tactu semen corruptum expellere, etiamsi 
absit periculum consensus ; sic tenendum omnino......... Ratio, quia, 
licet permittatur remedium, eo quod illud solum tendat de se ad ex- 
pellendum semen corruptum, nullo modo tamen est permittenda con- 
fricatio ; quia ista tendit de se ad commovendos spiritus carnales, et 
semen verum expellendum, quod nunquam est licitum ». Hypothesim 
seminis corrupti recentiores negant. Nam aut semen adhuc remanet 
in vesiculis seminalibus, aut ex illis exiit. Si remanet, tunc permanet 
sanum usque ad emissionem. Et si non emittatur, tunc absorbetur, no- 
vum robur conferens organismo. Si exiit, iaculatione vel minctione 
statim expellitur, nec amplius potest in vesiculas regredi. 


SIS. An liceat sumere medicamentum ad semen verum corrum- 
pendum, et postea iam corruptum eliciendum ? —  « Probabiliter id 
concedunt Sanch., Bon., Anacl. Rone., etc. Ratio, quia natura non 
obligat ad conservandum semen cum periculo vitae. Si enim (ait Sanch.) 
licet amputare testiculos ad tuendam vitam, quamvis homo sine illis 
omnino impotens reddatur ad generandum ; cur non liceret semen cor- 
rumpere ? » L. 478. — Cf. hic n. $817. 


519. An teneatur quis pollutionem involuntarie coepiam impediret 
— Affirmant nonnulli, quia, aiunt, falsum est quod inde ullum adsit 
periculum morbi. Debreyne Moechialogie Bruxelles 1853 pag. 290. 
Verum ali communiter negant. Tunc enim quis illam pollutionem non 
vult, sed mere patitur. Pollutione autem cohibita, semen cum urina 
deinde expellitur, sed interim causa est vehementis excitationis Vene- 
reae. Quare ratio etiam non desideratur illam negative permittendi. 
L. 479. ; Spor. 657. 642. 656. 


820. Nota: « Quando pollutio incipit in somno, et emissio con- 
tingit in vigilia semiplena, tunc, si homo aliquam experitur delecta- 
tonem, non plene deliberatam, non peccat quidem nisi venialiter ». 
L. ib. 


521. An teneatur quis pravos concupiscentiae motus involuntarie 
exortos positivo conatu impediret — R. Negative ; neque vero id ex- 
pedit, siquidem imaginatio tunc ipsamet contentione excandescit, et per 
sympathiam naturalem facultatis cum facultate genitales spiritus magis 
magisque excitat. Opportunum magis remedium erit Deum invocare 
et mentem ac imaginationem ab imaginibus obscoenis avertere et seria 
applicatione ad alia praesertim ad exteriora negotia applicare. 

622. An, si actiones, quae per se nullo pacto, veltantum omnino le- 
viter influant in pravos motus, vel etiam in pollutionem, graviter in- 
fluant in eosdem effectus, ratione peculiaris infirmitatis et dispositionis 
subiectivac, teneatur quis sub gravi abstinere a talibus actionibus ? — 
R. Affirmat Scavini |. 1. n. 78. ed. 12.* Mediol. 1874. Verum ne- 
gandum est, secluso tamen proximo consensus periculo in pravos illos 
effectus. Ratio est, quia dispositio subiectiva non potest immutare in- 
trinsecam naturam illius actionis, adeoque non potest eam facere gra- 
viter illicitam, si ea in se est tantum leviter illicita, vel etiam simpli- 
citer licita. Quod autem ex ea sequantur pravi motus vel etiam pol- 
lutio, hoc est per accidens. Casus iste, cum actio in se honesta sit, 
est casus causae in se honestae, habentis duplicem effectum, alterum 
per se bonum, alterum malum, et quidem per accidens. Potest ergo 
quis in ea actione ponenda prosequi ius suum. Neque vero ex parte 
agentis sufficiens et proportionata ratio deest in tali ratione agendi ; 
nam qui ita sensibiliter afficitur ipsis honestis rebus, obnoxium est 
innumeris scrupulis et anxietatibus, et, si omnia vitare velit quibus 
male affici potest, vere intolerabilem cogitur ducere vitam. Si vero 
actio illa omnino leviter illicita sit, per se « non est gravis obliga- 
to » illam vitandi, L. 484.; practice vero « hominibus est quasi mo- 
raliter impossibile omnes has causas communiter evitare ». L. ib. — 
Billuart Diss. 6. art. 12. Dico L?^; L. 423. 484. 


523. Quid beslialilas / —  Bestialilas est concubitus cum bestia. 
Huius peccati species non mutatur moraliter loquendo ex varietate be- 
stiarum. An autem moraliter immutetur ex diversitate sexus aliqui 
affirmant, sed communiter et probabilius negatur. « Quare tota essen- 
talis deformitas huius facinoris consistit in accessu ad diversam spe- 
ciem ». L. 474. « Ut completa sit bestialitas requiritur seminis ef- 
fusio ex parte patrantis. Dicit Soeltler necesse haud esse declarare in 
Confessione, an congressus fuerit in alvo aut in alia parte corporis 
bruti, quippe ad recipiendum semen humanum nulla est destinata. At- 
tamen casu quo hoc peccatum esset reservatum, Billuart tenet neces- 
sariam esse seminationem intra vas bruti, quia reservatio, utpote 
odiosa, restringi debet ad actum consummatum. Billuart ergo non re- 
putat consummatam  bestialitatem, nisi fiat intra vas bruti, proinde, 
saltem ut plurimum, consummare nequit a mulieribus ». Craisson No- 
tiones circa sext. Decal, praec. n. 178. — S. Th. 2. 2. q. 154. a: 
11.; E. M. 

524. Quid de congressu cum daemone ? — Ad bestialitatem re- 
ducitur congressus cum daemone. — Hinc « universalius a D. Th. et 
alis definitur bestialitas peccatum. contra naturam, quo homo con- 
cumbit cum re animata diversae speciei; ut nimirum etiam compre- 
hendantur infandi coitus sagarum et magorum cum daemonibus in- 
cubis vel succubis, praeter peccatum contra naturam, etiam speciale 
peccatum contra religionem, sc. societatis et commercii. nefandi cum 
daemone, Dei nostrumque omnium nequissimo inimico, continentes; 
ideoque sine dubio id necessario explicandum in Confessione ». Spo- 
rer 625. 


8525. d An autem, qui coitcum daemone apparente in forma con- 
jugatae, monialis, aut consanguineae, peccet semper affective peccato 
adulterii, sacrilegii, aut incestus ? — Videtur universe affirmare Bu- 
semb. cum alus; sed valde probabiliter negandum, si concumbens de- 
lectetur de muliere illa a daemone repraesentata, non qua nupta, aut 
moniali, sed qua pulchra, iuxta sententiam Lug., Pat., Vasq., et alio- 
rum plurium, qui valde probabiliter docent, quod delectatio morosa 
non involvat speciem obiecti, de quo aliquis delectatur: nisi circum- 
stantia personae intret in delectationem ». L. 475. 


526. Quid de tactibus cum bestia? — < Tactus impudici cum bestia, 
licet non sint proprie peccata bestialitatis, tamen habent aliquam spe- 
cialem turpitudinem, ut ait Elbel, saltem  venialem ». L. 474.; 
Cf. hic 814. 


827. Quid sodomia? — « Quaestio magna est in quonam actu 
consistat sodomia ? — Alii tenent consistere in concubitu ad indebitum 
vas. Alu in concubitu ad indebitum sexum. Utraque sententia est proba- 
bilis, et in utraque sententia cernitur specialis deformitas, quam habet 
sodomia contra naturam, quae requirit utrumque servari ad genera- 
tionem, 1. e. debitum vas et debitum sexum >. L. 466. — Secunda 
sententia probabilior et communis theologorum dicitur a S. Alph. l. c. 
« Ratio, quia vera et propria sodomia commititur in accessu ad per- 
sonam, quacum milio modo generatio fieri potest ». L. ib. Iuxta hanc 
sententiam non refert in quo vase coeant masculi aut foeminae inter 
sc, in anteriori vel in posteriori, vel in alia parte corporis, cum ma- 
lita sodomiae in affectu ad sexum indebitum consistat, atque in genere 
suo completa sit, dum fiat applicatio membri genitalis ad partem 
corporis eiusdem sexus per modum concubitus. Si autem fieret tantum 
applicatio manus, pedis vel oris ad partes genitales alterius, etiamsi 
pollutio ex utraque parte locum haberet, non reputaretur sodomia, 

quia non esset concubitus. Cf. 814. — L. 446. 485. ; S. Th. 2. 2. 
q. 154. a. 11. 125; ad Rom. 1., 26. 27.; CC. S. Pü V. Cum primum 
I. Apr. 1566., Horrendum illud 30. Aug. 1568.; C. I. Poen. 338, 
C. G. 330.; E. M. 


828. Resolves: « Hinc infertur 1.° esse veram sodomiam coitus 
foeminae cum foemina, ut dicunt S. Th., Rone., Holzm., Spor., Salm. 
cum Cai, etc. Quamvis non improbabiliter sentiat Elbel 1. c. cum Fel. 
Pot., huiusmodi concubitum, etiam cum affectu ad vas praeposterum, non 
videri nisi sodomiam impropriam, cun inter foeminas non possit dari 
copula perfecta. — Infertur 2." esse veram sodomiam quemcumque 
concubitum, sive corporum coniunctionem, habitam cum persona 
eiusdem sexus, sive in vase praepostero, sive in alia parte; semper 
enim adest tunc, regulariter loquendo, affectus ad indebitum sexum, 
ut tenent Tamb., Rone., Tourn., Croix, Salm. Hinc dicunt Ronc., 
Tamb. et Salm. contra Graff, non esse necessario in Confessione expli- 
candum, si pollutio fuerit intra vel extra vas; sufficit enim confiteri, 
peccavi cum puero, ut confessarius indicet adfuisse sodomiam cum 
pollutione. Si vero non adfuerit pollutio, deberet explicari. — Infer- 
tur 3.? cum Salm., Bon., Tamb. et communiori, coitum viri in vase 
praepostero mulieris esse sodomiam tantum imperfectam, specie distin- 
ctam a perfecta, ut aiunt Tourn. et Tamb. Qui notat cum Fili, et 
recte consentiunt Holz. et Spor. cum communi, ut asserit, quod, si 
vir coiret inter crura, brachia, aut alias partes mulieris, esset quae- 
dam copula inchoata, saltem in affectu. Unde, iuxta hanc doctrinam, 
vir concumbens cum virgine extra vas, duo committit peccata, contra 
eamdem quidem castitatem, sed diversae speciei, unum fornicationis 
in affectu, alterum contra naturam in effectu. Dicunt autem praefati 
Spor., Holzm. Tamb cum Angel., quod confessarius, intelligens mu- 
lierem cognitam fuisse extra vas naturale, vel praeposterum, non debeat 
quaerere in quo loco, vel quomodo ». L. 466. — Porro haec Spo- 
rer 627.: « Hoc nota, quando vir et foemina, ita commiscentes se 
polluunt extra vas: si quidem fiat ex affectu ad personam ipsam (uti 
ordinarie fiU spectat ad copulam fornicariam, adulterinam, incestuo- 
sain, etc., prout fuerit persona ; si autem fiat ex affectu ad praeposteras 
partes, erit sodomia imperfecta de qua agimus: si denique fiat sine 
concubitu vel coniunctione aliqua, sed mere ad explendam libidinem, 
est mollities » — L. 485. 


829. An pollutio in ore sit diversae speciei? — « Affirmat Sporer 
cum aliquibus apud Diana, et hoc peccatum vocant irrumationem. Sed 

probabilius dicunt. Holzm., Fill., Caiet., Graff, etc., quod, si vir pol- 
luatur in ore foeminae, erit copula inchoata; si vero in ore maris, erit 
sodomia ». L. 466. Cf. hic de Matr. 1081. 


5830. An in peccato sodomiae explicandum sit quis fuerit agens 
vel patiens? —  Probabilius per se non est declarandum ; quia species 
peccati eadem est. — Circumstantia tamen pollutionis, si adfuit, quod 
facilius in agente contingit, omnino aperienda est. — L. 468.; Lugo 
de Poenit. d. 16. n. 243. 


5831. Nota: Probabiliter notat Salm. cum Bonacina, quod so- 
domia cum foemina non comprehenditur sub reservatione sodomiae, 
cum non sit vera sodomia. Secus vero, si sit reservatum peccatum 
contra naturam. Huiusmodi vero reservatione, Episcopi communiter 
pollutiones etiam comprehendere non intendunt. L. 471. — Clerici 
qui hoc crimine deprehensi fuerint laborare ex Lateranensi Concilio 
«a clero deiiciantur vel ad agendum in monasteriis poenitentiam de- 
trudantur... Nos Clericos saeculares et regulares... tam dirum nefas 
exercentes omni privilegio clericali, omnique officio, dignitate et bene- 
ficio ecclesiastico praesentis canonis auctoritate privamus ». S. Pius V.C. 
Horrendum illud 30. Aug. 1568 $ 1.3. 


ADDENDA 


Pag. 16. lin. 1. 2. — tres....... quatuor.......... Corrige: tres prio- 
res coniugatac, adeoque sex, passiones concupiscibilis sunt: aliae duae 
coniugatac, adeoque quatuor, passiones sunt irascibilis, quibus quinta 
addita non coniugata, quinque passiones sunt irascibilis: et undecim 


omnes numerantur. S. Th. 1. 2. g. 24. a. 4. 


Pag. 154. lin. 4. — continet Decretales a S. Raymundo....... 
Corrige: continet Decretales collectas a S. Raymundo....... 


Pag. 167. lin. 43. — C. Ne. Corrige: C. He. 


Pag. 223. Ad n. 269.ter 1°. addendum ex recentissimo M. P. 
Pu X. 22. Dec. 1913.: «Canonicis, qui, cum sint e Capitulis (ibi) 
memoratis, inter Praelatos Domesticos relati non sint, damus et con- 
cedimus, ut collegialiter quidem omnibus fruantur privilegiis suo ipso- 


rum Capitulo ab Apostolica Sede tributis, singuli autem tum prae- 

latltium habitum ct pianum, quem vocant, gestare, ut est in ipsis 


Nostris Litteris Inter multiplices ad $ 16. et 17.; tum, de speciali 


mandato Ordinarii, ornatu et more Praelatorum, de quo ibid, ad 
$ 3l. sermo est, sacrum celebrare possint. Qua duplici potestate 
non cis licebit uti, nisi intra fines dioecesis, cuius erit Capitulum ». 


Pag. 377. Ad n. 479. addendum in fine: Fascinatio autem est 
virtus laedendi oculorum obtutu, de qua Cf. S. Th. 1. p. q. 117. 
a. 3. ad 2., 2. 2. q. 96. a. 3. ad 1. 

Pag. 425. par. Praemissa lin. 4. — concionatores, parochi... 
Corrige; concionatores, confessarii, parochi... 

Pag. 466. Ad n. 635. in fine addendum: Fieri potest adiuratio 


non solum in catholicos obsessos, verum etiam in haereticos obses- 
sos, S. C. de P. F. I7. Sept. 1681. et infideles obsessos, S. C. de 


p. F. H« Sept. 1779. 


Pag. 562. lin. 6. opere naturali. Corrige : opere manuali. 


IMPRIMATUR 
Fr. A. Lepidi O. P. S. P. A. Magister 


IMPRIMATUR 
FranciscUS Faberi Vic Urbis Adsess. 

De caritatis necessitate. — Caritatis natura et praeceptum, 310. 

